
Põneva seiklusromaani sündmustik areneb XVIII sajandi lõpu Inglismaal 
kolooniate vabadusvõitluse taustal. Kuunari «Must Nool» piraatidest 
meeskond tegutseb Vahemerel ja selle naabermeredel, tekitades oma 
röövretkedega tohutut kahju kaubalaevadele. «Musta Noole» Kapteni — 
ühesilmalise Bernadito, tema abi — halastamatu ja jõhkra Gralley ning teiste 
piraatide püüdmisele on rakendunud üheaegselt mitme maa võimud. 

Võitlusse piraatidega astuvad ka õilsahingelised ja elus palju kannatada 
saanud vikont Chiensfield, tema armastatu ja paljud teised tegelased, kes 
kalli hinnaga saavutavad lõpuks võidu kurjuse üle. 


SISSEJUHATUS 


DŽENTELMEN JA TEMA TEENER 


Kaks meest sammusid ettevaatlikult mööda kivist teerada kaljude vahel asuva 
väikese abaja poole. Ees kõndis kongninaline džentelmen, seljas roheline mantel, 
peas kolmnurkne kübar. Selle alt helkis hõbedane paruka-pats, mis oli musta lindiga 
kõvasti kinni seotud, et tuul teda ei sasiks. Ülespööratud käänistega meremehesaapad 
ei vähendanud mehe kõnnaku vetruvust. Seda kõnnakut polnud kujundanud 
võõrastetubade parkett, vaid kõikuv laevatekk. 

- Mantliga mehe kaaslane, ilus teenrikuues nooruk, kandis tema järel mustas 
toosis pikksilma ja jahipüssi. Püssitoru oli kõige paremast damaskuse terasest, 
siledaks poleeritud pifal ilutses pärlmutterkaunistus. Püssil polnud ei rihma ega isegi 
rihma-aasu: omanik ei tarvitsenud jahivarustust kunagi õlal kanda, sest tavaliselt oli 
tal jahil relvakandja kaasas. 

Lahtist abajat piirasid kaarena hallid graniitkaljud. Kalurid nimetasid seda Vana 
Kuninga abajaks: keskmise kalju hambuline hari meenutas krooni. Joodi järele 
lõhnava hallikasrohelise vee kohal lauglesid kajakad. Hommik oli sombune, tibas 
vihma. Suvel oli siin, Põhja-Inglismaal, Iiri mere rannikul niisugune ilm tavaline. 

Esimene pauk kõmises kajana tühjade kaljude vahel. Häiritud kajakad tõusid kui 
kuulid kõrgusse ning lendasid läbitungivalt kriiskava kisaga laiali. Üksikute väikeste 
parvedena kihutasid linnud naaberkaljude poole ning seal, abaja teisel kaldal 
hakkasid taas laskuma. Džentelmen oli nähtavasti mööda lasknud: ühtki pihtasaanud 
lindu polnud valiuse vee pinnal siplemas näha. 

«Püss on uuesti laetud, teie kõrgus!» Nooruke teener ulatas peremehele uueks 
lasuks valmisseatud püssi. Laskur ja tema kaaslane olid juba jõudnud väikese kalju 
tippu ning vaatasid sealt alla. «Linnud rahunevad varsti ning kogunevad jälle parve!» 

«Mul ei ole jahil siis kunagi õnne, kui esimese paugu mõõda lasen,» vastas 
džentelmen. «Üldse näib, et meie tänane jalutuskäik on kasutu; silmapiiril pole 
ühtegi purje näha. Arvatavasti seisab ka meie «Orion» kusagil ankrus. Kuid jään 
ikkagi natukeseks siia ja jälgin silmapiiri. Jäta püss enda kätte, Anthony. Ulata mulle 
pikksilm ja oota mind all hobuste juures.» 

Teener andis lahtitõmmatava pikksilmaga toosi härra kätte ning hakkas teerajale 
laskuma. Tema taldade alt pudenevate kivikeste krabin ja põõsaste sahin vaibusid 
varsti. Džentelmen jäi kaljujärsakule üksinda. 

Kaljude all viskles rahutult vahune meri. Ookeanilt liginev pilv mattis aeglaselt 
kasvades endasse rannajoone käärud. Kaugete maanukkide ja väikeste saarte siluetid 
kadusid järk-järgult vihma-, ja uduvöösse. Selle madala katte alt aga kerkisid hallide 
veevallide read: rannik avas neile lahtede ja abajate kivise süle. Oma sasitud lakku 
aeglaselt saputades õõnestasid lained kaljude jalameid. 

Kõrgel harjal seisvale pikksilmaga mehele näis, et kalju ise liigub nagu laev vastu 
ookeanivallidele, lõhestades neid oma kivise rinnaga nagu vöörtääviga. 
Tuulepuhangud külvasid õhus soolaste prilsmete imepeent tolmu ja see laskus tema 
karedale krässus põskhabemele. Silmi pööramata jälgis mees meretõusu ning luges' 
«üheksandaid laineid» — suuri ja. valgelakalisi. Need aga, löönud end kalju vastu 
puruks, veeresid jälle tagasi, vedades merre kive ja klibustikku senikaua, kui uus 
vahutav veeväli need oma võimusesse haaras, et taas kalju jalamile virutada .. . 

Kuid mehe mõtted olid sellest abajast, hallidest kaJju-dešt ja kajakate 
kriiskavatest häälitsustest juba kaugel: ta ei eraldanud enda ümber midagi peale 
raevunud valge-päiste laineharjadel Talle meenus ammuhukkunud laev .. . 

Nagu vanasti seisab ta taas, jalad laialt harkis, lainetel justkui lendava küljeli 
kaldunud laeva pukspriidi juures. Tuul vilistab taglases, puhudes pingule osaliselt 
rehvitud purjesid ... Sooja mere vood sätendavad fosforselt parda ääres. Mastide 
kohal, keset öise taeva musta sügavust ei näe ta kolmetähelist Orioni vööd, vaid 
kuldselt vilkuvat 

Lõuna Risti. Ta on alati uskunud, et neis kahes — põhja - ja lõuna taevavõlvi 
ilusamates tähtkujudes on ka tema õnnetäht, tema edutähtl 

Üha kaugemale Inglismaa randadest viib mehe tema mälestuste viirastuslik 


laev .. . 
> 


«Juba kolmandat kuud viibis kuunar merel. Pärast paari lühikest peatust 
Aafrika lääneranniku tähtsusetuis sadamais ja üksildastes abajates sõitis kuunar 
ümber Hea Lootuse neeme, külastas Madagaskari lõunaosa ja süüvis siis India 
ookeani vetesse. 

Edasise reisi tarvis oli kuunari kapten, ühesilmaline hispaanlane Bernardito Luis 
ei Gorra palganud laevale hulga tublisid mehi. Nelikümmend kuus pealaest jalatallani 
tätoveeritud madrust, kes olid püssirohtu nuusutanud ja oskasid ilma ennustada, vana 
pootsman, keda tooruse pärast - Haikala Bobiks kutsuti, kapteniabi Giacomo Grelli, 
kes» | pardalahinguis oli endale teeninud nime Leopard Grelli, ja lõpuks 
Bernardito ise, ühesilmaline saatan — niisugune oli «Musta Noole» meeskond. 

Üle kahe nädala oli juba möödunud tollest varasest hommikutunnist, mil 
kaljune rannik koos Nõelaneemega kadus edelas, seal, kus sinistes avarustes 
igavesti nägelevad kahe ookeani veed, ent ükski kaitseta kaubalaev polnud veel India 
ookeani vetes kohtunud kuunariga. 

«Tuhat ja tuline!» vandus käilas Punapea Pew ja virutas tinakruusi tekile. «Kelle 
kuradima pärast on Bernardito meid oma künaga sellesse põrguhauda vedanud? Ega 
hispaania dubloonid  kõlise minu - arvates halvemini kui india ruupiad.» 

«Juba kolmandat kuud künnan teiega merd, kuid ükski veering pole veel minu 
taskuvoodri vahele kukkunud!» toetas Punapead tema kaaslane — kõhn, hõbedast 
kõrvarõngaga volask, keda meeskond Luukere Jacobiks hüüdis. «Kus on siis need 
lõbusad kollased plekitükid ja ilusad vikerkaarevärvi paberilehed? Millega ilmun ma 
siis «Soolase Puudli» trahterisse, kui isegi jumalale endale antakse puriši ainult 
sularaha eest? Ma küsin, kus on me kõlisev rõõm?» 

Päev lähenes õhtule. Päike oli veel kõrgel, kuid varjas end uduses terenduses. 
Hommikul oli kapten vähendanud meeskonnale antava vee ja viina portsjoneid. 
Janust piinatud 

sünged madrused töötasid loiult. Niiske palav õhk röövis meestelt viimse jõu. 
Madagaskari randadelt puhuv kerge briis paisutas küll purjesid, kuid tema iilid olid 
niivõrd soojad, et ka need ei suutnud palavaks aetud nägusid ja kehi värskendada. 

«Istume, Jacob. Siin, paadi all on jahedam. Poole tunni pärast algab meie 
vahikord, kurk on aga nii kuiv, nagu oleksin piibli katki närinud ja alla neelanud. 
Välk ja pauk! Kui Must Woodroe oli meie pootsmaniks, leidus tal minu jaoks alati 
liigne pint kuiva aragoonia veini.» 

«Vaiksemalt, Pew! Kõneldakse, et kaptenile ei meeldi, kui meenutatakse 
Woodroe'd või Giuseppet.» 

«Siin ei kuule meid keegi.» 

«Ütle, Pew, kas poisid räägivad õigust, et Woodroe ja Giuseppe olevat Bernardito 
nahkkoti järele kämbla sirutanud?» 

Punapea Pew vedas rasvase peopesaga higitilgad vasksel laubal laiali. 

«Kui need vanad hundid oleksid meie karja jäänud, poleks me praegu loksunud 
nagu kuiv kork selles India lombis ega millestki puudust tundnud. Kuid mis puutub 
Bernardito nahkkotti, Jacob, siis soovitan sul sellest esialgu vaikida. Bernarditol on 
pikad käpad ja ta oskab püssikukke kiiresti alla lasta .. . Mina sõidan «Noolega» juba 
üle aasta ning olen seda kotti oma silmaga näinud, kuid löögu mind välk maha» kui 
sellest sõnakese lobisen! Sellele vaatamata et olen kord isegi kaptenikajuti aknast 
sisse piilunud, kui Ühesilmaline oma kotti avas...» 

Tuuleiil pani kuunari õõtsuma ning laine laksus tugevamini vastu parrast. 
Punapea Pew vaikis ja vaatas ringi. 

«Kuule, Pew, eile õhtul kutsus meie abi Leopard Grelli mind midagi arutama,» 
ütles Jacob vaikselt. «Mulle näib, et ta ei salli Ühesilmalist. Grelli kõneleb, et 
Woodroe ja Giuseppe olevat olnud täitsa poisid... Jutusta mulle, Pew, miks tõstis 
Bernardito nad kaldale?» 

«Keegi ei tea seda täpselt, kuid üht-teist võin sulle rääkida. Vaata ainult, et keelt 
hammaste taga pead, sest muidu ei ole ka Leopardist abi: Bernardito saadab nieid 
põhja india kuradi juurde ja õmbleb veel suudki kinni! Ühesilmaline ei tunne 
halastust!» 

«Joogu ma eluaeg kitsepiima džinni asemel, .kui välja lobisen!» 


" Pint — inglise ja ameerika vana vedelikumõõt. 

«Niisiis, Jacob, selle reisi algul. tehti meie «Noolele» haarang... » 

«Olen sellest kuulnud. Poisid hooplevad, et «Nool» olevat peaaegu terve 
eskaadriga lahingut löönud.» 

«Mis? Hooplevad? Noh, sina, Luukere, ei tunne, nagu näha, veel Ühesilmalist! 
Tõsi, temaga tuleb alati valvel olla, sest isegi magades hoidvat ta sõrme püssikukel, 
kuid sihukest meremeest ei leia sa kogu kuninglikus laevastikus, vannun sulle kogu 
oma sisikonna nimel!» 

«Miks te siis plehku panite?» 

«Miks või? Tahaksin näha, Jacob, kuidas sinusugune uljas mees sõdiks meie 
künal Briti fregati ja Prantsuse kahetekilise priki vastu! No oli alles lugu! Ainult udu 
päästiski meid tookord. Auk ahtris, litsusime prantslase test ühte Kataloonia 
lahekesse... Bernardito mängis vahva ninanipsu kõigile verekoertele Kreetast kuni 
Gibraltarini! Kaks nädalat otsisid nad meid hoolikamalt kui kaine madrus taskus 
kaduma läinud penni leti ees, kuid Ühesilmaline jättis neile lõugade vahele ainult 
väljakistud karvatüustaku ning pidas lõpuks veel selles neetud lahes Hispaania 
valvekorvetiga lahingu maha.» 

Mälestused kutsusid Punapeas uhkusetunde esile. Jutustuse ajal vehkis ta Jacobi 
näo ees ühtelugu kätega, too aga luristas rahulikult piipu. Jutustaja pani endale ports- 
joni närimistubakat koos beetliga põske ning jätkas: 

«Siis otsustaski kapten armsa Vahemere sinnapaika jätta ja siia, India vetesse 
tulla. Aga tüürimees Giuseppe Lorano ja pootsman Woodroe Craig ei olnud sellega 
päri. Bernardito kavatses öösel Gibraltarist läbi lipsata, Woodroe ja Giuseppe aga 
hakkasid meeskonda tema vastu üles ässitama. Meie kuunaril oli üht-teist lõigata! 
Kiiluruumis lebas päris hea saak Kreeka laevalt... Ja siis, kui «Nool» Kataloonia 
lahte ankrusse jäi, hakkasime ahtrit lappima. Bernardito kutsus meid öösel hutile 
kokku ja ütles: «Saaki me jagama ei hakka!»» 

«Ja sihukese kapteniga sõidad sa juba rohkem kui aasta merd! Sakramento! Mina 

. » 

«Oota sa, uljas mees! Kapten ütles, et kaup tuleb Portugalis maha müüa, selle 
raha eest kuunar ära lappida, varustus muretseda ja «Nool» pika reisi jaoks 
taglastada.» 


"Beetel — Ida-India taim, mida tema magusa maitse pärast näritakse. 

«Noh, ja teie?...» 

«Vaata, temale avalikult vastu vaielda polnud veel keegi proovinud. Sel samal ööl 
otsustasid Giuseppe Lorano ja Must Woodroe, et teevad talle salaja lõpu peale. Kuid 
tüürimees Fernando Diaz, kelle Bernardito oli kunagi võllast päästnud, paljastas 
kaptenile nende vandenõu. Ber-nardito tahtis mõlemal kõri läbi lõigata, kuid tema abi 
Leopard Grelli oli teda seganud. Juba lähenes kesköö, peamehed aga sõnelesid ikka 
veel kaptenikajutis. Sel ajal hiiliski see Hispaania valvekorvett ootamatult ligi. 
Tõrvikute valgel algas äge taplus... » 

«Kas hispaanlane ründas teid ahtrist?» 

«Jah, ning kapten saatiski Woodroe ja Giuseppe kõige paksema pudru sisse — 
kaitsma auku ahtris. Fernando Diazil aga käskis mõlemal silma peal hoida, rooliratta 
juurde pani Fernando asemel minu. Kaklus oli metsik! Hispaanlased ei unusta 
«Musta Noolt» niipea!... Meil õnnestus lahest välja lipsata, kuid Woodroe kaotas 

mõlemad jalalabad, Giuseppel rebestas kuul küljekondi, Fernandot õnnistati kahe 
haavaga, mina aga jäin kahuripaugust üsna kurdiks.» 

«Oh, kahju, et mind polnud tookord teiega!... Kuidas siis asi nende kahega 
lõppes?» 

«Nendega või? Sõitsime pimedas. Varsti pidi juba koitma hakkama, kuid meil tuli 
veel Gibraltari kindlustustest ja valvelaevadest mööda laveerida. Pardal oli neli 
haavatut: Woodroe, Giuseppe, Fernando ja veel mulatt Enrico Roy. Kapten otsustas 
kõik haavatud maale saata, sest laeval oleksid nad hukkunud: meie arst oli juba 
eelmises lahingus kaladele söödaks läinud. Leopard tahtis eraldada haavatuile nfinde 
osa saagist, kuid kapten keelas selle ära ...» 

«Ka laibana oleksin oma osa kätte küsinud!» 

«Võimalik, et laibaga oleks ta leplikum olnud, kuid elavatele ütles ära. Muuseas, 
haavatutest olid ainult Fernando ja mulatt teadvuse juures. Giuseppe Lorano ja 
Woodroe Craig olid aga meelemärkuseta. Bernardito käskis haavatud Fernando Diazi 
oma kajutisse viia, sinna, mis asub seal ruhvi juures, näed? Tuul kergitas kajutiakna 
eesriiet ning ma nägin, kuidas Ühesilmaline puistas kotist seemis-karbikestes 
teemandid, valis neist kõige suurema ja ühe väiksema ning andis need Diazile. 
Kuulsin, kui Bernardito ütles: «See helesinine kollase plekiga teemant vii Kreekasse 

minu emale, et tal ei tuleks puudust kannatada, kui ma hukkun, teine kivi võta 
endale, Fernando, ja tee temaga, mis sa iganes tahad!» Siis kanti kõik kolm paati ja 
mulatt Enrico Roy istus aerudele, sest ta haav polnud raske...» 

«Oota! Räägitakse, et Enrico Roy olevat Leopardi sõber «olnud?» 

«Grelli pidas teda enda juures justkui teenri eest. Ta oli suur söödik ja laiskvorst, 
see Enrico, ütlen ma sulle. Ja nii sosistas Grelli temaga veidi, sel ajal kui Ühesilma- 
line Fernandoga jutles. andis mulatile peotäie raha, ning pilkases pimeduses hakkas 
paat Hispaania ranniku poole sõitma. Kas haavatud pääsesid või on hukkunud, seda 
ei tea keegi. Meil aga vedas: hommikuses udus lipsas kuunar läbi väina. Siis 
varjasime endid Portugali randade lähedal, parandasime kuunarit Assoori saartel, 
seadsime endid sõiduvalmis Maroko randadel, kus sa türgi astja pealt meie juurde 
kolisid. Nii purjetamegi juba kolmandat kuud, kuid mis kasu on sellest olnud?» 

Väike parv lendkalu vuhises ümmargustel, pitskraega sarnanevatel tiibadel üle 
säbrutava mere ning sukeldus sulpsatades jällegi vette. 

«Kurat ja põrgu! Vaata, Jacob: tema Ühesilmaline kõrgus on enda kajutist välja 
ajanud. Palavik on tal jalad alt võtnud. On teine läinud kollaseks nagu vaskraha ning 
vedeleb päevad läbi koikus, sel ajal kui me omad peopesad taglase vastu veriseks 
hõõrume. Vaata veel, et ise saab käige enne linase koti ja kivi kaela, aga ikka ajab 
oma jonni, saatan, ega taha lahkuda nendest neetud vetest, kus on niisama kuum kui 
sepaääsil ... Aga mis seal silmapiiril paistab? Põrgu päralt! See on ju tulekahju!» 

Samal silmapilgul ajas vahimadruse hüüe: «Silmapiiril, ahtrist vasakul 
tulekahju!» kogu meeskonna jalule. Poolalasti, igasugused veidrad tätoveeringud 
kätel ja rinnal, kõige fantastilisemate riideribadest, palmilehtedest ja isegi 
piiblitekstiga raamatulehtedest peakatetega «Musta Noole» madrused tormasid tekile. 

Komandosillale ilmus Leopard Grelli, pikksilm käes. Ainult kapten Bernardito oli 
troopikapalavik aheldanud rippuva koiku külge. Aegajalt, sisemise kuumuse mõjul 
peaaegu teadvusetuna, jõi ta läkastades külma vett, veerand tundi hiljem aga lõdises 
külmast, lõgistas hambaid ning tõmbas endale villased tekid üle pea. 

Leopard andis käskluse ja pootsmani vilest tagasunnitud 

madrused tormasid köite kallale. Purjed võtsid tuult, kuunar tegi pöörde ning 
hakkas liikuma vastupidisel kursil. Kui pöördemanööver oli lõpetatud, hakkas kuunar 
lühikeste halssidega loovima silmapiiril paistva tule poole ning lähenes varsti 
silmanähtavalt tulekahju kohale. Samal ajal kasvas silmapiiri kohal must pilv, 
kaptenikajutis langes aga baromeetrisammas nii madalale, nagu Leopard Grelli 
polnud seda veel kunagi juhtunud näjjema. Tuul vaibus ja purjed lõid lotendama. 
Kiiresti tihenenud hämaruses lõõskas kauguses selgelt jä pahaendeliselt tulekahju. 
Mitte üks, vaid kolm tohutu suurt lõket tõstsid taeva poole peaaegu vertikaalsed 
leekide, sädemete ja suitsusambad. Nähtavasti põlesid karavani laevad, mida kuunar 
oli hiljaaegu kohanud. 


Varsti nägi «Musta Noole», meeskond tulekuma taustal selgelt kaht laeva, mis 
olid nähtavasti eraldunud karavanist ning sõitsid nüüd kuunarile vastu. Neist lähim 
— väike brigantiin oli kuunarist kõigest viie-kuue kaabeltau' kauguses. Teine, 
sõjakorveti purjestikuga laev oli esimesest pool miili? taga. 

Isegi kaugelt võis näha, et korveti* mastid olid lahingus vigastatud, brigantiini 
purjed aga katki ja räbaldunud, ühtuvaikuses kostus tumedat suurtükimärinat. 
Saabunud äikese-eelne tuuletus sundis nii mõlemaid kannatada saanud laevu kui ka 
Bernardito kuunarit triivi jääma. Kauge tulekuma viskas kolme laeva liikumatud 
mustad varjud ookeani pinnale, kuuketta oli äikesepilv juba kinni katnud. 

«Leopard haistab saaki!» sosistas Pew oma sõbrale Jacobile. «Olgu ma neetud, 
kui tal ei õnnestu ka võõras kakluses saaki lõigata. Sea end tegudeks valmis, vana 
hai! Viimaks ometi hakkame tõeliselt tööle!» 

Kapten Bernardito Luis ei Gorra oli kogenud, lahingus meeletult julge ja armutult 
julm piraat. Võib-olla et Cor- 


!Kaabeltau — merepikkusmõõt, 185,2 meetrit. 

*Meremiil A- 1852 meetrit. 

* Lühikesed seletused purjelaevade liikide kohta: prikk — kahemas-tiline sõja- ja 
kaubalaev; lahinguprikk on varustatud kahekümne-kolmekümne kahuriga; kuunar — 
kahe kuni viie mastiga kahvelpur-jestusegä kaubalaev; fregatt — kiirekäiguline, 
tavaliselt kolmemastiline lahingulaev; korvett — väike kolmemastiline hea 
manööverdamis-võimega laev, on tavaliselt ristlejaks ja sidelaevaks; karavell — 
väike laev, mille tüüp ja purjestus on muutunud koos purjelaevade üldise arenguga; 
brigantiin — tavaliselt kahemastiline väike laev, mida kasutasid tihtipeale Vahemere 
piraadid. 

tezi või Pizarro' aegadel oleks ta oma nime kirjutanud Mehhiko, Brasiilia või 
Peruu vallutamise veristele ajaloo-lehekülgedele, kuid sündinud oli ta sel aastasajal, 
mil valged laigud kadusid gloobuselt niisama kiiresti kui sulav lumi kevadel; Ida- 
India, Lõuna-Aafrika ja teised kauba-kompaniid aga, olles kindlustanud oma võimu 
anastatud ookeanitagustes valdustes, röövisid neid, kaitstuna oma riikide seadustest. 

Bernardito leidis, et asumaade orjade vere ja higi muutmine kullaks on tülikas ja 
mitte eriti austav ülesanne. Kasulikum ja lihtsam on muretseda seda kulda vahetult 
kaupmeeste taskutest! Tema kuunar peotäie hulljulgete kõrilõikajatega, kes kunagi ei 
vaadanud ette kaugemale kui kahe lähema tunni ulatuses, oli Vahemere ja 
naabermerede vetes kaubalaevadele nii tohutuid kahjusid tekitanud, et korsaar 
Bernardito püüdmisele asusid üheaegselt Inglise, Prantsuse, Hispaania ja Türgi 
võimud, kui mitte arvestada rida merekompaniisid ja üksikuid autasude järele 
jahtijaid. 

Bernardito oli osavalt välja rabelnud kõigi nende rohkearvuliste jälitajate käest, 
kes üksmeelselt tegutsedes oleksid julge piraadi kahtlemata kinni püüdnud, ning 
nüüd, lipsanud sealsamas naabruses sõeluvate sõjalaevade nina alt läbi, viis ta oma 
kuunari kaugele India-reisile. 

Kuid seekord näis, et jumalad olid ühesilmalisele kaptenile selja pööranud. Juba 
reisi algul oli ta esmakordselt oma sündmusterikka elu jooksul avastanud laeval 
vandenõu enda vastu. Keegi meeskonna hulgas tegutses ettevaatlikult ja visalt tema 
vastu. Kapten tegi vandenõulased kahjutuks, kaotades sellega kõige truima madruse 
— Fernando Diazi. Bernardito aimas, et ebaõnnestunud vandenõu salasepitsejaks 
polnud keegi muu kui tema abiline Leopard Grelli, mees, kes võeti «Musta Noole» 
pardale kolm aastat tagasi. Nüüd, kasutades kapteni haigust, ootas Giacomo Grelli 
nähtavasti soodsat juhust, et saada ise piraatide pealikuks ja «Musta Noole» 
kapteniks. 

Bernardito toibus oma kajutis raskest teadvusetaolekust ila kergitas end 
küünarnuki najale. Kajutis polnud kedagi. Akna taga paistis vaid rooliratta juures 
seisva madruse selg. 

! Cortez (1485 —1547) — hispaania rahvusest Mehhiko vallutaja;. , Pizarro (1475 
—1541) — hispaania rahvusest Peruu vallutaja. Mõlemad said tuntuks oma 
kuulmatute metsikustega vallutatud maade-<lanikkonna kallal. 

Kapten vajutas nupule seinas. Avanenud salalaekast võttis ta nahkkoti ning 
puistas sealt koikule üle paarikümne seemisnahkse karbikese kalliskividega. Ta luges 
need üle, pani siis uuesti kotti, sulges salalaeka ning kutsus oma teenrit. Keegi ei 
vastanud. 

«Räpased sead!» pomises Bernardito läbi hammaste. «Pedro! Kus sa oled, Pedro, 
koerapoegi Oota, oota, küll ma sulle veel õpetan, kuidas karjuda «sakramento»!» 

Kuid hiiglane Pedro, kapteni ihukaitsja ja teener, oli tekil ja püüdis ülevaadet 
saada võitluse üksikasjadest. Ka tüürimees ei jälginud kurssi, vaid põrnitses kõrvale. 

«Ma veel õpetan teid laeval korda pidama!» lausus Bernardito vihaselt. 

Ta sirutas end püstoli järele, mis rippus peatsis, ning laskis sihtimata punutud 
õlgpeavarju tüürimehel peast. Paugu peale jooksis kajutisse Leopard Grelli. Koos 
Pedroga aitas ta Ühesilmalisel kajutist välja koperdada ning kaptenisillale tõusta. 

Sõimu saatel kosutas kapten end paari lonksu lahjendamata jamaika rummiga ja 
võttis Grellilt pikksilma. Tema ainsale, kuid terasele silmale ei järnud ükski detail 
märkamata. Ta taipas kiiresti kauguses puhkenud lahingu sündmusi, millest kõik 
meeskonnaliikmed polnudki veel aru saanud. Ta mõistis, et Inglise-Hollandi karavani 
lõpus sõitvatele laevadele olid äkki kallale tunginud kaks vaenlase — nähtavasti 
Prantsuse või Hispaania korvetti, kes olid madalate äikesepilvede varjus karavani 
juurde hiilinud. 

Kuid karavani valvelaevade kahurid olid jõudnud avada tule ning «süütasid ühe 
rünnakule asunud korveti põlema. Seejärel puhkenud kahuriduellis hakkasid ka kaks 
kaubalaeva leegitsema. Lõpuks oli terveks jäänud korvetil siiski õnnestunud üht 
Inglise brigantiini karavanist ära lõigata; viimasel tuli muuta kurss ja end 
põgenemisega päästa. See brigantiin liikus just otse piraatide kuunarile vastu. 

Vigastatud korvett asus pärast lahingut saaki jälitama, kuid räbaldunud purjede 
tõttu ei saanud ta enam kiiresti sõita. Kui äikese-eelne tuulevaikus sundis mõlemad 
laevad seisma jääma, asus brigantiin peaaegu «Musta Noole» külje all, korvett oli 
aga oma ohvrist kaugele maha jäänud. 

«Karramba! Oleksin ma veel tunnikese voodis vedelnud, võinuks saak, mis meile 
ise sülle kipub, minema lipsata!» 

raevutses Bernardito. «Kus olid su silmad, Grelli? Mida ootab neetud pootsman, 
see vana ahvi ja vaala ristsugutis! 

Hei, mehed! Mõlemad paadid vette lasta! Kummassegi teist kuradit sisse ja poole 
tunni pärast olgu nad brigantiinil. Grelli ja Haikala viivad need paadid lahinguse. 
Teistel koristada purjed ning suurtükid hästi tugevasti teki külge kinnitada. Läheneb 
torm, sada pauku pootsmanile makku! Kiirustage, hädavaresed!» 

Mõne minuti pärast eemaldusid kuunarist kaks paati tobuni relvastatud 
piraatidega ning kihutasid brigantiini poole. 

Samal ajal nägi Bernardito pikksilmaga, et ka korvetilt lasti kolm paati vette. 
Nähtavasti oli korveti kapten otsustanud brigantiini rünnata. Kuid Bernardito 
inimesed olid eelistatud olukorras. «Musta Noole» paadid, sõites teineteise kiiluvees, 
olid läbinud juba poole vahemaast, mis neid brigantiinist lahutas. 


Äikese-eelne tuulevaikus, ummiklainetuse ühtlaselt veerevad vallid ja kauge 
kuma, mis valgustas ründajaile teed, soodustasid pealetungi. Samal ajal olid korveti 
paadid aga les eemaldunud oma laeva pardast. 

Brigantiinil, mis kandis nime «Opheira», märgati kahelt poolt korraga lähenevat 
hädaohtu. Kaks väikest kahurit — täävis ja ahtris, moodustasid selle laeva kogu 
relvastuse, sest laev oli kindla konvoi saatel kaugele reisile asunud. Kui Grelli paat 
oli brigantiinist ühe kaabeltau kaugusel, kõmahtas kahuripauk ja malmkuul sulpsas 
paadi taha vette. 


Grelli võttis kursi laeva parempoolse parda keskpaiga suunas, pootsman Haikala 
Bob aga valmistus ründama brigantiini vasakult. Mõlemad paadid olid nüüd 
väljaspool laevakahurite laskepiirkonda. Kogupauk brigantiini kaitsjate püssidest ja 
püstolitest surmas ühe ja haavas kaht Leopard Grelli madrust. Leopardil endal rebis 
kuul mütsi peast. 

Kuid seal oligi juba laeva parras! Haagid tungisid laudvooderdusse. Lahingus 
vigastatud ja üle parda ripnevat taglast mööda jõudsid Grelli piraadid ühe hetke 
jooksul tekile. Samal silmapilgul tormas vasakult pardalt «Opheirale» Haikala Bobi 
jõuk, kes tegutses haakide ja köisredelite abil. Lühikeses heitluses langesid 
esimestena «Opheira» kapten ja teised ohvitserid. Jäänud ilma juhtideta, jooksis kogu 
meeskond julmade kõrilõikajate eest 

laiali. Madrused otsisid pääsu laeva salakambritesse, lõhkusid lukustatud uksi 
ning langesid paukude ja noa-löökide all. 

Samal ajal lähenesid piraatide poolt vallutatud laevale kolm paati korvetilt. 
Arglik koiduvalgus võimaldas juba näha, et nende komandör oli riietatud Prantsuse 
ohvitseri mundrisse. 

Seistes «Opheira» kaptenisillal, valmistas Grelli piraate ette uueks lahinguks. 
Tema käsul vedasid nad mõlemad kahurid brigantiini paremale pardale ja laadisid 
need kartetšidega: Kui prantslaste lähim paat oli poole kaabeltau kauguses ega 
oodanud, et teda võidakse laevalt tulistada, kõmahtas pauk, mis tabas täpselt märki. 
Paat läks silmapilkselt põhja. Teine pauk laastas hirmsasti järgmist paati: ahtris 
seisev ohvitser ja pooled madrused said surma. 

Kolmanda paadi meeskonnal ei jäänud üle muud kui korjata haavatud seltsimehed 
veest välja ning taganeda püssi- ja püstolikuulide rahes, millega piraadid prantslased 
üle külvasid. 

Grelli ja pootsman, püstolid käes, takistasid oma madrustel ligipääsu kajutite ja 
salongide ustele: kõigepealt tuli «Opheira» kuunari juurde pukseerida, sest vastane 
oli kahtlemata palju tugevam kui brigantiini vallutanud käputäis piraate, prantslased 
aga võisid pealetungi uuesti alustada. 

Ent brigantiini pukseerimiseks kuunari juurde paatide abil polnud enam vajadust: 
hommikutuul tõi endaga kaasa esimesed äikesevihrhatibad ning puhus laeva purjed 
pingule. Madrused tormasid raadele, Grelli ise võttis rooliratta käsile, astudes 
tapetud roolimehele selga. Veerand tunni pärast oli brigantiin piraatide võidutsevate 
hüüete saatel, kes olid unustanud nii korveti kui ka läheneva äikese, kinnitatud 
köiega «Musta Noole» määrdunud parda külge. 

Jättes kõrvale kõik ettevaatusabinõud, tormasid mereröövlid, kirved käes, 
vallutatud laeva trümmidesse ja kajutitesse. 


Brigantiinil oli kaks kajutit: kapteni ruumi kõrval asuv väike ülemine kajut ning 
avar alumine, mis paiknes väikese, mugavalt sisustatud salongi kõrval. «Opheira» oli 
nähtavasti ehitatud rikaste reisijate jaoks. 

Ülemises kajutis, kuhu Haikala Bob oli sisse murdnud, polnud ühtki inimest, kuid 
leidus see-eest palju kalleid sööginõusid, mahukaid kohvreid ja meeste rõivaid. 
Salongis leidsid piraadid ainult neli haavatud madrust, kellele sealsamas lõpp tehti. 


Kuid kui Grelli, Punapea Pew ja Luukere Jacob alumise kajuti ukse 
kirvelöögiga maha lõhkusid, lajatas selle sügavusest püstolipauk. Kuul 
kriimustas Grelli õlga ning tabas Luukere Jacobit otse rinda. Ta vajus kummuli kajuti 
sisemusse, tõkestades sissepääsu. 

Grelli tulistas korraga kahesf püstolist, astus üle laiba ning tormas kajuti 
sügavusse, rnis täitus otsekohe kange püssirohusuitsuga. 


Piraadile tõusis vastu keskmist kasvu lokitud parukaga vanahärra vanamoelises 
kuues pitsžaboo ja brabandipitsist mansettidega. Mees viskas suitseva püstoli 
kõrvale, haaras tupest mõõga ja suunas selle piraadi rinda. Ta oleks Grelli kindlasti 
läbi torganud, kui Punapea Pew poleks kajuti lävelt oma raske püstoli vanahärra pähe 
tühjaks lasknud. Vana džentelmen langes põrandale. Grelli haaras tema mõõga, 
lükkas sellega kõrvale brokaat-eesriide, mis eraldas kajuti tagumist osa, ning... 
tardus imestusest: voodi pitskattel lamas meelemärkusetult ilus noor neiu. 

Takisfades teed tema aseme juurde, seisisvoodi kõrval pikakasvuline noormees 
kotkanina ja lühikese põskhabemega. Ta tõstis rahulikult püstoli ja vajutas kukele, 
kuid pauku ei järgnenud. Relv ei läinud lahti ja see päästis jälle Grelli elu. 


«Piraat torkas mõõgaga noore džentelmeni õla läbi. See astus sammu tagasi, 
säilitas tasakaalu, haaras püstolitorust ning virutas selle käepidemega piraadile 
kõvasti pähe. Grelli tuikus ning langes temale appi rutanud «Musta Noole» röövlite 
kätele. 

«Jumalapärast, lõpetage vastupanu, mister Righland,» kostis hääl, mis oleks nagu 
voodi alt tulnud. Ja tõepoolest, voodi eesriide voltide all, noore leedi pikakasvulise 
kaitsja jalgade juures hakkas paistma keskealise, palja pealaega paksu mehe pea. 
Mitte ainult piraatide, vaid ka noore džentelmeni suureks imestuseks oli mees 
leidnud endale voodi all varjupaiga. «Anun teid, lõpetage mõttetu võitlus, kõige 
kallim söör Frederic!» 

«Teie käitumine, mister Thomas Morton, ei ole džentel- 

meni vääriline!» hüüdis vihaselt noormees, keda nimetati söör Fredericuks. 

Tema õlahaavast tilkus verd, kuid sellele vaatamata haaras noormees mõõga ning 
tormas piraatide kallale. Ent Grelli oli juba jõudnud toibuda. Keegi oli pistnud talle 
laetud püstoli kätte. Pauk pani kajuti seinad vappuma. Grelli nägi, kuidas 
džentelmeni nägu kahvatas ja kuidas ta piraatide jalge ette langes. Pooltosinat 
Leopardi käsilast tormasid üle mahalangenud džentelmeni keha meelemärkusetu neiu 
juurde, mähkisid ta ühe hetke jooksul teki sisse ning vedasid «Mustale Noolele» 
Grelli kajutisse. Sinnasamasse lohistasid piraadid ka surmani hirmunud palja 
pealaega paksu mehe .. . 

Grelli väljus taarudes piraatide järel kajutist. -Märjal tekil haaras ta reelingust 
kinni ning uuris silmapiiri. Musta seinana lähenes põhjast orkaan. Tuul juba rebis 
purjesid, kohutav paduvihm peksis brigantiini tekiehitusi. Trossid hoidsid brigantiini 
piraadikuunari küljes kinni ja kitsas taevatrepp oli ühendusteeks mõlema vahel. 
Merel, kõigest ühe miili kaugusel, paistis Prantsuse korvett. Seal lasti kiiruga 
purjesid alla... 

kd 


Vana Kuninga abajas kalju harjal seisva pikksilmaga džentelmeni juurde astus 
jälle teener. Noormees oli hämmastunud peremehe imelikust näoilmest ega julgenud 
teda kohe hüüda. Lõpuks hakkas ta vaikselt ja aupaklikult kõnelema. Džentelmen 
võpatas ja pöördus noormehe poole. 

«See oled sina, Anthony?» pomises ta justkui unest ärgates. "Tahtejõudu kokku 
võttes sundis ta enda mälestustevallast tegelikkusesse pöörduma. 

«Söör Frederic Righland,» kõnetas teda teener, «kodus oodatakse teid juba ammu 
einele.. Te kavatsesite külastada täna mister Puttersoni laevatehast. Hobused on 
saduldatud, milord ... » 


Esimene osa Vanas heas Boltonis 


Esimene = peatükk 


MISTER MORTONI KÄSIKIRI 


1 C . Je 
Se non e vero, e ben trovato. Vana itaalia vanasõna. 


Andrew Lawson, kes tavaliselt üüris oma väikest sadamas asuvat maja «aukartust 
äratavatele sissesõitnutele», seisis aiakeses ning pügas aiakääridega jasmiinipõõsaid. Kuni 
ninaotsani kräsulise karvaga vana puudel lamas lillepeenra ääres ja kõoritas vahetevahel 
peremehe poole. Juulipäike oli just äsja tõusnud Boltoni teravaharjaliste katuste kohale. 

Sammude krigin rannakividega kaetud teerajal häiris magusasti tukkuma jäänud puudlit. 
Koer urises võõra, tänavakaupmehe rõivaid kandva mehe peale, kes oli lille-pettira ette 
seisma jäänud. Seljas rippus tal väike reisi-kott, käes hoidis ta keppi. 

«Kas ma võin mister Lawsonit näha?» küsis tulija kerge võõrapärase aktsendiga. 

Kuid tema välimus ei meenutanud millegagi välismaalast. 

«Millega, võin teid teenida? Mul on veel raske jalul püsida: olin haige ja alles täna tõusin 
voodist.» 

«Mul on tarvis kõnelda teiega nelja silma all ühe väga tähtsa asja pärast. See nõuab, et 
meie kohtumine jääks täielikku saladusse...» 

Lawson kibrutas halle kulme: 

«Ma olen vana mees ega tahaks end mingisugustesse salajastesse asjadesse segada? Kes 
on teid minu juurde juhatanud, kust te ise tulete?» 

«Minu nimi on Rodgers. Olen kaupmees. Mitte rikas kaupmees. Eile käisin siinse 
juriidilise konsultatsiooni juhataja — mister William Thompsoni juures. Ta andis 
mulle nõu pöörduda vajalike teadete saamiseks teie poole. Teie, mister Lawson, olite 
vääriskivide hindajaks kadunud Nathaniel Hardyle kuulunud Boltoni firmas, eks 
ole?» 

«Jah, kuid sellest ajast on möödunud peaaegu neli aastat. 1768. aasta lõpul kontor 
suleti. Mida te siis soovite minult, mister Rodgers? Võite kõnelda rahulikult: peale 
selle puudli ei kuule meid siin keegi!» 

«Mister Lawson, mind huvitavad nimelt kuuekümne kaheksanda aasta sündmused. 
Ütelge, kas firma Hardy müüs vääriskive mandril asuvatele maadele?» 

«Jah, niisugused kaubanduslikud operatsioonid olid meie jaoks tavalised, neid 
teostati peaasjalikult meie kontori kaudu Portsmouthis. Miks huvitavad teid nii 
ammu tagasi suletud firma asjad?» 

«Vaadake, ma ajan ühe vääriskivi jälgi. See kivi rööviti 1768. aastal minu ... 
minu sõpradelt. Otsingud tõid mu Boltonisse. Kahtlustan, et röövlid on siia elama 
asunud. Ühte neist olen isegi näinud ... Ütelge, kas teie käest on läbi käinud jämedalt 
lihvitud, sinise vee värvi teemant... umbes selle kivi suurune? Siin, teemandi 
alumisel tahul oli väike kollakas plekk. Ta võis maksta umbes tuhat gini. Kas teile ei 
meenu niisugune kalliskivi?» 

Lawson jäi mõttesse ning vaatas teraselt tundmatule otsa. 

«Olen seda teemanti näinud ja hinnanud. Ilma plekita oleks ta hind märksa 
kõrgem olnud. Jah, niisugune kivi on tõepoolest minu käest läbi käinud, kuid ta 
edasine saatus on mulle teadmata. Kas firma ostis kivi ära või mitte, seda ma ei tea.» 

Rõõmusähvatus, mis välgatas korraks mehe tumedates silmades, kustus. 

«Kelle valduses oli teemant tollal?» küsis ta kiiresti. 

«Mul pole õigust teile seda öelda.» 

«Oh, kurat! Kuid, kui ma ise nimetan teile nime, kas te siis ütlete, on mul õigus 
või mitte? Teile pakkus seda kivi praegune sadamakõrtsi «Vaal» omanik mister 
Woodroe Craig, kas pole nii?» 

Lawson kehitas õlgu. 


«Kuulge, mister Lawson, ütlen teile veelgi rohkem: 


! Gini — Inglise rahaühik. 

algul varastati helesinine teemant, siis said röövlid oma valdusse kogu aarde, 
kuhu kuulus üle kahekümne kuue vääriskivi! Kokku maksis see muinasjutulist hinda 
— kuuskümmend tuhat naelsterlingit! Võimalik, et kui avastan selle teemandi jäljed, 
õnnestub mul leida ka teised! Usaldage mind natukenegi, ütelge mulle, et ma ei eksi: 
vääriskivi pakkus müüa Woodroe Craig, eks ole? Või... tegi seda keegi... Craigi 

salajane osanik? Oh, ma tean, kes on see tema osanik! Üks tähtis isik linnas! Tema 
nimi ON SÖÖT...» 

«Oh, Rodgers, kuulake nüüd mind, vana meest. Ühe 

1 alaga seisan juba hauas ja tean paremini kui keegi teine, kui palju muda ja 
verd teemantide ja briljantide säravatele külgedele kleepub. Too kivi on minu käest 
läbi käinud ammu ja ma ei taha minevikku üles harutada ega elavaid vanadesse 
saladustesse segada. Lebagu kivi rahulikult mõne kirstu põhjas. Teile annan aga nõu: 
unustage ta. õnne see kivi teile ei too!» 

«Mister Lawson, ega te karda ometi varju heita oma endiste peremeeste nimele? 
Tõotan teile, sellele ei jää ühtegi häbiplekki. Ütelge, kas tõesti ei jäänud kadunud 
firmaomanikul ühtegi pärijat, kes annaks teile õiguse avaldada mulle kõik, mis firmal 
oli selle vääriskivi kohta teada?» 

«Mister Hardyl jäi järele tütar. Te võite tema poole pöörduda. Ta elab 
kaheteistkümne miili kaugusel Boltonist, Chiensfieldi mõisas, ning tema praegune 
nimi on leedi Emily Righland.» 

Tundmatu laup lõi higiseks. Ta pühkis selle rätiga kuivaks. Sealjuures märkas 
Lawson, et tundmatu vasakul käel puudus nimetu sõrm. 

«Vannutan teid jumala nimel,» ütles kaupmees tasa, «jäägu meie jutuajamine 
saladusse. Üks ettevaatamatu sõna on hukatuseks teile ja minule!» 


2. 


Boltoni suurima juriidilise kontori «Thompson ja poeg» juhataja, kuninglik 
advokaat ja õigusteaduste doktor mister William Thompson istus kodus oma 
kabinetis ja uuris tähelepanelikult laual lebavaid pabereid. Ta oli nõnda süvenenud 
oma toimingusse, et ei pannud üldse tähele, kui tema, vana teener aeg-ajalt laua 
äärde astus ning 

tangikestega kahelt massiivsesse küünlajalga asetatud põlevalt küünlalt tahisöe 
kõrvaldas. 

Juriidiliste teaduste doktori ees lebavad paberid oleksid võinud jutustada nii 
mõnelegi uudishimulikule «Põhja-Eriti Kaubakompanii» tekkimisest ja tegevusest. 
Hiljaaegu oli see firma saanud juriidilise kontori «Thompson ja poeg» tähtsaimaks 
kliendiks. Dokumendid tõendasid firma laitmatut ja hiilgavat asjadeseisu. Kompanii 
kommertsdirektor mister Ralf Norward oli mister Thompsoniga ammust ajast 
sõbralikes suhetes. 

Advokaat teadis, et firma initsiaatoriks ja peaosanikuks on uus tähtis isik linnas 
— söör Frederic Jonathan Righland. See tituleeritud aadlik asus alles neli aastat 
tagasi elama Boltonisse. Olles nähtavasti õnnistatud ebatavalise energia ja 
ettevõtlikkusega, oli ta veel lisaks sellele hiljaaegu Chiensfieldi mõisa ja vikondi 
tiitli pärinud. Kuid söör Fredericul polnud ilmselt kalduvust piirata oma tegevusvälja 
ainuüksi aadlike traditsiooniliste meelelahutuste— sõja, jahipidamise ja 
keelepeksuga. Ta oli osanud panna ka auväärse, kõigi poolt austatud ärimehe 
Norwardi oma plaanidest vaimustuma. 

Söör Frederic Righlandi poolt ettevõttesse paigutatud rahadega lasti käiku suur 
köievabrik, ehitati purjeriide-vabrik, osteti ning laiendati «Boltoni 
Kalevimanufaktuuri» ning muretseti esimesed kolm laeva. 

Nendesse ettevõtetesse mahutatud kapital tõi juba nelja aasta möödudes kasumit 
ning võimaldas söör Fredericul laiendada oma väikest maaomandit Põhja-Inglismaal. 
Ostetud maadel alustas ta uut tulutoovat ettevõtet — peen-villalalammaste 
kasvatamist. 

Kõik kolm laeva teostasid kaugeid reise ning aitasid sellega kaasa firma tulude 
kasvule, uute manufaktuuride suured tsehhid tootsid peenkalevit kuningliku armee 
ohvitseride mundrite jaoks, jämedaid kangaid ookeanitagustele kolonistidele, taglast 
ja purjeriiet laevade tarvis. Firma poolt üsna piiratud koguses väljalastud aktsiate 
kurss oli kõrge ja hiljaaegne 1771.—1772. aastate börsipaanika polnud «Põhja-Briti 
Kaubakompanii» reputatsiooni kõigutanud. 

Vana teener sisenes jälle kabinetti ning segas oma härrat paberite lugemisel. 

«Mister Samuel Landy ja mister Robert Putterson,» teatas ta, ust praokile avades. 

Mister Thompson pühkis siidrätikuga tööst higistama löönud pealage ja võttis 
ümmarguselt aluselt mõjuva suurusega vanaaegse pikkade lokirullide, kuid ilma 
patsita paruka. Peegli ees surus mister Thompson paruka pähe, lirtille tulemusena pea 
muutus tema kõhetu kehaga võrreldes ebaloomulikult suureks. See võimas ilustus 
tegi mister Williami väga sarnaseks lõviga, või veel täpsemalt — selle kräsukarvalise 
koduloomaga, keda auahned omanikud kääride abil loomariigi kuninga sarnaseks pü- 
gavad. 

Traditsioonilisele kaardimängupartiile saabunud mõlemad džentelmenid leidis 
mister Thompson eest võõrastetoas oma poja Richardi, kontori kaasomaniku 
seltskonnas. 

Rohelise kaleviga laud, millel polnud veel kustunud viimase kribedži ' tulemuste 
üleskirjutused, kus lebasid värvilised kriidid, ümmargused harjakesed ja kaks lahti- 
võtmata kaardipakki, ning mille keskel seisid rasked pronksküünlajalad, ootas 
partnereid. Kõrval, kuumalt lõõmava kamina juures asuval väikesel laual soojenes 
punš, hjjlle mahukas nõu väikest kaanega vaati meenutas. Tuba oli juba täis 
lõhnavate vürtside meeldivat aroomi. Väikese laua ääres askeldas teener, asetades 
sinna külma loomaliha, juustu, austreid ja biskviite. 

.-Puuduva majasõbra, pastor Redlingu kohale kaardilaua (aga istus mister 
Thompson-noorem, kahekümne kaheksa aastane noormees väga korraliku oma 
juustest soenguga nagu tuntud romaanikangelasel Charles Grandisonilgi... Mängu 
ajal kõik neli džentelmeni vaikisid. Nad põlgasid tavalisi ütlusi ja sõnakesi, mis 
saatsid kaardimängu vähem valitud ringkondades, ning väljendasid oma mõtteid 
liigutuste ja lahkete naeratuste abil. Ent kui kaanega vaadike oli poolenisti tühi ning 
mängupartnerite näod omandasid sama värvuse, mis oli joogilgi, hakkas ka vestlus 
arenema. Euroopa sõjalt, mis just äsja oli lõppenud Rzecz Pospolita jagamisega 
Venemaa ja Preisi vahel, läksid härrased üle kodumaise poliitika teemadele. 

«Ajad on rasked! Hädaoht kasvab ja on tarvis tugevaid käsi, et Inglismaa huve 
kaitsta,» kõneles pankur mister Samuel Landy, umbes viiekümne viie aastane mees, 
pikas vanamoeline lõikega kuues. «Maailm kõigub ja meie elame 


! Kribedž (ingl. k. cribbage) — kaardimäng, mis oli levinud III sajandil. 

justkui vulkaanil. Ameerika on meile juba peaaegu kaotatud koloonia. Tema 
tegelased, kõik need adamsid, džeffersonid ja franklinid teostavad avalikult meile 

vaenulikku poliitikat ning kokkupõrge ameerika revolutsiooni draakoniga on 
möödapääsmatu. See on aga seda ohtlikum, et Prantsusmaa elanikkond on ärevil, 
kerjused ja talupojad mässavad, linnades on ülestõusud, Pariis ise on aga muutunud 
jumalasalgavate ja meelepaha tekitavate õpetuste keskuseks. Vene tsaarinna 
Katariina laiendab iga aastaga oma valdusi lõunas ja läänes. Tema laevastik on juba 
purustanud türklaste võimsuse. Vana Porta ' on hukkumisele määratud. See on 
ohtlik... » Mister Landy rüüpas korraliku lonksu ja jätkas: «Maailmakatel pulbitseb. 
Inglismaale on praegu tarvis tugevaid, osavaid käsi. Peab jõudma haarata sellest 
katlast kõige rasvasemad tükid, kuni keegi teine pole neid veel võtnud. Ma ei näe 
kindlust meie valitsuse tegevuses. Vahel tuleb olla hunt lamba-nahas, kuid kunagi ei 
tohi olla lambaks hundinahas. See on häbi! Ma ütlen, et ei tohi enam edaspidi 
ameerika kolonistidele järele anda. Me võime Ameerika täielikult kaotada.» 


Advokaadi poeg mister Richard Thompson kuulas vana pankurit halvasti 
varjatud meelepahaga. 

«Ma leian,» ütles ta otsustavalt, «et meie poliitika asumaade suhtes on tõeline 
hundipoliitika. Ameerika kolonistid tahavad ise olla oma maa peremehed. Meie 
valitsus aga, lordid Bewt ja Greenwill, tahavad seda maad kätest ja jalust ahelaisse 
panna.» 

Mister Landy süngestus ja kavatses just lordide Bewti ja Greehwilli tulisele 
vastasele kaalukat vastulööki anda, kui võõrastetuppa sisenes uus isik. See oli 
piketipartiile hilinenud Boltoni peakiriku vikaar, auväärne mister Thomas Redling. 
Oma hilinemist põhjendas härra vikaar sellega, et ta olevat osa võtnud 
perekondlikust peost koguduse auliikme kodus. 

«Veetsin täna väga meeldiva päeva lord Frederic Righlandi juures tema 
linnaäärses majas. Kaks aastat tagasi õnnistas jumal noorpaari esimese toreda 
lapsega. See on minu ristilaps, andsin talle nimeks Charles. Täna pühitses abielupaar 
Righland oma lapse sünnipäeva ... Kallis mister William! Söör Frederic palus teile 
oma parimad tervitused üle anda.» 

Porta Sultani valitsus. 

Pastori imestuseks võttis peremees tema sõnad üsna kuivalt vastu. 

««Põhja-Briti Kaubakompanii» kuulub üheksa kümnendiku ulatuses mister 
Righlandile, ma kaitsen selle firma huve juba kolme aasta vältel, kuid need ärilised 
suhted pole mind ega minu tähtsat klienti ajendanud isiklikku tutvust sõlmima. 
Sidemeid kompaniiga pean ma tema kommertsdirektori, minu sõbra mister Norwardi 
kaudu.» 

Nende sõnadega tõstis mister Thompson pokaali, kissitas silmi ning hakkas läbi 
vedeliku kaminas põlevaid süsi silmitsema. Pastor Redling läkatas ning jäi vait. 
Saabus |bamugav vaikus. 

«Mister Thompson!» hakkas kõnelema laevaehitaja Putterson, kes seniajani 
polnud kõnelusest osa võtnud. «Siia pn kogunenud teie maja vanad sõbrad. Vahest te 
ehk nüüd lõpuks jutustate meile nendest veealustest karidest, mis on teie ja söör 
Fredericu vahel ja mis on teie sõpradele nii märgatavad?» 

«Mister Putterson on imestamisväärse täpsusega minu mõtte edasi andnud!» 
hüüdis Landy. «Tänu nendele traagilistele asjaoludele, mis tumestasid lord Righlandi 
sõitu Indiast Euroopasse, kutsus tema ilmumine meie linnas väga palju igasuguseid 
arutlusi esile. Mulle meenub, et sellest kirjutasid ka ajalehed, kuid väga 
napisõnaliselt.» 

«Tunnen teda mitte enam .esimest aastat, džentelmenid,» jätkas Putterson. «Minu 
tehas on kompaniile kaks kuunarit** «Gloria» ja «Dorothea» ning priki «Orion»- 

ehitanud. Praegu aga töötame neljanda tellimuse kallal. Sellest tuleb parim laev, 
mida inglise laevatehased on kunagi välja lasknud. Mister Righlandiga on meeldiv 
töötada: ta on julge ja laia haardega. Kuid tunnistan, et minulegi on see kinnine mees 
ja tema vaikiv kurva pilguga abikaasa poolest saadik mõistatuseks!» 

«Kallis mister Putterson ja teie, mu kallis vana sõber Samuel,» sõnas mister 
Thompson veidi pateetiliselt, «täidan meeleldi teie soovi, kuid selleks pean küsima 
luba Richardilt, et avalikuks teha üksikasju, mida senini teame ainult meie, Richardi 
vanemad.» 

Nende sõnade juures heitis Thompson-vanem küsiva pilgu oma pärijale. See 
noogutas jaatavalt ning lisas juurde: 

«Ma loodan meie sõprade aule, isa. See perekondlik saladus ei tohi saada 
keelepeksu objektiks ...» 

Džentelmenid noogutasid nõusoleku märgiks pead, härra vikaar aga tõstis isegi 
käed taeva poole. Muuseas, temale kui vaimulikule oli see intiimne üksikasi juba 
teada. Ta teadis, et söör Frederic Righland oli mister Richardilt pruudi üle löönud, 
kuid missugustel asjaoludel see kurb sündmus oli toimunud, seda tahtis temagi 
kannatamatult kuulata. 

«Sel juhul, džentelmenid, te kuulete kohe ühe imepärase kaasaegse tragöödia. 
Oleks see ennevanasti niisuguste sulemeeste kätte sattunud, nagu Marlowe või 
Shakespeare, teinuks ta au Drury Lane'i teatrile. Lubage nüüd avaldada ülihuvitav 
dokument, mis anti minu kätte hoiule. Autor, kes selle dokumendi minu käsutusse 
andis, on lubanud avaldada seda ainult nendes piirides, mida ma ise kohaseks pean.» 

Nende sõnadega suundus kuninglik advokaat oma kabinetti ning pöördus sealt 
pruuni pressitud nahka köidetud vihikuga tagasi. Vana džentelmen pani prillid ette 
ning alustas lugemist. 

«Minu armastatud tütrele Maryle tema isalt Thomas Mortonilt, Kalkuta 
notariaalkontori «Noel-Abrahams ja Mohhandas Madžararrii» volinikult. 


Mu kallis tiitar! See vihik sisaldab autentseid reisikirju, mis on minu poolt 
Kalkutas alustatud ja Boltonis selsinatsel 1768. aasta 20-ndal detsembrikuu 
päeval lõpetatud. Väsimatult mõeldes Sinule ja palvetades palavalt jumala 
poole, et ta laseks mul osaks saada õnne kiiremini emmata oma armastatud 
tütart, asusin enne ärasõitu nende ridade kirjutamisele ning jätkasin neid ka 
teel, meeleheite- ja murepisaraid alla neelates. Säilita seda vihikut, kus on ära 
toodud asjaolud, millistes meie laev hukkus, samuti üksikasjad meie 
vangivõtmise ja pääsemise kohta. Kõigevägevama tahtel ainult mina ja kaks 
minu kaaslast elasid need hirmsad sündmused üle. Arvukate hukkunute nimed 
on üksnes Sinule teada, armas jumal! Ir sankt martyris sanguis — esi salus 
tuus, — Britannia!” 

Thomas Morton, — solisiitor.” 

* 

'Drury Lane — tuntuim teater Londonis, asut. 1663. a., lavastas peaasjalikult 
klassikalist repertuaari. 

«Pühade kannatajate veres on Sinu päästmine, Britannia!» (ladina k.). 

*Solisiitor (ingl. k. solicitor) — madalaim juriidiline seisus Inglismaal. 

Kalkuta, 19. veebruaril 1768. aastal. 

Minu otsus jätta Kalkuta ning kolida alatiseks Euroo-passe viis mu šefid — mr. 
Salomon Noel-Abrahamsi ja ; mr. Madžarami mõttele usaldada mulle Inglismaal kaks 
asjatoimetust. Kui olen need ära korraldanud, võin end vabana tunda ning elada ilma 
töömuredeta säästude ja «väikese pensioni arvel. Loodan palavalt, et leian endale 
ulualuse armsas Portsmouthis, mille jätsin maha täpselt nelikümmend aastat tagasi, 
kui olin alles kümneaastane poiss. Seal, Portsmouthis ootab mind tütar Mary, 
kelle saatsin Inglismaale kaksteist aastat tagasi, kui kaotasin oma unustamatu 
abikaasa, mr. Madžarami õetütre. 

Mõlemad mulle õiendada antud asjad on seotud Boltonis asuva kontoriga 
«William Thompson ja poeg», millel on soliidseima juriidilise kontori kuulsus kogu 
kuningriigis. 

Esimene mulle usaldatud asi puudutab skvair Frederic Jonathan Righlandi, meie 
Kalkuta kontori kliendi pärijaks tunnistamist. 

Mr. Righlandi kauged esivanemad olid pärit Madalmailt ning naiste poolt 
suguluses Oranje majaga. Oranje William III ' ajal sai mr. Francis Righland inglise 
troonile osutatud teenete eest vikondi tiitli ning keskmise suurusega Chiensfieldi 
mõisa Boltonis. 

Esimese vikont Chiensfieldi poeg, Henry Righland, oli järele andnud oma kuulsa 
naabri, tooride partei ägeda pooldaja markii Blandhilli keelitustele ning osa võtnud 
vandenõust kuningas George I vastu, mille tulemusel talt võeti peeri seisus ja ta 
lõpetas oma elupäevad Chiensfieldis pagenduses. Kuni viimase ajani oli Chiensfieldi 
mõisa valdajaks põlualuse söör Henry poeg — söör Edward Righland. Tema noorem 
vend, kuninglike vägede ohvitser William Michael Righland sõitis Indiasse, 
Kalkutasse, kus tal 1742. aastal sündis poeg Frederic Jonathan. 

Mr. Frederic kaotas varakult oma vanemad ning tema hooldajaks sai minu isa, kes 
teenis juristina samas notariaalkontoris, kus minagi tööle hakkasin. 

Pärast Madrases asuva inglise kolledži lõpetamist võttis noor mr- Righland 
kapteni noorema abina osa mõne- 

dest mereekspeditsioonidest ning ilmutas sealjuures 
astronoomias ja navigatsioonis. 0 

1763. aastal sõitis mr. Frederic Righland Euroopasse, kus ta külastas Londonis 
oma onu söör Edwardi, Chiensfieldi vikontiy kelle gäi valduses oli Boltoni 
mõis. Lastetu lesk söör Edward, kes oli hakanud "Chiensfieldi — oma isa 
pagenduse kohta — vihkama ning oli jätnud mõisa valitsemise muretult mr. 
Montague Wanti hoolde, elas nüüd Briti pealinnas üsna lõbusat elu. Lohakile jäetud 
mõis andis vähe sissetulekuid. Söör Edward võttis vennapoja kaunis külmalt vastu ja 
see pöördus, 1767. aastal taas Indiasse, kus ta teadusliku töö vastu huvi tundma 
hakkas ning mõned kuud uurimistööde läbiviimiseks India metsikus džunglis veetis. 

1767. aasta lõpul mr. Edward suri. Tema vennapoeg söör Frederic päris väikese 
kapitali ja laostunud mõisa Boltonis. Ta peab saama ka Chiensfieldi vikondi tiitli, kui 
õigused sellele pole veel lõplikult kaotatud, sest söör Edward oli tiitli vastu 
võrdlemisi vähe huvi tundnud. 

Boltoni kontor «Thompson ja poeg», kelle kliendiks söör Edward oli olnud, 
pöördus pärija otsimisel meie kontori poole. Söör Fredericu paberid olid minu šeffide 
juures hoiul, ning arvestades minu soovi alatiseks Inglismaale elama asuda, andsid 


j suuri teadmisi 


! Oranje William III — Inglismaa kuningas, valitses 1688. a. kuni 1702. a. 

nad mulle volikirja kõigi formaalsuste teostamiseks, mis on seotud söör Fredericu 
pärimisõigustesse viimisega. 

Teine ülesanne, mida mu šefid mulle usaldasid, seisab väikese Bengaalia 
kaubakontori «Hardy ja Demurais» asjaajamise ja vara likvideerimises, vastavalt 
tema ainukese omaniku mr. Nathaniel Hardy soovile. Mr. Hardy on sündinud 
Boltonis, kuid suurema osa oma elust veetnud Indias, kus ta koos prantsuse inseneri 
mösjöö Demurais'ga oli ostnud Bengaalias hõbedakaevanduse. Mr. Hardy abielust 
oma kompanjoni tütrega sündis 1749. aastal tütar, kes ristiti katoliku kombetalituse 
kohaselt. Ema soovil sai ta kasvatuse ühes Prantsusmaa kloostris, kus elas kuni 
kaheksateistkümnenda eluaastani. 1767. aastal sooritas neiu reisi Kalkutasse oma 
vanemate juurde, kuid ei leidnud oma ema enam elavate kirjas. Kaotanud abikaasa ja 
kompanjoni, hakkas mr. Hardy nagu minagi tundma igatsust vana hea Inglismaa 
järele. Ta müüs kaevanduse ning otsustas sulgeda ka väikesed kontorid Boltonis ja 
Portsmouthis. Kõik esialgsed asja- 

Ajamised võttis meie kontor endale, usaldades need minu hoolde. 

Praegu, nende ridade kirjutamise ajal, valmistavad Wardy ja tema ainus tütar 
Emily, samuti ka söör Edwardi pärija, tulevane Chiensfieldi vikont mr. Frederic 
Righland agaralt pikaks reisiks ette. Nende ja ka minu ettevalmistused hakkavad 
lõpule jõudma. Suur laevakaravan väljub Kalkutast märtsi algul. Panin juba Inglise 
brigantiinil* «Opheira» kaks kajutit kinni: üks on määratud mr. Righlandile ja 
minule, teine mr. Hardyle ja miss Emilyle. Mr. Hardy on headus ise. Ta on väga 
armastusväärne ja kutsub mind oma guvernööriks. Tema tütart pole mul veel juhust 
näha olnud. 


Kalkuta sadam, 3. märtsil 1768. aastal. 

Niisiis «Opheira» mõlemad trümmid võtsid vastu vii-mased tonnid laadungit. 
Brigantiin viib Euroopasse üsna kalleid kaupu — hinnalisi riidevärve, kangidena 
vääris-metalli, ehtsaid kalliskive Hollandi juveliiridele, siidi kodumaistele 
moedaamidele ja ravivahendeid Euroopa apteekritele. Kõige suurem ja väärtuslikum 
laadung — hõbekangid ja haruldased kalliskivid — kuuluvad mr. Hardyle. 

Reisijad on juba asunud kajutitesse oma kohtadele. Brigantiin on nii väike, et meil 
tuleb leppida teenindamisega meeskonna poolt, sest pole kohta, kuhu oma teenijad 
paigutada. Miss Emily, mr. Hardy tütar, on tõeliselt kütkestav noor leedi! Paistab, et 
ka mr. Righland on samal arvamisel. Kuid muide, minu klient on sõnakehv ja minu 
suhtes mitte eriti aupaklik. 

Homme koidikul hiivame ankru. Teisi meie karavani laevu laaditakse siinsamas 
lähedal. Relvastatud saatelaevad ootavad juba ookeanireidil. Karavan koosneb 
kaheksast kauba- ja neljast kaitselaevast. Ka kaubalaevad on relvastatud — meie 
brigantiinil nägin kaht vaskkahurit. Kaitsku meid kõigevägevam sel kaugel reisil! 


Bengaali taht. «Opheira» pardal, 5. märtsil. 
Täna jätsime püha Gangese suudmega hüvasti. Teist 
päeva oleme juba merel. Suursugune jõedelta ja lopsaka rohelusega ning 
massiivsete pagoodidega rannamadalik on juba silmapiirilt kadumas. Karavan hoiab 
kurssi Madrasele. 

Kõige ees sõidab saja kahuri ja kolme tekiga laev «Hampshire», mis on saabunud 
meie vetesse Lääne-Indiast. Ta suundub Plymouthi, see tähendab, et kuni reisi lõpuni 
sõidame tema kindla kaitse all. Kaks kerget fregatti kaitsevad karavani mõlemaid 

külgi, üks korvett aga suleb laevade rivi. Meie brigantiin liigub karavani sabas, 
korveti kahurite kaitse all. 

Kogu eilse päeva veetsin tekil vestluses mr. Hardyga, kellest mul jäävad kõige 
meeldivamad mälestused. Minu kaaslane rõõmustas mind teatega, et Boltoni 
juriidilise kontori juhataja härra Thompson-vanem ja mr. Hardy ise pole ainult 
kaasmaalased, vaid ka koolivennad. Nad on isegi kaugelt sugulased. Viimase 
kolmekümne aasta jooksul on vanahärrad olnud kirjavahetuses, kuigi viibisid ise 
maakera eri osades. Pärast seda, kui mr. Hardy saatis vanale sõbrale akvarelli, kus ta 
oli kujutatud koos tütrega, hakkasid kirjavahetusest osa võtma ka lapsed. Varsti said 
isa ja tütar vastukingiks mr. Thompsoni ja tema poja Richardi portree. Vaatamata 
neid lahutavale kaugusele, hakkasid noored teineteisele meeldima ning vanemad pea- 
vad kihlust otsustatuks, kuigi see pole veel avalikult välja kuulutatud, sest kumbki 
noortest on ise usku. Eelseisev Richardi ja miss Emily abielu on ka üks põhjusi, mis 
sundis mr. Hardyt kiirustama Inglismaale sõiduga. 

Noorel Frederic Righlandil õnnestus eile kätte saada ja miss Emilyle pidulikult 
üle anda viimane lootoseõis Gangese suudmest. Sel ajal kui me mr. Hardyga 
vestlesime, pühendasid söör Frederic ja meie armastusväärne kapten miss Emilyt 
mereasjanduse saladustesse. Söör Frederic Righland on väga rahulik ja enesekindel 
inimene, kes peab end väga väärikalt ülal. Tema nägu on lahke, näojooned 
suursugused. Tal on ilus kotkanina, tumedad juuksed .. .» 

«Siin, selles kohas on vihik mõningal määral kannatanud: paljud leheküljed on 
märjaks saanud ning seetõttu mõned read peaaegu kustunud,» katkestas mister 
Thompson lugemise. 

«Mulle näib, et kannatanud on vaid libitsev kiidulaul mister Righlandile. See 
kaotus ei näi mulle korvamatuna,» vastas mister Landy pahuralt. «Palume teid lugeda 
edasi, kus tekst on selgem.» 

Mister Thompson jätkas: 


«... kannab lühikest põskhabet. Laeval peaaegu polegi niisuguseid töid, millega 
ta toime ei tuleks. Samal ajal 

aga, kui noormees oma seltsimatusele truudust murda suvatseb, saab ta tänu oma 
tarkusele ning India rahvaste nende salapärase maagilise kunsti tundmisele meie 
hindamatuks kaaslaseks. 


Bengaali laht, 17. märtsil. 


Kaks ööd-päeva seisime ankrus Madrase reidil, ilma et oleksime maale läinud: 
linnas möllavad rõuged. Läheneme Tseiloni randadele. Meie sõitu pidurdas mõningal 
määral jjsjaolu, et manööverdamine nii paljude laevadega on keeruline. Seepärast 
liigume veidi aeglasemalt kui üksikult sõitvad laevad. 


Colombo sadam, Tseilon, 25. märtsil. 


Meresõit kulgeb hästi. Läbisime väina ja imetleme Tseiloni muinasjutulist ilu. 
Kui valdaksin luulekunsti, pühendaksin Tseilonile suure poeemi. Olen alati 
imestanud selle üle, miks asuvad inimesed elama kõrbetesse ja kaljude vahele, kui 
maailmas on olemas niisuguseid paradiislikke kohti nagu Tseilon, kus elanikkonna 

tihedus pole kuigi suur. 


«Opheira» pardal, piiritu ookean, 3. aprillil. 

Täpselt kuu aega jagame söör Fredericuga seda kajutit, kuid tunnen teda sama 
vähe kui me tutvumise päevalgi. 


Muide, miss Hardy juuresolekul pole ta üksnes sädele-valt aupaklik, vaid muutub 
ka igasuguste juttude ja teravmeelsete naljade poolest üsna heldeks. Eile, pimeduse 
saabudes lõbustas ta isa ja tütart seletustega laevajuhtimise kunstist tähtkujude järgi. 
Miss Hardy nägu ja tema suured ilmekad silmad, mis noormehe seletuste ajal olid 
tähistaeva poole suunatud, olid nii ilusad, et söör Fredericu hääles hakkasid kostma 
uued, temale mitteomased leebed noodid. Noor leedi kuulas kui võlutud ning see 
hingestas jutustajat. Neiu ise on palju reisinud ning küsimused, mida ta esitas, andsid 
tunnistust tema tähelepanuvõimest ja elavast mõistusest. 


«Opheira» pardal, 6. aprillil. 


Kui mul poleks kalendrit, kuhu ma õhtuti päevadele |kriipsud peale tõmban, siis 
oleksin oma arvestusega täitsa segi läinud. Meie päevad algavad ja lõpevad 
monotoonse 

laevaklaaside' löömisega; need helid saadavad kõiki meie laeval toimuvaid 
sündmusi. 

Täna kadusid läänes Malediivi saarte kontuurid. Pärituul soodustab reisi ning 
sõidukiirus on kahekordistunud. Teeme nüüd keskmiselt viis-kuus sõlme, mis 
ööpäevas moodustab üle saja neljakümne miili. Mr. Righland leiab, et suure karavani 
jaoks on see hea kiirus. Oma kaaslast ei näe ma kajutis peaaegu üldse. Ta veedab 
terved päevad tekil või alumises kajutis mr. ja miss Hardy seltsis. Otsustades pilkude 
järgi, millega miss Emily iga tema ilmumist tekile vastu võtab, kardan, kas ei tule 
Richard Thompsonil kahetseda, et ta neil päevil pardal polnud. 


«Opheira» pardal, 10. aprillil. 

Ümberringi on avameri. Mõne päeva pärast heidame ankru Ile de France'i või 
nagu teda veel hüütakse — Mauritiuse saare juures. Me oleme juba Madagaskari 
lõuna-tipu laiuskraadidel. Valitseb suur kuumus. 


«Opheira» pardal, 12. aprillil. Päevad näivad lõputuna, kuid miss Emily 
kaebas minu juuresolekul isale, et aeg lendavat muinasjutulise kiirusega. Vaene 
mr. Richard! 


«Opheira» pardal, 16. aprillil. Eile täiendasime Mauritiuse saarel magevee 
varusid. Veevaadid toodi paatidega kohale. Laevad seisid mõned tunnid avareidil, 
miili kaugusel künklikust saarest. Söör Frederic ja miss Hardy käisid kaldal ning 
külastasid saarel Prantsuse kuberneri, öö oli lämbe, mingi kuuma auru-terendusega, 
ning tähed sirasid ebatavaliselt heledalt. Söör Frederic räägib, et see ennustavat halba 
ilma. Õhtul jättis miss Hardy lahkumisel oma käe veidi kauemaks söör Fredericu 
pihku. Oh, mu noorus, kui kaugel sa minust oled! 

«Opheira» pardal, 18. aprillil, õhtul. Kapteni ennustuse järgi on lähenemas 
torm, baromeeter langeb. Leitsak on otse väljakannatamatu. Puhub, kuum 
kirdetuul. Mr. Righland nimetab seda meie kursi suhtes kõrvaltuuleks. Mauritiuse 
saarest ja sama arhipelaagi 

! Klaase lööma — laevadel antav ajasignaal. Täistunnil paaris-löögid, 
pooltundidel üksiklöögid. Nimetus «klaas» pärineb liivakellade ehk klaaside 
kasutamise - ajast. 


36 


teistest väikestest saartest lahutab meid juba kolmsada lüli. Hoiame kurssi 
Aafrika lõunatipule, oleme lähenemas Madagaskari vetele. 


Tund aega tagasi märgati silmapiiril kahe tundmatu laeva purjesid. Varsti kadusid 
need aga silmist, sest pil-vede tõttu vähenes ka nähtavus. Hommikul möödus kau-gel 
põhjas mingi vastusõitev kuunar. Tema lippu ei õnnestud kindlaks teha. 

Miss Emily on erutatud, ei märka kedagi ega midagi jhda ümber. Nähtavasti on 
tema suhtumine mr. Richar-disse olnud naiivne, moodsatest tunderomaanidest 
ammutatud ülev poolehoid. Kohtumine mr. Righlandiga aga äratas tema südames 
tõelise naisearmastuse. Seda mõistab mr. Hardy ise, keda need ootamatud asjaolud on 
segadusse viinud ning ähvardavad nurja ajada kõik lootused, mida ta ammust ajast on 
hellitanud. Aga kas siis praegu, meie haledal aastasajal toimivad lapsed nii, nagu 
vanemad seda soovivad? Ja ega mr. Hardy saagi tunnustamata jätta söör Frederic 
Righlandi mõistust, andekust ja laitmatut käitumist. Ning kas tuleb unustada ka seda, 
et ta on ikkagi «söör» ning võib-olla isegi «milord» keda tema esiisade maal ootab 
hiilgav tulevik! 

Seniks aga andku jumal, et me hästi talume tormid ja muud meid teel ootavad, 
raskused ning astume täie ter-vise juures kodumaa pinnale...» 

«Edasine tekst on mõne lehekülje ulatuses täiesti eba-loetav,» mister Thompson 
tõstis silmad kuulajaile. «Kuid kuna just järgnevad leheküljed, mis on määrdunud ja 
täis «tindiplekke, sisaldavad selle õnnetu merereisi dramaatilisemate sündmuste 
kirjelduse, püüan neid kohti teile ikkagi lugeda, sest nad teevad au autori parimatele 
tunnetele. Francis, lisage veel küünlaid!» 


«Prantsuse sõjakorveti «Burgundia» pardal, 24. aprillil 1768. aastal. Minu armastatud 
tütar! Sulg pole võimeline kirjeldama kõiki koledusi, mis Sinu õnnetul isal on nende 
hirmsate päevade jooksul tulnud läbi elada! Käed värisevad ning puure vaevaga 
suudan ma halvasti teritatud sulge käes 

! Söör — koos nimega on inglise aadliku, rüütli või baroneti tiitel. Sõnaga «söör» 
pöörduvad alamalseisvad isikud kõrgemalseisvate Ipoole, eriti lapsed isa poole. Sõnaga 
«milord» pöördutakse isikute [poole, kellel, on lordi tiitel (parunid, vikondid, krahvid ja 
hertsogid). 

hoida. Kuid võtsin kogu jõu kokku, et säilitada selles vihikus meie laeva 
hukkumise kohutav lugu. Jumal, halasta minu kannatavale hingele ning andesta mulle 
mu rasked patud, mis on tehtud tahtlikult ja tahtmatult. Nähtavasti on mu tütre siirad 
palved päästnud minu elu, mida olen nüüd valmis pühendama palvetele oma 
hukkunud sõprade igavese rahu eest! Aamen! 


18. aprilli õhtul, uinutatuna laeva ühtlasest kiikumisest ja väljakannatamatust 
kuumusest, jäin kajutis kõvasti magama. Sel ajal hiilisid meie karavani lõpus sõitvate 
laevade juurde Prantsuse kaaperdajad ja püüdsid kaht kaubalaeva teistest ära lõigata. 

Ent meid saatev korvett pöördus küljega ühe vaenuliku laeva poole ning andis 
tema pihta kõigist pardal olevatest kahuritest mürskude ja leekkuulide kogupaugu. 

Läbi une tundus see kohutav pauk mulle kõrvulukustava kõuena ning sundis otsekohe 
voodist välja hüppama. 

Kui ma unisest peast midagi, taipamata tekile jooksin, nägin püssirohusuitsu ja 
vaenlase laeva, mis oli leekides; ta sõitis otsejoones meie peale! Ööd valgustasid 
tulekahju kuma ja iga minuti järel korduvad kahuripaukude sähvatused. Julge 
manöövriga õnnestus «Opheiral» surmatoovast kokkupõrkest pääseda. Siis kihutas 
põlev laev nagu loom surmaeelses agoonias korveti peale, mis kaitses karavani lõpus 
liikuvaid laevu ning oli vaenlasele nii suurt kahju tekitanud. Leegitsev laev sõitis 
hooga korveti ahtrisse, kokkupõrke ajal vajusid leegitsev mast ja taglas korvetile 
ning viimane süttis nagu tõrvik põlema. 

Sel ajal õnnestus teisel meid ründavatest laevadest, Prantsuse korvetil 
«Burgundia», meid kaitsvat kerget fregatti vigastada ja põlema süüdata. Seejärel 
sõitis ta «Opheirale» risti vastu, külvas selle kahurimürskudega üle ning lõikas meid 
karavanist ära. Mürsud lendasid vihisedes üle teki, rebisid katki purjesid ja murdsid 
raasid. 

Järsku langes sisisedes parda äärde tekile püssirohuga täidetud malmpomn. See 
keerles justkui hundiratas ning lühike taht, mille tuul põlema puhus, hõõgus 
pimeduses heledalt. Meeskond pistis jooksu. Sel silmapilgul tormas kellegi pikk 
kogu pommi suunas. Mees tõukas pommi suurtükipühitsa abil kahe taglasekonksu 
vahele ning peatas tema keerlemise. Siis kummardas ta, haaras hirmsa eseme kätte, 
tõstis üles ja viskas merre. Kõikide rinnust 

kostis üksmeelne kergendusohe. Kui mees meie poole pöördus, tundsin temas ära 
söör Frederic Righlandi. Tema keha ümber oli tõmmatud mõõgavöö. Söör Frederic 
otsis rahutult üles püstoli, mille ta oli maha visanud, surus selle vöö vahele ja astus 
siis kõrvale. 

Meie brigantiin tõstis kõik alles jäänud purjed ning hakkas kuulidesaju 
piirkonnast ööpimedusse liikuma lootuses 

pöörduda taas «Hampshire'i» suurtükkide kaitse alla. Viimase ümber tihedalt 
koondunud laevakaravani tõttu polnud laev praegu võimeline manööverdama. 
Korratult surusid teised laevad end tema parraste äärde justkui kanapojad kulli eest 
varju otsides kana ligi. Vaenlase korvett «Burgundia», mille mastid olid tugevasti 
vigastatud, püüdis meid jälitada, kuid jäi kiiresti maha. Näis, et oleme päästetud. 

Nüüd märkasin ka mr. Hardyt, kes oli relvastatud püstoli ja mõõgaga. Ta toetas 
miss Emilyt, kes oli tulnud tekile, et haavatuid siduda. Murelikult otsisid miss Emily 
silmad tekil kedagi ning ta rahunes alles siis, kui nägi söör Fredericut. Viimane 
omakorda jooksis alla sillalt, kus ta parajasti oli ohvitseridega vestelnud, ning neiu 
kätt huultele surudes, palus teda kajutisse minna, kuni oht on täielikult möödas. 

Mr. Hardy jutustas tütrele vahejuhtumist pommiga. Neiu kahvatas ning näis, et ta 
püsib vaevu jalul. Kuid ta kogus end ning läks üksinda väikesesse salongi, kus laeva 
habemeajaja, kes täitis ka arsti kohuseid; juba haavatute ümber askeldas. 

Järsku kerkis kaugel ees nagu pahaendeline lummutis pika musta kuunari siluett. 
Saabus täielik tuulevaikus-, laevad seisid liikumatult, kaugel lõõmas veel tulekahju 
ja kostsid kahuripaugud: hõõguvad laetud kahurid tulistasid mahajäetud põlevatel 
laevadel iseenesest. 

Kuunarilt lasti alla kaks paati. Kiiresti lendasid need meie poole. 

«Piraadid!» vilksatas-mul peas. «Oleme lõksu sattunud!» 

Hirmust vallatuna tormasin alumisse kajutisse, sest jääda üksinda üles oli liiga 
ohtlik. Jooksin, surudes nahkkotti oma säästude ja dokumentidega vastu rinda ning, 
tunnistan Sulle seda, mu tütar, otsustasin end peita miss Emily laia voodi alla, mis 
oli eesriidega varjatud. 

Varsti astusid kajutisse miss Hardy ja söör Frederic Righland ning ma osutusin 
nende lühikese annuavalduse tahtmatuks pealtkuulajaks. Sõnad «Emily!», «Fred!» 
uppusid varsti ohetesse ja suudlustesse. 

Kui kajutiuks jälle avanes, et isa sisse lasta, lebas neiu pea džentelmeni rinnal 
ning džentelmen oli oma huuled surunud sellele. Isa nähes vabastas Frederic neiu 
oma embusest ja viis ta kättpidi mr. Hardy juurde. 

«Söör,» hakkas noormees erutatult kõnelema, «söör, 

mina ja Emily armastame teineteist igavesti. Lubage mul võitlusesse minna meie 
ühise tuleviku nimel, vastasel korral tuleb mul lahingus ainult surma otsida!» 


«Õnnistagu teid jumal, lapsed!» vastas vana Hardy. 


Miss Emily võttis oma rinnalt ja pani söör Fredericule kaela vanaaegse kuldse 
katoliku pühakujukese ning noormees, surunud oma tulevase naise veel kord rinnale, 
ruttas tekile, kus kõmahtas juba esimene lask meie laeva kahurist. Puretuna murest ja 
hirmust lamasin liikumatult oma kitsas varjupaigas, kuulates tulistamist, põrguliste 
loomastunud hääli ja meie peade kohal puhkenud kähmluse kära. Seejärel koputati 
saabunud vaikuses tasakesi uksele. Sisenes söör Frederic, tema kuub oli üleni verine 
ja nägu püssirohusuitsust must. Nad sulgesid koos mr. Hardyga ukse, laadisid oma 
püstolid ja seadsid mõõku. Hea mr. Hardy päris minu saatuse kohta ning söör 
Frederic avaldas arvamust, et olen enda trümmi peitnud. 

Meie laev, mis oli juba piraatide valduses, sõitis teadmatusse. Miss Emily oli 
langenud eesriide taga asuvale voodile ja palvetas palavalt. Sel ajal kostis ülevalt 
jälle tulistamist ning mr. Righland selgitas, et on alanud lahing piraatide ja prantsuse 
paadimeeskondade vahel, see lahing oli lühike — piraadid sundisid prantslasi 
taganema. 

Läbi kajutiakna nägid mu kaaslased varsti läheneva piraadikuunari parrast. Meie 
kohal kostsid metsikud, juubeldavad hüüded. Ma tajusin tõuget ja kuulsin jalgade 
müdinat kogu laevas. 

Olin hirmust minestuse lävel ning mul polnud enam mingit lootust! Uks nagises 
ning nähtavale ilmusid rüüstajate loomastunud näod. Miss Emily karjatas ja kaotas 
teadvuse, söör Frederic Righland varjas teda oma kehaga, 'fnr. Hardy aga tulistas 
ründajaid. Ta laskis ühele lojusele pihta, kuid langes samal silmapilgul ise nende 
kuulide all surnuna maha...» 

«Nähtavasti,» katkestas mister Thompson lugemise, «selle dramaatilise stseeni 
kirjeldamisel oli autor saanud enesevalitsemise tagasi. Siit vihikust on mõned 
leheküljed välja rebitud, mida autor on arvatavasti ümber kirjutanud, sest kõik 
edaspidine on kirjutatud küllalt kindla käega ja loetavalt. Isegi tindi värv on 
muutunud tumedamaks ja selgemaks. Ma ei pruugi enam nii meeleheitlikult silmi 

pingutada. Francis, te võite liigsed küünlad ära viia. Niisiis, jätkan.» 

«Mr. Frederic võitles kui lõvi ning kajut oli varsti laipu täis. Ronisin voodi alt 
välja ja, innustatuna niisuguse mehisuse eeskujust, haarasin mõõga ning sööstsin 
talle appi. Me tõrjusime pealetungijad kajutist välja ning barrikadeerisime ukse. 

Meid jäeti rahule, sest Prantsuse korvett oli naasnud lahingukohale ning kuunari ja 
selle külge kinnitatud brigantiini pihta tule avanud. 

Mõlemad laevad süttisid korveti leekkuulidest ja pommidest põlema, piraadid 
hüppasid üksteise järel vette ning hukkusid kuulirahes. Teenitud karistus tabas kõiki 
lurjuseid kuni viimseni, prantslased ei jätnud ühtegi ellu. 

Leegid juba lõõmasid meie kajuti kõrval, kui väljusime oma varjupaigast ning 
hakkasime signaliseerima. Prantslaste viimane paat valmistus just ärasõiduks. 

Söör Frederic kandis meelemärkuseta Emily kajutist välja, mina aga päästsin 
kõige hädavajalikumad dokumendid ja raha ega unustanud ka seda vihikut. Kümne 
minuti pärast toodi meid korvett «Burgundia» pardale, kus eraldati ahtris väike ruum, 
mida veepinna kõrgusel asuv illuminaator napilt valgustas. Asetasime siia miss 
Emily, kes polnud veel minestusest toibunud, ja läksime tekile tagasi, kust korveti 
meeskond jälgis piraadikmmari ja meie «Opheira» hukkumist. Meie väike 
mahajäetud laev sai mr. Hardy hauaks: merelained neelasid tema laiba samuti nagu 
tapetud piraatide ja prantslaste omadki. 

Sel ajal puhkes troopikavihm, iga hetkega tugevnev tuul saavutas enneolematu 
jõu ning ookeanil hakkas möllama niisugune maru, mille taolist me polnud varem 
kunagi näinud. Laev ajas end kord püsti, kord langes kusagile kuristikku. Söör 
Frederic sidus ikka veel meelemärkusetult lamava miss Emily koiku külge, sest 
muidu oleks laine teda seinast seina samasuguse jõuga loopinud nagu meidki. Lõpuks 
õnnestus mul kuidagi oma rippuvast koikust kinni haarata ja sinna ronida, kus ma 
langesin varsti teadvuseta olekusse. 

Ärkamisel või õigemini toibumisel kuulsin miss Emily sonimist ja söör Fredericu 
tasast häält. Maru möllas ikka veel, kuigi olin maganud, nagu selgus, peaaegu terve 
ööpäeva. Päevavalgel näis ookean veelgi hirmsamana kui öösel. 

Maru vaibus alles 20. aprilli õhtuks ning «Burgundia» kapten palus meid oma 
kajutisse. Ta päris aupaklikult, kas meie ruum on küllalt mugav ning küsitles meie 
seisuse, varalise seisu ja reisi eesmärkide kohta. Väljusime koos kapteniga tekile. 
Korvett kujutas endast hale-dat vaatepilti; see polnud enam laev, vaid vrakk — 
mastide asemel ainult tüükad, ei purjepeelestikku ' ega ühtki paati. Et laeva 
kergendada, tuli kaptenil mitmed kahurid ohverdada. 

Prantsuse meremees seletas, et korvett on hädavaevalt võimeline kursi järgi 
liikuma. Kapten kavatses varupurjede ja masti abil, mida võis riismetest kokku seada, 
Aafrika või Madagaskari rannikule jõuda. Ta andis meile mõista, et saame vabaduse 
alles siis, kui meie sugulased on kaunis suure väljaostusumma sisse maksnud. Kapten 
teatas meile ka seda, et korvetil on toidutagavarad lõpukorral. 

Meie olukord on äärmiselt raske. Ainuke lootus on kõigevägevama piiritule 
armulikkusele! Pöördusime kajutisse tagasi ja leidsime miss Emily indises 
seisukorras eest. Ta sonis, kutsus söör Fredericut, kuid sealjuures ei tundnud teda ära. 
Mr. Righland asus endistviisi põetaja kohale tema aseme juures. Laevaarst tegi 
kindlaks, et miss Emilyl on palavik, andis talle rohtu ja lubas teda jälle külastada. 
Kuid heasüdamlik arst ei märganud, et neiu näole olid ilmunud punased plekid ja 
pahaendeline lööve. 


«Burgundia» pardal, 26. aprillil. 
Meile anti õigus liikuda kogu laevas. Madrused on püstitanud midagi, mis 
sarnaneb kahe mastiga, ning üles seadnud kliivri ja grootpurjed. Kuid isegi hea 
tuulega ei tee laev üle nelja sõlme. Meid toidetakse vastiku lögaga, mis on 

valmistatud vettinud riisist. Magevee tagavarast peab jätkuma kümneks- 
kaheteistkümneks päevaks. Distsipliin meeskonna hulgas langeb märgatavalt. Kuid 
kõige hirmsam on miss Hardy haigus. Ma ei kahtle enam selles, et tal on rõuged. 
Varsti ei saa seda hirmsat uudist enam kapteni eest varjata. Jumal, mis meist küll saab! 


': Purjepeelestik — kõik puust seadeldised, mille külge kinnitatakse laevapurjed. 
Purjepeelestikku kuuluvad mastid, tengid, raad, poomid jm. 


43 


«Burgundia» pardal, 28. aprillil. 


Valitseb niiske troopikakuumus. Miss Emily ei parane, kuid teadvus tuleb tal 
vahetevahel tagasi. Tal on juba teada tema õnnetu isa saatus. Kardan, et ka meil tuleb 
varsti jagada temaga sama põhjatut hauda. 


«Burgundia» pardal, 30. aprillil. 


Laeva pardal on puhkenud rõugeepideemia. Olen kindel, et keegi hindu 
madrustest on Madrases nakkuse «Opheirale» toonud, miss Emily aga nakatus siis, 
kui haavatuid sidus. Nüüd on ka mõned meeskonnaliikmed haigestunud. Ei minule 
ega mr. Fredericule pole rõuged ohtlikud: olen nad lapsepõlves läbi põdenud' ning 
jäljedki on näole jäänud. Söör Frederic on samuti põdenud rõugeid Indias ja enda 
nähtavasti terveks ravinud vahendite abil, mis pole tuntud meie euroopa meditsiinile, 
enesega rahulolevale ja võhiklikule. Tema nägu ei ole rikutud. 

Miss Hardy talub oma haigust kannatlikult ja vaikides. Kõik on meid maha jätnud 
ja meil on keelatud surma ähvardusel tekile ilmuda. Kord päevas tuuakse meile vilet- 
sat toitu ning see visatakse nagu metsloomadele läbi väikese ukseakna kajutisse. 

Laeval on heisatud hädalipp. Osa meeskonnast kavatseb laevalt põgeneda ning on 
ametis parve ehitamisega. See on juba vette lastud. Korvetile jäävad kapten, mõned 
ohvitserid ja salgake meile truid madruseid. Homme hommikul, lahkub alistumatu 
osa meeskonnast laevalt. 

Kõik need uudised teatas arst meile kibedusega. Ta jätkab mists Emily 
külastamist ja seniajani pole hukutav haigus teda puudutanud. 

Mastis lehvib kollane lipp, mis tähendab seda, et laev on kõige hirmsama korsaari 
— india mustade rõugete võimuses. 


Fregati «Ristirüütel» pardal, 3. mail 1768. aastal. 


Jumalale tänu, oleme päästetud! Kuid missuguse hirmsa hinnaga! 

Kahe päeva eest hilisõhtul, pärast arsti lahkumist, unustati meie kajuti uks 
lukustamata. Söör Frederic läks väikselt koridori ja sealt tekile. Isegi kuuvalgel 
eraldasid tema kullisilmad silmapiiril purjesid. Hetk hiljem hiilis ta tasakesi ahtrisse, 
mille all lainetel kiikus kinniköidetud parv. 

Tööriistad, millega seda ehitati,vedelesid veel tekil. Siirimas oli ka kaks pikka 
aeru. 

Söör Frederic võttis sae ja kirve kaasa ning laskus mööda köit parvele. 

Laev triivis, ookean oli rahulik ning tuul ei paisutanud utuid purjesid. Söör 
Frederic nägi, et parv koosneb neljast osast, mis on üksteisega laudkatte abil 
ühendatud. Kui need lauad pooleks saagida, eralduks pikk tsas parv, mida kaks 
inimest võiksid suurema vaevata juhtida. 

Söör Frederic hakkas saagima, õnneks ei pööranud selle ahtrist kostvale helile 
keegi tähelepanu; madrused oletasid nähtavasti, et puusepad on oma tööd lõpetamas. 
Lauad olid varsti pooleks saetud, väike parv hakkas end pöörama ning oli varsti 
muust osast eraldatud. Pootshaagi abil püüdis mr. Righland parve kinni, raius aerud 
kiiresti parajaks, lõi palkidesse kaks jämedat naela, mis pidid täitma tullide aset, ning 
raius ühe kirvehoobiga katki köie, mis hoidis kogu parve kinni. Siis hüppas ta oma 
parvele ning juhtis, püsti seistes ja ühe aeruga tegutsedes, oma pisisõiduki piki laeva 
parrast meie kajuti illuminaatori alla. Mõistagi ei teadnud ma kõigist nendest ette- 
valmistustest midagi, kuid olin väga mures meie kaaslase kauase äraoleku pärast. 

Suur oli aga minu imestus, kui aknast pisteti sisse käsi köieotsaga ning söör 
Frederic Righlandi hääl käskis mul seda hoida. Aitasin söör Fredericul kajutisse 
ronida ja hakkasin temaga koos kiires korras kõige hädavajalikumaid asju, 
dokumente ja rõivaid kokku panema. Lõpuks tegi ta mulle ettepaneku esimesena 
parvele laskuda. 

Sosistasin omaette palvesõnu, ronisin kitsast illuminaa-iriavast läbi ning suure 
vaevaga astusin kõikuvale seadeldisele. Siis ilmus illuminaatoriavasse miss Hardy 
pea; neiu oli nagu laps teki sisse mähitud. Ma võtsin ta ettevaatlikult vastu ja asetasin 
maha. Söör Frederic viskas mulle tekipambu ja pöördus veel kord kajutisse. 

Sel silmapilgul kostsid meieni vihane kisa ja paugud. Hüüded: «Reetmine!», 
«Surm ohvitseridele!», «Ohvitserid on parve katki raiunud!», «Ülestõusule!» 
segunesid tumedate löökide, oiete ja paukudega. 

Söör Frederic hüppas vaikselt parvele. Ma võtsin ühe aeru, söör Frederic teise 
ning me hakkasime kõigest jõust sõudma, eemaldudes laevast, mis oli 
haaratud.mässu hullustusest. Varsti kostsid meieni hüüded: «Tuli pardal!» Vaatasime 
tagasi ja märkasime pikka tulekeelt ahtris. 

Samal hetkel märgati laevalt meie põgenemist. 

«Äerutage kiiremini!» hüüdis mr. Righland mulle ja me surusime uuesti aerudele. 

Mürinaga avanes üks vasaku parda kahuriluukidest. 

Suitseva tahiga suurtükiväelane ilmus relva juures nähtavale. Raksatas pauk ning 
mürsk langes sisisedes vette, ilma et oleks meie parveni jõudnud. 

Järsku valgustas taevast midagi veripunase välgu taolist. Pillasin oma aeru ja 
langesin parvele kummuli. Kuuldus plahvatus, mille mõjul näis, et taevaluugid 
avanesid ning ookean laiali nihkus, nagu öeldakse pühakirjas. Uimastatuna 
kohutavast õhulainest, kaotasin mõneks hetkeks teadvuse. Seejärel hakkasid 
ümberringi laua- ja metalliriismed vihinaga vette langema; mustad tahmatükid 
vajusid pilvena alla. Vaatasin korveti poole ja nägin vaid ülespoole kerkivat 
laevanina, mis kiiresti sukeldus pulbitsevasse veekeerisesse. 

«Nähtavasti otsustas mõni ohvitseridest oma elu hinnaga mässajate ebaväärikale 
käitumisele lõpu teha,» ütles mr. Righland ning, paljastanud pea, luges lühikese 
palve mehise vaenlase eest, kes oli lasknud õhku alistumatu laeva püssirohukambri. 
«Korvetilt nägin ma kauguses purjesid. Loodame, et meid märgatakse!» 

Ja tõepoolest, varases koiduvalguses märkasime kolme miili kauguses suurt 
fregatti, mis liikus meie poole. Siledal ookeanipinnal ujusid hukkunud laeva riismed 
ja kiikus parv. Polnud näha ühtegi inimest, ühtegi ellujäänud meeskonnaliiget! 

Lehvitasime valge linaga ja tõmbasime endale sellega tähelepanu. Fregatilt lasti 
paadid alla. Mõne minuti pärast hüüdis meid mitšman esimesest paadist inglise 
keeles. Teatasime oma nimed. Suur oli aga imestus, kui see noormees, kuulnud mu 
tagasihoidlikku nime, pidi peaaegu vette hüppama, et kiiremini meie parveni jõuda. 

«Mr. Morton, söör Frederic Righland,» hüüdis entusiasmist haaratud nooruk, 
«tulge meie laeva pardale! Hurraa, poisid!» 

Sõudjad, kellele viimane hüüe oli määratud, tõid paadi parve juurde, kuid söör 
Frederic soovitas neil eemalduda ning nõudis arsti tähtsa ja ohtliku laadungi 
järelevaatamiseks. Noormees andis käskluse, paat lausa lendas tagasi 

fregati juurde ning varsti pöördus noor mitšman arstiga jasi. Tüse džentelmen 
paruka ja lornjetiga küsis meilt, missugust laadungit tuleb järele vaadata, kuid 
heitnud lamavale, tekiga kaetud haigele, mõistis, milles on asi. 

Mr. Righland läks üle prantsuse keelele, et meeskond aru ei saaks, ning seletas, et 
rõugehaige tuleb laeval eraldi kajutisse viia, kus meie, tema reisikaaslased, võime tal 
abiks olla ja temaga karantiini jagada. Auväärne doktor pomises midagi ebamäärast 
ning läks tagasi fregatile. Seal peeti kaua nõu. Need olid hirmsad ootusehetked ning 
silme ette joonistus selgesti pilt, kuidas me omal viletsal parvekesel keset ookeani 
hukkume. Jälgisin murelikult, kuidas üks vette lastud paatidest suure parve juurde 
sõitis ning mässavate madruste kätetöö põlema süütas. Nähtavasti oli see 
fregatikomandöri käsk. 

Viimaks lähenes meile jälle meie sõbra mitšmani paat. ||[b1 oli käes jäme 
puksiirköis. 

Paat pukseeris meie parvekese laevatrapi juurde. Juba mõne minuti pärast lamas 
miss Hardy koil, meie aga seadsime endid mugavalt sisse haigekajuti teises otsas: 
kajut oli vaheseinaga kaheks ruumiks jaotatud. Meie teenriks jäi fregati madrus Sam, 
kelle nägu oli rõugearmidest moonutatud. 

Meie noor päästja astus varsti ukse juurde ja jutustas meile, kuidas fregatt 
«Ristirüütel» oli nendesse vetesse ättunud ning kust tema, kuningliku laevastiku 
mitšman Edward Want, meie nimesid teab. 

Selgus, et Briti fregatt oli suundunud India vetesse jahti pidama teiste maade 
kaubalaevadele, kuid oli Madagaskari rannikul kohanud meie hõredaks jäänud 
karavani ning asunud «Opheira» ja piraatide otsingule. Maru oli viinud ta kursist 
kaugele. Kaotanud lootuse kadunud laeva leida, oli fregatt võtnud suuna Kaplinnale. 
Sel hetkel märgati laeval plahvatust ning ta oli sõitnud «Burgundia» hukkumise 
kohale. 

Saatus tahtis, et fregatil sooritas oma esimest merereisi mitšmanina Edward Want, 
kelle isa Montague Want oli Boltonis asuva Chiensfieldi mõisa valitsejaks. Edward 
Want oli lõpetanud mereväekooli Portsmouthis, minu kodulinnas, kus minu kallis 
Mary oli oma tädi juures kasvatada. Ja mis veel selgus! Selgus, et see võrukael, see 
kaheksateistaastane mr. Want, enesekindel mitšman, kannab oma rahataskus minu 
Mary miniatuurpilti ja suvatseb 

mind oma tulevaseks äiapapaks pidada! Oh mu väike vigurivänt, lasku jumal mul 
õnnelikult koju, meie vanasse Portsmouthi jõuda, ning ma püüan sinu armsast peake- 
sest igasugused mõtted mitšmanitest ja mereväeohvitseridest välja tõrjuda! 


Fregati «Ristirüütel» pardal, 17. mail. 


Fregatt läheneb Aafrika rannikule. Miss Emily on oma raskest haigusest 
paranenud, kuid kuidas on ta küll muutunud! Neiu nägu on kaotanud Õrna puna, 
mõned väikesed armid on jäänud meelekohtadele ja lõuale, tema silmades pole endist 
säravat läiget ja juuksed pole enam nii kohevad, kuid ta on siiski jäänud veetlevaks 
nooreks leediks. Kahe-kolme nädala pärast lõpeb meie karantiin ja me võime siis 
tekile minna. 

Miss Hardy on oma murest sügavasti masendatud: kaotada isa, kes ei jõudnudki 
oma kodulinna Boltonisse, haigus, hirmsad läbielamused — kõiki neid kohutavaid 
saa-tuselööke on ta talunud mehiselt. Kuid endist elurõõmsat Emilyt on raske selles 
rõhutud naises tunda. 


Fregati «Ristiriiiütel» pardal, 22. mail. Kaplinna sadam. 


Oh seda rõõmu! Me sõidame «Ristirüütlil» Inglismaale! Kaplinnas, kuhu me 20. 
mail saabusime, leidsime eest kogu meie karavani, kes sõidab Inglismaa randadele 
meie fregati saatel. 

Kahju, et karantiini tõttu peame istuma kajutis: Kaplinnas elavad minu kauged 
sugulased ja vanad sõbrad. 

Miss» Emily peab pikki vestlusi söör Fredericuga ning ta väljanägemine on palju 
parem. Tänu karantiinile ei ole nakkus laeval levinud ja 1. juunist lubab arst meil 
ühiskajutit külastada. 

Senini on minu ainukeseks meelelahutuseks olnud see vihik, mis aitab mällu 
soovitada minu elu loojangul mulle osaks langenud traagiliste läbielamuste 
üksikasjad. 


Atlandi ookeanil, «Ristirüütli» pardal, 1. juunil 1768. aastal. 

Oleme juba viiendat päeva merel. Silmapiiril libises meist aeglaselt mööda 
asustamata Püha Helena saar. 

Täna esitleti meid laevakomandörile ja ohvitseridele. Suure väärikusega tänas 
söör Frederic džentelmene abi eest 

eest ning palus temalt isiklikult vastu võtta tšekk viiesajale naelale laeva 
ehtimiseks ja meeskonnaliikmete autasustamiseks. Kui meeskond sellest kuulis, sai 
mr. Righland kõigi laevalolijate lemmikuks, mereasjanduse tundmine aga suurendas 
tema populaarsust sedavõrd, et «Ristirüütli» vanemohvitser mr. Donald Blackwood 
tegi talle naljatoonis ettepaneku osta ohvitseripatent ja laevako-mandöri kohused üle 
võtta. Mr. Frederic vastas, et kui saatus ta laevaomanikuks teeks, usaldaks ta oma 
parima laeva mr. Blackwoodi hoolde. 

Miss Emily on muutunud väga kinniseks ja näitab end vähe seltskonnas. 
Nähtavasti on selle põhjuseks daami jaoks eriti tunnetatav muutus välimuses. Ta 
silmi valgusid pisarad, kui noor mr. Want, Righlandide maja vana teenija poeg, end 
temale esitles ja söör Fredericu aadressil vaimustust väljendas ... 

Nüüd on meil kõigil juba eraldi mugavad kajutid. 


Plymouthi sadam, «Ristirüütli» pardal, 2. augustil 1768. aastal. 


Kirjutan väriseva käega neid ridu oma kajutis, mille illuminaatorist paistab minu 
kodumaa sõjasadam. Kuulen ankrukettide raginat ja käsklust: «Kohal!» 


Elagu vana Inglismaa! 


Jumal kaitse meie kuningat! 


Bolton, 20. detsembril 1768. aastal. Et seda vihikut lõpetada, kirjutan veel mõned 
read. Kõik ülesanded, mis olin saanud kontorilt «Noel-Abrahams ja Mohhandas 
Madžarami», on täidetud. 


Mr. Righland on astunud pärija õigustesse ja elab juba Chiensfieldi mõisas 
Boltoni lähedal. Suurte sekeldustega õnnestus tal saada õigus vikondi tiitli 

taastamiseks, mida ta lühinägelikud esivanemad olid nii kergemeelselt minetanud. 
Need sekeldused tingisd küllaltki suuri kulutusi, kuid söör Fredericul on üsna 
laiahaardelised plaanid. Aja jooksul loodab ta oma põlualusele suguvõsale isegi peeri 
tiitli tagasi võita ja endale tee kõige kõrgematesse sfääridesse avada. Olgu jumal talle 
neis algatustes abiks! 

Siira kurvastusega sai ta teada mitšman Edwardi isa, auväärse mr. Montague 
Wanti, Chiensfieldi mõisa valitseja 

hiljutisest surmast. Söör Frederic tegi mulle ettepaneku võtta see amet 
enda peale. Olles sügavasti rahuldatud aust, mis minule osaks sai, võtsin 
ettepaneku vastu ning 1. jaanuarist 1769. aastast asun täitma mõisavalitseja 
kohuseid. 

Miss Emily eluneb kuni leinaaja lõpuni Boltonis, Andrew Lawsoni, oma 
isa endise teenistuja erapansionis. 

Ta võttis endale teenriks neeger Samuel Hopkinsi, kes abistas meid meie 
reisi ajal «Ristirüütlil». See must teener on miss Emilysse harukordselt 
kiindunud. 

Kõik asjatoimetused, mis olid seotud mr. Hardy firma sulgemisega, on 
minu poolt rangelt täidetud, vastavalt seüe minu heasüdamliku kliendi 
soovidele. Väike kapital, mis pärast Hardy firma mõlema inglise kontori 
likvideerimist järele jäi, on paigutatud «Bolton-Panka» miss Emily nimele. 

Söör Fredericu ja miss Emily pulmad on määratud järgnevale, 1769. aasta 
kevadele. Vastavalt miss Hardy soovile toimub laulatus välismaal, 
Prantsusmaal või Itaalias. 

Sellega lõpetan ma oma märkmed. Tütre surusin ma rinnale veel 
Portsmouthis, kus ta praegu on oma haridust täiendamas. Peale erapansioni 
lõpetamist kolib Mary minu juurde Chiensfieldi. Need märkused hoitakse alal 
mr. Thompsoni kontoris kuni tütre täisealiseks saamiseni. 

Aamen.». 


Mister Thompson-vanem sulges vihiku. Esimesena katkestas vaikuse 
Putterson, laevatehase omanik. 

«Mulle näib, et mister William ja mister Richard peaksid suruma söör 
Fredericu õilsat kätt ja unustama ettekavatsemata solvangu. See näib mulle 
tühisena meile äsja teatavaks saanud tõe valgusel,» ütles laevaehitaja pidu- 
likult. 

«Ma liitun selle arvamusega,» ütles Landy. 

«Isa, ma olen valmis džentelmenidega nõustuma,» sõnas kuuldud epopöast 
sügavasti liigutatud Richard. «Mulle näib, et pärast seda, mida need inimesed 
pidid läbi elama, oleks olnud patt neid lahutada. Väikesed torked meie 
enesearmastuse pihta ei tohi mõjutada meie suhtumist sellesse abielupaari.» 

Pastor Redling nõtkutas rahuldatult pead. Ainult vana William Thompson, 
nõjatanud end tugitooli seljatoele, silmitses vaikides käsikirja pressitud 
nahkköidet ega tõstnud silmi kaasvestlejaile. 

Vaevu olid džentelmenid jõudnud oma arvamusi avalda, kui välisuksel 
kuuldusid haamrilöögid. Vana teener kis kellegi esikusse ja ilmus siis 
võõrastetoa lävele. Teie eilne külaline on jälle tulnud,» teatas ta peremehele. 

William Thompson, kes esialgu arvas, et tema abikaasa daamide komitee 
istungilt tagasi pöördunud, väljus nõutult teenri järel vastuvõturuumi. Tema 
ees seisis keskmist kasvu mees, kes oli riietatud tänavakaupmeeste tavalisse 
rõivastusse. Oma kübarat hoidis ta vasakus käes, millel puudus nimetu sõrm. 

«Mis te soovite, mister Rodgers?» küsis peremees kuilt. «Praegu ei ole 
päris õige aeg ametialasteks kokkusaamisteks.» 

Toon teile oma kõige sügavamad vabandused,» sosistas dmatu 
kummardades. «Kuid teie nõu ja abi on mulle egu hädavajalikud. Palun teid 
veel kord pühendada lle mõned minutid. Täna hommikul vestlesin Andrew 
Lawsoniga ning olen täpselt kindlaks teinud, et seisan õigel teel. Niipea kui 
annate mulle lubatud täiendavad andmed «Musta Noole» katastroofi kohta, 
lahkun ajutiselt Boltonist. Siiajäämine ei ole mulle päris ohutu... » Mister 
Thompson palus külalise oma kabinetti ja andis teenrile käsu külalistele 
teatada, et ta on ametis kliendiga, kes on saabunud kiire asja pärast. 

Džentelmenid jätsid hüvasti ja varsti vaibus kauguses nende tõllarataste 
mürin Boltoni sõiduteel. 


Teine peatükk KUNINGRIIGILE VAJALIKUD INIMESED 


Boltoni laevatehases oli tööpäev lõpule jõudmas, kuid sepahaamrite 
mürtsud, kiryelöögid, saagide ja höövlite ragin — kogu see müra, mis siin 
inimhääled summutas, kostis veel dokkides. Vahetevahel lendasid üle 
laevahällide kajakad. Hirmutatuna mürinast ja kolinast, kiirustasid nad 
kõrgemale. tõusma, kus tuul soojendatud tõrva lõhna ja sepaääside, suitsu 
hajutas. 

Ümbritsetuna vintsidest, plokkidest, ehitustellinguist ja tellingutreppidest 
kõrgusid kaldjail pukkidel merelaevade kered. Ühel neist võeti parajasti 
tellinguid maha ja ainult kitsas laudpurre piiras veel kõrgeid laevapardaid. 
Mõned trapid viisid purdelt tekile, teised alla trümmi. 

Selle, laevatehases ehitatavaist kõige suurema laeva vettelaskmine oli 
määratud järgmisele päevale. Keskealine laevameister Jacob Harvey, 
tuliruuge põskhabemega tuia-kas mees, sügavasti laubale vajutatud pika 
sirmiga müts peas, kontrollis viimaseid ettevalmistusi vettelaskmiseks. Ta 
hoidis hammaste vahel lühikest piipu ning jagas suud paotamata vaikse 
häälega käsklusi, lastes iga sõna järel suitsurõngaid välja. 

Juba olid kattelauad, mida mööda laev pukkidelt merre libiseb, 
vaalarasvaga määritud. Laevakeret hoidsid paigal ainult võimsad palktoed. 
Laev meenutas tundmatu mereeluka keha: vooderduse all võis aimata 
koletute risttaladega «luukeret». Terav, kõrge nina ning sujuvalt painutatud 
pardad tegid kere imekala taoliseks, ümmargune ahter sarnanes aga vaala- 

peaga. 

Laeval polnud veel maste ega tekiehitusi — need tuli püstitada siis, kui 
laev on juba vette lastud, kuid pika kere saledates joontes võis kogenud silm 
aimata tulevase «ookeanivete vallutaja» suurepäraseid omadusi. 

Söör Frederic Righland ja tema saatja, laevatehase omanik mister 
Putterson, sammusid mööda laastude, pilbaste ja saepuru hunnikuid, 

laveerides palgivirnade ja trossirõngaste vahel. Nad olid lõpetanud laeva 
ülevaatuse ja kavatsesid juba tehasest lahkuda. Järsku kostis üsna lähedalt 
valukarjatus. Peremees ja tellija vaatasid tagasi. Mõned puusepad viskasid 
kirved ja peitlid maha ning tormasid vastasasuva parda äärde. 

«Harvey, uurige välja, mis seal juhtus,» andis peremees käsu. 

«Puusepp Putkins on endal vasakul käel kolm sõrme ära raiunud,» kandis 
meister ette, võttes hetkeks piibu suust. 

«See on kahetsemisväärne lugu, Harvey, puusepp on meil praegu väga 
vajalik. Kas ta saab homme tööd jätkata?» 

«Ei, söör, on tarvis arsti...» 

«Hüva, ma kutsun doktor Gracewelli, selle veidriku St Christopheri 
hospidalist. Saatke temale minu hobused 

rele. Gracewell peab ta jalule aitama kas või ainult üheks, homseks päevaks. Muide, 
trahvige neid kahte noormeest, et nad tulevikus ei loobiks instrumente laiali ega vahiks 
kümnete minutite kaupa inimest, kellel seotakse kriimustust. Harvey, arstitasu pidage 
Putkinsi töötasust inni. Järgmiseks nädalaks otsige aga tema asemele teine kogenud 
puusepp. Mister Righland, ma palun teid oma kabinetti.» 

Mister Putterson pani külalise istuma töölaua taha oma kabinetis, kus kõik seinad 
olid täis laevade mudeleid, jooniseid ja joonistusi, ning hakkas nurgast nurka kõndima, 
külaline silmitses vaikides priki mudelit, mis seisis tammpuust alusel. 

«Kas imetlete oma «Orioni» mudelit?» küsis laevaehitaja. ««Tiivulisest» saab veelgi 
parem laev. Ta on mulle Harveyle nii palju sekeldusi tekitanud! Laev on suur, 
viiiemastiline, pikaks venitatud kere ja kahekorruseliste patareitekkidega. Tema pardad 
on vöötatud poole jardi paksuse kivitammepuu kihiga! Sellest ei löö läbi ei 
suurtükikuulid ega isegi süütepommide tuli ole eriti ohtlik. Seva relvastame 
kolmekümne kuue raskekahuri ja sama arvu keskmises suuruses merekahuriga, mis 
tulistavad kahekümnenaelaste mürskudega. Kolme tuhande tonnise sväljasurve juures 
võib «Tiivuline» täispurjestuse ja pärituulega arendada kiirust kuni viisteist sõlme. Ma 
ei ole veel kunagi pidanud täitma tellija nii keerukaid ja vastuolulisi nõudeid. Kerge 
ütelda: niisuguse kiiruse ja relvastuse juures peavad «Tiivulise» trümmid mahutama 
vähemalt kahe kaubakuunari laadungi. Täites seda tellimust niisuguse hoolikusega, 
nagu meie laevatehases veel ühtegi laeva pole ehitatud, lähtusin ennemini isikliku 
sümpaatia tundest tellija vastu kui kasumi kaalutlustest. Kulud on niivõrd suured, et 
«Tiivulise» ehitamine ei tõota mulle erilisi kasumeid ...» 

Mister Righland väljendas kerge kummardusega oma tänulikkust, kuid vaikis 
endiselt. 

«Me töötame neljandat aastat edukalt koos, söör,» jätkas laevatehase omanik. 
«Laevad, mida olen ehitanud, purjetavad õnnelikult teie lipu all. Nad on minu 
laevatehase tarvis väärtuslikke laadungeid kohale toimetanud, vahel isegi mõningaid 
tolliformaalsusi vältides. Mulle näib, söör, on saabunud aeg muutuda teineteise suhtes 
avameelse-Jard — inglise pikkusmõõt, võrdub 3 jalaga — 0,91 m. 

maks. «Tiivulise» meresõidualased ja lahingulised omadused ei jäta 
mingeid kahtlusi: taoline laev võib ainult kaaperdajana' kasutatav olla, 
armuline härra!..,» 

«Ma ei mõista, milleks oli teil tarvis nii pikka sissejuhatust teha, et 
väljendada silmaga nähtavat tõde, mister Putterson!» 

Söör Fredericu nägu säilitas rahuliku ilme. 

«Silmaga nähtavat tõde?» hüüdis jahmunud laevatehase omanik. «Mis ajast 
peale peab suursugune inglise aadlik ja maaomanik, suurepärase ja 
austustvääriva perekonna isa, endale loomulikuks vahetada mõisniku ja 
bisnesmeni eluviisi ebaõige, kuigi meelitava «ookeanivete vallutaja» — 
korsaari elukutse vastu? Sest kaaperlaev on samuti korsaar, selle vahega 
ainult, et ta on valitsuse poolt seadusega lubatud!» 

«Esiteks soodustab Briti seadus kaaperdamist, sest see annab riigikassale 
suurt tulu. Teiseks, miks te arvate, et kaaperlaeva omanik ise peab saagi 
jahile minema?» 

«00, mister Righland, hiljaaegu oli mul võimalus kuulata mõningaid 
lehekülgi teie imetlusväärsest eluloost, mis on Mortoni vihikusse kirja 
pandud. Inimene, kes tunneb merd nii nagu teie, on nii julge ja mehine ning 
on «Tiivulise» omanik, ei suuda koju istuma jääda!» 

Söör Frederic Righland hakkas naerma. 

«Ma ei saa ju tõepoolest olla üheaegselt kõigi minu kompanii laevade 
kapteniks, kõigi ettevõtete valitsejaks, oma mõisa hea peremees ning lisaks 
veel oma kaaper-laeva komandör! Muide,» lisas-ta naeratades, «ma ei ole 
loobunud mõttest sooritada «Tiivulisega» kunagi iseseisev merereis. Siis 
palun ma teid, kui ainult missis Putterson teid enda kõrval kinni ei pea, 
jagada minuga nii riisikot kui ka edu.» 

Putterson jäi mõttesse. Ta kujutlusse kerkisid kauged mered, tormid, 
lahingute püssirohusuits, mis «Tiivulise» maste endasse mähib, kullahunnikud 
trümmis... Riisiko ja edu, hm-hm! Resoluutne mees on see vikont Chiensfield, 
kurat võtku! 

«Kas kõigile meie väikese peo — uue laeva vettelaskmise külalistele on 
kutsed välja saadetud?» 


! Kaaperlaevad — eralaevad, mis valitsuse loal pidasid «jahti» vaenulike või isegi 
neutraalsete riikide laevadele. Kaaperlaevade omanikud kogusid .suuri varandusi, mis 
said paljudele kaasaja suurkapitalistidele miljoniliste perekonnakapitalide baasiks 


54 


«Linna jä krahvkonna kõik nimekad inimesed võtsid kutsed meelsasti vastu. Isegi 
leedi Stanford.» 

«Leedi Ellen Stanford? Meie mõisad asuvad teineteise naabruses, kuid mul pole 
senini juhust olnud temaga isiklikult tutvuda.» 

«00, leedi Stanford pole mitte üksnes kütkestav, vaid ka kaugelenägeva pilguga 
daam. Ta jäi kaks aastat tagasi leseks ning kõneldakse, et ta olevat hiljaaegu andnud 
mister Richard Thompsonile nõusoleku kuulutada nende kihlus välja.» 

«Või nii?» söör Frederic kuulas oma kaaslast üsna tähelepanelikult. «Mis sunnib siis 
seda suursugust, iseseisvat leske sellesse seisusevastasesse abiellu astuma?» 

«Nähtavasti mister Richardi veenev kõneoskus. Üldiselt on see aga üsna väärikas 
noor mees ja muide, minu vana sõbra, juriidiliste teaduste doktori mister Thompsoni 
poeg.» 

«Mis siis ikka, tutvun meelsasti selle leediga «Tiivulise» pardal. Olen kuulnud, ta 
olevat edendanud oma kadunud mehe, söör George Stanfordi ärilisi algatusi, ning peale 
(selle...» 

«Doktor Randolph Gracewell, St. Christopheri hospidali arst,» katkestas vikonti 
kabinetti sisenev laevameister Ijacob Harvey. Tema järel astus sisse keskmist kasvu 

prillidega mees, kissitades oma lühinägelikke, lahkeid silmi. Džentelmenid jätsid 
hüvasti ning mister Righland suundus oma giki poole. 

«Randolph Gracewell,» meenutas ta. «Kellelt ometi on mul juhust olnud seda nime 
varem kuulda? Nähtavasti oli see väga, väga ammu...» 


2. 


Podagrahaiget jalga raskelt järele vedades tõusis Bolltoni auväärne pankur mister 
Samuel Landy mööda treppi halli hoonesse, kus asus juriidiline kontor «Thompson ja 
poeg». Tõld, mille ette oli rakendatud paar hästitoidetud hobust, jäi sissekäigu juurde 
ootama. 


Raskelt hingates ja longates läbis džentelmen koridori, mida valgustas ainuke 
trellitatud aken, ning, tõmmanud hinge tagasi, avas väiksesse tuppa viiva ukse. 

Kaks ametnikku, tõstmata sisseastunule silmi, krabistasid hanesulgedega, kastes 
neid tohutu suurtesse tindi- 

pottidesse. Kolmas oli keskendunult ametis kärbse väljaõngitsemisega 
samast nõust. Kõrged kapid laeni kõrguvate kollaseks tõmbunud ja hinges 
ängistust tekitavate dokumentide ja paberivirnadega, põrandal lebavad suure- 
kaustalised nahkköidetes raamatud, tolmuse, musta, punast ja rohelist värvi 
tindiplekkidest üsna kirju kaleviga kaetud lauad — see kõik jättis üsna 
kitsukese läbikäigu naaberruumidesse viiva ukse juurde. 

Mister Landy läbis selle vahekäigu ja astus järgmisesse suurde koristamata 
ruumi. Silmanud külastajat, haaras terve tosin siinviibivat igasuguses vanuses 
ametnikku sulepead kätte, näidates sellega oma väsimatut tööarmastust. 

Toa lõpus, kappide, laudade ja paberite tropi taga, paistis puubarjääriga 
eraldatud väike ruum, mis oli määratud külastajaile. Nende käsutuses oli ka 
kaks kõrgete püstjate seljatugedega pinki. Siinsamas, massiivse ukse ees istus 
kõrge kontorilaua taga, hanesulg kõrva taha pistetud, väga kõhn mustas frakis 
ametnik. Poolest saadik eesriidega varjatud uksel ilutsesid kaks vasksilti. 
Ülemisele oli kirjutatud: «William Thompson, kuninglik advokaat, juriidiliste 
teaduste doktor». Alumine silt teatas, et sama ukse taga tegutseb pühalikult 
ka barister Richard Thompson. 

Jõudnud barjääri taha, märkas mister Landy, et viibib keskealise naise 
seltskonnas, kes hoiab kahel poisil käest kinni. Kõhn ametnik laskis naise ja 
tema pojad kontori juhataja kabinetti ning võttis mister Landylt tema kaardi. 
Tundnud külastajas ära mõlema ülemuse auväärse sõbra, tõmbas ametnik end 
kohmakas-kummarduses kössi ja palus mister Landyt kabinetti astuda. 

Mister Thompson-vanern istus kõrges tugitoolis vanaaegse hollandi 
büroolaua taga. Narmaste ja tupsudega raske eesriie lahutas kabineti 
kaugemat osa, kus mister Landy silmas tühja lauda ja kõva tugitooli magava 
kassiga, kes kasutas nähtavasti kontori noorema kaasomaniku äraolekut. 

Kapid, mis oma mõõtmetega harrast aukartust sisendasid, olid lukustatud 
ja eesriietega varjatud. Klientide tarvis seisid mõned narmastega äärestatud 
toolid. Sisustust täiendas veel tiivuline, sandaalides kaubandusjumäla 
Mercuriuse marmorkuju, valitsuskepp käes. 

Kontoriametnik palus külalist istuda ning jätkas jutuajamist naisega, kes 
poistel käest kinni hoidis. 

! Barister — keskmine advokaaditiitel Inglismaal. 

«Mida te minult siis soovite, missis Beangle?» küsis ta. 


«Milord,» vastas naine, vaadates advokaadile peaaegu ühaliku hardumusega otsa. 
«Minu kadunud mees teenis meistrina «Põhja-Briti Kaubakompaniis». Kui Boltoni ma- 
nufaktuuri jaoks uus hoone valmis ehitati ja sinna treipinke üle viima hakati, kukkus 
laest mingisugune palk. See litsus minu Johni surnuks ...» 


«Pidage, pidage, missis Beangle, tean sellest kurvast Juhtumist! See ... noh, 
tähendab ... palk purustas enne kudunistelje, uue masina! Nähtavasti oli siin kurja 
salasepitsusega tegemist ja issand ise on teie meest karistanud!» 

«Kuid, söör, õnnetus juhtus hilja õhtul,, juba pimedas. Väsinud inimestele anti 
pärast kaksteist tundi kestnud tööd käsk kätte vedada need peltsebuli tooted, need 
jumalavastased, vastikud tööpingid tsehhi ...» 

«Kui meistri lesk mõtleb nii kõlvatult, mida võib siis teistelt vabrikutöölistelt oodata! 
Te olete unustanud jumala, missis Beangle!... Mida õpetab meile kõigevägevam oma 
lõpmatus tarkuses, küsin ma teilt, missis Beangle?» 

Naine nuuksatas ehmunult ja pühkis rätiotsaga silmi. 

«Ta käsib meil tööd teha, milord.» 

Juristi hääl muutus pehmemaks. 

«Jah, missis Beangle, palehigis koidust pimedani, nii agu mina juba rohkem kui 
nelikümmend aastat töötan ... rge siis kaevake peremehe peale, kes jumala tahtel 
annab teile võimaluse tööd teha, ärge kaevake oma toitja peale... N iisiis, te olete 
kaotanud mehe, kes sai nähtavasti kannatada kui oma peremeeste vastu peetud kurja 
salanõu oh-ver?» 

«Söör, jumal näeb, et minu John polnud üldsegi masina purunemlses süüdi, kuigi, 
tõepoolest, paljud kõnelevad meil aina sellest, kuidas need neetud tööpingid kiiremini 
urustada. Neist hakkasidki ju kõik meie õnnetused tulema! Näiteks räägitakse, et 
Speetfieldis on tehasetöölised juba ammugi masinad ja isegi neetud vabriku seinad 
maha lõhkunud ...» 

«Ning selle eest poodi nad üles! Hoidku jumal teid, missis Beangle, kordamast neid 
kõlvatuid mõtteid. Tänamatud töölised unustavad, et oma leivatüki eest võlgnevad nad 
tänu ainult ettevõtjale. Sest tänu teie peremehele, auväärt ister Righlandile, saavad meie 
kalli Boltoni puudust- 

kannatavad elanikud uutes tsehhides alati tööd. Ma olen inimeste 
tänamatusest lihtsalt rusutud! Kas niimoodi tohib tsehhimeistri abikaasa 
kõnelda? Miks tulite minu juurde taoliste mõtete ja sõnadega?» 

«Kuid, milord, ma hukkun koos lastega viletsuse kätte! Halastage meie 
peale, teie armulisus! Meil pole leiba, oleme peremehele võlgu, valitseja 
ähvardab tõsta meid homme majast välja. Heitke armu meie hädadele, hea 
söör! Minu poisid on ju nii noored veel, täitsa lapsed!» 

«Teie poisid on minu ees ja ma ei leia, et nad nii noored oleksid. Nad on 
nähtavasti laisad, sest kuidas muidu saab kahe suure poja olemasolu juures 
teil nii suur puudus olla.? Kuidas on nende nimed ja millega nad tegelevad?» 

«Tehke milordile kummardus, poisid! Astuge härra advokaadile lähemale! 
Siin, söör, on minu vanem poeg George, neljateistaastane, see aga — Thomas, 
ta on alles üheksa-aastane.» 

«Nad mõlemad töötavad muidugi juba ammu tsehhides?» küsis mister 
Thompson ja heitis pilgu noorema poisi punastele, lõhkenud nahaga 
sõrmedele. 

«Nad on vallandatud, milord, Tom pärast õnnetust isaga, George veel 
varem. Ma pesen meie naabritele pesu ja see on senini meie ainuke sissetulek 
olnud.» 

«Mida tegid nad vabrikus ja miks nad vallandati?» 

«Tomile ei tehtud mingeid märkusi, söör, mingisuguseid! Ta on mul hoolas 
poiss! Juba kolm aastat on ta sorteerinud villa kalevitsehhis. Kuid kui meie 
isa surma sai ning see neet... see uus tööpink purunes... ei makstud Tomile 
palka: mister Norward käskis meie perekonna arvelt purunenud masina 
väärtus katta. Siis Tommy... ta oli ju ainult üheksa-aastane... hakkas veidi 
nipsakalt vastu ning ta aeti minema... » 

«Ja teie vanem poeg, millega see praegu tegeleb?» 

«00, söör, George on purustanud minu emasüdame! Ta vallandati 
vabrikust juba möödunud aastal, nüüd... teenib ta mõnikord sadamas laevade 
laadimisel ja toob nädalas mitte üle kahe-kolme šillingi koju!» 

«Miks ta vabrikust minema aeti, kus tal oli kindel teenistus?» 

«Ta tahtis... Ta tahtis kangesti joonistama õppida, milord ... 
Vanemmeister hakkas teda vihkama ... » 

«Lubage, kas mitte seesama noormees ei joonistanud 

möödunud aastal kudumistelge koletisena, kes inimesi poob?» 

«Tema see oli, milord.» 

«Ma mäletan, missis Beangle, ma mäletan kõike. Tähendab, see ongi see võrukael, 
kes joonistas tsehhi seinale mister Norwardist ja uutest masinatest hirmsa, kõlvatu 
karikatuuri! Ning ta aeti häbiga minema? Kulus ära, kulus ära! Niisugune kergemeelsus 
selles eas, niisugused kahjulikud tembud! Mida te siis nende jaoks tahate?» 

«Milord, aidake mul paluda mister Norwardilt andestust, et ta annaks käsu välja, 
maksta vähemalt osa minu kadunud Johni töötasust... Kallis milord, ütelge paar |head 
sõna, et minu pojad jälle vabrikusse tööle võetaks, muidu sureme nälga, milord!» 

«Teate isegi, et teie nõuded mister Righlandi ja mister Norwardi vastu ei ole 
seadusega kooskõlas. Mister John Beangle'i, teie kadunud abikaasa palga 
väljamaksmisest ei või juttugi olla: tema hooletuse või salasepitsuse tagajärjel sai 
vabriku tööpink kannatada. Võtta teie pojad nii segasel ajal vabrikusse tagasi pole 
nähtavasti ka otstarbe-jkas, sest nad käitusid jultunult ja ebaväärikalt...» 

Naine kattis näo kätega ja näis, et ta iga hetk võib jõuetusest ja murest kokku 
variseda. Mister Thompson jätkas nüüd veidi leebemal toonil: 

«Kuid mina tunnen alati inimese õnnetusele kaasa ning... olen valmis osutama teile 
teene, mida ma üldiselt vähe teen: ma annan teile Boltoni laevatehase omaniku jaoks 
soovituskirja ja palun, et ta teie pojad dokkidesse tööle võtaks. Me läheme mister 
Landyga praegu tehasesse ja ma kohtun seal mister Puttersoniga. Teie võtke aga see 
sedel ja minge sellega homme kas laevatehase omaniku või laevameister mister Harvey 
juurde.» 

Lõpetanud oma jutu, võttis ta lauamapist paberilehekese ning kirjutas sellele mõned 
read. Naine peitis sedeli korsaaži vahele, kummardas sügavalt õpetatud mehe ees ja 
lahkus poistega ruumist. Mister Thompson nõjatas väsinult tugitooli seljatoele. 

«Sihukesed palujad kisuvad mind tervete päevade viisi tähtsatest asjatoimetustest 
kõrvale! Kuid olen harjunud oma ligimesi abistama ning kulutan selleks palju jõudu |ja 

tervist... Jenkins!» hüüdis ta kõhnale ametnikule. Täna ei võta ma enam kedagi vastu. 
Me sõidame dokkidesse, uue laeva vettelaskmisele ...» 

«Ma aiman, et mister Righland on juba leedi Stanfordi järele sõitnud,» 
ütles mister Landy. «Ta on ju ka kutsutud. Kuid praegu on alles keskpäev, 
vettelaskmine on aga määratud kella kahele. Kas me ei jooks «Valges Karus» 
paar kannu õlut?» 

Džentelmenid väljusid tänavale ja istusid mister Landy avarasse tõlda. 
«Valge Karu» võõrastemaja pooltühjas saalis võttis peremees nad isiklikult 
vastu. 

«Kuidas käsi käib, Hopkins?» tervitas teda mister Thompson, saali 
sügavuses laua taga istet võttes. 

«Mitte eriti hiilgavalt, söör! «Vaal» asub sadamale lähemal ning seepärast 
külastavad madrused ja laevareisi-jad seda kohta rohkem. Olen kaotanud palju 
kliente sellest ajast, kui see räpane plikadega kõrts ... » 

«Ärge torisege, Hopkins! Vanad linnaelanikud on jäänud «Valgele Karule» 
truuks. Peale selle peatub teie juures postitõld ja kõik nood reisijad astuvad 
teie juurde.» 

«See on õige, mister Thompson. Millega võin teenida teid Ja mister 
Landyt?» 

Vana advokaat andis tellimise ära ning pöördus oma kaaslase poole: 

«Muide, mister Landy, kas te olete kunagi «Vaalas» käinud? Tema 
peremees Woodroe Craig on väga kiiresti rikkaks meheks saanud. Mida 
kujutab endast tema asutus?» 

Landy kehitas õlgu. 

«Tavaline sadamakõrts, kus esinetakse tantsunumbritega ... Paari päeva 
eest oli mul juhus õhtustada seal söör Frederic Righlandiga.» 

«Söör Frederic Righlandiga? Või nii?» imestas advokaat, sest talle 
meenusid mister Landy vahelehüüded Mortoni käsikirja hiljutise lugemise 
ajal. «Tähendab, kahe viimase nädala jooksul olete jõudnud selle 
džentelmeniga lähemalt tutvuda?» 

Mister Landy noogutas vaikides pead. 

«Mind aga,» jätkas advokaat, «õnnistas tema abikaasa ootamatu 
külaskäiguga. Alles eile käis ta minu majas koos mister Thomas Mortoni tütre 
Maryga. Daamid palusid minult käsikirja, mida ma teile ette lugesin. Ta on 
ilus naine, see leedi Emily Righland, ning võluv oma lihtsuses.» 

Advokaadile meenus tema poja noorusarmastus ja ta jäi mõttesse. 
Richardi praegune valik ei rõõmustanud 

vanameest: oma tulevases perekonnas võis noor barister vaevalt juhtiva koha 
säilitada... 

Võtnud kehakinnitust, lahkusid mõlemad džentelmenid võõrastemajast. Paar halle 
hobuseid toimetas tõlla lennukiirusel sadamasse ning peatus varsti kõrge värava ja 
laudplangu ees, mis lahutas laevatehase territooriumi äärelinnast. 

Kaks pikka rohelistest okstest ja elavatest lilledest vanikut olid riputatud risti üle 
võimsa, pukkidel kõrguva laeva ikere. Rohelisse uppuv vöör oli kaunistatud kahe 
kunstipäraselt nikerdatud puust luigetiivaga, mis olid justkui lennuks välja sirutatud. 

Väikesel, teki keskele ajutiseks ehitatud poodiumil, mille kohale oli vihma puhuks 
purjeriidest katus pingule tõmmatud, seisis; vaskruupor käes, «Tiivulise» omanik. 
Kerge tuul lehvitas tema mantlivolte, kuue rinnaosa lõikas põiki pooleks kullaga tikitud 
mõõgavöö õlarihm, pea oli katmata. Tema vanuse kohta liiga varased hallid karvad hel- 
isid siin-seal tihedais, veidi lokkis juustes, mida juuksuri käsi oli hoolikalt kamminud. 
Hoolimata moest oli mister Righland seekord ilma puuderdatud, patsiga parukata. Ta 
seisis üksinda laeva keskel, eraldudes efektselt sinise taeva pustal. 

Veidi eemal pukkidest, millelt laev pidi vette libisema, lid laudadest kokkulöödud 
lavale kogunenud külalised, kes silmitsesid uudishimulikult dokke, laeva ja üksikut 
imese kuju sillal. Külalistele eraldatud territooriumi ümber tunglesid pidulikult 
riietatud töölised, kes olid koos naiste ja lastega siia ilmunud. Laeva vettelaskmisega 
tegelevad inimesed, eesotsas meister Harveyga, askeldasid «Tiivulise» parraste ja kiilu 
uures. Sinine lint, mille laev pidi purustama, lipendas tuule käes üsna veepinna kohal. 
Kaheteistkümnest pilli-mehest koosnev orkester oli sadamasillal kohad sisse võtud ning 
häälestas pasunaid ja litaure, tumedalt kõmasid trummilöögid. 

Ankrupelide' juures laevaninas ja ahtris olid kahte gruppi kuuekaupa reastatud 
sinistes mütsikestes, valgetes 

Ankrupeli — seadeldis ankru hiivamiseks. 

pluusides ja mustades pükstes madrused. Neljakäpalised ankrud helkisid 
oma värske värviga. Ankruketid kadusid laevaklüüside' mustadesse pesadesse. 
Lõhnas tõrva, tökati, kanepi, värske puu järele; inimesed hingasid sisse seda 
igavest, igal pool ühesugust ning alati erutavat meresadama lõhna. Kõik 
ümberringi oli hoolika käega korrastatud ja pühitud. Pealtvaatajate murd 
kumises tagasisurutult. 

Seistes oma poodiumil, heitis söör Frederic pilgu sibula-kujulisele 
taskukellale. See näitas täpselt kaks. 

«Vettelaskmiseks valmis olla!» andis ta ruuporisse käsu. 

Sumin ja naer rahvahulgas vaibusid. Pealtvaatajad tardusid ootuses. 

Laeva toestavatele puust tugedele lähenesid kirvestega varustatud mehed. 
Mister Harvey andis käega märku ja kirved tungisid puusse. Laastud hakkasid 
lendama. Kuuldus ragisemist. Kergelt värisedes hakkas laevakere alla vajuma. 

Sel hetkel tekkis eestpoolt äärmise toe juures mingi seisak. Üks tööline oli 
libisenud rasvaga paksult määritud põrandakattel ja kukkunud. Puusepad ei 
näinud seda ning jätkasid üksmeelselt palkide raiumist. Kostis tugev raksatus. 
Poolenisti sisseraiutud palktoed hakkasid murduma; puusepad, kirved käes, 
jõudsid lavalt alla hüpata. Äärmine palk, mille juures mahakukkunud mees 
jõupingutusi tegi, et üles tõusta, murdus nagu tikk, ning tohutu suur mürakas 
hakkas kogu omaraskusega sujuvalt liikuma, jättes õnnetu enda alla. 
Pealtvaatajate suust kostis tahtmatu karjatus, kuid oma liikumist üha kiirenda- 
des landas laev juba alla, orkestrihelidefe vastu, õhus hakkas võbisema 
puruks rebitud helesinine siidlint. Suur šampanjapudei, mille lindi juures 
seisev madrus tabavalt vastu laeva sihvakat vöörtäävi viskas, purunes kliri- 
naga. Pritsmete sarnbad lendasid kõrgele, merepinnale ujusid väikesed pilpad, 
laastud, oksad ja lilled ning «Tiivulise» kere hakkas kerges lainetuses 
kõikuma. 

Suitsevatel, kohe mustaks tõmbunud kattelaudadel, laialihõõrutud kuumas 
rasvas punetas veel vaevumärgatav plekk. Doktor Gracewell, kes viibis 
külaliste hulgas, tegi liigutuse, et appi rutata, kuid nähes selle katse kogu 
mõttetust, jäi paigale. 

Klüüs — avaus laevapoordis ankruketi väljalaskmiseks. 

Pastor Redling õnnistas ristimärgiga lagedaks jäänud dokki ja laeva, kus juba 
mürisesid ankruketid, ning luges lühikese palve. Töölised kastsid laudkatet purjeriidest 
voo-likutest, jahutades seda külma veega ja pestes verejäljed maha. 

Sel ajal lasti köite abil sadamakai äärde tõmmatud «Tiivulise» teine ankur alla. 
Madrused asetasid kaile laia laevatrapi. Mister Puttersonist saadetud aukülalised 
astusid tekile, kus teenrid purjekatuse all lauda katsid. 

Kaldal, piki sadamakaid oli peremees lasknud laudade panna ehitajate jaoks mõned 
vaadid rumni ja õlut. Kõõritades vahetevahel tühjaks jäänud doki poole, mis oli jäänud 
nende seltsimehe nimetuks hauaks, võtsid mehed tinakruusid pihku. «Verised ristsed,» 
kõnelesid nad oma naistele häält tasandades ja selja taga asuvale laevale pilke heites. 
Seal aga märtsus orkester, jooksid edasi- tagasi teenrid ning kärarikas seltskond laua 
taga oskas kokkade ja veinivalmistajate kunstist lugu pidada. 

Ebameeldiv vahejuhtum, mis pidi seda pidupäeva peaaegu tumestama, oli 
unustatud. Lõbusad lauakõned ja viinaaur kustutasid varsti ka viimased jäljed 
pidutsevate džentelmenide mälust. 

Ja ainult puulaudade ääres tõstis aeg-ajalt mõni joodud viinast ähmaste silmadega 
Tom või Jack kruusi vaese Mike'i auks. Töölisasula viletsas pugerikus aga, surunud näo 
mehe villasest riidest kuue vastu, nuttis valjusti eideke, kes oli teada saanud, et ta kunagi 
ei kuule enam lävelt hüüet: «Tere, ema!» 


4. 


«Kuhu ta sulle siis kohtamise määras, Camilla? ... Jäta juba kord see nutmine, ma 
pole ammu enam sinu peale pahane.» 

Nuuksudes ja rätikuga pisaraid pühkides tõstis leedi Emily Righlandi noor 
toatüdruk nutetud silmad oma perenaisele. 

Kerge kabriolett, mille ette oli rakendatud punakaspruun telder, veeres Boltoni teel. 
Hobust juhtis punases hõlmikus arnilise näoga neeger. Istme nahkpolstril kõikusid 
kergelt kaks noort daami, kergitanud veidi oma pikki, volangide ja rüüsidega seelikuid. 
Neegri kõrval istus vana Andrew Lawson, Hardy kontori endine hindaja. 

«Madam,» vastas nutetud silmadega toatüdruk prantsuse keeles, «ma luban 
teile, et niisugust asja enam ei kordu. Ma ei võinud kunagi arvata, et minu 
kergemeelsus võib viia nii tõsistele tagajärgedele. Algul ei paistnud see 
inimene mulle sugugi petturina, ning alles hiljem taipasin, et ta on mingi 
ohtlik salajane agent. Kohtamine on määratud sinnasamasse, kus teda esimest 
korda nägin — tollesse metsasalusse teekäänaku taga, põõsastega piiratud 
lagendikul. Eelmisel korral me istusime seal pingil, madam.» 

«Hea, et sa mulle tõtt kõnelesid, Camilla, ehkki küll hilinemisega. Nüüd 
astu tõllast välja, mine lagendikule ja oota oma sõpra, nagu poleks midagi 
juhtunud. Andrew, te jääte esialgu metsaservale hobuste juurde, hiljem kutsun 
teid. Sam,» pöördus daam neegri poole, «teie minge Camillale järele, peitke 

end põõsastesse pingi juurde ja, kui tundmatu minema lipsata kavatseb, 
pidage ta tingimata kinni. Tahan ise temaga kõnelda. Hobune ja kabriolett 
tuleb peita, et neid teelt näha poleks. Ma jään siia selle puu juurde. Kunas ta 
tulema peab, Camilla?» 

«Kell neli, madam.» 

«Praegu on pool neli. Meil on aega kohtamist ette valmistada. Mine, 
Camilla, ja ära tee nii õnnet.ut nägu!» 

Kuid Camilla ei jõudnud veel põõsastesse kaduda, kui selle puu lehestikus, 
mille all leedi Righland oli oma strateegilise positsiooni sisse võtnud, 
kuuldus tugevat sahinat ja võimsaid oksi katki murdes laskus alla tundmatu 
inimene. 

Neeger pidi juba tundmatu juurde hüppama, kuid see tegi daamile 
aupakliku kummarduse ja hakkas kõnelema kerge võõrapärase aktsendiga: 

«Leedi Righland, teie sõjalised ettevalmistused minu vastuvõtuks on 
asjatud. Mul ei ole kavatsust hoiduda kõnelusest. Lubage mul otsekohe teiega 
paar sõna nelja silma all rääkida.» 

«Kõnelge, mis sundis teid mind luurama ja minu kohta teenijaid 
küsitlema?» Nende sõnadega hakkas leedi Righland mööda rada metsasalu 
sügavuses asuva, väikese lagendiku poole astuma. 

Tundmatu järgnes talle. Leedi Righland laskus puupingile. Tema kaaslane 
hakkas kõnelema, seistes daami ees katmata peaga. 

«Ma näen, leedi Righland, et vana Lawson pole oma lubadusest — jätta minu 
külaskäik saladusse — kinni pidanud!» 

«Jah, haige vanake kõmpis jalgsi Chiensfieldi ning jutustas mulle kõik. Camilla 
leidis endas samuti niipalju mehisust tunnistada, et nädal aega tagasi on ta siin 
kohanud inimesega, kes päris temalt üksikasju pererahva kohta. Mida tahate te nende 
madalate vahenditega saavutada?» 

«Te teate, mis asi nimelt tõi mind Boltoni, ja peate mõistma, miks otsisin teie 
teenijate hulgas abimehi. Ma ei saanud ju, teist midagi teadmata, oodata kaastunnet... 
leedi Righlandilt! Kuid pärast kõike seda, mida ma Camillelt kuulsin, olen valmis 
paljastama teile oma tõelise nime. Ma pole ei Rodgers ega inglane.» 

«Oleks teist ka mõttetu olnud end inglaseks nimetada: välimus ja aktsent reedavad 
teis kas itaallase või hispaanlase.» 

«Leedi Righland, ma tulin kohtamisele ega pidanud endale soodsaks oma välimust 
muuta. Kui aga vajadus sunnib, võin end täiesti ehtsaks inglaseks teha. Kuid sellele 
vaatamata on teil siiski õigus. Ma olen tõepoolest hispaanlane, Fernando Diaz, pärit 
Toledost. Minevikus teenisin piraadilaevas roolimehena. Mul on hirm lausuda teie 
kuuldes oma endise kapteni aime, sest et see on teil hästi teada.» 

«Te kõnelete ebainimlikust Bernardito Luisist?» küsis daam vaikselt. 

«Jah, senjoora. Kuid Bernardito oli tiiger ja mitte hüään. Ta ei määrinud ennast 
vanade meeste tapmisega ja naiste orjastamisega ...» 

«Kuid ta ei keelanud ka oma inimestel neid kuritegusid ,rda saatmast!» 

«Senjoora, ma näen, et te suhtute Bernarditosse, kellel siiski oli mingisugune 
autunne, rangemalt kui teisesse inimesesse, kelle käed küünarnukist saadik süütute 
verest punetavad.» 

Leedi Emily võpatas. Ta pigistas sõrmedega oma krae pitsi ja tõusis pingilt. 

«Kõnelge hispaania keeles,» sõnas ta kahvatunud huultega, «ma mõistan teie 
kodumaa keelt. Mida te minust tahate?» 


418 38 


«Senjoora, te olete kadunud mister Hardy pärija. Andke 


65 


oma isa vanale teenrile käsk avaldada mulle, kelle käes ta röövitud 
vääriskivi nägi.» 

«Enne ütelge, senjoor Fernando, kellelt see rööviti?» 

«Kivi andis mulle Bernardito ise, et ma viiksin selle Kreekasse tema 
emale, vanale senjoora Estrella Luisile. Ma tõotasin, et iga hinna eest viin 
vanakesele poja kingituse kätte. Teise, väiksema kivi, kinkis kapten minule. 
Kaks minu vaenlast, tüürimees Giuseppe Lorano ja pootsman Wood-roe Craig, 
röövisid mult surmaheitluses mõlemad kivid. See oli Hispaania rannikul, enne 
«Musta Noole» väljasõitu oma viimasele reisile... Alles pool aastat hiljem, 
üleni haavades, õnnestus mul Kreekasse pääseda. Bernardito ema juurde tulin 
ma tühjade kätega ja teatega kuunari hukkumisest. Seda sain ma juba 
Marseille's teada — kõik meremehed kõnelesid siis Briti fregati «Ristirüütel» 
saabumisest Gibraltari. See fregatt oli võtnud pardale päästetud inimesed 
korvetilt «Burgundia», mis oli uputanud Bernardito kuunari. Leidsin vanakese 
suures viletsuses ja pealegi veel lapselapsega. Selgus, et poiss oli sündinud 
siis, kui tema isa, Bernardito, oli juba merele sõitnud. Lapse ema, ilus 
kreeklanna, oli sünnituse ajal surnud. Vanake on lapse üles kasvatanud ning 
elab nüüd väikese Diegoga Pireuses suures viletsuses. Andsin endale tõotuse, 
et leian röövlid üles, ning hiljaaegu õnnestus mul nende jälile saada. Kui 
täpsemalt kõnelda, siis leidsin ainult Woodroe Craigi, teisest röövlist, 
Guiseppe Loranost, pole midagi kuulda. Jagamisel sai ta nähtavasti minu kivi 
endale, suur teemant sattus aga Craigi kätte. Vana Lawson rääkis mulle, et ta 
oli teemanti Boltonis näinud ja seda neljale tuhandele ginile hinnanud. Nüüd 
palun ma teid härdalt, avaldage, kes pakkus teie isa firmale seda vääriskivi.» 


«Kutsuge Lawson,» andis leedi Emily käsu. «Andrew,» pöördus ta 
vanakese poole, kui see tema ette ilmus, «palun teid jutustada mister 
Rodgersile kõik, mis on teil teemandi kohta teada.» 

Vanake silmitses hispaanlast varjamatu imestusega. 

«Miski hinna eest ei tunneks ma teis minu eilset külalist ära!» hüüatas ta. 
«Teie, mister Rodgers, olete vähemalt kahekümne aasta võrra nooremaks 
läinud! Sündimisest peale pole ma niisuguseid imesid näinud!» Märgates 
hispaanlase kannatamatust, ohkas vanake: «Mida siis öelda teile selle 
vääriskivi, kohta? Üldiselt olete te õigetel 

jälgedel. Tõepoolest, 1768. aasta hilissügisel tõi selle vääriskivi meie kontorisse 
Woodroe Craig. Kuid kontor ei ostnud seda kivi, sest oli raske oletada, et nii hinnaline 
teemant võis ausal teel lihtsa madruse või isegi pootsmani kätte sattuda.» 

«On teil selle vääriskivi edasisest saatusest midagi eada?» 

«Ma ei peaks sellest kõnelema, kuid ... -mõne aja pärast kutsus üks kalliskivide 
kokkuostja mu enda juurde jä näitas seda kivi. 

«Kuidas oli selle kokkuostja nimi?» 

«Tema nimi on Jeffrey MacRayle. Ta elab praegugi Boltonis.» 

«Ma tunnen MacRayleM! Varem oli ta meremees, siis aga hakkas igasuguste 
väärisasjadega kauplema. Tema kaudu müüs Bernardito nii mõnigi kord röövitud 
kaupu. Miks kutsus ta teid, mister Lawson?» 

«Ta küsis minult, kas maksab seda kivi kolme tuhande ini eest müüa. Vastasin, et see 
hind on tõelisest hinnast terve tuhande gini võrra madalam.» 

«Mis siis hiljem juhtus?» 

«Hiljem ostis kodutu meremees Woodroe Craig endale maja, veinikeldri ja 
viinamarjaistanduse ning sadama läheduses asuva kõrtsi «Vaal». Seepärast arvan, et 
just nimelt tema müüski MacRayle'ile vääriskivi.» 

«Ah, või tema sai siis kalliskivi omanikuks! Tänan, Lawson, nüüd tean ma küllalt. 
Tänan ka teid, senjoora. Kuid ma palun mitte unustada, et te võite endale suuri 
ebameeldivusi valmistada, kui ei hoia meie vestlust saladuses.» 

«Ma elan juba neli aastat hädaohus.» 

«Ma ei mõista, mis sunnib teid vaikima, kuid lõppude puks pole see minu asi. Mul on 
oma eesmärk ja ma ei kavatse end teiste mängu segada. Pärast seda, kui Camilla me 
esimesel kohtumisel jutustas mulle suhetest teie ja teie mehe vahel, otsustasin kindlalt, et 
tulen siia ja kõnelen teiega. Täna aga, oodates Camillat, nägin teid ning mõistsin, et 
venitada pole mõtet! Senjoora, minu kahtlused on nüüd tõestust leidnud ja võib-olla, et 
oma salajases võitluses tuleb mul kokku põrgata...» 

«Miks te vait jäite, Fernando?» 

«Tasa!,Siia tuleb keegi!» 

Leedi Emily pööras pead ning nägi seotud käega noort ohvitseri ja väga 
noort kena neidu. Nad kõndisid lagendiku poole, hoides teineteisel käest, ega 
märganud kabrioletti ja inimesi metsasalus. 

Fernando tõmbas pähklipõõsad pingi taga laiali ja aitas leedi Righlandil 
end peita. Ta ise istus pingile. Noored inimesed, nähes, et pink on kinni, 
kohmetusid, seisid natuke aega lagendikul ja suundusid siis maantee poole. 
Varsti kadusid nad käänaku taha. 

«Kas tunnete neid inimesi, senjoora?» 

«Need on minu head sõbrad. Noor ohvitser on mister Edward Want, endise 
mõisavalitseja poeg. Pärast seda, kui ta sel kevadel haavata sai, elab ta oma 
ema juures Chiensfieldis. Noor leedi on tema pruut Mary Morton. Ma. usaldan 
teda. Ta ei oska aimatagi, kelle tööriistaks on tema isa muutunud!» 

«Olen mister Thompsoni juures mister Mortoni võltsi käsikirja lugenud ja 
tegin sellest järelduse, et mäng käib hoopis suuremates mastaapides, kui ma 
esialgu oletada võisin... » 

«Fernando! Minu äraolekut võidakse märgata, pean kiirustama. Tahtsite 
niisiis öelda, et teie röövitud varanduse eest peetavas salajases võitluses võib 
teil tulla kokkupõrge ... Bernardito Luisi mõrvariga?» 

«Mõistsite õigesti, senjoora. Esiteks ei kõlba, et kogu jõugu saak läheks 
ühe kätte. Peale selle, miks kapten Bernardito vana ema ja väike laps peavad 
elama võõrsil puupaljastena, kui Bernardito vaenlased, omandanud tema raha, 
kümblevad toreduses? Ma pean kaptenile antud tõotuse täide viima Ja te võite 
kindel olla: kui vääriskivi minu kätte tagasi tuleb, viin. selle Kreekasse 
vanale senjoorale.» 

«Pidage! Igaks juhuks võtsin endaga raha kaasa. Siin selles rahakotis on 
sada sovrinit. Võtke need ning viige või saatke vanakesele ja tema õnnetule 
lapselapsele... Kui teil on jälle tarvis minuga kõnelda või mulle kirjakest 
saata, võite tulla neegrist aedniku juurde või teadustada Mary Mortonile. 
Hüvasti, senjoor ... » 

Fernando Diaz kummardas sügavalt noore naise ees. Temale lahkumiseks 
sirutatud kitsast kätt suudles ta nii, nagu oli kunagi varajases nooruses 
suudelnud püha neitsi elevandiluust sõrmi vanas Toledo kabelis. 

««Armas söör Fredericb kõneles õhtul enda purju joonud laevaehitaja mister 
Putterson, kui tõllad ja kaarikud olid laevatehasest ära viinud viimased külalised, kes 
olid osa võtnud pidusöögist pärast «Tiivulise» vettelaskmist. «Ma olen teist vaimustatud! 
Olen veendunud, et just nimelt teiesuguseid inimesi vajab praegu meie kuningriik. Ja 
mitte mina üksi pole vaimustatud! Täna saavutasite te veel ühe austava võidu: lauas 
päris leedi Stanford lõpmatuseni minu naiselt teateid teie kohta ning oli teie energiast 
lausa vaimustatud. Siin on minu käsi sõpruse ja poolehoiumärgiks! Osutage oma 
usaldusega mulle seda au ja ütelge, millised lootusi teie isiklikult ja teie firma «Tiiv- 
ulisele» panete?» 

«Mister Putterson, kas olete kunagi jälginud jäämäge ookeanis?» 

«E-e-ei, kuid ma... ei mõista päriselt... ei leia seost... » 

«Ma tahan ütelda teile, mister Putterson, et niisuguse jäämäe veealune silmale 
nähtamatu osa on alati viis-kuus korda suurem veepealsest nähtavast osast...» 

«Suurepäraselt öeldud, söör! Hakkan vist taipama nende sõnade mõtet, kuigi... ma, 
ei mõista veel päriselt kogu ideed. Kuid teie firma, söör... Tema reputatsioon, tema 
paberid, kogu kaubanduslik tegevus ... Ma ei või selles... idagi... «veealust» oletada!» 

«Kuulge, Putterson, ma ei ole küla vürtspoodnik, et ogu eluaeg koguda veeringuid 
oma naise sukasäärde! Minu firma koos vabrikute ja kaubalaevadega, mõis ja armid — 
kõik see hakkab aja jooksul päris viisakat sissetulekut andma, kuid kogu värk... kulgeb 
liiga aeglaselt. Mui on aga kohe kulda tarvis, mõistate, Putterson, kohe ja ... palju! Siin 
pole ei häbeneda ega tagasi vaadata! Maailmas on igasugused mõeldamatud ja 
muinasjutulised aarded heldelt laiali puistatud. Mõnikord tuleb neid loodusest otsida, 
sagedamini aga võõrastest nõrkadest või mitteosavatest, eriti värvilistest kätest lihtsalt 
välja kiskuda! Välja kiskuda, et enda kätte saada. Kõneldakse ju, et «<julgel on kõht alati 
täis». Selleks ongi mul «Tiivulist» ja teisi heade meeskondadega laevu tarvis. Uskuge 
mind, kahju nad mulle küll ei t00!» 

«Mister Righland, lubage mul teha teile üks tõsine ettepanek!» 

«Asjalikke ettepanekuid võtan alati meelsasti vastu,» 

«Niisiis, teen teile ettepaneku jagada tänasest päevast alates minuga 
riisikot ja edu, nagu te eile väljendada suvatsesite!» 

«Mäng... nõuab panuseid, mister Putterson.» 

«Minu vabad vahendid on teie käsutuses. Tahaksin, et teie laiahaardelised 
ideed saaksid ideaalideks, mida me ühiselt ellu viime.» 

«Mis siis ikka, tänan usalduse eest ja loodan, et te ei kahetse. Mul on häid 
kompanjone tarvis. Kuid pean avameelselt hoiatama: närvid peavad teil 
tugevad olema! Ärgu meie lapsed enam muresid tundku. Istugu nad 
parlamenditoolidele, tõmmaku endile kohtunike Ja piiskoppide mantiljad 
selga, saagu ministriteks, lordideks, krahvideks, kurat võtku! Meie asi on aga 
nende tulevaste losside seinte alla kullast vundament rajada. Selleks on kõik 
vahendid head, mis aga kasumit annavad!» 

«Kuid, söör, nii... kiire rikastumise puhul võivad tekkida ... ohtlikud 
takistused. Seadused näiteks ... » 

«Hah, seadused! Nad on selleks, et lihtrahvast vaos hoida. Ei Cortez ega 
Pizarro tundnud seaduste pärast muret, vaid vallutasid terveid maid kõigi 
rikkustega, ja järglased pole neile seda pahaks pannud. Kes nad olid? Lihtsalt 
julged poisid ... Pühakute ja vanaaegsete vooruslike rüütlite aeg on ammu 
möödas. Kõik, mis teele ette jääb — kas seadus või võõras tahe — tuleb 
minema pühkida või sellest kavalalt mööda minna.» 

«Söör Frederic, ma juba avaldasin veendumust, et just nimelt niisugused 
inimesed on meie maale vajalikud. Minus olete te endale mõttekaaslase 
leidnud! Teil on võimalus olnud veenduda, et ka mina ei kaldu liigsele 
ettevaatlikkusele! Kui mõned tolliformaalsused meile teele ette jäid, oskasime 
ju alati nõnda teha, et mitte komistada ..-.» 

«Suurepärane! Lähme asja juurde. Millise summa olete valmis esimestesse 
operatsioonidesse paigutama?» 

Putterson arvestas midagi kaua mõttes ja vastas kaaslasest mööda vaadates 
mõtlikult: 

«Peaaegu et tuhandet kuus võiks panna... Kuid millised, söör, on teie 
lähimad plaanid?» 

«Neist teatan teile pärast minu «Orioni» tagasitulekut. Ootan teda päevast 
päeva juba kahe nädala vältel. 

Kapten Brantley peab mulle tooma tähtsaid üksikasju ühe tundmatu saare kohta, 
mille koordinaadid ma kaptenile enne ärasõitu teatasin. Võib-olla et need üksikasjad 
avavad minu, tahan öelda — meie ees üsna meelitavaid perspektiive. Lähemas 
tulevikus tõotab üsna soliidset kasumit ekspeditsioon Aafrika sisemaale. Minu mõlemad 
kuunarid — «Gloria» ja «Dorothea» on juba seal, Aafrika rannikul...» 

«Must puu? Elevandiluu? Kas pole nii, söör Frederic?» Putterson vaatas kaaslast 
uudishimu ja ahnusega. 

«Ei, mister Putterson, must luu, andestage mulle seda nalja! Must luu, õigemini — 
mustad käed! Puuvilla- ja suhkruistanduste omanikel on tarvis käsi, musti raudvõrudes 
käsi. Ameerika kolooniatel on tarvis miljoneid musti käsi, mister Robert!» 

«00, ma mõistan teid, söör! Väga, väga mõistlik kapitali paigutamisviis!... Niipea 
kui «Orion» tagasi jõuab, viime ta dokki, seame tal patareitekid sisse ning taglastame ta 
uuesti. Paneme töö nii päeval kui ka öösel käima. 00, asumaad ja istandused saavad 
meie abiga palju neid raudvõrudega kaunistatud musti käsi! » 

Ning kaks kuldsõrmustega ehitud valget kätt ühinesid tugevas käepigistuses. 


6. 


Jeffrey MacRayle, tüsedusele kalduv roosade põskede ja hoolitsetud vurrukestega 
(ta säilitas neid ebaõnnestunud sõjalise karjääri mälestuseks) brünett mees pöördus 
pärast «Tiivulise» vettelaskmist oma poissmehekorterisse, mida ta meremees Joseph 
Lorniga jagas. Suurema osa ajast vee-tis Lorn merel ning seetõttu oli majake Aia 
tänaval peaaegu aasta läbi MacRayle*i käsutuses. Selle korteri oli ta üürinud leselt 
sakslannalt Gertrud Taubelt, kes oma üürilist jumaldas. Naine hoolitses tema eest, nii 
nagu ainult sentimentaalne sakslanna võib hellitatud mehe eest hoolt kanda. 

Puhas värskelt värvitud võre lahutas tänavast mugavat ühekorruselist majakest, 
mis oma esikülje nelja aknaga leitis möödakäijaile sõbralikke pilke. Akende ees olid kar- 

dinad ja rulood; kaks korda aastas värvis proua Taube lisiklikult neid eesriideid 
kohvipaksus. Majakese ümber kasvasid õuna- ja pirnipuud, akende all ilutsesid 
kaks lil- 

lepeenart, mis sarnanesid kondiitri valmistatud tortidega ning levitasid 
õhtuti tubakaõite uimastavat aroomi. Hoovi sügavuses, kastanite ja valgete 
pöökpuude vahel paistis perenaise enda väike elamu. Koos Jeffreyga elas 
majakeses tema teener mulatt Enrico Roy, kes võis perenaise meeleheitele 
viia oma liialt poissmehelike harjumustega, aupaklikkuse puudumisega ja 
võimega tervete ööpäevade viisi tegevusetult vedelda. Tema peamiseks 
ajaviiteks oli magamine. 

Peremees koputas kaunis kaua oma maja suletud uksele. Lõpuks puges ta 
käsi kuue sügavasse tasku ja tõmbas sealt võtme välja. Ta avas välisukse ning 
leidis oma teenri suurel vaibaga kaetud diivanil norskavat. See idamaise ase- 
mega tuba oli MacRayle'i korteris nii magamistoaks kui ka kabinetiks. 
Võrdlemisi viisakusetu jalalöök paiskas Roy diivanilt põrandale. 

«Käi kuradile, lojus!» käskis peremees lühidalt. «Hakkan siin kohe külalisi 
vastu võtma.» 

Mulatt ringutas end, nii et kondid liigestes rägisema hakkasid. Ta haigutas 
laia suuga, sügas pead ja sülgas põrandale. Need elegantsed liigutused ei 
paistnud peremehele ebatavalistena. 

«Kuule, Mac,» pöördus teener isanda poole familiaarsusega, mis polnud 
just kombeks temas seisusest inimestele, «mis kuradima pärast tolkned sa 
ikka veel Boltonis? Ma olen kuulnud, et Giacomo ajavat sind juba ammust 
ajast selle vana tola Landy asjus Hollandisse, Giuseppele appi.» 

«Esiteks, ära topi öma nina asjadesse, mida sa ei mõista. Teiseks, sea 
reisikirst valmis, sest neil päevil sõidan ma ära. Kolmandaks, kui palju tuleb 
sulle pealuusse .tuupida, et sa viskaksid sealt välja sõna «Giacomo» ning 
kõneleksid ... » 

«Hea-küll, olen süüdi, lipsas kogemata suust! Sa, Mac, sõidad siis 
Amsterdami? Oh, mingu sul kalaluu kõrri, küll saad Hollandi kõrtsides 
marudalt praalida! Aga mida siis mina peale hakkan?» 

«Vedeled diivanil ning ripsutad proua Taube ümber tiibu, kuni «Orion» 
tuleb. Siis leiab söör Frederic sulle ameti. Hollandist tulen ma varsti koos 
Giuseppe Loranoga tagasi, ja siis... » 

«Hoi, Mac, ka sina eksisid, ütlesid «Giuseppe Lorano»!... » 

72 


«Kurat! Tahtsin öelda, et pärast minu tagasipöördumist Hollandist mister Joseph 
Lorni seltskonnas tuleb meil võib-olla sooritada väike pühapäevane väljasõit 
kõrgestisündinud Chiensfieldi vikonditiitli kandja, söör Frederic Jonathan Righlandi 
ülesandel.» 

«Missugune väljasõit? Kuhu?» 

«Üsna lähedale. Aafrika ja Ameerika randadele ning India vetesse.» 

«Jälle need neetud India veed! Ei vedanud tookord-ühesilmalisel Bernarditol selle 
India ekspeditsiooniga!» 

«Selle eest vedas mõnel teisel!...» 

«Aga miks peaksin mina end teiega kaasa lohistama?» 


418 43 


«Kuidas miks? Ma ei või ju truu ja kõrge moraaliga teenrita teele asuda! Nüüd aga 
aitab lobisemisest! Poe oma urgu, ja kiiresti! Righland ja pankur Landy tulevad ... 
Tere tulemast, härrased! Enrico Roy, te olete vaba ... Mister Landy, võin teid 
rõõmustada, et Joseph jLornilt saabusid täna Amsterdamist rõõmustavad uudised teid 
huvitava küsimuse kohta.» 

«Oh, täna on siis puha õnnestumiste päev! Kui palju isularaha pakuvad talle 
liigkasuvõtjad?» «Inglise rahas viiskümmend kuni kuuskümmend tuhat naela' 
kahekümne kuue kivikese eest.» 

«Mister Righland, kuidas leiate selle summa olevat teie perekonna ehteasjade eest?» 

«Hind pole halb, kui arvestada suure hulga briljantide korraga müümist ja selle 
operatsiooni salajast iseloomu.» 

«Te olete mu päästja, söör Frederic! Ma ei unusta kunagi seda teenet, mida te mulle 
nii karmil hetkel osutate. Toote ohvriks oma perekonna briljandid, et toetada «Bolton- 
panka» kõige kriitilisemal momendil. Uskuge mind, et nüüdsest peale seatakse «Põhja- 
Briti Kaubakompanii» huvid kõigis «Bolton-Panga» operatsioonides esikohale. Kunas 
antakse mulle siis kätte vääriskivide müügist saadud raha?» 

Frederic Righland vaatas küsivalt MacRayle'ile. Landy uhtis oma pilgu ühelt teisele. 


Inglise rahasüsteem on oma keerukuse poolest eriti silmapaistev. Mõnede kaupade ja 
teenete eest tuli maksta ginides, teiste asjade eest maksti naelsterlingites. Peale selle olid veel 
käibel kroonid, poolkroonid jne. Naelsterling võrdub 30 šillingiga, šilling — 12 penniga, 44 
penni — veeringuga, gini — 21 šillingiga, sovrin — kuldraha, mille väärtus on üks 
naelsterling. 

«Arvan, et umbes paari nädala pärast toovad MacRayle ja Joseph Lorn 
selle summa teile täielikult kätte. Võite kirjutada veksli kuuekümnele 
tuhandele, mister Landy.» 

Pankur raputas tundeküllaselt mister Righlandi kätt. 

«Nüüd, kus ametiasjad on kõik lõpetatud, veedame ehk õhtu lõpuosa 
«Vaalas»?» tegi MacRayle ettepaneku.. 

Kuid pankur vabandas end väsimusega ja tõusis juba püsti, et koduteele 
asuda. MacRayle väljus, et mõlemat külalist välja saata, ning jälgis trepilt, 
kuidas džentelmenid pankuri avaras tõllas istet võtsid. 

Sadamas hakkas vilkuma majakas, läbipaistev suveöö oli linna kohal oma 
tuhmid tähed süüdanud. 

MacRayle pöördus majja. Mulatt oli visanud enda sire-vile matile temale 
eraldatud kitsas kambrikeses ning magas jälle. 

«Lojus!» sisistas MacRayle läbi hammaste, suundudes, küünal käes, oma 
kabinetti. 

Siin oli lämbe jä lõhnas veel Righlandi kange sigari järele. MacRayle 
aevastas, avas akna ja vaatas aeda. Küünla valgus langes lopsakale 
akaatsiapõõsale, mis-oli üleni täis peenikesi rohelisi kõdrakesi. MacRayle'ile 
meenus, kuidas ta nooruses oli neist kõdrakestest mänguvilesid valmistanud, 
ning ohkas. 

«Tuleb kõik asjad lõpetada, otsida endale naine, sõita Ameerikasse ja 
hakata lapsi kasvatama ... On aeg mõelda vanadusele, poja Jeffrey!» kõneles 
proua Taube üüriline iseendaga; ta oli juba jõudnud võtta lilla kampsuni 
seljast ning oma kaelasideme laia- sõlme lahti harutada. Millegipärast 


418 44 


külastasid niisugused mõtted MacRayle'i alati enne magamaminekut. Ta 
sulistas kaua pesukausi kohal, hõõrus mingisuguseid lõhnavaid aineid 
hoolitsetud põse-nahale, uuris siis tähelepanelikult oma parukat, mis oli 
hoolikalt spetsiaalsele alusele tõmmatud, ja kammis mõned lokikesed lahti. 


Lõpuks kui mister MacRayle oli oma öötualetiga täiesti valmis, asetas 
džentelmen küünla öölampi, võttis tahisöe maha ja ronis voodisse. Proua 
Taube oli teda õpetanud sulekotil magama, ta vajus sellesse nagu 
merelainetesse ning sulges juba õndsalt silmalaud, kui tundis avatud aknast 
voolavat külma ööõhku. 


«Roy!» hüüdis ta poolpimedusse. «Räpane siga!... Ütlen tingimata 
Giacomole, et ta selle lojuse minema koris 

taks! Pangu teda kuhu tahab või võtku enda juurde! Roy, tõbras!» 

Kuid katsed mulatti üles ajada olid asjatud, MacRayle teadis seda mitmeaastaste 
kogemuste põhjal. 

Vandudes kummardus ta, et toatuhvleid võtta, kuid ei jõudnud neid veel jalga 
tõmmata, kui kuulis akna all Jakaatsiapõõsastes sahinat. MacRayle tõstis pea ja nägi 
poolmaskis inimest, kes ühe hüppega ronis aiast aknalauale. 

Järgmisel hetkel paiskas tinakinda löök rindu MacRayle'i voodist välja. Tundmatu 
surus ta põrandale, ja pani noa kõri juurde. 

«Ma tulin oma kalliskivi järele, MacRayle,» kuuldus vilistav sosin. «Sa annad mulle 
minu kivi tagasi või ma lõikan sul kõri läbi, koer!» 

Toas valitses poolhämarus. Küünlaleegist, mis aknast puhuva tuule käes väreles, 
langes nõrka valgust. Iga puhangu järel, hakkasid seintel ja lael ähmased varjud tant- 
sisklema. 

MacRayle liigutas end. 

«Lase lahti!» kähises ta. «Kes sa oled ja mis kivi sa nõuad?» 

«Sinist teemanti kollase plekikesega alumisel tahul. Tean, et see on sinu käes. Võtsid 
ta Mustalt Woodroelt kolme tuhande gini eest. Ütle, annad sa mulle kivi tagasi?» 

«Müüsin ta ammu maha. Kivi ei maksnud nii suurt raha! Kes sa oled?» 

«Kui oled selle kivi maha müünud, siis anna need neli tuhat gini, mis sa tema eest 
said.» 

«Mis sul veel pähe ei tule, see on ju hunnik kulda, terves minu majas pole 
kümnendikkugi sellest summast!» 

«Kuula mind, MacRayle! Tulin selleks siia, et kätte saada kivi või raha või tappa 
sind. Annan sulle minut aega. Loen kuuekümneni. Tõuse üles, süüta teine küünal ära 
mõtle kavaldada! «Kuuekümne» juures lömastan su peakolju, kui kivi või raha pole 
minu käes.» 

Maskis tundmatu tõstis MacRayle'i jalule. Siis hüppas ta akna juurde, tõmbas 
eesriide ette, vinnas püstoli üles suunas toru MayRayle'i otsaesisele. 

«Üks... kaks ... kolm... Kui olen su tapnud, kolan terve maja läbi ja leian kivi 
niikuinii ... kümme... sinu mulatt magab, ainult Bernardito oskas teda äratada... 
k akskümmend...» 

«Pea! Oled sa Bernardito inimeste hulgast?» 


«Kolmkümmend... Kiirusta, ülesostja, armu ära looda... » 
«Kuule! Olin Bernardito sõber!» 

«Nelikümmend ... Sa petsid ka teda, ülesostja ...» 

«Kordan sulle, mul pole ei kivi ega raha!» 

«Viiskümmend ... Tähendab, elad viimseid sekundeid, Rebane Mac!... 
Viiskümmend üks...» 

«Oota, ma toon kivi, see on teises toas!» 

«Sul ei vea kuradima kombel, MacRayle, teise tuppa ma sind ei lase... 
viiskümmend kaks ... » 

MacRayle kummardus parketitahvli kohale toa nurgas ning põrutas jalaga. 

«Oota ometigi!» 

«Viiskümmend viis... Sa oled peaaegu laip, Jeffrey MacRayle!... 
Viiskümmend kuus ... » 

«Viska mulle nuga, neetud piraat! Ma pean parketitahvli üles tõstma.» 

«Viiskümmend seitse... » 

Tundmatu viskas MacRayle'ile öölaualt taskunoa. Mees püüdis selle 
lennult kinni. «Viiskümmend kaheksa!» 

MacRayle tõstis noa abil parketitahvli üles ja heitis selle siis kõrvale. 

Plaadikese alt ilmus nähtavale kaltsu sisse mähitud komps. MacRayle 
virutas selle tundmatu jalge ette. 

«Viisakamalt, Mac! Tee komps lahti ja näita kivi siia. Petmise eest saad 
armutult kuuli keresse.» 

Ülesostja käed kuuletusid halvasti. Kui kalts kõrvale lendas, nägi 
tundmatu väikest seemisnahkset karbikest. Mac-Rayle avas selle. 

Öölambi ja küünla viletsas valguses näis, nagu oleks karbis tahke 
hommikune kastetilk nähtavale ilmunud. Vaevalt oli MacRayle oma kätt 
pöörata jõudnud, kui selle tilga läbipaistvas sügavuses süttis äkki roheline 
säde. Järgmisel hetkel, käe vaevumärgatavatest liigutustest tingituna aga 
paiskusid kauni kalliskivi tahkudelt kord punased, kord sinised, kord oranžid 
kiired. 

Kaks inimest vaatasid kui nõiutud teemandi imelist mängu. 

Esimesena toibus MacRayle. Ta tõmbas vääriskiviga käe rusikasse, laskis 
pea alla ning tormas nagu härg maskis inimese kallale. 

Vasakusse kätte tõmmatud tinakinda kiire löögiga äigas see ründajale näkku. 

MacRayle langes põlvili ning klammerdus käe külge, mis oli teda löönud. Ta tundis, 
et kinda üks sõrmepesa oli tühi — tundmatu käel polnud nimetut sõrme... Siis süttisid 
MacRayle'i peas korraga kõik teemandi sädemed ja kiired: ta kaotas uue löögi 
tagajärjel teadvuse, laskis tundmatu käe lahti ning prantsatas raskelt põrandale. 

Samal ööl väljus Boltonist Cherbourgi postilaev. Selle pardal oli väikesearvulise 
reisijaskonna hulgas ka üks vaeselt riietatud hispaanlane. Ta oli enda mantlisse 
mähkinud ning istus laeva ahtris hunnikusse kuhjatud kastide ja kottide vahel. Näis, et 
üksnes teda ei vaevanud merehaigus, mis teisi reisijaid nii kurjalt piinas. Tema mus- 
tades kinnastes käed toetusid kepile. Oma reisikoti oli ta jalge alla asetanud. 

Reisija rinnal, mantli ja jämedakoelise lühikese kuue all ripnes väike nahkkotike. 
Aeg-ajalt katsus ta seda hoolikalt. Haigusest piinatud naabrid ei pööranud talle mingi- 

Koidikul, kui tuul oli tugevamaks muutunud ning posti-eva vöör alatasa 
kobrutavasse merevette sukeldus, sõitis talle vastu suur kaubaprikk. Hispaanlane 


418 46 


silmitses teraselt priki ilusat kuju ja eraldas vaevaliselt laevaninasse uurte valgete 
tähtedega kirjutatud sõnu: ««Orion». Boltoni sadam.» 

Cherbourgis istus hispaanlane aega viitmata ümber rantsuse laevale, mis suundus 
Kreeka-Türgi sadamasse Pireus. 


Kolmas peatükk SAARLASED 


1. 


Selge suvepäeva koidik annab igale maastikule veidi üllilise varjundi. Ta pehmendab 
ka Põhja-Inglismaa, looduse karmust, kus taevas vabaneb harva pilvedest, künkad ja 
lagendikud aga vihma ja udu üksluisest kattest 

On teada, et Boltoni ümbruses, kus asub Chiensfieldi mõis, võib väga 
kergesti reumasse haigestuda, kuid pole sugugi lihtne raskemeelsusest 
vabaneda. 

Ent juuli lõpul, enne hallide sügisvihmade algust, on siin vahel 
suurepäraseid päevi — selgeid ja heledaid, mis muudavad Chiensfieldi üheks 
kaunimaks nurgakeseks. 

Niisugusel ilusal juulipäeval, peaaegu koidikul, kui kõrgustesse kaduva 
udu kohevad pilved olid veel roosad, sammus leedi Emily mööda pika ja kitsa 
järve pargirohe-lusest palistatud kallast. Ta helehallile kleidile ja sinakale 
sallile langesid kastetilgad. Kerge, soolane ookeani-tuuleke mängles salli 
narmastega, noore naise silmis aga peegeldusid vees mänglevad 
päikeselaigud. 

Plõksutades ja klõbistades hüplesid kärmed oravad ühelt puult teisele, 
kusagil kõrgel toksis aga hoolega rähn. Üsna leedi Righlandi lähedal hüppas 
jalgrajale emahirv. Loom ei ehmunud, silmates mõisa perenaist, vaid laskus 
ettevaatlikult kaldale ning kummardus üsna veepinna kohale. Et, looma mitte 
hirmutada, jäi leedi Emily seisma. 

Ent järsku hirv väratas, põjkas kõrvale ja kadus kahe hüppega pargi 
põõsastesse. Keegi jooksis kiiresti mööda järve vastaskaldal asuvat jalgrada. 
Leedi Emily tundis ära Anthony, söör Fredericu noore teenri. Tundes tuska 
selle üle, et tema rahu oli häiritud, suundus noor naine kauge, pargi kõige 
mahajäetumas nurgas asuva lehtla poole. Siin hakkas ta lugema mister 
William Thompsonilt kaks päeva tagasi saadud käsikirja. 

Righlandite vanaaegse maja kõik aknaluugid olid veel kõvasti suletud, kui 
Anthony, kes oli oma perenaist tema varahommikusel jalutuskäigul häirinud, 
jõudis lõpuks tagumise trepi juurde. 

Noormees koputas ühele alumise korruse akendest. Toapoiss laskis ta 
sisse. Anthony läks teisele korrusele ja oli varsti ülemise kabineti ukse ees. 
Algul koputas ta aralt, siis tugevamini. Viimaks uks avanes ning söör 
Frederic, hommikumantlis ja ilma parukata, laskis nooruki sisse, pani talle 
käe õlale ega lasknud tal kaugemale minna. 

«Söör,» teatas Anthony rutakalt, kiirest jooksust lõõtsutades, ««Orioni» 
purjed ilmusid silmapiiril nähtavale. Kahe tunni pärast jõuab laev sadamasse. 
Ma nägin teda läbi teie pikksilma, milord. Kaks päeva tagasi, kui me koos 
teiega Vana Kuninga abajas ühe kalju tipus käisime, 

ilm tormine, täna on aga pilvitu päev ja näeb peagu lirimaani välja!» 

«Vaiksemalt, Anthony! Ega sa eksinud?» 

«Tunnen «Orioni» ära tuhandete teiste laevade seast! Sõitsime ju temaga 
Itaaliast siia ... » 

«Hea küll, poiss! Siin on sulle gini püüdlikkuse eest. Mine nüüd puhkama. 
Või tahad sa veel midagi öelda?» 

«Söör! Minu õde.. . Tahan öelda, söör, et Dorothea lakkab varsti olemast 
Charlie hoidja ja siis... » 

«Mine, Anthony, ja ära kunagi muretse oma õe saatuse pärast,» katkestas 
peremees noormehe jutu. Mister Righland saatis teenri välja ja astus 
kabineti kõrval asuvasse ruumi. See oli tema isiklik magamistuba, mis asus ta 
abikaasa tubade naabruses, kuid oli neist seina ja kõvasti kinnilöödud uksega 
eraldatud. Oma magamistoas astus mõisaomanik noore mustasilmalise naise 
juurde, kes hoidis kätel magavat lokkis peaga last. Naine istus söör Righlandi 
aseme juures. Anthony hääl oli teda ehmatanud ja ta oli piinlikkusetundes pea 
voodipeatsisse surunud. 


Mõisaomanik rahustas teda vaiksete lahkete sõnadega, ettevaatlikult, et 
last mitte häirida, suudles ta naist roosadele huultele, puudutas õrnalt poisi 
rusikasse tõmmatud käekest ning pöördus kabinetti, sulgedes enda järel kõva- 
sti ukse. Siis helistas ta toapoisile, seadis tema abiga oma hommikutualeti 
korda, pani selga sinise kuue, mis sarnanes mereväeohvitseri mundriga ning, 
heitnud pilgu peeglisse, jäi oma välimusega rahule. Lõhnastatuna, hoolikalt 
lokitud ja puuderdatud parukaga ng väikeses kolmnurkses kübaras väljus ta 
koridori ja koputas abikaasa toa uksele. Poolavatud uksest vaatas välja 
Camilla, leedi Emily toatüdruk. 

Teada saades, et leedi on jalutuskäigule läinud, erutus mõisaomanik veidi. 
Ta läbis pargi, läks järve kõige kitsast kohast viiva kaarja silla kaudu teisele 
kaldale üle ning kiirustas oma abikaasa armastatud lehtla poole, suure 
ettevaatlikkusega astus ta põõsaste juurde, mis piirasid india bangaloga 
sarnanevat väikest ehitust. Nähes läbi lehtla akna naise kummardunud pead, 
taganes vikont vaikselt tihnikusse ja väljus kiiresti pargist. Mõne minuti 
pärast viis kerge gikk, mille ette oli rakendatud punakaspruun mära, ta läbi 
mõisaväravate linna ja sadamasse viivale teele. 

Mõis justkui tardus jälle. Kuid siis hakkasid köögi-kollete korstnad 
suitsema, teenrid kandsid võõrastetoast suure vaiba välja ning hakkasid 
sellest keppidega tolmu välja kloppima. Mõisa teenijaskond ärkas. Üksteise 
järel avanesid majas aknaluugid. Mustasilmaline Dorothea väljus väikese 
Charliega kätel aeda ja istus temaga lagendiku servale päikese kätte. 

Aedniku abiline, pikakasvuline rõugetest moonutatud näoga neeger kõndis 
korra kasvuhoones ringi, istus siis tagumise seina äärde, mis ulatus mõisa 
piirdetarani, ning pani suure musta piibu ette. 

Mõnuga tõmbas ta suitsu kopsudesse, silmitses tähelepanelikult ümbrust ja 
märkas, et otse üle lagendiku hiilib mõisa poole madruseriideis inimene. 

Neeger ronis üle tara ning viipas mehe enda juurde. Nad vahetasid mõned lau- 
sed. Madrus pigistas rusikasse mündi, mis oli mustast käest valgesse 
rännanud, ja pöördus lõbusalt vilistades tagasi. 

«Mis teil on, Sam?» küsis missis Righland neegrilt, kui aedniku abiline 
lehtla aknale ettevaatlikult lähenes. «Ega ometi Rodgers, meie eilne tuttav, 
ole Chiensfieldi ilmunud?» 

«Ei, käis sadamamadrus. Kaks tundi tagasi ilmus prikk «Orion» 
silmapiirile. Praegu on ta juba arvatavasti Boltoni reidil.» 

Noore naise nägu tõmbus kahvatuks. Pitstaskurätti käes kägardades 
suundus leedi Righland kiirustades mõisavalitseja majakese poole. 

Neeger siirdus märkamatult kasvuhoonesse tagasi. 


2. 


Ookeaniprikil «Orion» lasti purjed alla. Laev polnud sadamasse sisse 
sõitnud, vaid oli tolliametnike ootel reidile ankrusse jäänud. 

Kuue paari aerudega sõudepaat eemaldus randunissillast ning sööstis priki 
poole. Päras seisid kolm inimest. Neist kaks — mereväemundrites 
tolliametnikud — suutsid vaevu tasakaalu säilitada. Kolmas — pikk 
kongninaga, sinisele kuuele tõmmatud mantlis džentelmen seisis liikumatult, 
silmitsedes teraselt laeva kontuure. 

Sõudepaat sõitis vööritrapi äärde. Madrused tõstsid kor- 

raga aerud. Reidil oli nii vaikne, et kuuldus, kuidas vee kohale tõstetud aerudelt 
langesid tilgad merre. 

Kolm džentelmeni, kellele kapten vastu tuli, astusid tekile, mis säras laitmatust 
puhtusest. 

«Tervitan teid, kapten Brantley, õnneliku tagasipöördumise puhul kodumaale!» 

«Olen õnnelik võimaluse üle tervitada teid teie laeval, mister Righland,» vastas 
kapten, surudes «Orioni» omaniku kätt. 

Kapteni ja pootsman Ohlseni, suurekasvulise halli põsk-habemega norralase 
saatel kavatsesid ametnikud juba laadungi ja dokumentide läbivaatamisele asuda, kui 
hiinlasest kokk palus kõik külalised kapteni kajutisse. 

Siin ootas džentelmene kaetud laud. Kuldselt ja hõbedaselt säravate lauanõude 
kõrval seisid tärgeldatud salvrätikud. Tohutu suur hirmuäratava peaga kala, pudelid 
mitme kuiva hispaania veiniga, metslinnulihapasteet, liud austritega, spargel 
teravamaitselises kastmes, haruldane puuvili hõbevaasis, veidi kibeda maitsega 
mandliküpsis ja nelja sorti juust — see kõik pehmendas veidi mõlema ametniku kuivi 
ja ametlikke näoilmeid. 

Kui külalised lõpuks tühjendatud laua tagant tõusid, suundusid tolliametnikud 
trümmide poole, pühkides suurte rätikutega oma punaseid, läikivaid nägusid. Nad 
avaldasid valmisolekut rahulduda ainuüksi pootsmani juuresolekuga trümmides ja 
jätsid kapteni lahkesti mister Righlandi seltskonda. 

Sõnatu hiinlane vahetas silmapilkselt laudlina ja serveeris lauale kohvi prantsuse 
konjaki ja likööridega kuulsa püha Benedictuse kloostri keldritest. Kapten laotas 
napsiklaaside vahel laiali «Orioni» viimase reisi kaardi. 

«Kõik teie soovid, söör, õnnestus mul, taevale tänu, täita. Reis osutus haruldaselt 
edukaks. Nagu te arvatavasti mäletate, väljusime sadamast kakskümmend kuud 
tagasi, seitsmekümnenda aasta lõpul, ning võtsime kursi Tšiili suunas...» 

«Mister Brantley, teie aruanded olen posti teel regulaarselt kätte saanud ja tean 
kõik, mis on laeval vahepeal juhtunud, välja arvatud viimase nelja kuu sündmused. 
Miks jätsite ettekannete saatmise pooleli?» 

«Post poleks enne meid Boltonisse jõudnud, härra. Täieliku aruande leiate 
laevapäevikust, raha ja kviitungid asuvad siin, selles kapis, praegu aga jutustan kõik 
lühidalt.» 

«Saar, Brantley! Kõigepealt saare kohta! Kas te leidsite selle, minu 
koordinaatide järgi üles?» 

«Jah, söör, ma leidsin saare, kuid lubage mul jutustada järgemist... 
Väljudes Melbourne'ist...» 

«Pidage! Kas inimene saarel on elus?» 

«Jah, söör, ta on elus, kuid kui oleksime nädalat kaks või kõige rohkem 
kuu aega hilinenud, poleks tema käsi hästi käinud. Ta elas hirmsas viletsuses. 
Nüüd on ta varustatud kõige hädavajalikuga ning palus, et annaksin ühe kirja 
edasi... » 

«Minule?» 

«Ei, ta palus, et annaksin selle miss Hardyle. Ma tahan öelda — leedi 
Righlandile, söör.» 

«Kas te andsite talle pitseeritud kirja üle?» 

«Jah, söör, kiri läks otse minu käest tema kätte.» 

«Kas ta palus mulle midagi edasi öelda, kapten?» 

«Ei, SÖÖT.» 

«Andke leedi Righlandi kiri siia.» 

«Söör, saarel viibiv inimene seadis üles tingimuse, et annaksin kirja 
isiklikult leedi kätte. Ma lubasin... » 

«Kapten Brantley!» 

«Ma ei või oma sõna murda, söör!» 

«Hea küll... Jäägu kiri esialgu teie kätte. Toote selle ise minu juurde 
koju. Ootan teid täna kella kuueks lõunale. Kirja annate minu juuresolekul 
üle, kapten!» 

«Kuulan, söör, ja olen nõus täitma iga käsku, mis ei käi minu 
südametunnistuse vastu.» 

«Kapten Brantley! Ega te arva ometi, et kavatsesin teid teie tundliku 
südametunnistusega tülli ajada?» 

«Ei,söör, kuid mulle näis...» 

«Edaspidi valige oma väljendusi, kapten. Kardan, et olete merel 
seltskonnast veidi võõrdunud, mister Brant-ley!» 

«Võimalik, söör. Võtke vastu minu kõige alandlikumad vabandused tehtud 
vea pärast.» 

«Saare kaart?» 

«Ta on siin, nende paberite vahel.» 

«Kas koordinaadid olid täpsed?» 

«Ei, söör, pikkuskraadid ei olnud teie poolt õigesti märgitud, laiuskraadid 
aga langesid teie andmetega peaaegu kokku; pikkusmõõdult asub saar 
poolteise kraadi võrra lääne pool.» 

«Nähtavasti olid seadmed minu laeval tollal mitte päris 

täpsed ning olin eksinud arvestustes... Hea küll, Brantley, olen üsna rahul ning te 
saate oma preemia. Täna, kui te minu juurde tulete, võtke kaitseks kaks meest kaasa 
ja tooge mulle kassa, laevapäevik, kaart ja dokumendid, mis on saarega seotud. Ärge 
unustage kirja! Te jutustate mulle täpsemalt kogu reisist.» «Rõõmuga, söör.» 

«Ma näen, et ametnikud on juba ülevaatuse lõpetanud. Loodan, et teie 
külalislahkus on neid leplikumaks teinud. Ma võtsin selleks ka mõningad eelnevad 
abinõud tarvitusele. Uurige välja, missugused on tulemused.» 

Kapten väljus ja pöördus hetke pärast kajutisse tagasi. 

«Söör, laeval on lubatud takistamatult sadamasse sõita. Ametnikud kavatsevad 
juba kaldale minna.» 

«Lähen nendega koos. Õhtuni, mister Brantley!» 


3. 


Kui sõudepaat randumissilla äärde jõudis, nägi söör Frederic oma kutsarit, kes 
hoidis giki ette rakendatud hobust valjastest. Selle kõrval seisis kabriolett, milles 
istusid leedi Emily Righland ja mõisavalitseja tütar kaunis Mary Morton. Vaevalt oli 
paat randumissilla vastu puutunud, kui noor daam astus kannatamatult kabrioletist 
välja ja läks üksinda «Orionilt» saabunuile vastu. Mõlemad ametnikud tervitasid teda 
aupaklikult. Nad astusid kiiresti edasi ning jätsid leedi oma abikaasaga kahekesi. 

Nõrk tuuleke sasis naise kohevaid juukseid. Seistes randumissillal söör Fredericu 
vastas, Vaatas ta ainiti ja rangelt mehele otsa. 

«Mis uljad teod need niisugused on?» küsis mister Righland pahaselt silmi 
kõrvale pöörates. «Teie poleks tarvitsenud siia sõita. Palun teid meie kokkulepetest 
kinni pidada, missis Righland.» 

«Aga mina palun teid, kui keegi meid ei kuule, mind selle nimega mitte 
tituleerida. Vastake mulle puiklemisteta: on ta elus?» 

Inetu grimass jooksis üle mehe näo, põsenukkide all hakkasid musklid liikuma. 
Ta surus hambad kokku ja vaikis. 

«Te viite mu meeleheitele! Või kardate tõtt öelda? Kannatan kõik välja ega hakka 
otsekohe abinõusid tarvitusele 

võtma. Kuid — kuulake: kui te veel hetke vaikite, viskun pea ees sellelt 
randumissillalt merre!» 

«Ta on ... elus,» sisistas mees läbi hammaste. 

«Asitõendid! Kus on asitõendid, et te ei valeta mulle niisamuti, nagu te 
kogu maailmale alati valetate?» 

«Täna õhtul annab kapten Brantley teile kodus tema kirja. Andke mulle 
sõna, et avate selle ainult minu juuresolekul.» 

«Ei, niisugust sõna ma teile ei anna.» 

«Siis hävitatakse kiri enne, kui te selle läbi loete.» 

«Hoiduge mind meeleheitele viimast...» 

«Mis mul karta ön? «Orion» on kiire laev ja ma pole veel merest 
võõrdunud, karramba!» sõnas mees vihaseks muutudes. 

«Lõpuks ometi tunnen teid jälle ära! Olen muidu harjunud teid džentelmeni 
maskis nägema. Jumalale tänu, hakkasite nüüd jälle teile omast keelt 
kõnelema. Hea küll» ma loen kirja teie juuresolekul läbi.» 

«Seda on vähe: ka mina pean kirja läbi lugema.» 

«Mis siis ikka, Fred teab, kelle võimuses ma olen ning aimab tõenäoliselt 
ka oma kirja võimalikku lugejate ringi. Ma olen sunnitud nõustuma. Ent kui te 
mind petta tahate, siis vannun, et ei «Orion» ega isegi põrguväed, kes teid 
soosivad, ei suuda päästa teid ärateenitud saatuse eestf Laske mind läbi! Ärge 
puudutage mind, kõnnin üksinda kuni tõllani!» 


4. 


Söör Frederiöu kabinetti astusid ainult neli pidulikust lõunasöögist 
osavõtjat. Lõunasöök oli serveeritud söögitoas kahele .tosinale külalisele ja 
oli kestnud peaaegu kaks tundi. Peremees sulges kõvasti kabineti ukse, sel 
ajal kui leedi Righland, kapten Brantley ja mister Thomas Morton laua juures 
tugitoolides istet võtsid. 

Kapten Brantley tõmbas oma laia manseti vahelt väikese, lakiga pitseeritud 
kirja. Kolm tema kaasvestlejat kummardusid vaikides kirja kohale. Pitseril oli 
väikese vanaaegse kuldse katoliku krutsifiksi jäljend. Kirja autor oli 
kasutanud seda pitsati asemel. 

Leedi Emily võttis väriseva käega kirja vastu ja suudles krutsifiksi 
jäljendit. 

Kuid seda liigutust kapten siiski ei märganud. Rüübates 

aeg-ajalt kitsast veneetsia pokaalist veini ja tossutades pikka sepioliitpiipu, mis 
seisis tema põlvede vahel, alustas ta oma jutustust merereisist. 

Väljas oli juba täiesti hämardumas, kui kapten kõigi «Orioni» poolt kahe aasta 
vältel sooritatud kaubaoperatsioonide ning Ameerika, Aafrika, India ja Austraalia 
sadamate vaheliste reiside kirjeldamise lõpetas. Tormid, vee-alused karid, korsaarid, 
vaenulike riikide laevad ja nakkushaigused — kõigile nendele takistustele ja 
hädaohtudele vaatamata oli kogenud meremees toonud Inglismaale tuhat gini 
puhaskasu ja trümmitäied kaupu, mis olid Indias ja Austraalias pardale laaditud. 

Sel ajal kui laevaomanik kapteni jutustust kuulas, istusid kaks madrust, kes olid 
koos temaga Chiensfieldi sõitnud, pidulikult mister Righlandi teenrite keskel, 
rabades kuulajate kujutlusvõimet reisi üksikasjadega. Meeskonna teenistus sellel 
reisil oli olnud niisugune, jutustasid nad, et trahteri «Vaal» letil kõlisevat täna 
hommikust saadik kuldrahad ja «Orioni» meremeestel seisvat palju lõbusaid öid ees! 

Kapten Brantley lõpetas oma ettekande India ookeanis asuva tundmatu saare 
otsingute kirjeldusega. Saare koordinaadid oli kapten saanud laevaomanikult just 
enne laeva väljumist Boltonist 1770. aasta novembris ning oli lubanud need sügavas 
saladuses hoida. 

Selle saare, nagu söör Frederic seletas, olevat ta juhuslikult avastanud kunagi 
noorusaastatel. Vikondi ülesandel pidi kapten Brantley uurima seda tundmatut maad 
ja andma üle kirja saare ainsale elanikule, kui see veel elus peaks olema. Juhul kui 
ekspeditsioon poleks saareelanikku' leidnud, tuli kiri Chiensfieldi omanikule 
tagastada. Kapten Brantleyle anti veel range käsk, et ükski meeskonnaliige ei tohtivat 
saarlasega suhelda. 

Kõik need näpunäited oli kapten täpselt täitnud. Kurs-seerides talle viidatud 
vetes, oli ta vahetpidamatult kestnud otsingute neljandal päeval avastanud tundmatu 
saare, mis polnud merekaartidele märgitud. Saare välised kontuurid vastasid saadud 
kirjeldusele. 

«Orion» oli saarele lähenenud öösel. Laeval oli kohe märgatud signaaltuld, mis 
oli süüdatud saare kõige kõrgemal mäetipul. Varahommikul oli loomanahkadesse 
riietatud saarlane püüdnud pehkinud paadis laevale läheneda, kuid oli kaptenisillalt 
saanud hoiatuse, et ta surma ähvar- 

dusel laevale ei läheneks. Vaatamata nii ebakülalislahkele vastuvõtule oli 
saarlane, liikudes paadiga laeva ees, näidanud sissepääsu ainsasse suurde ja 
laevadele peatuskohaks väga soodsasse lahte, mille olemasolust kapten juba 
eelnevalt oli informeeritud. 

Brantley oli laeva lahte juhtinud, õhtul oli aga istunud paati ja läinud 
kaldale, kus teda ootas saarlane. Ta jättis sõudjad paati ja seletas neile, nagu 
talle oli kästud, et see saarlane on pidalitõppe haigestunud reisija, kes oli siia 
mingilt möödasõitvalt laevalt maale saadetud. Seejärel suundus kapten selle 
imeliku eraku järel metsa-sügavusse. 

Teades, et mered ja ookeanid on täis igasuguseid mõistatusi ja saladusi, 
milledesse tungimine ei ole alati otstarbekas, polnud kapten sugugi 
imestunud, kuuldes oma ebatavalise teekaaslase suust puhast ingliskeelset 
kõnet, ega esitanud talle mingeid liigseid küsimusi. 

Kui nad saarlase onni olid jõudnud, andis kapten talle söör Frederic 
Righlandi kirja, samuti kirjutamistarbed vastuse koostamiseks. Ilmnes, et see 
salajane üksiklane oli juba hukkumise lävel: tema ainuke püss oli rivist väl- 
jas, varud olid otsa lõppenud ja tuul oli merre viinud ka tema punutud 
kalavõrgu. 

Edasi jutustas erak, et sellel nimetul saarel on, erinevalt teistest India 
ookeani väikestest vaese faunaga saartest, ülikülluses suuri metsloomi. 
Vastuseks Brantley nõutule küsimusele, kust olid mandril elunevad loomad 
kaugele saarele sattunud, seletas saarlane, et veel aastat viiskümmend tagasi 
oli saare vetes purunenud omamoodi «Noalaev»- — araabia laev, mille pardal 
oli olnud elav laadung Prantsusmaa ja Hispaania kuninglike loomaaedade 
tarvis. Selle laeva meeskond oli hukkunud, kuid laeva riismed oli saarlane 
avastanud saare põhjarannikul kaljude vahel. 

Metssead olid hävitanud saarlase juurviljaaia. Euroopa rõivad olid tal 
ammugi ära kantud ning ta riietus kitsenahkadesse. Saarlasel ei tahtnud 
paraneda jalg, mis oli vigastada saanud, kui ta metskitsele jahti pidas, ja 
saarel polnud mingisuguseid ravimeid. 

Järgmise päeva hommikul oli kapten vastuse järele tulnud ning saarlaselt 
lakiga pitseeritud kirja saanud. 

Nüüd, üksteist nädalat pärast kirja saamist, võis kapten Brantley anda selle 
lõpuks adressaadile üle. 

Kapten lõpetas oma jutustuse teatega, et enne saarelt lahkumist olid madrused 
viinud kahe paadiga ja laadinud kaldal maha kõik, mille järele saareelanik ja tema 
mõlemad kaaslased olid puudust tundnud. . 

«Mõlemad kaaslased?» kordas mõisaomanik arusaamatuses. «Kas ta pole siis 
ainuke inimene saarel?» 

«Ta ei kõnelnud midagi oma kaaslastest, kuid onni sisustus viis mõttele, et seal 
elavad vähemalt kolm inimest ja mitte üks.» 

Peremees muutus tusaseks. Leedi Emily vaatas teda varjamatu kahjurõõmuga. 

«Ja need inimesed ei näidanudki endid teile?» küsis ta katkendlikult. 

«E1, enne «Orioni» lahkumist ilmusid kõik kolm saarlast avalikult rannaäärse 
neeme tippu. Nad lehvitasid meile sõbralikult hüvastijätuks ning saatsid laeva veel 
kaua oma hüüetega, needes üht hirmsat piraati hüüdnimega Leopard. Nähtavasti tema 
see oligi, kes nad sinna saarele oli maha jätnud. Muide, teiegi, söör, peaksite olema 
kuulnud temast: ta olevat olnud kapteni-abiks «Mustal Noolel» ning hukkunud, võiks 
öelda, teie silme all.» 

«Kas teil õnnestus nende inimeste välimust täpsemalt näha?» 

«Kahtlemata on nad samuti eurooplased. Üks neist oli tohutu suurt kasvu, kuid 
rohkem mul näha ei õnnestunud.» 

Suuri vaevu hoidus mõisaomanik vandumast. Vihasena, segadusse viiduna tõusis 
ta püsti, andes mõista, et vestlus on lõppenud. 

«Kapten,» ütles ta kumedalt, «te vastutate oma peaga selle eest, et ei saare 
koordinaadid ega andmed saare-elanike kohta ei läheks sellest kabinetist kaugemale. 
Teie jaoks on vasaku torni alla tuba valmis seatud, kuid hommikul peate laevale 
tagasi pöörduma. Ta jääb dokki remonti ja tuleb siis kiiresti kaugeks reisiks ette 
valmistada. Seekord lähen ka mina koos teiega saarele. Kuu aja pärast peame merele 
väljuma. Meeskond koondage miinimumini, viis-kuus madrust ja ohvitseri võtate 
täielikult minu näpunäidetel. Relvad toon ma laevale ise. Laadungi-saadetisi võtke 
ainult kuni Aafrika sadamateni. Tagasisõiduks laadime prikki juba saarel. Kõik reisi 
ettevalmistused tuleb hoida salajas. Olete vaba, kapten Brantley!» 

87 


5: 


Kapten lahkus. Sisenes toapoiss, kes viis nurka piibu, mida see hea 
meremees oli suitsetanud, ning lisas süsi kaminasse, mis suvisele ajale 
vaatamata küdes. Majaomanik saatis kulmuliigutusega teenri kabinetist välja 
ja istus kirjutuslaua äärde, keerutades vaikides saare kaarti käes. 

Thomas Morton, väike tüse mees, palja pealae ja kuldprillidega, kössitas 
tugitoolis ja vaatas alla tuleleegile kaminas. Kamina ääres, surunud 
pitseeritud kirja vastu rinda, seisis liikumatult nagu raidkuju leedi Emily. Näis, 
ei tema tumenenud silmaterades, milles peegeldusid leegitsevad söed, 
sädelesid viha- ja varjatud võidurõõmu tulukesed. 

«Andke kiri siia, Emily,» sõnas peremees kähedalt, «las mister Morton 
loeb selle kõvasti ette.» 

«See ei sünni enne, kui «Orion» on saarele sõiduks valmis. Te loete kirja 
alles «Orioni» kajutis, mis selleks reisiks minu jaoks sisse seatakse. Lähen 
saarele koos teiega. Loodan, et mõistate mind hästi?» 

«See on võimatu. Te teate isegi, et see on võimatu. Ma garanteerin teile, et 
ta elu säilitatakse. Te ei või, te ei tohi sellest reisist osa võtta.» 

«Sel juhul kiri, nii kallis kui ta mulle ka on, lendab otsekohe kaminatulle 
ning te ei saagi teada, kes «Musta Noole» meeskonnast Leopard Grellile 
needusi saatis ja praegu hirmsaks kättemaksuks valmistub.» 

«Vaikige, Emily! Kui-Leopard oma mängu kaotab, ei näe te oma sõpra 
elusana!» 

«Veel üks ähvardus ja kiri lendab tulle!» 

Mõisaomanik pöördus kõrvale ja jäi mõttesse. Mõned hetked möödusid 
vaikuses. Lõpuks kuulis naine talle nii hästi tuntud kumedat kurgust tulevat 
naeruturtsatusi. 

«Mis siis ikka, sinjoora, nähtavasti istub teis saatan ise! Vaielda teiega on 
mõttetu, seda ma tean. Kuid räägitakse, et just kangekaelsetega küntakse 
maad. Võib-olla et teie mõte polegi halb, sest teie viibimine pardal kergendab 
mõnele mehele augu pähe rääkimist... Mis siis ikka, anname meie 
ekspeditsioonile perekondliku lõbustusreisi iseloomu. Teel peatume ainult 
õlijõgede ' suudmes, mul 


! Õlijõgedeks nimetati XVIII sajandil Aafrika jõe Niigeri delta neljateist näru. 

on seal väike asjake õiendada. Kas teie, leedi, kohustute pühalikult meie 
peamisest kokkuleppest kinni pidama? Ärge unustage, et sellest oleneb tema ja teie 
elu!» 

«Oma lubadusi ei kavatse ma murda!» 

«Tehtud, sinjoora! Meil on veel aega, et läbi mõelda, kes sellest reisist võiksid 
osa võtta. Võib-olla seal, kui oleme oma reisi eesmärgile jõudnud, läheb meil tarvis 
mõnede ametiisikute teeneid, eks? Peale selle võib reis huvi pakkuda ka minu uutele 
kompanjonidele... Ei, jumala eest, te andsite päris hea mõtte, leedi! Olen nõus 
sooritama teiega veel ühe merereisi, ja lisaks veel üsnagi meeldivas väikeses 
seltskonnas. Arvatavasti kujuneb see reis mugavamaks., kui oli eelmine... Kuid ärge 
unustage, sinjoora: iga väiksemgi kavalus teie poolt, ja ma lasen põhja nii priki kui 
ka kogu kütkestava seltskonna. Nüüd aga andke kiri siia! Morton, võtke leedilt 
ümbrik!» 

Kõrvalseisjale võis tunduda, et Morton istub tugitoolis täiesti osavõtmatuna, pilk 
suunatud põrandale. Kuid tema silmalaud värisesid ja parukas oli higisele laubale 
libisenud. 

Leedi Righland heitis talle põlgliku pilgu. 

«Ta saab kirja minu kajutis «Orionil» Mitte varem!» ütles naine. «Alles enne 
sõitu saarele kuulete teie ja teie kaasosaline Morton, mida kirjutab mulle inimene, 
kelle õilsa nime te nii saatanliku kavalusega endale võtsite, piraat ja orjakaupleja 
Giacomo Grelli!» 

Pärast külaliste lahkumist astus tühja kabinetti Anthony. «Milord, all ootab teid 
juba ammu üks inimene,» teatas ta. «Juhata ta siia.» 

Chiensfieldi omaniku ette ilmus mulatt Enrico Roy. Ta saapad olid tolmused. 

«Mister Righland, ootan juba kolm tundi all, et anda teile tähtis teade edasi. 
Boltoni on ilmunud Fernando Diaz! Täna öösel röövis ta teemandi ja lõi MacRayle'i 
vigaseks. Hollandisse Mac sõita ei saa, ta on läbi pekstud!» 

«Anthony, hobused!» hüüdis peremees. 

Kümne minuti pärast kihutasid kolm ratsanikku tuhatnelja Boltoni poole. 
Vahutavad hobused, kes olid galopis kaksteist miili läbinud, peatusid sadamatrahteri 
«Vaal» ees. 

6. 


Ilmudes Inglismaa kohal taevavõlvile, saadab juulipäike maale nagu 
sõbraliku, õnnistava tervituse. Kuid mõned tunnid enne seda ujub sama päike 

India ookeani vahuste harjade kohal tohutu suure halastamatu tulipunase 
kerana ega meenuta millegagi seda sõbralikku taevakeha. Ookeanis 
laialipillatud maalappidel kõrvetab ta maani kõik rohulibled, kuivatab 
allikaid, kuumendab pragunenud pinnast ning sisendab inimestesse hirmsaid 
legende karistust toovast taevatõllast. 

Kuid ka siin, India ookeani kaugetes Aafrika vetes asuval lagedal saarel 
olid esimesed hommikused päikesekiired veel ettevaatlikud ja hellad ... 

Põlismetsades karjusid lähilõikavalt papagoid. Väikesed kirjud koolibrid 
lendasid metsapadriku hõrendikus. Askeldav ahviparv kihutas puude ladvus, 
kõikudes liaanidel, sulelisi hirmutades ning puuvilja, lehti ja oksi maha 
pekstes. Krokodillide mustad kogud olid kividena tardunud jõekese suudme 
liivaseljandikule. Roosad pelikanid, taarudes raskelt ühelt jalalt teisele, olid 
järvel kalapüüki lõpetamas. Terve perekond metssigu kõndis allikale jooma, 
kuid pöördus järsku tagasi ning tormas müdisiades okaspuude tihnikusse 
tagasi; läheduses kostis ähvardav, hirmujudinaid tekitav möirgamine. See oli 
näljane lõvi, kes nähtavasti pärast öist ebaõnnestunud jahti joogikohale hiilis, 
et endale hommikusöögiks saaki otsida. 

Pehmetel vägevatel käppadel, lakane pea sügavale alla lastud, tungis loom 
kiirustamata läbi metsapadriku. Ta oli oma võimsuses täiesti kindel ega 
kartnud siin väärilist võistlejat kohata, teades kindlalt, et teisi metsaelanikke 
võivad tema kihvade eest ainult väga nobedad jalad või väga sügavad ja 
kitsad koopad päästa. 

Järsku lajatas tihedas bambuspadrikus pauk. Lõvi tegi koletu hüppe ning 
tormas bambuse kõrgeid tüvesid murdes tundmatu vaenlase poole. Veel kaks 
pauku müärisesid teineteise järel. Terve võserik noori bambuspuid langes suure 
keha raskuse all maha. Lühike surmaeelne möire ning looma kahe meetri 
pikkune keha venis pikaks ja tardus. Keha alla tõmmatud käppadel tulid 
viimast korda nähtavale ja kadusid otsekohe kõverate türgi jata-ganidega 
sarnanevad küünised. Padrikus, kus jahimehed endid varjasid, kuuldusid 
valjud hääled. 

«Suur eksemplar!» sõnas madrusesaabastes, jämeda-koelistes purjeriidest 
pükstes ja tugevast kalevist kuues pikk mees, tapetud lõvile lähenedes. 
«Niisugust lõvi pole ma veel kunagi nägema juhtunud. Nähtavasti on see meie 
saarel viimane. Nelja aasta kohta on see juba seitsmes, kui noored lõvid kaasa 
arvata.» 

Esimese küti kannul väljus tihnikust väikese musta kräsus habemega 
hiiglane. Ta nahkse vöö vahelt paistis lai madrusenuga. Kolmas, laiaäärelises 
hispaania sombreeros mees kummardus metslooma kohale.. 

«Vaadake, siin on teie kuul,» pöördus ta esimese küti poole. «See läbis 
lõvi südame. Suurepärane lask!» 

«Imelik, kuidas niisuguse tugeva ja suure looma hing võis ta kehast nii 
väikese augu kaudu nõnda kiiresti lahkuda,» ütles teine kütt, osutades 
väikesele haavale abaluu all, millest ikka veel verd nõrgus. «Ma lõikan lõvi 
südame välja ja söön ta ära — las tuleb tema jõud minusse üle.» 

«Sul on niigi jõudu küllalt, Pedro,» märkis sombreeroga inimene naerdes. 
«Maitse parem looma aju, et sinule kanduksid üle tema mõistus ja kavalus.» 

«Tugevale ja julgele pole kavalust tarvis,» vaidles esimene vastu. 
«Salakavalus ja õelus on argpüksidele vajalik ... » 

«Kuid senjoorid,» sõnas sombreeroga kütt, «tänane jaht pole meie 
söögilauda rikastanud. Aeg on tagasi pöörduda ja, tõtt öelda, rõõmustaks 
mind elav kits püssitoru ees märksa rohkem kui surnud lõvi mu jalus! Mister 
Fred, see on teie trofee. Jääge tema seltskonda, et šaakalid karusnahka ära ei 
rikuks, meie Pedroga hoolitseme aga hommikusöögi eest. Tuleb liigutada 
varusid, mida «Orioni» kapten meile jättis. Lähme, Pedro, ning korraldame 
mister Fredile piduliku hommikusöögi. Teie aga, mister Fred, nülgige see 
nahk maha, parkige ta ära ning tehke tast oma tulevase, kodu parim ehe. 
Sellel hakkavad mängima teie lapsed... » 

«... ning mina jutustan neile, kuidas me sellelt saarelt pääsesime laeval, 
mille nime keegi meist veel ära arvata ei oska. Kuid lõppude lõpuks tuleb ta 
kindlasti meile järele ning igaüht meist ootab siis niisugune saatus, nagu ta 
Seda oma eelneva eluga on ette valmistanud,» katkestas kuube kandev kütt 
oma seltsilise pika kõne. 

«Te tahate nähtavasti öelda, mister Fred, et teid ootab 

maja Chiensfieldis, meid Pedroga aga võllas Newgate'is eks ole?» 

«Ma ei armasta eriti niisuguseid nalju! Jääme lootma, et saatus... püüab 
vähemalt osaliseltki oma ülekohut teie suhtes heaks teha!» sõnas esimene kütt 
tõsiselt. «Ma pean oma lubadust ega paljasta teie nimesid laeva juhtkonnale, 
kelle käsul meid kolme varem või hiljem pardale võetakse. Ning igal juhul 
pole mina see mees, kes aitab Newgate'i timukal... Bernardito Luisi silmuse 
juurde viia. Ma soovin kõigest südamest, et saatus hoiaks teie eest selle häda- 
ohu ära, kapten!» 

«Söör Frederic Righland!» sõnas sombreeroga kütt ja tema häälest kostis 
koos pilkenoodikestega ka tänulikkust. «Aastakümnete jooksul on mul 
tegemist olnud ainult lurjustega ning ma ei võinud loota, et jumal teeb mu 
lõpuks tõeliselt õilsa džentelmeni kaaslaseks. E1, Pedro, jää söör Righlandiga 
siia, aita tal sellelt lõvilt nahk nülgida ning vea see koju. Ma katsun köögis 
üksi toime tulla.» 


1772. aasta augustikuu viimastel päevadel väljus Boltoni sadamast kaugele 
reisile ja võttis suuna lõunasse relvastatud ookeaniprikk «Orion». 

See laev, mis kuulus «Põhja-Briti Kaubakompanii» peaomanikule söör 
Frederic Jonathan Righlandile, sõitis kapten Guy Brantley ja tema kolme 
abilise — leitnant Wanti, mister Joseph Lorni ja mister Jeffrey MacRayle'i 
juhtimisel. 

Laevadokumentide järgi olid priki pardal järgmised reisijad: laevaomanik 
söör Frederic Righland abikaasa Emily ja alaealise poja Charlesiga, 
Chiensfieldi mõisa valitseja mister Thomas Morton tütre Maryga, juriidilise 
kontori «Thompson ja poeg» noorem kaasomanik advokaat Richard 
Thompson, Boltoni laevatehase omanik Robert Putterson, kadunud skvair 
George Stanfordi lesk leedi Ellen StanFord, Boltoni vikaar auväärne Thomas 
Redling, laevaarst, meditsiiniliste teaduste doktor mister Randolph Gracewell 
ning lõpuks nimetatud reisijate teenrid. 

Nagu teatas septembrikuu esimeses numbris Boltoni nädalaleht «Monitor», 
oli mister Righlandi ja tema kaaslaste reisi eesmärgiks uurimis- ja misjonitöö. 

Prikk suundus India ookeani Aafrika vetesse. 


! Newgate'i vangla — üks vanimaid Londoni vangimaju, kus tapeti 
kriminaalkurjategijaid. 

29. septembri koidikul jäi «Orion» Berbeerias', Maroko rannikul ankrusse. 
Teel Boltonist. Marokosse sõitis prikk tema omaniku ametialastel kaalutlustel 
sisse ainult Thamesi jõe suudmesse ning seisis nädala Londoni sadamas. 


Neljas peatükk NEPTUNUSE -RISTILAPSED 


1. 


Kajuti madalal lakkvärviga ülevõõbatud lael tantsisklesid rohekad 
valgusvihud. Lainete harjadel murduvate päikesekiirte, sädelus tungis 
illuminaatori kaudu kajutisse ja hüples rõõmsate peegelduslaikudena seintel 
ja laes. 

«Orioni» seltskond oli parajasti lõunasöögi lõpetanud ja laiali läinud oma 
kajutitesse. Laev sõitis Aafrika ranniku läheduses. Näis, et kuiv idatuul 
kandis Sahaara kuuma hingust isegi ookeani. 

Nõrgast külgõõtsumisest uinutatuna jäi leedi Emily, nõjatunud kerge 
tugitooli seljatoele, tukkuma. Tema pikkadel ripsmetel rippus pisar, põlvedel 
lebas kiri, murtud laki-pitseriga ümbrik oli aga tema jalge ette kukkunud. 
Neiu ei ärganud ka siis, kui kostis nõrk koputus kajutiuksele ja see vaikselt 
avanes. 

Mister Richard Thompson piilus kajutiukse vahelt sisse ja, tugitoolis 
puhkavat daami märgates, tahtis juba eemalduda, kuid tardus paigale ja jäi 
teda tahtmatult imetlema. Kas võttis temas maad noorusaja tunne oma endise 
«kihlatu vastu või liigutas teda lihtsalt noore leedi kurb ilme, sest selles 
rahulikus poosis sarnanes naine väsinud lapsega, keda uni oli parajasti 
tabanud, kuid mister Richard tundis kõige tungivamat vajadust suudelda ma- 
gava kaunitari kätt. Kummardunud selle kohale märkas noormees põrandal 
lebavat ümbrikku, leedi põlvedel aga täiskirjutatud paberilehte. 

Kahju küll, ent siin võitis ametialane uudishimu noore advokaadi 
džentelmenliku tagasihoidlikkuse; ümbrikku silmates meenus Richardile 
otsekohe järgmine väike episood. 


! Berbeeria — mõnede Aafrika looderannikul asuvate Vahemerest Ja Atlandi 
ookeanist ümbritsetud maade üldine nimetus. Vanematel aegadel tundsid meresõitjad 
berberi piraatide ees surmahirmu. 

Mõni aeg enne ärasõitu Boltonist, kui «Orioni» reisijad asusid juba oma 
kajutites, oli ta laeva tundma õppides ning endale pärastlõunauinakuks 
varjulist paika otsides otsustanud pugeda ühte vasaku parda paati, mida sügis- 
päike sõbralikult soojendas. Pleedi ja mantli abil tegi mister Thompson endale 
üsna mugava aseme ja kavatses juba une rüppe vajuda, kui kuulis tekil tasast, 
kuid väga ägedat kõnelust. Oli juba hilja anda oma juuresolekust märku. 
Mister Richard kuulis, kuidas söör Frederic Righland nõudis käskivalt oma 
abikaasalt, et see annaks talle mingisuguse tähtsa kirja. Leedi ei nõustunud, 
mees käis üsna toorelt peale. Lõpuks läksid mõlemad leedi kajutisse, kuhu 
mõne minuti pärast kutsuti ka mister Morton. Esialgu oli mister Thompson 
tundnud mõningat piinlikkust perekonnatüli tahtmatu pealtkuulamise pärast, 


418 58 


kuid unustas selle episoodi hiljem hoopis. Nüüd aga, murtud pitseritega kirja 
nähes, ei suutnud ta kiusatusest hoiduda ja vaatas allkirja. 

Tema kulmud tõusid arusaamatuses ja üha enam huvitudes luges mister 
Thompson, vaadates üle leedi Righlandi õla, kogu kirja läbi. Libistanud oma 
silmad kiiresti üle viimaste ridade, taganes ta ukse juurde ja väljus kajutist 
sama vaikselt, kui oli sisenenud. Ainult ukse sulgemisel klõbistas ta kogemata 
lukuga 

Emily võpatas, ärkas silmapilkselt ning kattis kirja raamatuga kiiresti 
kinni, aimamata, millisesse sügavamasse hingelisse segadusse oli noor 
advokaat viidud. 

Veendunud aga, et teda oli ehmatanud juhuslik heli, võttis noor naine kirja 
jälle kätte. 


«Mu kallis Emily,» luges neiu talle nii tuttavaid ridu uuesti. 

«sellest ajast, kui ma saaret toibusin ja Teie pooli jäetud sedeli läbi lugesin kuni 
päevani, mil pärast nelja-aastast vaheaega sain Teilt jälle kirja, mille kapten Brantley 
kohale tõi, polnud ühtegi tundi, mil ma poleks piinelnud, mõeldes Teile ja olukorrale, 
milles viibite. Mind vaimustab see raske võitlus, mida Te täiesti üksinda peate, ning 
kogu minu elu, kui saatus laseb tal veel kesta, kuulub täielikult Teile. 

Te palute, et teataksin oma otsuse tingimuste kohta, mida alatu piraat Giacomo 
Grelli on mulle seadnud. Mis muud, olen taas sunnitud need vastu võtma ja järgneva 
kolme aasta jooksul loobuma katsetest saarelt lahkuda ning paljastada kurja- 
tegija, 

kes on varastanud minu nime. Niikaua kui see inimene Teid oma võimuses hoiab, ei 
ole mul teist valikut, kuid tema kuriteod kisendavad taeva poole ning tasumisetund lä- 
heneb. 


Minu volinik Morton, kes on muutunud Giacomo Grelli käsilaseks, jagab tulevikus 
möödapääsmatult piraadi saatust. Päevik, mille ta Grelli etteütluse järgi ümber kirjutas, 
nagu iga teinegi valetunnistus, ei kannata tõevatgust. Tunnen juba ette kahetsust tema 
tütre, armsa Mary pärast. Võib-olla õnnestub mul tema tulevikku kindlustada, kui 
õigusemõistmine tema kuritegeliku isa üle on toimunud. 


Alati mõttes Teie juures viibiv, Teile kuni viimase hingetõmbeni truu, Teie Frederic 
Jonathan Righland, Chiensfieldi vikont. 


1772. aasta 10. mall. Nimetu saar India ookeanis. P. S. Paberi puudusel 
pole ma saanud päevaraamatut pidada. Saadan oma seikluste kirjelduse siis, 
kui olen täiesti kindel, et olete ainuke, kes seda loeb, sest selle saare 
metsad ja mäekurud ei varja mitte ainult meie kahe saladust.» 


Leedi Emily pühkis ripsmetelt pisarad, suudles kirja, pani selle 
ümbrikusse ja peitis rinnale. Siis võttis ta pressitud nahkköites vihiku ja 
hakkas seda uuesti tähelepanelikult lugema. 

Richard Thompson tormas tekile ja sealt peatumata oma kajuti poole, mida 
ta mister Puttersoniga jagas. Ta tahtis oma naabrit kiiresti üles otsida. Ent 
kajutis polnud kedagi. 

Tekil sattus noormehe teele mister Morton, kuid advokaat taganes tema 
eest, nagu oleks ta saatanat näinud, ja jooksis siis ebatavalise liikuvusega 
trepist üles vahetekile. 


Osa reisijaid jälgis siit idas paistvat Aafrika mandri kitsast riba. Advokaat 
ei leidnud nende hulgast oma naabrit ja jäi segaduses reelingu äärde seisma. 
Tuul oli ta ta juuksed sassi ajanud ja õhetavat nägu jahutanud. Ookeani 
võimsa Vaatepildi mõjul veidi rahunenud, läks ta kajutisse, lootes kohata 
Puttersoni leedi Stanfordi seltskonnas. 

Ta koputas naise uksele, ilma et oleks jõudnud otsusele, kasavaldada 
rabavat saladust oma pruudi juuresolekul, kelle kiiresti kasvav sümpaatia 
valevikondi vastu hakkas noorele advokaadile juba tuska valmistama. 

Ukse taga kuuldus sahinat. Olles arvamusel, et Betsy, leedi Stanfordi 
toatüdruk, on ametis kajuti koristamisega, ja lootes temalt teada saada 
perenaise asukohta, vajutas Richard tugevamini uksele. Lukukeeleke hüppas 
oma Õõnarusest välja, uks andis järele, mister Thompson komistas astu 
uksepakku ning pidi peaaegu kajutisse kukkuma. 

Siin valitses poolhämarus, kuid see, mida tema silmad raldada suutsid, oli 
lihtsalt uskumatu! 

Kajutis viibiv Ellen vabastas enda kiiresti «Orioni» omaniku kaisutusest. 
Järgmisel silmapilgul astus kauni leedi kavaler sammukese ettepoole ja vaene 
mister Richard tundis, et teda puudutasid kaks raudset kätt, mis tõstsid ta 
õhku ning viskasid seejärel jõuga kajutist välja. Ta lõi pea vastu kitsa 
läbikäigu vastasseina ning varises siis ukseläve kõrvale maha. 

Kajuti uks paukus raksatades, kuid advokaat ei jõudnud veel üles tõusta, 
kui see taas avanes ning laevaomaniku välja laskis. Vale mister Righland 
kummardus võidetud dvokaadi kohale, haaras ta kaenlasse ning tormas oma 
kajuti poole, mis asus saatusliku juhtumi paiga läheduses. 

Idamaise toredustga sisustatud avaras salongis ei lasknud mister Righland 
oma ohvril hinge tõmmata, vaid võttis laia diivani seljatoe tagant kaks mõõka 
ja surus ühe neist Richardi kätte. 

Tema ise aga astus nurka, viskas pärsia halati ült ning jäi pitssärgi ja 
sukkade sisse topitud pantaloonide väel seisma. Piha ümber oli tal lai vöö, 
mida Hispaanias kannavad toreadoorid. Neis bretööri' rõivais proovis ta 
mõõka: painduvast terasest terariist vihises mitu korda läbi õhu. 

Mister Thompson istus raskelt hingates diivanil ning jälgis võistleja 
ettevalmistusi. Mõõk, mille laevaomanik oli talle kätte pistnud, seisis põlvede 
vahele surutuna. Advkaat kõigutas end kergelt ning mõõk kukkus kolinal 
põrandale, kuid noormees ei teinud ühtegi liigutust, et seda tõsta. 

! Bretöõr — kahevõitlust ihkav isik, tülinorija. 

«Kas võitlete või kavatsete sekundantide kutsumise peale aega raisata?» 
sisistas talle vastane. «Või te ei kavatsegi ehk rahuldust nõuda. Siis annate 
mulle ausõna, et... » 

Mister Thompson valitses mõõka halvasti. Isegi püstolit polnud ta veel 
iialgi oma käes hoidnud ning oma oskamatute rapiirilöökidega oli ta nii 
mõnigi kord kolledži võimlemissaalis naeruturtsatusi välja kutsunud. Kuid 

olles halb vehkleja, ei olnud mister Thompson ometi argpüks. Ta polnud 
lihtsalt hämmeldusest ja ääretust imestusest oma tänaste avastuste üle veel 
toibuda jõudnud 

Vastase sõnad tungisid lõpuks tema teadvusse ning dsid talle 
enesevalitsemise tagasi. Ta tõusis järsult ja astus mahapillatud mõõgale. 

Nõuda rahuldust,» ütles ta kindlalt, «või anda ausõna võiksin ma ainult siis, 
kui tegu oleks džentelmeniga ja mitte jultunud isehakanuga, kes on võõra nime 
omandada 

Richardi võistleja oli rabatud, kuid sai silmapilkselt äsevalitsemise tagasi. 
Ta viskas mõõga kõrvale ja tormas advokaadile kallale. Richard virutas talle 
jalaga. Hetke pärast veeresid kaks toores heitluses teineteise külge 
klammerdunud meest vaibale. 

Samal silmapilgul avanes kajuti uks ja pastor Redling as laevaehitaja 
Puttersoniga ilmusid lävele. 


3. 


Ellen Stanford, kõrgi rühiga aeglane leedi pärines vanaagsest, kuid 
vaesunud aadlikest nimega Graham. Tema vanemad olid osa võtnud 
ristisõdadest. Kuid juba leedi Elleni vanaisa oli kaotanud õiguse tiitlile ning 
kaardimängus ka suguvõsa varanduse viimased riismed läbi löönud. Leedi isa 
oli täielikult ilma jäetud kõigist päritavatest privileegidest, mida suguvõsa 
rüütlisoost asutajad olid välja teeninud, ning kogu eluaja jooksul hüüti teda 
lihtsalt mister Grahamiks. 

Ilus ja haiglaselt auahne leedi Ellen unistas lapsest peale suurtest tiitlitest 
ning tundis suurepäraselt ja kõigi peensusteni Inglismaa vanimate 
aadlisuguvõsade heraldikat ja genealoogiat. Lehitsedes perekonnakroonika 
koltunud lehekülgi, nägi tema erutatud vaimusilm oma esivanemaid turniiride 
säras ja võitluste suitsus. Ta luges, kuidas krahvid Grahamid olid üksteist 
ennastsalgavalt Punase või Valge Roosi' auks hävitanud, kuidas troonile 
lähemale jõuda soovides astusid nad tihtipeale tapalavale või jagasid 
kuningatega koos sõjakäikudes kui mitte alati võitude uima, siis tingimata 
magusaid pidujooke!... 1768. aastal, saanud kahekümne kahe aastaseks, 
abiellus miss Ellen Stanfordite noorima võsuga, olles kütkestatud 


! Punase ja Valge Roosi sõda — verine arveteõiendamine kahe Inglismaal valitseva 
suguvõsa, Yorkide ja Lancasterite vahel 155—1485). Selles arveteõiendamises hävitasid 
Inglismaa feodaalsed suguvõsad teineteist peaaegu täielikult. 

tema vanaaegse perekonnanime kõlast, aristokraatlikest kommetest ja edust 
iga-aastases takistustega võidujooksus, kus George Stanford oma tulisel 
ruugel märal oli võitnud karika ja krahvkonna parima ratsutaja nime. Leedi 
salajased unistused, et George'ile lähevad üle suguvõsa pärimisõigused ja 
varandus, ei täitunud. Jäänud kahe aasta pärast lastetuna leseks, oli tema 
valduses vaid väike laostunud mõis Boltoni lärtedal ja tühine kapital. Selle 
suurendamise võimaluste üle mõtiskles ta alatasa, istudes mehe kabinetis, 
mille seinu kaunistasid perekonna portreed ja tõuratsude pildid. 

Lese rahalised asjad olid täieliku laostumise lävel, kui laevatehase omanik 
mister Putterson soovitas tal soetada endale linnas tulutoov maakrunt. Leedi 
Ellen solvus algul, siis nõustus, ja varsti kerkisid tema krundile suured elu- 
majad, mis sarnanesid sõdurikasarmutega ning võtsid oma süngete seinte 
vahele sadu laevaehitustööliste, väikeametnike ja tööliste perekondi. 

Majade valitsemine oli usaldatud mister Humphrey Chaseweakile, kes 
sellel ametikohal töötades oli ühtlasi ka poeglaste pansionaatkooli pedagoog 
ja juhataja. 

Tegeldes innukalt nende üsna proosaliste kommertsope-ratsioonidega, ei 
loobunud leedi Stanford siiski unistamast tiitlist ja rikkusest. Ta käitus 
väärikalt ja pidas väga vähestega tutvust. Kuid aastad möödusid ning kaua- 
oodatud prints ei ilmunud ikka! 

Ta oli kahekümne kuue aastane, kui Richard, juriidilise kontori 
«Thompson ja poeg» noorim kaasomanik pakkus talle äkki, pärast lühiajalist 
ametialast tutvust, oma kätt ja südant. Leedi Ellen hakkas algul naerma: 
Richard Thompson ei võinud kiidelda ei kõlava nime ega päritud 
maavaldustega. Kuid mõelnud kainelt järele, vaigistas leedi oma 
aristokraatlikku uhkust, seda enam, et noorel advokaadil oli juba parima 
juristi kuulsus krahvkonnas ja ta oli üsna märkimisväärse varanduse ainuke 
pärija. 

«Mis siis ikka,» arutas ta endamisi, «ajad muutuvad ja kõik need pankurid, 
advokaadid ja vabrikandid lähevad üha enam moodi.» Ning kuigi partii ei 
paistnud talle eriti hiilgavana ja süda jäi mister Richardi isiku suhtes täiesti 
ükskõikseks, ei kiirustanud noor lesk äraütlemisega ja lubas Richardil teha 
kulutusi kingitustele ning lõbustada teda teravmeelsete jutustustega nii palju, 
kui mehe süda seda ihkas. 

Nähes aga «Tiivulise» vettelaskmisel esmakordselt oma naabrit, Chiensfieldi 
vikonti, tundis leedi Stanford temas mitte ainult võimukat inimest, vaid ka 
otsustusvõimelist mõttekaaslast. Nende tutvus, mis algas «Tiivulise» pardal, oli juba 
mõne nädala jooksul muutunud sõpruseks. Vastuseks leedi Emily külmale 
suhtumisele temasse hakkas Ellen Stanford peaaegu avalikult Chiensfieldi perenaist 
pilkama, millega valmistas tema abikaasale silmanähtavat headmeelt. Tiitli ja 
Chiensfieldi mõisa omanik, -vaimustatuna oma uue sõbratari aristokraatsest nimest, 
maneeridest ja halvustav-teravast suhtumisest teda ümbritsevatesse inimestesse, 
hakkas talle mõttes oma tulevikuplaanides üsna tähtsat kohta eraldama. Mister 
Putterson' aitas teda selles asjas. Leedi Stanford korjas alguseks kokku umbes kolm 
tuhat naela ning paigutas need nagu Puttersongi ettevõtetesse, mida «Põhja-Briti 
Kaubakom-panii» juht oli just organiseerimas. Niimoodi sai viimane -auahne leedi 
näol endale veel ühe kompanjoni. 

Olles täielikult pühendatud oma sõprade eelseisvatesse asjadesse ning tundmata 
vähimatki piinlikkust nende poolt valitud rikastumise teede üle, võttis leedi Stanford 
vastu ka Righlandi ja Puttersoni kutse osa võtta «Orioni» merereisist. Kuna selle 
salajase ekspeditsiooni juht vajas juristi teeneid, sattus ka leedi Stanfordi 
poolametlik peigmees mister Richard Thompson reisijate nimekirja. 

Üsna meelsasti jättis ta Boltoni kontori oma isa ainujuhtimise alla, lootes veeta 
mõned paljulubavad kuud mugaval laeval meeldivate džentelmenide ja kaunite lee- 
dide seltskonnas. 

Ootamatud avastused, mida advokaat tegi leedi Emily ja leedi Stanfordi kajutites, 
olid alustatud mängus kõik kaardid segi ajanud ning asetanud mõned partnerid üsna 
täbarasse olukorda! 


Jäänud kajutisse üksinda, riietus leedi Stanford oma toatüdruku abiga ning istus 
illuminaatori juurde. Selle all mänglesid ja loksusid rohekad lained. 

Põlglik naeratus eksles daami huultel ja mõttes koostas ta hävitavaid sarkastilisi 
lauseid, mis olid'õnnetu advokaadi kõrvadele määratud. Hakkas juba hämarduma, kui 
daami kõrvu kostis arglik koputus uksele. Betsy, kes oli tukkuma jäänud oma 
eesriide taga, kus ta tavaliselt alati viibis, kuni leedi ta oma uberikku saatis, las- 

kis mister Puttersoni kajutisse. Mees oli veidi erutatud, seletas lühidalt, et olevat tulnud 
mister Richard Thompsoni ülesandel, ning lahkus kiirustades, jättes lauale väikese pakikese. 

Leedi Ellen tegi paberi katki ja võttis temale määratud eseme välja. See oli tema nimega 
kihlasõrmus. Nad olid Richardiga vahetanud sõrmused just enne «Orioni» väljasõitu. 


4. 


Kui jahmunud pastor Redling ning mister Putterson üle salongi läve astusid ja põrandal 
Boltoni kahe auväärse džentelmeni kahevõitluse stseeni nägid, tormasid nad kaklejaid 
lahutama ning jõudsid õigeaegselt Grelli käte vahelt tema pooleldi lämmatatud ohvri välja 
kiskuda. Seni kui pastor Redling, pritsides mister Thompsonile vett näkku, teda toibutas, viis 
Putterson laevaomaniku kajuti teise nurka. 

«Jumalapärast, söör Frederic, selgitage, mis on teie vahel juhtunud?» küsitles ta ärevuses, 
märgates põrandal vedelevaid mõõku. «Mis on juhtunud?» 

Sel silmapilgul hakkas mister Thompsonil nina verd jooksma, ähmaseks muutunud 
tardunud silmad sulgusid, näo sinine värvus muutus valkjaks ning keha läbistas kramp. 
Ehmunult tormas mister Putterson talle appi. 

Grelli lukustas ukse, korjas mõõgad ära ja astus samuti diivani juurde, kuhu sõbrad olid 
kannatanu asetanud. Viinaga niisutatud käterätikuga pühkis Grelli isiklikult vere oma 
vaenlase näolt ja kaelalt. 

Richardi hingamine muutus ühtlasemaks. Ta avas silmad ja nägi kolme inimest, kes 
toimetasid tema ümber. Advokaat kergitas end küünarnuki najal. 

«Pidage meeles, Thompson,» sõnas Grelli kiiresti, «teie elu oli minu kätes, kuid ma 
säilitasin ta teile. Olge ka teie džentelmen!» 

«Käige kuradile!» pomises advokaat. «Härrased!» jätkas ta, taastades mälus kõik juhtunu. 
«See inimene pole see, kelleks ta ennast nimetab. See on naise röövija ja kurjategija, kes on 
teise mehe nime varastanud! Kutsuge kapten, ohvitserid, arst! See inimene,» ta osutas 
Grellile, «tuleb arreteerida ja seaduse kätte anda.» 

Grelli pahvatas naerma. 

Ehmunud pastor vaikis hämmeldunult, püüdes juhtunut mõista. 

«Olen rõõmus kuulma sõnu, mis on mõistliku džentelmeni väärilised,» ütles 
peremees tooni muutes. «Halb rahu on heast tülist siiski parem. Istuge, härrased, ja 
aidake mister Thompsonil end korda seada.» 

Nende rahuarmastavate sõnadega kadus Grelli eesriide taha ning ilmus mõne 
minuti pärast oma tavalises riietuses, kammitud juuste ja pestud näoga. Mister 
Richard, kes oli selle aja jooksul enda samuti korda seadnud, istus Puttersoni 
teravate, hoiatavate pilkude all süngelt laua ääres. 

Kutsuti kohale teener ning saadeti ta Mortoni järele. Lauale ilmusid vein ja 
klaasid .. . 


«Perekonnanõukogu» kestis Grelli kajutis kaks tundi. Pärast nõupidamise algust 
kutsusid džentelmenid kohale ka leedi Emily. Ta viibis kajutis lühikest aega ning 
lahkus sealt nutetud silmadega. Talle ei jäänud ei kirja ega pressitud nahkköites 
vihikut. 

Kui džentelmenid laiali läksid, oli mere kohale juba laskunud öö. Teel oma 
kajutisse astus Putterson hetkeks leedi Stanfordi juurde sisse, et täita ülesanne, mida 
Richard oli ta peale pannud. Kõigist Richardi kavatsustest, mis olid algul nii 
otsustavad ja ägedad, osutus ainult see — sõrmuse tagasisaatmine — elluviidavaks. 

Pärast «perekonnanõukogu» tundis advokaat end nõnda, nagu tunneb arvatavasti 
kärbes, kui ta on vedela liimi purki sattunud. Kajutis vajus ta oma asemele ning jäi 
nüri pilguga küünlaleeki vaatama, lamades avatud silmadega senikaua, kui Putterson 
tule kustutas. 


5: 


Veel üks «Orioni» merereisist osavõtja oli murest murtud ja viibis täielikus 
peataolekus. 

Puhtas kajutis, mida valgustas krutsifiksi ees rippuv lamp, palvetas magava poisi 
hälli juures noor mustasilmaline naine. Kui saabuva öö vaikuses kostsid kolm kahe- 
kordset klaasi-lööki, hakkas laps ennast liigutama, avas unised, niisama mustad 
silmad nagu naiselgi, matsutas veidi suud ja uinus jälle. 

Naine kuulis, kuidas tekil, peaaegu kajuti akna all, jäid teineteisega vaikselt 
vesteldes seisma leedi Righland ja nooruke miss Mary Morton. 

Kirdetuul sundis kaptenit tegema keerulisi manöövreid; laev liikus loovides viis- 
kuus miili piki Aafrika mandri Atlandi ookeani rannikut, suundudes peakursist 
kõrvale kord itta ja kord läände. Roolikett krigises ja Edward Wanti kõlav hääl, mis 
andis vahilseisjale korraldusi, kostis-kaptenisillalt siia. 

«Kurss?» 

«Süüd-süüd-ost, võtsime kolm rumbi paremale,» vastas tüürimees. 

«Pidada seda!» 

«Just nii, pidada, härra leitnant!» Mõne minuti pärast astus noor ohvitser 
vestlevate daamide juurde. 

«Vastik tuul viib meid liiga kaugele kursist kõrvale lõunasse,» ütles ta. 

«Aga kas siis meie kurss ei olegi otse lõunasse?» imestasid mõlemad leedid. 

«Ei, mister Righland andis käsu sõita Fernando Po saarele Ginea lahes. Seal 
loodab ta teateid saada oma kahe laeva ekspeditsiooni kohta Aafrikasse. Kuid 
vastutuul segab meid ... Homme ületame ekvaatori, pöörame siis nelja-viie rumbi 
võrra ja võtame kursi itta. Kui tuul ei muutu, tuleb niisuguseid manöövreid mitu 
korda korrata.» 

«Ütelge, mister Want, kas need manöövrid ja peatus Ginea lahes pidurdavad 
kauaks meie reisi?» küsis vanem leedi rahutusega. 

«Raske öelda. Võib-olla nädalaks kaheks või veel rohkemaks. Kuid selle eest 
näete homme esmakordselt ekvaatori ületajate ristimise tseremooniat.» 

«Olen seda juba mitu korda jälginud teistel laevadel. Ka mind «ristiti» soolase 
veega, kui olin alles kümneaastane.» 

«Te olete kogenud meresõitja, leedi Righland! Praegu te vist ootate tähtede 
tõusu? On see tõsi, et Lõuna Rist on teie mehe armsaim tähtkuju?» 

«Jah, mister .Want, ta usub, et Lõuna Risti ja Orioni tähtkujud kaitsevad teda ... 
Vaadake, mingisugused linnud lendavad seal, ahtri taga!» 

Mõlemad naised astusid parda äärde. Ahtri taga oli veepinnal näha kaht pikka 
vagu, milles helklesid rohekad 

sädemed, just nagu elaksid ookeanis tuhanded jaaniussid. Liigutades kuulmatult 
pikki, nõtkeid tiibu, lendasid üle laeva kaks suurt valget lindu. 

«Albatrossid,» ohkas leitnant. «Välgatavad korraks ja kaovad nagu petlik 
õnneviirastus!» 

Leitnandi poeetiline melanhoolia pani leedi Emily naerma. 

«Oo, mister Want,» ütles ta, «teil pole takistusi tõeliseks ja mitte sugugi 
viirastuslikuks õnneks, õnn lebab alati väga tavalistel teedel, ebatavalistel teda ei 
kohta!» 

Ning jätnud oma noore reisikaaslase leitnandi seltskonda imetlema Lõuna Risti 
nelja tähte ookeani kohal, kiirustas leedi Emily oma kajutisse. 

Möödudes ühest kajutist, kuulis ta kedagi lausuvat oma nime, vaikselt, paluvalt ja 
erutatult. Veidi praokile avatud ukse juures, peitnud enda tülleesriide taha, seisis 
Dorothea Cenni. 

«Anun teid, sinjoora, kuulake mind! Ma pole ju teie ees mitte milleski süüdi!» 

«Tulge minu kajutisse,» vastas leedi Emily sama vaikselt. «Ma ei kanna oma 
südames mingit viha teie vastu ... » 


«Istuge, Dorothy, ja rahunege,» võttis ta noore naise lahkelt vastu, kui see, 
sisenedes mõne minuti pärast kajutisse, tahtis põlvili langeda 

«Oo, sinjoora, ma ei saa enam millestki aru, mis mu ümber sünnib! Sellest ajast, 
kui Giacomo meid Itaaliast Inglismaale tõi, lasub mu südamel mingi suur koorem, 
kuigi ootasin parimat ja uskusin, mida Giacomo mulle kõneles. Nüüd ei mõista ma 
aga üldse enam, mida ta mõtteis haub.» 

«Vaevalt olen ma võimeline teid rahustama, Dorothea. Olete oma elu alatu 
lurjusega sidunud.» 

«Sinjoora, varem, Itaalias, kui ta oli alles lihtne meremees ning mina vaevalt 
kirjutada oskasin, armastasime teineteist. Olin õnnelik, kui ta väikesesse kalurimajja 
tuli, kus me emaga elasime. Hiljem sõitis ta Bernardito kuunariga merele ja tõi mulle 
niisuguseid kingitusi, et kõik neiud meie tänavalt pidid kadedusest lõhki minema! 
Kui Sorrentos teada saadi, et Bernardito ja Giacomo on «Musta Noolega» kaugetes 
vetes põhja läinud, käisid naaberkalurid mul kosjas, kuid ma ei uskunud, et Giacomo 
on surnud, ja ootasin teda rohkem kui aasta. Ja ta tuligi mulle 

järele, tuli öösel, kui kogu meie küla rahvas juba magas. Ta oli riietatud kui 
suursugune sinjoore ning käskis nüüdsest peale teda teise nimega hüüda. Mul ei jää- 
nud see nimi kaua aega meelde ja ma kutsusin teda lihtsalt Fredericoks. 

«Ma viin nad ära — Dorothea ja Anthony,» ütles ta mu emale, «teise riiki, kuid 
keegi ei tohi minu minevikku teada. Üks ettevaatamatu sõna hukutab meid ...» Me 
tulime tema isikliku laevaga Inglismaale ja asusime elama Boltoni eeslinna. Giacomo 
külastas meid tihti ning oli minu vastu hell ja lahke. Minu venna Anthony, kes sai 
siis kolmeteistaastaseks, võttis ta toapoisiks ja viis oma Chiensfieldi majja, mina aga 

jäin üksinda Boltoni eeslinna ning ootasin Fredericot igal õhtul enda juurde. Ta 
kordas, et armastab mind, kuid tundsin, et ta meid millegi jaoks vajas, aga milleks 
just — seda ma ei mõistnud!... Anthony jäi endiselt Chiensfieldi, minu viis Giacomo 
aga Pariisi, kui ütlesin talle, et saan varsti emaks. Ta oli siis nii rõõmus!... 

Teadsin juba varem, et tal on lossis naine, kuid ta kõneles mulle, et te pole talle 
tõeline naine. Pariisis teatas Giacomo, et kui meil sünnib poeg, siis lapse õnne nimel 
tuleb inimestele teda lossis eluneva naise pojaks nimetada, see tähendab, teie pojaks, 
leedi. Mina aga pidin jääma ainult oma poisi ammeks! Ma ei tohtinud Giacomole 
vastu hakata ... Talle ei tohi vastu hakata, leedi!... Varsti sünnitasin Charlesi. Enne 
seda tulite ka teie Pariisi ja pärast sünnitust pöördusime siis kolmekesi liinilaevaga 
Inglismaale. Ma mõistsin: sõit Prantsusmaale pidi teenrite eest varjama seda, et mitte 
tema naine, vaid mina olin lapse ilmale toonud. 

Pärast seda, kui pastor Thomas oli lossis minu Charlesi ristinud, nutsin ma mitu 
ööd järjest, sest paater ja kõik inimesed nimetasid teid tema emaks, nii oli kirjutatud 
ka Gharlesi paberites. Mina aga olin ainult amm... 

Giacomo armastab meie poissi rohkem kui oma elu. Ta mängib temaga tihti ning 
varemalt kõneles mulle nii palju head meie poja tulevikust! Ta tahab, et poisist saaks 
suur lord, piiskop või minister ning inimesed kummardaksid teda kui inglise vikonti 
ja mitte piraat Giacomo Grelli poega!» 

«Küllalt, Dorothea,» sõnas leedi Emily väsinult. «Kõik need üksikasjad on mulle 
sama hästi teada kui teilegi. Mul 

on raske ja ebameeldiv neid meenutada. Missugune uus mure on teid minu juurde 
toonud?» 

«Ma mõistan teid, sinjoora! Sain juba ammu aru, et vihkate Giacomot, tema aga 
kardab teid. Kuid te pole kunagi ei minule ega minu vaesele lapsele kurja teinud ning 
salaja olen ma teid alati kahetsenud .. . Kui ma teada sain, et teie ja mina oleme 
sama usku ning nägin teid madonna kuju ees põlvitamas, hakkas mul teist veel 
rohkem kahju. Mind teeb rahutuks, et Giacomo on koos nimega vahetanud ka usu.» 

«Dorothea, ma juba palusin teid: jutustage oma viimastest muredest! Vanad asjad 
on mul teada ja ma ei saa teid millegagi aidata.» 

«Sinjoora! Kui «Orion» Boltonisse saabus, teatas Gia-como mulle, et me läheme 
pikale merereisile kaugele saarele ja tuleme sealt juba ilma teieta tagasi.» 

«Ilma minuta? Missugune saatus siis ootab mind sellel merereisil?» 

«Seda ta mulle ei kõnelnud, kuid lubas, et pärast tagasipöördumist saarelt 
abiellub ta minuga ning Charlie hakkab mind emaks hüüdma.» 

«Miks te siis otsustasite mulle seda saladust avaldada?» 

Dorothea nägu muutus vihaseks. Ta asetas lõua rusikaisse pigistatud kätele ning 
sosistas kirglikult ja ärevusega: 


«Ma näen, et ta petab mitte ainult teid, vaid ka mind; Leeri Stanford ... see kuri 
ja uhke leedi — see peab saama Chiensfieldi vikontessiks ... » 

«Kust te seda teate?» 

«Ma kuulasin neid öösel salaja pealt... Ta suudles teda ja nimetas .. . tulevaseks 


leedi Righlandiks ... » 

«Kuulake siis minu nõu, Dorothea. Ma ei või avaldada teile põhjusi, miks olen 
sunnitud vaikima ja isegi abistama teie Giacomot hoidma kogu linna eksiarvamuses, 
kuid on olemas kõrgeim õigus ning see ei lase sellel pettusel kaua kesta. Teadke, et 
varem või hiljem antakse Giacomo Grelli timuka kätte. Kuid laps pole milleski süüdi. 

Ja kui te tahate, Dorothea, et ta kasvaks ausaks inimeseks, siis põgenege koos oma 
lapsega Giacomo Grelli katuse alt.» 

«Jumalapärast, sinjoora! Ei, te üleüldse ei tunne Giacomot! Ta otsib mind ka 
sellesama ookeani põhjast välja! Ma kardan teda, sinjoora ... ja.. . ma.. . olen 
samuti har 

junud unistama minu Charlie suurest tulevikust... Missugune saatus aga ootab 
minu vaest poissi, kui jään temaga üksinda viletsusse!» 

«Siis tulite asjatult minu käest nõu küsima. Minge Giacomo Grelli juurde ja 
paluge jälle amme kohta tema majas, kui teie poeg leedi Elleni hoolde usaldatakse 
... Või otsustage kiiremini ja põgenege sellelt laevalt. Mul on raha. Ma aitan teid.» 

«Mu jumal, kui hirmus see on! Ma ei vasta praegu midagi, kuid pean meeles teie 
nõu ja lahkust. Hüvasti, sinjoora, ma lähen nüüd oma pisikese juurde.» 

Kui Dorothea lahkus, kuulis leedi Emily tasast sahinat kajuti seina taga. 
Pööramata sellele mingit tähelepanu ja olles vestlusest erutatud, väljus ta veel kord 
tekile. 

Silmapiiril säras eredalt Lõuna Rist. 

Kapten Brantley, kes oli öise vahikorra üle võtnud, seisis sillal. Tuul liigutas 
suletutti kapteni kolmnurkkübaral. Toetudes mõõgapidemele, vaatas mees teraselt 
enda ette. Kogu ta suurest, mehelikust kogust õhkus otsekohesust ja julgust. Ta ei 
märganud leedi Emilyt, sellele meenusid aga Dorothea sõnad, et laev peab sama 
meeskonnaga ja sama kapteni juhtimisel, kuid juba ilma temata Inglismaale tagasi 
pöörduma. Mis ootab teda? Millist uut reetlikku lööki valmistab pimeduses ette 
Giacomo Grelli piraadikäsi? Pärast tänast «perekonnanõukogu» mõistis ta selgesti, et 
tal pole liitlasi, ja kuni saavutatakse kauaoodatud reisieesmärk, pole tal ka abi 
kusagilt oodata. 

Ja seal? Mis ootab teda seal, kus õiglus peab oma mõõga kuritegelikkusega 
ristama? 

Samal ajal aga ronis kitsast pugerikust, mis piirnes leedi Emily kajutiga ning oli 
tavaliselt suletud, kuna oli määratud leedi Stanfordi pagasi jaoks ja tema toatüdruku 
Betsy ööbimiskohaks, suure ettevaatlikkusega välja tüse ja mitte enam noor naine. 
Tal oli tanu peas ja valge öö-jakk seljas. 

See oli Betsy. Ta vaatas ringi, märkas tekilt tulevat leedi Emilyt ja lipsas oma 
tüsedusele vaatamata üsna vilkalt koridori ning kadus hetke pärast leedi Stanfordi 
kajutisse. 

Tundmata kohmetust mister Righlandi siinviibimise üle nii ebasobival ajal see 
auväärseim kõigist toatüdrukuist palus oma perenaise eesriide taha ja sosistas seal 
temaga paar minutit. Saanud siis käsu magama heita, pöördus ta 

108 


ta üsna kärarikkalt oma pugerikku tagasi, lukustas ukse, avas rahakoti, mida ta madratsi 
all peatsis hoidis, ja laskis sinna uue hõbemündi. 


6. 


16. oktoobri keskpäeva eel mürises «Orionilt» õhku lastud suurtükipauk ja hakkas 
helisema laevakell. 

Laeva ühiskajutisse, kus reisijad veel lantšilauas istusid, astus vahiohvitser, kapteni teine 
abi mister Jeffrey MacRayle ja palus kogu seltskonna tekile. Meeskond valmistus tähistama 
ekvaatori ületamist. 

Laev oli pidulikult ehitud. Kõik vaskdetailid, käepidemed ja kaunistused, mis olid nii 
läikima hõõrutud, et silmal oli valus vaadata, justkui sulasid ekvaatoripäikese kiirtes. 

Raadel lehvisid lipukesed ja vimplid. Värskelt värvitud ja pestud tekk oli kaetud 
vaiplinikutega. Laeva ühiskaju-tist toodud suur vaip kattis käila vaba keskosa. Külalised 
võtsid istet' nende jaoks valmis pandud pinkidel. Kogu pidulikult riietatud meeskond oli 
parraste ääres kohad, sisse võtnud. 

Vaibal, ukse-eesriietest baldahhiini all istus Neptunus. Nuustikust habe rippus tal kuni 
vaibani. Merejumala man-tiljat kaunistasid pärlmutrist teokarbid ja mitmesugused embleemid. 

Jumal raputas tähtsalt kolmharki. Kaks vööni paljast Senegali neegrit seisid trooni 
taga, lehvitades ookeanijumala pea kohal palmiokstest lehvikuga tuult. 

«Näen mingisugust laeva. Kutsuda selle kapten minu juurde!» sõnas merejumal tähtsalt. 

Kaks sabaga näkineidu (reisijad tundsid merekullerite vastutusrikastes osades otsekohe 
laevajungad ära) tormasid sillale kapteni järele. 

Guy Brantley, täies paraadmundris ja kõigi aumärkidega, astus aupaklikult trooni juurde. 

«Mis laev see on, mis minu ookeanis ekvaatorile läheneb?» pöördus Neptunus kapteni 
poole. 

«Prikk «Orion», teie merekõrgus, kapten Brantley juhtimisel.» 

«Ma tunnen seda kaptenit ja tema toredat laeva! Tuua minu trooni juurde kõik reisijad ja 
meeskonnaliikmed, kes esmakordselt ekvaatorit ületavad!» 

Kaks madrust olid juba rongkäigu vastuvõtuks valmis. Nad seisid teine teise 
parda ääres, hoides käes tuletõrje-pumpade küljest võetud purjeriidest voolikuid. 
Kaks tugevat veejuga purskasid teineteisele vastu, õhus kokku puutumata 
moodustasid nad veekaare, mille alja Neptunus oma külalised juhatas. 

Vaevalt oli merejumal ise ja esimene paar — leedi Stanford ja Putterson — 
«ekvaatori ületanud», kui madrused lasksid voolikud allapoole. Veejoad põrkasid 
õhus kokku ja pritsmed hakkasid nende alt läbiminejatele pähe ja selga sadama. 
Märgade peade ja õlgadega reisijad püüdsid soolase kupli alt kiiremini välja jõuda. 

Kuid tõeline lõbu algas alles siis, kui «ekvaatori» pidid «ületama» noored 
madrused. Veejugadest saadetuna tormasid nad meeskonna üksmeelse naerulagina 
saatel siia-sinna. Kui üdini märjad «ristilapsed» veekupli alt lõpuks pääsesid, seati 
nad näoga ookeani poole: neile anti käsk lainetel ekvaatorijoon üles otsida! Senikaua 
kui madrused merd sihtisid, hiilis Neptunus ise neile selja taha ja kallas noorukitele 
krae vahele kaks ämbritäit külma vett. 

Varsti juhiti veest märjaks pritsitud, reisijad ja üdini märjad madrused tekile 
kaetud laudade juurde. Ka kogenud merereisijad, kes polnud kõnesolevast 
tseremooniast osa võtnud, kogunesid siia. Käila jäi ainult laeva peremees ja 
Dorothea, laps süles. Neptunus kiirustas neile vastu. Grelli võttis naiselt lapse ning 
surus ta õrnalt oma rinnale. Poeg kätel, sammus ta kõrgele tõstetud veejugade alt 
läbi. Neptunus pritsis poisile ettevaatlikult peotäie soolast ookeanivett. Meeskond 
karjus «hurraa», kapteni kolmas abi Joseph Lorn andis käega märku ja suurtüki- 
saluut segunes «Orioni» meremeeste lauluga, mille oli luuletanud Edward Want. 

Siis võttis Neptunus habeme ja mantilja ära ning osutus pootsman Ohlseniks. Ta 
istus meeskonnale määratud laua otsa. Kapten Brantley ja missis Emily, Grelli ja 
leedi Stanford istusid tekile toodud laua äärde. Nende järel võtsid kohad sisse ka 
ohvitserid ja teised reisijad. 


418 68 


Kapten andis märku. Laua ääres jäi kõik vaikseks. Pastor Redling luges püsti 
seistes palve. Jälle mürises suurtükipauk, karikad ja pokaalid kõlisesid pärast esimest 
toosti ning laeval algas pidu, mis kestis õhtuni. 

Kui madrustest parimate tantsijate nelik hakkas tulist tantsu keerutama, lõid 
pidutsejate silmad särama ja murekortsud kadusid. Ainult Charlesi «amm» Dorothea, 
kes oli lapse taas sülle võtnud, tundis endal kogu aeg Grelli terast, kurja pilku. Ta 
puges oma kajutisse, kus unustas otsekohe peo ja lõbustused ning hakkas kibedasti 
nutma, surunud näo poisi hälli kohal rippuvasse pitseesriidesse. 


Viies peatükk LEOPARD JA ŠAAKALID 


1. 


Oktoobrikuu viimase pühapäeva koidikul oli «Orioni»-tekk inimestest tulvil, 
ükski madrus polnud jäänud kubrikusse, ükski reisija kajutisse. Vastutuultest 
tingitult oli prikk teinud ekvaatorivetes üsna keeruka siksaki ja lähenes nüüd lõpuks 
väinale, mis eraldas Fernando Po saart Ginea rannikust. 

Läbipaistvasse uduloori mähitud päike tõusis Aafrika-mandri violetsete kauguste 
tagant. Auruses terenduses paistis idas mäeahelikust piiratud . Kameruuni vulkaani 
koonusekujuline tipp. Isegi ilma pikksilmata võis eraldada Aafrika rannikut tema 
veidrate ruugete kaljude ja troopikametsade ereda rohelusega. Laeva sõidusuunast 
vasakul kerkisid aeglaselt mägise Fernando Po saare kontuurid. Edasi liikus laev 
üha ettevaatlikumalt... 

Kui lainete vahuharjad hommikustes päikesekiirtes sädelema hakkasid lähenes 
«Orion» saarele Santa Isabeli lahe kohal. Lahe kaldal kõrgus samanimeline mägi. 
Kapten Brantley oli saanud käsu siia ankrusse jääda. 

Lahe kaldapealsel, keset õlipalmide lopsakat rohelust, pesitsesid mõned euroopa 
stiilis ehitatud majakesed, mis kuulusid portugali kaubaasulale ja mingisuguste 
unustatud misjonäride perekondadele. Nende perekondade pead ja suguvõsa 
esivanemad — katoliku usu portugali misjonärid ja inglise baptistid — olid veel 
möödunud sajandil siia ümber asunud, ning lahutatud tuhandete ookeanimiilidega 
oma kodumaast, oli nii kirik kui ka kaubakompaniid nad 

varsti täiesti unustanud- Need misjonärid puhkasid juba ammu pisikesel kalmistul 
Pico de Santa Isabeli jalamil, nende järglased olid aga saare põliselanikega 
segunenud, kasvatasid maniokki, maisi ja banaane, jõid palmiveini, vahetasid 
saareelanikega kaupu ning propageerisid isade traditsioonide järgi neile ristiusku, 
kuid suuremate tulemusteta ... 

Ahnelt silmitses «Orioni» omanik kaptenisillalt mere-kaugust. Ta püüdis 
pikksilmaga saare ranniku iga kääru, kuid ei jäänud nähtavasti oma vaatlustega 
rahule, tõmbas kulmud kipra, lõi pikksilmatoru vihaselt kokku ja andis Brantleyle 
käsu kiirustada. 

Meeskond rullis kokku purjesid, mis olid öisest jahedusest veel niisked. 
Eesmisest klüüsist jooksis kolisedes välja ankrukett. Minut hiljem kadus ka teine 
ankur rohekasse, kuni kivise põhjani läbipaistvasse merevette. 

Järsku ilmus kaugel, üksteise otsa kuhjunud rannakaljude ja -järsakute vahel 
justkui imetilluke vatitups nähtavale. Linnuparvi hirmutades veeres suurtükipauk 
kõmisedes üle vee ja põrkas metsaga kaetud mägedest kajana tagasi. Grelli ja 
Brantley sihtisid oma pikksilmad suurtükilasu suitsupilvekesele ja eraldasid alles 
nüüd kauguses väikest kuunarit, niis oli oskuslikult kaljude vahele peidetud. 
Kuunaril heisati lipp. Kapten Brantley silmitses teraselt kauge laeva kontuure ja 
õnnitles siis «Orioni» omanikku õnneliku kohtumise puhul: nende ees, vaid mõne 
miili kaugusel, seisis kompanii teine laev — kuunar «Gloria». 

«Orionilt» mürises vastupauk. Tervituseks hakkas grootmastis lipendama 
omaniku isiklik vimpel. Kapten Brantley ja Want sõitsid kaldale, lähema ehitise 
juurde, mille kõrval oli maasse torgatud lipuvarras ja jalutas ringi paljasjalgne, 
räbalais pätt, õlgkübar peas ja püss õlal. 

Grelli, Putterson, McRayle ja Lorn võtsid «Orioni» kaptenikajutis istet ja ootasid 
kannatamatult «Gloria» kapteni saabumist. 

Samal ajal ilmus «Orioni» tekile Dorothea Cenni, hoides väikesel Chiensfieldi 
pärijal käest. Tehes tugevate ja paksude jalakestega ebakindlaid samme ja haarates 
emal kord käest, kord seelikust, ronis laps üle läve ning hakkas mööda soojenenud 
laeyateki põrandalaudu tip-pirna. Ema tõi tekile punutud korvtooli enda jaoks ja 
mängukaru Charliele. Kuid ümberringi sündis liiga palju 

huvitavaid asju ja seepärast ei tasunud tavaliste mänguasjadega tegelda. 
Ülestõstetud käppadega sametkaru jäi vaeslapsena tekile lamama, Charlie aga vaatas 
nagu võlutud vette. 

Prikile lähenesid kaks päriselanike lotja. Neis lebasid kuhjadena tohutu suured 
merekarbid, korallidest pärlid ja ehted, jaanalinnusuled, «saed» ja «mõõgad», mis 
kunagi olid relvastanud ohtlike röövkalade päid, kookospähklid, keskmise suurusega 
elevandikihvad, kuldsed ananassid ja 
melonid, banaanid ja datlid. Hüüdes kurguhäälega arusaamatuid sõnu, pakkusid 
mustanahalised priki reisijatele oma kaupu. 

Päriselanike lodi, mida juhtis üksainus aerutaja, oli juba ahtri trapi juures. 
Dorothea viis ka lapse sinna. Kogukas pärismaalane kuklasse kimpu seotud lokkis 
juustega, mida hoidis kalaluust kamm, ulatas talle lodjast mahlakaid puuvilju. 

Järsku varjutas mingisugune kogu päikese Dorothea eest. Ta tõstis pea ning nägi 
enda ees mulatt Enrico Royd, kes jälgis teraselt tema kaubatehinguid saarlasega. 

Soovides lähemalt vaadata suurepäraseid pärlmutrist merekarpe, tahtis Dorothea 
lodjasse astuda, kuid mulatt hoidis teda ettevaatlikult kinni ja vangutas vaikselt pead, 
andes mõista, etta ei tohi laevatrapist alla minna. 

Dorothea pöördus koos oma poisi ja ostudega endisele kohSle tagasi ja märkas 
alles nüüd seda, et mulatt Roy oli valinud endale koha tema korvtooli lähedusse, 
purikatuse nurga alla. 

Leedi Emily, Mary Morton, Richard Thompson ja pastor Redling palusid 
pootsmani lasta nende jaoks paat vette ning kutsusid Dorothead, et ka tema nende 
seltskonnas kaldale sõidaks. Rõõmuga haaras naine lapse sülle ja hakkas alla 
kiirustama. Mõlemad leedid istusid juba paadis. 

Kuid vaevalt jõudis Dorothea laevatrapile läheneda, kui tema ette kerkis taas 
Enrico Roy kuju. Mulatt tõkestas tal tee. 

«Miss Dorothy,» sosistas ta, «peremees ei luba teil laevalt lahkuda! Armulised 
prouad!» pöördus ta paadis istet võtnud daamide poole. «Miss Dorothea palus, et 

läheksite kaldale ilma temata. Kuid leedi Stanford palub oodata. Ta tuleb kohe oma 
kajutist. Siin ongi mileedi, härrased!» 

«Niisiis, mister Putterson, me kuuleme kohe, missugused on pool aastat tagasi 
ettevalmistatud ekspeditsiooni esimesed tulemused,» kõneles Grelli, vaadates 
kapteni-kajuti aknast kiiresti lähenevat «Gloria» paati. «Ka kuunar «Dorothea» peab 
nendesse vetesse saabuma, tema kaptenile on antud käsk kiirustada laadungiga 
Lõuna-Ameerikast Aafrika rannikule. Siin ongi «Gloria» kapten. Tervist, mister 
Wilson!» 

«Gloria» kapten, väike, paks, külmetusest kähiseva häälega meremees, surus 
Grelli kätt, vaadates temale alt üles ja ühtelugu pilgutades valkjaid ripsmeid. Üsna 
määrdunud mundri krae tõestas ta higist läikivaid, ruugete karvadega kaetud põski. 
Punetav nägu oli nii tihedalt tedre-tähtedega kaetud, et näis, nagu oleks 
ettevaatamatu maalri pintsel mister Wilsoni näo kollase värvi lahusega täis pritsinud. 

«Saage džentelmenidega tuttavaks, Wilson. Mister Putterson — minu kompanjon, 
kes kannab ka kulusid. Joseph Lorn — kapteni-abi. Mister MacRayle'iga olete te 
tuttav ... Võite kõnelda täiesti vabalt.» 

Kapten võttis sarvest tubakatoosi ja pistis sealt tubli annuse nuusktubakat ninna. 
Ta aevastas kõrvulukustavalt ja hakkas siis rääkima katkendliku häälega, mis muutus 
kord külmetusest kähisevaks bassiks, kord vaevukuuldavaks sosinaks. 

«Džentelmenid, luban endale avaldada lootust, et kellelgi teist ei tule kahetseda 
raha paigutamist sellesse erandlikku ekspeditsiooni. Jah, erandlikku, härrased, sest 
ükski laev pole vähemalt viimase aastasaja jooksul Kwora jõe suuet külastanud.» 

«Kuradile ajalugu, Wilson, siin pole praegu Kuningliku Geograafia Seltsi 
koosolek. Kus on teine kuunar? Mida olete jõudnud välja uurida? Kuidas on lood 

. värbamisega?» 

«Kuid, söör, te ei lase mul isegi suud avada!» hakkas meremees bassihäälel 
solvunult kähisema. «Jumala eest, see ekspeditsioon oleks võinud meid kogu 
Euroopa õpetatud meeste ees kuulsaks teha, kui tal poleks olnud ... teisi eesmärke. 
Ja kurat mind võtku, kui me mister 0'Hearyga pole riskeerinud mõne aafrika 
jumaluse ohvrikivile sattuda.» 

«Hüva, kapten, ärge pahandage!» Grelli andis silmadega märku. Kaptenikajuti lauale 
ilmusid imestamisväärse kiirusega justkui nõiaväel pudelid ja klaasid. «Kastke oma kõri ja 
ärge, jumalapärast, pange nende džentelmenide kannatust liiga pika jutustusega proovile.» 

Kapten Wilson «kastis oma kõri» kahe klaasi viskiga ja tema niiskelt näolt kadusid 
solvumise kortsud. 

«Niisiis, härrased, umbes poolteist aastat tagasi, ühe reisi ajal Kullarannikule, palkasime 
koos «Dorothea» kapteniga teenistusse Bostoni läbipõlenud orjakaubandusliku firma agendi, 
kellegi mister Syres Erwin O'Heary, iiri päritoluga ameeriklase, suure eriteadlase «musta puu» 
kaubanduses. Vähe aega enne meie tutvuse algust oli see mister O'Heary käinud niisugustes 
kohtades Gineal, kuhu valged kaupmehed polnud juba ammugi oma jalga tõstnud. Need 
kohad aga tõotavad ettevõtlikele džentelmenidele üsna kenakesi kasumeid, mis, tõsi küll, on 
ka mitte väikese riisikoga seotud... » 

Boltoni laevaehitaja mister Putterson kuulas. Wilsonit kui võlutud. Grelli aga kortsutas 
kulme ja lõi kannatamatult kontsaga vastu põrandat, justkui soovides jutustajat ergutada. 

«Hedo kuningriik, Suure Benini maa neegri kuningriik võimsa Kwora - alamjooksul — 
siin on see kirsluke, millele mister 0'Heary soovitas... võtmekest otsida!» 

«Tõtt öelda, ei seleta need sõnad mulle midagi,» sõnas Putterson pettunult. «Mille poolest 
pakub see Hedo kuningriik meile huvi?» 

«Veel paar hetke kannatust, söör! Meie poolt teenistusse palgatud mister 0'Heary töötas 
välja julge plaani, kuidas kõige paremini kasutada, võiks öelda, peamist siinsete kohtade 
loodusrikkust — mustanahalist elanikkonda. See on üsna rohkearvuline ja, ma ütleksin, 
kuradima vilunud paljudes kasulikes käsitööalades, džentelmenid, rääkimata juba sellest, et 
hedo suguharud on harukordselt 


1 Benin — üks võimsamaid ja kultuursemaid neegririike, mis eksisteeris 
kunagi praeguse Nigeeria territooriumil. Ta võitles edukalt koloniaalse 
orjastamise vastu kuni XIX sajandi lõpuni, kui juba varakult ettevalmistatud 
Inglise sõjaväed, provotseerinud beninlaste kallaletungi Briti 
parlamentääridele, tungisid Benini valdustesse ja põletasid ning rüüstasid 
neid. Benini linn ja obba-loss tehti maatasa. Sealjuures hävitati ja rüüstati 
Benini suured Kkunstiväärtused. 

Kwora — nõnda nimetavad päriselanikud Niigeri, suuruselt kolmanda 
Aafrika jõe alamjooksu. 

pikakasvuline ja terve rahvas... Oma plaani oli mister O'Heary avaldanud mister 
Righlandile juba Inglismaal ja...» 

«Ja nüüd olemegi siin, Wilson, kuid seniajani teame ekspeditsiooni käigust mitte 
rohkem kui ärasõidul Boltonist!» 

Putterson püüdis kõigest väest tungida jutustuse sisusse. Teda piinasid kahtlused. 
Ta kartis pigisse sattuda ja tolaks jääda. Usaldamatus ja ahnus käärisid temas nagu 
linnased ja oder värskes õlles. 

«Mida erilist siis see O'Heary plaan endast kujutab? Miks on ta riisikoga seotud? 
Kui üritus on nõnda tulutoov, nagu meile püütakse sisendada, miks pole seda siis 
veel kellelegi teisele pähe tulnud?» 

Tunded, mis mässasid laevaehitajas, peegeldusid üsna selgesti tema näol. Ilma 
erilise raskuseta mõistis Grelli oma kompanjoni kahtlusi. Ta pilgutas Wilsonile 
silma. 

«Vaadake,» hakkas «Gloria» kapten usaldavalt kõnelema, «musta kaubaga 
kauplemine pole siin nii lihtne asi, nagu te endale ette kujutate, mister Putterson. 
Kwora suudmeala pole ei Kullarannik ega Ašanti või Dahomee riigid '. Inimressursid 
on seal tugevasti laastatud, neegrite hinnad en tõusnud ja orjakauplejate kasum 
väheneb üha, siin aga, Kwora alamjooksul pole eurooplased juba ammugi käinud. 
Neid hirmutas halb kliima, merereisi raskused ja mis peamine — siinsete 
neegririikide, eelkõige Hedo ehk Benini, nagu teda pealinna järgi nimetatakse, 
VÕIMSUS.» 

Putterson tõstis imestunult kulmud. 

«Võimsus? Missugusest võimsusest te kõnelete? Jutt on ju poristest alasti 
neegritest, kas pole nii?» 

«Hm-hni! Poristena ja alasti olete neid orjaturgudel näinud ... Enda juures kodus 
on nad väga osavad raua-sulatajad, kangrud, ehitajad ja maaharijad. Benini valitseja 
— obba, nagu teda kutsutakse, elab O'Heary sõnade järgi tõelises lossis. Beninis on 
palju sõdureid, nupukaid kaupmehi ja tugev preesterkond ... Siin, Kwora alam- 
jooksul on päris palju igasuguste mustade suguharude asundusi, kuid kõige tugevam 
neist on Benin ehk Hedo. 

; Kullarannik, AŠanti, Dahomee — neegrile alad Ginea lahe rannikul, kust euroopa 
orjakauplejad vedasid XVIII sajandil välja sadu tuhandeid neegreist põliselanikke orjadeks, 
peamiselt Lõuna-Indiasse ja Põhja-Ameerikasse. 

Veel kakssada aastat tagasi polnud portugallased ja hollandlased harvadeks 
külalisteks Beninis. Nad asutasid siia faktooriume ja teenisid hästi mustanahalistega 
kaubeldes. Kuid Benini valitsejad mõistsid varsti, et oma külalislahkuse tulemusel 
nad riskeerivad ... jääda alamateta. Seepärast, kurat neid võtaks, eelistasid nad 
loobuda kristlikust tsivilisatsioonist ja sulgesid eurooplastele sissepääsu. Käsust 
üleastujaid, samuti valgeid vange ähvardab hukkamine ohvrialtaril. O'Heary 
jutustuste järgi armastavad sealsed preestrid korraldada inimohverdusi — see aitavat 
hoida musta kogudust nii-öelda «jumala hirmus».» 

Puttersonil käis värin üle keha. 

«See kõik meenutab laste muinasjuttu!» pomises ta veelgi uskumatumalt. «Kui 
see aga isegi mingil moel on tõele lähedane, siis... mis kuradima pärast oli meil 
tarvis endid nendesse neetud kohtadesse vedada?» 

«Nüüd aga kuulake, mis ettepaneku O'Heary mulle Boltonis tegi,» segas Grelli 
vahele. «Kui tal oli õnnestunud Dahomeest Benini tungida, ilmnes, et 
neegrikuningriik oli nõrgenenud feodaalide ja preestrite ning ülemvalitseja obba 
omavaheliste kodusõdade tõttu. Vallikraavi ja müüriga piiratud Benini linn oli nende 
sõdade tagajärjel kannatada saanud. O'Heary oli näinud obba lossi rususid. Nende 
tülide tõttu on riik languse teel ja seda võib tulusalt ära kasutada, nagu meie mister 
O'Heary oli õigesti arvanud. Tal oli õnnestunud kuningale vaenuliku mustanahalise 
aadliku Hesomo-Išaniga salaja ühendusse astuda. Oma võitluses obba vastu vajab see 
Hesomo-Išan, neegrite feodaal va preester, tervet partiid tulirelvi. O'Heary sai temalt 
lubaduse: vahetuskaubana tulirelvade ja mõningate tühiste kingituste vastu lasta tema 
võitlejate kaitse all kaks meie kerget laeva Kwora suudmesse ja loovutada meile pool 
tuhat mustanahalist alamat. Hesomo-Išani käsutuses on kuni viis tuhat sõjaväge ja 
umbes kümme tuhat isiklikku orja. See vägi tagab meie ekspeditsioonile ohutu 
tagala, kui nii võib väljendada, ja kaitseb meid igasuguste Benini obba ja joruuba, 
nupee, haussa ja teiste suguvõsade kuningakeste-valitsejate võimalike riugaste 
eest... Kas situatsioon on teile selge, mister Putterson?» 

«E-ei, mitte päriselt... On ju tarvis tulirelvi? Ja kus on garantii, et see Hesomo- 
Išan ei meelita meid lihtsalt lõksu?» 

«Relvad on «Gloria» pardal, mille kapten istub teie ees. 

Teised kaubad on kuunaril «Dorothea»; seal on püssirohtu, tubakat jamaika rumni ja 
muud tühja-tähja. Kus on «Dorothea» praegu, Wilson?» 

«Ta on hästi ära peidetud mahajäetud portugali faktooriumi Gato lähedal Kwora 
suudmes. Mustanahalisi laeva läheduses pole — sellele maakohale on neegrite jaoks 
ettenägelikult tabu e pandud... Me ootasime ainult teie saabumist, mister Righland: 
meil on kõik valmis kauba vahetamiseks mustanahaliste vastu ... » 

«Suurepärane! Tuleb viivitamatult tegutseda, et mingisugused võõrad rotid endale 
kerget kasusaamist ei haistaks. Mis puutub garantiisse, et meie nahad terveks jäävad, 
mister Putterson, siis pean teile meelehärmi valmistama. Päris kindel see ei ole. Kuid 

iga võit saavutatakse riisiko hinnaga. Mida suurem on riisiko, seda ulatuslikum 
võit... Nüüd asja juurde, džentelmenid ... Prikk «Orion» jääb siia, Fernando Po 
mugavasse abajasse umbes kaheks nädalaks. Selle kahe nädala vältel peame teiega, 
härrased, läbi viima kogu selle operatsiooni. Minu juuresolek «Orionil» pole praegu 
vajalik. Leedi Stanford ei lase silmist ei pastor Redlingut ega siinseid misjonäre, Roy 
jälgib Do-rothead, noorema Thompsoni usaldan teie hoolde, Jeffrey MacRayle. 
Meeskonna hulgas võite Jensenile ja Carra-ciolale toetuda. Meil tuleb aga, härrased, 
Putterson ja Lorn, sooritada lõbustusretk, alguses umbes sada viiskümmend miili 
kuni Kwora suudmeni ja siis arvatavasti seda huvitavat jõekest mööda üles ... Ma ei 
kavatse osta poolt tuhat põrsast kotis, tahan ise näha kaupa, mis Ameerikasse läheb 
... Keegi džentelmenidest prikil ei tohi muidugi midagi aimata: neile tuleb seletada, 
et me ei raatsinud loobuda võimalusest pidada jahti elevantidele ja jõehobudele, eks 
ole? Wilson, seadke «Gloria» otsekohe ära-sõiduvalmis. Kiire tegutserhine on 
kaubanduses kõige tähtsam, härrased!» 

Grelli. oli erakordselt erutatud. Tpma silmad helkisid hasartselt ja kongus nina 
sõõrmed lõid puhevile. Erutus oli vallanud ka Puttersoni. - 

«Piraat! Tõeline meeletu piraat!» mõtles laevaehitaja, heites vahetevahel pilke 
oma kompanjonile. «Kuid milline 

! Tabu — religioosne keeld, mida preestrid tavaliselt panevad mingisuguse eseme, 
mõne tegevusala, toidu, sõna jne. peale. Ürginimeste uskumuste järgi toob tabu 
rikkumine endaga taevase karistuse. 

energia, kirg ja hoolimatus abinõude valikul! See inimene on sündinud selleks, et 
alistada teisi. Ei, ta on ühiskonnale eluliselt vajalik! Ohverdada teda, kes ta ka 
tegelikult oleks, mingi vanamoelise õigluse nimel, oleks meie ettevõttele lihtsalt 
kahjulik! Minule isiklikult aga peaaegu hukutav! Lurjus on minu raha nii kiiresti oma 
käppade vahele haaranud ja mu nii kaugele oma tehinguisse kaasa kiskunud, et kui 
temaga peaks mõni õnnetus juhtuma, vajub kogu minu varandus koos ahvatlevate 
lootustega tundmatusse merepõhja. Sest see inimene ei hakka ootama, kuni Šerif talle 
käe õlale asetab! Oma saatanlikul «Tiivulisel», mida ma ise luua aitasin, astub ta 
lahingusse kogu Briti laevastiku vastu. Missugune kasu on sellest, et ta lõppude 
lõpuks põhja läheb? Koos temaga sukelduvad sinna ka minu kuus tuhat naela!» 

Kaks päeva hiljem lähenes kuunar «Gloria» õhtu eel ettevaatlikult Kwora 
suudmele. Majesteetlik jõgi veeretas rahulikult oma kollakaid laineid ookeani poole. 
Mööda neljateist õli-jõgede haru tungisid need rohelisse tasapinda ning eraldusid 
teravalt mageda jõevee sogaselt pruunide viirudena paljude miilide ulatuses 
ookeanivetest. 

Pärismaalasest loots, neegerülik Hesomo-Išani saadik, seisis juba kaptenisillal. 
See oli tätoveeritud neeger kruu suguharust. Ta näitas teed delta ühe lageda haru 
poole .. . Pimeduse saabudes väljus sellest harust kuunarile vastu pärismaalaste suur 
kahekümne aerutajaga kanuu. Troopikaöö varjus lähenes kanuu kuunarile, võttis ta 
puksiiri ja tõi käratult deltasse... «Gloria» kogu meeskond, laskevalmis karabiinid 
käes, varjas end parda ääres. Joseph Lorn, hoides kummaski käes püstolit, jälgis 
kanuus istuvaid pärismaalasi. 

Järgnevate sündmuste pingsas ootuses lonkis Putterson mööda tekki Aerude 
vaiksed sulpsatused, sosinal lausutud ühesilbilised komandosõnad, mingisuguste 
öölindude kauged huiked kaldal — kõik need helid tundusid talle paha-endelistena. 
Kusagil kaugel kaldal vilkusid tulukesed, nähtavasti olid need pärismaalastest 
kalurite lõkked, kuid laevaehitajale viirastusid nende nõrkade tulukeste taga kurjad 

vaenlased, kelle püünisesse ta pidi tingimata sattuma ... Grelli hüüdis kaptenisillalt 
vaikselt oma kompanjoni. 

«Seal,» osutas ta käega delta kõige läänepoolsemale harule, «üsna lähedal," meist 
umbes saja miili kaugusel asub 

Hedo pealinn — Suur Benin. Ma usun, et nii mõnigi õpetlane-geograaf oleks teid 
kadestanud, mister Putterson! Olla haruldasele kuningriigile nii lähedal! Võib-olla et 
teiegi unistate salajas ilmuda tema kuningliku kõrguse — obba palge ette. Vannun 
kõigi Hedo jumalate nimel, ta oleks teile lõbusa vastuvõtu korraldanud!» 

Putterson tahtis just vandesõna lendu lasta, kuid ei jõudnud: Boltoni rahuliku 
džentelmeni hirmuks kõlas sillalt vastik luksuv naer. See oli neegrist loots, kes üsna 
meisterlikult jäljendas hüääni öist hüüdu. Putterson ei jõudnud veel toibuda, kui 
kaldalt, mis asus juba üsna lähedal, kostis hüääni vastunaer. See oli end kaldal varja- 
vate ekspeditsiooni salajaste kaitsjate vastusignaal ja tähendas, et sõit ülespoole on 
vaba. 


Hommikuks oli laev sõitnud juba kümme miili mööda jõge üles. Soisel madalikul, 
kus maismaa tungis roheliste keeltena üle kallaste tulvanud siledasse veepinda, 
mang-roovipuude tihnikus ning ereroheliste rannaäärsete sõnajalgade, osjade ja 
pilliroo padrikus pesitsesid tuhanded linnud. Näis, et laev oli jõudnud suleliste 
kuningriigi pealinna. Pelikanid, toonekured, haigrud, kajakad, flamingod, kormoranid 
ja tohutu hulk röövlinde kihutas pilvena õhus, ujus kallaste läheduses või seisis 
liikumatult vee ääres. Reisijad nägid, kuidas roheliselt neemelt viskus kaldalt vette 
suur hipopotamus, hirmutades mingisuguste valgete lindude parve. Kogukas loom 
sukeldus vette ega näidanud end kaua aega. Siis kerkis ainult tema tohutu » suur, 
roosade ninasõõrmete ja pungis poolsuletud silmadega pea, mis sarnanes kitarriga. 
Hipopotamus haigutas korra, avades laialt oma koletu suukoopa, ega pööranud mingit 
tähelepanu laevale, mis ujus temast mööda poole kaabeltau kauguses. 

Lõpuks nägid reisijad läbi pikksilmade, mis käest kätte edasi anti, Kwora 
mõlemal kaldal lugematute nõvade rägastikus paiknevaid külasid. 

Ümmarguste, kollaste õlgkatustega pilliroost onnide hulgas oli ka üsna keerulisi 
kivi- ja saviehitusi. Paar euroopa stiilis ehitatud poollagunenud majakest olid näh- 
tavasti kuulunud kunagi portugali faktooriale ja misjonäridele. Külad uppusid 
tihedasse, eurooplaste silmale harjumatult eredasse rannarohelusse. Külade taga 
paistsid silma väikesed ülesharitud maatükid — need olid põllud 

maisi, jamsi ja manioki kevadiste orastega'. Rannaäärsel liivasel maaribal tõstsid 
õlipalmid oma igirohelised kroonid taeva poole. Onnde juures kasvavate palmide all 
vedeles hunnikutena pähklikoori. 

Palju väikesi laevu — purjepaate, pärismaalaste kaluri-pargaseid ja kanuusid 
liikus mitmes suunas mööda Kwora naaberharusid. Teejuhid polnud asjatult valinud 
seda vaikset, inimtühja nõva: sellelt võis mitme miili ulatuses jälgida ümbruskonda 
ja naaberharusid, jäädes ise sealjuures lopsaka rannaroheluse varju. Nii, ilma 
mingisuguste vahejuhtumiteta, läbis «Gloria» veel palju miile mööda Kworat 
ülespoole. 

Laev liikus troopikaöö pilkases pimeduses. Vööris ja ahtris põlesid laternad. 
Nende valgus rebis pimedusest välja ainult mõned jardid tintmusta vett, madruse, kes 
ridva abil laevatee sügavust mõõtis, ja viirastuslike putukate parvi, mis tulede ümber 
keerlesid. 

Suured, eredad, justkui udemetes tähed sirasid sinkjas-mustas taevas. Kusagil 
kaldal kisendas hüüp. Šaakalite ulgumine kostis kord lähedal, kord kadus kaugusse. 
Kusagilt padrikusügavusest korrutasid seda hüüdu hüäänid. Valitses pilkane pimedus, 
sest kuu polnud veel tõusnud. Niiske leitsak meenutas kasvuhoone õhku. 

Puttersoni valdas õudusetunne. Ta võttis taskust sigari ja tahtis seda süüdata, kuid 
talle meenus, et tal pole tuld. Ta astus pimedas mõned sammud ning sattus Grelli ja 
Joseph Lorni peale. Nad kõnelesid poolvaljult, seistes grootmarsti juures, ega olnud 
laevaehitaja samme kuulnud. 

Piip, mida Grelli käes hoidis, joonistas pimedas leekivaid siksakke ja pildus 
sädemeid. Putterson kuulatas valevikondi sõnu. 

«Mis, kurat! Sain nendelt lollpeadelt Righlanditelt unustatud tiitli ja viletsa 
mõisa. Milordiks nimetasid mind ainult teenijad! Naabrid aga hüüdsid mind 
«sööriks» ja ka esialgu läbi hammaste! Pole viga, küll nad vikont Chiensfieldi ees 
veel kõhuli roomavad, kui ma Inglise peeriks saan, kurat mind võtku! See annab, 
mulle võimu ja 


' Jams — mugulaliste liiki kuuluv taim, meenutab kartulit;- maniokk — troopiline 
põllumajanduslik kultuur, mille mugulakujulistest juurikatest valmistatakse 
tapiokki. 

avab tee valitsusse, nende kaupmeeste ja töösturite laegaste juurde.» 

«Ära liiga kõrgele sihi, Giacomo! Vaata, et sa pikali ei lenda,» kuulis Putterson 
Lorni häält. «Sa oled varavõitu kustutanud arvelt selle, kes on saarel. Ta on valmis 
alustama sinuga meeletut võitlust.» 

«Tühi lora, Giuseppe. Kas teen ta järeleandlikuks või... hakkab kogu meeskond 
saarel «pidalitõbisele» jahti pidama. Niisugune võitlus ei või kaua kesta.» 

«Ta tunneb seda saart paremini kui sina oma Chiens-fieldi.» 

«Oletame, et nädala, kuu peavad nad vastu, põmmu-tavad mul paar madrust maha. 
Niikuinii murran ma neil kaela ja siis... võib vabamalt hingata ja mitte enam 
paljastamist karta. Ütlesin ju sulle, et mul on peeri tooli tarvis, karramba!» 

«Piisab sulle vikondi tiitlistki. Oled ju juba lord, kurat võtku! Minu meelest on 
see kõik üks tühine värk! Lordid, peerid,... Ei mõista ma sinu plaane. Arutame parem 
oma asju. Mis kuradi päralt oled sa Puttersoni siia vedanud? Tahad sa teda 
Ameerikasse saata?» 

«Alguses tahtsin ma Puttersoni tõepoolest teiega koos sinna kupatada, kuid saarel 
on ta meile arvatavasti kasulikum. Ameerika ekspeditsiooni tuleb juhatada MacRay- 
le'il ja sinul, minu vana Giuseppe. Ma ei või usaldada kauba müüki oma kaptenite 
hoolde. Nad pole halvad meremehed, kuid seal on tarvis kaupmehe osavust. Minu 
tingimus on nelikümmend naela pea eest. Kui teil õnnestub hinda tõsta, jääb ülejääk 
sinule ja Macile. Ma tunnen MacRayle'i juba ammu. See on kaval rebane, tal 
õnnestus isegi Bernarditot petta. Sinul tuleb tema sõrmedel silm peal hoida, 
Giuseppe! Raha tood sa mulle Boltonisse ja annad ära Landy panka. Viis protsenti 
kogu toodud summast annan sulle. Läheb?» 

«See on koeraamet, Giacomo.» 

«Ära hüüa mind vana nimega, Giuseppe. Miks sa kõhkled?» 

«Esiteks pole meil veel mustanahalisi pardal: Me jagame nülgimata karu, nahka, 
istudes tema koopas ja olles tema käppade vahel. Teiseks mulle näib, et sa oled 
määranud liiga kõrge hulgihinna. Suhkruistandike omanikel Jamaikal või Kuubal 
tuleb odavam võtta malailasi Vaikse ookeani saartelt.» 

«Neegrid on kallimad! Nad harjuvad ruttu tööga ega kärva nii kiiresti kui 
indiaanlased ja malailased. Macil on sõpru ülesostjate hulgas Lousiana ja Virginia 
orjaturgudel. Seal on kogu partiile hea minek kindlustatud. Sa võtad poolsada 
sovrinit tükist, kas kuuled?» 

«Naised ja alaealised lähevad odavamini, peremees.» 

«Istandikeomanikud võtavad kõiki. Seal, kus kasvab puuvill, on ka viieaastane 
laps töömees. Kas mina pean sind õpetama, Giuseppe? Ilusatelt emadelt võtad sa 
rinnalapsed ära ja müüd kaunitarid kolmekordse hinna eest. neile leidub ostjaid igas 
ilmakaares. Lastekarja annad aga inetutele emaloomadele ja müüd nad 
istandikeomanikele koos lastega; suurtes istandikes võetakse kasvavat töökarja 
meelsasti. Kuid hinda ära alla lase! Kui, vastu ootusi, see pudukaup ostjaid ei leia, 
uputa ta parem ära, kuid ära poolmuidu müü — see kahjustab kaubandust. Senikaua 
kui meil pole veel oma vaikset kohakest, ei ole mõtet pudukaubaga tegelda: Pärast 
organiseerin meie saarel terve taimelava... Loome seal oma istandikud ja hakkame 
samaaegselt aretama kaupa müügi jaoks, sest mustanahaliste püüdmine või nende 
ostmine vürstikestelt muutub, mida rohkem edasi, seda raskemaks ja kallimaks.» 

Järgmine Lorni küsimus jäi Puttersonile segaseks, kuid ta mõistis, et jutt oli 
temast. Grelli mõtiskles mõned hetked, kuni Lorn piibu tossama pani. Tulesähvatus 
valgustas Lorni tihedaid kulmusid, mitte enam noort pronksikarva nägu, karedaid 
juukseid ja valget armi, mis läbis põiki meremehe otsaesise. 

Lõpuks hakkas Grelli kõnelema. 

«Vaata, Putterson pole meie taignast, kuid ta on ka ärimees. Aja jooksul harjub 
ära. Praegu vean ma teda endaga kaasa, et ta lihtsalt asjaga tutvuks. Võib-olla astub 
tema laevatehas kunagi minu kompaniisse, kuid esialgu pole mul seda tarvis. Asi on 
selles, et oma mängus pani ta panuse minule ja, kurat võtku, minu numbril peab ta ka 
võitma. Mul on liitlasi tarvis! Oleksid sa näinud, kuidas ta seda piimahabet 
Thompsoni lihvis!» 

Kaasosanikud vaikisid. Putterson ei julgenud sügavasti hingata ega ennast 
liigutada. 

«Kuule, Giacomo, mind polnud Boltonis, kui Fernando MacRayle*le säru tegi. 
Kuidas see juhtus, et sinu inimesed selle maha magasid?» 

«Ma jäin Woodroe Craigile lootma. Kuid Fernando mas 

keeris enda osavasti ära ega sattunud ühegi Woorfroe spiooni silma alla. Algul 
üüris ta endale koos mingi jutlustaja Eliot Madgersoniga «Valges Karus» numbritoa. 
Siis asus ta elama eramajja Rodgersi nime all. Saanud teemandi omanikuks, libises ta 
meie käest minema... Ütle, Giuseppe, kas sa teadsid, et kivi on Maci käes?» 

«Woodroe kõneles, et ta oli kivi poolmuidu MacRayle'ile müünud, kuid ma ei 
uskunud seda eriti... » 

«Miks sai Woodroe tookord suure kivi ja mitte sina?» küsis Grelli pärast 
lühiajalist vaikust. 

«Kui Bernardito meid maale viis, polnud meist Woodroega kummastki asja. Ma 
toibusin alles kaldal. Hommikul andis keegi kalur meile kõigile peavarju. Woodroe 

oli täiesti läbi, kartetšikuulid olid tal mõlemad jalaluud vigastanud. Kuidagimoodi 
vedasime endid mingisugusesse abajasse, kus seisis Prantsuse laev. Seal kaldal me 
kolmekesi — Woodroe, Roy ja mina otsustasime öösel Fernando Diazile lõpu teha. 
Woodroe teeskles, et on meelemärkuse kaotanud, mina ja Roy tegime, nagu 
magaksime. Fernando oli kogu aeg valvel, kuid jäi siiski tukkuma. Woodroe hakkas 
teda lämmatama, Roy aitas. Fernando juba korises, kuid siis kompas Woodroe tema 
rinnal kotikest kahe kiviga ja rebis selle kaelast. Seni kui me kive silmitsesime, 
toibus Fernando ja meil läks kakluseks lahti. Fernando lõi Roy uimaseks, minul aga 
lõhestas noaga otsaesise. Ma tulistasin teda väga lähedalt püstolist, kuul rebis tal 
vasakul käel sõrme, kuid jälitada me teda ei saanud, Fernando putkas elusana 
minema. Hommikul võttis Prantsuse laev meid pardale ja laevaarst amputeeris 
Woodroel mõlemad jalalabad. Laeval võtsime liisku: helesinise teemandi said 
Woodroe ja Roy pooleks, väikese teemandi — mina. Woodroe jootis Roy täis ning 
see loovutas talle oma poole helesinisest teemandist paari vanaaegse hispaania 
dublooni eest. Me läksime lahku Marseille's ... Oma kivi müüsin maha ja ravisin 
end Itaalias. Pärast aga hakkasid sina, Giacomo, meid Boltonisse kokku ajama. 
Esimesena asus sinna Woodroe ...» 

«Jah, ma kohtasin teda Plymouthis, kui saabusin «Ristirüütliga» Inglismaale, ja 
juba siis soovitasin tal minu lähedusse hoida. Boltonis ostis ta trahteri ja me hakka- 
sime oma mehi otsima: MacRayle'i, sind, mu Giuseppe, Royd... See oli juba 
Marseille's vangimajja sattunud, tuli ta välja aidata ...» 

«Kuule, aga kuidas siis Fernando välja nühkis, et Woodroe oli kivi Marile 
müünud?» 

«See tegi ka mulle muret! Hakkasin kartma, et Fernando on saanud jälile kogu 
kivide partiile, mida olime otsustanud hollandi ülesostjatele müüa. Kuid, nagu näed, 
kõik läks hästi: sa müüsid partii õnnelikult maha. Ent sellele vaatamata teab Diaz 
midagi... Keegi tõbras on meid reetnud... Ma kahtlustan, et Thompsoni kontor 
mängib minuga kahepaikset mängu. Woodroe näiteks vannub jumala nimel, et 
Rodgers, see tähendab ümberriietunud Fernando, on kaks korda vana Thompsoni 
korteris käinud.» 

«Miks võtsid sa siis tema poja sellele merereisile kaasa?» 

«Mul on pardal teda mugavam jälgida. Ekspeditsioonile on juristi vaja, sealjuures 
hea kuulsusega juristi. Ära tunne muret, minu käes muutub ta dresseeritud koeraks 
või ei pöördu enam kunagi Boltonisse tagasi. Tema abiga on mul kergem jagu saada 
Emilyst ja tollest... seal saarel, kui...» 

Grelli madaldas oma hääle sosinaks ja Putterson ei saanud lause lõpust aru. Teda 
valdas hirm. Justkui vastuseks tema mitte eriti rõõmsatele mõtetele hakkas kusagil 
lähedal nagu hüsteerilises nutuhoos lämbudes ulguma ja naeru lagistama vöödiline 
hüään. 

Boltoni laevatehase omanik koperdas kompamisi oma kajutisse, toppis kõrvad 
kinni ja tõmbus punutud kiiktoolis kössi. 

4. 


Koidikul oli «Gloria» mõne miili kaugusel «Dorothea» asupaigast. Tuul oli 
tõusnud ja juba enne keskpäeva saabumist seisid mõlemad kuunarid, mis olid kunagi 
ühes dokis ehitatud, parras parda vastu Kwora eksootilistes vetes. 

Grelli, Putterson, kapten Wilson ja Joseph Lorn läksid «Dorothea» kapteni juurde 
hommikueinele. Aeglase toimega ja haiglase välimusega kapten Hatchinson tegi 
külalistele viimased uudised teatavaks. 

«Kõik läheb hästi, härrased. Saabusite just õigel ajal. Meie hiiglaslik 
mustanäoline klient Hesomo-Išan ootab kannatamatult relvi. Eile käisid tema 
saadikud meie juures. Partii musta kaupa sõidab,mööda Kworat kolmel suurel parvel. 
Kuidas on lood lubatud relvadega?» 

«Need on «Gloria» trümmis. Kui hakkame neegreid mõlemale kuunarile laadima, 
viime relvad parvedele ja anname need meie auväärsele Hesomo-lIšanile üle enne, kui 
kuunar suundub lahtisele merele... Mitu ... tükki on igal parvel?» 

«Ligi kakssada. «Gloria» võtab kolmsada viiskümmend, «Dorothea» aga kakssada 
viiskümmend. Võime täiendavalt veel umbes kakssada tükki vastu võtta. Jääb natuke 
kitsaks, kuid ega kompanii pole kohustust võtnud nendele reisijatele mugavusi luua!» 
itsitas mister Hatchinson. 

Grelli nägu säras võidurõõmsalt. 

«Kui esimene lask tabab märki, läheb jaht alati hästi! Esialgu kuussada tükki... 
Neist jõuavad Ameerikasse umbes viissada. Kui kulud maha arvata, arvestan kindlalt 
kümme-kaksteist, isegi viisteist tuhat puhaskasu! Mister Hatchinson, millal te ootate 
parvede saabumist siia, «Dorothea» peatuskohta?» 

«Nädala pärast, kuid oleme valmis kas või homme laadimist alustama. O'Heary 
ise sõitis poistega mööda jõge üles ja võttis partii vastu Lokodžas, siit umbes kolme- 
neljasaja miili kaugusel. Nüüd on nad arvatavasti meie poiste paatide saatel teel. 
Sõita tuleb neil muidugi väga ettevaatlikult, enamasti öösel. Kuid muide, suudme 
lähedal on jõgi küllalt lai ja laadung ei torka kaldalt silma.» 

«Suurepärane, džentelmenid! Mister Putterson, teil tuleb, natuke tööd teha, et 
operatsioon lõpule viia. Benini obba sõjamehi pole, jumal tänatud, näha. Hesomo- 
Išan on meid suure ettevaatlikkusega siia juhtinud. Tingimused on soodsad, kuid 
tegutseda tuleb hetkegi viivitamata. Ärge unustage, kus me viibime! Wilson, seadke 
kohe paat valmis! Ma sõidan koos mister Puttersoni ja Lorniga parvedele vastu. Kuni 
päikeseloojakuni võime puhata.» 


Õhtul kandsid kaks senegali neegrit suurde paati relvad, varustuse ja 
toidutagavara. Mõlema kuunari meeskonnad, kes olid «Gloria» ja «Dorothea» 
ahtrisse kogunenud, saatsid jahimehi. 

Jättes loojangu viimastest kiirtest valgustatud jõele kaks pikka ahenevat vagu, 
sõitis paat kiiresti ülesvoolu. Ta jäljed jäid kauaks püsima oranžile peegelsiledale 
veepinnale. 

Ümberringi valitsevas vaikuses oli kuulda, kuidas madal laine, mida neli paari 
aerusid tekitas, loksus «Gloria» 

parda ääres ja veeres lõpuks kaldale, kus temast häirituna hakkasid kõikuma ja sahisema 
kuninglikult kaunite valgete lootoste lehed. 

Paadis oli kaheksa inimest. Grelli, kõrgetes saabastes ja avaras, pükste sisse topitud 
pluusis, käed puusas, seisis ninas. Londoni kuulsa relvategija valmistatud lühike, kahe toruga 
suurekaliibriline jahipüss lebas tema ees paadi-ninas pingil. Vöö vahele oli pistetud kaks 
püstolit. 

Põlvedega vastu paadiparrast toetudes valmistas noor Anthony oma peremehele laenguid. 
Paadi põhja laotatud purjeriidele oli noormees asetanud pooletollise läbimõõduga umbes 
kolme tolli pikkused vasktorud. Väikese mõõ-duriistaga võttis noormees püssirohtu ja kallas 
seda toru ühte poolde. Toru otsa oli ta õlitatud kaamelikarvadest tropiga kinni toppinud, toru 
teise poolde pani ta haavleid või kuuli ja lõi samuti tropiga kinni. Niisugusel viisil laetud 
padrunid pandi nahkvöö pesadesse. 

Jahil olles jõudis Anthony imetlusväärse kiirusega laadida peremehe püssi ja seepärast oli 
Grelli otsustanud noormehe ka sellele retkele kaasa võtta. 

Paadipäras istus Putterson, seljas vihmakuub ja peas laiaääreline kübar, mille ta oli ostnud 
juba Marokos. Laevaehitaja hoidis käes püssi, oletades, et ta välimus on nüüd üsna 
sõjamehelik. 

Tema kõrval, põlved kõrgele tõstetud, roolis ja tossutas piipu sünge Joseph Lomn. 
Vaadates teda terasemalt, veendus Putterson, et mister Lorn pole muidugi «Joseph», vaid 
«Giuseppe»: mustad silmad, tõmmu nahk, veidi lokkis, kuid üsna halliks muutunud karmid 
juuksed reetsid selles inimeses lõunamaalase, itaallase. 

Istudes üksteise taga, kummardasid ja liikusid neli aerutajat nagu üks mees. Esipinkidel 
aerutasid kaks eurooplasest madrust. Nende taga, liigutades aere sellise kergusega, nagu 
oleksid need tehtud pilliroost, istusid kaks senegali neegrit — väsimatud, vaikivad ja 
metsikud olevused, kes võeti «Orioni» pardale Marokos. Kui madruste päikesest pruunistunud 
kaelad olid juba higitilkadega kattunud ja hingamine sagedamaks muutunud, siis neegrite 
nahk säilitas sama tuhmja läike, nagu ta oli seda teekonna alguses. 

Esimesel ööl liikus ekspeditsioon peaaegu peatumata. Ainult järgmise päeva kõige 
palavamatel tundidel lubas Grelli lühikese puhkuse kalda ääres mangroovitihnikus. 

Paat sõitis kord täiesti kalda läheduses, kord kaldus faarvaatrist kõrvale, et 
käänakute kohal vahemaad lühendada. Esimese ööpäeva lõpuks lahutas paati 
kuunaritest juba kakskümmend viis kuni kolmkümmend miili. 

Tuli hoolt kanda esimese öömaja eest kaldal. Grelli märguandel juhtisid aerutajad 
paadi liivaluitele. Sellest kohast avanes avar vaatepilt jõe ülemjooksule. Kuid kuus 
liival liikumatult lamavat pikka krokodilli ei avaldanud mingit soovi koomale 
tõmbuda või oma kohta reisijaile loovutada. 

Grelli sihtis püstolist kõige lähemal lamavat krokodilli, kuid üks neegreist laskis 
kuuldavale hoiatava hüüde, viskas aerud kõrvale ja haakus kätega parda külge. Ka 
Put-tersoni arvates polnud eriti soovitav loomi häirida ja ta palus ööbimiseks teist 
kohta valida. Tuli sõita veel miili võrra, ülespoole, kus veetaimedest umbekasvanud 
ning veidrakujulisest mangroovimetsast piiratud väike jõekäär maismaasse tungis. 
Mangroovipuude taga, kus nende juured olid pooleldi vette tunginud, laius roheline, 
sõnajalgadega kaetud soine lagendik, mis läks kitsenedes üle vaevaltmärgatavaks 
jalgrajaks. 

Ümbrus oli siin veidi künklik, silmapiiril paistsid madalad mäed, mis olid kuni 
tippudeni metsaga kaetud. Vee lähedal kasvavatelt puudelt võis näha jõge umbes 
miili ulatuses üles- ja allavoolu. 

Paat sõitis jõekääru ja pidi veetaimede hiiglaslike lamedate lehtede vahel, mis 
võisid viieaastase lapse raskust kanda, peaaegu kinni jääma. Nende lehtede ääred olid 
ülespoole käändunud, moodustades kogu lehe ümber justkui volditud äärise. Kaldale 
lähemal, kõrge pilliroo ja lõikheina vahel, kukusid kõikumalöönud veepinnal valged 
liiliad. Lõpuks õnnestus reisijatel rabasele kaldale jõuda. Sealt tuli aga kõigepealt 
kümmekond madu ära ajada, kes tihedasse lõikheina kadusid. 

Kaugemal seisis nagu metsakuningas bombaksipuu. See oli madalal künkal nii 
lopsakaks kasvanud, et kaugelt vaadatuna sarnanes ta koos oma võsudega fantastilise 
metsasaluga. 

Kui reisijad..maismaale astusid, nägid nad lagendiku soisel pinnal, piki kuivanud 
ojakese mudast sängi, paljude loomade — metssigade, kitsede ja pühvlite jälgi. 
Nähtavasti oli paat randunud metsaelanike joogikohas. 

1 Bombaks — baobabi-tüüpi puu. 

Ööbimiseks valis Grelli hiiglasliku bombaksipuu. See puu oli nelja inimese 
kätehaarde jämedune ja tema kõrgus maapinnast umbes kakskümmend meetrit. 
Inimkeha-jämedused oksad sirutusid igasse kaarde, moodustades umbes 
neljakümnemeetrise läbimõõduga varjulise telgi. Väikeste õrnade õitega'liaanid 
sirutusid maast puutüve ja oksa-võsude poole. Näis, et tohutu suur puu, nagu 
mitmekäeline metsavana, toetub suure hulga okkaliste keppide najale. 

Vaevalt oli eelmisest uneta ööst, kuumusest ja reisist täiesti piinatud Putterson 
rohule astunud, kui ta oma vihmamantili ja teki maha viskas, pikali heitis ja silma- 
pilkselt uinus, sel ajal kui teised laagri rajamisega ametis olid. 

Kirvestega varustatud madrused ronisid puu otsa ja ehitasid seal Grelli ja 
Puttersoni jaoks väikese lavatsi. Kõigile teistele ehitasid nad magamisasemed puu 
alumistele okstele, liaanide põimikutesse. 

Kui rippuv magamistuba oli valmis, peitsid Grelli ja madrused paadi tihnikusse, 
kandsid sealt toidutagavara ja relvad puu otsa ning tegid tagajärjetuid katseid 
magavat Puttersoni äratada. Ta ümises midagi arusaamatut, kattis pea moskiitode 
eest kaitseks vihmamantliga ja pööras teise külje. 

Veidi kõrval, künka liivasel jalamil hakkas praksuma tulelõke. Varsti sai 
õhtusöök valmis, kuid ka «köögist» levijad söögilõhnad ei suutnud Puttersoni 
äratada. Lõpuks võtsid Grelli, Lorn, mõlemad senegallased ja madrused püssid kätte 
ning läksid jahile, jättes Anthony laagrit ja magavat džentelmeni valvama. 

Päike seisis juba madalal jõe ja metsa kohal, õhk kumises tuhandeist putukaist. 
Muutus väga niiskeks. Äravaevatud Putterson magas ristseliti, suu lahti. Anthony 
pani tema näole kaitseks moskiitovõrgu ette ja vaatas ringi. 

Kunagi polnud ta veel niisuguses metsas viibinud. Lopsakate osjade vahel 
kõrgusid okaspalmid, mis sarnanesid tohutute sõnajalgadega. Jõest eemal kerkisid 
metsatihnikus sirged nagu mastid, peened ja saledad, justkui lihvitud punase puu ja 
kopaalipuude tüved. Nende hinnalist puitu, kõva nagu kivi, kasutasid nähtavasti 
pärismaalased, millest andsid tunnistust mõned värsked puukännud, mis olid vee 
läheduses näha. 

Metsa sügavuses põimusid võimsad puukroonid üksteisega. Nende puude tüvedel, 
juurest kuni tipuni, polnud ühtki oksa. See lõi kujutelma mingist ebatavalisest met- 
sast ja näis, et seal elavad samasugused muinasjutulised olevused nagu need puudki. 

Ilm muutus üha jahedamaks. Noormeest hakkas uni vaevama, kuid ta võitles 
kõigest jõust selle vastu, pidades meeles Grelli manitsussõnu. 

Et unisust eemale peletada, otsustas Anthony valmistada tõrviku, nagu peremees 
oli soovitanud. Ta sidus kepi otsa tuusti täkke ja immutas need läbi tõrvaga, mis oli 
parraste jaoks määratud. Tõrvatünni leidis ta paadi ahtrist. Valminud tõrviku asetas 

Anthony oksale, mille ta oli endale magamisasemeks valinud. Siis sättis ta veidi 
lõket ja viskas värskeid oksi tulle. 

Teha polnud tõepoolest enam midagi ja Anthony istus magava kaaslase kõrvale, 
põimides käed ümber põlvede. Silmad vajusid tal vägisi kinni, mõtted jooksid 
aeglasemalt, kordusid ning hajusid. Lõpuks vajus noormehe pea küljele ja uni haaras 
ta oma võimusesse. Nüüd magasid jõekääru juures asuval lagendikul juba kaks 
inimest. 

Nii möödus üle tunni. Tugev kaste oli maha tulnud, metsapadrikut mähkis 
hämarus, ainult punased söed hõõgusid ja praksusid vaevukuuldavalt pimeduses ning 
mööda söestunud tükke liuglesid aeg-ajalt sinised keelekesed. 

Järsku võpatas Anthony, korrapealt oli tal uni läinud. Umbes kahe miili kauguselt 
kuuldus siia tumedat lasku ja siis raginat, nagu oleks puu murdunud ja maha 
kukkunud. Pilkases pimeduses tõmbas Anthony püssikuke vinna. 

Mingisuguse seletamatu hädaohuaimuse tõttu ärkas silmapilkselt ka Putterson, 
keda mõni aeg tagasi polnud suutnud äratada ei müksud ega hüüded. Ta tõusis 
istukile ja vaatas ringi. Sel hetkel kostis tema ja Anthony kõrvu tugevat okste 
praksumist. Kusagil lähedal murdusid ja langesid vihisedes peened puutüved, 
soolaugastes sulpsatas vesi. Siis kõmises maa hirmsast müdinast ja lagendikule 
lendas hiiglasuur elukas. 

See silmapilk säilis Puttersoni uduses teadvuses eredalt kogu eluks. Tulelõkke 
vilkuvas valguses kerkis otse tema ette keset justkui teelt kahele poole kõrvale 
astunud puude rivis nüri, maa poole kummardunud inetu koon pisikeste 

laialt asetsevate silmade ja sarvega ninal. Järgmisel hetkel välgatas Puttersoni 
kõrval tuleleek ja kõmatas pauk. See oli Anthony, kes tulistas väga lähedalt 
ninasarvikule otse pähe. Tohutu loom hüppas jooksul üles, viskas pea selga ja vajus 
küljeli, ilma et oleks jõudnud jõe kaldale. Maa vappus raske keha kukkumisest, 
hirmust vallatud noor laskur aga, jõudmata isegi oma teo tagajärgedes selgusele, 
pillas püssi maha ja pistis tuhatnelja metsa poole jooksma. 


Mööda loomarada tulid talle raskelt hingates vastu Grelli ja teised jahilised. Kui 
nad mahalastud ninasarvikule lähemale astusid, tõusis Putterson taarudes püsti ja 
surus tundeküllaselt kuueteistkümneaastase Chiensfieldi toapoisi kätt. 

Jahimehed asusid ninasarviku keha uurima. Tema pea, täis volte ja mügerikke, oli 
üleni verine, noormehe kuul oli looma aju purustanud. Kaks koonul kasvavat sarve 
olid sama tugevad kui elevandiluu ja sarnanesid inetute ohetistega või pahkliku 
puutüvega. Paks voldiline keha oli kuulidele peaaegu läbimatu, kuid Anthony lask oli 
tabanud harukordselt hästi: viivitanuks ta veel hetke, oleks raske loom Puttersoni 
möödapääsmatult surnuks litsunud. 

Kahaneva kuu kitsas sirp ilmus jõe kohale. Veepinnal hakkas värelema pikk 
hõbedane rada. Vaikus oli vallanud metsad ja veed. Ainult tsikaadid siristasid 
väsimatult. 

Grelli pani noormehele käe ümber õlgade ja viis ta puu iuurae. Jahimehed ronisid 
lavatsile ja alles nüüd oskas Putterson seda ettevaatusabinõud hinnata. 

Niiske udu ja mürgised aurud tõusid rannaäärsest roostikust ning hiiglaslikest 
sõnajalgadest. Rohi sahises kalda ääres ja'näis, et ta kubiseb madudest. Kuuvalgel 
eraldus selgesti maas lebava ninasarviku kere. 

Järsku hüppasid tihnikust lagendikule kerged hallid varjud. Raske oli endale ette 
kujutada, et neid loomi kannavad jalad ja mitte tiivad, nii õhuliselt kerge oli nende 
liuglev ja ühtlasi hiiliv kõnnak. Lasknud kuuldavale lühikese läkastava hüüu, 

kihutasid nad ühe hetke jooksul üle lagendiku ja kadusid nagu viirastused: need olid 

šaakalid, kes haistsid saaki. Varsti kostis nende ulgumine ja nutt kahelt poolt ning 

metsast ilmus kohale juba kaks parve neid arglikke röövloomi. Poole tunni pärast oli 

lagendikul umbes paarkümmend Šaakalit. Ninasarviku laiba ümber käis äge rüselus. 

Veel kaks hiilivat, kuid juba suuremat varju väljusid padrikust. Nad lonkisid 
ninasarviku kere poole longu lastud peadega, lühikesed sabajupid jalge vahel. 

Istudes lavatsil Grelli kõrval, jälgis Putterson võbisedes, kuidas mõlemad 
röövloomad tapetud looma sisikonna lõhki kiskusid. Need olid vöödilised hüäänid; 
vastikud pead ümmarguste, kurjade, teineteisele lähedal asetsevate silmadega 
sarnanesid nii koera- kui ka seakoonudega. Tõstnud verise koonu, tõmbas üks 
hüäänidest õhku ninasõõrmeisse. Karvad tema turjal tõusid. Saakalid muutusid 
samuti vnlvsaiks ja hakkasid kiiresti pagema. Neile järgnesid ka hüäänid-. Järgmisel 
hetkel kostis tihnikust kähe näugumine. 

Mingi pikk painduv keha libistas end ühelt lähedal asuvalt puult ninasarviku laiba 
poole. Putterson nägi selgesti suurt leopardi, kes tapetud loomale selga kargas. 
Laigulise röövlooma saba siugles ja peksis nagu piits vastu ninasarviku nahka. 
Leopard tõstis pea ja möirgas. Grell asetas oma raske püssitoru põimunud okstele, 
sihtis ja tulistas. 

Tulevihk pimestas Puttersoni. Lavats kõikus kõvasti, kostis meeleheitlik kisa. 
Samal silmapilgul süttis Anthony tõrvik, Putterson kummardus ja nägi puu all 
väänleva leopardi keha: loom rebis puu all maas üht senegallast. Ilmnes, et Grelli 
kuulist tabatud leopard oli pärast lasku viskunud puule, kus istusid inimesed. Loom 
hüppas neegri peale, kes oli end alumisele oksale sisse seadnud, kuid ei suutnud puu 
otsa pidama jääda ja kukkudes tõmbas ka.ohvri endaga kaasa. 

Anthony kummardus oma oksalt sügavasti alla ja vehkis põleva tõrvikuga. Grelli 
tulistas teisest rauast, kuid ei tabanud. Anthony, kes polnud pauku oodanud, väratas, 
tegi ebamäärase liigutuse ja lendas puujuurtele, otse röövlooma ette. Tõrvik veeres 
kõrvale ja põlev tõrv hakkas mööda maad voolama. 

Leopard jättis lõhkikistud neegri sinnapaika ja hüppas leegitsevast tulest eemale. 
Verest nõretav mustanahaline kargas püsti ja jooksis minema. Vaevalt jõudis 
Anthony ennast kergitad.a, kui röövloom noormehe poole tormas ja ta maha paiskas. 

Silmapilkselt hüppas Grelli lavatsilt alla. Ta käes vaikus pistoda. Sellega virutas 
ta loomale abaluude vahele, hüppas talle siis selga ja vedas ta noormehest eemale. 

Pistoda, mis oli kuni käepidemeni looma ribide vahele tunginud, jäi sinna püsti. 

Loom oli juba hinge heitmas, kuid Grelli, üleni verine ja sarnanedes ka ise 
tihnikust tulnud metselukaga, kägistas leopardi oma raudsete kätega ikka edasi. 
Looma saba lõi veel korra kramplikult vastu maad, tema käpad tegid õhus mõne 
tõmbleva liigutuse, rebides Grelli riided lõhki, ja siis jäi kiskja vagaseks. 

Tundes, et ta on jälle vaba, tõusis Anthony istukile. Noormehe laubal, rinnal ja 
õlgadel oli leopard ribadena nahka maha kiskunud. Looma hamnastest tekitatud 
sügav haav haigutas vasakul käel. 

Grelli püüdis samuti püsti tõusta, kuid taarus ja kukkus. Ta käed ja rind pidid 
igaveseks säilitama võitluse jälgi hirmsa röövloomaga, kelle nimi oli nii paljude 
aastate jooksul olnud lahutamatult seotud tema omaga. 

Ükski ekspeditsioonist osavõtja ei saanud enam hommikuni silma kinni. Grelli 
sidus vigastatud noormehe haavad hoolikalt kinni ja asetas ta lavatsile enda kõrvale. 
Joseph Lorn tegi Grellile sidemed. 


Senegallane Ali laskus puult, võttis tulelõkkelt suitseva tuki, vaatas tapetud 
looma üie ja kõrvetas tal sellega vurrud. 

«Muidu hakkab selle leopardi vaim sind kogu eluaja öösiti kollitama,» seletas ta 
Grellile. 

«Noh, vaevalt see sinjoore Giacomole suurt häda teeb!» mõtles Putterson. 

Väikesi tähti polnud enam taevas näha, ainult hom-mikuste tähtkujude harvad 
valguskehad sirasid veel sügavas sinas. Oranžikas Aafrika koidik tulvas kiiresti jõe 
kohale, linnud hakkasid sädistama ja tuuleke puukroonides sahistama. Koit kestis 
vaid mõne minuti ning pilvitu päev vahetas öised hirmud ja pimeduse välja. 

Kahvatu Putterson laskus puult, olles täiesti kindel, et Grelli annab käsu 
«Gloriale» tagasipöördumiseks. Kuid ekspeditsioonijuht magas veel oma lavatsil 
sidemeis Anthony kõrval. Putterson ootas kannatamatult, millal Grelli ärkab; 
laevaehitaja tahtis kiiremini kuunarile tagasi pöörduda, sinna, kus olid pehmed 
voodid ja kus polnud ei ninasarvikuid ega leoparde. 

Kuid ekspeditsioonijuhi ärkamine tõi auväärsele Boltoni džentelmenile kibeda 
pettumuse. 

Grelli nägi hirmus välja, kui ta puult alla laskus ja teiste küttide ette ilmus, kes 
istusid juba tulelõkke ääres ning einetasid. 

Üks silm oli tal verevalumi tõttu peaaegu täiesti kinni. Ka juustel oli hüübinud 
verd näha. Sidemed keha ümber olid kohalt nihkunud ning paljastasid sügavaid arme 
ja kriimustusi. Terve silm vaikus kurjalt puhmjate kulmude vahel. Ta lõi tapetud 
leopardi jalaga ja läks oja äärde nägu pesema. 

Hommik möödus sõnatus vaikuses. Madrused olid ninasarviku tükkideks lõiganud 
ja ära praadinud. Liha osutus mahlaseks ning meenutas sealiha. Ja siis, Puttersoni 
suureks kurvastuseks, andis Grelli käsu end edasiseks teekonnaks kiiresti valmis 
seada. 

Anthonyl algas palavik. Grelli laskis noormehe päras asuvale tekkide hunnikule 
asetada. Pardale oli üles riputatud värskelt nülitud leopardinahk. Aerutajad võtsid 
vaikides oma kohad sisse. Joseph Lorn asendas aerude juures raskesti haavatud 
senegali neegrit, kes oli hommikuks meelemärkuse kaotanud. Ta jäeti ekspeditsiooni 
esimeses ööbimiskohas põõsaste vahele lamama. Enne paati istumist pöördus Joseph 
Lorn nende põõsaste juurde tagasi. Hetke pärast kostis sealt tasane revolvripauk, 
mille järel mister Lorn väljus põõsastikust. Teekond jätkus. 

Järgmine öö, mis kaldal veedeti, möödus seiklusteta Peatus tehti kivise oru 
suudmes, kus rändurid lõid üles telgi ja selle kõrvale süütasid tökke, mida hoiti kogu 
öö. Grelli, kes kartis külmatõbe, käskis oma kaaslastel juua igal õhtul klaasitäie 
viskit hiniiniga. Peatuskohas tabas teelisi esimene troopikaäike. See häiris isegi 
ekspeditsioo-nijuhti: vahetpidamatult ribastasid taevast valged, orahžid ja erepunased 
välgud, troopikavihm oleks aga peaaegu telgi minema uhtunud .. 

Veel kolm ööpäeva sõitis paat mööda Kworat üles. Ekspeditsioon möödus 
mitmest suurest neegriasulast. Neist hiiliti mööda öösel, kusjuures aerutati jõe 
keskel. Vahel harva sõitsid vastu ka pärismaalaste kanuud. Pikksilmaga võis kindlaks 
teha, et neisse olid laaditud palmi-õliga täidetud savinõud. Kuivanud jõesängis ja 

soodes peasängi lähedal hirmutasid jahimehed palju parte ja kiivitajaid lendu. 
Metsades kudrutasid tuvid. Kord õhtuse 

peatuse ajal, kui teelised olid tunginud sügavasse metsa ja läbinud 
küngasteaheliku, ületasid nad elevandiraja ja kuulsid kauguses elevandikarja juhi 
pasandavat häält. 

Anthony oli juba paranenud ja võttis osa väikestest jahiretkedest. Ühe niisuguse 
retke ajal sattus ta kõrgele termiitide ehitusele ja näitas seda teistele jahilistele. See 
ehitus — Aafrika tiivuliste sipelgate elamu, oli kaks korda kõrgem kui inimene ja 
meenutas oma kujult järsakut või kivinenud käsnast väljaraiutud poorset kaljut. 

Reisi neljanda ööpäeva õhtupoolikul nägid teelised kaldast mitte kaugel 
ülesharitud punakat maariba ja väikest asulat. Paarkümmend ümmargust 
koonusekujulist onni piirasid väikest lagendikku, mille keskel asus piklik ehitus. 
Asula oli ümbritsetud okkalise piirdega. Aedikus karjatasid kitsi kaks noormeest. 
Kworasse suubuva soise jõe läheduses lamasid mudas pühvlid. Jõeäärsel lagendikul 
jalutasid kolm-neli kammitsasse pandud hobust, kes sarnanesid berberi hobustega. 
Loomi oli üldiselt vähe. Hukutav haigus, mida levitas mürgine tsetsekärbes, oli 
siinsed koduloomad hävitanud. Ellu olid jäänud ainult kõige vastupidavamad 
organismid, kelles põlvkondade jooksul oli tekkinud immuunsus kärbse 
hammustuse vastu. 

Paat sõitis kaldale hilisõhtul ja jäi märkamatuks. Kogu asula elanikkond oli 
päevatöö lõpetanud ja puhkas rahulikult onnides. 

Grelli muutus elavamaks, isegi lõbusamaks. «Metsloomad», kellest orjakaupleja 
nii palju unistas, olid tema ees. Tõsi, avalik röövretk oli ohtlik, kuid läheduses 
asuvad laevad, mis olid valmis «kauba» vastuvõtuks, asula rahulik välimus ja 
arvestus kallaletungi ootamatusele õhutasid piraati sellele julgustükile, mis tõotas 
suurt kasumit. 

Tal oli vähe inimesi. Anthony oli noor ja pärast haavatasaamist veel nõrk, 
Putterson polnud võitleja ja lisaks sellele oli muutunud täiesti loiuks. Järele Jäid vaid 
viis inimest, neist üks neeger. 

Sellele vaatamata ja omamata isegi mingit kindlat plaani, peitis Grelli paadi 
hoolikalt põõsastesse, maskeeris lopsaka õlipalmi alla rajatud peatuskoha ega 
lubanud lõket süüdata. Ta jättis Anthony ja Puttersoni paati valvama ning hiilis koos 
oma kaaslastega, relvad käes, metsaservale. Vaikselt, et koeri mitte üles äratada, 
ronisid inimestekütid kõrge puu otsa, kust võis asulat hästi näha. 

Tundemärkide järgi otsustades elasid siin inimesed üsna vaesest metslaste 
suguharust. Neid oli arvatavasti mitte üle kahesaja, see tähendab, et täiskasvanud 
mehi oli viis-või kuuskümmend. Päevane elu oli juba soikunud, perekonnad olid une 
rüppe vajunud. Ainult ühe onni ees tampisid kaks naist midagi suures puu sisse 
uuristatud uhm-ris. Ühe naise selga oli seotud laps. Lõpuks kadusid ka need naised. 
Kõik jäi vaikseks ja ainult kaks tumedat varju — kaks vemblaga varustatud valvurit 
liikusid kuulmatult ringi seespool punutud piiret. 

Senikaua kui Grelli kallaletungi üle järele mõtles, uuris Joseph Lorn ümbrust. 
Järsku märkas ta, et lähematest põõsastest hiilib keegi nende poo'e. Silmitsedes 
terasemalt, tundis ta ära Anthony. Hetke pärast oli noormees puu juures ja sõnas 
vaikselt: 

«Parved!» 

Grelli andis teistele käsu redupaigast mitte lahkuda, ise aga hüppas tasakesi puu 
otsast maha ja suundus, püss käes, Jõe äärde. Saabuvas hämaruses nägi ta kaldalt 
pikksilmaga selgesti parvi, mida saatsid paadid. Kaugelt vaadates näis, et kogu flotilt 
seisab liikumatult. 

«Anthony,» sõnas Grelli silma vaatetorust eemaldamata, «võta paat, sul tuleb 
sõita ülesvoolu, nii kaugele kui vähegi saab parvedele vastu. Putterson aitab sind. 
Anna O'Hearyle edasi, et nad veel umbes kümme miili allapoole sõidaksid ja seal 
randuksid. Neid saadab kümmekond paati. Tulgu O'Heary relvastatud meestega 
kaldale. Ütle talle, et siin on natuke tööd ... Juhi paadid siia kaldale, näita, kus võib 
märkamatult maale tulla, ja too mehed otse meie redukohta. Signaaliks on hüübi 
hüüd. Putterson valvaku paati. Niipea kui oled O'Heary ja mehed minu juurde 
juhatanud, pöördu Puttersoni juurde tagasi.» 

Anthony pistis põõsastiku poole jooksma. Koos Putter-soniga lükkasid nad paadi 
kaldast eemale ja juhtisid selle jõe keskele. Grelli pöördus redukohta tagasi. Metsas 
valitses juba hämarus. Loodest lähenesid äikesepilved. Muutus jahedamaks. 
Esimesed välgud sähvisid silmapiiri kohal. Üha lähenev kõuemürin muutus järjest 
tugevamaks. Nii möödus tund. 

Kauguses kostis veniv hüübihüüd. Grelli hüppas puu otsast alla, pani käed 
huultele ja jäljendas meisterlikult sama häälitsust. 

Esimesed harvad vihmapiisad langesid plaksudes tuge- 

vatele palmilehtedele ja varsti hakkas küttidele kosena troopilist paduvihma selga 
sadama. Metsa pilkases pimeduses, mida välgusähvatused vahetpidamata valgustasid, 
põrkas Grelli puu all laiaõlalise ameeriklasega kokku. Mees sirutas talle kareda ja 
tugeva kui lauast käelaba. 

«Tere.tulemast, O'Heary!» tervitas Grelli oma ekspeditsioonipartii ülemat. «Kas 
kõik on korras? Palju on teil relvastatud poisse kaasas?» 

«Kakskümmend. Ülejäänud sõitsid parvedega allapoole. Mida te kavatsete siin 
tegema hakata, mister Righland? Neetud ilm!» 

Grelli seletas ameeriklasele ülesande lühidalt ära. Siis ronis O'Heary koos oma 
patrooniga puu otsa ja silmitses tihedate välgusähvatuste valgusel asulat. Inimesed, 
keda ta oli kohale toonud, tunglesid puu all. Grelli heitis neile pilgu ja nägi 
röövlinägusid, mis kuni silmadeni olid habemeisse kasvanud. Pimeduses välkusid 
külmalt püssirauad, pistodad ja hõbedased kirjad püstolite käepidemetel. O'Heary 
puudutas peremeest õlast. 

«Ehitus asula keskel on esivanemate tempel ja preestri või sugukonnavanemä 
elamu,» ütles ta. «Seal posti otsas ripub heroro — rituaalne kell puust ebajumala all. 
Ebajumalaks on Olokun, merede ja jõgede kaitsja. Kella abil kutsub preester elanikud 
kokku. Ma arvan, et selle kella abil tulebki meil tegutseda. Mul on joruuba suguharu 
neeger tõlgiks. Ta mõistab ka inglise keelt. See kaval tõbras on samuti preestrite 
hulgast, kuid ta aeti mingisuguse tembu pärast suguharust välja. Mees on nüüd val- 
mis kuni oma elupäevade lõpuni mustanahalistele vendadele kätte tasuma. Seal, olge 
lahked, vaadake seda kaelakeega mnsta siga!» 

Grelli nägi paksu turjakat vanameest lühikeste punsunud käte ja õlgade vahele 
tõmmatud peaga. Otsaesise ümber oli tal hõbedane võru. Krässus juuksed olid 
rasvaga määritud, kimpu seotud ja võru alla topitud. Neegril oli seljas põlvini ulatuv 
tuunika, mida vaskpannal õlal koos hoidis. Õlgadel lipendas tal suur laiguline 
pantrinahk ja kaela kaunistas kaelakee sama looma hammastest. Erinevalt teistest 


418 86 


selle maakoha inimestest, kes enamasti paljajalu käsid, olid mehel sandaalid jalas. 
Oma kurja ja kavala näoilme tõttu sarnanes neeger hüääniga. 

«Tema nimi on Urikon. Ta on mulle juba ammust ajast asendamatuks koeraks 
mustade metslindude küttimisel. 

Ajan temaga kohe natuke juttu. Noh, armas Urikon, tule korraks meie juurde ja 
tee peremehele kummardus.» 

Ahvi osavusega ronis endine preester puu otsa ja suudles oma punaste paksude 
huultega pugejalikult Grelli kätt. 

Paduvihm oli selleks ajaks lakanud, kuid taevast katsid ikka veel rasked pilved. 
Ilm muutus üha jahedamaks. Koidik polnud enam kaugel. Tuli kiiresti tegutsema 
hakata. O'Heary sosistas veidi Urikoniga, pühendas siis Grelli oma plaani ja läks 
inimesi piirde äärde paigutama. Nende kohustuseks oli tappa iga pärismaalane, kes 
end põgenemisega päästa kavatseb. O'Heary ja Grelli leidsid, et pärast rünnakut ei 
tohi asulast ega selle elanikkonnast mingeid jälgi jääda. 

Varsti seisid kütid piki piirdetara. 

O'Heary, Grelli ja Urikon läksid nelja küti saatel otse asula keskel asuva 
preestrielamu juurde. 

«Mister Righland, Urikon küsib, ega te märganud asula elanikel mingit värsket 
jahisaaki?» päris O'Heary. 

«Mõned elevandikihvad... laotud riita kahe või kolme onni juures.» 

«Tore! Te saate ülinaljakat etendust näha. See on meie Urikoni parim trikk.» 

Koerte raevuka haukumise saatel lähenesid kütid pimeduses asula keskusele. 
Järsku kerkisid nende ette kahe valvuri sõjakad kogud, keda Grelli oli juba puu otsast 
märganud. Vemblatega tõkestasid nad küttidel tee, kuid Urikon astus ette ja andis 
valvuritele mõjuvõimsalt käsu äikesejumalate, vihase taeva saadikute ette põlvili 
heita. 

«Minge kella juurde ja kutsuge elanikud väljakule, nii käsin mina, jumalate 
preester.» 

Hämmeldunud valvurid alistusid ja senegallasest Alist saadetuna suundusid 
kellaga posti juurde. 

Kui jõuti preestrielamuni, tõstis 0'Heary punutud eesriide, mis sissepääsu varjas, 
laskis Urikoni ja Grelli esimestena sisse, ning laskevalmis püstolit selja taga hoides 
jäi ise viimaseks. 

Onni valgustas rasvalamp. Karusnahkadel magas vana neeger, mähkinud end 
vanasse villasesse tekki. Nurgas seisis alusel puust nikerdatud pea, mis tõestas 
kunstipäraste lõigetega kaunistatud elevandikihva. See oli «esivanemate altar». 
Urikon puudutas vanameest, õlast ning hakkas peene ja läbilõikava häälega vinguma, 
saates seda inetute kehavingerdustega nagu hullumeelne. 

Siin seoti neil käed ja pandi kummuli maha. Varsti lebas vihmast märjal 
maapinnal umbes kolmkümmend toorelt pargitud pühvlinahast rihmadega kõvasti 
kinniseotud meest. See saatus tabas ka mõlemat valvurit, kellelt sene-gallane oli 
vemblad käest võtnud. 

Asulat ümbritsev Grelli meeste ahel muutus hõredamaks, sest polnud tarvidust 
ühtegi lasku teha: ükski asulaelanik ei kavatsenud end taevasaadikute eest põgene- 
misega päästa. 

Järsku pani maa ja veed vappuma katastroofiline kõue-kärgatus, mis prantsatas 
peaaegu üheaegselt oranži valgusesähvatusega. Kõrge kuiv puu asula serval lõhenes 
ülalt alla, nagu oleks keegi ta kirvega pikuti pooleks löönud. Kui ta mõlemad pooled 
hakkasid alla vajuma, süttis puu ereda valge leegiga põlema. 

«Põlvili!» kisendas Urikon. «Kes teist võttis nõuks karistava jumala eest 
põgeneda? Hoidke teda, hoidke, muidu ei jää keegi ellu!» 

Kuid keegi ei mõelnudki põgenemisele. Hirmust vallatud suguharu inimesed 
vajusid põlvili, asetasid peopesad maha ja pistsid näod rohu sisse käelabade vahele. 

Grelli, O'Heary ja madrused sidusid siinsamas väljakul ka teistel meestel käed 
kinni ning andsid naistele käsu viia lapsed sinnasamasse, kuhu perekonnapead olid 
viidud. Niiviisi oli kogu suguharu nagu üks mees varsti tugeva piirdetara taga. 
Relvastatud kütid piirasid aedikut, kus üha valjenes laste meeleheitlik kisa. Hakkasid 
nutma ka naised. Ehmunud kari tungles aediku kõige kaugemas nurgas. 

Grelli käis koos madrustega kõik onnid läbi. Ainult ühes leidsid nad paar surmani 
ehmunud naist ja aega viitmata viidi nad teiste vangide juurde. 

Hakkas koitma, taevas muutus tumepunaseks, kurja-ennustavaks. 

O'Heary valis umbes kolmkümmend noort meest ja käskis neil madruste valve all 
asula taga asuva soise jõekese ääres puid maha võtma hakata. Naised ja lapsed pidid 
oksad maha raiuma. 

Neli paari pühvleid, juhituna vangide hulgast määratud ajuritest, vedasid palgid 
kaldale ja lasksid need metsa-jõekesse. 

Veel üks grupp vange sidus Lorni juhtimisel parve. Lõunaks oli see valmis. Parv 
oli valmistatud palkidest, 

mis olid painduvate väänkasvudega kokku põimitud, ning võis vabalt kõik vangid 
ja isegi osa kariloomadest, toidutagavara ja kõik elevandikihvad peale mahutada. 

Paatidest toodi kohale pikad, kolmekümnemeetrised laevatrossid, mille küljes 
rippusid iga poole meetri järel kaelarihmad. 

Need ripatsitega trossid pandi maha ja madrused hakkasid nende juurde tooma 
paariviisi suguharu mehi. Mustanahaliste lõualuude all klõpsusid kaelarihmade 
metall-lukud. Sellega olid inimesed «rakkesse pandud». Samas korras rakendasid 
O'Heary madrused .ka kõik ülejäänud paarid. Töö viidi läbi imetlusväärse kiiruse ja 
osavusega. 

Varsti polnud trossil enam vabu pesi ning neli püstolitega ja rihmadest piitsadega 
varustatud madrust viisid esimese «kaubapartii» Kwora rannikule. Alles siis said 
suguharu mehed aru, et neid on petetud. Tõusis kisa ja kära. Kuid piitsad ja 
püstolipaugud taastasid kiiresti korra. 

Järgmine ühine kaelakütke, mis oli samuti kuuekümnele vangile määratud, pandi 
suuremate noorukite, naiste ja laste kaela. 

Viimase trossiga pandi rakkesse nelikümmend naist ja elatanud meest, kes Grelli 
arvates kõlbasid veel tööks. Trossi vabade kaelarihmadega ots jäi mööda maad lohi- 
sema. 

Karjaaedikusse jäid ainult suguharu preester ning kaheksa hambutute suude ja 
sügavale aukuvajunud silmadega eite ja taati. 

Toodi kohale raudlabidad. Grelli juhtis vanad aedikust välja, saatis nad hiljaaegu 
küütud maisipõllu äärde ja käskis pikka madalat kraavi kaevama hakata. Vana prees- 
ter pani käed rinnal risti ega võtnud labidat. Teised hakkasid pikkamööda kaevama. 

Viimane vangidepartii polnud veel jõudnud silmist ka*. duda, kui põllule oli juba 
kaevatud umbes kahe küünra sügavune auk. Grelli valmistus püstolit vöö vahelt 

võtma, kuid kuuldes valju hüüdu, pöördus ümber. Erutatud Putterson jooksis tema 
poole. 

«Imetlusväärne, söör Frederic!» hüüdis ta, astudes oma kompanjoni juurde. 

«Sada kuuskümmend inimest! Viis kümmend kuus meest, kaheksakümmend 
naist, kakskümmend neli noorukit ja peale selle veel paarkümmend imikut ja 
väiksemat last! Ning kõik ühegi pauguta, humaan- 

selt, kiiresti ja valuta! Leopardist oli raskem võitu saada eks ole?» 

Grelli ei vastanud midagi, vaid tõstis püstoli. Kõmatas esimene pauk, ja vana 
preester, kuul ninajuures, kukkus valminud haua äärele. Üks kortsus rinnanahaga 
neegri-tar, ehmunud paugust, viskas raudlabida maha ja lõi käed kokku. 

Lajatasid madruste paugud. Siis heitsid nad ohvrite kehad auku. 

Jahmatanud Putterson lonkis hämmeldunult tagasi. 

Viie minuti pärast põld tühjenes ja võttis oma endise ilme. Ainult värske haud ja 
asula onnide kohal taeva poole tõusvad tulesambad meenutasid sissetungijaid. 

O'Heary oli andnud käsu ka osa loomi kaldale ajada. 

Ülejäänud kitsed ja emapühvlid jooksid mökitades ja möirates keset põlevat 
piirdetara ja onne asuvat aedikut edasi-tagasi. 

Kui päike alla vajus, olid külast järel vaid hallika tuhaga kaetud suitsevate 
tukkide hunnikud. Kibe suitsu, hõõguva villaga põlenud liha hais püsis veel kaua 
õhus. 

Saabunud pimeduses roomas põõsastest tulekahjukohale purukslöödud selgrooga 
koer. Tagumisi jalgu raskelt enda järel lohistades tõmbas igerik emakoer 
ninasõõrmetesse kärsahaisu, tõstis koonu kuu poole ja hakkas läbilõikavalt, kõrgelt ja 
ahastavalt uluma. 


6. 


Madrused juhtisid parve mööda metsajõekest ekspeditsiooni peatuskoha poole 
Kworal. Siin ootasid neid juba trossi külge aheldatud orjad. Enne pealelaadimist 
uurisid Grelli, O'Heary ja Lorn «kaupa» igakülgselt, sorteerisid seda ja arvestasid 
isegi loodetavat kasumit. Lõpuks laaditi orjad koos loomadega parvele. Kütid istusid 
paatidesse ja flotill asus teele. 

Üks paat liikus piki kallast. O'Heary uuris sealt ranna-puhmastikku, otsides 
ettesõitnud parvi. Tema kõrval istus kahvatu Anthony, vapustatud kõigest nähtust. 
Selle päeva sündmused jäid alatiseks musta ja hirmsa plekina püsima tema mällu 

Enne järgmise päeva koitu liitus uus parv kolme eelmisega ja kogu partii hakkas 
viivitamatult mööda jõge alla sõitma. 

Parvede ääred olid okstest ja hagudest varbtaraga piiratud. Kaldalt polnud 
võimalik laadungit näha ja paistis, et parvedega veetakse ainult väikeste vaiade külge 
seotud loomi. 

Et loomi joota ja orje sööta, tuli teha veel kaks peatust. Igaühele anti ööpäevaks 
peotäis riisi ja vahel lisati ka tükk keedetud liha. 

Heiomo-Išanilt ostetud orjade hulgas olid mõned sõjakad sudaani tuareegid, 
kuivetanud, soonelised ja erakordselt julmad. O'Heary määras nad valvuriteks. Nende 
vanemaks pandi Urikon. Raevukad, pikkade nahkpiitsadega varustatud valvurid 
tekitasid aheldatud orjades rohkem hirmu kui orjakauplejad ise. 

Kaheksandal novembril vabanesid tugeva äikesevihma ajal «Gloria» ja 
«Dorothea» trümmid laadungist, mis oli Hesomo-Išani jaoks siia toodud: piklikud 
puukastid vanade musketitega, püssirohu- ja rummivaadid ning mõned muud kastid 
odava tühja-tähjaga rändasid tühjendatud parvedele. Seejärel võtsid needsamad 
trümmid vastu elava kauba neljalt parvelt. Putterson vaatas läbi luugi nendesse tulvil 
trümmidesse ja põrkus eemale .. . 

Järgmisel päeval läbisid mõlemad kuunarid paduvihmast veel märgade purjede 
all, mis lajatavalt tuule käes plaksusid, Kwora suudme ja võtsid kursi Fernando Po 
saarele. Saare vetes lasti Grelli, Putterson ja Anthony paatidesse ja nad pöördusid 
«Orionile» tagasi. Laevaomanik, vahetamata isegi oma ekspeditsiooniülikonda 
mundri vastu, mida ta prikil tavaliselt kandis, kutsus pastor Redlingu enda juurde. 

«Minu armas pastor,» pöördus ta vaimuliku poole kõige südamlikuma ja ehtsaid 
tundeid väljendava häälega, «ma olen sügavasti kurvastatud sellest paganlike 
eksiarvamuste pimedusest, milles siinsete pärismaalaste hinged ekslevad. Laevad 
tulevad siia harva, kuid siin kohapeal töötavad misjonärid, kellega te meie äraolekul 
tutvusite. Te nentisite kurvalt, et sellel saarel pole kristlikku kirikut. Ma tahan,, et 
pärast meie külaskäiku see kirik siia ehitatakse. Palun teid otsekohe siinsete 
tegelastega üksikasjades kokku leppida, sest juba paari tunni pärast hiivame ankru. 
Arvatavasti leiate nende misjonäride hulgas kindlameelse kristliku jutlustaja, kes 
võib tulevase tagasihoidliku kiriku õpetajaks hakata. Vastasel korral tuleb kutsuda 
siia pastor Euroopast. Ärge öelge ära ja võtke 

minult vastu need tuhat naela kiriku püstitamiseks, kus paganaid võiks tõelise 
jumala poole pöörata. Suvatsege käsutada seda raha täielikult oma äranägemise järgi, 
sest tean, et annan selle kõige väärikamatesse kätesse.» 

Pastor Redling võttis allakirjutatud tšeki kummardusega vastu ja õnnistas 
annetajat vaikides laia ristimärgiga ... 

Kahe tunni pärast jäi Santa Isabeli laht tühjaks: kaks laeva, lüües ookeaniveed 
vahule, vedasid elava laadungi Ameerika orjaturgudele, kolmas aga — prikk «Orion» 
— lendas täispurjes India ookeani kauge saare poole. 


Kuues peatükk MISSIS BEANGLE'1! KAASÜÜRILINE 
Last saada on kergem kui masinat uut! 

Väärt sukapaar töölise elust on enam! 

Ja vaheldust pakuvad võllapuud — 

küll vabadustähiseks kaagid on kenad! 

Kas veider ei näi, et kui nälg meil on pihus, 

kui kehviku kaebehääl kõrvu meil lõikab, 

siis masinalõhkujad tehakse pihuks 


ja elu on odavam sukast? 

Byron 


«Vannun, et ei kunagi ühelegi inimesele ega inimestele maailmas ei tee - ma avalikuks 
nende nimesid, kes võtavad sellest salajasest komiteest osa, nende tegevust, koosolekuid, 
salapaiku, riietust, näojooni, välimust ega kõike seda, mis võib viia nende paljastamisele. .. 
ähvarduse all, et mind siit maailmast kõrvaldatakse esimese vastutuleva venna poolt... 

Aidaku mind jumal ja õnnistagu mind hoida kiriku vannet rikkumatuna.» 

Inglise ludiitide' vanne. 


* Ludiidid — inglise tööliste salajane revolutsiooniline organisatsioon XVIII sajandi 
lõpul ja XIX sajandi algul. Nimetatud Ned Luddi, vennaskonna müütilise juhi järgi. 
Vennaskonna liikmed arvasid ebaõigelt, et tööliste kannatused kapitalismi ajal on 
tingitud masinate rakendamisest, ning seadsid oma ülesandeks masinate ja uute kapita- 
listlike ettevõtete purustamise. 

1. 


Vana teener Francis laskis rullkardinad alla, tõmbas akendele eesriided, ette ja tõi 
küünlad mister William Thompsoni kabinetti. 

Kurb jõululäupäevaõhtu juhtus sel aastal olema! Kusagil tundmatutes vetes, võõra 
taeva all rändab poeg Richard ja temaga koos kaks truud majasõpra. Võib-olla 
ähvardab neid praegu hädaoht? Või tõstavad nad keset lõunamerede toredust klaasid 
oma edusammude eest .ja neil polegi aega-meenutada kodumaale jäänuid? Aga võib- 
olla mõtlevad nad praegu kurbusega talveõhtust, rasketest lumeräitsakatest, tühjast 
piketilauast ja vanadest sõpradest kolde ääres? 

Missis Thompson, kogu Boltonis tuntud heategev daam, astus oma abikaasa 
kabinetti, et hajutada tema mõtisklusi ja teda hoolikalt kaetud jõululauda paluda. 

«William,» ütles ta mehele, «täna on meil kurb pidulauas istuda. Tahaksin nii 
kangesti, et tänane jõululäupäevaõhtu kujuneks tõeliseks kristlikuks pühaks, nagu 
vanal heal ajal! Saatke, söör, teener tänavale ja käskige tal tuua mõni väike vaene 
poiss, keda võiks selle laua äärde istuma panna. Ma pole juba nii ammu näinud lapsi 
meie majas!» 

Mister Thompson läks isiklikult «jõulupoisi» otsinguile. Need ei kestnud kaua. 
Jõudnud lähemale ristteele, märkas ta sakslasest vorstikaupmehe valgustatud akna 
taga väikest poissi, kes imetles pitsilise paberiga kaunistatud jõurupõrsaid ja sinke. 
Nagu kõikides auväärsetes jõulujuttudes, oli poiss vaeselt riietatud ja külmast kössi 
tõmbunud, puhus külmanud sõrmedele sooja ega pööranud paberiehtes põrsalt silmi. 

Noor džentelmen pidi mister Thompsoni käest peaaegu minema putkama, kuid 
talle meenusid nähtavasti jõulu-traditsioonid ja ta järgnes advokaadile. 

«Võta, poiss, kuub siin maha ja ütle sellele heale leedile oma nimi,» ütles mister 
Thompson külalisele, kui nad olid esikusse astunud. 

«Minu nimi on Thomas Beangle,» vastas «jõulupoišs», «ema andis mulle pool 
šillingit maiustuste ostmiseks ja käskis kiiresti koju tulla. Meil on täna ka pidulik 
SÖÖMING.» 

«Thomas Beangle? Ütle, Torn, kas sina käisid koos emaga kord suvel minu juures 
kontoris? Tunned sa mind ära, Tom?» 

«Jah, söör!» 

«Nähtavasti on minu nõu ja abi sellele perekonnale kasuks olnud. Tead, Daisy, 
omal ajal andsin selle poisi emale soovituskirja Puttersoni juurde. Sa arvatavasti töö- 
tad laevatehases, Torn?» 

«Ei, SÖÖT.» 

«Tooge veel ühed sööginõud lauale! Daisy, vii poiss pesukausi juurde. Francis, 
süüdake piduküünlad. Istu lauda, Thomas, ja ütle mulle, millega sa siis praegu tege- 
led.» 

«Ma õpin mister Humphrey Chaseweaki koolis, söör.» 

«See on ju kiiduväärt, kuid kust võtab missis Beangle raha, et sulle haridust anda, 
Thomas? Ta ju kaebas mulle oma viletsa elu üle... Kuid. ma ei taha sind praetud 
hanest eemale kiskuda! Mulle meenub, et sul on ka vanem vend. Teie perekonnaasjad 
on nähtavasti paranenud? Minu poolt õigeaegselt antud nõu...» 

«Tänan teid, söör.» 

«Daisy, pane nüüd oma külalisele pakk valmis. Ta viib selle koju teistele 
perekonnaliikmetele. Jutusta mulle, Thomas, kuidas elab missis Beangle.» 

«Söör, kui ema meid mister Puttersoni dokkidesse tõi, pandi George puid maha 
laadima, mina aga pidin laaste ja saepuru korjama. Seal laevatehases oli neid terved 
mäed. Ma vedasin laaste käruga ja eraldasin väikesed tükid suurematest. Suuremaid 
müüakse küttepuude pähe kallimalt, väikseid ostavad vaesed. Seal töötas palju teisi 
poisse. Mina ja George tulime dokkidesse kella kuueks hommikul, kell üheksa õhtul 
pöördusime koju. Mulle näis, et see kestab juba terve aasta, kuid oli möödunud ainult 
kuu aega. Siis tuli üks leedi meie naabritädi Polly juurde, teate, selle vanakese 
juurde, kellel uue laeva vettelaskmisel poeg surma sai..; » 

«Nähtavasti sinu komiteest, Daisy. Jätka poiss.» 

«Ei, see leedi polnud komiteest. Leedid komiteest kõnelevad pikalt hingede 
päästmisest, annavad paar penni ning lubavad kantud riideid saata. See oli aga ilus, 
noor ja väga lahke Jeedi. Kui tädi Polly talle oma poja Mike'i hukkumisest jutustas, 
hakkas noor leedi nutma. Siis mõne päeva pärast kutsus meie juhataja mister 
Chaseweak tädi Polly enda juurde ja teatas, et ta hakkab.pensioni saama ja et korter 
on terve aasta eest ette ära makstud.» 

«Ja siis pöördus ka sinu ema selle leedi poole?» 

«Jah, söör, minu ema uuris välja, kes oli see daam, ja läks ise koos minuga tema 
juurde. See oli kaugel, kaksteist miili linnast väljas. Leedi kõneles emaga 
pargilehtlas ja sellest ajast on meie elus palju muutunud. Mind pandi mister 
Chaseweaki kooli ning ma oskan juba kirjutada ja ülesandeid lahendada. George'i aga 
võttis laevatehase vanemjoonestaja mister Barlett enda juurde õppima. Nüüd mõistab 
George juba vahvaid laevu joonistada ja teenib isegi raha, ta on ju viisteist aastat 
vana! Mister Barlett räägib, et kui George veel edasi õpib, siis saab temast tõeline 
kunstnik. Ja kui ema üürib meie teise toa mõnele vaiksele üürnikule välja, hakkame 
päris hästi elama.» 

«Kas sa ei saanudki teada, kuidas tolle daami nimi oli? Ta on nähtavasti väga 
rikas, et võib korraga kahe perekonna eest hoolt kanda? Daisy, kes võiks see 
siinsetest heategevatest daamidest olla?» 

«Ei tea, William, ma kuulen esmakordselt sellest salapärasest inimesest... » 

«Ma lean tema nime, söör! Ta on aidanud ka meie vana Putkinsit, kes endal 
kirvega sõrmed vasakul käel ära raius. Ta elab nüüd leedi juures Chiensfieldis ja on 

kodu-tisleriks ... Leedi nimi on Emily Righland ja ... ta on kõige ilusam leedi 
terves krahvkonnas!... » 


2. 


Pühad möödusid. Mister William Thompson oli ammugi nii väikese külalise kui 
ka igihalja jõuluoksa unustanud. Vanal advokaadil sigines iga päevaga uusi muresid 
juurde. Varemalt oli ta alati rõõmustanud, kui punase näoga kirjakandja kontori ukse 
ees postitõllast maha astus, kulunud nahkkoti üles vedas ja vanemametniku Jenkinsi 
lauale virna ajalehti, ajakirju, kinnipitseeritud pakke ja ümbrikke ametlike ja 
sõbralike kirjadega pani. Nüüd polnud see enam nii! Kiireiseloomulised kirjad, 
askeldusterohked ebameeldivad asjatoimetused, murettekitavad teated ... Nagu oleks 
aegade hoovus ise oma suunda muutnud ning kiiremaks ja sogasemaks läinud: 
nähtavasti oli lastud sellelgi vabrikurattaid keerata! Ja tema, juriidiliste teaduste 
doktor ja kuninglik advokaat, oli selle keerise jaoks liiga vanaks muutunud .. . 

Jaanuariõhtul, kui Kiviste väravakaarte kohal rippu- 

vate laternate kollases valguses liuglesid vaikselt kuivad lumehelbed, pöördus mister 
William Thompson jällegi kontorist koju. Kuidas oli ta varem armastanud seda sisse- 
harjunud pikaldast jalutuskäiku! Kui palju kuulsaid kohtukõnesid oli ta neil tuttavail 
kitsail tänavail välja mõelnud!... Käies oli nii hea kokku seada sujuvaid lauseid, 
meenutada vanaaegseid kõnemehi, Cicerot... Oh, Cicerol polnud neid muresid, mis 
kaasaegsele juristile osaks saavad! Cicero ajal oli alamrahvast kergem vaos hoida kui 
kaasajal... Rooma alamrahvas ei teinud midagi, rahuldudes raasukestega patriitside 
laualt, elas «leivast ja tsirkusest», aga need ... need loovad kõik rahvarikkused: nende 
käed peavad olema kiired ja pead alandlikud! Kõige ohtlikum on see, kui nad ise 
hakkavad oma tegevusest aru saama, sest neid on palju, suured hulgad. Vabrikuisse 
kokkuaetuina võivad nad seal kergesti ühte nõusse heita ... See on hirmus! 

«.. Seal linna ääres paistab purpurne kuma. See oli kaevanduste tulede kauge 
vastuhelk. 

Päeval ja ööl tõstab krigisev vints seal maa alt päevavalgele tohutuid punutud korve 
kivisöega. Kaevanduse kohal seisab alati määrdunud valge punase helgiga pilv. See on 
aur, uus jõud, mis on sündinud kahe vana — tule ja vee liitumisel. Vanade 
hirmutekitavate ebajumalatega sarnanevad masinad, suured ja rohmakad, pühivad ja 
ähivad raskesti: aurusilindri kohal kõiguvad rasked kangid ja masina iga ohkega lendab 
taevasse uus aurupilv... Ent maa all, Boltoni kaevanduses ja etes elavad inimesed, ela- 
vad küünalde tuhmjas valguses tervete perekondadega, naiste ja lastega, ja haruharva 
tõusevad nad maa peale, et päevavalgust näha. Nad ei ole ei kurjategijad ega raudus 
jalpadega vangid, nad on lihtsalt talupojad, kes oma maatükilt minema aetud, või 
teised vaesunud kehvikud. Kaelas on neil raudvõrud; raudvõrudele on graveeritud 
söekaevanduste auväärse omaniku, söör Harry Hartly, krahv Ellsweaki nimi. 
Ajalehtedes kirjutatakse, et parlamendis olevat nüüd just arutusel kaevurite palvekiri 
nende kaela võrude maha võtmise kohta '... Aga seal, piki Calcexi jõge, Boltoni 
kaugemas äärelin- 


! Seadus kaelavõrude mahavõtmise kohta kaevuritelt anti parlamendi poolt 1775. 
aastal, kuid paljudes inglise kaevandustes, sealhulgas ka soolakaevandustes kestis töö 
raudvõrude ja ahelatega kuni XVIII sajandi lõpuni. 

nas, kuhu kaob lõputu Toomkiriku tänav, kõrguvad mister Righlandi uued 
vabrikuhooned — kalevi-, puuvilla- ja köievabrikud... 

Vanale advokaadile meenus, kuidas ta üsna hiljaaegu oli «Põhja-Briti 
Kaubakompanii» valitseja mister Ralf Norwardi saatel vaadanud neid vabrikuid, mis 
juba töötasid ja mida alles ehitati... Mister Thompsonile jäid meelde lapsed — väikesed 
haledad kogud, mõned puukin-gades, mõned kõrgetel puupakkudel, et käekesed 
tööpinkideni ulatuksid ... Üks väike viie-kuueaastane tüdruk, oli paku kaotanud ja 
komistanud. Meister haaras siis vihaselt paku kätte ja lõi sellega tüdrukule pähe... Ja 
naistöölised!... Kõhnad, kõige vastu ükskõiksed, mullakarva nägude ja inetute kätega... 
Masinalisandid, mis seal parata! 

Sadadena surevad need naised ja lapsed tehasepalavikku, mis sarnaneb 
vanglatüüfusega. Nii möödubki nende elu lapsepõlvest kuni ... koikuni Ühiskondliku 
Hoolekande Majas, kus advokaadi abikaasa missis Daisy Thompson annetab penne 
puukirstude soetamiseks... Mis seal rääkida, see kõik on kurb riigile, kurb rahvusele, 
kuid... 

... Kuid ainuüksi möödunud 1772. aasta (mister Thompson oli juba jõudnud teha 
kokkuvõtteid kodumaise kaubanduse kohta) jooksul moodustas Inglismaa uute vabri- 
kute käive üle kümne miljoni naela. Kui palju on aga sealjuures teeninud Briti juristid, 
niisugused nagu mister Thompson, kui palju on Briti parlament läbi vaadanud kaebusi, 
vaidlusi ja palvekirju!... 

Sest need veretute nägudega varjud, need vabrikutöölised olid ju kaevanud 
parlamendile! Kurbuse- ja vaesuse-meri ei jää alati vaikseks, vahetevahel on ta rahutu 
ja peksab vastu kiviseid kaldaid!... 

Vastuseks kõigile palvekirjadele anti hiljuti seaduseelnõu ettevõtjate õiguste kohta 
«.. Muidugi mõista, parlament ei toetanud lihtrahvast, vaid rahvuse tugipuid — 
ettevõtjaid: ta seaduspärastas ka laste töö alates viiendast eluaastast. Ja kuidas võiski 
see teisiti olla? Vabrikandid rakendavad töösse uusi masinaid, uusi tööpinke ning mitte 
enam endine kogenud kangur, ketraja ja korrutaja, vaid paar lastekäsi toodavad 
tööpingi juures kedrust ja kangast kümme korda rohkem kui varem ja... kümme 
korda odavamini! 

Mister Thompsonil püsib veel värskelt meeles see aeg, kui tema maa, tema rikastuv 
Inglismaa hakkas oma Ameerika asumaadest uut kiudainet — puuvilla sisse vedama. 
Suurepärane asi, kui seda hästi töödelda. Ning inimmõistus, mille nuputamisvõimel pole 
ei otsa ega äärt, leidis kiiresti uued viisid, kuidas odavamini ja paremini seda kiudainet 
töödelda. Olge lahked? Mingi tavaline inglise tisler nimega Hargreaves võttis kätte, 
mõtles välja ketrusmasina ja nimetas selle oma valgepäise tütrekese nime järgi 
«Jenny'ks». Ammuks see küll oli? Ning pole möödunud veel kümmet aastatki, kui kogu 
Inglismaal keerlevad need vokid, ja on välja mõeldud juba uued tööpingid, et kangrutöö 
ei jääks ketramisest maha. Mõistagi et masinatega varustatud uute vabrikute arv 
hakkab aasta-aastalt kasvama, nõudmine kauba järele on ju suur, töötamine tööpinkidel 
aga odav... Kuid kuhu peavad siis minema need vanad head meistrid ja meistriabid, 
perekonnaisad ja igavesed töömehed? See... pole päris selge! Hm! Kui järele mõtelda, 
siis tõepoolest nende olukord muutub. 

Advokaadi mõtisklused katkestas pöörane vandumine kõrgelt kutsaripukilt... 
Mister Thompson, kes oli mõtteisse süvenenuna tänava keskele jõudnud, pääses vaevu 
hobuse kapjade alt. Paks kutsar valas hajameelse džentelmeni üle needustega, ent samal 
ajal viskas sõitja tagaistmel sõbraliku liigutusega karusnahkse katte kõrvale ja palus 
piinlikkust tundvat advokaati istet võtta: ilmmes, et mister William Thompson pidi 
peaaegu Boltoni pankuri mister Samuel Landy kalessi alla jääma! 

Vanad sõbrad sõitsid koos kuni advokaadi majani. Teel toibus Boltoni jurist 
ehmatusest ja tegi mister Landyle ettepaneku veeta õhtu sõbralikus vestluses. Härra 
advokaadil oli nii mõndagi, mida usaldusväärse majasõbraga arutada! 

Mõlemad džentelmenid, peremees ja külaline, võtsid vanaaegse kabineti tugitoolides 
istet. Kohv ja liköör seisid ümmargusel laual. Küünlaleek pani klaasidesse valatud 
likööri rubiinselt sädelema. Kaminas praksusid puud, kord lõid nad leegitsema, 
pillutades sädemeid laiali, kord kattusid halli höõgumistuha kirmega, kuid kabineti nur- 
gad jäid poolpimedaks ning sealt, rohekast hämarusest kostis väsimatu kilgi, selle ruumi 
vanima elaniku siristamist. 

«Värsked uudised?» küsis pankur, osutades lahtimurtud pitseritega kirjaümbrikule. 
«Kus viibib prikk praegu?» 

«Kirjad on saadetud teele kaheteistkümmendal novembril ja seal on märgitud 
«Greenwichi meridiaan, kümme kraadi lõunalaiust, Ginea laht». Vastutulnud sõjalaev, 
fregatt «Ristirüütel» oli need väga kiiresti Plymouthi toimetanud. Richard kirjutab, et 
«Orion» sõidab laadungiga Kaplinna ja siirdub sealt siis edasi. Võimalik, et jõulu- 
laupäeva pühitsesid nad juba Righlandi saarel. Putterson kirjeldab, kuidas ta Aafrikas 
oli suuri vaevu ninasarvikute ja leopardide küüsist pääsenud. Arvatavasti teeb ta asja 
hirmsamaks, kui see tõeliselt oli... Palju imelikumad asjad sünnivad aga laevas endas. 
Richard kirjutab neist, tõsi küll, väga napilt, kuid tema kirjast selgub, et tema ja 
Righlandi vahel on tekkinud vihavaen. Ta viitab uue kompanii juhi mingisugustele 
mustadele tehingutele.» 

«Kas tõesti leiab Richard aega, viibides leedi Stanfordi seltskonnas, tegelda kompanii 
asjadega?» 

«Samuel, ma usaldan teile seda, mida seniajani olen isegi oma naise eest varjanud. 
Richard tühistas teel olles oma kihluse leedi Elleniga ...» 

«Mu jumal, mis oli siis selle põhjuseks?» 

«Mõistate, Samuel, see Righland astus teistkordselt minu poja ja tema väljavalitu 
vahele. Tõsi, ma ei saa väita, et Richardi uus väljavalitu oleks mulle sümpaatne olnud, 
kuid sellegipoolest oli tema kihlus linnas juba teatavaks saanud. Ja nüüd, reisil olles, tegi 
Richard avastuse, mis ei jäta kahjuks mingit ebaselgust leedi ja Frederic Righlandi 
suhetesse.» 

«Lubage! Nad on ju alles pool-aastat tuttavad!» .«Sellele vaatamata on see 
vaieldamatu fakt. Richard on selles kindel.» 

«Missugused sensatsioonilised uudised! Ja... leedi Emily?» 

«Vaadake, Morton kirjutab mulle, et ma erilisi ettevaatusabinõusid tarvitusele võttes 
hakkaksin abielulahutusprotsessi, ette valmistama. Järelikult on asi tõsine.» 

«William, vanasõna ütleb: «Senikaua kui supp keeb, on ta ikka tulisem sellest, mis 
lauale pannakse.» Võib-olla et pärast tagasipöördumist läheb kõik korda? Üleüldse on 
see merereis imelik ettevõte niisuguse asjaliku džentel-meni poolt nagu Frederic 
Righland.» 

«Richard kirjutas temast veel imelikumaid asju. Tema 

viidetest võib järeldada, et Righland pole isegi Chiensfieldi seaduslik pärija!» 

«Noh, siin kõneleb juba pime armukadedus. See on teie poja ilmselt ebaõiglaseks 
teinud.» 

«Võimalik. Minus ei tekita Righlandi pärijaõigustesse astumise seaduslikkus mingeid 
kahtlusi. Kuid sellele vaatamata soovitab Richard, et lõpetaksin kõik suhted «Põhja- 
Briti Kaubakompaniiga» ja tema juhiga.» 

«Lora! Righland on suur ärimees, kes võib-olla ei vali alati küllaldasel määral 
vahendeid oma ideede elluviimiseks, kuid ta on laia haardega inimene. Olen temaga tõ- 
siste tehingutega seotud. Kas te lugesite viimases «Monitori» numbris, kuidas on 
kasvanud kompanii dividendid ja millise ulatuse võtavad ookeanitagused kaubandusli- 
kud operatsioonid? Peale selle on Righland kinkinud linnale suuri summasid 
heakorrastamiseks ja kiriku ehitamiseks — need on jumalale meelepärased teod.» 

«See kõik võib niimoodi olla. Kuid millised on nende vahendite allikad? Ta kulutab 
ju vähemalt poolteist korda rohkem, kui seda on «Monitoris» näidatud dividendide 
summa. Richardi sõnade taga peitub midagi, olen selles veendunud!» 

Landy tahtis vastu vaielda, kuid lõi käega ja ohkas. Mister William jätkas: 

«Kas mäletate, Landy, seda meeldivat suveõhtut, kui ma kitsas sõprade ringis 
avaldasin Righlandi pääsemise üksikasjad? Näib, et Mortoni käsikiri vaikib nende 
sündmuste olulistest üksikasjadest. Ma olen kohustatud saladuses hoidma üht episoodi, 
mis sündis just tolle tähelepanuväärse päeva eelõhtul, kuid asjad on niivõrd keeruliseks 
muutunud, et pean teiega täiesti avameelne olema. Sel päeval tuli minu juurde keegi 
tundmatu. Ta nimetas ennast Rodgersiks. ..» 

Vana Landy, kes oli kogu oma tähelepanu keskendanud kuulamisele, ei lausunud 
sõnagi. Pingsas vaikuses praksusid kuivad puud ja kilk nurgas tõstis vahetevahel oma 
häälekest. Mister Thompson läks üle poolsosinale. 

«See inimene otsis röövitud vääriskivide jälgi ning teda huvitas kõige rohkem 
«Musta Noole» hukkumise ja Righlandi pääsemise lugu. Rodgers oletas, et Righland on 
tapnud kapten Bernardito Luisi ja omandanud selle piraadi varanduse — vääriskivid, 
mida hinnati kuuekümnele tuhandele naelsterlingile!» 

Isegi kilk oli vaikinud. Ainult Francis lohistas söögitoas oma vilttuhvlites 
podagrahaigeid jalgu. 

«Ütelge, mister Thompson,» küsis pankur paljutähendavalt, «kas te tunnete 
Righlandi agenti, endist meremeest Jeffrey MacRayle'i?» 

«Kuulsin seda nime möödunud suvel... Mingisugune lugu bandiidi kallaletungist 
tema korterisse ...» 

«Aga kas te pole sidunud seda lugu teie salapärase külalise Rodgersiga?» 

«Ei, see pole mulle pähe tulnud.» 

«Aga just nimelt teie Rodgers oligi see bandiit... Ta röövis MacRayle'ilt kalliskivi ja 
pidi ta peaaegu tapma.» 

«Mu jumal!» 

«Löök oli ilmselt Righlandi vastu sihitud. Ja võimalik, et just teie, William, aitasite 
kaudselt kaasa sellele löögile, mis anti teie tähtsaima kliendi pihta.» 

«Aga, Landy, kui Rodgersi kahtlused on õiged, siis otsis ta nähtavasti oma osa 
Bernardito varanduses. Minu lugupeetud klient, kes oli röövitud kalliskivid omastanud, 
on ise tõmmanud endale riisiko kohata teisi pretendente sellele röövitud varandusele.» 

«Teie Rodgers oli lihtsalt osav bandiit! Tal oli teie abi tarvis, et leida moodus, kuidas 
söör Fredericut paljaks varastada.» 

«Kuulge, Landy, mis ajasfolete muutunud nii tuliseks Righlandi kaitsjaks? Millega 
on see inimene teid ära nõidunud? Mis taud on nakatanud kõige auväärsemate Boltoni 
põliselanike päid? Putterson hakkas tema kompanjoniks. Oma jutu järgi olete ka teie 
astunud temaga tõsistesse äritehingutesse. Leedi Stanford on usaldanud talle oma vabad 
vahendid. «Monitor» ülistab teda ja kõneldakse, et isegi lehe toimetaja on saanud 
kompanii aktsionääriks. Boltoni linnapea on Righlandilt vastu võtnud suure summa 
linna heakorrastamiseks. Sadama- ja tollivõimud osutavad talle laialdast toetust. 
Riiklikud kalevikontrolörid panevad kahtlase kergusega plomme «Boltoni Manufak- 

tuuri» toodetele. Isegi kirik... Kas te kuulsite, missugust kiitust avaldati ohverdajale 
viimase jutluse ajal kirikus? Ja lõpuks, sajad tuhanded väikesed aktsiaomanikud... Ei, 
see pole isegi taud, see on mingisugune saatanlik võrk, kurat võtku! Kuid mina võin 
julgelt öelda, et ametlikud suhted selle kliendiga pole mind temast sõltuvaks teinud. Mul 
on kasulik ajada kompanii asju, kuid ma võin iga hetk 

neid katkestada, nagu soovitab seda minu poeg. Miks te vaikite, Samuel?» 

«William! Avameelsus avameelsuse vastu! Enne kui järgida oma pimestatud poja 
sonimistele, peaksite tõe teada saama ... Teil on täpselt teada, et minu panga peamised 
vahendid koosnevad Puttersoni, veel mõne vabrikandi, teie ja lõpuks kindlustusseltsi 
hoiustest...» 

«Jumal küll, milleks see sissejuhatus? Panga asju tean ma .paremini kui omi! Ärge 
hirmutage mind, Landy!» 

«Kuulake siis, William. Suvise börsipaanika ajal ostsin ma suure summa eest 
aktsiaid, mille hind langes — ja lasksin mööda... Saabusid kiired maksutähtajad ja 
ma vajasin viivitamatult laenu. Visklesin nagu palavikus, sest hoiustajate vähimagi 
rahutuse puhul oleksin pidanud tunnistama oma pankrotti. Ma varjasin asjade tõelist 
seisundit isegi kõige lähemate sõprade eest, kuid MacRayle teadis minu 
möödalaskmisest, sest osa pabereid olin ostnud tema kaudu. Tema tutvustaski mind 
mister Righlandiga ja me leidsime selle džentelmeniga kiiresti ühise keele. «Bolton- 
Pangale» kõige kriitilisemal momendil kontrollis Righland üsna pealiskaudselt minu 
bilanssi ja riskeeris suuresti, andes mulle veksli vastu laenu kuuekümne tuhande naela 
suuruses summas, tõsi küll, kõrgete protsentidega.» 

«Edasi, Landy, edasi!» 

«Õiendasin maksud ära ja sain jalad alla. Tänu sellele toetusele pidas pank vastu. 
Kuid, mu kallis William, need kuuskümmend tuhat polnud ... rahatähtedes. Need olid 
suured briljandid, mida Righlandi agendid minu nimel Hollandis maha müüsid. 
Righland pakkus mulle vääriskive ja agentide teeneid tingimusel, et tema nime kivide 
müümisel ei mainitaks. Mis jäi mul teha? Võisin ma tollal nende kivide päritolu üle 
mõtteid mõlgutada? Ja kas võib üldse surnud piraadi varanduse omastamist 
džentelmenile ebasobivaks pidada?» 

Mister Thompson hingas raskelt. 

«Mu põlved värisevad,» oigas ta. «Samuel, te ei tohi pahandada, kuid ma olen 
sunnitud oma hoiused üle viima . *-.» 

«See on kahjuks võimatu, William. Pärast seda, kui pank oli vastu pidanud, 
paigutasin Puttersoni pealetungival nõuandel kõik hoiused «Põhja-Briti 
Kaubakompanii» paberitesse ja ootan nende kiiret käivet. Mul ei ole vaba raha, et 
tagastada nii suurt hoiust, nagu seda on teie oma. Nüüd 

oleneb nii teie kui ka minu saatus täielikult Righlandi kompanii õitsengust.» 

«Mu jumal! Tähendab, iga löök selle firma reputatsiooni pihta või plekk tema 
omaniku nimel ...» 

«... teeb meid kerjusteks, mu vana sõber! Meie heaolu on võõrastes kätes, 
William!» 

Sügavas vaikuses, mis nüüd kabineti hõivas, hakka? pimedast nurgast uuesti ning 
veelgi selgemalt kostma aeg-ajalt kuiva ja nagu pilkavat «tsikk! tsikk! tsikk!» 

Ja selles rusuvas vaikuses lõi vana Francis, kes akna-katet sättis, ehmatuses käed 
kokku ja ajas portselanvaasi ümber. 

«Mster William, vaadake aknast välja ... Toomkiriku tänaval põlevad mister 
Righlandi uued vabrikud!» 

Mõlemad vanad džentelmenid tormasid akna poole. Linna katuste kohal hõõgus 
purpurne kuma. Isegi läbi kahekordsete'aknaklaaside tungis kabinetti hädakella kauget 
helinat ja kostis kaks ebaühtlast kogupauku püssidest. 


3. 


Mööda Toomkiriku tänavat, mis algas Vanasadama pargi juurest ja kadus lõpuks 
äärelinna hüttide suitsusesse virvarri, liikus alla hall, vaikiv, tööpluusidesse ja põlledesse 
riietatud meeste, naiste ja laste summ. Paljud kõndisid katmata peadega. Paljud kandsid 
seljas kange ja kirkaid, mõnel rahvahulgas sammujal aga õõtsus õlal püssitoru. Kaugelt 
sarnanes see kõik matuserongiga. 

Peaaegu kolmandiku kogu sellest rongkäigust moodustasid' lapsed. Kohmakad 
puukingad jalas, sammusid nad raskelt, hoides vanematel seltsimeestel käest. Mõned 
kõige nooremad olid haaranud veel laste igivana kombe kohaselt kaltsudesse riietatud, 
kivinenud karmide nägudega naiste seelikutest kinni. Boltoni advokaadi eelaimus oli täi- 
tumas: mure- ja meeleheitemeri oli voolanud Ifnna tänavaile ja peksis vastu ner/de 
kiviseid kaldaid! 

Esimese rivi kohal lipendas plakat, valgele linase riide ribale oli musta värviga 
kirjutatud: 

«Masinad välja!» 


Mõnede rongkäigust osavõtjate rinnale oli kinnitatud väike laud kirjutisega: «Masin 
on mu vigaseks teinud», «Masin töötab — mina nälgin». 

Kui rongkäik oli möödunud kahest-kölmest ristteest ja äärelinnale lähenes, hakkas 
vihmamantlisse riietatud pikk mees, kes sarnanes Crömwelli aegadest pärineva 
puritaen-lasest' jutlustajaga, laulma metsiku häälega laulu, millega liitus kogu 
rahvahulk. Viis kõlas nagu kifikukoraal, monotoonselt ja pidulikult. 

Möödaminejad jäid tänavale seisma ja saatsid rongkäiku kord kaastundlike, kord 
ehmunud pilkudega. Äärelinnas aga võeti demonstrandid üha sagedamini vastu 
tervitushüüetega akendest ja kõnniteedelt. 

Rongkäik lähenes pikale piirdetarale, mille taga paistsid «Boltoni Manufaktuuri» ja 
selle naabruses asuva köievabriku tsehhide telliskivihooned. Sügavuses, piki kogu 
tööstusliku maa-ala põhjapiiri voolas jõeke; terrfia kinnikülmumata vesi, õlilaigud 
pinnal, mustendas lumiste kallaste vahel. Kaks pargast seisid randumissilla ääres. 
Kaldal 
aga kõrgus värvimistöökoja hoone. Ülalpool tõkestas jõevoolu pais. Juhituna kanalisse, 
sulises vesi pahaselt, kohtudes telliskiviseinte vahele kinnitatud suurte puurataste 
rohetama löönud libedate labadega. Kriginal liikudes käitasid need rattad 
ülekandemehhanismide suuri hoobasid ja tööpinke «Boltoni Manufaktuuri» tsehhides 

. Muide, suurem osa rattaid oli praegu rahulikus asertdis. Vesi liigutas neid ainult 
vaevu-vaevu ja jooksis siis vulisedes labade alla ... 

Ajamid, masinad, tööpingid ... Töötava inimese elu oli nende tõttu raskeks 
muutunud. Peremees ei maksa töölisele, kui masin teeb töö ära. Masina juurde võib 
panna seitsmeaastase poisi või tüdruku, kes kuueteistkümne tunni jooksul ööpäevas võib 
suurepäraselt abistada masinat viletsa veeringu ja kümmekonna rusikahoobi eest sellele 
lisaks. Häbi öelda: härrased parlamendis lubasid võtta vabrikuisse tööle lapsi viiendast 
eluaastast peale... Ja seda kõike on need neetud masinad teinud! 


418 98 


Rahvahulk käratses tumedalt, lähenedes peatänavale. Siin, nende tuttavate vihatud 
väravate juures rongkäik peatus. Avar õu ja kõigi vabrikute, tsehhid olid nagu välja 
surnud. Taevast langes alla lumehelbeid, mis järkjärgult muutsid õue tasaseks 
uudismaaks, kuhu inimese 


! Puritaanlased — XVII sajandi inglise kodanliku revolutsiooni perioodil kodanluse 
usulis-poliitiliste grupeeringute: poolehoidjad. Need grupeeringud astusid välja 
kuningliku absolutisrni ja ametliku inglise kiriku vastu. Puritanism — karm, tihtipeale 
väline kõlblus. 


158 

jalg polnud veel astunud. Värav oli seestpoolt lukus, õues jalutas selle ees paks 
konstaabel ja kaks tema abilist. 

Inimesed hakkasid põrutama rusikatega vastu malm-väravat. Konstaabel väljus 
jalgväravast tänavale ja pöördus tööliste poole. Tavaliste sõnade asemel laskis ta kuul- 
davale mõned haukuvad helid, mis tähendas, et inimestel tuleb laiali minna ja et neid 
vabrikusse täna ei lasta. 

Vabrikukontorist ruttas värava poole väike mehike, peas patsiga parukas. Käes 
hoidis ta lornjetti ja vihikut mingisuguste nimekirjadega. 

«Peremehe vanemametnik,» hakati rahva hulgas sosistama, «see, kes tahab meie 
käed raudmasinatega asendada!» 

Asetanud lornjeti silme ette, karjus ametnik kokkutulnuile kõrge peenikese häälega: 

«Mis kogunemine see on? Kui olete otsustanud töötada, siis tulge hommikul 
ükshaaval. Hulganisti ma teid sisse ei lase. Nüüd aga olge mõistlikud ja minge koju!» 

Järsku kerkis värava ette Cromwelli-aegse jutlustajaga sarnaneva inimese kuju. 
Lumehelbeid langes ta hallidele pulstunud juustele. 

«Inimesed!» karjus ta läbilõikavalt. «Ärge värdjat kuulake! See on tema, kes 
jumalahingede asemele paneb tsehhidesse raudmasinad, need saatanasünnitused. Nad 
toituvad inimverest. Lugematud on nende ohvrid. Masinate järel hiilivad nälg, viletsus 
ja vigastused. Lõhume need peltsebuli tooted! Edasi, julged mehed, edasi, vennad, minu 
järel!» 

Sel ajal kui oraator tuliselt rahvale kõneles, ronis väike tõmmu mees mõnede 
osavate poiste saatel kiiresti üle tara ja tõukas ametniku väravast eemale. Üheainsa 
kangilöögiga lükkas mees raske riivi kõrvale. Rahvahulk tormas väravast sisse ja lõi 
konstaabli ja tema abilised jalust maha. Mõned ametnikud ja meistrid tormasid 
kontorist konstaablile ja vanemametnikule appi, kuid jäid ebaledes poolel teel s«sma. 
Ametnik, kes oli kaotanud lornjeti ja vihiku, peitis ennast nende selja taha ja ässitas 
neid oma hüüetega kallaletungile. Konstaabli-abi ilmus rahvahulgast välja, hüppas 
ratsahobuse selga ja kihutas galopis mööda Toomkiriku tänavat ülespoole ... 

Kuid inimesed murdsid juba tsehhide uksi. Klirisesid väljapekstud aknaklaasid, 
krohvi langes alla, rägisesid uksed. Kuuldusid löögid vastu metallplaate, kangaspuudele 

tõmmatud kangaste kärisemist. Masinad, kastid, uksed, isegi pingid ja taburetid 
purunesid haamrilöökide all. 

Sel ajal ronis värava avanud tõmmu mees osavalt kalevi-tsehhi pööningule, 
kummardas kaltsude hunniku kohale ja lõi kivist tuld. Varsti psiskusid pööninguatoiast 
vingu ja musta suitsuga segunenud punased tulekeeled välja. 

Samal hetkel tõi paar vahutavat ja korisevat hobust väravast sisse kerge kollase 
toolvankri. Ootamata, kuni kutsar ohje tõmbab ja hobused peatab, hüppas sõitja maha. 
Tema silme ette kerkisid ehmunud ametnikud, kes olid endid kontori seina vastu 
surunud, ning raevust vallatud naised ja lapsed. 

«Norward! Valitseja! Surm talle!» kuuldusid .hüüded. 

Valitseja suunas hakkas lendama kive. 

Kujutledes, et tema ees on sinult need nõrgad vastased, tormas Norward. mõõk käes 
rahva sekka, jagades vihisevaid lööke paremale ja vasakule. Seejärel jooksis ta 
ketrustsehhi telliskivist juurdeelrtusse. kust kuuldus masinate purustamise raginat. Siin 
tagusid karmid, vaikivad mehed 
haamritega vastu ülekandemehhanismide hoobi ja väntu. Neid nähes hakkas Norward 
ukse poole taganema Tema ette kerkis pikajuukselise jutlustaja kogu. Valitseja haaras 
püstoli... Töölised liikusid ettenoole. oma juhti varjates. Umbes tolli kauguselt vihises 
Norwardi peast möõda kirves. Läbilõikavalt vindudes hüppas valitseja ahvi osavusega 
neljakäpakill tsehhist välja. 

Sattunud jälle õuele, nägi ta leekidest haaratud kalevi-tsehhist jooksvaid naisi. 
Naabruses põles köievabrik. Kolm vankrit tuletõrjujatega lendasid lahtisest väravast 
sisse, vastutulijaid alla tallates ia laiali? ajades. Tara taga aga välkusid iuba kuninglike 
tragunite täägid ja mundrid. Sõdurid piirasid kogu maa-ala sisse ia hakkasid laiali- 
jooksvaid töölisi kinni võtma. Norward kallas nad sõimu ja needustega üle. 

Õue sügavuses värvimistöökoja hoone juures vehkis kõige leppimatumate lõhkujate 
grupp veel haamritega. Ohvitser märkas neid ja tegi oma laskurtele korralduse, 
lõgisesid püssilukud. Raksatas kogupauk Lumi värvus verest punaseks. Naised 
karjatasid meeleheitlikult, keegi hakkas oigama... Sõdurid laadisid püssid uuesti. 
Mõned tragunid tormasid jälitama viimast tööliste gruppi; tulistades jahipüssidest 
vastu, taganesid need jõe poole. Nende juht näitas maandumissilla juures seisvale 
pargasele. 

Kümme-kaksteist inimest jooksid pargasele ja hüppasid sealt jäisesse vette. Neile 
kõmatas järele uus kogupauk, kuid põgenikud olid juba jõudnud vastaskaldale ja kadu- 
sid ööpimedusse. 

Õuele jäi vedelema lõhutud masinate osi, kange, kirveid, jahipüsse, kübaraid, linase 
riide ribasid, suitsevat kedrust. Valjult oigasid haavatud. Tragunid juhtisid arreteeritute 
sünge kolonni värava poole — range kuningliku seaduse" kohaselt ootas neid võllas .. . 

Tõmmu mees. kes oli jõudnud paar «Boltoni Manufaktuuri» hoonet süüdata, kuulis 
esimest kogupauku, istudes värvimistsehhi sarikate all. Ka temal oli nüüd aeg enda 
päästmisele mõelda! Kiiresti rebis ta endalt hõõguva käsitöölise pluusi ja põlle. Selle all 
oli tal seljas uhke kuub ning hinnaline vöö väärtusliku hispaania pistoda ja raskete 
püstolitega. Põuest võttis ta sametbareti ja kattis sellega oma lainelised juuksed, 
vasakusse kätte tõmbas aga tinakinda. 

Konstaabel ronis juba pööningule kus käsitööline oli just lõpetanud oma 
muundumise uhkelt riietatud džentelmeniks. Kolm konstaabli-abilist seisid köisredeli 
all. 

Vaevelt oli üks neist roninud pimeduses sarikate alla, kui ümberriietatud inimene 
äigas talle püstoli käepidemega rindu. Konstaabli keha jäi pikaks veninuna pööningu 
põrandale lebama, lühikesse kuube riietatud mees sirutas end aknast välja. 

«Kiiresti siia,» karjus ta alla, «siin varjab end veel keegi!» 

Kolm konstaablit ruttasid üles. Niipea kui viimane neist oli pööningule roninud, 
hüppas uhkes riides mees alla, lükkas redeli kõrvale ia astus otse Norwardi juurde. 


> 1769. aasta kuninglik seadus karistas surmanuhtlusega tsehhide |a masinate, lõhkumise eest. 
41769. aasta kuninglik seadus karistas surmanuhtlusega tsehhide |a masinate, lõhkumise eest. 

«Söör» osutas ta püstoliga mahaiäetud pööningu suunas, «saatke sinna sõdurid. Seal 
pööningul on veel mõned röövlid.» 

Senikaua kui Norward korraldusi andis, kõndis tundmatu rahulikult väravast välja, 
lükkas võimukalt sõdurite-rivi laiali, ja vaatas alles tänaval tagasi... 

Siis pöördus ta põikuulitsasse ia märkas mingisuguse maja õuel sõduri valve all 
paari saduldatud hobust. Põgenik astus Iasinuu juurde ja andis sõdurile järsu häälega 
käsu tema hobune kohale tuua. 

«Teie hobune? Olete eksinud, ma ei tunne teid, teie auväärsus!» 


Järgmisel silmapilgul lamas sõdur maas virutatuna tinakinda löögist pikali 
Tundmatu valis endale ratsu välja, tõmbas allavajunud sadulavöö pingule ja valjastas 
hobuse. Siis ratsutas ta pimedasse kõrvaltänavasse ja kappas sealt mõne miili kuni 
«Valge Kary» võõrastemajani. Suursuguse reisijana andis ta hobuse teenrile õues üle, 
kuid ei sisenenud hotelli, vaid jätkas jalgsi oma rännakut, kuni jõudis linna teise äärde. 
Ta koputas Püssirohu tänaval suure telliskivimaja esimese korruse aknale. 

«See olete teie, mister Hanslow?» küsis naisehääl. «Oo, missugune ilus kuub on teil 
täna seljas!» 

«Ütelge, missis Beangle, kunas tuleb teie Thomas koolist koju?» 

«Laupäeviti tuleb ta keskpäeval, esmaspäeva hommikul 
läheb aga jälle terveks nädalaks mister Chaseweaki pansioni. Homme on laupäev ja ta 
tuleb koju. Miks vajate teda, söör?» 

«Tahan talle ühe ülesande anda. Ma palun, laske ta homme minuga terveks päevaks 
välja. Muide, kui hommikul peaks tulema üks vanamees, ajage mind, palun, üles!» 


4. 

Missis Beangle'i üüriline ei jõudnud kolme tundigi puhata, kui keset ööd kostis 
koputus välisuksele. 

Mister Hanslow oli nähtavasti harjunud magama sama erksalt kui metsloom: ta 
hüppas otsekohe voodist välja ja riietus pimedas erakordse kiirusega. Ainult uhke kuue 
asemel tõmbas ta selga vanakraamikaupmehe pleekinud ja paigatud ülikonna ning 
mähkis kiiresti vasakule kaltsu 
sisse. 

«Ärgake, mister Hanslow!» hüüdis perenaine mitte just päris rahuloleval toonil. 
«Vanamees, keda te ootasite, on juba tulnud ... Praegu näitab kell viiendat 
hommikutundi,» lisas ta etteheitvalt. 

«Ei, mind pole sa oodanud, Hanslow!» sõnas üürilise toas kellegi kähe hääl. 
Sisseastunu sulges ukse ja vajus raskelt toolile. «Süüta korraks tuli, mister Hanslow, ja 
too mulje süüa ning midagi selga, et võiksin ümber riietuda.» 

«Kas see olete teie, Madgerson?» imestas peremees. 

Ta süütas küünla ja asetas selle lauale. «Näete te aga kena välja! Kuidas te mööda 
tänavaid märkamatult siia hiilida oskasite? Ega tagaajajaid näha olnud?» 

«Jah, ma poleks muidugi tohtinud sinu juurde tulla, Hanslow, kuid juhtisin 
tagaajajad valejälgedele, saba minu järel vist polnud. Hakkab juba koitma ja ma ei 
võinud selles riietuses kauemaks tänavale jääda. Peale selle olen näljane ja hirmsasti 
külma saanud.» 

Peremees asetas külalise ette taldriku külma lambalihaga ja kallas plaskust klaasi 
põhja toddit '. Poolkustunud kaminast võttis ta kastruli joogi valmistamiseks tar- 
vismineva tulise veega. Külaline asus ahnelt toidu kallale. 

Toa peremehe ees istus kurnatud kõhn vanamees, pikkade, õlgadele langevate 
hallide juustega. Sissevajunud põsed olid kaetud sügavate kortsudega, kaks teravat 
kurdu laskusid ninalt lõuale. Madgersoni silmakoopad olid erakordselt sügavad ja tema 
karmis pilgus, mis põles tigedate allarippuvate kulmude all, paistis vankumatu võitleja 
otsustavust. 

«Kuhu te kadusite eile, Madgerson? Ma nägin, kuidas te koos poistega üle jõe 
ujusite.» 

«Jumalale tänu, ühe asjaga on lõpp! Sa, Hanslow, olid meile eile värdjatega 
arveteõiendamisel suureks abiks: neetud masinad on jäetud tule laastada ja ausatel 
töötajatel oh nüüd kergem. Inimesed võivad jälle töötada rahulikult kodus või 
üldtsehhides, müüa endiste hindadega oma tooteid — kunstipärase käsitöö vilja, tööliste 
väikesed lapsed võivad aga pühenduda lastelõbudele ja -mängudele, sest isad ja emad 
jõuavad neid nüüd toita ega pruugi jumalakartmatutele vabrikantidele müüa... 
Boltonis on vaikinud masinate kära, tähendab kuivavad ka laste pisarad! Sa tegid eile 
suure heateo, sõber , Hanslow, jumal õnnistab sind selle eest, et sa vaeseid aitad. Ütle, 
kas sa ka edaspidi tahad meile abiks olla?» 

«Kuidas, kas teie, Madgerson, kavatsete siia Boltonisse jääda? See on liiga ohtlik. 
Kui teid tabatakse, siis...» 

«.. « mõistetakse veel kord surma, tahad sa öelda? Minu kutsumuseks on võidelda 
kurja vastu ja kaitsta õnnetuid. Selle heateo nimel muudan ma oma välimust, nagu ütleb 
mulle ette minu mõistus, ja jätkan taas, relvastanud end jumalamõõgaga, võitlust rahva 
piinajatega. Aamen!» 


1 Toddt — Šoti jook, suhkrustatud ja veega lahjendatud viin. 

Madgersoni karm fanatism, vankumatu tahe ja kirglik vaen, mis kõlas tema sõnades, 
hämmastasid mister Henslow'd. Austusega vaatas ta oma vestluskaaslast. 

«Kust te pärit olete, Madgerson, ja kas te juba ammu peate seda... võitlust 
kurjaga?» küsis ta vaikselt. 

Madgerson vaatas peremehele teraselt silma. 

«Seda ei maksa küsida, Hanslow, kuid ... sa oled meie vastu aus, ma tean .. . Pärit 
olen ma Lancashire'ist. Mul on viiskümmend aastat turjal ja kakskümmend sellest 
olen pühendanud võitlusele kurjaga. Lancashire'is mäletatakse mind veel. Seal osutasid 
kehvikud mulle suurt au: juba neliteist aastat tagasi valiti mind esimesse 
streigikomiteesse. Selle eest mõisteti mind surma, kuid töölised tungisid politseivankrile 
kallale ja kiskusd meid, viit süüdimõistetut, timukate käest välja. Siis kolisin ma 
Speetfieldi, mis asub Londoni lähedal. Peaaegu kümme aastat oleme võidelnud seal oma 
õiguste eest, vabrikuorjusesse müüdud laste õiguse eest, peamise kurjajuure — masinate 
hävitamise eest. Sõdurid tulistasid meid, kuid me ei andnud alla. Paljud võeti kinni ja 
poodi üles, me jätkasime vastupanu ja masinate hävitamist. Lõpuks olime siiski 
võidetud, kuid ma pääsesin jällegi võllast ja tulin siia, Boltonisse, et edasi võidelda. Minu 
viha timukate ja patuste rikaste vastu on püha ja igavene. Ma küsin sinult: tahad sa ka 
edaspidi meie õiglasele üritusele kaasa aidata?» 

«Mida te veel kavatsete ette võtta, mister Madgerson?» 

«Kuni Põhja krahvkonnas viimane vabrikuvokk maha põleb, ei jäta ma oma vendi 
selles pühas võitluses.» 

«Hm! Tõtt öelda, need vokid ei huvita mind eriti, keerelgu pealegi edasi! Ma pean 
mõne mehe järeleandlikumaks tegema. Meil, see tähendab minul ja teie vennaskonnal 
on ühine vaenlane, mister Madgerson. Tema nimi, nagu te aimata võite...» 

«..«On Frederic Jonathan Righland, Chiensfieldi vikont, peltsebuli poeg! Tema 
nimigi on neetud: ta tahab kõiki inimesi oma jälkides vabrikutes masinatega asendada. 
Righland on inimlihaga kaubitseja. Kuid tema masinad said eile põrgutules hukka ...» 

«Võite selles mitte kahelda, mister Madgerson, et ta ehitab uued ja väga kiiresti. Ei, 
tuleb anda talle veel üks löök, ja selline, mille tagajärjel ei tema ega ta sõbrad enam 
kunagi ei toibuks. Boltoni laevatehas ehitab talle laeva. See tulebki hävitada. Niisugune 
löök surmab kogu 

Righlandi kompanii ja ... sunnib ta loovutama seda, mis õigusega teistele kuulub.» 

Madgersoni silmis, mida varjasid puhmjad kulmud, lõid loitma tulukesed. Tema pilk 
hakkas sarnanema sügavas koopas leegitseva tulelõkkega, mis paistab öösel läbi põõ- 
saste. 

«Righland ia Putterson, need mõlemad on ära teeninud töötavate inimeste viha ja 
needuse,» sõnas ta pidulikult. «Olgu nii: ludiitide vennaskond õnnistab sind selleks sam- 
muks ja abistab sind nii, nagu sa eile abistasid vennaskonda, senjoor Fernando Diaz!» 

Vale mister Hanslow muutus näost ja kattis vestluskaaslasel kiiresti suu: 

«Vaiksemalt, sakramento! Kust te, senjoor, mu tõelist nime teate?» 

«See on vennaskonnale juba ammu tuttav ja seepärast juba sinu eelmise siiasõidu 
ajal polnud ma sinuga mitte juhuslikult ühises võõrastemaja numbritoas... Meil on 
nägematuid liitlasi ja salajasi kõrvu ... Meil on teada ka sinu võitluse eesmärk selle 
Righlandiga: sa otsid piraatide peamehe kalliskive... See eesmärk on meie vennas- 
konnale võõras, kuid sa oled noor, julge ja aus ning me oleme valmis sinus liitlast 
nägema. Pea ainult ühte meeles: reeturite vastu oleme armutud.. ..» 

«Noh, kui see nii on, sijs lööme käed kokku, senjoor Madgerson! Kuid nüüd peate 
vahetama riided. Olen endale igaks juhuks ühtteist kadunud mister John Beangle'i gar- 
deroobist soetanud. Pange see tume frakk selga; nähtavasti kandis meie perenaise 
kadunud mees seda suurte pühade ajal kirikusse minnes... Nüüd võtan ma teie soengu 
käsile. Egas ma asjata olnud kaks aastat rändnäitleja. Juuksed lõikame teil lühemaks. .. 
Nii! Nüüd olete mõne šoti firma auväärt ametnik. Vaadake ennast peeglist. Ma tahan 
näha, kes teis nüüd Eliot Madgersoni ära tunneb, kurat võtaks!» 

«Sa oled mu tõepoolest ametnikuks muutnud, Fernando Diaz. Mis siis ikka, siin on 
nähtavasti jumalakäsi mängus! A jutiseks säilitan ma ametniku välimuse ja «saabun» 
täna postitõllaga Edinburghist «Valge Karu» võõrastemaja. Seal üürin endale 
numbritoa, kuni leian mugavama 
peatuskoha.» 

«Kuidas peame teiega salajast sidet, mister Madgerson?» 

«Mitte enam Madgerson, Fernando! Madgersoni oled sa muutnud ametnik 
Archibald Stayboldiks. Pea meeles: Archibald Staybold «Valge Karu» võõrastemajas. 
Sidet hakkame sinuga endist viisi pidama Ega sa pole unustanud kuulutustulpa Aia 
tänaval? Jälgi nagu varemaltki tsirkusekuulutusi. .. Teata oma plaanidest. Äärmisel 
juhul, kui tuleb end põgenemisega päästa leiad peavarju ja abi «Iiri vendadelt». Kust 
neid Boltonis otsida, see on sul teada ... Aga nüüd jumalaga, vend Fernando!» 


S. 


Missis Beangle, kes oli lasknud oma elamusse Eliot Madgersoni ja sealt välja šoti 
ametniku Archibald Stay-boldi, oli ütlematult imestunud nende kahe džentelmeni 


418 103 


imestamapaneva erinevuse üle nii välimuses kui ka riietuses. Erilise raskuseta tundis ta 
ametniku Stayboldi karusnahkse mantli all, mis veel eile oli tema üürilise seljas olnud, 
oma surnud mehe fraki ja püksid. Hea naine pidi juba oma naabrinna tädi Polly juurde 
minema hakkama, et vajaliku tõsidusega arutada selle üsna kahtlase kaltsaka 
muutumist aukartustäratavaks härraks, kui välisukse juures kostis uus koputus, 
seekord nõrk ja pelglik. 

Imestunud missis Beangle'i ette kerkis taas vanamehe kuju, kuid seekord küüraka ja 
kõhna oma, kes millegagi ei sarnanenud eelmise külastajaga. 

«Kas ma võin mister Hanslow'd näha?» küsis külaline nõrga vanainimeseliku 
häälega. 

Missis Beangle nägi, kuidas vanamees tema üürilise tuppa astus, vedades suure 
vaevaga enda järel kaht keskmise suurusega kasti ja lillelise rätikuga kaeud puuri. Juba 
paari minuti pärast laskis missis Beangle üüriline oma teise külalise toast välja. Ära 
minnes peatus see 
uksel ja ütles lävelt: 

«Mixy armastab pähkleid ja puuvilja, kuid sööb ka piima ja valget leiba. Külmaga 
pange talle villane kuueke selga, ta on siinse talvega harjunud. Ning saalke poiss minu 
mantli ja kübara järele, ma elan siin lähedal. Kuid need on üsna vanad kantud asjad, 
mister Hanslow!» 

Uudishimust puretuna liibus missis Bearngle oma üürilise tuppa viiva ukse lukuaugu 
juurde. See, mida ta nägi, hämmastas teda lõplikult. 

Soliidse mister Hanslow asemel, kes alati kandis patsiga parukat, kõrget kübarat ja 
kaht sooja vesti, istus toolil peegli ees ilus mustakulmuline, põskhabeme ja lühikeseks 
lõigatud lainjate juustega noormees. Särgi avatud krae paljastas tugeva päevitanud 
kaela. Tema ees laual seisid kaks kaussi mingisuguste vedelikega ning terve karp 
määrete, värvide, juuste ja habemetega. Käes hoidis ta peenikest pulgakest ja, istudes 
nagu kunstnik maali-puki ees, vaatas peeglisse ja puudutas pulgakesega õrnalt oma 
nägu. Selle liigutuse juures märkas missis Beangle, et tema üürilise vasakul käel puudub 
neljas sõrm. 

Uued löögid uksele sundisid missis Beangle'i oma vaatluspostilt lahkuma. Kui ta seda 
poleks teinud, oleks ta suure ehmatuse läbi elanud, sest mister Hanslow hüppas 
viivitamata akna juurde, kontrollis, kas see avaneb, pistis noa vöo vahele, haaras mantli 
kaenlasse ja jäi aknalaua äärde seisma, hoides kummaski käes püstolit. 

Kuid neid ettevalmistusi missis Beangle ei näinud. Üüriline aga, kuuldes perenaise 
toas noorema Beangle'i lõbusat häält, pani oma lahingurelvad kõrvale, istus peegli ette 
ja hakkas taas pintsliga töötama. 

«Thomas,» hüüdis ta poisile ja pistis talle ukseprao vahelt sedelikese, «jookse 
korraks sinna, kuhu see aadress viitab, ja too mulle mantel ja kübar.» 

Ei möödunud poolt tundigj, kui poiss tuli pakiga tagasi. Hanslow istus ikka veel 
peegli ees. Pea ja näo oli ta katnud käterätikuga, nii et poiss nägi ainult üürilise silmi. 

«Kuule, Thomas,» hakkas mister Hanslow kõnelema, «kas sa tahaksid nädalakese 
oma kooliõpinguist puhata, kui seda ema ja mister Chaseweak lubavad?» 

«Jah, mister Hanslow, tahaksin väga.» 

«Ma võiksin pakkuda sulle kerget ja huvitavat tööd üheks või kaheks nädalaks.» 

«Ah, tööd ... Kas samasugust nagu Puttersoni laevatehases või kergemat?» 

«Mis, kas sa siis tead, missuguseid töid tehakse laevatehases? Oled sa seal käinud?» 

«Muidugi tean. Olen tehases töötanud terve kuu, praegu aga minu vend George õpib 
ja töötab tehase kontoris.» 

«Sa oled ju minu jaoks lihtsalt kullatükk, Thomas! Ei, sinu praegune töö ei hakka 
arvatavasti üldse sarnanema sellega, mis sa oma eluajal oled teinud. Ütle, oled sa kunagi 
leierkasti näinud?» 

«Noh, muidugi olen näinud. Onu Potter seesama ätt, kellelt ma praegu asjad tõin, 
käis vanasti leierkastiga mooda hoove, meie aga jooksime tal sabas Ja missugune tark 
ahv tal oli! Selle nimi oli Mixy. Varemalt käis temaga keegi poisike, Tommy Wood kuid 
ta läks laevale jungaks ja sellest ajast istub onu Potter kodus. Ta ei jaksa üksinda 
leierkasti vedada.» 

«Niisiis, nädala või kahe jooksul tuleb sul teha sedasama, mida tegi kunagi Tommy 
Wood. Kui ma sinuga rahule jään, siis saad kakskümmend šillingit, suure taskunoa 
ning, mis kõige tähtsam, saad oma täielikku valdusse vana Potteri leierkasti ja ahv 
Mixy. Miks sa vaikid? Ei usu? Vaata siis korraks siia!» Ning Fernando tõmbas puurilt 
kirju räti, mis seda kattis 

Thomase silmad muutusid ümmarguseks nagu nööbid tema lühikesel kuuel. 
Ääretust imestusest polnud ta suuteline isegi rõõmustama. Siis viskus ta puuri ette 
põlvili ja püüdis varraste vahelt silitada väikest rohelisse kleiti rretatud ahvipärdikut, 
kes oli end puuri sügavusse kurvalt kössi tõmmanud. 

«A nna talle kompvek,» ütles Fernando ja võttis taskust maiustuse. 

Pärdik sirutas poisile väikese pruuni käekese, mis sedavõrd sarnanes inimese omaga, 
et Fernando tundis mingisugust piinlikkust selle targa olevuse ees, kes. oli puuri istuma 
pandud. Kuid loomake sirutas ennast, Thomase poole mitte kompveki järele: rõõmsa ja 
erutatud poisi 
nägemine tekitas ahvikeses nähtavasti mingisuguseid tugevaid vastutundeid. Ta hakkas 
mööda puuri edasi- tagasi jooksma ja karjuma. Thomas avas puuriukse. Loomake 
hüppas otsekohe poisi õlale ja inimeseliku õrnusega pani oma vabastajale käed ümber 
kaela. Tom 
ei kannatanud välja: ta haaras ahvil mõlema käega ümbert kinni, surus oma näo tema 
vastu ning hakkas naerma ja nutma magusast rõõmust, kahjutundest ja erutusest. 

«Ma näen, et oled rahul. Torn, ka mina olen õnnelik, et sain sulle rõõmu 
valmistada,» hakkas Fernando jälle kõnelema ja tema hääl oli veidi oma kõla 
muutnud. «Ma seletan sulle pärast kõik: kuidas end ülal pidada, millest kõnelda 
inimestega ja millest mitte. Kui sinult küsitakse, kas sa mind ammu tunned, siis ütled, et 
väga ammu. Ütle, kuidas te hüüdsite vanaisa Potterit?» 

«Tommy Wood ja teised poisid nimetasid teda vanaisa Matthew'ks.» 

«Vanaisa Matthew! Väga hea. Vaata, ka minu nimi on Matthew, seepärast hakkadki 
sa mind tänaval vanaisa Matthew'ks hüüdma. Nüüd vaata korraks siia!» 

Poisi ees seisis justkui elusana vanaisa Potter tema kortsus kulmude, halli 
põskhabeme ja küürus seljaga, rohelises pleekinud vihmamantlis ja mustas kübaras. 

Imestusest jäi poisil isegi suu lahti. Ahv hüppas põrandale ja sealt voodisse. Tom 
tormas loomakest püüdma ning pani talle osavasti rihma kaela ja kuuekese selga. Kära 
peale astus tuppa missis Beangle. 

«Nägemiseni, ema!» hüüdis Thomas. «Me lähme praegu vanaisa Matthew'ga Boltoni 
teele!» 

Missis Beangle vaatas imestusest tummana, kuidas vanamees endale leierkasti selga 
tõstis, poiss aga võttis kaenla alla räti sisse mähitud puuri ja «kasti üllatustega». Ära 
minnes ütles vanaks Matthew Potteriks muundunud mister Hanslow perenaisele: 

«Missis Beangle, see, mida te täna nägite, paneb teid võib-olla mõningal määral 
imestama, kuid ma palun teid sellele tähelepanu mitte osutada ega kellelegi sellest 
kõnelda.» 

Kui kaasüürnik ja tema abiline olid kaugenenud, jäi missis Beangle kinnilangenud 
ukse ette ristatud kätega seisuna. Aus naine pidas enda sisimas rasket võitlust: kas 
vaikida või anda kirglikule soovile järele ning jagada neid imepäraseid avastusi 
naabrinnadega. 


6. 


Esimese veebruari varahommikul sammus mööda Boltoni maanteed vana 
leierkastimängija, keda saatis poiss ahviga. Nad ei astunud kusagile hoovi sisse, vaid 
kõndisid kogu aeg mööda maanteeäärt. 

Enne keskpäeva hakkas kitsi veebruaripäike maad soojendama. Maanteel oli lumi 
mustaks muutunud, postitõldade ratastest jäänud süvistes loksus vesi. 

«Tom, vaata, et sa seda, mis ma sulle piraat Bernardito Luisist kõnelesin, mitte 
kellelegi edasi ei räägi,» ütles leierkastimängija oma noorele kaaslasele. 

«Mis te nüüd, vanaisa Matthew keegi ei kuule minu suust sõnakestki! Ütelge, kui 
vana on praegu Bernardito poeg?» 

«Ta käib viiendat aastat. Nägin teda üsna hiljaaegu.» 

«Kas tõesti? Kuidas ta välja näeb?» 

«Tavaline poiss... Kas sa kirjutada oskad?» 

«Muidugi oskan. Mõistan ka arvutada ja lahendada ülesandeid kaupmeeste ja 
postitõldade kohta.» 

«Tubli poiss! Aga mida teeb laevatehases sinu vend George?» 

«Ta töötab seal joonestajana. Ainult, tead, vanaisa Matthew! George on väga tark, ta 
loeb keelatud raamatuid ja tahab «vabadusepojaks» saada.» 

«Või nii! Mina tema aastates mõtlesin millestki muust! ... Kuula siis, Tom, ma ütlen 
sulle kapten Bernardito ema ja poja aadressi. Kui sa selle, kellelegi välja lobised, tuleb 
Bernardito ise sulle järele ja õmbleb su suu kinni, kuuled?» 

«Kuulen,» vastas poiss hädise häälega. 

«Kui me lahku läheme ning sa kuuled, et. .olen hukkunud, siis kirjuta senjoora 
Estrellale ja väikesele Diegole. Jäta endale aadress meelde: «Kreeka, Pireuse sadam, ees- 
linn, kaupmees Georgius Caridase maja». Kirjuta neile, et nende sõber Toledost on 
surnud. Nüüd aga ütle mulle, missugused mõisad asuvad selle tee ääres?» 

«See uhke suvila seal on leedi Stanfordi oma. Temale kuulub ka maja, kus me elame. 
Edasi tuleb Chiensfield, siis Wolveswoodi mõis, ja edasi ma enam ei tea.» 

«Niisiis, kui sinult küsitakse, kuhu sa lähed, ütle, et Wolveswoodi, mõistad?» 

«Hea küll. Kuid hea oleks ka Chiensfieldi sisse astuda! Seal pargi taga paistab suur 
kahe torniga maja. Selles elab väga ilus ja hea leedi. Vanaisa Matthew, näitame talle 
meie Mixyt!» 

«Tähendab, sa siis tunned seda leedit?» nõudis leierkastimängija. «Vaat, missugune 
kõikteadja sa oled! Tema juurde me lähemegi, et anda talle üle väike pakike. Temale 
võid sa mängida kas või kõik neli laulu, mida meie leierkast oskab ... Kuid seal, 
Chiensfieldis ei ela see leedi üksinda! Seal, selle vana maja pragudes asub arust 
verejanuline, ämblik, kelle kavala võrgu ma pean katki rebima ... kui ma ise sellesse 
takerduma ei jää,» sõnas ta poolsosinal. 

Väsinud poiss vaikis, kõõritades umbusklikult ja ehmunult läheneva pargi ja maja 
poole, kus pimedas praos varjab end päikese eest ja punub oma võrku tundmatu 
nurmnasjutuliselt hirmus ämblik... 

Päev oli kaldunud õhtule, kui mõlemad teelised juba tagasiteed kõndisid, ilma et 
oleksid vahepeal Chiensfieldis puhanud. 

«Meil läks kuradima sandisti, mu poiss.» pomises leierkastimängija. «Ämblik on 
meie kauni leedi oma neetud laeval India vetesse vedanud. Kardan, et ta võib sellelt 
reisilt mitte enam tagasi pöörduda... Mis siis ikka, tuleb veel täna vana mister 
Thompsoni kontorisse jõuda ja jätta leedi Righlandile adresseeritud pakike tema kätte. 
Meil, Tom, on liiga ohtlik seda enda juures hoida, sest ta maksab rohkem kui ükskõik 
missugune maja sellel nukral maanteel...» 

Mööda Boltoni teed sõitis keegi heasüdamlik farmer. Algul ujutas ta meie rändajad 
oma kerge kaariku rataste alt poriga üle, siis hakkas tal aga neist kurvalt sammuvatest 
ja vihma käes märjaks saanud teelistest kahju, õhtu eel pani sõidukijuht näljased ja 
poolkülmanud rändajad maha maja ees, kus asus juriidiline kontor «Thompson ja 
poeg». 


Seitsmes peatükk MÕÕK JA RAUDRÜÜ 


1. 


Laupäeval, veebruarikuu esimesel päeval kõlas Boltoni välisreidil suurtükipauk, mis teatas 
sadamaametnikele laeva saabumisest. 

Hommikul mahatulnud lumi sulas, kuid niiske külm tuul a;as mere poolt uusi pilvi üles. 
Tõusulained möirgasid kai ääres ja isegi sadamas kõigutasid nad üsna tugevasti kaht paati 
äsjasaabunud Ameerika laevalt. Lainetega võideldes lähenesid need muulile. 

Esimeses paadis istus teiste sõitjate hulgas india lühikesse punasemustrilisse kuube 
riietatud pikakasvuline reisija. Ülespidi käänatud äärtega viltkaabu alt oli ta otsaesisele välja 
tunginud hallikas juuksesalk, mis varjas armi 

ninajuure kohal. Ta vööl rippus mustrilises tupes nuga ja kaks suurekahibrihst püstolit. 
Reisiia ei pööranud silmi kahelt nahkkotilt, mille ümber olid tõmmatud nahkrihmad. Kotid 
lebasid paadi põhjas, kus asus ka reisija suur must reisikohver. Kottidel istusid tema kaks 
madrusekuubedes sõidukaaslast. 

Rühm vastutulnuid ootas kaldal paatide saabumist. Veidi eemal seisid kaks 
sadamalogardit käed taskus ja nägudel sügavaima ükskõiksuse ilme Kui esimese paadi 
aerutajad olid sõiduki muuli külge kinnitanud, eemaldus 
see paarike kastivirna taha ja hakkas sealt maale tulevaid reisijaid jälgima. 

Tolliametnik kutsus saabujad kaldal asuvasse pikka halli hoonesse. Ta müksas toorelt üht 
madrüst, kes vedas kaldale raskeid kotte, kuid india kuues reisija viis ametniku kõrvale ja 
ütles talle poolvaljusti paar sõna, nimetades söör Frederic Righlandi nime. Ametniku nägu 
läks naeratusest laiaks. Ta patsutas aupaklikult mahukaid kotte ja eemaldus, jättes reisija, 
madrused ja nende laadungi tühjenenud kaile. 

Kastide taga seisvatele logarditele näisid reisija sõnad maagilist mõju avaldavat. Üks 
nendest lähenes kummardusega saabunuile, teine jooksis voorimehe järele. Pagas laaditi väga 
kiiresti kalessi, seejärel laskus saabunu istmele ja tema madrused asusid astmelaudadele, Kaks 
ootamatut abilist jäid aga teise paadi reisijate maaletulekut jälgima. 

Tõld peatus Sadamamajaka tänaval kahekordse maja võlvkaare ees, mille kohal ilutses 
silt. Sellel oli kujustatud väga tormine meri ja nürikoonuline vaal pikuti läbilõikes, mis 
võimaldas vaatajal imetleda looma sisikonda. Vaala mao piirkonda oli kartmatu maalija 
paigutanud laua pudelite ja pidutsevate meremeestega. 

Kümnete piipude suits keerles siniste viirudena trahteri madala lae all. Laudadel 
klõbisesid täringud ja kõlisesid metallrahad. Kannud heleda inglise õllega tühjenesid seda 
kiiremini, mida lähemale jõudis päev õhtule. Kui välisuks avanes, paiskus tänavalt tiheda 
auruna külma veebruariõhku saali. Jäine aur segunes tubakasuitsuga ja tahmunud laelambi 
valgus tungis vaevu läbi selle pilve. 

Kõrge puhvetileti taga, mis oli täis pudeleid, tinakruuse ja suupistetega taldrikuid, seisis 
trahteri peremees, inimene, keda tundsid kõigi viie mandri meremehed. 

Tema pluusi varrukad olid üles kääritud ja paljastasid tugevaid karvaseid käsi 
kaalupommitaoliste raskete rusikatega. Rinnal rippus hõbedane pootsmanipasun. Sinkjas-must 
lühikeseks pügatud habe raamis kahvatut nägu, millel polnud vähimatki puna. Silmad vaatasid 
külmalt ja mõjuvõimsalt raskete laugude alt. Leti ääres, peremehest paremal õli alati näha 
paari musti karke. 

Juba neli aastat oli möödunud sellest ajast, kui pootsman Woodroe Craig oli merelahingus 
mõlemad jalalabad kaotanud, väikese trahteri ostnud ja leti taha asunud. Selle asutuse eelmine 
peremees oli tulnud vaevalt ots otsaga kokku, kuid Craigil hakkas asi minema. Aasta pärast 
seda, 

kui trahter oli uue peremehe kätte läinud sai kõrts «Vaal» Inglismaa läänerannikul kõige 
kuulsamaks. Boltonlastele anti siin teada, millal üks või teine laev sadamasse saabub, 
kaupmehed vahetasid uudiseid kõikide maailma-maade kohta. Nägusate tüdrukute kaasabil 
lasksid meremehed kahe-kolme päeva jooksul vastu taevast kõik, mis nad kuid kestnud 
ookeanireiside ajal olid teeninud. Kaptenid värbasid siin meeskondi, laevaomanikud aga 
leidsid oma laevadele kapteneid. 

Ülemise korruse umbsetes numbritubades, kuhu vaikivad ja kohusetruud neegritest 
ettekandjad veine ja roogi serveerisid, sooritati kaupmeeste, meremeeste ja laevaomanike 
vahel mitmesuguseid tehinguid. Sageli lõppesid need nõupidamised pidutsemisega, mis kestis 
kaugelt üle kesköö. Tihtipeale olid need aga üsna erilised tehingud, kus üks pooltest avas 
kullakotikese, tema partnerid toppisid aga relvad põue ja trahterist väljumisel lasksid oma 
kaabude ääred silmile ning peitsid lõuad mantlikraedesse. .. 

Seekord ronis trahteri peremees, kuulus ja salapärane Woodroe Craig leti tagant välja, et 
tervitada india kuues reisijat ja tema kaaslasi. Madrused, kes olid koos selle meremehega 
saabunud, leidsid üldsaalis hulganisti vestluskaaslasi, tinarasked kotid aga sattusid kiiresti 
kõige uhkemasse ülemise korruse tuppa, kuhu Woodroe ka reisija saatis. Uks langes nende 
järel paukudes kinni ja saabunu heitis peast oma laiaäärelise kübara, mis võttis enda alla 
peaaegu pool lauda. 

«Sa tulid õigel aial, Giuseppe,» kõneles trahteri peremees. «Meil Boltonis on sellest ajast, 
kui Fernando Mac-Rayle'le visiidi tegi, rahutuks muutunud. Righland andis käsu kõik 
saabujad järelevalve alla võtta. Kas sa nägid mu poisse sadamas? Tegemist on meil nüüd 
nalju rohkem. Enne töötasid minu inimesed ainult Righlandi jaoks, nüüd on mul aga terve 
jälitusbüroo. Kolmkümmend eraagenti, mõistad? Politseile püüan ma vargaid ja 
valerahategüaid, armukadedate meeste palvel jälitan nende naisi, ettevõtjate jaoks otsin nuhid 
välja, vahel tuleb aga ka eriiseloomuga eraülesandeid täita .. . See on tulus! Täna öösel kutsus 
mu välja kolonel Hawerstone. Oled sa temast kuulnud?» 

«Kolonel Hawerstone*st? Sõjuministri salajase kantselei ülemast? Kas kolonel on siis 
praegu Boltonis?» 

174 

«Saabus teine öösel kahe staabiohvitseri saatel; ta peatub «Valges Karus». Juba ammust 
ajast püüavad nad mingisugust ohtlikku jutlustajat. Mees olevat ilmunud siia üsna hiljaaegu, 
et tööliste keskel segadust külvata. Tema nimi on Eliot Madgerson. Boltonis on ta saanud 
masina-hävitajate salajase vennastu peaks. Kolonel Hawerstone hilines vaid mõne tunni võrra 
«Boltoni Manufaktuuri» tulekahjule.» 

«Kuidas, kas siis «Boltoni Manufaktuur» on maha põlenud?» 

«Umbes nädal tagasi. Kogu Bolton on jalule aetud. Hawerstone palus mind, et aitaksin tal 
Madegersoni ja tema «vendi» ludiite kinni püüda. Madgersonil on ka abiline, ja paistab, et 
mitte siinsete hulgast. See on väga osav noormees. Ma ajasin nende jälile oma kompanjoni 
Leansi ja kõige kogenuma nuhi — Nugis Franki. Kas sa mäletad teda?» 

«Endist kaardilauasuli? Mäletan! Ütle, Woodroe, on sul õnnestunud Fernandost midagi 
uut teada saada? Righland nõuab, et Fernando Diaz saaks hävitatud ükskõik mis hinnaga.» 

«Ta on Boltonist ja arvatavasti ka Inglismaalt jalga lasknud.» 

«Fernandol oli siin kahtlemata kaasosalisi. Ta peab jahti Leopard Grellile ja ilmub 
arvatavasti pea jälle siia. Kes võis teada, et kivi oli Maci käes?» 

«Seda võis oletada Lawson, endine kalliskivide hindaja. Ainult tema oli teemanti Maci 
käes näinud.» 

«Oled sa püüdnud seda Lawsonit natuke lähemalt tundma õppida?» 

«See pole kerge. Tä elab sadamas ja tunneb nägupidi kõiki minu inimesi. Ma soovitan sul, 
Giuseppe, asuda tema juurde mõneks päevaks elama. Ta üürib oma maja sisse-sõitnuile. 
Võõramaalasena õnnestub sul võib-olla temalt midagi välja uurida. Mine sellessamas riietuses 
tema juurde veel täna ... Nüüd aga jutusta, milliseid uudiseid tood sa Leopardilt?» 

«Neegrite partii eest sai ta head raha. Meie Jeffreyga müüsime need Ameerikas maha, üle 
kuuesaja hinge... Siin see raha on!» ja meremees osutas kottidele. «Täna viin need kotikesed 
Landy panka. «Gloria» ja «Dorothea» on nüüd sõitnud Lõuna-Aafrikasse kahvreid ia 
suuluneegreid püüdma. Leopard ei armasta tallata käidud teid 

Kullarannikul või Gambias. Lõuna-Aafrikas saab neegreid odavamalt, see toob talle veel 
umbes kakskümmend tuhat sisse. Leopardil on raha tarvis Ta plaanitseb suuri asju. Hakatakse 
ehitama tellise- ja valutehast uut kalevi- ja uut puuvillase riide vabrikut, «Boltoni 
Manulaktuur» peab kasvama kahekordseks. Ja nähtavasti ka Puttersoni laevaehituse võtab 
Grelli enda kätte nagu Landy pangagi ...» 

«Mis seal ikka, head õnne! Kuidas elab tema leedi?» 

«Vaevalt et ta Chiensfieldi tagasi pöördub. Sinna ilmub varsti arvatavasti teine leedi, palju 
järeleandlikum.» 

«Kuidas mõtleb ta siis esimesest lahti saada?» 

«Kas ta saab lahutuse või... meres juhtub sageli ka õnnetusi! Muide, Giacomo palus, et sa 
Thompsoni kontoril silma peal hoiaksid.» 

«Ma jälgin seda kõige nelja silmaga. Mul õnnestus advokaadi kutsari Fletcheri ja kontori 
vanemametniku Jenkinsi ära osta. Selle Jenkinsi, pootsman Bootbey ja kapten Blackwoodiga 
otsin ma «Tiivulisele» madruseid. Sina, Giuseppe, sõidad «Tiivulisel» esimese abina. Täna 
võid sa siin tutvuda oma tulevase kapteniga, kelle Giacomo «Ristirüütlilt» ära meelitas. Täitsa 
merekaru, ainult ma kardan, et ta on liialt täis ausust nagu vahel kõht tanguputru. Sul tuleb 
teda kasvatama hakata. Täna 
peate Thompsoni kontoris oma lepingutele alla kirjutama. 

Kell kuus õhtul leiad sa seal kompanii valitseja mister Norwardi ia uue kapteni Blackwoodi. 

Ah, küll sõidaksin teiega kaasa, aga neetud kargud hoiavad mind nagu prohvet Joonast 1 
«Vaalas» kinni .. .» 

Trahteri peremees andis kõik need teated edasi ja hakkas siis oma karkudel alla 
komberdama. Suures saalis valitses sel päeval ebatavaline elevus. Niipea peremees oli oma 
koha leti ääres sisse võtnud, hakkasid madrused tervete rühmadena selle trahterialtari juurde 
astuma. 

Woodroe vastas lühidalt tervitustele, vaatas täpselt tema ees seisjaid ja kirjutas mõnede nimed 
oma rasvasesse sinisesse vihikusse. Kõigile, kellel oli au sattuda jselle vihiku lehekülgedele, 
avati uus krediit. Teised silmitsesid neid kadedalt. 

1 Joonas — legendaarne prohvet. Piibel jutustab, et jumalakäsust üleastumise eest visati ta 
merre, kus valaskala ta alla neelas. Joonas olevat vaala maos veetnud kolm ööpäeva, palunud 
siis andestust ning valaskala oksendanud ta kaldale välja. 

Pärast keskpäeva ilmus trahterisse «Tiivulise» uus kapten mister Blackwood. Eraldi 
numbritoas vestles ta tulevase meeskonna iga liikmega. Ühena esimestest astus tema juurde 
aukuvajunud silmade ja mullakarva näoga kõhn mees. Kapten heitis pilgu tema paberitele. 

«James Collgrew, joonestaja ja graveerija,» luges meremees. Kahtlevalt vaatas ta 
graveerija lohkuvajunud põski ja kõhnu käsi. 

«Kas te olete oma elukutse ammu maha jätnud, Collgrew?» uuris kapten. 

«Jah, söör, juba neli aastat tagasi. .. Kaks viimast aastat olen ma madrusena teeninud.» 

«Mis sundis teid selleks?» 

«Ah, söör, see on kurb lugu, mis purustas minu ema südame. Mister Craig teab hästi mu 
saatust.» 

Woodroe Craig tundis tõepoolest hästi selle mehe lugu. Puudus ja viletsus olid noore 
meistri sundinud võtma era-tellimuse mingi abieludokumendi valmistamiseks. Ta täitis 
tellimuse, kusjuures graveerija Collgrew konkureeris nii edukalt riigiorganitega, et 
valmistatud dokument rahuldas täielikult nii tellijat kui ka Briti võime. Mõne aja pärast 
konkureeris Collgrew rahatähtede trükipingiga ja juba esimese võrdlemisi naiivse katse järel 
sattus ta Boltoni kindlusvangla trellide taha. Katse naeruväärsus, kurjategija noorus, ta oli 
alles seitsmeteistkümneaastane, ja suursuguse kaitsja vahelesegamine olid õhutanud kohtu- 
niku määrama väga pehme karistuse; kahe aasta pärast oli Collgrew vaba ja ilmus sadamasse, 
et pakkuda oma teeneid mõnele kaptenile, kes oleks nõus teda Inglismaalt ära viima. Woodroe 
Craig tundis sadamas endise graveerija ära ja, mäletades lugu dokumendiga, määras Collgrew' 
rannalaeva madruseks. Nüüd sai Woodroe selle heateoga hakkama, et viis Collgrew' üle 
«Tiivulise» meeskonna koosseisu. 

Kaaperlaeva pootsman John Bootbey ja Thompsoni kontori vanemametnik kõhn mister 
Jenkins ulatasid meremeestele lepingud ja suure sule. Kõik meremehed ei osanud oma 
nimesid alla kirjutada ja paljud joonistasid ristikesi ja ringikesi, mille järel Jenkins nende eest 
alla kirjutas. Siis luges ta kiunuva häälega lepingusõnad kõvasti ette ja meremees, püüdmata 
süveneda udustesse juriidilistesse vormelitesse, läks, komps kaenla all, Puttersoni dokkidesse. 

Kui linna õhtused tuled hakkasid sõbralikult läbi udu vilkuma, oli «Tiivulise» kogu 
meeskond, mille arv, ulatus kolmesajale, juba pardal. Kapten Blackwood aga suundus 
Thompsoni kontorisse, et kirjutada ka oma lepingule alla. 


2: 

Missis Beangle sidus oma ammuaegse kliendi Andrew Lawsoni värskelt triigitud pesu 
kompsu, riputas uksele tabaluku ette ja siirdus sadamasse, tema majakesse. Maja ees märkas 
ta tõlda. Mister Lawson oli uut üürnikku vastu võtmas. Uus elanik oli nähtavasti kaugelt tul- 

nud. Tal oli seljas ebatavaline nahkülikond, mis oli narmaste ja india mustriga kaunistatud. 
Kogu tema varandus oli suures mustas reisikohvris. Pesunaine ootas jalg-värava ees, kuni 
majas segadus vaibub. Kui tühi tõld minema sõitis, koputas missis Beangle aknale. Alguses 
hakkas majas puudlikoer haukuma, siis avanes tagumine uks. Peremehe teener vaatas õue. 

«Mister Lawson on kinni,» ütles ta. «Istuge, missis Beangle, ja jutustage, mida uuemat on 
linnas kuulda.» 

«Oh, Gregory, te ei usu kunagi, missugused imelikud asjad on täna minu silme all 
sündinud! Te teate, et paar päeva tagasi asus minu juurde samuti üürnik elama, väga rahulik 
inimene, SISSeSÕILNU. .. » 

Vaikimise tõke, mis oli juba liiga kaua jutukuse stiihiat vaos hoidnud, ei pidanud lõpuks 
enam vastu ja vallapääsnud valingu esimeseks ohvriks sai Gregory. Missis Beangle jutustas 
hingestatult. Tema nägu lõi punetama ja silmis süttisid sädemed. Ta ei jutustanud lihtsalt — ta 
püüdis demonstreerida kõike, mille tunnistajaks oli ta oma üürilise toas saanud... 

Kõrvalruumis vestles mister Lawson oma uue üürilisega. Kui tema kõrvu kostis missis 
Beangle'i hääl, katkestas ta vestluse ja lahkus üürilise toast, et pesunaisega arvet õiendada. 
Saabunu oli aga juba ammu seina tagant kostvat kunstipärast jutustust kuulanud. Ta astus 
Lawsoni järel kööki, kus pesunaine oma oraatorlikke võimeid demonstreeris. Missis Beangle 
näitas parajasti pesu-pambu ja tooli abil seda, kuidas leierkastimängijaks moondunud üüriline 
oli koos noore Thomasega korterist lahkunud. 

Lawsoni uus elanik küsis, kas missis Beangle pole juhuslikult pesunaine, lisades juurde, et 
ta vajab just sedalaadi teeneid. Missis Beangle tegi midagi reveransitaolist ja saabunu palus ta 
oma tuppa. Seal andis võõras naisele mõned paarid suurepärast hollandi pesu, mis ta mustast 
reisikohvrist välja võttis, ning maksis nii heldelt ette, et pesunaine ta tänuavaldustega lausa 
üle külvas. Siis imetles saabunu missis Beangle'i peeni kombeid ja väljendas arvamust, et 
missis on oma praegusesse tagasihoidlikku olukorda sattunud kahtlemata mõne elus 
ettetulnud ootamatu õnnetuse läbi: 

Loomulikult oli uus üürnik juba veerand tunni pärast pühendatud meister John Beangle'i 
ja tema abikaasa elulugudesse üksikasjalisemalt, kui ta oma lähemate sugulaste asju teadis. 
Meistri hukkumine, leedi Emily Righlandi vahelesegamine lese ja tema laste saatusesse, 
jõuluõhtu mister Thompsoni juures ja lõpuks viimase öö sündmused anti sissesõitnule edasi 
sama hingestatult kui eelmiseiegi kuulajale. Kui jutustus jõudis selleni, kuidas missis 
Beangle'i üürnik mister Hanslow pöördus uhkes kuues koju, muutusid uue üürilise silmad 
uniseks ja osavõtmatuks. Illustreerides oma jutustust üha värvikamate detailidega, andis 
missis Beangle edasi oma muljed morni vanamehe hommikueelse külaskäigu kohta, kes 
olevat korterist väljunud hoopis teises riietuses ja jätnud üürniku tuppa mitte ainult jäätunud 
kuue, vaid isegi osa oma juustest. Ning lõpuks pajatas jutukas perenaine oma väsinud kuu- 
lajale mister Hanslow enda imepärasest muundumisest esiteks peegli ees istuvaks kenaks 
noormeheks, siis aga vanaks leierkastimängijaks. 

«Ja veel olen ma unustanud öelda, et esmakordselt võttis mister Hanslow peegli ees 
vasakult käelt kinda ja ma nägin tema kätt; sellel puudub üks sõrm, kinda sõrm on aga lihtsalt 
vatiga täidetud.» 

«Kuhu ta siis teie poisi viis?» küsis üürnik unise häälega. 

«Seda ma ei tea, söör!» 

Saabunu pea hakkas rinnale vajuma. Tuhmunud pilguga vaatas ta oma vestluskaaslasele. 

«Vabandage, missis Beangle,» ütles ta, «oma jutustus sega valmistasite te mulle palju 
rõõmu, kuid olen praegu hirmsasti väsinud. Kuulan teid meeleldi veel kord, kui te pesu ära 
toote. Head aega!» 

Mister Lawson, kes astus oma üürilise juurde sisse, leidis ta tugitoolis magavana. 
Kaevanud naiste jutukuse üle, mis olevat külalist väsitanud rohkem kui kogu pikk merereis, 
tõmbas vanake ukse kinni. 

Selle aja jooksul oli Gregory juba jõudnud pesunaise järel jalgvärava sulgeda. Üürilise 
silmalaud avanesid veidi. Ta vaatas aknast välja ja ootas, kuni missis Beangle kuju vaatepiirilt 
täiesti kaob. Siis tõusis ta üles ja kutsus peremehe. 

«Kui kahju!» hüüdis ta. «See jutukas eit rääkis mu nii uimaseks, et unustasin anda talle 
veel ühe vahetuse pesu! Ma lähen praegu asju ajama ja viin talle möödaminnes ka paki ära. 
Elab ta siit kaugel?» 

«Püssirohu tänaval, Ühiskondliku Hoolekande Maja vastas, alumisel korrusel. See ön 
üsna lähedal. Lubage kirjutada teie nimi elanike raamatusse, söör.» 

Üürmnik ulatas talle oma merepatendi. 

«Joseph Lorn,» luges peremees. See nimi oli talle täiesti tundmatu. 

3. 

Väljudes jalgväravast, vaatas Joseph Lorn kella. See näitas kuuendat tundi. Täpselt kella 
kuueks ootasid Norward ja kapten Blackwood teda Thompsoni kontorisse. Meremees kutsus 
tõlla ja varsti oli ta «Vaala» ees. Vestlus Craigiga trahteri tagahoovis võttis Lornilt kõigest 
mõne minuti ia tõld sõitjaga veeres jälle mööda halvasti-valgustatud tänavaid edasi. 

Ei möödunud poolt tundigi, kui Ühiskondliku Hoolekande Maja hoovile hiilis inimene 
karabiiniga. Ta otsis plangust prao, mis oli täpselt teisel pool tänavat asuva maja teatud akna 
vastas. Mees pistis karabiini toru välja ja toestas selle kahe kepiga. Siis lõi ta mantlihõlmad 
kokku ja tardus oma redukohas. Samal ajal astus teine mees vaikselt sisse majauksest, kus 
elas missis Beangle, ja, peitnud enda pimedasse nurka trepi alla sahvri ukse taha, võttis 
pistoda tupest. Niipea kui need ettevalmistused olid tehtud, koputasid kaks agenti korteri 
uksele. Nad said perenaise käest teada, et mister Hanslowd kodus ei ole, tõukasid ta siis 
pikema jututa üürilise tuppa ja siin, püstolitoru ähvarduste saatel, käskisid nad lesel üürilisele, 
niipea kui see koju pöördub, rahulikult ukse avada ja märku mitte anda. 

180 

«Teie üüriline on riiklik kurjategija, meie aga oleme politsei esindajad,» ütles talle vanem 
külalistest, ruugete vurrude ja sügavale pähe vajutatud kaabuga mees. «Ainult siis, kui te meid 
tema tabamisel aitate, pehmendab see teie kui Rodgers-Hanslow' kaasosalise saatust.» 

Missis Beangle karjatas ja pidi peaaegu meelemärkuse kaotama. 

«Ärge minestage siin midagi,» hoiatas teda seesama agent. «Te peate ta majja laskma ja 
ukse sulgema. Kõik muu usaldage meie hoolde.» 

Veendunud selles, et lesk on hirmust juba poolsurnud, pöördus madala kaabuga tundmatu 
oma kaaslase poole: 

«Pidage meeles, Frank, meie ülesannet: anda kolonel Hawerstone'ile üle ainult selle 
Hanslow* laip. Jalutu hoiatas meid, et mingil juhul ei tohi mees elusana võimude kätte 
langeda.» 

«Selle üle ärge muret tundke, mister Leans,» vastas ruugevurrulisele tema kaaslane. 

4. 

«Kapten Donald Blackwood, olge lahke, kinnitage see leping oma allkirjaga. Niisiis 
tänasest peale pole te enam fregati «Ristirüütel» ohvitser, vaid kaaperlaeva «Tiivuline» 
kapten. Lubage teid õnnitleda ia soovida ...» 

«Ega ma hilinenud, härrased? Kell on praegu vist täpselt kuus?» 

«Istuge, mister Joseph Lorn ... Praegu on just teie kord alla kirjutada... Tänan teid, 
džentelmenid, ja soovin teile edu!» 

Vana mister Thompson pani «Tiivulise» ohvitseride poolt allakirjutatud paberid kõrvale. 

«Saage tuttavaks oma esimese abiga, kapten Blackwood,» ütles kompanii valitseja 
Norward. «Mister Joseph Lorn saabus alles täna Ameerikast ja asub kohe jälle laevale! 

Niisugune on meremehe elu. Öösel sõidame kapten Blackwoodiga kuuks ajaks Londonisse, et 
saada admiraliteedist «Tiivulisele» kaaperlaeva patent ja lõpetada mister Blackwoodi asjad 
«Ristirüütlil». Kaks kohta on posti-tõllas juba kinni pandud, õhtul ootan teid «Valge Karu» 
võõrastemajas, mister Blackwood. Teil aga, mister Lorn, tuleb jälgida kõike, mis dokkides 
toimub, kuni laev kai 

äärest eemaldub. Neil päevil valvasid «Tiivulise» meremehed dokke ja hoidsid ära üsna 
kahtlase katse süüdata laevatehas põlema. Mäss on Boltonis juba ammu küpsemas, kuid siiani 
on meil ikka õnnestunud mister Craigi inimeste abiga õigeaegselt välja selgitada tööliste plaa- 
nid komitee loomise ja tsehhide purustamise kohta, nagu seda on korduvalt teinud Speetfieldi 
kangrud. Uued masinad kutsuvad esile tööliste viha, sest kogenud meistreid jätame 
tsehhidesse kaks, isegi kolm korda vähem kui varem, asendades neid naiste ja lastega. See on 
tulus ning võimaldab rahulolematuist ja mässuõhutajaist kergesti lahti saada. Kuid mässulistel 
on viimasel ajal tekkinud kogenud juht, kes on meie töölisi õpetanud õigesti ja salaja 
tegutsema, hagu öeldakse, konspiratiivselt. Niisiis, seni kui esimese lüüasaamise tuha a11 
hõõgub veel Boltoni tööliste mäss ja niikaua kui ludiitide juht Eliot Madgerson pole kinni 
püütud, ei tohi te tukkuda, mister Joseph Lorn! Nägemiseni, mister Thompson!» 

Meremehed ja valitseja väljusid kabinetist. Kontor jäi tühjaks. Mister Thompson oli 
lasknud kõik oma ametnikud peale ühe kirjutaja koju. Ent üldsaalis märkasid meremehed üsna 
veidrat inimgruppi, kes ootas kabineti ukse taga: pingil istuv poisike toitis pähklitega väikest 
kleiti riietatud ahvipärdikut, vana leierkastimängija aga tukkus pingi seljatoele naaldunult. 
Leierkast seisis kõrval ja vanamees toetas seda kergelt vasaku käega, millel puudus nimetu 
sõrm ... 

Lorn väljus viimasena. Heitnud pilgu leierkastimängijale, jäi ta ootamatusest peatuma. 
Rändmuusik tõstis talle pilgu. Nende silmad kohtusid, surmavaen välkus mõlema pilgus ... 
Lorn ei jõudnud veel toibuda kui leierkastimängija rebis end ühe liigutusega kohalt lahti ia 
kiskus valla kabinetiukse kust ohvitserid olid äsja väljunud. Pääsenud kabinetti, lõi ta ukse 
hooga kinni, pani haaki ja pööras kaks korda võtit. 

Kassi hüppega oli leierkastimängija kabineti sügavuses, kus kapi ees kükitav William 
Thompson ladus allakirjutatud akte riiulile. Uksele sadas juba tugevaid lööke. Joseph Lorn 
surus väljast kõigest jõust uksele peale. 

Norward ja Blackwood polnud märganudki, et Lorn nendest maha jäi. Nad ei märganud 
tema äraolekut ka siis, kui tõllas istet võeti. Advokaadi akna alt kostis juba 

hobuseraudade kompsimist, lumel hakkasid krigisema raudrehvid. Kabinetiuks aga 
vappus tõugetest ja löökidest. 

«Mu jumal, see olete teie, mister Rodgers!» pomises ehmunud advokaat, kui tundmatu, 
kes oli nii ootamatult tema kabinetti sattunud, viskas mantli seljast ja kübara peast. 

«Vaiksemalt, mister Thompson! Jätan teile paki leedi Emily Righlandi jaoks. Ärge seda 
kellelegi näidake, kuulete? Siin on kiri ja kalliskivi, mille väärtus on neli tuhat gini.... 
Nähtavasti on missis Beangle lobisenud ja mind reetnud. Ärge kõnelge pakist, et Giuseppe 
Lorano ei märkaks midagi!» 

Löögid ukse pihta muutusid üha tugevamaks. Vastuvõturuumist jooksis kohale kirjutaja ja 
asus meremehele appi. Kahekesi õnnestus neil lõpuks massiivne uks sisse lüüa. 

Mister Thompson vaatas segaduses oma kabineti avatud aknale. Tuppa tungis külma 
õhku. 

Joseph Lorn tormas akna juurde ja vaatas teise korruse kõrguselt alla. Seal nägi ta 
hobuseraudade ja rataste värskeid jälgi, tänava sügavuses aga jooksva inmese tumedat kuju, 
mis samal silmapilgul nurga taha kadus. 

Meremees hüppas aknast eemale ja tormas üldruumi, kus barjääri taga istus veel kahvatu 
ehmunud poiss. Ta oli ahvi kaelarihma külge kinnitatud ketikese käest lasknud niijg loomake 
tõmbas enda pingil küüru, uurides imestusega kantselei sisustust. Joseph Lorn haaras poisil 
käest, et teda üle kuulata. Sel silmapilgul tegi ahv, justkui nakatatuna inimeste hulgas 
valitsevast ärevusest, tohutu pika hüppe ja sattus kapi otsa, mille juures Thomas Beangle 
püüdis meremehe käest lahti rabelda. 

Mister Thompson jooksis kantseleisse sel hetkel, kui Cicero tolmune kipsbüst kapi otsast 
Lornile otse selga varises. Ahv oli selle alla lükanud ning büst purunes otsekohe kildudeks. 
Siis hüppas loomake kroonlühtrile ja jäi sinna käppapidi kiikuma. Ta hoidis kroonlühtri 
võrust kinni ja sihtis, kuhu sealt edasi hüpata. 

Joseph Lorn, kes oli büsti kukkumise tagajärjel õlast lüüa saanud, laskis poisi lahti, haaras 
raevunult kipsitüki ja virutas sellega ahvile. Mürsk sattus mitte looma, vaid kõikuva 
kroonlühtri pihta. Lambivari purunes klirinal ja põlev õli hakkas lauale voolama. Lauda kattev 
kalev ja ,seal lebavad mapid süttisid põlema. Ahv hüppas 

edasi riiulile. Toas läks pimedaks kuid Mixy haaras riiulilt mingisugused dokumendid 
ja'virutas need laual põlevasse õlisse. Paber lõi heledalt leegitsema ja nagu tõrvik valgustas 
mööda tuba edasi-tagasi sagivaid inimesi. Mister Thompson, ametnik ja Joseph Lorn tormasid 
tuld kustutama. Nad viskasid lauale vaiba ja mahakistud eesriided ning neil õnnestus leeki 
lämmatada. Selles üldises segaduses sai Thomas Beangle lõpuks loomakese keti kätte ja 
jooksis temaga ülepeakaela tänavale. 

Kui ta lõpuks väsinuna koju jõudis, avas nende naabrinaine tädi Polly talle ukse. Poiss ei 
tundnud korterit ära. Kõik asjad olid toas segi ja pesu kummutist põrandale visatud, missis 
Beangle ise seisis aga keset seda kaost, käed vastu lõuga surutud, ja vaatas liikumatult ühte 
punkti. Nähes poisi süles ahvipärdikut, hakkas ta metsikult karjuma ja kätega vehkima, justkui 
viirastuse eest kaitset otsides, ning vajus siis nagu kubu kaltsuhunnikule, mis põrandal 
vedeles. 

Hilisõhtul sulges vana Boltoni pankur mister Samuel Landy end oma panga keldrisse, kus 
jahedas hämaruses seisid kuus mürakat raudkappi, suured nagu elevandid. Koos panga 
laekuriga luges mister Landy küünlavalgel veel kord kahest kotist väljavalatud kulla ja 
paberraha üle. 

«Täpselt kümme tuhat naela kullas ja neliteist tuhat paberrahas,» ütles laekur. «Kas see 
kõik läheb mister Righlandi jooksvale arvele?» 

«Ei, tema korraldusel läheb viis protsenti sellest sumamast mister Joseph Lornile,» vastas 
peremees. «See hoius on «Orioni» ekspeditsiooni esimeseks tulemuseks. Need Righlandi 
ookeanitagused reisid tõotavad edaspidi üsna palju!» 

Mister Landy arvestas veel midagi oma taskuraamatus, ohkas, lõi rahakapi ukse kinni ja 
läks puhkama. 

Šotlasest ametnik mister Archibald Staybold jõudis lühikese ajaga kogu «Valge Karu» 
teenijaskonna ära tüüdata. Üüriline oli sünge, ei paistnud erilise helduse poolest silma ja 
avaldas ühtelugu soovi lahkuda «sellest patuurkast». Kaks ööpäeva istus ta üksinduses, 
sulgenud end oma kitsasse numbrituppa, ilma et oleks ühtegi külalist vastu võtnud või 
omapoolseid visiite teinud. Ainult üks 

kord andis see sünge elanik trahteri teenrile käsu hüüda tänavale ja kutsuda numbrituppa 
üht noormeest, keda ta oli oma aknast märganud. Vana ametnik oli siis karus-nahkse jopi 
kiiresti selga pannud ja koos noormehega võõrastemajast lahkunud. 

Oma noore kaaslase saatel, keda välimuse järgi võis pidada umbes 
viieteistkümneaastaseks, oli mister Staybold läinud sadama suunas. Mööda kitsaid 
äärelinnatäna-vrid jõudsid nad eeslinna, läbisid lume ia prahiga kaetud hoonestamata 

maa-ala ning laskusid mööda järsku teerada mere äärde, kus tõusulained ümmargusi kive 
veeretasid. 

Vanamees vaatas harjunud ettevaatusega ringi ja pani nocrukile-käe ümber õlgade: 

«Siin kuuleb meid ainult iumal, mu poeg! Ma olen rõõmus, et saatus tõi su mu akna 
alla ja ma võin jällegi sinuga vestelda.» 

«Ma ei tohi kaua ära olla, õpetaja: mind saadeti kontorist linna sisseoste tegema ja ma 
pean dženielmenidele nende tellimused kiiresti kätte viima .. . Kuid ka mina olen muidugi 
väga rõõmus, et näen teid. mister Madgerson ... » 

«Tasem! Mul on nüüd teine nimi.» 

«Kas ma võin millegagi teile... ja vabaduseüritusele kasulik olla?» lisas noormees 
punastades ja segadusse sattudes. 

«Oo, George, meie võitluses on igasugune abi väga vajalik! Kui kõik oma jõupingutused 
liidaksid, võiksime mäed paigast nihutada . . . Oled sa need raamatud, mis ma sulle andsin, 
läbi lugenud?» 

«Jah, mu õpetaja, ma lugesin need läbi ja peitsin hästi ära. Keegi pole neid minu juures 
näinud.» 

«Sa talitasid arukalt, sest need on keelatud raamatud. Nad õpetavad õiglaselt elama ja oma 
ligimest armastama, Õigluse eest võitlevate inimeste kätes on nad mõõgaks, mis tungib läbi 
kurjuse raudrüü! Kui sa meheks sirgud, George, pead selle mõõga enda kätte võtma, sest sinu 
mõistus on selge ja hing puhas. Sa oled ju töötavate inimeste poeg, eks ole?» 

«Jah, minu isa sai vabrikus surma, mina ja mu vend Thomas olime aga laevatehases 
hukkumas, kuni head inimesed meid aitasid .. . õpetaja, ma tahaksin kiiremini teie vennastu 
liikmeks astuda.» 

«Sina, mu poeg, oled veel liiga noor, et nii rasket vannet 

enda peale võtta. Kuid aja jooksul, kui oled tegelikkuses tõestanud oma valmidust 
võidelda kõigi inimeste üheõigusluse eest, saad sa mitte ainult vennastu liikmeks, vaid võib- 
olla ka tema juhiks, asendades seda, kelle tund on löönud!» 

«Katsetage minuga, õpetaja!» 

«Ühe ülesande annan sulle kohe praegu: otsi mulle väike korter linna serval, kus elavad 
laevatehase ja manufaktuuri töölised.» 

«Selle ülesande täidan ms rõõmuga. Aga kas te lubate mul teid külastada?» 

«Jah, mu poeg, siis võime teineteist tihti näha.» 

«Kuid see on liiga kerge ülesanne! Usaldage mulle midagi raskemat, ohtlikumat.» 

«Mu poeg, kui sa teada tahad, siis isegi minuga kõnelemine on ohtlik, ja ka seista siin, 
nende kohavate lainete ääres, on ohtlik. Kuid mul on sulle veel üks tõeliselt raske ülesanne. Ja 
võitluses õigluse ja vabaduse eest ei ole ta väikese tähtsusega.» 

«Võitluses õigluse ja vabaduse eest! — Mulle näib, et ma võin surra selle eest!» 

«Elu on kõrgeim jumalaand ja seda tuleb ainult kalli hinna eest ära anda. Kuid meie 
eesmärk on võit ja mitte hukkumine... Niisiis, annan sulle ülesande: kiirustamata, kuid 
järjekindlalt ja kannatlikult kogu kõike, mis sul Boltoni töötajate kurjemast vaenlasest, 
«Põhja-Briti Kaubakompanii» omanikust õnnestub teada saada. Teda ümbritseb mingi tähtis 
saladus. Vennastu peab sellesse tungima, et edukamalt selle saatanateenri vastu võidelda. 
Selle inimese nimi on...» 

«Ma tean. See on vikont Chiensfield!» 


5. 
Kolonel Hawerstone pani kõrvale Sterne'i köite, täitis oma piibu ja laskis suitsurõnga 
toanurka. 

«Valge Karu» võõrastemajja saabus vaikus, öine posti-tõld oli koloneli akna all oma 
signaali juba puhunud ja edasi liikunud. Nüüd veeres ta arvatavasti mööda lumist maanteed. 
Olid vaibunud ka teenrite sammud koridoris ning alumiselt korruselt ei kostnud enam nõude 
klirinat. Ainult koloneli rahutu naaber, kes elunes Hawerstone'i 

avara ruumi kõrval asuvas kitsas numbritoas, porises ja askeldas veel seina taga. See 
mingisugune šoti firma torisev ametnik noomis teenrit ja needis meremehest ohvitseri, kes 
koos «Põhja-Briti Kaubakompani:» valitsejaga olid postitõllas kaks viimast kohta ära võtnud. 

«Ühekski päevaks ei jää ma enam teie põrguhauda!» pahandas vanamees. «Ma lahkun 
viivitamatult sellest pordumajast, kus jumalavallatu peremees korraldab meelega kõik 
niimoodi, et üürnik ei saaks õigeaegselt ära sõita! Ärgu arvaku, et kui ta mind siin veel ühe 
ööpäeva kinni peab, õnnestub tal minult öömaja eest raha välja pressida.» 

«Halloo, mister Staybold!» hüüdis kolonel, keda seina tagant kostev torisemine oli ära 
tüüdanud. «Mis on teis niisugust meelepaha tekitanud? Astuge minu juurde sisse ja võtke oma 
viha leevendamiseks lonksuke head heerest!» 

Pikahõlmalisse karusnahksesse joppi riietatud Staybold astus koloneli numbrituppa, 
jätkates oma meelepaha väljavalamist. Peremees palus ta lauda ja nihutas talle klaasi 
lähemale. Veiniklaasi juures hakkas naabrite vahel arenema vestlus ja vana ametniku 
pahameel vaibus veidi. Ta tänas koloneli kurvalt ja siirdus oma tuppa, loobudes 
Hawerstone'i sõbralikul nõuandel oma kavatsusest võõrastemaast lahkuda. 

Kolonel tahtis juba lahti riietuda ja küünla kustutada, kui teener tõi talle kirja, mille 
Woodroe Craigi käskjalg oli äsja kohale toimetanud. 

Hawerstone libistas silmad üle paberilehe, tõmbas seljast võetud mundri asemele 
hommikumantli ja laskus esimesele korrusele, kus elunesid teda saatvad ohvitserid. Üks 
nendest, kapten Bradd, oli ametis ettekande koostamisega ministrile. Ohvitser tõstis väsinud 
silmad ülemusele ja, tabanud Hawerstone*i näol varjatud võidurõõmu, küsis: 

«Ega ometi Madgersoni kohta ole uusi teateid tulnud, härra kolonel?» 

«Ega ma asjata pööranud oma naabrile tähelepanu!» vastas see. «Praegu sain ma selle 
lollaka Beangle'i ülekuulamise üksikasjad teada. Tema üürilisel Hanslow'1, Madgersoni 
agendil, õnnestus meie käest minema lipsata. Kuid alles eile hommikul oli seesama Hanslow 
aidanud Madgersonil oma välimust muuta ja šoti ametnikuks 

muunduda. Niisiis, minu naaber ja sõber šoti ametnik Archibald Staybold pole keegi muu 
kui ludiitide juht Eliot Madgerson! Seadke viivitamata tema järele valve sisse ja me tabame 
ühe löögiga kogu jõugu!» 

Järgmise päeva varahommikul väljus Boltoni laevatehase väravast kiirel sammul umbes 
viieteistkümneaastane noormees puhtas kuues ja sinises pandlaga baretis. Valvur, kes teda 
välja laskis, muigas heatahtlikult, vaadates järele noormehele, kelle näol peegeldus nii siiras 
rõõm vabaduse ja võimaluse üle veeta pühapäevane päev kodus. 

Värava juures hüüdis noormeest tänavakaupmees, kes pakkus möödaminepjaile pirukaid ja 
salu. 

«Kuhu te nii kiirustate, noormees? Ostke endale midagi hommikusöögiks! Kuskil ei leia te 
paremat ja värskemat kaupa kui minu juurest.» 

Noormees lükkas bareti kuklasse, puistates õlgadele kuldseid lokke. Pistnud käed 
kuuetaskuisse, jäi ta mõttes kandekasti juures seisma. 

«Need lehttainast pirukad maksavad kolm penni tükk. Istuge korraks piitjalale ja maitske. 
Kuidas on teie nimi ja mida te tehases teete?» 

«Minu nimi on George Beangle. Ma töötan kontoris joonestajana.» 

«Ma tundsin su ära, George, oled oma vennaga väga sarnane,» ütles tänavakaupmees 
häält, madaldades. «Kuula, mis ma sulle ütlen: sul on kodus õnnetus juhtunud.» 

Noormees võpatas, pirukas kukkus tal käest. 

«Ära ehmata, sinu ema ja vend on terved. Nende juures elas keegi üürnik nimega 
Hanslow. Eile õhtul tuli politsei, puistas kogu maja segamini ja hirmutas sinu ema. Nad 
otsivad nüüd teie üürilist kogu linnas.» 

«Kes see Hanslow siis on?» 

Tänavakaupmees kummardus poisi kõrva juurde. 

«Ta on sinu venna Tomi sõber ia varjab end politsei eest, sest ta on ... vabadusepoeg, 
mõistad?» 

«Hanslow — vabadusepoeg? Kas ta töötab ludiitidega koos, jah?» 

«Sa arvasid õigesti ära! Hanslow on usaldanud koik Tomile ja see tahab aidata tal 
Boltonist põgeneda ...» 

«Kuuige, aga kus on siis Hanslow praegu?» 

«Ta varjab end. Eile oleks teda peaaegu tabatud. Teda otsitakse ja tal tuleb esialgu kuuks 
ajaks Boltonist lahkuda. Kuid ta tuleb tingimata tagasi!» 

«Kuidas saab siis teda aidata?» 

«Aita tal salaja Tomiga kokku saada ja ära kellelegi meie jutuajamisest kõnele.» 

«Mida ma siis Tomile edasi ütlen?» 

«Ütle, et ta nelja nädala pärast neljapäeval, esimese märtsi eelõhtul, kella üheteistkümne- 
kaheteistkümne vahel tuleks üksinda siia, sellesse aeda seal maja taga. Hanslow ootab teda.» 
«Hüva! Annan sõna! Täna veel räägin seda Tornile, kellelegi teisele ei lausu aga poolt 

sõnagi.» 

Oli juba pühapäeva ennelõuna, kui kolonel Hawerstone'i naaber hakkas end oma toas 
liigutama. Kiirustamata seadis vale mister Staybold oma välimuse korda ja välus hotellist. 
Ta kõndis aeglaselt, luges sIte ja afišše nagu inimene, kel pole kuhugi kiirustada. Käes 
hoidis ta viimast «Monitori» numbrit. Püha Jakobi ja Aia tänava nurgal asus väike puiestik. 
Madgerson istus pingile ja lõi ajakirja lahti. Ta nägi, et halli mantliga mees, kes võõraste- 
majast saadik oli teisel pool tänavat kõndinud, silmitses midagi vaateaknal, pea kõrvale 
pööratud. 

«Šoti ametnik» nakkas üha samme kiirendades tänavat mööda alla minema. Ka hall 
mantel välkus sagedamini rahva hulgas. Järsku pööras vanake talle tuttavasse läbikäiguhoovi, 
väljus Aia tänavale, ja veendunud, et tema jälitaja on ninapidi veetud, lähenes seenetaolisele 
koonusekujulise mütsiga kuulutustulbale. Ta kõndis ümber tulba ja leidis kohaliku tsirkuse 
afiši. Selle ülemisse nurka olid sinise pliiatsiga kritseldatud mõned märgid ja numbrid. 

Nende hieroglüüfidega teatas Fernando oma kaasvõitlejale teda varitsevast suurest ohust. 
See tähendas, et Madgerson on paljastatud, järelevalve alla võetud ja peab lundigi kaotamata 
põgenema. 

Ludiitide juht hüüdis kaariku ja äärmise kiirusega, milleks voorimehe hobusekronu iganes 
võimeline oli, hakkas see möödainimtühje tänavaid veerema. Ühe maja värava ees jättis 
ta kaariku seisma, astus põiki üle õue, ronis üle tara ja väljus järgmisele tänavale. Veendunud 
lõplikult, et jälitaja on temast maha jäänud, võttis vanake jälle voori 

mehe ja sõitis äärelinna, kus algas maantee. Jalgsi jõudis ta rannas asuvate viimaste 
majadeni. Ühe maja ees kuivasid kalavõrgud. See oli salamärk, mille järgi Madgerson 
mõistis, et selles viimases, vennastu kõige paremini varjatud pelgupaigas on kõik korras. Seda 
ulualust hoidis Madgerson kõige suurema hädaohu puhuks. 

Vana iirlasest kalurit kohtas Madgerson tagaõues. Nad surusid vaikides teineteisel kätt ja 
kalur saatis külalise ahju taga asuvasse väiksesse toauberikku, mis oli nii tähelepandamatu, et 
isegi kõige põhjalikumal läbiotsimisel oleks väga raske olnud seda pelgupaika avastada. 

Siin vaatas Madgerson läbi oma taskud ning kontrollis, kas rahavja dokumendid on 
alles. Veendunud, et võõrastemajast väljudes polnud ta tuppa midagi tähtsat ja hinnalist 
jätnud, tõmbas Madgerson pimedas urus enda kerra ja magas õhtuni, mil majas hakkasid 
kostma hääled. Peremehe poeg, umbes kahekümne kolme aastane suur tugev noormees, oli 
linnast tagasi pöördunud. Mõlemad kalurid ja eideke, kes oli sama sõnakehv kui ta abikaasagi, 
kutsusid Madgersoni õhtust sööma. Aknaluugid olid kinni. Lihtsal värvimata laual põles 
küünal ja seisid kausid ubade ja sealihaga. 

Madegerson palus taati tuua peidetud toidutagavarad lagedale. Vana iirlane tõstis toa 
nurgas põrandalaua üles ja võttis põranda alt üsna raske kasti välja. 

«Viige see sadama juurde väiksesse parki ja pange kokkulepitud redupaika. Kui Hanslow 
tagasi tuleb, leiab ta kasti sealt ja see osutab talle hea teene. Mul tuleb aga seniks Iirimaale, 
Belfasti kolida. Seal annavad mulle varjupaiga teie «tammepuust südamed» '.» 

Hilisööl, kui mere kohale oli laskunud udu, eemaldus kaldast väike kaluripaat.. Päras 
kokkupandud võrgu all poleks isegi kõige tähelepanelikum silm suutnud eraldada inimest. 
Paat, mida juhtisid vana kalur ja tema poeg, võttis kursi Hri randadele. 


6. 

Esimese märtsi eelõhtul, kui kõik mister Chaseweaki pansioni õpilased lamasid juba oma 
voodites, ootas Thomas Beangle. kes oli teki üle pea tõmmanud, hinge kinni pidades 

1 «Tammepuust südamed» — üks salajasi talupoegade revolutsioonilisi organisatsioone 
Iirimaal XVII sajandil. 

öist kontrollkäiku. Poiste ühismagamisruum asus teisel korrusel. 

Üheteistkümnendal õhtutunnil kuuldusid nagiseval trepil sammud. Magamisruumi astus 
missis. Chaseweak, kuivetanud, pika nina ja lameda rinnaga naine. Näis, nagu pidanuksid 
tema õhukeste terasraamidega prillid iga silmapilk teravalt ninaotsalt maha libisema. Käes oli 
tal paberist kupliga küünal. Ta liikus mööda läbikäiku kaheksateistkümne voodi vahel, 
puudutas käega kaht-kolme teki all kägarasse tõmbunud kogu, peatus hetkeks uksel ja siirdus 
siis alumištesse ruumidesse. Seal kahe klassiruumi kõrval asus mister Chaseweaki korter. 

Vaevalt olid missis Chaseweaki sammud maja sisemuses vaibunud — naine sisendas 
õpilastesse rohkem hirmu kui pedagoog ise —, tõmbas Thomas Beangle endale teki all 
kiiresti riided selga. 

Poiss hiilis villaste sokkide väel mööda nagisevaid trepiastmeid ja alumise korruse 
koridori vankuvaid põrandalaudu, hoides saapaid käes. 

All kükitas Thomas ubriku ette, kus hoiti õpilaste üleriideid, pistis raudtraadist keeratud 
väikese konksu lukuauku ja, töötades selle riistaga, avas ukse. Ta otsis välja oma 
vattvoodriga kuue, surus külge kinnitavate kõrvaklappidega mütsikese pähe ning hiilis 
köögiukseni. Tänavale võis Thomas pääseda mister Chaseweaki korteri või köögi kaudu. 
Väikeses köögikambris magas kokk, väljapääsu kõrval, tagumise jalgvärava juures aga elas 
väikeses juurdeehituses valvur. 


Poiss läbis kikivarvul pimeda köögi ja kobas esikus uksehaaki. Uks kriuksatas korraks ja 
Thomas oligi õues. Toomkiriku tornikellad mängisid kauguses kaks korda oma meloodia 
maha, siis kostis üks löök: oli pool kaksteist öösel. Poiss pani õues jalad kinni. Kõõritades 
valvuri akna poole, hüppas ta jalgväravast välja ning pistis mööda pimedaid hoovitaguseid ja 
umbtänavaid laevatehase poole jooksma. 

Dokkide territooriumil oli pime, kuid piki pikka planku põlesid harvadel postidel laternad, 
valgustades raudpiiki-dega varustatud laudtara ülemist serva. Piirdeaia nurkadel seisid 
tunnimehed. Värava ees jalutas valvur. Vanaaegsete pikavarreliste hellebardidega 
relvastatud neljast 

koosnev patrull väljus väravast ja asus ringkäigule, valgustades sulanud lund 
käsilaterriaga, millele oli tuule kaitseks ehitatud plekk-kilbike. 

Ühes laevatehasele kõige lähemas majas ootas poissi tema sõber Matthew Hanslow. 

«Sa tulid, Tom! Tubli mees! Ma hakkasin juba muret tundma ... Sind läheb mul täna 
tähtsa asja jaoks tarvis!» 

«Mis ma tegema pean, onu Matthew?» 

«Ära kiirusta. Ootame, kuni patrull ringkäigult tagasi pöördub. Kohe seletan sulle meie 
ülesande... Ütle, tunned sa seda paika hästi?» 

«Kuidas siis mitte! Selle tara taga on mister Puttersoni dokid ... Seal on sepikoja katus, 
sepikoja kõrval asuvad tõrvatoobrid, edasi instrumendiladu, selle taga ellingud pooleldi 
ehitatud laevakeredega ... » 

«Tom, aga kas sa tead, kelle jaoks Putterson need laevad ehitab?» 

«Söör Frederic Righlandile... See on peamine tellija. George kõneleb, et nende laevadega 
hakatakse orje Ameerikasse vedama.» 

«Jah, need laevad toovad maailmale palju kurja ... Nad on Puttersonile ja Righlandile 
vajalikud röövtööks merel, elavate inimhingedega kauplemiseks ... Frederic Righland, 
Chiensfieldi ämblik, on minu kõige kurjem vaenlane, kuid ta on ka kõigi lihtsate ja heade 
inimeste vaenlane.., Sa tead paremini kui mina, Torn, kui palju on neid selles tehases 
hukkunud! Kas sa mäletad vaest Mike”, kes hukkus «Tiivulise» vettelaskmisel? Ja kui palju 
on sante, nagu sõrmedeta Putkins, keda mister Putterson on tänavale visanud! Kui palju 


sinusuguseid õnnetuid lapsi vaevleb selles neetud laevatehases! ... Tom, kavatsen seda maha 
põletada, põletada tervenisti nagu «Boltoni Manufaktuuri», kuradile kõik! ... Tahad sa 
mind aidata?» 

«Jah!» 


«Näed seda kasti seal? See on võrdlemisi raske. Siin on lukuga kellamehhanism ja... 
tugev täidis. Sul tuleb tehasesse hiilida ja peita see külakost keskmises dokis ehitatava 
laeva põhja alla. Sinna kõrvale aseta see pudel... Kata siis kast ja pudel laastudega kinni, 
pista käsi nende alla ja pööra kastil seda hoovakest. Kui see nagu kell tiksuma hakkab, jookse 
kiiresti siia minu juurde. Kui tiksuma ei hakka, siis raputa kasti, kuid kergelt... Ütle, egas 
koolis keegi märganud, et sa ära läksid?» 

«Ei, ei keegi» 

«Ja sa võid ka märkamatult tagasi pöörduda?» 

«Püüan.» 

«Oled tubli poiss, Torn! Ja veel: kas sa «Tiivulist» tead?» 

«Tean. Ta seisab praegu muuli ääres, täitsa tehase külje all... Ainult... meeskond on 
seal juba peal.» 

«Jah, seda peadki sa kartma. Vaata, et nad sind laevalt ei märkaks... Seal tulebki patrull 
ringkäigult tagasi, nüüd on õige aeg!... Siin, tara seest võtsin ma ühe laua väl:a. Poe august 
läbi. Ma ulatan sulle kasti ja jään ise siia ootama. Jälgin sind prao vahelt. Kui tagasi tulema 
hakkad, hoia suunda selle laterna poole, auk tara sees on sellest veidi paremal ... Püüa. et sa 
kellegi käppade vahele ei lange ... Kui sind kinni nabitakse ... küll ma siis välja aitan! 
Ainult... ega sa Bernardito poja aadressi unustanud?» 

«Ei ole. Andke mulle nüüd kast, onu Matthew...» 

Poiss lipsas tarasse tehtud praost sisse, Fernando ulatas talle kasti ja Torn hakkas ähkides 
seda vedama pimedusse, kus öise halli taeva taustal nõrgalt joonestusid vintsid ja ehitatavate 
laevade siluetid. Surunud kõrva vastu tara, ei kuulnud hispaanlane muud kui tuule sahinat aia 
raagus okstes. Kusagilt muulilt, arvatavasti «Tiivulise» pardalt kostis teevaklaaside löömist ja 
justkui vastuseks sellele teatas toomkiriku kell kesköötunni saftumisest. 

Fernando seisis plangu ääres, liibunud tihedalt vastu posti. Lähim latern kõikus plangu 
kohal umbes poolesaja sammu kaugusel ja posti vari kattis hispaanlase kuju. Patrull käis 
ümber laevatehase ja pöördus taas värava juurde. Sõdurid läksid valveputkasse sooja. Kusagil 
haukus koer. Minutid möödusid piinavalt aeglaselt. Ümberringi valitses vaikus ja kaugelt- 
kostev harv koera haukumine ei rikkunud, vaid justkui kriipsutas alla seda sumedat öövaikust. 

Järsku kostis pimeduses, seal, kus muuli kohal kerkisid «Tiivulise» mastid, hüüd. 
Fernando' püüdis pilkudega läbi prao pimedusse tungida. Ta tegi katset plangulaudu laiemale 
nihutada, kuid kõva puu ei andnud järele. Laternate valgus hakkas 
vilkuma kõrgete ellingute vahel, kus asusid ehitatavate laevade 


kered. Kuuldus rautatud saabaste -müdinat. Hispaanlane 
toetus - põlvega 

vastu palki, haaras plangu poltidest kinni, vinnas enda itele ja 
vaatas üle tara. Ta nägi poisikest, kes tulisijalu plangu poole 
jooksis. Kuid poiss oli pimeduses eksinud ja ühtelugu komistades 
ruttas otse laterna suunas! 

Poisi jälil tormas raskelt keegi laiaäärelise kübara ja laia 
kuuega meremees, hoides käes karabiini. Jälitaja oli poisist veel 
üsna kaugel, kuid viimane jooksis plangu ees tasi-tagasi, 
suutmata päästvat auku leida. 

Fernando kõhkles ainult hetke. Ühe hüppega oli ta üle plangu. 
Poiss põrkas tagasi, kuid tundis siis hispaanlase ära ja tormas tema 
poole. Fernando jõudis poisi sülle haa-äta ja üle plangu tõsta. 
Thomas Beangle veeres pooltead-useta olekus aeda ja pani sealt 
ülepeakaela mööda hoovi-taguseid jooksma. 

Tema päästja tulistas lähenevat vaenlast püstolist. See laskus 
põlvele ja tõstis karabiini, kuid samal ajal haaras hispaanlane 
raudpoltidest kinni ja pingutas end, et sealt üle hüpata. Sel hetkel 
raksatas midagi laevatehase süga-uses ja veeres tumedalt üle kogu 
ümbruskonna. Erepunane valgusvihk tõusis taeva poole ning 
kümned tulemaod hakkasid ööpimeduses väänlema, valgustades 
seda sähvatuste, sädemete ja ahnete leegikeeltega. Tuuleiilid 
haarasid lendavaid sädemeid ja paiskasid need kaugele. 


Esimese märtsi koidik nolnud Boltoni kohal veel süttinud, kui 
Londoni postitõld linnale lähenes. 

Norward oli tõllaakna eesriide kõrvale lükanud ja sil-litses 
teraselt pimedust; kusagil teest vasemal paistsid pimedad 
Chiensfeldi ehitused ja lumised puud. Teised postitSlla reisijad 
norskasid rahulikult oma vetruvatel istmetel. 

Järsku äratas kutsari erutatud hüüd kõik reisijad. 

«Boltonis on jälle tulekahju! Põleb kas sadamas või kusagil 
sadama lähedal.» 

«Andke hobustele valu!» hüüdis Norward raevukalt, vaa-dates 
liikumatut tulekuma, mis oli peaaegu pool silmapiiri enda alla 
võtnud. 

Raske tõld hakkas kiiremini sõitma. Lakkamatult piitsutas 
kutsar hobusekronusid ja juba varsti hakkasid tõlla raudrataste all 
mürisema Boltoni sõidutee munakivid. 

Norward ja Blackwood, aimates ette suurt õnnetust, hüppasid 
tõllast välja niipea, kui nägid esimest voorimehe sõidukit. 

«Sadamasse!» hüüdis Norward. 

Hakkas juba koitma, kui lõõtsutav märg hobune tõi kaariku traavides sadamasse. 
Gigantse tulekahju leegid, mis lõõskasid sadamaehituste kõrval, 
olid muutnud öö hirmsaks punaseks päevaks. Meres värelesid 
leekide peegeldused. 

«Puttersoni laevatehas! Oo, kurat! Tehasesse!» 

Kuid laevatehase juurde oli täiesti võimatu pääseda. 
Värava juures seisis tiheda rõngana sadamalogardeid, keda 
politseinike ahel suuri vaevu suutis tagasi hoida. Kolm saabunut 
jätsid kaariku ja tormasid värava poole. Politseinikud andsid teed 
ning Norward ja Blackwood jooksid hoovi. Laevatehase kohal 

lõõmas leekidemaru. Tuli oli vallutanud staaplid. 
Tulekahjupumpadest purskuvad veejoad küündisid vaid 
tulesammaste ja purskkaevude poolde kõrgusesse. 

Trobikond inimesi seisis eemal plangu ääres. Üsna selle lähedal 
lama, käed laiali, läbilastud peaga inimene. Toetudes karabiinile 
oli tema kohale kummardunud Joseph Lorn, ilma kübarata ja 
põlenud riietes. Tema pea oli seotud verise nartsuga. 

Kui Norward sellele salkkonnale lähenes, märkas ta tulekahju 
erepunases kumas, et tapetu vasakul käel puudus nimetu sorm. 
Laip lebas näoga vastu maad, viltu lõigatud põskhabe oli 
meelekohtade krässu tõmbunud. 

Norward laskis pilgu üle laevatehase. Tuleseina taga oli 
võimatu eraldada kaid või kallast. Väljakannatamatust kuumusest 
jäi hing kinni ja silmad jooksid vett. Tuul paiskas sädemetepilvi 
merre ja need kustusid tinases vees. 

«Laev?» küsis Norward lämbudes ja puudutas Lorni Õlast. 

Vastuse asemel osutas see merele. Norward ja Blackwood 
pöörasid pead sinnapoole, kuid peale lõõskavate tuleleekide ei 
suutnud nad midagi eraldada. 

Järgmisel hetkel puhus tuuleiil erepunase suitsuliniku kõrvale ja 
kaugel silmapiiril eraldasid kõik kolm tule-kahjukumast 
valgustatud laeva siluetti. 

Norward ohkas, astus mõned sammud kõrvale ja vajus jõuetult 
teda ettevaatlikult toetanud meremehe kätele. 

Kahe tunni pärast, kui Puttersoni laevatehas kujutas idast vaid 


hõõguvat söehunnikut, oodati «Tiivulisel» Kapteni ja tema abi 
Joseph Lorni saabumist. Nende paat kõikus madalatel lainetel 

randumissilla juures sadamas, Blackwood ja Joseph Lorn olid just 
surunud Norwardi kätt ja seisid juba paadis. 

Norward vaatas vaikides järele, kuni paat laevakere taha kadus. 
Kaugelt reidilt kostis ülesvinnatavate ankrukettide raginat. 
Grootmasti kohale tõusis vimpel. 

Laev elustus, tegi pöörde ja purjed, nagu valged õied, thkesid 
raadel üksteise järel õitsele. Ja lõpuks, esimestest päikesekiirtest 
valgustatud laeva hiiglasuur valge kogu jättis maha oma leegitseva 
hälli ning asus vastu tundmatule ja ebakindlale saatusele. 


Kaheksas peatükk 
LÕKE TUULES 
1; 


Detsembrikuu äikesevihmad uhtusid «Orioni» tekki. Peaegu 
poolt silmapiiri varjutavad ookeanilained veeresid prikile vastu, 
murdusd sahina ja pladina saatel ning peki hoogsalt vastu 
parrast. 

Laev oigas. Tema sügavas pimedas sisemuses nagises kõik: 
puuosad hõõrdusid üksteise vastu, trümmidesse kogunenud vesi 
vulpsus. Mastid kõmisesid niiskete purjede mitmetonnise laadungi 
all! Meeskonna presentkuubedelt voolas vett alla; madrustel, kes 
tuule käes köieotsi sõl-misid, olid küüned murdunud. Endiselt 
märkis leitnant Want iga päev kaardile kümneid miile, mis üksiku 
saare suunas läbiti. Endiselt, end kuni pukspriidini möirgavasse 
vette mattes, sõitis prikk «Orion» tähistaeva või suvise 
detsembrikuu päikese kiirte all, mille mõjul märg tekk aurama 
hakkas ja kajutid palavaks muutusid. Lähenes jõululaupäevaõhtu. 
Ühiskajutis katsid Dorothea, Putterson ja doktor Gracewell 
jõululauda. Ruum oli kaunistatud vaipadega. Igihaljas 
puuvõõrikuoks, mis oli ilupidustuste jaoks murtud veel kaugel 
Inglismaal, seisis hõbevaasis keset lauda. 

Richard Thompson näitas end tekil harva. Pärast Grelli 

kajutis toimunud mälestusväärset «perekonnanõukogu»> oli 
noore advokaadiga sündinud järsk muutus. Sellest päevast ei 
lahkunud Richardist sügava masenduse meeleolu. 

Kogu endine elu paistis advokaadile nüüd imepäraselt lihtsana, 
puhtana ja muretuna. Kuidas oli kõik nii lühikese ajaga muutunud! 
Halastamatu selgusega mõistis Richard, millise katastroofi oleks ta 
välja kutsunud oma paljastustega, mis pealegi tänu tema vaenlase 
loodud raudsele kaitsele ei tõotanud mingit edu. Sellest ajast hak- 
kas Richard ainult veidi terasemalt vaatlema meeskonna iga 
üksikut liiget, püüdes madruste ja ohvitseride seas ära tunda Grelli 
salajasi lähikondlasi. 

Pärast peatust Fernando Po saarel asus «Orioni» omanik ise 
MacRayle*i asemel kaptenisillale vahikorda pdama. Lahkunud 
Joseph Lorni oli Grelli asendanud kellegi itaallase Giovanni 
Carraciolaga, kes võeti omal ajal teise tüürimehena laevale. Seda 

laiaõlalist ja jutukat tegelast oli Woodroe Craig soovitanud kui 
«usaldusväärset ja osavat poissi». Kaks madrust viibisid alati 
Grelli läheduses. Üks nendest — Enrico Roy, liigselt sundimatu 
käitumisega tegelane, ei kartnud prikil kedagi peale Grelli. Teine 
mees, vaikiv ja aeglase tomega taanlane Oge Jensen paistis 
meeskonna hulgas silma oma atleetliku kehaehituse, erilise 
füüsilise jõu ja nüri kohusetundega. Kord tahtis marsimadrus Dick 
Mills Jensenit peole tolli paksuse raudkangiga lüüa. Taanlane rebis 
tal kangi käest, painu-tas selle vihaga looka, keeras kahekordsesse 
sõlme ja viskas Millsi jalge ette. Kui pootsman seda sõlme 
«Orioni» reisijatele näitas, ei tahtnud keegi uskuda, et inimkäed on 
sellega toime tulnud. 


Grelli teadis, et see mürakas oli kodumaal tapnud neli inimest ja 
põgenenud kohtu eest. Peale noa kandis Oge endaga kaalupommi, 
mis rippus tal keti otsas. Tema käes oli see relv hirmsam kui 
mõõk. Niisugune oli «Orioni» omaniku saatjaskond.. 

. Lamades oma kitsal laevakoil, imetles mister Thompson- 
noorem pulbitsevat merd läbi illuminaatori. Vihmapiisad roomasid 
mööda klaasi alla. Kui lainehari vastu parrast purunes, valgus 
iliuminaator vett täis ja kajut läks hetkeks veel pimedamaks. 
Tüütavalt nagisesid vaheseinad. Ühiskajutist kostsid hääled. 

Advokaat kuulis, kuidas Grelli tuli kaptenisillalt alla ja pöördus 
doktor Gracewelli poole: 

«Tohohh! Teie ettevalmistused pühadeks on lihtsalt 
suurepärased! Jääb vaid kingitused kohtadele panna.» 

«Teie pärija juba küsis minu käest, mida Santa Claus talle 
toob.» 

«Kogu meeskonnale on tarvis puhkust ja kas või väikest 
meelelahutust,» tähendas Grelli meelega valjult. «Inimesed on 
väsinud, reis ei ole kerge.» 

«Kunas me siis oma reisi eesmärgile jõuame?» 

«Brantley arvestuste järgi enne uut aastat. Jõulud veedame 
avamerel, 1773-nda aasta saabumist aga tähistame arvatavasti 
saarel.» 


Jõulud! Katmata peadega inimesed tunglevad ühiskajutis. 
Väikese klavikordi helid kostavad üle kogu laeva. Pidulikult 
heliseb jõulukoraal «Oh, sa, Õõnnistav, oh, sa, rõõmustav!» 
Pastor, riietatud musta talaari, mille valged paelad rinnale 
langevad, hoiab käes piiblit. Tema rinnal rippuval ristil 
peegelduvad küünlaleegid. Pastor loeb ette koraali sõnad, 
meeskond laulab neid, salm salmi järel. 


Pikka sametkletti riietatud leedi Emily istub mänguriista taga, 
tema toatüdruk Camilla pöörab noodilehti, madrused on 
keskendunud ja tõsised. Igaüks meenutab lapsepõlve, omaste 
haudu, nooremaid vendi ... 

Kuid akna taga ei lange lumehelbeid ega värele õhus toomkiriku 
kella helinat. Marutuul vilistab raades, üle raa loksuvad vahused 
harjad ja põrand kõigub lauljate jalge all. 

.-.. Selleks puhuks olid kõik kubrikus rippuvad koid ära 
koristatud ja lauad pidulikult kaetud. Küünlad valgustasid madalat 
ruumi tema lihtsas piduehtes. Jungad kandi roogi laiali ja daamid 
valasid veini, tõstes aeg-ajalt tinakruusid suu juurde. 

Kapten Brantley, kes vanast ajast teadis, kui vähe huvisid 
peremeest meeskonna vajadused, oli juba Boltonis imestanud 
ettevalmistuste üle selleks reisiks. Kaasa olid võetud parimate 
toiduainete; arstimite ja veinide varud, inimestele lubati peale 
palga heldet hüvitust. Grelli kohtles meeskonda pehmelt ja tema 
punutud kolmesabaline piits, mis varematel aegadel oli üsna tihti 
üle madruste selgade libisenud, polnud kogu selle reisi kestel 
päevavalgele ilmunud. 

Keha ümber liibuvasse siidkleiti riietatud leedi Ellen Stanford, 
kes oli alati sügavalt ükskõikne lihtrahva 

vastu, kujutas nüüd peol laeva «haldjat». Valades madrustele 
kruusidesse veini, tegi ta nendega nalja ja küsitles nende 
perekondade kohta, kuid tema ilusad hallikasrohelised silmad jäid 
sealjuures külmaks ja põlglikuks. 

Jaganud meeskonnale kingitused välja, pöördusid daa- 

mid koos ohvitseridega salongi. Algas peo perekondlik 
osa. 

Anthony tõi kättpidi väikese Charlie salongi. Tumesinises 
flaami sametist vestis, mis oli tõmmatud õrnsinise siidsärgi peale, 
jalas kuldpannaldega atlasskingad ja pikkadel lokkidel valge 
hermeliinmütsike — nõnda sarnanes poiss muinasjutuprintsiga 
vanaaegsetest Šoti legendidest. 

Laps, kes oli toodud siia poolpimedast kajutist, kissitas ereda 
valguse käes silmi. Laev kõikus, väike prints ei suutnud jalgadel 
püsima iääda ja veeres vaibale nagu pehme kera. Isa haaras ta 
kätele. Poisi näojooned olid isa omadest peenemad ja ilusamad, 
kuid nende mõlema sarnasus oli hämmastav. 

Siideesriide tagant väljus Santa Clausiks riietatud vana 
pootsman Ohlsen. Ta võttis kotist välja suurepärased kingitused 
väikesele printsile ja tema «paažile» Anthony Cennile. 

Pastor Redling oli veel Kaplinnast ostnud oma ristipo-jale 
paksu, värviliste piltidega raamatu. Piltidel olid kujutatud loomad 
ja linnud, puud, laevad, tähtkujud, mäed, templid, lossid, suured 
linnad, sõjamehed. ja kaugete maade elanikud nende värvikais 
rõivais. Seda raamatut võis lehitseda mitu korda ja avastada temas 
ikka midagi uut, mida varem polnud märganud. 

Leedi Stanford pani poisile kaela ovaalse kuldmedaljoni, mille 
sees oli kaks emailminiatuuri. Need oli ta tellinud Londonist 
läbisõidul ühelt itaalia meistrilt. Üks miniatuur kujutas Charlesi 
kolmandal eluaastal, teine oli aga tema isa portree. Allkirjad 
kõlasid järgmiselt: «Charles Francis Righland, sündinud 5. juulil 

1770. aastal» ja «Söör Frederic Jonathan Righland, Chiensfieldi 
vikont, sündinud 13. novembril 1738. aastal». Ainult luubi abil 
võis eraldada kirjutust, mis oli tehtud meistri oskusliku käega piki 
medaljoni ovaalset serva: «Teostatud Londonis 19. septembril 
1772. aastal Milaano meistri Vicente Antonio Cardozo poolt». 

Pikahabemeline Scnta Claus tühjendas oma koti ja lahkus. Anthonyle kingiti jahipüss, 
millele oli graveeritud: «Ninasarviku-kütile». See tegi nooruki üliõnnelikuks. 

«Nüüd on minu kord teha pojale väike kingitus.» ütles laevaomanik. 

Kuuldes neid sõnu võttis advokaat Thomas Morton punasest nahkmapist suure pitserite ja 
vappidega varustatud paberi, värvilise topograafilise kaardi, paki dokumente ja andis need 
kõik peremehele üle. 

«Härrased!» pöördus ekspeditsioonijuht koosolijate peole. «Palju aastrid tagasi avastasin 
ma India ookeani vetes asustamata ja läbiuurimata saare. Minu poolt näidatud koordinaatide 
järgi otsis Brantley käesoleval kevadel selle maalapi üles ning mõõtis ia uuris seda. Saare kuju 
meenutab mõningal määral metslooma koljut. Saare edelaosas asub tuldpurskav mägi. Tema 
kraatrist tõuseb suitsu, on tunda maa-aluseid tõukeid, kuid hiljutiste pursete tundemärke pole 
avestanud ei mina ega kapten Brantley. Nüüdsest peale on saar lülitatud Briti ookeanivalduste 
hulka. Saare kuberneriks on mereminister määranud minu. Ministri ettekande põhjal on tema 
kuninglik kõrgus andnud Chiensfieldi vikontide suguvõsale eesõiguse ja soodustuse osta 
saarel asuvad maad oma-isiklikku valdusesse. Juristide mister Mortoni ja mister Thompsoni 
osavõtul pandi Londonis kolm kuud tagasi toime juriidiline akt — ostsin ära saare viljakandva 
maa ja andsin valdusõigused oma pojale Charlesile. Briti impeeriumi kaartidel hakkab see 
vastavastatud saar kandma oma esimese omaniku Charles Righlandi, Chiensfieldi vikonditiitli 
pärija nime. «Orioni» ekspeditsiooni eesmärk on Charlesi saar, see on minu jõulukingitus 
pärijale!» 

Salongis tõusis käteplagin. 

«Vaata oma valdusi, mu poiss,» ütles ekspeditsioonijuht mahedalt, siludes lauale laotatud 
kaarti. Poiss viskas otsekohe uued kingitused kõrvale ja sirutas mõlemad käed laual lebava 
kirju kaardi poole. 

2 

Veel viis ööpäeva maadles «Orion» lainetega, läbides viimaseid sadu miile, mis teda 
saarest lahutasid. 29. detsembri õhtul nägi Grelli, kes seisis vahis, otse laeva-kursil valget 
lainemurdu. 

«Laevaninast paremal veealune kari!» kostis madruse hüüe marsiraalt. 

Pikksilma abil õnnestus «Orioni» omanikul kindlaks teha, et erinevalt veerevatest lainetest 
vahutab lainemurd ühel kohal, nagu oleks meri seal pidevalt sügavusse peidetud tule käes 
keenud. 

«Purjed vähemaks!» andis Grelli käsu. 

Kapten Brantley kiirustas juba sillale, Grelli näitas talle vaikides lainemurdu. 

Kapten omakorda noogutas vasakule. Seal, üsna laeva lähedal, kahe laine vahuses sügavas 
nõos, vilksatas ja kadus teine veealune kari, mis oli esimesest veelgi ohtlikum. Varsti ilmus 
otse kursil uus lainemurd. 

«Vilistada kõik tekile! Rehvida purjed!» mürises Brantley hääl. 

Purjede sahisedes lendas «Orion» reeturlikust veealusest karist mööda. Selle õõtsuvatest 
veetaimedest habemega tipp sarnanes kurja merehiiglase peaga. Putterson, kes sel hetkel 
tekile vaatas, haaras südamest kinni, kuid madrused ronisid juba mööda köisi üles... Laeva 
kiirus langes kahele sõlmele. Brantley näitas laevaomanikule märgiseid, mida ta oli eelmise 
reisi ajal teinud. 

«Vaadake, mister Righland, maikuus möödusin ma siit rohkem idast ja kandsin kaardile 
ainult kaks kari. Seekord oleme sattunud veealuste kaljude ahelikule... Saareni on arvatavasti 
mitte üle kaheksakümne milli...» 

Saabus pimedus. Kuusirbist langes laevani hõbedane rada. Lood näitas sügavust ligi 
kakssada jardi ja kaks ankrut lasti mürinaga sisse. Puhus ühtlane ja soe passaat. Lained 
võnkusid sujuvalt ja majesteetlikult. Paar tundi pärast keskööd tõusis Grelli sillale ja silmitses 
pimedust. 

«Koguge meeskond paremale patareitekile ja pajuge sinna ka reisijad,» andis ta 
Carraciolale käsu. 

Mõne minuti pärast tungles kitsal petareitekil kogu sajast inimesest koosnev meeskond. 
Reisijad istusid tühjadele püssirohutünnidele. Latern valgustas suurtükkide vasktorusid, 
võlvitud lage, kokkutulnute nägusid ja seintele riputatud lahinguvarustust. Grelli tõusis 
lafetile. . «Mu sõbrad!» sõnas ta. «Meie laev on lähenemas oma reisieesmärgile. Charlesi 
saare randadeni on jäänud vähem kui sadakond miili. Saarele tekivad varsti istandikud ia uued 
kolonistid saavad nendel maadel rikasteks inimesteks. Kas teie hulgas on neid, kes soovivad 
siin uut 

elu alustada? Mina kui uue maa kuberner olen valmis igati oma koloniste abistama.» 

Rahva hulgas kuuldus nurinat. Madrused vaatasid üksteisele otsa. Mõned habetunud 
keskealised meremehed tõstsid aralt käed. 

«Hüva, ma olen kindel, et kolonistid leiavad siin oma õnne. Kuid, mu sõbrad, saarel on 
praegu ka mõned elanikud. Uks nendest on reisija Prantsuse laevalt, mis hukkus saare vetes. 
See inimene arvatakse olevat pidalitõbine. Ei ole kindel, et see oletus on põhjendamatu ja et 
see inimene võib ühiskonda tagasi pöörduda. Peale tema on saarel märgatud veel paari 
elanikku. Võimalik, et need on roimarid, kes asustamata saarele välja saadeti. Sellepärast 
senikaua, kui minu poolt määratud isikud ei veendu, et saarlastega läbikäimine pole meie 
meeskonnale ohtlik, ei tohi ükski inimene surma ähvardusel maale minna. Kõige väiksemagi 
katse "puhul astuda saarlastega ühendusse lasen iga sõnakuulmatu maha. Esimeste päikese- 
kiirtega asume ohtlikule reisile karide vahel. Puhkus on Korsaari lahes Charlesi saarel.» 

Hall koidik vaatas läbi suurtükiavade patareitekile. Laterna kollane valgus tuhmus 
hommikukiirtes. Grelli polnud iõudnud veel lafetilt maha astuda, kui marsiraalt kostis hüüd: 

«Maa!» 

Esimestes koidukiirtes ilmus kaugel silmapiiril nähtavale, justkui ookeani sinistest 
lainetest välja kasvades, teravatipuline mägi, m's sarnanes kitsa roosaka pilvega. Varjud 
kõrgendiku nõlvadel mõjusid õrmnlillade laikudena. Mustade kortsudena looklesid kitsad 
mäelöhed ja -kurud. Mäe'alamil asuvat maad varjas veel silmapiir. 

Madrused surusid mõlemale ankruvinnale. Neljakäpalised ankrud tulid justkui märjad 
mereelanikud veest nähtavale. Grelli, hallis mantlis ja suures kolmnurkses kübaras, 
mereväemundris ja kõrgetes saabastes, tardus sillale, vaadates kogu aeg läbi pikksilma maa 
suunas. 

Kahe tunni jooksul laveeris «Orion» veealuste karide vahelistes läbikäikudes. Asetanud 
kaardi kompassikastile, märkis Want karisid ja täitis laevapäevikut. Lõpuks jäid lainemurrud 
laevaahtri taha. 

Mäetipu naabruses asuvate küngaste piirjooni võis juba palja silmaga eraidajda. Vulkaani 
kraatri kohale ilmus 

suitsujoake, mis pilvede taustal oli vaevunähtav. Kella kolmeks keskpäeval avanes reisi 
ate pilkudele kogu saar tema kaljuse ranna, igivanade metsade tumedate harjaste, järskude 
lõhangute ja roheliste orunõlvadega nagu hoolsa meistri käega valmistatud makett. Kuuldus 
tumedat ja ühetaolist tõusulaine mürinat... 

Seal ilmusidki nähtavale kaks merre ulatuvat maanina — justkui looduslik kaitse lahele, 
mis oli selle maa pioneeridelt saanud nimetuse Korsaari laht. Lahte viis väin, mille 
moodustasid mõlema neeme kaljused kaldad. See looduslik kanal kitsenes kohati paarisaja 
meetrni. Laeva juhtimise! oli tarvis päris suurt vilumust, et viia laev lahte, seda enam, et 
mõõna ajal paljastusid kanalisuudmes nagu irevil hambad teravad veealused karid. 

Tuul tekitas väinas madalat lainetust. Kolme pooleldi allalastud purjega sõitis «Orion» 
kuuendal õhtutunnil kanali suudmesse. 

Kaljud, madala okasmetsaga kaetud mäelõhed, oma pesadest lahkunud ja mastide kohal 
lauglevad kotkad, tume viir kaljude jalamil, mis tähistas tõusulaine piiri, kitsad lõhangud ja 
vihmavalingutest sogased mägiojad meenutasid mõningaid Aadria ranniku lahti. 

Kitsenenud väin tegi pöörde vasakule ... Manööver purjede ja tüüri abil... Tüüriratta 
kodarad hakkasid kiiremini välkuma ... Paremale jäi liivamadalik ... 

Vahupitsiga äärestatud sujuva rannajoonega avar laht võttis laeva vastu oma rohekasse 
vette. Liivase rannikuala taga seisis seinana paks mets. Võsa ja metsaga kaetud eelmäestiku ja 
alpiaasade üle valitses kõrge kaljuse mäe tipp. Mägioja, mis aastatuhandete jooksul oli endale 
sügava sängi uuristanud, suubus mitme haru kaudu lahte. 

Mahe ja majesteetlik maastik meenutas kaugelt ennemini Kreekat või Itaaliat kui Aafrika 
saart. Ainult jõeäärse tihniku ere rohelus, metsapadriku eksootiline lopsakus, hiiglaslikud 
puutüved ning järsult kohale sööstnud äikese maruhoog meenutas inimestele laeval, et nad 
viibivad troopikavööndi piiril. Kuid maruhoog möödus sama ootamatult, kui oli alanud ... 

Vettelastud ankrute tugevast sulpsatusest, ankrukettide raginast ja katkendlikest järskudest 
käsklustest tõusid linnuparved hirmunult rahnude kohale. Reisijad ja madrused tunglesd 
vaikides tekil. 

Isegi must koer Neero, kes reisi aial oli meeskonda lõbustanud, lakkas õhkutõusnud 
lindudele haukumast Grelli embas pilguga oma uusi valdusi. Samal hetkel väljus kajutiuksest 
leedi Emily. Tema pea oli katmata. Madrused, kes olid harjunud nägema teda lihtsates 
kleitides, ja eheteta, hüüatasid imestunult. Silmipimestavast valgest atlassist kleidiga, pärlikee 
kaelas ja väikeste teemantidega ülekülvatud võrk peas, sammus ta vööri. Heitmata ühelegi 
inimesele pilku, tõusis ta kergel sammul massiivsele pukspriidile. Naise ilusasse soengusse 
seatud juuksed langesid õlgadele, ärevusepuna lõkendas põskedel. Ta oli nii ilus, et sarnanes 
elluärganud kreeka jumalannaga laevade kaitsjaga, kes pimestavalt valges kitoonis on astunud 
laevale, mida.ta kaitseb. 

Richard Thompson vaatas teda erutuse ja vaimustusega. Tema üksi mõistis, mis toimus 
praegu noore naise hinges! 

Teised reisijad olid kogunenud tekile. Ümberringi valitses pidulik pingutatud vaikus, kõik 
oleks nagu vaikseks jäänud, et inimesed laeval võiksid selle maa tundmatute elanike hääli 
kuulda. 

Kuid ka saarelt ei kostnud ühtki heli. Kusagil polnud märgata ei paati ega parve. Rand 
näis inimtühjana. Ainult kaugemal eraldas Grelli vaiadele ülesriputatud kalavõrgu. Ükski heli 
ega liikumine ei reetnud saarlaste juuresolekut. 

Hakkas juba hämarduma. Violetsed varud roomasid üle mäelõhede ja -kurude. Oru ja oja 
kohale jäi rippuma valge udulinik. Kõrge mäetipp, mis viimase päikesekiire mõjul oli alles 
roosa, tuhmus ning muutus sin'seks, taamal asuva metsa hambulise seina kohal hakkgs sirama 
esimene kahvatu täht. 

Grelli hüüdis sillalt Thomas Mortonit, kes seisis silmanähtavalt erutatuna vahetekil: 

«Mister Morton, tulge minu juurde. Ütelge leedile, et ta tekilt viivitamata lahkuks. 
Oodaku mind oma kajutis .. Pidage! Millega te seletate vaikust saarel?» 

«Võib-olla on elanikud sealt lahkunud?» 

«Ei. nad on siin. Võrk.. ..Liival on näha vasttallatud jalgradu. Mulle näib, et see vaikiv 
vastuvõtt tähendab sõja kuulutamist.» 

«Võimalik, et nad saare sügavusest pole veel jõudnud laeva saabumist märgata!» 

«Ärge ajage loba. Kuulge, kes siis lõppude lõpuks on teie arvates selle... kaks kaaslast. 
Kas üks nendest ei võiks siiski ühesilmaline Bernardito Luis olla?» 

«Mis te nüüd, söör, surnud ei ärka ju ellu. Nägin oma silmaga, kuidas Bernardito ujus, et 
end prantslaste käest päästa, ja pärast teie lasku, kuul abaluude vahel, põhja läks. Tema ja 
liivamadaliku vahel oli vähemalt sada jalga!» 

«Jah, muidugi on ta surnud... Nähtavasti pääsesid eluga kaks inimest meeskonna hulgast. 
Niisiis, Morton, seadke end maaleminekuks valmis. Ma kardan, et meid varitsetakse ja saadan 


seepärast teid esimesena kaldale. Brantley seletab teile, kuidas onni juurde pääseda.» 

«Mu jumal, söör, palun teid looja nimel.. .» 
«Vait! Nüüd aga minge leedi juurde ja saatke ta kajutisse Ning juba poole tunni pärast 
peate kaldal olema!» 


3. 

«Tema! Pole nmmgit kahtlust: see on tema!» 

Katkises kootud vestis mees pööras lõpuks oma vidukil silma tiheda rannapuhmastiku 
põimunud okstele asetatud pikksilma torult kõrvale. «Mõistate, Bernardito, ta on tema siia 
toonud! Vaat millega tahab Grelli mind järeleandlikuks teha. Missugune lurjus!» 

«Ärge erutuge, mister Fred,» ütles teine mees, kelle silmakoobast kattis must side, 
vaadates teraselt pikksilma-torusse. «Meie tund on tulnud, kuid et Leopardiga hakkama saada, 
on tublit annust külma verd tarvis. Jah, näib, et teil on õigus: valge kleit pukspriidi juures, see 
on tõepoolest miss Hardy. Sillal tunnen ma kapten Brantleyd, tema kõrval aga seisab minu 
armas abiline Giacomo Grelli. Ettevaatlikumalt, ta vaatab praegu just meie poole. Hei, 
Pedro!» 

«Ma olen siin, kapten Bernardito!» 

«Ära tossuta oma piipu. Seisa liikumatult puu taga. Sihuke koljat paistab kaugemale kui 
Eddystone'i majakas, Leopardil on aga terane silm. Ma kahetsen ainult ühte, mister Fred: miks 
keelasite Pedrol teda kuuliga kapteni-sillalt maha võtmast! Pedro on suurepärane laskur ja ta 
hoidis Leopardi püssikirbul umbes kümne minuti jooksul, kui laev sõitis väina kõige 
kitsamast kohast läbi. Poleks te tema kätt peatanud, ei oleks Chiensfieldi vikondil praegusel 
momendi! enam teisikut olnud!» 

«Tapmine nurga tagant on mõrvarlik võte, Bernardito! Kui autud Grelli teod ka on, ometi 
säilitas ta mulle elu, kuigi see oli täielikult tema valduses,» ütles esimene kütt ning surus oma 
silma jälle pikksilmatoru vastu. 

«Selle eest võlgnete tänu mss Hardy mehisusele ja mitte Grelli suuremeelsusele. Kas te 
näete miss Emilyt veel tekil?» 

«Jah, ta seisab vanal kohal ja vastab vist siiapoole. Armas! Teda erutab arvatavasti meie 
vaikimine. Ja ma ei tohi tema rahustamiseks isegi endast märku anda!» 

«Valge kleit, mis silma torkab, on just teie jaoks selga pandud, mister Fred. Oh, õnneseen, 
varsti surute te oma kartmatu sõbratari rinnale!» 

«Kas ta ön suutnud vastu panna, Bernardito, -võitlust lõpuni võidelda? Viiendat aastat on 
ta Grelli võimu all. Kui palju on tal tulnud kannatada! Kui me vaid võiksime oma saatused 
ühendada!» 

«Mister Fred, meie leedi viibimine pardal lahendab osaliselt kahtlused. Leopard poleks 
ttda kaasa võtnud, kui oleks kavatsenud teid lihtsalt hävitada. Tähendab, ta on sõitnud siia 

selleks, et läbirääkimisi pidada. Ta muidugi ei aima, kes jagavad teiega üksindust saarel, sest 
muidu oleks ta ettevaatlikumalt käitunud.» 

«Bernardito, ma ei näe enam valget kleiti. Pikksilmas sulab kõik kokku. Neetud 
pimedus!» 

«See-eest võime nüüd põõsastest välja ronida! Kuulete? Laevalt lasti paat alla. Näib, et 
otsustavad sündmused lähenevad.» 

Oli algamas tõus. Lained veeresid heledale rannaliivale, mis moodustas nüüd kitsa riba 
metsa ja lahevee vahel. 

Kolm saarlast väljusid oksi ettevaatlikult kõrvale painutades põõsastest. Viimaste tumedal 
taustal olid nad laevalt endiselt nähtamatud. Laev seisis poole miili kaugusel rannast, lahe 
keskel. Mastides põlesid topp-tuled, kuid kajutiaknad ja kõik illuminaatorid olid tumedate 
eesriietega kaetud. Tekk oli pimendatud ning ainult vee kohal rippusid vööris ja ahtris eredad 
laternad. Need valgustasid väikest ala laeva ümber: see oli ettevaatusabinõu öiste kutsumata 
külaliste vastu. 

«Ma kuulen aerude sulpsatusi,» ütles kootud vestiga kütt. 

Tema ühesilmaline kaaslane mõtiskles valjusti: 

«Paat hoiab kurssi jõesuudmele... Vaat mis, džentelmenid: meie mister Frediga ei tohi 
endid enneaegselt paljastada. Üleüldse peab Fred väga ettevaatlik olema, et lõksu mitte 
sattuda. Aga minu viibimine saarel on Leopardile suureks üllatuseks ja see tuleb talle väga 
arukalt teatavaks teha! Külalistele vastuvõtu korraldamise peame usaldama Pedro hoolde. 
Noh, Pedro, sa muutud nüüd diplomaadiks. Mine neile maabumiskohta vastu, hüüa neid ja 
juhata mööda rada onni juurde. Mister Fred kõnnib teie jälil ning otsustab ise, kas ta ilmub 
külaliste ette või 

hoidub kõrvale. Mina aga pean randa silmas, et mõni uus paat kusagilt välja ei ilmuks ja te 
lõksu ei langeks... Sammu piki metsaserva, parlamentäär Pedro, ning kiirusta: nad tulevad 
juba maale!» 

Mustahabemeline hiiglane tõmbus küüru ning, pika toruga püssi käes hoides, astus vastu 
üksikule kogule, kes äsja oli paadist väljunud. See inimene seisis helendaval liivaribal nõutult 
ega julgenud kaldal kasvava tihniku poole sammugi astuda. 

«Niimoodi võite te siin öö läbi seista, mister Morton!» kostis paadis istuva teise mehe 
jäme hääl. Hüüdjaks oli aerutaja, kes Grelli saadiku kaldale tõi. «Peremees käskis teid maale 
viia ja siis laevale tagasi pöörduda. Kui teil paati vaja läheb, karjuge kõvasti. Vahimadrused 
kuulevad. Olge terve, mister Morton!» 

«Tohoh, mister Fred! Näib, et meile on külla saabunud teie endine volinik Kalkutas,» 
sosistas Bernardito. «Paat lahkub! Näete, mul oli õigus: Grelli alustab diplomaatilisi 
läbirääkimisi. Muidugi mõista, selle taga võib ka salajase reetmisega tegu olla. Kuradima 
pime on praegu! Ja kuud ka ei ole!» 

«Kes on siin?» kostis Pedro hääl. Ta eemaldus metsaservast niipea, kui aerude sulpsatusi 
enam kuulda ei olnud. 

«Kuller laevalt «Orion», kellel on saareelanike jaoks kiri,» vastas vanamehe värisev hääl. 
«Astuge edasi!» käskis Pedro. 

Kuid mees seisis paigal, nagu oleks ta maa külge kinni kasvanud. 

«Mu sõbrad, olen vana, näen halvasti ega saa niisuguses pimeduses edasi.» 

Kootud vesti riietatud kütt jättis Bernardito üksinda ja lähenes samuti Grelli kullerile. 

«Võta sel inimesel käe alt kinni, Pedro, ning aita tal mulle järgneda,» kostis tema rahulik 
hääl. «Kas tunnete mu ära, mister Morton?» 

Sel hetkel rebestas öövaikuse laevalt kostev naisekar-jatus. See helises teravalt vee kohal 
ja kajas vastu orust. Morton tundis, kuidas tema juurde astunud inimene võpatas. 

«Mis te temaga tegite, neetud?!» kuulis kuller ähvardavat sosinat kõrva juures. 

Tugevad käed haarasid Mortonil õlgadest. Ta tundis 

ära tema kohale kummardunud habemesse kasvanud näo, tõmbus kössi, astus tagasi, kuid 
komistas märjal liival. Pomisedes seoseta sõnu hakkas Morton kramplikult saarlase saabastest 
kinni. 

Puhtaks küüritud illuminaator oli kaetud kajutielaniku musta kleidiga. Ekspeditsioonijuht 
oli andnud range käsu kõik tekile viivad kajutiaknad pimendada. 

Grelli istus tugitoolis, põiminud käed ümber põlve ja toetanud sellele lõua, meenutades 
oma olekuga kurjuse vaimu — Mefistot. Leedi Emily kuulas teda püsti seistes, kriipsutades 
kogu oma välimusega alla, et tal ei ole soovi pikemaks kõneluseks. 

Grelli teeskles, nagu ei märkaks ta oma kaaslase pingutatud poosi ega kannatamatuid 
liigutusi, vaatas talle silma ja sõnas vaiksel hingestatud häälel: 

«Te olete täna haruldaselt ilus, miss Hardy!» 

«Teie ähvardustega olen ma harjunud, kuid teie meelitused on mulle lihtsalt talumatud. 
Mis teil vaja on?» 

«Emily, me peame rahulikult kõnelema. Minu arvates peaksite sellest vestlusest huvitatud 
olema.» 

«Jumalapärast, kõnelge kiiremini ja jätke mind üksinda.» 

«Te ei ole minu vastu õiglane, miss Hardy! Kas ma olen teid oma juuresolekuga kunagi 
tüüdanud? Kas te pole alati piiramatut vabadust kasutanud? Te olete seda minu vasfu isegi 
kurjasti pruukinud. Uskuge, miss Emily, nende aastate jooksul olen ma harjunud teiega ühe 
katuse all elama ja meie varstine lahkumine... kurvastab mind! Ma annan teid imeilusa õrna 
õiena kogu tema hommikuses värskuses ja puhtuses peigmehele tagasi. Teil ei ole mulle 
midagi ette heita, miss Hardy!» 

«Vaikige, roimar! Ma vihkan ja põlgan teid. kuulete? Te tulite siia tingima, silmakirjalik 
hangeldaja, ning mina pean teile vahetusrahaks olema! Ütelge otsekoheselt, müüdav hing, 
missugused on teie nõudmised Fred Righlandi ja minu vastu?» 

Grelli läitis sigari. 

«Tahan, et aitaksite mul teie väljavalitut leebemaks muuta. Morton läheb kirjaga tema 
juurde. Tahan loota, et saarlane leiab vabaduse tagasiandmise tingimused üsna mõõdukad 
olevat ja võtab need vastu. Kui.ta seda ei tee, tuleb teil viimane katse ette võtta, et teda 
mõistusele sundida. 

Kirjutate talle ja seletate ära, mis võib tema tõrkumise tagajärjeks olla. Te teate seda: 
kuulutan välja haarangu pidalitõbistele. Mul on kahurid, sadakond madrust ja mõningad 
kogemused niisugustes asjades. Neid on aga kolm... Millega see heitlus lõpeb, on teil 
arvatavasti selge?» 

«Ei, Grelli, te eksite. Neil on neljas liitlane ja see on õigus! Nad leiavad võimaluse avada 
kõigi teie kaasosaliste silmad ning ma kinnitan teile, et paljud tulevad meie leeri üle!» 

«Emily, oletame hetkeks, et võimatu saab teoks: need kolm peavad ebavõrdsele lahingule 
vastu ja pöörduvad Chiensfieldi. Tõeline Righland taastab Inglismaal oma õigused... Kuid mis 
ootab teid, kui sündmused sellise pöörde võtavad? Te olete ju igaveseks määritud! Võimalik, 
et ametlik kohus mõistab teid õigeks, kuid leedid ja džentelmenid hakkavad tänaval teile 
sõrmega osutama ja kõnelema: seal on piraadi ja kurjategija Grelli endine naine ja 
kaasosaline! Kui see inimene teiega ka abiellub, sulguvad teie mõlema ees kõik uksed. Kogu 
maailma silmis jääte te Charlesi, Grelli lapse emaks! Inglise seltskond tõukab teid ära kui 
piraadi abilise. Vaadake asjadele kainelt, Emily. Teil ja teie kallimal on ainult üks tee õnnele: 
nõuda, et ta võtaks minu tingimused vastu. Sellega päästate tema elu, endale saavutate aga 
vabaduse ja õnne!» 

Grelli vestluskaaslane kattis näo kätega ja vajus toolile. Vale-Righland muigas 
kahjurõõmsalt. 

«Lugege mulle ette kiri, mida Morton sõitis viima,» sõnas Emily. Tema huuled värisesid. 

Grelli võttis taskust läkituse mustandi. Ta vaatas oma vestluskaaslase norgu vajunud pead, 
silmi, mis olid täis pisaraid, tõstis paberilehe küünla juurde ja hakkas kuivalt lugema. 

Saareelanikule. 

Minu tingimused: 

1.Te kirjutate alla dokumendile, mis eitab igasugust võima- 
lust edasistele pretensioonidele teile teadaolevate õiguste suhtes. 

2.Asute uue nime all igaveseks elama väljapoole Suurbri- 
tannia piire. 

3.Te teete kõikvõimaliku, et anda minu kätte mõlemad teie 
kaaslased. 

Nõusoleku korral saate laeval koha ja võite koos teile teadaoleva isikuga lahkuda sealt 
igas sadamas saare ja Boltoni vahel. Oma nõusolekust signaliseerige homme, s. 0. 31. det- 
sembril, pimeduse saabudes rannas süüdatud lõkkega. 

30. detsembril 1772. aastal. 

F. J. Righland 

Emily õlad hakkasid nutust vappuma. 

Grelli kirjutas neiu tunnetepuhangu oma kõneoskuse arvele. Kuid Emily tõmbas enda 
järsku sirgeks, rebis sedeli piraadi käest, viskas selle põrandale ning karjus mehele otse 
näkku: 

«Miks te mu ellu jätsite? Kas ma saan endale kunagi andestada, et muutusin lurjuse käes 
relvaks õilsa inimese vastu! Minu päästmiseks peab ta oma nimest ja kodumaast loobuma? Ei, 
ei, ei! Pigem suren, kui teen temale seda häbi!» 

«Miss Hardy, tähendab, neli aastat olete säilitanud tema elu selleks, et langetada tänasel 
päeval surmaotsus?» 

«Olge te neetud! Milline mõrvar! Otsekohe ütlen ma kõigile inimestele laeval, kes te 
niisugune olete!» 

Neiu tormas ukse poole. Grelli ei jõudnud teda tagasi hoida ja jooksis talle pimedasse 
koridori järele. Tõuke tagajärjel paiskus tekile viiv uks laht. Reelingu ääres seisis mõtteisse 
vajunud Carraciola. Grelli haaras neiul käest, püüdes teda koridori vedada. Carraciola ruttas 
talle appi, kuid kaks tugevat meest ei suutnud neiu teist kätt uksepiida küljest otsekohe lahti 
rebida. Lõpuks lohistasid nad Emily koridori ja ainult tema lühike valu- ja meele-heitekarjatus 
helises läbi pilkase öö. 


4. 


«Jutustage, Morton!» 

«Andke mulle lonks veiniga segatud vett, söör! Tänan teid! Oo, mu jumal, mu jumal!» 

Grelli kajuti avatud aknast tungis sisse hommikust jahedat õhku. See õõtsutas siniseid 
tubakasuitsupilvi lae all. 

Grelli oli oma mundri seljast võtnud ja poollamaskles suurepärases, kuid praegu 
rohmakalt segiaetud voodis. Tema pikad säärikud määrisid helepruuni siideesriiet, 

mis oli lae all voltidena ilusasse suurde, koketse rokokoovinjeti taolisse sõlme seotud. 


Aknast tungivad päikesekiired valgustasid kajutit ja selle peremehe väga kurja nägu. 
«Kõnelge ometi lõpuks! Eelkõige, palju neid on?» 

«Ma nägin kaht, kuid nad pidasid nõu veel kellegagi, nähtavasti kolmandaga.» 

«Kas te vestlesite temaga isiklikult?» 

«Jah, söör.» 

«Ning selgitasite talle, missugune on ekspeditsioonist osavõtjate koosseis, kui suur on 
meeskond ja milline on meie relvastus?» 

«Jah, söör.» 

«Mida ta siis mulle edasi anda käskis?» 

Vastuse asemel võttis Morton sedeli. See oli Grelli enda läkitus saarlastele, kuid kirja tekst 
oli põiki maha tõmmatud ning kirja teisele küljele olid sama pliiatsiga kritseldatud mõned 
read. 

Grelli pööras end akna poole ja luges: 

«Piraat Giacomo Grellile, hüüdnimega Leopard. . Minu tingimused: Miss Hardy 
viivitamatult kaldale tuua ja ennast kogu laevaga kuradile koristada. 

Frederic Jonathan Righland, Chiensfieldi vikont, saare kogu elanikkonna nimel ja täiel 
nõusolekul.» 


Grelli kargas oma asemelt. Kirjatükid lendasid põrandale laiali. Ta tõmbas 
hommikumantli õlgadele, astus vööri ning raputas miss Emily kajutisse viivat suletud ust. 
Toatüdruk Camilla laskis ta sisse. Peale Camilla viibisid kajutis veel Putterson ning leedi 
Stanfordi toatüdruk Betsy. Emily lamas eesriide taga oma voodis pleedi all. 

«Kasige kõik välja!» käskis laevaomanik lühidalt. «Carraciola! Kutsu Jensen ja Roy. Teie 
aga kiirustage!» 

Ehmunud Camilla, kärmas Betsy ja jahmatanud Putterson, kes kunagi polnud 
ekspeditsioonijuhti niisuguses meeleolus näinud, kadusid ebatavalise kiirusega. «Orioni» 
omanik tõmbas eesriide kõrvale. Emily oli end näoga seina poole pööranud ja lamas seal 
avatud silmi. Grelli kummardus neiu kohale. Tema nägu oleks võinud isegi terve piraatide 
jõugu ära hirmutada. 

«Kuule, sina! Ma panen su trümmikartserisse kinni. Seal 

võid karjuda nii palju, kui süda kutsub. Ma kuulutan su märatsevaks hulluks ja sulle 
tõmmatakse hüllusärk selga. Kartseris joon ma su tilkhaaval verest tühjaks ja müün siis 
orjakauplejatele. Juba täna alustan ma jahti saarlastele ja õhtuks on neil kõigil lõpp peal. Oge, 
Roy, Carraciola! Toppige tal suu kinni ja viige sinna, kuhu ma käskisin.» 

Mõne minuti pärast mähkisid kolm bandiiti leedi Emily nagu lapse pleedi sisse. Oge 
Jensen tõstis kerge kandami õlale ning kõndis sellega mööda treppi alla sügavasse aht- 
ritrümmi. Trümmi kõige kaugemas pimedas nurgas asus veel üks luuk. Roy tõmbas rõngast ja 
see avanes. Mööda lühikese trepi raudastmeid laskis Oge oma kandami mustavasse auku. Roy 
astus Jenseni järel kitsasse kaevu. Latern valgustas rautatud, suure rippuva tabalukuga ust. 

Roy avas selle ja sisenes kitsasse niiskesse kartserisse. Põrandal oli näha sogase vee loike. 
Kui laev ankrukettide otsas kõikus, õõtsus ka must läikiv pind. Kartseri seintel oli rohkesti 
säilinud kuivanud vere jälgi. Põrandal vedelesid roostetanud käerauad. Jensen ja Roy viskasid 
oma kandami põrandale, väljusid kartserist ja riputasid taba-luku endisele kohale. Üleval 
langes nende järel raske luuk kinni. 

Kui leedi Emily end liigutas ja käe pleedi alt välja pistis, hakkasid kaks tohutu suurt rotti 
piiksudes mööda kagibrit edasi-tagasi jooksma ning kadusid siis põranda alla. Samal hetkel 
raputas laevakeret võimas löök paremalt poolt. Kogu kamber vappus, metall kõlises ja uks 
võnkus hingedel. Laev kõikus ja loigud põrandal ujutasid üle pleedi, millega neiu jalad olid 
kaetud. Hetke pärast pani uus löök, seekord vasakult poolt, laevakere kuni kiiluni vappuma. 
Laev hakkas veel tugevamini õõtsuma. Emily hüppas püsti, kuid pidi peaaegu kukkuma, sest 

kõmin ja mürin kordusid mõlemalt poolt korraga. Neiu taipas, et «Orioni» patareid olid saare 
pihta tule avanud. 

«See ongi Grelli vastus! Imelik, et ma eelmisel korral ei märganud «Orionil» niisuguseid 
patareisid. Vaadake, mis linnud teevad, mister Fred! Nad on kõikidelt kaljudelt õhku tõusnud. 
Tekil heliseb kell või gong; arvatavasti juhib Grelli selle abil tulistamist. Nad lasevad pommi- 
dega. Tohhoh, kaks paadidessanti... Ei, vist isegi kolm! Noh, hoidke end, mister Fred: sõda!» 

«Bernardito, ma kardan ainult tema pärast. Meie vastus viis kurjategija marru.» 

«Oleksin kallilt maksnud, et näha tema nägu Mortoni ettekande ajal... Nad sihivad siia! 
Hoidke end!» 

Pomm langes põõsastesse. Kolm meest kummardusid maa ligi. Kohutav plahvatus pildus 
kivid laiali ja murdis puu maha. Must suitsupilv koos puhastunud puujuurega lendas taeva 
poole. 

«Noh, paistab, et see oli viimane pauk. Nad katsid tulega oma dessandi maabumist. 
Vaadake, üks paat hoiab suunda siiapoole, teised kaks aga sõitsid väina. Grelli tahab hõivata 
väina kaldaäärsed kaljud. Kui ta teaks, et igaühel meist on ainult kolmkümmend kuuli ja kaks 
korralikku püssi, oleks ta julgemini tegutsenud. Seal, väinas on inimesed juba maabunud ja 
ronivad mööda nõlvu üles. Kolmandas paadis näen Mortonit ja mingisugust karvast ahvi, kes 
istub aerudel. Näib, et see aerutaja on kaks korda suurem kui meie Pedro, eks ole?» 

Exederic Righland vaatas lähenevat paati murelikult. See sõitis ninaga liiva kinni ja sellest 
väljus reisija. Vaadates ühtelugu ringi, suundus ta lopsaka mooruspuu poole, mis kasvas 
kaldast umbes kahesaja meetri kaugusel. Saarlased olid juba öösel andnud Mortonile käsu 
panna Grelli vastus selle puu õõnde. Täitnud ülesande, komberdas Morton paadi juurde ja see 
eemaldus kiiresti laeva suunas. 

«Pedro, too meile Leopardi uus läkitus siia!» 

Bernardito toppis endale tubakatolmuga segatud peeneks hakitud beetlipuulehe põske. 

«Tubakas on otsakorral! Täitke oma piip nende jäänustega, mister Fred, ja sirutage end 
samblale. Magada me öösel arvatavasti ei saa... Seal ongi Pedro kirjaga. Lugege kõvasti, 
mister Fred.» 

Chiensfieldi vikont nägi oma perekonnavapi jäljendiga pitserit, avas ümbriku, millel oli 
kujutatud laev Orioni tähtkuju all, ja luges: 

«Härrased, meelehärmiga olen sunnitud teatama mr. Saarlasele ja tema sõpradele, et 
teatud naisisik, kes võttis teile ettepandud mõõdukatest tingimustest äraütlemise väga süda- 
messe, on praegu hullusärki riietatud ja viibib märatsevatele hulludele määratud kartseris..» 

«Karramba!» lipsas Bernardito Luisi suust. 

«Nad hakkasid teda juba öösel piinama, Bernardito. Nähtavasti keeldub ta Grelli nõudmisi 
täitmast! Miks ei lasknud ma seda lurjust ometi tappa!» 

«Seda olen ma teile juba varem öelnud. Lugege lõpuni, söör Frederic!» 

«Oma hullumeelsuses,» luges vikont edasi, «ähvardab ta enesetapmisega ja kavatseb 
öösel end hullusärgi varruka abil lämmatada, kui te enne keskööd ei süüta kaldale lõket. 
Tervitussaluut andis teile juba mõninga ettekujutuse teie tõrkumise edasistest tagajärgedest. 
Jaatava otsuse korral tuuakse teid pardale ja pärast vajalike vormitäitmiste sooritamist saate 
vabaks. Teid tuuakse laevale meeskonna teadmata, välja arvatud usaldusväärsed tunnimehed. 

31. detsembril. 

Thomas Morton 


«Te mõistate, Bernardito? Grelli ähvardab tappa teda juba sel ööl ja siis meid käsile võtta. 


Kas ei peaks katsuma meeskonna silmi avada? Brantley paistab olema aus inimene. Leidub 
arvatavasti ka madruseid ...» 

«Ei, mister Fred, see on kahjuks võimatu. Senikaua, kui vaenlaste leer pole lõhestatud, ei 
õnnestu meil astuda läbirääkimistesse ei inimestega laeval ega dessantgruppi-dega. Aega 
mõtisklusteks on ainult mõned tunnid. Panen teile ette teise väljapääsu: süüdake lõke.» 

«See tähendab võtta tema tingimused vastu? Nõustuda loobuma isa nimest, kodumaast! 
Nõustuda sellega, et Emily saaks hulkuri naiseks!» 

«Ei, mister Fred, esialgu panen ma teile ette süüdata rannas lõke ja laevale siirduda.» 

«Kuid laeval Grelli kas lämmatab minu ja tema või pean ma olema nõus kõigega, mida ta 
mulle ette dikteerib.» 

«Vaadake, ametliku naise ootamatu surm ja salapärase saareelaniku hävitamine on tema 
jaoks äärmised abinõud: ta ei jäta seda ka tegemata, kuid soovib neist ikkagi hoiduda, et oma 
olukorda meeskonna, reisijate ja võimude ees veelgi keerulisemaks mitte ajada. Grelli tahab 
teid praegu kapituleeruma sundida, hiljem aga püüab ta, iseenesest mõista, teid mõlemaid oma 
teelt kõrvaldada. Kuid selle vastu võtan ma abinõud tarvitusele ... Ma ei jää osavõtmatuks 

pealtvaatajaks sõjas Grelliga, vaid hakkan tegutsema üheaegselt teiega.» 

«Seletage mulle oma kavatsused, mu sõber Bernardito!» 

«Vaadake, mister Fred, kui olete sunnitud kapituleerumisele alla kirjutama ja kinnitama 
«Orioni» reisijate ees kõiki Grelli ja Mortoni kavalaid salasepitsusi, siis loodan, et see on vaid 
ajutine taganemine ja mitte lõplik kaotus. Praegu tuleb päästa neiu ja muuta teie mõlema 
lähem tulevik mõne salajase manöövri abil ohutuks. Seda kavatsengi ma teha.» 

Bernardito tõstis Mortoni sedeli, mis oli visatud käharale samblale ning luges aeglaselt 
ette selle lõpuread: 

««Teid tuuakse laevale meeskonna teadmata, välja arvatud mõned usaldusväärsed 
tunnimehed ...» Mõistate? Niisiis, mister Fred, niipea kui pimedaks läheb, süüdake lõke, 
sõitke laevale ja tegutsege seal nii, nagu mõistus teile ette dikteerib. Seletage Grellile, et 
kartusest kohtu ette sattuda keeldusime teile järgnemast. Ütelge, et meid on kaks. Võite 
nimetada Pedro Homezi, mind aga tituleenge Haikala Bobiks. Nõnda hüüti meie pootsmanit 
«Mustal Noolel». Ta oli samuti keskealine pikk brünett mees nagu mina, kuid tal olid 
mõlemad silmad alles... Mingil tingimusel ärge reetke kellelegi maa-alust käiku mägedes! 
Teateid minust leiate vanas kohas halli kivi all.» 

Bernardito vaikis veidi aega, imedes tühja piipu, sülitas siis ja pani käe vestluskaaslase 
põlvele. 

«Mu katse on ohtlik ja võimalik, et me täna vestleme teiega siin viimast korda,» lõpetas ta 
kõrvale vaadates. «Kui ma nukkun, siis on ka teie võimalused nullile üsna lähedal, me 
mõlemad läheme täna riisiko peale välja. Kaotus on võrdne hukkumisele, edu aga toob meile 
elu ja vabaduse tagasi.» 

«Mida kavatsete ette võtta, Bernardito?» 

«Mister Fred, piraadid ei räägi kunagi enne välja mida nad kavatsevad. See tõotab 
ebaõnnestumist. Soovin teile õnne!» 

«Teile, Bernardito, aga kaela- ja luumurret! Kuid ärge ilmaasjata verd valage!» 

«Veri on meie arvates kõige odavam mahl selles neetud maailmas, härra vikont! Ütelge 
miss Hardyle edasi, et olen otsustanud lunastada oma vana süü tema ees.» 

«Missuguse süü, Bernardito?» 

«Tema isa tapsid ju ikkagi minu poisid. Täna võtan ma endalt selle patu, kas elusana või 
surnuna. Head aega, Fred!» 

Ning kaks habemesse kasvanud meest kaisutasid teineteist metsatihnikus. 

5: 


Baromeeter ennustas tugevat tormi, õhtuks mattus Kaljutipp pilvedesse. Lõunast lähenes 
must äikesepilv. Ta vajus madalasse saare kohale, jättes tupruvaid tuustakaid küngaste ja isegi 
laevamastide tippu. 

Priki reisijad hulkusid terve päeva tekil, silmitsedes saare rahulikku maastikku. Neile sai 
teatavaks, et saarlased hoiduvad läbirääkimistest. Doktor Gracewell oli imestunud, et teda ei 
saadeta saarele oletatavaid haigeid läbi vaatama, kuid mister Morton selgitas, et saarlasi on 
nähtavasti palju. Nad näitavad end ainult maskides, on sõjakalt ja vaenulikult meelestatud, 
hästi relvastatud ning kavatsevad hõivata väina, et lõigata laeval ära läbipääs avamerele. 

Reisjate ja meeskonna hulgas tekitas palju kumu öine naisekisa laeval. Leedi Stanford 
seletas, et karjujaks oli olnud tema toatüdruk Betsy, keda olevat hirmutanud leedi Emily 
Righland, kes oli järsku hullunud ning märatsema hakanud. Arvati, et vikontessi ootamatu 
haigestumise oli põhjustanud erutus ja kohutavad jutustused saarel elunevatest raevunud 
pidalitõbistest. Räägiti, et leedi Emily olevat hullustusehoos jooksnud öösel oma kajutist välja 
ja tormanud, nuga käes, Carraciola ja Betsy kallale. Teiste reisijate abiga olevat nad suuri 
vaevu tõmmanud leedile hullusärgi selga. Päeval jutustas masendatud mister Righland 
Brantleyle, et hullusehoog pole enam kordunud, kuid ettevaatusest tuleb haige hoida 
lukustatud kajutis, kus tema juures viibivad pidevalt neeger Sam, Richard Thompson ja 
Camilla. 

Tegelikult aga nii Richard, neeger kui ka prantslannast toatüdruk, kes olid veel koidikul 
oma voodites arreteeritud, istusid laeva pimedates pugerikes, mis küll olid vähem hirmsad ja 
üksildased kui alumine trümmikartser, kuid mis siiski üsna suurel määral sarnanesid 
vanglakongidega. 

Ükski arreteerituist ei teadnud millegagi oma äkilist 

vangistust seletada. Neeger ja Camilla meenutasid rahutusega salapäraseid sündmusi 
Chiensfieldi metsasalus, Richard aga aimas, et Emily oli keeldunud alistumast ning alustanud 
mässu, millele piraat oli otsustavate ja ebainimlike abinõudega piiri pannud. Päeval tõi mulatt 
Roy vangistatuile toitu. Mõistagi ei saanud Richard temalt midagi teada. 

Õhtul algas ookeanis tugev tõus. Tuli isegi ankrukette järele anda, sest laev tõusis 
märgatavalt. Rand muutus taas kollase liiva imekitsaks ribaks. Valitses roiutavalt niiske 
kuumus. Kauguses hakkas tuldpurskava mäe kraater tugevamini suitsema ja kahel korral 
kuulsid «Orioni» reisijad nõrka maa-alust kõminat. 

Grelli hüüdis tekil viibivat Carraciolat ja käskis tal trümmi laskuda. 

«Pane kõik valmis, mis ma sul käskisin, ja kutsu Oge,» ütles ta vaikselt. «Kui kõik on 
korras, tule tekile ja pea randa silmas. Ma teen sellele upsakale leedile natuke hirmu.» 

Koos Ogega laskus «Orioni» omanik laeva sisemusse, kartserisse. Kõrgele tõstetud 
laternaga valgustas Grelli vangi pärani silmi, mis olid täis meeleheidet. Naine istus pleedil, 
jalad seeliku alla tõmmatud. 

«Ma tulin sulle vabadust pakkuma,» ütles laevaomanik. «Kirjuta saarlasele oma olukorrast 
ja palu, etta sind päästaks. Sinu saatus on tema kätes. Siin on tindipott, sulg ja paber. Kirjuta 
talle kogu tõde. Armu sulle ei anta.» 

Kui Grelli neiule paberi, sule ja tema armastatuima tindipoti — kadunud ema kingituse — 
ulatas, vaigistas Emily kohutava pingutusega värina, mis oli teda vallanud, ja võttis need 
esemed vastu. Siis vidutas ta silmi ja viskas portselanist tindipoti kõigest jõust oma piinaja 
jalge ette. Väike nõu purunes tükkideks. Grelli hakkas raevust möirgama: 

«Pane ta raudu, Oge!» 

Hiiglane tõstis põrandalt käe- ja jalarauad. Rohmakad raudrõngad ümbritsesid neiu 
randmed ja pahkluud. Haamriga neetis. taanlane need võrud kinni. Ketid olid nii rasked, et 
Emily kaotas peaaegu täiesti võime end liigutada. 

«Anna mulle piits!» 

Õudusehüüe vaibus jõuetult selles kaevus, üksildases nagu kloostri katakomb. 

Grelli tõstis piitsa, kuid samal hetkel kostsid luugi raudastmetel kellegi sammud. 

«Peremees!» kõlas Carraciola hääl. «Kaldal põleb suur lõke.» 

Kui laevalt saadetud paat oli võtnud kootud vestis kütr pardale, väljusid teised kaks 
saarlast ettevaatlikult kaldal kasvavatest põõsastest. 

«Siit, sellelt madalikult on laevani mitte üle veerand miili. Tuleb ujudes sinna jõuda. 
Suund — ahtrilatern. Oh, Pedro, kahju, et meil pole püstoleid! Tuleb pistodadega võidelda. 
«Orioni» kahurid on krokodillid arvatavasti minema peletanud, haide eest tuleb end aga 
nugadega kaitsta. Noh, habemik, jumala nimel!» 

Kaks inimest astusid hääletult vette. Tõus oli saavutanud oma haripunkti. Nad läbisid 
veest üleujutatud leetseljaku, ja kui piimaselt soe vesi neile rinnuni ulatus, hakkasid ujuma. 

Pedro oli vööni paljas, Bernardito ujus, seljas musta värvi särk. Mõlemal olid vöö vahel 
pistodad. Nad ujusid ühtlaselt, kõrvuti, ilma et oleksid kordagi puristanud või vett pritsinud. 

«Puhkame,» ütles Bernardito, kui nad olid poole maast ära ujunud, ja keeras enda selili. 
«Püüa selgeks teha, kus asuvad tunnimehed laeval. Mister Fred on juba pardal ja paat seisab 
vööritrapi all. Kõige tähtsam on käratult laevale ronida. Ahaa, vihma hakkas sadama. Meile 
on see kasuks: nähtavasti hoolitseb püha Christophorus meie eest. Haisid pole samuti näha. 
Edasi, Pedro!» 

Laevani oli jäänud vaid sada jardi. Soe suvine vihmasadu tugevnes, veepind kattus tiheda 
virvenduse ja .mullikestega. 

«Tunnimeest näen ma vööritrapi juures. Teine on ahtris,» sosistas Pedro. 

Ujujad jõudsid laternatest valgustatud alale parraste all. Ainult ahrist langes veele must 
vari. 

Bernardito kohendas vööd, mille küljes rippus pistoda, tõmbas kopsud õhku täis ja 
noogutas. Selle märguande peale kadusid mõlemad vee alla ja tõusid varsti varjulises kohas 
pinnale. 

Tõmmanud hinge tagasi, näitas Bernardito oma kaaslasele vasaku ankruketi poole, ise aga 
lähenes paremale. Nende ettevaatlikult, imepäraselt kooskõlastatud liigutused 

võisid kõrvalt vaadates sarnaneda tsirkusevõimlejate harjutustega. Parempoolsele ketile, 
millest Bernardito kinni haaras, langes paadi vari. Paat rippus ahtri taavetitel. Ühesilmaline 
ujuja kuulis läbi vihmapladina, et vasak kett hakkas vaikselt kõikuma. Pedro tume kogu ronis 
juba laevale. Ka Bernardito vinnas end kätel üles ja hakkas pardale ronima. 

Kui ta reelinguni jõudis, välgatas üsna tema lähedal tuluke. Reelingu ääres, asetanud püssi 
seina vastu, läitis tunnimees parajasti rahulikult piipu. Bernardito tundis ta kohe ära. See oli 
mulatt Enrico Roy, kes oli kunagi «Mustal Noolel» Grelli teenriks. 

Ühe hüppega oli Bernardito tekil. Eesriidega kaetud kajutiaknast langevas nõrgas valguses 
tõusis Roy ette tema endine julm kapten, märja habeme, pikkade õlgadele langevate juuste ja 
musta sidemega näol. Selle lummutise ainuke silm helkis nagu süsi, käes läikis tuhmilt 
hõbedane pistoda. Roy taganes meresügavusest väljailmunud hirmsa lummutise eest, kuid 
samal hetkel haarasid Pedro tugevad sõrmed mulatil selja tagant ning pigistasid tema kõri. 

«Pea, lase ta lahti, Pedro! Enrico Roy, sa oled alati olnud halb madrus ja vilets tunnimees. 
Ära mõtlegi karjuma hakata, sest siis kägistatakse sind siinsamas surnuks. Alistu mulle 
vastuvaidlematult. Näita, kus on Giacomo Grelli poeg. Vii meid ema kajutisse. Pedro, hoia 
teda kõvasti kinni, ma kõnnin teie taga. Edasi!» 

Taarudes teda turjast hoidva käe raskuse all, lohistas Roy enda küürakil laeva vööri. 
Nende järel hiilis Bernardito, hoides muiati püssi laskevalmis. 

Läbi sametruloo pilude langes suure kajuti kahest aknast tekile tugevat valgust. Bernardito 
kõrvu kostsid sellest kajutist mister Fredi ja Grelli hääled. Kajutis liikusid mitme inimese 
varjud. Sel hetkel hakkasid kusagil laeva siseruumides paukuma uksed, kuuldus samme ja 
hääli, nagu oleks mõni vastuvõtt või nõupidamine äsja lõppenud, ja inimesed läksid nüüd 
mööda laeva laiali. Tuli kiirustada! Kummargil lipsasid kõik kolm läbi valgustatud viiru njng 
jäid suletud luukidega akna alla seisma. Kajutis oli vaikne, valgus oli kustutatud. 

«Kes on lapse juures?» 

«Dorothea, amm.» 

«Koputa ja ütle, et ta akna avaks.» 

Roy alistus. Akna taga kuuldus sahinat. Naisehääl küsis, kes koputab. Bernardito surus 
pistoda vastu mulati kõhtu. See vastas naise küsimusele ja aknariiv plõksatas. 

«Pedro, hüppa sisse ja tee kiiresti,» sosistas Ühesilmaline oma kaaslasele. 

Särgikaelust koos hoides vaatas naine aknast välja. Hetkeks langes tema pilk Bernardito 
näole ja silmis välgatas ehmatus, kuid Pedro surus tal otsekohe suu kinni ja hüppas 
silmapilkselt kajutisse. Võitlusekära ei kostnud sealt kaua. Kuuldus lina kärisemist, lapse 
nuuksumist ning siis jäi kõik vaikseks. Pedro ilmus aknale, suur pamp käes. Bernardito võttis 
pambu enda kätte, samal hetkel põikas Roy hoogsalt kõrvale. Kuid ta ei jõudnud kaht 
sammugi joosta, kui Pedro ta kätte sai ning noaga ropsas. Mulatt varises maha, ilma et oleks 
isegi oianud. 

«Nüüd — teise reelingu juurde, kus on laevatrapp! Kõnni ees, löö tunnimees uimaseks. 
Kiiremini!» 

Pampu käes hoides jäi Bernardito eesmise paadi varju. Pehme paki sees midagi liigutas ja 
ähkis. 

Tunnimehe kuju mustendas liikumatult reelingu ääres. Äkki lõi ta taaruma. Kostis lühike 
hädakisa ja tugev sulpsatus. Bernardito tormas edasi. Laevatrapi juures päästis Pedro juba 
paati hoidvaid vaiereid lahti. Vaevalt oli Bernardito jõudnud alla hüpata ja oma suure pambu 
paadi-ninasse asetada, kui Pedro paxdi jõuga laevatrapist eemale tõukas. Bernardito haaras 
Pedro käest teise püssi, mis oli tunnimehe kätest alles higine, ja seejärel vajusid kaks paari 
aerusid sulpsatuseta vette. 

Grelli uhkes kajutis põlesid seina- ja laekroonlühtrites kõik küünlad. Kajut oli inimestest 
tulvil. Viimasena sisenes leedi Stanford, särades oma peenes tualetis ja olles briljantidega 
pealaest kuni siidkingade pannaldeni üle külvatud. Laua ääres seisis laevaomanik ja pikk, 
värskelt aetud habemega mees, kes oli riietatud kuube, mis pärines Richard Thompsoni 
garderoobist. Puudus ainult leedi Emily Righland. Käeliigutusega palus peremees vaikust. 

«Härrased!» ütles ta. «Paistab, et oleme kõik koos. Kapten Brantley, kas te tõendate, et see 
inimene on sama saarlane, keda te selle aasta maikuus sellel maal nägite?» 

«Jah, mister Righland, see on tema.» 

«Suurepärane. Teie nimi, söör?» 

«See on teil teada.» Grelli süngestus: 

«Vabandage, kuid me leppisime kokku, et nende leedide ja džentelmenide juuresolekul 
annate te ainult selgeid ja mitte kahemõttelisi vastuseid. Niisiis, teie nimi?» 

«Alfred Murray.» 

«Olete te inglane?» 

«Ma olen sündinud Virginia osariigis Põhja-Ameerikas.» 

«Teie tegevusala?» 

«Endine puuvillaistandiku omanik ja kaupmees.» 

«Kas teil on kodumaal mõni kinnisvara?» 

«Ma jäin sellest ilma.» 

«Kas,tohib teada, millistel põhjustel?» 

«Pärast ikaldust müüsin istandiku maha ja kavatsesin otsida õnne teistes maades. 
Prantsuse laev «lle' de France», millega ma külastasin alguses Indiat ning sõitsin siis 
kaubalastiga Euroopasse, jooksis veealüstele karidele saja miili kaugusel sellest saarest. 
Kõikidest laeval sõitnud inimestest pääsesin mina üksi eluga. Hoovus tõi mu sellele saarele.» 

«Kunas see sündis?» 

«Viis aastat tagasi, 1767. aastal.» 

Richard Thompson kuulas saarlast pingutatud tähelepanuga. Ta vabastati kartseri 
vangistusest tund aega enne seda koosolekut ja ta oli vaevu jõudnud oma tualeti korda seada, 
samuti varustada saarlast käesolevale juhtumile sobiva riietusega. 

«Lubage mul esitada härra saarlasele üks küsimus,» pöördus ta komöödia režissööri poole. 
See komöödia kulges vaatajaskonna ees väga libedalt. «Mil viisil teie, mister Murray, 
tutvusite miss Hardy, nüüdse leedi Righlan-diga?» 

«Härrased,» peatas ekspeditsioonijuht saarlase, kes kavatses juba advokaadile vastama 
hakata, «praegu vestlen ma härra Murrayga mitte kui eraisik, vaid kui saare kuberner. Kuid et 
küsimus on juba esitatud, võtke vaevaks vastata härra advokaadile.» 

Mister Murray kohtas talle ainiti otsa vaatava Richard Thompsoni pilku. Ta vaikis veidi, 
vaatas Grellile, tõstis siis silmad väikesele portreele, millel oli kujutatud leedi Emily, roos 
juustes. Pööramata silmi portreelt, hakkas ta kõnelema ühetasase õpitud häälega: 

«Leedi Emilyt kohtasin ma laeval, kui ta pöördus Euroopast Indiasse oma isa juurde. Meie 
tutvus, millest hiljem arenes sõprus, jätkus ka Kalkutas. Ta sai minu pruudiks. Pool aastat 
pärast minu maabumist saarel 1768. aasta märtsis sõitis siia piraadikuunar «Must Nool». Selle 
kapten jättis saarele kaks piraati, kes olid mingi süüteoga hakkama saanud. Kapteni-abi, keegi 
Giacomo Grelli nõustus minu palvel toimetama Ameerikasse kirja, milles ma palusin oma 
onu, et see päästeekspeditsiooni mulle järele saadaks, sest mõistagi ei pidanud ma võima- 
likuks lahkuda saarelt piraadilaevaga. Kuidas kiri miss Hardy kätte sattus, võib teile pajatada 
tema praegune abikaasa.» 

Murray pööras pilgu portreelt kõrvale ja vaatas taas Thompsonile. See lõi silmad maha 
ega seganud enam ülekuulamise käiku. Ta järeldas, et tõeline vikont Chiensfield on võidetud. 

«Tõepoolest,» hüüdis Grelli, «tingimused, millistes mulle mister Murray kiri edasi anti, 
olid ebatavalised! Nagu te teate, hävitati piraadikuunar «Must Nool» Prantsuse korveti 
«Burgundia» poolt, kes võttis pardale ka meid kolme, kes olime «Opheiralt» päästetud. 
Prantsuse meremees, kes heitluses oli tapnud piraadi Giacomo Grelli, näitas mulle kirja, mis 
oli tapetu taskust leitud. Selgus, et Emily oli kunagi olnud selle kirja autori mister Murray 
mõrsja ning arvas pärast teate saamist «Ile de France'i» katastroofist teda hukkunud olevat. 
Hiljem tegin ma kapten Brantleyle ülesandeks võtta kõik abinõud tarvitusele Alfred Murray 
päästmiseks. Kuid mul oli tarvis aega, et selgitada põhjused, miks Murray saarel viibis. Sel 
kevadel sain tema kohta üsna rahuldavad teated, mis tõestavad tema tänast jutustust.» Grelli 
heitis koosolijaile kõrgi pilgu. «Ma otsustasin liita see saar Briti valdustega ning aidata sel- 
lega mister Murrayd. Kõik muu on teil teada. Mister Murray kavatseb sõita koos meiega 
kuni Kaplinnani... Vabandage, veel üks küsimus! Olles selle saare kuberneriks, pean ma 
sellele kindlustama piraatide eest täieliku ohutuse. Hirmust õigusemõistmise eest keeldusid 

nad vabatahtlikult laevale ilmumast ning seadsid endid ise väljaspool seadust olevaiks. 
Nimetage palun nende nimed, mister Murray». 

«Üks nendest on Hiiglane Pedro, teist hüütakse Haikala Bobiks.» 

«Nii-nii. Tähendab, Hiiglane ja Haikala ... Mis siis ikka, homme see Pedro ja see... kuidas 
ta oligi... Bob riputatakse grootmasti raadele üles. Teie, härrased, olete vabad. Ainult 
härraseid Thompsonit, Mortonit, Puttersoni ja pastor Redlingut palun viivuks siia jääda, et 
teostada mõned juriidilised formaalsused.» 

Laua ääres, mis oli täis pabereid, istus Morton. Kummardades sirutas ta saarlasele mõned 
dokumendid, mida see üksteise järel alla kirjutas. Seejärel kinnitasid juristid Morton ja 
Thompson paberid oma allkirjadega. Viimasena astus laua juurde pastor, kes tõestas samuti 
paberite õigsust ja oma osavõttu sellest juriidilisest aktist. 

Grelli silmis hüplesid rohelised sädemed. Nagu kobrutav vein kees ja vahutas temas 
võidurõõm. Lahingut, mida ta üle nelja aasta oli ette valmistanud, õnnestus tal võita 
kahekümne nelja tunni jooksul! 

«Nüüd, mister Murray, ootavad mind teised edasilükkamatud toimingud. Teie endise 
tuttava leedi Emily juurde saadab teid mister Putterson. Eilsest peale on ta kahjuks haigeks 
jäänud ega lahku kajutist. Kuni kohtumiseni uuel aastal, tunni aja pärast, härrased!» 

Mister Murray väljus Puttersoni järel kajutist. Laeva siseruumid olid valgustatud. Emily 
kajuti ukse ees seisatas saarlane hetkeks, et vaigistada maruliselt pekslevat südant. Putterson, 
julgemata talle silmi vaadata, koputas tasakesi ja avas kajutiukse. Ent neidu nähes Putterson 
väratas: tema kahvatunud ja kõhnunud kaunis nägu säras praegu lootuses ja ebakindlas, veel 
tagasihoitud rõõmus, kuid meelekohalt kuni väikese roosa kõfvani lookles, sätendades 
hõbedaselt, hallide lokkis juuste salk, millest täna hommikul, polnud veel jälgegi. 

Ootamatusest päris tummana, süda peaaegu seisma jäämas, taganes Putterson kajutist ja 
laskis saarlase ette. See astus üle läve... Ta peaaegu tõukas Puttersoni koridori, lõi ukse kinni 
ja sirutas käed neiule, kes talle vastu tormas. 

«Fred!» oigas ta mingi võõra, temale mitteomase häälega ja langes mehe rinnale. 

See surus ta enda vastu, kuid tundis, et neiu keha muutub ta embuses üha raskemaks ja 
libiseb põrandale. Neiu oleks langenud ta jalge ette, kui mees poleks ettevaatlikult teda oma 
kätele haaranud. 

Putterson seisis mõned hetked kuulatades ukse taga. Ta lõug värises. Ta eemaldus 
kikivarvul ukselävelt ja astus oma kajutisse, nuusates valjusti ning peites oma näo 
taskurätikusse. 

Kõrgele tõstetud peaga sammus Grelli mööda koridori leedi Stanfordi kajutisse. Leedi 
hääl oli talle juba vastanud ja uks külalislahkelt.avanenud, kui järsku tema kõrvu kostis 
summutatud hädakisa ning tugevat veepladinat parema parda ääres. Ta seisatas lävel ja 
kuulatas. Kõrv püüdis justkui tullide nagisemist ja kiirelt kaugenevate aerude sulpsatusi. 
Grelli sulges kajutiukse ning pöördus koridori. Tekile viiva väljapääsu juures põles hele 
latern. Grelli vaatas välja ja sattus valgustatud ukseava taustale. Samal hetkel kärgatas 
veepinnalt püssipauk, kuul lõi reelingu küljest laastu lahti, tabas Grellit kubemesse ning jäi 
kõhunaha alla pidama. Teine kuul haavas teda õlast. Klammerdudes uksepiida külge, roomas 
saare peremees märjale tekile. Siis tõusis ta põlvedele ja lohistas end käsipuudeni, kus tema 
silm suuri vaevu eraldas veepinnal paati, mis kahe paari aerude abil laevast eemaldus. 

Kaptenisillalt kostsid kaks pauku, mis anti paadi pihta. Kuulid sulpsatasid kusagil lootsiku 
pära taga vette. Tulistajaks oli Edward Want, kes võttis Ohlsenilt parajasti 
vahikorda üle. Pootsmani vilfe kutsus tekile kõik vahimadrused, kes enne saarlase saabumist 
olid Grelli käsul kubrikusse saadetud. 

Grelli munder oli verega koos, ta tõusis jalule, kuid vasak käsi jäi jõuetult rippu. Valud 
kõhus kiskusid ta kõverasse ega lasknud tal ettepoole vaadata. Nüüd kõmasid lasud piki kogu 
parrast. Tulistasid madrused ja ohvitserid. 

«Patareid võitlusvalmis!» kuulis Grelli Wanti käsklust ja peaaegu samaaegselt kolistamist 
laskeavade juures. 

Ägedushoos püüdis Grelli tugevnevast nürist valust, võitu saada ja tegi tekil mõned 
sammud. Ta tahtis eesmise patareini jõuda, kuid komistas järsku kellegi kehale, mis oli 
kummuli tekil. Inimene oli surnud. Grelli pööras tapetu pead ja nägi pootsmani toodud laterna 
valguses Roy klaasistunud silmi, õudus oli tardunud neisse. 

«Vaadake,» kostis sillal Wanti hääl, «hoovus on haaranud mingi eseme.» 

Carraciola kummardus üle parema reelingu alla. Tulistamise sähvatuste valgel eraldas ta 
veepinnal tunnimehe kolmnurkse mütsi. Madrust ennast tekil polnud. 

Samaaegselt märkas Grelli Dorothea kajuti avatud akent. Ruumi sügavusest kostsid 
summutatud kaeblikud oiged. Selja taha väänatud käte ja pähe seotud tekiga, mähitud üleni 
linadesse, viskles põrandal Dorothea, püüdes sidemeist vabaneda. Kajutis oli kõik pahupidi 
pööratud, Charlesi häll tühi, eesriided puruks rebitud ja padjad laiali pillutud. Väike vikont 
Chiensfield oli kadunud! 

Patareil kostis kellalöök ning esimene kahuripauk pani laeva vappuma. Mürsud tekitasid 
kaldale läheneva paadi ümber suuri veesambaid. 

«Jätta tulistamine!» möirgas Grelli metsiku, kilava häälega. «Asuda tagaajamisele! Nad 
röövisid minu poja!» 

Ta hääl lämbus marutuules. Paati polnud enam näha, ainult punaste sädemete sammas 
tõusis kaugel kaldal taeva poole: maruiil oli vee ääres üksildaselt põleva lõkke laiali paisanud. 


Üheksas peatükk PÜHA MAGDALEENA VÕÕRASLAPS 


1. 


Saare kohal valitses pimedus ja tuulispask. Üle rannaäärsete rahnude tõusid 
mustad veevallid. Ühtelugu varisesid alla kaljude vahel rippuvad kivimürakad ja 
liivakivid. 

Tuul vingus ja möirgas, tungides kitsastesse lõhangu-tesse. Peeneks veetolmuks 
pudenedes paiskus paduvihm raugematu hooga graniitkaljudele. Pritsmesagarad täit- 
sid suitsupilvena kogu lõhangu, ulatudes oja sängist kuni hambulise tipuni. Oja oli 
muutunud pruuniks joaks ja märatses nüüd oma kivises sängis. Saja-aastased plataa- 
nid ja seedrid, mida torm oli maa seest juurtega välja kiskunud, veeresid alla 
veevoolu ja see paiskas nad vihaselt vastu kaljusid, muutes lopsakaid võrasid ja 
võimsaid tüvesid laastudeks. Mürisedes keerlesid kivimürakad oja põhjas. 

Sügavas mäekoopas kuulatasid Bernardito Luis ja 

Pedro Homez tormi vingumist. Nad olid äsja söömise lõpetanud ja istusid 
puupakkudel jämedalt kokkuklopsitud laua ääres. Sulatatud rasvas põleva tahi tuluke 
valgustas magava lapse lokkis pead ja näokest. Laps puhkas loomanahkadel, 
tõmmanud end sinisest atlassist uhke teki all kerra. 


«Peaaegu et praegune torm ei ole nõrgem sellest, mis «Musta Noole» tookord 
veealusele karideahelale paiskas. Kui ainult laviin ei sulgeks koopa väljapääsu... Kui 
kivid alla varisevad, jääme me sinuga, Pedro, elusalt avarasse hauda.» 

«Ma võtsin raudkangi ja labida kaasa, kapten. Toitu jätkub meile umbes kaheks 
nädalaks. Selle ajaga jõuame endale uue väljapääsu kaevata. Heida puhkama, kapten 
Bernardito!» 

«Ma ei saa magada. Puhka ise, mu sõber Pedro... Missugune ilus laps on 
Grellil! Ja vaata, ta sarnaneb temaga nagu tiigripoeg tiigriga.» 

«Jah, isegi sünnimärk rangluu all. Lase ma vaatan veel medaljoni.» 

Bernardito võttis oma nahkkuue taskust medaljoni, mille ta poisi kaelast oli 
võtnud ja nartsu sisse mähkinud. Mõlemad piraadid vaatasid kaua emailminiatuuri. 

«Kujutan ette, missugune segadus valitseb praegu «Orionil»! Mida küll teeb 
praegu meie mister Fred?» ütles Pedro. 

«Suudleb arvatavasti oma kallimat. Ta on tore neiu.» 

«Kui ainult Grelli neid mõlemaid ei kägistaks.» 

«Ei, ei, selle eest olen ma hoolitsenud. Kuhu sa mu kirja panid?» 

«Sinna, kuhu sa käskisid: tühja hälli.» 

«Tähendab, mister Fredi pärast võid sa muretu olla, Pedro. Grelli jätab tema ja 
miss Hardy rahule. Ainult et neil arvatavasti ei lubata laevalt lahkuda. Meile aga 
hakkavad nad kogu saarel jahti pidama, niipea kui maru ja paduvihm vaibuvad.» 

Laps liigutas end ning avas oma mustad silmad. Teda tavaliselt ümbritsenud 
esemete asemel nägi poiss aga kaht enda kohale kummardunud habetunud nägu ja ta 
hakkas nuuksuma. Ent olles täiesti ärkvel, ei nimetanud ta mitte seda nime, mis alati 
esimesena kõigile temavanustele lastele huulile tuleb. Poiss tõmbas näo nutuseks gri- 
massiks ja sõnas: 

«Dorothyl» 

Sealjuures oli ta näoilme samasugune kui kõigil lastel, kui nad oma ema 
kutsuvad. Mehed vaatasid teineteise otsa .. . Kevadel oli mister Fred lugenud oma 


sõpradele Emily kirja, mille kapten Brantley oli saarele toonud, ning Charlesi 
sündimise saladus oli neil teada. 

«Vastik lojus!» sisistas Bernardito läbi hammaste. «Ta on isegi lapse teesklema 
õpetanud. Oma lihast ema kutsub poiss nagu teenijat. Kahju, et ma eile mööda 
lasksjn! Kuid paistab, et minu teine lask teda siiski riivas.» 

Laps puhkes nutma, tundes piraadi sätendava silma ees hirmu. Bernardito tõstis 
poisi oma põlvedele. 

«Sul tuleb selle urkaga harjuda, poja! Dorothy tuleb, kui maru lõpeb. Ta käskis 
sul mitte nutta, silmi pesta ja süüa. Siis jutustan ma sulle pika ja huvitava 
muinasjutu. Kuuled, kuidas tuul ulub?» 

«See on torm,» ütles meresõitja poeg. 

«Pedro, seda poissi tuleb hoida nagu silmatera: tema tervisest oleneb paljude 
inimeste saatus! Kuidas küll peaks ta meelt lahutama, et ta ei viriseks?» 

«Kui ma poissi teki sisse mähkisin, sattus mulle kätte mingi paks raamat. See 
vedeles kajuti põrandal ja ma toppisin ta vist kompsu. Vaata, kapten, ehk on see 
alles, kui ma teel ära ei kaotanud!» 

Bernardito astus koopa nurka, kuhu piraadid olid visanud pambu röövitud lapse, 
asjadega. 

«Pedro, sa pole üksnes suur, vaid ka tark!» hüüdis endine piraadipealik, tõmmates 
lahtivõetud pambust paksu rikkalike piltidega raamatu, millel oli pastor Redlingu 
pealekirjutus. «Egas muidu see pamp tundunud mulle nii raskena. Kas sa oskad 
inglise keelt lugeda?» 

«Ei, kapten.» 

«Kunagi olin ma raamatutarkuses tugev, kuid nüüd olen selle kunsti poolest 
saadik unustanud. Juba ammu pole ma raamatut käes hoidnud! Charlie, kas sulle 
meeldib pilte vaadata?» 

«Ma armastan pilte vaadata koos isaga.» 

«Aga ütle mulle, Charlie, kas sul ema on?» 

«Minu ema on leedi Emily ... » 

«Valetad, poja. Sinu ema on Dorothy, nagu sa teda hüüad. Aga kuidas on 
sinu isa nimi?» 

«Söör Frederic Righland.» 

«Või nii! Noh, aga kuidas on siis sinu nimi?» 

«Söör Charles Francis Righland, vikont Chiensfield.» 

«Kuulsid, Pedro? See on kõlavam kui Carlo Grelli! Sa oled tark poiss, Charlie, 
kuid kardan, et sa ei kasva üles suursuguse vikondina. Me saame sinuga sõbraks, 
Charlie, mis loeb meile umbes poolesajane aastatevahe! õpetan sulle palju huvitavaid 
asju. Sa hakkad meil... » 

Tume tugevnev mürin pani koopa vappuma. Kivid hakkasid seinas rägisema ja 
vajuv pinnas varises mürisedes alla. 

Bernardito hüppas püsti, surudes lapse rinnale. Ta tõmbus küüru ja tormas koopa 
sisemusse, kui suur mürakas, mis oli moodustanud laevõlvi, hakkas vaikselt ja 
sujuvalt alla vajuma. See mattis enda alla nurga, kuhu olid asjad hunnikusse laotud, 
ja peaaegu poole koopa. Rasvalamp kustus ning inimesed jäid lämmatavasse 
pilkasesse pimedusse. 


2: 


Doktor Gracewell vahetas haavatul sidemeid. Grelli kannatas vaikides, hambad 
ristis. Külmavärinad raputasid haige keha. Sonimine ja tõelisus vaheldusid tema 
palavikust kuumenenud peaajus. Haavad olid tõsised. Kui koitma hakkas, võttis arst 
päevavalgel mõlemad kuulid Grelli keha.st välja. 

öösel puhkenud maru oli keskpäeval muutunud orkaaniks. Lained kiigutasid 
varjulises abajas seisvat «Orioni» siiski sedavõrd, et üks ankrukett katkes. Näis, et 
pladisev vihmasadu ei koosnegi üksikutest veeniredest, vaid et saarele on paiskunud 
tohutu kosk. Juba õhtust peale ei lahkunud hirmust vallatud reisijad oma kajutitest. 
Sosinal anti edasi piraatide salajase kallaletungi, söör Frederic Righlandi 
-haavatasaamise ja röövlite ebaõnnestunud tagaajamise üksikasju. 

Algul oli laevaomanik isiklikult jaganud pardalt õpetusi madrustele, kes olid, 
niipea kui piraatide paadi pihta suunatud kahurituli vaikis, saadetud viimast taga 
ajama. Saare peremees, haavatud, jõuetult rippuva käe ning valust ja vihast 
moonutatud näoga, nõudis, et talle toodaks piraatide pead. Niipea kui paat 
madrustega oli laevatrapist kaugenenud, hakkas laevaomanik nõrgemaks muutuma. 
Ta ei suutnud enam püsti seista, kuid käskis enda Dorothy kajutisse viia. 

«Amme» leidis ta Carraciola käte vahelt; naine viskles ja karjus, tahtes end merre 
heita. Ta oli valgeis öõriietes, juuksed sassis, ja märatses. 

Grellit nähes rebis ta end Carraciola käte vahelt lahti: «Kus on laps? Kus on 
Charlie? Ta viidi mu juurest minema! Anna mulle laps tagasi, Giacomo... Annata 
tagasi või ma nean selle päeva, mil mul polnud julgust laevalt lahkuda!... Mulle 

räägiti: jookse minema, päästa end jumala unustanud Giacomo küüsist!... Miks ma 
seda ometi ei teinud, miks ma õigel ajal ei lahkunud sinu juurest koos lapsega!» 

«Ja sina, truudusemurdja, tulid alles nüüd rääkima, et sind õpetati laevalt 
põgenema? Ma riputan su koos piraatidega samale raale üles, niipea kui ma nad kinni 
püüan! Oodake, Hiiglane ja Haikala, küll te emad veel kahetsevad, et on teid ilmale 
toonud! Aga selle elukaga, kes sind põgenema õpetas, ja tema sõbraga õiendan ma 
otsekohe arved, nii et... » 

Sel hetkel langes tema pilk kirjale, mille röövlid olid tühja hälli jätnud. Ta rebis 
ümbrispaberi lahti, luges piraatide läkituse läbi, muutus otsekohe lõdvaks ja vaikis. 
Nähes laevaomaniku nägu, Carraciola taganes. See oli hirmukrambist viltu kistud ja 
justkui vahaseks muutunud. 

«Pea, Carraciola! Kurat nendega, nende kahega, jäta nad. Viige mind kapteni 
kajutisse, mitte minu omasse, kuulete? Sina ja Oge olge kogu aeg minu juures. Mine, 
kutsu Oge... Ei, oota! Vaata, ehk on seal veel midagi.» 

Veendunud, et peale kirja polnud piraadid enam midagi segipaisatud hälli jätnud, 
käskis Grelli küünla lähemale tuua ning luges veel kord pliiatsiga kirjutatud 
hispaaniakeelsed read läbi: 


«Giacomo Grelli! 


Sa pole enam Leopard. Oma reetlikkusega oled sa surma ära teeninud. 
Kui sul pähe tuleb teha Righlandile ja Emilyle kurja* saadan sulle sinu 
elusalt praetud poja pea. Anna neile inimestele tagasi see, mis sa neilt oled 
võtnud, oma kivide järele tulen aga ma ise ja otsin su kas või põrgupõhjast 
üles. 

Bernardito.» 

Grelli sirutas kirja küünlaleegi poole ja paiskas ebauskliku hirmuga hallid 
tuhahelbed põrandale laiali. 

Kui Oge Jensen ja Carraciola olid peremehe kajutisse viinud, pöördusid madrused 
kaldalt tagasi. Nad tulid prikile tühjade kätega, tuues puksiiris ainult tühja paadi, 
mille piraadid olid rannaäärse madaliku liivale jätnud. Brantley ootas, et dessandi 
ebaõnnestumine kutsub peremehes uue vihapurske esile, kuid sisenenud koos 
Wantiga oma kajutisse, kus arst haiget järele vaatas, leidis ta eest kapteni 
meelemärkuseta olekus. 

Dessandi kordamisele ei saanud vallapääsenud tormi tõttu enam mõeldagi. Haige 
sonis ja viskles kogu öö. Päeval, pärast operatsiooni, ta kord vaikis, kord ropendas ja 
vandus. Õhtuks muutus olukord veelgi halvemaks. 

Nii möödus esimene päev pärast Leopardi haavatasaamist. 

Ookeanis möllasid vesipüksid ja tuulekeerised. Kapteni-kajutis, kus haige lamas, 
valvas pidevalt ukse juures Carraciola. Hiiglane Oge istus liikumatult kajuti pimedas 
nurgas: ta vaatas keskendunud ja nüri pilguga arsti kätele. Arst tegi haigele 
kompresse ja vahetas sidemeid. 


3. 


Kajuti, milles vaTem olid elanud Joseph Lorn ja Jeffrey MacRayle, andis 
Braritley nüüd mister Alfred Murray käsutusse. 

Esimese Jaanuari õhtul tuli Richard Thompson jälle uut reisijat külastama ja leidis 
ta sügavas unes. Vaikselt istus advokaat punutud tugitooli ja hakkas magaja nägu 
uurima... 

Juba keskööl, kui ta lapse röövimisest oli alles teada saanud, mõistis Boltoni 
advokaat, et saarlased olid hulljulge plaani järgi alustanud sõjategevust Grelli vastu. 
Advokaat ei kahelnud nüüd, et Murray oli üks selle plaani elluviijaist, kes oma 
näitliku kapituleerumisega pidi suigutama Grelli valvsuse. 

-.. Magaja ei liigutanud. Tema lai rind tõusis rahulikult ja ühtlaselt. Nägu, mida 
valgustas rippuv lamp, oli mehelik, kuid kandis äärmise väsimuse pitserit, mis pee- 
geldus kokkusurutud suu kibedust väljendavas joones ning varjudes ja kortsudes 
silmade ümber. See väsimus polnud tingitud 

füüsilisest tööst ja viletsast elust, see oli kohutava põlguse koorma, raskete 
kohustuste, piinavate mõtiskluste ja lahendamata vastuolude ikke all vaevleva hinge 
sügav väsimus. Magaja nägu väljendas igatsust hingelise rahu järele. 

Uks kriuksatas. Ule läve astus vaikselt Emily. Orkaan ja paduvihn olid juba 
nõrgenenud, kuid meri möllas ikka veel, laev värises ja kõikus. Astudes ettevaatlikult 
mööda kitsast põrandalinikut, vaarus Emily laeva kõikumisel ning haaras Richardi 
käest kinni. Neiu juuksed puudutasid advokaadi nägu ja hõbedane salk meelekohal 
vapustas teda enam kui Puttersoni. 

«Mu jumal, mis nad teiega tegid! Neetud mõrtsukad! Kuid nüüd, kus te igaveseks 
olete armastatud inimesega kokku saanud, ootab teid rahulik õnn. Grelli lubab anda 
lahutuse. Niipea kui te sõber taastab oma õigused, teie...» 

Neiu naeratas kurvalt. Et mehe und mitte häirida, varjas ta magaja silmi valguse 
eest ettevaatlikult käega ja hakkas vaikselt kõnelema: 

«Te kõnelete rahulikust õnnest, mister Thompson! Asjata lohutate mind. Ma 
mõistan ju selgesti, et see on võimatu. Grellil on õigus: inglise seltskond ei andestaks 
mulle seda petteabielu kunagi. Isegi siis, kui Fredil õnnestub võitluses Grelliga 
võitjaks tulla, ootab teda ja mind väga kurb saatus. Seltskond pöörab end kõrvale, 
inimesest, kes julgeb nimetada oma naiseks paljastatud bän-diidi kaasosaiist. 
Inimesed ei tea ju .. . Kõik need aastad on mind kohutavalt väsitanud. Muidugi, ka 
mina igatsen natukenegi lihtsat õnne, kuid Fredil ei tule mulle iial ette heita, et minu 
õnne pärast pidi ta oma' kodumaast loobuma ... Ei, abielu Frediga pean ma 
unustama,» lõpetas ta sosinal ja pühkis pisara. 

Magaja ei liigutanud end. 

«Söör Frederic Righland!» ütles advokaat kõvemini, pöördudes lamaja poole. 

Emily vaatas ehmunult ukse poole. 

«Issand, ma mõtlesin, et see astus sisse! Oo, Fred,» sõnas ta pisarais, «isegi sinu 
tõelise nime kõla valmistab mulle hirmu, samasugust kui sinu suguvõsa maja kohu- 
tavad ja vihatud seinad!» 

Neiu puhkes härdalt nutma, langes magaja voodi ette põlvili ja peitis pea tema 
rinnale. 

Muutmata oma asendit ja silmi avamata, nagu pime, surus söör Frederic neiu pea 
oma huultele ning suudles õrnalt halli juuksesalku oimul. Ta oli kuulnud Richardi ja 
oma mõrsja vahelist kõnelust, kuid oli lamanud kinnisilmi, et mitte häirida sügavat 
sisemist keskendatust, milles ta parajasti viibis. Noil hetkil mõtiskles ta oma saatuse 
kohta käiva uue tähtsa otsuse üle. See otsus polnud kerge, kuid seda dikteerisid tema 
elu kogemused, moraalsed tõekspidamised ja südametunnistus. 

Uksele koputati. Kõik kolm võpatasid. Richard hüppas püsti. Erutatud Putterson 
tõmbas kajutiukse praokile: 

«Leedi Emily, mister Murray ja Richard, pastor palub teid tulla viivitamata 
kapteni kajutisse. Ta tahab haavatule viimse õnnistuse anda. Haige seisukord on väga 
halb. Tal on veremürgitus ...», 

Kajutis, kus lamas haige, valgustasid paar põlevat küünalt merekaarte, 
baromeetreid, kelli ja relvi seintel. Hiinlasest kokk täitis parajasti jäätükkidega linast 
kotti, mis oli haige laubal lebanud. Korrastamata soenguga ja lohakalt riietatud leedi 
Stanford silitas Grelli märgi juukseid. Ta nägu väljendas ehmatust ja muret. 

Haige batistsärgi üks varrukas oli ära lõigatud. Suurepäraste lihastega paljas 
vasak käsi oli kõvasti kinni nööritud ja rippus nagu maharaiutud tumepunane oks 
alla. Paistetus oli juba jõudnud käelabani. Voodi ääres seisis kauss, mis oli pooleni 
täis verd, mille doktor Gracewell oli just äsja haige veenist välja lasknud. 

Ruumis lõhnas kõrbenud liha ja söe suitsu järele. Grelli ise oli päeval nõudnud, et 
arst kõrvetaks tema haava kuumaks aetud rauatükiga. Selle operatsiooni kannatas 
haige vaikides välja, kuid pärast kõrvetamist oli ta nõrgaks jäänud. Ta pulss oli 
muutunud ebarütmiliseks, kehale ilmusid higipiisad. 

Haige päitsis seisis pastor, käes palveraamat. Morton, vaikne ja justkui millestki 
rusutud, oli endale seina äärde koha leidnud. Ei Jensenit ega Carraciolat polnud enam 
haavatu juures. Ta oli'nad ära lasknud, niipea kui oli kuulnud arsti otsuse enda kohta. 

Sissetulijad jäid vaikselt ukse juurde seisma. Haige pööras nende poole oma 
kõhnunud aukuvajunud silmade ja teravaks muutunud kongninaga näo. Putterson 
vaatas küsivalt arstile. See raputas kahtlevalt pead. 

«Ärge vahetage arstiga pilke, Putterson,» hakkas haige kõnelema. «Ma tean isegi, 
et Šansse on vähe. Minu surm harutab kogu sõlme lahti. Teil, Richard, tuleb koos 
Mortoniga minu testament õigeks tunnistada, ma kirjutasin sellele juba alla. Kaevake 
mulle haud Kaljutipu otsa. Saatus tahab, et vahetaksin kohad teie tulevase mehega, 
Emily. Nüüd, pastor Redling, võtke mind pihile. Nende inimeste juuresolek ei peaks 
teid segama, mind aga takistab see enne lõppu valetamast. Pidage meeles, härrased: 
pihisaladus on püha! Pärast minu surma ärge puutuge neid inimesi, keda mul tuleb 
nimetada. Vanduge selle ristikuju juures, et matate oma südameisse kõik, mida nüüd 
kuulda saate!» 

Juuresolijad täitsid surija soovi. Siis kustutas Morton eredad küünlad. Nõrgalt 
leegitses Iambituluke musta risti ees, millel, valendas ristilöödu luust kuju. Haige 
vaikis mõne hetke, kogudes jõudu. Siis hakkas hämaruses kostma tema kume, 
ühetasane hääl... Vaikivate kohalolijate ees justkui avardusid kajuti kitsad seinad 
ning nagu Shakespeare'! teatri laval hakkasid selle hämmastava inimelu pildid nende 
silme eest mööda libisema. 


4. 


.. . Päike kõrvetab valgeid müüre. Frantsiskaanide lastekodu külgtiivas, kus 
mõned kastanid heidavad varju poolpimedatele, just nagu võredesse vangistatud 
väikestele akendele, täriseb kell. 

Teisele korrusele viiva trepi all asub uksehoidja poolpime kamber. Pundunud 
näoga uksehoidja lamab oma asemel kaltsude ja koli vahel. Tema lõug on seotud 
flanell-nartsuga: uksehoidjal on hambad valutama hakanud ning juba mitu päeva ei 
lahku ta oma asemelt. Tema ainukeseks kohustuseks on ajada hommikuti Püha 

Magdaleena lastekodu poisid kellahelinaga üles, õhtul aga teatada neile, et käes on 
magamamineku aeg. Kõiki teisi toiminguid teostavad tema eest edukalt lastekodu 
kasvandikud. 

Uksehoidja reumahaiged, tohutu suurtesse vilttuhvlitesse pistetud jalad on kuni 
puusadeni mähitud tepitud tekiräbalasse ning sarnanevad tänava 
kuulutustulpadega. 

Täkkeline kell ripub trepi kohal. Kellast viib uksehoidja ubrikusse piki seina 
nöör. Selle lõpul asuvasse 

silmusesse on pistetud teenri kuulutustulbaga sarnanev jalg. Kui päikesekiir 
tõuseb seinal kojamehe näo kõrgusele, on aeg anda signaali. Laisalt tõuseb jalg ja 
tõmbab nööri pingule. Oma vaskset keelt hooletult laksutades hakkab kell võnkuma. 
Kiigub postitaoline jalg, kiigub ja heliseb kell. Helin kestab viis minutit, kümme .. . 
lõpuks paugub üleval uks ja kell vaikib. Magamistuppa, kus põhukottidel tukuvad 
väikesed vaeslapsed, astub unine munk, nöör vöö ümber. 


-. . Kanoonik' heidab kabelis ebasõbraliku pilgu pikale kõhnale poisile, kelle pea 
on hiljutiste rõugete tõttu paljaks pöetud. See sitke poiss oli kuu aega veetnud Püha 
Franciscuse hospidali nakkushaigete palatis, kust inimesed harva pöörduvad maisesse 
ellu! Tema oli aga, vaatamata ' hospidali ravile, vastu pidanud, ja isegi ta nägu oli 
puhtaks jäänud. 


Määrdunud sutaan on poisile lühikeseks jäänud ja ulatub vaevu põlvini. 
Vaatamata oma kolmeteistkümnele eluaastale on ta vanematest kasvandikest pikem ja 
tugevam, kuigi näeb välja kõige kahvatum ja kurnatum lastekodu laste hulgas, kes on 
palves oma põlved nõtkutanud. 

Paljaks pöetud peaga poiss kummardus, püüdes toppida oma teravate põlvede alla 
sutaani räbaldunud hõlma. Kuid ta katsed on asjatud ning põlved hakkavad kivi- 
plaadi läbitungivast külmast valutama. Kanoonik tõmbub süngeks. 

«Giacomo!» kostab paatri hääl. «Laps, jälle tegeled sa palve ajal muude asjadega! 
Eile püüdsid kärbseid, täna niheled oma põlvede pärast. Sina aga peaksid eriti juma- 
lat oma pääsemise eest tänama ja palvetama, et su ema patusele hingele rahu 
saabuks!» 

Kaaslased kõõritavad Giacomo poole. Ta on uhke poiss ega otsi en,dale sõpru. 
Kuid täna peksavad nad ta üheskoos läbi selle eest, et ta eile oli ükshaaval kolm 
kasvandikku läbi tuuseldanud. Nad teavad, et Giacomo ema on halb naine. Ta viibib 
vanglas. Keegi ei astu kunagi Giacomo eest välja. Täiskasvanud ei armasta teda, 
lapsed kardavad. Kolme aasta jooksul, mis Giacomo on lastekodus veetnud, on teda 
palju kordi karmilt karistatud. Lapse pilk on kuri ja vaevatud. Ta naeratab harva 


1 Kanoonik — katoliku kiriku õpetaja, keda tihtipeale suuna” takse 
kas kasvatajaks või järelevaatajaks kloostripansionidesse, 
lastekodudesse, koolidesse ja rikastesse perekondadesse. 

ning naervana on teda ainult ükskord nähtud, siis, kui kanoonik oli sügisel märjal 
järsakul libisenud ning kukkunud veega täidetud auku, kust müürsepad olid savi võt- 
nud. Kanoonikule oli see naer meelde jäänud. 

Sellest ajast peale ei lase ta juhust mööda, et hundipoega karistada või haavata. 
Lapsed kuulevad, kuidas kanoonik pomiseb, pea kõrvale pööratud: 

«Umbrohi! Avaliku naise sigitus, anna jumal andeks!...» 

... Viimast korda oli poiss oma ema näinud hotelli aknast Livornos. Ta oli 
istunud aknalaual ja tänavale vaadanud, kus prantslasest restoraniomaniku ukse ees 

ühtelugu kalessid ja tõllad peatusid: Livorno rikas ja suursugune elanikkond austas 
tol õhtul Toskaana moodsat lauljatari, Giacomo ema, Francesca Mollat. 

Kõige varasemast noorusest peale oli poiss harjunud kallite hotellide lohaka 
toredusega, üüritõldade patjadega, kohvrite ja kartongidega, siidkleitide ja 
järeltehtud ehetega, mis olid vahel ajutiste elukorterite põrandale visatud. Nagu unes 
vilkusid ta ees linnad gooti katedraalide ja kitsaste tänavatega. Itaalia! Mägipiiniate, 
oliivide ja pühade varemete maa! Kuid lapse ema huvitasid kuulsad varemed vähe. 
Lipitsevate teenrite kummardused ja toorevõitu jultunud impressaariod, läikiv parkett 
ja peegli taha topitud must pesu, pärlitega ehitud ema kael ja veini lõhn tema suust, 
kui ta öösiti brokaadi ja siidi sahisedes vahetevahel poja kohale kummardus. 

Poiss oli sündinud Veneetsias ning tema kõige varajasemad mälestused on seotud 
selle doodžide, kondotjee-ride, kaupmeeste ja kerjuste linnaga. Lapsena oli ta koos 
emaga söötnud tuvisid Püha Markuse platsil ning jalutanud mööda õhkamiste Silla 
kiviastmeid. 

Ta säilitas oma mälus hambuliste tornikestega maja, mis sarnanes lossiga, ja 
sammude kõla väravakaarte all, kus loksus kanalivesi. Seal liuglesid kõrgeninalised 
mustad gondlid. ja jutukad gondoljeerid, seistes ahtris, aeru-tasid osavalt ühe 
mõlaga. Giacomo mäletas marmorkuju-sid selle maja nurkades, vaagnaid vappidega, 
kus oli kujutatud lõvi, ping hämaraid saale laeni ulatuvate peeglitega akende vahel, 
mida varjasid siideesriiete kuldsed lained. 

Üsna ähmaselt oli talle meelde jäänud pikakasvulise mehe uhke nägu, sõrmused, 
mis sätendasid tema sõrmis, ning tema tumesinisest sametist kolett. Teenrid tituleeri- 

sid teda «teie hiilguseks», Giacomo ema hüüdis aga lihtsalt «mu Paoloks». Poissi 
õpetati ütlema talle «teie hiilgus» ja suudlema sõrmustatud kätt. 

Giacomo oli vaevu saanud viieaastaseks, kui see kõik järsult lõppes. Võlvkaare 
alla astus kord gondlist välja hallipäine, musta riietatud vanahärra Tal olid 
kuivetanud kondised sõrmed, sõrmus sama vapiga mis Paololgi ning samasugune 
nägu nagu Paolol, kuid kortsus ja veel võimukam. 


Sisenenud saali, kus seisid terved korvitäied lilli, mida eelmisel õhtul oli ema 
teener teatrist toonud, lükkas vanamees need korvid ümber, tallas lilled jalge alla ja 
sulges end koos Paologa viimase tuppa. Ning korraga oli kõik muutunud! Ema võttis 
Giacomo ja sõitis hambuliste tornikestega majast minema. Nad asusid elama 
väikesesse hotelli teatri läheduses. Paolo käis nende juures veel korra, jättes lauale 
raske koti, ning lahkus pikaks ajaks poisi elust. Alles viis aastat hiljem kuulis poiss 
vanalt ammelt, kes polnud oma perenaisest tema rännakuil lahkunud, et see oli tema 
isa. Kuid isegi oma isa täit nime ei saanud Giacomo teada ... 

Genua .. . Naapoli... Rooma. Siin, Igaveses Linnas käis poiss esmakordselt 
teatris. Punase sametiga vooderdatud loožis oli ta kuulnud ema laulu ning näinud 
Lilli, mis lendasid lavale tema jalge ette. Pärast seda olid nad aga koos kunstnik 
Albertino Vitelliga sõitnud lauljatari kodumaale, Ravennasse. 


Üks varajane hommik, kui nad kolmekesi käisid Theodorich Suure hauakambrit 
vaatamas, sööbis igaveseks poisi mällu. Vanaaegse basiilika sammaldunud 
kiviplaatidel seisvate kivist kirstude õrnroosa ja rohekas hallitus, pidulik vaikus ja 
kauge kellahelin, hauakambrist väljumisel aga Värske roosilõhn, mida hommikutuul 
oli aedadest toonud, niisugused mälestused jättis Giacomole hiilgav Ravenna. 


Varsti jäid aga Albertino Vitelli taskud tühjaks ja oma edasisele teekonnale pidi 
sinjoora Francesca asuma üksinda. 

Mõned aastad elas poiss oma vanaema juures, väikeses majas Toskaana tasandiku 
viinamarjaistandike keskel. Ja kui vanaema suri, toodi Giacomo jällegi ema juurde. 
See külvas ta üle suudlustega, uhtus lõhnaõli aroomiga ja viis otsekohe Milaanosse. 

Giacomo oli saanud kümneaastaseks, kui ta tuli koos emaga Livornosse. Nad jäid 
peatuma suurde hotelli. Poisile ja vanale ammele eraldatud toa aknad avanesid rahva- 
rohkele tänavale, kus asus prantsuse restoran. Selles restoranis korraldasid sinjoora 
Francesca austajad tema auks peo. Saalis mängis muusika ja kostis tugev aplaus. 

Poiss nägi, kuidas restorani ukse ees peatus tõld vapiga, millel oli kujutatud lõvi. 
Noor abielupaar astus tõllast välja. Aknalaual istuva Giacomo ees välgatas sule-tutt 
pika mehe kübaral. Ta märkas selle mehe hoiakus midagi tuttavlikku. Poiss nägi ka 
tema ilusa kaaslanna kõrget soengut. Paar astus saali. Giacomo tahtis juba aknalaualt 
maha ronida, kui restoranisaalist kostsid hüüded ja kära. Seal kukkusid lauad, 
purunesid ja klirisesid lauanõud, akendel vilkusid varjud, hirmunud toapoiss jooksis 
tänavale. Giacomo amm astus ka akna juurde, lõi aga järsku käed kokku ja hakkas 
hirmust läbilõikavalt karjuma: pikk mees kandis saalist välja kõrge soenguga daami 
hingetu verise keha ning asetas selle hoolikalt lõvi kujutisega tõlla patjadele. Tõld 
veeres otsekohe minema, seejärel vedasid aga neli politseinikku sasitud juustega 
Giacomo ema restoranist tänavale ja rebisid pistoda tema käest. 


Mõne päeva pärast juhatas hotelli peremees tuppa, kus vaikseks jäänud Giacomo 
istus nurgas oma ammega, politseiametniku. 

Poisile seletati, et tema ema on armukadedushoos tapnud krahvinna d'Ellano ja 
eluks ajaks vangi mõistetud. Siis teataski vana amm ametnikule, ise halisedes ja poisi 
eest palvesõnu pomisedes, et tapetu mees ongi seesama krahv Paolo, kellega nad olid 
mõned aastad Veneetsias elanud ja et tema on ka Giacomo isa. 

Ametnik andis ammele käsu, et see end hotellist ära koristaks ja lahkuks 
viivitamata linnast. Poisi aga viis ta endaga kaasa. 

Giacomo toodi võlvitud lagedega ja trellitatud akendega majja. Ametnik, kelle 
nimi oli Gabriel Moletti, päris Giacomolt kaua üksikasju tema ema kohta ning 
seletas, et sinjoore Paolo ei võtnud vana amme sõnu õigeks ega taha mõrvari 
sugulastest midagi teada. 

Tegelikult aga polnud Gabriel Moletti sinjoore Paolot oma silmaga üldse näinud. 
Ametnik tundis muret vaid 

ühe asja pärast: ta lootis saada endale sinjoora Francesca asjad ja ehted, mis olid 
pärast lauljatari areteerimist igasuguse järelevalveta jäänud. Saatnud vana amme lin- 
nast välja, röövisid Moletti ja hotelli peremees süüdimõistetu lihtsalt paljaks. Pärast 
seda koostasid nad tema asjade ametliku loetelu ja esitasid selle politseisse. Krahv 
Paolo d'Ellano ei soovinud osa võtta istungist, kus ta endise sõbratari üle kohut 
mõisteti; ta ei teadnud midagi Giacomo saatusest ja keegi ei tuletanud talle seda ka 
meelde. Sügavalt õnnetuna sõitis krahv Livornost. Veneetsiasse. Gabriel Molettist 
petetud poiss ei aimanudki, et krahv Paolo lahkus sealt, teadmata, et Giacomo viibib 
Livornos. Üldse suhtus Giacomo umbusklikult amme sõnadesse ja võttis 
iseendastmõistetavana Veneetsia suursuguse aadliku soovi end tema edasisse ellu 
mitte segada. 

Nähes, et poiss suhtus tema teatesse ja valeseletusse ükskõikselt, saatis rahunenud 
Gabriel Moletti Püha Magdaleena lastekodu mungale järele. See võttis vastu poisi ja 
sinjoora Francesca asjade armetu jäägi müügist saadud tühise summa. Müüdud olid 
ainult need asjad, mis seisid politseile esitatud ametlikus loetelus ja olid ametniku 

Moletti armust Giacomole jäetud. Selle operatsiooniga täiendas sinjoore Gabriel 
Moletti oma taskuid kahe tuhande skuudo võrra, veidi vähem teenis hotelli peremees, 
väike Giacomo aga kuulas sellest ajast alates juba kolmandat aastat lastekodu kella 
tärisemist, sai iga päev portsu rusikahoope oma eakaaslastelt ning sama sagedasti 
vitsaõpetusi kanoonikult. 

.. . Pühapäev. Lapsed longivad ringi lastekodu aias. Mõnedel on õnnestunud võre 
taha hiilida. Salamahti paluvad nad mööda teed linna poole sõitvatelt tähtsatelt kava- 
leridelt ja daamidelt almust. 

Giacomo puhastab köögis kala. Kloostritiigist pärinevate elusate kokrede 
värelevad kehad, hõbedased soomused, mis kleepuvad lastekodu kasvandiku kätele ja 
isegi näole, vikerkaarevärvilised mullid — see kõik on poisile vastik. Ta vihkab 
kalahaisu ning tema taltsutamiseks saadab kanoonik teda alati kööki kala rappima. 

Giacomo silm on löögist paiste läinud, kuid ka kolm tema eilset vastast ohkasid ja 
vähkresid kogu öö oma voodikottidel. 

Ümberringi valitseb sagimine. Abt võtab linnast saabunud 

tähtsaid külalisi vastu. Sügaval pannil säriseb kaane all, pruuni koorikuga 
kattudes, eelnevalt valges veinis leotatud rasvane kohikukk. Noor pikitud kalkun 
levitab uimastavat aroomi. Kõhn poolnälginud Giacomo teab selgesti, et kalkunit ei 
valmistata mitte abti külalistele: varsti viib teener selle paatrile — lastekodu 
kanoonikule. 

Kitsa kööginoaga lõikab poiss kõhu lõhki suurel kalal, mille ta vaevaga palist 
välja õngitses. Kala lööb sabaga ja luu torkab Giacomole valusalt sõrme. Temas 
hakkab keema viha. 

Kaks kokka tõmbavad ahjust kalkuni välja ja lähevad siis sahvrisse. Poiss tormab 
tuhatnelja kalkuni poole, võtab selle kõhust küpseõunad ja topib kõhuaugu musti 
kalarappeid ja libedaid soomuseid ääreni täis. 

Siis maskeerib ta kõhuava ning... topib tulise mahlaga läbiimbunud rasvase 
küpseõuna endale kiiresti suhu. Väljakannatamatust valust purskuvad silmist pisarad, 
kuid kokad on tagasi pöördunud ja Giacomo hoiab kugistades tulist kera suus. 

Kokk asetab kalkuni vaagnale, garneerib selle oliivide, trühvlite ja rohelisega 
ning kanooniku teener viib aurava prae teisele korrusele. Seal, kanooniku 
tagasihoidlikus kambris asetab vilunud teener vaagna pidulikult lauale, mis on juba 
ammu kaetud tärgeldatud linaga ja on täis pudeleid. Kanoonik surub huuled karmilt 
kokku, tõstab prillid lae poole ja asub sööma ... 

Giacomo ei jõudnud veel oma kätelt ja kõhult sinna kleepuvaid kalasoomuseid ära 
pühkida, kui kööki tormas nagu maruiil paatri teener. Ta ei märganud isegi, et väi- 
kese kalarappija sutaani alla oli jäänud kööginuga. Juba ongi süüdlane veetud tühja 
klassi, mis on eksekutsiooni paigaks välja valitud. Puhkeb enneolematu äike! Paater 
välgutab ja müristab. Pingile siruli tõmmatud poiss võtab vastu niisuguse portsu 
piitsahoope, mida oleks ohtrasti jätkunud igapäevaseks «kehaliseks kasvatuseks» 
terve aasta jooksul. 

Siis viiakse «kurjategija» sahvrisse ja suletakse pimedasse. Hundipoeg istub siin 
õhtuni, mil kanoonik, kellele õnnetu kalkun oli jälle silme ette sattunud, läheb taas 
sahvri poole, et «kasvatust» värskendada. Läbi ukseprao näeb Giacomo kanooniku 
nägu, kes askeldab ukseluku kallal. Paatri käes on kitsas pandlaga rihm. 

Poisi ülemine huul tõuseb irevile nagu hundipojal. 

Nooruk paljastab hambad ja tõmbub kössi. Uks avaneb... ning järsku läbistab 
lastekodu kogu külgtiiva vinguv valu ja ehmatusekarje. 

Kogunenud lapsed ning isegi oma voodist väljunud kojamees, kes taarub siia oma 
postitaolistel jalgadel, näevad paatrit avatud sahvri ees. Hirmunult surub ta oma 
verised sõrmed kõhule, mööda õue aga kihutab hundipoeg Giacomo, sutaanihõlmad 
laiali ja kööginuga käes ... 

Selsamal ööl jooksis kolmeteistkümneaastane poiss lastekodust ära. Kanoonik, 
kes oli saanud tõsise kõhu-haava, ajas kogu politsei jalule, kuid põgenikku ei õnnes- 
tunud leida... 


Toitudes teel armuandidest jõudis Giacomo jalgsi Naapoli ümbrusse. Tõusva 
päikese kiirtes nägi ta Vesuuvi kohal suitsu. Kuid vähe puudus, et see hommik oleks 
võinud jääda viimaseks tema elus, sest lahe rannal langes ta poolsurnuna maha — 
puudusest ja näljast oli poisi jõud täiesti otsas. 

Giacomo toibus alles Rodolfo Cenni kaluripargasel. Tugev päevitunud Capri 
saare kalur seadis püsti seistes purjesid. Ta jalge ees askeldas nelja-aastane 
mustasilma-line Dorothea, Rodolfo abikaasa nooruke Angelica aga imetles ahtris 
Naapolist ostetud asju. 

Cennide perekond võttis kodutu vaeslapse enda juurde ning poiss veetis tervelt 
neli aastat Capri kaljudel ja vii-namirjaistandikes. Ta oli muutunud arenenud 
musklitega jõuliseks noormeheks, oli õppinud seadma purjesid, siduma meresõlmi 
ning ujuma nagu delfiin. Ta kandis juba nuga vööl ning käis Rodolfoga Sitsiilias, 
Korsikal ja Lõuna-Prantsusmaa sadamates. Rodolfo Cenni tegeles 
salakaubavedamisega ja juhtus sageli, et tema Capri saare varjulisse lahesoppi 
saabunud pargase tõrvatud par-rastes olid värsked mürsuaugud. Kord pöördus 
Giacomo niisuguselt sõidult tagasi prantsuse tollisõduri kuuliga jalasääres. Kui 
Rodolfo oli kuuli välja võtnud ja haava püssirohuga kõrvetanud, riputas noormees 
kuuli endale amuletina kaela ning uhkeldas sellega kaaslaste ees. 

Kuueteistkümneaastasena nägi Giacomo esmakordselt inimest, kellele ta hiljem 
võlgnes tänu oma perekonnanime eest. 

Lipaari saarte juures peksis torm puruks väikese Inglise purjelaeva ja Rodolfo 
Cenni onni tuli veel üks päästetu. 

Hulkur ja joodik, koduta ja peavarjuta nagu Giacomogi, kuid juba hallide 
udemetega ruugetes vuntsides, oli inglise madrus Bartholomew Gralley päästnud 
katastroofi ajal ainult kolm gini, higist läbisooldunud särgi ja 
ammutämata varasalve juttusid oma seiklustest maal ja merel. 

Ta elas Cennide perekonnas terve aasta, kuni sündmusteni, mis muutsid Giacomo 
ja tema sõprade elu. 

Koos onni uue elanikuga, kes Capri kalurite lihtkõnes oli muutunud Bartholomeo 
Grelliks, võttis kalur Cenni ja tema seitsmeteistkümneaastane kasvandik ette üsna 
ohtliku operatsiooni. Üle mitme Itaalia kuningriigi, hertsogi-riigi ja vabariigi piiri 
toimetasid nad Šveitsi partii relvi Tirooli ülestõusnute jaoks. Nad olid ära üle kuu aja 
ning pöördusid Caprile ilma Bartholomeo Grellita. Tagasiteel, kui seljataha olid 
jäänud kõige ohtlikumad politseikordonid ja nende maismaareisi mäekurud, sai 
Rodolfo Cenni pargas valvelaevalt sihitud kartetšitabamuse. Vihisev tinarahe oli 
säästnud ainult Giacomo, Rodolfo ja Bartholomeo said raskesti haavata. Giacomo tuli 
pargasega üksinda toime, saatis Bartholomeo maale tuttavate kalurite juurde Sorrento 
lähedusse, puusast haavatud Rodolfo tõi aga koju. Viie päeva pärast heitis kalur 

hinge. Tema maised jäänused võttis vastu ootusi mitte meri, vaid väike surnuaed 
Capri rannakaljude lõhangus. 


Pärast matuseid oli onnis tühi' ja kurb. Kaks päeva toitus perekond peieroogade 
jäänustest, siis hakkas Giacomo, kellele Rodolfo oli enne surma pärandanud 
hoolitsuse orbunud perekonna eest, leske ja tütart teele saatma. Otsustati, et nad 
sõidavad Sorrentosse, Angelica kodumaale. Seal ostis Angelica väikese maja 
viinamarjaistandiku ja mõne apelsinipuuga. Giacomo aitas tal lihtsat majapidamist 
korraldada, otsis siis Bartholomeo üles ja sõitis temaga ühel Rootsi laeval 
põhjameredesse, jättes kogu avansina saadud raha lesele. Kaks aastat sõitis ta merd, 
õppis merekaarti lugema ning kompassi, bussooli ja sekstaani kasutama. 
Bartholomeo Grelli andis talle edasi oma mitte just väikesed kogemused ja 
norralasest tüürimees võttis noormehe endale abiliseks. 

... Noil aastatel mürtsusid loodes, Euroopa hubastes teravaviiluliste katustega 
linnades sõduritrummid: käis laastav sõda salakavala ja võõrastele maadele ahne 

Preisi Friedrichi ja Euroopa ammuaegsete' valitsejate vahel." 

Prantsusmaa ja Rootsi kuningad, Austria keiser ja Vene tsaarinna saatsid oma 
väed rünnakule asunud Preisi sõjaväe vastu. Bartholomeo ja kahekümneaastane 
Giacomo maabusid Stralsundis ja astusid 1757. aasta lõpul Rootsi kuninga 
kahekümnetuhandelisse armeesse. 

Üle kahe aasta elasid Giacomo ja tema vananev kaaslane sõduri hulkurielu. 
Rootsi sõjavägi rüüstas Pomerantsi ja Brandenburgi väikelinnu ning, rahuldudes 
mõõdukate trofeedega, ei julgenud anda lööki vaenuliku kuningriigi südamesse — 
Berliini. Suvel sõjavägi võitles ja röövis Preisi provintsides, siis pöördus tagasi 
rannikule, Stralsundi, ning jagas mitme talvekuu vältel oma saaki. Niisugune sõda 
hakkas ettevõtlikule Giacomole juba igavaks muutuma. 


Ükskord rännaku ajal, kui Preisi ratsaväe piketid tekitasid märgatavat kahju 
Rootsi väeosale, kus teenisid Bartholomeo ja Giacomo, köitis rootslaste ülemjuhataja 
krahv Hamiltoni tähelepanu vapper noor itaallane, kes oma kindrali nähes õiendas 
arveid vaenlase sõduritegru-piga, lüües mõned mehed kohapeal mättasse ning sundi- 
des ülejäänud põgenema. 

Vaevalt oli Giacomo pärast lahingut jõudnud hinge tõmmata ning oma verist 
mõõka puhtaks pühkida, kui krahv Hamilton käskis noore sõduri oma telki tuua ja 
küsis tema nime. Vana Bartholomeo oli pannud Giacomo oma, kalurite poolt 
moonutatud nime all kirja, ning selle nimega saigi Giacomo jaokomandöriks. 

Jakku kuulusid pöörased inimjätised ja ka Bartholomeo Grelli ise jäi oma õpilase 
Giacomo juhtimise alla. Kõik pidasid noort itaallast hallipäise võitleja pojaks või 
vennaks. 

Kord pimedal sügisööl jäi väeosa teravate telliskatustega Brandeburgi linnakese 
lähedusse, laagrisse. 

Grelli sõdurid ümbritsesid naerdes hulkuvat marki-tanti, kes mitme nädala vältel 
oli järgnenud armee killa-vooris. Keskealine naine, kelle kandekasti Giacomo sõdu- 
rid olid ümber ajanud, püüdis meeleheitlikult Bartholomeo 


ISeitsmeaastane sõda 1756—1763. 

*Markitandid— toiduainete ja sõduritarbeesemetega kauplejad, kes 
saatsid, tavaliselt armeed rännakul. 

Grelli, Giuseppe Lorano ja Woodroe Craigi käest lahti rabelda. 

Naise hääl maalis Giacomo mällu ähmaseid, ammu unustatud pilte. Ta kutsus 
lõbusasse tujju sattunud sõdurid korrale, tõstis laterna markitandi näo juurde ja... 
tundis ära oma ema, kes oli närbunud ja halliks muutunud. 

Markitandi telgis kuulsid vaikivad sõdurid, Giacomo lähimad sõbrad,. sinjoora 
Francesca Molla nukra jutustuse. Toskaana hertsogiriigi troonipärija sündimise puhul 
saadud amnestia oli talle vabaduse toonud, kuid Itaaliast pidi ta igaveseks lahkuma. 
Saatus tõi ta Prantsusmaale, siis Saksamaale ning paiskas vananenud sinjoora lõpuks 
Rootsi sõjaväe killavoori. 

Tema poeg jutustas talle hiljem oma tutvusest Gabriel Molettiga ning mõistis, et 
see politseiametnik oli ta paljaks röövinud. 

Bartholomeo ja kahe teise meremehe — Giuseppe Lorano ja Woodroe Craigiga, 
kellele sõda maismaal oli samuti igavaks muutunud, lahkus Giacomo Rootsi kuninga 
armeest ja otsustas koos emaga Sorrentosse siirduda. Jõudnud. lõpuks Lõuna- 
Prantsusmaale, asusid kõik viis mõneks ajaks elama Marseille'sse, kuhu sinjoora 
Fran-cesca jäigi alatiseks. Siin astus ta, olles juba vanas eas, oma esimesse 
seaduslikku abiellu. Tema meheks sai Bartholomeo Grelli, kes oli sadamas 
tubakakaupluse avanud. Pärast rahulikku, kuid lühikest kooselu surid mõlemad 
abikaasad ühe aasta jooksul kooleraepideemia ajal. 

Kui Giacomo ilmus väikesesse majja Sorrento äärelinnas, äiutas Angelica 
viieaastast Antonio Cennit, kes oli sündinud varsti pärast Rodolfo surma. Dorothea 
käis juba viieteistkümnendat aastat ning tõotas saada tõeliseks iluduseks. Nähes 
Giacomot viskus neiu talle hõisates kaela. Majas valitses varjamata viletsus ning 
Giacomo tulek päästis perekonna hukkumisest. 

Sõprade Lorano ja Craigi abiga parandas ta maja ja otsis rannas isegi Rodolfo 
vana pargase üles. Giacomo ostis Dorotheale uhked riided, tema vennale Antoniole 
aga maiustusi. Kuid sellega lõppesid otsa viimased mündid, mis endise rootsi 
palgasõduri taskuis olid kõlisenud. 

Mõne kuu pärast läks Giacomo mõlema sõbraga Livornosse, kus sai teada, et talle 
ülekohut teinud Gabriel Moletti oli juba erru läinud ning elab oma isiklikus 
linnaäärses villas. 

.. . Endine hertsogipolitsei ametnik, nüüdne mõisnik ja värskeltküpsetatud 
patriits Gabriel Moletti nautis pärastlõunast puhkust oma villa terrassil, mille 
akendest avanes vaade mereranda. Viinamarjapõõsad ja lilled maja ümber 
rõõmustasid omaniku silma. Rahustavalt sumisesid sitikad, soojenenud õhuvoolus 
hõljusid liblikad. Oli 1762. aasta lämmatav augustikuupäev. 

Sahin põõsastes veranda all, kus kiiktoolis puhkas sinjoore Gabriel, pani teda 
väga imestama, sest sinjoore sinkjad põsed ei tundnud vähimatki tuuleõõtsutust. 
Moletti avas silmad ning nägi enda ees baretti kandva tundmatu noormehe väga kurja 
nägu, verandatrepil aga veel kaht mõõkadega varustatud ja küllaltki ähvardava 
välimusega noormeest. Moletti teenrid olid tagahoovis ja sinjoore oli kolme ootamatu 
külalise seltskonnas üksinda. 

Need aga kutsusid peremehe otsustavalt kabinetti, esitasid talle siin' 
diplomaatilise ultimaatumi kolme musta püstolitoru näol ning nõudsid viie tuhande 
skuudo suuruse summa väljamaksmist sularahas. 

Härra Moletti ebalev käitumine viis selleni, et kolm sinjooret tuhnisid kabineti 
läbi, leidsid panga tšekiraamatu ning pistsid selle üsna hooletult ühte oma paljudest 
tühjadest taskutest. Siis sidusid nad hoolikalt ka tšekiraamatu omaniku enda kinni. 
Jätnud kinniseotud mõisniku Woodroe Craigi hoolde, saduldasid Giacomo ja 

Giuseppe hirmunud tallipoisi täieliku vastupanuta kolm parimat hobust ja viisid 
pambuks seotud härra Moletti mägedesse. 

Siin, varjulises koopas, meenutas Giacomo sinjoore Gabrielile mõnda episoodi 
minevikust ja sinjoore võttis kõik omaks, jätmata küll meenutamata hotelli peremehe 
osavõttu sinjoora Francesca varanduse jagamisest. 

Et end protsentide keerulise arvutamisega ja muude igavate asjadega mitte 
vaevata, määras Giacomo saadud kahju suuruse puhtrüütelliku silmamõõduga ning 
selle tulemusel tõi Moletti poolt allakirjutatud tšeki põhjal pangast viis tuhat 
skuudot. Siis pakkisid sõbrad ametniku lahti ja sidusid ta veidi kergenenud tualetis 
hobuse sadula külge. Nahkpiitsa tarvitamises kogenud Giacomo kordas seotud 
sinjoore seljal kõik usuteaduse õppetunnid, mida tema isiklik selg oli kunagi, tänu 
lastekodu paatri kasvatuslikule usinusele, tunda saanud. Kui vahutav hobune villa 
peremehe kihutades koju tõi, polnud kodustel lootust, et ta kunagi veel silmad avab. 
Kuid Gabriel Moletti jäi 

ellu ja ostis teeäärsesse kabelisse puhtast mesilasvahast paksu küünla tänutäheks 
imelise pääsemise eest. 

Sel ajal aga, kui oma süüd kahetsenud sinjoore veel sissepakituna koopa põrandal 
sõnakehva Woodroe valve all lamas, saabusid Giacomo ja Giuseppe suursuguste rei- 
sijatena Livorno hotelli... «Suursugused reisijad» nõudsid endale numbritoa, mille 
aknad pidid olema vastu naabermaja. Giacomo vaatas tuttavat aknalauda ja restorani, 
mis asus vastasmajas, kuid oli juba sildi vahetanud. Hotelli peremehes tundis 
Giacomo suurema vaevata oma Vana tuttava. 

Giacomo ja Giuseppe kutsusid peremehe numbrituppa, panid ta diivanile istuma 
ning mängisid miimika abil stseeni, mis täpselt kordas ametniku ja peremehe tulekut 
tuppa, kus neliteist aastat tagasi olid vaikselt istunud amm ja poiss. See 
teatraliseeritud leheküljeke hotelliomaniku biograafiast jättis talle vajaliku mulje. Nii 
nagu sinjoore Moletti, nii hakkas ka tema süüdistama oma kaasosalist, püüdes ennast 
päästa. Kuid «suursuguste reisijate» näoilmed virgutasid peremeest armu paluma ja 
alistunult raha järele siirduma. Ent tema alistumine osutus silmakirjalikuks ja 
vaatamata saatjaskonnale Giuseppe Lorano näol, püüdis peremees kokkulepitud 
signaali abil teenri konstaabli järele saata. Kuid teenril võeti otsekohe turjast kinni 
ning suleti sahvrisse. Peremehe aga, kes kuni viimase hetkeni kujutles, et iga 
silmapilk ilmub kohale konstaabel ja võtab bandiitidelt raha ära, riputas Giacomo 
isiklikult lambihaagi külge numbritoa keskele. 


Mõne päeva pärast külastas keegi pikakasvuline kon-gusninaga mees 
frantsiskaanide Püha Magdaleena lastekodu Livorno ümbruses. Kuid saanud 
raugastunud väravavahilt teada, et kanoonik on ootamatult maohaigusesse surnud, 
pöördus külaline tagasi ning lahkus rahuga lastekodust. 

.. . Varsti pärast seda levisid Lombardiast kuni Sitsiiliani kuuldused armutust ja 
tabamatust bandiidijõugust. Bandiidid ilmusid päise päeva ajal kõige ootamatutesse 
paikadesse ning kadusid siis jäljetult. Ainult Sorrento ümbrus oli nende rünnakuist 
vaba. 

Vahel harva ilmus Giacomo öösiti kalurionni ning noor. ilus Dorothea hakkas 
sõbrataride kadeduseks riietuma nagu väike printsess. Kui ja emale kõneles oma 
armastusest «bandito Giacomo» vastu,. lõi Angelica kohkunult 

ristimärgi ette ning põlvitas terve õhtupooliku süütu neitsi 
palge ees. 

.. . Ute kahe aasta tegutses Giacomo jõuk, mis koosnes ainult kolmest mehest, 
keda sidus mitmeaastane sõprus, karistamatult Itaalias ja Lõuna-Prantsusmaal, kuni 
lõpuks kuninglikud jäägrid bandiidid ühe Sitsiilia lahe ääres kaldale surusid; Kolmel 
sõbral olid kuulid otsa lõppenud ning neil polnud muud väljapääsu kui järsult kaljult 
alla merre hüpata. Jäägrid piirasid kalju raudrõngana ümber ning olid juba 
mererannal. Näis, et bandiitide saatus on otsustatud. 

Sel hetkel ilmus lahes nähtavale pikk määrdunud parrastega kuunar, kahvlis lipu 
asemel must kalts. Musta silmasidemega mees seisis sillal. Kui kuunar oli kaldale 
lähenenud, nägi kapten, et kolm painduvat keha lendasid «pääsukestena» kaljult vette 
ning hakkasid kiiresti laeva suunas ujuma. Kaldal ja kalju jalamil rägisesid tihedad 
paugud ning ujujate peade ümber kerkisid veesambad. Kuid kõigil kolmel õnnestus 
kuunarile jõuda. Laev võttis nad pardale, pöördus ümber, tõstis purjed ning sõitis 
sinavasse Türreeni merre, viies kaasa oma väärtusliku saagi... 

Kõik kolm osutusid kogenud meremeesteks ja kapten Bernardito Luis tegi 
Giacomo Grelli varsti oma abiliseks, Giuseppe Lorano tüürimeheks ja Woodroe 
Craigi «Musta Noole» pootsmaniks. 

Kolm aastat riisus Bernardito Vahemerd, siis õnnestus tal vaevaga Gibraltarist 
läbi lipsata ja India vetesse sõita. 

Ja siis saajbuski 1760. aasta 19. aprilli öö, mil piraadi-kuunar vallutas brigantiini 
«Opheira». Koidikul olid brigantiini viimased kaitsjad langenud. Grelli kajutisse 
«Mustal Noolel» viidi meelemärkuseta Emily ja hirmust poolsurnud Morton. Emily 
raskelt haavatud kaitsja söör Frederic Righland jäi «Opheirale», vana mister 
Nathaniel Hardy laiba kõrvale. 

.. . Grelli väljus taarudes piraatide järel kajutist. Märjal tekil haaras ta reelingust 
ning silmitses uurivalt silmapiiri. Musta seinana lähenes põhjast orkaan. Juba rebis 
tuul taglast ja kohutav paduvihm varises brigantiini tekiehitustele. Trossid hoidsid 
viimast piraadikuunari küljes kinni. Kuunarilt brigantiinile viis aga kitsas trepp. 

Merel, kõigest ühe miili kaugusel, paistis Prantsuse kor-vett. Sellel koristati 
kiiruga viimaseid purjesid. 

.. . Kell näitas juba kaheksandat hommikutundi, kuid orkaanimaru oli varjutanud 
taeva ja vee. Kaks stiihiat — õhk ja vesi — olid sulanud kokku. Midagi polnud 
võimalik eraldada, kõik oli muutunud üheks kobrutavaks laineval-liks. 

Maru keerutas teineteise külge seotud laevu, brigantiini «Opheira» ja kuunarit 
«Must Nool», ning lennutas neid nagu munakoori kosest alla. Inimesed lämbusid, 
sest polnud midagi hingata, tuul oli veest tihedam. Ta ei pühkinud minema, vaid 
nihutas esemeid nagu seinu paigalt. Kolm «Musta Noole» masti varisesid 
«Opheirale», puistasid laiali tekiehitused ning ajasid mõlema laeva taglase ja 
purjepeelestiku korratusse puntrasse. Tekimeeskonna, kes katsus laevu lahutada, 
pühkis hiigellaine pardalt. See varises mõlemale laevale niisuguselt kõrguselt alla, et 
mõneks hetkeks mattis veekeerisesse nii kuunari kui ka brigantiini. Kuid armetud 
kestad nende sügavustesse varjule pugenud inimolenditega ujusid veepinnale. Keegi 
ei püüdnud enam luuke avada ning mõlemad laevukesed näisid täielikult tuule ja 
lainete hoolde jäetud olevat. 

Kui tuulekeeris kohale sööstis, kukkus Grelli «Opheira» tekile maha. Ta roomas 
luugini, avas selle ning puges sisse just sel hetkel, kui brigantiinile varisesid «Musta 

Noole» mastid. Giacomo sulges luugi ja jäi täielikku pimedusse. Ootamatust tõukest 
lendas ta kusagile kõrvale, lõi pea vastu piimi ära ja kaotas meelemärkuse., 

Kuid siis muutus laevaosade krigin ja ragin nõrgemaks ning laev hakkas õõtsuma 
nagu tavalise maru ajal. Grelli raputas endalt loiduse ja tardumuse ning tõusis jalule. 
Ta liikus vaevaliselt nagu raskesti haige. 

Äkki kostis kõrval mitte väga tugev, kuid kogenud meremehele tõeliselt 
pahaendelisena tunduv heli. Põrand kadus Grelli jalge alt ning tõusis vertikaalselt 
püsti. Kostis vee sulinat ja loksumist. Giacomo hakkas jälle nurka veerema. Ent ta 
haaras laevatrapist kinni, leidis luugi üles, avas selle ja oligi tekil. 

Oli 20.. aprilli õhtu. Meri märatses ikka veel, kuid orkaan oli juba edasi 
kihutanud, olles enne mõlemad laevad veealusele karile paisanud. «Opheira» korpus 
oli terveks jäänud, «Must Nool» istus aga kari otsas nagu kanapoeg valtal. Kuid ka 
«Opheiraga» olid asjad halvad. 

Sisemised veekindlad vaheseinad olid üles öelnud, trümmi kogunenud vesi tungis 
laeva kreeni laskumisel ahtrisse. Brigantiini ahtriosa oli tugevasti alla vajunud ja 
laev oleks uppunud, kui mitte segipaisatud taglas poleks teda kari otsa jäänud 
kuunari küljes kinni hoidnud. 

«Mustal Noolel» oli juba liikumist märgata. Bernardito Luis kallutas end üle 
parda ja päris Grellilt «Opheira» seisukorra üle järele. Grelli vastas napisõnaliselt ja 
hakkas silmapiiri uurima. Eemal, kuuekümne-kaheksakümne miili kaugusel paistis 
ähmaselt mäetipp, mis sarnanes tumeda pilverünkaga. Laeva ümber lendlesid 
tormilinnud ja kajakad. Maismaa lähedus julgustas piraatide pealikuid. 


«Musta Noole» seisukord oli lootusetu. Bernardito kutsus meeskonna kokku ja 
teatas oma otsusest: laadida kogu varandus «Opheirale» ning püüda jõuda 
brigantiiniga maale, mis paistab silmapiiril. 

Piraadid peksid veinivaadil põhja alt, kinnitasid keha singi ja kuivikutega ning 
asusid siis «Opheira» trümmidest vett välja pumpama. Nad vedasid laadungi 
brigantiini vööri, seadsid masti üles, heitsid «Musta Noole» purunenud mastid üle 
parda ja raiusid sasitud taglase lahti. Nüüd olid laevatrapp ja kaks trossi ainukesteks 
ühendusteedeks laevade vahel. 

Kuunari meeskond vedas oma kraami «Opheirale» ning Pedrost saadetud 
Bernardito tegi oma vanal laeval viimse ringkäigu. 

Senikaua kui ülal käisid päästetööd, vaatasid madrused Punapea Rew ja Paks 
Peeter, kes oli kuulsaks saanud oma võime poolest juua ühe hingetõmbega ära ämber 
õlut, tühjal kuunaril. Grelli kajutiuksest sisse. Noor neiu lamas madalal räpase 
vaibaga kaetud kušetil, selle kõrval põrandal vingerdas aga Thomas Morton. 

Peeter haaras Mortonil turjast ja raputas teda nii, et Kalkuta juristi jalad hetkeks 
põrandalt õhku tõusid. Siis tõukas ta Mortoni jalahoobiga kajutist välja ja istus neiu 
juurde. 

«Pea, rasvamagu,» hoiatas Pew oma seltsilist, «see on Leopardi saak.» 

«Ma sülitan Leopardile,» urises Peeter, keda vaati jäänud viin oli eriti julgeks 
teinud. «Ja ära sega mind, Pew, neiukesega armatsemast...» 

Pole teada, mis oleks neiuga edasi sündinud, kui ähvar- 

dav Bernardito poleks kajutisse astunud. Punapea Pew nägi kapteni vöö 
külge kinnitatud tuttavat nahkkotikest ning pidas õigemaks Bernardito 
vaatepiirilt kaduda. Paks Peeter aga hüppas erakordse kiirusega üles, mis oli 
tema keha mõõtmete juures eriti imestamapanev. 

Bernardito polnud veel vangi näinud ning suunas nüüd temale oma puuriva 
pilgu. Emily tõusis tahtmatult püsti, tundes tema ees seisva inimese 
vankumatut tahet ja võimukust. 

«Tulge minu järel,» käskis piraat ja suundus ukse poole. 

Neiu astus sammu ja taarus. Pealiku märguandel haaras Pedro ta nagu 
udusule kätele ja kandis kapteni järel brigantiinile. 

Selleks ajaks olid piraadid juba jõudnud visata mister Nathaniel Hardy 
laiba üle «Opheira» parda. Hetkel, kui Pedro Emilyt kätel kandes brigantiini 
tekile astus, õõtsutasid Haikala Bob ja Leopard Greili söör Frederic Righlandi 
oimetut keha reelingu kohal. Emily rebis enda Pedro käte vahelt lahti ning 
tormas peigmehe juurde. Piraadid, kes hoidsid mehe keha, langetasid selle 
tekile. 

Emily langes mehe rinnale ning kuulis nõrku südamelööke. 

«Ta on elus!» hüüdis neiu. 

Bernardito vaatas süngelt Leopardile ja käskis haavatu ahtrisse lohistada. 
Püüdes hirmsast nõrkusest, külmavärinast ja peavalust üle saada, tegi Emily 
haigele aseme ja sidus tema kuivanud haava parema abaluu all. 

«Opheira» liikus juba kahe purje all kauguses paistva maa poole. 
Mahajäetud kuunari mustendav kere jäi kaugele maha. 

Üle ööpäeva kestis piraatide sõit nimetule saarele. Saabus 21. aprilli öö. 
Laev lähenes saarele läänest. Kaljude ja järsakute vahel ei õnnestunud 
ankrusse jäämiseks sobivat kohta leida. Meretõus oli saavutanud oma 
haripunkti, kui Bernardito märkas saare põhjaosas liivast riba. Laev lekkis ja 
ta otsustas seepärast «Opheira» madalikule juhtida, et mõõna ajal tema põhi 
kuivale jääks ja seda oleks võimalik remontida ning laeva edasiseks reisiks 
ette valmistada. 

Greili kutsus Mortoni alumisse kajutisse ja nõudis pabereid, mida advokaat 
enda juures hoidis. Giacomo süvenes üsna teraselt nendesse ning esitas 
Mortonile aegajalt katkendlikke küsimusi; nõudes täiendavaid andmeid 

Righlandi ja miss Hardy kohta. Piraadi peas hakkas kujunema julge 
plaan... 

Greili oli nii süvenenud oma mõtteisse, et ei kuulnud kui piraadid 
«Opheira» kaldale juhtisid. Ta väljus teki ja nägi loojeneva, kuu valgel 
kõrgeid kaldaäärseid kaljusid, pukspriidi all, kahe järsaku vahel aga kitsast 
liivase jandikku. Ühetoonilise sahinaga lakkusid lained liiva. 

Mõõn oli juba alanud. Madrused tagusid vaiad liiva sisse ja tõid kaks 
ankrut välja. Randunud brigantiin vajus vee taganedes aegamööda ühele 
küljele ja paljastas viga tatud põhja. Varsti oli ta tervenisti kuival. Greili ei 
leidnud tekil ei neiut ega haavatut. Ta vaatas kaptenikaju aknast sisse. Koil 
lamas meelemärkuseta mister Righland. Emily magas tugitoolis, palavikust 
punetav näg surutud patja. Ta oli ilmselt haige. Mister Morton oli endale 
põrandale aseme teinud. 

Kapten Bernardito seisis liival ja uuris laeva. Paat kahe aerutajaga ootas 
teda, sest ta kavatses sõita ranniki uurima. 

«Senjoor Giacomo!» hüüdis Bernardito. «Küna vaja parandamist. Vaevalt 
et meil õnnestub niipea endid sellelt saarelt koristada. Ma otsin kindlama 
peatuskoha. Madalikul peksavad lained brigantiini esimese tormig puruks. 
Senikaua viige väärtuslikum laadung kaldale ja peitke see kaljude vahele.» 

Bernardito istus paati ning hakkas piki rannikut sõitma. Grelli ajas 
paarkümmend piraati jalule ja valis kaljud vahel väikese lõhangu. Piraadid 
vedasid «Opheira» trüm mist kastid hõbedasulami, vääriskivide, siidi ja muud 
kaupadega kaldale. Greili määras nende väärtuse küm nele-viieteistkümnele 
tuhandele inglise naelale. Päike oi juba tõusnud silmapiiri kohale, kui 
ümberlaadimine oi lõpetatud ning Greili sai end kaljude varju puhkama 
sirutada. Tema ärkamine oli ootamatu ... 


Ta avas silmad ja pidi imestama selle sõnatu vaikuse üle, milles piraadid 
laevapõhja parandasid. Keegi ei laulnud täiest kõrist ja isegi vandesõnu 
lausuti poolvaljult Bernardito oli juba tagasi pöördunud ning tema paat oli 
poolest saadik liivale veetud. 

«Hei, milles asi seisab, Bernardito?» küsis Leopan valjusti, raputades 
endalt une. «Mis kuradima pärast sa nii kangesti kiirustad, nagu sõidaksid 
armastatud tütre pulma?» 

Bernardito andis Grellile märku, et öee kõneleks tasemini. 

«Kagus on suur hästi varjatud laht. Seal seisab Prantsuse korvett. 
Nähtavasti on orkaan ka tema nendele kallastele paisanud. Tuleb lahkuda, 
kuni meid pole märgatud.» 

Bernardito ei jõudnud lõpetada, kui kalju tagant liivaseljakult mõne 
kaabeltau kaugusel vaenlase korvett nähtavale ilmus. Värskelt maharaiutud 
puutüvedest kaks masti ning mittetäielik purjestus andsid tunnistust sellest, st 
ka korvett oli tormi ajal kõvasti kannatada saanud. 

Piraadid olid lõksu sattunud. Nende taga kuhjusid ületamatud 
kaljujärsakud, nende ees oli vaenlane ja meri! Paari sekundi vältel hindas 
Grelli olukorda. Päästa võis ainult ööpimedus: selle varjus tuli reetlikult 
liivaseljakult minema ujuda ja end saare sügavusse peita. Bernardito seisis 
juba kaldal Ja näitas inimestele kätte nende kohad lahingus. 

«Opheira» kaks väikest kahurit oli orkaan minema pühkinud. Liivaseljak ei 
pakkunud mingit varju. Imepisike maalapp kaljude vahel, kust liivaseljak 
algas, kujutas endast aga üsna ebasoodsat platsdarmi. Ent teist valikut polnud. 

Korvett ristles mõnda aega eemal ja hakkas siis lähenema. Kapten oli juba 
märganud piraatide poolt vallutatud tuttava brigantiini ilmumist saare vetesse. 
Ta oli varjanud röövlite eest oma redupaika lahes, öö jooksul laeva 
lahinguvalmis seadnud ning üheaegselt merele väljumisega saatis välja 
kakskümmend laskurit, kes pidid asuma rannajärsakute joonele liivaseljaku 
taha. Nähes enda ees korvetti ei aimanud piraadid, et prantslased on nende 
tagalas võtnud endale soodsa positsiooni sisse: kaljuse mäeharja tipust võisid 
nad tulistada kogu kaljude all asuvat maalappi. 

Kui korvett oli lähenenud poolteise kaabeltau kaugusele, avas ta pardatule 
kartetši, mürskude ja süütekuulide kogupaukudega. Bernardito kukkus 
brigantiini pardalt, liivasel-jakul algas paanika. Tulistades nõrgalt vastu, 
peitsid piraadid end «Opheira» korpuse taha, kuid kakskümmend kahurit, mis 
tulistasid lühikeselt distantsilt, tekitasid laevakeresse rohkesti auke ning 
süütasid selle põlema. Kuumus, sädemed ja suits sundisid ellujäänud piraate 
taganema liivaseljaku tippu. — Siis kõmatas kaljujärsakutelt 

kogupauk. Piraadid hakkasid kaljude ja laeva vahel edasi-tagasi sagima. 
Sõdurid tulistasid neid valiku järgi, tehes seda metoodiliselt ja 
külmavereliselt. 

Korvett, millel pärast orkaani polnud säilinud ühtki paati, ei saanud kohe 
dessanti saata. Kapten oli otsustanud tõusu oodata, et läheneda liivaseljakule 
ja saata lahingupaiga uurimiseks grupp inimesi maale. 

Brigantiin oli leekides. Suitsu sisse mähkunud liivaseljakul oigasid 
haavatud. Niipea kui maalapil oli märgata väiksematki liikumist, kostis 
kaljudelt otsekohe pauk. 

Lahingu alguses oli Giacomo viibinud kaljujärsaku all väikesel kivitammil. 
Ta kaevas kätega liiva sisse augu ning võttis taskust püstoli. Tal oli varuks 
üksainus kuul: kõik relvad ja lahinguvarustus olid jäänud brigantiinile. Grelli 
varjupaiga ümber vihisesid kuulid. Bernardito paat oli veel liival. Kaks 
piraati, kes olid püüdnud seda vette tõugata, olid kuulidest tabatuna langenud. 
Kui piraadid hakkasid salkadena põleva laeva juurest kaljude poole jooksma, 
märkas Grelli brigantiini küljele kaldunud tekil liikumist. Kajutiaknale ilmus 
neiu pea ja Mortoni paljas pealagi. Nad lohistasid haavatut, kes polnud veel 
meelemärkusele tulnud. Siis varjutas paks suits teki ning mõne silmapilgu 
jooksul ei näinud Grelli enam midagi. Ta hakkas Bernarditot otsima ja tuli 
otsusele, et kapten on esimeste kuulide läbi langenud. 

Piraat vaatas ringi ja märkas lähedalasuvas kaljulõhangus vaikest põõsast, 
mis rippus vee kohal. Ta silmitses terasemalt ning märkas põõsa taga, kalju 
merepoolsel küljel väikest koobast Samaaegselt kuulis ta eespool sahinat ja 
nägi läbi suitsu neiut ja paljaspäist paksu meest, kes liival roomates 
lohistasid oma haavatud kaaslast. Nad kavatsesid samuti kivitammi taha 
varjule pugeda, kuid Grelli püstol sirutus neile vastu. Morton peitis pea 
õlgade vahele ja tardus, neiu aga, viimast jõudu kokku võttes vedas haavatu 
üle kivibarjääri. Tema mehisus pani isegi Leopardi imestama. Ta näitas neiule 
silmadega põõsa taga asuvale koopale. «Seal võite oma elu päästa,» ütles ta. 

Kaljunukk varjas koobast nii kuulide kui ka korveti suurtükitule eest. Kuid 
et selleni jõuda, tuli ületada maismaariba ning siis ujuda veidi maad kuni 
kaljuni, ent mis peamine — tõusta veest kuue-seitsme jala kõrgusele. Nööri, 
kümme jardi nööri — sellest olenes elu! 

Pistoda hambus, roomas Grelli leegitseva brigantiini poole. Laevani oli 
jäänud umbes viiskümmend sammu. Ta sattus suitsupilve, tõusis jalule ja pani 
jooksu. Jalad vajusid pahkluust saadik liiva ja vette. Viimane suurtükipauk 
raksatas hetkel, kui Grelli oli juba jõudnud brigantiinini. Ta viskus kummuli. 
Niipea kui mürsud olid liiva üles son-kinud, tõstis ta pea ... ning nägi enda 
ees kapten Bernarditot, kes oli laevakiilust umbes kümmekonna sammu kau- 
gusel surunud end vastu maad. Viimane kogupauk oli kapteni uimaseks 
löönud ning silma liiva täis tuisanud; sel ajal kui Grelli teda vaatas, hakkas 
pealik end pöörama ning liigutas kätt, puhastades oma ainukest silma liivast. 
Kapteni vööl rippus Leopardile nii tuttav nahkkott... 

Ühe hetkega meenus Grellile kõik möödunu. Ta mällu kerkis Türreeni 
mere laht, kalju, kuninglikud jäägrid, hüpe kaljult ning pääsemine, tänu selle 
ühesilmalise kapteni laeva saabumisele. Ent ahnus osutus nendest 
mälestustest tugevamaks. 

Bernardito kergitas end. Mõne hetke jooksul vaatas Grelli tema kühmus 
selga, mõõtes silmadega abaluude liikumist tema särgi all. Noahoop — ning 
vana piraadi keha vajus ettepoole. Teise löögiga lõikas Grelli lahti vöö ja 
haaras koti. See polnud suur ja mahtus põue. 

Brigantiini pardalt rippus alla purjesoodi jupp. Leopard lõikas mõned 
jardid nööri ja pöördus roomates oma redu-kohta tagasi. Väikese kivibarjääri 
taga juba lamas haavatu, neiu aga surus end vastu tema tundetut keha. Kal- 
judelt tulistati ikka veel suitsus edasi-tagasi sagivaid üksikuid kogusid. 

«Kas te oskate hästi ujuda?» küsis Grelli neiult. 

«Olen haige ja mu jõud on otsas,» vastas see. «Teda ei suuda ma vee peal 
hoida, ilma temata ei uju ma aga kuskile.» Ta osutas haavatule. 

«Ma aitan teid,» ütles Grelli. «Järgnege mulle.» 

Ta müksas Mortonit ja käskis tal kalda poole roomata, ootas, kuni 
suitsupilv nad ära varjab ning hakkas haavatut kalda poole vedama. Morton ja 
neiu astusid vööst saadik vette ja hakkasid ujuma. Grelli ujus nende järel, 
poides haavatut vee peal. Kaljunuki taga valitses vaikus, kuulid ei vihisenud 
enam. Emily ja Morton hoidsid haavatut vee peal, kuni Grelli nööri põõsa 
külge kinnitas. Kolm korda langes silmusega nööriots vette, alles neljandal 
korral õnnestus Grellil visata silmus põõsale. Ta hakkas 

mööda kaljut koopasse ronima. Neljale oli seal ruumi küllalt. 

Leopard laskis nööri alla ja vinnas haavatu esimesena koopasse. Seejärel 
tõstis ta Emily ja siis Mortoni veest välja. Läppunud koopas hakkasid neiu 
hambad logisema. Tema sõrmed olid külmad kui jääpurikad, pea aga tuli- 
kuun. Täiesti jõuetuna vajus ta peigmehe märja, liikumatu keha kõrvale. 
Haavatu avas silmad, laskis mõttetu pilgu ringi käia, ohkas ja vajus taas 
meelemärkuseta olekusse. Ta hõõgus kõrgest palavikust ning tervenemiseks 
oli vähe lootust. 


Nad heitsid neljakesi koopa põrandale. Grelli võttis püstolist kuuli välja, 
kuivatas niiskunud püssirohu ja laadis relva uuesti. 

Sel ajal oli Bernardito Luis oma augus põlvili tõusnud. Noahoop oli teda 
ainult libamisi riivanud, nähtavasti oli lööja käsi olnud ebakindel. Kuid 
kapten oli siiski jõudnud silmata, et teda püüdis tappa ei keegi muu kui 
Leopard Grelli ja et just tema oli ka röövinud koti vääriskividega. Tõus oli 
juba alanud, Bernardito paat hakkas lainetel kõikuma ja ujus piki liivaseljakut 
edasi. 

Tulistamine oli lakanud, ainult brigantiini põlevad puuosad praksusid ja 
lagunesid koost. Tuul puhus sädemeid ja suitsu Bernardito varjupaika. 
Kauemaks ei saanud sinna enam jääda. 

Piraatide pealik heitis kummuli vette ja hakkas ujuma. Ta stfkeldus paadi 
alla ja ilmus siis veepinnale. Ühe käega paadi ahtrist kinni hoides ja ennast 
selle taha varjates nakkas Bernardito paati rannast kaugemale ajama. Jäi 
mul'e, nagu oleks tühi paat ise tuule või hoovuse mõjul edasi liikunud. 
Soolane vesi põletas seljahaava, vasakut kätt oli valus liigutada. Kuid ta ujus 
siiski, üha eemaldudes kaldast. . 

Kauguses kõikuvat paati oli märganud veel üks piraat. See oli Pedro 
Homez, Bernardito teener ja ihukaitsja. Ta roomas vette ja hakkas ka ujuma. 

Kuid ka korveti kapten oli tühja paati silmanud. Ta vajas seda väga ning 
andis kahele madrusele käsu riidest lahti võtta ja paadile järele ujuda. Sel 
hetkel jõudis tühi paat kalju kohale, kus Grelli ja vangid end varjasid. Grelli 
vaatas alla ja nägi kalju juures paati, selle ahtri taga aga Bernardito pead. 
Morton pigistas silmad kinni, kui Grelli sihtima hakkas ja oma pika 
püstolitoru kõverasse tõmma- 

tud käele asetas. Sealjuures aga liigatas põõsas, mis varjas koobast... 

Bernardito tõstis pea ja märkas koobast, püstoliava ja Giacomo Greili 
kissis silma. Kapten laskis paadi lahti ning sukeldus, päästes end lasust... 

Juba uhtus pärituulest aetud kõrge tõusulaine põlevat briorantiini. Lained 
loksusid söestunud parraste all, suits laotus pilvedena vee kohal ning sinna, 
nendesse pilvedesse suunduski Bernardito. Kaljul asuvast koopast kõlas 
tasane pauk ja ujuja vajus põhja ... 

Kaks prantsuse madrust, kes olid ujudes asunud paati taga aiama, kuulsid 
Greili lasku. Nad püüdsid paadi kinni, istusid sellesse ning hakkasid teraselt 
uurima kaljude piirjooni, püüdes kindlaks teha, kust see pauk tuli. Ciacomo 
viskus koopa põhja kummuli, et oma peidupaika mitte reeta. Sellepärast ei 
võinudki ta näha, kuidas Pedro veepinnale tõusis ja siis uuesti sukeldus, 
haaras Bernarditol juustest ja tiris ta välja. 

Hakkas juba hämarduma. Paat randus ning mõlemad madrused astusid 
liivaseljakule. Kuid nad ei jõudnud viit sammugi astuda, kui laevakere alt 
hüppas välja laiaõlgne hiiglane. Pedro virutas ühele prantslasele noaga, teise 
kägistas. Lained viisid nende laibad merre, Pedro aga tassis juba pimeduse 
varjus oma kapteni paati ja juhtis selle kiirete aerulöökidega ümber 
liivaseljaku ja siis piki randa itta. Ta hoidus rannakaljude lähedusse ning 
korvetilt teda ei märgatud. 

Jõudnud väikesesse abajasse, lükkas Pedro tugevasti vigastatud ning 
lekkiva paadi merre, ise aga tõstis poolsurnud Bernardito turjale ja astus oma 
kandamiga metsatihnikusse. Ta leidis sõduritest mahajäetud hingitseva lõkke, 
puhus tuki põlema ja tegi põõsastesse tule. Lõkke valgusel vaatas Pedro 
Bernardito selja üle, võttis noa abil abaluu alla pidama jäänud kuuli välja, 
sidus kapteni mõlemad haavad kinni, sirutas enda tema kõrvale põõsaste 
vahele ja uinus nagu surnu ... 


Leopard küünitas end koopast välja ja märkas, et vaenlase korvett lähenes 
liivaseljakule. Umbes kakskümmend madrust ja üks ohvitser ujusid pilkases 
pimeduses kaldale. Siin hakkasid vilkuma laternate tuled, kaljude jalamilt 
kostis kaks-kolm lasku, siis jäi kõik vaikseks. Sõdurid kogusid kokku kõik 
piraatide relvad ja viskasid nende 

surnukehad merre. Ohvitser tegi korralduse pardale tagasipöördumiseks. 

Leopard kuulis, kuidas kapten andis korveti sillalt käsu võtta kurss samale 
abajale, kus ta oli hommikul seisnud. Taevavõlvile tõusnud kuu valguses 
nägid prantslased veepinnal, juba teisel pool liivaseljakut poolest saadik 
veega täidetud saatuslikku paati. Kõik tulid otsusele, et enne pimeduse 
saabumist paadi järele saadetud madrused on uppunud. 

Kapten jättis paadi lainete hoolde. Vigastatud laevuke põrkas vastu 
rannakive ja vajus vaikselt põhja. 

Öösel pöördus korvett varjulisse abajasse. Komandör kavatses täiendada 
joogivee varusid ning lõpetada kiiresti laeva remont, sest seda polnud 
võimalik edasi lükata. Kapten, teades oma meeskonna mässumeeleoludest, 
kartis, et toiduainetest võib puudus tulla, ja kiirustas Aafrika rannikule... 

6. 


-.. Jätnud vangid koopasse, sidus Greifi endale nööri vöö ümber ja hüppas 
vette. Ta veendus, et kaljulõhangusse peidetud «Opheira» laadung on alles ja 
et läheduses pole ühtegi elusolevust. Siis sirutas ta end kalju alla liivale ning 
magas hommikuni. Saabus 22. aprilli koidik. 

Giacomo Greili uuris «Musta Noole» meeskonna hukku-mispaiga läbi ja, 
leidmata midagi tähtsat, luges üle teemandid. Ta oli kuulnud, et nende 
väärtust hinnatakse viie-kümnele-kuuekümnele tuhandele naelale. 

Nüüd oli ta rikas, kuid tema peas istus sügaval idee saada Briti aadlikuks. 
See polnud mitte ainult ainuke võimalus, kuidas saarelt pääseda, vaid see oli 
ka tulevik! 

Taolised auahned mõtted olid ka varem Greili peas liikunud. Tihti 
mõtiskles ta selle üle, et isegi suur rikkus ei annaks talle ei võimu ega 
mõjukust, sest mis oli rikkus koduta ja nimeta, seaduse poolt kõikjal jälitatud 
hulkuri kätes. Siis needis ta oma isa ja soovis talle igasuguseid õnnetusi. 
Kuid nüüd oli tal avanenud võimalus katta uue nimega endiste alanduste valu 
ja häbi... 

«Skvair Frederic Righland, vikont Chiensfield,» pomises ta. «Ei kõla 
sugugi halvasti, ja olukord on imepäraselt soodus. Inglismaal ei tunne seda 
pärijat keegi... Niisiis, hüvasti, Leopard Greili, kodutu Giacomo, lastekodu 
kas- 

vandik, salakaubavedaja, sõdur ja röövel, hüvasti! Lõhkilöödud kolbaga 
jäid sa merepõhja. Prantsuse korveti pardalt annab sinu hauale varsti au Briti 
aadlik vikont Chiensfield, kes suundub Inglismaale ning astub oma sea- 
duslikesse pärijaõigustesse. Küllap see vikont juba oskab nende kivikeste 
abiga suguvõsa valdusi kiiresti mitmekordistada!» 

Niimoodi iseendaga vesteldes tundis Giacomo järsku nälga. Prantslased 
polnud liivaseljakule mingeid toidutagavarasid jätnud. Tuli kiirustada! Kas 
neetud abajas on kaugel? 

Grelli tõstis kirve, rpille piraadid olid eelmisel päeval maha jätnud. Ta 
kavatses «Opheira» rusudest väikest parve ehitada, et sellega korvetile 
pääseda. 

«Ühtlasi teen ka teistega lõpuarved,» mõtles Grelli vangidele. Mõte 
Mortoni kasutamisest usaldusmehena polnud talle veel pähe tulnud. «Plikast 
on kahju! Ilus ja julge, kuid järeleandmatu ja seisab teie teel risti ees, uus 
mister Righland!» 

Paberid ja dokumendid olid jäänud juristi rinnataskusse. Grelli ujus 
kaljuni ja hüüdis Mortonit. Paljas pealagi ilmus põõsa tagant otsekohe 
nähtavale. Abivalmilt kinnitas ta nööri juurte külge ja aitas Leopardil 
koopasse ronida. Emily lamas suletud silmil kividel. Ta oli murdnud põõsa 
küljest mõned oksad ja pannud need söör Fredericu pea alla. 

«Morton, kus on selle mehe dokumendid?» küsis Grelli. Jurist võttis 
põuest rahatasku. «Anna nüüd kogu see kott siia.» 

Värisevate kätega haakis Morton tasku lahti ja ulatas selle piraadile. Nähes 
Grelli käes kirvest, roomas Morton põlvedel tema juurde. Pisarad hakkasid 
mööda tema kahvatut tursunud nägu alla jooksma. 

«Milleks on teile mu elu, kalleim ja üllaim mister korsaar? Jätke see mulle 
alles, söör, ja pole maailmas niisugust teenet, mida ma teile ei osutaks, 
kõrgesti austatud sinjoore!» 

«Hüva! Aga kui sa kavaldama hakkad, siis poon ma su sinu enda 
soolikatega üles. Kuula mind, madu-uss! Me läheme koos Inglismaale. 
Lahkume siit selsamal korvetil, mis hävitas eile «Opheira». Ma olen piraatide 
poolt vangistatud Chiensfieldi pärija — vikont, ning sina vormistad mu 
Boltonis pärijaks. Said aru!» 

«Mu jumal, üllas sinjoore, mis saab siis tõelisest pärijast?» 

Vihahoos vibutas Grelli kirvest: 

«Ah, tõelisest või? Küll ma sulle seda tõelist pärijat kohe näitan, sa 
kohturott!...» 

Haavatu avas silmad, kuid neis polnud mõtestatud ilmet. Ta ei tundnud ära 
teda ümbritsevaid inimesi ega mõistnud ka seda kohutavat ohtu, mis teda 
varitses. Neiu põimis oma käed tema pea ümber ja varjas seda piraadi kirve 
eest oma kehaga. Grelli haaras tal käest kinni, tõukas koopa vastasseina äärde 
ja tõstis jälle kirve. Neiu langes Leopardi ees põlvili. Ta püüdis 
meeleheitlikult piraadi käest kinni hakata ja anus armu. Grelli laskis kirve 
alla. 

«Oled sa temaga kihlatud?» 

«Jah.» 

«Tahad tema elu päästa?» 

«Jah.» 

«Kas sa hakkad mu naiseks?» 

«Ei.» 

«Siis tapan ta. Said sa mu plaanist aru?» 

«Jah. Te tahate omastada Frederic Righlandi nime ja vara.» 

«Õige, tibuke! Ning kõik, mis mind segada võib, pean ma teelt koristama. 
Kõigepealt — selle poolsurnu. Lase mu käest lahti.» 

«Mister Grelli, jätke talle elu! Ma olen kõigeks valmis. Ma olen valmis 
laskma end teie naiseks nimetada, nii nagu Morton hakkas teie juristiks.» 

«See on juba teine asi. Kuid millega tõendate, et te mind petta ei kavatse? 
Võib-olla tahate mind korveti juhtkonnale välja anda?» 

«Mul pole mingeid asitõendeid peale minu ausõna. Tahate, ma vannun 
teile? Ainult jätke talle elu ja laske mul ta terveks ravida.» 

«Läheb, sinjoriina! Las ta hingitseb, see teie endine peigmees Kuid tervist 
tuleb tal sellel mugaval saarel parandada juba ilma teieta. Me asume teiega 
Chiensfieldi. Paberid jätan enda juurde. Nüüd teele, sinjoriina, ja ... palun 
mulle vastata nii nagu kord ja kohus! Mis te siis vaikite? Noh?» 

«Söör Frederic Righland, ma olen valmis teile järgnema.» 

Kui Grelli oli jalad rippu lasknud, et vette hüpata, kuulis ta oiet. Ta pööras 
pead ja nägi, kuidas Emily haavatu rinnale langes. 

Kahe tunni pärast ujus väike parv kalju juurde, kus asus koobas. Grelli 
pani minestuse äärel viibiva Mortoni parvele istuma, asetas siis sinna 
meelemärkuseta Emily ja söör Fredericu tundetu keha ning juhtis parve aeru 
abil piki randa. 

Õhtuks jõudis ta väina suudmesse. 

«Kuule, Emily,» pöördus piraat neiu poole, tuues ta suurte raskustega 
teadvusele, «ma panen teid mõlemaid siia abaja lähedusse maha. Prantslastele 
näitame end alguses Mortoniga kahekesi ning anname neile paberid üle. 
Pärast seda tulen sulle järele. Püüa sinjoore üles äratada ja talle olukord 
selgeks teha.» 

Polnud möödunud kahte tundigi, kui Grelli ja Morton tagasi pöördusid. 
Mõlemal olid käes väikesed kompsud. 

«Kõik läks suurepäraselt korda,» seletas Grelli. «Ülehomme hiivavad nad 
ankru. Mind võeti hästi vastu. Ma lubasin su homme õhtul laevale tuua. 
Kinnita end veidi selle õhtusöögiga.» 

Grelli ja Morton lõid telgi üles. Korvetilt olid nad toonud teki, katla, toidu 
ja ravimid. Haavatu pandi telki. 

Emily, kelle jõud oli täiesti otsas, ei puudutanud toitu. Ta valmistas 
haavatule puljongit ning toitis teda teelusikaga. Mehe seisukord muutus 
paremaks. Ta heitis kõigile selgi pilgu, naeratas nõrgalt Emilyle, pööras end 
küljeli ja uinus nagu tervenev inimene. 

Veel ühe ööpäeva veetis Emily tema kõrval, tehes ebar inimlikke 
jõupingutusi, et jalul püsida. Ööl vastu 24. aprilli valmistus korvett 
«Burgundia» purjesid tõstma. 

Haavatu magas kõvasti oma telgis. Grelli tõi püssi, püssirohtu,, mõned 
instrumendid ja tagavarad. Ta oli otsustanud haavatut mitte äratada ja käskis 
Emilyl talle kirjutada. 

Neiu pani paberilehele lühidalt kirja oma kokkuleppe piraadiga, andes 
mõista, et abielu vale-vikondiga kujuneb ainult vormiliseks. Kui sedel oli 
valmis ning saarlasele jäetavate kraamile asetatud, kummardus Emily magaja 
kohale. Sõnatult, kivinenud ilmel surus ta oma näo vastu haavatu laupa. 

Grelli tõi ta abaja kaldale kätel, sest pärast sõnatut hüvastijättu 
peigmehega oli Emily täiesti jõuetuks jäänud. 

Asetades «Burgundia» ahtrikajutis meelemärkuseta, palavikus hõõguva 
neiu asemele, mõistis Greili kaheldamatute tundemärkide järgi näol, et taon 
haigestunud rõugetesse ... 

Öösel, kui laev kursi põhja võttis, märkas Greili, et Morton teeb 
mingisuguseid märkmeid pressitud pruuni nahka köidetud vihikusse. Leopard 
rebis vihiku toorelt vanamehe, käest, luges selle väga tähelepanelikult läbi, 
tõmbas mõned viimati kirjutatud lehed välja ja jättis vihiku enda kätte. 
Saabunud fregatil «Ristirüütel» Inglismaale, võttis Greili vihiku välja. 
Chiensfieldis, oma uues pärandina saadud majas pani ta Mortoni tegelema 
väga omapärase kirjandusliku tööga ... 

«Sellesse päevikusse võite kirja panna kõik faktid alates «Burgundia» 
pardale ilmumisest,» ütles käsikirja tellija oma volinikule ja valitsejale. «Teie 
jutustuse esimene osakuni heitluseni «Opheira»kajutis jääb puutumata, kuid 
saare kohta ei tohi selles vihikus ühtki sõna olla. Ning veel: ärge kirjutage, 
kes tegelikult «Burgundia» põlema süütas. Meie kajuti süütasin ju mina. 
Lükkasin lambi põrandale, enne kui parvele hüppasin, sest teadsin, et rel- 
vakamber asub kajuti kõrval... Muide, saare koordinaatide arvutamise eest 
olen tänu võlgu «Burgundia» kaptenile, rahu tema põrmule! Plahvatus tõstis 
ta kahtlemata kaptenisillalt otse taeva!» 


Ning käsikirja tellija hakkas oma iseloomuliku kurgu-häälega naerma. 
* 

... Pihtija ühtlaselt kume hääl vaibus. Mõned hetked kestis ruumis vaikus. 
Pastor kummardus haige kohale, kes avali silmi pooleldi lamas patjadel. 

«Veel mõned sõnad! Te aimate, et oma plaani ellu viies hakkasin ma 
Boltonis oma sõpru enda ümber koondama. Mõningaid nendest olen 
nimetanud ... Nende patud võtan enda kanda. Mõistagi mõtlesin ma legendi 
pidalitõbise kohta ise välja, püüdsin sellega takistada liigsete inimeste 
maaleminekut. See väljamõeldis oli eriti teretulnud, kui teada sain, et peale 
söör Fredericu olid «Musta Noole» meeskonnast veel kaks tundmatut 
pääsenud... Murray pole väljamõeldud isik. Niisugune reisija oli «Ile de Fran- 
ce'il» hukkunute nimekirjas ... Nüüd aga jätke mind pastoriga üksinda...» 

Surmavaikuses tõusis «Orioni» uus reisija püsti. Käeliigutusega, peatas ta 
kokkutulnud ning hakkas kõnelema, pöördudes nende ja surmakünnisel viibiva 
mehe poole: 

«Härrased! Ja teie, sinjoore Giacomo d'Ellano! Karm saatus võttis teilt 
õiguse kanda oma isa nime. Te muutsite oma elu kättemaksurelvaks 
inimkonna vastu tasuks teile osakssaanud ebaõigluse eest. Pidasite jahti 
nimele. Kuid inimese nimi on tühi sõnakõlks, tühi nõu, mis täitub alles, tema 
kandja tegude läbi. Frederic Righlandi nime olete te sidunud niisuguste 
veriste ja hirmsate tegudega, et ma loobun sellest. 

Te jätate siia ilma lapse, kelle saatus võis saada teie oma sarnaseks, sest 
sündinuna valenime all, peab ta süütult jääma ilma õigusest kanda seda. Ma ei 
taha paljundada maa peal kurja- ja õnnetuseahelaid. Olen võtnud vastu lõpliku 
otsuse loovutada teie pärijale kõik selle, mida te ise soovisite talle jätta. 
Suvatsege nimetada söör Charlesi hooldajaiks teile sobivad isikud. Minu 
kohus on aga ravida terveks haavad sellel inimesel, kelle nime väärib 
nimetada kõrvuti muinasaja kangelannade omadega. Miski teda ümbritsev — 
ei inimesed, nimed, riik ega maja tohi mälestustega tumestada tema 
tulevikuõnne, mida püüan oma uue nime all talle luua!» 


Kümnes peatükk HAUD SAAREL 


L. 


Vaikuses, mis saabus pärast koopa võlvi sissevarisemist, raputas kapten 
Bernardito endalt mulla ja veendudes, et laps tema süles hingab, pani poisi 
enda kõrvale põrandale. 

Sisselangenud koopa hämaruses meenutas Bernardito hetkeks oma tundeid 
«Musta Noole» pardal kolm aastat tagasi, kui orkaan oli pannud laevad saare 
veealuste karide poole kihutama. Tundes jällegi kogu kehas imelikku raskust 
ja kõrvus kohinat, hakkas Bernardito kompama läheduses asuvaid esemeid. 
Hingata oli raske ja kõige tühisemadki liigutused kutsusid esile ägeda 
südamekloppimise. 

Kapten võttis taskust tuleraua, täksis sädeme välja, puhus nöörijupi 
hõõguma ja süütas sellega kätte sattunud laastu. Tuluke valgustas 
sissevajunud laevõlvi. Kaks kolmandikku koobast oli mattunud. Ülejäänud 
osa kattis peaaegu jala kõrguseni allasadanud tolm ja peen kivi-klibustik. 

Laud oli laiaks litsutud: kaks jalga ja mõned lauaotsad ulatusid rusukaldest 
välja. Kivi oli surunud paksu pildiraamatu vastu lauarususid. 

Bernardito hüüdis oma seltsimeest. Niiske mahavarisenud muld neelas 
kapteni hääle ja ärganud lapse nutu. 

Vanale korsaarile meenus, et Pedro oli istunud laua ääres tema vastas, 
tühja lapseaseme kõrval. Nüüd lebas sellel kohal niiske mulla hunnik ja 
graniidist kivimürakas. Bernardito mõistis, et tema ees on Pedro haud, 
graniidi-mürakas aga mälestussammas tema ainukesele ja viimasele sõbrale. 

Bernardito urgitses veidi maa sees laua rusude kõrval ja sattus lambile, 
milles rasvaiäänused olid juba hangunud. Ta süütas lambi ja surus oma 
otsmiku vastu täkkelist kivi. Kuiv klimp seisis tropina kurgus, kuid pisaraid 
vanal kaptenil siiski ei leidunud. Ta luges pooleldi unustatud palve ja, 
kuuldes lapse nuttu, võttis poisi sülle nins? hakkas teda rahustama. 

Kui laps oli rahunenud, asus kapten koobast uurima. 

Säilinud laevõlv püsis ebakindlalt: kõik toidutagavarad, relvad ja riided 
olid hävinud. 

Bernardito urgitses mullas ja tõmbas sealt üksteise järel välia igasuguseid 
esemeid. Tal õnnestus leida kirves, raudkõblas ja tammepuust teivas, siis 
sattus ta lõkke jaoks valmispandud haokubule. Lõpuks kaevas kapten välja 
väikese toidutagavara, mida Pedro oli lähema paari päeva tarvidusteks 
käepärast hoidnud. Kokkuhoidlikul kulutamisel võis see tagavara säilitada 
Bernarditole ja lapsele elu üheksaks-kümneks päevaks, kuid muret tekitas 
tuhandetonnise lae ebakindlus ja vee täielik puudumine. 

Bernardito lisas tükikese searasva lampi ning hakkas seinu ja laevõlve 
toksima. Vana väljapääsu lahtikaevamine polnud mõeldav. Kuid selle eest 
jättis vastasasuv kaarjas võlv, mis vastu veerjat põrandat järjest madaldus, 
terava karniisi ja põranda vahele kitsa lõhe. 

Kapten heitis kõhuli Ja roomas sellest kitsast lõhest sisse. Seal avastas ta 
ootamatult loodusliku maa-aluse käigu, mis varsti kaheks hargnes. 
Bernardito roomas 

vasakpoolsesse harru, kust jõudis varsti basaltmürakatest äärestatud 
umbsesse ruumi. Kuid siin võis end juba püsti ajada. 


Bernarditot hakkas piinama janu. Liiv ragises suus. Ümberringi sahisesid 
kuiva mulla joakesed, mis jooksid pragudest alla. Kuulatades püüdis tema 
kõrv kinni selle kivise vangikongi ühest nurgast mingi kõlava heli. See 
kordus umbes iga kümne sekundi järel. Bernardito tõstis lambi lubjakivist 
stalaktiidi juurde, mis rippus samasuguse settekivimi — stalagmiidi kohal. 
Viimane tõusis kivinenud purikale põrandalt vastu. Sajandeid kestnud 
veetilkade töö oli sellesse settekivimisse süvendi uuristanud. Stalaktiidi 
otsale kogunedes kukkus vesi iga kümne sekundi järel raske tilgana alla. 
Süvendis oli umbes pool klaasi vett. Iga tilga langedes ajas tilluke veemahuti 
üle ääre, vee ülejääk jooksis mööda kivi alla ja kadus mulda, jättes järele 
niiske jälje. Bernardito jõi väikeste lonksudega süvendi tühjaks ja pöördus 
koopasse tagasi. 


Ta raputas kausist mulla välja ja sõi põhjast kõik toi-dujäänused ära. 
Kaltsu ja pilpa abil tegi ta nõu külge kleepunud mullast puhtaks, viis selle 
siis kivisüvendisse ja asetas stalaktiidi alla. Roomakil liikudes vedas ta mõne 
tunni jooksul sellesse maa-alusesse vangikongi kogu säilinud varanduse, 
sealhulgas isegi Charlie raamatu. Ainult puud oli ta jätnud vanasse, koopasse, 

sest lõket polnud võimalik süüdata: kongi elanikud oleksid suitsu sisse läm- 
bunud. 


Lambi tuluke õõtsus vaevumärgatavalt, tähendab mäe-kivimite vahelt pidi 
sisse tungima õhku. 

Bernardito lõikas poisile alles täiesti tervest pätsist tüki leiba ja jootis 
talle kaussi kogunenud vee. Siis laotas ta oma nahkkuue kivipõrandale, pani 
poisi pea oma Õlale ja uinus mitmeks tunniks. 


Poiss lamas liikumatult ja vaatas kaua lambi vilkuvat tulekeelt, kuni jäi 
lõpuks veetilkade monotoonse helina saatel magama. Need aga langesid ja 
langesid lakkamatult plekk-kaussi. 


2. 


Robert Putterson ja Richard Thompson astusid priki uue reisija kajutisse. 
Nad leidsid teda sorteerimas pabereid ja dokumente, mis kandsid virgiinlase 
mister Alfred Murray nime. 

«Me tulime siia, et teha teile ettepanek võtta ekspeditsiooni juhtimine enda 
peale, söör Frederic Righland,» alustas advokaat, «ning palume teid ...» 

«Mister Thompson,» katkestas teda «Orioni» külaline, «alates tänasest 
ööst pole mul vastlausutud nimega midagi ühist. Ma jätan jõusse kõik 
dokumendid, mis on teie juuresolekul alla kirjutatud ning teie, mister Mortoni 
ja pastori poolt tõestatud. Kui džentelmenid soovivad, siis mina, Alfred 
Murray, võin pärast Frederic Righlandi surma võtta ekspeditsiooni juhtimise 
ajutiselt enda peale ja valmistuda tagasisõiduks. Kuigi, minu arvates, tuleb 
kapten Brantley selle ülesandega paremini toime kui mina.» 

«Andestage, mister ... Murray,» sõnas advokaat, «kuid võtan endale loa 
nentida, et riikliku seaduslikkuse seisukohast lähtudes on teil vaevalt õigus 
oma suuremeelset otsust ellu viia. Seadus näeb ette lapsendamise õigust, kuid 
mitte tiitli ja nime üleandmist teisele isikule.» 

«Kuid, mister Thompson, minu poolt allakirjutatud paberites pole sõnagi 
nime üleandmisest. Ma tõestasin oma allkirjaga, et olen tõepoolest Alfred 
Murray, põline Virginia kolonist. Paberitel on rangelt seaduslik iseloom.» 

«Ma palun teid oma otsust veel kord külmavereliselt ja tõsiselt läbi 
kaaluda,» sõnas advokaat, «kuigi hindan kõrgelt ja mõistan suurepäraselt selle 
motiive. Kuid inimene, kelle rabav pihtimus on teis teie suuremeelsust veelgi 
tugevdanud, asutas suure ettevõtte, millest otseselt või kaudselt oleneb 
tuhandete inimeste heaolu. See inimene oli tume avantürist. Oma kätte 
kogunenud rikkusi kasutas ta riskantseteks ja kuritegelikeks eesmärkideks. 
Temale olid need operatsioonid tulutoovad, ühiskonnale aga ohtlikud ja isegi 
ebainimlikud. Nagu ma Dorothealt teada sain, kavatses vale-Righland hakata 
tegelema mitte ainult orja-kauplemisega, vaid pidi jätkama ka piraadi 
elukutset ja riisuma mereteedel.» 

Putterson tõmbus kössi ja hakkas toolil nihelema. Advokaat jätkas tuliselt: 

«Tema jaoks ehitatud «Tiivuline» on laevaehituskunsti ime ja peab 
kujunema korsaaride üheks hirmuäratavamaks kaaperlaeyaks, mis külvab 
surma ja hävingut. Pärast vale-Righlandi surma jäävad «Põhja-Briti 
Kaubakompanii» asjad valevikondi lähedaste inimeste kätte, kes on sama- 
sugused tumedad tegelased nagu temagi. Teie loobumine pärandusest võib 
välja kutsuda hirmsa krahhi või 

süngeid operatsioone, mida endine peremees on välja mõelnud ja millede 
teostamine toob ka edaspidi kogu ühiskonnale kahju.» 

«Mister Thompson,» katkestas Murray advokaati, «teil ei ole õigus. On 
olemas kirjutamata seadusi, mida määravad südametunnistus ja au. Ma 
pärinen oma suguvõsa kõrvalharust ega kuulu vanasse aadliseisusesse, ainult 
täiesti juhuslikud asjaolud on mu Chiensfieldi pärijaks teinud. Loobumisega 
mulle juhuslikult kätte tulnud tiitlist ja varandusest, mis pole õiglasel teel 
kogutud, järgin ma oma südametunnistuse käsku, õppides tundma JeanJacgues 
Rousseau” teoseid, veendusin inimese loomulikus kõrges kutsumuses. Ma 
näen kogu maailma kurja juurt inimeste ebavõrdsuses, tühjades tiitlites ja 
aunimetustes, kulla kogumises ligimeste arvel... Noh, ja mis puutub Righlandi 
firmakomparijonidesse, siis tahan loota, et nad ei vali sobimatuid teid 
edasiseks rikastumiseks. Kuid pean tunnistama, et see mind absoluutselt ei 
puuduta. Mul on jumala ja inimeste ees teised ülesanded. Ameerikas, põlise 
looduse rüpes, tahan ma luua väikese Võrdsuse ja õigluse, Töö ja Mõistuse 
koloonia.» 


Murray juttu kuuldes ohkas Putterson kergendatult. Richardi kõne oli teda 
rahutuks teinud ja sütitanud viha oma vana sõbra poja vastu. 

«Kutsikas,» mõtles Putterson, «armetu ilukõneleja! Lobiseja, kes 
tolgendab ärimeeste jalus! Kurat temaga, selle tõelise Righlandiga, kes on 
need prantsuse raamatukesed endale pähe tuupinud ja võrdsusest sonib! Ta 
oleks meie tehinguis ainult tülinaks jalus... See pole ärimees! Ja kui tolle 
energia, kes on praegu prikil suremas, poleks näiteks päästnud Landy panka, 
siis sina, lobiseja Richard, töötaksid praegu krosside eest ametnikuna või 
oleksid palgaliseks võõraste juures!» Ning Putterson jätkas juba kõvasti. 

«Isegi kirik meie vikaari näol on õnnistanud mister... hm... Murray tarka ja 
suuremeelset otsust. Kuid mulle teeb muret teine asjaolu. Asi seisab selles, et 
surija on andnud üsna omapärase korralduse pankur Landy veksli suhtes... Ta 
on pärandanud veksli korsaar Bernardito Luisile. Mis te arvate, mister 
Murray, kas Bernardito Luis 


! Jean J acgues Rousseau (1712—1778) — suur prantsuse mõtleja, valgustaja, 
demokraat, kelle teosed etendasid suurt osa prantsuse kodanluse ideoloogilisel 
ettevalmistamisel XVIII sajandi revolutsiooniks. 

soovib ühekorraga nii tohutu suurt summat pangast vilja võtta? See 
vapustaks tugevasti meie finantsilisi ressursse.» 

«Ma arvan, et Bernardito ei soovi hoopiski Boltoni panka raskustesse 
viia,» vastas Murray. «Arvatavasti annab ta aadressi, kuhu pank võib selle 
raha osade kaupa välja saata. Ta kavatseb ehitada endale kusagile Lõuna- 
Ameerikasse hacienda ning muredest ja tööst puhata. Ta on juba 
viiekümneaastane. Viis aastat tagasi oli tema ema veel elus, kuid nüüd ei 
looda ta teda enam näha... Võib olla, et me Ameerikas saame veel 
naabriteks!... Ilm on vist selginud ja ma kavatsen Emilyga saarele sõuda, et 

ea cgues Rousseau (1712—1778) — suur prantsuse mõtleja valgu taja 

demokraat, keleteGsed KESE EIA suurt 0sa A TA use teagi i el 1 
ettevalmistamisel I sajandi revolutsiooniks. 

teatada Bernarditole ja Pedrole uuest pöördest, mille sündmuste käik on 
võtnud. Nüüd ei takista neid miski enam meie merereisist osa võtmast. Poisi 
peab kiiresti laevale tooma, et isa jõuaks temaga hüvasti jätta. Doktor 
Gracewell tuleb siia, kohe saame teada, milline on haige seisukord.» 
Arst, väsinud ja kahvatu, vaatas oma lühinägelike silmadega vestlejaid. 
«On saabumas kriis,» ütles ta. «Söör Frederic elab vaevalt homme õhtuni.» 


3: 


«Orioni» paat tõi Murray ja Emily kaldale. Neil seisis ees kaunis pikk 
teekond Kaljumägedesse, kus lõhangute vahel asus Murrayle hästi tuttav 
koobas. 

Heites vahetevahel pilgu oma kaaslanna õrnale profiilile, sammus Murray 
kergel kõnnakul nagu inimene, kelle õlult on vajunud tohutu koorem. 
Esmakordselt pikkade aastate jooksul tundis ta end vabana ja õnnelikuna. 
Laev ootas teda, et viia vastu õnnelikule tulevikule, kogu lai maailm oli 
temale avatud ja parim selle maailma neidudest kõndis särava näoga, mantli 
kähisedes, tema kõrval. 

Looklev teerada tõi teelised väikese palmipuude tüvedest ehitatud onni 
juurde. Majakese taga asus juurvilja-põld, väike lilleaed ning saarel kasvavate 
metsikute puude seemnetest aretatud viljapuuaed. Aia taga algas tihe troo- 
pikamaine padrik. 

Teelised astusid majja. Seinte ääres seisid kolm voodit. Lihtne mööbel, 
majakraam ja lauanõud olid hoitud puhtad. Seda lihtsat majapidamist polnud 
juhtinud mitte 

valged siidkäekesed! Hiiglasuur lõvinahk võttis enda alla kogu kahe 
aknavahe. Kolle oli ehitatud toortellistest ja jämedalt tahutud kividest. 
Murray tegi tule alla ja valmistas lõunasöögi, tulles selle tööga suurepäraselt 
toime. Mõlemale matkajale maitses see suurepäraselt. 

«Meie kodus tuleb minul hakata sinult majapidamistöid õppima,» naeris 
neiu. «Kui imelik, et sa ka oma uue nimega jäid endiselt Frediks. Mul oleks 
raske olnud teisega harjuda. Süda on nii kerge, Fred!» 

Mööda ürgmetsade tihnikusse rajatud märkamatuid küti-radu väljusid nad 
soise metsajärve äärde, mille lauskjal kaldal kasvas bambuspadrik. Murray 
juhtis neiu lootsikusse, mis oli lihtsalt seest uuristatud puutüvi, ja sõudis 
teisele kaldale. 


Varsti algas mäkketõus. Teeliste jalge alt hakkasid väikesed kivid alla 
veerema; mets lõppes ja nende silmile avanes suur, päikesest üleujutatud 
roheline aas. Tuul õõtsutas pikavarrelisi lilli, niiske rohi ulatus vööst 
kõrgemale. Fred ja Emily ronisid veel mõne saja jala võrra kõrgemale ja 
olidki kaljude jalamil. Ainult madalad, tuultest jändrikud puud elustasid siin- 
seal surnuina mõjuvaid kiviseinu. 

Murray osutas alla. Seal, lahe selgel peegelpinnal, seisis mängukanniga 
sarnanev «Orion». Ümberringi, sadade nähtamatute miilide ulatuses sinasid 
ookeaniveed. Ookean oli rahulik, kuid tõusulained mürisesid nagu alati ja kal- 
judeall kees valge vaht. 

Varsti avanes rändurite silmile pikk kaljulõhang. Mööda graniitseina 
jooksis kümnete väikeste niredena vesi alla. See oli kosk, mis sai alguse 
kusagil mägede sügavuses pesitsevatest ojadest. Kosk väljus maapinnale 

kõrgel kaljudes asuvast hämarast mäelõhest, jooksis mööda järsku nõlva ja 
langes, kohisedes kaljult alla, liites lõhandiku põhjas oma veed jõe omadega. 

«Vean kihla, et nendes mägedes peituvad suured rikkused,» sõnas Murray. 
«Igaühel meist on kogutud päris paras kogus kullaliiva, mida me ojakaldal 
puhtaks uhtsime. Tahtsime hoida seda avastust saladuses, pöörduda kunagi 
sellele saarele tagasi ja hakata kullakaevandami-sega tegelema.» 


«Las sinu sõbrad otsivad siin kulda, kui nad soovivad,» sõnas Emily. 
«Isalt päritud väike varandus ja sinu kulla-liiv — sellest peaks uue elu 
korraldamiseks jätkuma.» 

«Sa unustad «Opheira» laadungi See oli sinu isa 

omand ning kuulub õigusega sinule. Kastid on tervenisti säilinud. Nüüd 
veel üks raske tõus mööda nõgu ja me kohtame koopas oma sõpru. Kuid, kurat 
võtaks, ma ei tunne seda kohta ära!» 

Teekond ülespoole mööda vastse laviini jälgi osutus väga raskeks. Mida 
kõrgemale rändurid tõusid, seda murelikumaks muutus Murray nägu. Kaugelt 
nägi ta juba, et kivimürakad olid paigast nihkunud. 

«Mu jumal,» sosistas ta, «sissepääs on täis varisenud!» 

Saabus õhtu. Murray oli kavatsenud ööbida koopas oma sõprade seltsis, 
kuid sissekäiku koopasse enam polnud ... 

Murray hakkas oma sõpru kõvasti hüüdma. Talle vastas tume kaja. Ta 
võttis õlalt püssi ja tulistas kaks korda, kuid häiris sellega ainult 
mägikotkaid. 

«Nad on hukkunud, Emily! Koobas sai nende hauaks. Tõepoolest, inimesi, 
kes pärivad Chiensfieldi vikondi tiitli, varitseb mingi kuri saatus. Ärgem seda 
kunagi meenutagem, mu armas!» 

Nad paljastasid pead ja põlvitasid mõne hetke lapse ja mõlema korsaari 
haua ees, tõusid siis vaikides ja asusid tagasiteele. Kuid nüüd kõndis Murray 
vaikides, langetatud päi. 

Hämaruses jõudsid nad järve äärde ja juba täielikus pimeduses sõudsid 
lootsikuga üle. Emily hakkas komistama ja lõi oma jala vastu puujuurikat. 
Fred võttis ta kätele. Neiu sulges silmad ja nõjatas oma pea mehe õla najale. 
Ta tundis end ujuvat kusagile sügavasse kuldsesse pimedusse. 

Kaldast poele miili kaugusel olid saarlased püstitanud jahionni. Fred 
kandis Emily katuse alla, süütas rasva-lambi ja tegi tule üles. Kui puud 
praksuma hakkasid, istus ta kivile ning hakkas neiu haiget jalalaba hõõruma. 
Emily vaatas teda ülalt alla. Ta pilgus helkis see kiirgav sära, mis süttib naise 
silmis tema elu kõige õnnelikumatel hetkedel. 

Pärast õhtusööki asetas Fred neiu loomanahkadest asemele, laotas siis oma 
mantli põrandale ja heitis tule äärde pikali. Ta ei maganud, vaid vaatas 
kustuvat tuld. Talle näis, et Emily on uinunud. Tasakesi kergitas ta end küü- 
narnukile, et neiule näkku vaadata. Kaks õrna kätt põimusid vaikselt tema 
kaela ümber. Ta võttis neiu pea oma käte vahele ja kaks hingust sulasid 
üheks. 

4. 


Kaotanud ettekujutuse ajast, kasutas Bernardito Luis stalaktiidilt langevaid 


tilku mitte ainult janu kustutamiseks, vaid ka kella asemel. Ta oli kindlaks 
määranud, et kauss täitub veega ääreni umbes kahekümne nelja tunni jooksul, 

ning pidas tühjendatud kausside järgi päevade arvestust. Ta toitus suitsetatud 
metssea- ja kitselihast, leivajäänustest ja niiskest jahust, mida segas veega. 
Sellega toitis ta ka last. Kogu leiva lõikas ta õhukesteks viiludeks, et see 
hallitama ei läheks. Niiskes õhus polnud karta, et viilud kõvaks kuivavad. 

Kapten oli jõudnud läbi uurida ka maa-aluse käigu parempoolse haru. See 
osutus pikaks ja keeruliseks, muutus järk-järgult madalamaks. Kohati rippus 
lagi nii madalal, et edasi pääseda võis ainult roomates. Mujal aga võis 
Bernardito püsti tõusta Ja ka siis ei ulatunud tema käsi laeni. 

Bernardito arvestuste järgi oli tal õnnestunud tungida parempoolse käigu 
lõppu alles koopavangistuse neljandal päeval. Siin, hargnemiskohast vähemalt 
kolmesaja jala kauguses, oli ta lõpuks sattunud kihilisele kiltkivist kaljule, 
millega maa-alune käik lõppes. Põleva tahi valgusel uuris vana korsaar kaljut 
ja avastas kitsa prao. Kui ta tulukese sinna juurde tõstis, vilkus see korra ja 
kustus. Bernardito pani kõrva vastu pragu ja kuulis voolava vee kohinat. Sulin 
oli nõrk ja ebaselge, kuid kahtlust ei võinud olla: kusagil kiltkivist kalju taga 
voolas ojake. Kui tal õnnestuks .mõned jalatäied kiltkivi lahti raiuda ning 
ojani jõuda, võimalik, et maa-alune jõesäng juhiks vangid pimediküst välja. 
Bernarditole meenus kaljulõhes asuv kosk. Ta peas vilksas oletus, et nad 
viibivad selle oja maa-aluse sängi naabruses. Pääsemisvõimalused suurenesid! 

Kang oli tal olemas. Bernardito süütas uuesti tule ja virutas kangiga vastu 
kaljut. Pehme kiltkivi tükk tuli kergesti lahti. Tööst haaratuna unustas 
Bernardito une, toidu ja mahajäetud lapse. Mõne tunniga oli ta pragu 
laiendanud, kuid kihiliste kiltkivide hunnik kasvas tal vööni. Edasine töö 
muutus võimatuks ja koopavang hakkas hunnikut ühtlaselt mööda kogu maa- 
alust kongi laiali ajama. Läbi prao tungis siia värsket õhku. Pärast rasket tööd 
tundis Bernardito hirmsat väsimust. Ta heitis selili ja 

jäi tukkuma. Järsku kuulis Bernardito läbi äiutava oja-kohina kauget 
koputust, kraapimist ja kriginat. 

Ta hakkas tagasi roomama. Kui pärast selle maa-aluse teekonna kõige 
vaevarikkamaid etappe Bernardito vahetevahel puhkama heitis, püüdis ta kõrv 
koputamist ja kraapimist palju selgemini. Lõpuks jõudis ta oma kongi. Tint- 
mustas pimeduses lamas laps vaikselt nahkkuuel, kuid nähes tulukest ja 
habetunud piraati, hakkas ta haledasti nutma. Väikemees väljendas sellega 
solvumist oma pika üksinduse pärast. Stalaktiidi alla pandud kauss oli ääreni 
täis ja väärtuslikud tilgad imbusid nüüd maasse. 

«Pojuke, varsti näed sa päikest ja lähed oma saarel jalutama,» kõneles 
Bernardito, silitades poisi käharaid. «Ma leidsin väljapääsu koopast, mõistad, 
väljapääsu, kuid see tuleb lahti kaevata, ning siis me sinuga... » 

Kusagil hakkasid kivid alla varisema. Miski mürtsatas ähvardavalt ja 
vangikongi seinad vappusid. Stalaktiit kukkus põrandale ja litsus kausi laiaks. 
Pimedus tihenes veelgi ning paks tolm ummistas vana korsaari ninasõõrmed, 
suu ja silmad. Ta tõmbus kössi ja kummardus surma oodates. Talle meenus 
korraga kogu elu, nagu oleks välgusähvatus tema minevikku valgustanud ... 
Kuid laevõlv püsis veel paigal ja mõistus polnud Bernardito peast lahkunud. 
Nüüd jäi kõik ümberringi vaikseks, helid vaibusid ja kapten mõistis lõpuks, 
mida need tähendasid. Nende koobast otsitil Nähtavasti oli Leopard 
avastanud, et koobas on sisse varisenud ja oli nõuks võtnud oma poja hauda 
lahti kaevata. Lõhkamise ajal olid madrused nähtavasti vastu koopa säilinud 

laevõlvi põrutanud ja see varises alla. Kui mäa-aluse käigu hargnemiskoht on 
ka ummistunud, osutub koopavangidele surm möödapääsmatuks! 

Suure vaevaga süütas Bernardito oma väikese tõrviku põlema. Kong oli 
terve, kui mitte arvestada lõhkamise tagajärjel allakukkunud stalaktiiti. 
Sissekäik maa-alusesse käiku oli aga poolest saadik ummistunud... 

Kapten kraapis mulla välja, puhastas käigu ära ja hakkas hargnemiskoha 
poole roomama. Kõikjal oli näha värskelt allavarisenud mulda. Ohk oli täis 
paksu tolmu. Kuid sissepääs parempoolsesse harusse oli vaba! 

Bernardito otsustas kolida umbkäiku ja püüda sealt maa-aluse jõesängini 
tungida. Jälle eraldas ta kõrv kopsimist. Tähendab kaevamistööd jätkusid, 
kuid kaptenil oli 

selge, et isegi kogu «Orioni» meeskonna jõupingutustega võis koobast 
lahti kaevata alles kahe-kolme nädala jooksul. 

Kartes uut allavarisemist, hakkas Bernardito roomates oma kraami ja 
varusid umbkäiku vedama. See oli põrgu-töö ja kestis vähemalt kaks ööpäeva. 
Nende päevade jooksul oli Bernardito rohkem kui üks kord täiesti nõrkemas. 
Jõuetuks jäänud laps ei karjunud ega nutnud enan. Ta oli nagu loomake kerra 
tõmbunud, tukkus tihtipeale, ärgates aga vaatas ükskõikselt oma habetunud 
kaaslast. 

Kui Bernardito oli uues korteris end välja maganud ja viimaste 
toidujäänustega keha kinnitanud, hakkas ta jälle tööle. 

Tema arvestuste järgi oli maa-alune vangistus kestnud juba kuus-seitse 
päeva, kui kolm tumedat tõuget taas maa-aluseid võlve vapustasid. 
Vulkaaniliste maaväringu-tega need ei sarnanenud, sest toimusid kusagil 
kõrval, koopa suudmes. 

«Lasevad kaljusid õhku!» urises korsaar ja viskas kangi kõrvale. «Kurat 
võtaks nende püüdlusi! Niimoodi võib kogu käik alla variseda.» 

Töö kulges kiiresti. Kiltkivi murdus kihtidena lahti. Ber-nardito töötas 
kirve, kangi ja tammepuust teibaga, mis asendas tal kiilu. Aeg-ajalt tundis ta 
värske õhu jahedaid puhanguid. 

Lõpuks, kolme-neljakümne tunni möödudes osutus kalju sisse raiutud ava 
küllaldaseks, et suruda sealt sisse õlad. Bernardito pani oma instrumendid 
kõrvale ja ronis auku. Ta pistis pea prakku ja hakkas pimedust uurima. 
Vulisedes ja loksudes voolas umbes kuus jalga allpool vesi. Tähendab käik 
mingisse maa-alusesse grotti või tunnelisse, mille põhja mööda jookseb vesi, 
oli lahti raiutud! 

Bernardito laiendas auku, pani peopesa lambi kaitseks ette ja valgustas 
tunnelit. Selle laevõlv oli umbes kahe jala võrra kõrgemal, all aga mustas 
hirmuäratavalt kiiresti voolav vesi. 

Laps magas. Bernardito lisas lampi rasva, pani selle nurka, asetas Charlesi 
kõrvale raamatu, selle peale aga tükikese leiba ja viilu kuivatatud liha. Siis 
võttis ta rihma vöölt, kinnitas selle oma teiba külge, mis oli surutud vastu 
läbipääsuava, vaatas magavat last veel kord ja laskus, rihmast kinni hoides, 
otse mustavasse vette. See oli väga külm ja mees pidi peaaegu kukkuma. Ta 
pesi näo ja käed, 

273 


jõi mõned sõõmud, viskus siis jäisesse voogu ja hakkas ujuma. 

Vool kandis teda täielikus pimeduses mõõda tunnelit edasi. Mitu korda 
põrkas ta vastu kive ja kaljunukke, kuid varsti puudutasid tema jalad 
madalikku ning Bernardito jõudis kaldakruusale välja. Vee kohina järgi oli 
mees aimanud jõe käänakuid. Oma teekonna algusest kuni madalikuni luges ta 
neid kaks. Edasi muutus tunneli võiv madalamaks ja vool kiiremaks. 

Kui Bernardito madalikult lahkus, viis vesi ta suure kiirusega edasi. Varsti 
hakkas ees nõrgalt helendama hall laik. Voolus pööras, veel kord ning 
Bernardito hakkas juba eraldama tunneli võlvi ja seina kontuure. Ta haaras 
kaljunukist kinni ning vaatas ettepoole. Ees, umbes viiekümne sammu 
kaugusel paistis valgus, päikesevalgus! 

Vesi voolas rippuva karniisi ääre alla. Bernardito ronis marrastunud 
põlvedel edasi ja pistis pea sädelevasse avasse. Tema ees laius silmipimestav 
avarus! 

Päikesevalgusest rahatuna kukkus ta kaljunukile, kust kosk, järsu nõlva 
kividel rõõmsalt hüpeldes, tormas lõhangu rohelisse sügavusse. 

Lõpuks vaatas Bernardito ringi. All nägi ta inimesi kirkade, labidate ja 
kirvestega. Päike oli juba loojenemas ja töö lõpetanud inimesed lahkusid 
kaljulõhest, tassides kedagi kanderaamiga. 

Kui kõik olid vaatepiirilt kadunud, tõusis Bernardito püsti, sooritas 
kaljunõlval pika ja vaevalise ringkäigu, püüdes läheneda nende vanale, 
sissevarisenud koopale. Hakkas juba hämarduma ja kaljulõhest puhus külm 
tuul. Bernarditol valutasid kõik kondid. Ainuüksi mõtte juures, et tal tuleb 
uuesti jäisesse vette sukelduda, raputasid teda külmavärinad. 

Pimedus saabus kiiresti, kuid koopa sissekäigu juures nägi Bernardito 
kaevurite töö jälgi. Ta oli imestunud selle üle, kui palju nad olid jõudnud 
puhastada: lahtikaevamisel töötas nähtavasti kogu laeva meeskond. Ühes 
kohas olid nad kaevamisega jõudnud isegi koopa põhjani. Muld ja 
kiviklibustik olid aetud valli, millel lebas raske lame kivi. 

Pimedas sattus Bernardito kangile ja tervele peene ja tugeva manilla nööri 
rõngale. Selle kõrval lebas kõtt mitmele inimesele määratud toiduainetega. 
Tõrvatünn ning kümmekond takkudesse mähitud latti olid nähtavasti öiste 

tööde jaoks valmis pandud. Bernardito kinnitas oma keha leivakannikaga, 
tõstis koti selga, võttis kangi, nööri ja tõrviku-ning läks tagasi kose juurde. 
Tunneli madala avause ees kapten ohkas, süütas oma tõrviku ja astus vette. Ta 
kummardus ja oligi jälle tunnelis, kus voolus hoovas nagu Aidhese igavese 
pimedusega kaetud Lethe. 

Toetudes kangi abil põhja ja võideldes tormilise hoovusega liikus mees 
samm-sammult edasi nagu muinasaegne Charon sünge Styxi ' vetes. 

Jõudnud madalikule, puhkas ta veidi. Ta jalad olid külmast kanged ja süda 
kloppis kõvasti. Edasi muutus voolus 


! Kõik võrdluskujud on siin võetud vana-kreeka mütoloogiast: Lethe — 
unustustejõgi, must jõgi surnute maa-aluses riigis Aidheses, Styx — igavesti pimedusega 
kaetud jõgi, mida mööda Charon veab oma lootsikuga surnute hingi teise ilma. 

nõrgemaks. Bernardito jättis nööri madalikule ja käänakuid lugedes hakkas 
jälle ülespoole liikuma. Pärast teist käänakut tõusis ta veel umbes kahekümne 
sammu võrra ning nägi võlvi all musta auku ja allarippuvat rihma. Kogu jõudu 

kokku võttes ronis ta üles, sirutas tõrviku august sisse ning tungis maa- 
alusesse varjupaika. Rasva-lamp oli ümber aetud ja kustunud. Poissi 
varjupaigas polnud... 


5; 


«Orioni» peremees ja Charlesi saare kuberner sirutas käe joogiklaasi 
poole, mille arst oli pannud lauakesele surija ette. See sisaldas tinktuuri 
ravimtaimedest, mida Murray oli saarel korjanud. Oma rännakute ajal India 
džunglites oli ta tähelepanelikult uurinud arstimisviise, mida posijad ja 
preestrid kasutasid Bengaali üksildastes külades. Ta oli nende kunsti õppinud 
ning saarel viibides tuli tal ravimtaimede head toimet rohkem kui ühel korral 
iseenda ja oma sõprade abistamiseks proovida. Need ravimtaimed olid 
euroopa meditsiinile tundmatud. Laevale kolides oli Murray võtnud onnist 
nõu tervendava tiriktuuriga kaasa. 


On teadmata, kas aitas haiget india palsam või tema elujõud, kuid doktor 
Gracewelli patsient sai pikkamööda isegi surmast jagu. 

Kui kriis oli möödunud ja haige pulss kõigi ootuste kiuste ikka veel lõi, ei 
uskunud doktor iseennast, kui tema kõrv selle väsimatu kurja südame lööke 
kinni püüdis. Imestusest rabatuna teatas ta viivitamatult kõigile, et võib loota 
haiguse head lõppu. 

Laeva meeskond pidi koidikul minema saarele, et jätkata eelmisel päeval 
alustatud töid koopa lahtikaevamisel. Teade lapse hukkumisest vapustas nii 
peremehe sõpru kui ka vaenlasi, ning kapten Brantley andis peaaegu kõik 
madrused Murray käsutusse. Alfred oli endale võtnud väljakaevamistööde 
juhtimise. 

Kuuldes haige seisukorra paranemisest, pani Murray selle oma ravimi 
toime arvele ning andis nõu hoida esialgu kurba sõnumit patsiendi eest 
saladuses. 

Väljakaevamistöid teostati neli ööpäeva. Kui kaevurid olid allavarisenud 
kaljuni jõudnud, andis Murray käsu puurida sellesse augud ning lõhata ta 
püssirohu abil. 

Pärast plahvatust avastati mõned esemed — tood] välja labidas, mõned 
püssiosad ning, mis peamine, leiti verejälgi ja purustatud luid. 

Pärast seda käskis Murray töö viivitamatult lõpetada. Mullast ja kividest 
puhastatud platsile kaevati midagi hauakünka taolist. Hauale asetati plaat 
rohmakalt raiutud ristiga... 

Kui saare kuberner teadvusele tuli, jõi ta kõigepealt klaasist tinktuuri ära 
ning nõudis pastori enda juurde. Pastor Redlingu sõnaahtrusest oleks ka 
Giacomo Grellist vähemtaibukas inimene võinud mõttele tulla, et midagi oli 
juhtunud. 

Grelli andis käsu viia end tekile. Siin avastas ta, et laev oli inimestest 
peaaegu tühi. Otseteed nõudis ta Mortoni enda juurde kajutisse ja sai kogu 
kibeda tõe teada. Kui jurist oleks ära minnes tagasi vaadanud, oleks tema 
silme ette kerkinud tema elu kõige imepärasem vaatepilt: Giacomo Grelli 
silmis oli pisar, esimene pisar pärast täisikka jõudmist. 

Kaks päeva ei puudutanud Grelli toitu ega lasknud kedagi enda juurde. Kui 
9. jaanuari hommikul talle teatati, et laipade jäljed on avastatud, käskis ta 

valmistada kanderaami ning asus nagu rooma patriits oma alluvatest kantuna 
teele. 

Teda viidi kuni lõhanguni, siis asetati kanderaam hiigelkalju ette 
sissevarisenud koopa juurde. Ta andis käsu varustada kakskümmend inimest 
peitlitega ja ehitada midagi tormijooksuredelite taolist. See salk raius 
kaljusse mälestuskirja. Grelli pöördus laevale tagasi ja käskis juba järgmisel 
päeval ankru hiivata. 

«Opheira» laadung, mis oli peidetud saare põhjaossa, viidi paatidega 
«Orionile». Vastu vaidlemata tunnistas Grelli selle leedi Emily omandiks. 
Meeskonnale seletati, et see laadung kuulub Murrayle ja oli pärast laevahukku 
päästetud parvel. 

Laadimise ajal käis Murray koos leitnant Wantiga tuttaval liivaseljakul: 
saarlane heitis hüvastijätupilgu saatuslikule koopale, kus leedi Emily oli 
ennekuulmatu ennastsalgavuse hinnaga tema elu päästnud. Mõtteisse vajununa 
ei märganud ta, et leitnant Want uurib teraselt mingit eset liival. Avastatud 
leid pani leitnandi mõtlema, kuid meremees ei lausunud Murrayle sellest 
sõnagi ja heitis talle vaid uuriva pilgu ... 

10. jaanuari hommikul tõstis «Orion» purjed ja väljus ettevaatlikult lahest. 

Veel eelmisel päeval oli kapten Brantley käskinud Kal-jtttippu Briti lipu 
heisata. «Orion» saluteeris lipule kahuri-pauguga ja võttis kursi Kaplinnale. 
Varsti haihtusid saare kontuurid hukkunute haua ja mäetipus lehviva lipuga 
priki ahtri taga. 


6. 


Märg, külmanud ja jõuetuseni väsinud Bernardito Luis tormas maa-aluse 
käigu suudme poole, needes ennast sellepärast, et oli unustanud ava kividega 
sulgemast. Võibolla on janust piinatud laps kaljuava juurde roomanud ja vette 
kukkunud? 

Kapten valgustas tõrvikuga käiku. E1, lapsest polnud mingit jälge... Ja 
vaevalt olekski poiss julgenud pilkases pimeduses käigu sügavusse ronida! 

Vana korsaar võttis märja särgi ja lühikese karusnahkse vesti ült, hõõrus 
jalad soojaks ning tõmbas endale selga kuiva kuue, mis alles hiljaaegu oli 
veel lapse asemeks olnud. Ta oli juba unustanud, et röövitud poiss oli talle 
kättemaksuvahendiks; nüüd mõtles ta temale kui ainsale olendile, kellega võis 
vangisoleku üksindust jagada. Märgates põrandal pildiraamatut, tundis 
Bernardito jälle kõditavat tompu kurgus... 


«Nüüd peab ka Greili oma Charlie't hukkunuks ... Lapse surm on minu ja 
mister Fredi relvituks jätnud. On saabunud rasked ajad! Pedrota saavad 
madrused minust näljutamisega jagu ja lasevad kusagil mägedes maha, Fredi 
ähvardab aga nüüd iga hetk kättemaks... Kui «Orion» lahkub, ilma et oleks 
mind avastanud, jään ma üksinda nagu rist teeveerel. 00, karramba!» 

Sel hetkel kuulis Bernardito sahinat ja arvas, et rott oli pugenud 
varjupaika. Ta tõstis pea ja silmas tõrviku valgusel Charlesi. Laps ronis 
parajasti neljakäpukil maaaluse käigu karniisi alt välja. 

«Pojuke!» tuli Bernardito rinnust oie ning, uskumata oma ainsat silma, 
sirutas ta lapsele käed vastu. 

«Onu!» ütles mullane olend. «Kuhu sa kogu aeg kaod?» 

«Aga kus sina olid, pojuke?» 

«Ma läksin sind otsima, onu. Ära roni enam üksinda minema !» 

«Ei, pojuke, nüüd jääme alatiseks kokku. Ma leidsin väljapääsu ning 
niipea, kui olen veidi puhanud, läheme sinuga päikese kätte. Noh. Leopard 
Greili, varsti muutud sa mul taltsaks nagu kassike!» 

Bernardito söötis oma kasvandikul kõhu täis, süütas siis rasvalambi ja 
kustutas tõrviku Nad jäid jälle hämarusse, mida valgustas ainult «hundisilm», 
nagu Pedro oli seda koopalampi nimetanud. 

Mõne tunni pärast tundis Bernardito endas küllalt jõudu, et teele asuda. 

«Noh, pojuke, nüüd ei tohi sa enam midagi karta. Me ujume sinuga päikese 
poole. Ära nuta ning hoia mul kaelast kõvasti kinni. Meie raamatu järele tulen 
ma siia mõni teine kord.» 

Bernardito tegi seljakoti kahte nurka augud, pani poisi sellesse ning 
tõmbas tema käed aukudest välja. Laps oli justkui suurte pükste sees, kust 
ainult pea ja käed välja ulatusid. Bernardito tõstis koti endale selga ja tõmbas 
rihmad kaenla alt läbi. Nüüd oli poiss tugevasti tema külge kinni seotud ega 
takistanud sealjuures ujuja liigutusi. Kapten võttis põleva tõrviku ja ronis 
kohisevasse veevoolu, tundes kaelal lapse sooja hingust. 

Kiire vool rabas teda jalust. Vööni vees, kangiga vastu kivist põhja 
toetudes, liikus Bernardito aeglaselt edasi. Maa-alune jõgi undas tunneli 
võlvide all ähvardavalt. Kaks korda kukkus vana korsaar maha, pillas tõrviku 
vette nirfg kaotas siis kangi. Kuid ta ei tohtinud kummarduda ja seda otsida, 
sest vesi ulatus talle juba rinnuni ning lapsele tema seljas öjeks see võinud 
kurku valguda. Järsku kadus põhi Bernardito jalge alt. 

«Pea kõrgemale!» hüüdis korsaar poisile ja tema hääle kõla oli veekohinast 
tugevam. 

Bernardito hakkas ujuma. Varsti viis pöörane vool ta viimase käänaku 
taha. Seal lõpuks oligi karniis! Hiigla pingutusega toetus mees kätega vastu 
rippuvat võlvi ning laskus põlvili, vajudes kaelast saadik kobrutavasse 
vette... Karniisi alt tundis ta metsalõhnadega segunenud värske tuule hingust. 
Kõikjal ümberringi kajas lõhangusse langeva kose kohin. 

Bernardito sukeldus hetkeks ning, haakudes kätega kivide külge, oli ta 
sekundi pärast teispool karniisi. Läbipaistvas, juba helenduvas taevasinas 
sirasid kustuvad tähed. 

Vana korsaar rebis koti seljast, haaras poollämbunud lapse kätele ja 
hakkas tema siniseks tõmbunud keha hõõruma. Poiss avas oma tumedad 
silmad, aevastas ning hakkas sügavalt ja ühtlaselt hingama ... Bernardito 
silma ees hakkasid vilkuma mustad sädemed ja ta vajus lapse kõrvale. 

Kauget kahurilasku. kuuldes toibus kaljunukil magav mees. Päike seisis 
kõrgel mäetippude kohal. Oli soe. Linnud siristäsid. Kusagilt metsast kostis 
koera haledat haukumist. Kapten kergitas end, silitas hellitava päikese all 
kõvasti magavat last ja nägi äkki vasakul kõrgel enda kohal kirja. Paljale 
kaljule oli suurte tähtedega raiutud: 


Kapten Juan Maria Carlos Ferdinand Bernardito Luis 
ei Gorra, 
Madrus Pedro Philippo Hotnez, 
Väikelaps Charles Francis Righland, 

vikont = Chiensfield 
on hukkunud siin 1. jaanuaril 1773. aastal. 
Reguiscat in pace'. 


' 


Ümberringi kümnete kilomeetrite ulatuses nähtava ookeani sinistel vetel 
nägi Bernardito «Orioni». Purjed tuult täis, imepisike nagu kreeka pähkli 
koor, oli laev juba kadumas hommiku läbipaistvasse uduvinesse. 


Veebruarikuu esimestel päevadel jäi «Orion» Kaplinna sadamasse 
ankrusse. Kaks paati viisid mingi raske laadungi kaldale. 

Laadungi omanik oli pikakasvuline, avala päevitunud näoga džentelmen. 
Pikemalt kauplemata üüris ta oma valdusse poole Ameerikasse New Orleansi 
suunduva väikese laeva trümmist ning mõne päeva pärast lahkus sellel laeval 
Aafrika sadamast. Ärasõidul tulid sadamasillale päevitunud reisijat ja tema 
kaaslannat saatma ainult «Orioni» esimene abi leitnant Want ja tema pruut 
miss Mary Morton. Nad lehvitasid kaua lahkuvale purjekale järele. 

Tekil seisis pikakasvulise džentelmeni kõrval ilus, suurte kiirgavate 
silmadega noor leedi. Nad hoidsid teineteisel 


«Puhka rahus» (ladina keeles). 

käest kinni ja vaatasid kajakaid, kes väikest laeva kuni avamereni saatsid! 
Teenijatest oli leedil kaasas ainult prantslannast toatüdruk. 

Prikk «Orion» täiendas oma varusid ja liikus edasi põhja poole. Märtsis 
jõudis ta Gibraltari ning jäi siin, Vahemere vetes, külg külje kõrval seisma 
suurepärase ookeaniristlejaga «Tiivuline». Mõlema laeva mastides lehvivatest 
Briti lippudest allpool heiskasid «Orioni» ja «Tiivulise» kaptenid, härrased 
Brantley ja Blackwood vimplid vikont Chiensfieldi vapiga: kaks liiliat 
kuldsel kilbil, puhkav lõvi ja helesinine lint pealkirjaga: «Et pacem belium 
finit» '. 

Vikont ise lahkus oma kajutist «Orionil», külastas kapten Blackwoodi, 
mille järel «Tiivuline» võttis kursi Ameerika randadele, prikk «Orion» aga 
sõitis Inglismaale. 

Kuu möödudes pärast vikondi tagasipöördumist oma sugukonna pesasse 
vormistasid kontori «Thompson ja poeg» juristid lõplikult vikont Righlandi ja 
tema endise naise, sündinud miss Hardy abielulahutuse. Kuulduste järgi ole- 
vat viimane abiellunud Ameerikas kellegi Virginia skvairi Alfred Murrayga. 

Õige pea, suurepärasel juulihommikul, laulatas pastor Thomas Redling 
Boltoni toomkirikus kaks abielupaari. 

Söör Frederic Righland, vikont Chiensfield abiellus oma lesest naabrinna 
leedi Ellen Stanfordiga, sündinud miss Grajiam. Kuningliku laevastiku 
ohvitser Edward Want laulatati samal hommikul Chiensfieldi mõisavalitseja 
tütre miss Mary Mortoniga. 

Õhtul pärast laulatust sõitsid mõlemad noorpaarid pulmareisile — esimene 
Skandinaaviasse, teine Prantsusmaale ja Itaaliasse. 

Tund aega enne vikondi lahkumist astus tema kabinetti noor toapoiss 
Anthony. 

Ta vaatas mehele otse silmi ning ütles vaikselt, kuid otsustavalt: 

«Sinjoore, ma ei ole teid mitte ainult truult teeninud ... vaid ma 
armastasin teid ja oleksin võinud teie eest ka oma elu anda ... nii kaua, kuni 
ma ei teadnud, et olete süüdi minu õe Dorothy häbistamises ja õnnetuses. 
Täna lahkun ma koos õega jäädavalt teie katuse alt ja jätan teid teie 
südametunnistuse hooleks. Hüvasti!» 


1 «Rahu kroonib sõda» (ladina keeles). 

Söör Frederic Righlandi ja tema abikaasa tõld seisis juba ukse ees. 
Omanik vaatas aknast välja ja nägi selle kõrval talumehe viletsat vankrit. 
Anthony juhtis majast välja oma õe Dorothy, kes oli riietatud vanasse 
reisimantlisse. Nad istusid vankrile ning Chiensfieldi peremehe silme 
ees vilksatas viimast korda nägu, mis sarnanes kurvapalgelise madonnaga 
itaalia lõuenditelt. 


Teine osa Kapten Bernardito vennaskond 
Üheteistkümnes = peatükk 


MUINASJUTT ÜHESILMALISEST SAATANAST 


1. 


Aastad möödusid... Oli tuhmumas lehestiku sügisene kullatis. Nagu 
vanasti, nii ka nüüd rändasid linnud mööda vanu lennuteid, et vaikses põhjas 
kasvatada suve jooksul üles oma pojad, sügisel aga pöörduda nendega soojade 
merede randadele ... Ookeanid hingasid ühtlastes tõusudes ja mõõnades, 
tormid panid vahetevahel maapinna vappuma, tõusulained lõhkusid teravaid 
kaljurahne, muutes need ümaraks kiviklibustikuks ... 

... Rasvaküünal lae alla riputatud laevalaternas valgus-| tas onni sisemust 
ja mehe kummargil pead. Tema vasaku isiirrfi koobas oli õõnes, näolt võetud 
must side aga vedeles laual. Mehe kõrval, asetanud lõua kätele, istus lokkis 
peaga poiss. Väikese akna taga, millel klaaside aset täitis pinguletõmmatud 
lambapõis, vingus tuul. Vahel puhus ta sademeid koldest ja siis sättis poiss 
raudplaati, mis sulges ahjusuuet. Mõlemad onnielanikud vaikisid. 

Mees pani meisterlikult valmistatud osadest väikest ambu kokku. Nõva 
otsa kinnitas ta tugeva painduva vibu ning seadis mägikitse jalasoontest 
punutud vibunööri. Kümmekond sulgedega kaunistatud raudotstega noolt olid 
juba pistetud laua äärel lebavasse väheldasse tuppe. 

Väikese omatehtaid pööra abil tõmbas mees vibunööri pingule, kinnitas 
noole õnarusse ja andis relva poisile, iis osutas ta seina külge kinnitatud 
lauatükile. Täiskasvanu ja laps mõistsid teineteist sõnadeta. 

Poiss surus ammu vastu õlga ja sihtis lauatükki. Mees sättis poisi vasakut 
kätt, et lahtilastav vibunöör seda ei 

vigastaks. Hetk hiljem kuuldus vibunöõri helin, lühike vihin, tume löök 
ning pooleks lõhenenud lauatüki raksatus. 

«Tubli poiss!» ütles mees ning tõmbas noole ettevaatlikult seinapalgist 
välja. 

Niipea kui esimene sõna oli lausutud, hakkas poiss kiiresti ja elavalt 
kõnelema, nagu oleks ta koormavast vaikimisest järsku vabanenud: 

«Onu Tobby, täna mängime juba lõunast saadik tumm-mängu. Mulle see 
eriti ei meeldi... » 

«See on väga tähtis mäng, Lie,» vastas mees, «ja sa pead seda armastama. 
Jahil ja sõjas tuleb tihti vaikida. Seal pole mahti pikalt seletada ja vahel ei 
tohi üldse kõnelda. Kui tahad kütiks ja sõjameheks saada, pead õppima mind 
vaikides mõistma ja isegi minu pilgu käsul tegutsema. Täna olen sinuga väga 
rahul, väike Lie.» 

«Me siis vaatame täna meie raamatut?» 

«Ei, raamatust loed sa mulle homme midagi ette. Teed 
ju seda kiiremini kui mina.» 

«Onu Tobby, jutusta siis muinasjuttu Ühesilmalisest Saatanast!» 

«See on õudne muinasjutt, poiss. Ei ole hea seda vastu ööd pajatada.» 
«Pole sugugi õudne, onu! Ma ei karda enam Ühesilmalist Saatanat ega 
ehmataks, kui ta isegi meie juurde tuleks... Sina ei karda ju teda samuti, onu, 

mis?» 

«Noh, mind ta arvatavasti ei puutuks... Hea küll, Lie, jutustan pärast 
õhtusööki.» 

Mees kattis vasaku silmakoopa musta sidemega ja süütas mereteokarpidest 
küünlajalas rasvaküünla. Ta jättis selle poisile, ise aga võttis laterna, viskas 
kaheraudse püssi õlale ning väljus onnist. Õues valitses pimedus, puud 
paindusid ja sahisesid tuule käes. Läbi kohina eraldas mees saare kaljuselt 
rannikult kostvat meretõusu mühinat. Ookean möirgas. Pilv kattis tähed 
üksteise järel kinni. 

«Täna on kahekümne üheksas mai — siin on sügis, kodus on meil aga 
apelsinid ammu õitsenud,» pomises saarlane. «Charlie on valinud sobiva 
päeva, et kõnelda Uhesilmal-fsest Saatanast! Euroopas hakatakse vististi 
hauda saare! juba unustama... kuid pole viga, Inglismaal rõõmustab veel nii 
mõnigi vana Bernardito elluärkamise üle!» 

Õues kõlises kett ja hall vari liikus piki planguäärt. 

«Tss, Karramba!» hüüdis peremees lonkavale emahundile, kes oli 
kahemeetrisest kitsast urust välja hüpanud. 

Kaitseks vihma eest oli uru sissekäigu kohale ehitatud väike räästas, uru 
põhjas lebas hunnik heinu ja kaltse. 

Balti metsades sündinud Karramba oli toodud kunagi Riiast Inglismaale. 
Jeffrey MacRayle, kes ostis «Põhja-Briti Kaubakompaniile» metsamaterjali 
kokku, oli selle hundikutsika saatnud Chiensfieldi väikesele Charlie*le 
kingituseks. Seejärel sooritas noor hunt veel ühe merereisi: poisi 
meelelahutuseks võeti lõbus kutsikas «Orioniga» kaasa. Pärast koopa 
sissevarisemist ja valevikondi tervenemist oli doktor Gracewell käskinud 
koristada kõik, mis võis isale tema värsket kaotust meenutada. Ühis-kajutist 
viidi ära poisi kõrgete jalgadega tool, kutsika-puuri vedas aga doktor ise 
kaldale, kus kinkis väikesele vangile vabaduse. Peagi sattus loom ühte 
saarlaste ülesseatud lõksu ja Charlesi kirjeldamatuks rõõmuks toodi ta 

vigastatud käpa pärast onni. Nüüd oli see juba kuueaastane, väga suur ja kuri 
emahunt, kes veetis oma elupäevi keti otsas. 

Bernardito astus lauta ning luges aluspõhul lamavad metskitsed üle. 
Kodustatud kurg, mõned lühikeseks pügatud tiibadega haned ja pardid ning 
madalas laudpuuris elunevad pooltosinat jänest Virgusid laterna valgel. Tuvid 
hakkasid räästa all liigutama ja kudrutama. Suur must koer aga ronis lauda 
sissekäigu juures asuvast putkast välja. 


«Sa ei maga, Neero?» sõnas mees. «Istu natuke ketis, kuni unustad, kuidas 
asja eest, teist taga metslinde mööda saart taga ajada.» 

Bernardito tõmbas laudale riivi ette ning avas naaber-ehitusse viiva 
madala ukse. Selle ehitise katus oli poole jala ulatuses mulla ja 
murumätastega kaetud, kusjuures muru oli nii tihe ja lopsakas, et ehitis 
kõrgus hoovi keskel nagu väike roheline küngas. , Siin hoidsid saarlased oma 
toiduvarusid. Bernardito võttis juustupea, suitsukala ja. kitsepiimaga täidetud 
puunõu ... Kui ta onni tagasi pöördus, oli poiss kõik instrumendid seinale 
riputanud ja põletas nüüd prahti koldes. Mõlemad pesid seina külge kinnitatud 
veenõus käed puhtaks ja istusid valgeks kaabitud tammelaua äärde. Poiss 
vuristas kiirkõnes palve maha ja ootas, kuni tema kaaslane leivakaku pooleks 
murdis. 

Alles pärast seda asus ta toidu kallale. Mees osutas peaga katkisele 
asemeriidele uksepaku juures: 

«Kus on Karneero? Ma pole teda terve õhtu näinud. Hüüa teda, Lie, ja 
anna talle süüa. Homme katsu järve ääres ära käia, võta oma amb ja Karneero 
kaasa. Ehk õnnestub sul mõnd parti maha lasta.» 

Poiss astus esikusse ning hüüdis heledalt oma väikeste kopsude täie jõuga: 

«Karneero! Teravkõrv!» Tema lapsehääl tungis hädavaevalt läbi tuule- ja 
metsakohina. 

Bernardito vaatas uksest välja. 

«Pfüü, pfüü, pfüü!» vilistas poiss peenelt. 

Taevas oli vahetanud musta värvi määrdunud halli vastu ja rippus nüüd 
madalal mere kohal. Kuu oli metsa tagant välja roninud ja valgustas pilve 
serva, mis tuprus nagu Suits. 

Bernardito asetas kaks sõrme suhu. Poiss tõmbus kössi ja toppis kõrvad 
kinni: näis, et läbilõikav heli kajas kõigis saare nurkades vastu. Selles 
sillerdavas, tõeliseft röövellikus viles kõlas justkui midagi ähvardavat. 

Lähedusest kostis kähe urin ning väravasse tehtud augu kaudu puges hoovi 
suur karvane loom, kes hoidis midagi hambus. Loom lipsas inimestest mööda 
otse onni. See oli väga suur koer lüheldase, matilt helkleva karvaga. 

Oma päritolu eest oli Karneero tänu võlgu laevakoera Neero 
kergemeelsusele. Mõni tund enne «Orioni» ärasõitu oli Neero otsustanud 
sooritada saarel jalutuskäigu. Ta jäi viimasest paadist maha ega pöördunudki 
enam prikile tagasi. Saarlaste juures leidis ta ulualuse ning sõbrunes hiljem 
vangistatud emahundi Karrambaga, kes kinkis onnielanikele teravakõrvalise 
kutsika. Viimase nimi sea-tigi ema ja isa nimedest. 

Kaugelt võis Karneerot pidada suureks hundiks. Kõrge otsaesisega 
peakoljul seisid erksad valvsad kõrvad. Helehall kohev karv looma võimsal 
rinnal oli praegu verine. Kui poiss onni astus, pani loom kitsetalle tema jalge 
ette. Siis ajas ta oma tohutud käpad laiali ja seisis nagu võidukas poksija 
areenil võidetud ohvri kohal. 

«Toida teda hästi, Charlie, anna talle parim tükk!» hüüdis Bernardito. 
«Kui ta jagab oma saaki sõpradega ega hoia seda ainult endale, võivad ka 
sõbrad temale alati loota.» 

Poiss hoolitses koera eest, riietus siis lahti ja puges 

villase teki alla. Bernardito puhus laternatule, istus kolde äärde ning läitis 
piibu. Tuli helkis kapteni halliseguseil juustel ja korjtsudevõrguga 
ümbritsetud silmade, pikenenud nina ja karmi lõuaga päevitunud näol. Avatud 
kaelus ja üleskääritud särgikäised paljastasid pronksivärvi rinda ja nii selgesti 
väljajoonestunud lihaseid, et jäi mulje, nagu oleks kannatlik kujur neid eluaja 
voolinud. 

Peale vasaku siima, mille Bernardito oli nooruses kaotanud, polnud tal 
ühtegi hammast suust ega isegi juuksekarva peast langenud ning ta ei teadnud 
midagi haigustest, välja arvatud troopikapalavik, mis oli teda «Mustal 
Noolel» voodisse sundinud. Kuus haava olid kapteni kehale armid jätnud, 
kuid ükski arst polnud veel tema asemele lähenenud. 

Bernardito puhus piibust suitsupilve ning jälgis, kuidas see viirudena 
koldesse kadus. 

«Kuula nüüd lubatud muinasjuttu, Lie,» ütles ta. «Kord sõitis Ühesilmaline 
Saatan oma musta laevaga. Järsku nägi ta Türreeni meres ühe lahe kaldal 
kõrget kaljut ja selle otsas kolme inimest, suitsevad püssid käes. Terve rood 
kuninglikke jäägreid oli kalju ümber piiranud ja nendel kolmel oleks halvasti 
läinud ... » 

«Ei, ei, onu Tobby, nii see lugu ei lähe,» hakkas poiss vastu. «Nõnda pole 
huvitav, hakka aga otsast peale!» 

«Sa oled ju muinasjutu algust juba kuulnud, Lie!» 

«Mis sellest, jutusta algul Hispaaniast.» 

«Noh, hüva, Lie, kuula siis algusest peale.» 


2: 


«... Elas kord Kataloonias noor vaene hidalgo*. Tema nimi oli don 
Bernardito Luis ei Gorra. Hispaanias armastavad vanemad anda oma võsudele 
väga palju nimesid, oletades, et sellega suureneb lapsel kaitsepühakute arv. 
Sellepärast kõlas hidalgo täielik nimi, mis talle ristimisel anti, kui sa seda 
teada soovid, järgmiselt: don Juan Maria Carlos Ferdinand Goncalves 
Dominieus Isabella Rodrigues Sebastian Nicola Christophorus Anjelo Dolores 
Bernarditö Luis ei Gorra. 

Nagu näed, oli Bernarditol väga palju taevasi kaitsjaid, 


* Hidalgo — XVIII sajandi keskpaiku väikese maavaldusega hispaania rüütel, hiljem 
— vaesestunud väikeaadel. 

kuid maistest oli tal ilmselt puudus! Vana hidalgo, kavaljeero” isa, oli oma 
poega vehklema, sõna pidama ja surma põlgama õpetanud, kuid päranduseks 
jättis temale vaid kõlavad nimed, poollagunenud maja ühes linnakeses 
Barcelona lähedal ja lombaka hobuse. Kui isa suri, käis Bernardito 
üheksateistkümnendat aastat, tema õde aga alles viieteistkümnendat. 

Donna Estrella, nii oli nende ema nimi, kasvatas oma lapsi väga ranges 
vaimus. Bernardito õde senjoriita Dolores sirgus väga ilusaks ja aupaklikuks 
neiuks. Vend armastas teda õrnalt ja palavalt, ning tema vastas vennale 
samade tunnetega, olles uhke mitte üksnes tema osavusele mõõga 
käsitsemises, vaid ka mõningaile raamatutest ammutatud tarkustele. 

Vaatamata senjoriita Doloresi noorele eale polnud tema süda enam vaba. 
See kuulus sihvakale meremehele, don Ramon de Garciale. Senjoriita Dolores 
oli juba oma sündimispäevast saadik selle noormehega kihlatud. Neiu rinnal 
rippus alati talisman noormehe kujutusega, don Ramoni mõõgarihma aga 
kaunistas lint senjoriita neitsilikust palmikust. 

Mereväeohvitser Ramon de Garcia oli Bernardito lähim sõber, kuigi oli 
viimasest kolm aastat vanem. Bernardito täitis suure hoolega salajase 
postimehe kohustusi sõbra ja õe vahel. Ka tema ise tahtis meremeheks saada. 
Mitmeid kordi oli ta käinud merel Kataloonia kalurite paatidega ja kometil, 
kus suurtükiülemaks oli tema sõber Ramon. Bernardito mõistis meremeeste 
keelt ning oskas purjesid seada niisama hästi kui ratsutada ja mõõka 
käsitseda. 

Kord jalutuskäigul nägi senjoriita Doloresi vana hispaania grand, 
ulatuslike maavalduste omanik ja hoovkonna kõrge aukandja, keegi don 
Salvador Morillo del Portes. Kuningas oli don Salvadori pealaest jalatallani 
oma soosingu ja heldusega üle külvanud ning viimane pani oma julmuse ja 
upsakusega kogu ümbruskonna värisema. Teda kartsid kõik, paljud libitsesid 
ja alandasid end tema ees, ent tema käes oli suur võim ja ta ei arvestanud 
kedagi peale... nii imelik kui see ka oli, Bernardito ja Doloresi 
poolkerjusest isa. Tähtis grand vihkas, kuid ühtlasi kartis vana hidalgot, kuigi 
oli korduvalt püüdnud.talle oma petlikku sõprust kaela määrida ... » 


Kavaljeero — rüütel, aadlik, härra Hispaanias. 

«Onu Tobby!» kõlas pimeduses poisi õrn hääleke. «Jutusta, miks. kartis 
don Salvador Bernardito isa. Sa pole ju mulle kunagi sellest rääkinud!» 

«Sul pole kerge mõista seda põhjust, väike Lie, kuid püüan seletada, nagu 
oskan ... 

Nood aastad olid hispaania rahvale väga rasked ... Kui Bernardito isa veel 
noor oli, suri vana julm kuningas. Tema nini oli Carlos II, ta oli olnud sünge, 
kuri, jõhker ja lapsik: tema armastatuimaks ajaviiteks oli õngemäng! Ning kui 
ta kadetsevad silmad olid igaveseks sulgunud, algasid riigis lahkhelid: 
Hispaania troonile oli korraga kaks pretendenti, sest vana kuningas polnud 
pärijat jätnud. Mõlema võistleja vahel puhkes julm sõda. Üks nendest oli 
prantslane — Anjou' hertsog Philippe, teine — neetud sakslane Karl, Austria 
Habsburgide perekonnast. Seda sõda nimetatigi sõjaks Hispaania trooni 
pärast. Philippe'i poolt olid prantslased, Karli poolt inglased ja hollandlased. 
Kuid ausatele hispaanlastele ei meeldinud, õigust öelda, ei üks ega teine ... 

Vaesestunud ja laostunud maa lausa kubises võõramaalastest. Sõjaõnn 
naeratas kordamööda nii ühele kui teisele. Kord hõivasid Karli väed Madriidi 
ja Philippe*l tuli taganeda, siis võttis võimu Philippe ja Karlil läks täbarasti. 
Sellest sõjast võttis osa ka Bernardito isa, kes juhtis hispaania jalaväe roodu 
ja võitles Anjou' Philippe'i eest: Hispaania aadlikud kõnelesid nimelt, et 
Carlos oli oma trooni temale pärandanud. Kuid niipea, kui see «seaduslik» 
pretendent oli vallutanud Aragoonia provintsi, jättis ta rahva otsekohe 
endistest vabadustest ilma. Bernardito isa kuulis sellest suure pahameelega. 
Kui aga uus kuningas teatas, et «Pürenee mägesid pole enam» ja allutas riigi 
võõramaalastele — prantslastele, läks Bernardito isa erru ning loobus 
kuninglikust palgast... Kas sa, poiss, magad juba?» 

«Oh ei, onu Tobby, muidugi mitte!» 

«Niisiis, enne erruminekut oli Bernardito isa teeninud don Salvadori 
väeosas. See suursugune grand oli nime poolest väeosa komandör, ise aga 
tegeles hoopis muude asjadega... Kord öösel, kui Karli väed olid jälle peale- 
tungi alustanud ja kuningas Philippe'i ähvardas lüüasaamine, saatis don 
Salvador vastase laagrisse salakulleri, pakkudes Karlile oma teeneid ja kogu 
väeosa. 

Bernardito isa, senjoor Luis ei Gorra sõitis just öisele 

patrullretkele ja märkas kahtlast ratsanikku. Ta jõudis don Salvadori 
kullerile järele ning võttis salajase kirja reeturliku ettepanekuga enda kätte... 
» 

«Onu, miks sa vait jäid? Reetur sai muidugi rangelt karistada, eks?» 

Jutustaja ohkas ega vastanud otsekohe: 

«Vaata, mu Charlie, selleks ajaks oli Bernardito isa juba mõistnud, et 
vaesel inimesel on täiesti ükskõik, kumb kahest kuningast troonile pääseb, 
seda enam, et nad mõlemad olid välismaalased. Philippe, kelle lipu all 
Bernarditö isa võitles, oli juba jõudnud näidata Aragoonias, kuidas ta 
hispaanlaste vabadusest lugu peab... Kuid muidugi, ausa inimesena oli 
Bernardito isa salajase reetmise üle sügavasti pahandatud. Ta viis kirja staapi 
ja nõudis, et kõik ohvitserid kokku kutsutaks ja reetliku komandöri üle 
sõjaväelist aukohut mõistetaks. Kuid don Salvador oli valvel ja jõudis 
abinõud tarvitusele võtta. Ta ei tegutsenud muidugi üksinda. Salajasel 
kokkuleppel tungisid tema äraostetavad kaaslased ausale hidalgole kallale. 
Bernardito isal õnnestus nad kuidagi tagasi lüüa, kuid ta sai raskesti haavata 

ja pääses eluga ainult truu sõduri abil, säilitades enda juures ka ohtliku kirja. 
Poolsurnuna jõudis ta koju ja põdes siin raskete haavade tagajärjel kaua 
voodis. 


Pärast tervenemist sai ta teada, et sõda oli lõppenud ja don Salvador 
Morillo del Portes võitnud uue kuninga, Philippe V armu ja soosingu, 
tollesama kuninga oma, keda grand raskel hetkel nii salakavalalt ali tahtnud 
petta! Bernardito isa pii vaene, haigusest nõrk ja uues monarhis sügavasti 
pettunud. Ta oli saanud nõusoleku erru minekuks ning suhtus ükskõikselt 
kuuldustesse oma truudusetu komandöri edu kohta hoovkonnas. Mõistes, et 
hiline paljastamine ei tõota midagi head, loobus ta sellest, kuid lükkas 
kõrvale ka don Salvadori libitsevad lepituskatsed. Viimane aga veenis 
kuningat ilma suurema vaevata selles, et aus hidalgo on ohtlike 
mässumõtetega inimene, kes lahkus teenistusest sellepärast, et vihkab 
võõramaist kuningat. 

Nii möödusid aastad. Sündisid ning sirgusid suureks Bernardito ja 
Dolores, nende isal aga jõudis kätte aeg surra. Senjoor Bernardito ise viibis 
sel kevadel don Ramoni laevaga merereisil. Vanake suri naise ja tütre kätel. 
Enne lõppu pihtis ta oma patte ja palus jumalat 

andestada talle tema ammune eksisamn,, et reetur don Salvador jäi rahva ja 
võimude ees paljastamata. Sealjuures tunnistas surija, et kiri on majas kusagil 
kaduma läinud... 

Ma ei võta endale julgust arvata, kust don Salvador pihtimuse saladuse 
välja uuris, kuid teada sai ta seda väga kiiresti. Oletan, et mungast pihiisa 
teenis don Salvadorilt oma avameelsuse eest palju rohkem, kui oli saanud 
Bernardito perekonnalt sakramenditalituse eest. 

Umbes kuu möödudes pärast isa matuseid pöördus Ber-nardito don 
Ramoniga merereisilt tagasi. Juba Barcelonas ulatus tema kõrvu teade isa 
surmast ja nukralt lähenes ta leinamajale. 

Bernardito tagasituleku päeval austas vana senjoor Salvador Morillo del 
Portes esmakordselt oma külaskäiguga eeslinna tagasihoidlikku maja, kus 
donna Estrella kahe lapsega elas. Kadunud senjoor Luis ei Gorra kodakondsed 
kasutasid selle «lossi» kolme äärmist tuba ja säilinud nurgatorni, jättes kõik 
ülejäänud ruumid ämblike ja tõmbetuulte tarvis. Kolme tuba soojendas 
üksainus kamin, sest puid oli alati napilt. Mis puutub aga toidusse ja maius- 
tustesse, siis meie tänane õhtueine oleks neile kindlasti pidusöögina 
tundunud. 

Senjoor Salvador saabus külaskäigule kullatud tõllas ja nägi muidugi väga 
kiiresti, kui kibe puudus majas valitseb. Oma külaskäigu eesmärgiks seletas ta 
olevat soovi väljendada kaastunnet vana rügemendikaaslase orbunud 
perekonnale ja, mis peamine, saada esitletud veetlevale senjoriita Doloresile. 

Ema leidis tütre lugemas don Ramoni õrna ja väga tagasihoidlikku 
saadetist. Ta kohendas senjoriita riietust, viskas talle musta mantilja õlule 
ning vihjas möödaminnes, et vestluses grandiga jätaks ta isa pihtimuse enda 
teadal 

Noor Dolores astus grandi juurde nagu mailill vana karvase kimalase ette. 
See kimalane susises neiule kõrva palju meelitusi ning muutus iga hetkega 
üha lahkemaks ja südamlikumaks. Senjoriita Dolores naeratas tagasihoidlikult 
kiituste üle, vestles grandiga aupaklikult, kuid pärast lahkumist võõrastetoast 

püüdis seda külaskäiku kiiremini unustada, sest tal oli hoopis huvitavam aja- 
viide — don Ramoni kirja lugemine. 

Jäänud donna Estrellaga üksinda, kaebas don Salvador 

oma lesepõlve üle ega keeldunud joomast lonksukest haput koduveini. Oma 
näilikus poolehoius maja perenaise vastu läks tähtis külaline isegi niikaugele, 
et sõi ära virsiku meie hooletusse jäetud aiast... » 

«Onu Tobby!» katkestas poiss jutustuse. «Mis sa praegu ütlesid? Kuidas 
nii «meie aiast»? ...» 

«Kas ma ütlesin «meie»? Sa kuulsid vist valesti, poiss! Ei, see virsik 
kasvas Bernardito vanemate vanas aias. Niisiis, don Salvador sõi selle virsiku 
ära, võttis piduliku poosi ja suvatses osutada oma endise ohvitseri pere- 
konnale kuulmatut au: ta ... pakkus Bernardito õele oma kätt ja südant.» 

«Tahtis ta Doloresiga abielluda?» 

«Jah, mu Lie. Vähemalt tegi ta sellise ettepaneku. Siis saatis vana senjoora 
uuesti tütre järele ja palus grandi ütelda need sõnad tütarlapsele endale. See 
polnud vanamehele sugugi meeltmööda, sest tema oli harjunud oma laste eest 
ise otsustama. Kui ta siis oma ettepanekut senjoriita juuresolekul kordas, 
vaatas viimane emale silma, pööras siis pilgu talismanile ja vastas grandile 
aupakliku, kuid üsna otsustava äraütlemisega. Pärast seda ohkas donna 
Estrella silmanähtava kergendusega. 

Raevunud grand, suutes suuri vaevu oma viha ja ärritust talitseda, esitas 
senjoriitale siiski küsimuse, miks ei soovi ta oma ja samuti tema eluõnne. 

Ja siis ei suutnud senjoriita hoiduda ohtlikust kiusatusest. Kõige 
veetlevama naeratusega salvas ta grandi vihjega: ta ei olevat veendunud don 
Salvadori parimate tunnete püsivuses, sest kauge minevik andvat põhjust tema 
truuduses kahelda! 

Oleks võimatu olnud tabada grandi tundlikumat kohta! 


Ta mõistis, et vaimulik polnud temaga kavaldanud ja hädaoht pole koos 
vana rügemendikaaslasega maha maetud. See kõik viis grandi kirjeldamatusse 
raevu. Ta tõstis kõrgele lõua okkalise hõreda habemetutiga ja lahkus. Samal 
ööl aga ... kadus majast ka Dolores! 

Röövimine oli toimunud nii vaikselt, et majas polnud keegi isegi üles 
ärganud. Veel õhtul oli senjoriita lahkunud oma kambrist, kus ta koos 
ammega elas, tühja nurga-torni. Seal istus ta vaikselt küünlavalgel, sulg käes, 
paber ees, ning luuletas vastust don Ramonile. Sealt ta ka kadus röövituna 
don Salvadori inimestest, kes olid tühjade ruumide kaudu majja tunginud. 

Selle kohutava uudisega aeti Bernardito vastu hommikut üles. Ta saduldas 
vana lombaka hobuse ja ratsutas Barcelonasse, lootuses, et korvett on veel 
sadamas ning ta saab don Ramonile, röövitud neiu peigmehele, juhtunust 
teatada. 

Õhtuks jõudis Bernardito laevale, kuid kuulis, et senjoor Ramon veedab 
oma aega kusagil kaldal. Bernardito tormas lähimatesse trahteritesse sõpra 
otsima ja leidis ta tõepoolest võõrastemaja väikesest numbritoast. Don Ramon 
oli tõmbunud üksindusse, et anda oma luulelennule voli: ta luuletas poeemi, 
mis oli pühendatud Doloresile. 

Vahepeal oli senjoora Estrella läinud linna korrehiidori* juurde ja palunud, 
et see saadaks oma algvasiilid” grand Salvadori lossi ning vabastaks neiu. 

Kuid kaval korrehiidor taipas, et vaeselt donna Estrellalt pole midagi 
võtta, samal ajal kui tüli suursuguse grandiga oleks ta rikkalikust tasust ja 
võib-olla isegi tulusast ametist ilma jätnud. Ta andis donna Estrellale teesk- 
leva lubaduse osutada talle igakülgset abi tütre-otsinguil, kuid avaldas 
veendumust, et lugupeetud vanake ei tohiks selles süüdi olla. Korrehiidor 
väljendas arvamust, et neidu võis röövida ainult tema kannatamatu peigmees 
don Ramon de Garcia ja ei keegi teine. 

Ootamatust õnnetusest rabatud don Ramon otsis hommiku eel Barcelonas 
üles ühe oma jõuka sõbra, kellegi Juanito Prentose, laenas temalt kümme 
kuldraha hobuse ostmiseks ja tegi talle ettepaneku neiu otsinguist osa võtta, 
aimamata sealjuures, et Juanito Prentos on vana korrehiidori sugulane. Et 
sõprade silmis argpüksi kuulsust mitte omandada, andis Juanito, südant 
kõvaks tehes, nõusoleku kaasa sõita, kuid keelitas teel tungivalt oma sõpru 
mõjuvõimsate isikutega tüli mitte norida ning püüda asja rahulikult 
lahendada. Teise päeva õhtul pärast röövimist ratsutasid kõik kolm linna. 
Neiust polnud endiselt ei kippu ega kõppu, kuid tema emalt said noormehed 
teada, et korrehiidor süüdistab röövimises don Ramoni. 

Olles otsekohene ja keevaline inimene, ei tulnud don Ramon ratsu seljast 
isegi maha, pööras otsekohe värava juurde tagasi, kannustas hobust armutult 
ja oli ühe het- 


1 Korrehiidor (hisp. k. corregidor) — linnapea ja linna valve Gksuse ülem. 
* Algvasiilid — valveüksuse sõdurid, politsei. 

kega korrehiidori maja juures. Pikemalt mõtlemata tormas Bernardito talle 
järele, Juanito Prentos aga, viidates oma ratsu äärmisele väsimusele, jäi majja 
vana senjoo-rat rahustama. Edaspidi, kui sündmused hakkasid üha ohtlikumat 
iseloomu omandama, lipsas Juahtto Prentos vaikselt Barcelonasse tagasi... 

Korrehiidori maja värava ees tukkus mitte enam noor hellebardiga 
varustatud vurruline algvasiil. Ramon lükkas kirvekandja kõrvale, tormas 
siseruumidesse, tiris korrehiidori voodist välja ja väljendas talle oma 
pahameelt tugevate mõõgalöökidega risti ja lapiti vastu pehmeid kehaosi. 

Senikaua kui don Ramon laimajale sel kombel kätte tasus, jooksid 
kirvekandja kisa peale veel mõned sõdurid kokku. Nad hormasid Bernardito- 
kallale, kes sadulast maha tulemata hoidis õues oma sõbra hobust valjaist. 
Don Bernarditol tuli tahtmatult jalameheks hakata ja algvasiilidega 
ebameeldivasse kähmlusse astuda, kusjuures kaks neist sattusid 
ettevaatamatusest mõõga otsa, mis kavaljeero käes välkus. Teised algvasiilid 
tungisid juba peale, kui don Ramon majast välja jooksis. Noored mehed tulid 
kahekesi kogu salgaga üsna kiiresti toime ning ükski mahakukkunud algvasiil 
ei tõusnud enam selle õue kiviplaatidelt. 


s1 Korrehiidor (hisp. k. corregidor) — linnapea ja linna valve Gksuse ülem. 


** Algvasiilid — valveüksuse sõdurid, politsei. 

Siis hüppasid Ramon ja «Bernardito ratsude selga ja kihutasid otsekohe 
don Salvadori lossi, mis asus linnast kuue miili kaugusel. Nende hobused olid 
väsinud ning ratsanikud jõudsid alles hommiku eel lossi piirava pika plangu 
äärde. Koit oli puhkemas, kuid nad suutsid siiski hämaruses eraldada, kuidas 
seina kaugemas osas väike salauks avanes ja kaks meest pika valge kompsu 
wälja tõstsid. Mehed astusid ringi vaadates vahutava mägioja äärde, viskasid 
kompsu vette ja tormasid pikemalt peatamata plangu poole tagasi. 

Ratsanikud ootasid kaldaäärses puhmastikus, kuni lossi teenrid jalgvärava 
taha kadusid, peitsid siis oma ratsud ja laskusid lõhangu põhja, kus kivide 
vahel pulbitses tormine voog. Nad kõndisid kaua mööda kallast, silmitsedes 
kiirelt voolavat tumedat vett, ja nägid lõpuks lainetel, lossist umbes veerand 
miili allpool, kivise seljaku juures põõsa külge kinnijäänud valget kompsu. 
Nad astusid vööni vette, tõmbasid raske koti kaldale, harutasid selle lahti ja 
leidsid ... surnuks kägistatud Doloresi. 

Vaikides katsid sõbrad oma kohutava leiu mantlitega kinni, tõstsid ta üles 
ja kandsid jalgrajale. Nad sidusid õnnetu neiu laiba Ramoni hobuse selga ja 
otsustasid sõita selle saatusliku kandamiga otse Madriidi, pealinna, et kur- 
jategijat kuninga ees paljastada ning reeturile ja mõrvarile karmi karistust 
nõuda. 

Oli juba täiesti valge, kui mõlemad kavaljeerod teele asusid. Ent samal 
hetkel tormas lähima kalju tagant välja algvasiilidest ja don Salvadori 
teenritest koosnev ratsarühm eesotsas grandi endaga. 

Mõlemad sõbrad võeti otsekohe kinni, seoti, koostati sealsamas protokoll 
ja viidi koos nende liikumatu kandamiga vanglasse. Eeslinnas õnnestus 
Bernarditol, kes oli taibanud, missugune saatus neid ootab, vabastada tasakesi 
käed raudadest. Ta liigutas ettevaatlikult sõrmi, et vereringe taastuks, tõmbas 
siis sadulas selja sirgu, rebis endalt viimased nöörijupid, haaras kõige 
lähemalt valvurilt mõõga, pööras hobuse ringi ning kiilus kõige tihedamasse 
sõdurisumma. Ta paiskas kaks ratsanikku sadulast ja haaras ratsutitest 
hobusel, mille selga don Ramon oli kõvasti kinni köidetud. Ent keegi tulistas 
väga lähedalt püstolist ja don Ramoni hobune prantsatas koos ratsanikuga 
maha. 

Samal hetkel sööstis don Salvador Bernardito juurde ja tulistas teda. Kuul 
põrkas vastu mõõka ning viimase kild tabas Bernardito vasakut silma. 
Pooleldi pimedana ja verest nõretavana pööras ta siiski hobuse ringi ja hakkas 
mööda eeslinna käänulisi tänavaid kihutama. Ühe majakese ees, mille lähedal 
asus kellegi veinikelder, hüppas ta hobuselt ja lõi sellele mõõgaga lapiti 
laudjale, et loom edasi tormaks. Bernardito ise, olles juba täiesti jõuetu, 
jooksis õue ning peitis end pimedasse keldrisse. Jälitajad ratsutasid mööda, 
kuid nägid varsti ratsanikuta hobust ning pöörasid tagasi, et kõik majad ja 
pööningud läbi tuhnida. 

Keldri peremees oli kogu stseeni aknast jälginud, ning vaevalt oli 
Bernardito vaatide vahele peitu pugenud, kui ta sulges ukse suure tabalukuga, 
mille võtmed rippusid tal vöö küljes. 

Varsti, ratsutasid algvasiilid ka veinipruulija õue. See lubas alandlikult 
maja ja õue läbi otsida, kui aga valvurid keldrini jõudsid, vandus peremees 
jumala nimel, et ta polevat eilsest saadik uksi avanud. Algvasiilid sõitsid 
edasi, peremees aga ootas, kuni kabjaplagin vaibub, võt- 

tis keldriukselt tabaluku ja sammus vaikides majja. Selle mehe nimi oli 
Pablo Villas ja Bernardito mõistis, et Hispaanias pole kõik õilsahingelised 
inimesed veel välja surnud. 

Nähes, et päästetu ei kiirusta oma varjupaigast lahkuma, käis Pablo Villas 
päeva jooksul korduvalt keldris, jättes kangekaelselt tähele panemata pika 
mõõga, mis vaadi tagant välja ulatus. Ta isegi unustas kogemata selle vaadi 
kõrvale leivakannika, tüki juustu ja veekannu. Bernardito pesi oma haavad, 
kustutas nälja ja janu ning ronis õhtuhämaras keldrist välja. Ta jõudis 
naabertänavasse, kus teadis elavat vana moorlannat, kes tegeles nõidumise ja 
tohterdamisega. See vanaeit varjas kahekümne päeva jooksul kavaljeerot oma 
majakeses ja ravis tema haavu. Kuid noormees oli kaotanud vasaku silma ja 
kandis sellest ajast näol musta sidet, umbes niisugust, nagu kannan mina. 


Juba järgmisel päeval pärast don Ramoni heitmist vanglasse kuulis kogu 
linnake hirmsast kuriteost. Korrehiidori inimesed levitasid osavalt kuuldust, 
et kurjategija Ramon de Garcia olevat röövinud ja surmanud oma endise 
pruudi senjoriita Dolores ei Gorra, sest see andnud nõusoleku saada grand 
Salvadori naiseks. Sellest kuriteost olevat ka tapetu vend Bernardito Luis osa 
võtnud. Nad mõlemad tunginud kallale linna korrehiidorile, peksnud teda 
julmalt, püüdnud paljaks röövida ja tapnud sealjuures viis kuninga alamat, 
vaprat algvasiili, kes olevat linna rahu ja vaikust valvanud. Siis olevat 
kurjategijad hiilinud öösel don Salvadori lossi ning püüdnud oma õnnetu 
ohvri laipa salaja lossi seina äärde asetada, et kahtlus röövimises ja tapmises 
õilsale grandile langeks. 


Muidugi ei uskunud kõik linnaelanikud seda kavalat laimu, ent keegi ei 
julgenud ka oma tõelistest kahtlustest valjusti kõnelda, õnnetu ema sõitis 
üksinda Madriidi, et kuningale kogu tõde teatavaks teha ja tõeliste süüdlaste 
karistamist nõuda. Kuid tema äraolekul mõistis «kiire ja õiglane» kohus 
mõlemad noormehed häbistavale avalikule hukkamisele pea maharaiumise 
läbi. Ka kogu nende varandus kuulus konfiskeerimisele. Bernardito üle 
mõisteti kohuttagaselja, tema kui põgenik kuulutati lindpriiks; nüüd võis 
igaüks noormeest nagu marutõbist koera tappa. Kohtuotsus oli esitatud 
tema kuninglikule kõrgusele, kui [ senjoora Estrella Madriidi saabus. 
Bernardito emal õnnes- 

tus siiski audientsi saada. Kuningas käskis otsuse täideviimise edasi lükata 
ja saatis peaprokuröri linnakesse, et kogu asja teistkordselt läbi vaadata. 
Tähtsaks tunnistajaks mõlema sõbra kasuks pidi saama nende kolmas kaaslane 
Juanito Prentos. 

Siis aga ostis don Salvador koos korrehiidoriga põlastusväärse Juanito ära 
ning see tõendas kuningliku prokuröri ees alatult, et kuriteo panid toime 
Ramon ja Bernardito. Kuningale esitatud paberis tõendas Juanito Prentos 
otseselt, et mõlema kavaljeero viha oli kõikidest teistest tunnetest tugevam. 
Kurjategijad olevat eelistanud näha Doloresi pigem surnuna kui oma vaenlase 
naisena. 

Pärast prokuröri ettekannet kinnitas kuningas kohtuotsuse; ausameelsel 
Ramon de Garcial raiuti linnaväljakul pea otsast ja tükeldati tema keha 
neljaks. Don Salvador vaatas palkonilt hukkamist pealt. Tema kõrval seisis ka 
korrehiidor. Don Ramoni viimased sõnad olid: «Ma suren süütuna. Seal on 
kurjategija!» ja ta osutas käega palkonile. Rahvahulgas puhkes nurin, sest 
mõlemad ülikud olid väga vihatud. Ent timukad vedasid don Ramoni tapa- 

lavale ning mõne minuti pärast kerkis hukatu pea, mis oli piigi otsa pistetud, 
rahvasumma kohale. Samal tagalaval raiusid timukad pea ka õlgedest kujul, 
millel rippus lauatükike kirjutisega: «Bernardito Luis ei Gorra». Bernardito 
püüdmise eest oli kuningas määranud autasu. 

Kuid don Salvador ei piirdunud üksnes ohtlike inimeste hävitamisega. Tal 
õnnestus saavutada veel seda, et Bernardito vanemate maja põletati ja 
lammutati täiesti maha, vanake ema, donna Estrella aga heideti vanglasse. 
Pool aastat hoiti teda seal pantvangina, siis aga saadeti kuninga kõige 
armulikumal käsul Hispaaniast välja. Vanakesel õnnestus kuidagi 
Veneetsiasse jõuda, kus ta elas palju aastaid kellegi aadliku Paolo d'Ellano 
majas. Krahvi oli nähtavasti liigutanud naise kurb saatus. Sellest majast 
leidiski Bernardito ta hiljem üles... Tollest ajast peale vahetas tema ema tihti 
oma elukohta ning jäi lõpuks Kreekasse peatuma. Seal lahkuski Bernardito 
donna Estrellast ja arvatavasti alatiseks ... » 

«Hea küll, onu, jutusta parem Bernarditost endast. 

Nüüd saab ta Ühesilmaliseks Saatanaks, eks?» 

«Jah, pojuke, siis muutuski Bernardito Ühesilmaliseks Saatanaks. Kuula, 
kuidas see sündis.» 

«... Bernardito ravis moorlanna juures oma haavad terveks. Majast 
lahkudes ei ajanud ta kuu jooksul kasvanud habet maha, sidus silmale musta 
sideme, mis varjas pooleldi nägu, pŠ$ni kerjuseriided selga, nööri vööle ning 
võttis jämeda oksliku teiba kätte. Kuid selle teiba sees oli terav mõõk, kerjuse 
põues aga laetud püstol. Vanalt moorlannalt sai Bernardito teada kõik, mis 
linnas toimus, ja ta jõudis õigel ajal linnaväljakule! 

Ta jälgis vaikselt don Ramoni julma hukkamist. Keegi ei pööranud 
tähelepanu kahvatu näoga põlevasilmalisele kerjusele. Pärast hukkamist, kui 
rahvas sünges vaikuses laiali valgus, trügis Bernardito tapalavale ning kastis 
oma siidräti sõbra verre, mis oli lavatsi punaseks värvinud. Ta peitis selle 
kurva lipu rinnale, suundus lähedal asuvatesse mägedesse ning leidis seal 
kaljudes varjulise koopa. Siin võttis ta põuest verise räti, pani selle nurgas 
asuvale kivile ja lausus valjusti kättemaksuvande. 

Murest ja väsimusest nõrkenuna vajus ta paljastele kividele, ilma et oleks 
isegi oma räbaldunud mantlit pea alla laotanud. Tema keha vappus 
külmavärinais. Mõtted, üks vaevalisem kui teine, keerlesid nagu veskikivid 
peas. Taoli nüüd täiesti üksinda maailmas, tal polnud ema, õde ega sõpra, ei 
kodukollet ega peavarju. Don Salvador oli temalt röövinud kõik, isegi õiguse 
kõndida maa peal ja hingata õhku, sest nüüd võis igaüks võtta temalt elu ja 
saada selle eest kuningalt lubatud autasu. Kõik endised tunded ja kiindumused 
olid surnud, ning ainult kätte-maksuviha kõrvetas Bernardito südant. Ta jättis 
jumala maha ja kutsus saatana endale abiks. 

Saabus öö. Kõigest läbielatust piinatud Bernardito sulges silma, kuid avas 
selle otsekohe jälle, sest tundis, et ta pole koopas enam üksinda! Ähmased 
varjud tantsisklesid Võlvi all, liikudes hämaruses kuulmatult ringi. Silmapilk- 
selt meenus Bernarditole vanalt karjuselt Joselt lapsepõlves kuuldud 
muinasjutt röövlitest, kes olid peitnud nendes kaljudes röövitud varandust ja 
pagenud siis kabuhirmus tontlike viirastuste eest. 

Üha kiiremaks muutus varjude tants ja Bernardito hakkas juba keerlevate 
tontide vastikuid kogusid eraldama. Need olid hallid nagu nahkhiired, kuid 
sarnanesid ka tuhakarva udupilvedele. Koopa sammaldunud seinad hakkasid 

liikuma. Bernarditole viirastus, et tondid lähenevad keereldes temale, 
haaravad tal. kõrist, rõhuvad pead. Ka hingamine muutus üha raskemaks... Ei 
tea kust siia tekkinud punane valgus ujutas koopa üle ... 

Ning kui varjude parv hakkas lamava kavaljeero kohal veel kiiremini 
tantsima, vappus järsku koopa põrand, väävli lõhn täitis kogu lõhangu ning 
saatan ise punases mantlis astus tema ette, suunates oma põletava pilgu 
noormehele otse näkku. 

Põrgu valitseja sirutas käe koopa kaugema nurga poole ja õnnetu 
Bernardito nägi seal udupilvedes kaht lummutist: valget pikka kompsu — õe 
laipa ja surnud sõbra pead tapalaval... 

Järsku oli koopas tunda justkui elustavat jahedust. Punase mantliga 
külaline kadus, kadusid ka kõik nägemused ja varjud. Bernardito tegi 
vaevaliselt oma silma lahti, tõusis istukile ja vaatas metsikult ringi. Taevas 
oli juba heledaks muutunud, hakkas koitma. Värske hommikutuul tungis 
koopasse. Kusagil kaugel all helisesid lambakarja kellukesed, lõhangu põhjas 
kohises veevoog ja mägede varjud katsid oru, kus veel magas kodulinn. 

Endiselt lebas koopa nurgas kivil verine kalts. Kuum vihalaine lõi õnnetu 
noormehe hinges uuesti lõkkele. Ta kummardus rätti võtma ja lõi sealjuures 
käe mingi rauast eseme vastu. Vaevaliselt, nagu oleks ta raskesti haige, roo- 
mas Bernardito koopast välja, murdis küpressioksa, süütas selle põlema ja 
valgustas tõrvikuga pimedat nurka. Kivil vedeles roostetanud kirka, selle 
kõrval aga valendasid pealuud ja kondid. Bernardito võttis kirka ning lükkas 
kivi eemale. Selle all avanes mustav pragu. Noormees laiendas seda kirka abil 
ja võttis välja savipoti, mis oli pealt kaetud nahaga. Potile oli millegi valgega 
jämedate joontega maalitud pealuu. 

Kavaljeero purustas savipoti ja avastas kildude vahelt musta räbaldunud 
kaltsu. Katkisest riidepuntrast veeresid põrandale kuldrahad. Bernardito 
toppis taskud kulda täis; mis sinna enam ei mahtunud, pani ta oma kerjakotti. 
Siin oli kõikide riikide münte, kuid kõige rohkem Hispaania dubloone.ja 
piastreid, Prantsuse luidoore, raskeid ja väga vanu Britis münditud «ingleid», 
Itaalia floriine, Türgi, tukateid ja Hollandi kuldnaid. 

Vaevalt oli Bernardito jõudnud kulla ära peita, kui lookleval rajal 
kuuldusid kellegi ettevaatlikud sammud. Noor- 

mees vaatas välja ja nägi mustis rõivais munka, kes ringi piiludes ja 
põõsastest kinni hoides koopa poole üles ronis. Bernardito jooksis kiiresti 
kaugemasse nurka, ronis võlvi alla ja jäi sinna hinge kinni pidades seisma. Ta 
polnud jõudnud veel põuest püstolit välja võtta, kui munga pea sissekäigu 
juures nähtavale ilmus. Tundmatu süütas küünla ja hakkas ringi vaatama. 
Märgates lõhutud savipotti ja musta kaltsu põrandal, hakkas munk ulguma ja 
vajus põrandale ... Sa ei maga veel, väike Lie?» 

«Mis sa nüüd, onu Tobby! Muidugi ei maga!» 

«Ega sa karda?» 

«Natuke kardan, kuid lugu on väga põnev!». 

«Ja peale tuule kohina ei kuulnud sa akna tagant midagi?» 

«Mulle näis, nagu oigaks või uluks keegi... Kuid rohkem pole midagi 
kuulda. Kõnele edasi!» 

«Nähtavasti näis see ka minule... Noh, kuula siis! Munk lamas kaua 
sirakil maas ja meie Bernarditol hakkasid ebamugavast asendist laevõlvi all 
jalalihased valutama. Lõpuks tõusis munk üles ja tõstis küünla augu juurde, 
mida kivi oli varjanud. Ta kohmitses mahavarisenud mullas ja tõmbas sealt 
välja väikese kastikese. Bernardito polnud kiirustamisega seda märganudki. 
Munk pettis kastikese sutaani alla reisikotti, võttis siis taskust käterätiku, 
kastis selle läheduses vulisevas ojakeses märjaks ja pöördus siis koopasse 
tagasi. Ta kinnitas küünla koopa avause juurde, mähkis oma suu ja nina 
märga käterätikusse ja hakkas augu sügavuses urgitsema. Pärast mõningaid 
jõupingutusi tõmbas ta selja sirgu ja jälgis tuleleeki: Algul põles küünal 
ühetasaselt, siis muutus tuluke tumedaks, nakkas praksuma ja kustus järsku 
iseenesest. 

Munk viskas kirka maha, surus käterätiku tugevamini näole ja väljus 
kiiresti koopast. Bernardito hakkas otsekohe oma peiduurkast alla laskuma. 
Ta polnud veel jõudnud põrandale, kui tundis suus magusavõitu ebameeldivat 
maitset. Pea hakkas ringi käima ja redukoha seinad hõljuma, nagu oleksid nad 
suitsust. Ta peaaegu kukkus kivinukilt, haaras oma kepi ja meelemärkust 
kaotamas roomas viimset jõudu kokku võttes värske õhu kätte. Süda oli tal 
paha, kramp kiskus käsi ja jalgu kokku, ning tundus, et lõhangu puhas jahe 
õhk lõikab kopsu justkui noaga. Bernardito veeres kerana mööda järsku 
nõlva alla ja 

langes peaaegu poolsurnuna väikese oja kaldale pähklipuu tihnikusse. Ta 
polnud veel jõudnud kukkumisest toibuda, kui nägi otse enda ees püstolitoru. 
Kähe hääl lausus: 

«Anna mulle mu kuld tagasi, hulkur, või muidu topivad kuradrd põrgus su 
ahne kõri seda täis!» 

Suuri vaevu tõstis Bernardito pea, nägi relvaga munka ja tundis, kuidas 
mehe teine, mustas rasvunud varrukas käsi tema põues tuhnis. Munk rebis koti 
jõuetu kavaljeero rinnalt ja tõmbas sealt verise siidräti välja. 

Bernardito oli väga nõrk. kuid nähes rätti võõrastes kätes, paotas ta 
kokkulitsutud huuled ning sõnas: «Võta kuld, kuid anna see mulle tagasi!» 
Munk uuris uudishimulikult rätti. «On see sinu talisman, mis?» 

«Ei. see on minu lipp, mille all ma pean võitma või hukkuma.» 

«Veri on sellel alles värske. Või on see eilsest hukkamisest? Kes sa oled, 
ühesilmaline hulgus?» 

«Tasuja,» vastas Bernardito. 

Munk ulatas talle kruusitäie vett. Keel kuulas vaevaliselt Bernardito sõna, 
mõistus oli ähmane, kuid ka selles olukorras taipas ta, et kui munk oleks 
saadetud sellest pimedast kuningriigist, mis talle öösel oli viirastunud, oleks 
ta kahtlemata läbi saanud ilma püstolita, mis kandis kirjutust: «Pariis, 1742. 
aasta». Kavaljeero mõistis juba, et tema öiste nägemuste tekitajaks oli läbi 
põrandapilude ja -pragude koopasse tunginud mingi mürgine gaas. Bernardito 
teadvuses tärkas ähmane oletus, et kaval munk võib kuuluda röövlijõuku, 
millest vana karjus oli jutustanud, ja ta vaatas vestluskaaslasele terasemalt 
otsa. 

«Sinule, hulkur, on veel saatana metalli jäänud. Sa ei suuda seda niikuinii 
kusagile viia, ta põletab su taskud läbi,» ütles munk ja tõstis taas revolvri. 

Samal hetkel ilmusid teerajale kolm lambakarjust ja, püstolit langetamata, 
pani munk sõrme huultele. Karjused istusid lähedusse ja hakkasid lõket 
süütama. 

«Jätame saatana ja tema lapsed rahule. Sulle jätkub sellestki, mis sinu 
kotis,» sosistas Bernardito istukile tõustes ja oma kullaga täidetud taskuid 
katsudes. 

Märkamatult võttis ta teiba seest isa mõõga, lükkas sellega munga 
relvastatud käe kõrvale, haaras siis dominiik-lasel kraest ja asetas tera tema 
kõrile. Ta nägi nüüd enda lähedal pungis silmi. Kuid tundes lihtsalt 
ebausklikku austust vastase mungariietuse vastu, laskis Bernardito ta lahti ja 
peitis oma mõõga. 

Kuuldes põõsastes sahinat, vaatasid karjused tagasi ja võtsid toekad 
malakad kätte. Bernardito ja tema kaaslane tardusid paigale, vaadates 
teineteist altkulmu. Karjused rahunesid ja istusid taas oma paja juurde. 

«Ma olen väga näljane,» pomises kirikuteener. 

«Lähme nende inimeste juurde,» tegi Bernardito ettepaneku. 

«Kas sa tunned neid?» «Ma ei tunne siin kedagi.» 

Kuid musta riietatud kaaslane eelistas söögiga siiski oodata. Sellest 
järeldas Bernardito, et munk ei tunne end selles kandis eriti kindlana. Ta 
kallas kulla Bernardito kerjusepambust oma kotti, kaalus seda käe peal ja 
pomises vihaselt: 

«Neetud ühesilmaline saatan! Kas sa tead ka, keda oled röövinud? See pole 
minu kuld ja sinu taskuisse jäi viis korda ... » 

«Kui see kuld kuulub kuradile,» vastas Bernardito külmavereliselt, «siis 
on ta headesse kätesse sattunud. Kuidas on su nimi, kaval munk püstoliga?» 

«Suurtel teedel kutsuti mind kunagi isa Siimoniks. Nähtavasti oled sa alles 
kollanokk, et pole minust kuulnud, ja topid oma rauatükki mulle kõrisse! 
Selle kullaga lämmatad sa enda ära, linnupoeg!» 

Bernardito silm välgatas nii vihaselt, et munk taandus. 

«Mitte väga ammu tagasi toppisin ma selle rauatüki otsa viis algvasiili. 
Tegele aga palvehelmestega, munk, ja mine heaga oma teed!» 

«Mulle tundub, et see on meil üks,» ütles munk leplikult. «Andku püha 
Dominicus sulle andeks, et oled ... hm... sundinud mind oma varandust sinuga 
jagama! Kuid ütle, kuidas sa selle Gonzago kulla välja otsisid?» 

Bernardito ei näidanud välja, et kuuleb esmakordselt seda nime, ning 
vastas põiklevalt. Lõppeks laskusid näljane kerjus ja munk orgu. 

Vaeses kõrtsis, mida külastasid ainult kerjused, muura-ajajad ja hulkurid, 
istusid nad mõlemad eraldi lauda. Nende naabruses konutasid veinikannu 
juures kaks talumeest. Uks jutustas teisele eilsest hukkamisest. Bernardito 
kuulis oma nime, mida mitu korda korrati. Uks kriuksus ja kaks algvasiili 
astusid kõrtsi. 

«Peainglid!» urises üks talumeestest, tõstis kannu pea kohale ja veininire 
jooksis tema avatud suhu. 

«Hei, sina seal, laua taga,» hüüdis algvasiil, «pane suumulk kinni ja pööra 
lõust! Tule lähemale!» 

Algvasiilid vaatasid talumehele uurivalt otsa ja katsusid ta isegi läbi. Ning 
alles pärast kõrtsimehe vandetõotust, et nende ees pole mitte ümberriietatud 

Bernardito, lasti talumees minna. Siis võttis üks algvasiilidest paberi välja ja 
loetles valjult kõik kjogategija Bernardito ei Gorra 

tundemärgid. Lõpuks kuulutas ta, et riik maksab tuhat duurot elusa või 
surnud Bernardito pea eest. 

Etteloetud dokumendis polnud sõnagi .sellest, et kavaljeerol on ainult üks 
silm. Tähendab, haavatasaamine oli võimudele teadmata. Nüüd aga oli raske 
sassis habemetutiga ühesilmalises kaltsupuntras kavaljeero Bernarditot ära 
tunda! 


Kerjus lähenes algvasiilidele, kes olid juba leti juurde astunud ja paberi 
letile visanud. Ta pani peopesa kõrva äärde ja küsis vanainimeselikult, millest 
kõneleb etteloetud dokument. 

«Ega sa, vanamees, kavatse ometi Bernardito jahile minna?» küsis üks 
algvasiilidest lõbusalt. 

«Vaata, et ta sind ennast valgesse kotti ei õmble,» toetas teine naerdes. 

«Vala, peremees, meile prooviks seda veinikest,» nõudis esimene valvur. 
«Ja kiiremini! Senjoor korrehiidor käskis tuua talle tunni aja pärast 
dokumendi tagasi. Ta tahab seda kiiresti trükki saata, et kuulutusena kõigile 
ristteedele kleepida.» 

Kuuldes neid sõnu, võttis Bernardito letilt kõrtsimehe pliiatsi ja kirjutas 
ärapööratud paberi nurgale märkamatult mõned sõnad. Algvasiilid jõid veini 
ära, tellisid veel, maksid selle rahulolevate kääksatuste saatel kinni, võtsid 
oma dokumendi ja lahkusid tähtsalt. 

Linna korrehiidor sai käskkirja kätte ja märkas otsekohe lehe alumises 
nurgas järgmisi ridu: «Senjoor korrehiidor! Kui vangimajas langeb minu ema 
peast kas või üksainus juuksekarv, poon ma su tütre Miguela patsipidi üles. 
Bernardito.» 


Tunni aja pärast, kui terve algvasiilide rühm oli kogu turuplatsi sisse 
piiranud, hiilisid kerjus ja. munk mööda mägiteid Barcelona poole. 


4. 


Nendest sündmustest oli möödunud kaks nädalat. Hilja õhtul istusid viis 
inimest Kataloonia rannaäärsetesse mägedesse peidetud kalurionnis ja 
mängisid täringuid. Akna taga ulgus maru. 

Mängijate hulgast äratas tähelepanu lillas sametkuues mees, kelle peas oli 
sulega kaunistatud barett. Tema vasakut näopoolt kattis must side. Mehe 
vanust oli raske 

kindlaks määrata, sest tema ainuke silm säras nooruslikult, juuksed olid 
aga juba hallid. Tema kõrval istus paljapäine purjus munk. Pulstunud hõredate 
juuste salgud piirasid tonsuuri' tema pealael. Taskust ulatus tal välja paks pii- 
bel, rinnal rippus luust ristikuju. 

Baretiga kavaljeero vastas mängis hasartselt kaluri-poeg, noor Matteo 
Velmontes. Punane rätik, mis oli kuklasse sõlme seotud, varjas tema lokkis 
juukseid ja laskus otsaesisele kuni mustade paksude kulmudeni. Keha ümber 
oli tal vöö, mille vahelt paistsid kahe püstoli ja kahe noa käepidemed. Sellel 

mehel oli kogu rannikualal kõige osavama salakaubavedaja kuulsus, tema 
isale aga, vanale Christophorole, kuulus purjekas «Tolosa». 

Toetudes lauale vigastatud vasaku käega, millel puudus kolm sõrme, 
viskas täringuid maurina tõmmu väikese lokkis habeme ja võimsa karvase 
rinnaga andaluuslane. Tema nimi oli Antonio Carillo. Kunagi oli ta olnucf 
vapper toreadoor, Sevilla areeni lemmik. Saatuslikul päeval oli aga märatsev 
härg, arvult üheteistkümnes nende hulgast, keda ta üheainsa püh-adenädala 
corrida jooksul oli liivale pikali pannud, tema külje lõhki puskinud ja vasaku 
käe vigastanud. Pealtvaatajate hulgas viibis ka kunyigas Philippe V, kes heitis 
valju häälega põlastava märkuse võidetud toreero aadressil. Antonio kergitas 
end-liival, võttis sõrmest sõrmuse, millega tema kõrgus kuningas oli just 
eelmisel päeval suvatsenud vaprat meest kümnenda härja eest autasustada, ja 
virutas selle kuninglikku looži. Sõrmus sattus kuningliku ihukaitseüksuse 
ülemale näkku, Antonio aga, hirmsat haava kokku surudes, langes tagasi 
liivale. Toreadoor toibus alles vangikongis, tema sõrmed olid amputeeritud ja 
küljehaav kiiruga kinni õmmeldud. Peale kolme roide ja sama arvu sõrmede 
oli toreero igaveseks kuninglikust armust ilma jäänud. Seejärel sattus ta ühe 
katuse alla Bernarditoga, keda kohtas mägirajal. 

Viies mängija oli lühikest kasvu, õrna, peaaegu tütar-lapseliku näoga. 
Kuid see pikkade ingliripsmetega noormees painutas oma naiseliku käega 
hobuseraua sirgeks, tabas kahekümne sammu kauguselt ässa ja tema sihvakad 
pannaldega kingades jaladolid sama väsimatud kui hurda-koeral. 


'Tonsuur — pügam katoliku vaimuliku pealael, mis tähendas loobumist maistest 
huvidest. 

>Corrida — toreadooride võitlus, härjavõitlus. 

See noormees oli üles kasvanud suures ja sõbralikus perekonnas. Ühe 
nädala jooksul oli ta aga järsku kaotanud kõik: vanemad, õed, vennad, maja ja 
varanduse. Tema isa, vapper kapten de Las Pados oli julge meremees ning 
sellele lisaks teadlane. Kuldpiastrite eest, mis olid korjatud kuninga 
lähikondlastea ja ettevõtlikelt kaupmeestelt, oli ta mitmel korral varustanud 
laevu ning asunud ohtlikele reisidele äsja avastatud maade ja Lõunamere 
saarte tundmatutele randadele. Pöördunud reisidelt tagasi, asus kapten uute 
maade kirjeldamisele ja õigete kaartide koos: tamisele. Kõik Hispaania, 
Portugali ja Prantsusmaa meremehed õnnistasid teda selle õilsa töö eest, kuid 
kaupmehi ei huvitanud ei teadus ega kaasmaalase kuulsus: nad nõudsid kulda, 
nad ootasid, et kapten täidab nende kirstud kiiresti aaretega. 


Kapten de Las Padose tormidest läbikäinud laev pöördus suure eduga 
viimaselt merereisilt Barcelona sadamasse. Meremehed olid Vaikses ookeanis 
avastanud õnnistatud saare, kus elunes tõmmu rahvas. Kapten oli imetlenud 
pärismaalastest preestrite teadmisi matemaatika, astronoomia ja meditsiini 
vallas. Pärismaalaste onnid ja majakraam olid kaunistatud peente 
puulõigetega, kangad rabasid värvide ereduse ja mustrite iluga. Veidrad 
tornid ja templid kaunistasid mõningaid saareasulaid. Need templid olid täis 
imepäraste» loomade, ja lindude kujusid. 

Saarlased võtsid kaptenit ja tema seltsimehi vastu nagu sõpPu, saatsid ära 
aga nagu vendi. Laevameeskonna auks korraldati pidu. Neiud kaunistasid 
laeva lilledega ja see asus koorilaulu saatel tagasiteele. 

Kui kapteni kreeditor, Barcelona kaupmees Prentos, põlastusväärse Juanito 
isa oli imepärase saare rikkustest teada saanud, seadis ta salaja sõiduvalmis 
kolm laeva, värbas sinna karja relvastatud kõrilõikajaid ja tegi kaptenile 
ettepaneku kogu see armaada saarele viia. Aus kapten ütles sellest otsustavalt 
ära. Ta teadis, mis tema sõpru saarel ähvardab: kogu saare elanikkond on 
määratud hävitamisele, asulad põletatakse ära, templid riisutakse armutult 
tühjaks. Ta ei võinud terve rahva mõrtsukaks saada! 


Ja siis koostas alatu Prentos ettekande õilsa kapteni kohta, süüdistades 
teda kuninga reetmises. Kapten heideti vanglasse, kus teda piinati viis 
ööpäeva, et ta ütleks, kuidas saarele pääseb. Kuid kapten ei reetnud oma 
saladust 

ja suri viiendal ööl piinamise tagajärjel. Tema maja ja varandus 
konfiskeeriti ning kaupmees Prentos sai need poolmuidu endale. Kui 
kaupmehe inimesed majja tulid, haarasid kapteni kolm poega mõõgad. 
Lühikeses heitluses pisteti kaks poega surnuks, ainult noorimal Alonzol 
õnnestus põgeneda. Kuninga teenrid sulgesid kapteni mõlemad tütred 
kloostrisse, õnnetuse tagajärjel kaotas kapteni naine mõistuse ja ta leiti 
kaldalt, peremeheta jäänud laeva trapi kõrvalt surnuna ... » 

«Onu Tobby, sa vist unustasid, et Bernardito mängib kalurite juures 
täringuid ja et viies mängija ... » 

«Õige, mu poiss, jutustades heast kaptenist sattusin ma hoogu ning jätsin 
ütlemata, et viies mängija, õrna näoga nooruk, oli kapteni noorim poeg. Tema 
nimi oli Alonzo de Las Pados. Suurel teel kohtus ta isa Siimoniga. Nüüd aga 
õrritas ta oma osava mänguga teisi. 

Kui kord Bernardito kätte jõudis, pani ta täringud kõrvale ja hakkas läbi 
madala akna ööpimedusse vahtima. Kaljumägisel kaldal märatses meri ja 
kuuvalgel kerkisid vahuharjad nagu valged pälgusähvatused veepinnal. 

«Senjoorid!» pöördus ta mängijate poole. «Palun vaikust! Me astume 
karmi relvavendlusse. Meil tuleb veel kaua oodata, sest vaevalt on 
Christophoro pargas niisuguse tormiga Menorcalt väljunud. Katkestame 
mängu ja kinnitame meie liitu. Me tunneme üksteist veel vähe, samal ajal aga 
peab meie vendlus kestma igavesti. Taganemisp eest — surm! Argpüksil on 
veel aega siit rahuga lahkuda, enne kui viimane sõna ön lausutud.» 

Mängijad heitsid täringud kõrvale. Aastatelt oli Bernardito neist kõige 
noorem, kuid läbielatu tagajärjel oli ta pea jõudnud juba halliks minna ning 
mingi seesmine jõud alistas talle kõik need üksteisega nii vähe sarnanevad 
inimesed. 

Bernardito laotas oma kurbust tekitava lipu lahti, torkas pistodaga endale 
kätte ning kirjutas verega vande-tõotuse sõnad puhtale pärgamendile. Siis 
kutsus ta Matteo Velmontese lähemale. Matteo jutustas lühidalt oma rahutust 
salakaubavedaja- ja meremeheelust ning kinnitas üleüldisel nõusolekul 
pärgamendil verega oma kuulu-vust nende vennaskonda. Temale järgnesid 
Antonio Carillo, Alonzo de Las Pados ning lõpuks tuli isa Siimoni kätte kord 
alla kirjutada. 

«Sõbrad,» ütles munk, «vaimulik seisus keelab mind andmast muid vandetõotusi peale 
truudusevande tõelisele kirikule. Kuulake mu lugu ära ja pidage mind ilma verise allkirjata 
kuni minu elu lõpupäevini oma verevennaks. Selle kinnituseks suudlen ma teie ees risti!» 

Vanake jutustas, et kunagi nooruses oli ta armastanud üht neidu ja lasknud end temaga 
vastu isa tahtmist laulatada. Isa, kes oli uhke ja karm inimene, jättis ta pärandusest ilma ning 
ajas kodunt välja. Kihutades kord hobusega mööda kitsast mägirada kodukoha läheduses, 
sattus ta vastusõitvale ratsanikule otsa ja tõukas mehe sadulast maha. Ööpimeduses haaras 
kannatanu mõõga. Noormees hüppas hobuse seljast maha, alustas võitlust ning tappis 
tundmatu. Tõrvikute valgel tundis ta tapetus oma lihase isa. Rabatunä sellest teost, oli ta isa 
Siimoni nime all mungakloostrisse läinud. Ta veetis kakskümmend aastat paastudes ja 
palvetades ning, püüdes oma pattu heaks teha, luges hoolikalt vaimulikke raamatuid ja 
kirikuisade loomingut. Kord oli ta aga ühe pühima inkvisitsiooni teenriga usuküsimuste üle 
vaidlema sattunud ja läinud nii kaugele, et oli haaranud püha Augustinuse teoste köite ning 
löönud sellega oma vastasel hinge seest välja. Suures segaduses oli isa Siimon.jooksnud 
seejärel metsa. Ta nägi unes, kuidas püha Peetrus jumalat palus, et see patusele tema süü 
andeks annaks: nähtavasti ei seedinud ka taevane väravavaht inkvisiitoreid! 

Varsti istus isa Siimon vana Gonzago jõugu röövlitega metsas lõkke ääres. See jõuk oli 
Itaalia, Prantsusmaa ja Hispaania mägiteede reisijate hirmuks. Isa Siimon liitus nendega ning 
jagas bandiitide tormisjt elu, andes patud juba ette andeks ning püüdes oma kahtkümmend 
paastuja karskuseaastat tasa teha. See vältas senikaua, kui Louis XV hästirelvastatud 
kuninglikud musketärid jõugu Prantsuse Püreneedes hävitasid. 

Pärast pikki rännakuid õnnestus mõnel bandiidil röövitud kullaga Katalooniasse jõuda; 
sealt kavatsesid nad Barcelonasse siirduda, et mõne laevaga Genuasse purjetada, öö tabas 
mehi mägtteel. Nad jäid kaljude vahele varjulisse koopasse ööbima. Isa Siimonil, kes oli õhtul 
pudelit erilise hoolikusega kummutanud, läks öösel süda pahaks. Ta lahkus koopast ning 
lamas kogu öö ojakese 

kaldal, olles imelikult roidunud ja pahaendelistest unenägudest jälitatud. Kui valgeks läks, 
pöördus ta tagasi koopasse, kus leidis eest hirmsa vaatepildi: tema sõbrad olid surnud. Ainult 
koopa sissekäigu juures maganud Pablo Villasel oli veel nõrku elutundemärke. 

«Pablo Villas?» kordas Bernardito. «Ega see ole see Villas, kes minu linnas väikest 
veinikeldrit peab?» 

«Seesama,» tõendas isa Siimon, «ning vaevalt oleks ta seda asutust praegu pidanud, kui 
ma poleks teda jalgupidi koopast välja tirinud ja talle karjuste juures piima sisse jootnud. 
Need karjused seletasid, et koopas elavat saatan ise, kes lämmatavat talle külla tulnud 
inimesi.» 

Tundes püha hirmu kõigest öö jooksul koopas nähtust, loobus Pablo pärast toibumist, 
kullast, mis oli veel surnud seltsimeeste paunadesse jäänud, ja otsustas veinipruulija ausat elu 
alustada. Isa Siimon aga, kes oli tukatitega koti endale jätnud, pidi kiirustades nendest paika- 
dest lahkuma, sest teda tundis juhuslikult ära kaupmees, kelle Gonzago jõuk oli paljaks 
röövinud. 

Ta elas viis aastat Itaalias, kulutas selleks ajaks kogu oma kulla ja otsustas kontrollida, kas 
Gonzago varandus on Kataloonia koopas veel alles. Sellest ohtlikust paigast leidis ta aga kaks 
luukeret, saapad jalas, kullaga täidetud mädanenud pauna ja roostetanud relvi. Koobas oli 
mingi gaasi rasket lehka täis. 

Munk läks linna, tõi sealt savipoti ja kirka, sidus näole märja kaltsu ja uuris kogu koopa 
läbi. Ta märkas, et mürgine gaas imbub nurgast mingi prao vahelt. Munk täitis prao kõvasti 
saviga, selle kõrvale aga kaevas augu. Siis sidus ta pooled kuldrahad kaltsu, pistis kompsu 
potti, joonistas sellele lubjaga pealuu ja laskis poti auku. Lõpetanud selle töö, heitis isa 

Siimon pilgu oma endiste seltsimeeste luudele, ohkas ja otsustas nende kõdunevad jäänused 
kristlikult maha matta. Liigutades vana Gonzago roideid, puutus talle riidejäänuste all kätte 
hõbekastike. Selles oli kakskümmend üheksa sätendavat teemanti, üks suurem kui teine. Ent 
munk tundis üha tugevamini mürgituse tundemärke: ta oli liiga kaua koopas viibinud. Meele- 
märkust peaaegu kaotades viskas ta kotikese peidu-urkasse, läitis augu kiviklibustikuga ja 
veeretas sinna raske kivi peale. Jätnud röövlite luud sinnapaika, roomas isa Siimon suuri 
vaevu värske õhu kätte, käes kott kuldrahadega. Sellest kullast piisas ülilõbusaks eluks 

Prantusmaal ja Itaalias viieks aastaks. 1742. aasta juulis asus iunk teele, et varusid 
täiendada. Ülejäänu oli kuulajatele juba Bernardito jutustusest teada. Noored sõbrad anid 
kogu kulla ja kalliskivid kokku ning usaldasid need karmi tasuja — vennaskonna juhi hoole 
alla ... 


5: 


Järgmisel ööl sõitsid viis tasujat vana Christophoro Velmontese pargasel Türgi randade 
poole, hoides kurssi Stambuli suunas. 

Nädal aega varem oli Barcelona sadamast väljunud samas suunas kaubalaev «Koljat». 
Selle laeva pardal viibis peremees ise, kaupmees Prentos, kes oli süüdi noore Alonzo 
perekonna hukkumises. Vana Prentos oli sellele reisile kaasa võtnud ka oma poja Juanito, 
argpüksi ja lurjuse, kes oli laimanud don Ramoni ja Bernarditot. 

Raskeks läks verevendade elu vanal pargasel augustikuu tormide ajal Vahemeres! Vana 
Christophoro, Matteo ja Bernardito olid kogenud meremehed, kuid teised kolm vennaskonna 
liiget õppisid alles purjesid seadma ning tähtede ja päikese järgi kurssi hoidma, sest kompassi 
neil polnud. Kuus korda pidasid tormid neid teel kinni. Kuid õnneks said nad põlatud Prentose 
laeva Kuldsarve lahes kätte. Hispaaniast toodud kaubad olid juba müüdud ning «Koljat» 
laadis uusi, mis ta tagasiteel pidi realiseerima. Siin oli idamaiseid lõhnaaineid ja vürtse, 
safiannahka ja elevandiluud, .damaskuse pistodasid, brokaati ja kulda, türgi tubakat ja vaate 
roosiõliga. Nende kaupade müügist Hispaania grandidele ja kloostritele lootis kaupmees saada 
rikkalikku kasumit ning seepärast ei lasknud laeva vahtkond nii päeval kui ööl kindlalt suletud 
trumme silmist ega lubanud kellelgi laevale läheneda. 

Kuid siis, just enne ärasõitu, ilmus laeva juurde uhke välismaalane oma abikaasaga. Nad 
toodi kohale Stambulis eluneva Briti saadiku uhkes kandetoolis. Abielupaar palus Prentose 
kaldale. Pikakasvuline härra inglise ohvitseri mundris seletas kaupmehele konarlikus 
hispaania keeles, et ta on puhkusel viibiv Briti kolonel, kes sooritab pulmareisi. Koloneli 
abikaasa, poolatar, ei mõistnud hispaania keelt ning seisis vaikides mehe kõrval, pöörates oma 
siniseid silmi kord laevale, kord selle omanikule. 

See suursugune välismaalastest abielupaar oli juba teel mglismaale, kuid kavatses veel 
Madriidi külastada. Seepärast palus kolonel - Briti saadiku nimel võtta teda laevale koos 
teenri ja prantsuse piiskopiga, kes olevat tema teekaaslane ja sõber. Koloneli pea oli juba üsna 
hall. Flandria lahinguväljadel oli ta 1714. aastal kaotanud vasaku silma ja kandis musta sidet, 
mis jooksis põiki üle tema näo. 

Vestluse ajal oli kaupmehe poeg Juanito samuti kaldale ilmunud. Veetlev heledapäine 
poolatar tegi anuva näo ja naeratas nii võluvalt, et ka Juanito hakkas isa keelitama, et see 
nende tähtsate reisijate soovi rahuldaks. Kolonel tõmbas taskust kullaga täidetud rahakoti ning 
selle mahukus lõpetas varem kui teised argumendid ettevaatliku kaupmehe kahtlused. Kuld 
rändas Prentose tasku, Juanito pga pakkus end «Koljati» uutele reisijatele saatjaks Briti 
saatkonnani, kus ta pidi neid pardale kolimisel abistama.. Kõik kolm istusid kinnise 
kandetooli patjadele ning asusid atleetliku kehaehitusega kandjate õlul teele linnaäärsesse 

villasse. Kaupmees hoiatas, et laev on juba reidile väljumas, mistõttu reisijail tuleb, laevale 
pääsemiseks paati kasutada. 

Stambuli räpaseid tänavaid pidi jõudis kandetool lõpuks väikese villa ette. Maja oli 
pooltühi, teenijateks polnud mitte inglased, vaid türklased. Briti saadikut ennast polnud kodus, 
kuid mugavas ruumis oli serveeritud eine suure hulga suurepäraste veinidega. 

Söögi ajal tundsid kolonel ja prantsuse piiskop huvi selle vastu, kas «Koljat» on kindlalt 
relvastatud ja kas püssirohuvarud on küllaldased. Saanud Juanitolt rahustava kinnituse, käskis 
kolonel teenril nende väikese pagasi viivitamatult kokku panna. Tunni möödudes istus kogu 
seltskond taas kandetooli patjadele. Juanitole anti koht koloneli ja tema noore naise vahel, 
lillas siidrüüs piiskop oli aga nende vastas istet võtnud. Vintis kaupmehepoeg tegi ohtliku 
katse silitada poolpimeduses kauni panna käekest ja oma kirjeldamatuks rõõmuks tundis 
vastuseks kerget käesurvet. Kandetooli iga kõikumise ajal surus edeva panna käeke üha 
tugevamini tema sõrmi. 

Piipu läites märkas kolonel ootamatult seda lubamatut flirti. Müriseva häälega palus ta 
otsemaid rahuldust, pistis pea kandetoolist välja, andis kandjatele mingi käsu ning vaikis siis 
momilt, vaadates vahetevahel oma ainsa 

silmaga Prentose poole ja mängides ähvardavalt oma väga pika mõõga käepidemega. 

Kui nad kaldapealsete saabusid, hakkas juba hämarduma ja sadamas oli igasugust muud 
rahvast veel vähe. Kaugel reidil paistis «Koljati» siluett, kai ääres seisis aga pargas vana 
baretti kandvashispaanlasest kippari ja habemiku madrusega, kelle vasakul käel oli vaid kaks 
vigastamata sõrme. 

Kolonel võttis kaupmehepojal tugevasti käe alt kinni, panna õrnad sõrmed haarasid tal 
imevalusasti teisest käest. Viimane asjaolu tekitas Juanitos mitte just väikest imestust. Nii 
viidi ta kiires korras pargasele. Siis hüppas kolonel veel kord kaldale ja Juanito kuulis, kuidas 
ta mitut keelt imelikult segades soovitas türklastel Briti saadiku vapp kandetooli uksel kiiresti 
värviga katta. Tema viimane lause pani Juanito värisema, sest andes vanemale kandjale 
hunniku kuldrahasid, ütles kolonel talle: «Hüvasti, vanamees, ja ära sa ühesilmalist saatanat 
Bernarditot kurjaga meenuta!» 

Hirmus mõte jooksis Juanitol peast, kuid juba kündis pargas Kuldsarve lahe vett ning 
randus paari tunni pärast inimtühjal saarel. 

«Astu maha!» andis Bernardito reeturile käsu ning hüppas ka ise tema järel kivisele 
pinnale. 

Oli juba pime ning ühtega.tulukest polnud näha selles inimtühjas kõrbes vilkumas. Ainult 
kauguses helkisid taevas ja meri Türgi pealinna tulede särast. 

«Vaata mulle näkku, Juanito Prentos,» ütles Bernardito. «Kas sa mind tunned?» 

Kuidas reetur seda karmi nägu ka uuris, ometi ei tundnud ta temas endist kavaljeerot, 
kuigi oletas, kes tema ees seisab. 

«Kas sa hukatud don Ramoni mäletad, kärnane koer?» 

Värisedes üle kogu keha sosistas Juanito, et ta oli kadunud senjoor Ramon de Garcia 
sõber. 

«Siis korda, laimaja, mida sa kuninglikule prokurörile valetasid, ja ütle, palju don 
Salvador sulle sinu juudateenuse eest maksis.» 

Juanito vajus tasuja jalge ette. 

«Senjoor Bernardito!» hakkas ta paluma. «Mind sunniti väevõimuga paberile alla 
kirjutama.» 

«Valetad, argpüks! Vasta, palju sulle maksti?» 

«Tuhat kuldduurot, senjoorid, kõigest tuhat!» 

«Vennad.» pöördus Bernardito oma kaaslaste poole, «mida on see juudas ara 
teeninud?» 

«Surma!» ütles naiseks riietatud Alonzo. Teised noogutasid vaikides pead. 

«Kärva siis, haisev.peni, sellel koerasaarel! Kas tead. mis koht see on?» 

Juanito tundis lõpuks viljatu ja inimtühta saare ära: juba ammu oli ta kõrvu kostnud äge 
haukumine ja vingumine, nüüd aga eraldas tema silm mingisuguseid halle varje, mis liikusid 
tema ümber. Meest valdas koletu hirm: ta peab surema saarel, kuhu kogu Stambuli elanikkond 
veab haigeid ja vanu koeri, keda türklaste usk keelab tappa. Puhuti randuvad siin paadid 
koertega, kuid, lasknud nad maale, kiirustavad sõudjad lahkuma neetud paigast, kus 
metsistunud loomad hauguvad nii päeval kui Söl. 

Hirmsa kisaga pani Juanito jooksu. Bernardito tõstis püstoli ja kuul tungis põgenikule 
jalga. Hiljem võtsid vennad tal kuue seljast ja bareti peast ning jätsid ta üksinda. Kui tasujad 
pargasele pöördusid, askeldas juba terve kari metsistunud koeri lõrinal reeturi laiba kallal... 

Matteo Velmontes oli üht kasvu hukatuga ja ka nende juuksed olid sama värvi. Ta pani 
endale Juanito kuue selga ja bareti pähe ning heitis pingile. Sõbrad katsid ta mantliga kinni. 
Koidu eel tõi pargas kõik reisijad «Koljatile» ning, naeratus näol, seletas kolonel kaupmehele, 
et Juanito on ülemäära palju veini joonud. Sõbrad tõstsid ümberriietunud Matteo pingilt, 
toetasid teda käe alt ning see, lasknud pea norgu, komberdas kuidagi kajutisse. 

«Koljat» tõstis purjed ning varsti jäid Kuldsarve lahe tuled vahutava avaruse taha kaugele 
maha. «Koljati» järel sõitis lainetel sukeldudes pargas «Tolosa». Selle pardale oli jäänud vaid 
«vana kippar» Christophoro Velmontes, sõrmitu «madrus» aga oli juba jõudnud koloneli 
teenriks muutuda ja sõitis oma peremehega laeval. 

Hommikul, kui «Koljat» Marmara merre jõudis, palus noor Prentos isa oma kajutisse. Siin 
viibis ka kolonel oma abikaasaga... 

Mõne aja pärast kutsus kaupmees Prentos samasse kajutisse laevavahtkonna ülema. 
Viimase käsutuses oli kakskümmend sõdurit. 

Koloneli terava pilgu all andis kaupmees Prentos üsna nõrga ja imeliku häälega käsu 
avada «Koljati» kõik kolm 

mahukat trümmi Väriseda käega ulatas ta vahtkonnaülemale võtmed ja tegi talle 
korralduse pärast käsu täitmist kümne vahimehega tagasi pöörduda. 

«Relvastatult?» uuris vahtkonnaülem. 

«Ei, relvadeta,» selgitas kolonel. 

Varsti vajusid sõdurid tumeda müdinaga kajutisse Kolonel tegi ohvitserile karmi etteheite 
lärmi pärast, sest oli vaja äärmist ettevaatlikkust ja vaikust. 

«Laeva meeskond on mässu tõstnud. Vandenõulased tuleb ükshaaval vaikselt kinni võtta,» 
seletas ta ohvitserile. 

«Minge ruhvi ja kutsuge kõik madrused üksteise järel trümmi. Seal siduge nad kinni ja 
pange põrandale lamama.» 

Käsk täideti täpselt. Pootsman ja kõik madrused, peale nende, kes olid vahis, suleti 
ahtritrümmi. Siis andis kolonel ohvitserile ja tema kümnele sõdurile käsu tasakesi 
keskmisesse trümmi laskuda, seal vaikselt istuda ja edaspidiseid käske oodata. Kui sõdurid 
olid trümmi asunud, lasksid kolonel ja sõrmitu madrus raske luugi kinni vajuda ja riputasid 
sellele poolepuudase tabaluku ette. Lõpuks kogus kolonel ülejäänud sõdurid kokku, seletas 
neile, et vööritrümm on lekkima hakanud, ja käskis neil laadungi-kastid kõrvale nihutada. 
Vaevalt olid sõdurid jõudnud asja kallale asuda, kui ka nende peade kohal luuk kinni langes ja 
riiv lõgises. Nüüd olid järel vaid viisteist madrust, kapten ja tema abi. 

Kolonel tõusis sillale ja andis kaptenile edasi kaupmees Prentose käsu: purjed 
viivitamatult alla lasta, meeskond käila koguda ja kapteniabi välja kutsuda. 

Kui ka, see käsk oli täidetud, asusid Antonio, Alonzo ja Matteo, mõlemas käes püstolid, 
koloneli selja taha. Isa Siimon jagas vahepeal kaupmees Prentosele õpetussõnu ja vettis ta 
pihile. Kolonel pöördus juuresolijate poole: 

«Mu sõbrad! Laske paat vette, istuge sellesse ja juhtige ta kaldale, mis paistab ähmaselt 
kauguses. Laev on ühesilmalise saatana Bernardito Luisi käsutuses ning lendab viie minuti 
pärast õhku!» 

Kõik pardalolijad tardusid ootamatusest. Kapten ja tema abi ei puudutanud sõrmegagi 
oma pistodade käepidemeid, teisi relvi neil käepärast polnud. Senikaua kui madrused paati 
vette lasksid, andis Bernardito kaptenile paberi ja rahakoti. 

«Võtke see dokument enda õigustamiseks, senjoor kapten, ma tõendan sellega, et olen 
kaupmees Prentosele vana võla täielikult tasunud. Et teie inimestel .ei tuleks pärast 
maabumist puudust kannatada, jagage nende vahel see kuld.» 

Siis lasksid sõbrad pootsmani ja madrused ahtritrümmist välja, ja käskisid neil kiiresti 
esimesele paadile järele sõuda. 

Lõpuks laskis Bernardito ükshaaval kõik sõdurid ja vahtkonnaülema välja. Kui nad olid 
ahtrisse kolmanda ja viimase paadi juurde kogunenud, ütles Bernardito neile: 

«Kuulge, teie, ahne liiakasuvõtia ja alatu laimaja kaitsjad! Teie endised peremehed 
hukutasid mu sõbra Alonzo dp Las Padose süütu isa ja kogu perekonna. Võib-olla on ka teie 
hulgas kavala korrehiidori inimesi, kes Bernardito Luisile jahti pidasid ja ausa Ramon de 
Garcia hukkamist imetlesid. Kuid ma ei taha ilmaasjata oma kaasmaalaste verd valada ja 
lasen teil seepärast rahuga minna!» 

Samal ajal sõitis Christophoro Velmontese pargas «Koljati» kõrval. Sõbrad otsisid 
laevatrümmid läbi, viisid pargasele hinnalisema laadungi, sundisid Prentost, et see kogu oma 
kulla loovutaks, ja lahkusid laevalt. Kaupmees Prentos jäeti seotuna lamama laevakoisse, 
trümmis aga hingitses juba süütenöör. 

Kümmekond minutit hiljem, kui «Tolosa» laineid lõigates lääne poole kihutas, kadus 
plahvatuse tagajärjel kaheks lõhenenud «Koljat» lainetesse ning ainult must suitsu-pilv jäi 
veel kauaks mere kohale hõljuma. Pargas viie tasujaga jättis aga tormise Hellespontose d selja 
taha, väljus Egeuse merre, möödus saarestikust ja jõudis lõppeks Itaaliasse, kus sõbrad 
müüsid kaupmees Prentose kaufyad maha. 

Genuast siirdus Bernardito Pariisi, kus laskis oma sõpradel kuu aega lõbusalt puhata. 
Pariisis leidis ta osava kullassepa, kellelt tellis kunstliku silma. Selle töö teostas prantsuse 
meister väga oskuslikult. 

Umbes kaheksa kuu möödudes jõudsid sõbrad juhusliku laevaga Portugali ja pöördusid 
sealt ringiga Bernardito sünnilinnakesse. Neid polnud enam viis, vaid umbes viisteist tublit 
poissi, kes olid Bernarditoga Itaalias, Prantsusmaal ja Hispaanias liitunud. Salk varjas end 
mägedes ja 

Hellespontos — Dardanellide antiikaegne nimetus. 

tegi ettevalmistusi uueks retkeks. See õnnestus tasujail varsti, sest Bernardito sai teada, et 
tema ema saadeti Hispaaniast välja. Veendunud, et donna Estrellat kui pantvangi ei ähvarda 
enam oht, viis ta oma sõbrad uuele tasumisretkele. Pärast seda otsustas ta Hispaaniast lahkuda 
ja merele minna ... Poiss, sa vist magad juba?» 

Saamata vastust kummardus Bernardito lapse kohale. Poisi lokkis juuksed olid padjal 
laiali ning ta magas sügavat lapseund. 

Bernardito astus üle kerana magava Karneero ja läks lauta loomi vaatama. Maru mühises, 
paduvihm peksis vastu puulehti. Ühe hetkega olid kapteni riided läbimärjad ja ta kiirustas 
onni tagasi. Enne ukse sulgemist kuulatas Bernardito ja arvas jällegi tormi mühinas kauget, 
pikka, tuulest edasikantud oiet kuulvat. 

«Kas tõesti on saarele šaakalid siginenud?» pomises saarlane ja sirutas enda pingile, kuhu 
oli laotatud kitsenahk. 


6. 


Koidik leidis saarlased magavaina. Poiss avas esimesena silmad. Talle meenus otsekohe 
lõpuni kuulmata jutustus ja ta hüppas voodist välja. Piinlik, et ta oli magama jäänud: nüüd ei 
kuule niipea põneva muinasjutu lõppu! Teadmata, millega seda heaks teha, hakkas ta peergu 
raiuma ja äratas kopsimisega Bernardito üles. Heitnud pilgu poisi hädisesse näkku, mõistis 
mees, milles asi sei-sab, haaras tal. kuuehõlmast kinni ja surus enda vastu. «Sa ei jõua ära 
oodata, mis edasi sai?» ütles ta naerdes. «Noh, olgu pealegi, jutustan oma muinasjutu lõpuni, 
väljas sajab tugevasti ja kusagile minna ei saa. Palju polegi enam.jäänud. Kuula! 

... Oli päikesepaisteline 1743. aasta maikuu ning just selle kuu 29. päeval oli noore 
Doloresi, Bernardito õe hukkumise aastapäev. 

Madrused ja sõdurid, keda Ühesilmaline Saatan oli «Koljatilt» minna lasknud, pöördusid 
Barcelonasse tagasi. Argliku korrehiidori süda täitus hirmuga «Koljatilt» pääsenute 
jutustustest himutatud don Salvador Morilla de Portes võttis aga oma lossi kaitsmiseks 
niisugused abinõud tarvitusele, et see hakkas piiratud kindlusega sarnanema. 

Saatusliku aastapäeva eelõhtul istus don Salvador hilisõhtul oma kabinetis, mängides poja 
Rodrigoga malet, kui uksele ilmus mõisa ülemteener. Ta teatas, et keegi ratsanik koputab 
lossiväravale. Ta nimetab end kuninglikuks kulleriks ning olevat tema kõrguselt kiire 
iseloomuga kirja toonud. 

Don Salvador andis käsu kuller sisse lasta. Peremees nägi enda ees pikakasvulist, 
sihvakat, kuningliku kaardiväe mundris ohvitseri. Ohvitseril olid hallisegused juuksed, kõrge 
laup ja uhke rüht. Ta saluteeris don Salvadorile mõõgaga, tõmbas siis varrukakäänise vahelt 
väikese kuningliku pitseriga kirja ja ulatas selle grandile. Don Salvador murdis pitseri katki ja 
silmitses küünlavalgel talle nii tuttavaid suursuguspima käega veetud lohakaid ridu. Kuningas 
oli sedeli isiklikult kirjutanud — see oli uus ebatavaline armulikkus! 

Väärtuslik dokument teatas, et tema kõrgus kavatseb sel ööl teel Barcelonasse don 
Salvadori majas peatuda. Tõeliselt kuningliku viisakusega palus monarh grandilt mõneks 
tunniks ulualust. Sealjuures oli tema kõrgus suvatsenud tseremoniaalse vastuvõtu juba 
eelnevalt tagasi lükata ja palus talle vastu saata ainult mõned ratsamehed, kes võiksid õigel 
aial lähima tee kätte juhatada. 

Don Salvador suudles kirja ja plaksutas käsi. Mõne minuti pärast sarnanes kogu tohutu 
suur loss segipaisatud sipelgapesaga. Uksed paukusid. kõikidesse kroonlühtritesse ilmusid 
küünlad, avanesid keldrid, kirstud ja kapid. Don Salvadori kuller kihutas otsemaid 
korrehiidori järele. 

«Tema kõrgus avaldas lootust näha lossi peremeest, kuid palus linnaelanike rahu mitte 
häirida,» sõnas kuninglik kuller kuivalt. «Tema kõrguse korteež asub siit umjbes kolme tunni 
tee kaugusel, kui sõita head galoppi. Ootan teie maja värava ees korrehiidori ratsamehi ning 
juhatan nad isiklikult kuningliku korteežini.» 

Polnud möödunud veel tundigi, kui lossivärava ees kuuldus kabjaplaginat. Kümme 
algvasiili ja senjoor korrehiidor ise valgel ratsul saluteerisid kuninglikule kullerile. Selleks 
ajaks olid don Salvadori sünges lossis süttinud sajad tuled, värviliste klaasidega laternad, 
lampioonid ja väikesed hiina laternad. Nende valgus peegeldus suure purskkaevu veejugades, 
tumedatel rohelusepuhmastel ja lopsakatel lilleklumpidel. Pargitiikides tõstsid ärganud luiged 
oma pead lumivalgete.tiibade alt ning panid vee- 

pinna lainetama, mis selle tagajärjel samuti ilutuledes Vilama * hakkas. Veendunud selles, 
et ilutulestik on tõesti suurepärane, andis don Salvador käsu tuled kustutada ja jpced kahe 
tunni pärast uuesti süüdata. Tema ise koos poja Rodrigoga liitus korrehiidori ratsanikega. 
Kogu kavalkaad, eesotsas kuningliku kulleriga ratsutas kõrgele külalisele vastu. 

Pärast poolteist tundi kestnud kihutamist mägiteedel hakkasid ratsanikud eespool 
laternatulesid eraldama. Kuus valget hobust vedasid kerget reisikalessi, mille uksed olid 
kaunistatud kuninglike liiliatega. Kaks ohvitseri ratsutasid uhkelt ees, kaks kalessi kõrval ja 
üks kaardiväelane põitis kalessi järel. Järelväe moodustas väike ratsanikest saatjaskond. Ning 
lõpuks, umbes saja sammu kaugusel valgustasid kogu korteeži ees teed kaks teenrit, hoides 
odavarte otsa kinnitatud eredalt leegitsevaid tõrvikuid kõrgel pea kohal. 

Kuller ratsutas tõlla juurde ja teatas oma saabumisest. Saanud kuningalt armuliku vastuse, 
teatas ohvitser don Salvadorile, et tema kõrgus tänab südamliku vastuvõtu eest ja palub 
senjoori koos pojaga hobuse seljast maha tulla ning tõllas istet võtta. 

Don Salvador ja senjoor Rodrigo usaldasid oma hobused teenrite hoolde ja astusid 
värisedes tõlda. Vaevalt oli uks sulgunud, kui heerold aarve puhus, hobused rebisid end kohalt 
ja korteež hakkas lossi poole liikuma. Tõlla hämaruses suutis don Salvador eraldada vaid 
kõrget sulgkaunistust kuninga kübaral. Ta tõmbus küüru ning sirutas käed, et vastu võtta ja 
suudelda armastatud monarhi sõrmi. 

Tema ettepoole venitatud huuled puudutasid juba kuninga lõtya käelaba, kuid kuninglik 
käsi, mis oli nii armulikult vastu sirutatud, muutus äkki raudtugevaks ja haaras grandil 
habemetutist. 

«Reetmine!» kähistas don Salvador,, kuid sai kohe tugeva löögi vastu pead. 

Tema kõrval põrandal viskles lämbudes tema poeg, kellegi põlv vastu rinda surutud. 

Samal ajal piiras kuninglik saatjaskond käigul korrehiidori valveüksuse sisse. Kuninga 
kaaslased paljastasid mõõgad ning üksteise järel vajusid algvasiilid surnuina hobustelt. 
Osavalt heidetud nöör pigistas korrehiidori kõri. Kinniseotud senjoor Salvador ja tema poeg 
lohistati tõllast välja. Ratsanikud viskasid vangid põiki üle sadu- 

late ja sõitsid, juhituna hallipäisest kullerist, mägede sügavusse, kus 
kunagi olid kohtunud Bernardito ja isa Siimon. 

Kogu ülejäänud «kuninglik korteež» jätkas tõlla kõrval oma teekonda. Kui 
lossini oli jäänud vaid veerand miili ja ees vilkusid juba selle tuled, pööras 
kutsar enda ringi ning süütas tahi, mille teine ots ulatus tõlla sisemuses 
asuvasse püssirohuga täidetud suurde raudvaati. Sõitnud veel natuke maad 
edasi, libistas kutsar enda pukilt alla ning hüppas korrehiidori hobusele: tahi 
tuluke oli juba lähenemas vaadile. 

Ratsanikud kihutasid täie hooga lossi poole, pannes kalessi ette rakendatud 
hobused vahust leemendama. Seal aga paiskus taevasse ja pudenes laiali 
ilutulestiku värviline sädemetekimp. Ülestõstetava silla taga avanes lossi 
värav pärani ja kaks rida teenreid rivistus õuele. Sirutades uudishimulikult 
kaelu, valmistus teenijaskond hobuseid vastu võtma ja paraadtrepilt kuni 
tõllani vaipa laotama 

Ent enne silda tõmbas «kuninglik saatjaskond» oma hobused tagumistele 
jalgadele ja pöördus järsult ringi, samal ajal kui tõllahobused lausa lendasid 
üle silla, kihutasid võlvkaare alt läbi ning, tasandamata käiku, tormasid lossi 
õue. Kahes reas seisvad teenrid jooksid kabuhirmus laiali. 

Paraadsissekäigu juurde oli kogunenud peaaegu kogu linna ülemkiht, kes 
silmitses imestusega tema kõrguse nii ebatavalist sissesõitu. Juba hakkasid 
pidulikult riietatud lahva hulgast kostma ärevaid hüüdeid, kui hirmus plahva- 
tus pani õue ja seinad vappuma. Verepritsmetega kaetud tahmunud 

atlassriietes külalised pagesid kabuhirmus lossist. Ent pimeduses kostvad 
paugud panid põgenikud sillal paanikas sinna-tänna jooksma, osa neist langes 
surnute või haavatutena. Õue kohal lõid loitma tuleleegid: ratsanikud olid 
sõitnud lossi- ja teenijaskonna majade akende alla ning visanud sinna 
põlevaid tõrvaseid takutuustakuid. Hirmuhüüded, haavatute oiged, hobuste 
hirnumine ja põlevates latrites seisvate härgade möirgamine sulas kokku 
metsikuks muusikaks, taevasse tõusvad leegid aga ületasid kustuva, 
ilutulestiku sära. 

Kogu linn oli ärganud, elanikud jooksid läheduses asuvatele küngastele, et 
vaadata kõige suuremat tulekahju, mida nad eales olid näinud. Algul arvati, et 
loss on ilutulestikust süttinud, kuid järsku meenus inimestele, et aasta 

tagasi, täpselt samal näeval ja tunnil oli hukkunud Bernardito õde. Vaevalt 
oli üks jõudnud seda sündmust meenutada, kui kõik ühel häälel hüüdsid 
tasuja nime. Linna-elanikud sööstsid kabuhirmus oma majade ja varakirstude 
juurde, jättes lossi koidueelses pimeduses põlema. Bernardito ise hiilis aga 
koos nelja selliga mööda tuttavat rada koopa poole. Üksikult ja salkadena 
kiirustasid mööda peadpööritavaid järsakuid sinnasamasse ka ülejäänud röövlid, 
kes olid lossis oma töö lõpetanud. Arg korrehiidor hakkas armu paluma. Ta 
meenutas Bernarditole pisarsilmil, et vangipõlve ajal polnud kavaljeero ema 
millestki puudust tundnud. 

«Selle eest ei poo ma sind mitte üles, vaid raiun pea otsast,» ütles 
Bernardito. 

Ning samal hetkel veeres korrehiidori pea mäenõlvalt alla. 

Siis astus Bernardito hirmust lõdiseva don Salvadori juurde ja ütles, nii et 
kõik teda kuuleksid: 

«Hispaania reetja ja tema vabadusega kaupleja, võõramaiste vallutajate 
teener, kaasmaalaste röövija, Doloresi ja Ramoni mõrvar, meie tasujate- 
verevendade nimel mõistan ma su surma!» 

Seejärel heitsid Bernardito sõbrad don Salvadori ja tema poja Rodrigo 
mürgisesse koopasse, müürisid selle kinni ja kuhjasid kivimürakad sinna ette. 
Võib arvata, kui hirmsad olid nägemused, mis julma grandi vaevasid, kuni ta 
süda lõhkes ja mürgitatud veri soontes hüübis! Nii saavutas Bernardito, kes 
oli sel ajal alles kahekümneaastane, võidu oma võimsate vaenlaste üle ja 
vaigistas kättemaksuhimu, mis põletas tema südant. Ta mattis oma verise lipu 
kõrge kalju alla ja laskis järgmised sõnad kal-jusse raiuda: 

«Siin puhkavad ülla senjoor Ramon de Garcia jäänused. Senjoor Ramon 
hukkus süütult. Tema sõber Bernardito Luis ei Gorra on tema eest kätte 
tasunud.» 

Järgmisel ööl riietus Bernardito talupojaks ja sõitis muulal oma kodulinna. 
Ta otsis üles Pablo Villase keldri ja koputas suletud uksele. Pahane ja unine 
peremees avas ukse ning oli väga imestunud, nähes tundmatut talupoega, kes 
pistis talle vaikides väikese paki kätte ja lahkus otsekohe. Pakis oli suurepärane 
kuldraamis teemant ja kotiketukatitega, juurdelisatud sedel aga kõlas 
järgmiselt: «Ber-narditolt, kelle elu sa päästsid.» 

Vana mgorlannat polnud enam elus ja sellepärast pöördus vennaskonna 
pealik veinipruulija majakese juurest otsekohe mägedesse.» 

«Onu Tobby, aga mis temast pärast sai?» 

«Pärast? Ta kogus oma verevennad kokku ja ütles neile, et on arve järgi 
ülekohtustele. tagaajajaile ja vähestele heategiiaile täielikult tasunud. Ta 
ütles ka et vendadel ön nüüd õigus endale teine juht valida, sest teda — 
Bernarditot ootab siitpeale teine elu, mis ei seisne tavalises röövimises 
rikastumise eesmärgil. Rikkus "ei veedelnud Ühesilmalist Saatanat. Olles ise 
õnnetu, tagaaetav, isamaast, perekonnast ja sõpradest ilma jäetud, teatas ta 
vendadele, ot kavatseb nüüd merele minna ja jõudu mööda samasuguseid 
õigusetult tagaaetavaid aidata oma ülekohtutegijaile ja tagaajajaile kätte 
tasuda.» 

«Ja mida vastasid talle vennad?» 

«Keegi ei tõstnud Bernardito vastu häält... Kõik olid nõus sõitma temaga 
merele, et saada vabadeks korsaarideks. Samal hommikul lahkusid Bernardito 
sõbrad vana Christophoro «Tolosal» alatiseks Hispaaniast. Varsti õnnestus 
neil vallutada Portugali orjakauplejate brigantiin ning ... siis algas Bernardito 
piraadielu, mis ei toonud talle samuti ei rõõmu ega õnne. 

Üle kahekümne aasta kündis kapten Bernardito merd, vahetas kuus laeva ja 
kaotas viimseni oma endised seltsimehed. Ammugi olid palavates lahingutes 
hukkunud kõik verevennad ja ka kapteni klaassilma oli välja löönud ühe laeva 
õhkulaskmisel lahtikistud puukild. Viimasena suri vanadusest isa Siimon, kes 
oli otse laua äärde magama jäänud, poolik klaas suhkurdatud heerest suu 
GES 

«Ütle, onu, kas Ühesilmalisel Saatanal õnnestus solvatuid ja tagaaetavaid 
õnnetustest päästa, nagu ta seda tähtis?» 

«Oh pojuke! Bernardito sai väga varsti aru, et peaaegu kogu maailm 
koosneb niisugustest inimestest, ning et kurja vastu, mis maailma valitseb, ei 
tule mitte röövimisega võidelda! Korsaar on ikkagi röövel ning paljud 
Bernardito meeskonnast mõtlesid enam saagile kui teiste, saatusele ... Kuid 
ärgem seda esialgu arutagem. Kui pääseme selleit saarelt, tasume veel ühe 
vana Võla ja vaatame — läheb ehk meiegi jõudu mõneks heateoks tarvis! 
Muide, vahetevahel oli korsaar Bernarditolgi võimalus häid inimesi hädas 
aidata. Paljudele orjadele, valgetele ja 

värvilistele andis ta vabaduse. Mõnegagi neist sai ta sõbrjaks. Oli üks vapper 
Kreeka madrus Pireusest — Georgius Caridas... Ühesilmaline päästis tema 
südametu piraadi käest Tuniisis ... Oli ka kaunitar Zoe ... Teda õnnestus 
orjakauplejate käest välia kiskuda ... ning tema hakkas, pojuke, vana 
Bernarditot armastama! ... Meenutan veel Bernardito kaasmaalast, ustavat 
sõpra Fernando Diazi, kes päästeti võllast... Jah, raske on meelde tuletada 
kõiki, kellega ta kohtus esimese kahe aastakümne jooksul... Ja hiljem ... 
hiljem kohtas Ühesilmaline Saatan oma õnnetuseks kurjategijat ja päästis ka 
tema.» 

«Missugust kurjategijat, onu Tobby?» 

«Oh, pojuke, see on juba teine muinasjutt! Täna sajab koledasti vihma ja 
meil tuleb sinuga niikuinii toas istuda. Just eile kavatsesin sulle Leopardist 
jutustada. Kord sõitis Ühesilmaline Saatan oma musta laevaga. Järsku nägi ta 
kaldal kõrget kaljut... » 

Tugev tuuleiil lükkas ukse pärani lahti ning Teravkõrv taganes onni 
paiskunud vihma- ja tuulehoo eest. Koerteritas kõrvu, tema karvad tõusid 
seljal turri. Läbi tormi ulgumise eraldasid onnielanikud selgesti pikka, 

imelikku helinat ja venitatud ulgumist, mis sulas tuule möirgamisega ühte. 
Bernardito hüppas püsti ja haaras seinalt püssi. 

«See on signaalpasun .... ja laevakella helin!» pomises ta.-«Kuidas ma 
ometi öösel selle peale ei tulnud!» Tatõmbas vana purjeriidest mantli selga, 
käskis poisil Vaikselt istuda ja tuld koldes mitte süüdata, ise aga hõikas 
koera, peitis relva mantli alla ning väljus kiiresti paduvihma ja tormi 
kätte. 


Kaheteistkümnes = peatükk 
SINIORUS 


1 


-.Oli saabunud 1778. aasta... Äikeseküllased vabadussõja tormid 
mürisesid Uue Maailma kohal. Briti kuningriigi ookeanitaguste asumaade 
elanikkond oli haaranud relvad, et kinnitada oma õigust riiklikule 
sõltumatusele. 

Ümberasunud töötajad, kes kunagi olid Euroopast Uude Maailma pagenud, 
pettusid nüüd oma lootustes paremale elule! Ameerikas paiknevates Inglismaa 
asumaades kehtisid sama ranged Briti seadused, orjaike ja kõikvõimalikud 
keelud, valitsesid julmad kubernerid. Rahva kannatus katkes ja rahvas tõusis 
üles. Karmid farmerid, vabadustarmastavad meistrimehed ja töölised, 
väikekaupmehed, linnaelanikud, trapperid, Virginia istandike mustanahalised 
orjad ja põhjas paiknevate asumaade vabad neegrid ründasid Briti forte, 
uputasid relvastatud kuninglikke laevu, vallutasid Inglise kuberneridelt linnu. 
Metsade-, järvede-ja steppiderikas mander, mille randu julge geenualane 
Columbus oli vast alles kolm sajandit enne seda sõda näinud oma karavelli 
pardalt, mattu püssirohupilvedesse. 


Ülestõusnute vaigistamiseks vajas tema kõrgus kuningas George III palju 
sõdureid. Regulaarväeosadest enam ei piisanud ning Inglismaa pidi oma 
raskekaaluliste naelte ja ginide eest ostma suurtükiliha Saksa vürstiriikidest, 
tuhanded noored sakslased Hessenist, Saksist ja Würtembergist jätsid oma 
äkked ja tööriistad ning tõmbasid ohates inglise mundrid selga. Müüduina 
oma kuurvürstide ja hertsogite poolt, täitsid rteed sakslastest volontäärid ” 
Inglise laevade trümmid ning leidsid ookeani taga ülestõusnute tabavate 
kuulide all kiire surma ... Briti kindralid otsisid liitlasi ka Ameerika 
indiaanlaste suguharude hulgast. Ning Bostoni all ja Potomacil, Philadelphia 
all ja Delaware'i jõel puhkes julm võitlus mitte elu, vaid surma peale. 

Atlandi ookeani rannikult, juba sisseelatud vanade osariikide 
territooriumilt kandus sõjaleek läände, mandri sügavusse, Apalatši mäestiku 
taha, sinna, kus harvad, faktooriad ja valgete asulad olid ürgmetsadesse peitu 
pugenud, kus uue kuningliku seaduse kohaselt kuulusid maad troonile ja kuhu 
ümberasujail polnud lubatud eluaset rajada. Tõsi, sellest keelust olid julged 
skvotterid — nõnda nimetati Ameerikas neid asunikke, kes omavoliliselt vabu 
maatükke anastasid — juba üle astunud. 

Küll olid need ürgmetsad Apalatšide taga rikkad! Metslindudest.ja 
karusloomadest kubisevad leht- ja okaspuu-salud, veerikkad jõed, kus kalu 


!Volontäär — vabatahtlik. 

võis püüda tuhandete puudade viisi, üleujutatud luhad ja samblasood — 
põtrade 


! Volontäär — vabatahtlik. 

ja hirvede kuningriik, Ohio jõe alamjooksul aga, sealpool Mississipit, 
ääretu preeriaookean piisonikarjadega! 

Aastasadu oli see suurepärane maa toitnud oma põliseid peremehi — 
indiaanlasi. Indiaanlaste suguharud — algon-kinid, irokeesid ja siuud olid 
valgeid sisserännanuid — algul prantslasi ja hispaanlasi, hiljem inglise 
karusnaha-kaupmehi — sõbralikult vastu võtnud. 

Metsade ja avarate preeriate lapsed — indiaanlased — olid usaldavalt 
abistanud Kanadast siia ilmunud prantslasi maa tundmaõppimisel. Nad 
juhatasid prantslased Vete isa — suure Mississipi äärde ja näitasid neile kõiki 
oma kodumaa aardeid. Nad õpetasid tulnukaid kasvatama uut teravilja — 
maisi. Irokeesid külvasid oma väikestel metsadelt vallutatud põldudel enam 
kui kahtkümmend liiki seda teravilja. Palju jahimehesaladusi usaldasid 
indiaanlased oma kahvanäolistele vendadele, seletades, kuidas tuleb 
mõistlikult ja kokkuhoidlikult küttida, et metslindude varusid mitte rüüstata. 

Valged inimesed õppisid palju, nad säilitasid indiaanlaste jõgede ja 
orgude, järvede ja mäeahelike nimed, kuid hakkasid halastamatult hävitama 
nende maade peremehi! Kord veriste riisumiste ja vägivallaga, kord alatu 
valega anastasid nad kergeusklikelt ja ausatelt indiaanlastelt tohutuid 
territooriume. Inglane William Penn «omandas» indiaanlastelt mõnekümne 
dollari eest kogu Pennsylvania osariigi territooriumi, rahuldades selle 
«tehinguga» täielikult oma kveekeri-südametunnistuse. Hollandi kaupmees 
Minuit «ostis» aga kogu Manhattani saare, makstes selle indiaanlastele kinni 
kaupadega, millede väärtus oli... kakskümmend neli dollarit! Selle raha eest 
sai ta nelikümmend kaks tuhat aakrit maad, sedasama, kus hiljem hakkas 
laiuma New Yorgi linn... 

Kuid isegi niisugused «tehingud» olid harulduseks: indiaanlaste- 
algonkinite suguharud, kes elunesid Suure Soola-mere — Atlandi ookeani 
kaldail, olid XVIII sajandi alguseks lihtsalt hävitatud, nende jäänused aga 
Apalatši mäestiku taha välja tõrjutud. 

Nüüd, selle jutustuse sündmuste ajaks, anastasid valged asunikud lääne 
poole liikudes siin-seal uusi indiaanlaste maid juba teispool Apalatše... 
Karusnahakaupmehed jootsid indiaanlased rummiga purju, ja ostes «pehmet 
kulda» poolmuidu kokku, teenisid muinasjutulisi kasumeid. Kaupmeeste järel 
tulid metsadesse läägelt naeratavad 

jutlustajad-misjonärid. Viimastest ei jäänud aga maha sõdurid: metsa- ja järveavarustel, 
kõrvuti esimeste karusnaha-faktooriate ja -asulatega, kerkisid väikesed, palkidest kok- 
kuklopsitud  sõjaväefordid... 

... Siniorus, mis laius Ohio jõe alamjooksul, raiusid valged asunikud metsa. Nad töötasid 
punastesse mundritesse riietatud sõdurite järelevalve all. Kirveste lõbus helin ja saagide 
kiunumine summutasid lehtede õrna sahina. Läbisaetud haabade, tammede, vahtrate ja 
hõbekuuskedc lopsakad kroonid lõhestasid vihinaga õhu. Farmerite hobused lohistasid palke 
mööda metsarikkaid nõlvu Sinivoo orgu, Hõbejõe kaldale. See jõgi juhtis oma puhtad, tõeli- 
selt hõbedased vood läbipaistvasse Wabashi, avara Ohio alumisse lisajõkke. Sinivoo 
suubumiskohas Hõbejõkke, järsul kaljusel kaldal kerkis neis paigus seninägemata ehitus... 

Madalate kinkude ahelik langes sujuvalt jõe suunas ja siin, kalda ääres, justkui viimast 
jõudu kokku võttes kerkis taeva poole üksik järsk küngas. Sellel künkal, mis nagu valitses 
kogu ümbruskonna üle, ehitati kiiresti sõja-forti. Lamedalt tipult avanesid pilgule igasse 
ilmakaarde laiuvad metsaavarused. Nad sirutusid läände, kus siit kolmesaja miili kaugusel viis 
oma vooge edasi võimas Missis-sipi, tema taga laius roheline preeriaookean. 

Künka all, Sinivoo kaldal, olid vaiksesse metsarohelusse varjule pugenud värskelt 
maharaiutud puudest ehitised. Need olid mõne aasta eest siia ilmunud valgete inimeste 
väikese asula majakesed. 

Ehitatava kindluse läheduses lossisid ümberasujad sõduritest kiirustatuina jõepargast. 
Mitme kahuri rattad olid juba jätnud sügavad vaod kaldaklibustikule. Tammepuust 
piirdetaradesse ehitatud ambrasuuride juures paigutasid suurtükiväelased kahuritorusid 
rasketele lafettidele. 

Laia äärega kübara ja avara pluusiga ratsanik sõitis künka juurde, kuhu kindlust ehitati. 
Alles hiljaaegu taltsutatud mustang kõõritas oma tulisilmadega Inglise traguniohvitseri poole. 
Hoides kolmnurkset kübarat käes, seisis see silla juures, mis viis üle värskelt kaevatud 
vallikraavi. 

«Teie sõdurid, härra kapten,» pöördus ratsanik ohvitseri poole, «võtavad lahti meie 
farmerite valmisehitamata majade seinu. Siin on vabadel aladel küllaldaselt metsamaterjali. 
Palun teid see omavoli lõpetada.» 

«Minu sõdurid, mister Murray, said kuberner söör Hamiltönilt käsu kolme nädalaga 
Sinioru kindluse ehitustööd lõpetada. Praegu käib sõda. Ma võtan kõik, mis mul tarvis läheb.» 

«Niipalju kui ma teist aru saan, härra kapten Burns, ei taha te võõrast omandust ja võõrast 
tööd sugugi austada?! Need inimesed orus pole mitte teie orjad!» 

«Ma teen nii, nagu seda vajalikuks pean. Te asusite omavoliliselt ja ebaseaduslikult 
nendele aladele, mis kuuluvad Briti kroonile. Seepärast, kui vaja läheb, annan ma käsu meie 
kaitseehituste tarvis mitte ainult majad lahti võtta, vaid ka kõik elanikud sellest 
ümbruskonnast välja saata.» 

«Kapten, te panete meie rahulike elanike kannatuse proovile. Te andsite kõigile asunduse 
farmeritele käsu põllutööd lõpetada. Hobused on konfiskeeritud teie tarvidusteks. Sõdurid 
rikuvad asulas korda. Pean kogu tõsidusega märkima, et isegi meie, neutraalsete ameeriklaste 
hulgas, ei tõsta teie tegevus sümpaatiat kuninga vägede 'vastu!» 

«Mister Murray, mina omakorda keelan, et te minuga jikiisugusel toonil kõnelete. Mulle 
on sõna «ameeriklased» tundmatu. Tunnen ainult kirjut ookeanitaguste kolonistide peret. Kas 
nad võtavad osa mässust või säilitavad neutraliteedi — ikkagi jäävad nad kuninga alamateks. 
Mässajaid ootab võllas, teile aga, nagu igale skvotterile, ma ... ei soovita end Inglise 
ülemjuhatuse korraldustesse segada. Seersant Leans,» hüüdis ohvitser kusagile ülespoole. 
«Mis seal jõel valendab?» 

«Alamjooksult läheneb mingi laev, härra kapten,» vastas ruugejuukseline seersant-vaatleja 
künka tipult. 

«Kutsuge leitnant Shelton minu juurde,» andis kindluse komandant käsu ja hakkas jõe 
poole astuma, ratsanikule tähelepanu pööramata. 

See aga keeras oma hobuse vihaselt ümber ja kappas asula majakeste poole. Mustang 
ületas väikese tõusu ja tõi oma ratsaniku kahekorruselise puumaja ette. Murray astus 
alumisele verandale, mille ümber põimusid metsviinapuu noored ja veel õrnad võsud. 

«Emmy!» hüüdis ta lävelt. «Jõel on purje näha. Sõidame kiiresti, sinu hobune on juba 
saduldatud!» 

329 


418 206 


2. 


Kaks ratsanikku traavisid piki kallast Hõbejõe alamjooksult purjetavale laevale vastu. 
Murray musta täku kõrval tantsiskles daami sadula all pikalakaline kullakarvaline hispaania 
hobune. Naise tumesinine ratsakleit lehvis tuules ja rasked südvoldid langesid ratsu külgedelt 
alla. 

Suur pargas liikus kahe purje all mööda jõge üles. Aerutajate pikad mõlad olid juba eemalt 
nähtavad. Kajuti katusel seistes lehvitas keegi mees sõbralikult mütsiga. Märgates ratsanikke, 
juhtis tüürimees pargase kaldale. Teokarbid ja kivikillustik hakkasid põhja all rägisema ning 
mõned reisijad hüppasid kannatamatult liivale. Nende järel heideti kaldale maabumissillad. 

«Tervitame teid, mu sõbrad, tervitame teid Siniorus,» kõneles Murray erutatult, sirutades 
mereväenööpidega saterkuube riietatud noorele džentelmenile ja tema kaaslannale — kenale 
valge salliga leedile käed vastu. «Kallis Edward, missis Mary, lõpuks ometi jõudsite siia! Ju- 
mal tänatud, olete nüüd kodus... Kuid ma ei näe senjoora Estrellat ja väikest Diegot. Kas olete 
terved? Kuidas talusite seda ohtlikku reisi?» 

«Suurepäraselt, ei mingeid vahejuhtumeid .. .» vastas Edward Want. «Kõik on terved. 
Senjoora on oma kajutis, kui niimoodi võib nimetada neid pugerikke pargasel. Väike Diego 
aga ootas kogu aeg Siniorgu, kuid uinus just enne saabumist. Lähme' pargasele, leedi Emily, 
ma esitlen teid senjoora Luis ei Gorrale.» 

Emily astus kummargil kaks astet allapoole ja sisenes tillukesse kajutisse, kus nägi 
mustade läbitungivate* silmadega vana hispaanlannat. Vanake õnnistas sisseastujat oma, 
kortsulise käega, mille randme ümber oli kaks rida merevaigust palvehelmeid, ja juhatas ta 
vana mantliga kaetud pingi juurde. Kajuti poolhämaruses nägi Emily umbes kümneaastase 
magava poisi nägu. See oli kitsas ja kahvatu, pikad ripsmed varjutasid suletud silmi. 

«Meie Diego... Diego Dolores Ramon senjoriito Luis ei Gorra,». sosistas vana senjoora 
väikese hispaanlase, kaugele saarele maetud kuulsa korsaari poja kaugeltki mitte täielikku 
nime. 

Koos Wantiga saabus kohale ka priki «Orion» «ndine marsimadrus, elurõõmus ja terase 
pilguga Dick Mills, kes 

viie aasta jooksul pärast reisi saarele meenutas järjekindlalt leedi Emily toatüdruku 
madmuasell Camilla Leblanci pruune silmi. 

Kaldal talutas Edward Want viieteistkümneaastase, tedretähnilise ninaotsa ja kavalate 
silmadega nooruki ratsakleidis daami juurde. 

«Ütelge, leedi Emily, kas teile meenub see boltonlane?» küsis meremees. 

«Oh, Inglismaal oli mul nii vähe sõpru, et oleks raske olnud austatud mister Thomas 
Beangle'i unustada! Tervist, mister Thomas! Kuidas elab teie preili Mixy?» 

«Mixy on täiesti terve ja istub köies,» vastas Edward Want poisi eest, «väike kuradike 
valmistas meile tuhandeid sekeldusi, kuid osutas meile hindamatu teene senjoora Estrella ja 
väikese Diego otsinguil.. .» 

Kuni Emily ikka ja jälle oma sõbratari Maryt, Edward Wanti abikaasat ja nende 
kolmeaastast tütart kaisutas, astusid mehed kõrvale. 

«Nagu näete, mister Murray, tõin teile siia kogu oma meeskonna, ja mitte ainult 
kaotusteta, vaid ka eriliste seiklusteta .. . Oleks võinud halvemini minna: sõda! Muidugi, 
inimtühjal Mississipil ei ole see nii tuntav, kuid ohtlikke kohtumisi siiski oli. . . Ent näen ka 
siin sõjamehi! Te pole mulle nendest midagi kirjutanud.» 

«Hiljaaegu saabus meile pool roodu kuninglikke traguneid. Nende ülemaks on harimatu 
ja jõhker inimene, keegi kapten Burns. .. Sõjakuberner on nad siia saatnud, et teostada 
järelevalvet ümberasujate üle ja püstitada kindlus. Meis, siinsetes pioneerides, näevad nad 
vaenlasi, ja seda mitte põhjuseta . .. Senini oleme püüdnud neid oma neutraalsuses veenda. 

Teisiti ei saa: kindral Washingtoni väeosad on liiga kaugel. Lahingud käivad idas, asustatud 
maadel, kuid kõneldakse, et talveks jõuab ka siia salkkond ülestõusnuid.» 

«Või nii? Aga kas teil naabreid on? Ma mõtlen valgeid.» 

«Metsades asuvad faktooriad ja mõned inglise fordid ... Varem olid need prantslaste 
omad, kuid kuuekümne kolmandal aastal sattusid inglaste kätte. Asulaist on meile kõige 
lähem Vincenne Wabashi jõe kaldal, mis paikneb meie kaunitari Hõbejõe suubumiskohast 
natuke kõrgemal.» 

«On see samuti inglaste oma?» 

«Vincenne? Praegu jah, kuid enamik elanikke on seal 

prantslased. See pole enam uus asundus, ta on umbes viiskümmend aastat vana, koht on 
sisse elatud. Üks esimesi suuri karusnahafaktooriaid meie kandis. Sinna on ehitatud üsna 
tugev kindlus. Ka seda valvavad kuninglikud tragunid, samasugused jõhkardid nagu meie 
omadki. Kuid kõigist neist asjust kõneleme kodus, kui olete reisiväsimusest puhanud.» 

Varsti täitus Murrav külalislahke maja lärmi, laste kilgete ja sööginõude tärinaga. Purast 
lõbusat lõunasööki usaldas peremees naised oma kompanjoni, prantsuse ümberasujate 
pioneeri mösiöö Maurice Villet' hoolde ja palus Wanti teisele korrusele oma kabinetti. 

Tume tammepuust-paneel, mis kattis umbes kaks kolmandikku seintest, andis kabinetile 
kajuti ilme. Riiulitel seisid selle särava ja vastuolulise sajandi uurivate inimmõistuste — 
kaasaegsete prantsuse ja inglise autorite, teosed. Vastasseinal rippus Emily portree ja Raffaeli 
Sixtuse madonna koopia. Kaks jahimehepüssi ristusid tumepunasel indiaani vaibal 
kariisnahkadega kaetud diivani kohal. 

Noorte puude tüved ulatusid juba teise korruseni, örn tuulepuhang õõtsutas aia poole 
avatud akende eesriideid. 

«Ürgmetsa kohta pole sugugi halb!» hüüdis meremees. «Kuidas oskasite sihukest 
õnnistatud paika luua?» . 

«Teate juba meie eelnevatest vestlustest, Edward, et Rousseau' surematud ideed õiglase 
inimühiskonna loomisest vabas looduses ja inimeste võrdõigusluse alusel on mulle alati 
südamelähedased olnud. Ma ei kuulu viljatute unistajate hulka ja olen ammu enda ette 
seadnud eesmärgi viia minu suure õpetaja ideed ellu. Elu India džunglis ja teile tuntud kaugel 
saarel on minus seda kavatsust tugevdanud ja mulle palju õpetanud. Kõik, mis te meie asulas 
näete, on tööarmastuse, vastastikuse abistamise ja ühiste jõupingutuste vili.» 

Hämarus tihenes. Mehed lükkasid punutud korvtoolid traditsioonilise, kollastest lihvitud 
kividest inglise kamina juurde, mille ees lebas suur hundinahk. Peremees võttis kapist pudeli 
veini ja süütas puud kaminas. 

«Miks valisite just selle oru, mister Alfred, ja kuidas te selle leidsite?» küsis Want. 

«Oru avastasid Vincenne'is elavad prantsuse ümberasujad: Mina aga sain sellest teada 
oma sõbralt Maurice Villet'lt, kelle perekonnas veetsime neli kuud pärast saabumist New 
Orleansi. 1773. aasta juulis tõi Emily teener, meie lahke hiiglane Samüel Hopkins Inglismaalt 
dokumendid lahutuse kohta, vana William Thompson» kirja ja hulga majapidamistarbeid. 
Juuli lõpul olime Emmyga juba laulatatud ja asusime otsekohe teele mööda Missis-sipit 
ülespoole, et alustada Siniorus uut elu. Mösjöö Villet koos abikaasaga, tuntud rootsi arst, 
emigrant Nils Wallner, mõned suurepärased kütid farmerite hulgast oma perekondadega — 
niisugune oli valgete koosseis meie ekspeditsioonis.» 

«Ja ülejäänud?» 

«Ülejäänud on orjusest vabaksostetud vangid, neegrid. Seal, New Orleansis, tuli meil 
Emmyzga jälgida esmakordselt hirmsaid orjaturu pilte... Algas sellest, et nägin suurt kuulutust: 

«Müüa tugevaid neegreid, kes on hiljaaegu toodud Aafrikast ja on põdenud rõugeid. Hinnad 
mõõdukad, lastega naisi müüakse üsna odavalt! Kaupa võib eelnevalt näha laeva «Gloria» 
pardal» ... Te mõistate Want, see oli... söör Frederic Righlandi laev!» 

«Jah, orjakauplemine on saanud «Põhja-Briti Kauba-kompanii» edu pandiks ... Niisiis 
teie, mister Murray ... » 

«... ostsin Grelli agentidelt kakskümmend inime?t ja andsin" neile mösjöö Villet' suureks 
pahameeleks täieliku vabaduse. Kohaliku inimesena oli ta inimkauplemise stseenidega 
niivõrd harjunud, et pidas meie teguviisi rumalaks. Need tõmmud inimesed olid naiivsed 
looduslapsed, hirmunud ja abitud. Nad palusid neid Lousianasse mitte jätta ja anusid, et 
võtaksime nad kaasa. Me sõlmisime lepingud, määrasime igaühele palga ning võtsime nad 
aerutajateks pargasele. Sõitsime peaaegu kolm kuud. Pole mõtet kirjeldada teekonna kõiki 
raskusi... tegite selle ise läbi. 1773. aasta hilissügisel puhastasime maatüki metsast ja panime 
Siniorus meie majale nurgakivi. Asula esimeseks pärismaalaseks sai minu poeg Reginald. 
Aasta pärast sündis Jenny... » 

Murray naeratas ning sirutas oma käed tule poole. Need 1 olid meremehe, puusepa ja küti 
käed. Ta kohendas lõõmavaid tükke ning jätkas: 

«1774. aasta kevadel organiseerisin väikese ekspedit-jsiooni üles mööda Ohiot. Ületasime 
Apalatši mäekuru ja 

jõudsime asustatud paikadesse. Bostonis müüsin tulusalt partii karusnahku, 
mille mösjöö Viilet oli seneka indiaanlastelt ostnud. Sealt saatsingi kirjad 
teile ja vanale Thompsonile. Sõitsin nelja kuu vältel paatidega ja ratsa üle 
kahe tuhande miili maha ja indiaani teejuhtidest saadetuna pöördusin siia, 
Apalatši mägede taha, terve salga uute skvotteritega — hiljutiste 
ümberasujatega Inglismaalt, Prantsusmaalt ja Skandinaaviast. Paljud neist 
olid ... orjastatud teenrid, kes pagesid julmade peremeeste eest... » 

«Orjastatud teenrid? Ma ... ei mõista päriselt... » 

«Vaadake, selle sõnaga tuleb teil Ameerikas harjuda. Nad pole muud kui 
valged orjad. Need, kes minuga koos saabusid, olid tublid talupojad, enamasti 
inglased ... Keegi neist polnud kavatsenud kodumaalt lahkuda, kuid häda sun- 
dis! Ländlord ajas talupojad ära maatükkidelt, mis nad olid temalt rentinud, 
tarastas need ja laskis sinna inimeste asemel lambad... » 

«Nii oli ka Chiensfieldis, see pole mulle uudis.» 

«Inimesed jäid maata ja läksid kerjama... Hulkurite kohta Inglismaal antud 
seadusi te ju tunnete: nuut, vangla või isegi võllas! Kuhu see vaene rahvas 
pidi siis minema? Tõotatud maale, Ameerikasse! Aga kuidas sinna saada? Sõit 
maksab kümneid naelsterlingeid. Siin valvaski vaeseid värbaja ... Väga tihti 
tegelevad selle ametiga inglise laevade kaptenid. Viin su üle ookeani, sina 
aga töötad selle eest ameerika asumaadel kas istandikes, kaevanduses või 
peremehe töötoas aastat seitse. Teist valikut pole -... Kehvik kirjutab paberile 
alla ja muutubki orjaks. Kui põgeneb, ootab teda surm!» 

«Aga ... kui seitse aastat on möödas!» 

«Harva peab inimene nii kaua vastu. Peremees teab ju, et orjastatud teener 
on palgatud teatud ajaks ja .püüab temast viimase jõuraasu välja pigistada. 
Teenreid koheldakse halvemini, palju halvemini kui loomi. Need jäävad ju 
alatiseks peremehe omandiks.» 

«Ja te riskeerisite päästa neid inimesi, Murray? Kas te tagaajajaid ei 
kartnud?» 

«Indiaanlased abistasid. Mööda salajasi radu juhtisid nad meid Pitti 
kindlusest mööda Apalatši mägedeni.» 

«Aga kui teid oleks kinni püütud!» 

«Mis siis ikka, poisse ma kuidagimoodi relvastasin, elusatena poleks nad 
endid kätte andnud. Kuid, nagu näete, 

kõik läks hästi. Jõudsime sellesse õnnistatud padrikusse ja ehitame nüüd uut 
elu üheskoos.» 

«Ja neegrid on uutes kohtades ka kodunenud?» 

«Neegrid oma oskusega alistada ürgloodust osutusid hindamatuteks 
abilisteks ja ustavateks sõpradeks: nad elavad meie keskel kui vabad 
üheõiguslikud farmerid. Vaadake ainult, kui eeskujulikult on nad oma 
majapidamise sisse seadnud! Muide, üks neegripoisike, kellel orjakaupplejad 
olid veel Aafrikas vanaisa ja vanaema maha lasknud, ei tahtnud minu juurest 
lahkuda ja jäigi meile. Nupukas poiss, kuid siiamaani võpatab ta isegi kauget 
püstolipauku kuuldes.» 


«Ütelge, Murray, kas punanahksed naabrid teid ei tülita?» 


«Meil käib nendega kaubavahetus, ostame nähku. Vahel käivad 
naabersuguharude pealikud siin rahupiipu suitsetamas. Hiljaaegu kutsus 
kaiova-siuu suguharu mind teispoole Mississipit piisonijahile. Karusnahku 
ostame algonkinite Šouni ja maiämi suguharudelt. Peame kaubavahetust ka 
seneka irokeesidega .;. Relvastatud kokkupõrkeid indiaanlastega pole meil 
senini õnneks olnud. Kuid me ei tohi ikkagi unustada Vincenne'i elanike 
kurba saatust Pontiaci ülestõusu ajal. Indiaanlased vallutasid Vincenne'i 
tormijooksuga ja, nagu nad väljendavad, kaunistasid oma vööd kahvanäofiste 
skalpidega.» 


«Oli see ammu?» 


«Umbes viisteist aastat tagasi, kuuekümne kolmandal aastal. Siis hõivas 
indiaanlaste juht Pontiac kõik inglise kindlused, ainult Detroit pidas vastu ... 
» 

«Pontiac, vaiandotide pealik? Mäletan, minu nooruses kirjutasid temast 
isegi Boltoni ajalehed. Lugesin suure huviga!» 


«Kallis Want, .temast pole täit tõde veel kirjutatud. Ainult indiaani 
muinaslood säilitavad tänuliku mälestuse sellest mehest... Kui tahate teada, 
oli see indiaani Spartacus! Ainult selle vahega, et indiaanlasi ei saa üldse 
orjastada, liiga tugev on neis isikliku väärikuse tunne, vabadusearmastus ja 
uhke järeleandmatus ... Pärast seda, kui inglased olid Pontiaciga 
rahulepingule alla kirjutanud ja hiljem palgalise käega ta kõri läbi torganud, 
ei usalda indiaanlased valgeid, ja ka meil tuleb muidugi valvel olla. 
Niisugune on teie uus kodumaa, kallis Edward!... Nüüd 

aga arvan, et tuleks kutsuda ka naised siia, tahaksin, et Emily kuuleks teie 
jutustust.» 

Mõne minuti pärast kuuldus trepil seelikute kahinat. Emily ja Marv astusid 
kabinetti, toetades küünarnukkidest pitsmantiljasse riietatud vana 
hispaanlannat. Murrav juhatas ta aupaklikult kamina ääres asuvasse tugitooli 
istuma. Noored daamid võtsid istet diivanil, kattes viimase peaaegu täielikult 
oma musliin- Ja pitsseelikute lainetusega. 

«Sõbrad, kohe kuuleme jutustust mister Wanti imelikest juhtumustest. Oht 
on nüüd möödas ja kallis Mary võib kuulata seda juba mehe saatuse pärast 

erutumata. Olen õnnelik, et ka senjoora Luis el Gorra, minu parima sõbra ema 
viibib meiega ja kogu meie Sinioru vennalik pere hakkab koos temaga väikese 
Diego eest hoolt kandma... Mister Want on vanalt Thompsonilt toonud 
salapärase paki. Andke see kiiremini siia, Edward!» 

Edward Want tõmbas oma mereväekuue taskust väikese paki ja ulatas selle 
kummardusega leedi Emilyle. Noor naine võttis seinalt pistoda ja harutas lahti 
õhukese türgi safiannaha, millesse pakk oli õmmeldud. Kõik jälgisid tema 
tegevust. Ainult senjoora Estrella oli pea kõrvale pööranud ja vaatas maha. 

Emily võttis safiannahksest ümbrisest väikese küpressi-puust kastikese, 
mis oli üleni kaetud meisterliku kaunistusega. Ateena kloostri puulõikaja- 
munk oli selle kastikese kallal kaua vaeva näinud. Noor naine avas selle... 
Kaane alt kukkus välja sedelike. Kõik pidasid hinge kinni,. 

Leedi Emily laskis silmadel kiiresti üle ridade käia ja ulatas siis sedeli ja 
kastikese mehele. 

«Loe kõvasti, Fred,» sõnas ta vaikselt. «Las me sõbrad kuulevad, mida 
kirjutab mulle Fernando Diaz!» 

Ja Murray luges kokkutulnuile hukkunud Fernando kirja kõvasti ette: 


«Sügavasti = austatud senjoora Emilyl 


Saabudes Pireusesse, andsin ma senjoora Estrella Luislle edasi Chiensfieldi metsasalus 
asetleidnud vestluse kõik üksikasjad ja Teie suuremeelse kingituse. Teil on arvatavasti juba 
teada, et pärast seda, kui olin Teie abiga saanud senjoora Estrellale pärandatud kivi jälile, 
võtsin selle piraat Giacomo Grelli, minu verivaenlase, kes hoiab ka Teid oma 
võimuses ja 


336 

on valega omistanud endale vikondi tiitli ja valdused, kaasosaliste käest ära. 

Vahepeal oli, taevale tänu, senjoora Luisi olukord parane- 
nud. Ootamatult = abistas teda kreeklane, endine madrus, 
nüüdne kaupmees Georgius Caridas, kes oli senjooras oma 
endise kapteni ema ära tundnud. Kaptenile võlgnes see mees tänu oma vabaduse ja 
praeguse käekäigu eest. Koos Teie poolt saadetud kullaga oli Georgius Caridase abi 
küllaldane, et kindlustada senjoorale rahulik vanadus. 

Saanud vääriskivi kätte, otsustas senjoora Luis ei Gorra 
tänada Teid suuremeelse suhtumise eest hukkunud kapteni 
perekonda ja väljendada vaimustust Teie üksildase mehise 
võitluse üle kavala vaenlasega. Senjoora palub Teid vastu võtta see kivi kui 
kingitus tema pojalt, kapten Bernarditolt. Võtan enda peale kingituse toomise 
Mglismaale. 

Kaitsku jumal Teid, kaunis ja õilis senjooral 

Teile truu Fernando Diaz Pireus, 28. jaanuaril 1773. aastal.» 

Emily Mufray tõusis diivanilt vaikselt üles ja astus vana hispaanlanna juurde. Vanake 
istus kühmu vajununa vaatas tulle. Emily laskus hoogsalt hundinahale tema jalge ees ja 
suudles kortsunud kätt, palvehelmestega randmel. Senjoora Estrella õnnistas noort naist ja 
suudles teda laubale. Keegi ei julgenud vaikust rikkuda, ainult puud praksusid kaminas 
vaevukuuldavalt... Musta sametiga vooderdatud küpressipuust kirstukese põhjas lebas 
seemisnahkne kotike. Murray avas selle ja imepärane teemant hakkas kaminatule valgel 
puistama värvilisi kiiri. 

«See kivi on väärtuslik ja ilus, kuid veel väärtuslikumad olid südamed, mis tuksusid 
niisuguste inimeste rinnus, nagu olid seda Fernando ja Bernardito! Valus on mõelda, meie 

õiglusetus maailmas ei leidnud need südamed teist teed peale mässu ja piraatluse... Ja nüüd, 
Edward, oleme nõus kuulama teie jutustust kas või hommikuni.» 


4. 

«Mis siis ikka, härrased, alustan ülestunnistusest, et viibides saarel «Orioni» ärasõidu 
eelõhtul, tegin ma väikese avastuse, mis mind otsemaid segadusse viis. Kas 

mäletate, mister Murray, seda tundi, kui paadid vedasid laadungit, mis oli peidetud 
kaljude vahele? Uurides leetseljakut sattusin ma roostetanud ankrule ja leidsin sellelt 
poolkustunud kiria «Opheira» Mulle sai selpeks, et piraatide poolt vallutatud brigantiin 
polnud lahinguis hukkunud, vaid saare vetes põhja läinud. Peale selle osutus laadung nii 
suureks, et see poleks võinud kuidagi mahtuda väikpsele parvele millega mister Murravl 
olevat õnnestunud pääseda. Mõistsin, et vana Mortoni, minu Mary isa käsikiri moonutab fakte 
või vaikib nii mõnestki tähtsast saladusest. Käsikirjas polnud ju sõnagi «Opheira» 
külaskäigust saarele!... Hiljem viisid teised asjad mu mõtted sellelt mõistatuselt, kuni selle 
päevani, mil Boltoni vana advokaat William Thompson avas mulle suurima saladuskatte all 
kogu õudse Chiensfieldi saladuse ... 

Mäletan, et pöördusin hilisõhtul Thompsoni kontorist mulle avanenud saladuse värskete 
muljete mõju all Chiensfieldi tagasi. Mu aastane tütar magas hällis ema voodi kõrval. 
Hakkasin kõnelema naisega nii õudse sosinaga, et Mary, vaeneke, hüppas üles, komistas hälli 
otsa ja laps hakkas nutma. Naine surus lapse rinnale, mina aga tulin mõistusele. 

Kõrvale põiklemata jutustasin talle kõik, mida olin Thompsonitelt kuulnud, ega vaikinud 
ka tema isa osast selles loos. Mary hakkas otsekohe asju kokku panema ja last rõivastama. 
Kahvatuna ja täis otsustavust teatas ta mulle, et lahkub sellest majast igaveseks. Hommikul 
kolisime «Valge Karu» võõrastemajja ja Mary saatis Thomas Mortonile sedelikese: «Isa! 
Mina ja mu mees saime teada tõe, mis teie häbiväärses käsikirjas oli moonutatud. Me 
lahkusime alatiseks Chiensfieldist. Hüvasti. Mary.» 

Läksin viivitamatult kapten Brantley juurde ja nõudsin erru laskmist. Minu hääl oli 
sedavõrd otsustav, et sain otsekohe nõusoleku. Brantley mõistis, et on juhtunud midagi tõsist 
ega hakanud vastu puiklema, õnnetu Morton sai tütre sedelikese kätte, kuid ei julgenud meid 
otsima hakata. Rohkem pole me teda näinud, samuti nagu Grellitki... Tõin perekonna 
Prantsusmaale, üürisin seal majakese Roueni ümbruses, ise aga läksin ratsa läbi kogu 
Prantsusmaa Touloni, et esimese Kreeka suunas sõitva laevaga Pireusesse reisida. Mind viis 
sinna, nagu te oletada võite, edasilükkamatu mure kapten Bernardito perekonna saatuse 
pärast.» 

Jutustaja vaikis ja võttis taskust tühja piibu. Kui ta käe tubakatoosi järele tasku pistis, 
peatas Murray teda ja ulatas talle ilusa indiaani mustriga kaunistatud nahkkotikese. See 
oli Šavaanide pealiku Mägikotka kingitus, Want vaatles huviga klaashelmestega tikitud 
mustrit ja täitis kiirustamata oma piibu. Kaminast võetud söega läitis ta selle ja laskis lakke 
aromaatse suitsurõnga. 

«Suurepärane!» teatas ta. «Pole türgi omast halvem, isegi tugevam! Näen, et tubaka 
kasvatamises on teie sõbrad indiaanlased täitsa tublid poisid!... Niisiis, härrased, ma ei akka 
teid väsitama üksikasjadega, mil viisil teade sellest, et kusagil Pireuses kasvab Bernardito 
Luisi väike poeg, vale-vikondi kõrvu ulatus. See teade mõjus kurjategijasse aga erutavalt, 
sest poisi näol oli kasvamas tasuja, kellele Fernando Diaz oli kahtlemata kõnelnud tema isa 
Bernardito roimarist. Grelli sai poisi olemasolust teada tänu tervele reale juhuseile: minu 
Mary avameelitses isaga, see aga teatas otsekohe Grellile. Isehakanu pidas nõu Puttersoniga ... 
Noh, ja see lobises õnneks Thompsonitele välja, millised abinõud kavatses vale-vikont 
tarvitusele võtta... Muidugi, need olid Grelli jaoks tavalised vahendid: ta otsustas saata 

Pireusesse oma usaldusmehe Carraciola ülesandega poiss üles otsida ja hävitada. Andestage, 
senjoora Luis, et ma nendest hirmsatest asjadest nii avameelselt kõnelen. Mulle jutustasid 
sellest Thompsonid, kui teatasin neile, et kavatseme Siniorus õnne otsida. Nad soovitasid 
mulle kõigest hingest, et saavutaksin õnne, palusid teile Fernando Diazi pakikese üle anda ja 
soovitasid Pireusesse kiirustada, kui väikese Diego saatus on mulle südamelähedane. Lubasin 
ju eile, mister Murray, juba ammu oma kirjades Inglismaalt, et otsin poisi üles ja toon ta 
Siniorgu. Ent pikemat aega ei õnnestunud miil senjoora Estrella Pireuse aadressi teada saada. 
Kui ma Thompsonitelt Fernando paki kätte sain, nägin rõõmuga seda aadressi ümbrikul... 
Õnneks polnud see Grelli agentidele veel teada! 

Nii ma siis saabusin Pireusesse ja vaatasin kõigepealt adamas ringi. Oma suureks mureks 
nägin ma kohe kuunari «Edu» ahtrit. Kuid ilmnes, et Carraciola laev oli alles eelmisel õhtul 
heitnud Pireuses ankrusse. See rahustas ind mõnevõrra. 

Möödusin õnnelikult kuunari seisupaigast, ilma et keegi oleks mind ära tundnud, ja 
siirdusin linna, mis asus mäenõlvadel. Muide, senjoora Estrella võib kindlasti palju 

paremini kui mina kirjeldada helleenide vana pealinna maalilist sadamat, mis nüüd Türgi 
julma ikke all ägab. Kaupmees Caridase maja asukoha selgitasin ma juba sadamas 
politseiametnikult välja. 

Kaupmehe maja paiknes kaugel sadamast, Ateenasse viiva tee ääres. Siirdusin sinna 
vastu õhtut üüritõtlas. Endastmõistetavalt uurisin teel põhjalikult müüride jäänuseid ja nägin 
igas killus Periklese ajastu reliikviaid. Kuid siiski märkasin ma väga varsti, et Pireuse äärelin- 
nast saadik sõitis minu tõlla järel muulal üks väike mees, türgi fess peas. «Kui see on 
ümberriietatud politsei,» mõtlesin ma, «siis pole mul sekeldusi karta.» Türgi võimud suhtuvad 
Kreekas Briti ohvitseridesse heatahtlikult. Seepärast ei püüdnudki ma kutsumata kaaslase 
silmist minema lipsata. Carraciola ei teadnud Bernardito perekonna sidemeist kaupmees 
Caridasega ja seepärast heitsin kõrvale korraks sähvinud mõtte sellest, et mind jälitab Grelli 
agent. Kuid minu voorimees vaatas tihtipeale tagasi muulal ratsutava mehe poole ja närveeris 
silmanähtavalt. Vaevalt olime jõudnud eeslinna, kui voorimees peitis saadud raha sügavamale 
taskusse, vaatas ringi ja ajas hobused galopis mäkke. Ta! oli nähtavasti välia kujunenud oma 
arvamus Kreeka suurte teede ohutuse kohta! 

Juba hämaruses otsisin ma vajaliku maja üles ja koputasin suletud aknaluugile. Maja oli 
piiratud ehitiste, tarade ja viinamarjapõõsas-tega, mistõttu ma muulal ratsutava mehikese 
silmist kaotasin. Minu koputuse peale ei vastanud kaua keegi. Lõpuks avanes aknaluuk ja 
keegi paks sassis juustega vanaeit vaatas aknast välja. Ta lausus kiiresti mõned sõnad, mida 
ma ei mõistnud. Meeleheites haarasin ma aknaluugist kinni ja nimetasin lihtsalt senjoora 
Estrella nime. Eit süütas siis küünla ja tõstis selle akna juurde. Toa sügavuses õnnestus mul 
näha puuri ahvipärdikuga. Nähtavasti ei tundnud vanaeit minu isiku vastu usaldust, sest 
hakkas kätega vehkima, lausus midagi õige pikalt ja sulges otsustavalt akna. Majas jäi kõik 
vaikseks. Astusin täielikus pimeduses mõned sammud ja sattusin millegi sooja ja karvase 
vastu. Ootamatusest rabatuna tõmbasin käe ära, kuid kuulsin sealsamas sügavat ohet ja 
toitu mäluvate lõugade krõmpsutamist. Polnud raske mõista, et minu ees lamab minu jälitaja 
muul. 

Seisin looma kõrval, kaaludes, kuhu võis ratsanik kaduda, kui järsku käis hoovis uks ja 
kostsid summutatud 

hääled. Ühes neist tundsin maära vanaeide oma, teine aga võis ainult 
noorukile kuuluda. Nad kõnelesid kreeka keelt, kusjuures nooruk otsis suuri 
vaevu sõnu. Püüdsin nende kõnelusest kaks sõna kinni, kuid need sõnad — 
«senjoora» ja «Marseille» sundisid mind kõrvu teritama. 

Varsti kuulsin pimedas samme ja mulle lähenes väike kogu. Tulija andis 
muulale kerge löögi, sundides teda tõusma ja laskis poisikeseliku häälega 
kuuldavale puht anglo-saksi hüüde, kus mainiti esivanemate käsi, jalgu ja 
verd! Tundsin selles noorukis otsekohe kaasmaalase. Pimedas kinnitas ta 
midagi kasti- või puuritaolist sadula külge ja ronis pärast pikaajalisi 
pingutusi lõpuks jonnaka looma selga. Põtkides ja puristades püüdis muul 
ratsanikku sadulast maha raputada. Astusin sammu ettepoole, haara-sin 
muulal valjastest kinni ja tahtsin kõnelema hakata, kuid samal hetkel 
pimestas mind valgusvihk, püstolikuul viis mütsi peast ja end paigast rebinud 
muul paiskas mu maha. Hetk hiljem kuuldus teel tema sammude müdinat. 

«Täna veab mul kuradi moodi,» tegin maotsuse, otsisin üles oma kaabu ja 
hakkasin linna poole vantsima. Teel näis mulle, et mingisugused varjud kord 
lähenevad mulle, kord kaugenevad. Kukkumisest haiget saanud koht valutas ja 
kuul, mis oli poole tolli kaugusel minu otsaesisest tnööda lennanud, 
paiskas mu mõnevõrra hingelisest tasakaalust välja. Seepärast kirjutasin kõik 
need ähmased nägemused oma ärritatud ettekujutusvõime arvele. Kui olin 
juba päris Pireuse äärelinnas, läksid kaks vihmakuubedesse riietatud inimest 
minust mööda. 

Jõudsin tänavasse, mis viis kiviselt künkalt alla sadamasse. Ees, 
tänavalaterna all nägin ma kolme kergelt joobnud Kreeka madrust. 

«Te ehk teate,» küsisin ma prantsuse keeles, «kas täna väljus mõni laev 
Marseille suunas?» 

«On juba läinud,» vastas üks nendest. 

«Mis laev see siis oli?» 

Madrused vaatasid mind uurivalt ja mu räbaldunud välimus, läbilastud 
kaabu kaasa arvatud, kutsusid neis joolehoiu esile. 


«See on vana Caridase kaloss,» seletas mu vestluskaaslane, «mida võiks 
ehk kuunariks nimetada. Makedoonia «Aleksandri ajal oli ta veel täitsa uus. 
Tema nimi on «Koidupuna».» 


«Kui tahad sääred teha,» lisas teine madrus juurde, «saad 

ehk Väikeses lahes ta veel kätte. Kuunar võtab seal mingisuguseid 
reisijaid peale.» 

Madrused seletasid, et suure sadama läheduses asub veel tilluke varjatud 
laht, kuhu ainult väikesed laevad sisse sõidavad. 

Vaatamata hirmsale väsimusele hakkasin mulle kättenäidatud suunas 
astuma. Kuid madrused hõikasid mind uuesti: 

«Hei, sõber, lahes ei leia sa järsku paati! Mine sadamasse ja üüri mõni 
purjekas.» 

Järgisin nende head nõuannet ja juba õige varsti sõitsin ettekujutamatult 
räpase purjepaadiga katkise purje all ümber vana sadamamuuli. Kaljuse 
ranniku väljaulatuvate nukkide hulgast eraldasin ma aeg-ajalt tumedat 
maanina, mille taga pidigi laheke asuma. Selle vastas seisis meres väike laev, 
kaks.laternat mastides. Laevani oli jäänud veel ainult kaks kaabeltaud, kui 
maanina tagant ilmus nähtavale paadi siluett. Kaks inimest istusid aerudel, 
ahtris aga mustendasid veel mingisugused kogud ja kompsud. Paat hoidis 
kurssi kahe tulega laeva poole. Tema järel väljüs pimeda lahe sügavusest veel 
teine paat. Selles istus üksainus aerutaja, kes töötas kõigest jõust. Aerutaja 
hüüdis kõvasti esimest paati ja andis talle käsu peatuda. 

Tundsin mehe hääle otsekohe ära. See oli Carraciola! Eesmisest paadist ei 
vastatud talle midagi. See hakkas veelgi kiiremini sõitma, kattes viimaseid 
jarde, mis teda laevast veel lahutasid. Siis viskas üksik aerutaja mõlad ja 
tõstis püssi palgesse. Üheaegselt pauguga kostis kellegi oie ja eesmine paat 
hakkas paigal keerlema. Nägin, kuidas jälitaja jälle aerudele vajutas, tema 
paadininas kerkis aga teine püssiga kogu, kes oli end senini varjanud. 
Carraciola kaaslane tulistas samuti põgenikke. Sähvatuse valgel nägin 
taanlase Oge Jenseni nägu. Vastuseks kostis suurest paadist püstolipauk. 

Haarasin samuti püstoli kätte ja saja jala kauguselt andsin käsu: «Käed 
üles!» Nähtavasti mõjus kolmeaastane harjumus kuulda pimedas minu häält 
«Orioni»' kaptenisillal ja talle vastuvaidlematult alluda mõlemale jälitajale 
automaatselt. Jensen viskas püssi maha, Carraciola aga jättis aerud. 

«Leitnant Want, kas see olete teie?» hüüdis itaallane imestunult. «Ärge 
tulistage, aidake mul bandiidid kinni püüda!» 

«Sa ise oled bandiit,» libises mu huulilt. «Seisa, lurjus!» 


Kuid Carraciola eelistas seletustest hoiduda ja pani minema. Sel ajal oli 
Caridase laevuke võtnud kõik esimese paadi reisijad pardale, tõstnud purjed ja 
eemaldus kiiresti kaldast. Carraciolat jälitada oli asjata, kuid polnud mingit 
võimalust ka Caridase kuunarile järele jõuda ... 


Pistsin kasutuks muutunud püstoli tasku ja andsin oma kreeklasele käsu 
purjepaat Pireuse sadamasse juhtida. Siin ei lubanud ma endale tundigi 
puhkust, leidsin suurema kaljase, laadisin sinna oma ainukese kohvri ja 
sõitsin üüritud laevukesega keskpäeval Marseille' suunas välja ... » 

«Jutustaja vaikis... Tema piip oli ammu kustunud ja Want näris 
masinlikult jahtunud pitsi. Emily Murray silis ettevaatlikult vana senjoora 
käsi. Keegi ei liigutanud end ega lasknud sõnagi kuuldavale. Want andis 
sellele väiksele palvele järele ja võttis tühja piibu suust... 

3 

«Mis siis ikka,» jätkas jutustaja, «julgen teile kinnitada, meresõit 
kaljasega ei sarnane pulmareisile... Ma ei hakka teid üksikasjadega tüütama. 
Pärast lühikest peatust Sitsiilia rannikul ületasime Türreeni mere ja siin 
möödus meist — kahjuks! — kuunar «Edu». Üheteistkümnendal päeval 
pärast Pireusest väljumist jäime Marseille' muuli äärde ankrusse. 

Selgitasin, kas «Edu» seisab siin ja sain rahutust tekitava teate, e.t kuunar 
viibis Marseille's umbes kaks tundi, võttis magedat vett peale ja suundus 
läände. Järelepärimised kuunari .«Koidupuna» kohta ei andnud tulemusi. 
Sadamavõimude teatel polnud niisugune laev selles tiheda läbikäimisega 
sadamas ankrusse jäänud. 

Sügavais mõtteis läksin ma juba kevadpäikesest üleujutud, tolmusesse ja 
kärarikkasse linna, mis on alati täis tegevusetult ringilonkivaid inimesi. 

Kõndides turul nägin ma salka logelejaid, kes olid rändvembumehe ümber 
piiranud. Miski sundis mind astuma sellesse rahvasumma, kus nägin umbes 
kolmeteistkümne-aastast noorukit türgi fessis ja väikest ahvipärdikut, kes tegi 
mitmesuguseid tõesti naljakaid vempe. Pealtvaatajad 

lõgistasid naerda, ja kui poiss pärast etendust rahva hulgas ringi käis, 
lendas tema fessi üsna palju münte. 

Viskasin talle väikese kuldraha ning poiss noppis selle otsekohe vase ja 
hõbeda hulgast välja. Osavalt proovis ta mündi ehtsust hamba all, laskis selle 


418 215 


otsekohe tasku ja heitis mulle pilgu. Pärdik istus tema õlal, puur seisis maas 
ja rahvas oli juba laiali minemas. Kuid meie vaatasime teineteisele teraselt 
otsa. Tundsin temas inimese, kes mind Pireuses muulaga jälitas, tundsin 
Caridase majast pärineva pärdiku ja otsustasin otsekohe, et ma seda väikest 
meest ei tohi silmist lasta. Algul haarasin tal käest kõvasti kinni. 

«Ära hakka mind jälle püstolist tulistama, põrguline,» sosistasin talle, «ja 
ära mõtlegi minema lipsata, sest muidu tõstan kogu politsei jalule. Kuule, 
sõbrake, tahan sinuga tõsiselt kõnelda. Minu nimi on leitnant Want. Ära karda 
mind, ma ei kavatse sind pokri pista.» 

Kuuldes minu häält ja nime sai poiss mõnevõrra julgust ja lakkas 
väljapääsu otsides ringi vaatamast: 

«Anna mulle sõna, et sa putket ei tee,» ütlesin talle. «Lähme sinuga siia 
trahterisse ja kõneleme seal.» 

«Hea küll,» ütles mu vang leplikult, pani ahvi puuri ja me hakkasime 
üheskoos mööda tänavat astuma. 

Maikuu värskest rohelusest ümbritsetud vabaõhukohvikus võtsime 
päevavarju all asuva laua ääres istet. 

«Kuidas su nimi on?» küsisin ma. 

«Luigi.» 

«Kuule, mu sõber Luigi, võin sind ka ahvipärdikuks hüüda, kui tahad oma 
tõelist nime varjata, kuid kui kavatsed luiskama hakata, siis tee seda 
oskuslikult. Ma ise olen Boltonist pärit.» 

Poiss kahvatas ja oleks arvatavasti jalga lasknud, kui ma poleks tal laua all 
valusasti jalast kinni hakanud. 

«Istu!» käratasin talle võimukalt. «Jutt on mulle lähedaste inimeste elust 
või surmast. Ütle otsekoheselt: tead sa midagi senjoora Estrella Luisist ja 
väikesest Diegost?» 

Poiss põrnitses süngelt taldrikut ja vaikis kangekaelselt. Keelitasin teda 
edasi. 

«Sa vist mõtled, et soovin nendele inimestele kurja? Saa aru, tulin 
Inglismaalt selleks, et päästa nad mõrtsukate käest. Üks kord õnnestus see 
mul Pireuses. Ütle mulle, kas Diego ja senjoora on praegu Marseille's? Pean 
nad Ameerikasse viima?» 

Minu vestluskaaslase sisimas käis võitlus umbusu ja soovi vahel osutada 
oma sõpradele teene. Minul aga oli juba tärganud mõte. et ahviga poiss, kes 
oli saatnud Boltonis laevatehase süütajat, ja minu võitluskaaslane — on üks ja 
seesama isik. Fernando võis oma noorele abilisele teatada Bernardito 
perekonna aadressi... . Otsustasin kõnelda avameelselt. 

«Vaat mis. Pärdik Luigi või Tedretähniline Nina: ma tean väga hästi, kes 
sa oled. Sa põgenesid mister Chaseweaki koolist, oled osa võtnud laevatehase 
süütamisest ja sinu nimi on Toomas Beangle. Ahv reedab sind. Kui tahad, 
võin su koos Diegoga Ameerikasse kaasa võtta Sul on ohtlik Euroopasse 
jääda, sest siin luusivad Righlandi agendid. Aitan sind. kuigi oleksid võinud 
Caridase maja agahoovis mind surma Saata.» 

Algul hakkas Torn toolil nihelema, vaadates nukralt ringi. Siis aga 
tema kahtlused haiusid. Ta torkas kahvli ägedalt praadi ja otsustas, et 
tagasihoidlikkus tuleb teiseks korraks jätta. 

«Nii on parem.» ütlesin ma naerdes. «Nüüd vii mind kiiresti sõprade 
juurde!» 

Ja nüüd lubage, härrased, et ma teile ülejäänut ja meie damlikust 
kohtumisest senjoora Estrella Luisiga ei jutusta. Te ise kujutate endile 
suurepäraselt seda kohtumist ette ja ma... ei oska liigutavatest asjadest valjult 
rääkida... Ütlen ainult ühte, mister Alfred Murray, pärast kõike seda, mida 
senjoora ja poiss on läbi elanud, tahaksin olla veendunud, et minevik ei kordu 
enam iialgi. Seepärast, mister Alfred, te ei tohiks liiga kindlalt usaldada 
siinsete kohtade üksildust ja kaugust, Grellil on pikad käed ja ta kardab meid 
kõiki... Ka siin ei tohi seda unustada!» 


«No mis te nüüd, Edward!» hakkas Alfred Murray naerma. «Siia, maailma 
lõppu, ei ulatu ühegi inimese pikk käsi! Unustame, sõbrad, läbielatud ohud. 
Me oleme oma jutustaja häbematult ära väsitanud, Emily! On aeg minna alla 
söögituppa ja sõprade rõõmsat kohtumist veel kord pühitseda!» 


6. 


Kui Wanti kuulajate ring oli alla mugavasse verandaga söögituppa üle 
kolinud, valitses väljas öö. Tülliga varjatud akendest voolas jahedat öist 
aroomi, ööliblikad pekslesid 

väreleva eesriide vastu ja mingid öölinnud lasksid metsas oma hääled kuuldavale. 
Kogu seltskond võttis laua ääres istet. 

«Nüüd, Edward, jutustage meile vanast heast Boltonist.» palus Murray. «Ja 
kuidas elab mister Putterson?» lisas Emily juurde. 

«Putterson? Ta on muutunud lihtsaks etturiks Grelli malelaual. Tulekahiu 
laevatehases andis ta täielikult Grelli kätte ja Boltoni uus tehas sündis juba «Põhja- 
Briti Kauba-kompanii» lipu all.» 

«Aga vana pankur mister Landy?» 

«Suri täiesti ootamatult südamerabandusse. Ka pank on vale-vikondi kätte üle 
läinud: Grelli osutus selle suurimaks osanikuks. Ta, on järk-järgult krahvkonna 
peremeheks muutumas.» 

«Ütelge, missugune on vaese Dorothea Cenni saatus? On ta ikka veel 
Chiensfieldis... » 

«Dorothea ia tema venna Anthony saatus oli karm. Nad lahkusid Chiensfieldist 
juba ammu, kuid alles hiljuti sain täiesti juhuslikult õe-venna kohta teateid. 
Üksikasju kuulete homme Thomas Beangle'ilt. Ta kohtas mõlemaid Naapolis, kus 
neid oli tabanud kurb saatus.» 

«Mis nendega siis juhtus, jutustage, Edward! Ma olen neisse mõlemasse alati 
hästi suhtunud. Kõik sünge Chiensfieldi elanikud armastasid Anthonyt ja 
Dorothead,» palus leedi Emily. 

«Saatus viis nad täiesti ootamatult kokku meie paipoisi Thomasega. Pärast 
laevatehase süütamist jooksis poiss koju, haaras ahvipuuri ja põgenes sadamasse. Ta 
hiilis Itaalia kuunarile, puges trümmi ja meeskond avastas ta alles Le Havre'is. Poiss 
meeldis meestele ia ta iaeti jungana laevale. Kui laev Pireusesse sõitis, lahkus poiss 
sealt ja, pidades Fernando palvet meeles, otsis Pireuses kapten Bernardito perekonna 
üles. Kaupmees Caridas võttis ta tekipoisiks oma kuunarile «Koidupuna». 

Ning siis, seitsmekümne neljanda aasta augustis jäi vana kreeklase kuunar 
Naapoli muuli äärde ankrusse. Thomas puhastas parajasti lõunaks makrelli, kui teda 
hüüdis kailt keegi ilus, kantud rõivais noormees. Tema kõrval seisis kurbade 
silmadega noor naine. 

Noormehe nägu tundus Thomasele tuttavana. Noormees Hakkas kõnelema itaalia 
keelt ja riivas ettevaatamatult 

jud junga meremeheau küsimusega: «Hei, mudamürkel, kuhu see pesupali sõita 
kavatseb?» 

Pärast seda, kui «Koidupuna» junga oli meremehe soolase vastusega oma vimpli 
au eest välja astunud, pidas ta võimalikuks arutada küsimust rahulikult. Tutvus, mis 
oli riiuga alanud, lõppes kärarikkas sadamatavernis. Tuli ilmsiks, et noormehe nimi 
on Anthony Cenni ja tema kaaslane polnud ei keegi muu kui Dorothea. Thomas 
Beangle'ile meenus, et ta oli mõlemaid näinud vilksamisi Chiensfieldis. 
Kaasmaalased maitsesid hulga mitmesuguseid veine sattusid kirjeldamatult lõbusasse 
meeleollu. Drothea oli püüdnud vahele segada, kuid «mehed» ei lasknud oma 
vabadust piirata. Nad kallistasid teineteist vandusid igavest sõprust. Junga 
kergendas oma südant ülestunnistusega pansionist põgenemise põhjuste kohta, endine 
toapoiss jutustas aga kõigist sündmustest saarel oma lahkumisest Righlandi majast. 
Vaatamata oma noorele eale säilitas kolmeteistkümne-aastane junga joobnud olekus 
siiski rohkem ettevaatust üheksateistkümnene toapoiss. Igal juhul, kui nende laua 
juurde astusid mingisugused kahtlased, käänistega saabastes isikud, püüdis junga 
Dorothead abistada ja viia purjus Anthony tavernist minema. Kuid neli uustulnukat 
panid Anthony oma lauda istuma, mister Beangle'it kostitasid aga korraliku müksuga. 
Nende inimeste seltskonnas Anthony jõi ja praalis edasi. Thomas ei tea, kuidas ta ise 
tavernist pääses, kuid tema viimasena mäletas, et Anthony kirjutas mingisugusele 
paberile alla, Dorothea aga jooksis käsi murdes taverni peremehe ja pidutsejate 
vahet. Koidu vedasid kaks «Koidupuna» madrust oma junga kuunarile. 

Thomas ärkas alles pärast keskpäeva. Tundes muret oma uue sõbra pärast, jooksis 
ta taverni. Peremees seletas, et Anthony on värvatud Prantsuse laevale, mis sõidab 
Aafrikasse. Lonkides sadamas ringi märkas Thomas, et Prantsuse laev «St. Antoine» 
tõstab reidil purjesid. Nuttev noor naine, kelles Tom tundis Dorothea, karjus midagi 
lahkuvale laevale järele. Tom nägi, kuidas kaks sõdurit, kes viimastena pöördusid 
laevale, lükkasid ta jõhkralt paati. Laev võttis mõlemad sõjamehed ja Dorothea 
pardale ning sõitis Aafrika kallastele ... 

Tom jutustas selle kurva loo Caridasele ja palus teda otsida Sorrentos vanakese 
Angelica, kannatanute ema üles. 

Koos Caridasega külastas Tom õnnetut Angelica Cennit, jutustas talle, mis ta 
lastega oli juhtunud, ja lohutas vaest ema niipalju kui oskas. «Ja rohkem pole neist 
muidugi midagi kuulda?» küsis Emilv Wantilt nukralt. 

«Kahjuks on, missis Emily!» 

«On nad hukkunud?» 

«Jah. Ning arvatavasti piinarikka surma läbi. Sain sellest üsna hiliuti teada. Juba 
siis, kui sõitsin siia teie juurde. Juhtus nii, et üle ookeani sõiduks tuli mul võtta 
Prantsuse pargase «Perpignan» juhtimine enda peale. Vastavalt lepingu tingimustele 
pidin kõigepealt sooritama reisi Lõuna-Aafrikasse ja seejärel Brasiiliasse. Ja selle 
reisi ajal kohtasime St. Thomase saare läheduses, Aafrika lääneranniku juures 
Prantsuse sõjalaeva «St. Antoine». Kapten jutustas mulle, et rohkem kui aasta tagasi 
tõi laev Kongo suudmesse väikese prantsuse orjakauplejate jõugu, mis koosnes 
värvatud hulkuritest. Nad maabusid Ekvatoriaal-Aafrika ürgmetsades ia asusid 
neegreid püüdma. Kuid raske kliima ja haiguste tõttu hakkas jõuk järjest hõredamaks 
muutuma. Prantslased läksid neegrite kuningriigi Kongo metsadesse, kuid 

pärismaalaste suguharude kallaletungi tagajärjel hävitati nad peaaegu täielikult. 
Ainult mõned inimesed jooksid rannikult minema ning pöördusid parvel «St. 
Antoine'i» pardale, mis kursseeris endiselt Aafrika läänevetes. Küsisin kaptenilt, kas 
ta mäletab sõdurite hulgas noort itaallast Anthony Cennit. Kapten jutustas, et 
Anthony oli sanitariks hakanud, Dorothea, tema õde, aga täitis hospidalis põetaja 
kohuseid. Parvele pääsenute hulgas polnud aga ei Anthonyt ega Dorothead; nad olid 
sattunud vangi bakongo suguharu neegrite juurde ja nähtavasti hukkunud. 

Kogu see ekspeditsioon Ekvatoriaal-Aafrikasse oli kellegi prantsuse markii 
mõtlematu temp, kes kavatses selle orjakaubandusliku reisiga oma varanduslikku 
seisu parandada. Ekspeditsiooni toetasid ka sõjaväevõimud, nad andsid selle 
käsutusse vana laeva, mõned avantüristidest ohvitserid ja osava värbaja, kellegi 
degradeeritud kapteni Charles Legloit'. See isik «värbas» ekspeditsiooni jaoks 
kiiresti «vabatahtlike salga», see tähendab püüdis oma musta võrku mõned kümned 
samasuguseid lihtsameelseid nagu meie vaene Anthony... Nüüd on kõik mu uudised 
teil teada, härrased... Ütelge, Fred, kas saite juba 

ammu kätte kirja, milles teatasin, et alustame teie juurde sõitu?» 

«See toodi mõned kuud tagasi Vincenne'*st käsipostiga,» vastas Murray. «Eile 
hommikul aga tuli sealtsamast mõõda metsaradu keegi ratsanik, kes teatas teie 
pargase lähenenemisest.. . Leedid ja džentelmenid, öelgem nüüd meie vaevatud 
jutustajale suur aitäh. Ning lubage saata teid teie tubadesse, kallid Mary ja Edward.» 

Sellel ööl põles Sinioru Inglise kindluse kaitseehituse nurgaaknas kaua tuli. 
Kapten Burns kirjutas midagi postipaberile. Siis kutsus ta kaks sõdurit ja ulatas neile 
pitseeritud ümbriku. 

«Annan teile kaks kuud aega, et viia see kiri Pitti kindlusesse Ohiol ja pöörduda 
allkirjaga siia tagasi.» ütles sõduritele. «Asuge teele kohe homme koidikul. Kiri peab 
jõudma Inglismaale adressaadi kätte hiljemalt kolme kuu jooksul.» 

Ümbrikule oli kirjutatud: «Inglismaa, Bolton, Chiensfield, isiklikult söör Frederic 
Righlandile». 


Kolmeteistkümnes peatükk TAEVASE ÕNNISTUSE VILI 


1. 


Krahv Paolo d'EUano raamatukogu võttis enda alla Veneetsias 
Marmorpalee nime all tuntud suure hambuliste tornikestega maja kogu 
ülemise, kolmanda korruse. Kakssada tuhat köidet, suurepärane käsikirjaline 
fond, üle kahekümne inkunaabli — haruldaseimate raamatute esmatrüki, 
emailide ja miniatuuride, vanaaegsete müntide, medalite vappide unikaalsed 
kogud asusid palee kuues ülemises saalis. Keskmine neist ruumidest, kõige 
avaram ja valgem, oli raamatukogu peasaaliks. 

Krahvi raamatukogu valitsejaks oli tema auväärsus paater Fulvio di 
Gracciolani, krahv Paolo pihiisa, tema kodukiriku vaimulik ja ühtlasi ka 
Marmorpalee raamatute, käsikirjade ja kunstikogude korraldaja. 

1778. aasta lihavõttepühadele järgnenud nädalal seisis paater Fulvio, 
sihvakas, uhke, mustas siidsutaanis, hõbe- 

daste lokkide pärg tonsuuri ümber, umbes viiekümneaastane mees, 
raamatukogusaali akna all. Ta silmitses uurivalt meest doktorimütsis, kes oli 
äsja palatso ukse ees gondlist väljunud: Saabunu kadus väravakaare alla ja 
Fulvio kaotas ta silmist. 

Paater seisis viivu mõttes akna juures ja pöördus oma armastatud nurgas 
seisva laua juurde. Ta avas haruldaseima «Jeesuse ordu tegevusajaloo», mis 
oli kirjutatud Ignatius Loyola nimetu järglase poolt, ning süvenes jesuiitide 
ordu asutaja ja «esimese kindrali» eluloosse. 

Nimetu autori teos viis paatri XVI sajandi, tolle tormise sajandi algusesse, 
mil Hispaania ja Portugali konkistadooride laevad tõid senitundmatute 
ookeanitaguste .maade elanikele risti ja mõõga, orjuse ja surma. Jõena oli siis 
voolanud Mehhiko atsteekide, Peruu inkade, Kuuba, Guajaana, Sumatra ja 
Jaava pärismaalaste veri. See veri muutus kiiresti kullaks. Nagu meretõus, nii 
jooksis see kulia-voog Euroopa vanadesse sadamatesse, täites kaupmeeste 
laekaid ning muutes nende valdajaid võimsamateks valitsejateks, kui olid 
feodaalvürstid ja hertsogid. Rikas kaupmeeskond vaatas juba viltu vanade 
feodaalõiguste kandjatele. Uha kõikuvamaks muutus pind lagunevate troonide 
all... Vankus ka suurima feodaali — katoliku kiriku autoriteet. 

Just nimelt kirik ise oli nende röövekspeditsioonide esimesi laevu teele 
saatnud ja konkistadooride malevaid relvadega varustanud. Ka temale voolas 
merede tagant kulda, kuid... sealtsamast, taasavastatud ookeanikaugustelt 
hakkasid puhuma ka ohtlikud värsked tuuled! 

Maailm oli muutunud avaramaks, tema silmapiirid olid kaugemale 
nihkunud. Värsked tuuled hajutasid ookeani-lainetel Magalhiesi karavellide 
jäljed ja koos sellega ka vanu tardunud eelarvamusi, mida kirik oli 
inimmõistusesse külvanud. 

Kristuse kogudusel hakkas muutuma ettekujutus Maa kujust, tema 
mõõtmetest ja asendist maailmaruumis. Olid kokku varisemas kirikuisade 
tuhandeaastased skolastilised dogmad. Mõistus mehistus ja valmistus 
pimedusjüngrite ahelaid maha raputama. 

Juba kõlasid kõikjal Rotterdami Erasmuse pamfletid. Ulrich von Hutteni 
hääl kutsus inimmõistust eneseharimisele. Inglane Thomas Mõrus aga 
vapustas inimkonda esimese raamatuga ühiskonna kommunistlikust 
ehitusest. 

Üheksakümne viie teesiga valge paberileht, mille munk Martin Luther lõi 
öösel Wittenbergi toomkiriku seinale, pani aluse suurimale katsumusele, 
mida nimetati, reformatsiooniks», mis lõhestas kogu Kristuse koguduse, 
ketserite õpetuse kohaselt astusid need patuoinad välja Vatikani trooni auks 
teostatava juuste pügamise vastu. Nad ei uskunud enam paavsti eksimatusse ja 
uppusid pahede rõvedusse, jättes nüüd paavsti indulgentsid maksmata. 


Värsked tuuled muutuid hingematvaiks tormideks. Talurahva 
mässulained ujutasid üle linna-äljakud. Lossid põlesid. Kloostri kaevudest 
paistsid välja uputatud munkade alad. Ent asjatult piinasid kvisiitorid — 
Torguemada õpilased, kes olid katnud oma naod mustade kottidega, 
maa'alustes koobastes tuhandeid «teisiti- 

mõtlejaid». Asjatult, lõõmasid tulelõkked, et «.lühidalt ja verevalamiseta» maa 
ketseritest puhastada: inimmõistus ja inimgeenjüs olid läinud rünnakule 
kirikukindluse vastu. Läbi inkvisitsioonilõkete suitsu vaatas Roomas Vatikani 

künkalt hirmunud püha isa paavst Paul III koos oma hämmeldunud kardinalidega 
seda üleüldist alustugede laostumist ja kõikumist. 

Ning siis, raskete vapustuste aastail, saatis jumal oma väljavalitu kristlikule 
kirikule appi... 

Väikeses Hispaania linnas Monrases lamas surivoodil õilis kastiillane, 
vaesestunud aadliku poeg don Inigo Lopez Ignatio di Loyola. 

Kuulihaav põletas keha, külmavärinad raputasid kannatajat ja tema ette ilmusid 
unes suured nägemused. Kõige puhtam neitsi astus taevase valguse kiirguses tema 
surivoodi ette. Langedes pühalikku ekstaasi, nägi kannataja Jeesus-päästjat, lõpuks 
aga valgustas jumala püha vaim isiklikult don Ignatiot silmipimestava kerataolise 
leegiga. PüHa kolmainu hääled kutsusid üles: «Mine päästa püha kirik inimsoo 
vaenlase riugastest.» 

Ja kuigi arstikunst oli võimetu haiget aitama, pidas issand teda vääriliseks, et ta 
surivoodist üles tõuseb ja rännukepi kätte võtab. Iidsest Barcelonast saabus Igna-tius 
Loyola Tiberi kallastele, Rooma, ja tõusis Vatikani künkale. Ta suudles paavstitrooni 
astmeid ja jutustas pühale isale oma plaani. Pühim isa Paul III kiitis hispaanlase 
kavatsuse heaks ja kirjutas alla tuntud bullale tRegi-men militentis ecclesiae»'. Nii 
sündis 28. septembril 1540. aastal uus mungaordu — Loyola poolt ettepandud põhi- 
kirjaga «Jeesuseväe ordu». 

See oli väga eriskummaline ordu! Juba esimestest päevadest peale ümbritses teda 
kõige sügavam salapärasus. Jesuiitide ordu kindral tunnistas enda üle ainult pühima 
isa võimu, mõnede aastakümnete möödudes aga varjutas selle ordu ülemmagister — 
jesuiitide «must paavst» isegi Vatikani salvitu. 

Nagu ilmlikes armeedes, nii valitses ka «Kristuse malevas» kõige rangem 
hierarhia. «Kristuse malevlasejd» jagunesid nelja klassi — noviitsid, skolastid, 
koadjuutorid ja professid. KuTd ükski armee maailmas ei tundnud niisugust 
tõrkumatut distsipliini... Nagu kepp kuulab teda hoidva 

Püha sõjaväe põhikiri 

käe sõna, nii allusid oma ohvitseridele ordusõdurid — sõnakuulelikud, sõnatud, 
«alistuvad nagu laip». 

Mingid välised tunnusmärgid ei eraldanud vendi jesuiite nende ümbrusest: nad 
võisid kanda talaari ja võisid seda ka mitte teha, võisid omandada ükskõik missuguse 
välimuse, tunnustada (väliselt) iga usku ning anda igasuguseid vandetõotusi. lisades 
enda ette salajase vormeli, et «see sünnib kristliku kiriku nimel». 

Jesuiidid tungisid ookeanid?» taha. muutudes! kaunmeesteks ja meresõitjateks, 
toppisid oma käed küünarnukist saadik kulda ia verre. Paraguais lõid nad isegi terve 
riigi, kus orjastatud pärismaalasi koheldi kuulmatu julmusega. Euroopa kabelites 
uuendasid nad ilmutuste ia tervenenute «imesid», paljundades kuldnaid ordukassas 
ja püüdes hingi. Hingedele aga, kes ei soovinud «magusasse vangipõlve» minna, 
valmistasid ordupojad ette erilise saatuse . . . Veneetsia jesuiidid võtsid kinni 
Giordann Bruno ia «must naavst» Claudius Annaviva saatis ta Rooma. Lillede 
väliaku keskele paigutatud tuleriidale. Jesuiit Garnett andis Gny Fawkesi kätte 
suitseva tahi, et lasta õhku Briti parlament. kus protestandid olid saanud enamuse. 
Jesuiit Vitonio Possevino saatis õigeuskliku kiriku kukutamiseks Venemaale 
katoliiklikke agente. Avantürist Vale-Dmitrit sundisid nad astuma salaia katoliku 
usku, lootes tema kaudu kindlustada Venemaal Rooma paavsti vaimuliku võimu ... 
Kardinal Bellarmin, jesuiitide ordu üks kõrgemaid ohvitsere, piinas maa-aluses 
vangikongis suurt Galileo Galileid ... 

Katedraalides ia tavernides, staapides ia laatsarettides, ülikooli kateedrites ia 
kuninglike armukeste magamistubades punusid vennad jesuiidid oma võrku, 
juhindudes hirmsast printsiibist «otstarve pühendab abinõu». Ja risti nähtamatu vari 
ulatus Rooma Gezu lossist, ordu staabikorterist, kõikidesse maailma maadesse, 
varjutades salajaste ohvrite haudu ja avalike tuleriitade veel jahtumata tuhka. 

Kuid rahva põlgus, kõikide maade lihtrahva põlgus, ümbritses üha tihedamalt ja 
ähvardavamalt ordu musta väge. Prantsusmaal, Hispaanias, Inglismaal vabastasid 
mitmesugustesse kihtidesse kuuluvad inimesed, haaratuna vihast ja jälkustundest, 
endid vihatud jesuiitide vaimsest ikkest. Täpselt kaks ja pool sajandit pärast «püha» 
Ignatiuse «jumalikke nägemusi» märatsesid rahva vihalained juba Vatikani künka 
jalamil. Vallatuna hirmust kiirustas 

paavst Clementius XIV oma malevlastest lahti ütlema ja avaldas 1773. aastal 
bulla jesuiitide ordu laialisaatmise kohta. 

Jeesuse vennad läksid rahva kättemaksu eest sügavale põranda alla ja katsid end 
veel mustema ja tihedama salapärasuse looriga. Laialisaadetud ordu elas ja tema 
pojad teadsid: ei möödu palju aastakümneid, kui püha isa nad taas põrandaalusest 
pimedusest välja kutsub ...'' 

... Paatri valged sõrmed lehitsesid ordu kroonikat hoolega'edasi. Fulvio di 
Gracciolani mängis juba ammust ajast tähelepandavat osa Veneetsia jesuiitide 
hulgas, kes olid uhked sellele, et neil, õigemini nende edukail esivanemail, oli 
õnnestunud meelitada püünisesse Giordano Bruno ja anda ta Rooma kuuria 
kohtumõistmise alla. Pärast ordu ametlikku laialisaatmist kasvas paater Fulvio kui 
salajase jeesuseväe kõrge ohvitseri osa veelgi. Saanud kõrgemalt poolt õnnistuse, 
kudus isa Fulvio silmanähtamatult ämblikuvõrku ja «sõnakuulelikud kui laibad» 
põrandaalused «vennad» täitsid tema salajasi käske. 

Oma suurimaks teeneks ordu ees pidas, paater Fulvio, ja seda mitte päris 
põhjuseta, moraalset võimu, mida ta aastate jooksul oli oma «pihipoja» üle 
saavutanud, kuigi vanuselt oli krahv Paolo kümmekond aastat vanem kui paater ise. 
Sellel moraalsel võimul olid ka omad üsna praktilised eesmärgid... 

Krahvi varandust hinnati viiele-kuuele miljonile skuudole. Sellel tohutul 
varandusel polnud otseseid pärijaid, sest krahv Paolo kaotas abikaasa, kes hukkus 
traagiliselt 1748.. aastal, ja mattis krahvinna Beatrice'i järel ka mõlemad lapsed, keda 
armutu haigus oli hauda viinud. 

Kannatades nende õnnetuste tagajärjel ülisünge meele-olulanguse all, veenis 
sinjoore Paolo end selles, et temal lasub halastamatu saatuse kättemaks. Ta ammutas 
lohutust vestlustest kõneosava paater Fulvioga, kes tollal oli alles kahekümne 
kaheksa aastane jumalateener ja kes muutus varsti vana krahvi pihiisaks ja 
lähfkondlaseks. Ning juba veerand sajandit kutsus paater Fulvio oma «pihipoega» 
üles mitte üksnes karmile askeetlusele maises elus, vaid ka Jumalale meelepärasteks 
ohvriteks hauataguse elu kindlustamiseks. Lõpuks saavutaski ta endale seatud 

eesmärgi: krahv pärandas notariaalselt kogu oma suure varanduse katoliku 
kirikule. 

Testamendis, mis oli koostatud paatri lähimal osavõtul, nõudis krahv ainult 
selgitavat märkust, et testament jõustub siis, kui saadakse otsesed tõendused tema 
esimese, tõsi küll, ebaseadusliku poja sinjoore Giacomo Molla hukkumise kohta. 


Sa See sündis 1814. aastal. Paavst Pius VII bulla taastas jesuiitide ordu. 

Kahjuks valmistas see tühine märkus paater Fülviole mitte vähe sekeldusi, millest 
krahv Paolo midagi ei aimanud. 

Juha üle kahe tunni oli möödunud doktorimütsiga võõra isanda saabumisest 
paleesse. Paater Fulvio pani lõpuks oma ordu «Tegude ajaloo» kinni ja kutsus teenri 
Giovanni Polesta: 

«Mine alla, Giovanni, ja uuri välja, kas külaline viibib veel siin ja kas tema 
hiilgus võttis ta isiklikult vastu.» 

Ent teener polnud veel jõudnud ukseni, kui see avanes ning krahv Paolo d'Ellano 
lävele ilmus, lastes väikesekasvulise, tavalises usuteadlase riietuses tüseda mehe 
endast ette. 

«Sinjoore Buotti, lubage teid esitleda meie kõrgesti-haritud paater Fulvio di 
Gracciolanile. Tänu tema väsimatule hoolitsusele on need kogud korrastatud,» ütles 
lossi-omanik ning juhtis doktori oma pihiisa juurde. 

See tervitas saabunud teadlast särava naeratusega. 

«Armas kolleeg,» ütles usuteaduse doktor aupaklikult, «kuu aega tagasi julgesin 
ma pöörduda krahvi poole kirjaga, paludes luba külastada tema raamatukogu, et 
õppida tundma väärtuslike käsikirjade fondi. Krahv oli nii lahke, et palus mind veeta 
tema majas nii palju aega, kui see vajalikuks osutub minu traktaadi kallal 
töötamiseks. Ma väga kardan, et muutun oma juuresolekuga teile igavaks, ent enne 
kahte nädalat ei jõua ma ka kõige pealiskaudsemalt siinsete väärtustega tutvuda ... 
Hiilgus,» jätkas õpetlane, pöördudes peremehe poole, «juba ainuüksi käsikirjade 
loetlemine, mida te mälu järgi tegite, õhutab mind õnnistama teid selle kollektsiooni 
eest.» 

«Ärge sundige mind punastama, doktor, sest ma olen väga vähe juurde andnud 
vanaisa ja isa teaduslikule kogule. Ma ise olin nooruses kunstist kütkestatud ja kogu- 
sin valdavas enamuses pilte, marmorit ja münte. Olen õnnelik, et näen teie isikus nii 
teadlast kui ka tõelist kunstitundjat, ning võtsin kindlalt nõuks teha teid vähemalt 
pooleks aastaks nende seinte vangiks... Nüüd aga 

tuleb teil pärast väsitavat teekonda puhkusele mõelda Giovanni, juhata sinjoore 
temale määratud ruumidesse.» 

Kui doktor Buotti oli lahkunud, märkas krahv Paolo paatri kõrgel laubal 
rahulolematuse pilvekest ja otsustas, et isa Fulviole. kel oli õpetatuima mehe 
kuulsus, pole päris võõrad kerged kadeduse ia armukadeduse tunded. See mõte isegi 
lõbustas krahvi salaja. 

Õhtu eel kogunesid kõik kolm taas krahvi söögituppa. Veiniklaasi iuures jõudis 
sinjoore Tomaso Buotti tutvustada kuulajaid oma üliõpilas- ja üllkoolipõlve 
mõningate episoodidega, lõbustada vanakest ning kutsuda isegi paater Fulvio di 
Gracciolani peenelt painutatud huultele naeratuse. 

2 

Nädala jooksul, mis mõõdus sinjoore Buotti saabumisest, oli krahv d'Ellano 
hakanud tundma siirast sümpaatiat heasüdamliku doktori vastu. Ka kõik krahvi koda- 
kondsed hakkasid doktorit armastama, tituleerides teda lihtsalt «sinjoore Tomasoks». 
Doktor ise aga, veendudes krahvi ehtsas kires teaduse ja kunsti vastu, tundis 
Veneetsia vana aadliku vastu tõelist hingelist poolehoidu. Nende omavahelised või 
paater Fulvio juuresolekul peetud vestlused venisid tavaliselt üle kesköö. 

Lisaks kõigele ilmnes, et käsikirjade, raamatute ja kunstikogude korrasolek, 
millele krahv nii uhke oli, pidades seda paater Fulvio teeneks, osutus üsna 
kaheldavaks. Doktorit pani lausa hämmastama vähene arv katalooge, segadus 

klassifikatsioonis ja raamatukogu nimestike dile-tantlikkus. Käsikirjade hooletust 
hoidmisest olid terved leheküljed vanu pärgamente hävinud. Kui ühe vana-juudi 
käsikirja asemel doktor Buotti avastas vaid rottidest puretud köite kaaned, ei suutnud 
ta enam oma pahameelt taltsutada ja teatas krahvile tema koduses muuseumis valit- 
sevast kurvast olukorrast. 

Suur osa Marmorpalee omanike mitmete põlvkondade poolt, talletatud 
kunstikollektsioone meenutas laevalaadungit, mis polnud eriti hoolikalt pakitud, kuid 
oli inimsilme eest üsna sügavale peidetud. Lossi keldrites lebasid roguskite ja 
saepuru sees meistrite lõuendid, marmorkujud, gravüürid, portselan- ja 
pronksesemed, veneetsia klaas hing idamaine vermitud hõbe. 

«Ilmalikud kunstiesemed,» kõneles paater Fulvio krahvile, andes käsu koristada 
mõnest saalist alasti ingli Donatello, voorusliku neitsi Beato Angelico kujud või 
Cellini poolt vermitud pistoda, «juhivad hinge kõrvale igavestelt aaretelt, mida avab 
meile usk, palved ja kiriklikud sakramendid.» 

Pärast taolisi õpetussõnu jälgis krahv alistunult, kuidas jälle veeti välja mõned 
kastid, mis leidsid pelgupaiga kusagil trepialuses või pööningul. 

Paater Fulviol olid kaaluvad põhjused niisuguse vankumatu võitluse pidamiseks 
«ilmalike esemetega». Ta astus otsustavalt vastu omaniku argadele katsetele panna 
need aarded välja üleüldiseks imetlemiseks, sest see oleks kahtlemata toonud lossi 
tuhandeid kaaskodanikke ia innustanud krahvi mõtlematuks heategevuseks kodulinna 
hüvanguks, mis polnud Jeesuse ordule üleüldse vastuvõetav. Seda ebasõbralikumalt 
võttis ta vastu ka kõik doktor Buotti katsed kas või pealiskaudselt tutvuda lossi 
kunstiväärtustega. 

Kõndides kord mööda palatso reastikku asuvat kümmet alumist saali, kuulas 
doktor Buotti üsna hajameelselt vana lossiteenri Giovanni Polesta lobisemist. Krahv 
oli andnud Polesta sinjoore Tomaso käsutusse. 

«Ütle mulle, Giovanni,» katkestas usuteadlane tema jutuvada, «miks ei tooda 
neid lossi aardeid siia, nendesse valgetesse ja avaratesse saalidesse? Vaata, kui 
tühjad ja hooletusse jäetud on need ruumid!» 

Giovanni läks üle sosinale ja pajatas sinjoore Tomasole oma arvamuse. Doktor 
Buotti vangutas pead ja vaikis. Lahkudes juba viimasest saalist, jäi ta peatuma haru- 
kordselt ilusa daami portree ees. Kunstnik oli kujutanud daami täies pikkuses kogu 
tema nooruse ja .ilu pimestavas säras. Väga vana leinakrepp kattis raami kuldseid 
Lilli. 

«Kes see daam on?» küsis doktor teenrilt. 

«Madonna del Casso, lahkunud krahvinna Beatrice d'Ellano.» 

«Kes hukkus meeletu armukadetseja käe läbi?» 

«Jah.» 

«Kuidas selle õnnetu nimi oli?» 

«Sinjoora Francesca Mölla. Ma tundsin teda, teie armulisus. Ta pidi krahv Paolo 
naiseks saama. Kuus aastat elas ta siin ja me kõik harjusime temaga. Kui vana krahv 
poleks sinjoore Paolot ähvardanud, et jätab ta varandu- 

sest ilma, oleks Francesca Molla saanud meie perenaiseks ja krahv Paolol oleks 
täiskasvanud poeg sinjoore Giacomo.» 

«Ega kusagil ole säilinud selle naise pilti?» 

«Oli üks emailpilt, kuid vaevalt on see veel alles.» 

«Aga poiss? ... Missugune oli tema edaspidine saatus?» 

«Ma ei tea, isand. Kõneldi, et ta olevat lastekodust põgenenud ...» 

«Pea, pea, Giovanni! Kuidas ütlesid sa selle sinjoriito nime olevat?» 

«Tema nimi oli Giacomo ... Giacomo Molla.» 

«Ütle mulle, kas isa meenutab oma poega? Või vihkab krahv isegi seda tühipaljast 
nime?» 

«Oh ei, mis te nüüd, sinjoore Tomaso! Vastupidi, ma tean, et krahv otsis oma 
poega terves maailmas. Paater Fulvio olevat vist krahvi neis otsinguis abistanud, 
ainult, vaadake, tal on omad, jumalikud eesmärgid ...» Teener vaikis ja kõõritas 
saali mõlema väljapääsu poole. 

«Ma vist mõistan sind, Giovanni. Vaevalt olen leidnud endale soosija paater 
Fulvio näol, kuid ka mina ise ei saa üle, anna jumal andeks, ... mõningast 
eelarvamusest isade jesuiitide vastu!» 

Samal õhtul palus doktor Tomaso Buotti krahvilt otsustavalt luba vaadata lossi 
kunstiaardeid. Neli päeva järjest sorteerisid viis tugevat teenrit Giovanni Polesta 
juhtimisel keldrites, pugerikes ja pööninguruumides «ilmalikke» kunstiesemeid, 
tuues need kastidest ja pakkidest välja ning raputades neilt laaste, prügi ja tolmu 
maha. 

Doktor Buotti andus nendele omapärastele «väljakaevamistöödele» tõelise 
asjatundja innuga. Ta joonistas krahvile niisuguse tulisusega meelitavaid pilte 
Marmorpalee muutmisest Kunstipaleeks, et lõppude lõpuks sai krahv oma tavalisest 
värinast pihiisa ees üle ja tegi doktor Tomasole ettepaneku astuda tema teenistusse 
ning võtta enda peale maja kõigi teaduslike ja kunstiaarete hooldamine. Krahv 
põhjendas seda paater Fulvio vaimulike kohustuste rohkusega, mis ei laskvat tal täiel 
määral ilmalikele muredele pühenduda. Doktor Tomaso mõtles veidi, surus kõvasti 
sinjoore Paolo kätt ja andis oma nõusoleku. 

Kuu aega hiljem, pärast doktor Buotti asumist raamatu-ja kunstikogu teadusliku 
hooldaja ametisse, oli Marmorpalee tundmatuseni muutunud. 

3: 

Miniatuuride, emailide ja kameede kogu korrastamisele asus doktor Buotti alles 
viimases järjekorras. 

1778. aasta maikuu hilisõhtul askeldas doktor, väga elavana ja rõõmsalt 
erutatuna, raamatukogu peasaalis. Krahv Paolo istus tema kõrval, olles end 
külmakartlikult pleedi mähkinud. Tema auväärsus Fulvio di Gracciolani, kokku- 
surutud huultega ja silmis irooniline läige, viibis siinsamas, jälgides doktori tööd. 

Kastidest väljatoodud sajad Pärsia, Itaalia ja Prantsuse miniatuurid, püramiididelt 
riisutud Egiptuse skarabeused, Vana-Kreeka kameed, Rooma gemmad India ja Hiina 
kiviraidurite tööd ja väikesed pühitsetud luuesemed, lamedavõitu, primitiivsed ja 
liigutavad, valmistatud kristluse esimestest sajanditest pärinevate karmide askeetide 
poolt, lebasid laudadel. 

Giovanni Polesta pesi kõiki neid esemeid soojas vees, kuivatas ja asetas linase 
riidega kaetud laudadele. Doktor Buotti sorteeris kollektsioone, tegi märkmeid ning 
vahetas krahviga vahetevahel mõned laused ... 

Peene kuldäärega emailportree asetati Pärsia miniatuuri kõrvale, mis oli 
pühendatud episoodile Firdausi poeemist. Märgates seda emailportreed jäi krahv 
poole sõna pealt vait. 

Doktor võttis luubi ja alles selle abil suutis välja lugeda vinjeti mustrisse põimitud 
allkirja: «Sinjoora Francesca Molla poja Giacomoga. Teostanud meister Vicente 
Antonio Cardozo Milaanost. Veneetsia, 2. aprillil 1743. aastal.» 

Portreelt vaatas doktorile vastu ilus, lopsakate juustega naine, kes oli surunud 
oma põse viieaastase poisi kräsupea vastu. Lapse peen nägu väljendas juba tulevase 
inimese iseloomu — egoistlikku, jonnakat ja julma. 

Märgates, et doktor uurib emailmaali kaua ja teraselt, küsis krahv vaikselt: 

«On teil teada selle naise osa minu elus?» 

«Jah, hiilgus, tean seda ... Kas ma tohin pärida, missugune oli selle daami 
edasine saatus?» 

«Ta mõisteti Livornos vangi, hiljem aga saadeti välja. 

1 Gemmad — graveeritud kirja või ilustistega kalliskivid; kameed — kumeralt 
väljalõigatud kaunistustega nikerkivid; skarabeus — muinas-egiptlaste pühaks peetud must 
põrnikas, mille kujutusi valmistati kullast ja kalliskividest. 

Palju aastaid hiljem abiellus Francesca Marseille's ühe välismaalasega. 1762. 
aastal suri ta peaaegu üheaegselt oma mehega. Ainult tänu paater di Gracciolani sihi- 
kindlatele otsingutele said need üksikasjad mulle teatavaks.» 

«Ja lapse saatus?» 

«On jäänud teadmatuks. Poiss, kelle portreed te oma käes hoiate, sattus pärast 
kohtumõistmist ema üle Püha Magdaleena kloostri lastekodusse. Ta põgenes sealt ja 
sellest ajast on tema jäljed lootusetult kadunud, kuigi isa Fulvio on kulutanud palju 
jõudu, et poisi edaspidise käekäigu kohta teateid saada. Paljude aastate jooksul on 
need otsingud olnud minu elu peamiseks sisuks, kuid asusin liiga hilja selle ülesande 
kallale! Pärast naise hukkumist lohutusin oma kurvastuses liiga kaua mulle Beatrice'i 
poolt kingitud laste Geronimo ja Laura hellitustest ega sirutanud kätt oma õnnetule 
esiklapsele. Selle patu eest võttis õiglane taevas minult mitte ainult mõlemad 
lapsukesed, vaid jättis ka ilma lootusest leida poega, kelle olin nii kergemeelselt 
unustanud ...» 

«Krahv,» sõnas doktor mõninga pingutusega, kõõritades vahetevahel jesuiidi pika 
profiili poole, «kardan teie südames lootusesädet süüdata, kuid lubage teatada, et mul 
on üht-teist teada ühest Giacomo-nimelisest noormehest, vangi mõistetud näitlejanna 
poja ja Livornos asuva Püha Magdaleena lastekodu põgenikust. Olen kohanud 
inimesi, kes tundsid seda noorukit väga lähedalt... Tõsi, see oli väga, väga ammu.» 

Krahv Paolo, paater Fulvioja teener Giovanni pöörasid oma pilgud erutusega 
Bologna doktori poole. 

«Looja nimel,» oigas vana krahv, surudes käe südamele, «sinjoore Tomaso, ärge 
piinake mind, jutustage kõik, mis te Giacomo kohta olete kuulnud!» 

«Saan teile öelda üsna vähe. Kuid võib-olla annab see vähene teile otsa kätte 
otsingute jätkamiseks.» 

«Kõnelge, sinjoore, ja pidage mind oma igaveseks võlglaseks!» 

«Olin Bolognas teoloogiafakulteedi viimase kursuse üliõpilane, kui mu sõber, 
arstiteaduse üliõpilane, tegi mulle ettepaneku minna Itaaliasse reisima. See minu 
sõber oli pärit Inglismaalt ja kavatses pärast ülikooli lõpetamist pöörduda kodumaale 
tagasi. Tema nimi oli Gracewell. Randolph Gracewell. 1756. aasta kevadel 
siirdusimegi Naapolisse 

kavatsusega tutvuda linnadega, mis olid meie teel, ning külastada Sitsiiliat. 

Kord ratsa muuladel, kord jalgsi, ööbides teeäärsetes võõrastemajades, liikusfme 
mööda maad. otsides kunstilisi elamusi, head veini ja endisaegset külalislahkust. 
Arvatavasti jäävad läbielatud aastate ahelas need kaks noorusliku vabaduse kuud mu 
elus kõige õnnelikemaks. , Sorrento lähedal sattusime vaesesse kalurikülla. Juba 

hämardus, kui me, kinnitanud oma keha üsna kehvas trahteris, otsustasime otsida 
endale ööseks teist peatuspaika, sest kirpude rohkus meile pakutud ruumis peletas 
isegi meie noorusliku tarmukuse eemale. Möödudes ühe väikese majakese akendest, 
kuulsime selgesti seest kostvaid oigeid. Oigajaks oli naine. Mu teekaaslane mõistis 
otsekohe, et üks kannataja on vabanemas oma raskest koormast. Majast jooksis välja 
hirmunud tütarlaps, kes, nähes kaht tundmatut rändurit, tormas jälle edasi. Ent mister 
Gracewell haaral tal patsist ja küsis osavõtlikult, kas haigel on abi tarvis. Niipea kui 
neiu teada sai, et tema ees on arst, tiris ta mehe otsekohe majja, nuttes ja pomisedes 
sealjuures midagi. Mul ei jäänud muud üle, kui järgneda neile. 

Sünnitaja oli peaaegu suremas, ämmamoor aga, kes teist ööpäeva haige ümber 
askeldas, oli juba lõplikult pea kaotanud. Minu sõbra reisikotis leidusid mõned 
arstiriistad. Ta saatis abitu moori minema ja asus julgelt operatsiooni juufüe. Tänu 
tema rahulikule olekule ja julgusele lõppes sünnitus üsna õnnelikult. 

Kuid teisel päeval haige seisukord halvenes, ilmnesid sünnitusjärgse palaviku 
tundemärgid ja noor arst pidi sünnitaja voodi juures veetma veel ühe unetu öö, näida- 
tes sealjuures püsivust ja kannatust, mis oleksid võinud tema õpetajaid rõõmustada. 
Ta oli endale seadnud kindla eesmärgi päästa see kena kalurinaine ja tema laps. Ela- 
sime väikeses majas terve nädala ja haige jutustas tublile ravijale kogu oma lihtsa 
elu. Selle kalurinaise nimi oli Angelica Cenni. Olin tema katkendliku jutustuse 
tahtmatuks pealtkuulajaks ning püüdsin naise hingepiinu samasuguse hoolega 
leevendada, nagu tegi seda mu sõber tema füüsiliste piinade kergendamisel. Angelica 
Cenni nuttis kibedalt taga oma hiljaaegu surnud meest, vaprat Rodolfot, julget kalurit 
Capri saarelt. Hingevaluga meenutas ta samuti oma kasupoega, kes oli tema majas 
üles kasvanud. 

See noormees oli põgenenud Püha Magdaleena lastekodust ning 
kolmeteistkümneaastasena võeti ta Cennide perekonda. Pärast oma kasuisa surma oli 
noormees jäänud vaese Angelica viimaseks toeks ...» 

«Andestage, doktor, see noormees oligi...» 

«Te suvatsesite õigesti aru saada, krahv, see noormees, kes oli Cennide 
perekonnas üles kasvanud, oligi sinjoore Giacomo. Ainult tema perekonnanime ei 
osanud Angelica nimetada, sest tema arvates Giacomol seda polnudki. 

Angelica Cenni lihtsast jutustusest kuulsime, et lastekodu põgenik Giacomo, kes 
oli juba ammu pikakasvuliseks noormeheks sirgunud, sõitis varsti pärast Rodolfo 
surma 1775. aastal Rootsi laevaga merele, jättes lesele kogu oma teenistustasu. 
Andsime naisele veidi raha ja kutsusime sealsest kabelist tema juurde kaplan 
Benedic-tuse, kes andis vastsündinule nimeks Antonio. Pärast seda lahkusimegi 
Sorrento ümbrusest. 

See juhtum jäi mulle meelde, samuti nagu arvatavasti ka minu teekaaslasele 
doktor Gracewellile, kellest lahkusin alatiseks pärast meie ühist reisi. Mind jäeti 
Bologna ülikooli juurde, kaitsesin seal magistri väitekirja ja sattusin 1769. aastal, 
kolmteist aastat pärast meie seiklusi Sorrento lähedal, Livornosse. Käisin kloostri 
raamatukogus ja külastasin Püha Magdaleena lastekodu, kus mulle otsekohe 
meenusid Angelica Cenni jutustused mehest ja kasupojast. Vana väravavaht mäletas 
veel põgenikku Giacomot. Ta jutustas mulle, et selle lapse, vangi mõistetud 
Toskaana laulja Francesca Mölla poja suunas lastekodusse politseiametnik Gabriel 
Moletti. Poiss põgenes lastekodust 1751. aastal, viis aastat hiljem oli aga 
lastekodusse tulnud keegi munk, nimega Benedictus, kes sai väravavahilt needsamad 
teated mis minagi. Poisi edaspidisest saatusest ei teatud kloostris midagi. Alles siin, 

teie katuse all, hiilgus, selgus poisi päritolu. See on kõik, mida olen teie pojast 
kuulnud, sinjoore Paolo.» 

«Tähendab ärasõit Itaaliast Rootsi laevaga 1755. aastal on viimane, mis temast 
teada?» küsis krahv vaikselt. 

«Jah, see on kõik...» 

Krahv haaras peast. 

Järsku kostis saali nurgast, kus istus vaiksena vestluskaaslaste poolt täiesti 
unustatud teener Giovanni Polesta, tema paluv hääl: 

«Saatke mind Sorrentosse, hiilgus. Ma lähen peaga 

seinast läbi. kuid toon teile nende inimeste kohta värskeid uudiseid.» 

«Paistab, et tuleks üles otsida ka sinjoore Gabriel Moletti, Livorno 
politseiametnik,» lisas doktor Buotti. 

«See on mõttetu,» sõnas paater Gracciolani ükskõikse häälega. «Tema nimi on 
meile tuntud. See alatu inimene anastas Francesca Molla varanduse ja saatis poisi 
lastekodusse. Moletti suri kaks aastat tagasi.» 

«Kuid minu arvates oleks siiski õige sõita Sorrentosse!» hüüdis doktor Buotti 
innuga. «Võibrolla elab Angelica Cenni oma tütre ja pojaga ka praegu seal 
õnnelikult? Võib-olla on nad nende pikkade aastate jooksul saanud sinjoore Giacomo 
kohta uusi teateid. Cennide perekond tuleb tingimata üles otsida! Võtaksin selle 
missiooni heameelega enda peale, kui te mind usaldate, krahv Paolo!» 

«Võtan teie ettepaneku rõõmuga vastu, suure rõõmuga! Giovanni, sea end valmis, 
et sõita koos sinjoorega. Mitu päeva kulub teil sõiduettevalmistusteks, mu armas 
doktor Buotti?» 

«Oo, mu ettevalmistused on üsna, lihtsad. Olen valmis kas või juba homme teele 
asuma.» 

Paater Fulvio näole ilmus üsna pingutatud ilme. Ta mõtles veidi ning ütles 
veenvalt ja kaalukalt: 

«Arvaksin omalt poolt, et sinjoore Buottil tuleks sõita kõigepealt Livornosse. Seal 
on tarvis veel kord läbi vaadata paberid, mis Gabriel Molettist järele jäid. Lõpuks 
tuleks Marseille's küsitleda kadunud sinjoora Fancesca naabreid. Samal ajal 
siirduksin ma ise Marseille'sse.» 

«Kuid, teie auväärsus, Livornot võin ma külastada ka pärast reisi Sorrentosse. 
Peale vanade politseipaberite ei paku Livorno-reis muud hingekosutavat ja uut. 
Samal ajal aga saan ma võib-olla Sorrentost uusi teateid Giacomo kohta.» 

«Mu sebrad, mul puuduvad sõnad, kuidas teile mõlemale oma tänu väljendada! 
Vanadus ja haigus sunnivad mind istuma tegevusetult, kuid sinjoore Buotti on mu 
südames jälle lootuse süüdanud. Võib-olla annab jumal mulle veel võimaluse 
õnnistada oma lapselapsi... Oo, mu sõbrad, missuguste tunnetega jään ma teie 
teateid ootama!» 

Näis, et paater Fulvio kuulas krahvi üsna hajameelselt. Ta kõndis korra läbi saali 
ja tõmbas otsaesise kipra, justnagu 

mingit tähtsat lahendust otsides. Lõpuks pöördus paater teenri poole: 

«Giovanni, sõida otsekohe laguunile ja uuri sealt järele, kas lähemate päevade 
jooksul sõidab mõni laev lõunasse. Ma arvan, et sõit mööda merd on sinjoore 
Buottile palju mugavam kui mööda maad.» 

«Teil on täielik õigus, püha isa! Muidugi on rahulik ja avar kajut doktor Buottile 
palju mugavam kui rappuv tõld ja kurnav ööbimine teeäärsetes võõrastemajades. Ma 

ise oleksin pidanud sellele mõtlema, kuid mu pea käib ringi. Lubage, et ma teid 
mõlemaid kaisutan, härrased!» 


4. 

Mõni päev pärast seda sõitsid ühel varasel maikuu hommikul üle kanali viiva 
kaarja silla alt läbi kaks gondlit. Kanali kaldale oli sirutunud Marmorpalee pikk 
peafassaad, mille lävelt krahv d'Ellano jagas ärasõitjaile viimaseid näpunäiteid. 
Kummaski gondlis oli kaks sõitjat. 

Esimene nendest mustaks võõbatud paatidest suundus laguuni poole: veneetsia 
galiott «La bella Veneziano» võttis oma pardale usuteaduste doktori Tomaso Buotti 
ja tema teenri Giovanni Polesta. Mõne tunni pärast hiivas laev ankru ja võttis kursi 
Brindisile. 

Teises gondlis asus koos tema auväärsuse Fulvioga Marmorpalee teine elanik — 
kodukiriku teener Luigi Grinelli. 

Gondel jõudis Veneetsia eeslinna, kus vana võõrastemaja ees seisid väljakul 
mõned vanad postitõllad ja kaarikud, valmis sõitma ükskõik millisesse Itaalia linna. 
Paater kavatses reisida Genuasse, sest saadud andmetel pidi sealt lähematel päevadel 
väljuma Prantsuse laev otseMar-seille'sse, — nii oli seletanud paater Fulvio krahvile 
oma kavatsusi. 

Kuid võõrastemaja numbritoas, mille paater üüris vaid mõneks tunniks, toimusid 
selle vaimuliku riietuses ja välimuses üsna imelikud muutused. Paater võttis seljast 
vaimuliku riided, kleepis nina alla ohvitserivurrud ja riietus sõjameheks, kellel on 
pikk ratsasõit ees. Ta tõmbas jalga nahkpüksid ja peaaegu poolde säärde ulatuvad 
käänistega säärikud, ning kinnitas kannused, mis võisid iga hobuse taltsaks teha. 
Lõpuks pistis moondunud paater endale kaks püstolit vöö vahele ja varjas 
keigarlikult ülespidi 

käänatud äärtega kübaraga oma hallid lokid ja tonsuuri. Luigi Grinelli välimus 
polnud vähem sõjakas, kuid siiski tagasihoidlikum, nagu see ohvitseri tentsikule 
sobis. 

Õhtu eel tõi Luigi võõrastemaja värava ette kaks puhanud musta hobust. Kuid 
mõlemad ratsanikud ei sõitnud Genuasse. Kiirustades vahetasid nad teel hobuseid'ja 
jõudsid lõpuks Rooma. Kuid ka siin ei andnud nad endile aega puhkamiseks, vaid 
istusid ümber puhanud hobustele ja sõitsid mööda sirget ja elava liiklusega Appia 
teed, mis oli juba vanade roomlaste ajal rajatud, edasi Naapolisse... 


Isa Benedictus Morssini elas oma teeäärse kabeli läheduses. Tema koguduse 
liikmeteks olid kalurid ja talupojad Sorrento ümbruskonnast. 

Isa Benedictus oli enne magamaheitmist palvetanud ning oma madalas õhuvaeses 
toas juba tukkuma jäänud. Kesköö oli möödas, kuid «Kristuse malevlase» uni oli 
ergas... Läbi uneluse püüdis tema kõrv kinni kabjaplagina. Trepi ees hüppasid 
ratsanikud hobuste seljast. Siis koputati uksele: kaks pikaldast, kolm väga kiiret ja 
ettevaatlikku lööki... Munk võpatas, raputas endalt silmapilkselt une, süütas 
pühakuju ees rippuvalt lambikeselt küünla ja läks avama. 

Algul ei tundnud ta kaht tolmunud, sõjameheliku välimusega teelist ära ja taganes 
ehmunult eeskotta, olles arvamusel, et öised riisujad olid pettuseks koputanud 
kokkulepitud viisil ja austavad teda nüüd oma külaskäiguga. Ent kui tuleleek vanema 
teelise nägu valgustas ja tema ülemiselt huultelt nagu nõiaväel kadusid uljalt üles- 
keeratud vurrud, painutas isa Benedictus oma selja aupaklikus kummarduses ning 
suudles libitsevalt äsja nahksest ratsakindast vabanenud kätt. 

Paater Fulvio uuris asjalikult, kas aknaluugid on küllalt tugevad, seinad kindlad ja 
kas läheduses pole uudishimulikke naabreid. Lõpuks andis ta käsu uks lukustada ja 
istus väikese laua äärde, kus seisis ristilöödu kuju. 

«Vend Luigi, sa võid nüüd rahu nautida,» ütles ta oma kaaslasele, kes jäi ukse 
juurde seisma. «Miks pole sa mulle juba ammu teateid saatnud, vend Benedictus?» 

«Midagi olulist pole siin pärast Angelica Cenni viimast pihtimust sündinud, teie 
auväärsus,» pomises munk, kes vanema jesuiidi ees ilmselt värises. 

«Võtsid sa teda teistkordselt pihile?» 

«Olen seda teinud kolm korda, püha isa. Ta kergendas oma hinge 
ülestunnistusega, kuid see ei lisanud midagi uut sellele, mis teile on juba teada.» 

«Ega Giacomo Grelli, see tähendab vikont Chiensfield ole saatnud kedagi 
Sorrentosse Angelicat vaatama?» 

«Ükski tema laev pole Naapolis käinud ega ükski tundmatu Angelica majja 
ilmunud.» 

«Ütle mulle, vend Benedictus, kas sellele Giacomole võiks sinu nägu meenuda 
või võiks ta sind ära tunda?» 

«Selles ei või mingeid kahtlusi olla, püha isa! Ta on mind korduvalt kabelis 
näinud, kaks korda minu juures armulaual käinud ja mind nimepidi hüüdnud. Tema 
sobrad Giuseppe ja Woodroe on samuti käinud kabelis ja tunnevad mind nägupidi.» 

«Vend Benedictus, issand on sind oma tahte elluviijaks valinud. Meie üritust 
ähvardab jälle oht. Saatus ise on ilma meie abita kõrvaldanud Giacomo Grelli poja, 
väikese Charlesi, kes on maetud ühele India ookeani saarele. Dorothea ja Antonio 
Cenni, Angelica lapsed, kellele on sinjoore Giacomo saladus teada, hukkusid «St. 
Antoine'i» ekspeditsiooni ajal. Gabriel Moletti on surnud ning Livornosse pole 
jäänud ühtki paberit Giacomo-nimelise lapse kohta. Giacomo Mölla muutumine 
piraat Grelliks, mis oli Molettil teada, seejärel Grelli muutumine vikont 
Chiensfieldiks, mida teadis Angelica Cenni, on krahv d'Ellano ees saladusse jäänud. 
Kuid selle saladuse jälile asus neil päevil Veneetšiast keegi usuteaduse doktor 
Tomaso Buotti. Suuri vaevu õnnestus mul saata, ta mööda ringteid, et temast ette 
jõuda. Angelica Cenni peab siit... veel enne doktor Buotti saabumist lahkuma. 
Buotti ei tohi temaga kõnelda. Siin kohtab ta ainult sind ja ma ei pruugi sulle vist 
ette öelda, mis sa talle räägid... On sul selge su ülesanne, mille pead ordu huvides 
teostama? Audentes fortuna juvat'.» 

Munk sattus segadusse. 

«Ago guod ogis 2» pomises ta, ilma et oleks oma vaimulikule ülemusele pilku 
heitnud. 

Vihje kutsus paater Fulvio silmis esile vihase läike. «Ordu ise on õpetanud meid 
mitte põlgama ühtki teed, 

mis viib vajalikule eesmärgile ia õigustab kõiki abinõusid!» hüüdis ta, oma silmi 
ähvardavalt välgutades. «Väljume rasketest katsumustest puhtatena. sest teeme oma 
tegusid ad majorem dei g'oriam'. Poolhullu krahvi tohutu varandus ei tohi sattuda 
tema järeltuliiate patustesse ilmalikesse kätesse. See kuld on määratud meie emakese 
kiriku jaoks. Ta suurendab ordu võimsust ia teenib suurt eesmärki! Üle kahekümne 
aasta hellitan ma seda plaani, sellest päevast, kui sina, vend Benedictus avasid mulle 
kui krahvi pihiisale Giacomo Mölla päritolu saladuse. Kirik arvestab seda sinu 


12 «Onn aitab häbematuid» (lad. k.). * «Mida teed — tee» (kiiremini) (lad. k.). 

teenet, mis on seda suurem, et sa kahekümne aasta jooksu! oled truilt ordut teeninud. 
Nüüd lasub sinul ülesanne kõrvaldada uus hädaoht: Angelica Cenni ei tohi Buottiga 
kohtuda!» 

«Kuid ta on praegu haige ega lahku voodist.» 

«Vend Benedictus!» Paatri hääles hakkasid helisema mitte päris kristlikud 
ähvarduse ja kannatamatuse noodikesed. «Sinu käsutuses on päevad ja mitte nädalad. 
Buotti võib maabuda varem ja saabuda siia enne Angelica tervenemist. Luban ... 
igasuguseid abinõusid tarvitusele võtt ai» 

«Isa, poja ja püha vaimu nimel!» sosistas munk kähvatades. 

«See pole veel kõik! Pärast Buotti ärasõitu ootad kuu aega ja sõidad siis 
Inglismaale, Boltoni. Sa lähed vikondi juurde ja ütled talle, et Angelica on enne 
surma sulle pihtinud ja oma tütre võrgutajale, patusele Giacomole andestanud. Sa 
pead viima talle tõelise kirikliku tröösti ja tugevdama tema usku selles, et ta on oma 
praeguse tiitli jumalast valitud kandja. Ole temale toeks kõikides tema algatustes 
ning pea sealjuures kiriku ja ordu huve silmas. Las teenivad neid huve ka vikont 
Chiensfieldi Briti naelad. Ajapikku tunnista talle, et sinu eesmärgiks on toetada 
katoliiklust Inglismaal, ja seda nende vahendite arvel, mis kuuluvad meie kiriku 
pojale, kes on sunnitud näitama end ketserliku protestandina. Luba vikondile pattude 
andeksandmist, kui ta meie kasuks suuri rahalisi ohvreid toob. Ning mis peamine — 
juhi ta mõtted Itaaliast kõrvale... Ava Boltonis kabel, loo endale pühaku kuulsus 
ning ole jumalakartlikkuse, armulikkuse ja kannatlikkuse eeskujuks. Suurenda oma 
kogudust ja püüa äraeksinud hingi. Pea 

«Jumala suuremaks auks» — jesuiitide ordu deviis. 

meeles, et vikont Chiensfieldile on liitlasi tarvis. Ta paneb su proovile ja 
veendub, et sa tõepoolest oled igas asjas temale toeks.» «Kuid sealne uus piiskop!...» 

«Sa tead ju ise Angelica käest, et see protestantlik papp on viie aasta eest võtnud 
Giacomo pihile, kui viimane surmavalt haavata sai, ja hoiab tänase päevani tema 
saladust. Osta ta ära. Luba talle sada tuhat, kakssada krahvi tulevasest pärandusest, 
kui... Giacomo jääb surmani Righlandiks ja Chiensfieldi ning krahv Paolo ei saa iial 
teada, et tema poeg on elus. Vaikimise hinna kohta iõuad sa selle piiskopiga 
kokkuleppele... Ära lase silmist vikondi tütart. Aastate jooksul püüa ta üle 
mõjuvõimu saavutada. Juhi isa ia tütre mõtted eemale Itaaliast — see on kõige 
tähtsam! Pea ka edaspidi salajast sidet minuga ainult Luigi Grinelli kaudu. Ära seda 
vahekorda kellelegi paljasta, isegi siis, kui sind ähvardatakse ja piinatakse! Ja 
nüüd...» 

Paater Fulvio tõstis vasaku käe näo juurde ja võttis ettevaatlikult niineta sõrmest 
suure ahhaatpitseriga sõrmuse. Pitserijoonis kujutas salamandrit. Paater Fulvio 
pööras sõrmuse valguse poole ja keeras punase pitserikivi lahti. Selle all lebasid 
kuldses pesas kaks imetillukest valget tera. Isa Benedictus võttis sõrmuse, keeras 
ahhaatpitseri üsna ettevaatlikult tagasi ja pani isa Fulvio kingituse sõrme. 

Öine külaline puudutas huultega kaplani märga otsaesist ning andis oma teenrile 
märku valmistuda edasiseks reisiks Marseille' poole. Luigi Grinelli avas abivalmilt 
paatri ees välisukse. 


5 


Palav juunituul keerutas Marseille” tänavatel tolmusambaid. Eesriided «Kolme 
Luige» võõrastemaja akendel võbi-sesid kuiva kuumajoa mõjul, mis tõusis 

päikesekiirtest palavaks köetud kaldapealselt. Doktor Buotti,- kes oli numbritoas oma 
kerge mantli ja higist niiske kaabu ära võtnud, istus laua ääres paater Fulvio di 
Gracciolani vastas. Paatar oli seekord veidi vähem uhke ja morn kui tavaliselt. 

«Ma olen väga rõõmus,» ütles ta libitsevalt, «et teie, sinjoore Buotti, olete mu 
pihilist sügavalt armastama 

hakanud ja tema asjad on teile südamelähedased. Kuid mis sundis teid siia sõitma 
ja mind Marseille's üles otsima?» 

«Püha isa,» vastas doktor tujutult, «Sorrentos tabas mind ebaõnn ja see sundis 
mind Marseille'sse kiirustama. Lootsin kuulda teie nõu, kuidas krahvi kurbadeks 
uudisteks ette valmistada, ja teid võib-olla siinsetes otsingutes abistada.» 

«Jah, teated on tõepoolest rusuvad. Tähendab, Angelica Cenni on siit ilmast 
lahkunud ... Te räägite, et ta suri üsna hiljaaegu?» 

«Kujutlege vaid, ainult mõni päev enne minu saabumist Sorrentosse. Võib olla, 
kui mu mugavus, mis sundis mind niaismaareisi asemel valima hoopis meeldivama 
merereisi, poleks saanud võitu mu meelekindluse üle, oleksin leidnud ta veel «lavana 
eest!» 

«Kõik on jumala kätes, sinjoore Buotti... Mis oli siis tema surma põhjuseks?» 

«Ta oli haige ega tõusnud juba mitme päeva vältel voodist. Tema naabrinna 
jutustas mulle, et sealne vaimulik, hea isa Benedictus Morssini olevat liigutavat hoolt 
kandnud haige vaimse ja füüsilise jõu hoidmise eest. Ta ise olevat saatnud ravimite 
järele, mis Sorrento arst oli välja kirjutanud. Angelica naabrinna olevat juba õhtul 
jootnud haigele seda rohtu sisse, öösel aga olevat Angelica hakanud oigama, asemel 
visklema, langenud siis meelemärkuseta olekusse ja surnud varsti just nagu 
rabandusse. Isa Benedictus ehmus, et apteeker oli ehk oopiumiannusega eksinud. 
Seepärast maitses ta ise klaasi põhja jäänud ravimit, enne kui selle maha valas, ning 
veendus, et see oli täiesti kahjutu. Nähtavasti hiljutine teade Aafrika ekspeditsiooni 
hukkumisest, kuhu tema lapsed olid sundkorras värvatud, nõrgestas lõplikult 
Angelica südame.» 

«Kas te peate teadet Antonio ja Dorothea Cenni hukkumisest usaldusväärseks?» 

«Kahjuks jah, püha isa, sest olen ka sadamavõimudelt teateid hankinud. «St. 
Antoine'ilt» pääsnute lühikeses nimestikus pole ei Anthony ega tema õe nime. 
Missugune hirmus uus löök sinjoore Paolole! Nüüd pole enam ühtegi inimest järel, 
kes tunneksid Giacomo Mollat lähemalt!» 

«Ja tema enda kohta ei õnnestunud teil mingeid uusi teateid saada?» 

«Vaadake, pärast seda, kui olin külastanud Angelica 

Cenni värsket hauda, võtsin ma ette reisi Caprile, kus Giacomo oli kalur Rodolfo 
perekonnas üles kasvanud ...» 

Kerge murevari, mis paater Fulvio näole libises, iäi tema vestluskaaslasele 
märkamatuks. Kuid see vari kadus täiesti, kui doktor teatas ohates, et sõit Caprile 
polnud midagi andnud peale noore Giacomo välimuse ning tema otsustava ja jonnaka 
iseloomu kirjelduse. 

«Tõsi,» lisas doktor juurde, «ühelt naabrilt õnnestus mul teada saada, et 1755. 
aastal sõitis Giacomo Rootsi laevaga ära mitte üksinda, vaid inglise meremehega, 
keda Capril Bartholomeo Grelliks kutsuti.» 

Pärast neid doktor Buotti sõnu tekkis jesuiidi laubale mitte enam kerge vari, vaid 
kolm rida üsna sügavaid kurde. Jesuiit tõusis laua äärest ning hakkas mööda tuba 

kõndima. Doktor ei aimanud muidugi, kui palavikuliselt töötab tema vestluskaaslase 
mõte: paater kaalus võimalust varjata Buotti eest seda, et Bartholomeo Grelli oli 
saanud hiljem Francesca Mölla meheks. See nimi andis järjekindla usuteadlase kätte 
ohtliku otsa. Viibides Marseille*s võis ta üsna kergesti jõuda tõe jälile ... Kuid jesu- 
iit otsustas, et varjamine on veel ohtlikum, kui lasta see doktoril endal avastada. 
Tuleb ainult püüda, et see uudis talle täiesti ebaolulisena näiks ...» 

«See Bartholomew Gralley või Grelli, nagu te teda nimetasite,» sõnas paater 
Fulvio, istudes taas, laua äärde oma ebasoovitava abilise vastu, «abiellus hiljem 
sinjoora Francescaga ning suri samal aastal kui temagi epideemia tagajärjel, mis oli 
tollal Marseille' sadama ümbruses levinud. See sündis möödunud aastakümne 
alguses.» 

«Oo, see pole. sugugi väikese tähtsusega uudis!» hüüdis usuteadlane rõõmuga. 
«Tähendab sõit Marseille*sse polnudki kasutu!» 

«Kahjuks, sinjoore, tean seda juba ammu. Kuid see teadmine ei heida vähimatki 
valgust Giacomo enda edasisele käekäigule.» 

«Lubage, püha isa, Bartholomeo Grelli abiellumine tema noore rännukaaslase 
emaga ei saa ju olla tühipaljas juhust Tähendab “ pärast tagasipöördumist merereisilt 
otsisid Bartholomeo ja Giacomo üheskoos viimase ema üles!» 

«Abielupaar kaotas Giacomo silmapiirilt, sest noormees lahkus Marseille'st veel 
enne nende abiellumist.» 

«Järelikult veel üks uus detail: Giacomo pidi viibima 

370 

Marseille's lühikest aega enne Bartholomeo Grelli ja sinjoora Francesca Mölla 
abielu sõlmimist. Kunas toimus laulatus?» 

«See on registreeritud 1761. aastal. Kõik kolm aga saabusid Marseille'sse 1760. 
aastal.» 

«Ning siis lahkuski Giacomo sellest linnast?» 

«Jah.» 

«Ning 1762. aastal surid Francesca ja Bartholomeo epideemia tagajärjel?» 

«Jah.» 

Doktor Buotti vajus sügavaisse mõtteisse. 

«Siin maksaks natuke pikemalt ringi vaadata,» sõnas ta veendunult. 

Isa Fulvio heitis talle vihase pilgu. Suuri vaevu ärritust maha surudes ohkas ta 
murelikult ja pöördus akna poole. 

«Võib-olla olete teie, sinjoore Buotti, õnnelikum kui mina. Kuid olen küsitlenud 
kümneid inimesi, kes tundsid Francesca ja Bartholomeo Grellit. See kõik ei lisa 
midagi uut juurde meie andmetele Giacomo kohta. Jääge Marseille'sse, härra, ja 
jätkake üritust, mida mina pean juba lõpetatuks. Minu kohustused kutsuvad mind 
tagasi Veneetsiasse, minu armastatud pihilise juurde... Ainsaks ja suurimaks 
lohutuseks jääb krahvile teadmine, et tema varandus saab mitte ühe veresugulase 
omandiks, vaid läheb sadade ja tuhandete Kristuse laste heaks!» 

Doktor Buotti tõusis mõtteis, surus jesuiidi kuivetanud sõrmi ja lahkus tema toast 
«Kolme Luige» võõrastemajas Marseille's. 

6. 

Vana krahv Paolo kortsus palgeid mööda veeresid pisarad ja vanake ei püüdnudki 
nende niiskeid jälgi pühkida. Langetanud pea kätele, kuulas ta doktor Tomaso Buotti 
jutustust. 

Doktor Buotti vaikis ja puudutas sügava õrnusega tema raugalikku kätt. 

«Hiilgus,» sosistas ta liigutatult, «teie kurbus liigutab mind nii sügavasti, et olen 
valmis seadma oma elu eesmärgiks alustatud otsingute lõpuleviimise ... Kas te usute 
eelaimdusi, krahv?» 

Vanake vangutas pead: 

«Sinjoore Buotti, minu vaimulik isa valmistas mind 

juba ette selleks, mis ma teilt praegu kuulen. Ma ei usu eelaimdusi, vaid tumeda 
saatuse vankumatusse jõusse. Fatum, saatus, vääramata saatus! «Kismet!» kõnelevad 
usklikud pärslased ja alistuvad paratamatusele. Ma järgin nende eeskuju, sest usun, et 
maailmas eksisteerib hea ja kurja tasakaaluseadus, kättemaksuseadus. Ma usun, et 
ükski kuritegu ei iää karistamata, täpselt nagu ükski heategu tasumata. Minu tormise 
noorusea vigade ja pattude pärast on mind karistanud kättemaksuseadus. Kismet!» 

«Ma ei jaga teie vaateid, krahv, kuid olen ka kaugel mõttest, nagu võiks seda 
fatalistlikku”” idamaist tarkust ümber lükata. Asi ei paista mulle sugugi nii süngena. 
Ma ei usu, et see «saatus» tahab just teie kaudu.kätte maksta inimkonnale maailmas 
eksisteeriva kurja pärast...» 

«Te suhtute minusse liiga heatahtlikult, sinjoore! Pean tunnistama, et paljude, 
paljude üksinduses ja nukruses veedetud aastate jooksul pole ma veel kohanud 
inimest, kelle poole oleks mu hing nii ahnelt püüelnud, nagu ta teie poole püüdleb, 
sinjoore Buotti. Algul otsisin ma selle põhjust teie erakordses õpetatuses. Hiljem 
mõistsin, et põhjused on hoopis sügavamad ja peituvad teie hingelistes omadustes, 
mu sõber!» 

«Siis lubage mul, krahv, kiirustamata, hoolikalt ja salaja viia alustatud üritust 
edasi. Minu reis oli seekord liiga lühike. Eelnevalt tuleb läbi käia eelmised teed, 
uurida, koguda ja ette valmistada kõik andmed, saata laiali kirjad, luua uusi 
sidemeid. Marseille's sain ma teada isikuilt, kes tundsid Francescat ja Grellit, et teie 
poeg olevat olnud kindral Hamiltoni Rootsi armees, mis võitles Pommeris. Võib olla, 
et seal põhjas lõi Giacomo mingisuguseid uusi sidemeid? Muide, Sorrentos õnnestus 
mul välja selgitada, et Angelica oli mõnda aega saanud rahatšekke Inglismaalt, kus ta 
tütar Dorothea, väga ilus neiu, olevat elanud ühe väga suursuguse lordi majas. Pärast 
elasid nad emaga mitme aasta vältel väga viletsalt Sorrentos, elatudes kehvast 
sissetulekust, mis ta vennal Antoniol olevat õnnestunud teenida. Muidugi meenutasid 
nad Giacomot ja arvatavasti otsisid ka teda. Võib-olla teab isa Benedictus, sealne 
vaimulik, Angelica pihtimuste põhjal veidi rohkem, kui ta mulle avaldas. Püsivate 
otsingute 

| Fatalism — usulis-müstiline maailmavaade, usk möödapääsmatusse, eelnevalt 
kindlaksmääratud saatusesse, «jumala tahtesse»; sunnib inimesi passiivsusele, alistuvusele, 
rahulolule. 

tagajärjel võivad ilmneda uued paljutõotavad võimalused. Ma olen õpetatud 
raamatukoi ja mul on päris suur kannatuse tagavara. Usaldage mulle edasised 
otsingud ja ma olen veendunud, et nad osutuvad edukaiks!» 

«Kuid, armas sõber, kas te arvestate ka seda, et mu poeg, kui ta ongi elus, tunneb 
end võib-olla surmani haavununa minu osavõtmatuse pärast ta noorukiea saatuslikest 


2 Guy Fawkes — katoliikliku «püssirohu vandenõu organisaator 1605. aastal. Pailamendi õhkulaskmist, mis oli katoliku 
opositsiooni poolt etle valmistatud, takistati alles siis, kui püssirohutünnid olid juba hoone keldrites. Cuy Fawkes vangistati, 

boidmas süütenööri käes, ja hukati. Kuni XIX sajandi keskpaigani oli Londonis tava 
süütamiskatse päeval, 5. novembril, kanda mööda tänavaid Guy Fawkesi õlgkuju ja seda väljakul põletada. 

aastatest. Giacomo võis ise abinõud tarvitusele võtta, et võõra nime all igaveseks 
kaduda. Ta on saatuse käes kättemaksurelvaks!» 

«Te pöördute järjekindlalt tagasi oma «idamaiste dogmade» juurde, krahv! Mina 
aga usun eelaimdust ja see kõneleb mulle, et siin, nendes Marmorpalee tubades te 
veel kaisutate oma otsest pärijat. Kas usaldate mind otsinguid jätkama?» 

«õnnistan teid ja teie edaspidiseid jõupingutusi,» sosistas vanake ja kaelustas 
doktorit palavalt. 

1778. aasta suveööl oli Chiensfieldi lossis üksainuke ülemine aken valgustatud. 

Paksude eesriiete taga, kust ainult kitsas valgusvihk välja tungis, asus 
majaperemehe ülemise korruse kabinet. Vikont vaatas mõttes küünlaleeki. Tema 
vastas istus, silmad maha löödud ja näpud osavalt sigaretti keeramas, Boltoni 
sadamatrahteri pidaja. 

«Asi on väga keeruline,» katkestas Woodroe Craig vaikuse. «Jumal üksi teab, mis 
on sellel papil mõttes!» 

«Mõtle ise, Woodroe, kui ta! oleks vandenõu meie vastu, miks avaldaks ta siis 
mulle oma mõtteid?» 

«Nad on vanad pugejad, need isad jesuiidid,» ohkas Woodroe süngelt. 

«Ta ei varjagi minu eest oma eesmärki. Katoliiklus pole Inglismaal veel välja 
surnud. Rooma kirik kavatseb seda siin taaselustada ja see jesuiit on salajane saadik. 
Niimoodi seletan ma tema ilmunist siia.» 

«Kuid sina, Giacomo, ei tohi kuidagi avalikult katoliiklasi toetada! Rahva põlgus 
nende vastu on suur. Meenuta Guy Fawkesi! Londonlased veavad siiamaani iga 
aasta viiendal novembril“ tema õlgkuju.» 

«Ta ei palugi avalikku toetust... Kuid leppimine paavsti kirikuga on minu 
ammuseks sooviks. Ta on tugev, väga tugev... Ning seda isa Benedictust võib meil 
veel tarvis minna... Nooruses pole ma mitte vähe nende jesuiitide verd rikkunud ja 
ka nemad on mind korralikult piinanud. Mis siis ikka, aastad on möödunud ja me 
oleme tasa! Ja tead, Angelica on mulle enne surma Dorothea pärast andeks andnud! 
Papp tõi mulle kristliku lohutuse ja palub ainult väikese kabeli ehitamiseks natuke 
raha. Summa pole kuigi suur!» 

«Noh, ega asjata kõnelda: «Anna mungale sõrm ja ta võtab terve käe...» Asi ei 
seisa ainult rahas: ehk on ta vaimulikku kuube riietatud salakuulaja?» 

«Mäletan teda lapsepõlvest saadik. Lapsena olen tema juures pihil käinud. Ning 
Dorothea samuti. Angelica ise saatis ta siia mulle andestust tooma.» «See tähendab 
... tema sõnade järgi?» «Aga miks peaksin neis kahtlema, Woodroe?» 

«Sina, Giacomo, otsekui rõõmustaksid selle munga ilmumise üle. Kellega on tal 
Itaalias sidemeid? Kes on teda sinu juurde saatnud ... peale Angelica?» 

«Ma arvan, et ordu. Seda ei tohi ta mulle avaldada, nad oskavad ju mitte 
halvemini kui sina ja mina oma saladusi varjata. Pole minu asi nendesse tungida. 
Senini ei nõua ordu muud, kui tühist summat mõnesaja naela ulatuses. Oletame, et 
me kõrvaldaksime selle Benedictus Morssini. Kuid need, kes teda saatsid, jäävad ju 
Itaaliasse ja muutuvad minu verivaenlasteks, kas pole nii? Ei, ma ei kavatse orduga 
tülli minna: selge, et need, kes selle paatri meie juurde läkitasid, tunnevad 
suurepäraselt... meie nimesid ja tegusidl Ma olen valmis seda kiriku saadikut salaja 


A Guy Fawkes — katoliikliku «püssirohu vandenõu organisaator 1605. aastal. Pailamendi õhkulaskmist, mis oli katoliku 
opositsiooni poolt etle valmistatud, takistati alles siis, kui püssirohutünnid olid juba hoone keldrites. Cuy Fawkes vangistati, 

boidmas süütenööri käes, ja hukati. Kuni XIX sajandi keskpaigani oli Londonis tava 
süütamiskatse päeval, 5. novembril, kanda mööda tänavaid Guy Fawkesi õlgkuju ja seda väljakul põletada. 

abistama. Ent kui ta pole kiriku saadik, siis häda talle! Sellepärast tuleb -sul võtta ta 
niisuguse järelevalve alla, et ei tuvi ega mutt saaks tema juurde meile märkamatult 
lennata või ronida.» 

«On ta oma tulevase kabeli jaoks juba koha valinud?» 

«Jah, ta on valinud koha sadamasse. See on arukas, kabel hakkab seal reisijaid 
teenindama. Siinne protestantlik piiskopkond ei hakka selle vastu protesteerima, et 
läbi-sõitjad võiksid oma kabelis palvetada. Kreeka kabel eksisteerib 

ju juba peaaegu nelikümmend aastat päris sees, eks ole?» 

«Sadam on suur! Kuhu kavatseb papp kabeli ehitatada?» 

«Kas sa tead kadunud Andrew Lawsoni maja?» :.. 

«Muidugi tean. See seisab pärast vanamehe surma aasta otsa tühjana. Seal elab 
ainult Gregory Web temagi kavatseb ära kolida ning uuele töökohale asuda. Gregory 
on minu inimene.» 

«Seda parem! Ta peab tingimata sinna jääma. Maja on pärandatud ühele Lawsoni 
kaugele sugulasele. Ma selle maja isa Benedictusele ja ehitan ta kabeliks ümber. 
Minu kunstnik mister August Gerns on vaga katoliiklane. Küll ta juba oskab seda 
majakest tõeliseks Itaalia kabeliks muuta. Mu sõber Woodroe, see on just see, millest 
ma Boltonis kogu aeg puudust tundsin!» 


Neljateistkümnes peatükk VIKONDI SEKRETÄR 


1. 


Leedi Ellen Righland riietus õhtuseks külaliste vastuvõtuks. Korsett, mis tõmbas 
vikontessi selletagi kitsa talje tugevasti kokku, tegi ta peene sihvaka veiniklaasi 
sarnaseks. Meisterlik, prantsuse juuksuri loodud soeng üh oskuslikult meistri enda 
klassikalist maitset 1778. aasta inglise moe nõuetega. Leedi ballitualett torkas silma 
raskelt saavutatava kunstipärase lihtsusega, millele vikont kulutas kolm korda 
rohkem kui maksid Boltoni rikkad mehed oma naiste kõige keerukamate 
väljamõeldiste eest moekate tualettide osas. 

Et figuuri mitte rikkuda, ei lasknud leedi Ellen ainukest tütart Isabellat 
ühekski hetkeks emarinnale. Tütarlaps, kes oli sündinud varsti pärast abikaasade 
Skandinaavia-reisi, maitses oma maise olemuse esimestest minutitest peale amme, 
rootsi talunaise Helga Lundi piima. 

Traditsiooni järgi, mis oli vanadele Chiensfieldi teenijatele tavaks juba endise 
majaperenaise päevilt, hoolitses lapse amm lapse eest rohkem kui mileedi ise. Ent 
kui Charles oli tundnud vähemalt isa hellust, siis Isabella saatus kujunes hoopis 
kurvemaks. Vikont võttis tüdruku sün- 

dimise vastu varjamatu pettumusega ja viie aasta jooksul polnud ta kordagi lapse 
voodikese ette astunud. Isabella käis juba kuuendat aastat, kuid kasvas oma vanematekodus 
nagu väike tuhkatriinu, unustatuna isast-emast ja kaitstuna kõigist hädadest ainult oma karmi 
suurekasvulise amme poolt. 

Augustikuu varajases hämaruses, kui Chiensfieldi ala sügisvärve polnud enam võimalik 
eraldada, kinnitas leedi Ellen vööle kolm ehtsat roosi, mis olid õitsele puhkenud koduses 
kasvuhoones, ja sättis briljantkaelakee ripatseid. Ta tõstis mõlemad käed kuklasse, painutas 
pea tahapoole Ja tualettlaua kuus peeglit kordasid orjalikult neid liigutusi. 

Samal hetkel ilmus leedi eredalt valgustatud tualett-laua juurde Isabella amm. Halvas 
inglise keeles seletas Helga vikontessile, et selle tütar olevat haigeks jäänud; tüdrukukesel on 
kõrge palavik ja ihule on ilmunud lööve. 

Mileedi palus amme lauast eemale astuda ning asetas kiiresti küünlajala viie põleva 
küünlaga enda ja amme vahele, püstitades sel kombel tulelõkke tundmatu nakkuse vastu. Siis 
andis vikontess toatüdrukule käsu teatada talle otsekohe doktor Gracewelli saabumisest, kes 
oli ka külla palutud, ja lubas ammele, et ta hiljem tuleb lastetuppa. 

«Tüdruk haigestus sellepärast, et lubate tal igasuguste lastega mängida,» lisas ta 
rahulolematul toonil, meenutades, et hiljaaegu ühe ratsasõidu ajal oli ta sügisestel niitudel 
kohanud rühma talulapsi, kelle hulgas lõbutses ka Isabella koos oma Skandinaaviast pärineva 
ammega. «Minge ja ärge lastetoast kusagile lahkuge!» 

Sel ajal hakkasid tundmatuseni uuendatud Chiensfieldi maja alumistesse saalidesse juba 
kogunema külalised. Ühena esimestest saabus Boltoni nädalalehe «Monitor» toimetaja. 
Vestibüülis tervitas ta jahedalt üsna kehva opositsioonilise ajalehe «Boltoni Teataja» üsna 
kogukat väljaandjat mister Roby Rosiniust. Ajakirjanikud sattusid kohe vaidlema aktuaalsetel 
päevateemadel — Ameerika sõja ebaõnnestumise küsimuste üle. 

Varsti ilmus külaliste hulka laiaõlgne nurgelise lõuaga mees — suure naabermõisa 
Wolveswoodi omanik söör Henry Blandhill, vana rüütliperekonna võsu. Söör Henry raugaeas 
isa, markii John Blandhill oli ikka veel elus, kuigi tema vanus ületas juba üheksakümmend 
aastat. Ta mäletas veel söör Francist, esimest vikont Chiensfieldi, 

praeguse omaniku vaarisa, ning pidas Righlandite perekonda kiirelt rikastunud päritoluta 
tõusikuteks. Kuid söör Fredericu abiellumine kõrge päritoluga leediga ja uue vikondi üha 
kasvav kuulsus äriasjades, avaldasid söör Blandhill-nooremale niisugust mõiu, et ta loovutas 
oma toimekale naabrile muinasjutulise hinna eest Wolveswoodi piiriäärsed jahimaad. Sellest 
ajast peale käisid vikont ja tulevane markii tihtipeale jahil ia teineteisel külas. Kõneldi, et söör 
Henry polevat suutnud jääda ükskõikseks leedi Righlandi võludele, kuid lordi see asjaolu 
nähtavasti eriti ei häirinud. 

Uued tõllad veeresid iäriest paraadtrepi sammaste ette ja lasknud oma külalised maha. 
sõitsid mööda sisse-sõiduallee sujuvat kaart värava taha. lossi õue, kus asusid hobusetallid. 
Sel aial kui leedid ja džentelmenid korraldasid peegli ees oma rõivaid saalides, koridorides ja 
treppidel aga sahisesid seelikud, sillerdas ojakestena tütarlaste naer ja kasvas häältesumin, 
teatas õlgadeni rippuva põskhabcmppra (Chiensfieldi traditsioon) majordoomus valiu häälega 
saabunute nimesid. 

«Tema kõrgus piiskop Thomas Redling,» teatas ta. 

Kuuldes seda nime vabandas vikont sõõr Blandhilli ees, kellega ta parajasti piljardilaual 
jõudu proovis, andis kii vanale Mortonile ia astus külalisele vastu. Mister Redling oli kõrge 
piiskopiameti saanud alles kaks aastat tagasi ning sealiuures mitte ilma ilmalike sõprade ia 
söör Fredericu isikliku pangaarve kaasabita. Boltoni vikaari teenete loetlemisel kriipsutati eriti 
alla tema misjonitööd Aafrikas. 

Piiskop tuli trepist üles, toetatuna kergelt küünarnukist oma kantselei sekretäri auväärse 
Simon Brandy poolt. Kapteni aukraadi tunnustega ia lopsakate ümmarguste epolettidega 
mereväemundris vikont võttis piiskopi vastu ülemises trepikojas. 

«Te riietusite sõjamehe mundrisse?» küsis piiskop vaikselt ja tõstis õnnistuseks käe. 

Vikont painutas tema ees oma puuderdatud parukas pea ja vastas sama vaikselt: 

«Suure häda aastal on see ainuke rõivas, mis kõlbab aadlikule, kelle kodumaad ähvardab 
oht.» 

Seejärel astusid mõlemad silmakirjatsejad saali, kus leedi Ellen askeldas juba külalistega. 
Vikontess oli tänase pidupäeva peategelane: ta sai kolmkümmend kaks aastat 

vanaks ning võttis õnnitlusi ja komplimente veidi kurva naeratusega vastu. 

Keskmises, kahe kroonlühtriga, palkonite ja võlvidega saalis hakkas mürtsuma orkester. 
Algas kadrill. Esimehe paarina tantsisid võõrustajad. Vikont tegi seda suurepäraselt: 
vanaaegset ekosseesi tantsis ta nii graatsiliselt ja samal ajal nii mehiselt, et kõik külalised 
autasustasid ilusa abielupaari viimast tantsusammu tugeva aplausiga. Söör Henry Blandhill; 
kes oli peole saabunud ilma abikaasata, palus leedi järgmisele tantsule. Kaitstes tantsu ajal 
salaja oma atlasskingakesi ohtlikust kokkupuutest söör Henry monumentaalsete saabastega, 
kuulis vikontess, kui majordoomus viimaste saabunute hulgas doktor Gracewelli nime teatas, 
ja talle meenus lõpuks haigestunud tütar. Arst kuulas vikontessi palve ära ja siirdus lastetuppa. 

Pärast valgusest üleujutatud paraadsaali näis lastetuba poolpimedana. Kaks suurt 
rukkilillesinist palavikuliselt helkivat silma võtsid arsti uudishimu ja kartusega vastu. Niisked 
linaheledad lokid piirasid lapse pead. Kortsunud voodipesu oli hooletult kõrvale heidetud, 
tütarlapse jalgade juures aga magas tekinurgal kassipoeg. 

Arst istus voodi kõrvale, kõditas kassipoja kõhualust ja võitis sellega silmapilkselt oma 
väikese patsiendi usalduse. 

«See on Punch, ta on mul veel täiesti imik,» seletas Isabella elavnedes. 

Segadusse viidud Helga püüdis kogu aeg kassipoega ära viia. kuid arst lükkas tema käe 
kõrvale. Doktor Gracewell oli Rousseau' ja tema kasvatusmeetodite kirglik austaja. 

«Teete õigesti, Helga, et õpetate last loomi armastama,» ütles ta. «See arendab inimese 
tähelepanuvõimet ja loomulikku humaansust. Jälgige ainult, et loomake ei haavaks mängides 
lapse silma, paar liigset kriimustust aga ei tähenda selles eas midagi.» 

Arst tegi kindlaks, et tüdrukul on leetrid, andis käsu ravimid tellida ia päeval lastetoa 
aknad kinni katta. Siis jättis ta oma patsiendiga üsna südamlikult hüvasti ja suundus leedi 
juurde. Tantsust väsinuna lehvitas viimane endale lehvikuga tuult. Kuulnud diagnoosi, 
rahunes ta ja otsustas üles lastetuppa minna. Siidkleidi kähisedes, mis meenutas Chiensfieldi 
metsasalu tormi ajal, astus vikontess lapse voodi juurde ja tütarlaps nägi enda ees oma hiilga- 
vat ema. 

«Mu jumal, seal lamab mingi vastik loom!» kirtsutas daam põlastavalt nina. 

Ning amm kiirustas Punchi voodilt koristama, sest «Emile'i» autori ideed olid mileedile 
nähtavasti võõrad. Punchil võeti turjast kinni, ta hakkas niiksuma ja aias oma kohevad käpad 
laiali. Tütarlaps tõstis meeleheitlikku kisa ning leedi lahkus erutatud näoga lastetoast. Temast 
tuppa jäänud lõhnaõli aroom pani kassipoja aevastama ja nina karvadesse peitma. «Vastik 
loom» asus taas rahulikult oma endisele kohale. Vaikust segasid vaid alt kostvad muusika- 
helid. Need panid haige lapse vahetevahel võpatama tä silmi avama, kuni ta oma väsinud 
amme laulu saatel tukkuma jäi. 

Sel ajal avati all söögituppa viivad uksed, kus kaheksakümnele inimesele määratud kahel 
pikal — orhideedega kaunistatud laual säras pidulikult vana-briti fajanss-serviis, 
perekonnahõbe ja kristall. Mister Richard Thompson istus koos teistega pidulauda, kuid ei 
suutnud loobuda lõbust oma pahasoovlikku võõrustaiat veidi ärritada. Ta küsis Norwardilt 
hästi valjusti, kas on teada, millal kaaperlaev «Tiivuline» Inglismaale pöördub. Advokaat 
teadis, et söör Fredericul on põhjusi inimeste ees «Tiivulise» mõningaid operatsioone varjata. 
Kuuldes advokaadi küsimust, teritas vikont kõrvu. 

«Mis kuradima päralt tunneb see rott huvi laeva vastu?» mõtles kaapriomanik ärritatult. 
«Tiivulise» trümmides lebas suur partii uputatud laevadelt sõjasaagiks saadud relvi ning 
hiljaaegu oli vikont saatnud Joseph Lornile salajase käsu otsida sellele koormavale laadungile 
hea ostja. Kliente, kes olid valmis, maksma relvade eest kolm korda rohkem kui inglise 
võimud, leidus praegu ookeani taga suhteliselt palju. Mõisaomanik naeratas advokaadile 
lahkesti ja seletas, et laev võitleb praegu kuninga vaenlaste — ameerika kolonistidega. 
Seejärel viis ta osavalt jutu mujale. 

Juba ammust ajast oli vikondil harjumus keerata iga eesseisva tähtsa ürituse puhul sõrmus 
vasaku käe nimetul sõrmel teistpidi. Pööratuna peopesa poole, oli kivi ärritavalt ebamugav, 
kuid vikont ei pööranud sõrmust õigesse asendisse enne, kui ettevõetud üritus oli lõpule 
viidud. Saates advokaadile oma lahke naeratuse, pööras ta sõrmuse ümber. Richard 
Thompsonist lahti saada, see polnud uus kavatsus, vaid kavatsus, mis vikondil tekkis juba 
«Orioni» 

merereisi ajal, kui advokaadile sai teatavaks Chiensfieldi saladus. Seda kavatsust pidigi 
omanikule nii ööl kui päeval meenutama tema sõrmus! 

Pärast sööki anti külalistele kodukontsert. Nad võisid nautida hiljuti Itaaliast saabunud 
viiuldaja kunsti. Itaallase kahvatu nägu avaldas seltskonna õrnemale soole mitte väiksemat 
mõju kui ettekantud Haydni ja Händeli palad. Seejärel prantsuse lauljatar, kes viibis ringreisil 
Briti põhjaranniku linnades, pakkus kuulajaile paari moodsat laulukest, millede 
ettekandmiseks oli vaja mõningat julgust. Pärast seda mängis leedi Ellen üsna pealiskaudselt 
mõned etüüdid harfil, selle instrumendi oli ta harrastuseks valinud väga kaaluvail põhjustel: et 
demonstreerida kõige soodsamast küljest oma ilusaid õlgu. Lõpuks deklameeris mister 
Richard Thompson suure menuga mõned monoloogid Shakespeare'i tragöödiatest. Sõõr 
Henry Blandhill, kes oli esimeses tugitoolide reas uinunud juba itaallase introduktsioonide 
ajal, ärkas taktiliselt ja õigeaegselt lõpumonoloogiks: ta oli väga rahul, pidades kontserdi 
suurimaks vooruseks selle lühidust. 

Siis imetlesid külalised ilutulestikku ülemise galerii võlvide alt, kust avanes suurepärane 
vaade pargile ja järvele. Läbi udu tõusid taeva poole punased, rohelised ja kuldsed raketid, 
hakkasid purskama bengaalitulede fontäänid ning silmipimestavas valgusepärjas lõi 
sätendama leedi nimi. 

Tantsusaalis algas taas muusika. Ning nüüd, juba väiksema arvu eakate leedide ja 
džentelmenide pilkude all pühendas noorsugu end täielikult tantsule ja mängudele. 
-Kaardimänguharrastajad aga võtsid istet rohelise kaleviga kaetud laudade ääres. Lõpuks jättis 
osa pidulisi hüvasti külalislahke majaga, mis tänu uue perenaise oskusele oli nii palju sära ja 
hiilgust omandanud. 

Hilisööl, kui suurem osa majja jäänud külalisi juba magas neile eraldatud ruumides, 
hüppas lossi (nii kutsuti kogu ringkonnas Chiensfieldi maja pärast ümberehitamist) värava ees 
hobuse seljast maha hiline ratsanik. Väravavaht, kõige vanem Chiensfieldi teenisjaskonnast, 
astus oma väravatomnis asuvast pugerikust välja ja silmitses teraselt pimedust. Saabunud 
ratsanik raputas kannatamatult jalgväravat. 

«Mis teil tarvis on?» küsis vaht. 

«Toon kiireid teateid härra Righlandile.» 

«Härra vikont on kinni ega lubanud kedagi enda juurde lasta ... » 

«Andke see viivitamata vikondile edasi,» ütles öine külaline, sirutades võre vahelt väikese 
paberilipaka, mis sisaldas paari itaaliakeelset sõna. 

Väravavaht silmitses algul kulleri mereväemundrit, siis nägu valge armiga ninajuure 
kohal. Ta avas jalgvärava, laskis saabunu oma pugerikku ning saatis teise vahi peremehe 
toapoisi juurde. 

Toapoiss Eric March, kellel mõned peremehe hoiatused olid veel meeles, siirdus, kiri 
käes, otsekohe vikondi tuppa. 

Hiiglasuur leegitsev kamin, kus oleks võinud ora otsas terve Manningtree” härja ära 
küpsetada, valgustas jahi-kabineti seinu. Seepärast polnud siin tarvis ei lampi ega küünlaid 
ning ruumi keskel rippuvalt kroonlühtrilt polnud isegi katet maha võetud. 

Kappide klaasuste taga helkisid kaminatule valgel tuhmilt püssitorud. Läikivmustast 
Woodforti terasest inglise tooted, Hesseni ja Suhli relvatehastes töödeldud Reini-lähedase 
maapõue metall, idamaa buketi- ja lintdamaskuse teras, kuldsämbud Rootsi Huskvarna 
suurepärastel toodetel tõmbasid asjatundjate pjlgud nendele kappidele, mis mahutasid 
kahtsada suurepärast püssi. Idamaiste vaipadega üleni kaetud seintel rippusid külmrelvad ja 
igasugune sõjavarustus. Pikkadel, kitsastel, tumesinise sametiga kaetud laudadel, mis olid 
ülevalt klaaskatusega kaitstud, lebasid erilistes pesades maailma kõigi relvategijale püstolid 
— rohmakatest Briti päritoluga XV sajandi püstolitest alates kuni kaasaegsete Prantsuse, 
Belgia, Vene ja Inglise süsteemideni. Paar suurepärast Tuula relvategija toodet lebas 
kirjutuslaual otse peremehe ees. Vikondi tugitooli kohal aga rippus Fergusoni'° uusim 
karabiin, millega alles äsja hakati mglise asumaade armeed relvastama. 

Peremehe tugitooli kattis suurepärane aafrika leopardi nahk, millel oli küljes hästi 
töödeldud pea roheliselt 

helkivate silmade ja hirmsate kihvadega, mis olid kunagi 

jätnud kustumatud jäljed vikondi randmetele. Kabineti nurkades seisid neli terasest 
sõjarüüs rüütlikuju, ühe, jalgade juures asus emakoer Lilly ase. 

Sirutanud oma pika koonu ettepoole, lamas Lilly liikumatult oma villasel alustekil. 
vaadates aeg-ajalt tule ääres istuvaid džentelmene. Söör Henry Blandhill, mister Norward, 
Boltoni sõjakomandant kolonel John Barthold ja peremees ise arutasid Chiensfieldi vanima 
kütiga homse jahiretke plaani. Kaugemal, pärsia vaibaga kaetud laial diivanil arutasid doktor 
Gracewell, ajakirjanikud, Putterson ja Morton sõjasündmusi. 

Vikont andis käsu tuua kabinetti veini ning kuulatas, mida kõneldi diivanil. 

««Sõltumatuse deklaratsioon», mida Ameerika prohvet Jefferson on koostanud, avaldab 
väga tugevat mõju,» ütles Putterson. «See on võitnud poolehoiu Euroopas ja värvanud 
ameeriklastele palju pooldajaid, eriti Prantsusmaal. Ogarad tormavadki, et teenida 
vabaduseüritust. . . » 

Kolonel Barthold, Boltoni garnisoni ülem, kirtsutas rahulolematult nägu, kui doktor 
Gracewell hakkas eepilisel toonil loetlema Briti relvakandjate ebaedu. 

«George Washingtoni ülestõusnute halvasti väljaõpetatud, kuid julge armee on muutumas 
suureks jõuks. Keegi ei oleks uskunud, et metsadesse ja linnakestesse laialipillatud kolonistid, 
kes on vaid jahipüssidega relvastatud, annavad niisuguse löögi kindral Gage'i 
regulaarvägedele. Bostoni kuninglik garnison ei suutnud ülestõusnute survele vastu panna. 
Vaevalt suudavad meie väed Philadelphiat enda käes hoida. Meie värvatute-hessenlaste 
lüüasaamine Trentoni all, kus Washingtoni väed ületasid Delaware'i, on tugevasti ergutanud 
ülestõusnute vaimu ja aidanud mister Benjamin Franklinil keelitada prantslasi tunnustama 
asumaade sõltumatust.» 

Mister Putterson ohkas kurvalt: 

«Jah, tema kõrguse valitsus näitas sõjategevuse algul üles otsustamatust. Siis oleks võinud 
mässu juba eos maha suruda. Nüüd on tulekahju puhkenud ning jumal teab, millega see kõik 
lõpeb. Prantslased on sõtta astunud ja abistavad ülestõusnuid raha, sõjaväe ja laevastikuga ... 
Ning peamine — ülestõusnute revolutsiooniline vaim! Selle vastu on raske võidelda ... 
hessenlaste värvatud kätega ... Halb, härrased!» 


'5 Manningtree — linn Inglismaal, oli kuulus oma suurte veiste poolest. 
'° Ameerikas asuvate Inglise asumaade vabadusvõitluse käigus leiutas Briti vägede major Ferguson 1776. 
aastal uue karabiini, mida tollal peeti kiireltlaskvaks. 

«Ma ei kannata, kui inimesed, kes on läbi ja läbi eraisikud, hakkavad sõjaasja arutama!» 
katkestas kolonel ärritatult Puttersoni. «See on ju kaltsudesse riietatud ameerika rämps, kel 
pole regulaarsest sõjategevusest aimugi. .. » 

Kuid kolonel ei jõudnud oma sügavamõttelist arutlust lõpetada, sest teda katkestas poole 
sõna pealt toapoisi ilmumine. 

«Andestage, teie armulisus,» ütles ta vikondile sosinal. «Keegi ratsanik nõuab väravas teie 
juurde sisselaskmist. 

Ta palus teile see paber edasi anda.» 

«Härrased!» sõnas peremees kiiresti, kui oli heitnud salaja pilgu pliiatsiga kritseldatud 
ridadele. «Ma arvan, et enne jahile minekut peate te mõned tunnid sügavasti magama. Siin 
oleme söör Henry külalisteks, sest see kabinet on tema käsutuses.» 

Külalised mõistsid otsekohe seda viisakat vihjet. Vikont läks üles oma kabinetti. Hetke 
parast astus kulunud ülikonnas väsinud meremees üle läve. Vikont saatis toapoisi alla ning 
kaisutas saabunut tugevasti. 

«Missuguste uudistega, Giuseppe?» küsis ta itaalia keeks. 

Joseph Lorn vaatas ringi: 

«See on ainuke ruum, mida ma Chiensfieldis ära tunnen. Sa oled oma maja päris lossiks 
muutnud. On sul tähtsaid külalisi?» 

«Maja on võõraid täis, kuid siin ei sega meid keegi. Jutusta, Giuseppe.» 

«Teated pole kuningale just rõõmustavad. Ameerikas ei lähe asjad eriti hästi. See-eest aga 
müüsin trofeeks saadud relvad kuradima kasulikult maha. Ameerika kaupmehed maksid 
kõliseva rahaga, kuid uut partiid pole nad seniajani tellinud. Nad arvavad, et saavad varsti 
küllaldasel määral Inglise trofeesid.» 

«Ega keegi pole selle operatsiooni jälile saanud?» 

«Ei. Blackwood arvab, et andsin relvad meie vägedele üle.» 

«Mis seal's ikka, ega raha haise. Pealegi sisaldas kogu see partii mitut liiki kolu ... Sa, 
Giuseppe, oled nagu ikka tubli mees. Kuidas laevaga on?» 

««Tiivuline» sai vigastada. Ahtris on auk. Osa vasakut tekki on maha põlenud ning 
fokkmast puudub. Tuli kolme ameerika röövlaevaga löömingusse astuda. Kuidagi lapituna 
jõudsime siia.» 

«Homme viime laeva dokki. Kus peeti lahing?» 

«Bermuuda saartest loode pool. Ameeriklased on veel halvad meremehed. Kaks laeva 
lasksime põhja, kolmas põgenes. Sadamas astusin korraks Woodroe juurde sisse. Ta andis 
mulle kaks kirja sinu jaoks. Üks tuli Ameerikast haavatute transpordilaevaga «Omega», teine 
sõjafregatiga Kaplinnast. Miks sa mind nõnda vahid, Giacomo?» 

«Vananed, Giuseppe! Mõllen, et tasun sulle su sõpruse eest väga halvasti! Minu pärast 
pead sa elama nii rahutut elu, mu vana sõber. Jää minu juurde, vanapoiss, võtan sulle naise. 
Tahad maale jääda ja lapsi kussutada?» 

«Eh, Giacomo, see oli ammu, kui sa enne hommikueinet pool tosinat saksa ratsanikke 
tapsid ja siis kindral Hamiltonile oma rahuliku elu üle kurtsid ning tõelist tööd nõudsid! Ei, 
minu elu on sinu omast lõbusam. Las läheb esialgu vanamoodi.» 

Senikaua kui Joseph Lorn jõudu proovis paari praetud tedrekana kallal, neid 
jumalavallatult lahjendamata rummiga niisutades, avas majaperemees mõlemad kirjad. 

«Sa tõid tähtsaid uudiseid, Giuseppe! Ega ma ilmaasjata otsustanud sellel moraalijüngril 
Murrayl silma peal hoida.» 

«Murrayl1? Ah tollel... saarelt? Tähendab, ta jättiski endale selle nime?» 

«Jah, varustasin teda ühe Virginiast pärineva hukkunud ameeriklase paberitega. Selle 
ameeriklase ainuke onu on samuti surnud. Dokumendid on kindlad. Ta rumal võiks 

suurepäraselt elada, meenutamata Chiensfieldi asju. Kuid ma otsustasin teda silmist mitte 
lasta ja nüüd tuleb välja, et mitte asjatult!» 

«Kelle sa talle siis sabaks valisid?» 

«Kapten Burnsi. Mäletad sihukest?» 

«Seda suli meie roodust? Kust sa ta välja otsisid?» 

«Sealtsamast, kus teisigi meie poisse.» 

«Aitasid ta vist vangimajast välja?» 

«Kust siis mujalt? Muidugi mitte Windsori lossist, sa vana tainapea! Ostsin talle kapteni 
aukraadi ja saatsin mõningate instruktsioonidega Ameerikasse. Nagu ma oletasin, nõustus 
Detroiti kindluse juhtkond sellega, et Sini-org on «tähtis strateegiline punkt». Ülemuste käsul 
ja minu salajasel taotlusel suunduski ta sinna, kaasas pool roodu meie traguneid.» 

«Mis Siniorg see niisugune on?» 

«Taevalik nurgake, Giuseppe, kus mister Murray ehitas endale sooja pesakese. Seal 
lendleb ta nagu tuvike selle «anastatud maa kohal ja toob noka vahel ussikesi oma armsale 
missis Emilyle. Viimasele meeldib see rohkem kui vikontessi põli... Kuid kuri kull tiirleb 
üsna lähedal!» 

«Millega nad sind segavad? Las nad kudrutavad Ja armastavad pealegi.» 

«Vaata, pesakesse hakkasid kogunema veel mitmed teised linnukesed, mis mulle sugugi ei 
meeldi. Seda Burns mulle kirjutabki.» 

«Mis linnukesed need siis on?» 

«Esiteks on sinna pugenud see ogar Edward Want Mortoni tütrega. Vanamees pidi 
peaaegu rabanduse saama, kui nad ära põgenesid.» 

«Sellest kirjutasid sa mulle. Jutusta edasi.» 

«Teiseks tõi Want sinna oma laeval Ühesilmalise ema ja pojukese.» 

«Mis? Bernardito poja? See on tõsine lugu! Kui vana on see... tiigripoeg?» 

«Kümneaastane... Veel viis-kuus aastat ja ta muutub ohtlikuks.» 

«Muutub? Ei, kurat võtaks, ta on juba praegu ohtlik, Giacomo! See on ju saatana poeg! 
Kas siis isegi surnud Bernardito ikka veel ähvardab meid? Poiss teab ju, et sina, Giacomo, 
pidasid vanamehele saarel Jahti, ja teab ka kivikestest .. . Halb, väga halb, et Carraciolal see 
asi tookord Pireuses luhta läks! Jah, tähendab, Siniorus kasvab nüüd kõva puu! Kus see org 
üldse asub?» . 

«Ohio basseinis, Wabashi lisajõel. Sinna ilmus ka see ahviga poiss, mäletad, kes 
Fernandoga ringi lonkis.» 

«Tõepoolest, lõbus pesakond! Mida sa siis ette võtta kavatsed, Giacomo?» 

«Tunneksin ennast hoopis paremini, kui see puukänd Burns, selle asemel et kaitsta orgu 
indiaanlaste eest, aitaks neil täiendada skalpide kollektsioone mõningate kolonistide arvel. 
Kuid kuidas seda peenikest ülesannet niisugusele lollpeale selgeks teha?» 

«Kus on Carraciola praegu?» 

«Sa mõistad mind alati poole sõna pealt, vana Giuseppe, kuid Carraciola on kaugel. 
Kaplinnast kiri ongi just tema käest.» 

«Mis ta teeb seal?» 

«Tunneb muret meie kahe laeva — «Gloria» ja «Dorothea» kadumise pärast. Nad 
suundusid Kaplinnast minu saarele ja pole määratud ajaks tagasi tulnud. Oma kirjas 
Carraciola küsibki, mis ta tegema peab.» 

«Pea, seleta mulle kõik järgemööda. Miks Carraciola tolkneb Kaplinnas?» 

«Saatsin ta ekspeditsiooni ülemana kolme kuunariga Aafrikasse.» 

«Kas jälle Õlijõed või Kameruun? Sa ju käidud teid ei armasta, Giacomo.» 

«Ei, seekord Kongo. Seal peremehetsevad portugallased ja sõeluvad prantslased, kuid ma 
riskeerisin. Veebruari keskpaiku sõitsid kõik kolm kuunarit mööda Kongot üles, kuid «Edu» 
istus madalikule ning jõudis oma vigastatud põhjaga suuri vaevu tagasi suudmesse. Neegrid 
osutusid julgeteks sõjameesteks: minu inimesed tegid kindlaks, et Kongos on hiljaaegu terve 
prantslaste väesalk hukkunud. Kuid inglastel on kogemusi rohkem... Meie sõber 0'Heary on 
nii osavalt lasknud kahel pärismaalaste kuningal omavahel riidu minna, et Carraciola laadis 
trümmidesse peaaegu üheksasada orja. Laevad sõitsid nendega Kaplinna, kusjuures «Edu» 
roomas hädavaevalt sinna. Andsin juba varakult korralduse aaata minu saarele paarsada 
mustanahalist naist, noormeest ja meest, et luua seal istandikud, teised kõik aga suunata 
müügile Ameerikasse. Kaplinnas jäi «Edu» remonti, teised kaks kuunarit suundusid viiendal 
mail neegritega saarele. Sõites keskmise kiirusega, peaks kümne päevaga pärale jõudma. Mai 
lõpul pidid kuunarid pöörduma tagasi Kaplinna. Kuid ei «Gloria» ega «Dorothea» pole sinna 
saabunud. Carraciola saatis selle kirja mulle kahekümnendal juunil. Kardan, et kuunaritega on 
midagi lahti...» 

«Võib-olla on neegrid mässu tõstnud ja meeskonna tapnud?» 

«Kurat neid teab! Carraciola kirjutab, et «Edu» on juba remonditud, kuid nüüd pole enam 
mõtet teda Ameerikasse saata. Carraciolal tuleb neegrid saarele viia ja siis tagasi pöörduda. 
O'Heary hakkab saarele istandikku rajama, Carraciola aga saadan Siniorgu.» 

«Kuule, Giacomo, aga kui mõlemad kuunarid jõudsid saarele ja neegrid hakkasid 
mässama? Siis satub Carraciola kuuma pudru sisse ja kujuneb neegritele heaks maiuspalaks.» 

«Olen sellele juba mõelnud, kuid «Edu» meeskond koosneb üheksakümnest mehest. Kas 
nad siis tõesti ei tule käputäie alasti neegritega toime? Sel juhul pean Carraciola meie 
vanadekodusse saatma.» 

«Oota, need neegrid on ikkagi terve prantslaste väesalga hävitanud, nagu sa ütlesid. Ma 
võin sellele isegi üht-teist juurde lisada. Mulle jutustas seda juhuslikult üks prantslane... Tead, 
Giacomo, see asi on mulle meelt-mööda! Saada mind saarele, «Tiivulisele» otsi aga teine abi. 
Need härrased ohvitserid on mu ära tüüdanud nagu igapäevane soolaliha... «How do you do, 
mister Blackwood?» «Very well, mister Lorn.»x Ptüi! Kahju, et laev nende ettevaatlikesse ja 
puhastesse kätesse sattunud! Kurat võtaks! Mida küll kadunud Bernardito oleks laeval korda 
saatnud! Vannun püha neitsi nimel, et ükski kapten poleks «Tiivulisest» isegi tuhandemiilises 
kauguses silma kinni saanud, rannakindlustustes aga oleksid suurtükiväe-sed maganud 
püstijalu, põlevad tahid peos. See vagur kapten oma džentelmenlikkusega käib mulle 
närvidele. Saada mind saarele korda looma!» 

«Mis siis ikka. Giuseppe, kui see sulle on meelepärane, siis head õnne! Kardan, et seal on 
tõepoolest midagi lahti, arvatavasti on sinna tõelist inimest tarvis.» 

«Kuid millega ma sellele kuradisaarele sõidan?» 

«Lase mu uue jahi «Ellyga». Ta viib su nagu tuul kohale. Kuue nädalaga jõuad sa kindlalt 
sinna. Kui näed hauda lõhangus ... tervita seda!» 

«Jah, seal puhkavad tõelised inimesed! Vanamees oli küll saatan, kuid kurat mind võtku, 
kui tal polnud põhjust mulle «Mustal Noolel» sulge sappa panna!» 

«Ma ei armasta meenutada teda, Giuseppe! Mul on rohkem põhjusi hoiduda mõtlemast 
Ühesilmalisele ... Kuid ta on mulle saatanlikult kätte maksnud ja oma arved me õiendame 
teises ilmas ... Kui sa saarelt tagasi jõuad, on Tiivuline» juba remonditud, varsti aga lasen 
vette ka uue kaapri «Kuningas George III». Ehitan kuningale kingituseks veel kahte rasket 
fregatti «Windsor» ja «Wales». Need laevad viin ma ise merele.» 

«Lõpuks ometi! Ma hakkasin juba mõtlema, et sinu mereväemunder on lihtsalt 
«patriootlik maskeering».» 

1 «Kuidas läheb, mister Blackwood?» — «Väga hästi, mister Lorn!» (ingl.k.). 

«Kas sa mõtled, et ma pole tüdinenud õiendamast turtsaka eidega Ja kussutamast plikat... 
Oh, Giuseppe! Kas sa mu poissi mäletad? ... See haav ei kasva kunagi kinni...» 

«Jah, poiss oli tore! Kahju tast... Kas tema emast on midagi kuulda?» 

«Ei midagi, Giuseppe. Vanaeit suri kevadel Sorrentos, sain seda hiljuti ühelt mungalt 
teada .. . Dorothea ja Anthony on aga nagu vits vette kadunud.» 

«Dorothea oli tore naine! Kuuma verega. Mäletad, kuidas sa mulle nõu andsid, et ma 
temaga abielluksin, sa vana patuoinas?» 

«Mu südametunnistus on nagu leplik vanaeit — tema mõlemad silmad on pimedad ia 
kõrvad kurdid. Kui ma aga neid inimesi meenutan, muutub vaikne vanaeit kuradiks ja kraabib 
küüntega mu hinge. See perekond ju päästis minu ja mina... Ärme neist ia Charlesist enam 
kõneleme ... Poiss oleks üheksandat aastat käinud ... Ta oleks juba õudseid muinasjutte 
armastanud ja vibust lasknud... Vala mulle puhast rummi, Giuseppe!» 

«Ole rahulikum, vana! Sinu pea peab alati selge olema. Sa oled komandör ... ja maja on 
külalisi täis!» 

Grelli vaatas kurjalt suurt rummiklaasi, tühjendas selle ühe sõõmuga ja sõnas pärast 
hetkelist vaikust otsustavalt: 

«Tead, Giuseppe, jää siia kauemaks ... Tunnen koledasti tõelisest sõbrast puudust. Kõik 
need külalised pole mulle südame järgi...» 

«Ei tule välja! Kõik need lossid ja paleed pole minu keskkond, kui... neid tarvis pole 
riisuda! Hommikul ratsutan tagasi, vaatan oma jahi üle ja päeva pärast purjetan minema. 
Laevuke on sul ju korras?» 

«See on mu mereratsu. Ta on alati saduldatud ja valjastatud.» 

«Siis pane Carraciola kiri hakkama. Joodik Burnsi juurde tuleb aga teine taibukam poiss 
vastusega saata. Las Burnsi sellid valmistavad seal Carraciolale pinna ette, et ta võiks orus 
kiiresti ja libedasti toime tulla ... Kus on praegu Jeffrey MacRayle? Tema oleks Bumnsile 
selgeks teinud...» 

«Jeffrey on Arhangelskis. Kaupleb vene habemikega. Metsamaterjali laevatehase jaoks 
ostan ma venelastelt ning kaks laeva, «Orion» ja «Francis Righland» jõlguvad nagu 

kangastelgede süstikud Boltoni ja Arhangelski ahel... Ei, Jeffrey on kinni.» 

«Ülesanne orus on... väga peen, Giacomo! Carraciola saabumise ajaks peab seal kõik 
valmis olema. Burnsi kirjake tuleb väga ... riskantne!» Grelli lükkas tühja pokaali pahaselt 
kõrvale ja läitis piibu. 

«Ma vajan juba ammust ajast arukat ja usaldusväärset sekretäri. Mortonil on tööd üle pea, 
sest ta on ainuke jurist, keda võin usaldada, mees on ka tublisti vananenud, pärast tütre 
põgenemist on ta täiesti alla käinud. Ega sul, Giuseppe, pole parajat poissi meeskonna 
hulgas?» «Seal on see Collgrew, endine graveerija... Kuid meeleolu pole tal eriti hea. Ei, 
peaaegu et laevalt ei leia dagi. Kuid tead, Giacomo, täna nägin Woodroe juures üht poissi, 
umbes üheksateist-kahekümneaastast. Poiss on siin päris võõras. Ta on lihtne madrus, kes jäi 
kuivale, sest laev sõitis ära. Omaksed on tal surnud ja seal ta siis tolkneb Woodroe juures. Ta 
maalis Woodroe portree ja nii hästi, et, isegi van Dyck ise poleks Musta paremini suutud 
joonistada. Woodroe seisab oma leti taga nagu elus, silmad vaatavad sind nagu püstoliaugud. 
Poiss kirjutab ka hästi, Woodroe ei jõua seda Nedi ära kiita. Peaaegu et see poiss oleks sulle 
sobiv. Tahad, saadan ta homme Chiensfieldi? Sa uuri teda Lähemalt.» 

«Saada. Kuidas on ta tõeline nimi?» 

«Vist Edward Morns.» 

«Hüva! Ülehomme tulen ma sadamasse sind saatma ning toon kirja Carraciola jaoks. 
Muuseas, võta arvesse: Carraciola kirjutab, et Ginea lahes hakkas minu kolme kuularit taga 

ajama mingi vana prantsuse kaloss, ennevee-uputusaegne fregatt nimega «St. Antoine».. Tõsi, 
see oli aprillis, kuid nähtavasti passib too vana kaaren juba ammu nois vetes lihtsameelseid. 
Ära sa kogemata ta kahuritoru ette satu, Giuseppe.» 

«Need kahurid on juba mere põhjas, Giacomo! Täpselt kümme päeva tagasi söötis 
«Tiivuline», endal auk ahtris, ühe mastita ja mahapõlenud tekiga, selle «St. Antoinei» 
kaladele. Lugu sündis öösel avamerel, Assoori saartest edela pool. Prantslased avasid 
esimestena tule ning Blackwood vastas neile nii, et kahekümne minuti pärast lendasid nad 
õhku. Kogu meeskonnast õngitsesime välja ainult ühe jalaväe erukapteni, kellegi Legloit'. Ta 
teatas, et laev 

olevat teenistust pidanud Aafrika lõunavetes, kuid oli saanud käsu suunduda Ameerika 
kallastele, et meie kaubalaevu kinni nabida. Näib, et see Legloit ei püüagi eriti kodumaale 
pääseda, ta on üsna libe tüüp ... Jutustas mulle midagi Prantsuse ekspeditsioonist, mis hukkus 
Kongo sügavustes. See oli kellegi prantsuse markii «orjakauplejalik» lastetemp ... Ei, 
lugupeetud härra vikont, Aafrika lõunaveed on sellest «St. Antoine'ist» juba vabanenud. Head 
ööd, Giacomo!» 

3: 

Purpurpunane päike veeres silmapiiri tagant välja ja jäi madala uduloori kohale rippuma. 
Tallis saduldati hobuseid. Kumedalt haukusid ja vingusid koerad. Alleede hämarusest kostis 
kannatamatut kabjaplaginat, valjaste kõlinat ja hobuste hirnumist. 

Punasesse ratsafrakki riietatud söör Frederic hüppas esimesena sadulasse. Tema all hakkas 
hüplema punakaspruun pika kuivetanud pea, lühikese laka ja sabaga ruun. Koeravalvurid ei 
lasknud käest rihmu, et loomad end lahti ei rebiks ja hobused neid rüsinas jalge all ära ei 
tallaks. Jääger hoidis ka tulist Lillyt köies. 

Henry Blandhill katsus kaua sedelgavööd, enne kui jala jalusesse pistis. Siis tõstis ta oma 
koguka kere kergelt sadulasse ja tema süsimust Patrocles, kes suurema vaevata oleks võinud 
raudrüütli pühale maale viia, raputas end, hakkas peaga vehkima ning pillas vahutuustaku tee 
kruusale. 

Tallipoiss talutas halli hobuse vikontessi juurde. Leedi Ellen, rõivastatuna meeste moodi 
— Jahifrafkki ja lataäärelisse musta kübarasse, jooksis kergelt trepist alla, lüües ratsapiitsaga 
vastu lakksäärikuid. Putterson hoidis talle jalust. Sadulas nägi mileedi välja nagu ülikena edev 
poiss. Ta võttis valjad vasakusse glasseekindas kätte ja tõmbas oma hobuse ulakalt 
tagumistele jalgadele. , Põõsastest sukeldus välja vanemjääger, kes udus pidi koertele peaaegu 
otsa jooksma. Ta teatas vikondile, et kolm põtra on öösel ümber piiratud, ajajate ahelik on 
juba jahiks eraldatud maa-ala piiril ning ootab signaali. 

«Udu hakkab vist hajuma. Päev tuleb selge,» ütles Blandhill ja surus oma säärtega hobuse 
ribisid, et loom teistest 

ette läheks. «Söör Frederic, mu lahke naaber, ma pole mitte kannatlike hulgast! Edasi!» 

Varsti möödus ratsasalk kerges traavis maantee äärde ehitatud tellisetehase pikkadest 
inetutest ehitistest ja katusealustest. Kõrgetest korstnatest paiskus haisvat suitsu. Veretute 
nägudega vaikivate tööliste voor möödus ratsanikest. Töölised tassisid kanderaamidel värskelt 
põletatud, veel sooje telliseid. Ratsanikke saatis kaua uduga segunenud söesuitsu raske lehk. 

Kaugemal häiris ratsasalk peenvillalammaste karja, keda valvasid kaks kurja šoti 
lambakoera. Penid tormasid seotud jahikoerte kallale, need pistsid lõugama ning 

nuutide abil ajasid valvurid lambakoerad peenekoonulistest vinguvatest hurtadest eemale. 

Päike tõusis tulikollase kerana metsa kohale. Tumedad mättalised niidud ia kolletama 
löönud põõsasfik ulatusid metsa servani. Ratsanikud peatasid hetkeks hobused ning jagunesid 
rühmadeks. 

Vanemjääger tõmbas seljal rippuva kõvera jahisarve rinnale, võttis kopsud õhku täis ja 
tõstis sarve huultele ... 

Pikk hõbedane heli, nukker ia selge, kostis üle niitude. Kraaksudes tõusid kaks ronka 
künkal seisva üksiku männi okstelt lendu. Pikasabaline vares, oma lühikesi tiibu ühtelugu 
vibutades, lendas metsa servast aasade kohale. Elustunud metsatihniku sügavusest kostis 
kumedat tugevnevat mürinat. Puukäristite laksumine, katkendlikud inimhääled, trummipõrin, 
okste ragin ja jahisarvede lõikavad helid summutasid tuulekahina puulatvades. 

Noor põder, kahe kasvujätkuga tugevatel sarvedel, jooksis traavides metsaservale, jäädes 
peatuma söör Henry Blandhilli ratsameeste salga vastas. Wolveswoodi pärija tõusis jalustes 
ning surus sääred hobuse ribidesse. Samal ajal metsaservale peitu pugenud valvurid 
vabastasid koerad. Kirglikust katkendlikust haukumisest lämbudes tormasid kuus elavat noolt 
põdrale järele. Loom tegi tohutu hüppe ja oligi lagendikul, surus siis sarved vastu selga ning 
sööstis tuhatnelja edasi. Kuid iuba kihutas sõõr Henry salk talle otse vastu. Ergutushüüete 
saatel asusid koeravalvurid põtra taga ajama. Puhuti sarve ja klaperjaht algas. 

Põder lausa lendas kaugema metsa poole, mis mustendas teispool niite. Kuid ta ei jõudnud 
pooltki sellest vahemaast katta. Koerad jõudsid talle järele ja purasid jooksul sisse. Üks hurt 
klammerdus põdra külge kinni. Vere-lõhn viis koerad marru. Põder aeglustas jooksu. 
Lennates üle aukude, mügerike ja põõsaste, olid ratsanikud tal juba kannul. Sarvelöögiga 
paiskas tagaaetav loom kõrvale koera, kes tungis ta kõri kallale. Koer tegi õhus kukerpalli ja 
lendas vingudes eemale. Kuid söör Henry Blandhill, kes oli põdrast paremalt poolt ette 
jõudnud, tõstis lühikese toruga karabiini ning tulistas. Põder vajus tagumistele jalgadele, 
ratsanikud tormasid ta juurde. Võidutsevalt trillerdav sarvehääl veeres üle niitude. 

Teine põder sööstis mõisa poole. Salkkond ratsanikke 

eesotsas leedi Elleniga kihutas talle järele. Et päästa end jälitajate eest, pages põder 
lambakarja kõige tihedamasse umma. Hirmunult jooksid lambad laiali, karjapoiss aga lidus 
loomade keskel sinna-tänna. kuni sattus hullupööra kihutavate hobuste kapjade alla. 
Vikontessi hall ruun paiskas poisi jalust, kuid daam ratsutas edasi, ilma et oleks sellele 
vähetähtsale takistusele isegi pilku heitnud. Teistest mahajäänud Putterson jõudis traavides 
oma salga urde siis, kui ratsanikud olid tagaaetud põdra juures juba hobuste seliast maha 
tulnud. Ta märkas mileedi käes uitsevat püstolit, loom ise aga, heitnud väikese pea tagasi ing 
hammustanud keelde, lamas verisel murul. Samal ajal asus sõõr Frederic mööda soo äärt 
kolmandat põtra taga ajama. Loom puges sohu ehitatud ia ratsanikele ohtlikusse toestikku 
ning üleni mudased koerad kaotasid tema jäljed. Äkki põikas hobusekapjade eest kõrvale 
hirmutatud ruuge rebane ja kogu koertekari tormas talle järele. Ainult hurt Lilly ajas edasi 
põdra jälgi. Lõpuks leidis ta looma väikese soojärve kaldaäärsest pajuvõõsastikust. Pori üles 
pritsides hüppas haavatud põder vastaskalda samblikule, kuid Lilly lõikas tal ära tee metsa. 
Vikont laskis hobuse galoppi ning jõudis järele põdrale, keda pealetükkiv hurdakoer oli juba 
täielikult ära piinanud. Kütt tuli hobuse seljast maha ja lõi põdrale noaga abaluude vahele. 

Vanemjääger andis signaali jahi lõpetamiseks ja üldiseks kogunemiseks. Ajajad vedasid 
jahisaagi kanderaamiga maanteele, kus see taluvankrile laoti. Leedi Ellen, kes kõndis mööda 
metsaserva, tabas täpse lasuga haavlipüssist temale jalgu tormanud faasani. Vikontess andis 
püssi ja linnu jäägrile, murdis rohelise oksakese, pistis selle nööpauku, istus sadulasse ja 
kappas mehele vastu. Söör Henry Blandhill vaatas talle vaimustusega järele. Jaht oli kulgenud 
haruldaselt edukalt. Ainult üks hurdakoer oli saanud põdra sarvelöögist vigastada ning lonkas 
tugevasti, üks ajajaist pöördus koju, sääres kuul, ning hobusekapiade alla sattunud karjapoiss 
suri keskpäeval kuid need tähtsusetud vahejuhtumid ei tumestanud pidutsemist. 

Pärast vanade pirnipuude varjus korraldatud lõbusat lõunasööki lahkus hämaruse saabudes 
tõldade ja ratsahobuste voor Chiensfieldist. Vikont isiklikult jälgis oma kabinetis, et 
puhastatud ja määritud relvad kohale asetatakse. 

Kui kõik oli koristatud ja klaaskapld oma endise ilme tagasi saanud, teatas kammerteener 
vikondile, et teda küsivat keegi võõras noormees. 

«Ta ütles oma nime olevat Edward Morns,» lisas teener. 

Chiensfieldi omanik nägi enda ees umbes üheksateistkümneaastast pikkade heledate, 
keskelt otse lauku kammitud juustega noormeest veidi tedretähnilise näoga ja rahulike hallide 
silmadega. Noormehel oli seljas sinine, läikivate vasknööpidega meremehekuub. Viltutallatud 
saapad olid väga hoolikalt viksitud. Suured, veidi karedaks muutunud käed kandsid karmi 
kanepise purjestikuga töötamise jälgi. 

«Milord,» hakkas külaline kõnelema, vaadates majaperemehele julgelt otsa, «ma tulin 
Boltonist mister Lomni juurest. Ta käskis mul isiklikult teie juurde ilmuda, söör, seepärast 
vabandage mu julgust.» 

«Kas su nimi on Ned?» 

«Mind hüütakse tõepoolest niimoodi, söör.» 

«Istu tule juurde, Ned. Kas sa tulid jalgsi?» 

«Jah, söör.» 

«Sel juhul, enne kui me asja arutama hakkame, asu külma põdraliha kallale. Eric, 
lauanõud ja pudel reinveini!» 

Noor madrus võttis ettepaneku vastu ilma puiklemiste ja teeseldud äraütlemisteta. Nuga ja 
kahvlit käsitses ta kaunis kindlalt ja vikont jäi tema lauakornmetega rahule. 

«Nüüd, Ned, jutusta mulle endast. Kust sa pärit oled?» 

«Sündinud olen ma Londonis. Minu isal Arved Momsil oli seal algul väike kauplus, kuid 
ta laostus ja asus tööle dokkidesse. Kolisime East Endi, sest see oli rohkem tasku järgi. Mu isa 
suri St. Bartholomew' hospidalis pärast seda, kui ta laevatrapilt oli alla kukkunud ja vigastada 
saanud. Ema on ka surnud. Olin siis neliteist aastat vana. Pidin jätma õpingud pooleli ja 
merele minema.» 

«Kuidas sa siis Boltoni sattusid?» 

«Sõitsin laevaga Kopenhaagenist, haigestusin pardal ja lamasin siin kaks nädalat St. 
Christopher' haiglas. Sel ajal sõitis mu laev minema, mina aga jäin sadamasse. Mul on head 
soovitused viimasest teenistuskohast laeval. 

Olen kuulnud, milord, et teil on palju häid laevu ja ma oleksin väga õnnelik, kui saaksin 
mõnel neist tööd.» 

«Mis sa teha oskad, Ned?» 

«Ei midagi erilist, milord.» 

«Kõneldakse, et siil olevat hea käekiri.» 

«Nooruses õppisin ma joonestafma ja tušiga kirjutama, kuid pole juba ammu sellega 
tegelnud.» 

«Lorn kõneles mulle, et sa joonistavat hästi.» 

«Kas te ei sooviks minuga katsetada, söör?» 

«Seda me veel jõuame. Mul on tarvis kiire taibuga sekretäri, Ned, ja ma tahan seda tööd 
sulle pakkuda.» 

«Mis te nüüd, söör, kas te arvate tõesti, et saan nii tähtsa tööga hakkama?» Ikka enam 
hakkas see noormees vikondile meeldima. Ta otsutas teda õlale: «Kas siis ainult jumalate 

päralt on kõik oskused, Ned. Ma loodan, et kohaned kiiresti oma uute kohustustega, as sulle 
meeldib minu juures?» 

«Söör, kogu oma elu jooksul pole ma veel niisuguses toas käinud. See ruum sarnaneb 
Briti Muuseumi saaliga. Kas te tõesti kasutate nii suurt hulka relvi? Minu arvates tkuks sellest 
kogu Briti armeele.» Vikont pahvatas.naerma: Ka sina hakkad neid relvi kasutama. Mine vali 
endale meelepärane püstol ja nuga; kuid kasuta neid arukalt. Tead ju, relv on niisugune asi, 
mis teeb inimese kas väga hirmsaks või väga naljakaks. Seepärast ära sellega kunagi aasjata 
vehi!... Mis sa seisad? Vali, missuguseid soovid!» 

«Kui te ei naljata, milord, siis valiksin selle püstoli ja selle pistoda.» 

Hm! Sa tegid hea valiku! See on väärtuslik hispaania tera, mis teenis kunagi... Kuid see on 
ükskõik! Võta need. Oled sa reisist väga väsinud?» «Ei, söör.» 

«Istu siis laua äärde ja ma ütlen sulle kirja teksti ette. Tahan vaadata sinu käekirja. Eric, 
kutsu vana Morton siia minu juurde.» 

Noormees teritas sule ja tõstis puhta paberipoogna ette. Vikont pani käed selja taha ning 
hakkas nurgast nurka kõndides dikteerima kirja Kaplinnas viibivale Carraciolale. Kiri oli 
lühike ja selles tehti Carraciolale ülesandeks läbi viia Joseph Lorni abiga välkkiire 
«operatsioon saarel», 

seejärel anda ekspeditsiooni juhtimine üle ja siirduda Siniorgu, mis asub Ohio 
alamjooksul, sada miili ülalpool Vincenne'i asulat, saades selleks Lornilt mõningaid täien- 
davaid näpunäiteid. Noormehe sulg liikus väga kiiresti ja paber täitus selgelt joonistatud 
tähtede ideaalselt sirgete ridadega. 

«Tahaksin, et mul oleks sinu oskus, Ned,» ütles vikont, vaadates üle noormehe õla. «Ma 
pole veel juhtunud ühelgi madrusel niisugust käekirja nägema. Kas sa jätsid juba ammugi 
õpingud pooleli?» 

«Rohkem kui viis aastat tagasi, milord. Kuid pärast seda õpetas üks kunstnik mulle 
maalikunsti ja joonistamist, laeva roolimees aga usaldas minu hoolde päeviku pidamise ning 
laskis teha palju muid sissekirjutusi. Ta oli hea inimene ja tahtis, et minust saaks tema 
abiline.» 

«Kunagi juhtusin minagi niisugust head roolimeest kohtama ja temalt üht-teist õppima. Ta 
oli norralane ja me sõitsime temaga ...» 

Kabinetti astus Thomas Morton. Tema väsinud, vanamehelikult lotendav nägu, hapu 
näoilme, rasvunud paruka-pats ja lohakalt selga tõmmatud rohkete puudrijälgedega pikk 
villane vest andsid tunnistust vana juristi poissmehe-elust. 

Morton luges läbi kirja, mille Edward Morns oli kirjutanud, ja käskis selles kaks viga 
parandada. Noormees punastas. 

«Ära häbene, mu poiss, ma ise oleksin kakskümmend teinud! Vaadake käekirja, Morton!» 

Vikont kirjutas paberile alla, pani selle ümbrikusse ja pitseeris kirja kinni. Kabinet täitus 
põletatud pitserilaki lõhnaga. Söör Frederic pistis kirja tasku. 

«Homme annan selle isiklikult Lorni kätte. Sa jääd siia, Ned, ning asud vasakusse 
nurgatorni elama. Meil on lossis suurepärane kunstnik mister August Gerns, temalt võid sa 
maalikunsti õppida ... Hakka nüüd minema. AWton, kui olete Nedi torni saatnud, tulge minu 
juurde ülemisse kabinetti.» 

Thorrjas Morton leidis peremehe samalt diivanilt, kus eelmisel ööl oli Joseph Lorn 
maganud. 

«Ärge selle poisiga liiga pikalt seletage ja hoidke teda vanadest teenijatest eemal, kuni ma 
pole temaga põhjalikult tutvunud. Saatke otsekohe järelepärimine tema kohta 

donisse, Temple*i, meie agent Clariche*le. Las Clanche hangib East Endi dokkidest ja St. 
Bartholomew' hospidali täpsed andmed Arved Momnsi ja tema poja Edwardi kohta. Vastus 
peab tulema viivitamatult, järgmise postiga. Üldiselt see poiss mulle meeldis. Teate, kelle 
pistoda ta endale sai? Pagana poiss, susi teda söögu, valis välja Bernarditole kuulunud toleedo 
pistoda. Nüüd aga tahan jlda, mida uut teile ajakirjanikud jutustasid. Muide, Campbelli 
viimane artikkel «Monitoris» mulle ei meeldinud. Ta kiidab meid liiga suure hoolega ja 
artikkel lõhnab 
odava reklaami järele. Hoiatage teda, et see on karuteene. Roby Rosinius aga sõimab meid 
«Teatajas» nii osavasti, et artikkel toob meile sadu uusi aktsionäre. Peaksin suurendama 
toetust «Teatajale», ta on väga osav sell, see Roby... Mida siis teatasid teile need härrased 
parlamendiasjadest? Missugustel kandidaatidel on suuremaid šansse?» 

Söör Henry Blandhill pärib väga varsti markii tiitli ning saab suurte mõisate täielikuks 
omanikuks, siis hangib ta just nii palju hääli, kui tal tarvis läheb. Vaevalt on võimalik temast 
võitu saada. Siis mainitakse söör Harry Hartlyt, krahv Ellsweaki, kivisöekaevanduste omaniku 
kandidatuuri. Krahvi peetakse Blandhilli võistlejaks teda pooldavate valijate arvu osas, kuid 
nähtavasti on Blandhill siiski tugevam... Viimasel ajal hakati ka teie nime mainima, kuid ...» 

«See peabki kõigist teistest ees olema! Me ei suuda võistelda Blandhilli ja Ellsweakiga ei 
häälte ostmiseks vajati raha osas ega ka valijate arvu poolest meie maadel, kuid püüame 
milleski muus nendega jõudu proovida! Mida te olete vajalikus suunas ette võtnud, Morton?» 

«Kõik, mis te käskisite, söör... Kogusin kõik vajalikud andmed. Hartly ja Blandhilli vahel 
valitseb sallimatus ...» 

«See on vana uudis. Mis te veel teada saite?» 

«Harry Hartly, krahv Ellsweak on väga noor. Ta on kahekümne kahe aastane. Krahvi tiitli 
ja tohutu varanduse on ta pärinud pärast isa surma sel kevadel...» 

«Seda kõike mäletan ma ajalehtedest. Kuidas on tema isa nimi?» 

«Solleysholm. See on Donald-Cortist, krahv Stanfordi mõisast umbes poolsada miili ida 
pool.» 

«Krahv Arthuri mõisast? Elleni esimese mehe venna ast?» 

«Jah.» 

«Jutustage edasi. Kes on tema sõbrad?» 

«Harry Hartly sõbrustab väga oma naabri krahv Stanfordiga.» 

«Või nii? Väga huvitav. Hartly võistleja, see meie naaber Henry Blandhill, käib ju ka 
Arthur Stanfordil külas?» 

«Just nii. Kuid Blandhill ja Hartly ei armasta teineteist eriti. Võimalik, et nende ühine 
sõber krahv Arthur lepitab nad aja jooksul ära.» 

«Te olete loll, Morton! Just seda peabki takistama. Hartly ja Blandhill peavad teineteist 
vihkama kuni hauani. Las purelevad! ... Ükski neist ei tohi asuda meie krahvkonna 
parlamenditoolile alamkojas. See ootab mind, on teil selge, Morton? Ütelge, kas minu naabril 
Blandhillil ja Harry Hartlyl on mingisuguseid jagamata maid? Kas neil on näiteks piirnevaid 
maavaldusi? Ühesõnaga, otsige, Morton, otsige casus bellil ja ma kuldan teid üle. .. Mida on 
teada Harry Hartly harjumustest ja iseloomust?» 

«Kõneldakse, et tal käivad peale raskemeelsuse hood ja ta armub kergesti...» 

«Armub kergesti? Väga hea!» 

«On suurepärane vehkleja. Varases nooruses peeti teda isegi löömameheks. Kuid nüüd ei 
jää tal enam mahti ei vehklemise ega kakluste jaoks!» 

«Tänan teid! Võite minna, Morton!» 

Vikont astus leedi magamistuppa. Ellen võttis ta vastu ööriietuses. Moodne soeng oli juba 
lahti kammitud, kuldjuuksed langesid õlgadele. Vikontess tegi õrneima näo, sulges silmad ja 
ulatas mehele oma lõhnastatud põse suudlemiseks. 

«Kuidas on Isabella tervis?» küsis vikont. 

«Tal on juba parem,» järgnes enesekindel vastus. Pärast jahti polnud leedi jõudnud veel 
lastetoas käia, kuid oma vastuse eksimatuses ta ei kahelnud. «On sul mingeid uudiseid, 
Freddy?» 

«Ei midagi erilist, Neil.» 

«Kes ööbis eile sinu juures, kallis?» 

«Lomn, «Tiivulise» abikapten.» 

«Tähendab, laev on juba tagasi?» 

«Jah, arvatavasti on ta juba laevatehase muuli ääres. Lorni saadan ma nüüd Aafrikasse 
sinu lemmiku Carraciola 


1 Casus belli — sõja põhjus (lad. k.). 

juurde... Ütle mulle, Neil, kuidas on sinu asjad Blandhilliga?» 

Selle küsimuse esitamise ajal sirutas vikont end laual asuva küünla poole ja läitis sigari. 
Vikontess ohkas. 

«Ta on mulle juba kaks korda armastust avaldanud: eile tantsu ajal ja täna põllul. Mu lask 
faasani pihta tabas teda lõplikult.» 

Abikaasa naeratas ühe suunurgaga. 

«Miks määrid sa seda karu mulle kaela, Freddy?» 

«Varsti mõistad ise, kui vajalik see on.» 

«Sa pole minu vastu õrn, kallis. Mulle näib, et ma pole seda ära teeninud.» 

«Nell, armas, praegu pole aeg suudlusteks ... Varsti on valimised. Blandhill on mu teel 
risti ees ... Ütle, palun, kas krahv Arthur kirjutas sulle juba ammu?» 

«Minu endine mehevend? Ma ei kannata teda üldse... Kuid sain eile temalt siiski 
õnnesoovi. Ta palub meid ja Blandhille mõneks ajaks külla Donald-Corti.» 

«Või nii? Suurepärane! Kas sa vastasid juba?» 

«Mis sa nüüd! Millal ma siis jõudsin?» 

«Armas, ära ole laisk ja kirjuta talle otsekohe, et ma lähen sõtta.» 

«Oo, Freddy, kardan seda nii hirmsasti!» 

«Jumal on armuline ja homme ei kavatse ma veel minna ... Kuid Arthurile pead sa 
kirjutama, et sõidad üksinda või tütrega, nagu see sulle mugavam on ... Ning võib-olla saadab 
söör Henry su krahvi mõisani. Selle küsimuse otsustame hiljem. Ning seal... püüad sa luua 
lähedased suhted noore Hartlyga.» 

«Selle söekröösusega? Tema mõis asub Donald-Corti läheduses.» 

«Jah, ning ta sõbrustab Arthuriga. Oled sa kunagi seda pikkade jalgade ja 
hobusehammastega džentelmeni näinud?» 

«Olen näinud teda Donald-Cortis, kui ta veel päris noor oli.» 

«Nii, mu paikene, anun sind, pane ta endasse armuma nagu Blandhilli, ning kui oskad, siis 
veel tugevamini.» 

«Sa oled hulluks läinud, Freddy! Ta on ju minust viis aastat noorem!» 

«Mitte viis, vaid kümme, mu arm ... Seepärast ei suudagi ta mu kuldjuukselisele näkile 
vastu panna. Uuri välja, missugune on ta maitse... Kuid, jumalapärast, sel- 

lest loost pead sa nagu tuulekeeris välja tulema. Väikseimgi ettevaatamatus, väikseimgi 
plekike sinul — ja kõik on läbi. Ütlen sulle otsekoheselt, Nell, ma pean Blandhilli ja Hartly 
surmani riidu ajama ja nad mõlemad teelt koristama ... Muidu ei saa ma parlamenti, ning, 
sina, mu paikene, ei saa kunagi tõeliseks leediks!» 

«Oo, jumal, kui keeruline see kõik on, mu Freddy!» 

4. 


Kitsa helehalli laevakere, veidi kerkiva vööri ja madala ahtri, samuti purjestiku sinaka 
varjundi tõttu oli jaht «Elly» pilvise taeva taustal merel vähemärgatav. Boltoni meremehed 
olid harjunud selle väikese laeva äkilise ilmumise ja sama kiire kadumisega. Vaevalt oli laev 
purjed tõstnud, kui ta juba reidil saavutas täiskäigu kiiruseks kakskümmend sõlme ning kadus 
nagu merelind kaugusesse. Jahi sisemine töötlus ja kogu sisseseade rõõmustasid isegi kõige 
nõudlikumat silma ning meresõit kujunes reisijatele tõeliseks pidupäevaks. Üheksa madrust, 
stjuuard, kapten Robert Tressel ja tüürimees Hugh Olbert oleksid võinud jutustada mõndagi 
huvitavat «Elly» reisidest, kuid kahjuks polnud nad jutukad inimesed. 

Üheteistkümnenda augusti keskpäeval andis jahioma-nik Carraciolale määratud kirja 
Joseph Lornile ning jättis temaga laeva pardal hüvasti. Nad seisid vööris väikese suurtüki 
juures. 

«Sellel merehiiglasel on minu arvates palju sametit ja vähevõitu relvi... Kuid vannun kõigi 
pärituulte nimel, see pähklikoor on sul tõesti hea! Vana Bernardito oleks taolise mänguasja 
eest palju maksnud, Giacomo, eks?» 

«Sul on ainult surnud meeles, Giuseppe. Saada nad kuradilel Meil on elavategagi tegemist 
küllalt... Tänan sind selle Nedi eesti Teen tast täitsamehe. Sind aga palun — ära jää kauaks 
saarele. Kui tuleb mustanahalise rämpsuga tegemist teha, peksa neid, kuidas oskad.» 

«Ütle, vikont, kas jahirahvas on püssirohtu nuusutanud?» 

«Tressel oli korveti komandöriks. Olbert töötas minu juures kuunaril «Edu», suurepärane 
meremees. Kõik on põlenud, uppumas olnud, tuld ja tõrva nuusutanud, Carra- 

ciola laadungit pole nende ees tarvis salajas hoida: nad kõik on osa võtnud Jeffrey 
MacRayle'i viimasest Aafrika-ekspeditsioonist.» 

«Sul endal, vanamees, on ka aeg end veidi tuulutada. Kavatsesid ju vana hea Inglismaa 
eest ameeriklastega võitlusse astuda?» 

«Ma kavatsen hoopis parlamenditooli pärast kahe kõrgestisündinud džentelmeniga jõudu 
proovida ... Selleks on mul aga palju tarvis, kõigepealt edu! Edu kõiges ja kõikjal, et õukond, 
kuningas, parlament kuuleksid vikont Chiensfieldi nime ainult ühenduses sõnaga «võit». 
Tema kõrgus kuningas suhtus heatahtlikult minu ideesse koloniseerida uus saar. Seepärast 
tulebki seal kord kiiresti jalule seada. Kui mõnel mereministril tuleb pähe idee saata minu 
kubermangu mõni komisjon, peab see leidma sealt eest õitsvaid istandikke, õnnelikke 
asunikke ja nende jõukalt elavaid musti teenreid. Palun sind, Giuseppe, pane neile 
kasvatamata neegreile aru pähe ja õpeta head kombed selgeks. Pärast sinu õppetundi 
muutuvad nad siidpehmeiks. Siis tule otsekohe nagu linnutiivul siia tagasi, Carraciola aga 
saada kiiremini Siniorgu ... Ütle, Giuseppe, mis laev see seal kaugel reidil paistab?» 

«See on sõjaväe transpordilaev «Omega». Pöördus neil päevil Uuest Ilmast ning sõidab 
pea tagasi. Hoiab nii hoolikalt sõjasaladust, et isegi poisikesed sadamas teavad tema 
sihtpunkti: «Yorktowni sadam». 

«Millal ta teele asub?» 

«See on ka sõjasaladus. Kõik räägivad, et nädala pärast.» 

«Kas sa vaatad juba kella, Giuseppe?» 

«Jah, ma määrasin ärasõidu täpselt keskpäevale... Õnnelikku siiajäämist, Giacomo!» 

«Sulle aga kaela- ja luumurret, vanamees!» 

Kui vikont Chiensfield sadulasse istus, olid kaks väikest raudpiduritega varustatud peli 
mõlemad ankrud juba välja tõmmanud. Need jäid punaste, tõuratsu tuldpurska-vatele 
ninasõõrmetele sarnanevate miniatuursete klüüside kohale rippuma, sadama Õõtsuv vesi aga 
lõi vöörtäävi all kobrutama. Veerand tunni pärast oli helesiniste purjede kohale tõstetud 
puhkava lõviga vimpel juba kadunud uduvines. 

Kammerteenri saatel suundus vikont laevatehasesse, kus muuli, ääres seisis «Tiivuline» 
— justkui haavatud 
401 


sõjamees välilaatsareti telgi ees. Vikont tervitas kapten Blackwoodi, lubas taotleda temale 
autasu vapra võitluse eest kolme ameerika laevaga ja noogutas julgustavalt vangistatud 
prantslasele mösjöö Charles Legloit*le. 

«Bootby.» Hüüdis vikont pootsmanile, «too vangistatud prantslane minu iuurde. Vestlen 
temaga kaptenikajutis.» 

«Tema, teie armulisus, on minu arvates lihtsalt suli, see Charles Legloit,» sõnas pootsman 
usalduslikult. «Oskab ainult vehelda, meremehena ei kõlba ta aga kuhugi.» 

Vestlus Legloitga kestis ausa pootsmani imestuseks peaaegu tunni. Jätnud hüvasti 
prantsuse «lihtsameelsete kütiga», nagu vang ise end vikondile graatsiliselt tutvustas, käskis 
kaapri peremees Blackwoodil anda mösjöö Legloitle täielik vabadus. 

Vikondi kronomeetri osutid lähenesid juba seitsmele, kui omanik lahkus oma haavatud 
laeva pardalt. Söör Frederic saatis kammerteenri koju, ise aga suundus ratsa Püha Jakobi 
tänavale. 


Hooletusse jäetud aia ia väikese maja Püha Jakobi tänaval oli vikont ostnud 
mitteametlikeks kokkusaamisteks linnas. 

Woodroe Craig istus nahktugitoolis ja vestles vikondiga. Viimane kõndis suurte 
sammudega ühest toanurgast teise. Nurka jõudes pöördus ta kandadel nii järsult ringi, nagu 
oleks seal nähtamatuid takistusi kohanud. 

«Kas sa valisid välja poisi, keda võiks Burnsi juurde saata?» Katkendlik toon, millega 
küsimus oli esitatud, vihjas vikondi rahulolematusele selle üle, et ta peab end isiklikult 
niisugustesse pisiasjadesse segama. 

«Mul on üks silmapiiril,» vastas Woodroe väga rahulikult. «Ta oli tunnistajaks Burnsi 
asjas ning tunneb kaptenit hästi.» 

«Ahhaa, tean: Nugis Frank.-.. See on libekala, kuid Madgersoril laskis tol korral siiski 
minema lipsata. Sa ju mõtled Nugist, eks ole?» 

«Jah, ma soovitan Frank Villiersit.» 

«Mis siis ikka, peaaegu et läheb. Tema lugu on mul meeles: võltsmängija, siis pooleldi 
sant, seejärel laevajuuksur ning lõppude lõpuks sinu salakuulaja. Kaua ta su juures juba 
teenib?» 

«Ammu, palju aastaid. Täidab täpselt antud ülesandeid, 

ei peksa keelt, on täpne. Juhtum Madgersoniga oli tema ainuke möödalask. Frank kaotas 
ta tänaval silmist.» 

«Hea küll. Olen nõus. Kuidas me Franki Ameerikasse toimetame?» 

«Kas te märkasite sadamas transpordilaeva «Omega»? Laev ootab Hessenist saksa 
volontääride partiid. Selle transpordilaeva pootsman hoiab minu jaoks vaba laeva-juuksuri 
kohta. Frank Villiers sõidab selle laevaga üle ookeani, rannikult jõuab ta aga ükskõik mis 
sõiduriistaga poolteise-kahe kuu jooksul Siniorgu.» 

«Bumsile kirjutan ma kirja puhtale lapile ja lasen selle õmmelda madrusekuue voodri 
vahele. Kuue koos kirjaga toob sulle homme Ned Morns.» 

«Tore poiss, eks ole?» 

«Jah, ta hakkas mulle meeldima ... Kiri õmmeldakse vasaku hõlma tasku alla. Minu 
nime ära Frankile nimeta. Küll Burns kirjast kõik mis vaja välja loeb. Frank peab ainult sind 
tundma, Woodroe.» 

«Selge, peremees! On veel mingeid ülesandeid?» 

«Ön üks, väga kiire! Niipea kui sa selle korda teed, ostan Hopkinsilt «Valge Karu» ja 
annan ta kogu sisikonaga sulle. Peale selle saad veel viissada gini.» 

«Mida mult nõutakse, peremees?» 

Chiensfieldi omanik vandus kurja ja katsus sõrmes ümberpööratud sõrmust. 

«See advokaadirott Richard Thompson tuleb kuradile koristada! Kuid, Woodroe, asi ei 
tohi meile ühtki plekki jätta ja pärast seda peame selle Thompsoni igaveseks ajaks võimude 
ees häbistama.» 

«Kuidas ... kas pärast surma?» 

«Jah.» 

«Selge. Palju te mulle selleks aega annate?» 

«Üks... noh, kaks kuud, mitte rohkem. Seda oleks pidanud juba ammugi tegema.» 

«Selle jaoks on mul üks inimene silmapiiril. Praegu on ta ära sõitnud, kuid paari kuu 
pärast tuleb tagasi. See on Alex Crampflow.» 

«Ah, see vurrudega mees? Mis siis ikka, omal ajal õnnestus tal vana pankuri Landy 
südamerabandus suurepäraselt!» 

«Teil on hea mälu, peremees!» 

«Ütle, Woodroe, kellega sul Thompsoni maja teenijaskonnast on sidemeid?» 

«Endiselt kutsar Fletcheriga. Kontoris aga vanemametnik Jenkinsiga.» 

«Noh, lisame siia veel Alexi ning saetud puu peaks langema ... Pea aga meeles, Woodroe, 
et ma ei saa rahu enne, kui see advokaat on vagaseks tehtud. Ta teab liiga palju.» 

«Ära erutu, peremees. Peale Alexi on mul veel kaks abilist, minevikuga poisid. Grimmles 
ja Wenslev on põgenenud sunnitöökaevandusest Uus-Kaledoonias. Eks nad siis Alexi abista.» 

«Hea küll. Pärast võib nad ka Burnsi juurde saata. Seal on niisuguspid poisse vaja ... Kurat 
võtaks, pidin peaaegu unustama! Homme tuleb sinu iuurde trahterisse dokumentide järele 
keegi prantslane mösjöö Charles Legloit. Kutsu oma Jenkins kontorist ja las ta fabritseerib 
prantslasele niisugused soovitused, nagu see vajab. Prantslane peab asuma vehklemisõpetaja 
kohale ühte majja, mis mind huvitab ... Hüvasti, Woodroe!» 


Kaheteistkümnenda augusti udusel hommikul, kui kogu Chiensfield magas veel rahulikku 
külaund, tõusis selle omanik voodist, avas kapi ja võttis sealt mereväekuue. See oli veidi 
jämedavõitu, mitte liiga uus, kuid tugev ja kulumata. Selle kuue vasakus hõlmas, küljetasku 
all oli vana õmblus lahti võetud ning suurte pistetega taas kinni õmmeldud. 

«Pole suurem asi töö!» sosistas vikont läbi hammaste. «Ka niit on värske ja pisted teistest 
suuremad ... Ei, Ellen pole sellel alal küll meister. Halb õmblejanna saaks temast, kurat 
võtaks!» 

Vikont kutsus Edward Mornsi enda juurde. 

«Paki see kuub sisse, Ned,» ütles ta noormehele. «Sõida mister Craigi juurde oma asjade 
järele ja ütle, et oled minu juures teenistuses. Kuna sa seal parajasti oled, anna ka see 
mereväekuub peremehele tagasi ja täna teda. Uuri Craigi käest välja, kas transpordilaev 
«Omega» on ära-sõiduvalmis. Ütle, et sulle saduldataks Hall. See saab nüüd sinu hobuseks. 
Tule kiiremini tagasi, Ned!» 

«Mööda Boltoni teed lähenes linnale halli kimli seljas ratsanik. Jahe sügistuul puhus ta 
vihmamantli hõlmad laiali. Ratsanik ajas hobust galoppi, ise oli ta kummardunud sadulaharja 
kohale ja kaabu kuni kulmudeni pähe 

surunud. Jõudnud kalurite eeslinna, hüppas ta hobuse seljast maha. sidus 
hobuse ühes hoovis kinni, tuli sealt juurviljaaedade vahele ning hiilis mööda 
tagahoove asula serval asuvasse majia. Kivijärsaku all vahutas meri. Vana 
kalavõrk oli riputatud majakese ette vaiadele. Noormees koputas maja 
külgmisele aknale. See ei avanenud kohe. Lõpuks vaatas vana iirlasest kalur 
õue. 

«Tahan osta makrelle.» sõnas noormees tasa. «Tänavu on halb püük,» 
urises vanamees. - «Siis võtan mõne teise kala.» 

Nende sõnade peale uks avanes. Pamp kaenla all, astus noormees majja. 
Ruugete juuste ja tohutute kätega volask jasünge vanaeit kummardusid 
tulijale vaikides. Vana peremees võttis sisemisest vaheseinast kaks lauda 
välja ja suure köögiahju taga avanes uks tillukesse kambrisse. 

«Mister 0'Gready, tooge kaks suuremat küünalt, nõel, triikraud ja käärid.» 
andis tuliia korralduse. «See kuub tuleb põhjalikult läbi uurida. Ega härra 
vikont ilmaasjata käskinud anda seda isiklikult Woodroe Craigile üle.» 

Saanud küünlad, silmitses noormees tähelepanelikult kuube ja märkas 
varsti õmblust vasaku hõlma voodris tflsku all. Mõne sekundiga oli õmblus 
ettevaatlikult lahti harutatud. Voodri alt võttis noormees valge linasest riidest 
lapi, mis oli «salakirja» taoliselt kokku õmmeldud. Peene pintsli abil oli lapi 
sisepoolele kantud veekindla värviga järgmine kiri: 


Kapten Burns, 

käesoleva kirja üleandja on saadetud teile appi. Kõik teie viimased kirjas loetletud 
isikud peavad üles lendama. Kõigepealt äsja Siniorgu saabunud lapselaps ja 
mõlemad abielupaarid M. ja W. Ärge segage indiaanlasi seda teostamast. Täitmisest 
kandke ette. 

Ch. 


Sõnad «üles lendama» ja «lapselaps» olid selles instruktsioonis eriti 
rõhutatud. 

«Too kiiresti paber ja sulg, OGready,» andis kalurite külaline käsu. 

Ta kopeeris kirja täpselt maha. Siis traageldati linasest riidest läkitus 
endisele kohale ning 0'Gready abikaasa taastas lahtiharutatud õmbluse. See 
õnnestus tal palju paremini kui leedi Ellenil. 

Koopia pani noormees ümbrikusse ja kirjutas järgmise ettekande: 

«Astusin sekretärina vikondi teenistusse. Mõne päeva pärast peab siit väljuma Yorktowni 
suunas transpordllaev «Omega» neljasaja saksa volontääriga Hessenist. Arvatavasti sõidab 
sama transpordilaevaga Woodre Craigi salaagent, et viia vikondi läkitus kellelegi kapten 
Burnsile. Agent suundub Siniorgu, mis asub sadakond miili Vincenne'ist mööda Hõbejõge 
ülespoole. Antud läkituse koopia on juurde lisatud. Agendi nime ei õnnestunud kindlaks teha. 
Samasugune käsk on saadetud ka Kaplinna, kuunari «Edu» kaptenile Giovanni Carraciolale. 
Mingisuguseid Sinioru koloniste ähvardab äärmine oht. Kui neid tuleb päästa, teatage, kuidas 
toimida. 

George Beangle, vabadusepoeg. 

«O'Greadv.» ütles noormees, «tänane öö on tormine, kuid pole midagi parata, teil mõlemal 
tuleb otsekohe sõita Belfasti vend Madgersoni juurde. Ettekanne on väga tähtis. See peab 
jõudma tema kätte ja siis Ameerikasse enne, kui Woodroe Craigi agendid sihtkohta saabuvad. 
Mul tuleb aga kiirustada. Pean jõudma selle kuuega Woodroe juurde ja siis kiiresti 
Chiensfieldi tagasi pöörduma.» 

«Patrick,» hüüdis vanamees oma poega, «sea pargas valmis. Tunni aja pärast väljume 
merele. Hakkame õhtust sööma, eit! Ütelge, mister Beangle ...» 

«Mister Morns,» parandas noormees teda. 

«Andestage, mister Morns, ega te ole saanud mingeid teateid oma venna Thomase kohta? 
Küll oli ta tore poiss, kahju temast!...» 

... Vikont Chiensfield kuulas ära oma noore sekretäri ettekande. 

«Ned, sa käisid Boltonis väga kiiresti ära, olen sinuga rahu!! Puhka nüüd ja ära lahku 
sammugi oma tornist, sõbrake! Võid koos mister Gernsiga maalida. Ma armastan, et mu 
inimesed oleksid mul alati käepärast!» 

Mõne päeva pärast sai vikont Woodroe Craigilt lühikese teate transpordilaeva «Omega» 
ärasõidu kohta. Laeva meeskonna koosseisus reisis Ameerikasse juuksur Frank Villiers. Ja 
kuu aega hiljem andis kuller vikondile Londonist saabunud kirja. Vikont tegi selle lahti, 
süngestus ja 
kutsus Mortoni. ! 

«Kurat võtaks,» sõnas Chiensfieldi peremees suures 

segaduses, «teate, meie Londoni agent Clanche kirjutab, et ei East Endi 
dokkides ega St. Bartholomew' hospidalis pole endist kaupmeest ja dokimeest 
Arved Mornsi kunagi arvel olnud ning tema pojast Edwardist pole samuti 
midagi teada ... Ka Londoni politseis neid isikuid ei tunta. Asi pole puhas! 
Võtke koos Craigiga see põrguline kirbule, Morton!» 


Viieteistkümnes peatükk MÄKKE VI IVAL TEEL 


1. 


Edward Morns seisis maalipuki ees. Chiensfieldis juba kuuendat aastat 
eluneva August Gernsi, maalikunstniku ja skulptori töötuba asus lossi 
külgtiivas pööningu all. See oli täis kipskujusid, lõuendeid, raamialuseid ja 
värvipotte. Toa parem nurk oli neist «kunstiharidustest» vaba ning 
drapeeritud siidi ja sametiga. Nurka valgustas kaunilt kahest veidi varjatud 
aknast sisenev hajutatud valgus. Juba kolmandat kuud poseeris leedi Ellen 
Righland mister Gernsile, kes maaljs vikontessi portreed. 

Ühe niisuguse seansi ajal palus vikondi uus sekretär meistrilt ja leedilt 
luba tuua oma maalipukk ka siia ning asuda tööle portree kallal. Mister 
August Gerns lubas väga vastumeelselt oma õpilasel pintslit kätte võtta: ta oli 
seniajani rangelt piiranud Nedi tegevust ainult joonistamisega, täiendades ja 
täiustades tema teadmisi perspektiivi ja anatoomia alal. Ta ise maalis tavalist, 
üsna detailset leedi Elleni «paraadportreed» tumedate toonide gammas. Pilt 
oli üle kuhjatud drapeeringu, kostüümi ja sisustuse elementidega ning kujutas 
endast korralikku, kuid üsna banaalset tööd. Ned Morns aga maalis leedit 
tema tavalises koduriietuses heleda sügismaastiku taustal, mis oli ennemini 
oletatav kui nähtav. Ta asetas maalil pearõhu vikontessi silmadele, huultele ja 
kätele. Need väljendasid nii selgelt võimuahnust, salakavalust ja julmust, et 
vikont istus tervelt pool tundi vaikides noore kunstniku maalipuki ees. 
Lõuendil nägi söör Frederic oma naise paljastatud hinge. See näis peaaegu 
näkku paisatud süüdistusena. 

Ned polnud veel jõudnud portreed lõpetada. Kuid vikont 

kartis, et lõplikul viimistlemisel võib kaduda imestamapanev sarnasus originaaliga ja 
laskis lõuendi lakiga katta, panna talle raam ümber ning oma ülemisse kabinetti seinale 
riputada, et kirjutuslaua tagant oleks pilt hästi nähtav. Küünlavalgel elustus portree veelgi. 
Näis, et rahutu leek peegeldub leedi jäiste silmaterade sügavuses. Talle endale portree ei 
meeldinud, kuid noore kunstniku ainulaadset talenti ja meisterlikkust tunnustasid kõik. 

Veidi aega enne ärasõitu fregatile «Windsor» palus vikont mister Gernsi oma kabinetti. 
Peanoogutusega osutas ta leedi portreele. 

«Ütelge, kus teie arvates on meie uus maalikunstnik õppinud?» küsis söör Frederic 
vanamehelt. «Ning kui palju aega võib ta õppinud olla?» 

«Ta räägib, et vähem kui neli aastat. Tema maalimisviis pärineb Itaaliast. Oma võtted on 
ta ühelt portreekunstnikult lihtsalt üle võtnud. Tal puudub õige akadeemiline kool, kuid võib 
täie kindlusega öelda, et tal on suur tulevik. Uskuge mind!» 

«Mister Gerns, mõningatel põhjustel pean ma vajalikuks, et see noormees oleks minu 
äraolekul mõne kuu jooksul teie pideva järelevalve all, kuid... õpilasele endale ei tohi see 
silma torgata. Ma ei soovi, et ta kõrvalistele isikutele pilte teeks... Püüdke temaga rohkem 
tegelda. Ma loodan, et see kohustus teid ei koorma?» 

«Mitte sugugi. Ta andub niisuguse õhinaga tööle! Teda on maalipukist ja etüüdidest raske 
eemale kiskuda!» 

Lugupeetud mister ei aimanud, et tema polnud ainuke Edward Momsi «hooldaja». Kaks 
isikut, kes olid saabunud lossi samal päeval, kaasas kirjake Woodroe Craigilt, esitlesid end 
vikondile kui mister Joyce ja mister Sleep ning said omanikult üheaegselt mõisa 
välisvalvuriteks määramisega veel mõned täiendavad instruktsioonid. 

... Ned seisis töötoas maalipuki ees. Ta visandas söega oma modelli, pealtnäha üsna 
lihtsameelse külapoisi Ben Hawkersi akti. Nooruki ülesandeks oli värske liha, piima ja 
linnuliha toimetamine lossi. Pärast konsulteerimist mister Joyce'i ja mister Sleepiga suunas 
vikont Ben Hawkersi isiklikult mõlema kunstniku käsutusse, kes olid juba ammu palunud 
luba valida endale teenrite hulgast modelli. 

Mister August Gerns heitis pilgu joonisele molbertil. 

«Te näete hästi valguse mängu ja olete õlalihaste elastsuse ilmekalt edasi andnud. Kuid 
vaadake, Ned, lihased on 

joonisel ilma kontideta. Ma ei tunne nende lihaste tuge, sealsamas aga 
vaadake, kui ilmekad on originaalil tema tugevad, puht saksi tõugu õlaluud. 
Pange joonis kõrvale, peame alustama luukerest. Siin on anatoomiaatlas. See 
on ainuke raamat, mida Rembrandt peale piibli luges! Võtke söepulk, kandke 
selle noormehe kehale tema kondid ning ehitage paberile tema luukere selles 
vabas istuvas poosis. Päikeselaik aga koristage õlalt ära ning ärge võtke 
tundide ajal kunagi appi odavaid efekte, mis võivad vaid harimatuid inimesi 
ja võhikuid rõõmustada.» 

Seni kui õpilane söega modellile ribikonte ja õlaliigeseid joonistas, jälgis 
Ben Hawkers hirmuga oma külgedele ja rinnale tekkivaid musti jooni. Vana 
meister oli aga nihutanud prillid laubale, ja hoidis noore kunstniku ees 
anatoomiaatlast. Härrased Thompson-junior ja Putterson, kes olid kutsumata 
töötuppa ilmunud, leidsid mõlemad meistrid selle tegevuse juurest. Nähes 
modelli nahale joonistatud kontuure, hüüatas Putterson ootamatusest. Ned 
kattis eesriidega alasti talupoisi džentelmenide silme eest ja vaatas küsivalt 

oma õpetajale otsa. See tundis ära mõlemad mehed ning päris üsna pahasel 
häälel nende külaskäigu eesmärki. 

«Minul ja mister Thompsonil oli vikondi juurde asja, kuid tuleb välja, et ta 
on iuba «Windsori» pardale sõitnud. Senikaua kui hobused natuke, puhkavad, 
lubage korraks teie viimaseid töid vaadata... Teil on uus abiline, mister 
Gerns?» 

«Jah, see on lossi uus ametnik ja minu noor õpilane. Lubage esitleda teile 
mister Edward Mornsi, härrased.» 

«Väga rõõmustav, Putterson, «Bolton-Panga» direktor... 00, milline 
suurepärane joonis! Te olete ju suur kunstnik, mister Morns! Ja see 
päikeselaik õlal on lihtsalt võrratu!» 

Mister Gerns heitis Nedile kurja pilgu, kuid viimane ei suutnud naeratust 
tagasi hoida. 

«Richard, härra Gerns, on pahane, see noormees aga naeratab minu 
komplimentide üle. Nähtavasti olen ma joonise hindamisel eksinud. Nojah, ma 
pole ju tõepoolest kunstitundja ...» 

Senikaua kui Putterson uuris joonist maalipukil, vaatas Richard Thompson 
tähelepanelikult noort kunstnikku. Edward Mornsi nägu meenutas talle 
ähmaselt üht tema noort kaitsealust... Too oli olnud samasugune sinisilma- 

line poiss... Kuid kes ta oli, missugusest protsessist pärines? 

«Mister Putterson,» sõnas Richard mõttes, «mulle tundub, et mister Mornsi näos on 
midagi tuttavat! Teate, ta sarnaneb peaaegu selle poisiga, kes töötas teie juures joo- 
nestajana ja hiljem osavõtu eest laevatehase süütamisest kohtusse sattus. Olin kohtus 
tema kaitsjaks, vaene poiss mõisteti õigeks... Kuidas ta nimi nüüd oligi?... Teil on ehk 
meeles, Putterson?» 

«Tema nimi oli Beangle, olgu ta neetud, George Beangle... Jah, peaaegu et mister 
Mornsil on kauge sarnasus selle logardiga... Palun vabandust, mister Morns!» 

Ned Morns kummardas vaikides. Hiljem aga, maalipuki ees askeldades, küsis ta 
ükskõiksel toonil, ilma et oleks dzentelmenide poole vaadanud: 

«Missugune saatus tabas siis toda poissi?» 

«Ei tea, mister Morns, kuid selle vastu tundis suurt huvi vanamees, kelle juures poiss 
oli elanud ja joonistamist õppinud. Olen unustanud tema nime,» ütles advokaat. 

Putterson ohkas sügavalt. 

«See oli mu vanemjoonestaja William Barlett, suurepärane laevaehituse spetsialist. 
Ta töötab ka praegu laevatehase kontoris. Tore vanamees... Kuidas ta küll seda kõlvatut 
Beanglel taga leinas. Poiss oli ju vanamehele peaaegu poja eest. Kuid ma ei või kuulda 
kõigi nende lurjuste nimesid, kes mu laevatehase hävitasid! Teie abiga, Richard, lasti 
George Beangle hiljem välja. Kõneldakse, et keegi kalur olevat talle järele tulnud ning 
pärast seda olevat poiss kadunud. Käigu nad kuradile! Ma põletaksin nad kõik 
põrgutules koos selle neetud Fernando Diaziga! Te rikkusite mu tuju, mister Thompson. 
Sõidame parem otsekohe koju!» 

«Meiegi oleme vist küllalt töötanud, Ned. Mine koju, Ben Hawkers,» ütles vana 
meister modellile, kes oli jõudnud eesriide taga juba rõivastuda. 

Talupoiss ronis külgepidi eesriide tagant välja ja lipsas üsna kiiresti minema. 
Mõlemad džentelmenid hakkasid hüvasti jätma. Richard astus veel kord maalipuki 
juurde ja küsis noorelt kunstnikult: 

«Mister Morns, tahaksin väga teilt üht... portreed tellida. Kas te oleksite nõus 
maalima imekaunist neidu... kõige paremat Boltonis?» 

«Kui mister Gerns lubab, siis suurima heameelega.» 
«Ei, mister Thompson, seda ei või ma Nedile lubada Härra vikont on talle kõrvaliste 
tellimuste täitmise keelanud.» 


«Väga kahju. Head aega, härrased.» 

Läbi töötoa akna, mis oli talvise vihma tõttu udune, nägi Ned Morns, kuidas 
Putterson ja Thompson tõlda istusid. Kuid ta ei näinud, kuidas üks kahest uuest 
lossivalvu-rist paar sõna Ben Hawkersiga vahetas ja tõllale järele jooksis. Mees sai 
sõiduki kätte just siis, kui see oli maanteele veeremas. Libitsevalt viisakal toonil, mis tegi 
igasuguse äraütlemise võimatuks, palus mees luba sadamasse sõita. Majaka tänaval 
hüppas ta kutsari heameeleks pukist maha ja suundus kiirustades «Vaala» trahteri 
poole. 

«See olete teie, Sleep?» silmitses taverni peremees teda teraselt. «On Chiensfieldis 
midagi lahti?» 

«Putterson ja Thompson vestlesid Edward Mornsiga. Ben Hawkers viibis selle 
juures. Poiss pole loll. Tal oli tähtsaid tähelepanekuid. Advokaat Richard Thompson lei- 
dis samuti, et Morns ja laevatehase noor joonestaja George Beangle on sarnased. 
Kahtlused leiavad justkui kinnitust. Hawkers oli tähele pannud, et Morns olevat 
võpatanud ja kohe kõrvale pöördunud. Tähendab, vanatädi Polly, Beangle'i kadunud 
ema naabrinna, on andnud meie kätte õige otsa, ilma et oleks seda ise aimanud! Missis 
«Barlett, vana joonestaja naine olevat talle selle välja lobisenud...» 


«Tean, Sleep, tean!» katkestas teda Woodroe Craig. «See kõik on ... v-väga huvitav!» 


Kaks rasket fregatti, «Windsor» ja «Wales», hiivasid Boltoni sadamas ankrud, 
väljusid Tiri merele, sõitsid ümber Cornwalli ranniku ja võtsid kursi Portsmouthi. 

Saja kahuriga varustatud kahetekiline «Windsor» purjetas ees. Kaptenisillal seisis 
kõrgetes saabastes ja Briti kuningliku laevastiku ohvitseri mundrisse riietunud vikont 
Chiensfield. «Wales» sõitis «Windsori» kiiluvees. Vikont oli mõlemad laevad ehitanud, 
üles taageldanud ja sisseseadega varustanud, et kinkida need tema majesteedile «Põhja- 
Briti Kaubakompanii» osanike poolt. Nüüd juhtis ta oma laeva, et ühineda kuningliku 
laevastiku peajõududega ... 

Vanem joonestaja mister William Barlett oli kummardunud laua kohale, kus ta 
uuris viiemastilise laeva suurt joonist. 

««Kuningas George III»,» pomises ta, «sarnaneb «Tiivulisega», kuid pole enam see 
«» Pole ehitatud nii, nagu meie vanad laevad mister Puttersoni tehastes! Kuid vaevalt et 
lähema kümne aasta jooksul võiks merel mõni «Tiivulisega» võistlema hakata. Veel 
kaks-kolm kuud ja ta on jälle nagu uus... ning heades kätes teeb veel imesid. Senini aga 
on tema arvel üle kümne põhjalastud laeva ja temal endal ei ühtegi tõsisemat vigastust, 
mida poleks saanud parandada. Positiivne bilanss!» 

Mister Harvey, endine laevameister ja nüüdne laevatehase juhataja, astus büroosse. 

«Vana! Mister Putterson palub teid Chiensfieldi. On mingi kiire asi. Kaless on teile 
juba järele saadetud. Pange aga joonised kõrvale ja riietuge soojemalt.» 

Kaless ja küüdimees ootasid värava ees. Kui mister Barlett oli istet võtnud, tõmbas 
tema naaber ohjadest ja kerge sõiduk hakkas kiiresti mööda jäätunud rõiduteed 
veerema. Maanteel hoidis Barleti naaber hobust tagasi ning laskis tal sammu minna. 

«Mister Barlett, lubage end esitleda: Sleep, šerifi-abi. Pean alistuma kurvale 
vajadusele ja teatama teile, et olete vangistatud.» 

Vanamees ajas ootamatusest silmad pärani ja tundis seljas ebameeldivaid 
külmajudinaid... Kõigest mõned kuud tagasi viibis tema katuse all kaks päeva üks kena 

noormees, kes kunagi minevikus oli olnud tema südamele üsna lähedane... Noormees oli 
hoiatanud, et ta varjab politsei eest oma tõelist nime... Ehk on poiss mõne teoga vahele 
jäänud? 

Kuid vanamees pidas õigemaks tõmmata kulmud kipra ja hakata kõnelema 
pahandatud toonil: 

«Miks viisite mind eksiarvamusele? Mulle näib, et oleksite võinud mind kontoris 
hoiatada! Kuuekümne aasta jooksul on see juhtum mu elus esmakordne.» 

«Kui saatus on seda ette määranud, siis ükskord sünnib see ikka esmakordselt,» 
rahustas teda mister Sleep. 

Kogu edasine teekond möödus vaikselt. Chiensfieldi värava ees võtsid tõlla vastu 
väravavaht ja uus «lossivalvur» mister Joyce. 

«Astuge siia, mister Barlett,» andis Sleep käsu, osuta- 

des keerdtrepile, mis viis lossi vasakusse torni. «Siin ootab teid meeldiv 
kohtumine vana tuttavaga.» Barlett toodi väikesesse võlvitud laega ümmargusse ppa. 
Neli kitsast võretatud akent olid kaetud tihedale sriietega. Mõned joonised 
kaunistasid krohvitud seinu, ual vedeles album pliiatsivisanditega. 

«Paluge mister Morns töötoast siia,» andis Sleep käsu oma abilisele Joyce'*le. 

Edward Morns nägi Barleti ehmunud nägu kohe, kui ta üle läve astus. 

«Suruge teineteisel kätt, mister Barlett ja mister Beangle,» lausus agent laulvalt 
õrna ja ühtlasi pahaendelise häälega. «Vanad sõbrad kohtuvad taas, kas pole nii, orge 
Beangle. Ja nüüd võtke vaevaks seletada, milleks oli teil tarvis väljamõeldud nime all 
lordi majja tungida.» 

Noormees heitis Barbtile kiire pilgu ja vastas muretult, ilma et tema juures oleks 
mingit segadust märgata: «Alister Thompson on mulle juba nädal aega tagasi 
kõnelnud sarnasusest kellegi Beangle'iga. See on ka teid eksiteele viinud. George 
Beangle'i nimi ja isik on mulle tundmatud.» 

Joyce, kummastki agendist auastmelt madalam, pöördus Barleti poole: 

«Kas te kinnitate, et noormees, kes teie ees seisab, pole keegi muu, kui teie 
endine õpilane. Ta pandi kunagi istuma osavõtu eest Boltoni laevatehase 
süütamisest?» 

Esiteks polnud minu õpilane süütamises kaasosaline ta vabastati varsti. 
Teiseks, ma tõepoolest märkan ningat sarnasust selle noormehe ja George 
Beangle'i vahel, kuid arvan, et see on täiesti juhuslik.» 

«Või nii? Järelikult, kui te just sellele noormehele oma ajas peavarju andsite, ei 
tundnud te temas oma õpilast ära?» 

«E-ei, ei tundnud ning kordan — olen veendunud selle sarnasuse juhuslikkuses.» 

«Ütelge, Barlett, kas te George ja Thomas Beangle'i ära tunneksite?» 

««Loomulikult tunneksin ma ära naise, kes käis igal nädalal minu juures oma poja 
järel. Ega te kavatse teda hauast välja kaevata?» 

«Ei, tema hauda pole mõtet lahti võtta. Kuid te ehk ütlete meile, kes on 
kujutatud sellel joonisel?» 

Nende sõnadega avas mister Joyce Edward Mornsi 

albumi. Justkui elava tädi Beangle'i nägu vaatas lehelt vastu. Joonist nähes mõistis 
Barlett, et vastu vaielda pole mingit mõtet. Ka Edward Morns lõi silmad maha. Mäng oli 
läbi... 

«Näete, mister Barlett, kui asjatud olid katsed seadust petta. Niisiis, te kinnitate, et 
andsite George Beangle?le peavarju, kui ta St. Christopher' hospidalist välja tuli?» 

Vanamees vaikis süngelt. 

«Asjatult tõrgute ja raskendate sellega oma süüd,» sõnas Sleep õpetlikult, «sest 
vaatamata keelule jutustas teie naine hiljuti Beangle'ide endisele naabrinnale tädi 
Pollyle, et George'i olevat teie majas näha olnud... Tädi Polly jagas seda uudist ka... 
mister Joyce'i abikaasaga ...» 

«Jätke vanamees rahule!» ütles noormees järsult. 

«Rahuldaksin meeleldi teie soovi, väga meeleldi, kuid mõningatel kaalutlustel arvan, 
et Boltoni kohtunik võib tunda huvi selle vastu, millise eesmärgiga võttis mister William 
Barlett osa lordi petmisest. Teil mõlemal tuleb jääda selle maja külalisteks, kuni vikont 
Chiensfield merereisilt tagasi pöördub, sest me ei kavatse tema teadmata juurdlust 
alustada... George Beangle, seaduse nimel, arreteerin teid!» 


2. 


Lord Arthur Stanford ärkas hämaras. Ta vaatas voodi eesriide tagant välja, nägi 
aknakatete taga hallikat hommikuvalgust ja talle meenus, et täna seisab ees raske päev. 
Chiensfieldist peab sõitma kohale tema kadunud venna endine naine Ellen. See on tema 
esimene külaskäik Donald-Corti pärast teistkordset abiellumist. Leedi Elleni uue mehe 
kohta levitati väga vastuolulisi kuuldusi, kuid isikud, kes tundsid mõnu vikondi kohta 
käivate kuulujuttude edasirääkimisest, tegid seda üha summutatuma häälega, sest 
suhete rikkumine Chiensfieldi omanikuga muutus järjest ohtlikumaks! See nimi oli juba 
omandanud kuul.suse väga kõrgetes sfäärides. Kuid vennanaine Ellen kirjutas, et tuleb 
üksinda, kuna söör Frederic on neil päevil merereisile asunud... 

Kogu raskus seisis selles, et vennanaise Elleni saatjaks oli end pakkunud mitte keegi 
muu kui söör Henry Bland- 

hill ning nüüd oli kahe vaenujalal seisva džentelmeni kohtumine tema majas vältimatu, 
sest söör Harry Hartly, krahv Ellsweak oli juba teist nädalat Donald-Corti külaliseks. 

Söõr Henry Blandhill oli lord Arthuri vana seltsimees, tema noorpõlve sõber, nüüd aga 
vikont Chiensfieldi hea naaber, ja nagu siin-seal kõneldi, tema naise liiga lähedane tuttav. 
Harry Hartly oli lord Arthurist umbes kaks-kümmend aastat noorem ning tema seltskonnas 
tundis ka lord Arthur end nooremana ja muretuna. Ta oli juba pea-aegu nõustunud oma 
külalise ettepanekuga sooritada Norrasse väike matk purjelaevaga, kui järsku 
vennanaise Elleni kiri tõmbas kõigele kriipsu peale. Sõita ära enne tema saabumist oleks 
olnud kohutavalt ebaviisakas... Kas söör Hartly on juba ärganud?» küsis lord Arthur 
kammerteenrilt, kes aitas tal riietuda. «Krahv on söögitoas. Hommikueineni on jäänud 
kuus minutit, milord.» 

Lord Arthuri abikaasa leedi Agnes, lahke ja suursugune daam pidas rangelt kinni 
peaaegu sõjaväelisest korrast perekonna söömaaegadel. Maja elas kella ja gongi järgi. 
«Täpsus — see on kuninglik viisakus.» armastas leedi Agnes korrata. Pistnud peegli ees 
kuldnõela oma uhkesse lipsu, vaatas lord Arthur nurgas kõrgel punasel kastil seisvale 
kellale ja läks täpselt, esimese gongilöögiga alla söögituppa. 

Tema viieteistkiimneaastane poeg Robert arutas noore Harry Hartlyga elavalt parimat 
kaitsemeetodit vehklemises hispaania petterünnaku vastu. Vehklemistunde võttis Robert 
nüüd prantsuse erukaptenilt, kes oli hiljaaegu pakkunud lord Arthurile oma teeneid tema 
poegade guvernöörina ja õpetajana. Mösjöö Legloit' soovitused olid laitmatud ning 
prantsuse erukapten jäi Donald-Corti. 

Leedi Agnes märkas mehe näost, et ta on veidi erutatud. Pärast hommikueinet, kui 
vehklemissaalist hakkas kostma rapiiride klirinat ja Roberti hasartseid hüiideid, teatas lord 
Arthur abikaasale vennanaise Elleni kirjast, üleeelmisel õhtul oli toonud kuller 

Wolveswoodist. «Ma pole kunagi Ellen Grahamit armastanud,» tunnistas leedi Agnes, 
«kuigi mul pole tõesti talle midagi ette heita. Sinu kartused näivad mulle aga täiesti 
asjatutena, olen väga rõõmus Henry tuleku üle ja võin sind veenda, et meie majas lepib ta 
krahviga ära. Harry hak- 

kab minu arvates Donald-Cortis juba igavust tundma. Olen isegi tänulik 
vennanaisele, et tema tulek lööb segamini teie pöörase sõidu Norrasse.» 

«Kuid ma palun sind ikkagi, Agnes, et sa ei laseks Harryt silmist. Mida tühisemad on 
vaenu põhjused, seda leppimatumad on vaenlased. Nad võistlevad tõepoolest igas asjas. 
Henry Blandhill mõtles hiljaaegu välja, et Calcexis asuvad põllumaad kuuluvad krahv 
Ellsweakile ebaseaduslikult ning ainult tema onul on õigus neile. Et aga Henry on selle 
onu ainuke pärija, siis kavatseb ta need maad kohtu teel advokaat Mortoni abiga kätte 
saada. Kui Harry Hartly nendest naeruväärsetest pretensioonidest kuulis, teatas ta, et 
ässitab koerad esimese kohturoti kallale, kes julgeb oma nina tema maavaldustesse 
pista. Ära unusta, et nad on võistlejad ka poliitilisel tandril: mõlemad on üles seadnud 
oma kandidatuurid meie ringkonna ainukesele kohale parlamendis ...» 

«Arthur,» ütles leedi Stanford, «ma olen valmis täitma sinu soovi ning jälgima 
Harryt ja Henryt nagu Argos kuid mõne päeva pärast naerate te kolmekesi sinu prae- 
guse kartuse üle. Juba kaks nädalat näen ma Harryt iga päev söögilauas, kuid seniajani 
pole tema suust veel tõsist sõna kuulnud. Raske on isegi ette kujutada, et Harry, see 
poiss, kes tunneb mõnu meie Roberti seltskonnast, kavatseb kõige lähemas tulevikus 
poliitilist tegevust alustada.» 

«Henry Blandhillil on rohkem ostetud hääli ja rohkem šansse asuda saadikutoolile. 
Mõistagi on tal ka küpsem mõistus. Ent kui Harry Hartlys on ärganud võitlusvaim, siis 
paneb ta loomulikult kaardile kõik, isegi oma söekae-vandused, et vastasest jagu saada. 
Hädaoht peitub nimelt tema nooruslikus tulisuses ... Muide, ma olen esimene, kes 
rõõmustab, kui sinu oletused täide lähevad ja džentelmenide juhusliku kohtumise 
tulemusena kustub absurdne vihavaen nende vahel.» 


Krahvide Stanfordide lossi päraniavatud väravast kihutas sisse ratsanikest saadetud 
tõld. Tõllavedrud, mis olid viiulivõtmetaoliselt kõveraks painutatud, kiigutasid sujuvalt 
pikergust sõidukikeret. Rataste mürin kajas kumedalt 

dalt Donald-Corti tohutul halvasti sillutatud õuel. Teener hüppas kiiresti tagumiste 
kõrgete rataste vahel asuvalt pukilt, jooksis ette ning aitas kutsaril peatada trepi ees kolme 
paari halle traavleid, kelle sarnasus tundus peaaegu ebaloomulikuna. 

Mõisa ülemteener ruttas külalistele vastu, kuid üks ratsanikest, pikakasvuline 
reisikuues džentelmen, oli juba jõudnud hobuse seljast maha hüpata ja kumera ukse avada. 
Eesratsutaja laskis astmelaua kiüresti alla. Toetuses pikakasvulise džentelmeni käele, astus 
leedi Ellen trepile. 

Kohalerutanud teenreil ei jäänud üle muud, kui tirida tõlla siigavusest välja kaks 
mahukat kohvrit, kolm mitmes suuruses kartongi, rusikasuuruse vinguva bullterjeri, kuhja 
pleede ja rätte ning ka tüseda toatüdruku Betsy. 

Vestibüülis aitas pikakasvuline džentelmen leedil võtta seljast kasuka — suursuguse, 
koheva, vene sooblitest ja peenimast atlassist peaaegu kaalutu eseme. Seejärel libistas 
vikontess õlult nugisenähkse heleroosa voodriga laia keebi, tundmata vähimatki huvi, kelle 
abivalmid käed selle lennult kinni püüavad. 

Donald-Corti seltskond oli just äsja lõpetanud traditsioonilise kellaviietee ia puhus 
kerget juttu, kui ülemteener teatas vikontess Chiensfieldi ja markii Henry Blandhilli 
saabumisest. 

Krahv Ellsweak süngestus ega lahkunud oma tugitoolist kaardilaua tagant, kus ta istus 
leedi Agnese vastas. Majaperemees ja mösjöö Legloit tõusid külalistele vastu. Ülemteener 
avas uksed pärani. Söör Henry Blandhill jäi lävele peatuma ja laskis leedi endast ette. 
Kallis reisi-kostüümis ja väike hermeliinmüts kuldjuustel, kerge külma tõttu veidi 
roosastunud ja eelseisva kohtumise tõttu erutatud, oli vikontess lihtsalt pimestavalt ilus. 
Harry Hartly jäi teda imestunud pilgul üksisilmi vaatama ja tõusis siis aeglaselt püsti. 
Henry Blandhill järgnes daamile, näol lahinguvalmis ilme. Mösjöö Legloit' nägu aga lausa 
hiilgas, kui ta kannad kokku lõi. Peites salajase rahutuse lahke naeratuse taha, surus lord 
Arthur söör Henry kätt. Siis tutvustas ta vennanaisele oma sõpra krahv Ellsweaki. Lõpuks 
tervitasid kaks vaenujalal seisvat džentelmeni teineteist lühikeste ülbete peanoogutustega. 

«Te saabusite meile kui tõeline Arhangelski talv või 

tsaarinna Katariina isiklikult,» naeratas lord Arthur. «Kaua te teel olite?» 

«Mu parim sõbratar, sõõr Henry abikaasa, keelitas mind väga kaua sellest sõidust 
loobuma. Ning tema see oligi, kes nõudis, et sõõr Henry saadaks mind mööda talviseid 
teid Donald-Corti... Kõneldakse, et reisimine pok praegusel ajal päris ohutu...» 

«Kahjuks on see tõsi,» kinnitas krahv Arthur. «Viimasel ajal on talupojad-rentnikud 
hakanud suurtel teedel riisuma. Maad on tarvis lammastele karjamaadeks, sest villa 
hinnad on väga kõrged. Need matsid aga arvavad, et oleme eluaeg sunnitud oma 
põllumaid neile rentima ega tohi enam isiklikke mõisaid oma äranägemise järgi 
korraldada ...» 

«Siin on tugevat mehekätt tarvis, söör Arthur! Minu abikaasal õnnestus saavutada 
rahukohtuniku otsus — puua kolm salakütti, kes tabati meie metsadest... Kuid reis oli 
suurepärane!» sädistas vikontess. «Minu abikaasa andis mulle saatjaks kaks 
ratsajäägrit, söör Henry võttis aga veel teenri kaasa.» 

Leedi Agnes märkas vikontessi jalas omapärase mustriga kaunistatud 
karusnahkseid saapakesi. 

«Kui toredad on need vene talvejalatsid!» hüüdis majaperenaine. «Tahaksin endale 
kangesti niisuguseid saapaid, nagu põhjas kantakse, meil Donald-Cortis on talvel nii 
külm... Need arvatavasti on ka Arhangelskist ostetud?» 

«Jah, muidugi, Jeffrey MacRayle, meie agent saadab meile tihtipeale vene 
karusnahku. Agnes, mul on teie ja söör Arthuri jaoks kaasas terve kohvritäis igasugust 
vene pudi-padi.» 

Seltskond läks laiali ning kogunes varsti jälle söögi-tuppa. Kuni külalised istet võtsid, 
jõudis leedi Agneõ sosistada mehele: 

«Vennanaine ja vikont tegid meile peaaegu kuninglikud kingitused. Tead, see «pudi- 
padi»... Ma olen lihtsalt rabatud. Sa pole mulle kunagi nii toredaid soobleid kinkinud, 
mu sõber. See meie uus sugulane on muinasjutuliselt rikas! Ja vennanaine pole veel 
kunagi niisugune kaunitar olnud ... Kas sa nägid tema briljante? Ta poleks neid uneski 
näinud, kui oleks seniajani olnud meie vaese George'i naine ...» 

Vaatamata pererahva püüdlustele laua ääres sundima- 

tut õhkkonda luua, võib-olla aga just nende püüdluste tõttu, möödus eine sunnitult. 
Mösjöö Legloit püüdis üsna ebaõnnestunult elustada vestlust teravmeelsusega, mida lord 
Arthur hindas «kasarmuhuumoriks». Pärast seda, kui prantslane oli avaldanud arvamust, 

et maailmas tasub elada vaid ilusa naise, puhtatõulise hobuse ja hea kahevõitluse pärast, 
tabas teda perenaise pahane pilk: ta taipas, et oli käitunud ebasobivalt ning muutus 
vaikseks. 

Kohvilauas ajas Harry Hartly kogemata ümber pokaali kreeka veiniga. Teener tõi teise 
klaasi ja kattis salvrätikuga kinni laialivalgunud punase pleki, mis sarnanes haavaga. 


3. 


Musta reisikuube riietatud tõmmu mees hüppas väikest kohvrit käes viibutades 
postitõlla astmelaualt maha «Valge Karu» võõrastemaja ees. Ta kõndis ümber Boltoni 
toomkiriku ning suundus sadamasse, vilistades prantsuse laulukest. Majaka tänaval jooksis 
mees mööda porist treppi üles väga ebamugava maia teisele korrusele, kus elas väga kirju 
seltskond. Poolpimedas koridoris põrkas ta kokku korteri perenaisega, kellelt oli üürinud 
kaks tänavapoolset tubä. 

«Oo, mister Alex Cramplow, lõpuks ometi olete koju jõudnud!» 

Perenaise tooni järgi võis oletada, et ta seda üürnikku soosib. Auväärne naine järgnes 
saabunule tema ruumidesse ja hakkas otsekohe pühkima lapiga tolmu, mis oli mister 
Crampflow' äraolekul kõigile esemetele langenud. 

«Tingimata keelan ülemistel üürnikel need metsikud tantsud ja jalgade trampimise ära. 
Näete, kõigile teie asjadele on varisenud krohvi, mister Crampflow... Viimase kahe kuu 
jooksul on teid peaaegu iga päev küsinud keegi mister Grimmles.» 

«Jah, ma jäin oma tagasitulekuga natuke hiliaks. Elad ainult üks kord, emand, ja mina 
tulen ju Pariisist... Kuis meie üürilistel läheb? Mida uut on kuulda?» 

«Kõik läheb endiselt, mister Crampflow. Ainult mister Frank Villiers asus kaks kuud 
tagasi pikale reisile. Ta on hea üürnik nagu teiegi. Mister Villiers palkas end trans- 
pordilaevale «Omega» ning läks Ameerikasse sõdima ...» 

«Hea küll, tänan teid uudiste eest, emand. Saatke oma 

poiss korraks siia, kaminasse tuleks tuli teha ... Jookse «Vaala» trahterisse,» ütles 
üüriline perenaise noorele teenrile, «ning telli mister Craigilt rummi ja kaneeli groki 
jaoks. Saatku ta mulle need oma käskjalaga siia.» 

Kui kõik mister Crampflow' tellitud asjad olid laual, nõudis ta perenaiselt suhkrut ja 
tulist vett ning asus ise jooki valmistama. Kui perenaine tulise veega tuppa astus, 
kortsutas üüriline hooletult trahterist saadud arve ning viskas selle kaminasse. 
Perenaine läks mister Crampflow'le lõunat valmistama. 

«Woodroe lahkub harva oma leti tagant,» pomises mister Crampflow. «Täna kutsub 
ta kella kuueks oma mugavasse majja. Wensley ja Grimmles tulevad ka sinna. Mis siis 
ikka, nad on täitsa poisid. Nähtavasti on vanamehel minu jaoks midagi asjalikku. Ilma 
tõelise tööta on ilmaelu igav!» 


Richard Thompson saatis oma viimase kliendi ära, käskis vanemametnikul Jenkinsil 
riputada kontori sissekäigu kohale sildi «Suletud» ja lukustada uksed. Oli novembrikuu 
laupäev ning advokaadil olid kõik eeldused veeta õhtuooolik mõnusalt. 

«Kolm on alati minu õnnenumber olnud,» kõneles ta, pöördudes vaskalusel seisva 
marmorist Mercuriuse poole. «Las ma pühin sult hüvastijätuks tolmu, lendav 
jumalasaadik ja kaubanduse soosija! Täna, mu armas jumalus, tahaksin omada sinu 
tiivulisi sandaale! Süda ütleb ette, et täna on minu elu suurpäev. Minu armas kadunud 
isa oleks kõigest hingest kiitnud heaks oma Richardi kolmanda valitu. Ja tema... Oh, 

ta silmad kõnelevad nii selgelt, et ta ootab vaid mu otsustavat sõna! Ja täna saab see 
sõna öeldud!» 

Samal õhtul viibis mister Thomas Netter:, Boltoni tollivalitsuse ülema perekond 
samuti ooteärevuses. Kõigi pilgud olid suunatud vanemale tütrele miss Lucyle, kahe- 
kümne nelja aastasele neiule, kes armastas kurbi luuletusi, kalapüüki ja teravate 
värtsidega kastmeid. Kannatamatus, tolliametniku majakeses oli ka arusaadav, sest 
mister Thompson oli paljutähendavalt palunud luba laupäevaseks tähtsaks 
jutuajamiseks Lucy ja tema isaga. 

Isegi rooma jumala tiivuliste sandaalideta tormas advokaat ülima kiirusega koju 
ning kostitas teel sünget 

Fletcherit naljatlevate muksudega selga. Ning see, haistes võimalust saada mõnesugust 
lisatasu klaasikese veini jaoks, sundis ruuget mära üha kiiremale jooksule. . Suure 
pahameelega nägi mister Thompson kodus riidenagis kellegi musta mantlit. Väikeses 
võõrastetoas istus tundmatu mees moodsas pariisi kuues, peas väga lühikese patsiga 
parukas ja jalas mustad sukad. Kliendi ülbe . nägu jättis Richardile otsekohe ebameeldiva 
mulje. Ta leatas otsustavalt, et kuni esmaspäevani ei võta kedagi yaštu, ja astus kabinetti, 
saadetuna igivanast Francisest. 

«Söör, see inimene ootab teid juba terve tunni ning ütleb, et võtate ta tingimata vastu, 
kui teada saate, mis asi on teda teie juurde toonud. Ta olevat Edinburghist.» Advokaat 
heitis pilgu kellale. Teda oodati kella üheksaks, praegu oli kell pool kaheksa. Selleks 
ülipidulikuks puhuks sobivad riided oli Francis juba varem diivanile laotanud. 

«Palun,» ümatas ta ning tundmatu astus kabinetti. «Kellega on mul au?» 

«Minu nimi on Philip. Ma olen skvair Netteri, Tranchberrys asuva «Vaikse Rahu» 
mõisa omaniku inimene. Olge nii lahke ja võtke kirjake vastu.» Tranchberry mõis kuulus 
Lucy eakale lastetule onule. «Te pole siis Edinburghist?» 

«Ei sugugi. Olen Edinburghis sündinud, kuid teenin Tranchberrys. Kirjake on ühelt 
naisterahvalt...» 

Nende sõnade juures venis tema nägu eemaletõukavaks naeratuseks. 

Richard haaras lõhnastatud roosa ümbriku, mis oli kinni pitseeritud lendava tuvi 
kujulise õhukese liibukesega. Advokaat rebis läbitikitud, kolmest küljest korralikult 
kleebitud ääre lahti ning luges järgmisi ridu: 


«Armas mister Richard, 


selle kirja annab Teile üle Philip, minu onu teener. Ta tuli meile Tranchberryst järele, 
kuna vaene onuke on suremas. Me peame koos isa ja emaga otsekohe sinna sõitma. 

Kui Teie, armas sõber, soovite kiiresti meid selles suures mures lohutada ning testamendi 
avamise juures viibida, sõitke palun Tranchberrysse. Me asusime teele üüritõllas seitsmendal 
õhtutunnil, võib-olla jõuaksite meile kerge tõllaga järele. Kui olete otsustanud sõita (isa oleks 
Teile samuti väga 

tänulik abi eest paberite sorteerimisel), palun võtke Philip endaga kaasa. 
Tele Lucy.» 


Mister Thompson vaatas kahetsusega diivanile laotatud paraadülikonda. Vist on 
sobivam sõita igapäevases ülikonnas ... Ta pööras end kõrvale, suudles kiiresti miss 
Lucy allkirja ja peitis kirja rinnale. 

«Kutsuge Fletcher!» hüüdis ta teenrile. «Kas ema on oma ruumides?» 

«Proua on heategeva seltsi istungil. Ta käskis endale hobused kella üheksaks järele 
saata.» 

«Fletcher, rakendage mõlemad hobused kerge sõiduvankri ette. Me sõidame 
Tranchberrysse. Ütelge Dollyle, et ta tooks ema üüritõllas ära, ja andke talle edasi, et 
mind kutsuti kiires korras linnast vä!ja. Vaevalt jõuan ma enne esmaspäeva tagasi. Kas 
teil ei ole hobuseid, Philip?» 

«Saabusin siia postitõllaga. Kui lubate, võtan nüüd teie sõidukis endale koha sisse.» 

«Hea küll, võite sõita minuga. Missuguses olukorras jätsite haige maha?» 

«00, ta oli juba täiesti meelemärkuseta! Kogu vasak pool on halvatud. Arvatavasti 
on ta hing praegu juba taevastesse kõrgustesse lennanud, rahu olgu temaga. Ta oli hea 
isand!» 

«On see tõsi, et teie teedel pole päris rahulik?» 

«Sulatõsi! Kui palju, anna jumal andeks, on teedel neid matsidest mõrvareid 
siginenud! Riisuvad, tapavad härraseid! Süütavad mõisaid põlema!» 

«Kas te oskate relva käsitseda, Philip?» 

«Just nii, oleme välja õpetatud. Olen isegi juhtunud püstolist tulistama ...» 

Mister Thompson võttis laua alt tolmunud kastist paar roostetanud püstolit, diivani 
seljatoe tagant aga valatud vaskkäepidemega mõõga. Kadunud mister William oli oma 
nooruspäevil kandnud seda paraadmundri juurde. Tera oli veidi painutatud ning relv 
oleks vaevalt tänava varga-poisilegi austust sisendanud. Siis tõmbas advokaat soojad, 
karusnahaga vooderdatud saapad jalga, mähkis end talvemantiisse, pani pähe kapuutsi 
ja andis Tranchberry teenrile käsu vankrisse istuda. Kabinetist väljumisel viskas see 
advokaadi laua alla korvi mõned kortsutatud paberilipakad. 

Köögitüdruk vaatas kaugenevale sõidukile järele ja koristas siis puutumata 
lõunasõöginõud laualt. 


Põõsaste ja puude kontuurid sulasid talveõhtu sinkias-hallis hämaruses ühte. Esimene 
lumi oli maha tulnud ja vankrirattad muutsid selle maanteel poriseks lörtsiks. Ent 
kraavides ja põõsaste all valendasid tumedal külmunud maapinnal lumelaigud. Taevas oli 
selginenud ning taevakütt Orion seisis teemantmõõgaga kolmetähelisel vööl otse metsa 
kohal. 

Lähenes juba kesköö, kui oja koolme ääres jäid kaks teelist peatuma. Nad olid kogu 
vahemaa Boltoni äärelinnast kuni selle kohani jalgsi tulnud ega olnud teel ühessegi kõrtsi 
sisse astunud. Mõlemad olid riietatud lihtsate põllutööliste kuubedesse ja mütsidesse, käes 
olid neil rasked vemblad, kuid nende jutust võis järeldada, et tegemist on linlastega. 

«See on see koht, Wensley,» ütles vanem mees ringi vaadates. «Ümberringi terve miili 
ulatuses on puha mets. Alex on hea paigakese valinud.» 

«Kas Calcexi kallas on siit kaugel?» küsis tema kaaslane. «Praegu on natuke pime, et 
võõras metsas õiget suunda leida. Oleks pidanud valges siia tulema.» 

«Alex seletas inuüe kõik. Oja suubub Calcexi, arvatavasti seal põõsaste taga... Ma 
lähen vaatan...» 

Vanem mees hüppas üle kraavi ja kadus võsasse. Tema kaaslane jalutas aeglaselt koolme 
juurde; oma vembla oli ta asetanud vastu puutiive. Raagus okste vahel mus- 

tendasid varesepesad ja paistis nõrgalt põhjapoolsete tähtkujude helk. Grimmles ei tulnud 
nüpea tagasi. 

«Pimedavõitu, kurat võtaks!» pomises Wensley. «Ei eralda hobuste tõugu ega vankri 
värvi. Kui ainult ei eksiks...» 

Ta kergitas kalevist mütsi kõrvaklappi — müts istus nii sügavasti peas, et ulatus 
kõrvade kohalt ja tagant peaaegu õlgadeni — ning kuulatas. Läheduses ragisesid 
vahetevahel oksad Grimmlesi jalge all. Iga sahin kostis 
selgesti kuivas külmas õhus ja tekitas kaugeid vastukajasid. 

«Ruuge mära ja hall ruun, ülestõstetud kattega kollane vanker. Kutsar ja kaks sõitjat. 
Alex peab istuma paremal pool. Kui hobused jõuavad ojani, peab ta hüüdma: «Söör, 

hobused kardavad vett!...» Tungida kallale otsekohe, kui 

hobused läbivad koolme ja hakkavad minema ülesmäge... Ahhaa, seal ongi juba 
kabjaplaginat kuulda!» 

Tasase vilega kutsus Wensley Grimmlesi tagasi. See astus üle kraavis oleva 
lumehunniku. 

«Jõe keskpaik on jäävaba ja vool üsna kiire. Kalda ääres on õhuke jääkirme, mis 
inimest vaevalt kannab... Miks sa vilistasid?» 

«Sõidavad ... Kuuled?» 

Wensley ja Grimmles hiilisid koolme läheduses kasvavate puude taha. Mõlemad 
panid vemblad valmis ja kobasid kuubede alla peidetud nugade käepidemeid. 

Teekäänu tagant ilmus sõiduk nähtavale. Pingutades silmi, eraldas Grimmles, et 
vasakpoolne hobune on parempoolsest tumedam. Enne koolmele laskumist vähendasid 
hobused oma kiiret traavi. 

«Söör, hobused kardavad vett!» kõlas parempoolse sõitja kõle hääl, kuid kutsar 
andis hobustele piitsa ja hüüdis: «He-ei, kaamelid!» 

Kostis sulpsatus, raudrataste ragin ojakese kivisel põhjal ning kapjade alt hakkasid 
lendama külmanud savi kamakad: hobused olid sõiduki toonud juba tõusukohale. 
Grimmles jooksis edasi ja tahtis hobustele vemblaga virutada. Hobused tormasid 
paremale, vanker jäi keset teed seisma ja kutsar kukkus pukist alla. 

«Hei, neetud ländlord, anna raha siia!» hakkas Wensley möirgama, ilmudes puude 
tagant nähtavale. 

Järsku hüppas parempoolne sõitja püsti ja haaras taskust raudpommi. Ta viibutas 
seda ja ... lõi oma teekaaslasele pähe. Mees vajus kui kott astmelauale. Kohalerutanud 
Wensley virutas talle veel vemblaga. 

Grimmles ja Wensley vedasid laiba põõsastesse. Alex Crampflow raputas jahmunud 
kutsarit turjast. See lamas esiratta juures vigastatuna ja hirmust lõdisedes. Hobused, 
kelle jalad olid ohjadesse takerdunud, rebisid end paigast. Crampflow hüppas vandudes 
kõrvale. Karjudes ja ropendades haaras ta ohjad pihku. 

«Aidake mind ometi, kuradivärdjad,» kähistas ta oma auväärsetele kompanjonidele, 
«muidu on ka Fletcheril lõpp! Need kuradima lojused ei taha paigal püsida! Fletcher, 
olgu mu vari neetud, rooma vähemalt ratastest eemale!» 

Ähkides ronis kutsar kraavi ja tõusis neljakäpakile. Ta nägu oli hirmust viltu. 

Ara karda. Fletcher! Roni aga metsa, tee väike ring, pärast tule jälle maanteele välja 
ja hakka kiirustamata Tranchberry poole astuma. Ära unusta, mida ja mismoodi pead 
sa šerifi-abile seletama.» 

«Olete mind liiga palju mudinud, poisid,» sõnas kutsar pingutusega, ronides kraavist 
välja. «Mu ihul pole enam ühki tervet kohta ...» 

«Mine, mine, korista end kiiremini siit! Meil tuleb veel uke tööd teha.» 

Aga kuidas siis hobustega jääb?» küsis Fletcher aralt. Hobused rakendame ilma 
sinutagi lahti ja lähme ratsa Boltonisse tagasi. Ära kaota aega. Fletcher, ja sul on kuni 
hauani hommikul, lõunal ja õhtul klaas viskit kindlustatud!» 


418 266 


4. 

Järgmisel hommikul pärast Donald-Corti saabumist is leedi Ellen üsna varakult 
ja asus viivitamatult OMA TüAleti kallale. Istudes peegli ees, kuulatas ta tähelepaneKU 
majas kostvaid hommikusi helisid. Niipea kui vehklemissaalist kuuldusid sagedased, 
kuid mitte tugevad löögid, kutsus leedi sosinal oma toatüdruku. 

«Mine uuri välja, kus on Blandhill,» andis ta OMA asendamatule soosikule käsu. 

Betsy kadus, tuli siis tagasi ja veenis daami, et söör Harry polevat oma toast veel 
väljunud. 

Värske nagu hommikutuul, riietatud meeldiva lihtsusega ja kammitud nii 
oskuslikult, nagu oleks loodus ise, inimkäte puudutuseta, tema soengu loonud, läks leedi 
Ellen ALLA. Keset vehklemissaali võitlesid vaikides Harry Hartly ja mösjöö Legloit. 
Võrgud kaitsesid meeste nägusid, nahkkindad hoidsid käsi torgete eest. 

«Ega ma teid sega, härrased? Missugune õnnetus, et jumal on mu naiseks loonud! 
Armastan kõige rohkem MAAILMAS jahti, võidusõitu merel, kuid see kõik on minu jaoks 
pooleldi keelatud vili! Andke mulle rapiir, mösjöö Legloit, ma tahan katsuda, mitu 
sekundit suudan ma Oxfordi esimesele vehklejale vastu panna. Suvatsege end kaitsta, 
krahv!» 

Oma imestuseks pidi krahv õige pea veenduma, et tal tegemist üsna tugeva 
vastasega. Kauni amatsooni esimesed 

rünnakud juhtis ta naljatades kõrvale, ent kui daami rapiiri ots oli kolmel korral 
tema õlga ja rinda puudutanud, viskas mees võrkmaski kõrvale ja hakkas end 
hoolikamalt kaitsma. Võitlustuhinas ei märganud krahv, millal tema mõõgalt kaitsetupp 
maha kukkus. 

«Milord,» ütles Legloit naljatades, «teil on tõenäoliselt tugev vastane. Katsetage 
hispaania võtet.» 

Krahv, kes oli lasknud end kaasa kiskuda, järgis mentori nõuannet, pettis oma 
vastast valerünnakuga, painutas randme kõveraks ja andis välkkiire löögi. Leedi kar- 
jatas tasakesi ja pillas oma rapiiri. Tema vasakust õlast veidi allpool ilmus nähtavale 
punane vereplekk. Vikontess ehmus, kahvatas ja erutatud krahv Ellsweak haaras tal 
ümbert kinni. 

«Kuidas see juhtus?» hüüdis Robert. «Mu jumal, teie rapiiril puudub tupp, Harry! 
Mileedi, te olete haavatud?» 

Sel hetkel ilmus Henry Blandhill uksele. 

«See on lihtsalt kriimustus,» sõnas vikontess, kuid ta huuled olid kahvatunud ja 
värisesid. «See-eest säilitan ma nüüd kogu eluks jälje kohtumisest Oxfordi parima vehk- 
lejaga! Tänan teid, krahv!» 

Toetudes endiselt oma vastase käele ja heitmata sealjuures söör Henryle ainsatki 
pilku, väljus vikontess saalist. Vihast keev söör Henry jäi lävele seisma, krahv Ellsweak 
aga saatis daami tema toani. Uksel vaatas leedi Ellen noormehele õrnalt otsa ia sosistas: 

«Lubage, et peate end mõistlikult ülal, kui see hull võtab nõuks hakata minu kaitsjat 
mängima. Kõiges olen süüdi üksnes mina ja kellelgi peale minu abikaasa pole õigust...» 

Siinkohal hakkas vikontessi pea ringi käima, ta taarus ja toetas hetkeks oma käe 
kavaleri õlale. Järgmise! hetkel kadus haavatud amatsoon ukse taha. Oma valgel šabool 
märkas Harry imetillukest niisket punast plekki... Hämmeldatuna ja joobununa astus 
ta mööda koridori edasi, märkamata midagi enda ees. Trepi juures kohtus ta näost 
näkku Henry Blandhilliga. 

«Kas te suvatseksite meie kohtumise aja ja koha suhtes kokku leppida?» küsis söör 
Henry ülbel toonil. 

«Olen igal ajal teie teenistuses,» heitis krahv hooletult, näidates kogu oma 
välimusega, et kohatu džentelmen kujutab endast kõige tähtsusetumat ja tühisemat 
takistust tema teel. 

«Piimahabe!» Raevust lämbudes sisistas söör Henry selle sõna läbi hammaste, haaras 
krahvil õlast, pööras ta näoga enda poole ja riivas glasseekinnastega, mida ta käes hoidis, 
kergelt oma võistleja nina. Džentelmenide keeles tähendas see täisväärtuslikku ja 
kõrvulukustavat kõrvakiilu. Krahv hakkas möirgama kui haavatud metskult ja sööstis 
solvajale kallale. Ent justkui maa alt kerkinud mösjöö Legloit suutis raevunud vastased 
lahutada. 

Juba tunni aja pärast eraldusid krahv Ellsweaki sekundant mösjöö Charles Legloit ja 
markii Blandhilli sekundant noor Robert Stanford raamatukogusaali neutraalsele pinnale ning 
töötasid suurima saladuskatte all välja kahevõitluse tingimused, nähes ette kõik abinõud, et 
maja reputatsiooni mitte riivata ja ülla leedi nimele mitte varju heita. Kahevõitluse kohaks 
valiti metsasalu Shrewsbury lähedal. Mõlema vastase soovil andsid nende sekundandid — 
noor Robert ja mösjöö Legloit vandetõotuse, et ükskõik milline võitluse lõpp ka oleks, kusagil 
ja ühelgi tingimusel ei mainita leedi Elleni nime. 

Sel ajal proovis leedi Ellen mitte just väikese rahutusega väga avara kaelusega 
õhtutualetti. Oma kurvastuseks veendus ta, et kolmnurkne haav on kleidi väljalõikest kõr- 
gemal. See rikkus täiesti vikontessi tuju ja mõtteis needis ta kõigest hingest kohmakat krahvi. 
Kuuldes gongi, siirdus ta alla hommikusöögile. Perenaise löökidest laiguliste põskede ja 
pisarais silmadega toatüdruk jäi üksinda. 

«Te olete täna kahvatu, mu armas,» võttis leedi Agnes ta vastu. Krahvinna, nagu kõik 
daamid, kes on kriitilisest east üle astunud, ammutas sellelaadilistest kaastundlikest 
tähelepanekutest noorte naiste juures tõeliselt kristlikku rõõmu. «Kas te magasite pärast reisi 
hästi?» 

«Mind piinasid kohutavad painajalikud unenäod. Nägin (hirmsaid vemmaldega talumehi 
ja verd. See on meie eilse kõneluse tagajärg. Olen ju nii vastuvõtlik!» 

Lord Arthur tegi hommikuse postiga Boltonist toodud lehe lahti. Leht kandis eelmise 
esmaspäeva daatumit. 

«Mu jumal.» hüüdis majaperemees, kui oli silmad üle pealkirjade libistanud, «missugune 
õnnetus! Boltoni läheduses hukkus nende lurjuste käe läbi ... Te nägite prohvetlikku unenägu, 
vennanaine! Ei, edasi ei või ma enam. kannatada! Katkestan puhkuse, et parlamendis läbi 
suruda seadus nende neetud matside kohta!» 

«Kes on hukkunud, Arthur?» küsisid mõlemad leedid ühel häälel. 

«Richard Thompson, meie kena noor advokaat...» 

Leedi Ellen võpatas... «Oo, Freddy, sa oled tõesti hirmus vastane... Veel üks sinule 
vaenulik inimene on langenud... Ja nüüd, kui õnnestub need tülli ajada...» 

«Lugege kõvasti, Arthur,» palus vikontess vaikselt. «Või ei, andke mulle ajaleht 
ning... andestage mulle, härrased ... Ma lähen üles oma tuppa. See... on nii hirmus.. 
» 

Seltskond lõpetas vaikides hommikueine. Kõik teadsid, et leedi oli kunagi olnud 
hukkunud advokaadiga kihlatud, ja langetasid pead naise leina ees. 

Pärast hommikueinet asus lord Arthur oma kabinetis Londoni ajalehti läbi vaatama. 
Neis kirjutati kahe uue Boltoni fregati «Windsor» ja «Wales» Portsmouthi saabumisest. 

Laevad olid jõudnud sinna just merejõudude ülevaatuse ajaks ja tema kuninglik kõrgus 
austas neid oma külaskäiguga. Kuningas George III autasustas vikont Chiensfieldi ja 
kaapri «Tiivuline» hiilgava kangelasteo üht osavõtjat — kapten Blackwoodi kõrgete 
ordenitega. Vikont Chiensfieldile osutati au saata tema kõrgus Portsmouthist 
Londonisse, kus ta võttis osa admiraliteedi lordide istungist ja oli pikemal audientsil 
kuninga juures. Seejärel ülendati vikont kontradnirali auastmesse ja ta väljus viiest 
laevast koosneva eskaadriga merele, olles tõstnud oma vimpli fregatil «Windsor». 

«Vikont teeb kiiresti karjääri,» tähendas lord Arthur ja pani lehed kõrvale. «Kui 
tema kahel võistlejal poleks otsustavat ülekaalu, võiks ta mõne aja pärast saada minu 
naabriks parlamendis.» 


Leedi Ellen unustas vahejuhtumi vehklemissaalis ja isegi oma haava, nii väga oli ta 
ajalehesõnumist rabatud. Ta kutsus Betsy, käskis tal pisarad pühkida, ukse lukustada ja 
sõnumi valjusti ette lugeda. Betsy, kes tihtipeale uinutas oma perenaist romaanide 
ettelugemisega, lõi «Boltoni Teataja» lahti ja luges: 

RÖÖVLITE KALLALETUNG KUNINGLIKULE ADVOKAADILE MR. RICHARD 
THOMPSON ON LANGENUD MAANTEE-RIISUJATE OHVRIKS Eile, pühapäeva 
koidikul märkas Boltonist Tranchberrysse sõitev kaupmees Edinburghi maanteel vigastatud 
sõiduvankrit. 

Härmatanud roht ja kerge lumi, mis oli just eelmisel õhtul maha sadanud, säilitasid kahe laiba vedamise 
jälgi. Laibad olid lohistatud läbi põõsaste Calcexi järsule kaldale. 

Senikaua kui kaupmees uuris öise juhtumi paika, saabusid Tranchberryst šerifi-abi ja konstaabel, sest 
hommikut oli nende juurde ilmunud advokaat Thompsoni kutsar Arnold Fletcher ja teatanud, et tundmatud 
talumehed-riisujad olid sõidukile kallale tunginud ja reisijad tapnud. Fletcher ise, keda riisujad olid tugevasti 
peksnud, jäi siiski ellu ja jõudis suuri vaevu Tranchberrysse. 

Fletcher seletas, et mr. Thompsoni reisi eesmärk oli talle teadmata. Eelmisel õhtul olevat advokaadi 
juurde ilmunud üki tema tuttavaid Edinburghist — Philip Prace ning andnud mr. Thompsonile üle kirja, mis 
oli teda väga erutanud. Pärast seda suundusid nad mõlemad Edinburghi, kuid olid mr. Thompsoni 
perekonnale jätnud sõna, et nad sõidavad Tranchberrysse. Fletcheri nähes tapeti mõlemad reisijad kaigastega 
ja laibad visati jõkke. 

Selle päeva õhtuks avastas politsei energiliste jõupingutuste tagajärjel kalda jää alt ühe laiba, mis oli 
kännu külge kinni jäänud. Uppunus tunti ära mr. Thompson. Tema Edinburghi teekaaslase laipa pole senini 
leitud, sest tugev veevool on selle arvatavasti kaugele kandnud, kuid must verejälgedega mantel ja kübar, 
mille voodril on kiri «Philip Prace», tõmmati veest välja. Äraaetud ja jõuetud hobused leiti poole miili 
kauguselt Boltonist, Arvatavasti on riisujad sõitnud röövitud hobustega linna. Fletcheri tunnistuse järgi on 
kuriteo toime pannud viis-kuus röövlit. Seda tõestavad ka politsei andmed. 

Viimasel tunnil on saabunud uusi teateid, mis teevad selle vahejuhtumi veelgi mõistatuslikumaks. On 
kindlaks tehtud, et mr. Thompson olevat kavatsenud Inglismaalt lahkuda. Toimetuse käsutuses on võrdlemisi 
huvitavaid täiendavaid materjale, mis aga kuni juurdluse lõpetamiseni ei kuulu avaldamisele.» 

«Monitor», mis ilmub teisipäeviti, oli jõudnud trükkida vaid väga lühikese 
informatsiooni advokaadi matuste hta. Torkas silma, et matustest polnud osa võtnud ei 
linnapea ega kohtunik, samuti teised Boltoni ametiisikud auväärsed elanikud. Sõnumi toon oli 
erakordselt kuiv. Vikontess saatis Betsy ära ja viskas ajalehed kõrvale, mõte Richardi 
hirmsast surmast pani ta võbisema: «Öö metsas ... Kaikaga pähe... Jäine vesi... Prr!» Uks 
tõmmati praokile. Lävel seisis Henry Blandhill. 


429 


Vikontess naeratas õrnalt, ja nagu väike tüdruk sirutas talle käed vastu. Mees sulges 
ukse ja surus jäiselt läbi hammaste: 

«Ellen, ma tulin hüvasti jätma. Olukord nõuab minu lahkumist.» 

«Te lahkute minust, mu sõber?» Vikontessi toon muutus. «Olgu pealegi, sõidan siis 
üksinda Chiensfieldi tagasi. Loodan, et isegi haavatud õlaga ja ara teenijas-konnaga 
osutun ma röövlitega kohtumisel õnnelikumaks kui advokaat Thompson. Hüvasti, 
söör!» 

Kaks tundi hiljem jättis Henry Blandhill hüvasti ka pererahvaga. Roberti vanemad 
lubasid noormehel saata markiid Shrewsburyni. Järgmise päeva hommikul sulgusid 
Donald-Corti väravad ka krahv Harry Hartly järel. Mösjöö Legloit palus lord Arthurilt 
samuti luba saata krahvi Shrewsburyni, kust ta pidi Robertiga koos tagasi pöörduma. 


5. 


Boltoni peakohtunik ja linnapea mister Hugh Buttler oli just äsja ära kuulanud 
poütseiagent Sleepi aruande. Kohtunik istus oma tugitoolis, riietatud musta tresšidega 
ülikonda. Tema kohtunikuparukas ilutses puualusel, kapiuksel aga rippus talaar, mis 
ootas ärapanemist. 

«Richard Thompson tundus meile juba ammu kahtlasena,» urises kohtunik kurjalt. 
«Saime järjest uusi paljastavaid materjale tema kohta. Näidake mulle seda sedelit, mis 
leiti tema korvist laua alt.» 

Sleep asetas kohtuniku ette paberilehe, kuhu oli kleebitud kirjatükid. 
Politseiametniku hoolsad käed olid need silunud ja kokku liiminud. Nüüd võis suurema 
vaevata lugeda: 


«Mr. Th, 

selle kirja esitaja, keda arvatavasti mäletate 73. aasta järgi, teatab teile suusõnaliselt meie läbikukkumise 
üksikasjadest. George Beangle on Chiensfieldis paljastatud. Edinburghi gruppi ähvardab oht. Iga tund on kallis. 
Püiidke otsekohe kehale sõita, kuid hoidke seda saladuses. Kui te ei saa isiklikult tulla, saatke instruktsioonid mr. 
Philip Prace'iga.- Kui kõik ebaõnnestub, kolige Iirimaale ja sealt Prantsusmaale. Peavarju leiate Nantes”is. 

Teie edinburglased.» 

«See sedel heidab valgust paljudele asjadele,» ütles kohtunik. «Ta kõneleb tumedatest 
sidemetest Šoti vande-selts !aste ning nende iirlastest ja prantslastest abiliste-vahel. 
MacRayle'j riisumise niidid viivad Thompsoni uurde. Tema korteris toimepandud 
läbiotsimise tagajärgi leiti suur hulk keelatud kuritegelikke raamatuid. On leitud kirju 
Ameerikast kelleltki skvair Murraylt. On kirju ka deserteerunud meremehelt Edward 
Wantilt... Vandeseltslased suunasid vikondi majja selle Beangle'i, keda nad seniajani olid 
kusagil varjanud. Järelikult nii tulekahju laevatehases, ludiitide mäss kui ka šotlaste 
vandenõu on kõik ühe salajase ahela lülid. Vandeseltslastel eesotsas Thompsoniga olid 
kurjad kavatsused kogu Põhja krahvkonna ja tema väljapaistvaima tegelase vikont 
Chiensfieldi suhtes.» 


«Kuid Thompsoni tapmine?» 

«See on jumala karistus kurjasepitsejale! Suundudes salaja Edinburghi, et, nagu 
tõendab see sedel, sealt välismaale põgeneda, langes Thompson öösel mässuliste talu- 
poegade jõugu ohvriks. Lurjuste abimees sai kurjategijate käe läbi ise kannatada. Nii 
juhtub päris sageli!... Uurige välja, Sleep, mis kära see on seal seina taga.» 

Serifi-abi väljus toast, kuid mõne hetke pärast ta lihtsalt tormas tuppa tagasi. 

«Milord,» sõnas ta vaevaliselt, «hirmus uudis! Shrewsburyst on tulnud teade...» 

«Vaikige, Sleep!» katkestas kohtunik teda vihaselt. «Shrewsbury pole enam meie 
ringkond ja meile jätkub küllalt omadestki hirmsatest uudistest. Võõraste hädade pärast 
ärritumine on tervisele kahjulik!... Noh, mida siis Shrewsburyst teatatakse?» 

Kohtunik kuulas šerifi-abi jutu ära ja tema nägu muutus. Needusi pomisedes tõmbas ta 
käigul sooja mantli õlule ja tormas linnavalitsuse hoonest oma tõlla poole. 


Shrewsburyst mõne müli kaugusel asuval lagendikul tehti viimaseid ettevalmistusi 
duelliks. Tingimused olid väga karmid. Nelja džentelmeni hobused, kes olid seotu] puude 
külge künkajalamil, närisid ahnelt paljaid oksi. Künka tipust avanes suurepärane vaade. 
Hommik oli külm, tihe härmatis kattis kolletama löönud rohtu, mille võitlejate jalad olid 
maadligi tampinud. 

Söör Henry Blandhill pani esimesse rinnakusse kogu 

oma viha jõu. Ta oli neljakümneaastane, kaks korda lahingutest osa võtnud ja 
nooruses nii mõnigi kord tuntud duellantide püstolitorude ees seisnud. 

Tema-raske käepidemega mõ5k hakkas sähvima nagu välk ja krahv Ellsweak, kes 
oli maailmas elanud peaaegu kaks korda vähem kui tema kogenud vastane, oli sunnitud 
taganema. Markii mõ6k oli tema rinda puudutanud ja veri särgi pitsid punaseks 
värvinud. 

Kahevõitluse reeglid lubasid vastastel teineteisest eemalduda, kuid Harry Hartly 
raputas kangekaelselt pead ning, pareerides raevukaid hoope, riivas mõõgaga oma 
vaenlase õlga. Söör Henry viha kasvas veelgi. Ta muutus tasakaalutuks. 

«Hispaania võte!» kuulis ta võõra sekundandi häält ja, petterünnakut tagasi lüües, 
libises veidi samblal. Samal hetkel liikus krahv Ellsweak oma pikkadel jalgadel, 
painutas kogu kere ettepoole ja tema mõõga ots tungis vastase kurku. 

Viieteistkümneaastane Robert Stanford ei suutnud hirmsat vaatepilti välja 
kannatada. Poisi põlved nõtkusid ja nagu juurtelt raiutud noor puu varises ta sügavas 
minestuses maha. 

Äkitselt lähenes krahv Ellsweakile, kes polnud jõudnud veel hinge tagasi tõmmata, 
tema ... omaenda sekundant! Märgates prantslase käes paljastatud mõõka, astus Harry 
Hartly segaduses sammu tagasi. 

«Kaitske end, krahv,» sisistas mösjöö Legloit, «Blandhilli aadliveri nõuab 
kättemaksu!» 

«Te olete hulluks läinud, härra Legloit! Hoolitsege oma kasvandiku eest. Vaene poiss 
lamab meelemärkuseta. Ta tuleb teadvusele tuua... Pidage ometi, kurat võtaks!... Ah te 
tungite ikka kallale? Siis hoidke end, mösjöö, ning, jumal näeb, ma pole mitte teie surma 
tahtnud!» 

Prantslane, kel mõningad instruktsioonid olid hästi meeles, pidas antud hetke nende 
täitmiseks kõige sobivamaks: ainuke tunnistaja on minestanud, Ellsweak aga eelmise 
võitluse tagajärjel jõuetu ja tõsiseks vastupanuks vaevalt võimelinel. .. 

Taas kõlisesid ristatud mõõgad ning uus võitlus hakkas keema, nii et sädemed lausa 
lendasid. Ent prantslane pidi pea veenduma, et ta oli oma väsinud kaaslast 

alahinnanud: ei möödunud paari minutitki, kui krahv oma endisele sekundandile 
haava lõi. 

Haav polnud surmav, kuid verd voolas ohtrasti. Mõist-ärnata prantslase salajasi 
kavatsusi ja kirjutades tema äkilise riinnaku lihtsa ägeduse arvele, hakkas Harryl iema 
vastasest kahju ja ta juhtis oma käe kõrvale. Just seda liigutust oli mösjöö Legloit oodanud 
-.. Tema mõõk välgatas ning tungis reetlikult krahv Ellsweaki rinda. Tapetu varises maha, 
kuid prantslane oli verekaotuse 'tagajärjel samuti nõrgaks jäänud: ta tuikus mõned sam- 
mud kõrvale ja vajus meelemärkusetult säbrusele samblale. 

Juba lähenes päike loojangule, kui vana talunaine, kes varastas kroonumetsast hagu, 
kuulis kaeblikku hirnumist ja märkas nelja uhket hobust, kes olid künkajalamil puude 
külge seotud. Ta tuli lähemale, heitis pilgu lagendikule ja tardus ehmatusest. Samblal 
lebasid kaks surnukeha, mõõgad kangestunud kätes. Lumehelbeid langes vaikselt verega 
määrdunud pitsidele. Põõsastele heidetud kuubedel ja kübaratel oli näha tresse, rohkeid 
sulgi ja ilustusi. 

Veriste laipade kõrval lamas teadvusetult ilus noormees, veidi kaugemal oigas vaikselt 
veel üks mees, kes oli langenud kuivanud samblale kummuli: ta oli paremast puusast 
haavatud. Kui vanaeit tema kohale kummardus, tuli mees meelemärkusele ja sosistas: 

«Saada siia tohter, emake, ja teadusta siinsele krahvile ning piiskopile.» 

Tund hiljem toodi Inglismaa kahe suursuguse aadliku laibad ja haavatud prantslane, 
mösjöö Charles Legloit sõjaväevankriga Shrewsbury lossi. Sinna toodi ka kahvatu 
vapustatud noormees, kes hädavaevalt jalul püsis. Samaaegselt kihutasid mööda 
Shrewsburyst väljuvat kolme teed ratsakullerid. Nad viisid kurva teate Solleys-holmi, 
Donald-Corti ja Wolveswoodi lossidesse. 


Mõösjöö Legloit paranes väga kiiresti. Tervendav meditsiin taastas erukapteni jõu 
selleks, et tõsta ta haigevoodist süüpinki. Kohus toimus Shrewsburys. Saalis viibisid mõned 
aadlikud lähemast ringkonnast. Nende hulgas oli ka üheksakümneaastane markii söör 
John Blandhill. Ta leinas oma poega Henryt, kelle jäänused asusid perekonna 
hauakambris kohal, mille vanamees oli endale varunud. Seletust saatusliku kahevõitluse 
üksikasjade 

kohta andis süüalune prantslane Legloit ja tunnistajana Shrewsbury trahteripidaja. 

Ilmnes, et Shrewsbury lähedal oli Henry Blandhilii hobune jala väänanud ja see 
tühine asjaolu oli sundinud teda ja Robertit teeäärses trahteris peatuse tegema. 
Järgmisel hommikul saabus samasse trahterisse krahv Ellsweak ja mösjöö Legloit. See 
ammust ajast vaenujalal seisvate džentelmenide juhuslik kohtumine osutus saatuslikuks. 
Kui söör Arthuri juures külas viibides olid nad endid veel tagasi hoidnud, siis siin ei 
taltsutanud neid enam ükski vägi. Trahteripidaja kuulis, kuidas džentelmenid olid 
hakanud vaidlema õiguste üle mingisugustele põllumaadele ning krahv Ellsweak oli söör 
Blandhilii raskesti solvanud. Kui noor Robert Stanford ja mösjöö trahterisaali ilmusid, 
olid mõlemad aadlikud juba ägedas võitlushoos. Vastased lahutati ning Robert ja 
mösjöö Legloit püüdsid vaenlasi lepitada, öeldes otsustavalt ära mõlema palvest võtta 
endale sekundandi ülesanded. Kahtlustades, et tüli võib lõppeda kahevõitlusega ilma 
sekun-dantideta, oli mösjöö Legloit asunud jälitama mõlemaid džentelmene, kes olid 
ratsa suundunud metsas asuva künka poole. Ka prantslane oli ratsutanud künkale ja 
jõudnud sinna parajasti selleks ajaks, kui vastased olid mõõgad paljastanud. 

Mösjöö Legloit palus džentelmene mõistlikud olla, kuid raevunud krahv Ellsweak lõi 
teda mõõgaga. Pärast seda oli vaene mösjöö nagu surnu maha kukkunud ega näinud 
enam, kuidas džentelmenid teineteisele surmavad haavad lõid ja hinge heitsid. Mösjöö 
Legloit' järel oli ka Robert Stanford läinud džentelmene otsima. Nähes lahinguvälja 
verist vaatepilti, kaotanud noormees vapustusest meelemärkuse ja šerif oli ta 
teadvusetuna üles korjanud. Kohus ei pidanud vajalikuks teda jälitusasjadega koor- 
mata. Viimane oli saavutatud arvatavasti tänu krahv Arthuri vahelesegamisele. 

Võimude ees kahevõitluse ettevalmistustööde varjamise eest mõisteti erukapten 
kohtu poolt kaheks kuuks vangi. Sellele pidi järgnema väljasaatmine Inglismaalt. Pärast 
kohtuotsuse väljakuulutamist noogutas mösjöö Legloit hüvastijätuks lord Arthurile. 
Seejärel viidi ta saalist välja. Aadlitõldadest ja tõuhobustest koosnev väike korteež 
lahkus samal tunnil Shrewsburyst ning sõitis mööda kolme maanteed laiali. 

6. 


Kett vajus kolinal läbi klüüsi ja neli kuud kestnud phinguretkelt võidurikkalt naasnud 
admiralifregatt «Windsor» jäi Boltoni reidile ankrusse. Kontradmiral Righlandi eskaader 
oli Kanada rannikul purustanud mässavate kolonistide ja nende prantslastest liitlaste 
üheksa laeva. Sama, ainult viiest lahingulaevast koosnev eskaader oli koduteel vallutanud 
kaks Prantsuse laeva, mis vedasid laadungit kindral Washingtoni armeele. Kontradmiral 
Righland pöördus tagasi Portsmouthi, ilma et oleks ühtki oma laeva kaotanud, seevastu oli 
ta vallutanud ja põhja lasknud üksteist vaenlase laeva, veeväljasurvega kolmkümmend 

tuhat tonni. Kontradmiral ise oli vasakust jalast haavatud ja viidi kanderaamiga 
Londonisse, kus ta pidi retke tulemustest ette kandma. 

Tema majesteet autasustas kangelast ordeniga, tõstis vikondi laevastikuadmirali 
seisusesse ja väljendas oma rahulolu valimiste tulemuste üle Põhja krahvkonnas. Kahe 
kandidaadi mõttetu surma tõttu asus selle krahvkonna deputaaditoolile väärikaim aadlik — 
vikont Chiensfield. Kuningas andis «Windsori» uuele komandörile käsu juhtida fregatt 
Boltonisse, et toimetada sinna haavatud admiral ja värske deputaat. 

Boltoni elanikud, kelleni oli juba jõudnud teade kuulsa kaasmaalase naasmisest, 
kuulsid kolmekümnenda märtsi koidikul saja ühe kogupauguga antud «Windsori» suur- 
tükisaluuti. Lippudega kaunistatud kaile oli admirali-kaatri vastuvõtuks rivistatud auvalve. 
Tohutu rahvahulk aga ujutas kogu kaldapealse üle. 

Admiral vikont Chiensfield astus longates kaile ja sammus piki auvalvet suure vapiga 
kaunistatud tõlla poole; vapil oli puhkava lõvi kujutis ja sõnad «Et pacem bellum finit» '. 
Linnapea, garnisoni komandant ja kõik kõrged ametnikud saatsid kuulsat boltonlast 
aupaklikult. 

Vikondi abikaasa, erutatud ja õnnelik, ootas teda tõllas. Vaevalt oli selle uks kinni 
langenud, kui kaks õrna kätt põimusid mehe kaela ümber, puudutades admirali-mundri 
kullaga tikitud kraed. Pärast esimesi suudlusi vaatasid mees ja naine teineteisele silma. 


! «Rahu kroonib sõja» (lad. k.). 

«Tead, ka mina olen selles sõjas haavata saanud,» sosistas naine uhkusega. «Ma olin 
sinule kindel, mu kuldjuukseline näkineid,» vastas abikaasa. 


Peremehe võiduka saabumise puhul pidutses kogu Chiensfield. Suurepärane 
ilutulestik jättis varju kuu- ja tähtede sära. Lossisaalides mürtsus muusika, hõljusid 
suled, kahises siid, helkis kalliskividega ülepuistatud samet, ja atlass. Alumistel 
terrassidel pidasid pidu isegi talumehed, rentnikud ja teenrid. 

Vastu ööd, kui kogu Chiensfieldi ümbruses polnud võimalik ühtki sirgelt kõndivat 
inimest kohata, astus vikont oma ülemise korruse kabinetti. Woodroe Craig, kes oli 
peremeest siin juba üle kahe tunni oodanud, kergitas end oma jalatompudel. 

«Istu ja joo, Woodroe,» ütles admiral. «Tõid sa need kolm kohale?» 

«Nad on all, puhvetitaguses toas. Parem, kui nad end rahva hulgas ei näita.» Vikont 
andis kammerteenrile käsu juhatada kolm meest salatoast üles. 

Grimmles ja Wensley astusid aralt sisse. Nad jäid häbelikult lävele seisma, 
tammudes jalalt jalale. Alex Crampflow, pitside, lintide ja pannaldega ehitud, astus 
ettepoole ja naeratas jultunult. Ta oli veidi joobnud. 

«Noh, tublid poisid,» hakkas vikont kõnelema, pööramata tähelepanu Crampflow' 
katsetele kättpidi teretada, «olen teiega rahul. Üks madu suri teie kanna all. Teil on 
kuldsed käed, mister Crampflow.» (Nende sõnade juures loobusid «kuldsed käed» oma 
katsetest ning peitsid end selja taha.) «Te hakkate mister Craigi kompanjoniks. Saate 
«Valges Karus» korteri ja esindusliku naise oma valiku järgi. Teie, Grimmles ja 
Wensley, võtke need tšekid ja puhake kuu aega! Pärast seda lähete Ameerikasse kapten 
Burnsi käsutusse. Kui Carraciola selleks ajaks Kaplinnast ka sinna jõuab, saab Burns 
hea abiväe. Seal, Siniorus, ei tule teil puudus tööst... vastavalt erialadele. March,..saatke 
džentelmenid. välja... Sina, «vana»,» pöördus vikont «Vaala» omaniku poole, «saad 
oma viissada naela ja «Valge Karu» võõrastemaja. Homme hakkad seal käsutama nagu 
täielik peremees. Nüüd jääb ainult see tubli poiss Legloit välja päästa. Ma tahan ta 
Shrewsburyst 

Boltonisse tuua ning panna istuma Beangle'i kongi; võib-olla lobiseb see avameelsuse 
hetkel midagi välja. Beangle'i sisikond pole veel päris selge. Ta pettis teid mõlemaid 
Giuseppe'iga.» 

«Jah, Beangle'i isik on meile veel päris tume. Tema noorem vend oli seotud Fernandoga. 
Ega ometi niidid Madgersoni juurde vii?» 

«Sa talitasid õigesti, Woodroe, et juhtisid politsei valejälgedele. Las need härrased 
kujutlevad, et Beangle oli thompsoni ja müütiliste šoti vandenõulaste agent. Neil päevil 
mõistab kohus Beangle'i kümneks aastaks vangi. Selleks ajaks jõuame välja nuhkida, mida ta 
Fernando kohta teab, ja nuputame, mis temaga teha. Teda puruks litsuda pole kunagi hilja, 
aga ehk läheb meil seda poissi veel tarvis. Hoolitse, Woodroe, Fletcheri eest. Las ta joob enda 
kiiremini hulluks. Ametnik Jenkins on aga kasulik inimene. Käekirja teeb ta meisterlikult 
järele. ..» 

Võimukalt ja nõudlikult kostis lossivärava tagant pasunahääl. Vikont katkestas vestluse 
Craigiga ja andis käsu välja uurida, kes on kohale saabunud. 

«Kuninglik kuller Londonist,» teatas kammerteener kogeldes. 

Vikont ruttas alumistesse saalidesse. Teade kuningliku kulleri saabumisest levis kiiresti 
üle kogu maja. Kooridel vaikis muusika, paarid läksnd laiali ja segunesid seinte ääres seisvate 
pealtvaatajatega. Kuningliku kaardiväe ohvitser, saadetuna kahest kaardiväelasest, astus saali. 
Ta heitis kogu seltskonnale uuriva pilgu ja, tundes peremeest admiralimundri järgi, suundus 
kiiresti tema poole, hoides käes ümbrikku viie suure sinisest kirjalakist pitseriga. Vikont võttis 
saadetise vastu ja surus kulleri kätt. 

Lõbutsemist ei jätkatud senikaua, kui kabinetti siirdunud admiral kuninglikku käskkirja 
luges. Mõne minuti pärast pöördus kabinetti kutsutud majordoomus saali ja sosistas mõned 
sõnad kapellmeistrile. Majordoomuse nägu säras. Külalised hakkasid rõõmsalt sagima, 
oodates häid uudiseid. 

Majordoomus astus kahe kroonlühtriga valgustatud saali keskele, koputas oma kepiga 
vastu põrandat ning teatas kõvasti ja pidulikult: 

«Tema kuningliku kõrguse tahtel on meie peremehele. Briti parlamendi saadikule, 
laevastikuadmiral Frederic 

Righlandile, vikont Chiensfieldile omistatud Boltoni krahvi ja Inglismaa peeri tiitel. 
Chiensfieldi isiklikule vapile lisandub siitpeale ka Boltoni vapp. Tema kuninglik kõrgus 
suvatses teatada lord Chiensfieldile seda rõõmsat uudist isikliku kirjaga, et ta jõuaks osa 
võtta lähemal ajal toimuvast parlamendi istungist!» 

Samal hetkel läks saaliuks valla ja lord Chiensfield, Inglismaa uus peer ja Boltoni 
krahv, astus oma lonkaval kõnnakul saali. Kõrvulukustav orkestritušš mürises talle 
vastu, tervitused ja käteplagin kostsid igast nurgast ning Chiensfieldi maja kõigis 
saalides algas taas lõbus-pidutsemine. 

Pärast keskööd astus viinast, edust ja kõrgetest austusavaldustest erutatud lord 
Chiensfield oma ülemise korruse kabinetti. Sealt viis klaasuks välja väikesele pool- 
varjatud rõdule. Pargis kustutati juba illuminatsiöoni-laternaid. Märtsikuu taevas säras 
läbi okaspuude ja pärnade raagus okste. Ukse-eesriiete vahelt tungiv valgusvihk langes 
lumele, mis oli pargipuude oksad kergelt kohevaks muutnud. 

Leopard Grelli avas mundri ja hingas ahnelt niisket õhku. Lumehelbed, suured ja 
sulgjad, libisesid kergelt läbi kitsa valgusjoa. Jõe ja metsatuka taga mustendas kün- 
gasterivi. Sealt algasid naabermõisa Wolveswoodi maad... 

Ning kõrgel küngasterivi kohal, otse Giacomo Grelli pilkude ees seisis taevalaotusel 
kütt Orioni kuju, teemant-mõ5k kolmetähelisel vööl. 

Kuueteistkümnes peatükk MISTER 0' HEARY ÕPPETUNNID 


1. 


Bernardito kattis pea kapuutsiga ja tungis läbi metsa-padriku edasi. Vihm peksis 
vastu puulehti ja pani ojade pruunika vee vahutama. Vana korsaar nägi, kuidas tema 
ees jooksva koera selg läbiligunemisest järjest tumenes ja hallikasruuge toon peaaegu 
mustaks muutus. 

Bernardito tundis saarel kõiki radu nii hästi, et võis 

kinnisilmi kõige ohtlikemates paikades liikuda. Noormeheliku kergusega hüppas ta 
üle ojade ja astus libedatele kividele. Mugavad toorparknahast saapad, niisugused nagu 
neid endale hispaania mägikarjused õmblevad, kaitsesid Bernardito jalgu teravate 
okaste eest. Looklev mägirada tõi ta metsapadrikust piiratud abaja kaldale. Põõsa 
tagant heitis ta põgusa pilgu tühjale veekogule, mille pinnal oli näha madalaid 
ähvardavaid vahuharju. Laevakella oie, madal ja veniv, veeres jälle üle saare: 
kivinukkide taga, mis moodustasid abaja värava, oli hukkumas tundmatu laev. 
Bernardito laskus jooksusammul lahe vasakule kaldale. Oli juba päris valge, kuid 
vihmalinik varjutas kauguse. Karneero hakkas esimesena mööda järsku nõlva ronima, 
kuid kütt kutsus koera vilega tagasi ja võttis ta rihma otsa. Karneero karv oli püsti: 
koer oli haistnud võõraste tundmatute inimeste lähedust. 

Saarlane jõudis neeme tippu ja piilus kivide tagant ettevaatlikult välja. Paistis, nagu 
tõmbaksid vihmajoad silmapiirile viltusi halle jooni. Merel, vahuste veevallide kohal, 
kõikusid laevamastid. Ärevusest jäi vanal kaptenil hing kinni. Tuul peksis taglast 
paljastel raadel, mis sarnanesid mustakstõmbunud ristidega... Kaks laeva võitlesid 
tormiga inimtühja saare vetes. Bernardito tegi silma järgi kindlaks, et mõlemad 
kuunarid on ehitatud võrdlemisi hiljaaegu, kuid olid maha sõitnud rohkem kui ühe 
tuhande miili. Nad mõlemad olid veest kõrgel väljas, poolmustunud punane süvisejoori 

vilkus ühtelugu lainete kohal: tähendab, laevade trümmid olid tühjad või sisaldasid 
kerget laadungit. Korsaar tõmbas taskust kokkupandava pikksilma. Lähema kuunari 
vöörilt võis lugeda: ««Dorothea». Boltoni sadam». Vahemaa selle kuunarini ei ületanud 
kahte kaabeltaud. Eemal, veidi paremai, oli läbi paduvihma ähmaselt näha teist, veidi 
suurema veeväljasurvega laeva. Mõlemal laeva1 olid ankrud põhjas ja nad - 
signaliseerisid teineteisele laevakellade ja pasunatega. Lähema kuunari kaptenisillal ja 
tekil eraldas Bernardito vihmakuubedes ja süüdvestrites inimesi. 

««Dorothea», Bolton,» pomises korsaar. «Näib, et see Grelli laev. Bolton on. tema 
residents ja Dorothea — tema kallima nimi... Ära urise, Karneero, ja ära »aja 
hambaid irevile. Leopardile tuleb vaikselt kallale tungida 

ja võtta ta ühe silmapilgu vältel surmahaardesse... Nähtavasti teavad tema kaptenid 
abajasse viivast väinast, kuid ei tunne siinseid tuuli, sest muidu oleksid nad kaljudest 
eemale hoidnud. Laevade ankruketid ei pea vastu, või muidu pole ma ühesilmaline 
Bernardito! Ahaa, Karneero, nad püüavad paati alla lasta, et väina uurida ... Vaevalt 
see neil õnnestub!» 

Vööris asuv paat lasti viltuvajunud sillalt alla, kuid ta jõudis, ahter ees, veepinnale 
ning läks otsekohe ümber. Laine paiskas ta vastu parrast, kõik pingid vajusid vette ja 
varsti kadus ka paat vee alla. 

Sügistorm aina tugevnes. Ankruketid krigisesid metalselt pollarite taga. Kõrge laine 
tõstis kuunari harjale, ankrukett purunes ja kuunar pöördus küljega kalda poole. 
Kapten raputas sillal seistes raevukalt rusikaid. Salkkond vahimadruseid jooksis vööri 
ankruvintsi poole. Meeskonna hulgas nägi Bernardito umbes kuut poolalasti neegrit 
ning habemikku madrust peaaegu šokolaadpruuni palja ülakehaga. Valgesse araabia 
riietusega sarnanevasse burnusesse mähitud naine seisis kastellil. 

Kasvava tuule ja lainete survel liikus kuunar ranna poole. Hetkel, kui madrused 
seadsid varuankrut vetteheitmiseks valmis, tõstis järgmine laine kuunari õhku ja pais- 
kas ta kaljude suunas. Tüürimees laskis rooliratta lahti ja kuunar, jäänud juhtimiseta, 
jooksis hooga kaldast kõige kaugemal asuvale karile, mida vee all polnud peaaegu näha. 

Mõlemad mastid varisesid ettepoole ning pidid vööri ankruvintsi juures askeldava 
meeskonna peaaegu puruks litsuma. Mustahabemeline madrus hüppas üle parda, tema 
kannul viskusid vette ka neegrid. Kaljude jalamil kobrutas vesi; tuul tõstis veepritsmeid 
peaaegu neeme tippu. Lainetega heideldes ujus mustahabemeline külili, hoides suunda 
mitte otse kaldale, vaid poolviltu, väina suudme suunas. Naine valges, kes seisis kastellil, 
märkas nähtavasti veepinnal ujuja pead. See lehvitas talle käega ... 

Kõik järgnevad sündmused toimusid peaaegu ühe hetke jooksul. Kapten, pikajalgne 
kõhn mees, hüppas sillalt alla, haaras reelingust ja kahmas püstoli kätte. Torust lendas 
välja suitsupilveke, kuid pauku ei kostnud, sest tuul hajutas selle. Kapten sihtis 
mustahabemelist ujujat. Kuid metskassi väledusega tormas naine laskja juurde, lõi talle 
parda küljest lahtitulnud lauaga pähe ja hüppas 

vette. Ta burnus jäi reelingule rippuma. Bernardito märkas vaid naise lühikest 
valget tuunikat, mis välgatas õhus. Mustahabemeline oli juba naise kõrval. Tuul, mis 
veeretas laineid väina poole, abistas põgenikku. 

Kapten ja tema abiline hakkasid tulistama, kuid suur laine tõstis vigase kuunari 
karilt ja kandis selle otse ran-nakaljude poole. Neegrid, kes olid põgenemiseks teise 
suuna valinud, kaugenesid piki rannikut ja laevakere varjas nad Bernardito silme 
eest. 

Nüüd koondus kogu tähelepanu hukkuvale laevale. Kuunari vöör tõusis ja paiskus 
kariderivile neeme ees. Järgmine veeväli kattis laeva tervenisti. Seejärel kerkisid 

veepinnale murdunud mastid rebenenud ja sassis taglasega. Laine uus hoop paiskas 
vigastatud laeva .suure hooga üle kariderea kaljusele kaldale... Kuunar vajus küljele 
ja tema kiil tuli nähtavale. Tumedal laevakerel, just nagu tagaaetava põdra külgedel 
rippusid vahutupsud. Veerevad lained lõpetasid laevakere lammutamise. Kauguses 
välkusid hetkeks kuue ujuva neegri pead ning siis varjas neemenukk nad täielikult. 
Ka valged ujujad olid Bernardito silmist kadunud, nähtavasti olid nad jõudnud väina. 

Purunenud laevateki alt ilmusid nähtavale kümned kräsupead. Inimesed ronisid 
välja trümmidest, mida vesi oli üle ujutanud. Kapten peksis kedagi püstolipäraga. 
Balansseerides tekirusudel, vehkis ruugehabemeline mees piitsaga. Umbes kalm 
tosinat valget madrust, kes olid juba jõudnud läbielatud surmahirmust toibuda, ajasid 
neegreid rannaäärsete kivide kitsale ribale ... Nähtavasti kuulus purunenud kuunar 
orjakauplejaile. 

Vana korsaar, hoides koeral kaelarihmast, jooksis väina kalda poole. Ta piilus 
kalju tagant ja nägi läheduses enda ees kobrutavaid vihaseid laineid. Nad tungisid 
väina, veeresid kallastele, tõusid rannakaljude poole kõrgusesse ja ujutasid üle 
lõhangud, jättes vahutuuste põõsastele. Ujujad olid jõudnud väina keskpaika. Siin oli 
veevool vaiksem, laine madalam, kuid naine oli juba nõrkemas. Mustahabemeline 
hoidis tema pead veepinnal. 

«Karneero, järele!» hüüdis Bernardito ja laskis kaelarihma lahti. 

Teravakõrvaüne viskus vette. Korsaar asetas püssi, mantli ja kuue kivile ning 
hakkas mustahabemelisele lähema ja parema randumiskoha poole suunda näitama. 

Naine oli haaranud koeral kaelarihmast ning Karneero ujus tagasi, vedades teda 
enda järel. Mustanabemeline jäi tugevast loomast ikka rohkem maha. Ujuja käsi oli 
verine, ta hingas raskesti ning, vajunud vee alla, ei ilmunud kaua nähtavale. Bernardito 
astus vööst saadik vette, haaras pooleldi meelemärkusetu naise kätele, kandis ta kaldale 
ja pani hoolikalt oma mantlile lamama. Koer raputas karvu, vingus ja kippus teise ujuja 
juurde. Ent miskipärast viivitas loom vetteminekuga: paremal ilmus madaliku võimsas 
lainetuses nähtavale krokodilli pikk pea. Elukas lähenes kaunis aeglaselt, oletades 
nähtavasti, et saak ei pääse tema käest. 

Ujuja kadus jälle vee alla. Bernardito võttis noa hambusse ning sukeldus. Peremehe 
järel hüppas vette ka Karneero. Rohekas veealuses hämaruses märkas Bernardito. 
ähmast pruunjasvalkjat laiku. Ta haaras mehel juustest ja tiris jõuga veepinnale. Koos 
Karneeroga ületasid nad viimased kümned jardid kaldani ja lohistasid inimese kaljude 
vahele killustikule. Pettunud krokodilli ähvardas Bernardito kaldalt püssiga. 

Päästetud mehel valgus vett suust ning pikapeale hakkas ta sügavasti ja ebaühtlaselt 
hingama. Korsaari õlale toetudes ja ühtelugu komistades tegi ta mõned sammud mööda 
rada ülespoole ning vaatas siis juba täie arusaamisega oma saatjat. 

«Puhake ja aidake naist,» ütles Bernardito talle inglise keeles. «Karneero, pikali! 
Oodake mind siin ja ärge liikuge paigast, kui te ei taha oma kapteni silme alla sattuda!» 

Bernardito jättis koera päästetute juurde ja tõusis jälle kõrgendiku tippu. 
Purunenud, kuunar oli endises olukorras. Kõik rannaäärsed kivid olid täis 
mustanahalisi. Madrused korraldasid juba mingisuguste pampude ja kastide 
väljalaadimist kividele. Teine laev oli tumedas suitsukattes vaevunähtav. 

Selle kapten, nähes, et ankrud ei suuda loodusjõudude survele vastu panna, otsustas 
julge manöövri ette võtta. Määrdunud kliiver roomas pukspriidi kohale üles ja hakkas 
maruiilides pekslema. Teine puri lehvis poole marsi-raa kõrgusel. Ankruvintsid 

hakkasid pöörlema, vööriank-rud liikusid üles ja, võtnud suuna väina poole, liikus laev 
edasi. Umberringi märatsesid lained, ähvardades teda kivisid vastu purustada. 

Paks kaptenimundris meremees viipas sillalt käega. Madrused, kes olid 
kogunenud vööri, kallasid mõned tünnid sulatatud rasva vette. 

Õline vedelik valgus pulbitsevas vees laiali ja hetkeks vaibusid laeva ümber 
kobrutavad lained. Kuunari ees avanes rahunenud, vihmast veidi kornilise mügarja 
pinnaga 

väina suue. Paari sekundi jooksul läbis laev vahemaa suudmeni. 

Ent tuuleiilid puhusid sellesse nagu pikka kitsasse torusse. Nad kiskusid purjed 
maha ja panid kuunari noolekiirusel kihutama. Kui väin oleks olnud sirge, võinuks 
laev õnnelikult abajasse jõuda. Ent kitsas vahekäik lookles vasakule ja seetõttu ei 
õnnestunud pöörangumanöövrid täielikult. 

Kuuldus raginat ja valget kirja «Gloria» kandev ahter lendas kivide otsa, kuunari 
rool aga purunes tükkideks. Põrutuse tagajärjel varises grootmast ja parda vooderdus 
lõhkes süvisejoone kohal. Inertsi mõjul tõmbas «Gloria» enda kividelt lahti, möödus 
õnnelikult liiva-madalikust ja jõudis abajasse. Kuunar polnud kaotanud oma 
liikumisvõimet ja tema põhi oli terveks jäänud. Abaja madalad lained, mis ennemini 
sarnanesid jõe omadega, hakkasid inetuks muljutud parraste ääres loksuma. 

«Sellel «Glorial» on hea kapten ja mitte halb meeskond,» arutas Bernardito. 
««Boltoni sadam»! Tähendab, mõlemad laevad sõidavad koos... On kaotanud kaks 
ankrut, masti, rooli ja said augu keresse. Tulid odavasti välja! Heitsid ankrusse... On 
aeg end siit koristada. Nad hakkavad tuhnima ning leiavad onni üles!» 

Bernardito ei leidnud päästetuid endiselt kohalt. Kui «Gloria» väinas nähtavale 
ilmus, vedas mustahabemeline naise kaldast eemale ja peitis ta kivide vahele. Koer 
jälgis valvsalt võõraid inimesi ja urises ähvardavalt, kui nad end liigutasid. 

«On teil niipalju jõudu, et liikuda kiiresti minu järel mööda metsaradu?» küsis 
saarlane. 

Naine tõusis esimesena jalule. Tema märg riietus oli ebatavaline ja sellel polnud 
midagi ühist euroopa-lõikeliste daamirõivastega, kuid nägupidi sarnanes ta 
prantslanna või itaallannaga. Bernarditole vaatas ta teraselt otsa ja tema näol 
peegeldus nii tugev ärevus, et vana korsaar tundis mõningat segadust Kuid olukord 

oli liiga kriitiline, et kas või minutikski pidama jääda. Naine aitas oma kaaslase 
püsti. Selle haavatud käsi oli niiske tuunika ribaga kinni seotud. 

Nüüd sai Bernardito aru, et tema ees on üsna noor, umbes kahekümneaastane mees. 
Must habe ja juba ammu raseerimata põsed tegid teda vanemaks. Naine oli välimuse 
järgi otsustades umbes kolmekümnene. Tema näol, ilusal ja peenel, võis kergesti lugeda 
kannatuste jälgi. 

Bernardito viis tundmatud kiiresti metsapadrikusse. Nad tungisid vaevaliselt läbi 
okkalise võsa. Torm painutas puid ning paiskas teelistele külmi yeepritsmeid. Oma vana 
mantli oli Bernardito andnud naisele ja oksad rebisid tema kuue mõne minutiga katki. 
Kõige raskem oli poolalasti tundmatul, kelle kogu riietus koosnes mustadest 
madrusepükstest ja punasest määrdunud vööst. Viimaks väljusid teelised rajale. 
Bernardito juhtis nad metsajärve poole. Läbimatu bambusepadrik laius nende ees poole 
miili ulatuses. Jalge all lirtsus - soomuda. 

«Minge edasi ja hoidke suunda sellele kaugele kalju-järsakule. Minna tuleb teil vööst 
saadik vees, kuid soo keskel, kui võtate õige suuna, leiate liiviku. Peitke end sinna ja 
oodake mind. Koer jääb teie juurde. Ma toon teile süüa ja viin pärast ohutumasse paika, 


467 


280 


mägedesse. Kui olete valmis oma vaenlaste vastu välja astuma, siis võtke püss ja 
pistoda.» 

Poolalasti mees haaras püssi. 

«Ma võitlen viimse hingetõmbeni,» ütles ta otsustavalt. «Dorothea, kas sa tunned 
seda püssi? Kolides «Orionile» jättis mister Fred selle saarel asuvasse onni. Enne kuulus 
see püss Giacomole.» 

«Anna mulle pistoda, Anthony,» sõnas naine tumedalt. «Elusalt ma nende juurde 
tagasi ei pöördu.» 

Imelik mõte sähvatas Bemarditol peast läbi. Kas tõesti on tema ees Dorothea Cenni? 
Kuid Anthony on Grelli lähikondlane ja lemmik ning tema õde — Leopardi armuke. 
Kelle küüsist on need inimesed pääsenud? Kuid arutluseks ja oletusteks polnud mahti. 
Poiss istus tühjas .onnis üksinda ja tundmatud uustulnukad orjadega kauplevalt 
kuunarilt võisid iga hetk küttide elamu avastada... 

«Palun ütelge oma nimi!» hüüdis noormees kaugenevale mehele järele. 

«Selle saate teada, kui olete väljaspool ohtu,» vastas Bernardito ja bambusepadrik 
sulgus tema järel. 

Koer tormas korraks tema juurde, kuid Bernardito saatis ta järsult tagasi, näidates 
talle suunda soo sisemusse. 


Kuus neegrit ületasid õnnelikult meretõusujoone ja tulid kaljude juures 
maismaale. Need jooksikud purunenud kuunarilt kiirustasid metsa varju. Siin tundsid 
nad end niisama kindlalt kui kodus! 

Kogu kuueline salk kuulus Kongo kallastel eluneva suure suguharu parimate 
küttide hulka. Neegrid kõndisid padriku sügavusse ja hakkasid end esimeste kättejuh- 
tuvate kaitsevahenditega — keppide, vemblate ja terava-hambuliste kividega — 
varustama. Mõned tunnid veetsid nad puude otsas, kuulatades metsast kostvaid sahi- 
naid, enne päikese loojakut aga asusid teele läbi padriku. Metsas liikusid nad nagu 
sõnatud mustad varjud ning ei ühtegi kriimustust ilmunud sihvakatele mattmus-tadele 
kehadele. Mets muutus hõredamaks, kõrglava madaldus, suured puud asendusid 
madalakasvulise võsaga. Soovesi lirtsus jalge all ja pilvede vahelt paistma hakanud 
õhtupäikese kiirtes nägid põgenikud tihedat bambusepadrikut. 

Äkki tõstis üks neegreist hoiatavalt käe. Ta oli märganud soos kahe inimese 
jalajälgi. Need inimesed olid siit ilmselt alles keskpäeva paiku läbi läinud. Samal 
hetkel hüppas tihnikust välja suur hall loom. Ajanud hirmsa koonu irevile, tormas 
loom mustanahalistele kallale. 

«Visake relvad maha!» kostis põõsa tagant hääl. 

Need sõnad olid öeldud kiši-kongo — mustade võitlejate emakeeles. 
Mustahabemeline Anthony ilmus padrikust välja. 

«Visake vemblad maha, sõbrad, sest muidu see kuradi-peni närib teil kõrid läbi. 
Tagasi, Karneero! Tulge kõik minu järel...» 

Anthony juhatas põgenikud läbi soo liiviku poole. Koer, näidates üles tugevat 
rahutust, sammus inimeste kannul, vahetevahel vihaselt piiludes välkuvaid 
sääremarju. Kuid soos rahunes Karneero mõnevõrra ja lakkas urisemast, kui 
mustanahalised sõjamehed bambustelgi alla valgete inimestega kõrvu istusid. 
Anthony ja Dorothea olid jõudnud oma kerge ehituse katta suurte sõnajalalehtedega. 
Niipea kui keegi istujaist püüdis end liigutada, 

urises valvas Karneero ähvardavalt ja tahes-tahtmata pidid kõik istuma vaikselt 
nagu kurja õpetaja valve all. 


«Anthony,» ütles naine oma kaaslasele ja tema hääl värises ärevusest, «olen kindel, 
et ma ei eksi. See on sama inimene. Ma vaatasin tookord ainult hetkeks kajuti aknast, 
kuid tema nägu on mulle kogu eluks meelde jäänud. Ütlen sulle, Anthony: see inimene 
on piraat Bernardito Luis, kes varastas minu Charlie.» 

«Dorothy, see on võimatu. Ma ise nägin nende laipade jälgi. Ära parem piina end 
asjatu lootusega, mu vaene õde. Ma ei tea, kes on see seotud silmaga saarlane, kuid 
Bernardito on koos lapsega koopas hukkunud. Ta tahtis mister Fredi abistada, kuid ei 
teadnud laviini allavarisemist ette aimata.» 

«Kuidas siis Giacomo püss selle inimese kätte sattus?» 

«Kui «Orion» oli saarelt lahkumas, jättis mister Fred täie varustuse onni. Ta mõtles, 
et saatus paiskab ehk siia veel üksiku merereisija ja pani isegi sedeli lauale: 
«Tundmatule sõbrale esimeselt kolmelt saareelanikult».» 

«Kuid miks on ka sellel inimesel silm seotud? Miks varjab ta end laevade eest?» 

«Võib-olla jutustab ta meile sellest ise. Ühte tean ma aga kindlasti: kapten 
Bernardito magab juba kuuendat aastat hauas. Ning seda hauda olen ma oma silmaga 
näinud.» 

Järsku tormas Karneero padrikusse. Põõsastes ilmus nähtavale Bernardito, üle kogu 
keha rippusid tal relvad. Neegrid, keda Anthony oli juba varemalt hoiatanud, tõusid 
tundmatu «saareperemehe» ees püsti ja kummardasid talle. 

«Te kõnelete nii kõvasti, et reedate ise oma peidukoha. Tahtmatult kuulasin ma teie 
vestlust pealt. Laske oma mustanahalistel sõpradel istuda, härrased! Nii sügavaid 
kummardusi teevad nad ainult oma hirmsatele jumalatele, mitte aga surnuist ärganud 
piraadile. Mõned surnud, senjoor, oskavad isegi kaks korda ellu ärgata .. Senjoora 
Dorothea, teie lootused pole asjatud. Teie poeg on elus ja tunni aja pärast võite teda 
kaisutada... Anthony, toetage ometi senjoorat, tal hakkas halb! Vaeneke, ta kaotaski 
juba meelemärkuse. Minge ees, meil tuleb kiiresti mägedesse jõuda. Ma ise kannan teie 
õde.» 

Mister Wilson, «Gloria» kapten, jagas kähiseval häälel käsklusi laadungi 
mahalaadimiseks. Kuunar seisis Korsaari abajas. Kolm paati kurseerisid 
vahetpidamata kalda ja laeva vahel, õhtune päike kuldas veepinda, tuul oli vaibunud 
ning ainult vana ummikas peksis vastu neeme kivist rinda. Hakkas palav. 
Moskiitoparved tormasid meremeeste nägude ja käte kallale. 

Kõik neegrid oli «Gloria» trümmidest juba kaldale viidud ja raiusid ümberringi 
kahekümne madruse järelevalve all metsa. Kaugemal töötasid «Dorpthealt» 
päästetud. Neegrite vahel jalutasid, piitsad käes, sudaani araablastest ja berberi 
tuareegidest ülevaatajad. Lattidele riputatud suurtes mustades kateldes kees toit. 

Paat tõi kaldalt «Gloria» pardale kuivetu kapten Hatchinsoni, ruuge ameerika 
iirlase O'Heary ja veel mõned meremehed hukkunud kuunarilt. Wilson palus nad oma 
abi, taanlase Oge Jenseni kajutisse. 

«Kas «Dorotheal» on suured vigastused?» küsis kapten Wilson oma kolleegilt. 

Hatchinson ohkas. 

«Kas katkises pudelis on suur auk?» urises 0'Heary vihaselt vastu. «Me uputasime 
kõik oma kasumid, kurat võtaks! Oli teil tarvis kaljude otsa ronida, Hatchinson! 
Kogu neegrite ülejääk, mida me olime otsustanud Righlandi eest varjata, on nüüd 
põhjas... Ja veel see minemaputkanud prantslanna... Tema eest oleks võinud head 
raha saada...» 

«Ei maksa tülitseda, džentelmenid,» ütles Wilson lepitavalt. «Prantslanna ei kao 
sellel saarel meie käest kuhugi, kui ta ainult uppunud pole. Kas te olete kõik neegrid 
kaldal üle lugenud, mister O'Heary?» 

«Mõlemalt kuunarilt on maale jõudnud sada kakskümmend meest, kolmsada naist 
ja umbes saja nooruki ümber. Pärdikuid pole ma üle lugenud, kuid neid ei ole palju 
jäänud. Hatchinson uputas trümmis lapsi nagu kassipoegi ja peale selle veel 
seitsekümmend ema ja samapalju mehi. Umbes poolteistsada on uppunud, kuid 
võimalik ka, et minema jooksnud... Halb!» 

«Noh, vend, meie töös on ikka nii, et siin võidad ja seal kaotad ... Kahju, et 
oleme uputanud mister Righlandi neegrid, need, kes siia saare istandiku jaoks 
saadeti. 

Meie kakssada neegrit aga jäid Carraciola juurde Kaplinna ... «Dorotheaga» on 
nüüd lõpp, minu «Gloriat» annab aga vähemalt kuu aega parandada. Kui ainult 
Carraciola selle aja jooksul neegritega Ameerikasse ei põrutaks. Siis alles nutaksime 
taga raha mustanahaliste ülejäägi eest, mis meie taskuid oleks pungitanud! Teie 
arvamus, mister O'Heary?» 

«Meieta ei lähe ta kuhugi! Saare istandiku jaoks on ostetud palju kaupa. Seda kõike 
ei võinud ta ju ometi Kaplinna jätta? Tahes-tahtmata tuleb tal meie künade 
tagasitulekut oodata või sõita siia meile järele.» 

«Kaplinnas andsid teemandikaevanduste omanikud kolmkümmend naela tüki eest. 
Kogu ülejääk oleks tulnud sealsamas maha müüa ja raha otseteed ära jagada. Poleks 
tarvis olnud Carraciolat kuulata... et Ameerikas müüme kaks korda kallimalt... Näed, 
müüsimegi. .. kaladele!» Mister Wilson osutas pahaselt lahe sätendavale pinnale. 

«Kas te saatsite tagaajajad põgenikele järele?» küsis 0'Heary Hatchinsonilt pärast 
lühikest vaikust. 

«Jah. Keskpäeval läksid kuus meest koos pootsman Browniga metsa jahile, õhtuks 
püüavad nad kõik kinni.» 

«Kahtlen...» vaidles 0'Heary vastu. «Miski asi ei sunni neid padrikust välja tulema. 
Saar on küllalt suur, et peituda ja endale toidupoolist hankida. Ma arvan, et homme 
peame kogu meeskonnaga haarangu korraldama. Saar tuleb .tervenisti läbi tuulata. Ka 
prantslanna vaja kinni nabida. Küll on kahju, et nad minema lidusid! Kas olete neid 
näinud, Wilson?» 

«Ei, sain alles siin teada, et teil oli pardal kaks valget hukkunud «St. Antoine'i» 
ekspeditsioonist. Miks ei näidanud te neid Kaplinnas Carraciolale, mister 0'Heary?» 

«Mõistate, Wilson, ma ise avastasin nad alles teel Kaplinnast saarele. Te mäletate, 
kuidas me Kongol kaupa laadisime? öö, rüsin ... «Dorothea» võttis saarele viimiseks 
kakssada meest ja kogu eitede karja koos tattninadega. Need kaks lõid pealelaadimisel 
mustanahaliste sekka ja varjasid end trümmis kõige tihedamas summas. Kaplinnas ei 
seisnud me ööpäevagi. Teel siia hakkasid aga madrused mustade kaunitaridega 
vallatlema ja vedasidki selle prantslanna tekile. Siis ilmus ka tema kaaslane välja. Selle 
ajani olid nad oma näod kaltsudega katnud. Ilmnes, et mõlemad olid neegrite juures 
vangis 

olnud ja neli aastat Kongo suguharude juures elanud. Neegritega koos sattusidki 
nad meie kätte. Naine nimetas end Martha Sabout'*ks, mees aga — Francois 
Pichet*ks. Selle Francois Pichef ja kuus tugevat neegrit sundisin ma töötama ülal; ta 
on asjalik madrus, tunneb kõiki neegrite plärakeeli ja õpetas mustanahalisi purjesid 

seadma. Meil tuli ju madrustest puudus. Naise aga otsustasime endi jaoks hoida. Ta 
oli olnud põetajaks haigla-kajutis «St. Antoine'il». Kena eit, kuid... iseloomuga, 
kurat! Kõikides maailmajagudes oleks talle ostjaid leidunud. Ma arvestasin, et saan 
tema eest head raha. Ent Hatchinson rikkus kogu selle 100!» 

«Aga need teie neegermadrused... jätsid teid maha, mister 0'Heary?» 

«Jätsid jah, kurat võtaks! Ühel ajal prantslastega. Hatchinson tulistas, kuid näib, 
et mööda.» 

«Arvatavasti tuleb seda mister Hatchinsoni möödalaskmist pärast nende 
kinnipüüdmist parandada,» ütles Wilson oma kähiseval häälel mõtlikult. «Mister 
Righland ei armasta liigseid tunnistajaid.» 

«Kui nad mõlemad on elus, siis prantslast läheb meil istandikus tõlgina tarvis. 
Siit on raske põgeneda. Noh, ja kui ilmubki mõni võõras laev, saab see mösjöö Fran- 
cois oma portsjoni. Kuid selleks tuleb ta kõigepealt tagasi tuua.» 

Oge Jensen vajus mälestustesse. Talle meenus üks mitte eriti kauge kevad, 
teekond Ateenasse, varjuline-koht. Caridase kuunar ja paat selle inimese väikese 
pojaga, selle inimese omaga, kelle haud asub saarel... Tema, Oge Jensen tulistas 
paadist neid inimesi, sest nõnda oli Carraciola käskinud. Keegi karjatas... Seejärel 
ilmus leitnant Wanti pargas... Halvasti kukkus kõik välja... 

Kajutisse vajus sisse «Dorothea» pootsman. 

«Kas said põgenikud kätte, Brown?» küsis 0'Heary pilkavalt. 

«Senini veel mitte,» kõmistas pootsman vagasel häälel. «Kuid metsast leidsin ma 
onni. Tundemärkide järgi otsustades lahkusid elanikud sealt alles mõne tunni eest. 
Sel ajal kui me onnis tuhnisime, jooksis aeda must koer, nöörijupp kaelas. Püüdsime 
ta kinni ja tõime siia.» 

«Tähendab, saareke cm asustatud, džentelmenid?» küsis 0'Heary hämmeldunult. 

Jensen väljus tekile. Järsku kuulsid kõik kajutis olijad tekilt kostvat rõõmsat 
haukumist ja Jenseni hüüdeid: «Neero, Neerol» 

Tundmatute saarlaste must koer vingus ja hüples taanlase ümber. 

«See on ju meie vana Neero, koer «Orionilt»! Ta jäi väljakaevamiste ajal kadunuks. 
Neero, hundipoepg, sa siis saidki saarlaseks! Ja loomad pole sind ära õginud!» 

«Mister Hatchinson ja mister 0'Heary,» ütles Brown, «ma arvan, et see mahajäetud 
onn sobib teile elamiseks. «Glorial» jääb meil muidu liiga kitsaks.» 


Säravate tähtede all, täielikus vaikuses liikus mööda lõhangut ülespoole väike 
salkkond rändureid. Ees jooksis koer. Tema järel astus Anthony Cenni, kombates 
kepiga teed. Bernardito kandis meelemärkuseta naist. Kuus paljast neegrit tammusid 
rivi lõpus. 

«Olete selle lõhangutee endale hästi meelde jätnud, Anthony?» märkis Bernardito. 

«Kuidas siis, kapten, me käisime mister Frediga iga päev seda rada mööda, kui teie 
koobast välja kaevati. Näib, nagu oli see alles hiljaaegu, kuid ometi ori juba kuus aastat 
möödunud ... Ütelge meile, kas väike Charlie mäletab veel oma ema?» 

«Anthony, mineviku on ta unustanud. Laps ei mäleta isa. Ähmase ettekujutuse emast 
lõin ma aga uuesti tema lapseajus. Ma säilitasin tema mälus «amme Dorothea» kuju ja 
õpetasin poisile ühendama seda mõistega «ema». Ma olin juba ammu otsustanud anda 
poisile tema ema tagasi, kui mul õnnestub siit elusana pääseda. Kuid ainult ühel 
tingimusel: lapse pääsemise saladus ei tohi Grellile teatavaks saada. Selle poisi on saatus 
mulle ise saatnud ammuse eesmärgi elluviimiseks. Ema pole mulle takistuseks, kui ta 
Leopardile seda ei avalda.» 

Nad hakkasid vaikides mööda kivist metsarada üles ronima. Lõhangu kohal rippus 
madalal kahaneva kuu sirp. Mets lõppes varsti. Kõrge rohuga mägiaas mustendas 
paremal. Kaugel all vilkusid «Gloria» tuled, peegeldudes Lahevees. Bernardito istus 
oma kandamiga maas lebavale puutüvele. Naise pea oli langenud tema õlale. 

«Tooge allikast vett, teie õde tuleb meelemärkusele tuua. Ta on täiesti nõrkenud: 
niisugune sügav ja kauakestev minestus!» 

Dorothea avas silmad, nägi taevatähti, hämarust ning Anthony ja Bernardito 
kummargil päid. Niipea kui naine mõistusele tuli. klammerdus ta korsaari käte külge. 
Tema huulilt valgusid seoseta sõnad, kähedad kui oie: 

«Kuhu te mu tõite? Te petate mind jälle. Teda pole! Ütelge tõtt: kas mu poiss 
elab? Kus on Charlie?» 

Bernardito tõstis naise jälle kätele. Nüüd -peksles ja rabeles ta mehe süles. 

«Rahunege, senjoora Dorothea!» Naise ärevus viis Bernardito segadusse. Isegi 
kõige lähemad sõbrad poleks praegu oma karmi kapteni häält ära tundnud. «Veel 
mõned hetked ja te näete oma poega, suureks sirgununa ja tervena. Väike matk maa 
alla ja me oleme kodus. Teie poiss on mulle nagu poja eest. Mul pole ju kunagi lapsi 
olnud, senjoora!» 

Kõige ees sammuv Anthony peatus järsult. 

«Oodake!» hüüdis ta. «Dorothy, kapten ei teagi, et tal on suur poeg!» 

Bernardito komistas ootamatusest ja pidi oma kandami peaaegu maha pillama. 

«Millest kõneleb teie vend, senjoora? Mida need sõnad tähendavad, Anthony?» 

«Kapten, võib-olla hakkasin ma ilmaaegu sellest niisugusel hetkel kõnelema, kuid 
mul on täpselt teada, et Pireuses elab teie ema, donna Estrella Luis oma lapselapse 
Diego Luis ei Gorraga. Ta on praegu... oodake... kümneaastane. Ta sündis Pireuses 
1768. aasta sügisel. Tema ema... oh häda! Mälu petab mind ... Mingi kõlav kreeka 
nimi... Teda hüüti...» 

«Zoe ...» ütles Bernardito. 

«Jah, jah, Zoe! Teda pole enam elavate kirjas, kapten... Ta magab kreeka 
kalmistul Ateenas. Zoe suri teie poja, väikese Diego sünnitamisel, kui te olite juba 
sellel saarel. Donna Estrellale anti juba ammu teie hukkumisest teada, kuid ta ei usu 
seda, ootab teid ja jutustab väikesele Diegole lugusid teie vanadest kangelastegudest. 
Seda sain ma teada Livornos seitsmekümne neljanda aasta suvel. Isegi donna Estrella 
aadress on mul meelde jäänud. Pireus, Ateena tee, eeslinn, kaupmees Caridase maja.» 

«Kaupmees Caridas? Georgius? Minu marsimadrus «Pärli» pealt? Kunagi kinkisin 
talle vana kuunari «Koi-dupuna». Ega ometi see Caridas?» 

«Kapten! Tervet seda lugu kuulsin ma Livornos kuunari «Koidupuna» jungalt 
Thomas Beangle'ilt. See nooruk on teie väikese poja Diego sõber. Donna Estrella jutus- 
tas mõlemale poisile kapten Bernarditost.» 

«Diego Luis el Gorra!» sõnas vana korsaar aeglaselt, kuulatades ise neid sõnu. 
«Minu Zoe poeg! Me lahkusime 1767. aasta detsembris... Taevas! Sa oled armulisem, 
kui ma seda oodata võisin! Missuguste aaretega pean ma teile selle uudise eest tasuma, 
noormees? ... Ärge kartke, senjoora, see pole kuristik, vaid ainult sissekäik 
salakoopasse. Hoidke mu kaelast kinni, ma viin teid mööda maaaluse oja sängi. Siin on 
pime nagu hauakambris, kuid kaugemal käänaku taga põleb tõrvik.» 

Bernardito hääl kõmises juba tunneli võlvide all. Kartlikult astusid neegrid üksteise 
järel koopa mustendavasse avasse. 

Laevalatern valgustas salakoopa võlve. Sügav vaikus valitses maa-alustes 
koridorides ja tunnelis. Ainult ojake vulises nõrgalt käigu põhjas. Seinaava, mille kapten 
Bernardito oli kunagi raiunud, varjas seestpoolt suur hundi-nahk. 

Poiss kuulatas maa-aluse tunneli kõmisevat vaikust. Koopas oli valge ja soe. 
Bernardito oli selle salajase varjupaiga ammu valmis seadnud, juhuks kui vaenlane 
peaks saarel maabuma. Koopa seinu ja põrandat katsid loomanahad. Tekipamp lebas 
nurgas. Kividest ehitatud koldes hõõgusid puusöed ning vaevumärgatav suitsuvine ujus 
tunnelisse ja maa-alustesse käikudesse. Süte ja püssirohuna kuivade hagude tagavara oli 
asetatud nurka. Tule kohal väikeses katlas keesid kuivad aromaatsed rohud: see jook 
asendas saareelanikele kohvi ja teed. Toidu-varud asusid niššides, mis olid raiutud seina 
kihilistesse kivimitesse. Siin lebasid ka onnist toodud relvad. 

Üksindus rusus poissi täna eriti. Raske oli lamada siin loomanahal üksinda, kui 
saarel toimusid nii tähtsad asjad... Poiss tõusis oma asemelt, astus ava juurde ja tõstis 
eesriide nurga üles. Valgus langes vastasseinale ja valgustas tunnelipõhja. Viimased 
suvekuud olid eriti palavad olnud, vihma oli sadanud vähe, tunnelioja oli peaaegu 
kuivanud ja kogu maa-alune tee kuni salakoopani oli praegu üsna kergesti läbitav. 

Kaugel kuuldus sahinat, siis inimhääli, mida kaja moo 

nutas. Pikk vari liikus mööda; tunnelit ja tuttava urina järgi tundis poiss oma 
koera ara. 

Punakas helk vilkus käänaku tagant, hääled jõudsid lähemale. Lõpuks ilmusid 
tunnelis inimesed nähtavale. Neid oli palju! Vööni paljas mustahabemeline mees hoi- 
dis tõrvikut. Ta varjas onu Tobby pikka kuju, kes kandis kätel kellegi vanasse 
mantlisse mähitud keha. Nende taga tulid hanereas paljad inimesed, mustad nagu 
süsi. Poiss lükkas hündinaha kõrvale ja laskis avast kerge bambus-redeli alla. Kahe 
hüppega oli Karneero salakoopas, hakkas vingudes poisi ümber keerlema ja püüdis 
tema nägu lakkuda. Kuid praegu polnud poisil mahti teravakõrvali-sega tegelda! 
Lahkudes koopast, et minna päästetute järele, oli onu Tobby rääkinud imeliku 
häälega väga imelikke asju. Ta lükkas poisi laubalt juuksekahlu kõrvale, vaatas talle 
silma ja küsis: 

«Pojake, tahad sa lahkuda sellelt saarelt ning näha suuri linnu ja kaugeid maid?» 

«Ma tahan neid näha koos sinuga, onu Tobby. Sa ju ei anna mind ära nendele 
võõrastele inimestele, kes sõitsid siia laevadega?» 

«Ära räägi rumalusi, mu senjoriito. Mul on kergem loobuda oma ainsast silmast 
kui sinust. Kuid ütle, kui su lihane ema oleks sulle järele saatnud, kas sa siis rõõmus- 
taksid?» 

«Ema? Tähendab tema on siis laevad saatnud? Oo, onu Tobby, tahaksin teda 
kiiremini näha! Ning hakkame alati koos olema, ema ja sinuga! Eks ole, onu 
Tobby?» 

Bernardito surus poisi tugevasti rinnale: 

«Hoidku sind jumal, mu senjoriito, hoia redel valmis ja oota mind. Ma ei tule 
üksinda ja toon sulle suure rõõmu!» Nende sõnadega oli onu Tobby lahkunud. Ja 
nüüd segas Karneero teda tähtsa kohtumise eel! 

Järsku laps väratas. Tunnelist kostsid ainult mõned sõnad, kuid üks nendest 
kutsus lapse hinges esile suure ärevuse. Seda sõna oli lausunud onu Tobby. See nimi 
oli juba poolest saadik unustatud... 

«Dorothy, me jääme siia. Minge üles tema juurde, ta ootab.» 

Poiss seisis koopa keskel... Seljas oli tal valge kitse-nahkne vest ja lühikesed 
püksid. Pikad lokid langesid õlgadele, päevitunud põsed olid ärevusest roosad. Järsku 
lendas ava kohal rippuv hundinahk kõrvale. Põlevate sil- 

madega naine langes tema kõrvale põlvili. Soojad peopesad surusid poisi nägu. Ta 
tundis kuumade pisaraist märgade põskede puudutust. Poiste vabastas käe ning silitas 
hämmelduses ja kohmakalt naise kohevaid juukseid, tõmbus tema nutetud näost veidi 
eemale, vaatas lähedaste hullupööra õnnelike silmade sügavusse ja ütles lämbuva 
sosinaga esmakordselt elus: «Ema!» 

Järgmise päeva koidikul hiilisid Bernardito, Anthony ja vanim põgenik, 
mustanahaline hiiglane Nguru ettevaatlikult lahe kaldale. Tihedaleheline padrik varjas 
neid orjakauplejaist valvurite silme eest. 

Luurajate pilkudele avanes orjalaagri vähepaeluv pilt. Abajani ulatuva võsa ja 
noore metsa keskel asus väike raiesmik. Umbes kakssada naist püstitasid ritvadest ja 
põletatud teravaotsalistest palkidest tara. Raiesmiku kahes vastasnurgas kõrgusid 
pikkadel postidel inetud ehitused. Need olid valvurite vaatlustornid — euroopa 
arhitektuuri esimesed näited, mida kolonisaatorid piid uuel maal ehitanud. Valvurid, 
kummaski tornis kaks, asusid palmilehtedest varju all, olles nõjatanud pikad püssi 

torud vastu põikpuid. Esimesed tsivilisatsiooni eelpostid olid Righlandi saarel 
loodud! 

Kahe poolega värava kõrvale oli ehitatud vitstest ja okstest kerge putka, mis 
sarnanes kõrge korviga. Seal varusid kaks relvastatud madrust. Laagri piirdetara 
polnud veel lõpetatud ja umbes kakskümmend madrust seisid la- 

gendiku ümber, et ühelgi neegril ei tuleks pähe endale saarel teist varjupaika otsida. 
Taraga piiratud territooriumil kerkisid kiiresti viis suurt onni. Mustad malmkatlad 
rippusid pikal palgil leegitseva tulelõkke kohal. Mõned mustad naised valmistasid 
«Dorothea» koka järelevalve all toitu; kokale polnud see ülesanne ilmselt meeltmööda. 

Kaugemal, abaja vasakul kaldal välkusid ühtelugu langevate puude ladvad. Siin 
puhastati territooriumi tulevase istandiku ehituste ja põldude jaoks. 

Varjates end kõrge puu ladvas, nägid luurajad, kuidas mister Hatchinson viis suure 
grupi orje oma laeva huk-kumispaigale, et tuua sealt välja laadungi jäänused. 
Metsaserval saagis salkkond neegreid palke. Päike kõrvetas armutult saagijate higist 
läikivaid musti selgi; osa neegreid seisid lavatsil, teised all maas. Ühtlaselt paindusid 
kehad üles ja alla, üles ja alla liikusid ka saed, närides oma terashammastega jämedaid 
palke. Kaks suurt värsket lauariita lebasid mõlemal pool lavatsit. Kaks valvurit, pikad 
piitsad käes, jalutasid riitade vahel. Üks ülemistest saagijatest, laiaõlgne mees, sirutas 
väsinud selga ja pühkis näolt voolavat higi. Valvur Urikon, endine preester, hüüdis 
orjale midagi. See ei pannud hüüet tähele, astus lavatsi äärele, tõstis potikilluga vaadist 
vett ja jõi mõned sõõmud. 

Urikon virutas neegrile piitsaga selga. Mees kaotas tasakaalu ja kukkus. Raevunult 
hüppas ta siis püsti ja lõi valvurile potikilluga pähe. Sündmuskohale jooksis valge 
madrus. Neeger hüppas üle saepuruhunniku ja tormas lähima võsa poole. Kõmatas 
pauk, kuul tabas põgeniku jalga, kuid ka longates jätkas ta jooksu. Urikon, kelle kulm 

oli lõhki löödud, jõudis paari hüppega haavatule järele ja paiskas ta vihiseva 
piitsalöögiga jalust. Madrused lohistasid õnnetu laagrisse. Ei möödunud viit minutitki, 
kui saagija keha rippus kõrge puu oksa küljes. Poodu jalge all süüdati hagudest lõke, 
mis kõrvetas tema kõverasse tõmmatud jalgu. Seejärel läksid madrused ükskõiksete 
nägudega oma kohtadele. Saed aga käisid endiselt üles ia alla, nagu poleks vahepeal 
midagi juhtunud. Anthony istus hinge kinni pidades puuladvas ning pidi vihast ja 
vastikusest peaaegu nutma puhkema. 

Vastu õhtut ajasid orjakauplejad kõik orjad — tulevase istandiku rajajad ja 
«Dorothea» laadungi sorteerijad ühte salka. Hoopide ja piitsalöökide saatel, hüüdes 
ühte- 

lugu appi saatanat ja kõiki pühakuid, rivistati neegrid suurde kolonni ja loeti need 
viis-kuus tosinat hirmust värisevat alasti inimest kolm korda üle: ilmselt ei tulnud 
madrused aritmeetikaga toime! 

Hakkas hämarduma! «Gloria» mastides süttisid topp-tuled. Piitsade plaksudes 
ajasid orjakauplejad orjad taraga piiratud alale, õhtuks pakuti neile vastikut 
odraplödi, kusjuures söömiseks polnud antud ei lusikaid ega muid riistu. Seejärel 
vajusid poolalasti inimesed risti-rästi hõreda varju alla. Varsti vaibus laste kisa ja 
emade nutulaul. Bernardito ja tema mõlemad kaaslased laskusid puu otsast alla ja 
pöördusid ettevaatlikult tagasi. 

Järsku kuuldus saarlaste onni poole viival metsarajal hääli. Luurajad jäid padrikus 
hingetult seisma. Anthony tundis häältest ära 0'Heary, Jenseni ja Hatchinsoni. Nad 
astusid paari madruse saatel valjult juteldes onni poole. 

«Need saarlased on nagu maa alla vajunud?» kõneles 0'Heary. «Juba teist päeva 
varjavad nad end meie eest. Koli ja loomade järgi otsustades pidi siin mitu inimest 
elama. Nähtavasti on need mõne laevameeskonna riismed. Mulle ei meeldi nende 
käitumine, kurat Võtaks!» 

«Mida te ette panete»? küsis Hatchinson. 

«Kümme luuresalka tuhnivad täna öösel kõik põõsad läbi. Teie, Jensen, otsite 
oma inimestega lõhangu läbi. Saarlaste koer abistab teid ...» 

Orjakauplejate hääled vaibusid. Bernardito ja tema kaaslased hiilisid yeel mõne 
hetke suure ettevaatlikkusega nende kannul, kuid mehed jõudsid onni juurde -ja 
astusid käratsedes uksest sisse. Luurajad pöördusid metsatihnikusse. 

«Meie Neero võib meile täna halva teene osutada,» sõnas Bernardito. «Arutu peni 
lippas eile Charlie käest minema, ja nagu välja tuli, on ta selle gorilla Jenseni juurde 
sattunud. Jutusta mulle, Anthony, kes on see taanlane? Ma nägin teda juba «Orioni» 
paadis. Keel on tal paindumatu, kuid rusikad nagu parajad suurtükikuulid!» 


Kümme madrust, juhituna Oge Jensenist, sammusid mööda lõhangut ülespoole. 
Jensen hoidis musta koera nööri otsas ning kõneles temaga sosinal nagu vana sõb- 
raga: 

«Juhi meid, Neero. juhi... «Orionil» olid sa hea varga- 

poiss, tassisid ühtelugu madruste juustu. . » 00, ma tunnen seda kohta! Siin peab 
kusagil haud olema ...» 

«Mida te seal pomisete, Jensen?» küsis üks madrustest pahuralt. «Mis hauast te 
räägite»? 

«Ma kõnelen, et siin läheduses on ühesilmalise Bernardito haud...» 

«Mis? Pidage, poisid! Kui teie, mister Jensen, tahate endal kaela murda, siis ronige 
pealegi selle neetud musta peni järel, ma pole nii hull, et minna öösel Bernardito 
hauale.» 

«Surnud ei tasu kätte,» sõnas Jensen rahustavalt. 

«Bernardito vaim ei kannata öiseid külalisi. Vaadake, Jensen, kuidas koer hambad 
irevile ajab! Ta irvitab! Löögu mind välk maha, kui ta ei irvita! Vajugu ma siinsamas 
maa alla, kui surnud Bernardito isiklikult pole teda meie juurde saatnud! Vaadake, kui 
must ta on! Vannun saatana sarvede nimel, see on libahunt! Jätke see koer, Jensen, las 
ta jookseb kuradile! Kuni pole veel hilja, tuleb aisad ümber pöörata, muidu võivad meie 
kondid siin selle kuristiku põhjas klõbisema hakata.» 

Punane kuusirp vaatas mäetipu tagant välja. Jenseni mõtted keerlesid aeglaselt 
ringi. Ka temale ei meeldinud eriti tee, mida mööda must peni salka juhtis. Bernardito 
haud täitis ta ebauskliku hinge hirmuga ... Ainult neli aastat tagasi oli tema, Jensen, 
tulistanud paadi ahtris istuvat poissi... «Kas poleks õigem pöörduda valgustatud 
«Gloriale», et lonksu rummi abil hirmu minema peletada? Kuid kuhu see koer nii 
kangesti tormab? Ta vingub ja kipub üles, kust kivisid mööda voolab lõhangu põhjas 
ojake. Muide, päris hea oleks lonksukese külma veega end jahutada... Tõepoolest, kus 
on see neetud haud? Silm ei seleta pimeduses midagi.» 

«Vaiksemalt!» sõnas teine madrus sosinal. «Mulle tundub, et kuulsin koera urinat. 
Eided olete ja mitte meremehed! Vean kihla, et must peni pole meid asjata siia toonud. 
Kuradile teie hirmud! Siin on keegi varjul. Need on kas neegrid või saarlased.» 

Jensen kõhkles. Soov põgenikud laagrisse tuua võitles musta südametunnistusega. 
Lõpuks sai ta hirmust võitu. 

«Jääge kohtadele ja pange püssid valmis... Sina, Pikk Andy, tuled minuga kaasa,» 
ütles ta otsustavalt. «Vaatame, kuhu see peni nii kipub.» 

Koer tõmbas kõigest jõust nöörist, mille ots oli Oge 

raudses rusikas, ja tormas mööda mäeveergu üles. Jensen võttis oma kaaluvihi 
keti lahti ja seadis püstoli valmis. 

Umbes sada jardi kõndisid Oge ja madrus mööda oja põhja. Lõpuks jõudsid nad 
mingile astangule. Siit voolas oja vahutades alla. Ja seal oligi astangu serv. 

Koer tõmbas nöörist veel tugevamini, kippudes madalal rippuva kivi alla, kust 
ojake välja voolas. 

«Nähtavasti varjuvad põgenikud sellel astangul,» sosistas Pikk Andy. 

Kuu oli juba kaotanud punase helgi ning valgustas surmkahvatu säraga kogu 
ümbrust. Jensen tundis pahaendelise koha ära: seal vasakul kõrgub kalju, kuhu vikont 
oli kunagi lasknud raiuda mälestuskirja. Selle kalju jalamil asubki hauaküngas. 

«Andy, me jõudsime Bernardito hauale!...» 

Julge Andy jäi mõtteis seisma. Must koer kippus ikka kivi alla. 

«Ega siin mõnda koobast ole? Tuleks teised kohale kutsuda, Oge.» 

Samal hetkel hüppas midagi suurt ja kiiret nagu öölind rippuva kivi alt välja. 
Jensen vajus ootamatusest tasandi keskel istuli ja laskis nööri käest. Must peni lippas 
kivi alla. Pikk Andy seisis astangu äärel ja hall vari hüppas tema peale. Ta karjatas 
ning kadus tasandi ääre taha. Jensen vaatas kabuhirmus alla. Sealt kostis kähe urin. 
Kahe-kolme jardi sügavuses mustendas Andy keha, teda rebis mingisugune suur must 
loom. 

Jensen võttis püstoli paremasse kätte, vaatas hauale ninsr... tardus: kahaneva 
kuu paistel nägi ta valget viirastust. See astus, käsi ette sirutatud, aeglaselt edasi. 

Taanlane taganes sammu, komistas, tema käed tõusid kohmakalt ja ta lendas 
astangult alla otse siledatele rahnudele ... 

... Jensen hingas veel, kui kellegi käed tõstsid ta kividelt üles. Tema selgroog oli 
murdunud ning pea lõhki. Bernardito käskis ta tunnelisse viia. Toibudes nägi taan- 
lane kivise hauakambri tumedat võlvi, mida valgustas matusetõrvik. Halli seina 
taustal eraldas ta valgesse riietatud liikumatut kuju. Surnud Bernardito põlev silm 
vaatas vihaselt Jensenile otsa ... 

Jensen hakkas oigama ning liigutas end, püüdes vii- 

rastust eemale tõrjuda, kuid võlvide all kõmisedes küsis metalne hääl: 

«Miks häirisid sa minu rahu, Oge Jensen?» 

Jensen sosistas pakatanud huulil: 

«Kõiges on süüdi Carraciola: Tema sundis mind tulistama sinu poega, Bernardito. 
Oh, ma suren! Ära tule, ära tule mulle lähemale!» 

Viirastus seina ääres võpatas, ta hääl katkes ja hakkas kähisema: 

«Te tapsite koos Carraciolaga mu poja?» 

«Ei, viirastus, ta jäi vist ellu. Aga mina suren... Sinu vaim võib rahuneda. Mine, kao 
mu silmist!» 

«Kus see sündis? Kus te mu pojale jahti pidasite, neetud?» 

«Pireuses, väikeses lahes... ütlen sulle, Carraciola on süüdi...» 

«Siis lõpe, lastemõrvad» lausus viirastus ähvardavalt, eraldudes seinast. 

Taanlane võpatas ja vaikis. Bernardito raputas veel tükk aega elutuid õlgu, kuid 
isegi suurinkvisiitor Torguemada isiklikult poleks Jensenilt midagi välja suutnud 
pressida. Orjakaupleja oli surnud. 

Samal ajal tegid mustanahalised tasujad ja Karneero kiire ja ootamatu rünnakuga 
kogu Jenseni salgale lõpu, ilma et oleksid isegi valitsevat öörahu häirinud. 

Koit polnud veel saabunud ja orjad magasid laagris alles mehist und, kui kaks 
tumedat varju laskusid puult vasakpoolse kalda ehitusplatsile. Murtud võsa ja välja- 
juuritud kännud, liaanide jupid ja okste hunnikud ummistasid kogu lagedaks tehtud 
maa-ala. Lauskjal kivisel nõlval kõrgusid mulla- ja kivivallid: eelmisel päeval hakati siin 
istandiku peahoone ehitamiseks maad tasandama. 

Must vari hiilis lagendikule ja lipsas kiiresti hunnikusse aetud hagude alla. Teine 
uuris kohta, kuhu uljaspea oli enda peitnud, sättis siis oksi tema kohal ja sosistas kiši- 
kongo keeles: 

«Ole ettevaatlik ja ära end liiguta, Toopi. Kui sind märgatakse, on kõik kadunud.» 

«Mine ära, massa Antuu, ma olen vait kui kala,» sahises okste alt vastu. 

Anthony Cenni lahkus tasakesi lagendikult ja ronis ühele lähedastest puudest. 
Siin puges ta tihedasse lehestikku ning tardus liikumatuna oma kaheteistkümne jardi 
kõrgusel asuvasse varjupaika. 

Sel ajal hakkasid laagris lõõmama katelde all lõkked, plaksuma nahkpiitsad ja 
kaks paati tõid «Glorialt» värske vahetuse valvureid ja päevaste tööde, korraldajaid. 
Varsti avanes kahe poolega värav ning laskis kõik laagri asukad välja. Saatevalvurid 
tõid kuus-seitsekümmend norutavat orja vasakpoolse kalda ehitusplatsile. 

Orjad võtsid kirkad, kirved ja labidad kätte, püsside ja püstolitega varustatud 
valvurid aga istusid kaugemal asuvatele palkidele. Tõusnud päike uhtus oma 
kuumade kiirtega üle orjade seljad ja peremeeste laiaäärelised kübarad. 

... Kaks noort sihvakat naist, kes korjasid hagu, tõid oma sületäied suure hunniku 
kõrvale, kus varjas end Toopi. Mingit muud riietust peale niudevöö ja niiditäie 
pärlite polnud neil üll. Kandaminöör oli jätnud nende paljastele õlgadele sügavad 
jäljed. Noorem istus väsinult haokubule. 

«Ngava, tasa, see olen mina, Toopi,» sosistas rädi alt neiule nii tuttav hääl. 

Ngava kummardus ning nägi oksahunniku all oma peigmehe nägu. 

«Ära karda. Kata mind okstega. Kus on valvur?» 

Ngava tegi haokubu kiiresti lahti ning hakkas hunnikusse uusi oksi loopima, 
püüdes valvuri tähelepanu endale mitte tõmmata. 

«Sa oled hull, Toopi,» sosistas ta hirmunult. «Miks sa ronisid siia? Urikon võtab 
sul elusast peast naha maha!» - «Kus on Maini-Mfumu? Kas bakongo suguharu valit- 
seja poeg on teie juures?» 

«Ta on siin, Toopi. Tal kästi samuti puid raiuda.» 

«Ngava, las Maini-Mfumu tuleb ettevaatlikult siia. Me valmistame ööseks ette 
laagrile ja laevale rünnakut. Tuleb hoiatada kõiki sõjamehi. Sa, Ngava, räägi ainult 
usaldusväärsetele naistele. Ole ettevaatlik, et valvur ega salakaebajad midagi välja ei 
nuhiks. Hoia Urikoni ja tema ussipoegade eest!» 

Mõlemad naised eemaldusid kiirel sammul. Tunni aja pärast tõi sama hunniku 
juurde sületäie oksi pikk, tugevate lihastega aafriklane. Ta ei jäänud hunniku juurde 

kauaks pidama, sirutas selga, mõõtis mööduvat valvurit terase pilguga ja eemaldus 
taas lagendiku äärele, kus iga tunniga puud ja põõsad hõrenesid. 


Kaks tundi enne päikese toojakut sõitis abaja kaldale madrustesalk. Nad pöördusid 
tagasi otsinguilt metsast. Salga eesotsas sammus mister Erwin Syres 0'Heary. Paljud 
neegrid jätsid töö ja vaatasid valgete lähenemist ärevusega. Valvurite piitsad hakkasid 
kiiremini plaksuma, lagendikul tõusis kisa ja lärm. 

«Vaigistage musti lojuseid!» hüüdis 0'Heary. 

Ta astus vastrajatud vundamendiaugu juurde, kus neegrid purustasid kive ja 
vedasid mulda. Käsklusi jagas siin «Dorothea» vanempuusepp, kes armastas uhkeldada 
oma oskusega «valitseda» orje ameerika istandikes. 

«Miks liigub töö nii aeglaselt, Torley?» pöördus 0'Heary tema poole rahulolematult. 

«Teie neegrid on saamatud, laisad ja hellitatud. Te olete nad käest lasknud, mister 
0'Heary,» kõlas vastuseks. 

«Teie ise ei oska neegreid õpetada!» hakkas 0'Heary karjuma. Ta võttis valvuri käest 
piitsa ja hüppas auku. Kirkad ja labidad hakkasid kiiremini välkuma. 

«Kes neist täna looderdas, Torley ?» 

Kurjakuulutava näoga lähenes ta aeglaselt meestele, kes kõik olid oma tööga 
kibedasti ametis. 

«See,» osutas Torley pikemalt mõtlemata esimesele ettejuhtunud neegrile. 

Ta pidas liigseks tunda mustanahalisi, kõik nad olid tema arvates ühte nägu. 

0'Heary virutas piitsaga neegrile selga. Löök oli tehtud, nagu väljendasid end 
orjakauplejad, «tagasipõrkega». Silmapilkselt paisus mustal kehal verine vorp, ori 
kummardus veel madalamale ja jätkas kangiga kiiresti tööd. See päästiski ta. 0'Heary, 
kes oli väsinud rännakust mööda saare metsi, virutas piitsa kõrvale, säästes sellega 
alandlikku orja. Ta ei teadnud, et bakongo suguharu noor pealik oli käskinud meestel 
kuni õhtuni olla eriti kannatlikud! 

Peale selle oli mister 0'Heary täna armulikus tujus. Tõsi, põgenikud polnud veel 
kinni püütud, kuid poole saare maa-alast olid meremehed juba läbi tuhninud ja palju 
saarlaste jälgi avastanud: vana lagunenud onn 

miili kaugusel järvest, rada bambusetihnikus, lõkke tuhk oja ääres. Jenseni grupp 
polnud veel tagasi pöördunud. Võib-olla toob ta põgenikud ja saareelanikud kaasa? 
Kuid armulikkuse peamiseks põhjuseks oli teine asi... Kaapides hooletult liiva 
oja.ääres, avastas 0'Heary oma käte karvadel imetillukese, kuid tunduvat kaalu 
omava kollase tera: saarel leidus kulda ning seda teadis senini ainult tema, mister 
Erwin Syres 0'Heary! 

Orjakaupleja plaksutas käsi. Urikon jooksis väljaku teisest äärest tema poole nagu 
koer, kes tunneb oma peremehe ära. 

«Ütle nendele tolgustele, Urikon, et nad peavad püüdlikud olema. Siia tuleb 
istandik, õppigu töötama ja maad harima. Kui nad hoolega tööd teevad, annan neile 
toitu, mis kõhtu täidab. Nad peavad head kohtlemist hindama. Ma ei karista kedagi 
asjatult. Ainult põgenike ja laiskvorstide vastu võtan vastavad abinõud tarvitusele. 
Headele neegritele aga annan närimistubakat. Kes tahab tubakat?» 


O'Heary pistis käe tasku ja tõmbas sealt avatud paki musta odavat tubakat. See 
tubakas oli vahisoleku tundidel madruste armastatud närimisaineks. Mõned mustad 
käed sirutasid aralt tubaka järele. 

«Nii kergeusklikud nagu väikesed lapsed!» mõtles Anthony kibedusega, vaadates 
seda jälki stseeni pealt. 

«Oh ei, niimoodi ma teile tubakat ei anna! Vaadake, ma panen selle paki maha. 
Teil tuleb siia vundamendiauk kaevata. Teid on siin just kaks partiid. Panen paki kes- 
kele. Uuristage, kaevake! Kes esimesena kraavi selle kohani kaevab ja pakki käega 
haarama ulatub, saab tubaka endale. Saite aru, mustlõustad?» 


Valutava südamega jälgis Anthony, kuidas täiskasvanud tugevad inimesed 
kaevisesse tormasid. Ükski piits ei laksatanud õhus. Kivine mäenõlv sulas nagu 
lumehunnik kevadise päikese käes. Kurnatud orjad hingasid raskelt ja kähedalt. 
Lõpuks sirutas kellegi käsi soovitud paki järele. Jõuetu neeger, aarde õnnelik omanik 
ronis kaevisest välja, võttis pakist kihi musta tubakat ja toppis selle põske. Samal 
hetkel varjasid kaks tugevat tuareegi õnneliku võitja 0'Heary ja Torley pilkude eest. 
Kolmas valvur paiskas neegri pikali ja tõstis vembla. Tubakapakike kukkus neegri 
käest. Valvurid jagasid 

selle silmapilkselt omavahel ära ja läksid laiali, liigutades energiliselt raudseid lõugu. 

«Siin, Torley, õppige, kuidas tuleb halbade neegritega tööd teha,» sõnas 0'Heary 
enesega rahulolevalt, seistes keset äsjavalminud auku. «Te oleksite kolm päeva raisanud 
ja peksnud surnuks vähemalt pool tosinat mustanahalist, nad aga maksavad raha, mu 
sõber, õppige minu käest, Torley, ning te hoiate neegreil alati ohjad pingul. Iga loomaga, 
kui see kuulub teile, tuleb osata ümber käia. Aga jooksikutega kõnelen ma hoopis teisiti, 
seda te näete, kui Jenseni grupp kinnipüütutega tagasi pöördub. Seal tulebki 
Hatchinson. .. Millised on teie saavutused, mister Hatchinson?» 

«Kas see on tänase päeva jooksul tehtud?» hüüdis Hatchinson, astudes valminud 
vundamendiaugu juurde. «Ühe päevaga? Imestamisväärne, mister 0'Heary. Meie 
edusammud jätavad aga paremat soovida. Tuhnisime kogu parempoolse ojakalda läbi. 

Seal on mõningaid jalgradu, öösel tuleks valve jälle välja panna. Kuidas on Jensenil 
lood?» 

«Arvan, et nad on metsloomad juba urgu ajanud. Neil oli kõige pikem marsruut. 
Vaevalt jõuavad nad täna tagasi.» 

«Kuulge, 0'Heary, kuid te lubasite madrustele väikese peo korraldada. Poisid 
tahavad natuke värskendust saada, hästi juua, märatseda, end Aafrika preilidega lõbus- 
tada ...» 

«Hüva, las nad täna lõbutseda «Glorial». Meie teiega aga korraldame väikese peo 
oma onnis... Seal, nende neegritaride hulgas on keegi Ngava... Mul on täna päris hea 
tuju, Hatchinson!» 


5: 


Lahe mustendaval pinnal värelesid «Gloria» illuminaatorite valguslaigud. Tekk näis 
tühjana, kuid kõigi nelja suurtüki juures istusid kössi tõmbunult mehed, popsutades 
pimedas piipe. Kaks vahimadrust ja kapten Wilson jalutasid komandosillal. Pootsman 
käis läbi kõik laeva vahipostid. Ruhvist kuuldus juba madruste hüüdeid ja saabaste 
müdinat. Rannapostid olid usaldatud Browni «Dorothea» pootsmani hoolde. Neli 
madrust valvasid 

laagri sissekäiku. Igas tornis seisid kaks laskurit ning veel kaks valget valvurit 
kõndisid taraga ümbritsetud 


territooriumil. Kolmest madrusest koosnev patrull käis iga poole tunni takka kogu 
maa-ala läbi, astudes mõõda sihti piki planku. Valvurite teine vahetus magas suures 
hagudest onnis. Sissepääsu ees põles lõke ja selle kõrval istus pootsman Brown 
isiklikult. 

Pimedus polnud veel saabunud, kui kaldaäärsed põõsad hakkasid tasakesi 
liikuma. Bernardito, Anthony ja kaks neegrit vaatasid ettevaatlikult tihnikust välja. 

«Anthony, sina ründad koos Ngano ja Noriga valvurite telki. Karneero juba 
kuulab teie sõna, võtke ta kaasa. Ngurul, Toopil ja veel kahel mehel teie hulgast 
tuleb noolte abil valvurid tornidest maha võtta. Kas neegreil õnnestus relvad 
laagrisse tuua?» 

«Jah, vundamendiaugu juures asetleidnud segaduses ei pannud valvurid tähele, et. 
osa inimesi võttis endaga labidad ja kirkad kaasa. Teised krahmasid kive ja raud- 
naelu. Seega on umbes nelikümmend inimest relvastatud. Naised rappisid kala ning 
pidid oma noad sõjameestele viskama.» 

Tumenenud taeva taustal näisid «Gloria» mastituled suurte madalate 
taevatähtedena. Laagris lõõmasid eredad tulelõkked ning ööpimedusest kostis 
niiskete puude sisinat. Laevalt kajasid joobnute laulud ja hüüded. Varsti eemaldusid 
parda äärest kaks paati ja suundusid kaldale. ü 

«Sõitsid naisi tooma... Paatides on umbes kakskümmend inimest,» sosistas 
Anthony. «Kõik läheb nii, nagu te ette arvasite, kapten!» 

«Küll nad nüüd saavad lõbutseda!» pressis korsaar läbi hammaste. 

Kütid hiilisid läbi metsa laagri poole. Lähema tornini oli jäänud ainult poolsada 
jardi. Nguru, Toopi ja teised kaks neegrit, laskevalmis vibud käes, hiilisid oma 
postidele. Bernardito ja Anthony kõndisid tagant ümber laagri. 

«Vaadake, kapten, patrull läks ringkäigule.» 

«Temast alustamegi,» ütles Bernardito ja pühkis oma Pikka mõõka hõlma vastu. 
«Tuleb nad nii kinni püüda, et rnerelt poleks näha. Niipea kui patrulliga on lõpetatud, 
hijlige telgi juurde, kus magavad madrused. Nad peavad Põrgus üles ärkama!...» 

Tunnimees vaatas tornist patrullile järele. Kolm meest kõndisid ümber laagri ja 
pöörasid parajasti metsa-sihile, mis viis lahe kaldale... Põõsad hakkasid tugevasti 
kõikuma, nähtavasti oli keegi patrulleeri]aist pimeduses komistanud. .. 

«Max,» pöördus valvur oma naabri poole, «seal lähenevad väravale juba «Gloria» 
poisid!» 

Sel hetkel hakkasid tunnimehed laagri punutud väravaid avama, et lasta «Gloria» 
saadikud sisse. Järsku vihises midagi läbi õhu. Valvur küsis hirmunult: 

«Max, mis sinuga on? 00, kurat...» 

Maxi kõris istus sulgedega nool. Järgmisel hetkel pillas ka Maxi vestluskaaslane 
püssi ning jäi torni käsipuudele rippuma. Täpselt lastud nool oli tabanud teda just 
abaluude vahele. 

Bernardito mustad sõjamehed tegid vaatlejatele mõlemas tornis lõpu peale ja 
hüppasid üle pistandtara. Lõkketule valgel kees äge heitlus kõigi viie punutud onni ees. 
Laagri neegrid, kes olid juba varem ette hoiatatud, ootasid lahinguvalmis. Niipea kui 
valvurid olid tornides maha varisenud, hüppasid kümned mustanahalised «Gloria» 
madruste kallale. Arveteõiendamisest võtsid osa ka naised. Nad ründasid raevukalt 
madruseid ja valvureid. Äärmisest onnist kargas välja alasti preester Urikon, kes sattus 
otsekohe kahe raevunud naise kätte bakongo suguharust. Poolsurnud preester lohistati 
köögikatelde juurde ja heideti keevasse odraplödisse ... 


Pootsman Brown kükitas lõkke ees, mis valgustas sissepääsu onni, kus magasid 
valvurid, ja kuulatas tara taga kostvat kära. Värav oli jäänud poolavatuks ja valvurid 
pääsesid laagri territooriumile. Kuid mis nad seal selle eidekarjaga nii kaua õiendavad? 

Brown tõusis ja eemaldus lõkke äärest pimedusse. Ta ei jõudnud veel kümmet 
sammugi astuda, kui vemblalöök ta jalust maha paiskas. Sel ajal olid Anthony ja kaks 
mustanahalist sõjameest võtnud lahti onni tagaseina ja tormasid nüüd sellesse valvurite 
elamusse... 

Tasane vile kostis taraga piiratud maa-alalt. Bernardito kutsus oma kaaslasi. 
Anthony ja mõlemad sõjamehed võtsid tapetuilt relvad ja hüppasid üle tara laagrisse. 

Siin oli juba kõik vaikseks jäänud. Nguru, Toopi ja 

Maini-Mfumu rahustasid raevunud naisi. Anthony komistas tuareegidest valvurite 
laipade otsa ja nägi preestri jalgu, mis ulatusid katlast välja. Laagri vallutamine oli 
lõpule viidud. 

Nüüd jagas Bernardito mustad sõjamehed kolme rühma. Kolmkümmend inimest 
Nguruga eesotsas kadusid saarlaste onni suunas, kaks teist rühma, keda juhtisid 
Anthony-ja Maini-Mfumu, hakkasid kalda poole liikuma. Osa nende rühmade 
neegreid olid tõmmanud endile madrusemütsid pähe ja särgid selga. Nad 
«konvoeerisid» paatidesse oma relvastatud kaaslasi, kes olid katnud pead 
palmilehtede ja riidekaltsudega. Bernardito oli käskinud neil kujutada norutavate ja 
vaikivate orjataride rongkäiku. Ta väljus mõlema rühma järel ja sulges värava. 
Relvastatud sõjamehed võtsid vaikides kahes paadis istet. Ühes neist asus juba 
Anthony Cenni, Bernardito hüppas teise. Aerud vajusid sulpsatades vette. 

Kähisev hääl hüüdis «Gloria» pardalt paatides istuvatele inimestele: 

«Kus te nii kaua olite, kuradid? Kas kõik on laagris 
hästi?» 

Bernardito rahulik hääl vastas pimedusest: 

«Laagris on kõik korras, kapten Wilson. Toome teile lõbusaid külalisi... Kõik 
tublid poisid jäävad rahule.» 

«Kas see olete teie, Johnson?» küsis kapten, kummardudes üle reelingu. 

Sel hetkel kostis kaugusest pikk, vastikult läbitungiv öökullihuige. See kordus 
kolm korda. Nguru singaliseeris, et sõjamehed on 0'Heary onni juba ümber piiranud. 

«Jah, see olen mina, kapten,» vastas Bernardito, haarates käega vööritrapi 
käsipuust. «Ma tulen kohe teie juurde üles ja toon teile suurepärase uudise.» 

Ka teine paat jõudis vööritrapini. Vahimehed kogunesid uudishimulikult parda 
äärde. Järsku kostis paatidest ebaühtlane kogupauk püssidest. Kapten Wilson ja teine 
vahi-ohvitser varisesid sillale. Sel hetkel tormas hall vari laevatreppi mööda üles ja 
viskus möirates madruste kallale, hammustades ja pekstes neid laiali nagu hunt, kes 
on tunginud lambalauta. Mööda mõlemaid trappe sööstsid laevale mustad nõtked 
kehad. 

Püssikuul oli purustanud laterna. Pilkases pimeduses käis armutu heitlus. 
Karneero viskles siia-sinna nagu põrgunõid. 

«Anthony!» mürises Bernardito hääl. «Minu juurde!» 

Heitluse saginas ilmus nähtavale Anthony kuju. Astudes üle laipade, lähenes ta 
parda ääres paistvale tumedale kogule. Bernardito seisis, käed rinnale ristatud. Ta oli 
täiesti rahulik. 

«See on kolmekümne üheksas pardalahing minu elus,» ütles ta noormehele, «ja 
näib, et üsna edukas. Praegu on see jõudnud juba niisugusesse staadiumi, kus šelle 
juhtimine pole enam võimalik ja on täiesti liigne. Ärge toppige end sellesse 
rüselusse, neegrid tulevad ka teieta tpime. Jälgige pealt, et ükski vaenlane ei lahkuks 
elusalt. Las hüppavad vette. Seal hoolitsevad haikalad ja krokodillid nende edasise 
saatuse eest.» 

Neegrid olid juba avanud ühiskajutisse viiva luugi. Laevaruumide asend oli 
sõjameestele suurepäraselt teada, Kajutis põles ere lamp, joobnud madrused 
vedelesid koidel, pudelid ja kruusid seisid mõlemal laual. Mõned pidulised olid juba 
jõudnud kaineneda ja jooksid relvi otsides edasi-tagasi. Karneero tormas kajutisse 
Maini-Mfumu metsistunud võitlejate kannul. Hüpates üle laua ajas koer lambi ümber. 
Oli valgus laiali ja süttis põlema. Kellegi koi mattus leekidesse, tuli levis edasi 
seinale. . Lahingu-hoos ei hakanud keegi tulekahju kustutama. Alles siis, kui 
viimane madrus kajutis oli hinge heitnud ja leek tõusis juba lae alla, andis Maini- 
Mfumu oma sõjameestele käsu end läbi põleva luugi päästa. Lõpuks nägi ka Ber- 
nardito lendavaid sädemeid ja leeki. 

«Seisa!» hüüdis ta niisuguse häälega, et terve laev vappus. «Katkestage rüselus! 
Anthony! Rahustage neegrid ja kustutage tulekahju! Laev tuleb iga hinna eest 
päästa.» 

Leegid olid juba tunginud salongi. Tekilauad hakkasid hõõguma. 

Tulekahju vastuhelgis nägi Bernardito, et laeva ümber välguvad vees kümned 
kräsupead. Mööda trappi, ankru-kette ja trosse ronisid tekile mehed, naised ja 
noorukid. Iga minutiga nende arv kasvas. Anthony vaatas hämmelduses seda 
imelikku rünnakut ja taipas lõpuks naiste vadina järgi, milles asi seisab. 

«Kapten,» hüüdis ta, «keegi on lahti lasknud kuulduse, et laev sõidab ära. 
Peaaegu kogu laager on vette tormanud, et neetud saarele mitte maha jääda!» 

«Siis sundige nad vett kandma. Võtke panged ja seadke inimesed rivisse!» 

Leegid olid juba haaranud kaptenisilla. Sajad tõmmud käed hakkasid kiiresti 
veeämbreid käest kätte andma. Käiku läksid ka pootshaagid ja kirkad. Tekil oli tuli 
varsti kustutatud, kui ruhvist kostis kaeblik kähe vingumine. Tuleleegid märatsesid 
luugiava ümber. Bernardito rebis vahimadruselt purjeriidest mantli, tõmbas kapuutsi 
pähe ja käskis end veega üle uhta. Hetke pärast valati talle kaela mitu ämbritäit. Läbi 
põleva luugiava jooksis ta mööda treppi ruhvi. 

Pimedas polnud midagi näha. Bernardito sattus laua vastu ja pudelid veeresid 
kolinal põrandale. Seal aga kostis kapteni jalgade juurest hele vingatus, ta kummardus 
ja tundis sõrmede all Karneero jämedat karva. Raudkangi abil purustas kapten akna. 
Värske õhu tõttu lõi leek eredamalt põlema. Puutrepp, mille kaudu võis välja pääseda, 
vajus sisse. Bernardito hakkas mõistust kaotama, ruhvis oli nii kuum nagu põlevas 
ahjus. Kuid juba lasti nöörredel alla ja Anthony tormas korsaarile appi. Kahekesi 
lohistasid nad Karneero suure keha redeli juurde ja sidusid pehme rihmaga kinni. Tekil 
asuvad inimesed tõmbasid haavatud ja põlenud Karneero välja. Tema kannul ronisid 
üles ka mõlemad mehed. Varsti kustutasid neegrid tulekahju ka ruhvis. 

Bernardito tõmbas hinge ja käis kogu laeva läbi. Tulekahju polnud tekitanud 
parandamatuid vigastusi, kuid laeva täielikuks taastamiseks oli tarvis vähemalt kaks- 
kolm kuud. Laeva uus kapten pöördus neegrite pealiku Maini-Mfumu poole. 

«Kogu oma inimesed ahtrisse. Ma ütlen neile paar sõna.» 

Kui umbes sadakond neegrit olid puuptekile kogunenud ja paarkümmend sõjameest 
besaanmasti raadel kohad sisse võtnud, tõusis kapten vaadile. Noor sõjameeste pealik 
Maini-Mfumu jäi tema kõrvale seisma. Anthony tõi laevalaterna ja inimesed nägid 
põlenud mantlis hallipäist sõjameest, must side näol. Saabus täielik vaikus. 

«Vapra bakongo suguharu sõjamehed, bassundi, ma-iombe, batoke ja teiste püha 
Kongo suguharude pojad!» alustas kapten ja Anthony andis selle sõna-sõnalt kiši-kongo 
keeles edasi. «Me võitlesime ja võitsime, sest tegutsesime üksmeelselt ja igaüks tegi nii, 
nagu tal oli kästud. Kuid see on ainult asja üks külg. Laev tuleb parandada ja siis saarelt 
ära sõita. Ma viin teid teie kodumaale. 

Kui veel siia jääme, tulevad uued laevad suurtükkidega ja valged sõjamehed 
teevad teid taas orjadeks. Kes teist soovib seda, mehed?» 

Oodanud, kuni pahameelenurin vaibus, jätkas Bernardito: 

«Ma õpetan teile, kuidas laeva parandada. Kuid töötama peate kiiremini, kui te 
eile kaldal, petetuna orja-kaupleja 0'Hearyst seda tegite. Nüüd oleneb teie kätest 
mitte pakk tubakat, vaid vabadus. Kas te mõistsite mind, mu lapsed?» 

Vastuseks kostis heakskiiduümin. 

«Teadke siis, et olen karm ja nõudlik isa. Mul on kuus läbiproovitud sõpra teie 
suguharust. Need on minu vanemad lapsed Nguru, Toopi, Mgambu, Ngano, Timbu ja 
Nori. Noor pealik Maini-Mfumu ja need kuus meest hakkavad teid juhatama. See, kes 
nende käsud täitmata jätab, ei pöördu Kongo vetele tagasi. Kolm täiskuud on tarvis 
selleks, et laev võiks jälle purjed tõsta. Küsi oma sõjameestelt, Maini-Mfumu, kas 
kõik on mu sõnadest aru saanud?» 

«Jätka, isa,» ütles noor pealik. «Sa oled musta rahva sõber. Iga sinu nõuanne on 
bakongo rahvale seaduseks.» 

«Las nüüd inimesed, kes arutult on siia laevale sõitnud, istuvad paatidesse ja 
pöörduvad kaldale. Anna sõjameestele käsk kätte lammutada laager ning ehitada 
endale elamiseks onnid, nagu te oma kodumaal olete harjunud. Homme aga hakkame 
tööle: laeva parandamist ei tohi edasi lükata.» 

«Vaata sinna, isa,» hüüdis äkki Maini-Mfumu ja osutas mäekuru poole. 

Seal, metsa taga, tõusis tulekuma. Selle punane helk segunes koidukiirtega. 
Saarlaste onn põles. 


6. 


Dorothea ja Charlie koopavangistuse päevad olid möödas. Kuid need olid 
ebatavalised, ärevad päevad, veedetud poolhämaruses, mida valgustasid punased 
hõõguvad söed. 

Poiss, kelle tema hooldaja oli karmis tagasihoidlikkuses üles kasvatanud, ei 
teadnud, mis on hellus. Kallist sõna «ema» hääldas ta algul aralt ja häbelikult, 
püüdes 

mingist suurest sisemisest vastupanust üle saada. Sealjuures oli ta hämmeldunud ja 
isegi hirmunud. Siis see möödus, möödus väga kiiresti... liiga suur oli ema hingelise 
soojuse ja kirgliku õrnuse tagavara. See nõiduslik sõna hakkas üha sagedamini Charlie 
huultele tulema. 

Dorothea ei riivanud, ei haavanud poja lapselikku häbelikkust, sest ta ise kandis 
endas sedasama tunnet. Mitte sõnades, vaid silmades leidis endale väljapääsu tema 
armastus. Tähelepaneliku ema pilkude eest ei jäänud varjule ükski pisiasi. Naine nägi, 
et hoolitsevad, targad käed olid ta poja üles kasvatanud. Pärast emaliku kirglikkuse 
esimesi puhanguid leidis naine endas jõudu, et saada võitu armukadedustundest oma 
poja kasvataja vastu. Ta ei rikkunud peaaegu üldse poisi tavalist elukorraldust, vaid 
võttis poisi ja Bernardito vahel mingi oma, erilise koha sisse, nõudmata muud, kui ainult 
õigust pojast mitte lahkuda. Noil harvadel tundidel aga, mil Bernardito koopasse ilmus 
ja poisi mingi ülesandega ära saatis, ilmus ema silmisse ilme nagu linnul, kelle pilgu ees 
jahimees tema poegi pesast võtab. Ning vana korsaar püüdis harvemini kasutada oma 
väikese abilise teeneid. 

Bernardito märkas, et ükski riist, ükski ese polnud koopas teisele kohale tõstetud, 
küll olid need aga väga hoolikalt puhastatud ja kinni kaetud. Ka kapteni kogu riietus, 
mis seina löödud pulkadel rippus, oli parandatud ja kuivatatud. Naine oli temale ja 
Anthonyle õmmelnud mugavad nahkjalatsid, samal ajal kui Charlie jalas ilutsesid 
endiselt kapteni jämedad tooted. 

Bernardito märkas seda kõike ning kord, kui nad järjekordselt puu otsas orjalaagrit 
jälgisid, lausus ta endamisi sõnu, mis oma ootamatusega Anthonyt rabasid: 

«Ta on ebatavaline naine, see.Dorothea Cenni, Ciacomo aga on lihtsalt ajudeta 
eesel... » 

Anthony pööras end imestunult kaaslase poole, kuid see näris juba kuiva rohuliblet 
ja vaatas keskendunult püstolilukku. 

Jäädes Charlie'ga üksinda, püüdis Dorothea saada võitu murest saarel peetavate 
lahingute ja venna saatuse pärast. Ta laulis vaikselt oma õrna häälega neegri lastelaule, 
õmbles ja parandas riideid, laps aga lamas tema kõrval karusnahal ja vaatas ema. Poiss 
pingutas end, et meenutada midagi kauget ning ähmast, justkui taastades 

mälus unenägu, ilmus tema ette suur, kahe torniga maja ja väike roheline 
muruplats... Siis valgus kõik laiali ja mällu kerkisid Bernardito hirmsad muinasjutud 
ja ta jutustas neid ikka ja jälle emale. Kõik muinaslood oli poiss emale edasi 
rääkinud: aaretest, koobastest ja piraa-dilaevade öistest rünnakutest, hirmsast 
Ühesilmalisest Saatanast ja põhjamaistest kuningatest, rüütlitest ja kurjategijatest. 

Ning ilmnes, et ka emateab paljusid neist, teab isegi muinasjuttu salakavalast 
Leopardist, kuigi ei taha seda jutustada ega isegi kuulata. Ta teadis ka teisi muinas- 

jutte — tõmmudest inimestest suurel jõel, nende hirmsatest jumalatest ja 
kättemaksuhimulistest preestritest, kuldsete laubavõrudega kuningatest ja 
suursugustest mustanahalistest sõjameestest kirjatud ninadega pikkades piroogides, 
mis libisevad mööda laiu jõeteid. Ta jutustas kaelkirjakutest, antiloopidest ja 
jõehobudest, lõvidest ja tohututest pealuudest, imelistest lindudest ja valgest 
elevandist, kelle poole bakongo preestrid palvetavad... Tunnelis vulises ojake ja see 
heli segunes ema häälega; poiss uinus, pannud pea tema põlvile. Ema soojad 
peopesad puudutasid õrnalt tema nägu. Neegrilauluke aga kõlas veel kaua ... Hääl 
üha kaugenes, hajus heledas sinas ning lõpuks sulas unises olematuses täiesti... Jah, 
õnnelikud olid need pikad tunnid koopa poolhämaruses! 


Bernardito juhtis Dorothead ja Charlesi abaja poole. Enam polnud tarvis käia 
hiilides, end varjata ega kõnelda sosinal. Poisi hääl helises metsas. Ta jooksis ees, 
Bernardito aga aitas Dorotheal astuda üle mahasaetud puude ja kivihunnikute. Naine 
oli riietatud imelikku, ebatavalisse riietusse. Bernardito oli toonud talle «Gloria» 
kaptenikajutist mõned sinised siideesriided — ainsa õhukese kanga, mis talle kätte 
puutus. Neist oli Dorothea õmmelnud endale midagi burnusetaolist, nagu kannavad 
mõned Aafrika rahvaste naised. Jalas olid tal omatehtud sandaalid, juuksed oli ta 
kinnitanud luukammiga, nagu spartalannad vanal ajal. Ta oli mähkinud end oma bur- 
nusesse ning tulnud päikesevalguse kätte koos poja ja pikakasvulise meremehega. 
Viimane oli aastaid hoidnud selle piduliku käigu jaoks oma kolmnurk-kübarat ja 
vana meremehekuube. 

Teel abajani jutustas Dorothea, et mister Fred oli jät- 

nud Charle?le oma perekonnamõisa ja tiitli, ise oli aga Alfred Murray nime alla 
Ameerikasse sõitnud. Tänu nendele asjaoludele oli Grelli saanud Chiensfieldi 
peremeheks. 

«Tähendab meie ees hüpleb ei keegi muu kui tema kõrgus seaduslik vikont 
Chiensfield?» sõnas Bernardito mõtlikult. «Fred toimis mõistlikult. Ta võitis aega, pääs- 
tis naise ja väljus puutumatuna Leopardi küüsist. Lapse tookordne näilik hukkumine 
vabastas Grellil käed.» 

«Ma ei taha teda meenutada,» sõnas Dorothea vaikselt. 

Rändurite ees avanes avar laht ja lagendikud, kus mets oli maha raiutud. Siin kees 
töö. Ehitati onne. Perekonnaisad olid kogunud oma kodakondsed ja vaeslapsed uutesse 
elamutesse. «Gloria» seisis kalda ääres ja oli üsna viletsa väljanägemisega. Lahe 
lasuurne sile veepind peegeldas mustendavat laevakeret, murtud maste, kokkuvarisenud 
klaptenisilda ja segilöödud taglast. Kaptenile ja tema kaaslannale kostsid vastu rõõmsad 
tervitushüüded. Anthony lehvitas laevapardalt kübarat. Selles ülipidulikus olukorras 
astusid Bernardito, Dorothea ja Charlie «Gloria» tekile. 

«Meie vana onn on maha põlenud,» ütles Bernardito. «Laeva remontimise ajal peate 
elama kaldal telgis, senjoora.» 

«Kapten Bernardito...» hakkas Anthony rääkima, kuid meremehe hoiatava pilgu 
all jättis kohe jutu pooleli: kapten oli teda palunud poisi juuresolekul tema õiget nime 
mitte nimetada. 

Kaljusse raiutud mälestuskirjale oli sammal peale kasvanud ja Charles ei teadnud 
selle olemasolust midagi. Kapten oli alles viimasel ajal hakanud poissi nimepidi hüüdrna 
ega kartnud enam, et ta sõnaga «Charles» võib mtnevikumälestusi elustada... 

Kuid etteheitev pilk, mille kapten punastunud Anthonyle heitis, hilines. Poiss pööras 
end järsult ümber ja vaatas «onu Tobbyt» teraselt. 

«Charlie,» sõnas vana meremees ebakindlalt, «mäletad, sa lubasid, et ei löö kartma, 
kui ühesilmaline kapten saarele tuleb?» 

«Mäletan,» vastas poiss, «ja ega ma kardagi teda. Tead, onu Tobby, ma juba ammu 
mõistsin, et sa jutustasid seda lugu endast, kuid ei tahtnud sulle seda ütelda. Ema! Meie 
onu Tobby ongi Ühesilmaline Saatan ise, mõistad, ema?» 

«Jah, mu armas senjoriito, nüüd oled sa minu saladusse tunginud. Aga kas sa 
tead, et vanal Bernardltol on väike poeg?» 


«Tean!» hüüdis poiss õnnelikult ja viskus kaptenile kaela. «Miks varjasid sa seda 
nii kaua, 1sa?» 

Bernardito astus suures segaduses sammu tagasi. Ta polnud kunagi oodanud, et 
poiss tema sõnu nii valesti mõistab. Charles aga surus pea tema rinnale ja hakkas 
kiiresti ja katkendlikult kõnelema: 

«Ma mõistsin kõik, isa, ma mõistsin juba ammu kõik! Inimesed vihkasid sind ja 
pidasid kurjategijaks. Sellepärast sa vaikisid ja varjasid tõde minu eest.» 

Poisi hääl värises. Pisarad veeresid ta silmist Bernardito vanale kuuele. Kapten 
oli teda tugevasti oma kaissu surunud ega julgenud sõnagi lausuda. Ta otsis pilguga 
Dorothead ja tema ainsa silma ilme väljendas piina ja kannatust. 

Anthony kummardus õele lähemale ja sosistas talle midagi kõrva. Naine vaatas 
kaptenile otsustavalt näkku ja andis silmadega märku, et see last vastupidises veenma 
ei hakkaks... 

...Tund aega hiljem, kui poiss oli laeval küllalt ringi jooksnud ja vahetas nüüd 
koos Anthonyga raskelt haavatud Karneero sidemeid, ilmus Bernardito kaptenikaju- 
tisse, et vahetada Dorotheaga juhtumi üle mõtteid. Ta jäi naise ette seisma, pidulikult 
ja sirgena, kuub kinni nööbitud: 

«Senjoora,» ütles ta pärast lühikest vaikust, «poiss on oma aastate kohta väga 
arenenud ja tark. Ta mõistab suurepäraselt, et mees, naine ja nende laps kujutavad 
endast midagi ühtset, see tähendab perekonda. Teie ja teie, vend suvatsesite toetada 
seda hädavalet, mis tegi poisi nii õnnelikuks. See toob endaga kaasa vajaduse 
mängida ka edaspidi väliselt seda osa... Mul on raske väljendada vajalikku mõtet, 
sest ma tean oma vanust. » 

Dorothea vaatas oma kurbade silmadega kaptenile otsa. 

«Kapten, ma olen üsna lihtne üksik naine. Ma katkestasin kõik. sidemed mehega, 
kes ainult minu lihtsameelsuse üle irvitades nimetas mind oma naiseks. Kas minu- 
sugusel tähtsusetul isikul sobib olla naiseks mehele, kellel, on nii suur kuulsus nagu 
teil? Ma tean, teid ootavad ees uued kangelasteod. Isegi ainult väliselt teie abikaasa 

olla on minu jaoks liiga vastutusrikas ülesanne, kuigi ma loomulikult tahaksin seda 
väärida.» 

Bernardito laskus vaikselt ühele põlvele ja tõstis naise käe aupaklikult huultele. 

«Aga kas ma tohin loota, et oma läbielamuste koormaga õlul võin ma tulevikus teie 
armastuse ära teenida?» 

«Ta kuulub teile sellest silmapilgust peale, mil nägin oma poega niisugusena, nagu 
teie olete teda kasvatanud, don Bernardito.» 

«Dorothea, kuid kusagil maailmas kasvab veel üks poiss ilma emata. Tema soontes 
voolab minu veri. Ta on alati hädaohus, vaenlased on saatnud selle kuueaastase poisi 
juurde mõrvareid: Kui taevas ta vastu on armuline ja toob ta minu juurde, kas te 
suudate siis ilma eelarvamusteta sellele poolorvule oma hellitusi jagada?» 

«Kas ma suudan? Ütlen teile siiralt, kapten, et ma oleksin uhke ja õnnelik, kui 
võidaksin teie poja armastuse. Vannun teile, ma ei teeks vahet Charlesi ja Diego vahel.» 

«Olgu õnnistatud see tund, mil kohtasin sind, õilis senjoora! Olgu õnnistatud tuul ja 
meri, kes uhtusid teie laeva selle maa kaljudele!... Sul on õigus: mu käed on veel tugevad 
ja võitlusvalmis. Vaevalt annab saatus mulle nii palju aastaid, et nad võiksid vananeda 
ja jõuetuks muutuda. Kuid viimse hingetõmbeni kannan sind kätel läbi kogu meie elu, 
Dorothea!» 

Nad tulid tekile. Kaljutipp kõrgus taevasse. Sügavates lõhedes lebas lumi, kuid 
mäenõlvad helklesid päikesepaistel oma kivide värvikusega. Merelainetus sillerdas, nagu 
oleksid tuhanded kristallterad vette külvatud. Poiss tuli joostes ja surus hooga oma näo 
ema burnusesse. 

«Ma jalutaksin meelsasti saarel ringi,» ütles naine. 

Nad väljusid paadist ja siirdusid mägedesse. Poiss jooksis kord mööda tuttavaid 
jalgradu ette, kord. pöördus täiskasvanute juurde tagasi. Bernardito jutustas oma 
kaaslannale rasketest üksinduseaastatest, kannatustest ja mitmeaastasest võitlusest 
loodusega. Dorothea imetles Bernardito rikkalikke kogemusi. 

Kaljutipu jalamilt vaatasid nad kolmekesi päikeseloojakut. Eha purpursel siidkangal 
vajus merre tohutu suur kuldne ketas, mida silmapiiri viir kaheks lõikas. Vesi ja pilved 
sulasid ühte. Taevas muutus leegitsevaks mereks, meri — põlevaks taevalaotuseks. 


Seitsmeteistkümnes peatükk «LENDAV HOLLANDLANE» 


L. 


Lämmatav maikuu keskpäev tundus piinavalt pikana. Näis, et armutu päike ei 
tahagi taevavõlvilt kaduda. Kaplinna välisreidil seisva kahe-kolme laeva tekid olid jää- 
nud täiesti inimtühjaks: meeskonnad olid kas kaldale läinud või otsisid päikese eest 
varju alumistest trümmidest. 

Sinjoore Giovanni Carraciola, mehine mees kerges õhukeses särgis ja taevassinistes 
pükstes, mis olid põlvede kohalt paelaga seotud, lamas kiiktoolis. Purjeriidest katus 
kuunari teki kohal kaitses sinjooret otseste päikesekiirte eest, jaanalinnusulgedest 
lehvikuga varustatud neeger oli aga justkui elava tuule tekitajaks. Sinjoore tukkus, 
roidununa kuumusest ja' kahest klaasist veinist. Vahel harva paotas ta silmad ja imetles 
hõbedasi pand-laid oma kingadel. Neid vaimustavaid pandlaid, osava neegrist meistri 
toodet, hakkavad Boltoni moemehed veel järele ahvima!... 

Carraciola kõrvu kostsid ainult rahustavad helid: putukate sumin katuse all, vaikne 
loksumine parda ääres ja tabamatult õrn lehviku sahin. Tema mõtted voogasid aeglaselt 
ja loiult, nagu seen-ausameelsele džentelmenile pärastlõunatundidel kohane. Sinjoore oli 
alles hiljaaegu ületanud neljakümmenda eluaasta läve ning mõtted saabuvast 
vanadusest, mis teda varem polnud häirinud, hakkasid tal nüüd ajuti külas käima. Kus, 
missugustel ristteedel varitsevad teda vanadusetõved? Mida on ta kogunud 
mälestussalvedesse? Ja lõpuks, mitu nulli on ta pangaarvel, et saabuva vanaduse 
teekaaslased suhtuksid vajaliku austusega igasse tema soovi? Need unised mõtted viisid 
džentelmeni veelgi kaugemale ja tõid lõppude lõpuks tema ette ebameeldiva 
piltlikkusega tunni, mil ta taas kohtub oma kondise sinjooraga. Carraciola krimpsutas 
nägu, avas silmad ja sirutas käe tubakatoosi järele. Vihinaga tõmbas ta ninasõõrmetesse 

«džentelmenliku annuse» nuusktubakat, aevastas kõrvulukustavalt, pühkis Pisara ja 
raputas endalt lõplikult une. 

«Tuleb õigel ajal raha teha!» niisugune oli peamine ja lõplik järeldus kõigist sinjoore 
Carraciola, kuunari «Edu» 

kapteni ja Grelli kolmest laevast koosneva Kongole lähetatud ekspeditsiooni juhi 
mõtisklustest. 

Nuriseda saatuse üle oleks kapteni poolt olnud tänamatu. Taevased inglid olid 
kinkinud Carraciolale välimuse, mille üle oleks kadedust tundnud iga ooperitenor, 
maapealsed inglid aga ei suutnud tema vastu kunagi ükskõikseks jääda. Vaevalt oleks 
ta vale-vikondi juures nii kõrge ametikoha välja teeninud, kui poleks olnud Elleni 
eestkostet. Naise visadus avaldas vikondile soovitud mõju: ta andestas oma agendile 
ebaedu Pireuses ja usaldas Carraciolale komandosilla kolmest kuunarist parimal koos 
kogu ekspeditsiooni juhtimisega. Kuid ekspeditsioonil kujunes sinjoore olukord 
mõnevõrra raskeks. Ameerika iirlane 0'Heary osutus jahipidamises neegritele oma 
ülemusest palju kogenenumaks; kaptenid Wilson ja Hatchinson olid paremad 
meremehed kui tema; lõpuks väsimatu pealekaebaja ja mister Righlandi salaagendi 
kuulsus oli nii kindlalt noore kapteni külge pidama jäänud, et vaatamata hirmule, 
mida ta sisendas, polnud kuunarite meeskondade sümpaatia tema vastu tõusnud ... 
Pikkadele teenistusaastatele vaatamata astus Giovanni Carraciola ikka veel 
ebameeldiva kindlusetusetundega üle vikont Chiensfieldi kabineti läve. Ning mõte 
tagasipöördumisest sellesse ruumi ettekandega ebaõnnestumisest oli kõikidest 
ohtudest kõige hirmsam! 

Sinjoore kapten oli meeldiva käitumisega ja tal oli isegi mõningal määral 
teravmeelsust. Keel, nagu see söör Fredericu usaldusmehele kohane oli, teenis 
sinjooret tema mõtete varjamises üsnagi osavalt. Giovanni kogemusi teesklemises ja 
valetamises hinnati tema patrooni poolt juba noore itaallasega tutvumise algpäevil 
väärikalt. See tutvus toimus Boltoni sadamas, kus kahekümne kolme aastane 
tüürimehe-abi Carraciola oli tühise asja pärast, tühise rahakoti pärast, sunnitud 
laevalt lahkuma. Laevakapten oli nimelt leidnud, et rahakott, mis tal kadunud oli, ja 
see, mille Carraciola oma taskust välja tõmbas, on vaieldamatult sarnased. Järgnenud 
konflikti tulemusel sõitis laev ära, jättes tüürimehe-abi «Boltoni madalikule» istuma. 
Saadud andmed rahuldasid mister Woodroe Craigi ja peagi esitles ta sinjooret oma 
kõrgele soosijale ... Sellest ajast peale polnud väljaõppimata tüürimehel enam 
tarvidust olla hajameelne võõraste rahakottide suhtes, koguda võõraid tualettesemeid 
või lahkuda 

baarileti ees oma sallist või vestist, kui janu muutus väljakannatamatuks. 

Kogu oma elu jooksul oli Carraciola vaevalt sadakond trükitud lehekülge läbi 
lugenud, kuid kuulas see-eest meeleldi meremeeste hirmsaid lugusid, kus väike tõde 
segunes värvika väljamõeldisega nagu vesi viinaga Šoti toddis. Need jutustused 
toitsid Carraciola fantaasiat ja rikastasid tema kogemusi. 

Kuid üks Carraciolale endale täiesti seletamatu iseloomujoon valmistas talle 
salaja üsna palju tuska. Kõige varasemast noorusest peale tundis ta imelikke 
nukrusehooge, mis vallutasid teda tugeva kuupaiste ajal. Vaiksed mahedad ööd 
täiskuu ja särava hõbedase rajaga veepinnal tekitasid Giovannis piinava melanhoolia. 
Ja tal polnud jõudu, et selle vastu võidelda. Nende hoogude ajal kartis ta üksindust, 
vihkas oma mälestusi ning tundis täielikku ükskõiksust kohustuste, raha ja maiste 
lõbude vastu. 

... Oranž päike lõõmas veel silmapiiri kohal, kui reidil ilmus sõudepaat nähtavale. 
See lähenes «Edule». Kaks õlgkübarais džentelmeni istusid värvilise baldahiini all 
ahtris, kaks neegrit aerutasid ja kolmas tüüris püsti seistes. 


Carraciola tundis külalised juba kaugelt ära. Need olid siia hiljaaegu rajatud 
teemandikaevanduste omanikud — inglane Evans Brandon ja tema kompanjon 
hollandi juut Julius van Ardenfreuden. Kapteni salajasel märguandel lehvitas «Edu» 
pootsman, paks Himswell, keda tema ümmarguste silmade ja halvasti aetud 
vurruharjaste pärast Merehobuks hüüti, aerutajatele, et nad hoiaksid suunda ahtrisse. 
Vööritrapp? Liiga suur au! Pootsman võttis saabujad ahtritrapi juures vastu ja saatis 
nad tekile. Kapten tõusis kiiktoolilt, tegi lahke näo ning käskis tuua toolid ja kerge 
laua. Brandon asetas oma valgeis sukis jalad lauapulgale, Julius van Ardenfreuden 
vajus aga poolsurnuna talle pakutud toolile, pöörates oma ümmarguse punase näo 
vastu tuulekest, mida jaana-linnusulgedest lehvik tekitas. 

«Neetud kuumus!» oigas ta. «See «sügisene» maikuu päike teeb minust täna prae! 
Ma tahaksin kogu selle mandri koos neegrite, moskiitode ja krokodillidega kuradile 
saata! On ju sihukesi õnneseeni, kes joovad Zaan- 

damis rahulikult õlut ja kel pole ei meie muresid ega meie...» 

«... teemante!» lõpetas sinjoore Carraciola tema kõne. «Mina, härrased, tunnen 
teie muredele palavalt kaasa, kuid, kui ma ise oleksin kunagi asunud vääriskivide 
hankimisele, siis eelistaksin tühjendada selleks võõraid seife.» 

Kõik nakkasid naerma. 

«Et nad sinna satuksid, peab ka niisuguseid õnnetuid kannatajaid olema nagu 
meie — mister Brandon ja mina. Meil on aga omakorda töökäsi tarvis. Kas te olete 
meie ettepaneku üle järele mõelnud, mister Carraciola?» 

«Härrased,» vastas Carraciola, «ma ei käsuta «Edu» pardal olevaid inimesi. Need 
neegrid kuuluvad «Põhja-Briti Kaubakompaniile» ning hakkavad tööle firma uutes 
istandikes.» 


«Ma määran viimase ja lõpliku hinna — iga neegri eest kolmkümmend viis naela. 
Siinsetes kohtades on see viisakas hind, sest teie neegrid on üsna sitke rahvas. Nad 
on tugevamad kui siinsed hotentotid. Loovutage meile kakssada hinge, firmale aga 
kirjutage, et nad lõppesid haiguste kätte. Nendega juhtub seda pidevalt. Väike epi- 
deemia pardal... Tüüfus, koolera, kurat võtku! Ma tean ju, et teie laeval on liigseid 
hingi. Panna endale tasku seitse tuhat naela! Ma ei mõista teie kõhklusi!» 

«Kas te maksate sularahas, härrased?» 

«Nagu soovite, mister Carraciola. Te võite saada kogu summa kullas või 
tšekkides teie Kaplinna pankuri nimele, teemantides vastavalt praegusele kursile, 
rahatähtedes ükspuha mis valuutas või väärtpabereis.» 

«Kui te seitsmele tuhandele lisate veel mõne kivikese, siis peaaegu et olen nõus 
teie ettepaneku üle järele mõtlema. Raha tuleb jagada nelja inimese vahel... Kivi aga 
tahaksin endale saada ...» 

«Tahaksin veel täna tehingu sõlmida ja olen seepärast valmis nõustuma mister 
Carraciola palvega,» ütles Brandon oma kompanjonile. 

«Hüva,» nõustus hollandlane. «Ma arvan, mister Brandon, et eilne 
kaheksateistkaraadine rahuldab mister Carraciolat? Niisiis lubage, et loen asja 
lõpetatuks. Tahaksin juba homme neegrid barakkidesse üle tuua. -. Kuid, sinjoore 
Carraciola, see on ainult esimene küsimus, mille me oma väikesel nõupidamisel selle 
mugava baldahiini 

all oleme lahendanud... Ütelge meile, kui kaua peate te veel sadamas seisma?» 

«Kuunar on juba sõiduvalmis. On jäänud vaid mõned väikesed tööd lõpetada. 
Varsti pöörduvad siia veel kaks laeva meie ekspeditsioonist. Nad ongi juba veidi 
hilinenud. Me laadime minu poolt ostetud kaubad peale ja lahkume Kaplinnast. Kui 
remonditööd on lõpetatud, hiivame ankru arvatavasti kolme nädala pärast, umbes 
viieteistkümnendal-kahekümnendal juunil.» 

«Mister Carraciola, me tahame teha teile veel ühe üsna meelitava ettepaneku. See 
jääb ainult meie kolme teada ja teil ei tule kasumit oma kolleegidega jagada. Me 
paneme teile ette, kuni kuunar Kaplinnas seisab, rakendada kõik teie neegrid tööle 
kaevandustesse. Inimesed looderdavad ja söövad muidu leiba. Anname neile võima- 
luse oma jalgu ja käsi sirutada, loomulikult päevatasu eest. Meie tingimused — 
viisteist šillingit nädalas. See teeb kolm naela iga neegri töö eest ühe kuu jooksul. 
Inimeste toitmise võtame enda peale. Pärast meie tänast tehingut jääb teile meie 
andmete järgi veel kakssada viiskümmend neegrit. Ühe kuuga võite te ilma 
sekelduste ja jõupingutusteta oma arvele veel seitsesada kolmkümmend naela juurde 
lisada ja kahesaja viiekümne loodri toidumoona kokku hoida. Ma loodan, et teie 
poolt vastuväiteid ei tule, kapten?» 

«Kas te garanteerite, et hoiate neegreid hästi? Kui te mulle tervete tööloomade 
asemel saadate tagasi ärakurnatud hobusekronud, saab firma kahju.» 

«Orjade ülalpidamistingimused on meil suurepärased. Neil on kõike: katusealune, 
toitu õgimiseks, jooki lakkumiseks ja õlgi magamiseks. Isegi nende hingede eest 
hoolitsetakse — meil on kaks püha misjonäri. Teie mustadele vedelvorstidele on töö 
kasuks... Lepime siis kokku, mister Carraciola, et homme saadate kogu partii meie 
kontori juurde. See on viie-kuuekümne miili kaugusel siit, väikese mugava lahe 
kaldal. Kella kaheksaks hommikul me loodame riäha teie kuunarit lahes, kontori vas- 
tas. Amult hommikuti on meil, siinsetel kannatajatel võimalus hingata, mõelda ja 
näidata end tänaval! Niisiis homme hommikuni, mister Carraciola!» 


Kuunari «Edu» laadung — nelisada meest ja viiskümmend naist, keda Carraciola 
oli välja valinud müügiks 

Ameerikas, kujutas endast bakongo suguharu paremikku. Righlandi firma 
orjakauplejad olid välja otsinud kõige tervemad ja tugevamad mehed ning kõige 
sihvakamad naised, et neid Ameerika orjaturgudel maha hangeldada. Orjade 
sekeldusrohkel sorteerimisel, mis toimus öisel ajal Kaplinnas, olid orjakauplejad 
võtnud kiiruga lapsed noortelt emadelt, kes olid määratud Ameerika jaoks, ja 
laadinud nad kuunarile «Dorothea», kus asusid enamasti istandiku jaoks määratud 
vanemad naised, «Dorotheal» oli siis alanud niisugune kisa ja lärm, võõraste naiste 
juurde trümmidesse visatud hirmunud lapsed olid nii meeleheitlikult vingunud, et 
kapten Hatchinson andis käsu luugid kinni lasta, jättes orbunud laste rahustamise 
mustade naiste hooleks. Sellest oli möödunud juba üle kuu, kuid emadele, kes olid 
«Edul» eraldi trümmi suletud, näis, et nad igas taglase kriuksumises kuulevad 
äraveetavate laste nuttu. 

Nüüd, uue palava päeva koidikul juhtis Carraciola, seistes «Edu» kaptenisillal, 
kuunari väikesesse lahte, kus kaldaroheluses varjas end teemandikaevanduste kojitori 
hall hoone. Ilusate põõsahekkide taga kõrgusid kaldal Brandoni, Ardenfreudeni ja 
tööde ülevaataja üksikela-mud. 

Paadid viisid orjad kaldale, kus neid vemblate, piitsade ja püssidega varustatud 
inglastest, portugallastest ja hollandlastest valvurid vastu võtsid. Umbes pool tosinat 
koera saatsid neid. 

Brandon ilmus oma aiamajakese rõdule, van Ardenfreuden väljus aga majast 
üldkehtivatest tavadest hoolimata linasest riidest valges ööriietuses, lisades sellele 
tualetile vaid ratsapiitsa. 

«Te olete väga täpne, mister Carraciola. See on tõelise ärimehe tunnus,» ütles 
hollandlane, kui kapten oli viimase neegripartiiga maale tulnud. «Teie loal valime 
kõigepealt välja kakssada neegrit, kes lähevad meie omandusse.» 

Ilma pikema tseremooniata avasid van Ardenfreuden ja tööde ülevaataja neegrite 
suid, uurisid nende hambaid, katsusid kõhulihaseid, patsutasid nende selgi. 

Naised seisid rneesteridadest eemal ja nende müük polnud ette nähtud: nad pandi 
kaevandusse ajutiselt tööle. Uks noortest neegritaridest, väga sihvakas neiu, tõmbas 
endale hollandlase tähelepanu. Ta astus sinjoore 

Carraciola juurde, võttis sõrmest suure heleda rubiiniga sõrmuse ja toppis selle 
tähelepanematult itaallase pihku. 

«Mul on majas toatüdrukut tarvis,» sosistas ta usaldavalt. 

«Ta on müüdud!» valetas Carraciola. «Mul tuleb maksta trahvi. Sada naela.» 

«Viiskümmend,» lõikas hollandlane vahele. 

«Siin pole turg, mister Ardenfreuden. Seitsekümmend viis. Hind on lõplik.» 

«Sõrmus kaasa arvatud?» madaldas Carraciola vestluskaaslane pugejalikult häält. 

«Sõrmus — see on komisjonitasu. Seitsekümmend viis või ma viin ta kuunarile 
tagasi.» 

«Te kasutate ära inimlikud nõrkused,» ohkas hollandlane. «Inimene on patune 
olevus ja jääb selleks isegi kolmekümnendal lõunalaiuskraadil!» 

«Kurat võtku, oleks võinud ikkagi sada välja pressida,» mõtles kapten 
kahetsusega. «Kiirustasin nagu koolipoiss, kelle pead silitati! Kuid nüüd on mul 
selge, miks Wilson ja Hatchinson, peaasjalikult aga austatud mister Erwin Syres 
O'Heary veavad endaga nii kaalukaid kirste ja pakse tšekiraamatuid. See asi on ju 
muinasjutuliselt kasulik, neegrivürstikeste lolliks tegemiseks pole aga palju tarkust 
tarvis! Sellepärast kasvabki Righlandi kompanii nagu šampinjoniseen mustal 
sõnnikul!...» 

Sel ajal aeti kaevandusteomanike poolt valitud kakssada neegrit ühte salka. 
Otsekohe astusid nende juurde kääride ja raseerimisteradega varustatud valvurid, kes 
kõige häbematumal kombel ajasid neegritel pead paljaks. 

«Miks te seda teete?» uudishimutses Carraciola. 

«Esiteks on nad kõik pöörased vargapoisid ning peidavad kalliskive juustesse. 
Meil on juhuseid olnud, et neegrid on teemante isegi alla neelanud, neid sel oma- 
pärasel kombel välja viinud ja seejärel põgenenud. Teiseks on paljakspöetud 
pealagedega neegreid palju kergem avastada, kui nad püüavad põgeneda hotentottide, 
bušmanrte ja suulude metsikute suguharude juurde või palgata end möödasõitvatele 
laevadele. Juukselõikus on meie töölistele kohustuslikuks tingimuseks. Peale selle on 
see ju kasulikum.» 

«Hüva, need on müüdud ja tehke nendega mida soovite. Kuid pean hoiatama, et 
minule kuuluvad kakssada meest ja viiskümmend naist peavad pöörduma «Edu» 

pardale samasuguse tervise juures, nagu te neid praegu näete.» 

«Noh, noh, meie hommikune vestlus hakkab võtma ebasobiva teravuse. Milleks 
need kartused, mister Carraciola? Te saate oma mustanahalised reibastena ja hästi 
toidetuna, niisugustena, nagu te neid praegu näete... Kuid meid ootab juba 
hommikusöök mister Brandoni majas.» 

«Ma tahaksin siiski teie kaevandusi vaadata ...» 

«TingiMmata, sinjoore, tingimata! Sinna me läheme pärast hommikueinet. Vahemaa 
on kümmekond miili.» 

Tugeva järelevalve all viidi neegrid minema. Kaldale jäi vaid sihvakas neiu. Ta 
vaatas kurvalt püssitorudest ja koertest ümbritsetud rivile, mis tolmusel teel järjest 
kaugenes. Hollandlane osutas ratsapiitsaga oma aia-majakese väravale. Neiu mõistis, 
et ta on sellele roosale, imelikus riietuses vanamehele maha müüdud ja läks noruspäi 
peremehe õue! 

«Hamilkar!» hüüdis üus peremees neiule järele. 

Keskealine euroopalikult riietatud neeger jooksis tagumisele trepile. Van 
Ardenfreuden osutas neegritarile: 

«Pane uus teenija esialgu Luisa endisesse kambrisse elama. Pea teda silmas, 
Hamilkar. Ning pane ta, jumalapärast, kiiremini riidesse! Nii on sündsusetu!» 

...Sel päeval Giovanni Carraciola ei jõudnudki kaevandusse. Ta ei tulnud ka 
kuunarile, mis oli jäänud pootsman Himswelli järelevalve alla. Varajane 
hommikueine, mida alustati heeresega, venis märkamatult lantšini, lantšist lõunani, 
ning juba hämaruses panid rumm ja liköörid aluse õhtusöögile. Väsimatu orkester, 
mis koosnes kitarridest, klarnetitest, viiulitest, kolmekeelsetest neegri marimbadest 
ja helisevatest pärismaalaste tamburiinidest, mürises vahetpidamata. See muusika 
joovastas Carraciolat, kruvis, ta üles, sundis kingakandadega takti lööma ja 
meloodiat kaasa vilistama. Tema silme ees virvendasid tantsijad verandal. Ta märkas, 
et tema joomakaaslased vaheldusid, ainult van Ardenfreudeni ümmargune nägu 
pendeldas kogu aeg läheduses. Kusagil peaaju sügavustes kustusid loomupärase 
valvsuse jäänused, tekkis pitsitav tunne, et ta libiseb mööda veerjat lagendikku 
põhjatusse... Kui Carraciola taarudes tühjale verandale väljus, lõi tapvalt ere valgus 
talle otse näkku. Ümar paljaspäine kuu oli ainsaks liikumatuks kehaks 

kapteni vaateväljal: kõik tantsis, liikus, kahekordistus, kuid kuu püsis 
liikumatuna, hääletuna ja vaenulisena ... 

Verandale oli ta tegelikult siirdunud kena kuldjuukselise preili kannul..: See oli 
ilmunud lühikeseks ajaks sõögituppa ja väljunud seejärel verandale. Ta nimi ÖH vist 
miss Irene ja ta on kaevandusteomanik mister Brandoni tütar... Söögitoas põlesid 
veel tuled ja hõljusid sigarisuitsu pilved. Carraciola vaatas taevast langevat elutut 
valgust, pöördus kandadel ringi ja lohistas end sõögituppa. Teel ukse juurest lauani, 
kus seisid pudelid, jõudis ta miss Irenel unustada. Van Ardenfreuden istus veel laua 
ääres. Carraciola võttis ta õlgadest kinni, jõllitas teda oma silmateradega ning sõnas 
väga aeglaselt ja selgelt: 

«Miks kuu? Kõik kuradile! Lollid! Eeslid!» 

Van Ardenfreuden ja teener panid Carraciola peremehe kabinetti diivanile 
magama. Joobnu ei leidnud kaua rahu, siis uinus selili lamades, ning tema unine 
sonimine oli hirmus. 


2. 


Kahe järgneva nädala jooksul jõi Carraciola rohkem alkohoolseid jooke kui kogu 
oma eelneva elu jooksul. Kuunarile ilmus ta hommikuti tursunud näoga ja kahvatuna. 

Kuid taskus lebasid tal tšekid, kirstus puhkas sõrmus kaheksateistkaraadise kiviga, 
sõrmes säras aga teine sõrmus, mida kaunistas üsna soliidne rubiin. 

Ühel neist tormistest päevadest nõudis Carraciola siiski, et tal lastaks kaevandusi 
külastada. Kõik nähtu meenus talle hiljem nagu unes: kollased kaljud ja helesinine 
tohutu lehter sügavusega kuni kakskümmend jalga, kus kohmitsesid täiesti alasti 
orjad. Paljud töötasid jalaraudades või olid kärude külge aheldatud. Läheduses asus 
barakk, kus lõhuti ja peenestati teemanti sisaldavat helesinist kivimit. Lehter ja 
barakk olid piiratud kraavi ja valliga. Viimase harjale oli ehitatud tihe laudplank, 
mille ülemine äär oli raudnaelu täis tikitud. Piki planku kõndisid tunnimehed." Päeva 
lõpul astusid alasti, pöetud pealagedega neegrid värava juurde järjekorda. Nad otsiti 
läbi: igaühele toppis järelevaataja sõrme suhu, vaatas ninasõõrmetesse ja kõrvadesse 
— viimaks on kaval ori mõne kalliskivi kuhugi peitnud! Ühtelugu kostis piitsade 

plaksumist, vahel aga lajatas püstoli- või püssipauk. Paljude mustanahaliste 
orjade seljad kirendasid mädanevatest haavadest... 

Neegrid võisid liikuda ainult üldrivis: valvurite saatel viidi nad tööle ning toodi 
tagasi laagrisse. «Sinises lehtris» töötati koidust koiduni. Orje toideti odra- või 
maisi-kördiga ja seda ainult enne tööle minekut ja magamist. Etes seisid vaid vaadid 
haisva sooja veega. 

Üldiselt jäid need pildid üsna ähmaselt Carraciola udusesse mällu pidama, tema 
kõrvus aga, summutades ahelate kõlinat, kirkade lööke ja piitsade plaksumist, helise- 
sid vahetpidamata kaevandusteomanike ja kahe misjonäri kudrutavad hääled. Need 
misjonärid hoolitsesid mustanahaliste kristliku kasvatuse eest ja jutlustasid neile 
jumalasõna. 

Kahe uimastava nädala möödudes hakkas kapten märkama «Edul» distsipliini 
täieliku laostumise tundemärke. Laeval, mis oli Kaplinna välisreidile viidud, möödus 
harva mõni päev kakluseta. Räpane lohakil laev muutus metsikuks kõrtsiks ning 
linnapööbli salaurkaks. Lõpuks ilmus ühel päeval laevale sadamaametnik ning teatas, 
et kaks «Edu» madrust on kaldal võõra neegri tapnud ja viibivad arreteeritutena 
hollandlase juures, kellele neeger kuulus. 

See uudis muutis kapteni otsekohe kaineks. Ta külvas meeskonna üle eifergilise 
sõimuga, maksis hollandlasele tapetud neegri kinni, peksis mõlemad madrused 
veriseks, keelas kõigil maalkäimise ära ning sundis meeskonda laeval korda pidama. 
Siis arvestas ta välja, millal «Gloria» ja «Dorothea» oleksid pidanud tõenäoliselt 
tagasi pöörduma, ning mõistis, et kuunaritega on mingi õnnetus juhtunud. Pool 
juunikuud oli juba möödas. Sõjalaevaga, mis sõitis Inglismaale, saatis Carraciola 
vikondile kiire ettekande, nõudes täiendavaid korraldusi. Kõik need askeldused 
viitsid Carraciolal veel kaks nädalat. Oli möödunud täpselt kuu aega sellest, kui ta 
«Edu» eluslaadungi kaevandusteomanikule välja üüris. 

Sinjoore Carraciola riietus hoolikamalt kui tavaliselt, vaatas põhjalikult kuue 
sõud]a varustuse üle, laskis neil paadi üle värvida ja sõitis siis lahte, kus asus kontor. 

Sel korral oli ta sünges meeleolus ja naljatavale toonile, millega Brandon ja van 
Ardenfreuden ta vastu võtsid, vastas Carraciola külmalt ja tagasihoidlikult. 

Klaasid jäid puutumata. Carraciola kartis sisimas, et kuuleb ebameeldivaid 
uudiseid oma neegrite saatusest, ning oli tulnud kindla kavatsusega nad laevale tagasi 
viia. 

Kuid hollandlane oli hoopis kavalam, kui «Edu» kapten seda arvas. Oodatud 
ettekäänete ja venitamise asemel nägi Carraciola, et peremees oli täiesti valmis 
täitma kõiki tema nõudmisi. 

«Te ise veendute, kapten, kui kasulikud olid teie neegritele need väikesed kuu 
aega kestnud harjutused. Suvatsege vastu võtta tšekk seitsmesaja viiekümnele 
naelale.» 

«Sõidame kaevandusse inimeste järele,» nõudis Carraciola. 

«Tõld on teie käsutuses. Kuid teie kuunarid pole ju veel tagasi. Veel kaks nädalat 
mööduvad linnulennul ja täpselt samasugune tšekk on teil jälle taskus... Lonks kuiva 
reinveini, söör! See värskendab!» 

Nad istusid lauakese äärde ja Carraciola ei sõitnud enam kaevandusse neegrite 
järele. Ei sõitnud ta ka kahe järgneva nädala möödumisel. Distsipliin, mis sai nii 
suurte raskustega «Edu» meeskonna hulgas jalule seatud, laostus taas. 

Van Ardenfreuden võttis selle asjaolu arvesse ja kasutas ära oma mõningad 
sidemed. Kõik linnas toimunud vahejuhtumid, kaklused ja rusumised kirjutati «Edu» 
meeskonna arvele. Ning ühel selgel juulikuu hommikul kuunarile ilmunud 
politseiametnik esitas Carraciõlale dokumendi tema arreteerimise kohta «laeva 
meeskonna poolt kapteni enda ässitusel toimepandud korrarikkumiste eest sadamas». 

Vastuväited olid asjatud. Ettepanek asi «heaga korda ajada» ei avaldanud 
millegipärast omakasupüüdmatule sadamaadministratsioonile mõju. Esmakordselt 
elus sai Carraciõlale osaks vangi kurb saatus. Juurdlus venis aeglaselt. Kuunar võeti 
samuti aresti alla. Asi hakkas lõhnama tõsiste pahanduste järele ning kestis 
septembrikuu lõpuni. 

Carraciola nõudis kokkusaamist kaevandusteomanikega. Pärast mitmekordseid 
palveid see ka toimus. Sündis see ilma tunnistajateta: karmid võimud ilmselt austasid 
omanikke! Van Ardenfreuden teatas Carraciolale kuivalt, et kooleraepideemia on 
hauda viinud kõik neegrid, kes olid ajutiselt kuunarilt kaevandusse üle toodud, 
samuti seda, 

et kapten võib saada vabaks alles siis, kui maksab pandiks tuhat naela sisse, 
millist summat kompaniil praegusel raskel momendil kahjuks pole. Hollandlase 
endine leplikkus oli asendunud jäise järeleandmatusega. Tulemuseks oli see, et 
kapteni taskust rändas üks tšekk minema ning ta lasti kongist välja tingimusel — 
otsekohe oma laadung kaldal asuvast laost pardale võtta ja end reidilt viivitamatult 
koristada. 

Kahekümne neljanda septembri õhtul, lõpetanud laadimise, mõtiskles Carraciola 
sellest rõõmutust tunnist, mil tal tuleb astuda «Põhja-Briti Kaubakompanii» pealiku 
ette aruandega ekspeditsiooni tulemustest. Ekspeditsioon, mis oli alanud eduka 
jahiga Kongo inimestele, lõppes haledalt kahe kuunari kadumisega ja «Edu» kogu 
elus-laadungi kaotamisega. Laeva meeskond oli tehingu tunnistajaks, kuigi ei 
teadnud selle üksikasju. 

Carraciola üksildasi mõtisklusi saatsid vulisevad helid nii kapteni enda kajutis kui 
ka väljaspool seda: kapteni ees seisis pudel, reidi kohal aga rippusid madalad Lõuna- 
Aafrika kevadised vihmapilved. Läbi tiheda vihma-võrgu nägi Carraciola mägise 
ranniku piirjooni, Laudmäe lamedat tippu ja tumenevat jnerd. Jahe lõunatuul kõigu- 
tas laeva, oli lähenemas torm ning ookean oli niisama sünge kui Carraciola mõttedki. 

Järsku märkas Carraciola tumedas ookeanis kollast tähekest. See vilkus 
mügarjatest harjadest veidi kõrgemal ning näis, et läheneb sadamale. 

«Laeva topptuli,» mõtles ta, tõmbas mantli selga ja väljus tekile. 

Carraciola imestas, kui kiiresti lähenev laev lainetel libises. See oli väike 
jahtlaev. Kapten eraldas juba veidi kerkiva vööriga ja madala ahtriga laevakere 
piirjooni, graatsilisi purjesid, sihvakaid, natuke tahapoole kallutatud maste... 

«Püha neitsi! See on ju «Elly», vikondi isiklik jaht! Oo, armuline taevas,» 
pomises Carraciola kabuhirmus ja tormas komandosillale. 

Vahimadrus norskas pingil liikumatu rooliratta ees. Kompass polnud valgustatud. 

Ühe löögiga paiskas Carraciola madruse pingilt. 

«Kutsuda pootsman!» hüüdis ta ähvardavalt. 

Koos Himswelliga jooksis ta peaaegu kogu teki läbi. Kolme minuti pärast oli 
meeskond jalul. Madrused ajasid 

põrandaharjadega laiali vihmaveeloigud, koristasid prahi, vedasid tekilt kaltse, 
pudeleid ja taglaseotsi. 

«Kas tõesti suvatses vikont isiklikult kohale tulla,» vilksasid murelikud mõtted 
Carraciola peas. «Päästa mu hing, püha neitsi! Kas pole viimaks aeg lasta endale 
kuul pähe? Või tunnistada kõik üles? Ei, arveteõiendamise juures pole armu loota. 
Elu on niikuinii mokas. Mis kasu on allesjäänud tšekkidest kaheksale tuhandele nae- 
lale? Härra vikondi pikkade käppade eest ei pääse ka selle rahaga!» 

Jaht jäi reidile seisma, pööras end vööriga vastu tuult ja heitis ankrusse. 
Carraciola andis meeskonnale käsu tekilt lahkuda. Ainult kaks vahimadrust jäid 
laevatrappide juurde ning tüürimees tardus ruhvis nagu raidkuju. Lainetel hüpeldes 
lähenes jahilt paat ja sõitis ilusa manöövriga parda äärde. 

«Hallo, «Edu»!» kostis kume bassihääl, mis rõõmustas Carraciolat, sest ta lootis 
midagi hirmsamat kuulda. 

«Just nii, «Edu»! Tervitus, sinjoore Lorn! Hoidke suunda Vööri!» 

Kaptenikajutis nägi Lorn laua all niisugust mitmekaliibrilist patareid, millele 
võinuks kade olla ka kolme tekiga liinilaev. Pudelid aga ei võinud enam rõõmustada 
millegi muuga kui värviliste tilgakestega põhjas. Lornil oli paari hetkega kogu 
olukord selge. 

«Te kinnitasite end liiga kauaks pollari külge,» märkis ta möödaminnes. 
«Jutustage, kuidas lood on. Vikont sai teie kirja kätte. Ma tõin teile tema 
korraldused.» 

Suuri vaevu suutis Carraciola kergendusohet varjata. Tähendab, olukordade 
selgitamine vikondiga lükkub edasi! On võidetud aega. Kaheksa tuhandega võib katta 
kahjumid. On vaid tarvis, et Lorn midagi välja ei nuhiks... Carraciola viis jutu inglise 
keelelt itaalia keelele üle. 

«Lood on endised. Ei «Gloria» ega «Dorothea» pole saarelt tagasi pöördunud. 
Kuussada viiskümmend neegrit on saadetud saarele. Siin on mul kakssada viisküm- 
mend ja kogu laadung istandike jaoks.» 

«Ainult kakssada viiskümmend? Kuunar võtab ju kergesti viissada peale. Miks te 
nii vähe laadisite?» 

«Pärast seda, kui laev sai Kongol vigastada, hakkas mul üks kiiluruum lekkima... 
Praegu on see täiesti korras.» 

«Kas te võite otsekohe ankru hiivata?» 

«Kas või tunni aja pärast? Missugused on vikondi korraldused?» 

«Lugege!» 

Vikont kirjutas, et «Edu» sõidaks saarele, seaks seal oma meeskonna jõududega 
kiiresti korra jalule ja siis Lorni juhtimisel pöörduks üksinda või mõlema teise kuu- 

nariga Boltonisse. Pärast operatsiooni lõpetamist saarel pidi Carraciola andma 
ekspeditsiooni juhtimise mister 0'Hearyle, ise aga kihutama «Ellyga» viivitamatult 
Ameerika randadele, et lühima ajaga jõuda Siniorgu, mis asub Ohio ja Wabashi 
alamjooksul. 

«Sellele on mul veel üht-teist suusõnal lisada,» märkis Lorn. «Vikont annab teile 
võimaluse parandada üht oma väikest viga. Pireuses jäi teil tilluke võlg... Kas te 
olete Sinioru elanikest midagi kuulnud?» 

«Ei ole.» 

«Seal on endale pesa rajanud vikondi vaenlased. Mõned meie mehed on juba 
saadetud sinna. Burns on kindluse ülemaks. Tema abiliseks on Nugis Frank, Shelton 
ja Loens on ka juba ammugi seal. Nähtavasti on ka Grimmles ja Wensley sinna 
põrutanud... Teate tõmbama inglise leitnandi mundri selga ja viima Burnsi juurde 
väikese rühma vabatahtlikke Detroitist. Sinioru ja Vincenne'i forte tuleb indiaanlaste 
vastu tugevdada. Seda te oma rühmaga teetegi. Ning ühtlasi täidate ka selle ülesande, 
millest ma teile kõnelesin. Arvan, et asi on selge?» 

«Ei, mitte päriselt... Kelle ... kõrvaldamist on siin mõeldud?» 

«Isiklikult teie hoolde on usaldatud abielupaarid Murray ja Want, ning mis 
peamine — mõlemad isikud, keda te Pireuses minema lasksite.» 

«Bernardito ema ja poeg!» 

«Just. Ning katsuge sealjuures varju jääda. Ärge korrake Pireuse vigu. Ei maksa 
asjata oma käsi määrida. Seal on ju indiaanlaste suguharud '... Asunikke on veel vähe 
ja nad on nõrgad.» 

«Selge. Kuid meie lähim ülesanne on saarel asjad korda ajada. Selleks tuleb 
kõigepealt sinna luurele sõita.» 

«Luure võtan ma enda peale. Hiivan koidikul ankru ja sõidan ette, et hiilida sinna 
ootamatult. Kas kõik kakssada viiskümmend neegrit on teil pardal?» 

«Ja-ah.» 

«Siis järgnege minule. Hoidke meie vahel distantsi kakskümmend-kolmkümmend 
miili. Andke kaart siia, ma joonistan marsruudi. Kusagil saare lähistel, kas või siin 
veealuste karide juures heitke ankrusse ja oodake minu tagasipöördumist luurelt...» 

Koidu eel jäi reid tühjaks. Päikesetõusu ajaks oli «Elly» juba vähemalt 
nelikümmend niili maha sõitnud. «Edu» lõikas vahuseid laineid temast viisteist miili 
tagapool. Vahemaa mõlema laeva vahel üha suurenes ning varsti kadusid kuunari 
masti tipud mister Joseph Lorni silmist. 


Sinjoore Carraciola uuris kaardile märgitud marsruuti, mille Lorn oli punase 
pliiatsiga vedanud. Veealused karid, mille vastu «Orion» oli enda peaaegu puruks 
sõitnud, jäid Lorni poolt määratud kursist veidi ida poole. 

«Vahemaa veealustest karidest saareni on umbes kaheksakümmend miili. 
Praegusel aastaajal on meri tormine. Kui «Edu» vastu veealuseid rahne puruneb, 
kaovad kõik otsad vette ja ma ise võin paadiga saarele sõita. Raha, mille saan 
tšekkide vastu, tuleb mgl pootsman Himswel-liga, jagada; pean ta oma kompanjoniks 
võtma, sest üksinda on mul raske paadiga toime tulla. Meeskonna joodan täis ja 
lukustan ruhvi.., Ja seal... Edu Siniorus katab kõik vanad patud. Niisiis, väljapääs on 
leitud!» 

3. 


Süngel oktoobrikuu pärastlõunal seisis Bernardito laeval, milles õnnis mister 
Wilson poleks võinud oma «Gloriat» ära tunda. 

Kolme kahveltaglasega masti asemel tõusid taeva poole kaks palju võimsamat 
raapurjedega masti. «Gloria» purjepeelestik ja taglas meenutasid nüüd täielikult priki 
taglastust. Uued tekiehitused, ruhv ja komandosild ei sarnanenud millegagi 
endistega. «Dorothea» rusude abil tugevdatud vöörtääv oli nüüd küllalt võimas 
rammimiseks. Laev kandis nime «Aafriklanna» ning ristles juba nädalapäevi saare 
vetes: Bernardito koolitas kaheksakümnest mustanahalisest sõjamehest koosnevat 
meeskonda. Nad oskasid juba tulirelvi käsitseda ning keeruliste manöövrite ajal 
küllaldase kiirusega purjesid seada. 

Kapten ootas ammu ekspeditsiooni kolmanda kuunari saabumist. Kaljutipul 
valvasid nii päeval kui ööl pikksilmadega varustatud vaatlejad, et õigeaegselt teatada 
purje ilmumisest. «Aafriklanna» trümmidesse olid laaditud edasiseks reisiks 
vajalikud varud ja saare kogu elanikkond töötas nende täiendamisel. Iga päev toodi 
pardale kaste suitsutatud kala, soolaliha, päikese käes kuivatatud puuvilja ja muude 
toiduainetega. Bernardito perekond elunes nüüd kaptenikajutis, kõik saarel olijad 
võisid aga iga silmapilk laevale asuda. 

Ent Bernardito hoidis lahinguvalmis veel üht kolmekümnest inimesest koosnevat 
meeskonda. Selle pealikuks oli bakongo suguharu preester ja nõid vana Nganga, kel- 
lele kapten oli veenvalt selgitanud selle erilise meeskonna kohustusi... Pärast neid 
selgitusi hakkas nõid Nganga võidurõõmsalt naerma ning asus suure hoolega 
mõningaid ettevalmistusi tegema. Neid tehti saarel haua juures, kuhu neegrid olid 
visanud tapetud orjakauplejate laibad. Bernardito andis nõia käsuiusse kaks vaati 
väävlit ja fosforit, mis olid leitud «Gloria» trümmidest, mõned kerad traati ning 
suure tagavara kaltse mõlema kuunari meeskonna garderoobist. Nõia ettevalmistused 
valmistasid palju lõbu ka teistele saareelanikele. 

Keskpäevane päike oli peitunud pilvedesse, puhus tugev tuul. Bernardito oli alles 
äsja meremehed tekilt minema lasknud. Nad olid väga tähtsad ning uhkeldasid oma 
pükste, süüdvestrite ja madrusekuubedega, mis kujunesid bakongo meeste mõninga 
kadeduse objektiks ja kutsusid mustanahaliste neidude hulgas vaimustuse välja. Äkki 
ilmus Kaljutipu lõunapoolsel veerul peenike suitsujuga nähtavale. See signaal 
tähendas, et mingi laev on silmapiirile ilmunud. 

«Anthony, häire!» hüüdis Bernardito. 

Ning kogu rannaasula hakkas kihama. Anthony tormas mäe poole, et kontrollida 
vaatlejat, «Aafriklanna» võttis pardale saare kogu elanikkonna. Vahimeeskond seadis 
laeva kiiresti sõidüvalmis, nõid Nganga aga, kes oli jäänud kaldale oma mõnekümne 
abilisega, valmistus täitma Bernardito viimaseid korraldusi. Pealik Maini-Mfumu tõi 
salga sõjamehi lahe kaldale, kus külaliste vastuvõtuks olid samuti tehtud 
mingisugused ettevalmistused. Sel ajal pöördus Anthony koos vaatlejatega tagasi: 
taamal karide poolt sõitis saare suunas mingi väike laev, selle 

taga aga paistis veel üks puri. Mõlemaid laevu võis selgesti näha ainult kapten 
Wilsoni pikksilma abil. 


Bernardito kuulas selle teadaande ära ja andis ärasõidukäsu. «Aafriklannal» 
hakkas undama pootsmanivile. Nguru ja Anthony, kes olid kapteni-abid, jäid 
komandosillale. Kui kõik saarlased olid pardale kogunenud, käis vana korsaar 

üksinda, ilma kaaslasteta, kõik-oma saare-valdused läbi. Nähes nõid Nganga 
meeskonna poolt tehtavaid ettevalmistusi, Bernardito, vaatamata otsustavatele 
hetkedele ja eelseisvatele ohtudele, silitas oma habet ja muigas vurrudesse: see oli 
arvatavasti ühesilmalise kapteni kõigist naeratustest kõige saatanlikum! 


...«Aafriklanna» pardalt heitis kapten hüvastijätupilgu lahele, neegriasula 
mahajäetud onnidele ja tuttavatele mäenõlvadele. Ta juhtis isiklikult laeva lahest 
välja. Siis lasti paat alla. Maini-Mfumu ja rühm sõjamehi panid suure 
ettevaatlikkusega lahe.põhja kalavõrgu, kinnitasid selle palgi külge ja pöördusid 
kiiresti laevale tagasi. Avamerel puhus priske tuul. Purjed hakkasid nagisema, vöör- 
täävi all kobrutas vesi. 


Hämaruse saabudes oli laev juba kaugel. Tema Kalju-tippr ja vulkaani kooniline 
peene suitsujoaga müts kõrgusid metsaga kaetud küngaste kohal. Terav piik, nagu 
ülespoole ahenev sammas justkui toetas tumedat vihmapilve ja takistas teda ookeani 
rahutule pinnale kukkumast Nüüd olid ühe vastusõitva laeva purjed pikksilma abil ka 
«Aafriklanna» komandosillalt eraldatavad. Bernardito andis käsu kõigil, peale 
vahimeeskonna, tekilt lahkuda. Nõid Nganga tõi pikad riidekangad välja. Nendega 
kaeti laeva vöör ja ahter. «Aafriklanna» välimuses toimusid taas imelikud muutused, 
tekil sündisid pimeduses üsna ebatavalised asjad! 


Tihenenud hämaruses, kui äikesepilvede taustal Kaljutipu kontuurid olid juba 
ähmaseks muutunud, märkas «Elly» kaptenisillal seisev Joseph Lorn lainetel 
tantsisklevad plekki. Pimedus saabus kiiresti ja pikksilma abil ei näinud Lorn muud 
kui fosforselt helkivat tuhmi kuma mere kohal. 


Tressel ja Olbert, vanad kogenud merekarud, seisid Lorni kõrval. Jaht sõitis täies 
purjestuses, löövides ebasoodsas tihttuules. Järjekordse halsi sooritas sõiduk just 

valguslaigule vastu. Tüürimees võttis kursi õigemaks ja vaatas samuti pimedusse. 

Laik lähenes ja omandas laeva kuju. VarsAi ilmusid nähtavale purjed ja mustad 
raad, mis heitsid pahaendelist rohekat valgust. Imelikud rohelised tuled välkusid 
mastide toppides. Laev sõitis ühtlaselt, kuid inimesi polnud seal näha. Kui «Elly» 
tüürimees võttis suuna veidi vasakule, muutusid mõlema teineteisele vastusõitva 
laeva kursid rangelt paralleelseteks. Lõpuks olid laevade ees-täävid ühel traaversil. 
Vastusõitev laev möödus käratult ühe püstolilasu kaugusel. Kuid see, mida Lorn ja 
teised meremehed salapärasel laeval nägid, oli lihtsalt uskumatu! ... 

Nimi «Lendav Hollandlane» helkis nõrgalt laeva vööris. Kuus valgetes 
räbaldunud surilinades luukeret seadsid purjesid. Paljad pealuud kiirgasid valgust. 
Lorn nägi täiesti selgelt nende põlevaid silmi ja naeratavaid lõualuid. Roolis seisis 
veel üks valges surilinas viirastus, kondised sõrmed roolivarrastel. Kuid kõige 
hirmsam oli kapteni liikumatu kuju komandosillal. See oli hallipäine pikk 
vanamoodsas kuues mees, kolmnurkne kübar peas. Põiki üle tema näo jooksis riiust 
side, mis kattis vasakut silma. Pikk mõ5k rippus tema vööl. Ta vaatas läbi pikksilma 
ettepoole, pööramata vastusõitvale jahile vähimatki tähelepanu. Kui viirastuslik laev 
oli mööda kihutanud, nägi Lorn ahtris sõnu «Igaviku Sadam». Üks ahtris seisev 
luukere ähvardas kondise sõrmega jahti ja osutas siis taevale. Lorn, Tressel ja Olbert 
tardusid. Tüürimees lõi meeleheites risti ette. Mõne minuti pärast viirastus hajus, 
muutus ähmaseks valguslaiguks ja sulas varsti loodes. 

«Lendav Hollandlane!» pomises Tressel. «Olen temast vanadelt inimestelt palju 
kuulnud, kuid oma silmadega näen teda esmakordselt.» 

«See tähendab õnnetust,» sõnas Olbert vaevukuuldavalt. 

«Tundsite te kapteni ära?» Lorn kähises, nagu oleks ta vaaditäie külma õlut 
joonud. 

«Ta sarnanes kadunud Bernardito Luisiga!» sõnas Olbert, püüdes võbinast jagu 
saada. «Nähtavasti pole piraatide kapten hauas rahu leidnud ja tema patune hing 
eksleb nüüd «Lendava Hollandlasega» neis vetes... Heida meile armu, taevane isa, ja 
anna meile andeks 

meie patud! Tuul muutub tugevamaks. Läheneb torm. Seal lendavad üsna vee 
kohal paar musta tormikuulutajat... Andku jumal, et see reis õnnelikult lõpeks. Kas 
poleks siiski parem tagasi pöörduda, enne kui pole veel hilja, mister Lorn!» 


Veidi enne koitu käskis kapten Bernardito osa purjesid maha võtta. Tuul muutus 
järjest tugevamaks ning veealuste karide jada oli juba üsna lähedal. Anthony seisis 
komandosillal kapteni kõrval. 

«Ma tahaksin teada, kust see jaht välja ilmus?» sõnas kapten mõtlikult. «Ega sa 
jõudnud ta nime lugeda, Anthony?» 

«Ei, ta vilksatas liiga kiiresti mööda. Kuid ta hoiab kurssi saarele. Võib-olla 
saatis Grelli selle jahi, et mõlema laeva saatusesse selgust tuua?» 

«Näib, et see on nii... Nägid sa päeval teist purje selgesti?» 

«Raske on kindlasti öelda, kapten, kuid valge laiguke mis ma pikksilmaga nägin, 
sarnanes purjega.» 

«Ega ometi kuunar «Edu», kus on ülejäänud neegrid peal, sõida selle jahi kannul? 
Vaata korraks, Anthony. mis seal Vööris mustendab? Ega see ole veealune kalju?» 

«Ei, see sarnaneb laevaga, kapten. Kohe tuleb kuu pilve tagant välja ja läheb 
valgemaks... On teile need karid seal eespool tuttavad?» 

«Tuttavad või? Ma olen nad niisama põhjalikult läbi tuhninud kui oma taskudki 
viimast tubakaraasu otsides.» 

«Millega te siin siis käisite?» 

«Vana paadiga. Kui Prantsuse korvett «Burgundia» mu laeva purustas ja siis ära 
läks, tuulas Pedro kogu saare läbi ja sattus onnile, kus lebas poolsurnud mister Fred. 
Pedro vedas ka minu sellesse onni. Mu haavad polnud veel jõudnud paraneda, kui 
hakkasime juba oma majapidamist korraldama. Grelli polnud meile palju jätnud! 
Vaatasime oma varud üle ja veendusime, et sellega ei pea me kaht nädalatki vastu... 
Tõstsime siis merepõhjast paadi, millega Pedro oli mind prantslaste käest päästnud, 
ja sooritasime retke siia, veealuste karide juurde. Siin paistis veest veel «Musta 
Noole» kere ja me laadisime sealt paati kõik, mis vähegi andis. Paat niiöelda 
hingitses vaevalt, kuid me kordasime oma retke siiski veel kord. Instrumendid ja 
varud, mis me kätte 

saime, päästsid meid mitmeks aastaks, kuni «Orioni» esimese külastuseni. Pärast 
seda peksis torm «Musta Noole» pilbasteks ja ka meie lapitud paat lagunes koost.. 
Ma ei mäleta, et siin oleksid kõrged kaljud! Mõõna ajal ulatuvad need karid vaevalt 
üle merepinna. Arvatavasti on eespool veel üks laev... Nüüd kuuvalgel näen seda 
hoopis selgemini... See on suur kuunar, Anthony! Ja kurat mind võtku, kui ta ei istu 
nendel samadel karidel, millede vastu jooksis ka minu «Must Nool».» 

4. 


«Edu», mille Carraciola karidele juhtis, oli põhja vajumas. 

Carraciola võttis rahakapist väärtasjad ja raha välja. Neile lisas ta veidi kuivikuid 
ja pudeli veini. Kõik need asjad asetas ta tugevasse purjeriidest kotti, pistis noa vöö 
vahele ja laadis püstoli. Siis saatis ta pootsmani 
järele, et see paadi valmis seaks. 

Meeleheitlik hädakisa, kolm ja lärm, mis oli kostnud alt sel ajal, kui vesi trumme 
üle ujutas, oli juba vaikinud. Kõik tekile avanevad luugid olid kõvasti suletud. 
Lained viisid karidele juhitud laeva hävitamise kiiresti lõpule. Laev vajuks iga 
hetkega ja tekk oli juba poolest saadik vee all. Laine peksis laine järel vastu ruhvi 
seina. Lõpetanud ettevalmistused, uuris Carraciola silmapiiri. 

«Nähtavasti pole enam ühtki elavat rotti sinna alla jäänud. Ju nad said pärast 
minu kosti tubli peaparanduse... Neelake aga neelake soolast vett alla, võlla-road!... 
Mis see Himswell seal paadiga nii kaua õiendab? Jälle see neetud kuu! 00, ümar 
nõid, mõtled, et oled ka tunnistaja? Ei usu sinu lõusta keegi!... Kuid mis seal lainetel 
helgib? Oo, kurat, Lorn vist pöördub tagasil Noh, mister Himswell, sel juhul pole 
mul teid enam tarvis!» 

«Kapten, aidake paat vette lasta!» hüüdis pootsman, askeldades paadi juures. 
Carraciola taarus pootsmani juurde. Lained peksidy tumedalt vastu vigastatud 
parrast. Mõlemad mehed lasksid paadi tuulealuselt poolelt alla. Himswell hoidis seda 

ülestõstetud ahtritrapi juures suuri vaevu kinni, seades 

tulle ja aerusid. Carraciola viskas oma koti alla, laskus trapist ja lükkas paadi 
pardast eemale. Himswell istus küürutades pineril seljaga nina poole ja aerutas, 
juhtides paati laevast eemale. Istudes paadininas võttis Carraciola püstoli vöö vahelt 
ja tulistas aerutajale kuklasse. Seejärel viskas «Edu» kapten tapetu raske keha üle 
parda, tõmbas taskust puhta taskuräti, pühkis, käed, võttis aerud pihku ja juhtis 
lainetel tantsiskleva paadi otse silmapiiril paistva heleda laigu poole. 


Taevas hakkas kirdes juba heledamaks muutuma, kuid vaevumärgatavalt 
kahanenud kuu seisis kõrgel, ujutades valeva helgiga üle «Aafriklanna» purjed ja 
eespool paistva laeva. Otsustades kalduvajunud mastide järgi oli ilmne, et tundmatu 
kuunar oli karidele jooksnud. Kõik vaatasid kaugusesse ja Bernardito märkas kahe 
kaabeltau kaugusel vilksatavat paati. 

«Kõik kohtadele!» andis ta vaikse häälega käsu. «Et kedagi poleks näha!» 

Fosforestseeruv laev liikus aeglaselt ainult kliivri ja foka all edasi. Paat lähenes. 
Juba oli näha üksikut aerutajat. Ta pööras tihti pead imeliku laeva suunas, ent ei 
suutnud sellel kuidagi ei vahimadruseid tekil ega komanäöri sillal eraldada. 

Lõpuks põrkus paat tumedalt vastu parrast, keegi laskis kiiresti trapi alla ja 
tõmbus ise varju. Carraciola sidus paadi trapi külge, võttis oma koti ja ronis sellega 
tekile. Ta oli ammugi mõistnud, et see on tundmatu laev, millel pole Joseph Lorni 
jahiga midagi ühist. 

«Kapten Bernardito, milline ime! Meile on Giovanni Carraciola isiklikult külla 
tulnud,» sosistas Anthony. 

Bernardito kiristas hambaid ja tema nägu kivines. 

Saabunu asetas oma rahaga täidejud koti tekile ja vaatas nüüd äärmises imestuses 
ringi. 

«Hei, kes siin on, tehke häält!» hüüdis ta kõvasti. «Vahimees, mis laev see on? 
Kurat võtku, kuhu on jäänud madrus laevatrapi juurest?» 


467 


313 


Tekil valitses surmavaikus. Ainult lained kohisesid eestäävi all. Kuu paistis otse 
silma. Lõpuks hakkas komandosillalt laskuma alla mingi suur, valge, põlevate 
silmadega kogu. Carraciolal jäi hing kinni. Ta tõmbas püstoli välja, kuid siis meenus 
talle, et see polnud laetud, ning ta viskas kasutu relva põrandale. Püstoli kolksatus 
oli ainsaks 

vastuhääleks «Edu» kapteni hüüetele. Ent juba kõndis valge viirastus mõõda 
tekki, sirutanud käed ette, justkui soovides sulgeda Carraciola oma hirmsasse kaissu. 

Hirmust vallatud itaallane taganes ja tundis, et tema selja taha olid ilmunud veel 
mirfgisugused varjud. Ta vaatas tagasi... Mitu valgetes surilinades luukeret 
punnitasid temale silmakoobaste sügavusest oma punaseid silmateri. Nende 
luukerede ees seisis aga liikumatult pikakasvuline lummutis — meremees 
vanamoelise kolmnurkse kübaraga, side silmal ja pikk mõõk käes. Koletise huuled 
avanesid. Kostis tume hääl, mis sarnanes pragunenud surmakella helinaga: 

«Tere tulemast surnute laeval, Giovanni Carraciola! Juba ammu tahtsin sind 
kohata. Tuleta meelde väikest lahte Pireuses, lapsemõrvar!» 

«Bernardito vaim!» sosistas Carraciola ja varises meelemärkusetult tekile... 

-.. Ta ei tundnud, kui teda kartserisse viidi. Laev loovis juba karide vahel, 
Bernardito juhtis ta isiklikult nendest läbi. «Hirmsad viirastused» libisesid hääletult 
ja osavalt mööda raasid ning laev lähenes ettevaatlikult 

498 

kohale, kus alles tund aega tagasi oli veel näha karile jooksnud laeva riismeid. 
Nüüd paistsid teravate, murtud hiiglase hammastega sarnanevate kivide vahelt vaid 
mastid ja ahter kirjaga ««Edu», Bolton». Poolenisti uputatud paat peksles ahtris. 

«Kapten, võib-olla on seal veel elavaid inimesi?» sosistas Anthony. 

«Seal pole elavaid inimesi, Anthony, sest muidu poleks paat paigale jäänud. Mine 
vaata, kas see lurjus on all juba toibunud.» 

Järsku kostis laevaruumi sügavusest mürisev, hüsteeriline naerulagin, mis 
sarnanes hüääni öise kisaga. Anthony väratas. Bernardito näitas silmaga, et ta alla 
läheks, sest ta ise ei võinud kaptenisillalt lahkuda. Päike tõusis udus, tuul kuhjas 
kõrgeid veevalle üksteise otsa ja need jooksid hooga vastu veealuseid karisid. Laev 
sõitis kõige ohtlikumas paigas. 

Anthony tuli sillale tagasi'poole tunni pärast. 

«Kapten,» ütles ta vaikselt, «Carraciola on hulluks läinud.» 


Haige sonimine oli segane. Marulised hullumeelsuse-hood vaheldusid pikki tunde 
kestva vaikse keskendumisega. Carraciola seisis tundide viisi liikumatult nurgas ja 
langes seejärel poolunisesse tardumusse. Bernardito ei lubanud teda kartserist välja 
lasta. 

Keskpäevaks oli laev ohtlikust karideahelast möödunud ja lendas kui lind kõigi 
purjede all, pärituulest lükatuna kirdesse. Anthony vahetas kapteni sillal välja. 

«Koristage nüüd kogu see kuradivärk minema, kuid hoidke teda alati valmis. See 
võib meid edaspidigi hädast välja aidata,» andis Bernardito korralduse. «Ma asun 
nüüd haige ravimisele! Pean tema abiga üht-teist välja selgitama.» 

Neegrid koristasid raadelt kaltsud ja pakid helkiva ainega, peitsid trümmidesse 
oma valge riietuse, tühjad silmaavadega kõrvitsad, maskid, luud ja muud hirmuära- 
tavad esemed. Kangad laeva ja sadama saatusliku nimega viidi.vöörist ja ahtrist 
samuti minema. Kahvel-masti tõusis Inglise lipp. 

Carraciola lagistas naeru ja märatses. Sünge Bernardito kutsus nõia Nganga enda 
juurde ning käskis kartserisse vett ja jääd tuua. Keegi peale nõia ei saanud teada 

laeva trümmis toimunud sünge stseeni üksikasju. Alles loojuva päikese kiirtes 
nägid neegrid sillal taas kapten Bernarditot. Täites piipu vaatas ta muheldes oma 
mõlemaid noori abilisi Ngurut ja Anthonyt. 

«Mul on omad vahendid, kuidas isegi hullumeelselt tarvilikke teateid hankida. Isa 
Siimon, vana piraat, jutustas mulle kunagi oma vendadest — Sevilla 
dominiiklastest... Täna läks neid kogemusi tarvis... Nüüd on mul kõige tähtram teada. 
Kunnar «Edu» on tühi, kui mitte arvestada meeskonda, kelle Carraciola ära uputas, et 
peita tema poolt Kaplinnas toimepandud tehingute otsad vette. Neegrid müüs ta 
teemandikaevanduste omanikele. Raha on siin selles kotis. Kaevandusteomanike 
nimed ütles ta välja. Jaht kuulub Grellile. Giuseppe Lorano, või nagu ta praegune 
nimi on — Joseph Lorn juhib seda saarele. Kapteni nimi on Tressel. Ma ei kadesta 
neid, sõbrad! ... Minu ema ja poeg on elus ning elavad koos Mur-ray ja Wantiga 
kusagil Siniorus Ohio alamjooksul. Grelli andis Carraciolale käsu tappa Sinioru 
asunikud, kuid vaevalt avaneb sinjoorel selleks soodne võimalus! Nüüd peame kuradi 
moodi kiirustama, sest Grelli on saatnud orgu umbes pool tosinat,mõrvareid, kes 
ootavad oma peremeest sinjoore Carraciolat. Meil on hirmus vähe aega! Peame 
möödaminnes tegema visiidi Aafrika teemandikuningatele ja viima siis meie neegrid 
Kongole. Vannun püha neitsi nimel, et mustad poisid on selle ära teeninud! Ja siis 
sõidame Ameerikasse... Ära kurvasta, sõber Nguru, ja ära kadesta Toopit, kes viib 
koju oma Ngava. Ehk õnnestub meil päästa kaevanduses ka sinu mustasilmne Laoni 
hädast! Nüüd aga, Anthony, mine alla ja ava kartser. Võib-olla vabastab ta ise meid 
vaevast teda raa otsa üles tõmmata. Lase lurjus tekile!» 

Ei möödunud viit minutitki pärast Anthony tagasipöördumist sillale, kui alt kostis 
imelik lärm. Pulstunud juustega hirmuäratav Carraciola hüppas aluspesuräbalates 
tekile. Tema kramplikud, katkendlikud liigutused sarnanesid suure palja ahvi 
hüpetega. Ta' märkas neegreist madruseid ning midagi mõtestatut, mis sarnanes 
hirmuga, ilmus tema põlevasse pilku. Carraciola seisis hetke nagu midagi kaaludes, 
viskas siis tekil asjalikult kukerpalli, hakkas laginal naerma ja ronis ahvikiirusel 
besaanmastile. Keegi madrustest ronis talle järele. Kolmekümne jala kõrgusel jäi 
Carraciola raa otsas seisma, 

ähvardas neegreid rusikaga, tõmbas põlved konksu ja viskus kisaga merre. Kõrge 
lainevall varjas otsekohe uppuja. Anthony haaras roolirattast kinni. 

«Ehk tuleks teda siiski otsida?» sõnas ta aralt. 

Ahtri taga veeresid aeglaselt laineharjad, punetades loojuva päikese kiirtes. 

«Küll ta välja otsitakse,» vastas Bernardito. külmavereliselt. 

Kapten võttis piibu suust ja osutas selle varrega hai-, kala kolmnurksele uimele, 
mis vilksas vahuste küngaste vahel. 


Mister Brandoni aiamajas toimusid viimased ettevalmistused miss Irene'i 
sünnipäeva pühitsemiseks. Kogu kontori ametnikepere oli kogunenud peremehe 
majja. Härra van Ardenfreuden oli siia abiks saatnud oma uue toatüdruku neegritar 
Laoni ja teener Hamilkari. Miss Irene leidis, et Laoni näeb euroopalikus riietuses 
väga kena välja. Palve ajal, kui keegi ei pööranud Laonile tähelepanu, astus neegritar 
tualettlaua juurde, haaras sealt väikese portselanelevandi ja pistis selle põue. Miss 
Irene märkas seda. Ta kutsus Hamilkari, kes üksinda oskas Laoniga kuidagi asju 
ajada, ja hakkas tema abiga varast küsitlema. 

«Miks sa selle elevandi võtsid?» 

Neegritar laskus hirmunult kükakile ja surus kleidi all oma aarde vastu rinda. 
Hamilkar sundis teda perenaisele vastama. 

«Ta kõneleb, et tema peigmees Nguru on suur elevandi-kütt. Valge elevant toovat 
talle õnne.» 

Miss Irene lõi käega ja jättis ehmunud Laonile tema talismani. Miss ise oli sel 
õhtul saanud kingituseks samuti talismani ning õnn, mida see tõotas, oli karaatides 
täpselt välja arvestatud. 

Van Ardenfreuden tõusis pidulauas püsti, veiniklaas käes. Tema peokõne pidi 
sisaldama väga peent huumorit. Sel hetkel, kui ta oma hiilgavat sõnavõttu alustas, 
laskis Hamilkar kellegi vihmamantlis ja merekuues külalise esikusse. Külaline, ilma 
et oleks lahti riietunud, lükkas neegri kõrvale ja haaras sõögituppa viiva ukse lingi 
pihku. Sealt kostis peokõneleja hääl. 

«Me elame, härrased,» teravmeelitses ta hollandipäraselt, «kuumal maal, kus 
krokodille on palju rohkem kui 

501 

džentelmene... ning kus krokodillid asendavad edukalt džentelmene,» kõlas 
metalne hääl. 

Uks avanes pärani. Kõik nägid pikakasvulist meremeest pooleldi kinnimässitud 
näoga. Tema kõrval seisis mundris noormees. 

«Kellega on mul au?» küsis mister Evans Brandon, haistes otsekohe midagi halba. 

««Põhja-Briti Kaubakompanii>» esindaja mister Joseph Lorn Londonist valitsuse 
volitusel. Mister Brandon, mister Ardenfreuden, palun teid kabinetti.» 

Külaliste lõbus tuju andis maad tusale. Kabinetis vaatas mees aknast välja ja 
laskis aknakatte alla. Pärast neid ettevalmistusi ütles ta: 

«Palun tuua siia kaevandusest nelisada viiskümmend orja kuunarilt «Edu», keda 
te ebaseaduslikult olete kinni pidanud. Need inimesed on määratud söör Frederic 
Righlandi istandiku jaoks. Kolme tunni pärast peavad nad laeval olema. Kas te 
suvatsete anda vastava korralduse?» 

«Mister Lorn, palun esitage oma volitused.» 

«Olge lahked,» vastas külaline teenistusvalmilt ja mister Evans Brandon nägi oma 
silme ees püstolitoru. «Mister Tressel, andke signaal!» * 

Näosidemega meremehe noor kaaslane põrutas jalalöögiga akna välja ja vilistas 
läbilõikavalt. Pimeda aia sügavusest kostis vastuvile ning otsekohe ilmusid kõigile 
majaakendele püssirauad, püstolitorud ja inglise madruse-mütsid. Sama metalne hääl 
kõmises läbi kogu maja: 

«Kes end esimesena liigutab, teadku, et tema tund on tulnud. Härrased,» pöördus 
meremees kaevandusteomanike poole, «minu nõudmise, läbiarutamiseks on teie 
käsutuses kaks minutit. Selle tähtaja möödudes annan kahele merejalaväeroodule 
käsu asuda kaevanduse rünnakule ja sealt kõik mustanahalised kaldale tuua.» 

«Kuid, mister Lorn, kompanii esindaja müüs meile kakssada inimest!» 

«Oma raha võite te... sinjoore Carraciolalt tagasi saada. Ma ei vaidle vastu ... 
Kaks minutit on möödas. Mister Tressel, andke rünnakusignaali» 

«Pidage, mister Lorn! Toore jõu survel olen sunnitud järele andma. Kuid haigused 
on suurema osa neegreist teise ilma viinud. Meil on... ebasoodus kliima.» 

«Minu esindaja kontrollib kohapeal teie väidete õigsust. Kolme tunni pärast 
peavad inimesed kaldal olema. Mister 

Tressel, olge nii lahke ja minge koos mister Brandoni saadikutega kaevandusse. 
Volitan teid tegutsema otsustavalt.» 

Mõne minuti möödudes kuulsid kõik majas viibijad mitme hobuse kabjaplaginat. 
Täpselt kolme tunni pärast, kui pidulised, väsinuina relvade ees värisemisest, olid 
jõudnud vaikselt omaette juba kolm korda saatuslikku tehingut «Edu» kapteniga 
maapõhja vanduda, kuuldus aia tagant tagasihoitud hõikekõminat. Elavnenud näoga 
noor mister Tressel astus võõrastetuppa. 

«Kolmsada inimest on kohal, kõik viimseni, kes on Carraciola partiist ellu jäänud. 
Lubate pealelaadimist alustada, kapten?» 

«Kas nende hulgas oli Laoni-nimeline neiu»? Van Ardenfreudeni uus toatüdruk, 
kes oli pugenud võõrastetoa nurka ega mõistnud tõepoolest midagi valgete inimeste 
käitumisest, katsus kiiresti ukse-eesriide taha põgeneda, kuid meremees märkas 
teda. «Kutsuge Nguru sisse,» andis ta käsu. Seda nime kuuldes tardus neegritar 
imestusest. Järgmisel hetkel nägi ta oma peigmeest, kes oli relvastatud pika 
püstoliga. Laoni ei kaotanud seda vaatepilti nähes meelemärkust, tema silmad 
hakkasid õnnest särama. 

«Ma teadsin, et valge elevant toob su minu juurdel» hüüdis ta rõõmsalt. 

Nguru haaras ta kaenlasse ja jooksis toast välja, ilma et oleks pilkugi heitnud 
euroopaliku elamu sisustusele. 

«Hoiatan, härrased,» teatas vanem meremees hüvastijätuks, «et teie katsele meid 
merel jälitama hakata vastan ma mereministri käsul suurtükitulega oma fregatilt.» 

Tund aega hiljem, kui mister Brandoni hirmunud teenrid julgesid väikese lahe 
kaldale minna, nägid nad kauguses ainult purjede ähmaseid piirjooni. Hiljem kinnita- 
sid teenijad ühel häälel, et nad iial varem polnud neil randadel nii hirmsat Briti 
fregatti näinud. 

Meremehed arutasid «Elly» sillal veel kaua imelikku ja pahaendelist nägemust, 
mis oli loodesse sõites silmist kadunud. 

Maru paiskas kerget laeva kord sügavale lainekuristlkesse, kord tõstis ta 
vahustele harjadele, öösel jõudis laev saare vetesse. Oli parajasti ookeanitõus. Lorn, 
Tressel ja Olbert silmitsesid saare kaarti, mille Brantley ja Want olid kunagi maha 
jätnud. Jaht oli juba jõudnud miili kaugusele väina suudmest. 

«Kui neegrid on tõepoolest mässama hakanud, siis võivad nad meid väinas 
tulistama hakata ja meile väljapääsu ära lõigata,» ütles Lorn. 

«Kuid Korsaari laht on ainukeseks kohaks saare juures, kuhu laev võib ankrusse 
jääda,» tähendas Tressel. «Ma ei arva, et meid võiks lahes mingi oht ähvardada. Saar 
näib täiesti inimtühjana. Kusagil pole ühtki tulukest näha.» 

«See just meeldibki mulle kõige vähem. Kui arvata mõlema kuunari meeskonnad 
kokku, siis peaks siin olema üle seitsmesaja inimese. Ootame, mida toob meile koi- 
dik.» 

Varsti muutusid kiviste neemede kontuurid selgemaks. Kaugused avardusid, kuu 
kahvatas, hommikutuul m»utis oma suunda ja tõi saare kohale madalaid äikesepilvi. 
Kivisest maaninast paremal, ülespaiskuvate tõusulainete taga, nägid meremehed 
purunenud kuunari jäänuseid. Joseph Lorn tundis selles otsekohe ära «Dorothea» 
ahtri. 


467 


317 


«Carraciolal oleks tulnud veel kaua Kaplinnas laevade tagasitulekut oodata!» 
hüüdis Lorn. «Pilt muutub selgemaks. Laev on hukkunud. Oletus, et neegrid on 
mässama hakanud, langeb arvatavasti ära. Juhtige laev lahte, kapten.» 

Alludes roolile, purjetas laev kuulekalt väina suudmesse. Siin kõrgete kaljuste 
kallaste vahel valitses veel hommikune hämarus. Jaht liikus aeglaselt faarvaatris ning 
jõudis õnnelikult vasakule viiva pöörakuni. Ent siin pidi ta peaaegu otsa sõitma 
palktammile, mis jättis vabaks kitsa kanali vaid paremal, täiesti rannakaljude ääres. 
Tüürimees jõudis vaevu rooliratast pöörata ja laev oligi surutud vastu kallast, mille 
kohal, umbes kolme jala kõrgusel rippus kivieend. 

Pootshaake vastu kaljut toetades tõukasid madrused laeva ettevaatlikult läbi 
kanali. Sõiduk oli sealt peaaegu väljumas, kui sillal seisev Lorn tundis vetruvat 
tõuget. Jahikiil oli jäänud kinni kalavõrku, mis kinnitus pooleldi uputatud palgi 
külge. Lorn ei jõudnud veel Tresselit 

hoiatadagi, kui võrk pingule tõmbus ja palk aeglaselt kõrvale liikuma hakkas. 
Selsamal hetkel kostis kusagil kõrgel plahvatus, rannakalju mattus püssirohusuitsu, 
rippuv eend aga varises alla. Kalju koos väikeste kivide laviiniga kukkus ahtrile, 
pannes kogu laeva, kiilust kuni mastitipuni vappuma. Tekk purunes niisuguse jõuga, 
et laua-otsad koos väljarebitud poltidega taevasse lendasid. Jahi ahter pragunes nagu 
pähklikoor tangide vahel. Vesi tungis laevaruumi, purustas vaheseinad ja «Elly» 
vajus kuni reelinguni vette. Meeskond ei jõudnud isegi paati alla lasta, kui jaht 
vaikselt põhja laskus. Kaldaäärsel madalikul polnud vesi kuigi sügav ja ulatus kõigile 
meremeestele rinnust saadik. Paat, mis rippus trosside otsas ja oli varupurjedega 
kaetud, hakkas lainetel kiikuma. Meremehed vabastasid paadi, istusid sellesse, 
eemaldusid laevast ja jõudsid madalikule. 

Umbes kuus krokodilli imetlesid uudishimulikult nende vahetus läheduses 
liikuvat paati. Jõuda kaldale madaliku kaudu võis ainult krokodillide lõugade vahelt 
läbi, seepärast otsustati sõita poolpõiki üle lahe vastaskaldale. Väinas ülesseatud lõks 
näitas, et saar on salakavala ja ohtliku vaenlase valduses. 

«Elly» tüürimees Olbert küürutas ahtris ja ootas iga hetk kas lasku selga või 
vaenlase paatide ilmumist. Ta oli juba ammu imestanud seda kergemeelsust, millega 
Lorn reisile asus. Jaht oli Kaplinnast väljunud esmaspäeval. Meeskond, Lorn kaasa 
arvatud, koosnes kolmeteistkümnest inimesest. Reis oli jätkunud ka pärast «Lendava 
Hollandlase» hirmsat ilmutust öösel, kuigi tema, Olbert, oli soovitanud tagasi 
pöörduda. Mida võis siis nüüd veel oodata, kui oldi niisugustele kindlatele tunde- 
märkidele nii ilmset lugupidamatust avaldatud? 

Ümberringi valitsev vaikus mõjus rusuvalt. Iga puu taga viirastusid kurjad 
vaenlased. Saar näis väljasurnud olevat, kuid oli täiesti selge, et vaenlane oli enda 
ära peitnud ja varitses neid kogu aeg. 

Meremehed panid pussid valmis ja juhtisid paadi kaldale. Joseph Lorn väljus 
leetseljakule. Tema ees laius metsapadrik, mida inimkäsi polnud veel puutunud. Ta 
pöördus madruste poole, andis käskluse ja jooksis esimesena, iga hetk tulistamist 
kartes, tihniku suunas. Meeskond, seljad küüru tõmmatud, kiirustas talle järele. 

Metsavaikust häirisid vaid linnud. Kauguses oli 

selgesti näha vulkaan. Mäetipust tõusis kerge vine ja see oligi nähtavasti 
ainukeseks suitsevaks koldeks saarel. 

Tungides läbi okkalise padriku piki kallast edasi, jõudsid madrused raiesmikuni. 
Siin seisis kümmekond punutud onni, vasakul oli näha kaht telki, kaugemal kõrgusid 
palgiriidad, saepukid ja hiig'asuured haohunnikud. 

«Asula on elaniketa.» sõnas Joseph Lorn vaikselt. 

«Millest te seda järeldate?» uudishimutses Tressel. 

«Silmitsege terasemalt ja te veendute selles ise.» 

Tressel märkas, et ehituste vahel jalutas takistamatult ja lendles katuselt katusele 
palju linde. Keegi ei häirinud sulelisi selles tühjas asulas. 

«Teil on õigus. Kuid hakkab sadama. Kas me ei otsiks asulas varju? Seal on ka 
kergem end ootamatu kallaletungi puhul kaitsta.» 

Rannale kõige ligem ja avaram onn paiknes väikesel puudest varjamata 
kõrgendikul. Kaitse seisukohalt osutus see kõige sobivamaks. Metstuvide parv tõusis 
kärarikkalt madruste jalge eest lendu, kui nad onnile lähenesid. Lorn vaatas sisse. 
Avar ehitus oli tühi, juba ammu jahtunud tuhaga kolde ees lebas puuhalg. Madrused 
süütasid koldes tule. Vihmapiisad hakkasid vastu katust pladisema. 

«Kuhu on siis «Gloria» jäänud? Lahes pole teda näha. Võib-olla on ta veealustele 
rahnudele jooksnud? Kuid kus on siis «Dorothea» meeskond? Kas tõesti on kõik 
hukkunud?» 

Lõpuks ei kannatanud Lorn enam rusuvat vaikust välja. Ta tõstis käed ruuporina 
suu ette ja hüüdis läbi avatud ukse. 

«Hei, 0'Heary! Hatchinson! Hallo, Wilson! Kuhu olete kõik kadunud? O-hei!» 

Jälgides Lorni eeskuju, hakkas kogu meeskond igas hääletoonis karjuma 
«halloo», «o-hei»! 

Ent ainult puulehtede sahin ja veenirede vulin olid vastuseks nende hüüetele. 

«Susi võtku seda saart!» pomises Lorn kähedal häälel. 

Ta pani kaks tunnimeest välja ning käskis laeva kokal otsida lähematest onnidest 
midagi söödavat, ise aga läks Tresseli ja Olberti saatel asulat vaatama. 

«Need on neegrionnid,» ütles ta oma kaaslastele. «Kuid plahvatus sissesõidul on 
euroopalik väljamõeldis. Võimalik, et siin varjavad end mingid valged saareelanikud. 

Ainult missugune kuradivaikus siin valitsebl See mõjub närvidele, sakramento!» 

Onnid seisid üksteisest kahe-kolmekümne jardi kaugusel. Meremehed vaatasid 
sisse ühest, teisest... Kõik nad olid tühjad. 

Järsku haaras Olbert Lorni varrukast. 

«Mis see tähendab, mister Lorn? Metsas 'on justkui suitsu tunda! Ja seal selle 
onni kohalt tõusebki suitsuvine!» 

Nad kõndisid ettevaatlikult piki asula ehitisi ja tarasid. Nüüd kohtavad nad 
vähemalt elusolendeid! Lorn tõstis punutud roguski, mis kattis sissekäiku madalasse 
onni, mille kohal meremehed olid suitsu märganud. Onnis oli pimedavõitu. Erutatud 
meremehed ei pööranud tähelepanu imelikule vastikule lõhnale. Neile ei meenunud 
ka fosfor, mis märjaks saades põlema süttib... 

Onni katus oli vilets, läbj lae tungisid vihmapiisad sisse, kuid koldes säras nõrgalt 
sinkjas leek. Kolde ees olid aga... neli luukeret tuld alla tegemas! Olbert sööstis 
jalamaid onnist välja ning pistis hirmunult hüüdes 
ehituste vahel jooksma. Samal hetkel pani kõrvulukustav mürin kogu ranniku 
vappuma ja tõmbas justkui piitsaga üle Lorni pingul närvide. Ta jooksis tänavale 
ning nägi selle onni kohal, kus madrused sõid, paksu musta mullapilve. Läbi suitsu 
märkas Lorn, kuidas plahvatuselaine 
tõstis õhku ja paiskas siis kummuli Olberti, kes polnud veel onni jõudnud. 

Lorn ja Tressel jooksid plahvatuskohale. Kurdistunud Olbert tõusis juba jalule, 
vaadates metsikult ringi. Onni asemel oli vaid mingi must lehter. Ümberringi 
vedelesid rusud, õhku paisatud kivid ja üheksa surnud madrust «Ellylt». Juhuslikult 
oli hukkumisest pääsenud ainult laevakokk, kes lahkus just enne plahvatust onnist, et 
naabruses toidupoolist otsida. 

Neli peaaegu relvastamata hirmunud ja näljast inimest, ümbritsetud igast küljest 
salapärastest ohtudest, otsustasid surnute asulast lahkuda. 

Tuli metsas, mida Olbert juba ammugi oli märganud, lõi üha eredamalt lõkkele ja 
helk valgus taevas nagu koidupuna laiali. 

Kokk ja Olbert leidsid jalgraja, Lorn ja Tressel järgnesid neile. Rada lookles 
tiheda padriku vahel ja viis metsasügavusse. 

Juhuslikult astus kokk maa seest väljaulatuvale juurele, mis lebas põiki üle raja, 
ega jõudnudki veel teist jalga tõsta, kui õhus midagi läbilõikavat vihises. Madrus lan- 
ges kummuli ja pidi ka Olberti jalust rabama. Koka rinda oli tunginud pikk nool ja 
mees oli surnud. Lorn silmitses juurt ja nihutas põõsad laiali: üsna raja lähedal seisis 
põõsaste külge vertikaalselt kinnitatud pinguletõmmatud nööriga vibu ... 

«Neegrite lõks...» pomises Olbert. «Ma olen niisugustest Aafrika sisemaal 
ülesseatavatest lõksudest kuulnud. Aidaku jumal meid siit välja pääseda!... Vaadake, 
mister Lorn, me oleme igast küljest tulekahjust ümbritsetud! Mets on põlema 
süüdatud ja meid suletakse tuleringi.» 

Lorn vaatas ümbrust. Erutatult häälitsedes lendasid linnud suitsupilvede kohal. 
Metsapadrikust jooksid ühtelugu välja kitsed, šaakalid ja ahvid. Pääsemist oleks tul- 
nud otsida mägedest, kuidas aga sinna pääseda, kui pidi kasutama neid neetud 
jalgradu? 

Kolm ellujäänud meremeest asusid põgenevate loomade jälgedes teele. Paar tundi 
tuli neil läbi metsa tungida, kuni nad jõudsid lõpuks mägede jalamile. Kiviste nõlva- 
dega mäelõhe viis järk-järgult tõustes Kaljutipule. 

Päev lähenes õhtule. Vihm oli lakanud ja tugev tuul puhus metsas tulekahju 
lõkkele. 

Meremehed tõusid veel ühe miili võrra mööda mäelõhet, nägid loojuvat päikest, 
tulest vallatud metsa ja madalaid pilvi. Lahes, Kollase madaliku kõrval oli näha 
põhjavajunud «Elly» maste. 

«Otsime endile ööks varjupaiga,» tegi Lorn ettepaneku. «Kui mõni püüab öösel 
meie juurde hiilida, astume võitlusse. Kuid peale nende neetud luukerede ei näi 
saarel ühtegi inimolendit olevat. Ega ometi luukered ole asula peremehed, kes 
korraldavad plahvatusi ja põletavad metsa? Kõik see sarnaneb mingile 
kuradivärgile!» 

Nad ronisid mööda järsku mäenõlva üles. Päike valgustas oma viimaste kiirtega 
kalju sammaldunud pinda. Lorn eraldas poolkustunud mälestuskirjutise. 

«Bernardito haud!» sosistas ta. 

Kõik kolm, väsimusest üsna jõuetud, ületasid viimase tõusu. Hämarus muutus 
tihedamaks. Veripunane tulekuma' valgustas pilveseryi. Kauguses suitsupilvede 
taga aga mustendasid rannaneemed ja möirgas kumedalt ookeani pekstes oma laineid 
«surnute saare» kaljude vastu. 

Hommikul imestasid. Joseph Lorn, Hugh Olbert ja Robert Tressel asjaolu üle, et 
nad on veel elus ja et hirmus öö on õnnelikult möödunud. 

Hommikuvalguses nägid nad mäelõhe põhjas metskitse-karja. Tulekahju oli nad 
mäenõlvalt minema ajanud ja loomad olid kogunenud oja kaldale. 

Lorn hiilis nende juurde ja tappis noalöögiga ühe talle... Meremehed süütasid 
lõkke. See oli nende esimene sööming pärast jahi hukkumist. Nad kinnitasid keha ja 
jõudsid, liikudes mööda ojasängi, õhtuks oma paadi juurde. Laevuke oli alles. 
Meremehed uurisid kaua paati, kartes vaenlase uusi vempe, ja sõitsid lõpuks üle lahe. 


Krokodillid olid liivikult lahkunud, häirituna madalale laotuvast suitsust. Liival 
oli palju kilpkonnamune. Meremehed küpsetasid neid ja sõid kõhud täis. 

Siis riietusid nad lahti ja pusse käest panemata hakkasid pooleldi uppunud «Ellyt» 
uurima. Olli parajasti mõõnaaeg ja suletud luugi kaas oli veest väljas. Pootshaagi abil 
murdsid nad luugi lahti ja laskusid trümmi, kust leidsid toiduvarusid. 

«Kuule, Joe, mida arvad sa kogu sellest kuradivärgist? Kas me magame või oleme 
end rummiga ära mürgitanud?» 

Tresseli sõnad kõlasid trümmis tumedalt. Lorn lõi risti ette. 

«Ma tahaksin olla siit tuhande miili kaugusel! Nähtavasti on kõik põrgulised siia 
saarele kogunenud. Tuleb kiiresti jalga lasta. Ma teen ettepaneku sõita paadiga 
merele. Põrutame Carraciola kuunarile vastu ja sunnime teda kuueteist-rumbilist 
pööret tegema. Tegelgu sellel saarel vanakurat ise Righlandi istandikuga. Ma pole 
talle mingi teener! Minu arvates on parem uppuda, kui siin veel teine sihuke päev 
mööda saata.» 

Tressel ja Olbert olid rõõmuga nõus. Nad oletasid, et Carraciola kuunar on 
peatunud veealuste karide läheduses, umbes kuuekümne-kaheksakümne miili 
kaugusel, seega olid pääsemisvõimalused olemas. 

Vikont Chiensfieldi saadikud varustasid paadi purjedega, võtsid toidutagavara ja 
veevaadi kaasa, püstitasid ahtrisse purjeriidest katusealuse ning asusid aerudele. 
Lorn tõi ruhvist «Elly» tüüriratta, laevapäeviku ja rahakasti. Ent endiselt polnud 
meremeestel relvi. Siis lõi Lorn risti ette jä lükkas paadi liivamadalikult vette. Nad 
läbisid 

õnnelikult väina, tõstsid purje ning liikusid edasi, võideldes lainete ja vooluga. 
Varsti jäi tulekahjusuitsu mattunud saar neist kaugele maha ning kolme põgenikuga 
väike pähklikoor oli taas sünge ja tühja ookeani võimuses. . . 

Reisi teisel päeval jõudis paat veealuste karide lähedusse. Oma ehmatuseks nägid 
meremehed siin hukkunud «Edu» riismeid. Nad vaatasid purunenud kuunari üle ja 
võisid vaid vähesega oma tagavarasid täiendada. Ent neile avanes võimalus teise 
paati üle kolida, mis oli vastupidavam ja avaram. Edasine reis «Edu» paadiga kestis 
peaaegu kolm nädalat. Toiduvarud olid juba lõppemas, veevaat aga juba kolmandat 
päeva tühi, kui Nõelaneemest kahesaja kilomeetri kaugusel võttis nad pardale laev, 
mis sõitis Lääne-Indiasse. 

Sinna jõudes oli neil kogu raha läbi ja nad pidid palkama end «Lääne-India 
Kompanii» kaubalaevale ning sõitma sellel kaks kuud. Ühel järjekordsel reisil tõi 
laev nad Gibraltari. Alles 1779. aasta talvel astusid kõik kolm meremeest lõpuks 
Bristolis Inglismaa pinnale ja saabusid postitõlla reisijatena Boltoni võõrastemaja 
«Valge Karu» ette. Oma imestuseks tundis Joseph Lorn «Valge Karu» võõrastemaia 
uues peremehes mister Woodroe Craigi, kes oli üsna täidlaseks ja suursuguseks 
muutunud. 

Senikaua kui Hugh Olbert ja Robert Tressel oma esimest pudelit avasid, kuulas 
Joseph Lorn Craigilt uudiseid,' palkas üüritõlla ning sõitis oma kõrge patrooni söör 
Righlandi, krahv Chieasfieldi ja laevastikuadmirali juurde. 

«Aafriklanna» pardal valitses hirmus ruumikitsikus. Üle seitsmesaja orjusest 
pääsenu olid pöördumas tagasi Kongole. Kapten Bernardito mustanahalistel 
madrustel tuli purjemanöövrite sooritamisel sõna tõsises mõttes astuda üle oma 
suguharukaaslaste kehade. Kogu teekonna kestel Kaplinnast alates sõitis laev ainult 
kaks korda lahtedesse sisse, et täiendada joogivee varusid. 1778. aasta novembris 
võttis «Aafriklanna» pardale pärismaalasest lootsi ja, möödudes deltas asuvatest 
portugali faktooriatest, purjetas umbes sada miili mööda püha Kongot ülespoole. 
Laev liikus, saadetuna neegrite veidralõikeliste purjedega piroogidest ja paatidest. 
Kallastel laiusid soised tihnikud 

ja haljendasid troopikametsad. Sillalt avanes vaade tiheda-lehelistele 
väänkasvudest läbipõimitud metsasaludelp. 

Oma residentsist oli laevale vastu sõitnud Ngudi-Miange, suure maa-ala valitseja, 
bakongo pealik, sõjaväepealiku Maini-Mfumu isa. Trummipõrina, pasunate ja 
pilliroost flöödihelide, marimbode, keelpillimuusika ja kõrvulukustavate 
tervitushüüete saatel kaisutas vana Ngudi-Miange enne poega pikakasvulist, kulunud 
kolmnurkses miütsis kaptenit. Bernardito, Anthony ja Dorothea läksid sadade 
inimeste saatel kaldale ja sooritasid elevantidel väikese reisi Mbanza-Kongo 
läheduses asuva püha järve äärde, kus kõrgus jumalate kuningale ja bakongo rahva 
kõigile esivanematele pühendatud tempel. 

Preestrid viisid ühesilmalise kapteni sellesse templisse ja nimetasid ta pühalikult 
Suureks Tšembuks, jumalate saadikuks maa peal, Kõikenägevaks Silmaks, 
Hukutavaks Mõõgaks, Jumalavälguks, Võimsaks Baobabiks ja Kõrbe Palmipuuks. 


Pikaleveninud austuseavaldustest väsinud Suur Tšembu vaatas oma «kõikenägeva 
silmaga» mustanahaliste inimeste murdu. Tseremoonia lõpul pidas ta lühikese kõne, 
mille Anthony sõjameestele ja naistele tõlkis. Bernardito kinkis mustanahaliste 
suguharule osa trofeerelvi ja varusid ning küsis siis, kas «Aafriklanna» uus 
meeskond on nõus järgima Suurele Tšembule senikaua, kuni ta käsutuses pole teisi 
madruseid. Anthony tõlkis kaptenile, et preestrid on andnud. meeskonnale käsu 
laevalt mitte lahkuda. 

Lõpuks saabus lahkumistund. Pikk rongkäik liikus Kongo kallastele. 
«Aafriklanna» trümmidesse laaditi elevandikihvu, kallihinnalist musta ja punast 
puitu, palju tooteid kullast, hõbedast ja elevandiluust. Kuid kõige imepärasema 
kingituse tegi Suurele Tšembule valitseja Ngudi-Miange: Tema -käsul nikerdasid 
kõige osavamad neegritest meistrid, kes valmistasid kaunistusi keisrilossi ja templi 
jaoks, väärtuslikest mineraalidest kunstliku silma — Bernardito terve silma täpse 
koopia. Kapten vaatas imestusega kingitust: ta passitas seda oma silmakoopasse ja 
imetles neeger-juveliiride meisterlikkust: kunstlik silm nägi kapteni näos täiesti 
loomulik välja. 

«Väärt asi,» ütles kapten ja eemaldas näolt oma musta sideme. 

Kui «Aafriklanna» faarvaatrile pööras, tõstis osa 

purjesid ja hakkas jõgepidi vaikselt alla liikuma, nägi Bernardito paati, mis sõitis 
laevale risti vastu. Kuus aerutajat juhtisid paadi laevatrapi juurde. Paadininas seisis 
pealik Maini-Mfumu. Ta kummardas Bernardito ees: 

«Suguharu vanemad on otsustanud, et bakongo esimesed inimesed, kes nägid 
saarel sinu ettenägelikku silma ja keda sa oled orjusest päästnud, peavad sinule sinu 
suurtes tegudes alati abiks olema. Bakongo rahvas tahab, et need vaprad sõjamehed 
ei lahkuks sinust, et nad ei tunneks teisi pealikuid peale sinu, et nad sind kõikjal 
saadaksid ja sinu soove täidaksid.» 

Pardale tõusid Nguru, Toopi, Mgambu, Ngano, Timbu ja Nori — esimesed kuus 
põgenikku «Dorothealt». Bernardito oli juba ammu imestanud, et ta hüvastijätu- 
tseremoonia.ajal polnud oma sõpru näinud, ja rõõmustas nüüd nende tuleku üle. 

«Te otsustasite jätta maha Ngava ja Laoni, sõbrad, et tulla minuga kaasa?» küsis 
ta liigutatult. 

Nguru silmis vilksatas nukrusevari, kuid ta vastas, et kõik kuus sõjameest on 
uhked neile osutatud aule, Laonil ja Ngaval aga tuleb otsida endale uued peigmehed. 

«Ei, sõbrad,» ütles Berreardito, «ma võin kaasa võtta ainult neid, kelle südamed 
täielikult minule kuuluvad. Jäägu Nguru ja Toopi oma suguharu juurde ja ärgu unus- 
tagu, mida ma neile olen õpetanud. Nad saavad suurteks sõjameesteks ja pealikuteks. 
Laonil ja Ngaval ei tule uusi peigmehi otsida. Suguharu neli ülejäänud vägevat poega 
võtan ma rõõmuga oma purjede alla, sest nende südamed on vabad!» 

Mõlemad noored sõjamehed, keda Suur Tšembu oli nende tõotusest vabastanud, 
jäid targa otsusega üsna, rahule ja jätsid Kõikenägeva Silmaga hüvasti, Suure 
Tšembu ihukaitsjate-nelik aga liitus kaheksakümneliikmelise laevameeskonnaga. 
Selle meeskonnaga lahkus laev Kongo vetest ja võttis kursi Uue Maailma suunas. 


1779. aasta jaanuaris lähenes «Aafriklanna» Ameerika randadele ja heitis 
Philadelphia sadamas ankrusse. Meest kõnd koosnes neegritest. Selle laeva kapten 
mister Tobbia Chambey üüris linnas kena majakese oma abikaasale ja väikesele 
pojale Charlesile. 

Sinjoora Dorothea Chambey, väga ilus itaallanna, tõm bas endale isegi karmide 
puritaanlaste tähelepanu. Naine 

ise jälgis mahalaadimistöid ja ajas kõiki asju kaupmeestega, kes soovisid osta 
haruldasi kaupu asumaadelt. Kapten Chambey ise veetis aga Philadelphias ainult 
kaks päeva. Ta ostis endale soojad riided ja hobused, ning lubamata endale ühtki 
päeva puhkust, liikus läände, hoides suunda Apalatši mägedele. Isegi tema poolt 
palgatud tee-juhid-indiaanlased imetlesid kapteni liikumiskiirust: indiaanlased 
polnud veel kohanud niisugust vastupidavat ja väsimatut valget reisijat. Peale 
indiaanlastest teejuhtide saatsid kaptenit neli atleetliku kehaehitusega neegrit, noor 
itaallane sinjoore Antonio ning metsik hall lambakoer, kes sarnanes erakordselt suure 
hundiga. 

Jaanuarikuu keskpaiku, olles läbinud mööda sõjateid ja jalgradu üle kolmesaja 
miili, jõudis mister Chambey ekspeditsioon juba Ohio ülemjooksule. Nüüd kulges ta 
tee mööda lumiseid kolkaid, piki kinnikülmunud jõe kallast, siit hiljaaegu läbiläinud 
kolonelleitnant George Rodger Clarcki'” poolt juhitud Ameerika politseisalga 
jälgedes. 


t George Rodger Clarck — ajalooline isik, kolonelleitnant, hiljem 
kindral, nn. «Suure lääneretke> organiseerija sõjas Ameerika osarii- 
kide sõltumatuse eest. 

!: George Rodger Clarck — ajalooline isik, 
kolonelleitnant, hiljem kindral, nn. «Suure lääneretke> 
organiseerija sõjas Ameerika osariikide sõltumatuse eest. 


Kaheksateistkümnes peatükk KÖIKENÄGEV SILM 


1. 


Talvises metsas pole ränduri kõrvale nukramat heli kui kaugelt kostev hundi 
ulgumine. Loojangukuma tumenedes sulatab hämarus üksikute puude piirjooned 
ühtlaseks hambuliseks seinaks ja selle tumeda seina kohal tõuseb tundmatu 
viljalõikaja sirp. Siis kostab inimtühjast nõost või jõe kaldalt talvise taeva poole 
kõrge, kähedavõitu,. lõpmatult nukker oie. Kord kasvades meeleheitlikuks vingu- 
miseks, kord langedes madalaks vihaseks urinaks, näib, nagu kaebaks metsas valitsev 
talv kuule külma, nälja ja üksinduse üle. See metsakaja poolt korratud ulgumine 
näpistab teelist südamest ja sisendab ka kõige mehisematesse väljendamatult nukra 
õudustunde. Ning tahes-tahtmata kutsub siis inimene endale päästjaks jumalatest- 
kaitsjatest kõige vanema — lõkketule. 

... Tulijalgne Hirv, irokeesi hõimu onondaaga suguharu noor sõjamees, 
tundis metsas võõra lõkketule hõngu juba enne, kui ta tuld ennast nägi. 
Indiaanlane tõmbas õhku ninna ja peatas metsapadrikus oma kaaslased. 
Käeliigutusega näitas ta, et ees varitseb neid tundmatu oht. Tulijalgse Hirve 
sugulane Pikk Käbi osutas teekaaslastele põõsaste poole, kuhu nad pidid end 
peitma; mõlemad indiaani sõjamehed aga läksid luurele. Nende jalge all ei 
krudisenud lumi, ei praksunud oksad ega sahisenud ükski langenud oks. 
Sõjamehed pöördusid väga kiiresti tagasi. 

«Kaks mohokit on teejuhtideks kuuele valgele ingliisile, kes tulevad 
Daytonist. Üks neist on vana. Nad on relvastatud. Kuid nad pole ingliiside 
Suure Isa sõdurid ega ka karusnahakaupmehed.» 

«Mida mu vend Tulijalgne Hirv on siis otsustanud? Kes on need inimesed 
ja kuhu nad lähevad? Kas nendega kohtumine on ohtlik?» küsis inglise keeles 
vanem teeline, kel oli peas põdranahkne müts, jalas indiaanlaste mokassiinid 
ja käes kaheraudne püss. 


Sõjamees vastas tšinuki segažargoonis, mis sisaldas inglise, prantsuse ja 
jndiaanikeelseid sõnu. Seda žargooni kasutasid kõik indiaani suguharud, kes 
müüsid eurooplastele karusnahku Suurte Järvede kandis ja Ohio jõe basseinis. 


«Mohokid on onondaaga suguharu vennad. Kuid sellest-ajast, kui 
Onandaga orus on kustunud Nõukogu tuli, ei ole ka vendade vahel enam 
kooskõla. Kaks mohokit saadavad neid võõraid ingliise läände, Vete Isa kanti. 
Meie rada viib samuti sinna. Otsustagu Teravsilm ise, kas ta näitab end 
nendele ingliisidele.» 


«Kas läheduses on indiaanlaste asulaid või valgete faktooriaid?» 


«Ohio käärus elavad valged. Ühe päeva tee kaugusel asub 
karusnahafaktooria. Indiaanlaste asulad on kaugel. Siin on minu rahva 
jahimaad. Dayton — valgete asula — paikneb põhjas. Need inimesed tulevad 
sealt juba umbes, viis päeva ... » 

«Anthony,» pöördus püssiga mees noore küti poole, kes hoidis suurt halli 
lambakoera rihma otsas, «mida sina arvad?» 

«Ma teeksin ettepaneku, et teie, Pikk Käsi ja neli neegrit rettu jääksid, 
kapten Bernardito. Minul ja Tulijalgsel 

Hirvel aga lubage minna lõkke juurde ja vaadata, mis inimesed need on.» 

«Sa oled sõjameheks muutumas, mu noor sõber ... Nõus! Minge pealegi, 
meie aga piirame need inimesed sel ajal sisse. Püssipauk on 
hädaohusignaaliks. Edasi, sõbrad!» 

Võõra lõkketule piiramise manööver teostati hääletult ja kiiresti. 
Bernardito riputas oma püssi kuuseoksale ning silmitses vilkuvat tuld. Varsti 
kuuldus Tulijalgse Hirve hääl. Ta hüüdis eemalt midagi lõkke ümber 
istuvatele indiaani sõjameestele ja läks Anthony Cenni saatel julgelt tule 
suunas. Lõkke ääres vilksasid varjud, kuuldusid summutatud hääled. Varsti 
pöördus Anthony tagasi. 

«Kapten,» ütles ta, «võõrad ei sarnane kohalike kolonistidega, kuid ka 
sõduritest ja fortidest kavatsevad nad nähtavasti eemale hoida. Mulle näib, et 
nad pole vaenlased. Kuid nad suunduvad Siniorgu ega kiirusta sealjuures 
vähem kui meie.» 

«Siniorgu? Mis siis ikka, püüame teel nende kavatsused välja selgitada. 
Tõepoolest näib, et nad pole vaenlased, sest muidu ei varjaks nad end Briti 
sõdurite eest... Läheme nende juurde, Anthony, kuid hoia silmad ja kõrvad 
lahti! Ära unusta ka Giovanni Grelli võimalikke saadikuid!» 


Juba mitu päeva tungis ühinenud salk lääne poole. Peatusajad lühendati 
viimase võimaluseni, ööbima jäädi juba tähtede valgel, öiste laagripaikade 
lõkked aga kaeti lumega veel pimedas. Sajad miilid metsapadrikut jäid 
teelistel seljataha. Neli indiaanlastest sõjameest imetlesid seda kiiret marssi, 
mis oli olukorraga harjumata valgetele inimestele erakordselt raske. 

Mida lähemale eesmärgile jõuti, seda ettevaatlikumaks muutusid 
sõjamehed: salk liikus läbi seneka ja kajuuga suguharude valduste. Need 
sõjamehed olid saatnud ameerika kolonistidele sõjavampumi '. Koos ingliiside 
valgete sõjameestega astusid nüüd mööda «suure sõja rada» ka senekad, 
kajuugad, osa mohokeid ja algonkini hõimu šouni suguharu. Metsades 
mürisesid paugud: ühed punased sõjamehed tapsid teisi, laastasid üksteise 
asulaid, ründasid külasid ja seda kõike inglise kuninga lahkete luba- 


! Vampum — eriline vöö või pärlikee; oli indiaanlaste juures sümboolseks 
võimumärgiks, omapäraseks «kroonikaliseks» dokumendiks ja osaliselt rahaühikuks. 

duste nimel, kes kuulutas indiaanlased «oma lasteks» ning lubas neile 
varem kuulunud maad ja vaba elu tagasi anda, niipea kui alistumatutele 
kolonistidele on lõpp tehtud... 

1779. aasta veebruarikuu esimestel päevadel lähenes salk Ohio 
alamjooksul asuvatele koskedele. Sõjamehed läksid luurele, Bernardito ja 
Anthony = püstitasid ööseks koos neegritega onni ja süütasid lõkke. 
Õhtusöök oli juba valmis, kui teejuhid tagasi pöördusid, kandes kätel 
kellegi keha. See oli kaetud Tulijalgse Hirve mantliga. Anthonyi võttis mehe 
näolt katte ja nägi terava ninaga vana indiaanlast, sügavale auku vajunud 
silmade ja mõne kotka-sulega, mis olid kinnitatud pealael kimpu seotud 
juuste külge. Mehe jalas oli raske haav. Salga luurajad olid selle vana 

sõjamehe leidnud veriste jälgede järgi metsast ja tõid ta ööbimiskohta. Mees 
tuli meelemärkusele. Talle anti jõu taastamiseks lonks lahjendatud piiritust, 
õhtueinet ja asetati siis kolmest jämedast palgist tehtud lõkke äärde. Need 
palgid olid asetatud nõnda, et jagasid ühtlaselt soojust kõigile, kes magasid 
onnis, ega kustunud enne koidikut. 

Vana sõjamees vaatas oma päästjaid täie ükskõiksusega ega vastanud algul 
küsimustele. Hiljem aga pani teda nähtavasti imestama ja isegi liigutas 
hool, millega võõrad rändurid teda kohtlesid. Neil polnud tema jaoks kahju ei 
heast söögist ega isegi «tuliveest». Mees näitas käeliigutusega, et on rahul 
ja soovib nüüd magama jääda, pärast puhkust aga kõneleb Teravsilmaga, 
keda ta pidas nähtavasti väikese ekspeditsiooni juhiks. Teravsilm võttis 
endale lõkke ääres koha sisse, täitis oma piibu, millest ta kunagi ei lahkunud 
ja, vaadates aeg-ajalt magava indiaani- sõjamehe poole, palus Daytoni 
vanema küti tulele lähemale istuda. 


«See pole enam esimene öö, mida me teiega ühe lõkke ääres veedame, ja 
meil on ühine reisieesmärk. Iga põõsa taga varitseb meid oht ja võimalik, et 
meil tuleb seda ühiselt jagada ... Kuid siiani ei tea me üksteisest veel midagi 
... Minu nimi on Tobbias Chambey.» 

Bernardito ulatas vanamehele sõbralikult tubakatoosi.' See keeldus 
otsustavalt seda võtmast. Kapten jätkas küsitlemist: 

«Teie käte järgi näen ma, et olete käsitööline, teie kaaslased aga 
nähtavasti talumehed. Kas olete kveeker?» 

«E1, metodist.» 

«Ma ei taipa suurt nendes usu peenustes. Kas te ei ütleks oma nime, 
senjoor?.» 

«Minu nimi on Eliot Madgerson. Olen Lancashire” manufaktuuri endine 
tööline.» 

«Olete juba ammu Inglismaalt ära?» 

«Neli kuud tagasi... Ütelge, mister Chambey, need teie mustanahalised 
kaaslased... Teil on arvatavasti kokkupuuteid -orjakauplejatega?» 

Bernardito pahvatas laginal naerma, nii et lõkketuli hakkas õõtsuma ja 
magav indiaanlane liigutas end. 

«Oo jaa, senjoor Madgerson, orjakauplejatega oli mul tõesti mõningaid 
kokkupuuteid ... Ainult minu mustanahalised kaaslased polnud mulle selle 
eest pahased.» 

«Teid, mister Chambey, pole kerge mõista ... Te ei oie ju trapper, lihtne 
kütt ega karusnahakaupmees ... Võib-olla olete te värbaja või «vaim»?» 

«Mhmh! Te ütlete «vaim», .senjöör Madgerson? Peaaegu et olete õigesti 
naela pihta tabanud. Ha-ha-ha! Tõsi, tõsi, et «vaim» ... Ilma liha ja vereta, 
kuid see-eest heade rusikatega, karramba!» 

Madgerson vaatas oma imelikku teekaaslast umbusklikult. Selle parem 
silm helkis lõbusalt, vasak oli aga surmtõsine ... Mis eesmärk on tal 
Siniorus? Kust ta tuleb? ... 

«Missuguse laevaga te saabusite rannikule, mister Chambey, millises 
sadamas te astusite Ameerika pinnale?» 

«Ma tulin prikiga «Aafriklanna» Philadelphia lähedale.» 

«Ega te laev Kaplinnast sõitnud?» 

«Jah, tõesti Kaplinnast, käisime vahepeal ainult Ginea lahes. Kongo 
suudmes.» 

«Selle noore itaallase nimi on Carraciola, eks ole?» küsis vanamees, 
vaadates üksisilmi Bernarditole. 

Bernardito haaras Madgersonil õlust: 

«Te .olete kuulnud sellest lurjusest? Vannutan teid jumaja nimel, 
ütelge mulle, miks lähete Siniorgu, senjoor!» 


! Kveekerid ja metodistid — puritaanlikud sektandid Briti saartel. Paljud neist 
põgenesid usulise tagakiusamise eest Ameerikasse. Metodistide põhikiri oli 
demokraatlikum. Sellesse usulahku kuulusid paljud talumehed ja käsitöölised. 

«Vaimudeks» nimetati Inglismaal XVIII sajandil inimesi, kes tegelesid varguse ja 
laste ostmisega nende edasimüümiseks pikaajalisse orjusse istandikesse või ettevõtetesse 
asumaadel. See vastik kutseala oli ebaseaduslik, kuid mõningates krahvkondades seda 
salaja toetati. 

«Mind saadab sinna kohusetunne olla petetute ja nõrkade kaitsjaks .. . Kui 
see noormees pole Carraciola Kaplinnast ja te pole tulnud transpordilaevaga 
«Omega» Yorktowni kaudu, siis ehk pole me teineteisele Siniorus 
takistuseks!» 

«Senjoor Madgerson, Carraciola on surnud. Ta on hukkunud meie käe läbi. 
Transpordilaevast «Omega» ei tea ma midagi. Ärgem püüdkem tungida 
teineteise saladustesse. Kuid teadke seda, et kui te kiirustate Sinioru elanikele 
appi, siis pole teil truimaid liitlasi kui mina ja Anthony!... Ent meie haige 
ärkab juba ... » 

Haavatud indiaanlane kergitas end küünarnuki najale ja palus juua. Ta 
silmitses oma sidet ning jäi Bernardito ja Anthony arstimiskunstiga rahule. 
Kiirustamata võttis ta piibu, mis oli sisselõigatud mustriga kaunistatud, täitis 
selle Bernardito tubakatoosist ning pakkus esimese sõõmu Teravsilmale. 
Kapten tõmbas mahvi ja pani piibu ringi käima. Kõik kütid suitsetasid ja piip 
pöördus siis peremehe juurde tagasi. See toetus seljaga mugavamalt kuuse- 
okste hunnikule ja alustas oma jutustust sündmustest metsikuil mail ... 

«Kuulake mind, võõrad kfltid, meie metsade külalised. Ma jutustan teile 
teie kahvanäoliste vendade asjadest. Nad on mustemad kui teie neegrite, 
nende puhaste hingedega inimeste nahk. Te kuulete tõde, mida olen kuulnud 
oma ema suust. Ma näen, et teie emad on teile häid kombeid õpetanud ja teie 
isad on teist tõelised mehed kasvatanud. See on hea! Niisuguseid nagu teie on 
valgete hulgas vähe. Nende seas pole tõelisi mehi palju. Nende tugevus 
väljendub nõrkade kavaluses ja argpükste alatuses... Minu nimi on Lendav 
Kivi. Ma olen seneka suguharu Hundi suguvõsast. Minu isa oli suguharu 
sahhemiks ', ema, nimega Hea Mälu, on elanud üle saja talve ning mäletab 
veel neid aegu, kui Onondaga orus istusid Suure Nõukogu lõkke ääres meie 
rahva viie suguharu vanemad. Meie vaenlased huroonid, keda me võitsime ja 
mööda maad laiali ajasime, nimetasid oma võimetus vihas meie rahvast 
irokeesideks' ning kahvanäod hakkasid meid sama nimega hüüdma. Meie ise 
nimetame end Pika Maja rahvaks, sest isegi minu ema 


! Sahhem — valitsev vanem, pealik; ta korraldab suguharu majanduselu ja siseasju. 

! Huroonide hõimu algonkini suguharu keeles tähendab sõna «irokeesid» — 
«tõelised mürkmaod». 

elas nooruses niisuguses pikas majas, kus viies koldes põles tuli ning 
ühe katuse all elunes sõpruses ja rahus meie suguvõsa kümme perekonda. Mu 
ema oli selle suguvõsa valitsejaks.' Niipalju kordi, kui Onondaga orus süüdati 
Suure Nõukogu lõkkeid, käis minu ema seal, sadade miilide kaugusel, koos 
teiste pealikuks valitud naistega seneka, onondaaga, kajuuga, oneida ja 
mohokite,suguharu-dest. Ema mäletab, et Nõukogus süttis kuues tuli ja 
tuskaroora suguvõsa astus kuuendana meie rahva liitu. Meie suguharude 
jahimaid ei suuda ka kolkasilmaga taeva kõrguselt haarata: Vete Isa 
Mississipilt kuni Alleghany mägedeni — ning kaljuselt mäelõhelt, kus 
märatseb Niagaara koletis, Tennessee jõe selgete voogudeni. Kõigil võõrastel 
suguvõsadel, kellel oli tarvis meie maid läbida, tuli maksta meie rahvale 
andameid nahkade ja vampumide näol. Asulates olid suured maisitagavarad 
talveks, sügisestel põldudel aga ulatusid maisivarred nii kõrgele, et nende 
vahel õli kergem eksida kui metsas. Ning me ei osanud ära lugedagi kõiki 
julgeid sõjamehi ja kütte Pika Maja rahva kuue suguharu hulgast. 

Kui frangid ja ingliisid hakkasid Kanadas üksteisega sõdima”, uskus meie 
rahvas ingliise, delavaarid ja huroonid aga franke. Me võitsime: ingliisid 
ajasid frangid minema ning hõivasid nende kindlused Suurte Järvede piir- 
konnas. Ning siis hakkasid tulema Alleghany mägede tagant Ohio orgu 
indiaanlaste maadele asunikud — skvotterid, kuigi nende Suur Isa mere taga 
oli neile selle keelanud. Indiaani rahvas ühendas oma jõud ja tõusis üles: 
sõjaradadel juhtis indiaanlasi nende vapper pealik Pontiac, kellele frangid 
olid lubanud oma abi ingliiside vastu. Kuid frangid petsid Pontiacit, 
suguharud olid sõdimisest väsinud ja läksid laiali, Pontiacit aga tabas autu 
mõrvari käsi. Ingliisid on unustanud, et meie suguharud on neil aidanud 
franke võita. Nüüd kogunevad uusasunikud salkadesse, tungivad salakavalalt 
meie küladesse, tallavad põlde, raiuvad maha õunapuid, põletavad teravilja, 
tapa, 

Veel XVIII sajandil olid paljudel Põhja-Ameerika indiaani suguharudel kõigi 
nõukogude hingeks ning «rahu ja sõja juhtideks» naised. 

1 Jutt on siin Seitsmeaastasest sõjast aastail 1756—1763, mille kestel süttis karm 
võitlus Prantsusmaa ja Inglismaa vahel koloniaalvalduste parast Ameerikas. 
Prantsusmaa kaotuse põhjuseks selles kolo-niaalsõjas oli Kanada ja osaliselt Lousiana 
kaotamine. Kanada kuulutati Briti valduseks alates 1763. aastast. 

vad lapsi. Nad on määranud kindla hinna iga punanahkse sõjamehe, naise 
või lapse skalbi eest. Igaüks, kes toob indiaanlase skalbi, saab palju raha ning 
võib selle eest osta palju head kaupa — rummi, püssirohtu, nuge ja püsse... 
Valged kõnelevad: «Ainult surnud indiaanlased; on head!» 

Möödunud talvel kogunes Onondaga orgu viimast korda kuue suguharu Suur 
NõuKogu. Ingiisi ohvitser kõneles Nõukogus oma kuninga — ingüiside Suure 
Isa keeles. Nende Suur Isa elab mere taga, kaugel idas... Ta palus meilt oma 
sõduritele abi ingliiside-asunike vastu. Asunikud lubasid aga Nõukogule palju 
hüvitusi abi eest oma Valge Isa sõdurite vastu. Ning polnudki enam üksmeelt 
suguharude vanemate vahel: senekad ja kajüugad asusid sõjateele asunike 
vastu, oneidad ja tuskaroorad kuninga sõdurite vastu. Mohokid ja onondaagad 
aga'jagunesid ... Onondaga orus kustus Suure Nõukogu tuli, lahkulöönud 

suguharude sõjamehed, ühe rahva lapsed tapavad nüüd üksteist. Häda 
petetutele! Seal, kus kahvanäod ei tulnud toime sellega, et vitsakimpu pooleks 
murda, püüavad nad 

nüüd neid vitsu eraldi painutada. Häda meile! Ma olen rääkinud!» 

Sel ajal kui vana indiaanlane jutustas, oli kogu salk kogunenud onni 
põleva lõkke äärde. Sõnatult kuulasid Lendava Kivi jutustust onondaaga 
sõjamehed ja mõlemad mohokid. Anthony tõlkis jutustuse mõtte Bernardito 
mustanahalistele kaaslastele, Aafrika rahva bakongo võitlejatele ... 

«Pajata meile veel, tark vend Lendav Kivi, mis sünnib praegu siin Ohio 
alamjooksul. Meil on sõpru Siniorus. Kas valgete asunike sõjameeste salk 
Clarcki juhtimisel on siitläbi läinud?» küsis Bernardito vanalt sõjamehelt. 

Lendava Kivi seletustest mõistis kapten, et Virginia kaitseväelased kindral 
Washingtoni armeest olid kolonelleitnant George Rodger Clarcki juhtimisel 
umbes kaks kuud tagasi läbinud võitlustes Ohio oru. Salk tapab indiaani 
sõjamehi ja põletab külasid. Salga luurajad luusivad praegu metsades. 
Lendavat Kivi ennast tulistasid neil päevil redupaigast just Clarcki salga 
mehed. Salk oli väljunud Vete Isa Mississipi kallastele ja. vallutanud tormi- 
jooksuga kuningliku kindluse Musseci Ohio suudme läheduses ning, 
forsseerinud äkilise löögiga Wabashi jõe, hõivanud Vincenne'i kindluse ja 
asula. Luuresalk oli jõudnud 

Sinioru asulani Hõbejõel, kuid kuninglikud sõdurid lõid ta tagasi. 
Vincenne* asulas, kus elavad peaasjalikult prantslased, võeti Clarck üsna 
heasoovlikult vastu, mõned Sinioru elanikud aga osutasid luurajatele otsest 
toetust. Seepärast hoiabki Sinioru komandant oma tragunite garnisoni 
võitlusvalmis ja tunneb hirmu oma asunike ees. Kui ta abijõudu saab, ootab 
neid kättemaks. 

«Kuidas on selle komandandi nimi?» küsis Bernardito. 

«Tema nimi on kapten Burns,» vastas Lendav Kivi. 

Kapten Bernardito ja Madgefson väljusid onnist. Hõbedaselt sätendas 
kuuvalgel lumi. Ohio orust kostis vaevukuuldavalt kose kohinat ning aeg-ajalt 
tõusis taeva poole huntide ulgumine. Üks onondaaga indiaanlastest seisis onni 
läheduses valvel. 

«Kas kõik on rahulik?» küsis Bernardito. 

«Ei, mitte kõik. Läheduses kõnnivad inimesed. Tuleb lõke kustutada.» 

«Jah, keegi on hirmutanud vareseparve tolle männi taga. Sul on õigus, 
Tulijalgne Hirv. Madgerson, valmistume vastuvõtuks!» 

Onnis kustutati Iõkketuli. Inimesed, püssid käes, hajusid põõsastesse. Onni 
jäi ainult haavatud seneka sõjamees. Ärevas vaikuses püüdis Tulijalgse Hirve 
kõrv kinni sahina... Kaks varju vilksatasid metsaoja sängi juures ning kadusid 
silmapilkselt padrikusse. 

«Need on indiaanlased,» sosistas Tulijalgne Hirv. 

Bernardito heitis pilgu onni. Lendav Kivi kuulatas juba ammugi 
metsahääli. Läheduses hakkas orav krõbistama. Haavatud indiaanlane kergitas 
end küünarnukile, asetas peopesad huultele ja vastas sama signaaliga. 

«Seneka sõjamehed tulevad siia. Võimalik, et nad otsivad mind. Ma kutsun 
nad meie juurde ... » 

Lendava Kivi signaali peale väljusid kaks indiaani sõjameest põõsastest. 
Vana indiaanlane kõneles nendega ning nimetas Teravsilmale nende nimed. 

Indiaanlased osutusid tema suguharu luurajateks, kes tõesti otsisid metsast 
oma haavatud sugulast. 

«Ega sinu sõbrad, Lendav Kivi, ole sulle teatanud midagi olukorrast 
Siniorus?» küsis Bernardito. 

«Detroitist on teel siia suur salk ingliiside kuninga sõdureid. Neid juhib 
kuberner. Salk tegi puhkepeatuse Miami kindluses, nüüd aga laskub mõõda 
Wabashi jõe orgu Vincenne'i asulani. Kuberneriga koos tuleb kakssada 
ingliisi 

sõdurit, nende ees ja taga aga liiguvad indiaanlased-šounid, neid on 
vähemalt neli-viissada. Salk peab vallutama asunike käest , Vincenne'i 
kindluse ja abistama inglise kaptenit Siniorus. Kui sina, Teravsilm, soovid 
oma sõpru elusatena näha, siis pead kiirustama: sõdurid on Vincenne'ist 
kolmepäevase rännaku kaugusel, võimalik aga, et šounid on juba orus!» 

«Anthony ja teie, senjoor Madgerson, ei tohi kaotada tundigi! Lendaval 
Kivil on nüüd meietagi hoolitsejaid küll... Mõlemad mohoki sõjamehed viivad 
senjoor Madgersoni ja tema kaaslased otse Siniorgu. Madgerson hoiatab 
otsekohe oru asunikke ette. Las nad relvastuvad, jätavad oma elamud ja 
asuvad salaja teele, et liituda kolonelleitnant Clarckiga. Nad üksinda ei tule 
kuberneri väesalgaga, Burnsi ja indiaanlastega toime ... Mina aga püüan jõuda 
oma salgaga Musseci kindlusesse ja Clarcki appi kutsuda. Otsekohe teele, 
sõbrad! Kuu ja püha Christopho-rus aitavad teid!» 

Öise lõkke äärde jäid ainult seneka indiaanlased veidi pidama: nad seadsid 
oma haavatud kaaslase reisivalmis. Valgete rühm jagunes. Madgerson liikus 
iirlastega Sini-oru poole. Bernardito ja tema kaaslased võtsid tähtede järgi 
suuna Musseci kindlusele ... 

Öine peatuspaik jäi tühjaks. Onni jälgi ja lumega kaetud tukke tuli 
ettevaatlikult nuusutama näljase hundikarja juhtloon... 


2. 


Sinioru kindluse komandant kapten Burns istus puust kaitseehituse 
nurgatoas laua ääres. Ta süütas kaks küünalt, pani kimbu hanesulgi valmis ja 
asetas enda ette paberilehe. Komandandi ruugevurruline adjutant seersant 
William Leans jälgis oma ülemuse ettevalmistusi ülekuulamiseks. 
Veebruarikuu hämarus puuehituse akna taga oli läbitungimatu. Kuid niiske 
kevade-eelne lõunatuul kuulutas juba sula ja lumetuisku. 

«Tooge ülejooksikud siia,» andis Burns käsu. 

Valveohvitser leitnant Shelton ja kaks valvurit juhatasid tuppa kolm 
halvastiriietatud meest. Üks nendest oli vanas mereväekuues. 

«Seletage, mis sundis teid kolonelleitnant Clarcki üksusest deserteeruma ja 
minu sõduritele alla andma. Millise 

salajase eesmärgiga te seda tegite? Kas teil on mingisuguseid pabereid?» 

Mereväekuube riietatud kõhn habetunud mees astus laua juurde. 

«Koristage liigsed inimesed, kapten,» sosistas ta komandandile. 

Burns silmitses teraselt mehe habetunud nägu ... Jumal olgu armuline, see 
on ju ... 

«Leitnant Shelton, olete vaba. Jälgige asulat! Kui midagi märkate — andke 
lahinguhäire! Tugevdage valvet asula ümber: Clarck on läheduses!» 

Kui leitnant ja sõdurid olid väljunud, avas ülejooksik oma kuue. William 
Leans, Burnsi adjutant, ulatas talle noa. Mees harutas vasaku tasku all oleva 
õmbluse lahti... Nähtavale tuli keskelt kokkuõmmeldud valge lapp ... Üle- 
jooksik sirutas selle Burnsile. 

«Kurat võtaks, Nugis Frank! On aga ootamatus! Kas oiete juba kaua 
Chiensfieldist ära? Istuge ometi, poisid! Te saabusite kuradima õigel ajal! 
Kes on need sellid, kes sinuga tulid, Frank?» 


«Need on Grimmles ja Wensley, kapten. Nad jõudsid mulle juba New 
Yorgis järele. Varsti peab ka Carraciola siia saabuma. Woodroe andis käsu 
tegutseda kiiresti, kuid ... puhtalt... » 


«Kuidas teil õnnestus siis Clarcki salka pugeda, kurat võtaks?» 


«Ta on vapper sõjamees, see rahvakaitseväe kolonel- 
leitnant George Clarck. Kuid nagu kõik vaprad inimesed, 
on ta kergeusklik. Salk on igasugustest inimestest kokku 
klopsitud Ja sinna pugemine ei nõudnudki erilist vaeva. 
Vabatahtlikud, volontäärid!... Ja veel omaenda rel- 
vadega!... Kolm uhiuut karabiini sulle tuttavast jähikabi- 
netist, sõber Burns!... » % 


«Suurepärane, poisid! Kuulake nüüd uudiseid. Üht meie oru farmerit, 
endist madrust Dick Millsi pean ma eriti silmas. Minu salajane agent 
uusasunike hulgas, libekala Legersen kandis ette, et Mills on Clarcki 
luurajaid varjanud ja neil minu sõdurite küüsist pääseda aidanud. Tõsi, asula 
vanem, see Alfred Murray on Sinioru justkui erapooletuks kuulutanud, ent 
Millsi käitumine heidab varju ka Murrayle kui vanemale, eks ole? Ta on aga 
väga ettevaatlik, see Murray, põrgu teda võtku, ning tuleb midagi välja 

mõelda, et teda ja kõiki neid, keda peremees silmas peab, seaduslikult 
maha lasta.» 

«Woodroe arvab, et selle missiooni peavad indiaanlased täitma. Milleks 
enda käsi määrida?» 

«Muide, poisid, kõige tähtsam uudis: mister Hamilton, Briti kuberner, on 
Detroitist oma salgaga teel siia. Salga ees ja taga sammuvad sajad 
indiaanlastest kuradid — senekad ja šounid.» 

«Ma kuulsin, et Murray on seniajani nendega sõpruses elanud. 
Karusnahkadega kauplemisel ei pidavat ta neid eriti tüssama!» 

«Just nimelt! Murray oskab tõepoolest Šounide ja kõigi teiste punanahksete 
saatanatega läbi saada.. Kuid susi söögu mind, kui niisuguste poiste abiga, 
nagu teie kolmekesi ja veel mister Leans lisaks, meil ei õnnestu just selle 
sõpruse najal oma trumpe välja mängida!» 


Üle Sinioru viival puusillal kohtusid kaks ratsanikku. Tragunikapten Burns 
tervitas mõõgasaluudiga Sinioru asula vanemat skvair Alfred, Murrayd. See 
heitis mööduvale ohvitserile üleõla-pilgu, vastas tema tervitusele üsna 
külmalt ja galopeeris oma mustangil edasi. 

«Hallo, mister Murray!» hüüdis tragun talle järele, võttis kolmnurkse 
mütsi peast ja lehvitas sellega. «Hoidke oma kaunitari tagasi, mul on teile 
uudis teatada!» 

«Mis te soovite, härra kapten?» Ratsanik hoidis hobust paigal. 

Burns lähenes talle: 

«Vaadake, meile sõbralik Šounide suguharu pealik Mägikotkas toob oma 
sõjamehed Siniorgu. See on arvatavasti Detroiti kuberneri eelväesalk Sellest 
väeüksusest olete te arvatavasti juba kuulnud? ... Niisiis võimalik, et mõne 
tunni pärast jõuavad Mägikotkas ja tema poeg Hall Karu umbes paarisaja 
sõjamehega siia. Kas teid see uudis ei häiri?» 

«Mägikotkast tunnen ma juba ammu. Oru uusasunikel on temaga alati hea 
vahekord olnud. Tema ja Hall Karu, kes kõneleb inglise keelt, on rohkem kui 
üks kord minu majas viibinud ja ma olen valmis neile taas külalislahkust 
osutama ... Ma ei näe mingit põhjust erutumiseks!» 

«Noh, see on vaga meeldiv, mister Murray! Kuid palun mitte unustada, et 
pean tingimata viibima teie vestluse juures 

Mägikotkaga. Praegu võib temast saada Briti kuberneri mitte vähese 
tähtsusega liitlane ja ma sooviksin ... » 

«Hästi, ma palun teid meie vestlusele, kuid praegu ootavad mind teised 
toimingud ... Palun anda teed, härra kapten!» 

«Noh, oota sa, kõrk virgiinlane, varsti hakkad minuga teist keelt 
kõnelema!» urises komandant ja andis oma hobusele kannuseid. 

Kui kapten Burns kindlusele lähenes, suunas vaatleja tema pilgu jõe poole. 
Seal, mööda lauskjat kallast lookles maona indiaanlaste jalaväesalk. Ees 
ratsutas kõrvi seljas uhkelt üks indiaanlane. Burns tundis otsekohe šouni 
suguharu pealiku hobuse: Sinioru uusasunikud olid selle kõrvi Mägikotkale 
kinkinud möödunud aastal. 

Kindluse komandant imetles kaugelt pealiku suurepärast kotkasulgedest 
peaehet. Ratsanike seemisnahkne riietus, avar ja kerge, oli kaunistatud 
okassea okaste, klaashelmeste ja üsna meisterliku punase tikandiga. Pealiku 
seljal rippus karabiin, mille Mägikotkas oli samuti hiljaaegu mister Murraylt 
kingituseks saanud. Pealiku kõrval ratsutas tema poeg Hall Karu. 

Burns käis kogu oma kindluse läbi ja vaatas künkalt veel kord indiaanlaste 
väesalka. Sellele ratsutasid juba vastu oru elanikud. Burns tundis ära Murray, 
Wanti ja prantslasest asuniku Maurice Villet. Kapten irvitas, kui nägi, kuidas 
Mägikotkas surus Murray kätt. 

«Ma tervitan Siniorus oma venda, vaprat pealikut Mägikotkast ja tema 
suguharu sõjamehi!» lausus Murray kõlaval häälel lause, mille ta juba varem 
oli šouni keeles ära õppinud. 

«Tervitus Sinioru targale isale!» sõnas vana pealik. 

«Ma rõõmustan samuti sinu poja, suure küti Halli Karu saabumise üle, 00 
Mägikotkas!» jätkas Murray juba inglise keeles. «Minu pea pole veel suutnud 
kuigi palju sõnu sinu keeles meelde jätta. Hall Karu. Sa mõistad valgete keelt 
ja ma palun aidata mind jutuajamises sinu suguharu sõjameestega. Minu maja 
on pealiku ja tema kaaslaste 
vastuvõtuks valmis. Anna see minu vennale Mägikotkale edasi ning küsi 
temalt, miks ma näen tema näol sõjavärve?» 

«Võimsate lahingute lõkked põlevad Suurte Järvede kandis,» andis Hall 
Karu isa vastuse edasi. «Sõjaleek õgib metsi. See levib ka talvel nii kiiresti 
nagu suvine tulekahju. 

Mägikotka sõjamehed ei tohi saada tabatud äkitselt nagu rumalad lapsed 
vigvamis.» 

«Sa oled tark, Mägikotkas, kuid säilitagem Siniorus ja võimuka šouni 
suguharu vigvamites rahu. Meie asunike majad on liiga väikesed nii paljude 
sõjameeste mahutamiseks, seepärast anna neile käsk, oo pealik, lüüa üles oma 
laager sinna, kus see neile meeldib, sind aga palun ma koos vanematega tulla 
minu majja ja pidada seda oma koduks kogu selle aja, kui suguharu viibib 
OFUS. 


Endine «Orioni» marsimadrus Dick Mills oli oma kätega ehitanud uue 
pilpakatusega maja. Hoone oli asulas äärmine ning selle akendest oli näha 
Siniorgu. 

Vara hommikul läks Mills Murray tallist valitud hobustepaariga metsa 
palke tooma. Päikeseloojakul pöördus ta tagasi. Keegi ei tulnud noorele 
peremehele 'vastu, sest maja oli tühi. Kolm puhast tuba ja soe palkoniga 
mansard-korrus meenutasid prantsuse talupoegade elamuid Ardennides. Dicki 
mõrsja Camilla Leblanc, leedi Emily toatüdruk, oli pärit Kesk-Prantsusmaalt, 
ning Dick tahtis «ma tulevast naist rõõmustada sellega, et maja ehitusstiil 
meenutaks kodumaad. Pulmadeni oli jäänud vaid kaks nädalat. 

Dick veeretas rasked palgid maja ees maha, rakendas hobused lahti ja 
hakkas nendega mister Murray talli poole sammuma. 

Asula vanema maja oli kära täis. Dick vaatas läbi kinnise veranda klaaside 
sisse ning nägi pika pidulaua ääres ebatavalist seltskonda. 

Laua otsas, Murrayst paremal istus täies lahinguvarustuses vana 
indiaanlane, suursugune nagu raidkuju. Tema nahkriietusel olid kunstipäraselt 
kujutatud lahingud, milles ta oli vaenlasi võitnud. Edward Want istus noore 
sõjamehe kõrval, kelle näojooned sarnanesid vana pealiku omadega. Pikas 
reas istusid pidulikult kümme keskealist ind'aanlast. Nende vastas olid istet 
võtnud Sinioru vanad auväärsed elanikud — doktor Niis Wallner, mösjöö 
Villet ja teised. Missis Emily askeldas majapidamistöödega ega istunud lauas. 
Mary Want, Camilla Leblanc ja kaks neegritari abistasid perenaist. 

Dick ootas kannatlikult hetke, mil Camilla kööki jooksis. Endine madrus 
koputas aknale ning Camilla lausa lendas tagumisele trepile. Ta vastas kiiresti 
peigmehe 

suudlusele ning teatas, et kuni keskööni pole tal hetkegi vaba aega. 

«Siis tulen ma pärast keskööd,» ütles Dick leplikult. 

«Oh, mis sa nüüd, Dick! Kui inimesed meid näevad, võidakse mõelda kes 
teab mida. Või kui sa tuleksid kaugemasse lehtlasse! See on üsna aia lõpus... 
Ainult seal on väga külm... » 

«Hüva. Tähendab pärast keskööd kauges lehtlas? Ma tulen, Camilla, ja 
ootan sind kas või koiduni.» 

Väravas kohtas Dick kolmnurksete kübarate ja punaste mundritega inglise 
ohvitsere. Kõhna näoga leitnant Shelton ja kindluse kapten Burns koos oma 
adjutandi William Leansiga astusid kannuste kõlisedes verandale. Ohvitserid 
vabandasid oma hilinemist, seletades seda edasilükkamatute sõjaliste 
toimingutega (kapten lõpetas just äsja oma adjutandiga lahingu «kahekümne 
ühes»). Murray pani Burnsi Mägikotka kõrvale istuma. Teenrid kandsid sisse 
põdraprae kastmes, mille saladust poleks missis Emilylt ka kõige osavam 
juurdleja suutnud välja urgitseda. Aurav põdralihast rostbiif asetati eraldi 

lauakesele. Oma koduse traditsiooni kohaselt varustas mister Murray end pika 
mustast luust käepidemega noaga ja asus isiklikult vastutava operatsiooni 
kallale. 

Roogade vaheajal palus peremees Thomas Beangle'*i näidata külalistele 
paari tema kasvandiku Mixy vempu. Indiaanlased hoidsid vaevu naeru tagasi, 
nähes ahvipärdiku naljakaid vigureid. Paljud punanahksed külalised nägid 
pärdikut esmakordselt ja pidasid teda ebatavaliseks inimvärdjaks. 
Vahetevahel heitsid nad loomakesele, kes oli pärast etendust puuri istuma 
pandud, mõnel määral kartlikke pilke. 

Pärast pudingut ja väga kanget kohvi siirdus seltskond võõrastetuppa. 
Mägikotkas tõmbas kopsu täis sigarisuitsu ning jõi silmanähtava mõnuga 
teeklaasitäie kodus valmistatud likööri. Kuid varsti avaldas see jook, mis 
täiendas varem joodud viinu ja veine, hallipäisele sõjamehele saatuslikku 
mõju. Ta hakkas piinavalt luksuma ja ringi vaatama. Murray haaras tal käe alt 
kinni ja pealik astus ebakindlal sammul, kuid sealjuures suursugusust ja 
väärikust säilitades, väikesesse tuppa, mis oli talle juba varem määratud. 
Neegripoiss Cherry abiga pani peremees Mägikotka vaibaga kaetud diivanile 
magama ja kattis ta pleediga. 

Ohvitserid ja asula elanikud jätsid pererahvaga hüvasti 

ja lahkusid majast. Võõrastetoa põrandale laotatud suurele vaibale jäid 
norskama pummelungist väsinud indiaanlased. 


Kapten Burns, seersant Leans ja leitnant Shelton sammusid pimedas 
kindluse poole. Hämarusest sukeldus neile vastu üksik ratsanik. 

«Oled see sina, Nugis Frank?» küsis Burns tasa. 

«Just nii, kapten. Tulen sinu juurde kiire kirjaga.» 

Küngas ja kindlus joonestusid ähmaselt õhtuse taeva taustal. Üle 
vallikraavi viiva lumise silla juures sosistas Burns parooli. Tunnimees avas 
neile kitsa jalgvärava. Nad möödusid patareist ja tõusid kindluse platoole. 
Siin, oma nurgatoas, mis oli kaitseehituse muust osast palkseinaga eraldatud, 
avas kapten Burns kirja. See oli saadetud Vincenne'i kindlusest. Uudised 
rõõmustasid kaptenit: liikudes kiirendatud rännakumarsil mööda Wabashi. jõe 
äärseid 
metsi, oli kuberner Hamiltoni väeosa jõudnud Miamist umbes kahesaja miili 
kaugusele. Äkklöögiga oli ta rünnanud Vincenne'i kindlust ja peksnud Clarcki 
poolt sinna jäetud väikese garnisoni välja. 

Kapten Burnsile anti käsk viivitamatult õiendada arved kõigi Sinioru 
alistamatute ja kahtlaste elementidega ning valmistada sõdurid ette üldiseks 
pealetungiks Clarcki väesalgale, mis oli Musseci kindlusesse pidama jäänud. 
Siin tuligi salk blokeerida ja kuni viimseni hävitada. 

Kaks tragunit Vincenne'ist ja indiaani teejuht, kes olid toonud selle kirja 
Siniorgu, lisasid veel omalt poolt juurde, et Ohio koskede juurest liigub 
Sinioru poole tundmatute küttide salk. Neid saadavad kaks mohokit. Salkkond 
ori juba oru lähistel. 

«Uudised on huvitavad,» ütles Leans mõtlikult. «Tähendab, see mees ei 
valetanud, kui kõneles, et Murray farmerid käivad ülestõusnutega läbi.» 

«Sa kõneled Legersenist?» 

«Jah, kapten, kõige jumalakartlikumast kveekerist, mennoniidist , 
metodistist — kes neist kuraditest aru saab, millistesse usulahkudesse nad 
kuuluvad! Ma olen kõik oru elanikud ettevaatlikult läbi katsunud ja nad kõik 
on MurA ray poolt, välja arvatud Legersen. Ta käis Murray prantslannast 
toatüdrukul kosjas, mister Murray aga keelitas 


! Mennoniidid — protestantliku usulahu liikmed. Jutlustavad piibli eeskirjade karmi 
ja vääramatut täitmist. 

neidu kinkima oma poolehoidu Dick Millsile. Selle eest on Legersen 
hakanud Murrayd vihkama ning tal pole selle vastu midagi, kui Mills teelt 
koristatakse. Täna ma vestlesin temaga jälle. Poiss on selleks sobiv.» «Kus ta 
praegu on?» 

«Tuleb keskööl jõe kaldale Kuradikivi juurde.» 

«Oled sa otsustanud kavatsetud asja temale usaldada?» 

«Vaata, kapten, ühel meist, ja arvatavasti Frankil, tuleb tahes-tahtmata 
üksinda töö ära teha, ent tema abiline peab olema kolonistide hulgast: abilise 
kaela tuleb ju kõik veeretada, kui... midagi peaks enneaegselt ilmsiks tulema. 
Legersen on ainuke poiss, keda võib usaldada. Juba suvel hoiatas ta meid, et 
Murray käib vastastega läbi. Neil päevil ähvardas ta Dick Millsil kõri läbi 
lõigata. Täna aga ütles ta mulle otsekoheselt, et on nõus riskeerima, peaasi, et 
ta prantsuse neiu endale saaks.» 

«See on ju tore! Leäns, kas sa märkasid, missugusesse tuppa Mägikotkas 
magama pandi?» 

«Noh, ilma selleta poleks ma Murray farmist lahkunud. Tuba on sebiv. 
Akende all on palkon. Aknaraam on kahe poolega ja pole talveks kinni 
topitud.» 


«Mis siis ikka, õnn kaasa! Kogu operatsiooni usaldame sinu hoolde, Nugis 
Frank! Sinu abiliseks saab Legersen. Ja teie, mister Shelton, peate 
viivitamatult saatma teele üksuse, et kinni püüda need kütid, keda mohokid 
siia juhatavad. Niipea kui nad kinni nabitakse, olge järgnevateks sündmusteks 
valmis.» 


Kuusnurkses lumises aialehtlas oli pime. Läbi jäätanud aknaklaaside 
langes ümmargusele lauale nõrk kuuvalgus. Nurgas asuval aiapingil oli Dick 
oma pruudiga istet võtnud, öö oli niiske ja tuuline. Läänest lähenesid tumedad 
pilved ja nende ääred juba riivasid valkjat kuud. 

Camilla oli end mugavalt peigmehe rinnale surunud. Neiu põsed lõhnasid 
heliotroobi järele ja tema hinguses oli veini lõhna tunda. Järsku kuuldus 
läheduses lumisel jalg-rajal nõrka krudinat ning keegi sõnas summutatud 
häälel: «On aeg!» Kaks kuju vilksatasid lehtlast mööda ja kadusid maja 
suunas. 

«Kes need võisid küll olla?» sosistas Dick. «Kas ei peaks sinu pererahvast 
hoiatama, Camilla?» 

Neiu vabastas end peigmehe tugevate käte vahelt, hüppas püsti, valmis 
hirmust vinguma hakkama, kuid taipas 

siis, et seeläbi võiks tema enda öine jaiutusretk avalikuks tulla. Ta piirdus 
sellega, et surus kangestunud sõrmed huultele ja kükitas hirmunult lehtla ukse 
juurde, andes Dickile märku, et see tema eeskujule järgneks. 

Kuid ajad olid ärevad, tundmatute käitumine aias näis kahtlasena ja vapper 
meremees hakkas väljapääsu poole liikuma. 


«Jää siia, Camilla, ma hiilin nende kannul. Istu vaikselt, ma tulen tagasi, 
niipea kui selgeks saan, mida nad plaanitsevad.» 


«Kas ma pean siia üksinda jääma?» kiunatas Camilla. «Sa oled hulluks 
läinud! O1, Dick, lähme parem koos!» 

Nad tulid ettevaatlikult lehtlast välja ning mustendavad oksad ja 
lumehanged varjasid hiiliva paarikese. Maja tume siluett oli juba viiekümne 
sammu kaugusel, kui Dick märkas, et nurgatoa aknas, tüllkardina taga, vilgub 
ähmane valgus, õõtsuv küünlatuli valgustas lage ja toa-seinte ülemist osa. 
Mõlemad aknapooled olid pärani... Kõik teised aknad olid suletud ja 
eesriietega kaetud, mõnedel olid aga isegi luugid ees. Viivu pärast tuluke 
kustus, tüllkardin lendas üles ja kellegi tume kogu ronis kohmakalt aknast 
välja. Sellele järgnes teine... 


See teine sättis hoolikalt eesriiet ja sulges siis kõvasti akna. Hiilides 
kõndisid mõlemad öised rändurid mööda terrassi jäätunud kivirenni juurde, 
hüppasid sealt alla ja hakkasid astuma mööda sedasama jalgrada, kus 
lumehangedes istusid hinge kinni pidades Dick ja Camilla. Samal hetkel tuli 
kuu pilve tagant välja ja Dick tundis ühes külalistest Frank Villiersi, Clarcki 
väesalga hiljutise ülejooksiku. 

Vaevalt oli teine mees jõudnud lumehangeni, kui Camilla haaras 
kramplikult oma peigmehel käest: tema ees jalgrajal vilksatas tuttav kuju. See 
oli tema hiljutine käepaluja — Legersen, sünge, kuri ja sealjuures väga 
jumalakartlik inimene. Camilla kartis seda meest juba nende tutvuse esimesest 
hetkest ning ainult sündimisest peale omane edvistamisetung ei lasknud tal 
otsekohe kveekeri lipitsemist tagasi tõrjuda. Frank Villiers ja Legersen kadu- 
sid kiiresti aia sügavusse. 

«Kas sa tundsid teise ära?» sosistas Dick. «Kallis, nad tulid nähtavasti 
selleks, et mind röövida. See oli Legersen. Kui kohutav, Dick!» 

«Vaata, Camilla, see lugu pole sugugi hea. Võib-olla on 

sul õigus, võib-olla on aga neil peas hoopis teised plaanid. Legersen on ju 
pärit rikkast perekonnast, ega ta siis tunginud selle ülejooksikuga võõrasse 
majja vargile? Jookse, ärata missis ja jutusta talle kiiresti kõik. Mina aga 
püüan neile kahele järele hiilida.» 

Kui kartlik Camilla ka oli, ometi tuli tal oma kaitsjast lahkuda. Dick 
kahetses, et tal polnud muud relya peale meremehepussi saapasääres. Kuid 
aega ei tohtinud kaotada. Ta tormas mööda öiste külaliste jälgi, Camilla aga 
lonkis komistades maja tagumise trepi poole. 

Luni trepiastmel krudises Camilla karusnahkse saapakese all ja sealsamas 
märkas ta lahtisel verandal liikumist. Keegi tõusis kärarikkalt Ja astus neiule 
vastu. Camilla isegi kükitas hirmust. Lõpuks julges ta siiski silmad tõsta ja 
lõi kergendusega risti ette. 

Neeger Samuel Hopkins, hõõrudes ühe käega uniseid silmi ja hoides 
teisega jahipüssi, seisis keset verandat nagu pooljoobnu, kes on kõige 
kaunimate unelmate sügavusest välja kistud. 

«Te magate, Sam, majas aga sünnivad hirmsad asjad ... » hakkas leidlik 
madmuasell Leblanc kõnelema, minnes kiiresti kaitselt rünnakule. «Püüdsin 
teid üles ajada, teie aga ei mõtlegi ärgata! Majas käisid vargad, mõistate — 

vargad, ning ma jooksin vaatama, kus te siis olete. Praegu hüppasid kaks 
meest aknast välja ja jooksid aeda, kas te kuulsite? Ise veel valvur! Magas 
vargad maha!» 

«Mingu mu silmad lõhki, Camilla, kui ma magasin! Ma ei tukkunud 
hetkegi, kinnitan teile, mitte ühte minutitki. Mulle sattus väike lumehelbeke 
silma ja seepärast hõõrun ma neid. Käisin kogu aeg mööda verandat edasi- 
tagasi ja alles hetk tagasi istusin. Mingeid vargaid pole siin käinud, te teete 
vanamehe kulul lihtsalt nalja, Camilla! Minge kiiresti magama ja ärge midagi 
kartke, kui maja valvamine on usaldatud Sami hoolde. Kui tõin pererahvale 
paberid mister Thompsoni käest Inglismaalt, oli mul hoopis rohkem muresid! 
Ning teate, mida mister Murray mulle New Orleansis ütles? «Sina, Sam,» 
sõnas ta, «tegid seda paremini, kui ma ise oleksin osanud.» Vajugu ma siinsa- 
mas maa alla, kui mister Murray pole neid sõnu lausunud! Majas on alati kõik 
rahulik, kui Samuel Hopkins valvab!» 

Neeger pidas veel kaua seda veenvat kõnet, pöördudes sellega läheduses 
asuva puu poole, sest Camilla põrutas juba ammu oma väikeste rusikatega 
vastu ust. Tema imestuseks 

polnud see lukustatud. Pimedast eeskojast jooksis neiu tulisi jalu üles. 

Kell näitas juba teist öötundi. Majas valitses surmavaikus, kuid peremehe 
kabinetist kostsid summutatud hääled. Südame põksudes koputas Camilla 
uksele. Peremehe ees seletusi anda oli hirmust 

Murray astus ukse juurde ja laskis Camilla sisse. Kogeldes kõneles neiu 
öisest vahejuhtumist, kuid vaikis ekskursioonist lehtlasse. Peremees sattus 
ärevusse. 

«Mis suunas nad lahkusid, Camilla? Ning olete te kindel, et need olid 
tõepoolest Legersen ja mees kindlusest?» 

«Jah, küsige Dickilt... » Äkki taibates hammustas Camilla oma 
ettevaatamatut keelt. 

«Või nii, tähendab Dick oli ka aias! Kus ta siis praegu on?» 

«Ah, mösjöö Murray, ärge mõtelge Dickist halvasti!» 

«Seda tuleks mõelda mitte minul, vaid teil, Camilla! Kus ta siis on, see 
teie Dick Mills?» 

«Ta hiilib varaste kannul, mösjöö!» 

«Näib, et meie valvur Sam magas seekord siiski midagi maha. Tänan teid, 
Camilla! Kutsuge Tommy Beangle minu juurde. Emmy, mul on halb 
«eelaimdus... Ärata senjoora Estrella üles, pange lapsed riidesse ja olge 
igasugusteks ootamatusteks valmis ... Mis seal veel on?» 

Neegripoiss Cherry astus kabinetti. Ta põsed olid hirmust lausa hallid. 

«Mässa Alfred,» sosistas ta, «ma käisin indiaanlasi vaatamas, nagu te 
käskisite. Üks läks praegu aeda, kõik teised on purjus ja magavad. Kuid 
väikese toa ukse alt voolab võõrastetuppa see!» 

Neegripoiss sirutas Murray poole käe. Kogu peopesa kleepus veel 
hüübimata verest... Samal hetkel kostis lumise aia sügavusest 
vaevukuuldav üksik püstolipauk. 


Murray noorim külaline, suguharu pealiku salajane ihukaitsja jahiretkedel, 
Hõberebane pidas end laua ääres tagasihoidlikumalt ülal kui teised 
indiaanlased ning oli kangeid jooke tarvitanud vähem kui tema kaaslased. Kui 

majaperemees viis Mägikotka magama, tõusis noor sõjamees üles ja astus 
nende kannul väikesesse tuppa. Veendunud selles, et sinna võib pääseda 
ainult söögitoa kaudu, kus viibisid teised indiaanlased, rahunes Hõberebane ja 
oleks kodustele veinidele au andnud, kui laual seisvad pudelid 

ja karahvinid poleks juba tühjad olnud! Varsti läksid külalised laiali, lauad 
lükati kõrvale ja põrand kaeti vaipade ning nahkadega. Hõberehane istus 
mõne viivu kustuva kamina ees, kuid siis sai kerge viinauim tast võimust. Ent 
ta ei heitnud pikali, vaid jäi tule äärde istuma, käed rinnal risti ja pea norgus. 
Nii möödus kesköö. Majas oli kõik rahulik. Hõberebane toetus õlaga vastu 
seina ning andis unele voli. 

Ta ei võinud kindlaks teha, kui kaua oli uni kestnud, kui tema ähmase 
mõistuseni ulatus ettevaatlikult suletava akna nõrk krigin. Sõjamees raputas 
endalt une, tõusis hääletult ja hakkas aknast välja vaatama: kas ei valmista 
valged indiaani-külalistele mingit lõksu? Järsku märkas ta läbi ligema akna 
kaht varju, kes libisesid mööda lahtist verandat edasi. Järgmise akna juures 
jäid mõlemad veidikeseks peatuma ja Hõberebane eraldas kuuvalgel hetkeks 
kahe tundmatu mehe profiili... Sõjamees hiilis söögitoast välja, läbis pimeda 
eeskoja, kus asus teisele korrusele viiv trepp, lükkas riivi eest ja väljus 
uksest, õues oli niiske ja tuuline, kuid soe. Kiiresti kihutavate,pilvede vahel 
tuli aeg-ajalt nähtavale kuu. Indiaanlase kõrv püüdis kinni tasaseid 
kaugenevaid samme: keegi liikus salaja aias põõsaste vahel. Hõberebane astus 
vaikselt magavast valvurist mööda, hüppas trepist alla ja jalutas ümber 
veranda. Kahe inimese värsked jäljed, kel olid jalas pehmed nahksaapad ... 
Jäätanud vihmaveerenni juurest viisid jäljedAaeda... Indiaanlane peitis enda 
puu taha ja ootas mõned hetked: ta kuulis tabamatult vaikset sosinat põõsastes 

. siis ehmunud ohet, mis sarnanes naise omale... Kuuvalgel hiilisid mööda 
kaks varju. Nüüd läksid nad lahku. Naise kogu astus maja poole, mehe oma 
hiilis põõsastesse... 

Hõberebane nägi, kuidas ärkas neeger verandal, kuidas aiast tulnud naine 
tema juurde jõudis ... Sõjamees mõistis, et naine pahandab valvuriga ja 
seletab midagi varastest majas... Hõberebane jooksis hiilivale mehele järele. 
Kuuvalgel eraldas ta suurema vaevata, et tundmatul on jalas rasked saapad ja 
et ta astub kahekordsete karusnahksete saabaste jälgedes, mis tulevad 
veerenni juurest... Tähendab, tundmatu jälitab samuti neid kahte, kes 
hiilisid verandal? ... 

Siin ongi juba aeda piirav tara... Järsku, üsna lähedal kuulis indiaanlane 
lühikest võitluskära.. Ta tormas 

lähima lumehange - poole ning samal hetkel klõpsatas ligema põõsa tagant 
püstolipauk. Rind läbi lastud, langes Hõberebane lumehange... N 


Kapten Burns käskis anda lahinguhäire ja kogu kindluse garnisoni üles 
ajada. Tunnimehed äratasid sõdureid käratult. Pimeduses kostis summutatud 
vandumist, sõja-varustuse ja piikide kõlinat. Garnison rivistus platoole. Burns 
astus palktaras asuva ambrasuuri juurde ja vaatas välja. Asula oli justkui 
sukeldunud pimedusse. Lagendikul metsa servas hõõgusid indiaanlaste laagri 
lõkked. Talvine vihmasadu muutus tugevamaks. Niiske tuul painutas puid. 
Kõik oli rahulik. 

«Peaaegu et sõdurid võivad hoonesse tagasi minna, kuid sõjavarustust ei 
tohi nad ära võtta! Relvad tuleb valmis hoida. Suurtükiväelased peavad 
seisma kahurite juures, vaatlusposte tuleb tugevdada,» andis Burns käsu ja 
siirdus Oma nurgatuppa. 

Siin kudes juba ahi ning Nugis Frank, kes oli jõudnud luliuude mundrisse 
ümber riietuda, soojendas tule paistel oma puhtaks pestud käsi. Toa nurgas, pea 
kõvasti rusikate vahele surutud, istus kogukas Legersen, samuti sõduri- 
mundris, mis suuresti häiris tema liigutusi. Kapten Burnsi koiku all vedelesid 
kaks kokkukägardatud komplekti märgi ja määrdunud meeste kuubesid, pükse 
ja särke. Kantud ja pleekinud sinise mereväekuue käis oli kaetud tumepruu- 
nide plekkidega. Saapaninaga virutas Burns selle varruka koiku alla ja laskis 
voodilt rippuva teki allapoole... 


Kapten vaatas küsivalt Frankile otsa: 

«On juba üle tunni möödunud sellest, kui te tagasi tulite ... Senini on kõik 
vaikne. Kas töö sai hästi tehtud?» 

«Kõik on kõige paremas korras. Eile enne farmist lahkumist võttis 
seersant Leans ühe asjakese, mis osutas mulle öösel suurepärase teene. 
See nakkab indiaanlastele kohe silma ... Ole rahulik, kapten, vaikus ei kesta 
kaua!» 


Burns vaatas kella. Koidik oli juba lähenemas. Kapten pani käe Legerseni 
õlale: 

«Teil on aeg liikuma hakata! Niipea kui algab segadus, nabige see neiu 
tema toas kinni ja vedage ta siia sellesse majja, sest asulasse jääda pole päris 
ohutu. On päris kindel, et uusasunikud käivad vaenlastega läbi. Sinioru asula 
hävitatakse. Tegutsege julgemini! Soovin edu!» 

Asunik Legersen põrkas uksel ruugevurruiise seersandiga kokku. 

«Milles asi on, Leans?» küsis kindluse komandant tulijalt. 

«Lubage ette kanda, kapten. Tundmatu salk, kelle te kinni püüda käskisite, 
on metsas ümber piiratud. Kaks mohokit on toonud orgu kuus inglast. Nad on 
maas pikali ja tulistavad vastu.» 

«Frank, võtke appi rühm traguneid, nabige need tundmatud kinni ja tooge 
kiiresti kindlusesse... Seersant Leans, kas ratsapatrull on kohal?» 

«Patrull leitnant Sheltoni juhtimisel seisab silla juures.» 

«Suurepärane. Sheltonile on käsk antud indiaanlaste laager otsekohe jalule 
ajada, niipea kui Murray majas algab kära. Kiirustage, härrased! Niipea kui 
sündmused algavad, peavad kõik kuni viimse sõdurini kindluses olema. 
Indiaanlased tulevad ise toime!» 

«Härra kapten, veel üks teade. Murray farmi plangu juures tabas salajane 
valvepost kahtlase isiku ja tulistas indiaanlast. Mõlemad hiilisid Frank 
Villiersi ja Legerseni kannul, kui need aiast tagasi pöördusid pärast teie 
ülesande täitmist!» 

Nugis Franck jäi uksele seisma: 

«Hiilisid meie kannul, Leans! See on väga halb. Kus nad kinni võeti?» 

«Just aiaplangu juures. Salavalves olid meie poisid — Wensley, Grimmles 
ja kindel poiss sõdurite hulgast. Nad tulistasid indiaanlast, valge uljaspea aga 
nabisid kinni, kui teie ja Legersen olite juba jõe ületanud.» 

«Kas tegite kindlaks, kes need inimesed on?» 

«Arusaadav. Indiaanlane oli üks Murray külalistest. Kui teised 
indiaanlased tema peale satuvad, on ümberringi juba kõik leekides, ning veel 
üks laip kallab vaid õli tulle... » 

«Aga see teine, kes kinni võeti, — on ta uusasunike hulgast?» 

«See on Dick Mills, endine madrus. Ta on juba meil kongis, kapten.» 

Noor mohok märkas esimesena hobuste seljast mahatulnud tragunite salka. 
Madgerson varjas käega silmi ereda kuuvalguse eest ja vaatas teraselt 
pimedusse. Piki kinni-külmunud ojasängi kasvas kidurate pajupõõsaste ja kas- 

kede padrik. Raagus oksad liikusid vaevu. Kuuvalgel välgatasid 
vahetevahel püssitäägid. Vaikust häiris kähe hääl: 

«Hei, tule aga välja! Käed üles! Andke alla, te olete ümber piiratud!» 

«Need on sõdurid,» sosistas Madgerson oma iirlastest teekaaslastele. 
«Hüüdele mitte vastata, lahinguks valmis olla!» 

«Tulge põõsastest välja! Tulistame! Rühm, lahinguvalmis olla!» 

«Ärge tuld avage. Taganeme jõe suunas. Seal peidame endid koopasse ja 
asume kaitsele. Aga teie, sõbrad,» Madgerson pöördus indiaanlaste poole, 
«püüdke siit tähelepandamatult minema hiilida ja Murray asulasse jõuda. 
Andke talle Chambey sõnad edasi... Nüüd aga — ühe põõsa juurest teise 
juurde, kuni jõuame jõeäärse võsani. Miriu järel! Me hoiame sõdurid kinni, 
indiaanlased aga tungivad asulasse... » 

... Ebaühtlane võitlus kuue vapra mehe ja kuninglike tragunite vahel kestis 
koiduni. Iiri «vabadusepojad» olid peitunud jõekaldas asuvasse koopasse ning 
lõid kõik sidurite rünnakud tagasi. Vastu hommikut sai Madgerson haavata. 
Laskemoon oli lõpukorral... Kaldajärsaku all lebas juba üsna rohkesti sõdurite 
laipu. Kuid vaenlasi tuli järjest juurde! Kindlusest jõudis kohale värske väe- 
salk: Frank Villiers, uus seersant ja kapten Burnsi usaldusalune tõi piirajaile 
abiväge. 

«Kapten käskis kõik elusalt kinni võtta,» hoiatas ta oma sõdureid. «Nende 
kinnipüüdmise eest luban autasu.» 

«Vennad!» Madgerson pühkis higi laubalt ja roomas liivasest kaldast 
eemale. «Kaua me enam vastu ei pea. On jäänud vaid kuus kuuli. Laseme 
vaenlastel tasuda oma verega meie elude eest. Elagu vabadus! Edasi!» 

Paugud mürisesid neile vastu. Püssid käes, jooksid mehed läbi lume otse 
sõdurite poole. Tragunid ei jõudnud püsse uuesti laadida, kui metsaoja jääl 
hakkas keema käsitsivõitlus. Siin, sügavas metsas võitles mere tagant tulnud 
käputäis iiri talupoegi õlg õla kõrval inglise töölisega ameerika asunike vaba 
elu ja sõltumatuse eest. Jääd kattev puhas lumi kattus vere ja 
püssirohusuitsuga Ent liiga erinevad olid jõud selles lahingus. Kolm 
uustulnukat lamasid hingetult lumel, teised aga korisesid ja väänlesid sõdurite 
käte vahel, kes püüdsid neid siduda. Pooled tragunid jäid lahinguväljale 
lamama, mõned haavatud oigasid 

ja ropendasid. Kalliks läks kapten Burnslle maksma poolelus Madgersoni 
ja kahe «vabadusepoja» kinnivõtmine ... 

Tagasiteel kindlusesse vilistas Frank Villiers äkki ja karjus vanamehele 
näkku: 

«See on alles kohtumine! Tunnen teid, mister Archibald Staybold, «Šoti 
ametnik» Boltonist, tema on ka 'Eliot Madgerson, Boltoni masinapurustajate 
juht! Ikkagi ei keegi muu kui Frank Villiers isiklikult, kes kunagi kaotas teid 

tänaval silmist, on täna oma vea parandanud! Ning homme aitab ta garnisoni 
timukal teid võllasse tõmmata!» 


3. 


Sounide pealiku poeg Hall Karu ärkas koidu eel tugeva peavaluga ega 
taibanud, kohe, kus ta viibib. Vaibal, mis oli laotatud võõrastetoa keskele, 
magasid üksteise kõrval indiaani sõjamehed. Kaminas hõõgusid veel viimased 
tukid. Hall Karu ronis sügavast tugitoolist välja ja täitis oma piibu tubakaga. 

Imelike sahinate ja trepilt kostvate summutatud sammude järgi mõistis ta, 
et pererahvas ei maga. Ta peitis piibu tasku ja äratas teise sõjamehe — 
Kuristiku Hundi. 

Sahinad majas näisid kahtlastena. Hall Karu võttis seinalühtrist küünla, 
süütas selle põlema ning astus kõrvalruumi viiva ukse juurde. Kuid tema 
mokassiinid sattusid millegi kleepuva sisse. Küünlaleek peegeldus tume- 
punasel loigul ukse ees. Hoiatavate hüüetega tõmbas Hall Karu ukse valla. 

Vaibaga kaetud diivanil lamas šounide pealik surnuna. Mägikotka rinda oli 
torgatud pikk kitsas nuga mustast luust käepidemega. Eelmisel päeval 
õhtusöögi ajal oli see nuga majaperemehe käes olnud... Uksele oli juba 
kogunenud ärganud indiaani sõjamehi. 

Orvunüd Halli Karu nägu kivistus leinast jä suurest raevust. Kuid murele 
alluda polnud aega. Isa ja pealik oli «hukkunud. Oht rippus kõigi peade kohal. 
Kaval valge pettur oli meelitanud suguharu paremiku oma koopasse: tuleb end 
salakavalast lõksust välja päästa ja mõrvarile kätte maksta. 

Hall Karu andis sõjameestele käsu relvad kätte võtta ning tõstis isa laiba 
veriselt asemelt. Kuristiku Hunt kraa- 

pis kaminast kõik söed põrandale, seejärel raputasid indiaanlased veidi 
püssirohtu maha, rebisid eesriided 


akende eest, lõhkusid mõned toolid ja puhusid leegi lõkkele. Sel hetkel 
kuuldusid trepil sammud ja keegi paotas ukse, mis viis võõrastetuppa. Halli 
Karu tomahook vihises läbi ruumi... Irvakil ukse tagant kostis oie ning kellegi 
keha vajus raskelt põrandale. Kuristiku Hunt tõukas laua ümber ning tõkestas 
sellega väljapääsu eeskotta. Leegid tõusid juba lae alla. 

Hall Karu ootas varitsejaid aias akende all. Ta juhtis sõjamehed 
võõrastetoast välja ning lõi verandale viiva klaasukse sisse. Indiaanlased 
võtsid kohad sisse ja andsid kogupaugu lähemate põõsaste suunas. Samuel 
Hopkins, kes valvas aias, nägi akendes tulekahjukuma ning jooksis ehmunult 
laskude suunas. Hall Karu pidas teda ründavaks vaenlaseks. Nuga südames, 
vajus neeger veranda kõrvale lumme. Sõjamehed kandsid tapetud pealiku 
laiba välja, jooksid sellega üle lagendiku ja tormasid hobusetalli. 
Tomahookide löökide all langesid kaks tallipoiss» surnuna põrandale. Hall 
Karu viskas Mägikotka laiba põiki hobuse selga. Kuristiku Hunt ja teised 
sõjamehed hüppasid saduldamata hobustele ja lendasid galopis üle silla. Hall 
Karu arvas nüüd, et tal oli õnnestunud valgeid mõrvareid ninapidi vedada. 
Ratsanikud pidasid hobused kinni ning hakkasid aru pidama, kuidas sõita 
ümber asula, et mitte sattuda asunike kuulide alla, mis nad akendest lasevad, 
ning kiiremini laagri sõjameestega ühineda. 

Sel hetkel kostis farmi tagahoovist üksik pauk. Üks tragunimundris 
ratsanik, hoides enda ees sadulas mantlisse mähitud naist, ratsutas farmi 
väravast oja kaldale ning kadus kindluse suunas. 

Asula aknais hakkasid välkuma tuled, Murray maja katuse kohale tõusid 
leegid, õhus rägisedes langesid sädemed lumistele puulatvadele. Hall Karu 
huikas ning indiaanlased kihutasid piki asulat metsaservas asuva laagri poole. 
Kufd neil ei tulnud kaua sõita. Mööda Sinivoo mõlemaid kaldaid jooksis 
Hallile Karule vastu terve laviin indiaanlasi. Leitnant Shelton oli neile verise 
kuriteo teatavaks teinud. Esimestes päikesekiirtes nägid nad noort pealikut, 
kes ratsutas Mägikotka laibaga nende poole. 

Läbilõikav indiaani sõjahüüd kajas kaugele üle lumiste lagendike. Hall 
Karu andis isa laiba kahele sõjamehele 

üle, võttis õlalt isa karabiini ja, raputades seda õhus, paiskas sadakond 
sõjameest Kuristiku Hundiga eesotsas asula kallale, ülejäänud viis aga 
mõrvarite maja piirama. Kuid farmi leekivate ehituste vahelt leidsid nad 
ainult: 
neegri laiha veranda juurest ja tapetud tallipoisid hobusetallist. Aia sügavuses 
korjasid indiaanlased lumelt raske rinnahaavaga poolkülmunud sõjamehe 
Hõberebase. Samal ajal kihutas piki Sinioru kallast ülespoole vanker ja 
mõned ratsanikud. Sõjamehed ründasid farmi, põletades ja laastates valgete 
kurjategijate vara. 

Poole tunni pärast põles kogu asula, ainult künkal asuv sõjakindlus oli 
pime ja hääletu. 


Esimesest pilgust poisi verisele käele taipas Murray, et keegi 
indiaanlastest oli langenud salajaste kurjategijate ohvriks, keda Dick oli 
märganud. Ta käskis oma kodakondseil viia lapsed tasakesi majast välja, 
rakendada hobused tõlla ette ja sõita Wanti mõisa suunas. Ta ise oli 
otsustanud oodata Dicki tagasitulekut, et tema abiga paljastada indiaanlaste 
ees kurjategijad. 

Samal ajal kostis võõrastetoast mööbli lõhkumist. Murray tuli trepist 
alla... Kas tõesti on Šounid midagi avastanud? Ning kes on langenud 
kuriteo ohvriks? On ta tapetud või haavatud? Ehk ei anna sõjamehed end i 
pimeda viha võimusesse ega jää kurdiks mõistuse häälele? 

Maja peremees tõukas võõrastetoa ust. Hetkeks pimestasid teda tulekahju 
leegid ning samal silmapilgul tabas mingi terav ese tema pead. Murray 
tõmbus kõrvale, surus käe meelekohale ja kaotas teadvuse. Neegripoiss 
Cherry vaatas ülemisest trepikojast alla ning nägi põrandal lamavat 
peremeest. Võõrastetoast voogas suitsu, kuuldus klaasiklirinat ja jalgade 
müdinat. Kui verandalt kostis 
püssilask, veeres Cherry kerana trepist alla ja kummardus Murray kohale. 

Mister Alfred liigutas end. Tal oli meelekohalt nahk marraskil ning põsk ja 
kõrv lõhki. Neegripoiss haaras Murrayl õlgadest ja lohistas ta trepi juurde. 
Poisi hüüete; peale jooksis kohale Camilla. 

Sel hetkel paukus eeskoja uks ning lävele ilmus tragunimundris mees. 
Tundes temas ära Legerseni, Camilla karjatas ja püüdis trepist üles põgeneda. 
Ent ühe hüppega jõudis mees Camillale järele, haaras ta sülle ja tormas 

välja. Saduldatud hobune seisis põõsastes. Neiut kätel hoides hüppas Legersen hobuse 
selga ja galopeeris minema. Thomas Beangle, kes oli, jahipüss käes, kära peale kohale 
jooksnud, tulistas talle järele. Siis pani Tom neegrite abiga naised ja lapsed tõlda istuma, tõstis 
sinna -ka meelemärkuseta Murray ning tõld hakkas Wanti mõisa suunas veerema. 
Kümmekond neegrit ratsutas tõlla järel. 

... Edward Wanti mõis asus kahe mjili kaugusel asulast, kui sõita mööda Sinivoogu 
ülespoole. See oli äärmine ehitus orus ning ettevaatusest rajas Want selle kindlusena. 
Pikkadest seedri- ja tammetüvedest ehitatud hobusetall võis pakkuda tugevat kaitset kergete 
tulirelvade vastu. Sinna läksidki varjule kõik oru elanikud, kes pärast indiaanlaste 
äfkkrünnakut asulale olid ellu jäänud. 

Juba terve ööpäeva istusid piiratud oma varjupaigas ja pidasid vastu üksteisele järgnenud 
kuuele indiaanlaste rünnakule. Laskepilude-ambrasuuride juures, mis olid tulirelvade jaoks 
määratud, vaheldusid asula parimad laskurid; piki paksu paekivimüüri olid varju leidnud 
kindluse kaitsjate naised ja lapsed. Mister Alfred Murray, pea sidemeisse mähitud, jutustas 
seltsimeestele öistest sündmustest tema farmis. Kellelgi asunikest polnud kahtlust selles, et 
nurjatu provokatsiooni oli lavastanud kindluse komandant eesmärgiga hävitada asula 
elanikkond nende kaasatundmise pärast Ameerika revolutsioonile. Ta oli salaja korraldanud 
ka Mägikotka tapmise ja ässitanud sellega indiaanlased asunike kallale. 

Piiramise teine päev algas kindluse elanikele võrdlemisi rahulikult. Kuid Want ei 
usaldanud saabunud vaikust, astus palktara äärde ning silmitses teraselt oma maja aknaid; 
maja seisis kindlusest umbes poolteisesaja jardi kaugusel. Ta märkas, et keegi virutas 
seestpoolt jõuga akna välja. Järgmisel hetkel kukkus välja ka teine raam. 

«Vaenlane võtab endale majas kohad sisse!» hüüdis Want Murrayle. «Vaadake, mister 
Alfred, akendele on ilmunud sõdurid ja suurtükid. Mida see tähendab?» 

«Tähendab seda, et Burns on otsustanud oma neutraalsusest lodbuda,» ütles Murray 
rahulikult, «sest indiaanlased üksi ei tulnud meiega toime. Suurtükid võivad ainult kindlusest 
pärit olla.» 

«Nad karjuvad meile aknast midagi. Kuulake, Fred ... » 

Murray ja mösjöö Villet vaatasid läbi lõunapoolse amb-rasuuri välja. Wanti maja nurga 
tagant ilmus aeglaselt 

nähtavale valge lipp ja siis ratsanik. Piiratud tundsid temas leitnant Sheltoni. 

«Ma pöördun Inglise väejuhatuse nimel kindluse kaitsjate poole!» hüüdis ta. «Sinioru 
asula elanikud! Teie juures kindluses varjavad end reeturid, kes on astunud ühendusse 
vaenlase armeega. Need äraandjad on tapnud indiaanlaste pealiku eesmärgiga toime panna 
verevalamist. Me oleme kinni võtnud Murray salakuulaja Dick Millsi, kes püüdis tungida 
Clarcki väesalka ja Musseci kindlu- 
sesse. Grupp Clarcki väesalga luurajaid on täna kinni püütud ja lastakse maha. Need on 
mässajad, kes nimetavad end «vabadusepoegadeks». Nende indiaani teejuhid, kes pidid looma 
sidemed reetur Murrayga, on metsades meie liitlaste indiaanlaste poolt maha lastud. Abi pole 
teil kusagilt loota! Ma palun teid mõistlikud olla ning nõuan asulas toimepandud verevalamise 
süüdlaste Murray ja Wanti väljaandmist. Kõigile teistele asunikele, kes end kindluses 
varjavad, kindlustan ma kaitse sõdurite ja in- 
diaanlaste eest. Annan teile pool tundi aega mõlema 
kurjategija arreteerimiseks ja väljaandmiseks.» 

«Edward,» ütles Murray oma sõbrale, «teie kindlus ei pea suurtükitule all ka tundigi vastu. 
Me peame nende juurde minema, sest muidu lasevad nad lapsed maha.» 

«Ma olen nõus minema, Fred,» vastas Want, «kuid tuleb küsida ka teiste arvamust,» 

«Mu sõbrad,» pöördus Murray kindluse kaitsjate poole, «te kõik kuulsite inglise ohvitseri 
sõnu. Tall ei pea suurtükitulele vastu. Mingeid asitõendeid minu ja Wanti vastu inglastel pole. 


467 


343 


Nad ei või meid ilma seadusliku kohtuta tappa. Clarckilt pole kiiret abi oodata: tema luurajad 
on Burnsi juures vangis. Ma teen ettepaneku aega võita ja selle eesmärgiga nende nõudmine 
vastu võtta. Mida arvate teie, mösjö5 Villet?» 

«Ma ühinen mösjöö Murrayga,» ütles prantslane. «Peamine on aega võita. Kui me inglaste 
nõudmist ei täida, hävitatakse meie kindlus.» 

«Sel juhul, mister Fred, lähen ma koos teiega,» kostis järsku kõlav lapsehääl. «Ma ei 
soovi, et mind päästetakse teie elu hinnaga.» 

Kõik vaatasid tagasi,. Väike Diego Luis, vöötanud end väikese mõõga rihmaga, seisis 
uhkelt püstipäi keset kindlust. 

«Kas me võitleme koos või lähen ma teiega inglaste juurde,» ütles ta Murrayle. «Te ei tohi 
mind tagasi hoida!» 

Poiss heitis tulise pilgu teistele asunikele. Vana doktor Niis Wallner kääksatas heameelest 
ja patsutas väikesele hispaanlasele õlale. 

Jalad harkis, seisis Want pea kõrgele tõstetud. Ta hindas silmadega kindluse tugevust. Ei, 
kaua ei, pea see mürskudele vastu! Kuid vaimustus, mis pärast poisi sõnu kõiki kaitsjaid 
haaras, oli nii tugev, et Wantilgi ei jätkunud mõistust toetada Murrayd täie otsustavusega. 
Kindluse kogu elanikkond avaldas üksmeelset -protesti kahe oma pealiku vabatahtliku 
väljaandmise vastu. 

Pool tundi möödus. Veel paar minutit kestis vaenlase poolel vaikus. Siis nägid piiratud, et 
idast, aias asuva künka tagant lükatakse välja kolmas kahur. Plaksus signaalpauk püstolist. 
Kolmes kahuritorus sähvis leek ning mürsud lõid sügavad augud palktarasse. Malmpomm tuli 
katusest läbi, sattus täpselt kindluse keskele ja tugev plahvatus paiskas ühe tugiposti ümber. 
Killust haavatuna kukkus Edward Want maha. 

Plahvatuse tagajärjel jäi ka Mary kurdiks. Noor naine* oli tormanud mehele appi, kuid 
kukkus ise tema kõrvale, õhusurve paiskas mösjöö Villet' ukse juurde. Katus oli juba leekides. 
Sädemed langesid idaseina juures istuvatele naistele ja lastele. 

Murray andis käsu heita kõrvale väravat toetavad palgid. 

«Rünnakule!» hüüdis ta ja tormas esimesena välja. 

Tema kannul, hoides käes püstolit, jooksis ka väike hispaanlane. Naised, haarates lapsi, 
haavatuid ja tapetuid, põgenesid korratuses põlevast hoonest. 

Vihisedes lendasid põgenikele vastu indiaanlaste nooled. Malmmürsk langes just otse 
neegrisalga keskele. Mõned tragunid kihutasid metsast välja. Murray laskus põlvele, tõstis 
püssi palge ja eesmise ratsaniku hobune langes maha. Kuid juba tormas umbes kolmkümmend 
indiaanlast Wanti majast. Lahing oli mõne minutiga lõppenud ja indiaanlased hakkasid vange 
siduma. Veidi eemal pidas leitnant Shelton Halli Karuga nõu. Kapten Burns sõitis laastatud 
kindluse juurde. Tema käsul juhtis Kuristiku Hunt vangide rivi ajutisse laagrisse. Ent kui 
temast möödusid Murrayde ja Wantide abielupaarid, pööras Burns näo kõrvale. Diego Luis, 
kelle käed olid küünarnukkidest 

seljale kokku seotud, sammus võitja uhke ja suursuguse ilmega ning indiaanlased heitsid 
talle imestavaid pilke. 

«Mis sa selle poisiga teha kavatsed?» küsis Burns Hallilt Karult. 

«See väike valge poiss on julge pealiku poeg. Temale osutatakse seda au, et ta sureb 
sõjamehe surma. Valged mehed aga, kes minu isa reetlikult lõksu meelitasid, surevad 
piinades. Nende reeturite naised saavad indiaani sõjameeste naisteks. Nõnda on otsutanud 
Hall Karu.» 

Burns noogutas üsna rahuldatult. 

1779. aasta 13. veebruari õhtul valmistas kapten Burns Sinioru kindluses ette kiirkohut 
nelja vangi — Eliot Madgersoni, tema kahe kaaslase ja asunik Dick Millsi üle. 

«Nii väejuhatus kui ka mister Righland jäävad rahule, kurat võtku!» urises ta, lastes 
silmad juba valmiskirjutatud kohtuotsusest üle käia. «Leans, kus on see Legersen?» 

«Ta on juba teist päeva purjus, tema kaunitar aga lukustatud varustusülema sahvrisse.» 

«Joogu aga pealegi, peaasi et ta homme hommikul vähemalt veerand tundi toolil vaistu 
peaks. Ma tahan teda kui kohalike elanike esindajat kohtu koosseisu lülitada. Otsus on juba 
koostatud kõikide reeglite kohaselt. Te võite selle kaante vahele õmmelda, Leans. Siin on 
kogu süüdistusmaterjal. Sellest piisaks, et Madgersoni kõrval ka kogu asula elanikkonda maha 
lasta, kuid indiaanlased päästavad meid sellest vaevast!» 

Järgmise päeva hommikul kuulasid süüdistatavad kohtuotsuse rahulikult ära. Burns luges 
selle kümneminutilise «istungi» lõpul ette. Kohtulaua taga istus Burnsi, Shel-r toni ja Leansi 
kõrval ka pooljoobnud Legersen. Otsuse' ettelugemisel lõi t'a oma punased tursunud silmad 
maha ega vaadanud enam süüdimõistetute poole. 

«Võite avaldada oma viimase soovi,» ütles Burns. 

«Minu ainuke soov on vahetada sinuga .kohad, sa räpane timukas,» vastas Madgerson. 

Kapten muutus näost punaseks. Ta andis käsu vangid; kongi viia ja ahelaisse panna. 
Niiske kartseri poolhämaruses pidid süüdimõistetud veetma oma maise eksisteerimise 
viimased kakskümmend neli tundi. 

Öösel õlgedel väherdes tundis Madgerson külje all raudrõngast. Ta lükkas õled kõrvale 
ja avastas luugi. 

Nähtavasti viis siit mingi maa-alune käik! Ent kuhu? Kui vaid ahelad teda ei takistaks! 

Madegerson nihkus kõrvale, et näidata oma avastust seltsimeestele. Dick tõmbas rõngast 
ning avas luugi. Külm läppunud hauahõng lõi ninna. Ahelad nakkasid kõlisema, kui Dick 
püüdis oma jalad mustendavasse auku lasta. Samal hetkel lõgises ukselukk ja vangid jõudsid 
hädavaevalt luugi taas sulgeda. 

Ent see ettevaatusabinõu oli asjata. Kongi sisenesid kuus sõdurit, lasksid püssipäradega 
kolksatades püssid jalale ning seadsid end ritta. Seersant Leans viis vangid ükshaaval välja 
lageda taeva alla. Päike oli parajasti tõusmas. Fordi väravad olid pärani ning sõdurid rivistusid 
selle taga jagude kaupa näoga kindluse poole. 

Süüdimõistetud juhatati samuti väravast välja. Ahelate kõlisedes sammusid nad piki valli 
harja vaikiva garnisoni eest läbi, lahutatuna sellest kinnikülmunud vallikraaviga. Valli 
kõrguselt vaatas Madgerson punaseid mundreid, kolmnurkmitse ja sõdurite patse. Neid oli 
umbes nelikümmend inimest. Nad olid rivistunud kahte ritta ning hoidsid pikkade tääkidega 
püsse jalal. Rivi eest sammusid mööda Burns, leitnant Shelton ja vaimulik. Leitnant astus, 
mapp käes, ette. Tuule käes oma häält pingutades, et teda kuuleksid nii süüdimõistetud kui ka 
sõdurid, hakkas Shelton otsust ette lugema. Üle sõdurite peade nägi Madgerson künklikku 
kaugust, Hõbejõe valget looklevat linti... Ning seal, kaugest metsatukast ilmusid nähtavale 
mustad liikuvad täpid. Iga minutiga nende arv kasvas ... 

Sheltoni hääl vaibus. Madgerson polnud etteloetust sõnagi kuulanud. Kapten Burns võttis 
punase mundri taskust suure valge rätiku ja silus seda aeglaselt. Vaimulik tõstis ristilöödu 
kuju. Madgerson vaatas musta risti, mis pastori käes veidi värises; rist varjas Madgersoni 
silmade eest kauget oruserva, kuid musta põikpuu taga, teispool jõge hakkasid samuti liikuvad 
täpid vilkuma ... Ei, need polnud enam täpid! Need olid ratsanike imepisikesed kogud! 
Kiirkapakuga lähenesid nad kindlusele! 

Nüüd nägid neid juba kõik süüdimõistetud... 

Burns tõstis oma valge rätiku. Nelikümmend püssitoru tõusis kahte ebaühtlasesse ritta. 
Ratsanikud olid juba jõe vastaskaldal. Madgerson märkas paari suurtükki. Nende 

ees oli neli väikest hobust ning nad kihutasid tolmu keerutades ratsanike kannul. 

Madegersoni sisselangenud põskedele tõusis puna. Hirmsa jõupingutusega tõstis ta oma 
haavatud käe. 

«Kättemaks tuleb!» hüüdis ta kähisevalt. 

Keegi sõdureist pöördus tahtmatult süüdimõistetu käeviipe suunas. Sel hetkel tegi suurtüki 
ette rakendatud nelik juba pöörde. Vähem kui pool miili lahutas neid kindlusest. 
Suurtükiväelased hüppasid käigul hobuste seljast maha. 

Rätik tõstetud käes, pöördus ka Burns ja vaatas üle jõe. 

«Mis see on? Kas tõesti Detroiti väesalk? Oo, saatan, nad sarnanevad kuradi moodi 
kolonelleitnant Clarcki tasujatega! Rood, tuld!» karjus kapten võõra häälega. 

Kostis hõre kogupauk, nagu oleks keegi herneid plekk-toosis raputanud. Isegi pooled 
sõdurid polnud oma püsse tühjendanud. Siis kõlasid veel mõned üksikud paugud: need olid 
Grimmles, Wensley ja Leans, kes olid haaranud sõdurite käest püssid. Üksteise järel langesid 
süüdimõistetud lumme. Tragunite rivi läks sassi. Mõõk käes, pistis Burns mööda vallikraavi 
äärt jooksu. 

«Garnison, minu järel!» karjus ta metsikult. «Lahinguhäire! Suurtükiväelased, relvade 
juurde!» 

Üksteist tõugates tormasid sõdurid värava poole. Mõned mehed kukkusid vallikraavi ja 
siplesid sügavas lumes. Värava juures hakkasid juba tõstetava silla blokid nagisema, kuid 
mehhanism oli rikki läinud. Leitnant Shelton karjus midagi, raputades püstolit õhus. Esimene 
mürsk langes vihisedes üle plangu. Oru poolt kostis üksmeelne «hurraa». Burnsi garnison 
polnud jõudnud veel kindlusesse kaduda, kui kolonelleitnant Clarcki volontäärid ründasid 
kindlust igast küljest. Nad ületasid jõe mööda jääd ja tormasid väravast sisse. Sõdurid viskasid 
relvad maha ja. andsid alla. Viie minutiga oli kogu garnison relvitu ning kindlus ülestõusnute 
käes. 

Kapten Burns ulatas vaikides väesalga komandörile oma mõõga. Pikakasvuline 
mustasilmaline kolonelleitnant Clarck, kulunud mundris ja vanas parukas, astus põlastavalt 
sellele mõõgale. Jätnud korralduste andmise oma abi hoolde, väljus kolonelleitnant seejärel 
plangu taha, kus kummuli maas lamasid verised laibad. Paar volontäari vabastasid neid 
parajasti jalaraudadest 

Dick Mills hingas veel. Tema läbilastud õlast nirises 

verd, jalg oli haavatud, kuid süda tuksus. Sõjaväearst andis käsu ta otsekohe laatsaretti 
viia. Teised olid surnud. Kolonelleitnant paljastas pea, seisis hetke, ohkas ja läks siis kindlust 
vaatama. Ülemises kaitseehituses istusid arreteeritud komandörid. Ülemuse ilmudes tõusid 
viis meest püsti. Kapten Burns nimetas leitnant Sheltoni, seersantide Leansi ja Villiersi ning 
kapralite Grimmlesi ja Wensley nimed. Istuma jäi ainult kogukas, nüri ja tursunud näoga 
sõdur. Munder oli talle kitsas ja seljalt lõhki. 

«Kes see on?» küsis kolonelleitnant. 

«Sõdur Legersen, kes sai karistada viina pruukimise eest,» kiirustas Burns seletama. 

«Sulgege nad kõik kongi, kus hoiti vange, keda nad tapsid,» andis kolonelleitnant 
korralduse ja siirdus edasi kindlust vaatama. 

Samas kaitseehituses kuulis ta imestusega varustusülema sahvri ukse tagant naise nuttu. 

«Kas kindluses oli ka naisi?» uudishimutses Clarek. «Miks hoitakse seda isikut luku taga? 
Tooge ta siia.» 

Koloneli ette ilmus Camilla Leblanc. Palavaid pisaraid valades, katkendlikult ja 
kiirustades jutustas ta kõigist viimaste päevade sündmustest. Ta teadis juba varustus-ülema 
käest süüdimõistetute mahalaskmisest ning kippus alla, et näha oma peigmehe elutut keha. 
Kolonel rahustas teda leebelt ja käskis laatsaretti juhatada. Seal võttis sõjaväearst parajasti 
kuuli Millsi jalast välja. 

«Jääb elama,» ütles arst, «ja läheb veel sõdima.» 

Kaks tundi pärast seda, kui Washingtoni armee volontääride väesalk oli vallutanud 
Sinioru kindluse, astus kaitseehituse ruumi, mis oli Camilla Leblancile määratud, 
pikakasvuline tundmatu, kes uksepiida kohal pidi oma pea alla painutama. Põiki üle ta. 
vanamoelise kuue oli tõmmatud moõgarihm, käänistega säärsaabastel kõlisesid kannused. 
Kübara ja paruka asemel kattis tundmatu halle juukseid sulega kaunistatud barett. Kergelt 
õlgadele visatud lumine mantel sahises ja lehvis nagu mägilaste avar riietus. 

Tema terase ainitise silmavaate ees sattus Camilla segadusse ja tõusis hallipäist tundmatut 
nähes kohe püsti. Mehe parem silm sädeles elavalt ja nooruslikult, vasak püsis imelikult 
liikumatuna. Ta kummardas viisakalt hämmeldunud 

neiu ees ja palus käeviipega, et see istuks oma endisele kohale. 

«Kolonelleitnant Clarck jutustas mulle praegu teie loost madmuasell.» Tundmatu kõneles 
prantsuse keelt hispaania aktsendiga. «Ma olen mister Murray vana sõber ning, jumalale tänu, 
jõudsin just otsustavate sündmuste eel kohale. Mul õnnestus pääseda Musseci kindlusesse 
ning ühineda Clarcki väesalgaga. Eile öösel vallutasime tormijooksuga kuberner Hamiltoni 
sõdurite käest Vincenne'i kindluse. Vaenlane on purustatud ning taganes Miami kindlusesse. 
Niisugust rünnakut, nagu Clarcki väeosa tegi, pole veel keegi sooritanud. Vincenne'i kindluse 
vallutamise päev — 14. veebruar 1779 — läheb Ameerika Ühendriikide sõltumatuse eest 
peetava võitluse ajalukku. Kolonelleitnant peab otsekohe Vincenne'i tagasi pöörduma. 
Sinioru vangide päästmise petetud indiaanlaste käest usaldas ta aga minu hoolde. Palun 
teid, madmuasell, jutustage mulle üksikasjaliselt kõigest, mis juhtus Murray majas tol hirmsal 
ööl.» 

Tundmatu kõne oli rahulik ja võimukas. Ning midagi varjamata jutustas Camilla 
saatuslikust õhtust Murray farmis ning seiklusest pargrs pärast pidu. Mees kuulas teda 
vaikides, noogutas vahetevahel julgustavalt pead jä esitas küsimusi, mängides ise mõõga 
käepidemega. 

Tundmatu seisis juba uksel, valmistudes hüvasti jätma, kui koridorist kostsid kiired 
sammud ja noor volontäär tõmbas hooga ukse lahti. 

«Andestage mulle!» Noormees sattus segadusse, kui märkas toas naist. «Ma pean 
viivitamatult ütlema teile paar sõna, mister Chambey.» 

Camilla uuris teraselt sissetulija nägu ja hüüdis siis rõõmsalt: 

«Mu jumal, olete see teie, mösjöö Cenni! Anthony, armas, kallis Anthony! Me kõik 
pidasime teid juba ammu hukkunuks!» 

Imestusväärse kiirusega tõestas noormees talle kahe suudluse abil oma olemasolu. Siis 
pöördus ta pikakasvulise tundmatu poole: 

«Kapten, kindluse komandant ja veel kuus arreteeritut põgenesid vangikongist! Seal 
õlgede all on luuk, mis viib maa-alusesse salakäikiu.. See lõpeb vallikraavi taga, kuhu 
hommikul olid rivistatud sõdurid. Käigu lõpus on malmuks. Me leidsime selle lukustatuna. 
Tähendab, 

võtmed olid arreteeritute käes. Kasutades segadust, lahkusid nad 
tähelepandamatult. Karneero leidis nende jäljed rannast ... » 

«Nähtavasti püüavad nad pääseda indiaanlaste, oma 
liitlaste peatuspaigani. Me peame neile järele jõudma. Ku 
on mu teekaaslased — onondaagad Pikk Käsi ja Tuli- 
jalgne Hirv?» A 

«Nad ootavad teie korraldusi, mister Chambey.» 

«Võtku esimesed ettejuhtuvad hobused ja sõitku põgenike jälgedes, jättes 
meile märgid... Sina, Anthony, sea oma neegritest nelik valmis. Tehke kõik, 

mis ma käskisin, ning ärge unustage ruuporit kaasa võtmast... Poole tunni 
pärast peame me orust lahkuma ja meie indiaanlastele järele jõudma. 
Kiirusta, Anthony!» 

Kui noormees alla jooksis, sulges Chambey toaukse ja ütles üsna veenvalt 
Camillale: 

«Madmuasell, mul on hea meel, et te kohtasite head sõpra, kuid mõningatel 
põhjustel ei tohi tema tõeline nimi saada mingil juhul teatavaks; Nimetage 
teda Antonio Carilloks. Lubage mulle, Camilla, et te kellelegi seda välja ei 
lobise. See võib uusi õnnetusi kaasa tuua.» 

«Luban,» sõnas neiu aralt. 


4. 


Mööda suure metsakõrbe künkaid ja orge roomasid hommikused uduviirud. 
Küngaste kivistelt harjadelt olid veebruarituuled lumemütsid maha raputanud. 
Määrdunud lume laike oli näha ainult lohkudes. Päeval voolasid lume alt juba 
ojakesed. öösel nad külmusid, esimestes päikesekiirtes aga helklesid lohu 
nõlvadel nagu kortsulisele näole jäätanudpisarad. 

Kaljustel astangutel kasvavate seedrite ja mändide ka verad tüved võitlesid 
talviste tuultega. Kuid loodus oli nendele puudele niisuguse vastupidavuse, 
niisuguse elu jõu kinkinud, et kevadiste mäelihete ja varisemiste ajal ei 
tulnud, nertüe juured mullast lahti, kuigi tihtipeale puu tüvi pooleks pragunes. 
Osa sellest jäi kuristiku kohale rippuma,, teine pool aga kukkus koos 
mäelihkega alla Vastupidav oli see sugu ja järeleandmatu, kõvasti hoidis ta 
kinni teda toitnud kivisest pinnasest! 

Allpool aga, nagu oleksid nad orgude ja küngaste veer- 

549 

gudelt tuhandete miilide ulatuses ette jooksnud, mustendasid aastasadu 
vanad metsad. Seal, kus oja kivine säng laienes sügavaks kuuskedest piiratud 
nõoks, asus Mägikotka suguharu laager. 

Mehi oli asulasse jäänud vähe. Mägikotka noorem poeg Metspühvel valvas 
poolesaja sõjamehega vigvameid, teraviljavarusid ja koduloomi kiskjate ja 
kutsumata külaliste eest. Kõik teised suguharu mehed olid koos Mägikotkaga 
lahkunud Ohio alamjooksule. 

«Valged on kavalad ning omavahel vaenujalal. Mägikotkas on tark. Ta ei 
taha valada oma sõjameeste verd selle nimel, et aidata ühtedel valgetel teisi 
valgeid võita. Las nad ise hävitavad üksteist tulesurma läbi, indiaanlased aga 
saavad oma metsades vabalt küttida!» 

Nõnda kostis šounide vanim sahhem. Mägikotkas relvastas oma mehed 
ning viis nad Siniorgu, et sõjategevuse ajal sõdurite ja uusasunike vahel ei 
tabaks indiaanlasi ootamatult valgete inimeste salakavalus, nagu seda juba 
varem on juhtunud. 

Mägikotkas ja vana sahhen olid targad, kuid valgete mõrtsukate 
kuritegelikkus oli sügavam kui vesi ja mustem kui maourgas! Nädala 
möödudes tõid kullerid kurbi sõnumeid. Sõjamehed pöörduvad sõjateelt koju. 
Võitlus oli lõppenud võiduga. Kuid Mägikotkas ja paljud suguharu pojad 
pöörduvad orbunud vigvamite juurde elutuina. Kõik nad olid langenud valgete 
salakavaluse ohvriks. Tõsi, vere eest, mida valged olid valanud, on kätte 
tasutud: Sinioru asula on hävitatud, vankrite ees aga sammub valgete vangide 

rodu. Kuid šounide suguharu ei tahtnud seda sõda ning ükski saak ei tasu ära 
targa ja õiglase Mägikotka kaotust. 


Suure nutuga jooksid vigvamitest välja langenute lesed, emad ja õed. Nad 
kiirustasid pikale rongkäigule vastu. Tulikuldsel hobusel, seotuna rihmadega 
sadula külge, sõitis Mägikotkas, kurt ja tumm, oma viimsel teekonnal mööda 
metsaradu. Tema järel ratsutas püstipäi Hall Karu, tema juukseid kaunistasid 
kotkasuled. Ning sadade hobuselgade pikkusena venis tema järel vangide, 
nartade ja jalameeste voor. 


Vanemad ajasid kogu suguharu vigvamite ette suurele ringikujulisele 
platsile. Ringi keskel seisis vana ohvripost «sõja peremehele». Selle kõrvale 
asetati langenute laibad; lesed ja emad pomisesid ja nutsid nende juures. 
Ohvri- 

postist kaugemal kerkis kiiresti palkide, jämedate okste ja hagude riit. 
Suur lõke pidi muutma Mägikotka ja langenud sõjameeste jäänused tuhaks, et 
nende vaim võiks kergemini igavestele jahimaadele tõusta. Seal, igaviku 
avarustel, ei häiri surnud indiaanlaste vaba jahti keegi,, sest nende jahimaade 
ääretuis metsades ja preeriates pole ei valgeid asunikke, inglasi kapteneid ega 
ka ameerika kolonele... 

Öösel astus Halli Karu vigvami juurde indiaani poiss ja jäi sissepääsu 
juurde seisma, oodates, et teda kutsutakse. 

«Mida mult tahab mu väike sõber?» küsis Hall Karu lahkelt.. . 

«Sind, Hall Karu, soovivad näha seitse valget meest. Nad lähenesid 
hiljaaegu meie vigvamitele ja peitsid endid nõkku. Nende kapten ootab 
kokkusaamist sinuga, 00 pealik.» 

«Too nad siia,» andis Hall Karu käsu. 

Pärast pool tundi kestnud vestlust oma seitsme öise külalisega saatis 
šounide pealik Metspühvli ja - suguharu kolme parima jäljetundja järele. 

«Need seitse valget meest,» ütles Hall Karu oma nooremale vennale, 
«tuleb juhtida läbi metsa Miami kindlusesse. Vahetage nende hobused. Las 
nad puhkavad sinu vigvamis, Metspühvel, homme aga viite te neljakesi nad 
enne koitu inglise kindlusesse.» 

Pimedasse koopasse, kuhu indiaanlased oma vangid ajasid, oli kogunenud 
peaaegu kogu Sinioru ellujäänud elanikkond. Alfred Murray, haavatud 
Edward Want ja Maurice Villet vestlesid vaikselt vana doktor Wallneriga. 
Kõik nad heitsid murelikke pilke indiaani valvurite kivistele nägudele. 

Pärast keskööd ilmus koopasse Kuristiku Hunt, luges vangid üle ning jäi 
läbitungimatu näoga keset koobast seisma, käed vaheliti rinnal. Maurice 
Villet sosistas doktor Wallnerile: 

. «Nähtavasti on meie saatus juba otsustatud. Võib-olla te ehk uurite 
sellelt kaunilt uljaspealt välja, mis meid lähemas tulevikus ootab? See oli mu 
lauanaaber tol saatuslikud õhtul. Tema nimi on vist Kuristiku Hunt.» 

Nils Wallner, kes teadis paari Šounikeelset igapäevast lauset, astus 
Kuristiku Hundi juurde: 

«Valged vangid ootavad, mida indiaani pealikud otsustavad. Nad on 
rahulikud inimesed. Nad pole süüdi. Sõdurid on indiaanlasi petnud. Keegi 
pole sõda tahtnud.» 

Kuristiku Hunt katkestas doktorit kannatamatult: 

«Sa oled suur tohterdaja ja preester, kuid arutad asju nagu valged skvood. 
Neid lastelugusid laulis mulle teel kõrva sisse teie vanema sahhemi Murray 
valge skvoo. Ma olen nendele juttudele kurt. Minu silmad nägid, et Mägi- 
kotkas on tapetud noaga, mis kuulus kahepalgelisele peremehele, kellel on 
näol naeratus ja sees maohing. Keegi muu peale mõrvari teenijate pole majas 
käinud. Valge peremehe nuga oli jäänud haava. Kõigi sõjameeste veri keeb 
kättemaksuhimust. Kuula, mida on otsustanud vanemate nõukogu. Hommikul 
surevad kõik valged mehed ohvritulba juures kogu suguharu nähes. See 
sünnib enne meie sõjameeste matuseid tuleriidal, et nende surnud silmad 
võiksid rõõmustada mõrvarite piinade üle. Valged ja mustad skvood lähevad 
sõjameeste vigvamitesse.» 

Kuigi doktor Wallner ei mõistnud pooltki öeldust, oli viimaste lausete 
mõte talle küllalt selge. Kuristiku Hunt mõõtis vange pilguga, mis oli täis 
põlgust, ja lahkus koopast. Emily Murray ütles kõvasti: 

«Tuleb leida endas jõudu, et lõpetada õnnetute laste ja iseenda elu. Ma ei 
taha oodata homset hommikut kogu ta õudustega. Jumal annab meile selle 
patu andeks, sest meie olukord on väljapääsmatu.» 

«Andestagu ta sulle su meeletud sõnad, vaene laps!» kostis pimedas 
vanainimeselik hääl. Senjoora Estrella Luis sirutas nagu muistne jumalanna 
oma käe rasvalambi poole. «Näete seda tulukest? Päikesepaistelisel päeval 
oleks ta märkamatuks jäänud, siin aga, koopa sügavuses, võidab see nõrk 
valgusekiir pimeduse. Ärge kustutage südameis seda nõrka lootusesädet, kuni 
teil veel elu sees. Kunagi pole eelaimused mind petnud! Uskuge mind: homse 
päeva hommik toob meile päikese tagasi.» 

Kõik kuulasid vanakese sõnu. Indiaani sõjamehed vaatasid aukartusega 
hallipäist ettekuulutajat. Lambituluke väreles ta näol, musta mantilja alt 
väljaroninud juukse-kahl aga helkis puhta hõbedase läikega. 

Ning tõepoolest hakkas vilkuv tuluke justkui salapärasel nõiaväel äkki 
praksuma, puistates ümberringi sädemeid ning põledes eredamalt kui varem. 

592 

Kõvaks tallatud lumega väljak vigyamite ees oli inimestest tulvil. 
Vigvamitesse polnud jäänud ühtki inimest. 


Vana ohvritulba kõrvale oli öö jooksul paksu lumme kaevatud viis uut 
tulpa. Nende all lebasid puu- ja haohunnikud. Vanemad ja väepealikud olid 
vaatajaskonna laia ringi keskel aukohad sisse võtnud. Sõjameeste taga seisid 
naised. 

«Vangid kohale tuua,» andis Hall Karu käsu. 

Päike oli tõusnud metsaga kaetud oru kohale. Puude pikad varjud langesid 
sätendavale lumele. Vangikoobas asus oru nõlval, laagrist umbes kolmesaja 
sammu kaugusel. Sõjamehed tõid vangid mustast august ükshaaval välja. 
Süüdimõistetud nägid end ümbritsetud valvsate ja vaenulike silmade ringist. 
Vangivõetud naistele ja lastele anti käsk istuda kaugemale, mahamurtud puu 
tüvele. 

Hall Karu osutas sõrmega .Alfred Murrayle, Edward Wantile, ahvi 
omanikule Thomas Beangle'*le, keda indiaanlased pidasid võluriks, ja vanale 
prantslasele Maurice Villet*le. Missis Emily ja Mary tahtsid tormata süüdi- 
mõistetute juurde, kuid sõjamehed tõid nad jõuga endisele kohale tagasi. 

«Hüvasti, Emily!» hüüdis Alfred Murray üle oma valvurite peade. 

Üks sõjameestest heitis tomahoogi tema poole, kuid teine püüdis selle 
lennult kinni. Edward Want lehvitas oma Maryle ainult kätt ning astus 
longates tulba juurde. 

Hall Karu silmitses vange ning peatas igal neist oma terase ja hindava 
pilgu. Siis osutas ta sõrm Diego Luisile. Poiss seisis vangivõetud meeste 
keskel, ulatudes neile vaevu lõuani. Põlgliku liigutusega lükkas ta kõrvale 
sõjamehe käe, mis tahtis tal õlast kinni võtta, ja astus ise tühja tulba juurde. 
Rahvahulgast kostis rahuloluümin. Vana hispaanlanna lõi poisile ristimärke 
järele, ilma et ise oleks põlvilt tõusnud. 

Kõik süüdimõistetud seoti tulpade külge. Nende jalad toetusid riitalaotud 
puuhalgudele ning mehed kõrgusid rahvahulga kohal, nagu oleksid nad 
postamentidel seisnud. 

«Surm valgetele mõrvaritele!» hakkas rahvas karjuma. 

Halli Karu märguandel astus kümmekond sõjameest, vibud käes, ette. 
Umbes kahekümnesammune vahemaa lahutas neid ohvritest. Igaüks neist 
võttis tupest noole 

553 

ning tõmbas vibunööri pingule. Vangistatud naised tõstsid käed silme ette, 

Kuid vaevalt oli äärmine, sõjamees, neljakümneaastane Mägikotka vend 
sihtinud väikest hispaanlast, kui imelik pasunahüüd kostis läbi oru ning 
erakordse tugevusega hääl, mis näis tulevat taevast, sõnas šouni keeles: 

«Pidage, sõjamehed! Elu peremees on teile pahane! Pane hukkamine 
seisma, 00 Hall Karu!» 

Pealik, kes oli juba tõstnud käe, et viimase signaaliga viis südant seisma 
panna, tardus keeletus imestuses. 

Imelik rongkäik liikus orunõlvast alla. Raagus põõsaste vahel vilkusid 
sellest rongkäigust osavõtjate valged rõivad. Ees sammusid kaks indiaanlast- 
kuulutajat, pikad mustad pasunad käes. Nende kõrval astus pikakasvuline 
noormees. Ta hoidis rihma otsas suurt halli hunti, missuguseid kunagi varem 
polnud ei metsades ega preeriates nähtud. Nende järel liikusid neli 
mustanahalist hiiglast. Nende näod, mis oma värvilt sarnanesid 
varesetiibadega, olid kaunistatud ninast kõrvuni ulatuvate triipudega. Nad hoidsid 
õlgadel kanderaami. Esireas sammuva kahe kandja kaelas rippusid trummid. 
Kellelgi rongkäigust osavõtjaist polnud relvi. 

Neli neegrit-atleeti panid kanderaami .maha. Sellest astus välja mees, kelle 
halli pead kattis valge turban. Sealjuures hakkas üks kuulutajaist puhuma 
pasunat, kaks eesmist neegrit aga karjusid midagi ja tagusid oma trumme. 
Hundiga noormees nihutas pealtvaatajate rivi — käskivalt laiali. Kaks 
tagumist kandjat kummardusid, haarasid vanamehe riiete hõlmad ning 
pasunate ja trummide kõrvulukustavate helide saatel astus rongkäik ringi 
keskele. 

Tulijate peamees hakkas inglise keeles kõnelema: «Ausa Mägikotka 
suguharu sõjamehed ja sina, julge ja õiglane Hall Karu, kuulake tähtsat 
teadet. Teie, pimes-tatuna vihast, mõistsite julmale hukkamisele inimesed, 
kes pole milleski süüdi. Tea, Hall Karu, et sinu isa verd ei valanud mitte need 
inimesed, vaid kavalad ingliisid sõjakindlusest.» 

Tõlk, onondaaga indiaanlane hakkas öeldut šouni keelde tõlkima. Hall 
Karu katkestas tõlkijat kannatamatult: 

«Kes oled sa, imelik kahvanägu, ja kust võid sa teada, kelle käe läbi 
Mägikotkas langes? Sind polnud Siniorus, 

kui valge mehe nuga tungis meie isa rinda. Millega tõestad sa mulle, et su 
suu €i paota valet?» 

«Kõhkleja! Seda tõestan ma mitte üksnes sinule, vaid kogu su rahvale!» 


Ning pöördudes Mägikotka laiba poole, mis lebas kõrgel matuseriidal, 
sõnas tulija: 


«Oo, tark pealik, kelle vaim tõuseb vabalt igavestele jahimaadele! Sinu 
haavad kutsuvad üles kättemaksule. Aita oma orbunud lastel tõelisi 
kurjategijaid leidal Võtke vangidel köied ära, sõjamehed! Ma ise astun teie 
lõkke äärde. Tulge lähemale, et kõik võiksid näha seda, mida näen mina.» 


Alistudes hüpnootilisele võimule, mis õhkus nõiast, päästeti vangid lahti, 
kuid selle asemel et temale läheneda, hakkasid eesmised pealtvaatajad 
tungeldes taganema, ringi keskpaigast eemalduma. Nõid ootas, kuni väike his- 
paanlane läheb tulba juurest eemale. Tundmatu võluri ümber oli juba tekkinud 
päris avar tühi ring. Sirutades, nööridest kangeks jäänud kehaliikmeid, kõndis 
poiss üle selle avara maa-ala nõiast mööda. 


Põlvitav vanake ajas oma selja sirgu ning sirutas rõõmutuhinas käed 
poisile vastu. Tema mõlemad noored kaaslased, piiritust imestusest rahatuna, 
juhtisid oma pilgud võlurilt koeraga noormehele. Ei uskunud oma silmi ka 
Alfred Murray. Kuidas siis mitte tunda seda häält, mis; nii palju aastaid oli 
täitnud asustamata saare kõiki nõ-gusid! 


Valge võlur tõusis lavale, millelt alles äsja oli maha astunud väike 
hispaanlane. Poiss oli juba oma vanaema käte vahel, kuid ei pööranud 
tundmatult pilku. Imestusväärne oli tulba juures seisva tulija sarnasus Diego 
kõhna näoga! Kuid tulija püüdis poisi poole mitte vaadata ning tema teraseid 
imestunud pilke mitte püüda. 

Võlur noogutas oma kaaslastele. Pasuna ja trummide kõrvulukustav 
muusika algas taas, kuid nüüd lisandusid sellele veel vangistatud neegrite 
vaimustatud hüüded. Selle põrgukära ja hüüete saatel puudutas mees 
oma.vasakut silma, vajutas kergelt laule ning punaste ja mustade 
pealtvaatajate ehmatuseks ... võttis oma silma välja! Peopesal hoides tõstis ta 
selle aeglaselt hämmeldunud rahvahulga kohale. Ringis, mis oli nüüd veelgi 
laiemaks tõmbunud, saabus silmapilkselt täielik vaikus. Kõlas ainult 

võluri metalne hääl ja kiirustamata heitis tõlk tundmatu järel sõnu sellesse 
surmavaikusesse: 

«00, Kõikenägev Silm, kustumatu silmatera, sa vaatad juba minevikku. 
Sinu jaoks pole varjatud saladusi. Avalda meile tõde minu suu läbi. Kuulake! 
Kõikenägev Silm näitab mulle pidu Sinioru Valge Isa majas. Ma näen 
Mägikotkast. Ta istub peremehe paremal käel. Peremehe käes on suur nuga. 
Ta lõikab sellega põdraliha. Seal pidutseb Kuristiku Hunt prantsuse asuniku 
kõrval. Kavalad inglii-sid tulid kindlusest majja. Huulil on neil naeratus, 
südames aga madudekera. Ma näen, kuidas ruugevurruline seersant, kelle nimi 
on LeanS. astub tasakesi nurgas seisva väikese laua äärde. Tuleta meelde, 
Hall Karu, mis lebas sellel lauakesel! Kas sulle meenus see, pealik? Vasta 
mulle!» 

«Teenrid asetasid sinna road ja ülejäänud lauanõud ... » 

«Tuleta paremini meelde, oo pealik?» 

«Pea! Seal lebas peremehe müst nuga!» 

«Õige, pealik! Kõikenägev Silm, vii mind kaugemale läbi möödunud 
päevade hämaruse! Ma näen, kuidas ingliisid lahkuvad ning seersant Leans 
peidab peremehe musta peaga noa hõlma alla. Nüüd on indiaani külalised 
uinunud. Kindlusest hiilivad kaks varju Murray aeda. See on reetur ja 
ülejooksik Frank Villiers ning tema abiline Legersen. 00, ma näen, miks 
tungisid nad öösel võõrastesse valdustesse: ingliisid tahavad, et suur vihavaen 
pimestaks indiaanlasi. Ja seal nad hiilivadki, kaks kurjategijat. Nad ronivad 
verandale. Seda valvab must mees, kuid ta on joonud palju viina ning tema 
pea on langenud rinnale. Ta magab, kaks kurjategija aga avavad akna. Seal 
nad ronivadki nurgatuppa, süütavad küünla. Oo, hirmus vaatepilt! Frank võtab 
välja Murray noa ning torkab .selle Mägikotka rinda. Häda, oi häda, kuidas 
voolab tapetu veri! Kurjategijad kustutavad küünla. Seal ronibki Legersen 
aknast välja. Tema kannul on Frank. Nad sulevad kõvasti akna. Neegrist 
valvur magab endiselt, kurjategijad on aga jalga lasknud. Kuhu nad lähevad? 
Nad lähevad valge kapteni Burnsi juurde ja saavad alatu mõrva eest autasu. 
Vaat, kes juhtis mõrvari kätt. Kuid jumalate kuningas ei või kurja taluda! Ta 
on saatnud kakssada julget sõjameest Siniorgu, et karistada Burnsi, minul aga 
käskis kiirustada indiaanlaste vigvami juurde ning takistada süütute 
hukkamist. 

Kapten Burns pole enam kindluse pealik. Seal ta istubki kindlusvanglas kõigi oma 
abilistega... Kuid ei, seitse lurjust põgenevad kindlusest, et metsade sügavuses päästa end 
kättemaksu eest. Kas tõesti on kurjategijad leidnud ulualuse sinu vigvamis, Hall Karu? 00, 
Mägikotka petetud poeg! Sa andsid neile puhanud hobused, sa tõid oma kolde äärde need, kes 
pesid oma mustad käed sinu isa veres. Praegu on nad teel inglaste kindlusesse. Saada neile 
tagaajajad järele ja sa saad mõrvarid kätte.» 

Võlur asetas silma tagasi oma kohale. Laagris tekkis ettekujutelda-matu segadus. Umbes 
kakskümmend sõjameest tõid juba hobused välja. Ja mõne hetke pärast keerles mööda orgu 
ülespoole viiva metsaraja kohal tihe lumetolm. 

Indiaani sõjamehed saatsid oma endiseid vange koduteel peaaegu oruni. Kõikenägev Silm 
jälgis, kuidas teeliste voor liikuma hakkas. Kergele indiaanlaste nartale pandi aupaklikult 
istuma musta mantiljasse riietatud v«na naine... Kuidas küll tahtis tundmatu võlur tormata 
selle narta juurde! Kuid vaenlased polnud veel tabatud! Ning Kõikenägev Silm jäi kogu oma 
saatjaskonnaga ootama indiaanlasi, kes olid sõitnud põgenikke taga ajama ... 

Oodata tuli õhtuni. Valitses juba hämarus, kui sõjamehed tõid laagrisse kuus uut vangi 
eesotsas sünge ja erutatud Burnsiga! Ta tundis, et tagaajajad polnud ilmaasjata talle järele 
saadetud! Uute vangide hulgas polnud ainult seersant Leansi; ta oli tulistamise ajal haavata 
saanud ning veerenud kõrgelt järsakult lumehange. 

Hall Karu oli juba varem käskinud tuua oma vigvamisse raskesti haavatud sõjamehe 
Hõberebase, kes oli tol õnnetul ööl peaaegu elutuna Murray aiast üles korjatud. Mees toodi 
nartaga laagrisse ning alles seal tuli ta meelemärkusele. 

«Pajata mulle, mu vend,» küsis temalt Hall Karu, «kuidas juhtus, et sa lebasid üksinda ja 
haavatuna valge; sahhemi aias?» 

Hõberebane jutustas nõrgal häälel seda, miHe tunnisel 
tajaks ta oli olnud Mägikotka tapmise ööl. 

«Luba mul küsida sinu targalt vennalt, oo Hall Karu,» palus Bernardito, «kas sa võiksid 
tunda nägupidi neid 

kahte, kes olid Mägikotka toast akna kaudu verandale roninud?» 

«Tol hetkel paistis kuu,» vastas Hõberebane, «ning ma nägin neid inimesi kõrvalt. 
Võimalik, et ma tunneksin nad ära.» 

Varsti toodi vigvami juurde kuus vangi. Pealiku märguandel rivistati nad sissekäigu 
juurde Hõberebase aseme vastu. 

«Pöörake end küljega ja kõndige ringi ümber vigvami,» andis pealik käsu. 

Ning vigvami ümber algas imelik rongkäik. Hõberebane vaatas teraselt vangide nägusid... 
Järsku osutas ta nõrkusest värisev sõrm Frank Villiersile... 

«Tema!» hüüdis haavatud indiaanlane kirglikult. «Ning... tema!» jätkas ta, näidates 
Legersenile. 

Bernardito vaatas võidukalt Hallile Karule otsa. See tõusis karusnahkadelt ja astus valge 
«võluri» juurde. 

«Sul on õigus, Kõikenägev Silm,;» ütles pealik. «Nüüd on viimased kahtlusepilved 
hajutatud. Sa pole indiaanlaste petja, sa oled õiglane võlur. Selle eest, et õpetasid meile, 
kuidas süütud mehed vabastada ja tõelised mõrvarid kätte saada, oled saanud minu vennaks 
ning kuulud siitpeale minu suguvõssa. Mu suguvõsa lapsed võtavad sinu, Kõike-nägev Silm, 
šouni võimsasse suguharru!... » 

...Kui «võlur» lõpuks oma kaaslastele käsu andis teele asuda, oli juba öö. Kõrgel 
puulatvade kohal kustusid jääkülmas õhus matuseriitade sädemed, söestunud tulpadel aga 
mustendasid Burnsi, Legerseni, Sheltoni, Villiersi, Grimmlesi ja Wensley laibad. 


5: 


Mdiaanlaste laagrist õnnelikult pääsenud asunikud olid kogunenud rooduhospidali 
palatisse, kus lamas tervenev Dick Mills. Nad ootasid nende mõistatusliku päästja saabumist. 

Alfred Murray eksles oletustes. Ta ise oli ju kaevanud lahti koopa, kus mõlemad saarlased 
ja Charles olid varisenud mulla alla jäänud? Ta ise oli ju näinud inimkehade jälgi ning veriste 
riiete räbalaid? Ja Anthony Cenni? Missugusest taevast on tema Siniorgu tulnud? 

Diego Luis oli jäänud vaikseks ega sarnanenud sel 

silmapilgul vaikese uljaspeaga, kellena ta oli end kogu raskete katsumuste ajal ülal 
pidanud; praegu oli ta lihtsalt häbelik ja väga erutatud poiss. 

Kabjaplagin oli juba mürisenud üle silla. Saabunute hääled kostavad üha lähemalt... 
Kuid üks hääl on tugevam ja teravam teistest... Surnuist ülestõusnu hääl! Senjoora Estrella 
pillas oma taskuräti maha... Palvepärlid käerandmel tilisesid ning vanainimese värisevad 
huuled sosistasid «Miserere» sõnu. 

Doktor Wallner luges Emily silmist välja, et mingi ammune ja tugev side köidab 
Murrayde perekonda, vana hispaanlannat ja tema lapselast salapärase tulnukaga. Ta mõistis, 
et kõrvaliste isikute siinviibimine on, liigne. Vana arst sai teda piinavast uudishimust jagu 
ning juhtis ka teised asunikud toast välja. Tema ees uksel vilksatas mööda raidkujule 
sarnanev profiil. Tundmatu oli vanas 
mereväekuues. Tema pikk mõ5k peksles vastu jalgu. PaUf 
nutatud päi jäi ta hetkeks lävele peatuma. Tema kaaslane, noor itaallane, avas ukse, sulges 
selle siis tundmatu järel tasa ning jäi nagu tunnimees sissekäigu juurde seisma. Kui doktoril 
oleks olnud võime näha läbi seina, oleks ta kogu eluks meelde jätnud selle, mis toimus 
kõrvaltoas noil kohtumise esimestel hetkedel!... 

...Mees, kelle nime ka kõige julgemad võtsid värinaga suhu, julm meretiiger, kes poole 
sajandi jooksul polnud ühtki pisarat valanud, nuttis küürus vanakese jalge ees, Pisarad, karmi 


467 


354 


sõjamehe kasinad hindamatud pisarad helkisid, täites sügavaid kortsudevagusid nagu 
hommikune kaste vanal kivil... 

«Emake!» 

Sellest sosinast unustasid toas viibivad inimesed oma isiklikud mured ja hädad. Ka 
haigepalati elanikel läksid silmad niiskeks... 

«Kas mina, vana mees, julgesin kunagi loota! Emake, too poeg minu juurde!» 

Poisi otsaesine, sama kõrge kui Bernarditolgi, oli niiske. Ta kulm tõmbles ning selle 
tagajärjel hüples ka sünnimärk parema silmalau nurgas, isa tume sünnimärk. 

«Mu poeg, kaisuta oma isa!» Mees pühkis kannatamatult pisara habemelt ning naeratas 
poisile nii laialt ja 

! Madonnale pühendatud katoliiklik palve. 

õnnelikult, hägu ta polnud veel kunagi oma pika ja kibeda elu jooksul naeratanud. 

«Poeg! Diego Luis ei Gorra! Oo, surm, kui jõuetu on sinu vikat!» 


6. 


Raske teekonna pidi läbi tegema kaltsudes hulkur, kes tungis läbi metsade inglaste 
kindlusesse Miami. Kajuuga suguharu indiaanlane oli ta lumelt, jõe järsaku alt üles korjanud. 
Selle inimese abiga jõudiski mees kindlusesse. Mõne nädala pärast tema haav paranes ning 
kuu aega hiljem tuli ta rühma sõduritega Detroiti. Ja veel pool aastat hiljem nägi ta New 
Yorgis Atlandi ookeani siniseid laineid. 1779. aasta hilissügisel jättis mees Boltoni ankrusse, 
jäänud inglise priki kapteniga hüvasti... 

-.. Külmal talveõhtul saabus Chiensfieldi lossi üksik, tuulestrparkunud näoga jalakäija. Ta 
nõudis, et teda lastaks isiklikult admirali juurde. 

«Andke milordile edasi, et teda küsib kapten Burnsi saadik,» ütles ta kammerteenrile. «Ma 
tõin mõningaid uudiseid Ameerikast ning pääsesin ise imekombel indiaanlaste käest. Minu 
nimi oh William Leans. Ma teenisin seersandina Sinioru garnisonis.» 

Kammerteener Vaatas endist seersanti kahtlustavalt: 

«Vaevalt võtab milord teid täna vastu, mister Leans. Tema juures juba istub külaline, 
samuti kaugelt. Saabus täna postitõllaga. Ma püüan teist teatada, kuid ei või kindlasti lubada, 
mister, ei või lubada!» 

Mõne minuti pärast kutsuti mister Leans kabinetti. Ta nägi krahv Chiensfieldi, kes püsti 
seistes jättis parajasti hüvasti pikakasvulise meremehega. Admiral osutas käega kamina kõrval 
tugitoolile, kus Lenns pidi istet võtma, ise aga saatis oma vestluskaaslast mõne sammu ukse 
poole. 

«Mister Lorn, ma näen, et reis on teid väga väsitanud. Kui te puhanud olete, alustame oma 
vestlust otsast ning ma loodan kuulda midagi tõsisemat, kui on need laste-muinasjutud. 
Jumala eest, te lahutasite mu meelt! Surnute saar! «Lendav Hollandlane»! Meie kainel 
sajandil ei suuda need asjad isegi lapsi hirmutada. Heitke magama, hommikul aga kõneleme 
tõsiselt.» 

Lordi vestluskaaslane pöördus kõrvale. Tema nägu 

süngestus ning valge arm otsaesisel muutus, siniseks. Vaikselt 
võttis ta ukselingist kinni. 

«Ärge olge ometi pahane, mister Lorn. Mul on tõestij kahju, et teie närvid on üles ütelnud. 
Esmakordselt näen ma teid niisugusena. Homme naerame koos kõigi nende unenägude üle... » 
«Vaevalt õnnestub teil homme mind lõbustada, milord,» vastas Joseph Lorn raevukalt. 
«Ma oleksin tahtnud näha, kuidas te naeraksite, kui üle lainete liugleks see neetud lummutiste 

laev... Ma tahtsin teid säästa, kuid pilked on mu kannatusele lõpu teinud. Kas teate, kes on 
saanud «Lendava Hollandlase» kapteniks? See viirastus on isegi hirmsam kui surm! Naerge, 

kui soovite, kuid Tressel ja Olbert nägid sama selgesti kui minagi kaptenisillal Ber-nardito 
lummutist.» 

Lordi käsi värises vaevumärgatavalt, kuid ta sundis end naeratama. 

«Minge mu ülemise korruse kabinetti ning oodake mind seal. Ma pean vestlema mehega 
Siniorust.» 

Joseph Lorn ei jõudnud veel kätt taas ukse poole sirutada, kui see hooga avanes. 
Kammerteener peaaegu kukkus kellegi üsna otsustava tõuke tagajärjel kabinetti. Kolonel 
Barthold, Boltoni garnisoni ülem, ilmus kutsumatult kabineti lävele. 

«Andke mulle andeks, milord, mu sissetungimine ja ka tõuge, mille pidin andma teie 
aeglasele kammerteenrile, kuid tulin pakilise sõnumiga. Sõõr, äsja saabus ülikurvastav teadel 
Teie sõjalaev «Tiivuline», kõigi Briti kaaprite au ja uhkus, on poolteist kuud tagasi kinni 
võetud ning tundmatu laeva poolt põhja lastud. Kardan, härra, et peate mind ebausklikuks 
inimeseks või lihtsalt naljategijaks, kuid saadud teate kohaselt on «Lendav Hollandlane» «Tii- 
vulisega» Aafrika vetes kokku põrganud.» 

«Millised üksikasjad on katastroofi kohta teada?» küsis lord kähinal, hõõrudes oma higist 
laupa. 

«Mul on neid raske korrata, ilma et ma sellega teis rusuva nõutuse esile kutsuksin. 
Ettekanne on saabunud Kaplinna sadama komandandilt. Kaapri hukkumist olevat jälginud 
meremehed Hollandi brigantiinilt «Den Haag». See brigantiin olevat sõitnud Ida-Indiast 
laadungiga Uus-Britannia jaoks. Kaaper «Tiivuline» oli hiilinud talle suurtükilasu kaugusele 
juurde ning signaliseerinud, et ta peatuks. Kogu lugu sündis kakssada miili Hea Lootuse 

neemest lääne pool, pimedal ööl. Brigantiini kapten oli juba valmis pardalahingut tagasi 
lõõma, kui järsku kerkis ööpimedusest viirastuslik sätendav laev. Selle pukspriit oli tunginud 
«Tiivulise» taglasesse. Terve hulk koletislikke lummutisi roninud hääletult kaapri pardale 
ning meeskond olevat hirmsasse paanikasse sattunud. Madrused viskusid vette, laevatekil aga 
möllas mingi kole elajas, kes sarnanes hiiglahundiga. Seejärel kadus viirastuslik laev 
lainekeerisesse, «Tiivuline» aga haihtus jäljetult uttu. Tund hiljem oli brigantiini kapten 
otsustanud sõita laeva hukkumispaigale, kus ta veest kolm inimest korjas. Kaks neist kõikusid 
mõned päevad elu ja surma vahel, kuid siis toibusid; nad osutusid «Tiivulise» madrusteks 
ning kinnitasid sedasama, mida brigantiini meeskond oli eemalt näinud. Kolmas päästetu on 
ikka veel palavikus. Madrused tundsid temas ära kapten Blackwoodi. Hollandi bri-gantiini 
kapten tõi oma laeva Kaplinna. Meremees ise on üsna segane selle imelise pääsemise üle, mis 
sündis tänu viirastuslikule laevale, kuid ei riskinud talle isegi tänupalvet maha pidada, sest ei 
teadnud, kas see on jumalale meelepärane... Kaplinnas olevat kindluse kapten käskinud 
brigantiini kaptenil ja mõlemal «Tiivulise» madrusel kinnitada kogu nähtu vandetõotusega. 
Suvatsege lugeda Kaplinna komandandi isiklikku raportit. See saabus Boltonisse kõigest kaks 
tundi tagasi ning ma pidasin oma kohuseks... » 

«Tänan teid,» sõnas krahv kuivalt ning kiirustas kõiki oma külalisi, peale Lorni, välja 
saatma. 

Jäänud meremehega nelja silma alla, asetas krahv käed Lorni õlale ning sosistas talle 
kiiresti kõrva: 

«Kuule, Giuseppe, sõida kiiresti Boltonisse. Seal on sadamas hiljaaegu avatud väike 
katoliku kabel. Kabelis on preester, vana munk isa Benedictus Morssini. See vanamees on 
Sorrento kabelist, sa mäletad teda? Ma jutustan sulle kunagi hiljem, kuidas see isa Benedictus 
siia sattus. Ta on nähtavasti salaordu saadik. Itaalia pind on isale jesuiidile vist tuliseks 
muutunud. Ta on nüüd siia elama asunud ning ma ehitasin talle kabeli. Kuradile kogu 
protestantlik kirik kõigi nende pappidega! Mine telli vanamehe käest öine jumalateenistus 
ning me mõlemad kuulame selle kabelis püstijalu ära. Me palume jumalat oma patuste 
hingede eest... Kiirusta, Giuseppe!» 

Kaljusaare ümber möllasid ookeanftuuled. Pilved sõudsid mägede ja lõkangu kohal. Kuid 
löhang polnud enam lage ja inimtühi. Seal, kus mäed nihkusid kahele poole ning oja jagunes 
mitmeks lisaharuks, oli kasvanud asula. 

See kandis nime «Bueno-Rio» ning koosnes kolmekümnest 
majast. 

Kaapri «Tiivuline» nelikümmend madrust eesotsas pootsman Bootbyga olid pärast laeva 
saatuslikku kokkupõrget; 

«Lendava Hollandlasega» ellu jäänud ning moodustasid' 

osa saare elanikkonnast. Lahe veed peegeldasid nüüd «Tiivulise» sihvakat korpust ja kõrgeid 
maste. Kaldale oli aga tärganud neegriasula, kus elas «Aafriklanna» meeskond. Laev ise oli 
öise pardalahingu ajal põhja läinud. 

Saarlaste vana onni rusude kohale oli rajatud päris 
suur kividest ehitus. See maja meenutas keskaegse Hispaania ehitusi, õhtuti mängisid aias 
kolm poissi, kes olid alati ühesugustesse ülikondadesse riietatud. Suur koer ja väike ahv 
võtsid neist mängudest kõige agaramalt osa. Poisid mängisid indiaanlasi, piraate või 
leopardikütte. Nad hävitasid tara taga kasvava nõgesetthniku näol lugematul arvul kapten 
Bumsi sõdureid. 

Kapten Bernardito oli põhjast ülestõstetud jahi «Elly» 
korda teinud. Puhastatud ja värvitud laev oli nüüd määratud lõbureisideks. Jahi vana nimi oli 
paksult üle võõbatud, uut polnud aga veel välja mõeldud. 

Kord õhtul, kui väljas valitses juba pimedus, oli Bernardito märganud jahi pardal mingit 
imelkku askeldust. Ta kõndis sel ajal Dorotheaga piki kallast. «Tiivulise» paat seisis parajasti 
muuli äärde kinnitatuna. Kapten aitas Dorothea sellesse istuma ja juhtis paadi vaikselt 
jahi poordi äärde. Vöõrtäävil märkas ta laternavalgust. Bernardito sõitis ahtri juurde n'ng ronis 
pardale. Ta oli juba; ammu aru saanud, kes- peremehetsevad laeval, kuid imestas väga, kui 
leidis oma kasvandikud ebatavalise tegevuse juurest. Latern valgustas värvipange ja kolm 
poissi mähkisid parajasti kaltsu ümber maalripintsli. 

Bernardito puges varju ning kuulatas. Poisid panid pintsli kõrvale. Nende näod olid 
värviga koos, silmad põlesid erutusest. Nende vahel alanud sõnasõda ähvardas juba teisel 
viisil jätkuda. Kuid poistest vanim, Thomas Beangle; tegi ettepaneku lahendada vaidlusalune 
küsimus liisuheitmise teel. 

See poiss, kellele kapten Bernardito võlgnes tänu oma 

564 

poja päästmist eest Pireuses, oli mister Murray loal sõitnud Siniorust Charlesi saarele. 
Kapten oli Murraylt sõna võtnud, et teade «elluärganud» vanast korsaarist jääb saladuseks, 
ning pühendas ta oma edasistesse plaanidesse... Thomas Beangle'i näol sai Bernardito endale 
kolmanda poja. 

... Kapteni silme ees, kes poisse salaja jälgis, kirjutas noor Thomas Beangle nüüd midagi 
hoolikalt kolmele paberilehekesele. Siis rulliti need paberitükid hoolikalt kokku, vaadati 
norivalt üle ning pisteti baretti. Kolm kätt haarasid üheaegselt igaüks ühe loosi. 

Esimesena dešifreeris oma isikliku käekirja sedelite autor. 

«Ma hakkan Matteo Velmonteseks!» sõnas ta pidulikult ja kaalukalt. 

Charlesi mustad silmad hakkasid rõõmsalt särama. Ta pistis tekil tantsima. 

«Nii ma tahtsin, nii ma tahtsingi! Olen Alonzo de Las Pados! Ainult nüüd mitte enam 
vahetada! Diego, sa siis hakkad Ühesilmaliseks Saatanaks!» 

«Noh, mis siis ikka,» ohkas Thomas, kes oli ilmselt pretendeerinud viimati nimetatud 
osale. «Hüva! Võta siis vastu meie verine vanne, ühesilmaline saatan Bernardito!» 

...Elusana degradeeritud kapten pöördus vaikselt ahtrisse. Kodus ootas ta umbes kaks 
tundi verevendade tagasipöördumist nende salapäraselt retkelt. Sel õhtul ei seletanud nad 

kaptenile midagi. Ent hommikul, kui vaevalt oli valgeks läinud, ajasid nad Bernardito üles ja 
vedasid ta kaldale. Jahi vööril ilutses mitte eriti hoolikalt pintseldatud nimi «Tolosa». 

Kapten sasis öistel maalikunstnikel pead ning kaisutas neid kordamööda, nii et poiste jalad 
maa küljest lahti tõusid. See oli Bernardito vana vennaskonna uus vahetus. 


Kolmas osa Päikesesaar 
Üheksateistkümnes = peatükk 


KOLM HIDALGOT 


Mul viimaks omaseks said ka mu rauad. Nukrus rinda jäi — ma vabanesin noruspäi. 
Byron 


Inimene kõndis mööda vangikongi. 

Neli sammu pikuti, kolm sammu laiuti. Aken poolümaras eesmises seinas 
asus kolme ja poole jardi kõrgusel: isegi kikivarvul ei ulatunud käsi 
aknalauani. Kuid pealelõunal langes päikesekiir aknavõrele, tungis kongi ja 
valgustas põranda kiviplaate. Mida madalamale päike vajus, seda kõrgemale 
libises kuldne kiir seinal. Õhtuks muutus tj aga veripunaseks ja kustus 
laevõlvi kaarel just ukse kohal. Uks oli rauast, väikese akna ja ümmarguse 
«silmaga», mida väljast varjas väike vaskplaat. Kong, mis kandis numbrit 
neliteist, asus Boltoni kindlusvangla edelatornis. Vana kindlus kõrgus järsul 
künkal niisama hallide, vangla seintega sarnaste Calcexi kaldaäärsete kivide 
vahel eeslinnadest põhja pool. 

Öösiti jõekohin tugevnes. Näis, nagu vahutaksid lained torni jalamil. Oli 
kuulda, kuidas põhjas krigisevad ja veerevad kivid — murdunud rannakaljud. 
Kivid... Juba palju aastaid lõhuvad sunnitöölised neid kaljusid ning veavad 
kärudega killustikku ja munakive mõõda kitsaid laudtcid üles, kallavad neid 
hunnikuisse ning Boltoni kasvavaid eeslinnu kaunistavad taas uued maanteed 


Ent neljateistkümnenda kongi vang nendest töödest osa ei võtnud. 

Juba kümnendat aastat ei lahku ta vangla seinte vahelt. Kaks korda nädalas 
viiakse ta ainult vanglaõuele. Kaks korda nädalas näeb ta enda kohal taevast 
ja kuuleb ookeani kauget mühinat. Jalutuskäik kestab pool tundi ja seejärel 
alustab mees jälle oma rännakut kongis. 

Nooruses oli ta näinud suures trellitatud puuris oravat: Ajanud oma saba 
kohevile ja sellega võre varbaid puudutades, tiirles orav nagu üleskeeratuna 
hommikust õhtuni mõõda puuri: põrandalt alumisele latile, siis ülemisele 
katuse all, siis hüppega põrandale ning taas alumisele latile. Inimene 
meenutas seda loomakest kõik need kümme aastat. Ise astus ta neli sammu 
ukse juurest aknani, kaks sammu kõrvale, viis sammu nurka, ning tsükkel 
algas otsast peale. Kolmteist sammu, kolmteist liigutust, mis vältasid seitse 
sekundit. 

Neist sekundeist, mida ta sadu kordi kordas, moodustusid tunnid. Tundide 
lõputud nired, mida vangla oli tapnud, voolasid kokku päevade vooludeks, 
kuud aga olid justkui seisva veega järved. Inimene vananes ja muutus, ajavool 
lihvis teda nagu Calcexi veed kive. Aasta möödus aasta järel, ees oli aga ikka 
veel vangla-aastate ääretu ookean ja sellest üle ujuda näis võimatuna ... 

Inimene polnud juba ammu näinud unenägusid vabadusest. Vangistuse 
esimestel aastatel viisid mõtted vabadusest ta meeleheitele, igal ööl sooritas 
ta unes hulljulgeid põgenemiskatseid, püüdis tagaajajatest lahti saada ning 
ärkas hommikuti higisena. Siis hakkasid talle uha tihemini meenuma pildid 
noorusajast, hiljutine minevik aga nihkus tagaplaanile, kattus uduga ning 
muutus ebatõeliseks ja võõraks nagu huvitult loetud raamat. 

Vangistuse esimesed kuud olid kõige rängemad ja sel raskel ajat saatis 
saatus vangile seltsilise. 

Shrewsbury lossi maa-alusest kongist toodi Boltoni vanglasse keegi 
prantsuse erukapten. Et vangla oli liiga täis, nõnda seletas valvur Hearlems, 
paigutati mees noore vangiga ühte kongi. Ajutised naabrid tutvusid 
teineteisega lähemalt, vestlesid pikalt ja jutustasid lugusid oma minevikust. 

Esimene vang oli kaks korda noorem kui tema kaaslane, kuid viimasel tuli 
veeta vanglas kõigest kaks kuud, siis pidi ta ööpäeva jooksul Inglismaa 
piiridest lahkuma. Prantsfane tundis väga suurt huvi oma kongikaaslase tee- 
nistuse vastu kellegi tähtsa lordi majas, kuid noormees 

muutus nende küsimuste juures tummaks ja kurdiks ning vaikis senikaua, 
kuni vestluskaaslane uue kõneaine valis. See vangi umbusaldus tugevnes ning 
muutus lõppude lõpuks salajaseks hästi varjatud vaenulikkuseks naabri vastu, 
kui see,unes sonides lobises välja oma kaugeltki mitte juhusliku kongis 
number neliteist viibimise eesmärgi. Vang tundis juha osavate vangivalvurite 
tava saata arreteeritute juurde niinimetatud «koputajaid» ning oli veendunud, 
et prantslase näol on tal tõepoolest tegemist sedasorti mehega. Ja polnud eriti 
raske mõistatada, kelle tahtel oli ta oma pesaks valinud just selle kongi; 

Ettevaatliku käitumise ja mõningate lugudega, niida ta prantslasele näilise 
avameelsuse ajel jutustas, oli noormees ilmselt kellegi tähtsa isiku ära 
rahustanud, sest pärast erukapteni kadumist ei näinud vang kongis teisi isi- 
kuid peale vangivalvurite.; 

Haruharva sai ta nende käest tüki paberit, pliiatsi ja akvarellvärve, istus 
lahtilöödava raudlauakese juurde ning joonistab lilli, loomi ja maastikke. Ta 
maalis ka oma valvurite portreesid. Valvur võttis siis maali otsekohe ära ning 
kinkis selle kas oma tütrele või vahetas teinekoid tubaka või klaasi brändi 
vastu. Nende jooniste eest toodi vangile salaja raamatuid. Thomas Moruse 
«Utoopiat» ja Tommaso Campanella «Päikeselinna» teadis ta tervete 
lehekülgede viisi peast... 

Täna kõndis mees tavalisest kiiremini mõõda kongi, hoides suuri vaevu 
erutust tagasi. Tume aknaklaas peegeldas kongis põleva laterna tulukest, kuid 
juba tunni aja pärast pidi suvise taeva kauge serv roosatuma; lähenes 1789. 
aasta 14. juuli hommik ja koos sellega ka vangipõlve lõpp. Täpselt kümme 
aastat tagasi, pärast pool aastat kestnud juurdlust, oli kohus oma otsuse 
langetanud. Ning täpselt nelja tunni võrra vähem kui kümme aastat oli vang 
istunud, sammunud ja maganud kongis number neliteist. 


Kas lasevad välja või ei lase?... Käigul sulges ta sil- 

.) Thomas Mõrus (1478—1535) — geniaalne inglise humanist ja ühiskonnategelane, 
hukatud kuningas Henry VIII käsul. Väljendas oma kommunistlikke vaateid raamatus 
«Utoopia», mis avaldas tohutut mõju sotsialistliku mõtte arengule maailmas; Tommaso 
Campanella (1568— 1639) — itaalia kommunist-utopist. Oli vangistuses kakskümmend 
seitse aastat. Oma teoses «Päikeselinn» kujutas ta utoopilist ideaalset riiki ühel Vaikse 
ookeani saarel. 

mad, astus sammu ja vaatas oma jalgu: kui jalalaba katab põrandaplekki, 
siis, tähendab, lastakse, kui ei... Plekk oli ainult poolest saadik talla all. Vang 
sulges silmad, pöördus akna poole ja otsis taevast tuttavat tähte: kui tähti 
vilgub — lastakse, kui teda varjab pilv — jääb vangipõlv edasi kestma... Kui 
trellidele istus varblane, tardus vang, kas linnuke pöörab end tema poole saba 
või nokaga?... Nii möödus tund tunni järel... 

Lõputud arvuderead piinasid mehe aju. Kord arvutas ta kümneid ja sadu 
tuhandeid miile, mida ta oli kongi 
mööda maha käinud; kord tasu, mida ta selle aja jooksul oleks jõudnud 
teenida; kord rehkendas tundideks ja minutiteks ümber oma vangistaaži. 

Lõpuks muutus laternavalgus kahvatuks ja taassündinud päeva helesinistes 
kiirtes mittevajalikuks. Vang oli välismaailmast eemale kistud ega teadnud, et 
saabunud hommik osutus viimaseks veelgi hirmsama kindlusevangla ajaloos. 
Sel päeval sai Pariisi süngele Bastillele osaks sama saatus, mis üheksa aastat 
tagasi oli tabanud rahva poolt rüüstatud Fleeti ja Newgate'i Londonis. Ent 
Boltoni vang ei teadnud nendest sündmustest midagi. Tal polnud teada, et 
suur rahvas La Manche'i taga oli oma selja sirgu, ajanud, et seal oli alanud 
revolutsioon ja kuninga võim muutub päevast päeva kõikuvamaks. Vang elas 
kitsas maailmas ja ainult unistus Päikeselinnast, helgest linnast, kus pole 
vanglaid ega kannatajaid, nihutas igal öösel tema ees kolme jala paksused 
vanglaseinad kõrvale... 

Taeva värvuse järgi aimas mees, et päike on juba tõusnud. Vangla oli 
ärkamas. 00, kuidas oli ta selgeks õppinud kõik need "helid, hommikused, 
õhtused, öised!... Seal kostsidki. koridori lõpust valvuri sammud... Lukk 
kolksatas kongiuksel... 


Major Dravversi, Boltoni vangla ülema ees seisis noruspäi piinatud 
välimusega keskmistes aastates mees heas, kuid vanamoodsa lõikega riietuses. 

«George Beangle, kes on ka Edward Morns, teie kõrgeausus,» teatas 
ülemale vanglakirjutaja. 


' 1780. aasta Londoni ülestõusu ajal purustati Fleeti. ja NewgateT vanglad. Inglise 
ilukirjanduses on neid sündmusi valgustanud Charles Dickens (romaanis «Barnaby Rudge»). 
Hiljem Fleeti ja NewgateT vanglad taastati. 

«Ahaa, endine number neliteist! Tervist, mister Beangle. Õnnitlen teid: 
olete vaba. Tahaksin loota, et karm õppetund on teile kasuks tulnud. Teie 
käitumist võib tunnistada eeskujulikuks, seepärast usun ma teie patukahetsust 
ja et te ennast parandate. Üks kõrge isik linnas on kõigi nende kümne aasta 
vältel pidevalt teie eest hoolt kandnud. Sama kõrge isik suvatses väljendada 
soovi, et vangla administratsioon otsiks teile sobiva tegevuse pärast vaba- 
nemist. Avaldus välismaale sõiduks, mille te sisse andsite, mister Beangle, on 

tagasi lükatud. Ärgu see teid kurvastagu, sest välismaal ei ole praegu rahulik, 
meil aga saate hea teenistuse Me jätame teid vangla juurde kirjutaja ja 
portretisti kohale. Teie peamiseks ülesandeks jääb uute saabuvate vangide 
portreede joonistamine. Hakkate saama aastas sada kolmkümmend naela. Töö 
ei ole koormav. See võimaldab teil pidada ka kõrvalteenistust: Elada tuleb teil 
siin, selles hoones, kus elunevad valvurid. Tõsi, hoone on samuti müüriga 
piiratud, kuid arvan, ei see on teile muutunud sama tavaliseks kui meilegi, 
eks ole?» 


Inimene, kes oli lahkunud kongist number neliteist, vaikis ning major 
Dravvers silmitses teda terasemalt. Ta ees oli kühmjas, enneaegselt 
vananenud mees hõredate poolenisti hallide juuste, palja pealae ja läbipaistva 
valge nahaga, mis meenutas soisel pinnal kasvavate kidurate kaskede koort. 
Esimesel pilgul oli raske tema vanust määrata. Tuhmunud silmad ja sinised 
silmaalused. Sissevajunud põsed. Terav, halvasti raseeritud lõug hallide 
udemetega ruugjates tüügastes. Kõhnad kondised sõrmed, mille liigestel 
reumaatilised muhud ... Välimuse järgi neljakümne seitsme kuni viiekümne 
aastane... Kuid majoril polnud tarvis mõistatada. George Bcangle'i 
dokumendid olid laual. Ta oli sündinud 1758. aastal ning polnud veel 
kolmekümne ühe aastanegi. 


«Tänan teid, härra major.» Hääl kõlas kumedalt, justkui maa-aluses 
koopas. «Nähtavasti pole minu nõusolekut tarvis? Kas mul on lubatud 
kindluse piiridest väljuda?» 

«Te toimite targasti, kui hoidute liigsetest tuttavatest ja pikkadest 
jalutuskäikudest. Teie edasiste ülesannete iseloom dikteerib teile mõningaid 
-.. piiratusi.» 

«Mul pole ei sugulasi ega sõpru. Teie soovi täitmine ei valmista mulle 
raskusi. » 

George Beangle vastas oma tulevase ülemuse käepigistusele ja siirdus 
vangivalvuri kannul oma uude korterisse. 

3:13 

Hellebardikandja ja kaks valvesõdurit värava juures vaatasid talle uudishimulikult järele. 

Järgnedes, valvurile, möödus Beangle väravast ning astus piki kiviseina, mis piiras 
kontorihoonet ja valvurit elamuid. Raudse jalgvärava ees valvur peatus. See kriuksus, kuid 
mitte nii lõikavalt kui vangla oma ... 

Seespool müüri asus väike nukker õu, kus umbes poolsada kidurat paplit meenutasid 
vange, kes on lastud kindluse pimedast sügavusest jalutuskäigule. Nende puudega piiratud 
majas elas vanglaülem. Õue vastasnurgäs, liibudes vastu kõrget vanglaseina, kõrgus 
kolmekorruseline telliskiviehitus, mis mahutas kogu kindluse teenijaskonna. 

Boltoni kindluse uus ametnik sai telliskivimaja teisele korrusele kaks tuba väikese 
köögiga. Korter oli külm isegi juulikuu keskpäeval. Oma sisustuse poolest erines ta väga vähe 
kongist number neliteist. Valvur asetas George'i koti keset «võõrastetuba» ning seletas, et 
korrus kõrgemal eluneb üksik ametnik, kelle teenijanna on nõus mõõduka tasu. eest 
laiendama oma hoolitsust ka mister Beangle'ile. 

George Beangle kuulas valvurit võrdlemisi hajameelselt, tänas siis ja sulges tema järel 
ukse. Kui armetud need mustad seinad ja pesemata aknad ka olid, ta oli ikkagi oma kodus! 
Siin võis ta ise avada ja sulgeda ust. Ta võis kogu muu maailma oma läve ees võimukalt 
peatada ja öelda talle: «Hei! Siin valitsen mina üksinda!» Ta võis ka oma isiklikul soovil 
astuda üle läve ja öelda maailmale:? 

«Siin ma nüüd olen!» 

Neid britlase hindamatuid kodanikuõigusi kasutaski George Beangle otsemaid. Ta väljus 
ning lukustas oma isikliku elamu ukse. Ebakindlal sammul laskus ta siis trepist alla, läbis õue, 
mis meenutas kloostrite omi, ja kõndis sõdurist mööda värava taha. Tee viis allapoole, 
loogeldes kivihunnikute vahel. Taevas näis talle pimestavalt eredana nagu Päikeselinna 
taevas, vabaduse tuuleke aga, mis ettevaatlikult tema katmata juukseid sasis, erutas teda 
pisarateni. Kui ta künkalt alla laskus, asendus kivikillustik mulla ja muruga. Teekäänaku taga 
välgatas jõgi. Kaldaäärsete kaljude keskel avardus väike roheline muruplats. Calcexisse 
suubuv väike ojake jagas selle pooleks; 

Väsimusest värisevate põlvedega jõudis George Beangle muruplatsile, istus rohule ja 
suudles esimest talle kättejuhtunud võilille. 

2. 

«Valge Karu» võõrastemaja muutus parimaks kogu Põhja-Inglismaal. Siin peatusid, võtsid 
reisijaid peale ja andsid ära oma kirjapaunad postitõllad ja sõidukid Londonisse viivalt 
«kuninglikult maanteelt». Poolel tosinal kohalikul postitõllal polnud kunagi puudust reisijaist, 
kes tulid Chiensfieldist, Tranchberryst ja teistest Boltoni eeslinnadest. Hotelli peremehel 
mister Woodroe Craigil tuli sisse-sõiduhoovi jaoks osta isegi naaberhoone ära. Sinna rajati 
peatuskoht tõldade, kutsarite, konduktorite ja postimeeste jaoks, hotellihoone kahele korrusele 
tuli aga ehitada veel üks korrus peale, kus olid toad külaliste jaoks. Kuid selle eeskujuliku 
hotelli «südameks» oli tagasihoidlik kahekordne villa, mis asus hotelli aia sügavuses. 
Varjulist kõrvalhoovi piirav tara tegi villa külastajate tõllad tänavalt nähtamatuks. Nende 
käsutuses oli veel erisissekäik vaikselt Oldermani umbtänavalt. 

Ülemisel korrusel elunes omanik mister Woodroe Craig isiklikult. Külalised leidsid 
ulualuse alumise korruse maitsetult sisustatud tubades. Ettenägelik arhitekt oli sisse- ja 
väljapääsud paigutanud nii oskuslikult, et kahe külalise kohtumine osutus täiesti võimatuks. 
Alumine korrus polnud kunagi tühi: nendes ruumides vaheldusid tihtipeale üsna erinevalt 
riietatud isikud. Võõrad ilmusid siia umbtänava kaudu läbi üsna tähelepandamatu ukse ja 
käitusid tagumistes tubades üsna vabalt. Nad teretasid, patsutasid üksteist kõigest jõust õlale 
ega toppinud end kunagi kutsumata villa paraadpoolele. Nad olid alati majaperemehe iga liiki 
delikaatsete ülesannete ootel. Teised külalised astusid hiilides ukse juurde, tõmbasid aralt 
kella, tammusid vestibüülis jalalt jalale, ning kui nad võõrastetuppa kutsuti, kandsid ebalevalt 
oma asja peremehele või tema peakompanjonile ette. Arad külalised olid mister Craigi 
juriidilise büroo» kliendid. Tema teenuseid kasutasid eraisikud, ettevõtjad, ärimehed, Boltoni 
kohtu- ja politseitegelased. Viimased osutasid poolametlikule juriidilisele asutusele 
samasugust poolametlikku toetust: büroo töötajad ofid endale äriringkondades võitnud 
osavate juurdlus-meistrite kuulsuse. See hea kuulsus oli levinud ka väljapoole Boftonit ning 
ulatus isegi üle La Manche'i. Seepärast olid mister Craigi külalised vahetevahel riietatud 
põhjabritlaste jaoks ebatavalistesse riietesse ning 

ilmusid siia tihtipeale otseteed Boltonisse saabunud laevadelt. 

Just niisuguste külaliste hulka = kuulus isand pikas mungasutaaniga sarnanevas mantlis, 
must ümmargune kaabu peas. Härra lahkus üüritõllast =. Oldermani tänava maja fassaadi 
ees. Pani endale prillid ette ja silmitses läikima hõõrutud silti kirjaga: 

SKVAIR W. CRAIG ja MR. A. CRAMPFLOW 

Tulija ei leidnud skvair W. Craigi eest: antud momendil parandas see dženlelmen oma 
tervist Somersethshire krahvkonnas Buthi kuurordi kuulsatel mineraalveeallikatel. Külaline 
kutsuti mister A. Crampflow üsna uhkesse kabinetti, kus ta nägi oma visiitkaarti massiivses 
tugitoolis istuva keigarlikult riietatud keskealise mehe käes. Kõrge teadusliku tiitli vastu, mis 
oli kaardile märgitud, jäi mister Crampflow pealtnäha üsna ükskõikseks. 

«Sinjoore,» hakkas külaline kõnelema, «laev «St. Marco», mis sõidab Hamburgist 
Veneetsiasse, seisab teist ja kahjuks viimast päeva Boltonis. Alles täna sain ma meie kaptenilt 
teada mister Craigi kontori olemasolust. Kapteni nõuandel külastasin «Vaala» sadamakõrtsi, 
kuid selle praegune omanik, mister William Leans saatis mu siia. Nagu ma teada sain, on 
mister Craig kahjuks ära sõitnud?» 

«Olen tema lähim kompanjon. Võite mulle oma loo ette kanda. Aga arvan, et õiendame 
selle teie täielikuks meeleheaks kiiresti ära, doktor Tomaso Buotti.» Mister Crampflow' hääl 
kõlas veidi kähedalt, meeldivat tämbrit sellel just polnud. 

«Viimaste aastate jooksul olen ma läbi sõitnud palju, Euroopa maid,» seletas külaline. 
«Praegu tulen Saksamaalt. Minu reisi eesmärgiks on ühe isiku tagaotsimine.. Ütelge, kas teie 
büroo võtab vastu sedalaadi ülesandeid?» 

«Büroo võtab endale igasuguseid ülesandeid, kui klient 
katab kiiresti kulud.» 

«Kulude katmisest tahaksin kõnelda meie vestluse lõpul... Ega teil, sinjoore Crampflow, 
ole juhust olnud kuulda Giacomo Molla nime?» 

«Mul tuleb kuulda nii palju nimesid, et pea läheks lõhki, kui need kõik meelde jätaksin,» 
püüdis mister Craigi kompanjon end peenelt väljendada. «Kes ta on, see Molla, ja mis 
põhjusel te teda jälitate?» 

«Te mõistsite vääralt riiu sõnu, sinjoore. Ma ei taha sinjoore Giacomo MOollale mitte 
halba, vaid vastupidi — teha ta tohutu varanduse pärijaks. On küllalt, kui öelda teile, sinjoore 
Crampflow, et mees, kes juhataks kätte Giacomo Molla või tema otseste pärijate asukoha, 
saaks isikult, kes on mind neid otsimisi teostama volitanud, kümme tuhat Itaalia skuudot... » 

Mister Crampflow' nägu muutus lahkemaks. 

«Olen valmis oma pea panti andma, et kui meie firma ots'ngud enda peale võtab, ilmub 
elav või surnud Giacomb Molla teie ette. Lubage teada saada, doktor, kes on see isik, kes on 
sellest asjast nii huvitatud?» 

«Seda ei tohi ma kahjuks avaldada, muidu oleksime kahtlemata lehes kuulutanud. Kuid 
minu kõrge soosija soovib... » 

«Lööme käed kokku!» katkestas Crampflow doktori vastuse kannatamatult. Kümme tuhat 
skuudot olid mister Crampflow'd innustanud, kuid polnud teda mitte viisakamaks muutnud. 
«Kontor asub teie ülesannet täitma. See jääb isiklikult minu lahendada. Missuguseid andmeid 
Giacomo Mölla kohta võite mulle anda? Kas teil on tema pilti?» 

Doktor Tomaso Buotti võttis rahataskust ja ulatas oma vestluskaaslasele miniatuurse 
ovaalse portree, mis oli maalitud emailile. Miniatuur kujutas ilusat naist, kes oli surunud oma 
põse umbes viieaastase poisi näokese vastu; poisil oli kangekaelne suu ja tumedad silmad. 
Pitsiga ääristatud särgikaelus jättis poisi kaela paljaks ning vasaku rangluu kohal mustendas 
suur sünnimärk. 

«Sinjoore Giacomo emaga— sinjoora Franccsca Mollaga, Toskaana kunagise kuulsa 
lauljatariga. Hilisemaid sinjoore Molla kujutusi pole kahjuks säilinud.» 

«Hei, Sleep!» hüüdis Crampflow, avades ukse kõrvalruumi. 

«Ma olen siin, söör!» 

Naaberruumist ilmus mister Sleep, väikeste rotisilmadega tüsedusele kalduv-mees. 

«Sleep, võtke mu kaarik ja tooge poole tunni jooksul siia see... mister Beangle, teate 
sealt... hallist hotellist. Las ta võtab akvarellid ja pintslid kaasa.» 

Mister Sleep noogutas mõistvalt pead ja väljus ergul sammul kabinetist. 

«Jutustage, doktor, kõik, mis on Giacomo Molla koht teada.» 

«Kuni viieaastaseks saamiseni elas ta emaga Veneetsia krahv Paolo d"Ellano lossis. 

1743. aastal lahkus sinjoor Francesca Molla sellest palatsost. Kuid, sinjoore, edasistest 

sündmustest võin ma teile ainult kõige rangeima saladuskatte all rääkida. Giacomo Molla 
tunneb end nähta vasti surmani haavatuna ja võib-olla varjab end teadlikult isiku eest, kes on 
nii väga huvitatud tema leidmisest. Väikseimgi ettevaatamatus võib kogu meie vaevarikka 
ettevalmistustöö hävitada...» 

Doktor Buotti jutustas oma vestluskaaslasele kõik, mis tal pikkade aastate jooksul oli 
õnnestunud selgitada Giacomo enda, tema ema ja võõrasisa saatuse kohta. Kuid isiku nime, 
kes oli otsinguist huvitatud, ta siiski veel ei nimetanud. Doktor jutustas oma kaaslasele 
tutvusest Giacomo kasuemaga — Angelica Cenniga. Mister Craigi kompanjon kuulas 
doktorit niisuguse põlglikult üleoleva ilmega, nagu moodsad arstid suhtuvad patsiendi 
sugulastesse. 

«Lubage küsida, kas te oma vana tuttava doktor Gracewelli leidsite Boltonist üles?» 

«Augustikuu on ebasobiv aeg inimeste külastamise linnas, sinjoore Crampflow. 
Randolph Gracewell on kahjuks Normandiasse puhkama sõitnud. Ma jätsin talle ainul 
lühikese kirja ja visiitkaardi.» 

Mister Sleep juhatas kabinetti uue isiku. See oli keskealine haiglase välimusega mees. 
Pakkumata uuele külalisele tooli, andis mister Crampflow talle miniatuuri ja tegi ettepaneku 
valmistada sellest siinsamas koopia akvarellis, seejärel korrata see aga õlivärvidega. 

«Mu jumal, see võtab liiga palju aega!» hüüdis sinjoor Buotti. «Kolme tunni pärast pean 
ma olema «St. Mare pardal, õhtul hiivab ta ankru.» 

«Ärge kartke, akvarell valmib tunni jooksul, õlivärvis koopia võib aga teha akvarelli järgi. 
Beangle, asuge asja juurde.» 

«Missugune imepärane emailpilt!» pomises kunstnik «Vicente Cardozo stiil.» 

«Olen õnnelik, et kohtusin asjatundjaga! Te pole eksinud: see on tõepoolest nimetatud 
Milaano meistri töö. Emailpiltide ja kameede kunstis ei tunne ma temaga võrdset!» 

Alex Crampflow, olles ametis oma itaalia külalisega, ei märganud, missuguse erutusega 
silmitses kunstnik email-pilti. Maalikunstniku terav silm tundis otsekohe tuttavad näojooned: 
oma itaalia õpetaja kunstnik Albertino Vitelli stuudios oli noor George Beangle näinud 
hulganisti jooniseid, mis kujutasid seda sinjoorat profiilis ja kolmveerandplaanis, Ravenna 
roosiaedade taustal, Rooma karne-valiriietuses, ooperiosades ja kodukleidis ... George mäletas 
ka selle lapse nägu. See oli samuti kordunud Albertino rohkearvulistes visandites ja 
etüüdides... Meister oli kõnelnud George'le, et noor Giacomo olevat krahv Paolo d'Ellano 
ebaseaduslik poeg... 

Poisi näojoontes emailpildil, veel lapselikult õrnades, oli juba näha iseloomu. Ning mida 
terasemalt George seda nägu silmitses, seda teravamalt tungisid sellest läbi teise tuttava näo 
jooned — lord Chiensfieldi omad... Uskumata, kuid ... emailpildilt vaatas George'*le söör 
Frederic Righlandi lapseea nägu! Seal ta ongi, sünnimärk rangluu kohal... Milordil on ta 
pruun ja asub üsna kaela juures... Siis etteaimatav kongus nina ... Lapse silmis portreel on 
isegi toosama valvsalt usaldamatu ja julmalt kangekaelne ilme... Kas tõesti on jonnakas saatus 
avanud George*le ootamatult uue saladuse? 

George töötas justkui udus, kuid erutus, mis oli kunstnikku vallanud, ei häirinud, vaid 
aitas tal ülesannet täita. Poolteise tunni pärast oli akvarellkoopia valmis ja sinjoore Buotti 
silmitses seda imestunult. See oli erakordselt täpne, ainult poisi nägu oli koopial palju 
täiskasvanum. Mister Crampflow'le tundus selles midagi tuttavlikku... 

«Teie ise olete ka suur meister, mister Beangle,» sõnas doktor Buotti veendunult. 

Ta surus kunstniku külma kätt, keeras oma emailpild: paberisse ning pani selle rahatasku. 
Jättes mister Crampflow'ga lävel hüvasti, ütles ta talle vaikselt: 

«Teadustage mulle otsingute käigust aadressil: Veneetsia, krahv d"Ellano loss, 
raamatukogu. Te võite isegi vajaduse korral teatada samal aadressil auväärt isale paater Fulvio 

di Gracciolanile. See on krahvi pihiisa ning nagi minagi, suunab kõik oma jõupingutused 
nimetatud isiki otsimisele. Hüvasti, härrased!» 

George Beangle'i mällu sööbis aadress nii, nagu olek see graniitplaati raiutud. 

3. 

«St. Marco» purjed polnud veel jõudnud muuli taha kaduda, kui Boltoni laevatehase kai 
äärest sõitis reidile ning võttis kursi lõunasse kolmest lahingulaevast koosnev eskaader. 
Eskaadrit juhatas mereväekapten mister Donald Blackwood, kelle lipp lehvis raskel fregatil 
«Kuningas George Ill». Eskaadri flagmani kiiluvees sõitis sama tüüpi fregatt «Admiral 
Chiensfield» ning viie kaabeltau kauguses tagapool lausa lendas kiirekäiguline, hästi 
relvastatud 
karavell «Bolton». 

Eskaadri ärasõitu ei tähistanud ei lahkumissaluut ega pidulik ärasaatmine. Laevad sõitsid 
4. augustil kiirustades merele, olles võtnud pardale suured varud toiduaineid ja sõjavarustust, 
öösel möödus eskaader «St. Marcost» ja jäi kolme päeva pärast Portsmouthis ankrusse. 
Eskaadri komandör Donald Blackwood, karavelli kapten Roberti Tressel ja «Admirali» 
komandör Joseph Lorn üürisid endile kohad postitõllas ja suundusid Londonisse. Livrees 
teener avas nende ees kahekorruselise maja uksed. Lord ja leedi Chiensfield veetsid selles 
Londoni majas suurima osa 
talvehooaegadest. 

Pärast õhtusööki siirdusid kolm Boltoni meremeest krahvi tõökabinetti. Kammerteener 
laskis aknaeesriided 
alla ja sulges ukse. Lord Chiensfield laotas lauale strateegilise merekaardi. 

«Teie retk, härrased, peab tooma otsustavat edu võitluses meie salajase vaenlasega. Sellest 
ajast, kui meredesse ilmus mõistatuslik kaaperlaev, kulgeb ainult mõne üksikul meie 
kompanii laeva reis õnnelikult. Pöörake tähelepanu kohtumispaikadele selle vaenlasega ... » 

Admiralimundri varrukas käsi asetus meresinale Lõuna-Aafrika ranniku all. 

«Niisiis siin. Charlesi saare juures hukkusid väljaselgitamata asjaoludel 1778. aasta 
sügisel kaks meie kuunarit «Gloria» ja «Dorothea», «Põhja-Briti Kaubakompanii» esimesed 
laevad. Kuus kuud hiljem jagas mõlema kuunari saatust jahtlaev «Elly», seejärel siin, saarest 
põhja pool hukkus «Edu» ... Teie isiklike tähelepanekute järgi, härrased, on kõik need 
katastroofid seotud mingisuguse viirastusliku laeva ilmumisega saare vetesse, eks ole, mister 
Tressel? Edasi. Aasta niljem põrkab siin, Hea Lootuse neemest lääne pool, sama salapärane 
laev kokku meie raske 

fregatiga «Tiivuline», mis sellest ajast peale figureerib uppunud laevade nimekirjas. Laeva 
kogu meeskonnast korjati juhuslikult merest kaks madrust ja kapten Donald Blackwood, 
kellelt me saime teada katastroofi üksikasjad, mis on sama seletamatud kui... teiegi Charlesi 
saarelt saadud muljed, mister Lorn. Teated viirastusliku laeva kohta on pärast «Tiivulise» 
hukkumist lakanud, kuid... Kaks aastat hiljem lasti meie laevatehase ellinguilt vette kaks 
esmaklassilist kuunarit «Perseus» ja «Fort of Reading». Esimene neist purjetas MacRayle'i 
juhtimisel Aafrika vetesse. Kongo suudmes hakkas MacRayle asumaade jaoks edukalt orje 
kokku ostma, kuid teda ründasid neegrite üksused. Noil mustanahalistel olid kerged tulirelvad 
ja isegi kaks kahurit. Kuunar pääses suurte raskustega Kongo vetest, kandes suuri 
inimkaotusi. Seda mustade barbarite ennekuulmatut kuritegu, mis tekitas pahameelt kogu 
tsiviliseeritud maailmas, ei võinud ma karistamata jätta. Meie järgmine ekspeditsioon, mis 
koosnes neljast laevast; hävitas kõik neegriasulad üsna laialdasel maaalal Kongo basseinis, 
põletas maani maha piirkonna valitseja Ngudi-Miange linna ja vedas Ameerikasse üle kahe 
tuhande rahule sunnitud pärismaalase, kes kuulusid bakongo, bassuudi, miambe ja veel 

teistesse suguharudesse. See 1780. aastal Joseph Lomi juhtimisel läbiviidud operatsioon 
hüvitas mõningal määral eelnenud kaotused ning taastas meie vimplite au. 

Ent kahjuks oli see meie viimane edukas mereretk, sest ookeanidesse ilmus taas uppunud 
laeva «viirastus». Kui kohtumised «Lendava Hollandlasega» maksd meile neli laeva, siis 
tekitas uus kaaper veelgi raskemaid kaotusi. 

Teie kõik härrased, olete seda piraadilaeva kohanud. Sellepärast olen otsustanud panna 
vastutava ülesande — hävitada vaenlane — teie peale. Laev kurseerib vimpli all, mis kujutab 
kolme ristatud mõõka ning kannab nime «Kolm Hidalgot». Kuid pole enam mingit kahtlust, et 
see laev pole muu, kui meie kaaper «Tiivuline». 1781. aastal varitses see kaaperlaev sada 
miili loode pool Assoori saari minu poolt mainitud karistusekspeditsiooni nelja laeva, kui nad 
Ameerikast tagasi pöördusid. Mister Lorn juhtis siis karavelli «Bolton», laev pääses vaid öises 
lahingus saadud raske vigastusega, teised kolm laeva aga uputati. Järgmisel aastal hukkus 
Põhja-Ameerika rannikul minu parim prikk «Francis Righland», mille oli põlema süüda 

nud sama fregatt «Kolm Hidalgot», mis tegutses tollal ameerika ülestõusnute laevastiku 
lipu all. Aasta hiljem hävitati kuunar «Perseus» Atlandi ookeanil. Möödunud aasta kevadel 
kohtas meie prikk «Orion» Küprose saare läheduses laeva «Kolm Hidalgot», kuid jõudis 
kaduda uttu. Kapten Guy Brantley hakkas siis esmakordselt kahtlustama, et raske fregatt 
«Kolm Hidalgot» on taastatud «Tiiivuline». Neli kuud hiljem uputati kuunar «Fort of 
Reaading», mis tuli metsamaterjaliga Arhangelskist. Kuunar oli liikunud «Orioni» kiiluvees; 
«Orionil» oli korda läinud õnnelikult pääseda. 

Lõpuks aga oma jultumuselt lihtsalt kuulmatu rünnak toimus kõigest kuu aega tagasi 
peaaegu Boltoni reidil. Meie brigantiin «Ophelia», mis purjetas laadungiga New-Yorki, 
süüdati põlema Iiri meres kolmekümne miili kaugusel rannikust. Laadung hävines, vigastatud 
brigantiini aga paiskasid lained kaljudele. Mister Donald Blackwoodil oli võimalus seda 
lahingut jälgida. Ta kinnitas Brantley oletust, et «Kolm Hidalgot» ongi meie «Tiivuline», 
mida 
Blackwood oli mõned aastad tagasi juhtinud. 

On aeg tulnud lõpp teha häbematule piraatlusele! «Põhja Briti Kaubakompanii» peaaegu 
kogu kaubalaevastik on hävitatud. Madrused keelduvad meie laevadega merele sõitmast. 
Kahjusid võib arvestada sadadesse tuhandetesse naelsterlingitesse. Kindlustusselts «Majak» 
on teatanud oma keeldumisest, maksta kahjutasu «Ophelia» hukkumise eest. 

Adniraliteet tegeleb praegu teiste edasilükkamatute asjadega: revolutsioonilised 
sündmused Prantsusmaal — need neetud jakobiinid! — hakkavad häirima Euroopat rahu. 
Sellepärast ei tule meil arvestada kuningliku laevastiku abi. Admiraliteet on meid abistanud 
vaid mõnede andmete hankimisega kaapri «Kolm Hidalgot» kohta. Pean teid hoiatama, 
džentefrnenid, et admiraliteedi andmetel juhib piraate hukkunud korsaari Bernardito poeg, 
noor Diego Luis ei Gorra. Pärast hiljutist rünnakut Iiri meres on fregatt «Kolm Hidalgot» 
võtnud kursi lõunasse ja vastu-sõitev laev nägi teda hiljuti Rohelise Neeme saartest lõuna 
pool. Ta baseerub, kusagil India ookeani Lõuna-Aafrika vetes. Komandöri abilisteks on 
kaks üsna noort meest. 

Häbi! Kolm piimahabet sunnivad põgenema hästi relvastatud laevu ja uputavad Briti 
kompanii omi! Nende 

noorukite nimed on Diego Luis, Matteo Velmontes ja Alonzo de Las Pados. Mulle 
meenub, et nooruses on mul juhust olnud neid nimesid kuulda legendides piraat Bernarditost. 
Nähtavasti on poeg otsustanud mõningaid isa traditsioone jätkata. 

See on see vaenlane, kellega teil tuleb mõõgad ristata. Ma panen ette järgmise 
operatsiooniplaani. 

Meie relvastatud prikk «Orion» sõidab praegu koos kaubalaevade karavaniga Kaplinna. 
Ta jätab karavani seal maha ja suundub India ookeani, võttes kursi Mauritiuse saarele. 
«Orion» peab olema söödaks. Teie eskaadri ülesandeks on varjata end Madagaskari vetes ja 
jälgida teraselt «Orioni». «Kolme Hidalgo» ilmumisel, kes kahtlemata hakkab meie kompanii 
üksikut laeva taga ajama, piirate ta sisse ja hävitate. Admiraliteet õn välja pannud üsna toeka 
preemia kolme piraadi peade eest. Mina isiklikult lisan juurde kaks tuhat naela iga pea kohta, 
vaenlaste kinnipüüdmise eest elusana maksan aga kahekordselt. 

Sidepidajaks teie nelja laeva vahel jääb jahtlaev «Lõuna Rist», mis on hukkunud jahi 
«Elly» täpne koopia. Tema komandöriks on mister Hugh Olbert. Eskaadri üldise juhtimise ja 
meie parima fregati «Kuningas George Ill» komandosilla usaldan ma teie hoolde, mister 
Donald Blackwood... 

Pidage meeles, härrased, et vana Bernardito oli teraste, ja julmade vempude meister. Poeg 
on nähtavasti üht-teist isa kogemustest üle võtnud. Lummutised saarel — see tuletab 
Bernarditot meelde. Ega juhuslikult antud «Lendava Hollandlase» kaptenile hukkunud 
korsaari välimus. Üle kümne aasta pole me uuendanud katseid asustada meie poolt avastatud 
saart, et mitte enam riskeerida kohtuda tumedate ja mõistmatute jõududega. Kuid nüüd surub 
kõigi nende mõistatuste lahendamine ennast ise peale: kõik teie «nägemused», härrased, pole 
midagi muud, kui kogenud müstifikaatorite vembud. Pärast piraatide hävitamist võtame ette 
ekspeditsiooni saarele... Loodan, džentelmenid, et ülehomme, kaheteistkümnendal augustil, 
teie eskaader lahkub Portsmouthist.» 

Ohvitserid tõusid. Uhkete ruumide sinakas hämaruses mõtlesid meremehed veel kaua 
eelseisvale lahingule ja närisid oma asendamatute piipude varsi. 

Hommikuvalguse esimeste kiirtega avas Joseph Lorn silmad. Ta tundis laubal kuivetute 
lõhnavate sõrmede puu- 

dutust ja pööras end järsult ümber. Pulstunud juustega ja süngena jäi ta varajast 
külalist vaatama. 

«Tasa, Giuseppe!» 

Mister Lorni öörahu rikkuja lükkas voodieesriide kõrval ja meremees tundis ära 
lord-admirali. 

«Pole ammugi saanud sinule südant puistata. Giuseppe Missuguseid uudiseid tõid 
sa Boltonist Woodroe käest?»» 

Joseph Lorn haigutas ja hakkas riidesse panema. 

«Woodroe ravib reumat Somersethshire* vetes ega te midagi teie kõrguse 
muredest. See ahne kalkun Crampflow aga purjetas minu laeval «Admiral 
Chiensfield» ära. Eile läks ta Portsmouthis maha ning istus ümber itaalia laevale, 
mis sõidab Naapolisse. Kõneleb, et olevat väga tulu eraasi.» 

«Pisiasjade parast ta ei sõidaks... Tähendab, et kõik Boltoni asjad on praegu 
Leansi käes?» 

«Jah, ning minu arvates pole ta sugugi rumal. Töötab hoopis paremini kui see 
Crampflow.» 

«Kahtlemata. Ega tal muidu õnnestunud Siniorust jalg lasta. Käpard Burns jäi 
vahele, olgu taevas talle armuline!» 

«Käparditele on taevas tavaliselt ikka armuline! Kuid osavad mehed eelistavad 
maist paradiisi. Kas sul praegu seal orus on keegi?» 

«Sellest ajast peale, kui Diego Luis sealt kadus, ei paku see herilasepesa mulle 
enam mingit huvi. Ning töötada on seal ka võimatu. Kas sa näed, sõltumata riik, 
Ühendatu Riigid! Murray on sellele vabadusearmastajale Jeffersonile meeldima 
hakanud, on saanud kongressmeniks ja senaatoriks ning tema poolt Siniorgu asutatud 
linna peakohtunikuks ja linnapeaks... Umbes kuus aastat tagas saatsin ma sinna 

Charles Legloit', kuid tal õnnestus päaseda ainult Vincenne'ini. Seal hakkas ta teateid 
pärima ja kukkus otsekohe sisse, istus kaks kuud,vanglas ja saadeti siis välja. Üht- 
teist õnnestus tal siiski teada saada: Bernardito ema ja poeg sõitsid juba 1779. aastal 
rannikule. Poisike Beangle ja meie endine madrus Dick Miil lahkusid koos nendega. 
Keegi mister Chambey viis na orust minema. Mind hakkas huvitama Chambey isik ja 
tema imelikku saatjaskonda kuuluvad inimesed, sest nend hulgas on nähtavasti 
mõned Bernardito endised lähikondlased. Kuid tema kohta õnnestus mul väga vähe 
teada saada: ta võttis oma kaaslastega osa Vincenne'i ja Sinioru 

kindluste vallutamisest, veetis koos ameerika partisanidega kaks kuud Siniorus 
ning sõitis 1779. aasta kevadel Bernardito perekonna ja kogu oma mustanahalise 
saatjaskonnaga jõepargasel üles mõõda Ohiot. Sellest ajast on ta jäljetult kadunud. 

Admiraliteedi teadaanne, et ristleja «Kolm Hidalgot» kuulub Diego Luisile, on 
esimene värske uudis sellest endale suled selga kasvatanud linnupojast. Lühidalt 
öelda, Boltoni ludiitide endise peamehe Eliot Madgersoni kõrvaldamine on meie 
suure vaeva ja kulude ainuke tulemus. Mis puutub Murraysse endasse, siis Legloit' 
andmetel on ta kõrvust saadik ametis oma Sinioru asjade ja poliitikaga ega mõtle 
Chiensfieldile... Nüüd jutusta, Giuseppe, mis seal Põhjas veel uudist on?» 

«Midagi erilist. Paater Benedictus Morssini on osanud protestantlike pappidega 
hästi läbi saada ning võita elanikkonna armastuse. Ta peab end ülal nagu tõeline 
usuinimene. Enne ärasõitu jätsin talle viissada naela ja kuulasin kogu 
jumalateenistuse püstijalu ära.» 

«Suurepärane, Giuseppe. Tõelist kirikut tuleb salaja toetada ... Oled sa mu tütart 
näinud?» 

«Jah, ma kohtasin teda koos guvernandiga isa Benedictuse kabelis. Sellest sinu 
Isabellast saab iludus, ütlen mä sulle! Tore tüdruk! Ja arvatavasti kõige rikkam pruut 
Põhjas?» 

«Veel aasta pansionis ja tütar on seitsmeteistkümnene. Tõepoolest pruut! Kuid 
mis kasu on plikast! Kah pärija! Kõik läheb võõrastesse kätesse... Kas ei peaks ma 
mõnda poissi lapsendama?» 

«Selle asemel et mädandada Edward Mornsi vanglas, ma just tema 
lapsendaksingi. Sest politsei ei avastanud ju tema juures midagi erilist.» 

«Politsei? See ei avastanud üldse midagi. Woodroe üksi teab, mis mees see Morns 
on. Kohtunik andis talle kümme aastat kui müütiliste Šoti insurgentide ja Thompsoni 
agendile, kuid Beangle” tõelist sisu pole avanud ei politsei ega kohturotid. Lugu on 
temaga hoopis keerulisem -kui arvad. Ta oli juba trellide taga, kui 1779. aasta sügisel 
Woodroe poisid nabisid merel kaks iiri kalurit kinni.. Nende nimi oli OGready, isa ja 
poeg. Nad mõlemad lasti maha; vanal Mike OGreadyl oli Madgersonilt kiri Beangle” 
jaoks. Beangle*le anti käsk «koguda edasisi andmeid krahv Ch. kohta», mõistad? Ma 
olen otsustanud 

hoida seda Beangle'i söödaks. Teda ei lasta silmist, kuid poiss on kaval: 
Legloit'l ei õnnestunud vangikongis midagi välja uurida. Praegune ametikoht on 
sisuliselt võrdne vanglaga. Tal ei lubata sealt lahkuda ja puhkust ei saa ta kuni 
hauani. Etta ei põgeneks, hoitakse kõiki tema pabereid vangla komandandi major 
Dravversi käes, Leansi inimene aga käib Beangle'i kannul. Sadamas on kõik rotid 
hoiatatud... Ei, Giuseppe, halva kasulapse oled mulle sokutanud. Ainult erilised 
kaalutlused ei luba mul sellel kunstnikul... hinge seest välja pigistada.» 

Lorn vangutas pead, võttis piibu ja raputas tuha parketile. Lord kortsutas kulme. 

«Kuidas vana Morton elab?» 

«Vanamees on täitsa läbi. Jõuetu, näost tursunud... Jenkins saadab sulle alandliku 
tervituse. Ta valmistab praegu Legloit' jaoks Prantsuse rahatähti ja teeb seda' mitte 
halvemini kui Prantsuse pank... Need saadeti Leg-" loifle Pariisi... Jeffrey MacRayle 
kavatseb kogu aeg naist võtta, kuid senini pole ta ka «Vaalas» igavust tundnud. 
Üldiselt on heas Boltonis kõik endine, vana.» 


4. 


India ookean veeretas kiirustamata oma pikki vahuseid, laineid. Oktoobrikuu 
videvik oli kiiresti muutunud läbi-, paistmatuks ööpimeduseks. Vana pootsman 
Ohlsen andis; madrusele käsu riputada üles mõlemale poole «Orioni» kaptenisilda 
laternad. 

«Jälle oleme ne.s kuradima Aafrika vetes!» urises Ohlsen. Norralane seisis sillal 
Brantley kõrval. Tekilt võis näha ainult hõõguva piibu kaht punast täppi. «Kaheksal 
korda oleme teiega ekvaatori ületanud, mister Brantley, kuid ei suuda ikkagi selle 
kliimaga harjuda. Kord on pime, kord kuum, siis jälle lõputu vihmavaling. Kas torm 
või tuulevaikus, et puhu kas või ise purjedesse. Päike paistab põhjast, lõunast aga 
tuleb külma. Kirdetuul on soe nagu äsjalüpstud lehmapiim, kagust tuleb aga lausa 
jääd. Kevad oktoobris, aga sügis mais. Ja veel äikesed! Orkaanid! Laine — viisteist 
jardi kõrge! Ja õhtud! Lihtsalt häda ja mitte õhtu: päike ei jõua veel õieti looja 
minna, kui hämarus juba tiheneb nagu tõrv, mis põrguahjust välja kallatakse.» 

«Kas relvad on lahinguvalmis, Ohlsen?» 

«Juba kaks nädalat ootel, kapten. Marsimadrused on oma silmad punni vahtinud. 
Kanoniirid magavad kahuri-lafettide juures. Tahid põlevad ööd ja päevad läbi ning 
mehed käivad sealt piipudele tuld võtmas. Ainult et poisid peavad seda kõike 
asjatuks. «Lendavat Hollandlast» ei võtvat pommid ega mürsud.» 

«Mis?» kapten Brantley tegi oma hääle väga rangeks. «Kuulate käilas igasugust 
loba. Esimese, kes hakkab kõnelema neetud piraadi vempudest, poon ma üles. 
Häbenege, Ohlsen, kordamast seda jama! Minge alla, julgustage meeskonda. 
Roolimees, kurss?» 

«Ost-nord-ost.» 

Kapten uuris India ookeani kaarti: «Võtta kaks rumbi vasakule.» 

Laev oli Madagaskari kagutipu traaversil, umbes seitsmekümne miili kaugusel 
rannast. Idas lõi taevas punetama, madalad pilved silmapiiri kohal muutusid aga 
heledamaks; 

«Kohe tõuseb kuu. Briis on juba pööranud ning tugevneb. Lisada purjesid.» 

Brantley esimene abi tõusis sillale. Oli väga vaikne ja vahimadruse ootamatut 
hüüet marsi tipust kuulis kogu «Orioni» meeskond. 

«Kursist paremal tuledeta laev!» 

«Võib-olla on see meie eskaader?» küsis Brantley abiline. 

«E1, laev läheneb lõunast. Vilistada kõik mehed tekile.» 

«Orioni» kuusteist rasket ja kaksteist kerget suurtükki, mis olid tekile täiendavalt 
üles seatud, seisid juba ammugi lahinguvalmis. Pootsmani vile kajas trillerdades üle 
kogu patarelteki. Sada kakskümmend madrust võtsid lahinguhäire korras oma kohad 
sisse. 

Järsku välgatas paremal, nelja-viie kaabeltau kaugusel, keset paksu pimedust 
ilusate värviliste tulede kimp. See oli tulevärk, nõndanimetatud bengaali tuled, mida 
kasutati öösiti laevadele signaliseerimiseks. Siis roomasid mööda võõra laeva 

nähtamatuid maste signaallaternad üles. Kapten Brantley veeris seda tumma kõnet 
ilma oma signajisti abita: 

««Kolme Hidalgo» komandör tervitab ausat meremeest Brantleyd.» 

«Mis kuradima asi see on! Tohoh imet! Missuguste teenete 

587 


eest osutab piraatide pealik mulle seda au! Ohlsen andke neile vastus! Näidake, et 
me ei vaja röövli tervitusi!» 

Kapten ei jõudnud lõpetada. Vaenlase laevalt kõmat üksik suurtükipauk. Ent lask 
polnud tehtud «Orioni» suunas. Tuli sähvatas samasse kanti, kuhu tuul puhus. 
Brantley mõistis hästi seda märguannet: meremeeste vana kombe järgi tähendab lask 
«allatuult» sõbralikke kavatsusi, samal ajal aga lask vastutuult käsku peatuda nin 
hoiatuse: «Hakkan jõuga tegutsema!» 

Brantley kasutas seda «vaenulikku» signaali. Tema märguandel laskis «Orioni» 
ahtrikahur tühja mürsuga. Pikk punane tulejutt ja valge püssirohusuitsupilv kihutasid 
vastu pimedusele ja tuulele! See tähendas: «Tungige peale ja kaitske end, teie 
tervitus on tagasi lükatud!» Sama signaal anti edasi ka värviliste laternale abil. 

Pilvede tagant ujus välja tohutu kuuketas. Paremal, umbes poole miili kaugusel 
ilmus nähtavale vaenlase laev must siluett. Vahemaa laevade vahel vähenes 
aegamööda Olukord oli «Kolmele Hidalgole» ebasoodus: kaapri mastid joonistusid 
selgesti kuust valgustatud pilvede tausta ja ka tuul puhus otse vastu. Seevastu jäi 
Brantley laev pimedusse ning oli peaaegu nähtamatu. 

Vaenlase pardal välkusd viimased tulevärgisähvatuscd Tuul paiskas veel neid 
ilusaid värvilisi sädemeid ookeani, kuid Bruntley pöördus laeva parema poordiga 
vaenlas poole ja andis sillalt käskluse: 

«Patarei, kogupauk!» 

«Orioni» suurtükid tulistasid peaaegu üheaegselt. Mürsud vihisesid õhus ning 
püssirohusuils mähkus tihedalt silla ja purjede ümber. 

Vaenlase kaaper andis endiselt oma rahulikke signaale. 

Ta ei vastanud relvade tulega, vaid jätkas signaliseerib 
mist laternatega: «Tuld ei ava. Lasen paadi vette. Võtke parlamentäärid vastu.» 

Täielikus hämmelduses pöördus kapten Brantley Ohlseni poole: 

«Pootsman, meil ei sobi astuda nende röövlitega läbi-; rääkimistesse, kuid kurat 
mind võtku, kui need poisid ei käitu nagu džentelmenid. Ma tahaksin teada, mille 
arvele võin ma selle au kirjutada! Vaat mis, Ohlsen! Meie eskaadrit pole esialgu 
näha. Et aega võita, tuleb nende saadikud vastu võtta. Kui me astume lahingusse, siis 
kaaper 

purustab meid enne, kui laevad pärale jõuavad. Nende paat on juba vette lastud... 
Näete laternat vöõritrapi all? Nad süütasid paadis laterna põlema, et ma ei arvaks, 
nagu oleks see lõks... Ahaa, paat läheneb. Noh, anna neile ruupori kaudu edasi, 
Ohlsen: «Võtan parlamentäärid vastu läbirääkimisteks nende taeva ja meeskonna 
allaandmise üle. Valgustamata paatide ilmumisel tulistan ette hoiatamata!»» 

Norralase tugev bass möirgas Brantley sõnad vaskruuporisse, kuid vaatamata 
«Orioni» komandöri väljakutsuvale toonile, näitas piraatide kapten üles harukordset 
kannatust. Veerand tunni pärast sõitis «Orioni» trapi alla paat. Neli neegrist aerutajat 
ei tahkunud paadist. Kaks hispaania barettide ja sametkuubedega noormeest vastasid 
tunnimehe tervitusele ja astusid tekile. 

«Jälgige vaenlast,» sosistas Brantley Ohlsenile ja tema abile. «Heisake mastile 
signaal, et meie pardal on parlamentäärid, Jälgige, kas vaenlane ei kavatse rünnata 
meid paadidessandiga. Väiksemagi kahtluse puhul — tuld!» 

Brantley astus saabunu'le sammu vastu. Ta andis külmalt au ning palus nad 
kajutisse. Mõlemad saadikud, mõõgad vööl, kuid ilma tulirelvadeta, astusid üle läve. 
Eesriietega kaetud aknad ei lasknud kajutist tekile valgust. Seinalühtrites põles 
umbes pooltosinat küünalt. 

«Orioni» kapteni ees seisid kaks avalate, otsustavate rägudega senjoori. Üks oli 
vaevalt saanud kahekümneaastaseks, teine paistis olevat umbes kuus aastat vanem. 
Noorem hakkas kõnelema. Pehmed juuksed langesid tema õlgadele, suured mustad 
silmad särasid, puna põskedel oli õrn nagu neiul. Kuid nooruki suu ümber hakkas 
juba kujunema tahtejõudu väljendav kurd. Iga tema liigutus kõneles ägedast ja 
otsustavast iseloomust. 

«Te näete enda ees anult kaht hidalgot', kolmanda, see tähendab kapten Diego 
Luisi lähimaid sõpru. Ta ise jäi laevale. Me oleme tema relvavennad ning volitatud 
pidama kõikide nimel läbirääkimisi. Minu nimi on Alonzo de Las Pados.» 

«Matteo Velmontes.» noogutas pead tema kaaslane, mees teravate, naljast 
sädelevate silmade ja tedrelähtedega ninajuurel. 

E Hidalgo — hispaania keeles kavaler, aadlik, siin vapra, Julge 
mehe lähenduses. 

«Kapten Brantley!» jätkas senjoor Alonzo. «Teie ees on Bernardito Luisi pojad. 
Ma olen senjoor Diego vend. Tähtsad teened, mis te kunagi osutasite meie isale ja 
tema sõbrale; kes on teile tuntud Murray nime all, on olnud põhjuseks, miks 
Bernardito pojad ei tõsta kunagi relva ei teie ega laeva vastu, mis tõi saarlastele 
pääsmise. Lubage ainult esitada teile küsimus: kuhu te sõidate ja missugune on teie 
reisi eesmärk?» 

«Senjoorid, sellele küsimusele olen sunnitud vaikimisega vastama.» 

«Lubage tõlgendada teie sõnu selliselt, et sõidate elava kaubaga nagu teisedki teie 
peremehe laevad. Meil on teada, et «Põhja-Briti Kaubakompanii» kõikidest laevadel 
ei ole ainult Brantley prikk siiani määrinud end häbiväärse orjakauplemisega. Kuid 
seekord nähtavasti ka teie kapten...» 

Brantley laubal paisusid sooned. 

«Ma ise sain alles hiljaaegu teada, et meie firma laeva veavad ostetud ja 
vangivöetud orje istandikesse. «Orioni meeskond ei ole ega kavatse osa võtta 
sedaliiki operatsioonidest, senikaua kui mina kaptenisillal seisan ... Kui ma ei näe 
põhjust, et teiega neid küsimusi arutada, härrased. Ma võtsin teid selleks vastu, et ära 
kuulata, miilist tingimustel olete nõus laeva «Tiivuline» tema seaduslikul omanikule, 
lord-admiral Chiensfieldile tagastama. Min omalt poolt olen nõus paluma admirali, et 
ta teie karistust pehmendaks.» 

Parlamentääride üsna viisakusetu naer näis kaptenil veelgi kohatum kui kogu 
eelnenud vestlus. Ta tõmbas oma hallid kulmud kipra ning asetas käe 
mõõgapidemele. See vastu don Alonzo kortsus kulmud liikusid avameelses 
naeratuses oma kohale tagasi. 

«Te mõistate ise, kapten, et lahing «Kolme Hidalgo» ja «Orioni» vahel lõpeks 
üsna kiiresti. Kaugelt distantsi muudaksid sada meie suurtükki teie laeva sõelaks... 
Kui meie külaskäigu põhjuseks on hoopis teine asi. Te olete aumees, senjoor 
Brantley, ja me oleme otsustanud paljastada teile saladuse, mis tõukas meid 
kuulutama armutu sõda nõndanimetatud lord-admiral Chiensfieldile.» 

«Sel juhul on meie kohtumine asjata,» lõikas Brantl vahele: «Ma ei kuulu 
erasaladuste otsijate kilda. Ole väga meelitatud, kuid palun teid mitte vaevuda.... Min 
ülemus lord-admiral Chiensfield...» 

«Kapten Brantley, ma pöördun teie kui ausa Briti meremehe poole, kui aumehe 
poole! Teadke siis, et teie poolt nimetatud isik on närune, pettuse teel tiitli omastaja, 
salajane mõrvar, varas ja kurjategija. Tema tõeline nimi on Giacomo Grelli ja tema 
kutseala on röövimine. Võllas on ainuke koht, millele tal on tõeline õigus.» 

«Vait!» kapteni nagu muutus tumedaks. «Kuidas te julgete ... minu laeva, 
pardal...» 

Sel hetkel koputas keegi uksele. 

«Alatud laimajad!» Kajutis ei pööranud keegi koputusele tähelepanu. «Ainult 
parlamentäärliku puutumatuse reeglid takistavad mind teid minu laeva raadele üles 
tõmbamast ja sel kombel teid esimesse Inglise sadamasse transportimast. Mitte 
sõnagi rohkem! Ma lasen kahuritel vastata krahvkonna esimese inimese teotamisele, 
niipea kui te laevalt lahkute.» 

«Kapten, kas te suvatsete meenutada miss Emily Hardyt?» Noor parlamentäär 
säilitas vaevaga enesevalitsemise. «Kas teile ei meenu brigantiini «Opheira» ankur, 
mille mister Want saarel avastas? Teadke siis, et saarlane, kelle «Orion» oma 
saabumisega päästis, polnud keegi muu, kui tõeline Chiensfield, kelle tiitli ja päritud 
vara piraat Grelli omastas...» 

Järeleandmatu koputus uksele kordus. Ohlsen pistis pea kajutisse.. Ta kutsus 
Brantley välja koridori. 

Kui Brantley kajutisse tagasi pöördus, väljendas tema nägu meelepaha ja mingit 
raevukat kahjutunnet. Ta vaatas süngelt saadikutele ja sõnas kähedal häälel: 

«Andke oma mõõgad, härrased. Laev «Kolm Hidalgot» on Briti eskaadri 
lahingulaevadest ümber piiratud. Teie taganemistee on ära lõigatud.» Senjoor Alonzo 
paljastas mõõga: «Reetmine!» 

Matteo Velmontes tormas akna poole. Kuid sel hetkel purunes see klirinal ja 
mõlemale saadikule vaatasid vastu püstolitorud. 

Kajuti uksed paiskusid valla. Kümmekond madrust, püssid rippumas kõhul, 
tunglesid koridoris. Madrusemiütside lintidel sätendas kuldne kiri: «Lõuna Rist». 
Kaks madrust sihtisid lävelt parlamentääre. Senjoor Alonzo murdis oma mõõga ja 
viskas selle tükid põlglikult Brantley jalge ette. Matteo laskis oma mõõgal vaibale 
kukkuda. 

Madruste tihedat rongast laiali surudes astusid üle läve kaks meremeest — 
Donald Blackwood ja Joseph Lorn. 

«Kapten Brantley, palun teid sillale,» ütles Blackwood. «Prikk astub võitlusse. 
Teie patareid peavad esimese tule avama.» Eskaadri komandör pöördus madruste 
pool, «Siduge piraadid kinni!» 

Koridoris kõlksatasid valmispandud ahelate ja käeraudade ketid. 

«Seis!» peatas Brantley müriseval häälel madrusei «Need on parlamentäärid, 
mister Blackwood. Prikk ei astu enne võitlusse, kui parlamentääridele kindlustatakse 
tagasipöördumine oma laevale.» 

«Vana on ogaraks läinud,» pomises Lorn ja ütles karmilt: «Kapten Brantley, keegi 
pole teid volitanud pidama röövlitega läbirääkimisi. Kas te suvatseksite kõrvale 
astuda ja käsku täita?» 

«Ah, see olete teie, Giuseppe Lorano, piraat, kellel Kaini märk laubal, mille 
Fernando Diazi nuga teile jättis!» heitis Alonzo de Las Pados kirgliku põlgusega. 

Lorn tormas paljastatud mõõgaga relvitu saadiku poole löögiga ülalt alla lõi 
Brantley mõõga ta käest, kui üks madrustest tõukas Alonzo tagant püssipäraga. Mõne 
minuti pärast lebasid mõlemad parlamentäärid põranda seotuina kätest ja jalust. 

«Trümni kartserisse!» Kapten Blackwood oli muutunud kahvatumaks kui 
kajutiomanik. «Kapten Brantley, ma arreteerin teid teie sõjamehekohuse reetmise 
eest. Mister Lorn, võtke reeturilt mõõk!» 

Akna taga vilksatas erepunane sähvatus. Laev võpatas kahuripaugust. Brantley 
abiline käsutas juba «Orioni patareisid. Kapten Blackwood tõusis priki sillale. 
Paugud mürisesid mere kohal nagu koletute vasarate korrapäras löögid. Kogu 
silmapiir punetas sähvatustest. Viiest laevast koosnev eskaader tulistas keskendunult 
kaapri «Kolm Hidalgot» keret ja tekiehitusi. 

Eskaadrilaevade lähenemist märgati kaapril alles hetkel, kui «Orioni» parda ääres 
justkui kasvasid veest välja mingi kiirekäigulise jahi mastid. Üheaegselt ilmusid 
põhjast, lõunast ja idast juurdehiilinud lahingulaevade tumedad siluetid. 
Signaaltuled, mis olid kaapri masti süüdatud parlamentääride paadile suuna 
andmiseks, olid ründajatele heaks märklauaks. 

Kui «Orionilt» mürises kogupauk ning üheaegselt hakkasid tegutsema sada- 
kakskümmend suurtükitoru, — pooled kõigist olemasolevatest kahuritest, süttisid 
«Kolmel Hidalgol» korraga kaks tulekahju. Vaenlane ründas vigastatud laeva igast 
küljest. Diego Luis mõistis, et parlamentäärid on kinni võetud. Ta otsustas 
piiramisrõngast läbi murda ning, väljudes sel kombel lahinguväljalt, säästa laeva ja 
meeskonda. 

Kapten tegi pööraku ründavatest laevadest nõrgema suunas. See oli väikseima arvu 
pardalaevadega karavell «Bolton». 

Tuul soodustas manöövrit. Vaenlase tule all tõsteti kõik purjed. Kolme kaabeltau 
kauguselt andis kaaper esimese kogupaugu vasaku parda neljakümne viiest 
suurtükist. Meeskond oli jõudnud kustutada ühe tulekolde teki keskel, ning ainult 
ahtris 1õõmav tuli valgustas endiselt tohutuid purjesid alt. Kuid ka see tulekahju 
muutus järjest nõrgemaks, ameerika tammepuust vooderdisega pardad aga ei löönud 
lekkima. Samuti ei olnud ükski suurtükk rivist välja langenud.. 

Ohvitser, kes juhtis suurtükituld, polnud keegi muu kui sinjoore Anthony Cenni; 
ta oli kapten Bernardito juures läbi teinud pikaajalise väljaõppe. Tema 
külmaverelisusest ja täpsusest olenes nüüd kogu meeskonna edu ning Anthony Cenni, 
«Kolme Hidalgo» suurtükiväeülem, mõistis seda. 

Poole kaabeltau kauguselt põrutas Anthony Cenni kartetšidega karavelli pihta. 
Kogupaugu efekt oli väga mõjuv. Karavelli patareid jäid vait, tuul pühkis 
purjenartsud koos taglaserisuga tekilt minema. 

Kuuma metallirahega ülekülvatud kaaperlaev sõitis «Boltoni» juurde ning puuris 
laevaparda süvisejoone kohalt neljakümne viie raske mürsuga läbi. Vaevalt oli 
kaaper jõudnud oma ohvrist eemalduda, kui «Boltoni» mõlemad mastid küljeli 
vajusid ning tphutute purjede riismed meres loksuma hakkasid. Vesi tungis kohinal 
läbi purunenud parraste trümmidesse ning laev hakkas aeglaselt veekeerisesse 
vajuma. See oli Tresseli laeva lõpp. 

Sel ajal hakkasid «Admiral Chiensfield» ja «Orion» vastavalt kapten Blackwoodi 
plaanile suruma «Kolme Hidalgot» «Kuningas George'i» tuldpurskavate torude 
poole. Kaapri noorele kaptenile Diego Luisile jäi anult üks tee: lipsata vaenlase 
süurtükkiderivi vahelt läbi. Kapten Black- 

wood oli veendunud, et piraadid ei julge seda surmava riskantset sammu ette 
võtta. Kuid ründajaile ootamatult tegi kaaperlaev pöörde vasakule «Orioni» poole, 
rebis end lähenevast «Admiralist» lahti ja suundus otse tulerahe alla «Kolme 
Hidalgo» sihvakas kere varises nagu sõdur keda läbi armutu kadalipu aetakse. 
Mürsud lõhkusid purjesid. 


vigastasid taglast, murdsid tekki. Kaaper vastas täpsete, hästi sihitud 
kartetšikogupaukudega, pühkides «Kuningas George'i» ja «Orioni» tekkidelt 
suurtüki-madruseid ja teki-meeskonda. 

Kapten Blackwood seisis «Orioni» ahtris, kui «Kolme Hidalgo» vöörtääv kerkis 
veerand kaabeltau kaugusel paremast poordist. Kuuma malmi kild lõi eskaadri 
komandörile rindu. Kaapri ahter polnud veel prikist mööda libisenud, kui kapten 
Donald Blackwood lakkas hingamast. Ta ei saanud enam näha, kuidas «Kuningas 
George'i» kapteni-abi, kes juhtis nüüd laeva Blackwoodi asemel, tegi parandamatu 
vea: ta ei hakanud kohe vigastatud kaaprit taga ajama, vaid tulistas teda 
paralleelkursilt poole kaabeltau kauguselt, üritades sõita ümber «Kolme Hidalgo» 
ahtri, et saata siis tema pihta kogu oma patareide võimsus. Need patareid polnud veel 
võitlusest osa võtnud. Selle manöövri juures kattis «Kuningas George» oma kerega 
vigastatud kaapri «Admiral Chiensfieldi» tule eest... 

Mõtlematu taktika oli mõneks väärtuslikuks minutiks viinud võitlusest välja 
ekspeditsiooni kaks kõige tugevamat laeva: «Admiral Chiensfield» polnud peaaegu 
üldse vigastada saanud, «Kuningas George» oli kaotusi kandnud, kuid tema jõud oli 
ikka veel üsna mõjukas. 


Kuni räbaldunud purjedega «Kuningas George» end kohmakalt pööras pidas 
«Kolm Hidalgot» palavat võitlust, ainult «Orioniga», kapten Joseph Lorn, 
«Admirali» komandör, needis aga jumalariiki, meresid, kõiki pühakuid, oma 
esivanemate verd ning omaenda käsi, jalgu ja habet. Joseph Lorn, kes oli alles 
lahingu lõpuks jõudnud «Orionilt» oma laevale, haaras rooli enda kätte ja püüdis 
kaaprit märklauaks võtta. Kahjuks oli «Kuningas George'i» võimas, kuid juba 
hilinenud kogupauk pilkasesse pimedusse kaduvale põgenikule ainult saatjaks. 

Joseph Lorn võttis nüüd eskaadri juhtimise enda kätte. Ta saatis jahi «Lõuna 
Rist» kaapri otsinguile. Kolm ülejäänud laeva said aga käsu ümber rlvistuda ja jahile 
järgneda. Kuid ei «Kuningas George» ega «Orion» kõlvanud enam jälitajaiks: 
«Kuningas George'il» oli vööris auk, mi pandi kiiruga purjeriidest plaastriga kinni; 
«Orioni» kere aga lekkis nii koledasti, et pumbadki ei tulnud enam toime. Mõlema 
laeva taglas oli räbaldunud ja segi. «Orion» oli kaotanud poole, «Kuningas George» 
aga kolmandiku tekimeestest... «Admiralil» tuli kiirust vähendada. 

Sombune hommikuvalgus leidis üksteisest suure vahemaaga lahutatud laevad 
kõigest kahekümne miili kaugus lahingupaigast. Madalad pilved ja uduloor varjutasid 
mitte ainult kaapri, vaid ka jahi «Lõuna Rist». Lorn näris vihaselt huuli. Õhtuks 
nähtavale ilmunud jaht oli viljatutest otsingutest loobunud. Eskaader jättis jälitamise 
ning võttis kursi Kaplinnale. 

Merel tavakohaste austusavalduste saatel lasti kapten Blackwoodi laip vette. 
Ahelais vangid aga toodi «Orionilt» «Admirali» trümmi sügavustesse. Fregatil suleti 
nad kõige hirmsamasse seest raudplaatidega vooderdatud kartserisse. Kapten 
Brantley, kelle Lorn oli arreteerinud, istus mõõga ja paguniteta «Admirali» 
ohvitserikajutis tunnimehe järelevalve all. «Kuningas George» ja «Orion» jõudsid 
lõpuks kuidagi Kaplinna ning jäid sinna remonti. «Admiral Chiensfield» suundus aga 
«Lõuna Risti» saatel Inglismaale. 

5: 


1789. aasta detsembriööl saatis Boltoni kindlusvangla komandant major Dravvers 
vangivalvuri kunstniku järele. 

«Mister Beangle, teil tuleb täna kiiresti kahe tähtsa 

riikliku kurjategija portreed valmistada. Need on vajalikud selleks, et kindlaks 
teha nende inimeste tõelised nimed. Hoiatan, et kui teete väiksemagi katse alustada 
maalimise ajal kurjategijatega vestlust, võivad sellel teie suhtes väga rängad 
tagajärjed olla. Töötada tuleb küünlavalgel, sest asi ei anna oodata.» 

«Kas jutt on vangidest, kes toodi õhtul fregatilt «Admiral Chiensfield»?» 

«Vähem kasutut uudishimu, Beangle. Teile on need kolm isikut lihtsalt salajased 
riiklikud vangid. Annan teile nõu töö kiiresti lõpetada ja see kohtumine unustada.» 

Beangle laskus mööda treppi sügaval maa all asuvasse kongi, mis oli raiutud kalju 
sisse mitte surnutele igavese rahu andmiseks, vaid elavatele igaveseks vangistuseks. 
Vangivalvur Jobb, kindluse kõige süngem teener, kes oli enda kulmudest saadik 
sooja karusnahksesse mantlisse mähkinud, kõndis tema kõrval mööda koridori 
kiviplaate. Pehmed viltjalatsid tegid ta sammud hääletuks. Nurgakon-gis viibisid 
raudukse taga siia hiljaaegu toodud vangid. 

«Pagana külm on, Jobb,» ütles kunstnik. 

«Jah, tõesti, kuradima külm, mister Beangle,» nõustus valvur. 

George pöördus tagasi vanglaülema kantseleisse. 

«Söör, all on võimatu tööd teha. Palun andeks, kuid mu käed kohmetuvad.» 

«Hea küll, viime maalimisseansi juurdluskambris läbi. Valvurid toovad vangid 
kohe sisse.» 

Juurdluskamber asus kantselei ja major Dravversi kabineti kõrval. Beangle tundis 
hästi seda trellitatud akendega tuba. Kümme aastat tagasi oli ta siin kuus kuud 
igaöistele ülekuulamistele, ähvardustele ja leebetele veenmistele vastu pidanud. 

Valvurid juhatasid sisse kolm vangi, kelle jalad olid raudu aheldatud. Nende 
kunagised kallid ja uhked riided olid nüüd kirjudeks samet ja siidräbalateks 
muutunud. Habemesse kasvanud näod olid külmast sinised, pulstunud juuksesalgud 
langesid silmile. 

«Alonzo de Las Pados ja Matteo Velmontes?» uuris major küsival toonil. Ta 
polnud veel neid lord-admirali vange näinud. «Teil tuleb kunstniku ees poseerida ... 
Ta maalib suurepäraselt kaunite leedide portreesid, kuid arvan, et ta ka röövlite ja 
piraatide portreedega toime tuleb. Seadke end valmis ...» 

597 


Noorem vangidest, Alonzo de Las Pados istus maalipuki ette, viskas räbaldunud 
mantli õlgadelt ning soojusest ja küünalde särast rõõmu tundes ringutas mõnusalt 

«Söör!» kunstnik astus majori juurde. «Ma tahan teile paar sõna öelda.» 

«Kiiremini, Beangle!» major viis kunstniku kaugemal 

Matteo Velmontes kergitas imestunult kulme ja tegi kunstniku suunas tahtmatu 
liigutuse, õnneks jäi see tähele panemata. 

«Te olete täna harukordselt aeglane, Beangle!» sõnas major Dravvers 
rahulolematult. «Lõpetage ettevalmistus tööd ...» 

«Kuid, söör, nendel inimestel on niisugune välimus, portreedest pole mingit kasu. 
On tarvis juuksurit.» 

«Mida te siis varem mõtlesite, Beangle? Jobb, saatke habemeajaja siia ning tooge 
mulle kodunt klaas sooja su kurdatud heerest.» 

Alles pärast seda, kui vangla habemeajaja meistrikäed olid vangidele nende 
nooruse tagasi andnud, don Alonzo lisaks sellele ka ilu, maalis George Beangle selle 
senjoori portree. Kaks valvurit viisid don Alonzo seejärel otsekohe maa-alusesse 
kongi. 

Järgmisena poseeris Matteo Velmontes. Visandad pliiatsiga tema näojooni, 
veendus George, et ka tei modelli näos, pea- ja ninakujus. silmakoobastes, samuti 
ruugjates juuksekahludes polnud ühtegi jälge, mis viitaks senjoor Matteo hispaania 
päritolule. Maalipuki ees istus tüüpiline anglo-saksi esindaja ... 

Maalimine venis pikale ja juuresolijaid hakkas uni vaevama. Soojust levitades 
undas kaminas tuli. Seina ääres tukkusid neli valvurit, vanglaülem aga, keda soojus 
heeres olid samuti roiutanud, oli oma laua taga silma kinni lasknud. Valvur Jobb, kes 
oli harjunud öösiti ärkvel olema, kõndis mööda kambrit. Korra säilitamiseks äratas ta 
vahetevahel seina ääres tukkuvaid mehi. Valvur Hearlems jälgis algul sügavamõtte- 
liselt kunstniku tööd. Selleks oli ta oma tooli maalipukile lähemale nihutanud ja lõua 
toolileenile toetanud. Niisuguses poosis jäi ka tema magama; ta punane kael oli 
pikaks veninud, pea aga nagu surnud kaelkirjakul, rippu vajunud. 

Kõndides mööda tuba, märkas mister Jobb kärbest, kelle oli soojus ellu äratanud. 
Putukas puhastas tiibu, kohend end ning hõõrus pead. Jobbile näisid need liigutused 
laiduväärt 

olevat, sest kärbes tegi seda tema kõrguse kuningas George III ninal istudes. 
Kuninga portree oli selle vanglakambri ainsaks kaunistuseks. Mister Jobb tõstis 
põrandalt õlekõrre ja eemaldas putuka suursuguselt ninasõõrmelt. Sooritades seda 
truualamlikku toimingut, laskis mister Jobb maalipuki, piraadi ja kunstniku silmist. 

George'i pliiats joonistas sel ajal just väikest lohukest, mis kaunistas senjoor 
Matteo lõuga. Noormees istus meistri poole poolviltu. Kui portretist taas juhtis oma 
pilgu paberilt modellile, kõõritas lohukese omanik Hearlemsi poole ja sosistas 
peaaegu hääletult, sõnul väljendamatu põlgusega: 

«Ah, Georgie, sa oled vanglarott!» 

Mister Beangle'i käed hakkasid värisema. Taevas, kuidas ta varem polnud seda 
vananenud tedretähnilist nägu äratundnud!... 

Lapsepõlv ... Noorem vend! 00, saatuse jumalad! 

Paberitükk, millele kunstnik oma pliiatseid teritas, oli topitud portree taha. 
Kunstnik tõstis lehekese nurga, tegi, nagu seaks ta grafiiti, ja kirjutas: 

«Tommy?» 

Vastuseks laskis modell ripsmed alla. George kujutas mõne joonega inimese pead 
vanglatrellide taga ning kirjutas kõrvale: 

«Mina — kümme aastat.» 

Vend noogutas arusaavalt pead. Jobb lähenes juba maalipukile. George jõudis just 
lakoonilised sõnad paberitükil kinni mätsida ja hakkas joonist lõpetama. Portree ei 
kuulunud meistri parimate teoste hulka, sarnasus oli üsna kauge. Major andis 
kunstnikule käsu visandada portreede koopiad ja siirdus oma kabinetti. 

Saanud kätte hommikuse posti, tegi ta lahti kirja, mille kuller oli hommikul 
Londonist toonud, kinnitas mõõga vööle ja suundus Chiensfieldi mõisa. 

Tava kohaselt veetis lord Chiensfieldi perekond jõulupühad oma mõisas. Fregati 
«Admiral» saabumise ootel pühendas söör Frederic Righland oma vaba aja 
rahulikele maarõõmudele. Ta käis jahil, ratsutes ning laskus isegi pikaajalistesse 

vestlustesse oma tütrega. Ema külmale suhtumisele vastas miss Isabella sama 
jahedusega, kuid oma karmi isa oli ta hakanud armastama ning veetis 

temaga üsna meelsasti pikki talveõhtuid, mis lossi kami korstnates undav tuul eriti 
poeetilisteks muutis. 

Neljakümne viie aastane miss Tranborn, «heast perekonnast» pärinev peen daam, täitis 
majas guvernandi kohuseid. Erinevalt leplikust ammest Helga Lundist painas miss Tranborn 
oma kasvandikku lõpmatute manitsuste ja pedagoogiliste õpetustega. Isabella isa soovil 
õpetas vana katoliku munk isa Morssini neiule usuteadust. Tütarlaps kiindus sügavasti 
sellesse hallipäisesse preestrisse. Tänu miss Tranborni ja vana jesuiidi püüdlustele pidas lord 
Chiensfieldi pärija end laitmatult ülal ja kujutas endast seitsmeteistkümneaastast tütarlast, 
kellel saksa pedagoogide väljenduse järgi on olnud «hea lastetuba». Veidi enne 
jõululaupäeva, kui Isabella koos isaga pöördu parajasti ratsasõidult koju, märkas ta lossi 
värava ees õues Boltoni üüritõlda. 

«Keegi on meile saabunud, isa,» sõnas neiu. 

«Elegantse tõlla järgi otsustades peab see keegi sinu austajatest olema, Bella,» ohkas lord 
naljatlevalt. «Varsti jätavad nad mind tütrest hoopis ilma.» 

Briti põhjapiirkonna rikkaimal pruudil polnud tõepoole austajatest, salajastest ja avalikest 
jumaldavatest, ballipartneritest, kavaleridest ja kavalerikandidaatidest puudu. Post tõi 
Chiensfieldi tosinate viisi lõhnastatud värvilisi sümboolsetesse ümbrikutesse pitseeritud kirju. 
Ning Isabella süda oli juba veidi hõivatud: söör William Blandhill naabruses asuva 
Wolveswoodi mõisa pärija, oli muutunud kahtlaselt sagedaseks külaliseks Chiensfieldis. 
Tema ema aga mõtles juba salaja sellele, kumb loss — Wolveswoodi või Chiensfieldi oma 
tuleb valida noore abielupaari elupaigaks ... 

Kammerteener March võttis söör Fredericu ja miss Righlandi vestibüüli lävel vastu ja 
teatas, et major Dravver Boltoni kindlusvangla ülem ootavat krahvi juba tund aega. Tütar 
nägi, kuidas isa nägu süngestus. Neiu riietus toas ümber, ootas kuni külaline lahkus ning tuli 
vallatu tantsiskledes isa kabinetti kavatsusega tema süngeid teid hajutada. Lord-admiral istus 
mornilt laua taga ni hoidis käes mingisuguseid pliiatsiga joonistatud portreesid. 

«Isa, kas sinu juurde võib tulla?» küsis Isabella, seistes juba keset kabinetti. «Näita mulle 
jooniseid. Kes need on? Miks on mõlemad nii nukra välimusega?» 

Ootamatult tabatuna ei jõudnud lord-admiral jooniseid peita. Ta viskas ükskõikse näoga 
portreed lauale, sest mõistis õigel ajal, et väiksemagi katse puhul jooniseid peita oleks tütar ta 
küsimuste laviiniga üle puistanud. Krahvi arvestus oli õige: miss Isabella oleks tõepoolest 
heitnud joonistele vaid ühe pilgu ja need kõrvale visanud, kui... kui mister Beangle poleks 
niisuguse täpsusega kujutanud senjoor Alonzo de Las Padose välimust! Isabella silmitses 
noormehe nägu portreel ja ohkas kurvalt: 

«Niisuguseid austajaid pole mul kunagi olnud, isa! See on vist noor itaallane? Kes on see 
ilus noormees? Missugune kaunis nägu! Ja portreegi on veel üsna värske! Ütle, isa. kas see 
noormees on praegu Boltonis?» 

«Ei, Bella, see on lihtsalt koopia ühest vanast, juba lagunenud portreest. Ma käskisin 
seepärast teha uue. See inimene on minu noorpõlvesõber. Ta on praegu umbes 
kuuekümneaastane, kui ta veel elab.» 

Isabella tõmbas huuled mossi ja pani joonise kõrvale. Lord koristas portreed laualt. 

«Isa, see paks major, kes praegu sinu juures käis, on vist siinse vangla ülem?» 

Lord-admirali kannatus hakkas juba lõppema: 

«Jah, Bella, major Dravvers töötab just nimelt sellel ametikohal. Kuid mul pole praegu 
aega, tüdruk, mind ootavad edasilükkamatud asjad. õhtul aga olen ma jälle tervenisti stnu 
käsutuses. Muide, täna on Boltoni teatris suur etendus. Kui tahad ma tellin looži.» 

«Ma ei taha minna teatrisse, isa. Ma mõtlesin hoopis muule. Mõne päeva pärast on 
jõululaupäev. Kõik valmistuvad pühiks, aga seal, hirmsas vanglas, piinlevad inimesed ... Kas 
ma tohin külastada õnnetuid koos isa Benedictusega?» 

«Kust tulevad sul need mõtted, Bella? Vanglas ei istu süütud lambad, vaid mässajad, 
vargad ja... mõrvarid. Kindlus on täis mässavaid talupoegi, salakütte, ludiite...» 

«Kuid nad on inimesed ja kannatavad julmalt. Luba, isa ...» 

«Mitte mingil tingimusel, Bella! Kurjategijaid ei tohi soosida ... Andesta, kuid mul on aeg 
lahkuda!» 

Sadulasse istudes kehitas Chiensfieldi omanik arusaamatuses õlgu. 

«Kust tuli tüdrukule niisugune mõte pähe? Kuid kurat 

võtku neid pisiasju! On hoopis tähtsamaidki... Kuradi halvasti kukub kogu see lugu välja 
> 

Tuul kõigutas Chiensfieldi metsa raagus puid. Krahv tema teener kiirustasid Boltoni. Söör 
Fredericul oli kaaluvaid põhjusi oma kõrget laupa kortsutada ja üsna raskest olukorrast kiiresti 
väljapääsu otsida... 


6. 


Enne pimeduse saabumist nägi Woodroe Craig oma villa akende ees vahutaval hobusel 
ratsanikku. Mees kiirustas nähtavasti väga, sest uksekell kõlises vähemalt kaks korda 
tugevamini kui tavalised külastajad seda helistasid. Mister Craig tundis otsekohe lord-admirali 
kammerteenri. 

«Kas on midagi juhtunud, March?» 

«Ei tea, söör. Tema kõrgus on praegu kindluses maj Dravversi juures ning käskis mul 
viivitamatult teie järele sõita, söör.» 

Oli juba üsna pime, kui Woodroe Craig astus vaikselt ebamugavasse juurdluskambrisse, 
mida kaunistas kuningas George III portree. Trellid akende ees, külm kivi põrand, kehv 
valgus ja niiske läpastanud õhk sedalaadi ruumides avaldavad igale inimesele rusuvat mõju, 
kui eriti ebameeldivaid tundeid kutsuvad nad esile neis inimestes, kellele taoline olukord 
ähvardab elupõliseks muutuda. 

«Istu, Woodroe!» 

Mister Righlandi näoilme oli kuri ja erutatud. Lorn näris piipu ning jälgis varblaste 
askeldusi trellide taga. 

«Kuradi lugu, Woodroe! Major Dravvers sai Londonist teate, et Boltoni sõidab tema 
kõrguse salajane komisjon. Arvatavasti on džentelmenid juba teel. Komisjoni koosseisus on 
prokurör, ametnik erakordsete ülesannete täitmiseks ja salajase kantselei ülem 
sõjaministeeriumi juures. Noh, ja iseendast mõista, täielik saatjaskond — nooremohvitserid, 
sekretärid, kirjutajad ... mõistad?» 

«Ee-ei, teie kõrgus, mitte päriselt. Mida see lugupeetud komisjon Boltonis teha kavatseb? 
Kas tõesti niisugune kära kahe piraadi pärast?» 

Tema lordlik kõrgus seletas lühidalt situatsiooni ära, nagu see ilmnes kirjadest, mida 
garnisoni komandant ja vangla ülem olid saanud. 

Londoni komisjoni saatmine Boltonisse oli uueks tema kõrguse armulikkuse väljenduseks 
lord Chiensfieldi vastu. Saanud mereministrilt ettekande lahingu kohta, mida söör Fredericu 
eskaader oli pidanud piraadilaevaga, kurvastas kuningas sügavasti vapra kapten Blackwoodi 

hukkumise ning kaotuste üle. Ministri ettekanne oli koostatud lord Chiensfieldi enda 
ettekande põhjal, kus eredates värvides oli kirjeldatud Blackwoodi, Lorni ja Tresseli sõjalist 
vaprust, samuti Guy Brantley reetlikku käitumist. Tema kõrgus kinnitas kõige kõrgemal 
tasemel Lorni käsu Brantley vangistamise kohta, käskis hoida reeturit kindluse vangikongis ja 
saatis Boltonisse juurdluskomisjoni, et kuritegelike piraatide asja uurimine vajaliku 
karmusega läbi viidaks. Nende kurjategijate saatus pidi saama õpetuseks kõigile piraatlikele 
merelaevadele, seepärast avaldas tema kõrgus soovi, et pärast juurdluse lõpetamist vangid 
toodaks Londonisse, kus nad antakse sõjakohtu kätte ja hukatakse avalikult. 

Woodroe Craig taipas kiiresti kogu tekkinud olukorra raskust. 

«Kuidas vangid end teel ülal pidasid?» küsis ta Joseph Lormnilt. 

Meremees vaikis süngelt. Söör Frederic Righland seletas Craigile ise, et esialgsete 
ülekuulamiste ajal, mida mister Lorn oli püüdnud teostada «Admirali» pardal, oli ta piraatide 
pealikult välja pressinud ainult mingeid üsnagi kahemõttelisi ja tugevaid väljendusi lord- 
admirali aadressil, Brantleylt aga kategoorilise kinnituse, et tal piraatidega mingit eelnevat 
kokkulepet pole olnud. 

Kuulates krahvi, noogutas mister Craig kurvalt pead. Küsimus keerles tal keelel, kuid 
Lorn jõudis ette: 

«Need kaks teavad meie kohta kõik, selge?» Lorni hääles helises avalikult viha. «Poleks 
tarvis olnud kiirustada teate saatmisega nende vangide kohta. Sellega oled ša, Giacomo, meile 
kõigile pipart tagumikule raputanud.» 

«Olin kaljukindlalt veendunud selles, et kuningas käsib mul need kaks ning pealekauba ka 
Brantley lihtsalt raasse tõmmata. Kuid lasksin mööda. Nüüd pole aga enam aega seletada, mis 
oli ja mis oleks võinud olla. Tuleb mõelda tulevikule. Vara on pead norgu lasta. Vahel on meil 
ka kehvemaid olukordi olnud, kuid oleme end ikka vee peal hoidnud! Ütle, Giuseppe, kes nad 
sinu arvates on, need poisid?» 

Lorn sülitas vihaselt: 

«Katsu neilt midagi välja pressida! Seletavad aga pealegi, et nende nimed on õiged.» 

«Kust said nad siis andmeid meie mineviku kohta? Diego Luis pole oma isa kunagi näost 
näkku näinud. Keegi tema lähikonnast ei võinud meie lugu teada.» Woodroo Craig laiutas 
arusaamatuses käsi. 

«Oled kaotanud oma taibukuse, Woodroe. Aga Murray Aga Emily Hardy? Kahju, et ma ei 
litsunud lõpliku puruks seda herilasepesa Siniorus! Tuul puhub ju seal poolt. See don Alonzo 
teatas Brantleyle, et ta olevat Ber nardito noorem poeg. Välimuse järgi on ta kahekümne 
aastane ja mitte rohkem. Ma pole kuulnud, et Bernardi oleks end sidunud mõne teise naisega 
peale Zoe. Näib, Alonzo on selle suguluse lihtsalt välja mõelnud, ja ka näos pole tal 
Bernarditoga midagi ühist. Praegu vaatasin ma teda läbi vaateaugu ukse sees. Ilus poiss, kurat 
teda võtku!» 

Mister Righland asetas Craigi ette Alonzo de Las Pados ja tema sõbra portreed. Woodroe 
pistis need oma mahukasse tasku: 

«Proovin näidata neid oma poistele. Nende nägudes on justkui midagi tuttavat... Kärvaku 
ma ära, kui ta on hispaanlane!» 

«Seni kui me siin mõistatusi lahendame, vanad, vajub Londoni komisjon meile nagu lumi 
selga, js siis saab alles nalja!» sõnas mister Righland kurjalt, «Meie käsutuses on mõned 
päevad, võib-olla aga isegi ainult tunnid. Tegutseda tuleb homme, tänane öö on juba kaotsi 
läinud.» 

«Kägistame nad ära ja loril lõpp,» tegi Lorn ettepaneku. 

«Aga Brantley?» Craig vangutas pead. «Ta on teises kongis. Ja vaevalt, et Hearlems 
üksinda tuleb kõigi kolmega toime, teisi usaldusväärseid inimesi mul vanglas aga pole.» 

«Noh, mürgitame siis ära ... Pakume neile veini, eks?» 

«Jälgi ei peida. Ei lähe.» 

«Siis tehke ise mõni ettepanek, teie lordlik kõrgus.» 

«Kuradile see lordi tiitel, hundid! Trümmi koguneb vesi, pumbad aga ei tööta, karramba. 
Mõtelge kiiremini, vanad, kiiremini! See töö on sinu jaoks, Woodroe.» 

«Oota, peremees! Missuguses kongis nad on?» 

«Alumises nurkmises.» 

«Suurepärane! Aknad on vastu tagumist müüri?» 

«Noh ja siis ...» 

«Müüri seisavad kaks tunnimeest... Ja edasi algab mäestik...» 

«Tjaa! Mõte pole halb! ... Maha lastud põgenemiskatsel, eks ju?» 

«Just nimelt. On ainult tarvis usaldusväärseid poisse, peremees. Kolonel Hawerstone pole 
kollanokk. Ma tunnen seda head džentelmeni hästi.. » 

«Sa ütled, et on vaja usaldusväärseid poisse? Tähendab, tuleb endal vana tööd tegema 
hakata! Vesi hakkab ju kõrini tungima ... Woodroe, otsi MacRayle üles. Ta tolgendab kusagil 
linnas ja on arvatavasti purjus. Sõitku otsekohe koju, olen keskööl tema juures. Homme kella 
viieks koguneda kõigil minu majja Jakobi tänaval. Kõike, mis meil vaja läheb, leidub seal 
küllaldasel hulgal. Giuseppe, mine ja uuri täpselt kindluse tagumist müüri. Mina lähen praegu 
isa Benedictuse juurde. Vaatame, milleks ta antud hetkel võimeline on ... Ükskõik kuidas, aga 
vaata, et MacRayle keskööks kaine oleks. George Beangle'i tuleb ettevaatlikult asjasse kaasa 
tõmmata: pärast koristame ta koos mõlema teisega ...» 

«Aga kuidas siis Brantle*ga jääb, peremees?» 

«Hm! Brantleyga? . .. Ma püüan asja Dravversiga arutada ning seada, et Brantley toodaks 
nurgakongi nende kahe juurde ... Kiirustage, vanad, aeg ei oota ...» 

Vangivalvur hoidis lord Chiensfieldi ratsahobust valjastest. Tähtis külaline jättis 
kindlusvangla ülemaga hüvasti. Ta andis majorile silmadega märku, see saatis valvuri ära ja 
võttis ise valjastest kinni. 

«Kuulge, major!» 

Dravversile tundus imelikuna lordi toon — väsinud, leebe, südamlik. 

«Täna on kahekümne esimene kuupäev, major. Jõululaupäev läheneb!» 

«Jah, see on kõige parem päev aastas, milord.» 

«Teate, major, need kaks seal all... Lõppude lõpuks on nad ainult minule kahju tekitanud... 
Elada pole neil enam palju jäänud... See Londoni komisjon, tema kõrguse poolt minu huvides 
määratud, poob nad mõlemad üles, eks ole, major?» 

«See on niisama kindel, kui minu nimi on Dravvers ja teie oma söör Frederic Righland, 
milord?» 

«Niisiis, Dravvers, jumal on meid teiega kristlasteks loonud. Nad on kurjategijad, 
piraadid, mõrvarid, kuid ka nende äraeksinud hinged rõõmustavad pühade üle. Tütar palus 
luba külastada vanglat, et millegagi nende õnnetut saatust kaunistada. Nii, kui ta siis teie 
juurde sõidab.. 

Te mõistate?... Muidugi pole tarvis midagi eritist lubada... Kuid väike järeleandmine läheneva 
püha puhul... Ahelad näiteks. Nad on ju isegi niisuguste tugevate seinte vahel? See on ju 
lihtsalt liigne julmus... Arvatavasti on nad katoliiklased, need noored inimesed?» 

«Kõige paadunumad paavstlased, milord!» 

«Mis siis ikka, ka kõige paadunumatel paavstlastel läheb preestri lohutust tarvis. Tütar 
sõidab koos isa Benedictusega, teate, selle hea mungaga sadamakabelist. Neile on ju 
saabumas viimane jõululaupäev!» 

«See on sama õige, milord, kui...» 

«... et minu nimi on Righland. Ma mõistan teie mõtet Kuid, Dravvers, jäägu see väike 
vandenõu meie vahele ja ärgu kellelegi andku põhjust seletusteks liigsest pehmuses paadunud 
kurjategijate vastu. Jätke nad samasse kongi, kuid pange ahi küdema. Võtke neilt ahelad ära ... 
See vana libekala Brantley piinleb praegu üksinduses..Kuulge, viige ta nende juurde üle! 
Kolmekesi pole neil nii kurb ... Niisiis, pidage suu, Dravvers!» 

«Haud, milord, tumm kui haud on Dravvers, kui te lordlik kõrgus seda soovib.» 

Krahv patsutas majorit õlale. «Hearlems ei tohi liiga karm olla, kui isa Benedictus annab 
nendele äraeksinud lammastele ... üldiselt, kui neil nähtavale ilmub klaasike midagi elustavat 
ja väike pirukas. Sellel kunstnikul Beangle'il aga paluge teha visand; minu tütrest... Mõistate, 
vangide hulgas kongis ... See jääb talle eluks ajaks mälestuseks, eks ole?» 

Vanglaülem pidi vaimustusest peaaegu lämbuma. 

«Mõistan, milord, mõistan! Sihuke pilt... valguskiir; murederiigis... või isegi, kuidas 
öelda, neitsi rännak põrgusse ... Olge minus kindel, milord, või ma pole Dravvers.» 

Kahekümnes peatükk RÖÖVLISILD 


1. 


London-Boltoni kuningliku maantee suur postitõld saabus 22. detsembril enne 
sõiduplaanis ettenähtud aega. Kõik postitõlla kümme sisemist kohta olid Londoni valit- 
susametnikud kinni pannud ning ainult ülemised välised istekohad jäid erareisijate kasutada. 
Lühendades sõidu-aega ja vahetades postijaamades hobuseid väljaspool järjekorda, oli 
kutsaril õnnestunud teel mõned tunnid kokku hoida. 

«Valge Karu» võõrastemaja õuel astusid postitõllast välja kaks džentelmeni suurtes 
parukates ja vormimundrites. Džentelmene saatsid kolm mitmesuguses auastmes ohvitseri, 
sekretär ja kaks teenrit. 

Saabujad astusid üldsaali, tervitasid kõrgilt sealviibi-vat publikut, kes kannatamatult ootas 
siin postitõldade saabumist, ning nõudsid otsekohe hotelli peremehe enda juurde. Sõjamehe 
rühiga ruugevurruline mees astus tulnukate juurde. 

«Peremeest mister Craigi pole praegu kahjuks kohal. Tema peakompanjon mister 
Crampflow on samuti ära sõitnud. Külaliste vastuvõtmine ja nende eest hoolitsemine on 
usaldatud minu hoolde. Olen samuti selle asutuse tagasihoidlik kompanjon, isand.» 

«Teie nimi, mister?» küsis üks džentelmenidest. 

«Leans, William Leans, kui lubate, söör. Arvatavasti soovite tube saada?» 

«Jah, Leans, esialgu on meil tarvis kolm suurt ruumi, kus meid keegi ei häiriks. Homse 
postitõllaga peavad saabuma kindral ja mõned ametnikud.» 

«Lubage teie nimed raamatusse sisse kanda, söör.» 

Tähtis džentelmen ulatas Leansile oma dokumendid, mille järel võõrastemaja kolmanda 
kaasomaniku kummardused muutusid veelgi austavamateks ning, kui see võimalik oleks, ka 
sügavamateks. 

«Kellele käsite oma saabumisest teatada, teie armulisus?» 

«Linnapeale ja kohtunikule, garnisoni komandandile, kindlusvangla ülemale major 
Dravversile ja lord-admiral Frederic Righlandile, krahv Chiensfieldile. Saatke otse- 

kohe käskjalg major Dravversi järele ja paluge, et see ohvitser võõrasternajja saabuks.» 

Džentelmenidele eraldati kolm parimat kõrvutisaseisvat tuba hotelli teisel korrusel. 
Teenijaskond võis näha, kuis koridoris nende tubade ukse ette asus valvepostile üks saabunud 
härraste teenreist. Ta istus ukse kõrvale ning nagu Kerberos, asetas enda ees asuvale väikesele 
lauale paksu lahterdatud kausta, mõned suled ja reisitindipoti. Veendudes, et kantselei on 
külaliste vastuvõtuks valmis, pani ta küünarnukid lauale ning vajus unelusse. 

Juba tunni aja pärast teadis kogu Bolton Londoni prokuröri söör Holenstedti, admiraliteedi 
eriülesannete ametniku mister Blennardi ja Londoni komisjoni teiste liikmete saabumisest. 
Linnas levisid välgukiirusel igasugused uskumatud kuuldused nende külaliste siiasõidu 
põhjustest. Mõnedes kontorites ja eramajades süüdati põlema terveid paberivirnu. keldrite 
pimeduses hakkasid vilkuma küünlad ning mitte just väike hulk kõlisevaid kollaseid kettad 
leidsid endale kiiresti viljapuude juurte all maise rahu. Kontori «Morton ja Jenkins» 
kaasomanik, mister Thompsoni endine ametnik, kõhetu mister Jenkins uuris norivalt ennast 
rahule sundides, peaaegu märkamatut kuuri oma elamu õuel. Seal, mõnede litokivide ja 
isesuguste klaasnõude kõrval asus vaskpress ... Mister Jenkins jäi sel päeval kontorisse 
hiljaks, sest tal tuli õues kaua töötada: ta oli kuuriukse laudadega üle löönud ning puuhalgusid 
ja prahti selle ette kuhjanud. 

Kaks tundi hiljem pärast komisjoni saabumist astus tüse maror Dravvers kes oli end vöö ja 
õlarihma abil saledamaks tõmmanud, «Valge Karu» võõrastemaja. London prokurör andis 
talle käskkirja, millele lord-kantsler oli oma käega alla kirjutanud. See käsitles kahe 
piraadikaapri arreteeritu ja nende kuritegeliku kaaslase Guy Brantley eriti ranget 
vangistusrežiimi. Sellega koos teatas Londoni prokurör, et ta on volitatud teostama Boltoni 
vangla inspekteerimist. 

Kui major minema kihutas, et ülemuse korraldusi täita, andsid komisoni liikmed käsu 
hobused tõlla ette rakendada. Linnaelanikud kummardasid selle tõlla ees sügavamalt kui 
toomkiriku altarile. Tõld, mida saatis veel üks sõiduvanker suundus põhjapoolsesse eeslinna, 
kus kivise künka tipul oli juba sajandeid linna valitsenud Boüon kindlusvangla hambuline 
müür. 

Kindlalt suletud kindlusevärava ees tunglesid norutavad, vaeselt riietatud naised,-noored 
ja vanad, käes kotid ja kompsud. Need olid siinsete vangide sugulased, kes lootsid, et neid 
lubatakse arreteeritutega kokku saada või vähemalt pühadepakid üle anda. Ku.d major 
Dravversi poolt hoiatatud valvurid ei lasknud täna sugulasi kindiuse-müüridest piiratud maa- 
alale. Väravast natuke eemal hirnusid ja trampisid jalgu uhke lakeeritud vankri ette raken- 
datud hallid hobused. Valvurid ajasid norutava rahvahulga võredest eemale nurg jäid kõigile 
keelitustele ja palvetele kurdiks. Uhke sõiduki kutsar aga tahtis ise hobused tagasi pöörata, 
sest sõitjad olid nähtavasti juba lootuse kaotanud, et neil õnnestub karmide valvurite 
tähelepanu endile tõmmata. 

Tõlla tagumisel pingil istus pikakasvuline keskealine daam. Ta hoidis end sedavõrd 
sirgena, nagu oleks tema selg tammelauast nikerdatud. Daami kõrval asus vaimulik — vana 
munk musta sutaani ja ümmarguse kübaraga. Eesmisel pingil oli istet võtnud noor kaunitar 
kerges karusnahkses kasukas. Ta istus seljaga kutsari poole ning püüdis tõlla kõrge lakeeritud 
ääre ja klaaslaterna taha end uudishimulike pilkude eest peita. 

Vanglavärava ette veeres kaks tõlda Londoni komisjoni liikmete ja kohalike võimude 
esindajatega. Linnapea mister Hugh Buttler silmitses tõllas istujaid ja tundis oma suureks 
imestuseks ära miss Isabella Righlandi. Kuid sel hetkel avanesid väravad, umbes pool tosinat 
hellebardidega varustatud sõdurit rivistusid massiivse võlvkaare alla, tõrjudes eemale vaeseid 
palujaid, et vabastada tee komisjoni tõldadele. Major Dravvers isiklikult, mõõk käes, astus 
tõllale vastu. 

«Kes on need inimesed värava ees?» küsis Londoni prokurör. 

«Vangide sugulased, milord.» Seda öeldes heitis major siinolijaile vihaseid pilke. 

«Ja need leedid ja vaimulik tõllas?» 

Major Dravvers märkas a.les nüüd mõlemaid daame ja isa Benedictust. Tõlla kutsar oli 
juba rakmeid sättinud ja kavatses pukki ronida. Major kohmetus. 

«Vabandage, milord, ma ei teadnud, et leedid on juba saabunud. See on, kui te lubate, 
miss Isabella Righland, 

609 

krahv Chiensfieldi tütar... Aetuna halastustundest, Kavatses ta ... nii öelda ... tuua tröösti 
mõnedele heasoovlikel vangidele.» 

«Kuid miks need leedid siis ära sõidavad? Nähtava ei lasknud teie valve, major, neil 
kavatsetud üritust täide viia. Ning miks lähevad laiali ka teised inimesed, ne sugulased?» 

«Söör, ma arvasin, et teie lordlikule kõrgusele ei meeldi kõrvaliste isikute juuresolek, nii 
öelda, neil tundidel, kui te siin viibite!» Major kogeles, punastas pingutusest ametialasest 
püüdlikkusest. 

«Te vist arvate, major, et kuninglikule prokurörile ei ole omased mõistliku heategevuse ja 
kristliku haletsuse tunded? See on sügavalt ekslik ettekujutus, mister Dravvers. Andke 
otsekohe käsk kõik need inimesed sisse lasta. Palun teid, esitlege nendele daamidele mind ja 
mister Blennardit.» 

Major heitis valvuritele raevuka pilgu. Tema märgu andel pööras kutsar hobused värava 
poole. Mõni hetk hiljem astus miss Isahella tõllast vanglaõue kiviplaatide 
Ta austas major Dravversit mitte väga lahke peanoogutusega ning tegi väga kena kniksu 
kuningliku komisjoni liikmetele. 

Vangla kantseleis päris prokurör neiu käest lahkelt lordadmirali tervise järele ning kiitis 
tema tütre kristlikku üritust. Isabella vastas, punastas, tegi kniksu ja naeratas kõikide reeglite 
kohaselt. Miss Tranborn oli rahul, paater Benedictus aga naeratas heldinult. Pikk ilus ohvitser, 
k tele allusid mõlemad teised sõjaväelased, ja kirjutaja ei pööranud kenalt neiult pilku. Isegi 
sünge mister Blennard vaatas teda heasoovlikult. Miss Isabella oli ilmselt võitnud võimsa 
juura-jumalanna preestrite poolehoiu. Prokurör kutsus pikakasvulise ohvitseri enda juurde. 

«Lubage esitleda teile, miss Righland minu lähem abilist härra de Crassyt. Kui te 
suvatsete teha ringkäiku vanglas meie seltskonnas, siis võib ta teie teejuhks olla. 

Puna miss Isabella põskedel läks veelgi sügavamaks, kui de Crassy erakordse 
aupaklikkusega tema ees kummardas. 

«Palun teid härra de Crassy asuda asja juurde,» andis prokurör korralduse. «Miss 
Righland, teil tuleb vana kohtudžentelmenide hulgas pool tundi igavust tunda. Istuge siia 
nurka, siin on veidi soojem. Mister Dravvers, näidake meile nüüd arreteeritud piraatide 
portreid.» 

«Kuid, sõõr, need on täiesti salajased vangid, ning, nii öelda, kõrvaliste isikute 
juuresolek...» 

«Ma ei mõista seda saladuslikkust, millega te tavalisi mereröövleid ümbritsenud olete. 
Miks salajased? Lähemas tulevikus näeb kogu London neid võllas. Teie ainuke ülesanne, 
mister Dravvers on takistada nende üldtuntud kõrilõikajate põgenemist. Palun andke nende 
portreed siia.» 

Prokuröri kogu saatjaskond hakkas uudishimulikult valgeid papitükke uurima. Oli näha, et 
joonised olid valmistatud väga kiiresti. Major seletas džentelmenidele, et need on kiiruga 
tehtud koopiad portreedest, kuna aga täpsemad, mis olid otse natuurist maalitud, ön antud 
lord-admirali ja politsei käsutusse. 

Nende sõnade juures õnnestus miss Isabellal heita terane pilk ühele portreele, mis oli 
prokuröri käes. Oo, jumal, ta oli ju just eelmisel päeval näinud neidsamu nägusid isa 
kabinetis... Tähendab, isa polnud talle tõtt kõnelnud! Imelik, eile oli ta keelanud kindlusesse 
sõita, täna aga ise kiirustas teda ning oli nii hea ja lahke... Ja siis ilmnes veel, et isa Benedictus 
ootab teda kabelis kostiga vaeste vangide jaoks. Iialgi ei suuda neid vanemaid inimesi mõista 


Prokurör silmitses imestunult joonte nappust joonistel. 

«Portreed on valmistanud tõelise meistri käsi. Kellelt olete need tellinud, major?» 

«Meie vangla portretistilt, mister George Beangle'ilt.» 

«Vangla kunstnikult?» küsis prokurör veel suurema imestusega. «Huvitav uuendus... Ja 
kas see kunstnik Beangle teenib juba ammu teie juures?» 

«Sellest ajast, kui ta vanglast vabanes, milord, peaaegu pool aastat.» 

«Kes ta süüdi mõistis?» 

«Boltoni kohtunik, milord. Ta istus kümme aastat.» 

«Või nii! Kas ta meie poole kantseleikohtusse kassatsiooniga ka pöördus?» 

«Tõesti ei mäleta, milord. Kuid tal olid kuritegelikud kavatsused riigi alustugede 
õõnestamiseks ja seepärast ei võinud kantseleikohtult armu oodata.» 

«Paluge ta korraks siia ... Mister Blennard, enne seda aga tahan ma vestelda piraat Alonzo 
ja samuti kapten Brantleyga.» 

Oodates, kuni vangid kohale tuuakse, silmitses prokurör tähelepanelikult portreid. 
Viimaks kostis ukse tagant 

ahelate kõlinat ning samaaegselt jalale lastava kahe püssi metalne heli. Uks avanes ja 
valvurid tõid don Alonzo sisse. 

Vang hoidis vasaku käega oma ahelaid, paremaga aga tegi juuresolijaile tervitava 
liigutuse. Ta jäi söör Holenstedti ette hooletult vabas poosis seisma, niivõrd kui raudus 
randmed ja jalad seda lubasid. Siis suunas ta pilgu ametnikule ning näis imestavat selle 
suursuguselt karmi nägu a peent riietust. 

«Te seisate kantseleikohtu peaprokuröri ees, Alonzo de Las Pados,» sõnas major. 

«Näen » vastas vang üsna lakooniliselt. 

«Seiske nagu kord ja kohus!» 

Kuid don Alonzo ei pööranud tähelepanu vangivalvuri hüüdele, sest ta oli nurgas 
märganud kaht suurt, väga ilusat ja osavõtlikku halli silma. Ta tegi prokurörile veel kord 
lühikese kummarduse ning tunduvalt pikema hallide silmade tundmatule omanikule. 
Sealjuures nägi ta ilma suurima vaevata, kuidas need silmad hakkasid kattuma millegi 
läbipaistva ja läikivaga nagu kaste õielehtedel. 

«Alonzo de Las Pados, kas teile ja teie kaaslasele on süüdistus esitatud?» küsis prokurör. 

«Ei, pole esitatud...» 

«... Söör!» lisas major Dravvers meelepahaga. «Te unustate end, Alonzo de Las Pados!» 

Noormees ei pidanud vanglaülemat isegi pilgu vääriliseks. 

«Te tõendate, et teie nimi, samuti teie kaaslase nimi on õiged?» jätkas prokurör. 

«Need on sama õiged kui meie vaenlase nimi, kelle võimu all me tänu alatule 
reetlikkusele praegu oleme...» 

«Ei mõista... Te peate silmas lord-admiral Chiensfieldi?» 

«Jah, ma mõtlen isikut, kes juba palju aastaid seda nime kannab.» 

«Kas te tunnistate, et olete laeeva «Kolm Hidalgot» üks peamehi ja teid on kinni võetud 
«Põhja-Briti Kaubakompaniile» kuuluva laeva «Orion» riisumise katsel?» 

«Mitte et ei tunnista, vaid lükkan kategooriliselt ümber, härra kuninglik prokurör. Meie 
vaba laev senjoor Diego Luis el Gorra juhtimisel, kelle esimeseks abiliseks ma olen, pole 
kunagi piraadilaev olnud. Ta teenis Ameerika revolutsiooni, võitles häbiväärse 
orjakauplemise vastu, 

tasus kätte jalge alla tallatud inimõiguste eest... Ainult vangistus takistas meid andmast 
laeva Prantsuse vabadusesõprade lipu alla võitluseks türanniaga.» 

Sel hetkel juhatati tuppa kapten Brantley. Vana meremees tundis ära Isabella, kes istus 
vaikselt oma nurgas, ning kummardas talle. 

«Teie nimi ja auaste?» 

«Guy Randoiph Brantley, laevastiku kapten.söör.» 

«Mis sundis teid, Brantley, reetma vandetõotust ja sõjaväelase kohust?» 

Vihapuna tõusis vana sõjamehe kõhnunud näkku. 

«Ühegi mõttega pole ma reetnud ei vandetõotust ega isamaad! Tahtsin ainult kinni, pidada 
rahvusvahelistest tavadest ning mitte määrida oma lippu relvadeta parlamentääride 
tapmisega.» 

«Kas te kinnitate, et piraadilaev «Kolm Hidalgot» tungis esimesena teie laevale kallale 
eesmärgiga röövida seda?» 

«Vastupidi, isand. Laeva «Kolm Hidalgot» kapten ei vastanud minu kahurite kogupaugule 
riing tegi mulle ettepaneku jätkata oma teekonda kindlaksmääratud kursil.» 

«Kas te kinnitate, et olete sõlminud piraatidega kuritegeliku vandenõu lord Chiensfieldi 
vastu?» 

«Ei, isand. Kui kuulsin selle noore piraadi suust juttu, mis solvas lord Chiensfieldi au, 
tegin ma Alonzo de Las Padosele ettepaneku lahkuda minu laeva pardalt ja olla 
surmavõitluseks valmis.» 

«Hea küll, me kontrollime seda. Härrased, ma arvan, et oleme esialgu küllalt kuulnud. 
Major Dravvers, andke käsk vangid ära viia.» 

Uksel põrkasid arreteeritud kokku hingeldava George Beangle'iga. Ta jäi hämmeldunult 
keset tuba seisma, nähes oma jooniseid uhke ametniku käes, kelle peas oli väga kohev ja 
krässus parukas. 

«Mister George Beangle, kunstnik?» Džentelmeni toon oli heasoovlik. 

«Jah, söör.» 

Ametnik silmitses teda laua tagant teraselt. Selle pilgu all sattus George täielikku 
segadusse. 

Džentelmeni silmad muutusid iga hetkega karmimaks. 

«Ütelge mulle, Beangle...» Prokuröri hääles kuuldusid pahaendeliselt lipitsevad noodid. 
«Ütelge mulle, kas tõotades 

selle inimese portree kallal, ei... tundunud, tema näojooned teile... tuttavad?» 

Prokurör näitas George'ile senjoor Matteo portreed. 

Kunstnik kahvatas ning muutus panoptikumi vahakuju sarnaseks. 

«Ei. ei leidnud, söör,» sõnas ta vaevalt suud liigutades.” 

«George Beangle, seaduse nimel, ma vangistan teid. Major võtke see inimene vahi alla ja 
pange ta mõlema piraadiga ühte kongi. Tooge ka Brantley nende juurde. Mõningatel 
kaalutlustel pean ma vajalikuks neid kiires korras Londoni Newgate'i üle viia. Seadke homme 
õhtuks vanglatõld valmis ning kindlustage usaldusväärne saatjaskond. Mister Blennard, me 
lahkume samaaegselt Londoni postitõllaga.» 

Kui jahmatusest täiesti tumm George Beangle vahi alla võeti ning kantseleist välja viidi, 
pöördus prokurör Isabella poole: 

«Miss Righland, andestage, et asjatoimingud pidasid meid kinni ega lasknud teil teie 
inimarmastusest ajendatud üritust täitma asuda. Nüüd oleme valmis alustama vangla 
vaatamist ning, kui soovite, palume teid ja teie kaaslasi meile järgneda.» 

Isabella silmad olid kuivad, kahvatanud nägu väljendas uhkust, viha ja valu. 

«Olen teile väga tänulik, milord, et lasksite mul teie ja nende inimeste vahelise vestluse 
tunnistajaks olla. Ma kuulsin mõningaid vihjeid, mis puudutavad minu isa au, ega või nende 
suhtes külmaks jääda. Andestage mulle, kuid olen liiga erutatud, et võiksin praegu asuda 
kristliku kohustuse täitmisele. Mul tuleb selleks üks teine päev valida.» 

«Kuidas soovite, preili,» sõnas prokurör kuivalt ning andis oma saatjatele märku, et need 
talle järgneksid. 

Tühja kantseleisse jäid vaid mõlemad daamid, paater Benedictus ning kirjutaja, kes pani 
parajasti pabereid kokku. Isabella vaatas läbi trellide õue, otsides silmadega tõlda. 

«Me sõidame koju, miss Tranborn. Püha isa, andke mulle andeks, kuid mul pole enam 
jõudu nende seinte vahele jääda.» 

«Mitte sõnagi rohkem, mu tütar, mitte sõnagi! Ma mõistan teid. Kuid teie üllas isa, 
Isabella, palus mind valmis 

panna pakk nende pimestatud patuste jaoks, kes piinlevad vangis ... See oli mul tõlla istme 
all...» 

«Hea küll, püha isa, tehke kõik, mida palub isa, kuid ärge mulle enam kõnelge nendest 
inimestest.» 

Mõlemad leedid ja munk väljusid kantseleist ning istusid tõlda. Isa Benedictus kutsus õuel 
seisva vangivalvuri Hearlemsi enda juurde, võttis tõllast väikese pikliku paki ja ulatas selle 
valvurile. See peitis paki hõlma alla ja ruttas ukse poole, mis viis peakorpuse keldritesse. 

Kaless hakkas liikuma, kuid jõudis ainult kindluse väravani. Mingid keelitused värava 
avamiseks, et sõidukit välja lasta, valvuritele ei mõjunud: nad nõudsid välja-pääsuluba või 
major Dravversi isiklikku korraldust. 

Pahandatud miss Righland hüppas tõllast välja. Ta teadis, et major saadab komisjoni 
vangla vaatamisel, ning mõtles, kust teda leida. Hulkuda mööda süngeid õuesid ning küsitleda 
valvureid polnud sobiv. Saata keegi majori juurde? 

Isabella astus kantseleisse. Kirjutaja askeldas veel paberiga, tema kõrval seisis aga noor de 
Crassy. Ta oli väga hämmastunud, nähes Isabellat üksinda ilma saatjateta ning lisaks veel 
ilmselt pahandatud näoga. Ohvitser küsis neiult väga viisakal toonil tagasipöördumise põhjuse 
üle ja pakkus end otsekohe raskuste lahendamisel abiks. 

Nad väljusid koos. Päikesevalgel võis Isabella oma saatjat täpsemalt vaadata. See oli 
pikakasvuline, laiaõlgne, väga noor painduva kehaga mees. Tema põsed lõkendasid tervisest, 
tumesinised silmad vaatasid muretult ja lõbusalt. Tugev käsi hoidis hooletult mõõgapidet, 
teine aga toetas ettevaatlikult miss Isabella küünarnukki. Noormehe välimuses oli midagi 
poolehoidu äratavat, et Isabella lihtsalt pidi noormehele naeratama. See aga pigistas tuge- 
vamini tema küünarnukki ning jäi võlvkaare alla seisma, mis ühendas .vangla kaht siseõue. 

«Ma olen väga rõõmus, miss Righland, et tänu valvurite kohusetundele avanes mul 
võimalus öelda teile paar sõna nelia silma all. Palun teid uskuda mind, et vikondi... 
vabandage, krahv Chiensfieldi au on mulle sama kallis kui... igale teie kaasmaalasele. Ma 
tahaksin teile kogu hingest kinnitada, et olen valmis kaitsma Righlandi perekonnaau oma elu 
hinnaga.» 

Isabella tõstis temale täies arusaamatuses silmad. Noormees meeldis talle iga hetkega ikka 
rohkem ning neiu 

ei kiirustanudki enam oma kätt vangistusest vabastama, kuid temas kasvas tahtmatu 
erutus. 

«Te ei hakka ometi tõendama, söör, et selle piraadi enesekindlatel ja haavavatel vihjetel 
on mingisugust alust?» 

«Aga kas teile ei näi, preili, et senjoor Alonzo on samuti aumees?» 

«Ma ei saa eitada tema suurt väärikusetunnet. Kuid tema enesekindlus on tihedas seoses 
jultumusega. Algul kutsus ta minus mõningase kaastunde välja, kuid tema edasised sõnad ... 
Oo, kui ma oleksin mees, kuulaksin ma neid senjoor Alonzo haavavaid jutte hoopis teises 
olukoirras. .. Teaksin, kuidas tuleb jõhkardiga käituda!» 

«Miss Righland, lubage mul teha seda, mida peaksinn vajalikuks, et kaitsta oma 
perekonnanime. Ma ei kõnele kättemaksust relvadeta vangile, keda juba selletagi ootab karm 

saatus... Kuid ma tean palju muud ... Teid ootavad ees mitte väiksed katsumused ja 
kurvastused ... Rightllandi au ja hea nime eest valatakse võib-olla veel paljul verd. Ja kui see 
tund saabub, soovin, et mul oleks õigus kirjutada teie nimi kilbile ja säilitada südames teie 
kuju!» 

«Kardan, söör, et olete end oma kõneosavusest liialt kaasa kiskuda lasknud. Mis õigusega 
te pöördute minul poole nende imelike juttudega ja mida need tähendavad?» 

«Andestage mulle, miss Righland! Ma olen tõepoolest vea teinud alistudes tahtmatule 
tunnetepuhangule.. . Nüüd hüvasti ja, ma palun teid, hoidke meie jutuajamine saladuses.» 

Täiesti hämmeldunud ja vapustatud Isabella istus patjadele miss Tranborni vastu. Justkui 
läbi une kuuls ta noormehe võimukat häält, kes jagas valvuritele käsklusi. 

Väravad avanesid, tõld läbis pika kivise võlvkaare ning hakkas piki kindlusemüüri äärt 
veerema. 

Isabella seadis oma näo jõelt puhuvale värskele tuulele vastu. Ta ei jõudnud kuidagi 
selgusele kõigi ootamatute ja vastuoluliste muljete keerises. Järsud kõikumised isa 
meeleoludes... Isa vale, mida neiu esmakordselt oli! 
märganud ... Don Alonzo vastuste haavav toon ... De Crassy imelikud sõnad ... Noore leedi 
pea käis lausa ringi! 

Ning ainult ühesainsas tundes andis miss Isabella endale eksimatult aru: see oli jumal teab 
mispärast teda vallanud täielik ükskõiksus... mister William Blandhilli 
vastu! 

... Postimaanteel nägi Isabella juba kaugelt vastusõitvat tõlda. Selle uksel ilutses toosama 
perekonnavapp, mille au eest de Crassy võidelda tahtis. Tõld pidi juba kalessist mööduma 
kuid peatus. Parempoolne aken lasti alla. Lord-admiral vaatas sealt välja ja viipas tütrele. 

Väga katkendlikult, peaaegu nuttes, jutustas tüter isale kõigist muljetest, lülitades 
jutustusest ainult viimase jutuajamise välja. Lord kuulas tähelepanelikult. «Miks laskis 
prokurör Beangle'i üldse vangistada?» 

«Ma ei mõistnud midagi, isa, see tuli nii ootamatult.» 

«Jah, imelik... Kus on siis isa Benedictus?» 

«Me viisime ta sadamasse.» 

«Kas ta andis vangidele paki üle?» 

«Jah ta andis paki vanrla valvurile... Kuid, isa, ütle mulle, mida see Alonzo tahtis...» 

Lord hakkas naerma ja laskmata tütrel tõpuni kõnelda, patsutas tema roosatanud põske. 
Tõllaaken tõmmati üles ia sõiduk hakkas liikuma. 

Kui kaless teekäänaku taha kadus, avas krahv uuesti akna ja kutsus enda juurde 
kammerteener Marchi, kes ratsutas tõlla järel. 

«Vii see kiri «Valge Karu» võõrastemaja, anna ta söör Holenstedtile või mister 
Blennardile ning oota vastust. Siis sõida sadamasse ja kõnele isa Benedictusega, ta annab 
sulle minu jaoks sedeli. Söör Holenstedti vastuse ja preestri kirjakese tood sa mulle Boltoni 
villasse. Teel keera sisse «Vaala» ning anna Leansile edasi, et ta läheks kindlusesse Hearlemsi 
juurde. Tulgu Leans kella viieks-kuueks samuti villasse. Ma jään sinna õhtuni. Kutsar, Jakobi 
tänavasse!» 

Järelevaataja Jobb pistis vangla, maa-aluse kongi kitsast uksest sisse kõigepealt mahuka 
koti, sellele järgnes tekk ja hobuse jõhvidest madrats. Kuni valvurid neid esemeid ukseavast 
sisse toppisid, võis kongielanikele paista, et need iseenesest nendele külla tulevad. Asjad 
visati maha kõipe kaugemasse nurka, seejärel toodi kongi ka selle kolu omanik kapten Guy 
Randolph Brantley. Hallipäine kapten noogutas lühidalt kongi kahele elanikule. Kuue jala 

kõrguselt see oli tema pikkus, vaatas ta oma viletsa varanduse nurgas üle heitis vihaselt 
kehvale asemele, pööras end 
617 


seina poole ja läitis piibu. Ilmselt polnud tal kavatsust naabritega vestlust alustada. 

Kaks endist elanikku olid endile asemed teinud vastas nurgas. Nad pidasid sosinal 
omavahel nõu ning otsustasid kaptenit küsitlustega mitte häirida. 

Vangivalvurid vahetusid keskpäeval. Seekord ei tulnud; mister Hearlems kongi üksinda. 
Kongielanikud olid väga; imestunud, nähes tema kõrval vangla portretisti. Kapten Brantley ei 
pööranud pead, kaks endist parlamentääri aga vaatasid kunstniku poole, surudes ärevuse alla. 

Erinevalt kapten Brantleyst polnud mister George Beangle'il isegi tagasihoidlikku 
kompsu. Tal oli rusutud välimus. George jäi ukse juurde peatuma, ootas, kuni väljas on 
ukseriivid logisemise lõpetanud, ja istus siis, nähtavasti vangi vana kombe järgi, otse 
põrandale, sest mööblit kongis polnud. Toetanud pea kätele, jäi ta niisuguses poosi istuma 
nagu inimene, keda on tabanud saatuse viimne löök. 

Kui Hearlemsi sammud koridoris vaibusid, andis Alonzo senjoor Matteole silmadega 
salaja märku. Ent Matteo raputas eitavalt pead ning sõnas sosinal: 

«Meid võib-olla jälgitakse. Ma ei tohi tema juurde astuda. Kõnele sina, Charlie, temaga.» 

Don Alonzo, kes vastas ka Charlie nimele, asetas käe istuja õlale. 

«Fortuuna on kateile vist selja pööranud, senjoor kunstnik?» küsis ta kõvasti. «Kolige 
meie nurka, õlekotil leidub ka teie jaoks ruumi. Me hüüame seda lendavaks vaibaks... Siin 
puhub ukse alt!» lisas ta tähendusrikkalt juurde. 

Norutav mister Beangle siirdus nurgas asuvale «lendavale vaibale». Senjoor Matteo jälgis 
iga tema liigutust harukordselt valulise pilguga, maskeerides suuri vaevu oma segaseid 
tundeid. Don Alon/o hakkas kunstnikuga 
sosinal kõnelema:  / 

«Mis on juhtunud? Miks teid siia toodi? Miks pole teil asju? Võõraid kõrvu ärge kartke: 
meie sosinat nad ei kuule...», 

«Kantseleikohtu prokurör kutsus mind ootamatult välja ...» 

«Teid arreteeris tähendab härra prokurör?» venitas doti Alonzo imestunult. 

«Jah, seda tegi just mister Holenstedt. Algul näitas ta mulle venna portreed, küsis, kas ma 
tunnen seda inimest, siis aga käskis mind vangistada. Meid kõiki viiakse Londonisse. 
Prokurör käskis vanglavankri juba homseks valmis seada.» 

Don Alonzo vahetas senjoor Matteoga täherrdusrikka pilgu, astus siis ukse juurde ja kattis 
oma seljaga piilumisava. Mõlemad vennad Tommy ja George, keda tujukas saatus oli pärast 
kuueteistkümneaastast lahusolekut nii ootamatult ühte vangikongi juhtinud, kaelustasid teine- 
teist kiiresti... Kuid vahetada tervitussõnu, kas või lühikesi ja seosetuid, neil ei õnnestunud. 
Lukk kolksatas ning nad tõmbusid silmapilkselt teineteisest eemale ... Kongi astus 
järelevaataja Hearlems. Tema joobnud nägu oli veidi vähem sünge kui tavaliselt. Hõlma all 
hoidis ta mingit pakki. Järelevaataja kutsus senjoor Alonzo enda juurde, pani sõrme suule ja 
vaatas kartlikult «uksesilma» poole. 

«Munk katoliku kabelist saadab teile, härrased, oma õnnistuse. Kuigi ta on paavstlane, on 
ta siiski hea inimene. Kuidas ta mind küll teie pärast palus!...» 

Järelevaataja ulatas noormehele paki. Selle sees loksus midagi. Hearlemsi nägu tõmbus 
viltu, mis pidi tähendama naeratust. 

«Ärge te mind ainult alt vedage, härrased. Kui komisjon midagi välja nuhib... Hoia jumal! 
Noh, ma usun oma vange siiski. Olgu, pidage jõulupühi, sest leidus sihuke hea inimene... 
Võllas jääb võllaks ja pühad pühadeks ...» 

Hearlemsi ebatavaliselt lahke hääl pani vangid väga imestama. Don Alonzo kompas pakis 
pudelit, haaras sellel kaelast ja tõmbas välja. 

«Ma ei näe midagi, härrased, ei märka midagi,» erutus ülevaataja, «kuid vaadake, et keegi 
ei hakkaks lärmama ega laulma ... Mhmh! Mis võiks seal selles pudelis küll olla?» 

«Ehk soovite proovida, mister Hearlems, missugune maitse on paatri õnnistusel?» 

Hearlems kraaksatas üsna ebamääraselt. Värvi järgi oli joogi sorti raske ära arvata. 
Valvuri nägu omandas niisuguse ilme, nagu on teadusemärtril, kui ta asub ennastohverdavat 
eksperimenti teostama. Alonzo tõmbas korgi välja Hearlems asetas kruusi üsna paksu nire alla 
ja asus degustaatori ülesannete täitmisele. 

«Näib, et rumm džinniga,» sõnas ta mõtlikult. Et kahtlusi täielikult hajutada, jõi ta kruusi 
põhjani tühjaks «Vanglas on see rangelt keelatud, härrased.» 

«Pidage seda kergeks porteriks, Hearlems, ning võtke veel üks. lonks.» 

Mister Hearlems kordas katse kahekordses annuses ja pühkis käisega huuli. 

«Ainult «Vaalas» võib head rummi saada,» sõnas ta veendunult. «See on hea rumm, 
tähendab et võetud mister Leansilt.» 

Tõendades selle süllogismi abil oma kalduvust sügavateks filosoofilisteks järeldusteks, 
pöördus Hearlems uks poole ning väljus kongist. Tema sammud polnud veel jõudnud maa- 
aluse koridori lõpus vaikida, kui senjoor Alonzo asus asjade kallale, mis ta oli pakist välja 
võtnud. Esimese söömaaja tarvis valisid vangid lameda leivapätsi, mõned õunad ja pudeli 
põhja jäänud joogi, «Lendav vaip» muutus «isekattuvaks lauaks». Alonzo murdis leiva poolek 
ning... tõmbas sealt välja kaks väikest viili, õlipudeli ja neljaks kokkumurtud sedeli. Sellele 
oli trükitähtedega kirjutatud järgmine tekst: 

«Täna keskööl saagige trellid läbi. Pärast kella kaheteistkümnest vahtkonnavahetust 
ronige kongist välja. Valvuri koristame müüridelt ära ning laseme nöörredeli alla. 
Ratsahobused ootavad teid vallikraavi taga. 

Sõbrad.» 

Sedel käis kiiresti kõigi kolme mehe käest läbi ja siis hävitati. Brantleyle jäi salasõprade 
julge ettevõte teadmatuks. Laevalt tulnud vangide nägusid valgustas rõõmu lootus. Mister 
Beangle, seevastu, muutus isegi süngema ja jäi üksisilmi põrandale vahtima. Ta andis vennale 
ja don Alonzole märku. Nad kõik sirutasid endid magama, kotile George'i kõrvale ning 
kuulasid ära tema arvamuse. 

Noormehed said teada, et «oma õnnistuse» saatnud vaimulikul on üsna tihedad sidemed 
Chiensfieldi mõisa omanikuga ... Samuti tuli ilmsiks, et imeliku juhuse tõttu just valvur 
Hearlems ja ei keegi muu oli kunagi toonud Charles Legloit' neljateistkümnendasse kongi ... 
Ning leib, mille sees oli «sõprade» kiri, polnud kontrollimisel ei pooleks lõigatud ega läbi 
torgitud ... 

... Kell oli juba viis, kui Londoni komisjoni liikmed jõudsid oma ringkäigu lõpul 
nurgakongi juurde. Poolpimedas ruumis hakkas vilkuma küünlatuli. Kong täitus mantlite, 
parukate mundrite ja lintidega; Hiilgava saatjaskonna taga jäi varju valvur Hearlems. Ta 
venitas oma kaela sulgede ja õlakute vahelt, et prokuröri märkusi kõrvust mitte mööda lasta, 
kuid kattis sealjuures hoolikalt käega suud ja hoidis hinge tagasi, sest muidu lenduksid, 
atmosfääri kahtlased aurud. 

Prokurör silmitses vaikides kongi ning esitas lahkumisel igavusttundval häälel kroonuliku 
küsimuse: 

«Kas vangla administratsiooni peale kaebusi on?» 

«Söör, meid hoitakse väljakannatamatutes tingimustes. Lubage esitada teile isiklikult 
kirjalik kaebus.» 

Prokuröri kulmud kerkisid imestunult, seejärel aga tõmbusid pahuralt kipra. Major 
Dravversil hakkas põsk tõmblema. Ta oleks meelsasti omaenese kätega nurgakongi vangid 
kägistanud. Kaebate! Noh, oodake, tuvikesed! ... 

«Härra de Crassy,» surus prokurör hapul ilmel läbi hammaste, «palun teid, võtke vangilt 
kaebus vastu. Me pöördume kantseleisse tagasi.» 

Noor de Crassy jäi kongi. Ta andis Hearlemsile käsu tuua kirjutustarbed. Kaks 
saatesõdurit jäid ukse taha seisma... 

Raskelt hingates ulatas Hearlems ohvitserile paberi, sule ja tindi. Sealjuures tundis 
ohvitser viinalõhna. 

«Te olete ju purjus?» 

Hearlems komistas ja ohvitser oli sunnitud teda turjast raputama. Kõigi hädade lõpetuseks 
pidasid kongi vangid endid häbematult ülal ning esitasid oma kaebuses ebaseaduslikud ja 
suured pretensioonid. 

Veerand tunni pärast möllas kindluses torm. Nurgakongis, samuti George Beangle'i tühjas 
korteris teostati range läbiotsimine. Vangide juurest leiti pudel, mille põhjas leidus veel tilk 
kanget alkoholi ja kaks viili, mis andis ilmset tunnistust põgenemiskatsest. Valvur Hearlems 
sai kakskümmend päeva kartserit. Söör Holenstedt karistas ka major Dravversit. 

«Te olete vangid käest ära lasknud, te pole neile austust sisendanud!» karjus prokurör 
majorile vihaselt näkku. «Nad kavatsesid põgeneda, vabaduses on neil kaaslasi! Käsin teid 
otsekohe panna need lurjused kartserisse, aheldada 

seinarõngaste külge ning neid silmist mitte lastal vastutate seaduse ees vanglarežiimi 
väiksemagi nõrgendamise pärast!» 

Jakobi tänava maja võõrastetoas oodati juba lord-admirali. Woodroe Craig segas süsi 
kaminas, Jeffrey Ma Rayle poleeris seemisnankse padjakesega küüsi, Josep, Lorn jalutas 
mööda tuba. Kaetud laud kamina ees meenutas suurekaliibriliste suurtükkide patareid. Valik 
paistis silma oma lihtsusega ning oli arvestatud puht meremeest maitsele. Valiku mõõdupuuks 
oli peaasjalikult jookide kangus. 

Krahv Chiensfield astus kiiresti tuppa. Ta ei tervitanud džentelmene, vaid astus kohe laua 
juurde, jäi selle ette seisma ja põrnitses toasviibijaid vihaselt. 

«Mitte lonksu enne, kui olen kuulnud paar arukat sõna. Muide, olgu teile öeldud 
teadmiseks, et prokurör käskis Beangle” arreteerida.» 

«Või nii? Mille eest siis?» 

«Senini pole teada. Püüame Hearlemsi kaudu välja selgitada.» 

Woodroe Craig hakkas toolil rahutult nihelema. 

«Ei, Giacomo, arreteerimise põhjus on.ka ilma Hearlemsita peaaegu arusaadav. Prokurör 
on täitsamees! Ega selle Matteo Velmontese lõust mulle asjata kohe silma hakanud ... Mul on 
nüüd asi selge. Tead, kes on see Matteo?» 

«Aitab mõistatustest. Kes ta siis on? Inglane? Ameeriklane?» 

«Boltoni sõiduteede auväärt kodanik, pärit Püssirohu tänava pööningutelt. See on mister 
Thomas Beangle, kunstnik George'i lihane vend. Mäletad jutustust poisikesest ja ahvist?» 

«Püha neitsi! Kes ta siis ära tundis?» 

«William Leans. Niipea kui pilgu portreele heitis, tundis ta kohe Sinioru poisi ära.» 

«See on siis ka prokurörile teatavaks saanud. Asi lähe segaseks. Näib, et komisjon on üht- 
teist välja nuhkinud. Lorn, oled sa nendega vestelnud?» 

«Ei. veel mitte. Kuid annan sulle nõu. Giacomo, et kogu oma kullatagavara tooksid minu 
«Admirali» pardale ning hoiaksid paati valmis.» 

«Ärge pead norgu laske, vanad! Vara on veel muretseda. Kas Alonzo isik pole veel 
kindlaks tehtud?» 

«Ei, nähtavasti on ta tõepoolest hispaanlane.» 

«Kuulge, kas tal tõepoolest pole sarnasust Bernarditoga? Kas ta ei võiks olla Diego Luis 
1se?» 

«Tühi jutt, Giacomo, Bernarditoga pole tal midagi ühist. Ennemini on ta juba sinu 
moodi.» 

«Minu moodi? Ah, Giuseppe, pärast Charlie hukkumist pole terves maailmas kedagi, kes 
võiks minu nägu olla ...» 

Lord-admiral astus laua juurde, segas klaasi mitu jooki ja jõi ühe sõõmuga ära. 

«Täna on meil väike .töö ees. Komisioni liikmetele saatsin kutse tulla Chiensfieldi. Ma 
pean neid seal hommikuni kinni. Giuseppe, vangide põgenemist tuleb korraldada sinul.» 

«Ja teie, lordlik kõrgus, kostitate sel ajal ennast ja külalisi Šampanja ja austritega? See on 
muidugi mugavam, kui ronida mööda kindluse seinu ja tunnimeestel 
kõrid läbi lõigata ...» 

Krahv Chiensfield põrutas rusikaga lauale, nii et üks pudel maha kukkus ja kõik 
viinaklaasid haledalt klirisema hakkasid. 

Lorn tõmbus küüru, astus aeglaselt laua juurde, toetus mõlema käega sellele ja. vaadates 
vihaselt lord-admiralile otse silma, sõnas vaikselt, kuid otsustavalt: 

«Ära tee lollusi! Pärast sinu saart on mind rusikate ja põrutamistega raske hirmutada. Ära 
meie ees milordi mängi. Võid prokurör Holenstedti nina all rusikatega vehkida! Temal võid sa 
nööbist või kõrist kinni hakata ja viletsa juristi hinge temast välja raputada. Vanu sõpru aga 
hoia, Giacomo! Sa oled küll kõrgele lennanud, kuid ilma meieta on ka sinu lips läbi, sõber! 
Me ei kaota palju, kui tuleb uuele «Mustale Noolele» üle kolida, aga sina, Giacomo ... Sina 
kukud valusamini!» 

«Aitab, Giuseppe! Arutame asja tõsiselt.» 

Lord-admirali nägu võttis rahuarmastava ilme, kuid tema suurenenud silmaterade 
sisemuses hingitses halvasti varjatud viha. Woodroe ja Jeffrey MacRayle vaikisid. 

Neli Boltoni džentelmeni võtsid laua ääres istet. Joogid hakkasid kiiresti vähenema. Veidi 
aja pärast kostis õuelt kabjaplaginat ning võõrastetuppa astus mantli ja säärsaabastega 
kammerteener March. Temale järgnes William Leans, trahteri «Vaal» peremees. Kammertee- 
ner ulatas lord-admiraiile kirja paater Benedictuselt. 

Krahv laskis silmadel üle ridade libiseda ja viskas sedeli kaminasse. 

«March, kas sa milord Holenstedti nägid? Missugune on vastus?» 

«Teie armulisusele paluti edasi öelda, et džentelmenid ei saa teie lahket küllakutset vastu 
võtta. Kuid milord prokurõr suvatses paluda teie armulisust isiklikult täna kell üheksaks 
võõrastemajja. Tund aega varem aga, kell kaheksaks, palub milord prokurör mister Woodroe 
Craigi enda juurde.» 

«Hea küfl võid minna, March.» 

Krahv Chiensfield ootas, kuni uks kammerteenri järel sulgus. 

«Noh, Leans, laduge uudised välja.» a 

«Asjad pole eriti kiita, milord. Kindluses möllab lausa torm. Leiti viilid. Vangid istuvad 
nüüd kinnisemas kartseris. Homme viiakse nad kõik Londoni Newgate'i. Boltoni konvoi peab 
tõlda kuni Shrewsburyni saatma. Sealt sõidab tõld kohalike sõdurite valve all edasi. Need 
andmed sain ma äsja Dravversilt. Džentelmenid sõidavad homse postitõllaga... Nad avaldasid 
soovi näha võõrastemajas teid ja mister Craigi.» = » 

«Tean, tänan teid. Sõitke nüüd koju.» 

William Leans tervitas sõjamehelikult ning lahkus. Krahv Chiensfield lükkas klaasi 
eemale. 

«Jah, põgenemisplaan on läbi kukkunud. Möödalask! Kuid, karramba, küll me veel 
lööme lahinguid! Kurat teab, mida see komisjon on välja nuhkinud ja mida ta veel välja 
uurida pole jõudnud. Niisiis, Woodroe, sõida sina nende juurde esimesena. Sina, Lorn, ole aga 
valmis. Kella üheksaks sõidan mina. Kui seal on lõks üles seatud ja mind kinni nabitakse, siis 
aja koos Jeffreyga kogu «Admirali 

meeskond jalule, anna poistele rohkesti viina ja rünnake siis Boltoni vanglat. Kui te mind 
päästate, hävitame need neli — Brantley, mõlemad Beangle'id ja Alonzo — ning seejärel kõik 
kiiresti pardale! Hoia siis ennast, vana hea Bolton, hoidke siis, meie lahke kuninga 
kaubalaevukesed!» 

«Tohoh, küll oled sa sõjakaks muutunud, kangelane!!» urises Lorn. «Ehk polegi mõtet 
võõrastemajja sõita? Otsekohe «Admirali» pardale ja minema? ...» 

«Oh ei, peame ikka lõpuni vastu! Praegu on kell pool kaheksa ... Woodroe, sul on aeg 
minna Londoni džentelmenide juurde... Muide, Giuseppe, kas laev on korras? 

624 

«Laev on sõiduvalmis, tagavaradest jätkub.» 

«Hea küll! Pidage vastu, vanad! Meie täht pole veel loojunud, õnn kaasa, Woodroe!» 

«Valge Karu» suures saal's oli elavam kui tavalistel pühade-eelsetel päevadel. Sel õhtul 
olid paljud auväärsed Boltoni elanikud ilmunud võõrastemajja, et silmitseda kuninglikke 
ametnikke, kes kuulusid Londoni komisjoni. Päeva jooksul oli komisjon jõudnud arendada 
laialdast tegevust. Külaskäiku vanglasse tähistasid paljud sellele järgnenud sündmused, nagu 
näiteks käskkiri kõigi ülestõusnud talupoegade, kahe ebaseaduslikult küpsekartulitega 
kaubelnud vanaeide, paljude hulkurite ja kerjamise pärast süüdi mõistetud poisikeste 
vabastamise kohta. Ainult piraatide pealikud viidi džentelmenlde käsul veel rangema režiimi 
alla. 

Kuid uudishimulike pettumuseks ei lasknud Nemesise 18 preestrid end üldsaalis imetleda. 
Varsti nägid külalised vestibüülis ainult mister Woodroe Craigi tagasihoidlikku, hästi tuntud 
kuju. Võõrastemaja peremees kummardas tervituseks külalistele ja lohistas enda teisele 
korrusele. Saanud loa numbrituppa sisenemiseks, astus mister Craig prokuröri palge ette. 

Algul laskis mister Holenstedt skvair Craigil hulk aega imetleda oma lopsaka paruka 
lokke, sest tervelt kümne minuti vältel kirjutas prokurör midagi paberilehtedele ega tõstnud 
pilku, samal ajal kui mister Craig tasakesi köhatas, laskis karkudel kriuksuda ja sügas 
ninajuurt. 

Kui nimetatud paus oli välja peetud, puuris prokurör mister Craigi oma pilguga nagu 
odaga läbi. Lõpuks, kui ta oli araks muutunud «Valge Karu» pidajat küllalt kaua silmitsenud 
ja ära tundnud, tegi prokurör lahkema näo. 

«Mister Woodroe Craig, eks ole?» 

«Jah, söör! Suvatsesite mind kutsuda, teie Iordlik kõrgus.» 

«Tühine asi, mister Craig, täiesti tühine, kuid ma tahaksin seda täpsustada. Siin, see 
õlivärvidega tehtud koopia mingist miniatuurist... See avastati läbiotsimisel Beangle'! 
korterist. On teil teada koopia või selle originaali päritolu?» 

«Ma näen seda pilti esmakordselt, teie lordlik kõrgus.» 

«Tähendab? mister Crampflow, teie kompanjon, andis ilma teie teadmata selle tellimuse 
Beangle*le? Viimane tõendab, et see on teie büroo tellimus, mister Craig.» 

«Ma ei tea sellest tellimusest midagi, milord.» 

«Nojah, tähendab ka teie ei saa mulle abiks olla pildi kujutatud naise kindlakstegemisel... 
Väga kahjul Ro- kem ma teid kinni ei pea, Craig! Olete vaba.» 

Kergelt taarudes väljus Woodroe võõrastemajast. Õlivärvidega suurepäraselt teostatud 
koopialt, mille autor oli Beangle, oli talle äsja otsa vaadanud... sinjoor Molla. Giacomo Grelli 
ema... 

... Poole tunni pärast viibis mister Lorn juba fregatt «Admiral» pardal. Laevaomanik ise 
oli põletanud mõningad paberid, mida hoiti Jakobi tänava villas, ja uuris om rahatasku sisu. 


A Nemesis — kreeka mütoloogias kättemaksujumalanna, kes karistab kuritegude eest. 
iO P4ril» Kalkutast $25 

Alles pärast neid ettevalmistusi istus ta tõlda ning andis käsu viia end «Valge Karu» 
võõrastemajja. 

Krahv Chiensfield kutsuti otsekohe prokuröri isiklikesse ruumidesse. Mõlemad Londoni 
džentelmenid — mister Holenstedt ja mister Blennard väljendasid sügavat kahetsust, et olid 
sunnitud nii kõrget isikut jõulupühade eel häirima. 

Siis avas mister Holenstedt suure mapi, võttis sealt paki dokumente ning palus söör 
Frederic Righlandit oma mälu veidi tööle panna. Prokurör lausus lahke naeratusega: 

«Palun teid meelde tuletada, ega teil ole ette tulnud kuulda niisuguseid nimesid nagu 
Leopard Grelli, Giusepp Lorano, Must Woodroe, Rebane Mac?» 

Krahv Chiensfield oli väga imestunud, kuuldes neid imelikke nimesid, ning talle ei 
meenunud ükski neist. 

Siis uuris admiraliteedi ametnik veel oma sissekandeid ja küsis lahkelt, kas krahvile ei 
meenu keegi kapten Burn erukapten Charles Legloit ja sinjoore Giovanni Carraciola. 

Mister Righland mäletas ähmaselt mõningaid neid nimesid ja valmistas sellega mõlemale 
džentelmenile ilmset heameelt. Siis avaldasid nad aupaklikult oma kurvastust selle üle, et 
asjaolud takistasid neid Chiensfieldi tulema ja soovisid selle omanikule mõnusat 
pühadeveetmist. 

Viimaseks külaliseks prokuröri kantseleis oli opositsioonilise «Boltoni Teataja» toimetaja 
ja väljaandja mist Roby Rosinius. Selle väljaande tiraaž oli kasvanud aa tast aastasse ning 
tema positsioon oli üsna kaalukas. 

«Mul on teile eraviisiline palve,» ütles mister Holenstedt toimetajale ja tema nägu 
valgustas leebe naeratus. «Isegi Londonis püüan ma aega leida, et lugeda teie ajalehte. Lastele 
määratud pühapäevalisad on minu arvates suurepärased.» 

«Olen väga meelitatud, härra,» kogeles toimetaja. 

«Vaadake, ka mina ise kirjutan puhkehetkil muinasjutte lastele ja jutustan neid oma 
pisikestele. Mister Sheridan, kelles on ühendatud riiklik mõistus näitekirjaniku talendiga, on 
mulle korduvalt soovitanud anda need muinasjutud trükki. Ma tahaksin näha neid teie 
pühapäevalisas.» 

«Osutate mulle sellega suurt au, milord.» 

«Sel juhul suvatseksite ehk selle muinasjutu läbi lugeda?» 

Toimetaja tutvus lühikese muinasjutuga ning leidis selle kõrgel kunstilisel tasemel, sügava 
moraaliga, huvitava ja õpetliku olevat. Ta lubas avaldada loo oma ajalehe laste-lisa 
jõulunumbris ning lahkus äärmiselt meelitatuna ja rahulolevana. Pärast toimetaja ärasaatmist 
andis Londoni džentelmen käsu vastuvõtt lõpetada. 

Südaööl, enne 24. detsembri koidu saabumist, sammusid Boltoni maanteel kaks noort 
talumeest. Nende saapad olid kulunud ja seljakotid pooleldi tühjad — oli näha, et jalakäijad 
on juba ammu teel olnud. Hakkas vaevu koitma, kui teelised jõudsid Wolveswoodi mõisa 
maadel asuvasse paksu metsa. Siit läks tee alla suurde orgu. Kuningliku maantee lint lookles 
metsapadrikus just nagu kahe hambulise kindluseseina vahel. Oru põhjas viis üle madala oja 
küürjas kivisild. Muistendi järgi oli iidsel ajal just siin aset leidnud kavala Coventry piiskopi 
mõrv. Kuulus röövel Dick Turpin oli piiskoppi sellel sillal varitsenud ja sellest ajast peale 
kandis see Röövlisilla nfme. 

Kõndides üle silla, kus kaks postitõlda mahtusid vaevu üksteisest mööda sõitma, märkasid 
jalakäijad meest, kes oli silla alla peitu pugenud. Teest eemal vedelesid kirkad |a labidad. Oru 
põhjas, sillast eemal seisis põõsastes vanker väikeste vaatidega. 

.1 Richard Brinsley Sheridan — tuntud komöödia «Keelepeksu kool» )a teiste autor; 
XVII sajandi lõpul tõotas kõrgetel riiklikel ametikohtadel ja oli valitud parlamendi liikmeks. 

Teelised tõusid oru teisele nõlvale. Väikeses postijaam Chiensfieldi mõisa lähedal astusid 
nad trahterisse «Lõbus Buldog» ning tellisid kumbki kruusi õlut ja tüki sibulaga praetud 
lambaliha. Pärast hommikueinet läitsid nad piibud ja istusid laua ääres üle kahe tunni, kuni 
saabus nend kolmas kaaslane, kes oli nähtavasti kusagile maha jäänud. See oli hallide vurrude 
ja pulstunud habemega vana kerjus. Ta toetus rohmakale mustale kepile ning hingas raskelt. 
Kiirustatuna kannatamatutest noortest ränduritest võttis vana kerjus kiiresti suupistet, soovis 
trahteripidajal häid pühi ja lonkis väsinult edasi, oma toorevõitu seltsimeestele järele. 

Varsti jõudsid teelised lahte piiravate rannakaljudeni Mööda järsku looklevat jalgrada 
kõndisid nad supelmajani. Palkseina ääres seisis valmispanduna paat, kah kalju vahelisest 
lahekäärust paistsid väikese, allalastud purjedega laeva mastid. Kambüüsi kitsast kortsnast tuli 
suitsu; laevakokk keetis meeskonnale lõunasööki. 

Kuigi kolme jalakäija välimuses polnud midagi, mis oleks kaugeltki kalureid või 
madruseid meenutanud, jooksid nad võrdlemisi kindlal sammul jäätunud randumis kohale, 
istusid paati ning sirrusid aerudele sellise hooga, mida harva juhtub nägema inglise 
lambakasvatajate või seakarjuste juures. 

Paat sõitis väikese kettidel rippuva vööritrapi alla. Kannatamatust toorest viisist, millega 
noored talumehed oma vanemat kaaslast kohtlesid, polnud jälgegi järel. Na hoidsid paati 
vööritrapi juures, kuni vanamees tekile ronis. Kogukas neeger ruttas neile vastu, avas 
vanamehe ees kaptenikajuti ukse ning hakkas külalist üleriietest vabastama. Ka mõlemad 
noored talumehed riietusid kubrikus ümber. Nad viskasid mütsid, kuued ja saapad minei ning 
omandasid elupõliste madruste välimuse. 

Poole tunni möödudes sõitis paat taas supelmaja poole. Laeva pardalt suundus kaldale 
noor ametnik, riietatud üsna uljalt, moejoont arvestades. Ta peitis aerud supelmajja j hakkas 
peaaegu pooljoostes mööda teed Boltonisse liduma. Mööduv tõld viis ta Boltoni kehvikute 
eeslinna; siin üüris ametnik kalessi ning, tagudes külmetavaid jalgu vast toila puuseinu, sõitis 
«Valge Karu» võõrastemajja. Kui prokurörile teatati külalise saabumisest, andis ta otsekohe 
käsu tuua ametnik kabinetti. 

Nurgakongi vangid olid veetnud üsna ebamugava päeva. Armutu prokurör oli lasknud 
hoida neid kartseris, panna nende juurde valvur ning aheldada kettidega massiivsete 
seinarõngaste külge. Järgmisel päeval avanes videviku saabudes rauduks. Kuus sõdurit, 
vanglasepp ja major Dravvers isiklikult astusid kartserisse. Vanglaülemal oli soe reisimantel 
mundrile peale tõmmatud. Siis ilmus vangide ette range de Crassy. Ta hakkas vangidega 
õpetlikult ja karmilt kõnelema: 

«Olge valmis teise vanglasse kolima. Hoiatan, et väiksemagi põgenemiskatse puhul 
lastakse teid kohapeal maha.» 

Tunni aja pärast viidi neli vangi, kes suuri vaevu suutsid oma raudus jalgu liigutada, 
õuele. Nende jaoks lasti raudaste alla ning aidati neil üksteise järel plekiga vooderdatud 
vanglatõlda ronida. Raske sõiduki ette oli rakendatud neli tugevat belgia hobust. Tõlda saatsid 
kuus ratsavalvurit kindluse garnisonist. 

Noor de Crassy kontrollis isiklikult, kas tõlla lukud on küllalt kindlad, ning andis märku 
liikuma hakata. Väravad avanesid. Kõigi ees ratsutas kõhnal segatõugu hobusel major 
Dravvers. De Crassy sõitis korteeži sabas. Sõiduk ja saatjaskond läbisid kesklinna ning 
väljusid maanteele. Siin ootasid neid postitõllas kõik kuningliku komisjoni liikmed, kes olid 
tagasiteel Londonisse, samuti Boltoni linnapea Hugh Buttler ja garnisoni komandant kolonel 
Barthold. Märganud korteeži lähenemist, pistis milord prokurör pea tõllaaknast välja, et 
isiklikult veenduda sõiduki ja saatjaskonna tugevuses ja usaldusväärsuses. Siis nõjatus ta 

istmepadjale, rattad ja kabjad hakkasid taas mürisema ning postitõlla aknast libisesid aeglaselt 
mööda linnalähedaste farmide lumised õued. 

Kuna maailmas pole midagi igavamat kui pikk talvine ametireis ning pealegi veel öisel 
ajal just enne jõulupühi, hakkas mister Holenstedti pea ettepoole vajuma. Mister Hugh Buttler 
pidas oma kohuseks päästa kõrge kolleeg reisitukastusest ning ta avas oma reisitasku. 
Džentelmenide kätte ilmusid väikesed klaasid, millele olid graveeritud Boltoni toomkiriku 
tornide siluetid. Vaatamata sellele, et tõld põrus, õnnestus klaasid siiski täita. Jook osutus 
grokiks, mis polnud veel jahtuda jõudnud. Milord Holenstedt tõstis klaasi boltonlaste 
külalislahkuse terviseks. Niimoodi veetsid džentelmenid esimesed miilid, nautides 
tagasihoidlikke reisimõnusid. 

Pärast kuuendat klaasi laskis kuninglik prokurör akna alla ja kutsus de Crassy. 

«Ärge unustage teatamast mulle, kui läheneme Chiensfieldi metsale. Kuulge,» pöördus 
prokurör postitõlla kogu kutsari poole, «tehke seal, metsa juures maanteekäänakul väike 
peatus.» 

Kuu oli juba tõusnud, kui Röövlisilla lähedal ronisid Wolveswoodi metsapadrikust 
maanteele neli meest. Kolm neist ületasid suurema vaevata teeäärse kraavi, neljas jäi aga 
lumehange - kinni ning ronis ähkides ja vandudes viimasena kraavist välja, öiste 
džentelmenide käes välkusid püssid, nende nägusid varjasid poolmaskid. Karusnahksed 
mantlid, madalad kübarad ning laiade kääniste säärsaapad mõjusid üsna 
aukartustäratavatena. Neli hobust jäid kinniseotuna metsasügavusse. Kõige pikem 
džentelmen vaatas ringi. 

«Ärge tolgendage tee peal, sellid. Aeg on kohtadele asuda. Kui tõld «Lõbusa Buldogi» 
juures peatub, tuleb meil veel tunnike külmetada. Kui nad sõidavad peatumata võime neid 
varsti näha. Roni oma põõsa taha, Woodroe. Ole ettevaatlik, vanakurat, miini juurde viib 
traat!. Tähtis on, et plahvatus tabaks mõlemaid vankreid korraga. Pool tonni parimat 
püssirohtu — see teeb härrastele juristidele hea paugu. Giuseppe, asu oma kohale maantee 
silla ees, juhuks, kui üks tõldadest jõuab üle silla. Viska pomm otse tõlda või eesmiste rataste 
alla. Mina lõikan koos Rebase Maciga taganemistee ära, kui meil ei õnnestu teist tõlda või 
saatjaskonda koos sillaga õhku lasta. Mav sa viskad siis pommi, mina aga lasen kõik 
ellujäänud maha.» 

«Võta või jäta, tõeline Guy Fawkes!» pomises Joseph Lorn. «Kui ainult boltonlastel ei 
tuleks meie õlest kujusid kirikuplatsile vedada ... Kahju, et sa, Giacomo, ei viinud «Admirali» 
üle Vana Kuninga abajasse.» 

«Etiga eesel taipaks, kes Röövlisüla loo on korda saatnud? Pole mõtet põgenemisega 
kiirustada. Laev on valmis, ankruköisi pole kunagi hilja läbi raiuda, tänase löögiga võime aga 
veel paljugi päästa. Usun oma tähte! Aeg on juba üle kesköö. Seal ta seisab metsa kohal, mu 
Orion ... Vanad, kohe saame head nalja.» 

«Ma päris hea meelega paiskaksid need džentelmenid koos nende keepide ja parukatega 
õhku, kuid näib, et meie 

mäng on läbi, peremees,» tegi Woodroe häält. Ta õiendas juba silla all. «Need rotid on 
kõik välja nuhkinud, mõistate, kõik! Eile ülekuulamisel oleks mu hing võinud jalgadesse 
vajuda, kui need poleks puust olnud... Kust on sinjoora Francesca portree päevavalgele 
ilmunud, tahaksin ma teada!» 

«Tunnen juba lapsepõlvest saadik miniatuuri, millest on koopia valmistatud. Kuid seda 
emailpilti polnud ema asjade hulgas. Nähtavasti oli miniatuur mu emalt varastatud. Või on see 
sinjoore Paolo d'Ellano majja jäänud. Tuleb välja, et Alex Crampflow tellis Beangle'ilt selle 

emailpildi koopia. See tähendab, et miniatuur käis Alexi käest läbi? Aga ehk on see sinu Alex 
Crampflow reetur? On see võimalik, Woodroe?» 

«Oh ei, peremees, tema eest võin ma pea anda. Ta ei reeda meid, sest ta on meiega seotud. 
Kui see miniatuur ongi tema käest läbi käinud, siis ta kindlasti ei teadnud, kes seal oli 
kujutatud... Imelik ainult, et ta just Itaaliasse sõitis.» 

«Crampflow on loll,» segas end Lorn vahele, «kuid meie vastu on ta aus. Ta kõneles 
mulle juba laeval, et sõidab Itaaliasse ühe sinjoora poja otsinguile ... Ega ta sind otsi seal, 
Giacomo?... Kuid seda on praegu hilja arutada! Üks on selge — pilt on sattunud prokuröri 
kätte ja nähtavasti teab ta mitte halvemini kui meie, kes on sellel kujutatud. Woodroel on 
õigus: mäng on läbi. Eile oli Šahh, homme oota matti!» 

«Ära kraaksu nagu vares! Vara on veel alla anda,» ütles lord-admiral ja kiristas hambaid. 
«Kõik, mida prokurör on välja uurinud, võis ta ainult vangide käest teada saada. Kui me ühe 
hoobiga purustame nii komisjoni kui ka arreteeritud, on kõik otsad vette peidetud. Kui ainult 
keegi komisjonist ei jääks Boltonisse maha! Siis pole meil tõepoolest muud kui «Admiral» ... 
Selle plahvatuse eest saadavad nad ka Wales'i printsi võllasse.» 

«Tasa!» sosistas Lorn. «On kuulda müdinat! Sõidukid tulevad Boltonist...» 

Öö oli vaikne, õhus oli tunda külma. Maanteel oli selgesti kuulda rataste kriginat, kuigi 
tõllad olid Röövlisil-last veel terve miili kaugusel. Neli öist džentelmeni kadusid, nagu oleks 
tuul nad minema pühkinud. Nad seisid hinge pidades oma salajastel postidel ning Röövlisüla 
ümbrus ja küürjas kivisild olid taas inimtühjad. 

Kuid seal ilmusidki maanteel nähtavale ratsanikud ja tõllad ... Mõlema sõiduki kutsarid 
tasandasid käiku ning hakkasid aeglaselt silla poole laskuma. Tee oli lauskjas ja mitte eriti 
libe. «Milord Holenstedt hoiatas selle koha eest,» ütles eesmine ratsanik oma naabrile. 

Hääl kuulus Boltoni vangla komandandile major Dravversile. Tõllarattad mürisesid juba 
sillal. Kutsar matsuta suud ja tõmbas ohjadest. Hobused ületasid silla sillutise ja astusid 
maapinnale. Tagumine sõiduk sõitis sillale. Järsku lõhenesid kõuemirina saatel sild, teda 
ümbritsev maapind ning näis, et isegi tähistaevas. Kuma valgustas poole miili ulatuses 
hakipesadega puukroone ja lumepa jadega oksi. Ent veel kõrgemale puudest tõusis oru põhjast 
lopsakas, justkui vulkaani kraatrist purskunud tuleroos. Kibeda mustjashalli suitsu pilv täitis 
tuprudes kogu oru. Selle pilve tuustakad varjutasid kogu kahvatu talvise taeva, puud, tähed ja 
maantee... 

Kui kuu ja tähtede sära taas läbi suitsu pimedusse tungi kerkisid mõlemale teeveerele 
kolm hiilivat inimkoguga lähenesid ettevaatlikult katastroofikohale. Seal, kus viis minutit 
tagasi olid sillal liikunud ratsanikud ja tõllad kõrgusid nüüd munakivide ja maanteekillustiku 
kuhjatised. Lumi lausa mustendas tolmust ja prahist. Teel peksles hobune, kübarata mees 
lamas teeäärses kraavis kummuli. Lord Chiensfield—Leopard Grelli haaras tapetul juustest, 
pööras tema pead ja tundis major Dravversi ära. 

«Hundid, kas kõik on terved?» Grelli hääl kõlas kähisevalt. «Kus on Woodroe? Ta tegi 
oma töö hästi. Hei, Must!» 

Kuid Must Woodroe, piraatide pootsman, ei vastanud. Miini juurde viiv traat oli osutunud 
lühikeseks: kivi oli purustanud «Valge Karu» võõrastemaja omaniku kolju. Kolm ellujäänud 
sõpra vedasid tema laiba teele. Grelli ohkas: 

«Vanal läks kuradima sandisti!...» 

Selle lühikese matusekõnega jäigi Woodroe lumele lamama. Kolm röövlooma astusid 
tõlla rusude juurde, kus pikkamööda oli puhkemas väike tulekahju. Põlesid postitõlla riismed. 
Kutsari ja konduktori laibad lebasid surnud hobuste ees. Kõrval lamas pooleldi kivikillustikku 
maetuna konvoiülem. Kaks lõhkirebitud surnukeha olid surutud postitõlla kumeraks käänatud 
põiktalade vahele. Grelli 

vaatas nad üle ning tundis mundri järgi suurema vaevata garnisoniülem kolonel Bartholdi, 
tuttava nahkkasuka järgi aga linnapea. Teisi laipu polnud postitõlla riismete vahel näha. 

Longates laskus Grelli oru põhja, kus küljeli pööratuna lebas vangitõld. Plahvatuselaine 
oli hobused tükkideks kiskunud, kuid raudplekiga vooderdatud kast polnud lagunenud. See 
lebas vedrude ja ratasteta ning oli enda all kaks valvesõdurit puruks litsunud. Tagumine uks 
oli välja langenud, kitsas kabiinis lebasid üksteise otsas kahe valvuri laibad. Jeffrey MacRayle 
avas kangi abil teise sisemise ukse ning valgustas põleva tukiga sõiduki vangikambrit. See 
oli... täiesti tühi! 

«Mis kurat see on?» kuulis Grelli MacRayle'i kurgu-häält. «Kus siis vangid on?» 

Joseph Lorn, kes seisis kõrval, kiskus endal maski näolt ning hakkas vihase pilkega 
laginal naerma: 

«Noh, Leopard, näib, et meid on kenasti ninapidi veetud! õnnitlen teid, lordlik kõrgus! 
Teie Orion on teile kuradima suureks abimeheks!» 

Grelli hoidis laetud püstolit veel käes. Pimedast raevust vallatuna tõstis ta käe ning tulistas 
sihtimata Lornile otse näkku. Ühegi oigeta varises Giuseppe Lorano Leopard Grelli jalge ette. 

Rebane Mac viskas tuki käest. Ta haaras püstoli järele, kuid Grelli arvestus oli 
silmapilkne: seal, kus kaks kaasosalist on hukkunud, polnud enam mõtet ka kolmanda elu 
säästa!... Jeffrey ei saanudki relva tõsta, Grelli jõudis temast ette. 

Hinge tõmmates seisis Grelli viivu teel ja kuulatas. Ümberringi valitses pimedus, vaid tuli 
praksus rusudes. Kogu org oli nüüd rohekast udust üle ujutatud. Midagi hääletut, musta 
vilksatas lumel... Mõrvar võpatas ja pomises needusi: teda oli ehmatanud tema enda vari! 

«Hundid.» pomises ta, kummardudes Lorni ja Maci surnukehade kohale, «hundid! 
Leopardil hakkas teiega, ühel teera:al kitsas. Kuid, kurat võtku, te võite mulle ka veel pärast 
surma teene osutada! Ajagu teie hukkumine lõplikult kõik jäljed segi. Kui plahvatuse ajal said 
surma lord Chiensfieldi lähimad sõbrad, on ta ise selles asjas puhas nagu talleke! Näib, et 
nüüd on parem põgenemisega «Admiralil» viivitada: fregati meeskond on suur ja mitte väga 
kindel. Vaevalt õnnestub mul üksinda ilma Giuseppe 

ja Woodroe'ta kõiki mehi raudsesse haardesse sulgeda. Ja äärmiseks juhuks jääb mul... 
Chiensfieldi maa-alune käik! Kolmkümmend pütti parimat püssirohtu... Kui juba saabub minu 
kätte kord mängust lahkuda, teen seda ust enda järel kõvasti paugutades, karramba!» 

Endamisi poolvaljult arutades ronis Leopard Grell rusude vahelt välja metsatihnikusse, 
laadis mõlemad püstolid, sättis oma hobuse allavajunud sedelgavööd nin juhtis ta maanteele. 
Tagasi vaatamata ratsutas mõrvar Chiensfieldi poole. Ta otse lendas, nagu oleksid nõiad tema 
hobust tagant piitsutanud. Alles oma maavalduse pirides pidurdas ratsanik hobust ja hakkas 
kerget traavi sõitma. 

Möödudes ühe rentniku farmist, sõitis Grelli Morton maja külgmise jalgvärava juurde. 
Suure ettevaatusega viis ta hobuse talli, lükkas ukseriivi vaikselt kõrvale ja juhtis hobuse tühja 
latrisse. Hetke pärast koputas ta juba vaevukuuldavalt vana Thomas Mortoni aknale. 

Vanamees vaatas aknast välja ja nägi loojuva kuu valgel söör Fredericu tumedat kogu. 
Mister Morton pani kingad jalga, hommikumantli selga ja astus, küünal käes külalisele vastu. 
Chiensfieldi omanik tuli longates mööd tagatrepi astmeid üles. Ta välimus oli niisugune, et 
vana mees laskis kabuhirmus ukselingi käest ning vaarus taha poole. 

«Morton,» kuulis ta kähedat häält, «aidake mul lahti riietuda ja andke midagi kodust 
selga. Pange vesi valmis, pean ennast pesema. Ma olen teie juures eile õhtust saadik, Morton, 
te mõistate mind? Ei teie ega mina pole õhtust peale siit toast väljunud. Otsige mõni taibukas 
teener, kes on meid kogu aeg näinud siin, selles kabinetis koos... Kiirustage. Kaminasse tuleb 
tuli teha ja kogu mu riietus ära põletada.» 

Põhjatuul paisutas väikese laeva purjesid. Vahune jada saatis laeva ahtrit juba Vana 
Kuninga abajast saadik. Taga kuhjusid lumelaikudega lohkudes rannakaljud, kuu valgustas 
neid roheka säraga. Ees, Iiri mere saartel vilkusid majakate tuled. Kiirusega kaheksateist 
sõlme sõitis laev lõunasse, avaookeanile. Sillal seisid kapteni kõrval üksteist emmates kolm 
noormeest. Neljas meremees, ilus elavate 

mustade silmadega itaallane, hoidis tüüriratast. Kõik need inimesed vaatasid tihti tagasi 
inimtühjade rannakaljude poole. 

Varsti pärast keskööd sähvatas ranniku kohal kauge välk. Küngaste ja metsade sügavuses, 
umbes kahekümne milli kaugusel laevast, puhkes ning kadus silmapilkselt tuleroos. Kapten 
lõi risti ette, pomises midagi, mis sarnanes «jumalakohtuga», ja andis käsu tõsta kõik 
varupurjed. Pärituul tugevnes ning laev «Tolosa» saavutas hommikuks suurima kiiruse — 
kakskümmend sõlme. Koidikul möödus ta Dublinist ning lahkus videvikus Ühinenud 
Kuningriigi vetest. 

Kapten, kes oli sillal seisnud peaaegu vahetpidamata kolm vahivahetust, uuris silmapiiri, 
kus polnud enam ühtki saart ega purje näha, ja andis laeva juhtimise ühele kolmest tublist 
abilisest. See oli tõmmu, sihvakas noormees. Tuul haaras tal ühe sõnakuulmatu juuksesalgu 
ning see peksles ja lipendas oimu köhal justkui must lint. Näo ja kuju poolest sarnanes 
noormees kapteniga. Vanem mees ütles talle paar sõna hispaania keeles ja astus sillalt maha. 

Kui kapten uksekaare all kummardudes astus kitsasse, inimestest tulvil ühiskajutisse, 
võttis tormiline tervitus-mürin, kõrvulukustav «hurraa» ja vaimustushüüd teda vastu. 

«Aitab, aitab, seltsimehed!» palus kapten, kuid vaikus ei tahtnud sugugi saabuda. 
«Džentelmene Londoni komisjonist ja Boltoni kindluse vange palun astuda minu kajutisse. 
Teistel, kes vahist vabad, puhata!» 

Kaptenikajutisse kogunes nii palju külalisi, et neil tuli istet võtta mitte ainult kirjutuslaual, 
vaid ka selle all. Sinna asus tedretähniline «senjoor Matteo Velmontes» — Thomas Beangle. 
Ühe käe pani kapten õnnelikule Charlesile — «don Alonzole» — ümber õlgade, teisega 
tõmbas endale lähemale Anthony Cenni, keda Dick Mills oli äsja «Tolosa» tüüriratta juurest 
välja vahetanud. Ainult Diego Luisi polnud kajutis — jahi kaptenisild oli praegu tema hoolde 
usaldatud. Viimaste ärevate nädalate jooksul olid Diego ja Anthony veetnud rohkem kui ühe 
unetu öö sellel sillal! 

«Kapten Brantley,» pöördus vana meremees imestusest rabatud kolleegi ja eakaaslase 
poole, «kas tunnete mu ära, senjoor? Või pole te veel jõudnud arusaamisele, kes mängis 

selle väikese komöödia teie endisele patroonile Giacomo Grellile?» 

«Isand,» vastas Guy Brantley, «ma pole veel jõudnu toibuda. See sarnaneb liialt 
unenäoga. Ning ma ei võta endale julgust hakata oletama, kes te olete. Nõustuge senjoor, et 
mitte tihti ei avane juhus kõnelda inimesega, kelle hauda oled ise kinni ajanud. Peale selle oli 
tuntud korsaari Bernardito Luisi tähelepanuväärivaks omaduseks ühe silma puudumine.» 

«Palun andestage mulle, senjoor Brantley, seda mitte päris delikaatset viisi, mida pidin 
teie päästmiseks kasutama. Mis puutub aga teise silma, siis neegreist meistrit kunst teenib 
mind juba kolmteist aastat... Nii, te siis tõepoolest näete enda ees Bernardito Luisi, kellel, kui 
lubate, polnud viisteist aastat tagasi vähimatki kavatsust heita maamulda ja kes sooviks sellest 
ka järgneva viieteistkümne aasta jooksul pääseda.» 

Vana kapten pöördus teise päästetu poole: 

«Ja ega teie, mister George Beangle, ole pahane, hoidsime teid kartseris ja sundisime 
reisima ahelates?» 

«Kapten, imeliku juhuse tõttu seisis teie nimi mõõgal, mille kinkis mulle Leopard Grelli. 
Olen teie kohta püüdnud mitmel korral teateid hankida vanalt trahteripidaja, Woodroe Craigilt 
ja tema trahterit külastanud meremeestelt. Vanglas olles meenutasin ma rohkem kui üks kord 
seda mõõka teie nimega, sest tahaksin omada teie visa iseloomu ja jõudu. Ainult... võitluse 
eesmärgid on meil erinevad, senjoor Bernardito.» 

«Lubage küsida, millise eesmärgi olete teie endale elu seadnud, mister Beangle? Milles 
seisab erinevus, mille te kõnelete?» 

«Kapten, kogu tahtejõu olete pühendanud sellele, et oma rohkearvulistele vaenlastele kätte 
maksta. Te tasusite teile tehtud kurja eest kurjaga, kuid sellega te ainult paljundasite õnnetusi 
meie ebaõiglases maailmas.» 

«Ja kas teie, mister George Beangle, olete välja mõelnud teise viisi, et ebaõiglust 
kõrvaldada? Kas te arvate, et kurjus, kui ta on oma ohvritest isu täis söönud, tõmbub kerra 
nagu boamadu ja jääb magama? Kas lõvi, kes tapab leopardi, ei tee ka kodujänestele sellega 
head?» 

«Siis lähevad kodujänesed toiduks mitte leopardile, vaid lõvile.» 

«Millega tahate siis kodujäneseid abistada? Kas te tõesti 

usute, et leopardi võib ainuüksi jutlustega paastujaks muuta?» 

«Ei, ma tean, et leopardi vastu aitab ainult hea kuul. Kuid inimesed peavad jääma 
inimesteks ja mitte leopardideks ja kodujänesteks. Vanglas olen ma aastaid tarku teoseid 
lugenud. Need õpetavad, kuidas inimesed peavad elama, nad näitavad kannatajaile ja 
õnnetuile tee Päikese juurde. Ma unistan minna seda teed, selle eest olen valmis võitlema 
leopardidega ning selleks tahaksin omada teie tahtejõudu, kapten Bernardito.» 

«Tänan teid, mister Beangle! Ma näen Charlesi — meie «senjoor Alonzo» silmist, et teie 
mõtted on juba jõudnud ka teda mõjutada ... Noh, mu poiss, see teie «Kolme Hidalgo» 
iseseisev reis võis teile kalliks maksma minna! Grelli püüdis teid nagu kala õnge otsa! Ma 
mõtlesin, et pärast minu kooli muutute ettevaatlikumaks. Mitte taibata niisugust kavaluseta 
lõksu!... Nüüd jutusta mulle, mu väike Lie, missugused muljed jäid sulle vanast heast 
Boltonist?» 

«Isa, minu kõige tugevam sealne mulje on senjoriita Isabella Righland.» 

Kapten Bernardito vaatas maha ja kortsutas karmilt kulme. Thomas Beangle — «senjoor 
Matteo Velmontes» pööras end häbelikult kõrvale. Anthony Cenni vaatas Charlesi murelikult 
ja kaastundlikult... Kajutis muutus väga vaikseks. 

«Charles,» hakkas Bernardito lõpuks kõnelema, «on saabunud aeg pühendada sind 
tähtsasse saladusse. Kui ma lasksin teil — minu kolmel armastatud pojal — Diegol, Tommyl 
ja sinul sõita merele, et varitseda Giacomo Grelli orjalaevu, siis ei mina ega Anthony, kes kui 
vanem seltsimees sõitis teiega kaasa, ei võinud aimata, et saatus viib su silm-silma vastu 
nende laevade omaniku endaga ... Ütle mulle, mu poiss, kas sul oli juhust nende päevade 
jooksul Giacomo Grelliga kohtuda või temaga kõnelda?» 

«Nägin teda vilksamisi meie kongi ukse ees. Algul vaatasin mina Grellit läbi ukse 
vaatlusava ja siis silmitses ta läbi sellesama ava meid.» 

«Ning vaadates teineteist ei teadnud ega aimanud kumbki, et teie soontes voolab üks ja 
sama veri... Meie, sinu ema ja mina, oleme kaua aega sinu eest tõde varjanud, kuid on tulnud 
aeg see avaldada, sest iga päevaga läheneb viimane heitlus Leopardiga. Tea siis, et sina pole 

minu lihane poeg. Giacomo Grelli, täitumatu ämblik, orjakaupleja ja vereimeja — tema on 
sinu isa!» 

Charlesi kahvatus näos väljendus niisugune piin ja tema pea vajus nii sügavale norgu, et 
vana kapten emba noormeest isaliku õrnusega. Bernardito paitas tema köss vajunud õlgu, 
pikki siidjaid juukselokke ja püüdis om kasvandikule silma vaadata. 

«Parem oleks olnud surra teadmatuses,» sõnas noormee pingutusega. «See on halvem, kui 
olla lihtsalt orb... M ei taha isegi mõttes Leopardi isaks nimetada...» 

Bernardito puudutas huultega noormehe otsaesist. Charles surus vanamehe käe oma 
südamele: 

«Kogu eluaeg oled sa mind pojaks kutsunud ja mull tõeliseks isaks olnud. Ütle, kas sa 
lubad ka edaspidi sin niimoodi nimetada?» 

«Poiss, las kuuleb kõigevägevam ise neid sõnu. Min südames pole sinu ja Diego vahel 
vahet! Sinu ema sai minu naiseks. Kolmeaastase lapsena hakkasin ma koos sinuga elama, sa 
kaunistasid minu vanadusepäevi ja pole minust lahkunud kauemaks kui mõneks nädalaks. 
Kuidas võin siis sind lihaseks pojaks mitte pidada?» 

Kapten laskis Charlesi minema ja sirutas Thoma Beangle'ile käe: 

«Ära mossita, mu armukade hidalgo Matteo Velmonte Astu minu juurde, Tommy, ma 
kaisutan sind! Kas ma või kunagi unustada, mida võlgneb sulle Diego, minu lihane poeg? 
Lapseeas päästsid sa tema elu kurjategijate küüsis Nüüd oli ka meie, Diego ja Anthony käes 
kord rutata senjoor Velmontesele appi... Mu sõbrad, saatus on minu vastu armuline olnud: 
vanadusepäevil on ta mulle saatnud mitte ühe, vaid kolm poega — Diego, Charlie ja Tommy, 
minu õilsad «kolm hidalgot»!» 

«Vennad!» hüüdis Thomas. «Milleks kurvastada! Olen taas koos, taas vabad. Ja katsugem 
nüüd endale ette kujutada, missugune on praegu Leopard Grelli näoilme?» 

Lausunud need sõnad, vaikis Tom äkki ja vaatas häbenedes Charles Righlandile. See 
püüdis ta pilgu kinni, tõmbas enda sirgu ning lausus otsustavalt ja kindlalt: 

«Mu isa on siin, minuga koos. Leopard, kes, röövis min ema au, jääb mulle samasuguseks 
vihatud vaenlaseks nag kõigile ausatele inimestele. Ma ei kavatse oma mõõka käest panna, 
sõbrad!» 

«Hästi öeldud, poegi Autundehääl peab verehäälest 

tugevam olema. Kuid ära unusta seda tost häält oma õe Isabella suhtes. Seda uhket kaunist 
senjoriitat ootavad rasked katsumused, kuid kaotades isa peab ta leidma õrna armastava 
venna... Ja ... õrna rüütli on ta vist juba leidnud? Meie de Crassy vaatab just nagu liiga tihti 
inglise randade poole!» 

Noormees sattus segadusse ja punastas. Charles kaisutas teda palavalt ning kapten 
Brantley, vaadates «komisjoni vanemohvitseri», pingutas oma mälu, et meelde tuletada, kelle 
tuttavad näojooned on kordumist leidnud tema noores külgetõmbavas näos. Ta justkui 
sarnaneb ... saarlase Murräyga! Ainult see nägu siin on alles nooruslikult õrn, veel järjekindlas 
eluvõitluses karastumata inimese nägu ... 

Kuid Bernardito Luis katkestas Brantley mõtisklused. 

«Nüüd, härrad Brantley ja George Beangle, suvatsege tutvuda lähemalt kahe tähtsa 
džentelmeniga — milord kuningliku prokuröriga ja admiraliteedi esimese” lordi ametnikuga ... 
Sellest hetkest peale panevad mõlemad «milordid» oma riiklikud volitused maha, kuigi ka 
Giacomo Grelli ise hakkab vaevalt eitama, et minu õpilased mängisid oma osasid mitte 
halvemini, kui seda oleksid teinud Drury-Lane'i teatri näitlejad! Niisiis lubage paluda teid, 
mister Brantley, vaadata terasemalt milord prokuröri, kelles te isegi siiamaani pole suutnud 
ära tunda oma vana sõpra ...» 

Poolpimeda kajuti sügavuses tõusis tugitoolist auväärse välimusega džentelmen lopsaka, 
suurte lokkidega parukaga, põskhabe ja hallid kulmud andsid talle karmi välimune. Puudri- ja 
mingikihi all oli ta nägu väheliikuv. Kuue nööbi küljes rippus tal lornjett. Brantleyle oli hästi 
meelde jäänud prokuröri pilk, mis saadeti juurdluskambris läbi selle lornjeti... Kuid antud 
hetkel tegi kuldlornjeti omanik kapten Brantleyle sügava kummarduse ning hakkas siis 
rahulikult pühkima näolt puudrit ja minki, mida keigarlikud vanamehed tavaliselt kasutasid ... 
Puudri ja mingi alt tuli nähtavale päevitunud näonahk, mis polnud veel sugugi vana... Kuid 

siis kadus ka põskhabe, hallid kulmud ... Välkus tuttav naeratus ... Lopsakas parukas oli 
kõrvale heidetud ... 

«Püha neitsi, see ju ... mister Edward Want! Eddy, mu abiline «Orionilt», kes alustas minu 
juures mitšmanina ... See on alles kohtumine!» 

Imestusest rabatud vanake polnud veel oma endise abilise sõbralikust embusest vabaneda 
jõudnud, kui Bernardito Luis tõi nende juurde ka «admiraliteedi ametniku». 

«Noh, kapten Brantley, meie «komisjoni» teine tegelane on teile täiesti tundmatu. See on 
James Collgrew. Kogu selles ürituses osutas ta meile suuri teeneid kui esmaklassiline 
graveerija ja kalligraaf, kuid tuli toime, ja mitte sugugi halvasti, mister Blennardi osaga. 
Kuusteist aasta tagasi hakkas Collgrew teenima madrusena kaapril «Tiivuline», kui ma aga 
1779. aasta sügisel selle laeva vallutasin, elas vaene poiss läbi suure ehmatuse ja läks täiesti 
halliks. Collgrew' välimus on niivõrd muutunud, et ise Woodroe Craig ja Joseph Lorn, kes 
varem James Collgrew'*d nägupidi hästi tundsid, ei kahtlustanud üldsegi et siin võib pettusega 
tegemist olla.» 

«Kuid ütelge, senjoor Bernardito, missuguse ime läbi jõudsite te õigel ajal meile appi?» 

«Selle ime nimi on jaht «Tolosa». Kapten Brantley, kas te tunnete oma laeva ära?» 

«Ta meenutab hukkunud jahtlaeva «Elly», kuid on just kui raskem ja palju kõrgema 
ahtriga.» 

«See ongi jaht «Elly», mis madalikult üles tõsteti ja mille «Tiivulise» meremehed ümber 
ehitasid. Poisid andsid talle nimeks «Tolosa» — see oli minu esimese väikese laeva nimi. Jahi 
meeskond koosneb mõnedest 1779. aastal vangivõetud «Tiivulise» madrustest, kes avaldasid 
soovi jääda saarele, meie väikesesse vabasse kolooniasse. «Bueno-Rio». Te teate, 
kapten Brantley, et viimaste aastate jooksul on meie ristleja, mille me «Tiivulisest» ümber 
ehitasime, rikkunud vahetevahel lord-admirali unerahu. Lahinguid juhtisin alati mina, kuid 
püüdsin sealjuures varju jääda. 

Kui mu poisid kasvasid ja merega harjusid, lasksin ma neid iseseisvale merereisile, andes 
endiselt käsu säästa kõikidest Grelli laevadest ainult teie prikki «Orion». Anthony Cenni läks 
sellele reisile suurtükiülemana, Dic, Mills tüürimehena. Millega see meresõit lõppes, on teil 
hästi teada. 

Pärast seda, kui olin nad merele lasknud, võtsin ka ise pika retke ette, pardal meie saarelt 
kaevandatud kuillalaadung. Sõitsin «Tolosaga» Ameerikasse, et külastada Philadelphias oma 
sõpra Alfred Murrayd. Ta oli kibedasti pettunud ameerika kolonistide rahuarmastuses ja 
humaansuses: 

samal 1779. aastal, kui petetud indiaanlased ründasid Sinioru asulat, pärast aga lasksid 
kõik vangid rahuga minema, veendudes minu abil nende süütuses, saadeti indiaanlaste maale 
Pennsylvaniast kindral Sallivani karistuskorpus. Indiaanlaste külad põletati suurel 
territooriumil, mais tallati ära, õunapuud raiuti maha, loomad tapeti... Tuhanded indiaanlased 
hukkusid. Võib öelda, et terve irokeeside rahvas hävitati. Seda kõike teostati nii ebainimlikult, 
et vapustatud Murray ei võinud enam jääda tema poolt asutatud külla, ja ta kolis perekonnaga 
Philadelphiasse... Seal sai ta endale uued sõbrad — mister Jeffersoni ja mister Franklini, 
tuntud õpetlase. Nendega alustas ta taas mõningaid teaduslikke uurimusi, millega veel 
nooruses Indias elades oli tegelnud. Mister Murray valiti kongressi liikmeks, temast sai 
kirglik abolitsionist. Ta oleks võinud veel paljugi korda saata, kuid jõud ütles üles ja ta suri 
kuu aega enne minu saabumist. Tohutu hulk inimesi, kes sammusid tema kirstu järel, olid 
ilmekaks tunnistuseks sellest, kui väga oli ta armastatud lihtsate inimeste seas. Ühendriikide 
president George Washington avaldas kahetsust nii suure ühiskonnategelase surma puhul. Nii 
tuligi, et leids:n Philadelphias eest ainult missis Emily ja tema lapsed, samuti Wantide 

perekonna, kes ka oli Siniorust lahkunud. Pärast Murray surma hakkas mister Want mere 
järele igatsust tundma ning missis Mary Want ootab praegu tema tagasitulekut. Edward Want 
kavatses meie saare kullakaevanduses õnne proovida. 

Philadelphiast aga tulin saarele tagasi mitte ainult koos Wantiga: mister Alfred Murray 
lesk, leedi Emily, lubas oma pojal Reginaldil tulla minuga kaasa. Lubage esitleda teile minu 
vanemohvitseri de Crassyt tema tõelise nime all. Mister Brantley, teie ees on Reginald 
Murray, Alfred Murray poeg. Vaadake seda noormeest, kapten, ja te jääte mind uskuma, et 
vaene missis Emily ei lahkunud Reggiest just väga meelsasti, andes ta vana hulkuri 
Bernardito hoole alla. Kuid Reginald ise nõudis seda. Tä teab oma isa lugu ja lausa põleb 
soovist astuda Leopardiga otsustavasse heitlusse, et pesta häbiplekk oma isa endiselt nimelt, 
mille jultunud vale-lord oli määrinud. 

Kui me Wanti ja Reginaldiga saarele saabusime, selgus, et minu kolm hidalgot polnud 
oma retkelt tagasi pöõr- 

1 Abolitsionist — neegrite orjusest vabastamise pooldaja Ameerikas. 

641 


dunud. See tegi mu rahutuks: ootasin kasperlaeva saabumist oktoobrikuu alguses. 
Viivitasin veel nädala ning as sin siis väga murelikuna koos Wanti ja Reginaldiga merele 
otsinguile. Kolmesaja miili kaugusel saarest kohtasime vigastatud kaaprit ning saime Diego ja 
Anthony käest teada kergeusklike parlamentääride saatusest. 

Tegin John Boottbyle, «Tiivulise» endisele pootsmanile ülesandeks juhtida «Kolm 
Hidalgot» meie saare abajasse ja valmistada saareelanikud ette kaitseks vaenlase võimaliku 
rünnaku vastu. Diego, Anthony, Dick Millsi, Wanti Collgrew' võtsin aga «Tolosa» pardale 
ning asusin Grelli eskaadrit taga ajama. Kaplinnast leidsime selle eskaa kaks vigastatud laeva 
— priki «Orion» ja fregati «Kuningas George Ill». Saime teada, et meie kergeusklikud 
parlamentäärid on saadetud fregatil «Admiral Chiensfield Inglismaale. Plymouthis, kuhu me 
fregati järel saabusime õnnestus meil kindlaks teha, et «Admiral» on sõitnud Boltonisse. 
Ajalehed avaldasid juba eskaadri ja «piraadiristleja» vahelise lahingu üksikasju ning teatasid, 
et kuningas oli määranud lord Chiensfieldile abiks terve komisjoni, et kiirendada piraatide ja 
Brantley kuritöö juurdlust ning nende üle kohtumõistmist. Ajalehtede andmetel oli komisjoni 
juhiks määratud uus kantselei-prokurör söör Holenstedt, kes pärast kahekümneaastast 
teenistust Indias oli hiljaaegu Londonisse saabunud. See tähendas, et ükslki inimene Boltonis, 
sealhulgas ka vale-Righland ise, ei tundnud seda härrat näost näkku... 

Arvan, et ülejäänut te juba taipate. Lühidalt kõneldes otsustasin, et minu «komisjon» peab 
tingimata jõudma Boltonisse enne kuninglikku. Riskeerisime suuresti, seda enam, et meil 
endilgi polnud ettekujutust, kuidas prokurör Holenstedt välja näeb. 

Tõin oma jahi «Tolosa» varjulisse Vana Kuninga abajasse Chiensfieldi lähedal. Minu 
«komisjon» aga saatis Londonist kirjad Boltoni vangla ülemale ja garnisoni komandandile 
ning jõudis järgmisel päeval Boltonisse. Collgrew valmistas meile niisugused dokumendid, et 
neid vaadates olin ka ise täis austust nende vastu. Boltonlased aga langesid «komisjoni» ees 
põrmu, sest suuremal osal neist polnud südametunnistus puhas.» 

«Lubage,» usutles Brantley, «kuidas õnnestus teil siis meid «Tolosale» üle viia, tekitamata 
vangla konvoi hulgas kahtlust?» 

«See polnud sugugi keeruline, sest kogu Bolton värises juba «kohtupreestrite» ees ja 
kellelgi ei tekkinud isegi kõige vähemat kahtlust... Major Dravvers ja «söör Holenstedt» said 
«Londonist» täiendava salajase juhise, milles komisjonile teatati, et piraatide kaaslased 
kavatsevad teel sõidukeid rünnata ja vangid vabastada. Sellepärast tehti konspiratsiooni 
eesmärgil «ettekirjutus» saata Shrewsburysse tühi vanglatõld- ja tugev konvoi, vangid aga 
viia salaja spetsiaalse «politseilaeva» pardale. Tänu George Beangle'ile saime õigel ajal teada 

Grelli püüdlustest vange põgenema sundida. Oli selge, et Grelli kavatses sellel ettekäändel 
vangid mõrvata. Sellepärast jälgisime juba aegsasti maanteed, vanglas muutsime aga vangide 
olukorra ohutuks, lastes nad kartserisse üle viia. 

Sellal kui vanglasõidukid Shrewsburysse sõitsid, täitis «komisjon» kohusetruult «salajast 
juhist». Tõllad jäid Chiensfieldi metsasalu juures peatuma, pöörasid lahe suu--nas ning viisid 
vangid ja «džentehnenid» otse «politseilaeva» pardale. Kui konvoil oleks vähimaidki kahtlusi 
tekkinud, oleksime nad inimtühjal kaldal otsekohe hävitanud. Kuid kõik läks puhtalt ja 
libedalt. Kui vangid olid juba pardal, hoiatas «söör Holenstedt» Dravversit, Bartholdi ja 
linnapead, et nad Röövlisillalt ülesõidul oleksid ettevaatlikud. Olime talupoegadeks ja 
lihtsateks jalakäijateks ümberriietunult jälginud maanteed ning avastanud ettevalmistustöid 
plahvatuseks. Kas meie nõuandeid kuulda võeti, seda me ei tea. Metsa kohale tõusnud 
sähvatuse põhjal on ilmne, et plahvatus toimus, kuid kes just Grelli ohvriks langes, see selgub 
hiljem...» 

«Kuhu me siis nüüd purjetame, senjoor Bernardito?» 

«Jaht sõidab korraks Hispaania vetesse ja saadab Cadizis väikese dessandi maale. Dick 
Mills, vennad Beangle'id ja Anthony Cenni peavad sooritama reisi Itaaliasse. George avaldas 
meile imelikke asju kellegi Crampflow' salasepitsuste kohta.» 

«Alex Crampflow? «Valge Karu» kaasomanik?- Vale-lordi sabarakk?» 

«Näib, mister Brantley, et see on kahe isanda teener, nagu kõneldakse ühes vanas heas 
komöödias. Itaalias astuvad minu poisid talle saba peale... «Tolosa» võtab aga kursi teile 
teada olevale saarele. Seal, minu majas, võtab senjoora Dorothea teid rõõmuga oma külalisena 

vastu, kapten. Mind, Charlesi ja Reginaldi ootab siis pikk teekond, ning mister Want, kes 
on kullale käega löönud, sooritab selle koos meiega: pigistame «Tolosast» kõik 
kakskümmend sõlme välja, et käia ära Kalkutas ja suvel 
Boltonisse tagasi pöörduda ...» 

«Ja teie poeg senjoor Diego?» 

«Diego pöördub «Kolme Hidalgo» komandosillale. Poiss leiab sellele laevale õige koha 
Prantsusmaal, kus rahvas on türannide vastu üles tõusnud. Laeva vimplit hakkab siitpeale 
kaunistama ülestõusnud rahva deviis: «Vabadus! Võrdsus! Vendlusl»» 


6. 


Öine katastroof Röövlisillal kutsus Boltonis esile hämmastuse. Rahvas püüdis mõistatada, 
kes on Guy Fawkes. Mõned jutlustajad nägid selles sündmuses peltsebuli uusi riukaid; tema 
musta märgi all kulges ju kogu mässulise, jumalavallatu sajandi lõpp. Teised hääled ei tõstnud 
valesüüdistusi kuradi ja tema vananenud riugaste arsenali vastu. Need hääled tõlgendasid 
kogu sündmust teisiti: 
keegi olevat raputanud kaalukat kukrut, et muuta Londoni inspektorid põrmuks ... 

Kahe nädala jooksul pärast plahvatust oli krahv Chiensfield ainult ühe korra mõisast 
lahkunud, et austada oma osavõtuga hukkunute matuseid. Boltonlasi rabas hirmuäratav 
muutus tema välimuses. Longates kõndis ta kirstude järel toomkirikust surnuaiale. 

«Admirali» meeskond austas oma kapteni muldasängitamist suurtükkide kogupauguga.See 
kõmatas fregatilt sel kurval hetkel, kui krahv Chiensfield viskas esimese peotäie mulda Joseph 
Lorni hauda. 

Paugu kõlades võpatas lord-admiral... Pärast tagasipöördumist matuselt järgnesid pikad 
endassesulgumise päevad. Ainult haruharva tuli lord parki jalutama. Noil hetkil ei tohtinud 
keegi temale läheneda. Krahvi nägu oli muutunud kollakas-kahvatuks, pilk — leegitsevaks ja 
kurjaks. Ta oli tugevasti küüru vajunud ning kõndides ei vaadanud mitte otse enda ette, vaid 
maha ... 

Teise'nädala lõpul pärast jõule, just enne kolmekuninga- päeva, hakkasid boltonlased 
sosistama, et Londonist olevat saabunud kolonel Hawerstone, sõjaministri salajase kantselei 
ülem. 

... Krahv Chiensfield istus kühmutõmbununa tule ääres 

ja kuulas korstnas uluvat tuult. Lugemata ajalehed vedelesid laual ning olid juba tolmu ja 
piibutuhaga kattumas. Mõisaomanik ajas kabinetist kõik teenrid välja, niipea kui nad uksele, 
ilmusid, ning hoidus tütre küsitlustest. Kammerteener tõi iga päev toidu kabinetti, kuid viis 
selle peaaegu puutumatuna minema. 

Lauakesel kamina juures lebas savipiip. Krahv sirutas käe selle järele ja ajas kogemata 
ümber hõbedast veini-peekri. Süte punane valgus langes lauale voolanud vedelikule ... Lord 
Chiensfieldi silmaterad läksid suureks. Mõni hetk vaatas ta nüri pilguga plekki. Talle näis, et 
see kasvab ning et selle all pole mitte valge laudlina, vaid tahmast mustunud lumi... 

Kammerteenri hääl katkestas krahvi mõtisklused. 

«Kolonel Hawerstone, söör.» 

«Mis asi?» 

«Kas teie kõrgus suvatseb vastu võtta kolonel Hawerstone'!?» 

«Hea küll. Kutsu sisse. Oota! Korista ära see neetud laudlina ...» 

Lord-admiral astus kirjutuslaua juurde ja avas sahtli: väike, kahe rauaga revolver rändas 
sealt välgukiirusel saterkuue tasku ... 

Sisse astudes tervitas kolonel sõjaväelaslikult, seejärel aga sirutas südamliku, sõbraliku 
liigutusega mõlemad käed peremehele vastu: 

«Krahv, lubage väljendada minu kõige sügavamat kaastunnet. Nii palju kurbi kaotusi! 
Tema kõrgus leinab koos teiega, milord! Ja lõpuks see oma jultumuselt ennekuulmatu lugu 
Londoni komisjoniga ...» 

«Komisjoni tegevuse üle kavatsen ma kaevata tema kõrgusele, paludes kaitset madala ja 
meelepahatekitava laimu vastu, mille kogumisega see teie komisjon Boltonis tegeles!» 

«Kuid pidage, milord, ükski meie komisjoni liige ei ole veel Londonist välja sõitnud. 
Kogu see lugu komisjoniga on kõige puhtam müstifikatsioon. Salapärased kurjasepitsejad, 
nähtavasti arreteeritud piraatide kaasosalised, petsid kogu linnaa vabastasid vangid.» 

Krahv Chiensfield oli nii rabatud, et ei suutnud püsti jääda, ja peaaegu langes tugitooli. 
Tema aju polnud veel võimeline kogu sündmust mõistma. Tema, lord-admiral Chiensfield on 
lolliks tehtud!... Lähimad sõbrad on hävi- 

tatud täiesti põhjuseta. Ta on lolliks tehtud! Kuid kelle poolt siis, kelle poolt?... 

Vestluskaaslase nägu valgus Grelli silmis Jaiaks. Ene sevalitsuse alalhoidmiseks polnud 
tal peaaegu jõudu Kolonel kehitas õlgu: 

«Ükski laev ei lahkunud tol õhtul Boltoni sadamast Sõidukite kolonn sõitis linnast välja ja 
see lasti Röövli sillal õhku. Kus on siis vangid ja nende kaasosaniku valekomisjonist või 
vähemalt nende laibad? On nad siis taevasse tõusnud, mis?» 

Chiensfieldi omanik ei kuulnud enam midagi. Ta oli lämbumas; ta oli valmis endal riided 
lõhki kiskuma. Piip mida ta küünarnukiga riivas, kukkus maha ja purunes. 

«Uskuge mind, milord, kaastunne teile on üleüldine.. jätkas kolonel. «Revolutsiooniliste 
põrutuste palge ees Prantsusmaal... Tema kõrguse armuline soosing ja söör Pitti... Mu jumal, 
söör, lubage teid toetada! Mehed! Teenrid! Hei, kes seal on! Kiiresti siia!» 

Kammerteener jooksis kabinetti. 

«Arsti järele, kiiresti! Mulle näib, et milord sai rabanduse!» 

Isabella istus haige voodi juures. Isa oli tervenemas, kuid tema näo vasak pool ja vasak 
käsi olid halvatud. Hollandi ja inglise arstide kolleegium oli määranud haigele täieliku rahu ja 

pikaajalise ravikuuri tervisvetel. Isabella pühendas kõik oma õhtud rahustavale 
ettelugemisele. 

«Isa, tahad, ma loen sulle huvitava lastemuinasjutü loomade kohta? Selle trükkis ära 
«Boltoni Teataja» oma jõulupühade lisanumbris. Lugu on väga naljakas, natuke õudne ja pole 
sugugi pikk.» 

«Loe, tüdruk,» nõustus haige alistunult. 

Isabella 1õi värviküllase jõulupühade lisanumbri lahti ja luges paeluva jutukese pealkirja 
ette: 

««Muinasjutt vaalast, kes enne oli leopard ja pärast muutus hüääniks»... Isa, mis sinuga 
on?» 

Isabella pillas lehe maha ja jooksis tulisijalu leedi Righlandi poole. 

«Tal on halvem!» karjus Isabella hirmunult. «Kramp lõi talle jälle näkku!» 


Kahekümne esimene peatükk KARJANE JA UTETALL 

Hertsog Fernando Medici mälestussamba juures Livorno sadama läheduses oli end 
jalakäijatele puhkuseks määratud pingil lössakil istuma sättinud pruuni palituga elatanud 
välismaalane. Tema poos oli lohakas, veidi tursunud nägu väljendas igavust ja rahulolematust. 
Sulega kaunistatud laiaäärelise ruugja kübara oli ta põlve otsa pistnud ning paljaks mineva 
pealae vastu veebruarikuu päikest seadnud. Üsna massiivse jalutuskepi, mille nupp kujutas 
hurdakoera pead, oli välismaalane vastu pinki nõjatanud. 

Iga kord, kui pingile lähenes puuviljakaupmees või lihtsalt mõni muretu logeleja 
tänavapoiste hulgast, võttis istuja oma kepi niisugusel kurjal ilmel kätte, et tülitajad otsekohe 
kiirendasid samme ja vaatasid alles kaugelt kurja sinjoore poole kartlikult tagasi. See-eest aga, 
nähes daami, kes möödus isegi kõige kaugemal distantsil, tõmbas välismaalane enda pingil 
sirgu ning keeras võidukalt vurre, mis selletagi meenutasid oma kujult kõrgele tõstetud nina ja 
ahtriga veneetsia gondlit. Nende vurrude kunstliku musta värvuse üle oleks võinud kadedust 
tunda igaüks neljast pronksmaurist, kes kaunistasid Livorno mälestussammast. 

Väljakul asuva torni kell lõi kaks. See lõpetas nähtavasti vurrulise välismaalase puhkuse. 
Ta pani kübara pähe. pistis kepi kaenla alla ja suundus hotelli «Livorno» poole. 

Räbaldunud mantlis vana kerjus, kes vaid vaikiva kummardusega anus möödakäijate 
halastust, vaatas eemalduvale härrale järele. Kui see üle väljaku jõudis, viskas vanamees koti 
õlale ja lahkus oma kohalt nelja mauriga mälestussamba tagant. 

Vurrulise välismaalase järel liikus samas suunas grupp prantsuse madruseid. Nad astusid 
aeglaselt mööda kaldapealset ning otsisid kohta, kus õhtuni aega mööda saata. Vana kerjus 
jõudis madrustele järele ning lonkis siis nende kannul, nähes aeg-ajalt üle meeste õlgade 
välismaalase pruunikat kübarat vilkumas. 

647 

Varsti kadus kübar hotelli ukse taha, vana kerjus jäi madrustest maha ning keeras 
mingisuguse kaubamaja õue. Ta valis endale väikse kohakese kastide ja kottide vahel võttis 
õlalt mahuka pambu, tõmbas sellest välja asjad ja pööras siis pambu pahupidi. Kerjakott 
muutus väga korralikuks reisikotiks, kuhu ta peitis oma kaltsud ja haleda kübarataolise 
eseme. Kotist võetud asjade hulgas oli sinine mantel, barett, pitsžaboo ja peegel. Kahe- 
kolme minutiga muutus kerjus tüüpiliseks vanaks näitlejaks või kunstnikuks. Ta kammis 
juuksed siledaks, kõrvaldas näolt habeme ning uuris norivalt peegli ees oma põskhabet, et 

veenduda, kas see on kindlalt kleebitud. Lõpuks võttis ta reisikoti nahksanga pihku ning 
hakkas reipalt «Livorno» võõrastemaja poole sammuma. 

Leti taga istuvalt hotelli peremehelt üüris endine kerjus üheks päevaks toa ja kirjutas 
külalisteraamatusse oma nime: «Carlo Morelli, kunstnik. Verona». 

Sissekirjutamise ajal libistas külaline silmad üle kogu lehekülje, kus olid viimaste päevade 
jooksul võõrastemajja saabunud elanike nimed. Lehe ülemisel äärel leidis ta kirjutuse: 
«Tomaso Buotti, usuteaduse doktor, Veneetsia». 

Selle nime vastas seisis nömber «12». 
Verona kunstnik hakkas kõnelema meelitavalt viisakal; 
toonil: X 

«Möödunud aastal elasin teie hotell:s number kaheteistkümnendas. Mind paelus 
väljavaade aknast. Tahaksin jälle selle numbritoa saada.» 

«Kahjuks vabaneb see alles homme. Kuid täpselt samasugune väljavaade on ka 
naabertoal, number kümnendal, sinjoore.» 

«Kas naabrid on seal rahulikud? Ma ei tahaks sugugi daamide ja laste naabrusesse 
sattuda.» 

«Sinjoore, sel juhul on see valik kõige õnnestunum! Number kaheteistkümnendas, mis 
asub kümnenda kõrval, elab auväärne üksik õpetlane. Praegu viibib tema juures mitme päeva 
kohta esimene külaline. Parimat naabrit ei või soovidagi. Tavaliselt üürime mõlemad 
numbritoad koos sest nende vahel on uks. Kuid ma garanteerin teile, et see ei sega sugugi teie 
rahu, isand.» 

«Suurepärane! Kas ma võin otsekohe oma tuppa asuda?» 

«Loomulikult!» 

Jätnud peremehe pihku ühe skuudo ning saanud selle eest «teie hiilguseks», sammus 
Verona kunstnik teisele 

korrusele. Poolpimedas koridoris pistis ta suure ettevaatusega võtme oma toa lukuauku, 
hoidudes vähimagi sahina tekitamisest. Ta tegi ukse lahti, sulges selle sama ettevaatlikult 
seestpoolt ning vaatas ringi. Vasakus seinas asus uks, mida pooleldi varjasid eesriided. 
Kunstnik kõndis kikivarvul üle toa, tõmbas eesriide kõrvale ning surus kõrva vastu lukuauku. 

Naabertoas käis tasane vestlus, kuid vestlejate jutt oli eesriiete taha peitunud veroonlasele 
selgesti kuulda. 

«Mister Crampflow,» kõneles keegi väga meeldiva häälega prantsuse keeles, «osa 
ülesandest olete te kahtlemata lahendanud. Ma olen valmis paluma oma soosijat, et ta teile 
veerandi kindlaksmääratud tasust välja maksaks. Kuid peamine seisab veel ees: on tarvis 
vastuvaidlematuid tõendusi Giacomo Mölla või nagu teie teda kutsute — Giacomo Grelli 
hukkumise kohta, teiseks — pole veel kogutud usaldusväärseid andmeid selle isiku 
järeltulijate kohta.» 

«Lapsi Grellil justkui polnud, ise on ta aga hukkunud,» vastas kähe hääl ilmse inglise 
aktsendiga. «Teie asja lahendamiseks olen ma raisanud ligi pool aastat ning teinud ka üsna 
märkimisväärseid kulutusi, doktor.» 

«Sinjoore Crampflow, ma kordan, et pärast ettekannet minu soosijale võin ma loodetavasti 
anda teile üle tšeki kahe ja poole tuhande peale.» 

«Kuulge, doktor, heidame need mõistujutud! «Minu soosija» ... Ma olen juba aru saanud, 
kes see on. Krahv d'Elllano ise, Giacomo on aga tema ebaseaduslik poeg. Noh, mis te nüüd 
ütlete? Kas Alex Crampflow”d võib ninapidi vedada? Ütlen teile, doktor, et mind on 
võrdlemisi raske petta, olgu mu veri neetud!» 

«Palun teid, et te endiselt otsingute eesmärki saladuses hoiaksite... Peamine aga, leidke 
kas Grelli järeltulijad või vääramatud asitõendid, et tal lapsi polnud. Mida olete välja 
selgitanud Giacomo Grelli sidemete kohta, sinjoore Crampflow?» 

«Piraadil võis armulugusid olla kõigis maades, kuid tema pruudiks loeti Dorothea Cennit, 
seda kaunist karluri-neidu, keda te, doktor, tüdrukuna tundsite. Sorrentos, külas, kus suri tema 
ema Angelica, kõneldakse, et Dorotheal olevat välismaal sündinud laps, kes olevat hukkunud. 
Kuid kurat teda teab, kelle see imik oli...» 

«Mister Crampflow, ma paluksin mitte kuritarvitada nende väljendustega sinjoore 
Giacomo lähedaste inimeste 

suhtes... Kuid Dorothea Cenni asukohta aastail 1769-1773 oleks tõepoolest väga tähtis 
välja selgitada! Võimalik, et sinjoore Mölla oligi tema lapse isa.» 

Vestluskaaslased vaikisid. Siis hakkas taas kõlama esimene hääl: 

«Millised üksikasjad on kuunari «Must Nool» hukkumise kohta teada? Kas võib pidada 
vastuvaidlematuks, et Giacomo Molla on surnud?» 

«Mhmhh!... On teada, et Prantsuse korvett uputas kuul nari kogu tema jõuguga India 
ookeanis. See sündis 1768] aasta aprillis... Minu kompanjon mister Craig on jii mereasjanduse 
spetsialist! Ta on kunagi laevadel poots| manina sõitnud, näinud võib-olla ka «Musta Noolt» 
nin teab arvatavasti selle piraadikuunari hukkumise loo üksikasju ... Mul tuleks sõita 
Inglismaale ning selgitada üht-teist välja, seejärel aga asuda sinjoore Paolo pärijate otsinguile 
... Lubatud honorari tahaksin ma kaasa võtta. «Teil tuleb oodata, kuni ma Veneetsiast tšekiga 
tagasi pöördun. Või saadan ma raha otse Boltonisse...» 

«Tänan alandlikult! Mul pole sugugi tarvis, et iga Boltoni koer teaks, kui suuri summasid 
ma kusagilt saan. Kui palju aega võtab teie sõit Veneetsiasse?» 

«Kardan, et mitte vähem kui kuu Mul on palju teisigi edasilükkamatuid asju.» 

Näis, et mister Crampflow on mõttesse vajunud. 

«Kuu! Noh, kuu aega puhkust võin ma endale veel lubada. Sõidan korraks Sorrentosse ja 
Caprile. Siin Livornos aga tuhnin veel ametnik Moletti paberites. Ainult... kas krahv d"Ellano 
nõustub maksma teate eest, et tema 
poeg on piraadiks hakanud?» 

«Te unustate end jälle, sinjoore. Ütelge parem, mil viisil õnnestus teil saada Giacomo 
Molla jälile?» 

«Oh, doktor, te tahate minult ametialast saladust välja pinnida! Kuid olgu pealegi, ütlen 
teile: nimi — Bartholomew Gralley või Grelli, kes sai Giacomo Mölla võõrasisaks, meenutas 
mulle, et Itaalias oli sama perekonnna-nimega piraat. Ilmnes, et see piraat kandis ka Giacomo 
nime... Ma haarasin sellest niidist kinni ning leidsin vanades politseiaktides röövel Grelli 
tundemärgid. Need langesid kokku sellega, mis oli Giacomo Mölla, kalur Rodolfo kasvandiku 
välimuse kohta teada...» 

«Palun teid rakendada kogu jõud, et välja selgitada Ciacomo Grelli teised sidemed. Võib- 
olla peale Cennide 

perekonna,- see tähendab, peale Angelica, Dorothea ja Anthony...» 

Doktor Tomaso Buotti ei lõpetanud oma lauset. Verona kunstnik kuulis uksekardina taga 
eemaletõugatava tooli kolinat ja müdinat toas. Rasked sammud tulid täiesti ukse alla. 
Veroonlane püüdis mõned sõnad kinni, mida inglane lausus enda ette pomisedes, justkui 
sügavasse mõttesse vajununa: 

«Angelica. Dorothea, Anthony ... imelik nimede kokkulangemine, kurat võtku! 
Chiensfieldis elasid ju mingisugused Dorothea ja Anthony... Lahkusid sealt seitsmekümne 
kolmandal aastal pärast vikonti teistkordset abielu! Kõneldakse, et nad sõitsid otse Itaaliasse... 
Angelica Cenni juurde ... Mh! Giacomo Grelli tundemärgid ... pikakasvuline kongnina ... 
Poiss medaljonilt... Oo, kurat!» 

Inglane pööras end ukse taga kandadel ringi. Tema vulgaarne hääl hakkas helisema 
võidurõõmsalt: 

«Kuulge, doktor! Tooge mulle tšekk veerandi tasu ulatuses ja ma tõstan purjed. Teel 
sõidan korraks Marseille'sse, et hankida sealt mõningaid andmeid. Poole aasta pärast pange 
aga kogu ülejäänud summa puhtas kullas valmis... Ma tulen teie juurde uudistega, millest te 
lausa segaseks lähete, olgu mu veri neetud!» 

-.. Verona kunstnik, kellel ükski sõna sellest vestlusest polnud kõrvust mööda libisenud, 
seisis uksekardina taga kuni mister Crampflow' lahkumiseni. Kui tema sammud trepil 
vaibusid, astus kunstnik laua juurde, võttis sealt kiratarbed ning kirjutas kirja. Siis tilgutas ta 
kirja nurkadele tulist kirjaiakki. ning vajutas sellele hoolikalt oma sõrmusepitsati. Kirjalakile 
jäi imeväikese salamandri kujutis. 

Veroonlane peitis seejärel kirja põue, tõmbas oma sinise, keebi õlgadele ning väljus 
võõrastemajast. Kaua sammus ta mööda tänavaid ning jõudis eeslinna alles siis, kui päike oli 
loojumas ja taevas lõõskas purpurselt. Looklevad tänavad tõusid siin künkaveerule ning 
ühinesid väikesel väljakul, mille keskel oli kivikaev. Puud majaäärsetest aedadest rippusid 
kõnnitee auklike plaatide kohal. Väljaku nurgas seisis hallikasrohelisest kivist vaene kirik. 
Kunstnik astus selle kiriku eeskotta. Siin valitses mitmevärviline hämarus, mici-j tekitasid läbi 
siniste ja punaste aknaklaaside sissetungivad loojuva päikese kiired. 

Palvela oli tühi. Ainult käärkambrist kostsid tasased hääled. Sealt vaatas välja paks ja 
mitte enam noor kaplan. Tulijat nähes sõnas ta pahuralt: 

«Te tulite liiga vara. Mess algab alles tunni aja pärast.» 

Tulija tõstis kannatamatult käe. Kaplani nägu muutus otsekohe, ta püü-, dis mehe käe 
kinni, suudles seda ja tardus sügavas kummarduses: 

«Teie auväärsus, andestage, ma ei tundnud teid selles riietuses ära!» 

«Vend Nicolo, kus on Luigi Grinelli?» 

«Ta on mulle käärkambris abiks, teie auväärsus.» 

Saadetuna kaplanist astus tulija käärkambrisse. Noor munk oli leinava neitsi seljaga enda 
poole pööranud ja parajasti puhastas ummistunud «pisarate valamise» seadeldise mehhanismi. 
Töö lähenes juba lõpule ning tumedasilmaline madonna oli taas võimeline nutma oma õliseid 
pisaraid revolutsioonide, jumalasalgamise ja ketserluse pärast. Kiriku kaplanit vend Nicolot 


aga segas tema auväärsuse tulek pühaliku toimingu juures — taraputas parajasti heina 
puukünasse. Kaplan oli asendanud tolmused, hiir- 

test puretud rohukõrred uutega, mille tulemusena «Kristuse sõim» sai taas oma liigutavalt 
hubase välimuse ning oli võimeline isegi kiviseid südameid liigutama. 

Luigi Grinelli, krahv d'Ellano kodukiriku teener, tuli õnnistuse saamiseks samuti 
lähemale. 

«Vend Luigi,» ütles keebiga mees, «võta see kiri. Sa lähed sellega Inglismaale, kaotamata 
ühtki tundi, öösel väljub laev Touloni. Sa pead sellele jõudma.» 

«Püha isa, ma olen valmis ära sõitma.» 

«Toulonist ratsutad sa Marseille'sse ning võtad sealt meie alalise saatja Jacgues Parchet' 
kaasa. Ta saadab sind Calais'ni. Sõidad üle La Manche'i Boltonisse. Anna see kri isa 
Benedictusele ning too mulle tema vastus. Teel olles unusta väsimus ja puhkus: sinu 
käsutuses on ainult kuu aega. Täna on neljas veebruar. Kuu aja pärast pead sa tooma mulle 
siia, Livornosse, paater Morssini vastuse.» 

«Kuid, sinjoore, Prantsusmaal on revolutsioon, teedel on rahutusi... Viivitused ja 
hilinemine on võimalikud ... Teekond on väga pikk ja kardan, et ühe kuuga on seda raske 
sooritada.» 

Jesuiit Fulvio di Gracciolani pale süngestus. «Vend Luigi, ordusõdurile pole midagi 
võimatut!» 

2. 

Avara aia põlispärnadest piiratud kahekordse maja Vanasadama väljakul olid Boltoni 
toomkiriku koguduse liikmed ehitanud oma vaimulikule isale. 

... Piiskop Redling puhkas sombusel õhtul pärast väsitavat jutlust oma kabinetis! Ta oli 
liigutanud koguduse südameid ning andnud sügavalt veenva tõlgenduse hukatuslikule 
korralagedusele Prantsusmaal, kus patune rahvas kõigutab jumalast seatud kuningavõimu 
aluseid. Piiskopi jutlus nägi nende nähtuste juuri selles, et saatanal, inimkonna vaenlasel, 
õnnestus külvata jumalavallatuse seemneid, millest olid välja kasvanud prantsuse revolut- 
sioonilise vabadusearmastuse mürgised ohakad... 

Laternad ja kuu Valgustasid väga napilt kogu tühja Vanasadama väljakut tema raagus 
kastanitega. Oli tunda kerget külma ning harvad kuivad lumehelbed lendlesid õhus. 

Piiskop vaatas korraks aknast välja ja nägi kandetooli, mida tassisid kaks kalevist 
sonimütside ja kulunud plüu kuubedega kandjat. Seda vanamoelist liiklusvahendit kasutasid 
Boltonis tavaliselt vanad leedid, naljakad keskealised keigarid, vaimulikud ja podagrat 
põdevad džentelmenid. Kandetool peatus villa trepi ees. Mõne minuti pärast pistis piiskopi 
sekretär oma rebasenäo ukse vahel sisse: 

«Teie auväärsus, kas suvatsete isa Benedictus Morssini vastu võtta?» 

Küsimus võis segadusse viia Boltoni toomkiriku koguduse iga liiget, keda oli lapsest 
saadik õpetatud nägema «neetud paavstlastes» oma usu vaenlasi ning eriti vihkama katoliku 
munki. 

Isa Benedictuse väike kühmus kogu kerkis kabineti lävele. Erinevalt tervisest lõkendavast 
piiskopist oli katoliku munk kõhetu, kahvatu ega äratanud kuidagi tähelepanu. Tema mustis 
silmis sähvis rahutu helk. kuid harukordselt pehme ja madal hääl paitas kõrvu ning rahustas 
hinge. Pihikambrite poolhämaruses avaldas see hääl pihtijaile otse võluri mõju. 

Sametiste häälepaelte valdaja võttis tugitoolis istet. Piiskop vaatas teda äraootavalt, 
varjatud rahutustundega. 

«Teie auväärsus, mind on teie juurde toonud edasilükkamatu asi, mis ühtmoodi puudutab 
nii minu kui ka tei huve. Lubage küsida; kes mister Alexander Crampflow on teie tuttav?» 

«Boltoni võõrastemaja «Valge Karu» kaasomanik? See on üks toomkiriku auliikmeid. 
Tõsi, ma pole päris kindel kas seda meest saab just tõe vastu patustamata õigeks usuinimeseks 
pidada, kuid tema teened on kõigile ausatele kodanikele heategevad.» 

«Vabandage, ega teie auväärsusel pole teada, missugune vahekord on selle mister 
Crampflow' ja ... meid huvitava, isiku vahel?» 

Piiskop pidas õigeks vastata ettevaatlikult: 

«Nii palju kui mina tean, soosis krahv Chiensfield kadunud mister Craigi. Loomulikult 
laieneb see soosing ka tema kompanjonile.» 

«Kuid sellele vaatamata sain ma äsja pühalt isalt Fulvio di Gracciolanilt teate, et see 
Crampflow, kes praegu Itaalias viibib, tegeleb juba poole aasta vältel kõvasti sinjoore 
Giacomo Molla jälgede ajamisega.» 

Piiskopi nägu väljendas imestust. 

«Missugune imelik uudis! Kes usaldas need otsingud mister Crampflow'*le?» 

«Keegi doktor Tomaso Buotti, teaduslike kollektsioonide ja kunstiesemete hooldaja krahv 
Paolo d'Ellano lossis. Ta tegutseb kahtlemata kui isik, kellel on krahv Paolo volitused.» 

«Missugune on otsingute eesmärk?» «See peab teie auväärsusele täiesti selge olema. Jutt 
on tohutust pärandusest...» 

Söör Thomas Redling hakkas tugitoolis rahutult nihelema. Munk vaatas teda mitte eriti 
leebe pilguga. 

«Kui otsingute ahel katkeb piraat Grelli hukkumisega India ookeani vetes, tulevad doktor 
Buotti ja Alex Crampflow' pingutused meile ainult kasuks: krahv d'Ellano kõrvaldab 
testamendis oma klausli ja püha rooma kirik saab viis-kuus miljonit. Sel juhul jääb meie 
ammune kokkulepe teie auväärsusega jõusse: pool miljonit skuudot saab teie auväärsus enda 
käsutusse. Kui mister Crampflow jõuab tõe jälile, siis ... Briti krahvi! Chiensfieldil tuleb teha 
valik: kas säilitada oma praegune inkognito või viie-kuue miljoni ja pealekauba veel Itaalia 
krahvi tiitli eest avada oma kaardid. Viimasel juhul jäävad kõik kiriku pingutused ja ootused, 
kümnete aastate töö viljatuks.» 

«Jumalapärast, isa Benedictus! See on täiesti võimatu! Kujutlege endale katastroofi 
ulatust, mis puhkeks Põhja krahvkonnas ...» 

«Nõus, teie auväärsus, kuid tunnistan, et mind erutab palju sügavamalt see kahju, mis 
ähvardab püha kirikut. Lubage mul seepärast pöörduda otsese küsimusega: kas me võime 
endiselt teie auväärsuse abile loota?» 

«Olen jõudumööda valmis abistama kristlikku kirikut, vaatamata meie... mh ... 
vastuoludele tõelise usu küsimustes.» 

«Aamen!» ohkas munk kergendatult. «Ma olen õnnelik, et võin selle hea uudise pühale 
isale edasi anda. Too õilis inimene valvab unetult nii päeval kui ööl ega lahku selle jumalale 
meelepärase ürituse nimel oma hulkurikepist. Püha isa palub teie auväärsust avaldada oma 
arvamus tekkinud hädaohu puhul.» 

«Mul on tõesti raske mingisugust nõu anda. Minu arvates on möödapääsmatu, et mister 
Crampflow tõe avastab, sest ta seisab juba praegu õigel teel.» 

«Me jagame täielikult teie auväärsuse ettenägelikke kartusi. Sellepärast ei pea püha isa 
eriti soovitavaks, et mister Crampflow Inglismaale tagasi pöördub,» 

«Kardan, et see kaotus tekitaks milordile uut kurvastust, isa Benedictus; kuid teiselt poolt, 
tõepoolest...» 

«Võib mõista nii, et teie auväärsusel pole erilisi vastuväiteid ... igasuguste abinõude vastu, 
mida me vajalikuks peame ette võtta, eks ole?» 

Piiskop noogutas vaikides pead. 

«Ning lõpuks, isa Fulvio di Gracciolani tunneb kurvastust nende raskete hingeliste 
vapustuste üle, mis milordile osaks on saanud. Tema näol on kristlikul kirikul alati võimas 
tugi. Too livaani seeder, too võimas mees on praegu haiguse ja raskete kaotuste tagajärjel 
jõuetuks jäänud. Teie auväärsuse seltskond on magusaks palsamiks milordi rusutud hingele. 
Teda tuleb hoida ebasoovitavate kohtumiste ja kuulduste eest, mis võivad tema leinavat vaimu 
häfrida ... Ma loodan, et hingekarjase hoolitsus, 
mis nii hästi mõjub piinlevatele hingedele, võib ka tekkinud hädaohtu ära hoida... Ma ei tohi 
enam viita teie auväärsuse aega!» 


Kolonel Emery Hawerstone ja kaks staabiohvitseri lõpetasid alles jaanuarikuus 
jõulusündmuste juurdluse. Senikaua kui ajalehed ja parlamendi oraatorid nõudsid uusi 
kitsendusi välismaalaste sissesõiduks ja soovitasid, sugugi mitte kahemõtteliselt, otsida 
kuritöö süüdlasi sealtpoolt La Manche'i, küsitlesid ohvitserid suurt osa elanikkonda ning 
uurisid sündmuspaika. Boltoni politseivõimude osavõtul tegid Londoni ohvitserid kindlaks, et 
Röövlisillal toimepandud plahvatus oli teostatud tugevamat sorti mere-kahurite püssirohuga. 
Püssirohumiini õhkulaskmiseks olidd kurjategijad vedanud traadi mõnede laskevalmis 
revolvrite juurde. Püssirohu päritolu ei õnnestunud kindlaks teha: ükski ladu Boltonis, ühegi 
laeva relvaladu, ükski sõjaväeosa polnud viimaste nädalate jooksul niisugust hulka las- 
kemoona maha laadinud. Ohvitserid ja konstaablid kaldusid arvama, et plahvatuse teostasid 
samad tundmatud, kes nii osavasti olid mänginud ametnike osa «Londoni komisjonis». Kuid 

mil viisil suutsid nad plahvatuse juures ära ? hoida oma seltsimeeste hukkumise ning kuhu 
kadusid päästetud vangid ja nende päästjad, jäi teadmatuks. 

Alles veebruarikuu keskpaiku, umbes paar nädalat pärast ohvitseride ärasõitu Londonisse, 
lubas doktor Gracewell haigel lordil sooritada esimest jalutuskäiku lossi tubades, veel kolm 
päeva hiljem saatis aga piiskop Redling tervenejat isiklikult tema esimesel väljasõidul. Sel- 
samal päeval saabus Chiensfieldi õhtuse postitõllaga kuller, kes tõi mereministri kirja. Selles 
kirjas kiirustas mere-minister lordile teatama, et tema kõrgus kuningas oli käskinud tõsta 
autasu kaapri «Kolm Hidalgot» peameeste iga pea eest kolmele tuhandele naelale. Briti 
laevastikule on antud käsk ohtlik kaaper kinni võtta ja hävitada. Koos sellega suvatses 
kuningas soovida söör Fredericule kiiremat tervenemist. 

Boltoni krahv luges kirja läbi, pani selle kõrvale, naeratas oma uut, halvatud inimese 
viltust naeratust ja võttis kirjutuslaualt Vahemere kaardi. Arst soovitas haigele asuda 
merereisile ja lord mõlgutas mõtteid marsruudi üle. Tema värvipliiats peatus Aadria mere 
sinistel avarustel jn hakkas sealt aeglaselt piki Itaalia ranniku käänakuid roomama. 

... Samal ajal tegeles ka miss Isabella kirja lugemisega. Pahameelepisarad värelesid tema 
ripsmetel. Kirjal polnud saatja aadressi ja see oli saabunud välismaalt Londoni kaudu sama 
postitõllaga, millega oli tulnud ka mereministri kuller. 

Väikses uhkes ümbrikus oli lõhnastatud paberileht järgmiste ridadega: 

Kaunis senjorüta, 

pole kaugel see tund, mil tunnete vajadust Teile ustavate sõprade toetuse järele. 

Lubage hoiatada Teid salakavala jesuiidi Benedictus Morssini eest. Püüdke õigesti 
tõlgendada muinasjuttu, mis oli ära trükitud «Baltoni Teataja» jõululisas. Teid varitseb oht ja 
ootavad mured. Anume Teid, hoidke käesolev läkitus saladuses. See on saadetud eesmärgiga 
veenda Teid vennalikus kiindumuses ja sügavas armastuses, mida tunnevad Teie vastu Teie 
truud sõbrad 

Alonzo de Las Pados ja Theodor de Crassy 

Isabella ei näidanud kirja kellelegi. Ta rebis selle vihaselt tükkideks ning viskas need 
paberikorvi. Ent juba mõne hetke möödudes tundis noor leedi soovi näha taas 

selget käekirja ja mõlema korrespondendi kindlakäelist allkirju. Miss Isabella oli endale 
hirmsasti pahane, langetas lokkis peakese kätele ning nuttis peaaegu, koiduni. 

3. 

Gondlikujuliste vurrudega välismaalane üüris Livorno laeval «Elmiona» kajuti 
Liverpoolini. Sõidu ajal oli «Elmional» ette nähtud nädalane peatus Marseille's. |; 

Itaalia sadamalinn oli vastu võtmas kevadet — apelsini- ja granaadipuude õitsemise, 
loorberite, oliivide ja rosmariinide aroomide hurmavat aastaaega. Merelt puhus lembe ja jahe 
märtsituul haaras aedadest roosilehti nin puistas neid Livorno teedele. Kuid Itaalia kevade 
heldus polnud miski, võrreldes vurrulise välismaalase omaga mida ta sadamakõrtsis välja 
lasta paistis. Hüvastijätuks näitas ta «nendele itaallastele», mida võib endale lubada üks 
džentelmen, kes lõpetab puhkust! 

Lopsakas kaunistus mister Crampflow' ülemisel huulel seisis võidukalt püsti. Ta oli 
endaga rahul: sellest oh möödunud kolmkümmend kaks päeva, kui ta doktor Buottiga hotelli 
numbritoas pikemalt vestles. Nüüd hoidis mister Crampflow enda juures mahukat kotti itaalia 
suurte paberrahadega, mida ta oli saanud tšeki vastu Livorno pangast; Džentelmeni kohvrid 
asusid juba pardal, ta ise oli aga kogu kõrtsi tähelepanu keskpunktis. Tema nägu punetas ning 
arveid õiendades loopis ta münte hoogsalt marmor-lauale. Sinjoore heldus ulatus isegi 
niikaugele, et ta jootis täis mõned kõrvallauas käratsevad sadamapätid, sealhulgas ka näljase, 
kuid üsna lõbusa nooruki tedretähtedest ülekülvatud kavala näoga. 

See kogenud madrus, kes oli oma laevast maha jäänud; ning tavernis viimased krossid 
maha joonud, asus briti heategijat kuni reidini saatma. Nad istusid paati ja madrus viis mister 
Crampflow' «Elmiona» pardale. Teel lõbustas madrus džentelmeni humoorikate lugudega 
oma õnnetustest Livornos. 

Kui viimane paat «Elmiona» trapi äärde sõitis, ilmnes, et ülemise teki meeskonnast 
polnud üks madrus veel laeva pardale tagasi pöördunud, olles nähtavasti lõpetanud oma 
elupäevad mingis sadamas asetleidnud kakluses. 

Kapten- ja pootsman ei osanud arvatagi, et kaks üsna 

väärikat džentelmeni, kes kõnelesid itaalia keelt väga vigaselt, olid, veennud seda madrust 
kaldal üsna kaua, et ta laevale tagasi ei pöörduks, ning olid lõpuks oma palvet üsna kaaluka ja 
«heliseva argumendiga» kinnitanud. Madrus võttis raha, pistis käed tasku ja unustas 
«Elmiona». Mister Crampflow' tedretähniline saatja oli aga just enne laeva ärasõitu 
pöördunud sügava kummardusega pootsmani poole ja pakkunud talle oma teeneid ülemise 
teki madruse näol. 

«Paberid on sul korras?» küsis pootsman kahtlustavalt. 

«Täiesti korras, head Hamburgi paberid. Tõestavad minu laitmatut teenistust laeval 
«Altona».» 

«Nimi?» 

«Taumel, Hans Willi Taumel.» 

«Sakslane?» 

«Hamburglane.» 

«Anna paberid siia.» 

Madrus võttis põuest paberid, pootsman luges need läbi ja suundus kapteni juurde. 

Kui Crampflow oma kajutist väljus, et heita viimane pilk Livornole, pilgutas talle 
fokkmasti alumise raa kõrguselt silma meeskonna uus liige, ülemise teki madrus Hans Willi 
Taumel. Mister Crampflow, kelle pea oli värske tuule käes selgineda jõudnud ning kes oli 
juba kahetsenud oma liigse helduse tõttu kulutatud skuudosid, pööras end lõbusast sakslasest 
pahaselt kõrvale. 

Varsti astus selle nobeda poisi juurde tedretähniline küürakas kokk, kes osutus Hansu 
kaasmaalaseks. Ta pöördus uue madruse poole Schilleri ja Goethe keeles, kuid Hans lõi 
kokale käega selga, paljastas oma valged hambad ja teatas lõbusalt, et itaalia vetes on ta 
otsustanud mõtteid vahetada ainult selle maa kaunite sadamamadonnade keeles. 

«Küll jõuame Altonas saksa keelt kõnelda, sõber!» lõpetas ta oma tiraadi. «Hei, Hamburg 
Altona ...» hakkas ta kõlavalt laulma, eemaldudes teki teise otsa. . 

Lõpetanud oma vahikorra, uuris Hans stjuuardi käest, kas ta ei saaks kuidagi lonksu 
elustavat vedelikku kõrist alla.lasta. Stjuuard vaatas Taumelile karmilt otsa ja teatas, et 
madrus oleks sellele juba maal pidanud lõpu tegema. 

«Kuid muide, härra neljandast kajutist tellis endale 

pudeli veini. Vii see sinna, ehk naeratab sullegi õnn,» ütles stjuuard madrusele juba 
pehmemalt. 

Madrus haaras rõõmuga pudeli ja klaasidega kandiku ning, koridori siledatel 
põrandalaudadel osavalt balansseerides, koputas uksele. Kajutis istus nukra välimusega härra 
ja kaks tema teenrit. 

Üks teenritest avas ukse praokile. Madrust nähes kaotas reisija nägu oma kurva ilme. Ta 
naeratas sissetulnule avalalt. Madrus kaisutas teda ja surus mõlema «teenri» käsi. 

«Ma ei tohi kauaks teie juurde jääda... Kõik jookseb hästi, George. Kuid sa pead tingimata 
oma välimust muutma: Crampflow võib sind ära tunda. Dicki ta, tänu jumalale, ei tunne.» 

«Ei mina ega Anthony kavatse kajutist väljuda. Meie töö algab Marseille's, kui ta laevalt 
lahkub.» 

«Kas sul õnnestus, George, kõnelda doktor Buottiga?» 

«Jah, me käisime Anthonyga tema juures võõrastemajas. Ta on väga masendatud, kardab, 
et Crampflow teda ninapidi veab.» 

«Aga kas doktor Buotti inimesed jälgivad Crampflow'd?» 

«Ei, kujuta endale ette, Tammy, ei. Ta oli väga imestunud, kui jutustasin talle, et keegi 
jälgib Crampflow'd salaja. Kuid doktor Buotti teener Giovanni andis meile niidiotsa kätte. 
Vanamees on veendunud, et krahvi pihiisa, paater. Fulvio di Gracciolani, segab vett. Isa 
Fulviol on kirikuteener, Luigi Grinelli, noor munk. See on kõhetu inimene terava lõua ja 
kongis ninaga. Vasaku kulmu kohal on tal vana põletushaava arm. Lühidalt kõneldes, kongis 
ninaga mees, keda me märkasime ja kes Crampflow'd jälitab, ongi Grinelli. Siin laeval on tal 
eraldi kajut. Ta ise annab end meile kätte.» 

«Aga kas vana kerjus, kes Crampflow'd «Nelja mauri» juures jälgis, on samuti laeval?» 

«Ei, vanameest pole ma reisijate hulgas märganud.» «George, ütlesid sa Buottile, kes sina 
ja Anthony olete?» 

«Ta tundis mu otsekohe ära. Tema suhtumine meisse ei olnud eriti usalduslik. Palusin, et 
ta meie kohtumisest kellelegi ei kõneleks. Viitasin oma põgenemisele Inglismaalt. Ta lubas 
vaikida, tänas, et hoiatasin teda Crampflow' eest, kuid oli meie vastu väga jahe.» 

«Kas sa pakkusid talle meie teeneid otsinguteks?» 

«See oleks ettevaatamatu olnud. Buotti on täielikus 

segaduses ja kaldub meid kahtlustama. Kui oleksin talle taolise ettepaneku teinud, oleks ta 
kahtlustama hakanud, et kuulume kelmide jõuku...» 

«Pean nüüd lahkuma. Ütelge mulle veel: missuguses kajutis on Luigi Grinelli?» 

«Ühiskajuti poolt teine uks paremal. Crampflow' kajut on peaaegu selle vastas. Nüüd aga 
jookse, madrus Hans Willi Taumel!» 

Kui tedretähniline madrus tõi kandikul hõbemündi, vaatas laeva puhvetipidaja 
heakskiitvalt Hans Willi Taumelile ja küsis, kas ta ka lonksu veini sai. 

«Ma ei hakka tõde varjama, sinjoore,» vastas see, lüües pilgu vaguralt alla, «lonksukese 
ma tõesti sain.» 

«Sa oled osav poiss,» sõnas puhvetipidaja münti peites. «Hüppa vahel vabadel tundidel 
minu poole sisse. Kui aitad mul sööginõud puhtad hoida, ei tule see sulle mitte kahiuks.» 

«Oo, sinjoore, te olete üllas inimene! Seda olen ma juba ammu teie näost aru saanud. Olen 
liigutatud, sest näen, et te iga heategu otsekohe tasute. Kasutage mind ja te jääte kindlasti 
rahule, muidu pole mu nimi Hans Willi Taumel.» 

«Esmakordselt puutusin ma kokku nii kiiretaibulise sakslasega!» pomises puhvetipidaja, 
vaadates eemalduvale madrusele järele. 

Järgmistel päevadel sõitis «Elmiona» aeglaselt edasi ja tegi keerulisi manöövreid; sel ajal 
ilmus mister Crampflow harva tekile. Ta oli kajutis merehaigusesse nõrkemas ning ravis oma 
tõbe konjaki ja sidruniga. 

Neljanda päeva loojangul oli «Elmiona» Touloni reidilt lahkumas. Marseille'ni jäi vähem 
kui nelikümmend miili. Kiirelt tihenevas hämaruses vilkus laeva taga Touloni majakas. 
Montfaroni mäetipp oli juba taevavõlviga kokku sulanud. Meri oli rahunenud ning «Elmiona» 
kõikus vaevu lainetel ... Mastides põlesid signaaltuled. 

Hilja õhtul, olles lõpetanud vahikorra, istus madrus Hans Taumel stjuuardi kambris. 
Peremees oli tukastanud. Kuulatades koridorist kostvaid helisid, et mitte tähele panemata jätta 
mõnda väljakutset kajutist, kuulis madrus avaneva ukse kriuksumist. Teise kajuti reisija, kui 
arvata salongi poolt tulles, väljus koridori. Seal põlesid kaks küünalt ja inimese pikk vari 
langes põrandalaudadele. Hans Willi Taumel kallutas ettevaatlikult pea toidu väljaandmiseks 

määratud aknaluugi poole ja uuris silmanurgast Luigi Grinelli iseloomulikku profiili. 
Reisija lähenes kikivarvul salongi kõrval asuvale kajutile, kus elunes mister, Crampflow, 
kummardus lukuaugu juurde ja koputas siis väga vaikselt. Uks avanes ning Luigi astus sisse. 
Seespool keerati uks kaks korda lukku. 

Madrus Hans Willi Taumel hiilis ukse juurde. Läbi imetillukese lukuaugu nägi ta põlevat 
küünalt laual. Luigi seisis kajuti keskel, Crampflow kuulas teda, pooleldi pikutades koikul. 

Tulija kõneles halvas inglise keeles ärevusest väriseval häälel ja kogeldes, asendades talle 
tundmatuid väljendeid prantsuse või itaaliakeelsete sõnadega. 

«Isand, ma olen lihtne Firenze kaupmees. Minu nimi on Michael Albanti. Esimest korda 
olen ma asunud nii pikale teekonnale. Jumal on mind pidanud vääriliseks nägema, et meid 
mõlemaid, isand, teid ja mind ähvardab hirmus oht. Teie pakikandja, too neetud sakslane, 
kelle te laevale tõite, on stjuuardiga kokku rääkinud, et tappa teid ja mind.» 

Mister Crampflow' küsimustest madrus aru ei saanud. «Firenze kaupmees» vastas oma 
vestluskaaslasele: 

«Vannun teile, sinjoore, see pole mitte alusetu laim! Madrus ja stjuuard jälitavad meid 
juba ammu. Nad on välja nuhkinud, et nii teil kui minul on palju raha kaasas. Täna öösel, 
enne Marseille'sse saabumist, tahavad nad meid riisuda.» 

«No on see aga jultumus!» pomises «neetud sakslane». 

Vaevalt oli ta jõudnud stjuuardi kambrisse, kui kajuti ukselukk taas klõpsatas ja sinjoore 
Grinelli, kes oli end äsja kaupmees Michael Albantiks nimetanud, pöördus kajutisse tagasi. 
Viie minuti möödudes vedas ta oma väikese pagasi mister Crampflow' kajutisse ja mõlemad 
džentelmenid asusid kaitsepositsioonile oodatava rünnaku vastu. 

Hans Willi Taumel ootas, kuni koridoris kõik vaikseks jääb. Kokkulepitud viisil 
koputades kutsus ta Dick Millsi tekile. Kaugel silmapiiril paistis juba Marseille' sadama 
tulede sära. Tekk oli tühi. 

«Midagi halba on tulemas, Dick. Näib, et jesuiidil on mingeid kahtlusi tekkinud ja ta 
kavatseb minust lahti saada. Ta on jõudnud arvamusele, et laeva stjuuard on minu 
kaasosaline.» 

«Tommy, sa pead Marseille's laevalt otsekohe kaduma, muidu kukud veel sisse. Oma 
valepaberitega oled sa hädaohus. Katsu esimese paadiga jalga lasta. Ma jälgin Crampflow'd, 
Anthony ja George ei lase jesuiiti silmist.» 

«Olge ka teie ettevaatlikud, et see Luigi enneaegu midagi välja ei uuriks. Rannas peidan 
enda kalur Alexander Caridase, vana Georgiuse Marseille's eluneva sugulase majja. Seal 
ootan teilt teateid.» 

Madrusel oli aeg kätte jõudnud pöörduda kubrikusse oma koile. Pootsman ei suhtunud 
«sakslase» sõprusesse stjuuardiga heakskiitvalt. Hans ajas uinunud puhvetipidaja üles, läks 
siis alla kubrikusse ja puges teki alla. 

Varsti valgenes ja laeva ees ilmusid nähtavale künkad, mis hobuserauana ümbritsesid 
Marseille'd. 

George Beangle, Anthony Cenni ja Dick Mills kuulatasid oma kajutis hääli, mis kostsid 
koridorist. Nende kõrvad püüdsid kinni, kuidas Luigi Grinelli vaiksel sammul mister 
Crampflow' kajutist lahkus ja raskelt üles tekile kõndis. Tal oli kaasas reisikott. 

Kapten oli juba andnud käsu kogu mepskond jalule ajada. Laeval seisid ees rasked 
manöövrid. Madrus Hans Taumel astus pootsmani juurde: «Lubage mul korraks kaldale sõita. 
Järsku on minu «Altona» siin.» 

«Lase jalga, ainult ilma paberiteta. Need jäävad laevale,» vastas pootsman. 


467 


414 


Kaater lähenes «Elmionale». Tolliametnikud uurisid laadungit ja vaatasid reisijate 
nimekirjad läbi. Kui formaalsused olid lõpetatud, hakkas kaater kaldale tüürima. Sellega sõitis 
ka madrus Hans Willi Taumel. Pootsman vibutas väljendusrikkalt köit lahkuvale kaatrile 
järele, et lõbusat madrust manitseda. 

«Et sa kolme tunni pärast jälle pardal oled või muidu karjud mu käes niisugust «mein 
Gotti», et kogu Saksamaa kuuleb.» 

Varsti eemaldus «Elmiona» parda äärest ka paat reisijatega. Selles olid mõned 
palverändurid, kaks-kolm prantsuse suurkaupmeest, nukker reisija Livornost ühe teenri saatel 
ja «Firenze kaupmees» Michael Albanti. Reisijad täitsid kõik tolliformaalsused ja lahkusid 
kailt. «Nukker reisija» sosistas oma «teenrile»: 

«Sinjoore Cenni, te tunnete itaalia keelt paremini kui mina, seepärast jälgige iesuiiti. Ma 
jään siia Dickilt uudiseid 

ootama. Peab talle tingimata teatama, kuhu läheb Marseille'st kongisninaline jesuiidimadu 
Luigi, see «Firenze kaupmees Albanti».» 

Samal ajal viipas «kaupmees» eesliga pakikandja enda juurde. Ta sõnas selgelt hotelli 
nime ja hakkas pikakõrvalise eesli järel sammuma, laskmata silmist kaalukat kotti, mis oli 
looma selga laaditud. 

«Nüüd tean ma vähemalt, kust sind otsida tuleb!» pomises Anthony. «Poiss,» kutsus ta 
mustasilmalise vilka nooruki enda juurde, «ma ostan ära kogu su kauba ja annan sulle veel 
paar franki, kui tood mulle kiiresti aadressi, kus elab too kaupmees, kes sammub eesli järel. 
Sa leiad mu Alexander Caridase majast kalurikülas.» 

Anthony pistis poisile raha pihku ja võttis temalt kogu kasti hallitanud kastanitega. 
Kiirustamata suundus ta külasse, kus teda väikeses majas lahkelt vastu võeti. Thomas Beangle 
istus seal juba aukohal nagu kõige tähtsam külaline, sest selles majas mäletati suurepäraselt 
«Pireuse poissi ahviga» ... 

Pärast lõunat kuuldus umbtänavalt fiakri rataste» kolinat. George Beangle ja Dick Mills, 
murelikud ja erutatud, astusid Alexander Caridase' õue. 

«Tommy,» hakkas Beangle-vanem kõnelema, «sind otsib kogu Marseille' politsei. Alex 
Crampflow on läbilõigatud kõriga leitud oma kajutist, noa käepidemel on aga sisse lõigatud 
tähed «H. W. T.» — Hans Willi Taumel.» 

«Marseille' politsei võib seda huvitavat sakslast otsida nii palju, kui ta süda just kutsub,» 
vastas Tom üsna külmavereliselt. «Nad võivad ainult senjoor Matteo Velmontesti leida, kuid 
ka see hispaania senjoor kavatseb üleliigsetest kohtumistest politseiga hoiduda. Niisiis isad 
jesuiidid lõikasid Alex Crampflow'1 kõri läbi? Nähtavasti hoolitsevad nad väga selle eest, et 
krahv d'Ellano pärijaid ei avastataks. Ning sellel paater Fulviol on truud sulased, hea doktor 
Buotti aga kõnnib väga õhukesel laual, teadmata, et selle all on kuristik.» 

«Mõrvarit tuleb jälitada,» ütles Dick. «Nähtavasti pöördub Luigi Grinelli Marseille'st 
Veneetsiasse tagasi. Oma as;ad on ta korda teinud ning otsad vette peitnud. Puhas töö!» 

Sel hetkel vaatas hoovi tõmmu nugissilmaline .näoke. Poiss hüppas akna juurde ning... 
nägi seina löödud naela otsas Thomase madrusemütsi «Elmionalt», Anthony 

Cenni kummardus oma kullerile lähemale ning see hakkas kiiresti sosistama: 

«Onu, selle kaupmehe aadress on «Sinise Rhõne'i» võõrastemaja. Ent ta on juba üürinud 
ratsahobused ja palganud teejuhi, et põhja poole sõita. Andke mulle minu frangid ning teie 
ise...» Siinjuures madaldas poiss veelgi häält, tõmbas Anthony pea endale lähemale ja, 
madrusemütsi poole kõõritades, sosistas oma töö «tellijale» kõrva: «Te ise aga tehke sääred! 
Sadamapolitsei otsis «Kolme Apaši» tavernis «Elmiona» madrust, kes on öösel rikkal inglasel 
kõri läbi lõiganud ...» 

Thomas Beangle oli sel ajal astunud akna "juurde ja kuulis poisi. sõnu. Ta näpistas 
noorukit heatahtlikult kõrvast: 

«Sinu emal on kuradima nutikas laps! Kui ta ütleks meile veel, kust võiksime kiiresti neli 
head hobust saada :..» 

«Hobustega kaupleb vana Rido, parisnik. Kaks tänavat edasi. Kuule, onu, see firentslane, 
kaupmees, sõidab arvatavasti Avignoni teed mööda ...» 

Thomas Beangle andis poisile ergutava võmmu kuklasse ja sellele lisaks veel mündi ning 
tegi George'le, Dickile ja Anthonyle ettepaneku siirduda minutitki kaotamata parisniku juurde 
hobuste järele. 

... Öösel ootasid puuristi juures suurel maanteel Marseille' ja Avignoni vahel 
kannatamatult kuu tõusu neli pooleldi sõjaväelastena riietunud meest, kolmnurksed kübarad 
peas ja mõõgad käes. Kuid pilved olid katnud taeva ja tee oli pime, nagu oleks see maa all 
kulgenud. Et jääda sõitjate poolt märkamatuks, polnud tarvis isegi põõsastesse pugeda. . 

«Tuleb kõiki möödasõitjaid järgemööda peatada, poisid,» sosistas Thomas Beangle. «Hea, 
et te muretsesite kilbikesega laternad. Sõbrad, keegi sõidab!» 

Teeäärsele ristile lähenes tõld. Selles sõitvate reisijate hulgas oli üks ametnik, kes suhtus 
üsna kahtlustavalt öisesse «dokumentide kontrollimisse»: Anthony Cenni, seda enam aga 
mõlema venna Beangle'i prantsuse keel oli täiuslikkusest üsna kaugel, ning ainult Dicki, kes 
oma hääldamise eest võlgnes tänu missis Millsile, sündinud Camilla Leblance'ile, võis patuga 
pooleks prantslaseks pidada. 

Järgmine reisijategrupp sõitis ratsa. Neid oli kaks. Esimene küsitletuist osutus talumees 
Jacgues Parchet'ks, teine — Firenze kaupmeheks Michael Albantiks. 

Kolmnurkkübaras «ohvitser» Anthony Cenni haaras valjastest kinni hobusel, millel istus 
kaupmees. 

«Seaduse nimel arreteerin teid, sest teid kahtlustatakse tapmises.» 

Kaupmees Michael Albantil ei jäänud muud, kui tulla alandlikult hobuse seljast maha. Ent 
sealjuures väljendas ta üsna valjul häälel oma pahameelt kohalike võimude omavolitsemise 
üle. 

«Konstaablid» sidusid kaupmehel käed kinni ja lubasid tal jälle hobuse selga istuda. 
Seejärel asus kinnipeetud kaupmees ja tema kaaslane patrullist saadetuna teele Marseille' 
suunas. Üks patrulleerijaist hoidis valjastest nelja hobust, kes kuulusid «konstaablitele». Selle 
mehe hääl näis kaupmehele kahtlaselt tuttavana. 

Pimedas, umbes poole ljöö kaugusel, hakkas juba vilkuma teeäärse trahteri latern. Kuu 
piilus läbi pilvedes tekkinud lõhe ja arreteeritud kaupmees nägi selgesti madrus Hans Willi 
Taumeli nägu. 

Sõpradele jäi teadmatuks, kas reisija tundis teised «Elmional» sõitnud naabrid ka ära või 
kutsus ainuüksi Hans Willi nägemine «kaupmehes» saatusliku otsustavuse juurdevoolu, kuid 
järgnenud sündmused toimusid peaaegu silmapilkselt ega võtnud rohkem aega kui vaid pool 
minutit. 

«Firenze kaupmehel» õnnestus kõigepealt vabastada oma käed ja siis paunast varupüstol 
võtta. Ta tõmbas enda sadulas sirgu, kannustas kiiresti hobust ning juhtis ta teelt kõrvale. 
Uljas hobune tõusis tagumistele jalgadele, rebis Anthony Cenni käest valjad, hüppas üle 
teeäärse kraavi ning paiskas kellegi viinamarjaistandust piirava tara maha. Sealt kõmatas 
püstolipauk, Anthony Cenni ägas ja hakkas vajuma. Dick Mills, kes hoidis püstolit laskeval- 
mis käes, tulistas huupi põõsastesse ja kuulis eespool hobuse kukkumise mütsatust. 

Sel ajal tõmbas George Beangle hobuse seljast maha teise ratsaniku — Jacgues Parchet'. 
Too ei teinud silmanähtavaid põgenemiskatseid, oli ainult väga ehmunud. Jalast haavanud 
Anthony Cenni lebas põiki üle tee. Dick Mills tuli viinamarjaistandusest teele tagasi. 

«Kes teist on haavatud?» küsis ta, kuid eraldas juba ise 

maanteel lamava Anthony. «Tuleb siit kärmesti jalga lasta.» 

Sõbrad kandsid Anthony põõsastesse, aitasid vangil, kelle käed olid seotud, üle kraavi 
astuda, ning peitsid hobused mõne sammu kaugusele teest. 

«Mis tollega on?» küsis Torn. 

«Tapetud,» vastas Dick. 

Torn ja Dick valgustasid laternaga Luigi Grinelli laipa. Tapetu rinnal oli tasku. Selles oli 
kaltsu sees pitseeritud kiri. 

Sõbrad ei puutunud pitserit ja peitsid kirja ära. Dick Mills ja vennad Beangle'id panid 
haavatud Anthony sadulasse ja, vedades vangi enda järel, keerasid kõrvale, kus jõudsid 
mahajäetud kivimurdu. Oli kätte jõudnud tund otsustada teise vangi saatus. See oli lõplikult 
hirmunud ning ainult ähkis ja ohkis kõvasti. 

«Ütle oma tõeline nimi,»- andis George Beangle käsu: 

«Isand, mind otsustati nimetada Jacgues'iks juba siis, kui olin veel emaüsas, minu isade 
perekonnanimi on aga juba iidsest ajast olnud Parchet.» 

«Kes sa oled?» 

«Talumees Marseille' eeslinnast, teie armulisus. Halastage mu peale, härrad, ma oled 
perekonnainimene, mitte rikas...» 

«Kas sa Luigi Grinellit tunried juba ammu?» 

«Esimest korda kuulen seda nime, härra.» 

«Ära kavalda surma palge ees, Jacgues Parchet, sest üheainsa vale eest tapan su 
otsekohe!» segas Thomas Beangle end ähvardavalt vahele. 

«Löögu välk mind maha, kui ma üksainuski kord seda nime oleksin kuulnud!» 

«Mis ajast peale tunned sa Firenze kaupmeest Michael Albantit?» 

«Aastat kuus, mu härrad, kui mitte rohkem.» 

«Oled sa temaga tihti niisuguseid öiseid jalutuskäike teinud?» 

«Ma saadan teda kolmandat korda.» 

«Ning iga kord mööda Lyoni teed?» 

«See on sulatõde, teie armulisus Mõlemad korrad olen ma mösjöö Albantit Calais' 
sadamani saatnud.» 

«Kunas sooritasite temaga viimase sõidu?» 

«Umbes kuu aega tagasi.» 

«Kuu? Sa valetad, seda ei või olla, Jacgues!» 

«Nuhelgu mind jumal, kui. valetan! Kuu aega tagasi sõitsime Calais'ni; ta istus laevale 
mina aga jäin teda ootama. Kümne päeva pärast pöördus ta Inglismaalt tagasi ning me 
sõitsime Marseille'sse. Ma pole veel elus niimoodi kiirustanud. Sõitsime mitu hobust surnuks, 
kuid ta maksis nende eest hästi.» 

«Mida ta sulle nüüd lubas?» 

Ta leppis minuga jälle kokku, et saadan teda Calais'ni, ja lubas veelgi paremini maksta. 
Ma ei teeni oma majapidamises aasta jooksul nii palju, kui mösjöö Michaeli Albanti on mulle 
ühe niisuguse sõidu eest tasunud.» 

George Beangle jäi mõttesse. Mõne hetke vältel valitses vaikus. George pani talumehele käe 
õlale: 

«Kuule, Jacgues Parchet! Me pole röövlid. Tapsime praegu mitte ausa Firenze kaupmehe, 
vaid kavala jesuiidimao, ümberriietunud papi, aristokraatide teenri... Tegime kahjutuks 
ämbliku, kuid ka ämblikuvõrk tuleb, veel puruks rebida. Kui sa meid aitad, teed ausatelt ini- 
mestele suure heateo ja teenid rohkem kui jesuiit sulle maksis ... Nõus, Jacgues?» 

Talumees tammus jalalt jalale, kägardas oma kalevist mütsi ja vaikis umbusklikult. Ta 
polnud veel ehmatusest toibunud ja kartis nüüd vihma käest räästa alla sattuda. 


467 


417 


«Ära karda, Jacgues! Saad kõik meie hobused endale ja veel sada franki kullas,» jätkas 
George keelitamist. 

«Mida pean siis selle eest tegema, härrad?» 

«Me pole härrad, vaid samasugused tööinimesed kui sinagi. Ehk oled ka ise salajane 
jesuiit, Jacgues?» 

Kuigi toon, millega küsimus esitati, oli naljatlev, lükkas Jacgues George'i käe oma õlalt: 

«Jesuiit? Kogu külaga uputasime neid neetuid kloostri-tiigis ... Kui oleksin teadnud, et see 
Michael Albanti on ümberriietunud papp, oleksin ta teel jõkke tõuganud! Mida te minult 
tahate, kodanikud?» 

«Jacgues, sa pead sinjoore Michael Albanti ja tema teenri Calais' sadamasse saatma.» 

«Ma ei saa midagi aru, mu härrad... Ta on ju surnud, see Albanti?» 

«Ta on elus, terve ja seisab sinu ees. Albanti olen mina. See mees seal on aga tema teener. 
Said sa mu sõnadest aru, Jacgues Parchet?» 

«Sain, härra. Te olete sinjoore Michael Albanti. ja keegi pole teid praegu tapnud. Aga see 
sinjoore Dick on teie teener.» 

«Näib, et sa pole rumal poiss, Jacgues. Kirjuta nüüd oma naisele kiri ja anna talle käsk 
kätte, et ta lubaks kaks meest — Tommy ja Anthony — oma ulu alla, kuni vanem neist oma 
tervise parandab. Kui nendega sinu majas midagi juhtub, saad kuuli keresse, Jacgues, srnu 
majapidamisest jäävad aga ainult tukid järele.» 

Marseillane osutus taibukaks meheks. Talle anti sulg, tint ja paber. Kuni ta otsaesist 
kibrutades ähkis kirja kallal, mis oli määratud tema tütrele Madelaine Parchefle, uuris George 
Beangle kirja, mis oli tapetu rinnal rippunud taskus. 

«Püüan kirja lahti teha, sõbrad, kuid niimoodi, et jälge ei jääks... Süüdake lõke ja 
soojendage vett, ma võtan seniks oma paunast pahtli välja. 

Poole tunni möödudes tõmbasid George Beangle'i kõhnad pahklikud sõrmed avatud 
ümbrikust täiskirjutatud lehe. Paater Fulvio di Gracciolani kiri kopeeriti kiiresti maha. Siis 
taastas George kirja esialgse kuju nii kunstipäraselt, et Dick ja Thomas hüüatasid imestusest. 

«Küll oled osav!» sõnas Dick Mills vaimustatult. «Kuid missugune on see püha isa, eh? 
Kuula, Anthony, mida kirjutab veneetsia jesuiit Fulvio di Gracciolani paater Benedictus 
Morssinile Boltonisse: 

*Kul vend Luigil ei õnnestu meie vaenlaste agenti inglast Crampflow'd teelt kõrvaldada, 
siis võtke kõik abinõud tarvitusele, et takistada teda Giacomoga kohtumast. Oht kasvab. 
Buotti on Crampflow' abiga juba Giacomo saladuse avastamise lävel. Ettevaatus nõuab, et 
Giacomo tütar kaoks jäljetult isamajast. Olge kogu aeg valvel, hoidke Giacomo saladust. 
Kõhklemata, igasuguste vahenditega takistage vaenlasi sellesse tungimast. 

Kui Luigil õnnestub tema üritus Crampflow'ga, annab ta teile üle raha, mis ta inglase 
juurest leiab. Summa võrdub kahe ja poole tuhande skuudoga. Oma vastus andke viivitama- 
tult vend Luigile. 

õnnistan teie tööd ja kangelastegusid ühise ürituse heaks. 

F. d. G.»» 

Thomas Beangle vaatas vennale küsivalt otsa: «Mis põhjusel hakkad sa Calais'sse sõitma, 
George? Sa ei kavatse ju ometi üle väina Inglismaale purjetada jfi selle kirjaga paater 
Benedictuse palge ette Luigi Grinellina ilmuda?» 

«Just seda kavatsengi teha! Kasvult ja juuste värvuselt sarnanen ma Luigiga, muus jään 
aga õnne peale lootma! Boltonis tuleb mul muidugi väga ettevaatlikult töötada ... päevavalgel 
avastab Morssini otsekohe pettuse, see tähendab, et päeval ei tohi ma ei paatri ega Boltoni 

vangivalvurite silme alla sattuda ... Püüan tegutseda öösel... Kui mul õnnestub paater Morssini 
kaardid paljastada, saavad jesuiitide kavatsused meile täiesti selgeks.» 

Thomas Beangle vangutas kahtlevalt pead. Jalas pakitsevast valust nägu krimpsutades 
sorteeris Anthony tapetu dokumente. Talle puutus kätte taskuraamat. George silmitses teraselt 
Võõrale käekirjale iseloomulikke tähti. 

«Pea! Vaadake, see on Grinelli käekiri. Paater Morssini tunneb seda kindlasti!... See 
kergendab suuresti meie ülesannet, sõbrad!...» 

... Kahe ööpäevaga jõudsid George Beangle ja Dick Mills ratsa Lyoni, kuid siin tabas neid 
õnnetus: juhuslikult tundis nad tänaval ära toosama ametnik, keda «patrull» oli Marseille' 
lähedal teel peatunud. Suuri vaevu pääsesid sõbrad arreteerimisest. Heasüdamlik Jacgues 
Parchet aitas neil Prantsusmaalt Savoia hertsogiriiki põgeneda, kust nad pikka ümberkaudset 
teed pidi jõudsid poolteise kuu pärast Dunkergue'i. Seejärel sõitsid «kaupmees Michael 
Albanti» ja tema «teener» üle väina Doverisse ning saabusid lõpuks Londoni postitõllaga 
Boltoni. 


4. 

Helga Lund, Isabella endine amm ja hoidja, koristas oma noore käskijanna tuba. Miss 
Isabella oli läinud ratsutama. 

Chiensfieldi pärijanna laua alt tõmbas Helga välja korvikese, mis oli pooleldi täis 
paberitükke, siidlappe, katki-murtud nööpe, juuksenõelu ja muud süütut prahti. 

Helga raputas laitvalt pead, valas korvi sisu otse põrandale ning läks alla kühvli ja 
prahiämbri järele. 

Just seda hetke ootas pikisilmi Isabella vaimulik isa ja õpetaja. Benedictus Morssini ei 
jätnud kunagi juhust kasutamata, et perenaise äraolekul «juhuslikult» Isabella neitsilikku 
ruumi külastada. 

Paater sisenes tühja tuppa, kummardus otsekohe prahi-hunniku kohale põrandal ja 
silmitses kaht-kolme ümbrikku. Ta silus ühte neist ja nägi võõrast, pealegi kõigi tundemärkide 
järgi mehele kuuluvat käekirja. See hakkas paatrit huvitama, sest ta oli küllalt põhjalikult 
kõigi Isabella korrespondentide käekirju tundma õppinud. Sealsamas prahi hulgas märkas 
paater sama käega kirjutatud kirja tükke. Isa Morssini hakkas neid tükke prahihunnikust 
kiiresti üles korjama, mis polnud sugugi raske, sest käsi, mis oli kirja katki rebinud, oli tükid 
närviliselt kokku kägardanud ja korvi visanud. 

Kui Helga Lund tuppa tagasi tuli, seisis paater Benedictus, keda rootslanna muide oma 
poolehoiuga eriti ei hellitanud, juba laia aknalaua juures ja vaatas mõtlikult akna all kasvavaid 
raagus papleid 

Õhtul koju pöördunud, sättis ja silus vaimulik paberitükke, süngestus, kui nägi kaht 
allkirja, ning hakkas katkirebitud kirja paberilehele kleepima. 

Lihavõttenädalal tundis lord Chiensfield end nii erksana, et viibis koos naise ja tütrega 
pühalikul jumalateenistusel Boltoni toomkirikus. Järgmisel päeval toimus Chiensfieldis 
esimene külaliste vastuvõtt, nädala lõpulaga istus mõisaomanik esmakordselt pärast haigust 
sadulasse ja sooritas oma maavaldustes väikese ratsaretke. 

Lordi tütar, kes samuti oli äsja jalutuskäigult naasnud, astus kabinetti värskena, roosade 
põskedega. 

«Igavle veidi haige vanamehe seltskonnas, Bella,» ütles isa, tütart lokkidest sakutades, 
«ning aita tal sellest tüütust paberiprahist jagu saada.» 

Isa nõjatas tugitooli seljatoele, sulges silmad ning.näis, et ta on unerüppe vajunud. Isabella 
avas ümbriku ümbriku järel ja luges saatjate nimed või firmade nimetused ette. Enamasti tegi 
isa, ilma et oleks silmi avanud, tõrjuva käeliigutuse ja kiri lendas läbilugematult suurde 
kirjamappi. 

Isabella võttis kätte suure halli ümbriku kolme pitseri ja templiga «Kalkuta». Saatja 
aadress kõlas järgmiselt: «Ida-India, Bengaalia, Kalkuta sadam, juriidiline kontor «Noel- 
Abrahams ja Mohhandas Madžarami»». 

Unisus kadus otsekohe krahvi näolt, tema poolsuletud silmad avanesid imestusega. 

«Vana firma!» pomises ta. «Huvitav, mis neil vaja on. Loe mulle kiri ette, Bella.» 

Paksul, kuldse lookleva triibuga ääristatud paberil oli kalligraafi käsi joonistanud tušiga 
järgmise teksti: 

«Tema kõrgusele lord-admiral krahv Chiensfieldile. 

Kõrgestiaustatud sõõr Frederic Righland! 

Lohutades end meeldiva lootusega, et meie tagasihoidliku india kontori nimi, kelle 
kliendiks oli meil kunagi au Teie kõrgust lugeda, pole Teie mälust veel täiesti kustunud, 
lubanu endile pöörduda Teie auväärsuse poole sügava austuse avaldusega ...» 


«Jäta see loba vahele, vaata lõppu, mida nad paluvad.» Isabella pööras lehte ja luges 
alumisest servast: 

«... kontorit, kel oli kunagi au Teid pärijaõigustesse viia, Teie armulisest soosingust mitte 
ilma jätta. Lubame vMjendada lootust, et Teie kõrgus suvatseb Boltonis, kus avame oma kon- 
tori filiaali, armuliselt vastu võtta meie lapselapsi, kes peavad endale suureks auks ja 
meeleheaks avaldada Teie kõrgusele isiklikult oma austust ja truualamlikkust. 

Alati valmis Teie kõrguse ülesandeid täitma 

Salomon Noel-Abrahams Mohhandas Sami Madžarami.» 


«Tähendab, nende india ärimeeste lapselapsed kavatsevad tulla meile Boltonisse ja avada 
si:n kontori filiaali? Või kujutlevad nad, et hakkan nende poe jaoks lihtsameelseid hingi 
püüdma?» 

«Ära ärritu, isa. Jumalapärast, ära ärritu! See läkitus on nii naljakalt alandlik ja 
austustavaldav! Kui need india lapselapsed tulevad, võtan ma nad ise vastu ja saadan Mortoni 
juurde.» 

«Hea küll, Bella. Vii kiri vanamehele ja palu teda vastus saata. Kuidas nende Kalkuta 
lastelaste nimed on?» - Isabella heitis pilgu kirjale: 

«Leo Noel-Abrahams ja Nali Rangor Madžarami. Nähtavasti on nad juba Londonis ning 
tulevad varsti siia. Nali 

Rangor MadŽarami on arvatavasti päris hindu? See on veidi salapärane. Ma tahan teda 
tingimata näha.» 

«Bella, kui need paberid pole sind veel tüüdanud, vaata, kas ajalehtedes pole midagi 
huvitavat,» palus isa. 

Londoni-«Observer» teatas lühidalt, et senjoor Diego Luis el Gorra, kes on komandöriks 
vabal eraristlejal «Kolm Hidalgot», mille baas asub kusagil Aafrika.rannikul, on pöördunud 
Prantsusmaa Asutava Kogu poole ja pakkunud oma laeva revolutsioonilise leeri käsutusse, 
Ajalehe sõnade järgi olevat markii Lafayette, kes võttis kunagi osa sõjast Ameerika osariikide 
sõltumatuse eest, meenutanud ja kõrgelt hinnanud selle laeva meeskonna teeneid lahinguis 
Ameerika revolutsiooni vaenlaste vastu ning soovitanud Asutaval Kogul noore komandöri 
ettepanek vastu võtta. Lähemal ajal pidi vaba laev asuma revolutsioonilise Prantsusmaa 
sõjalaevade rivisse. 

Krahv käskis seda lühikest sõnumit kaks korda ette lugeda. Tal ei jäänud aga märkamata, 
et lugemise juures Isabella kord punastas, kord kahvatas. Sõnumis ei olnud juttu selle laeva 
teistest ohvitseridest, kuid nii isa kui tütar kujutasid endale selgesti ette nägusid «Kolme Hi- 

dalgo» komandosillalt. Isabella. kes kartis isal uut haigushoogu esile kutsuda, kiirustas teist 
ajalehte kätte võtma. 

Kammerteener teatas William Leansi saabumisest. 

«Jäta meid, Bella...» andis lord-admiral käsu. «Missuguseid uudiseid tood, Leans?» 

«Milord, õnnetused püsivad endiselt meie kannul ... Marseille'st on saabunud teade... 
mister Alex Crampflow ... Ma kardan, söör, et uus teade võib teie tervist jälle halvendada.» 

«Kuradile tervis, Leans! Missuguseid uudiseid tõite mulle selle Alexi kohta? Ta ei meeldi 
mulle, kurat võtaks!» 

«Nüüd pole sellel enam tähtsust, söör. Alex Crampflow on röövitud ja tapetud laeva 
«Elmiona» pardal. Mõrvas kahtlustatakse saksa madrust Hans Taumelit. Mister Crampflow 
on maetud Marseille' kalmistule... See on kuradima suur kaotus, söör.» 

«Ei, Leans, see pole eriti suur kaotus. Kas teil õnnestus midagi välja selgitada tema 
Itaalia-sõidu põhjuste kohta?» 

«Arvan, et õnnestus, söör. Ta sõitis tähtsas eraasjas. Selle usaldas talle sinjoore Tomaso 
Buotti, Veneetsia aadliku krahv Paolo d'Ellano kodumuuseuni hoidja.» 

Söör Frederic Righland hüppas tugitoolist püsti: 

«Krahv Paolo d'"Ellano, ütlete teie? Mis ülesande andis siis Alexile, see Tomaso Buotti?» 

«Mul õnnestus see juhuslikult välja selgitada. Neil päevil istusin ma vana Sleepiga 
õllekannu taga.'See mees on kuusteist aastat kadunud Woodroe juures teeninud ...» 

«Kuradile need üksikasjad, ma tunnen Woodroe inimesi.» 

«Niisiis oli Tomaso Buotti möödunud aastal tema juurde ilmunud. Crampflow saatnud 
Sleepi otsekohe kunstnik Beangle'i järele ja too teinud koopia mingist itaalia email-portreest, 
kus oli kujutatud naine lapsega ...» 

«Ah, sealt ongi see koopia siis Beangle'i kätte sattunud! Jätkake, Leans, teil pole kaela 
otsas mitte kapsapea, olgu mu veri, neetud!» 

Meelitatud seersant keeras oma ruugjaid vurre ning võttis uhke hoiaku. 

«Otsekohe pärast vestlust Buottiga asus Alex Crampflow teele. Kaks nädalat pärast tema 
ärasõitu saatis Sleep portree koopia aadressil «Livorno, nõudmiseni, skvair Crampflow'le». 
Kogu selle loo jutustas Sleep muAle neil päevil õllekannu juures ...» 

«Kuidas te siis teada sätte, et see Buotti krahv d'Ellano juures teenib?» 

«Doktor Buotti ilmus alguses minu juurde ning nimetas oma nime, ameti ja kraadi. Ma ise 
saatsin ta Oldermani tänavale.» 

«Aga kas ülesande põhjus on teadmata?» 

«See on ilmselt seotud portreel kujutatud isikute tagaotsimisega.» 

«Ning te arvate, et ülesanne need isikud üles otsida tuleb krahv d'Ellano enda poolt?» 

«Kas selles võib veel vähimatki kahtlust olla?» 

«Teie pööning jagab, Leans! Ma määran teid Craigi järglaseks, kurat võtaks! Kuulge, 
Leans, jätke Sleep «Vaalasse» ja Joyce «Valgesse Karusse». Sõitke sadamasse ning andke 
kapten Olbertile käsk seada «Lõuna Rist» sõiduvalmis. Me sõidame teiega Itaaliasse. Seda on 
mulle arstid soovitanud, kurat võtaks, mõistate, Leans! Nädala pärast heiskame purjed!» 

Igivana mõisavalitseja mister Thomas Mortoni maja oli muutunud kõige mahajäetumaks 
nurgaks Chiensfieldis. Vormiliselt ei võtnud Chiensfieldi omanik vanameest 

sellelt kohalt maha, kuid ükski inimene ei pöördunud enam tema poole majapidamisse 
puutuvate korralduste saamiseks. Vana Morton elas oma viimaseid elupäevi. Pool majakesest, 
kuhu Edward ja Mary Want olid kunagi oma esimese pesakese rajanud, oli nüüd laudadega 
kinni löödud. 

Maikuu lõpul austas mõisaomanik Mortoni maja oma külaskäiguga. Mister Morton istus 
aiapoolse suletud akna juures. Toas lõhnas jahtunud tuha ja hallituse järele. Krahv Chiensfield 
pühkis eesriidega tolmu aknalaualt, kuid selle tagajärjel ei muutnud eesriie oluliselt oma 
värvi. Aknast paistis tiik. Selle must pealispind oli juba jõudnud lemmelde ereroheliste 
laikudega õitsema lüüa. Tiigi ja rohtunud alleede kohal lendles rohkesti nahkhiiru 

Mõisaomanik võttis aknalaual koha sisse. Ükski inimene ei elustanud tema mälus 
möödunud aegade pilte niisuguse jõuga kui Morton. Viibides tema seltsis, muutus lord- 
admiral iseendaks — piraat Giacomo Grelliks ja kulla teenimise armutuks masinaks. 
Ekstsentriline poos aknalaual vastas täielikult tema ebatavalisele hingelisele seisundile. Teda 
tõmbas meheliku avameelsuse poole. Selle põhjuseks olid saadud teated. Grelli arvas, et 
«tugitoolis istuva vana toi» juuresolekul, nagu ta Mortonit mõttes nimetas, ei pruugi ei poose 
ega väljendusi häbeneda. Kuid sellele vaatamata pidas lord-admiral iga oma tõsisema algatuse 
juures vanamehega nõu ja teravmeelitses temaga, leides, et tema aju on veel võimeline 
«sädemeid lööma». 

«Kuulge, Morton, te olete alati olnud hea isa ja eeskujulik abielumees. Kuid ütelge, kui 
teil oleks ebaseaduslik poeg, teie poolt petetud naise poeg, kuidas te siis temasse suhtuksite?» 

«Tõesti ei tea, härra. Mul pole niisuguseid... naisi olnud.» 

«Kuid kui te teada saaksite ...» 

«Ärge olge julm minu vastu, söör. Jumal on mind niigi karmilt karistanud. Tütar on mu 
maha jätnud ... ning jumal näeb, et selle põhjuseks oli kohtumine teiega!» 

«Meil on teiega üks saatus, vana. Ega te pole Charlesi unustanud? Kuulge, minu isa otsib 
mind.» 

«Teie isa? Lubage... Ah, see Veneetsia patriits? Ta siis... polegi veel kõike maist maha 
jätnud? Tema nimi oli vist...» 

«Krahv Paolo Vittorio Alberto Georgio d"Ellano.» 

«Kui vana, tema kõrgus siis on?» 

«Umbes viis aastat vanem kui teie. Hiljavõitu meenus talle väike Giacomo, tema poolt 
petetud lauljanna poeg, eks, Morton?» 

«Kes selle teate tõi, et krahv teid otsib? Ega ometi isa Benedictus?» 

«Isa Benedictus? Hm! Isa Benedictus?... E1, mitte tema. Ma sain seda Leansi käest teada. 
Inglismaal olevat käinud keegi mees, krahvi teener, keegi doktor Buotti, kes ajavat mööda 
kogu Euroopat Giacomo Molla jälgi. Ning kujutlege, Morton: see Buotti on palganud meie 
Alex Crampflow', palganud selleks, et otsida Giacomot! Naljakas, eks?» 

«Tähendab, mister Crampflow sõitiski sel eesmärgil; Itaaliasse?» 

«Jah, nähtavasti. Kuid ... erilist õnne ta seal ei leidnud: nende otsingute ajal lõigati tal kõri 
läbi.» 

Kahe aastakümne vältel, mis Morton oli Grelliga külg külje kõrval elanud, lakkas ta 
väratamast, kuuldes sõnu «kõri läbi lõigata», «maha lasta». Ka teade Crampflow' surmast 
jättis vanamehe ükskõikseks. 

«Mida te sellest mõrvast arvate, Morton?» 

«Oh, härra, iga jurist, isegi nii tähtsusetu kui mina, annab teile vaid ühe vastuse: otsige 
seda, kellele see kasulik oli. Krahv d'Ellanol on arvatavasti pärijaid?» 

«Sinjoorel ei ole järeltulijaid. Mulle meenub, isa Benedictus kõneles mulle kunagi, et 
krahv on oma varanduse pärandanud kas kodulinnale, mingile kloostrile või kirikule ...» 

«Muide, isand, nii palju, kui ma teie jutte Itaalia kohta mäletan, on isa Benedictus 
kuulunud varem Jeesuse ordusse?» 

«Jah, on kuulunud ning võib arvata, et kuulub praegugi. Mis te sellega öelda tahate, 
Morton?» 

«Tõesti mitte midagi, isand. Isadest jesuiitidest on parem mitte rääkida.» 

Giacomo Grelli vajus sügavaisse mõtteisse. Maikuu õhtuhämarus tihenes aias aeglaselt. 
Uduviirud rippusid liikumatult vee kohal. Peaaegu akna all asus roheline muruplats. Hiljaaegu 
oli selle serval kasvanud vana kuivanud tammepuusse välk sisse löönud. Surnud puu 
mustendas noorte tammede keskel. 

676 

«Ma otsustasin Itaaliasse sõita, Morton.» «Millise eesmärgiga, härra?» «Tahan oma isa 
näha.» 

«Varem pole te... teda kunagi meenutanud.» 

«Jah, kuni teada sain, et ta mind meenutab.» 

«Kas ta varandus on väga suur, härra?» 

«Tema varandus? Viis-kuus miljonit. Kuid sellega ei suuda veel Giacomo Molla 
orvuaastaid heaks teha.» 

«Ma mõistan teid halvasti, söör.» 

«Katsuge end korraks minu kohale asetada, Morton! Kes teie arvates on oma poja 
lastekodu kasvandikuks teinud? Krahv Paolo d'Ellano! Tänu kellele känguks Giacomo praegu 
vaesusest armetus hurtsikus, kui ta ise poleks endale teed rajanud ja kulda tegema õppinud? 
Ma sülitan ta peale. Ma tahan talle almuse, millega ta oma musta südametunnistust rahustada 
püüab, tagasi virutada.» 

Vana Morton vaatas Giacbmo Grellile näkku ja ohkas raskesti. 

«Jumal olgu teie mõlemaga, härra!» sõnas ta etteheitvalt. «Pole minu asi kohut mõista, kas 
niisugune tegu on jumalale meelepärane, kuid sellega te... rahustaksite isasid jesuiite!» 

Grelli kõõritas vanamehe poole ja pahvatas naerma: «Te oleksite võinud riigimeheks 
saada, kui teie öökulli-tarkusega ei kaasneks jänesehing... Jah, oleksin peaaegu unustanud: kui 
siia ilmuvad visiidile need kaks uut Kalkuta juristi, kes Boltonisse kontori avavad, siis naine 
võtab nad vastu. Te ise olge nende vastu aga lahkem! Kuidas ka oleks, sellele firmale olen ma 
Chiensfieldi eest tänu võlgu.» 

«Kuid, söör, kas see pole ohtlik...» 

«Ohtlik? «Opheira» hukkumise päevast on möödunud kakskümmend kaks aastat ja Alfred 
Murray pole enam elavate kirjas. Minevik on surnud, vana!» 


3: 

Sadamamadrus, kes kail vedas kahe Kalkutast saabunud reisija pagasit, oli juba 
väsimusest täiesti jõuetu, kui tulnukate teener sadamasse saabus ja madrusel rasked kohvrid 
kaarikusse laduda aitas. 

«Härrased peatuvad arvatavasti «Valges Karus»?» küsis madrus, teenitud poolekroonist 
tasku pistes. 

«Ei, me oleme juba erakorteri välja valintui. Voorimees Aia tänavale, proua Taube maja 
4 

Teade mugava majakese, mis oli kunagi Jeffrey MacRay-le'i elukorteriks olnud, üürile 
andmise kohta oli alles hiljaaegu ilmunud üksikelamu akendele, pool aastat hiljem pärast vana 
elaniku surma. See oligi köitnud kahe noor välismaalase tähelepanu, kui nad linnas esimest 
jalutuskäiku tegid. Nad pärisid perenaiselt viisakalt tingimuste kohta ja olid vanale 
sakslannale meele järgi. Sellest maihommikust peale said sissesõitnud advokaadid Leo Noel- 
Abrahams, Nali Rangor Madžarami ja nende teener proua Taube üürilisteks. 

Noored juristid andsid majakesele võrdlemisi kiiresti ehtsa kontori välimuse. Proua Taube 
nägi pahameelega, et tema elamu muudeti ametiasutuseks. Ent noormehed rahustasid 
vanakest, lubades kindlaksmääratud üüritasule väikest lisa. Pealegi veendus ta, et 
külalistevool, mida ta nii väga kartis, polnud sugugi nii tormiline. Asutus registreeriti 
linnavalitsuses nime all «Abrahams ja Madžarami Juriidiline Kontor Kalkütas, Boltoni 

osakond». Noore asutuse eksisteerimise esimese nädala jooksul võtsid härrased Leo ja Rangor 
vastu ainult üheainukese külastaja, kelleks osutus kuninglike armuandide ja maksude koguja. 
Ta oli tulnud selleks, et kindlaks määrata uuelt asutuselt riigile võetavate võimalike tulude 
summa. 

Järgmine nädal andis boltonlastele mõningaid põhjusi vaadata teatud heakskiiduga 
emailsilti, mis alles hiljaaegu oli pandud ilustama Aia tänava üksikelamu rohelisi väravaid. 

Esinedes vannutatud kohtu erikomisjoni ees ehitusartelli vanema asjus, keda süüdistati 
tööde teostamiseks määratud raha raiskamises, hiilgas mister Leo niisuguse kõneoskusega ja 
näitas üles nii kavalaid juriidilisi võtteid, et otsus langetati kostja kasuks. Hageja advokaadina 
esines vana Thomas Morton isiklikult, kes kaotas Kalku-tast tulnule. Tänu esimesele edule 
hakkasid kontoril juba teise nädala lõpuks siginema kliendid. Ning alles pärast seda saatsid 
mõlemad džentelmenid oma visiitkaardid Chiensfieldi. 

Vastuseks said nad oma kolleegilt ja hiljutiselt vastaselt 

kohtus mister Thomas Mortonilt väga lahke kutse. Ilmnes, et mõisaomanik oli nädal tagasi 
oma tervise taastamiseks Itaaliasse sõitnud, kuid oli mister Mortonile ja samuti oma tütrele 
miss Isabellale teinud ülesandeks veenda mõlemaid noori juriste oma üsna heatahtlikus suh- 
tumises. 

Mõlemad Chiensfieldi saabunud džentelmenid esitleti leedi Righlandile, kes austas neid 
pooletunnilrse vestlusega ning väljendas teadmistejanu hindu naiste riietuse küsimustes. 
Mister Rangor jutustas väga elavalt oma kodumaa mõningatest tavadest. Leedi oli vapustatud 
teatest, et pühad lehmad jalutavad takistamatult mööda Kalkuta kõnniteid. Üsna 
ebatõenäolisena näis talle aga teade, et pühad grüpsid, kes tema kujutluses olid peenemat sorti 
linnud, tuhnivad Kalkuta prügiaukudes ning puhastavad linna süstemaatiliselt solgist ja 
jäätmetest. 

Seniks kui Nali Rangor lõbustas leedit etnograafilise vestlusega, näitas miss Isabella 
teisele külalisele, mister Leole, söör Fredericu jahikabinetti. Erinevalt leedi Righ-landist, kes 
säilitas kõige paremad mälestused vestlusest haritud hindu külalistega, jäi miss Isabella pärast 
džentel-menide ärasõitu üsna rusutud meeleollu. 


6. 

Paater Benedictus Morssini elas samas majakeses sadama territooriumil, kus vana Andrew 
Lawson kunagi «auväärsetele külalistele» tube välja üüris. Maja eesmine ots oli katoliku 
kabeliks ümber ehitatud. Kitsas uks ühendas kabelit munga eluruumidega. Isa Benedictuse 
käsutusse oli jäänud Lawsoni endine teener Gregory Webst. Tänu viimase tähelepanelikkusele 
ja jutukusele oli paater suurepäraselt informeeritud neist isikuist, kes uudishimulikku munka 
huvitasid. 

Pärast ümberehitamist kabeliks oli Lawsoni majake tundmatuseni muutunud. Esimesel 
pilgul näis, et kabeli hallil, värviliste klaasidega kitsaste akendega hoonel pole kunagi varem 
muud otstarvet olnudki. Nukrate ja ebamugavate sadamaehituste seas nägi paater Benedictuse 
kabel välja nagu liigutav, õrn ja puhas iluese. 

Ühel maikuu laupäevaõhtul sõitis miss Isabella Righland isa Benedictuse kabelisse. 

«Ma pean teiega hüvasti jätma, püha isa,» ütles Chiensfieldi pärijartna. «Homme sõidan 
ma emaga Londonisse. Nüüd ei näe ma teid enne pansioniaja lõppemist. Tahaksin ka teie 
kabeliga hüvasti jätta.» 

Palvelas valitses poolhämarus, ruumi valgustas kahe ripplambi tuli pühakute palge kohal. 
Paater Benedictus: süütas küünlad suure musta evangeeliumi ees altaris ning, vaatas Isabellat 
silmadega, mis olid täis nukrust. 

«Ega ma ole teid usulistest mõtisklustest välja kiskunud? Mulle näib, et olete millegipärast 
MUures.» 

«Ma olen teid juba ammu oodanud, mu tütar,» vastas; munk hingestatud häälel. «Kuid teil 
on õigus, Isabella, ma olen nukker, sügavalt nukker raske kaotuse üle.» 

«Võib-olla olen ma võimeline teie kurbust kuidagi leevendama, püha isa?» 

Isa Benedictus asetas oma käe neiu kuldsetele lokkidele, suudles õrnalt ta puhast kõrget 
laupa ja ohkas veel murelikumalt: 

«See on tervenisti teie võimuses ja teie kätes, Isabella, sest kaotus, mida ma taga leinan, 
on minu pihitütre usaldus. Ma olen kurb, et kaotasin teie usalduse, Isabella.» 

«Kuid, püha isa, milles olen ma teie ees süüdi?» 

«Meil, hingekarjastel, on palju läbitungivam pilk kui ilmalikel isikutel, isegi lihastel 
isadel. Juba mõni aeg tagasi, Isabella, hakkasin ma tundma, et teie hinges on tekkinud minu 
ees saladusi, mida varem pole olnud. Ma ei ole teada, saanud, mis on selle põhjuseks, kuid 
tunnen liiga hästi teie südant, et mitte mõista, kui kaugel on see praegu siirusest minu vastu.» 

Neiu kohmetus, tema vaikimine ja mahalöödud silmad tõendasid vaimulikule paremini kui 
ülestunnistus, et ta kannatab mingi väljaütlemata saladuse raskuse all. 

Libitsev sametine hääl, õrn, kuid veidi salapärane, muutus veelgi pehmemaks ja 
nukramaks. Küünalde ja ripplampide sära langes mustale raamatule, valgele rist.le kuldse 
ristilööduga ja püha Franciscuse pronkshabemele. 

Isabella silmad täitusid pisaratest — nii hingestatud, nii armas oli ta südamele see 
varjupaik kõigi ilmlike murede ja kurvastuste eest. 

«Püha isa, mu südames peitub tõesti suur saladus... Ning ma oleksin juba ammu tulnud 
teie nõu küsima piinavast, häirivast kahtlusest vabanemiseks, kui... Kui just 

see teie poole pöördumine poleks mulle nii otseselt keelatud olnud.» 

«Seda, mida jumal on lubanud, ei saa inimesed keelata. Üksnes patustamist püha vaimu 
vastu ei andestata isegi taevas. Ebasiirus jumala või tema teenri ees on aga patt püha vaimu 
vastu, Bella.» 

«Minu isa, mõistke mind: saladus ei kuulu ainuüksi minule. Seda jagab mitu inimest. Ma 
pole andnud neile mingeid lubadusi vaikida, kuid tunnen, et need inimesed ei soovi mulle 
kurja.» 

«Bella, tihtipeale isegi kõige parandamatum kurjategija, mõrvar, kes, nuga käes, hiilib 
magaja juurde, käib ettevaatlikult aasal kasvava lille ümber, et seda,mitte maha tallata, kui see 
on värske ja ilus... Ning ärge kunagi aivake, et saladus, mida te jumalateenrile usaldate, on 
paljastatud saladus, sest pole kirikuteenril raskemat pattu kui pihisaladuse avaldamine. Te ei 
tea, mu tütar, missugused salajasimad inimteod puhkavad minu mälu kõige sügavamas sopis 
ja usaldatakse ainuüksi jumalale... Kergendage oma südant pihtimisega kõ:gevägevamale, 
Bella!» .. Neiu langes palveekstaasis põlvili. Paater aitas ta lahkelt üles, pani pingile istuma ja 
suudles veel kord laubale. Tema laiade varrukate liigutustest kõikus leek ja puhtaima neitsi 
pale justkui elustus ähmaste varjude mängus. Sekundi murdosa vältel näis Isabellale, et neitsi 
valge käsi liikus ning hoidis sõrrne suul. Isabella tõstis püha madonna poole oma pisarais 
silmad. Luust kitsas nägu uuristatud liikumatute silmateradega oli osavõtmatu ja elutu nagu 
nukul... 

Saabunud vaikuses eraldas Isabella kukkuva vahatilga heli. kui see langes põranda 
kiviplaadile. Neiu ohkas katkendlikult, haaras mõlema käega paatri pikast randmest kinni ja 
hakkas sosistama: 

«Isa, kas te mäletate meie külaskäiku vanglasse? Te mäletate vangi — hispaanlast don 
Alonzo de Las Padost?» 

«Jah, ma mäletan seda inimest. Jätkake, mu armas tütar,» kuulis ta munga õrnalt 
salapärast häält. 

«Ta ei hukkunud plahvatuse läbi, vaid põgenes.» 

«See on mul teada, mu tütar.» 

«Algul sain ma temalt kirja, aupakliku ja õrna ...» 

«Ning selles palus ta hoida oma läkitust saladuses, eks ole tõsi? Soovitas varjata seda 
minu eest, hoiatas minu tütart tema hingekarjase test!» 

581 


«See on tõsi. Ja ma olen senini vaikinud. Kust te seda kõike teate, Isa?» 

«Vaimuliku silmad on lihtsate inimeste omadest läbi-nägelikumad. Jätkake oma pihtimist, 
Bella!» 

«Üleeile külastasid Chiensfieldi kaks noort juristi Kalkutast. Ma tutvusin nendega. Enne 
ärasõitu palus isa anda neile üle südamlik tervitus ja lubas nende uut ettevõtet toetada.» 

«Ligimeste abistamine on kõige kristlikum milordi kõigist algatustest, Bella.» 

«See mister Leo Noel-Abrahams ...» 

«... ON, nii palju kui ma tean, ristitud juut?» 

«Minu isa. ta on võtnud endale Kalkuta ristitud juudi välimuse. See inimene on Alonzo de 
Las Pados.» 

Pihilolija tundis, kuidas tema pihiisa käsi värisema hakkas, kuid hääl, nagu ennegi rahulik 
ja ühtlane, sõnas: 

«Ma olen juba sellest aru saama hakanud, Isabella!» 

«Mu jumal, püha isa, ja teie ka ... hoiate seda kõigi inimeste eest saladuses? Kuidas see 
õnnetu on teis eksinud! Ta on veendunud, et uue grimmiga ei tunne teda keegi ära.» 

«Kas ta vestles teiega nelja silma all, Isabella?» 

«Jah, püha isa, ta ütles mulle seda, millest ma seniajani ei suuda toibuda. Ta ütles mulle, et 
tema tõeline nimi.. » 

«Jätka, mu tütar, sest ka see on mul teada ...» 

«Oo, püha isa, ta ütles mulle — kas ma, võin uskuda? —, et ta nimi on Charles, et ta on 
isa poolt mu lihane vend, kes kõikide teada on kolme aasta vanuselt hukkunud ...» 

Peenike vahaküünal hakkas äkki praksuma ning vajus küljeli, valmis maha kukkuma. 
Niiskevõitu jahedas kabelis muutus veelgi pimedamaks. Isa Benedictus sättis küünla otse, 
võttis maha tahisöe ning väike tuluke hakkas taas vilkuma. Siis pani ta vaikselt käe neiu piha 
ümber ning temaga koos palvemajast välja astudes hakkas kõnelema õpetaja leebel häälel: 

«Bella, ei minul ega teil ole võimalik mõista seda, missuguste eesmärkidega see noormees 
paljastamise ja surmaohule vaatamata on Boltonisse ilmunud. Pole teada ka see, kas ta suu 
kõneleb tõtt või on ta lihtsalt kaval ise-hakanu, kes on nõuks võtnud teie isa petta.» 

«Kuid ta vihkab minu ... see tähendab, tema sõnade järgi meie isa! Ta ei taha isale oma 
nime avaldada. Ta põlgab ja vihkab kõigest südamest isa rikkust ja kuulsust.» 

«Ärgem mõistkem kohut tema üle, Bella. Meil pole selleks õigust. «Olete oma kohust 
kõigevägevama ees täitnud ja tema valgustab teie mõistust. Kuid oma raskes haigusest 
kurnatud isa jõu hoidmiseks ärge jumala pärast vähimalgi määral vihjake nendele avastustele; 
Ärge mõelgegi kirjutada talle neist saladustest Itaaliasse. Ütelge, ega keegi teine ole selle 
peale tulnud Ning veel: kes on siis tema kaaslane. See hindu Nai Rangor Madžarami?» 

Isabella oli juba palvela lävel ning jäi sinna peatuma, Paater märkas tema põskedele 
tõusnud puna. 

«See inimene võttis samuti osa tollest imelikust mängust ... ja linnavõimude pettusest... Ta 
ütles enda kunin-gavägede ohvitseri Theodor de Crassy olevat. Kas te mäletate teda, püha 
isa?» 

«Õnnistagu jumal teid teie usu pärast tema ebaväärikasse teenrisse! Hoidke end nende 
inimeste eest, Isabella, sest me ei tea nende kavatsusi! Vältige neid. Kirjutage mulle 
Londonist kõik, mis teie puhast hinge häirib ja segadusse viib.» 

Isa Benedictus lõi neiu allalastud pea kohale ristimärgi ja avas seejärel ukse oma 
vastuvõturuumi, kus Isabella guvernant miss Tranborn oli juba hakanud kannatamatuse 
tundemärke ilmutama. 

Ent vana leedi hakkas neid tundeid häbenema, kui heitis pilgu oma kasvandiku näkku. See 
oli selginud ning näis, et taevane arm oli nähtamatult selle lapselikult süütu, suurte ausate 
silmadega neiu juurde alla tulnud. 


Kahekümne teine peatükk 
VANA KUNINGRIIKLANE 


1. 


Londoni postitõld laskis «Valge Karu» võõrastemaja ukse ees maha reisija ja tema teenri. 
Siin üüris sissesõitnu endale toa ning hakkas toapoisilt Boltoni kõrtside, restoranide ja teiste 
veinidega kaubitsevate asutuste tegevuse kohta teateid hankima. Külastajate raamatusse 
kirjutas sissesõitnu oma nime ja kutseala: Michael Albanti, Firenze kaupmees koos teenriga, 
1677. aastast tegutseva veinifirma omanik. 

Kaupmees avas numbritoas pudeli oportot, mis polnud küll mingi sildiga kaunistatud, 
kuid võis oma aroomiga paari minuti jooksul igasuguse seltskonna joovastada. Sissesõitnu 
pakkus teenrile lonksu veini ja see tundis suulael justkui elustava, roosiaiast puhuva tuulekese 
paitust. Kaupmehe sõnade järgi ulatus tema veini tagavara kuuesabale gallonile ning see 
asjaolu oli teda õhutanud ette võtma reisi Põhja-Inglismaa linna, et heast itaalia veinist 
lugupidavatele kodanikele rõõmu valmistada. Kui oli küllalt kõneldud hindadest ja 
võimalikest konkurentidest, lõpetas kaupmees kõneluse küsimusega, kas Boltonis on itaalia, 
prantsuse või hispaania päritoluga elanikke. Teener vastas jaatavalt ja nimetas ooperitenorit, 
kaht laevakompaniide esindajat, katoliku kabeli vaimulikku, kaht-kolme prantsuse 
kuningriiklastest emigrantide perekonda ja üht juveliiri. Ning lisas siis sügavaima põlguse 
toonil juurde: 

«Sadamas on veel igasugust itaalia rämpsu: laadijaid, dokitöölisi ja kandjaid, kuid need 
eelistavad džinni juua.» 

«Palun tooge mulle nimetatud sinjoorede aadressid, muidugi mõista dokitöölised välja 
arvatud, koos tellitud lõunaga numbrituppa,» palus välismaalane. 

Saanud kätte aadressid ja pistnud üsna mahuka paki itaalia krediittähti oma kollasesse 
nahkkotti, suundus sinjoore õhtu eel sadamasse. Laevadelt laaditi parajasti kaupu maha. 
Kaugemal reidil oli näha ka ärasõiduks val-mistuvaid laevu. Kaupmees päris, missugused on 
nende laevade marsruudid, ja kuulis, et Taani prikk «Kuningas Olav» valmistub pärast 
keskööd ankrut hiivama. Lähim peatus oli ette nähtud Calais's. 

«Kuningas Olavi» kapten viibis just kaldal. Popsides sinjoore Albantile piibusuitsu otse 
näkku, pakkus ta vastuseks kaupmehe väga viisakale palvele talle tekikohta. «Kuningas 
Olavi» tulevane reisija andis nõusoleku, maksis kaptenile ette ja hakkas sammuma piki 
kaldapealset, otsides võõrastemaja teenri poolt kirjeldatud tundemärkide järgi katoliku kabelit. 

Läänetaevas kogunesid tihedad mustad vihmapilved ja sadamalaternad hakkasid 
laialivalguvate kollaste plekkidena hallis häguses pimeduses vilkuma. 

Läbi udu ja tumeda aiaroheluse vaevalt nähtavais kabeliaknais lõid samuti tulukesed 
särama. See oli vaimuliku eluruumidest paistev küünlavalgus. Palvela võre- 

tatud aknad jäid pimedaks. Kaupmees tegi ringi ümber kabeli ja silmitses teraselt ümbrust: 
läheduses polnud hingegi. Sinjoore Albanti tõstis peotäie kivikillustikku ja puistas seda vastu 
valgustatud akent. Siis tõmbas ta endale mantli tihedamalt ümber, viskas kapuutsi pähe ja 
seisis hetke akna all, kõõritades eesriide suunas. Nähes, eesriie liikus, pöördus ta ümber ja 
suundus aeglasel 
sadama väljapääsu poole. 

Õhtuvaikuses kuulis sinjoore Albanti avatava jalgvärava kriuksu-mist. Laia kübaraga 
mustis rõivais ähmaselt eraldatav kogu kerkis aiavõre kõrvale, lõi siis jalgvärava end järel 
kinni ja suundus tippival kõnnakul sadamatara kauge värava poole, kapuutsiga mehele järele 


Kaupmees aeglustas samme. Ta möödus laternast ja võttis ettearvestatult aeglase 
liigutusega mantli alt kollase 
lameda rahakoti. Munk möödus temast... See tundis ära 
kollase koti ja tuttava, kapuutsiga mantli! Paater Benedictus mõistis: tema ees oli Luigi 
Grinelli, isa Fulvio salajane saadik Veneetsiast. 

Munk hakkas aeglasemalt sammuma. Nüüd ei kiirustanud ta enam viimast valgustamata 
maa-ala laterna ja tänavale viiva värava vahel rutemini läbima. Selja taga kuulis ta kergeid 
ja kiireid samme. Tema käsi tundis hetkeks külmade, kollase koti nahkpidet hoidvate sõrmed 
puudutust. Silmapilkselt ja märkamatult kadus kott paatri sutaani alla, reisimantlisse riietatud 
mees aga sammul kiiresti edasi. Ta möödus sadamaväravas seisvast sõdurist ja kadus uttu, 
ilma et oleks tagasi vaadanud. 

Paater ei muutnud valitud suunda, vaid sammus kaua ja aeglaselt mööda sünget Püssirohu 
tänavat, katsudes ühtest lugu sutaani all nahkkotti. Ta jõudis Ühiskondliku Järelevalve Maja 
kurbade ehitusteni ja koputas kõrvalhoone uksele. Pahur teener avas ukse ja küsis toorelt: 
«Mida vaja?», kuid tundis siis külalise ära ja tema nägu muutus otsekohe lahkemaks. 

«Ah, püha isa,» ütles ta lahkelt, «orvud ootavad teid juba ammu. Palun.» 

Hea hingekarjane jalutas läbi lastekodu magamisruumide, jõudis vestelda paljude 
vanemate ja mängida nooremate kasvandikega ning jagada nii ühtedele kui teistele terve 
kotitäie maiustusi. 

Rahvasuu levitas neid helde hingekarjase kangelastegusid mööda Boltonit. Lastekodu 
juhtkond toetas meelega 

kuuldusi «meie pühakust», sest need tõstsid vaestemaja head kuulsust, kuigi kasvandikud 
nägid välja palju kahvatumad ja haiglasemad kui luukujud katoliku kabelis. 

Pärast seda, kui paater oli täitnud oma kristlikud kohustused, avaldas ta soovi puhata. Üks 
daamidest — patroness Boltoni pedagoogi abikaasa missis Chaseweak palus paatrit ülemisele 
korrusele, kus see mugavas võõrastetoas alandlikult istet võttis. Munk tiris hõlma alt kollase 
nahkkoti välja, tõmbas sellest kiiruga topitud sedeli ja luges mõned pliiatsiga visandatud 
itaaliakeelsed read: 

«Mind jälitatakse. Endine üleahdmisviis on ohtlik. Olge vastusega kell kümme õhtul teisel 
parempoolsel pingil Vanasadama väljaku sissepääsu juures. Kirjas kinnitage kahe ja poole 
tuhande skuudo saamist. Ma ei jõudnud vahetada neid inglise raha vastu. Lahkun /-Boltonist 
viivitamatult. 

Vend L. G» 

Munk avas koti, nägi seal kõva rahapakki ja väikese salamandri jäljendiga pitseeritud 
valget kirja. Täpselt samasugune sümbol kaunistas ka tema sõrmust. 

Vastuvõturuumi kell näitas kakskümmend üks minutit üheksal. Kui missis Chaseweak 
taas võõrastetuppa ilmus, käes tass lõhnava teega, tõmbas paater taskust väikese paki, mis oli 
askeetlikult nööriga seotud. 

«Lugupeetud leedi » ütles ta oma südamliku rinnahäälega, «minu koguduse liikmed on 
oma jõukohaste andidega taas taevasi vägesid rõõmustanud. Nende väikelaste õnnetus täidab 
minu südame kurbusega ja ma palun teid, kõrgesti austatud leedi, võtta vastu minu heade 
koguduseliikmete annetus lastekodu heaks. Siin selles pakis on kuusteist naela, üheksa 
šillingit ja üksteist penni — kõik, mis möödunud nädala jooksul, tänu minu koguduseliikmete 
heldusele, korjanduskruusi kogunes. Nüüd aga palun teid, kõrgesti austatud leedi, jätta mind 
lühikeseks ajaks üksinda, et ma silm silma vastu jumalaga võiksin palvetada selle maja 
õnnistuse eest... » 

Võttes rahapaki vastu, laskis missis Chaseweak kahe hardumuspisaral kukkuda. Need 
jooksid mõlemalt pool tema teravat nina ning niisutasid püha isa annetust. 

Kui liigutatud patroness oli lahkunud, avas isa Benedictus õhukese stileti abil paater 
Fulvio di Gracciolani ümbriku ja luges kirjutise läbi. 

687 


Laupa kortsutades ja hõõrudes vaatas paater, kuidas kiri ja pitseritega ümbrik kaminasütel 
ära põlesid. Siis istus ta laua äärde, lõikas kahe hanesule otsad teravak tõmbas pitserilaki, 
liivatoosi ja tindipoti lähemale nin asus vastust kirjutama. Seejärel soojendas ta pitserilaki 
küünlaleegi kohal, pitseeris kirja ahhaatpitsatiga kinni pistis selle kollasesse kotti. Siis tõmbas 
ta sealt rahapaki välia ning peitis raha ja koti kirjaga oma suurtesse taskutesse. 


Nukralt lonkis musta pearätiku ja pika keebiga vanaeit Boltoni kahe teravatipulise torniga 
toomkiriku tumeda fassaadi taga asuva Vanasadama väljaku poole. Tühja skvääri valgustasid 
nurkadel neli laternat. Konstaabel kõndis aeglaselt mööda väljakut ja skvääri ning vaata 
laitvalt hiliseid möödakäijaid. Vaene eideke oli nähtavasti pika tee jalgsi läbi käinud, sest ta 
vajus ohates sissekäigust paremal pool asuvale teisele pingile ja tõmbas murelikult hinge. 

Toomkiriku tornidelt kostis kümme kellalööki ja skvääri jalgrajale ilmus musta sutaani 
riietatud katoliku munk. 

Konstaabel iälgis ükskõikselt, kuidas munk, möödudes pingist, kus eideke istus, heitis pilgu 
tema murest ja aastate küürus õlgadele. Munk vangutas kaastundlikult pead: nähtavasti, ei 
jätnud teiste kannatused teda kunagi ükdkõikseks. 

Konstaabel oli läbinud skvääri ja juba kaugenes, kui ta kõrvu kostis munga vaevukuuldav 
sosin: 

«In nomini Jesu!» 

«Amen!» kostis vastuseks. 

Eideke laskis näo veelgi sügavamale alla ja surus taskurätiku silmadele. Munk nägi 
tumeda pearäti alt väljaulatuvat hallide juuste puhmast ja sinakat plekki vasaku kulmu kohal 
— vana põletushaava jälg... 

«Mu tütar,» sõnas munk kõvemini ja kristliku kaastunde noodid helisesid tema 
meloodilises rinnahääles. «võta see väike rahakott. Seal ei ole palju, kuid võib-olla aitavad 
need krossid sind su kibedas puuduses. Kurbuse ja meeleheite tundidel pöördub alati jumala 
poole.» 

Eideke libises pingilt põlvedele ja suudles munga käsi See ulatas talle kollase koti, silitas 
kaastundlikult tema 

«Jeesuse nimel!» — «Aamen!» (ladina k.) 

õlgu, aitas ta endisele kohale istuma, ohkas ja läks oma teed, jättes naise üksinda skvääri. 
Kui paater möödus konstaablist, kes oli jälginud seda stseeni kaugelt, ja vaatas oma lahke 
pilguga talle otse näkku, kummardas see vaimuliku ees ja pomises liigutatult: 

«Kuigi, ja see pole meelepaha tekitamiseks öeldud, olete paavstlane, saatsite praegu 
heateo korda, söör. Isegi pisarad valguvad silma.» 

Siis pöördus konstaabel eidekese poole ja tundis imestust selle kärmuse üle, kuidas 
õnnelik naine kingitust rinnale surudes püsti tõusis, väljaku ületas ja toomkiriku nurga taha 
kadus. 


2. 


Üheteistkümnendal õhtutunnil, kui Aia tänava juriidiline kontor oli välismaailmast 
lukkude, aknaluukide ja läbitungimatu pimedusega eraldatud, puhkasid tagatoas malelaua 
ääres Rangor Madžarami ja tema teener. Hetkel, kui noor jurist ähvardas šahhiga, koputas 
keegi suletud aknaluugile. Mängijad vahetasid pilke. Teener tõmbas õlgadele kuue, mis oli 
kardpaela asemel nahkrulliga kaunistatud, ning suundus tagaukse juurde. 

«Kes on?» küsis teener. 

Ärritatud hääl vastas: 

«Rätsep Maysoni abi. Peremees palub, et tasuksite veel täna oma võla, sest homme peab 
ta maksud ära viima.» 

«Kapten, see on vist George Beangle'i hääl,» sosistas mister Madžarami oma teenrile 
kõrva. 

Uks tõmmati irvakile ning hingeldades ja köhides tuli tume kogu mööda trepiastmeid üles. 

«Asjatult häirite härraseid nii hilisel õhtutunnil,» ütles teener kõvasti pimedusse. «Noored 
härrad juba puhkavad. Mayson võiks viisakamalt käituda .. .» 

Kui tagauks oli taas suletud ja kõik riivid — proua Taube uhkus — ette tõmmatud, küsis 
uustulnuk teenrilt sosinal: 

«On teil võõraid pardal, kapten?» 

Teener tõstis küünla külalise näo juurde ja raputas siis jõuliselt tema kätt. 

«Kodus on ainult Reginald. Missugune saatus su siia Paiskas, George? Mida uut tõid sa 
Itaaliast kaasa?» 

«Tähtsaid uudiseid, kapten Bernardito. Kuid minu käsutuses on ainult poolteist tundi. 
Keskööl pean olema «Kuningas Olavi» pardal.» 

Viieteistkümne minuti pärast teadsid Bernardito Luis Reginald Murray kõik, mis viimaste 
nädalate jooksul Livornos, Marseille's ja Boltonis juhtunud. Samuti lugesid nad läbi ärakirja 
instruktsioonist, mis oli saadetud paat Benedictusele Veneetsiast. Seejärel tõmbas George 
kollasest nahkkotist välja kirja, mis oli paatri sõrmusega kin pitseeritud. 

«Kurat võtku mind, kui mu õpilased pole oma õpetajast ette jõudnud! Täna tulite millegi 
enneolematuga toime, kallis George. Isasid jesuiite ninapidi vedada! Ma pole elus niisuguse 
asjaga veel hakkama saanud!... Vaata nüüd, mida kirjutab paater Benedictus oma ülemuse 
tema auväärsusele Fulvio di Gracciolanile. Anna aga ki siia! Seda pole enam mõtet hoida!» 

Bernardito avas pistoda abil ümbriku ja hakkas läkitus itaaliakeelset teksti kõvasti ette 
lugema: 

«Püha isa! Teie juhised on käes. Minu pihitütar on praegu Londoni pansionis. Tema 
viimane pihtimus rikastas meid tähtsate üksikasjadega. Boltonis hiljaaegu avatud 
juriidiline kontor «Abrahams ja Madiarami» on pettus. See on Giacomo vastaste 
asupaik, nendesamade oma, kes panid toime plahvatuse. Vale Leo Noel-Abrahams 

tunnistas mu pihitütrete üles, ettaon Giacomo poeg Charles, kes pääses asustamata 
saarelt. Hiljutiste sündmuste ajal nimetas ta end Alonzo de Las Padoseks. Isik, kes nimetas 
end tema kompanjoniks, on samuti olematu «Londoni komisjoni» liige, kes esines 
Theodor de Crassyna. Mul pole veel õnnestunud kindlaks teha, kes ta tegelikult on., 


Bernardito nägu muutus hirmsaks. Vaevu suutis ta veel kirja käes hoida, valitud 
sõimusõnad aga hakkasid veerema nagu herned katkisest kotist. Kuulajaile näis, et lagi 
muutub nende silme all mustaks ja seinad võivad iga hetk kokku variseda. Lõpuks, kui kõik 
jumalasalgajad, prohvetid ja pühakud, kõik elusolendid maal, vees ja õhus olid läbi võetud, 
kõik loomad, kalad, roomajad ja kõige hirmsamad hübriidid üles loetud, tõmbas kapten 
kopsudesse õhku, et lükkida kogu inimsoo kauneim pool maatelje teravikule ja pista see 
hiigelora siis keeva tõrva ookeani. Reginald Murray kasutas tekkinud pausi edukalt. 

«Lugege siiski lõpuni, kapten,» sõnas ta väga pehmelt ning punastas sealjuures 
juustejuurteni. 

«Olge siis vait, poisid!» urahtas Bernardito raevunult, kuigi saabunud vaikuses ei kostnud 
ühtki häält. «Ma ei anna enam poolt pennigi selle eest, et meil õnnestub siit välja pääseda! 
Olgu need naistekeeled neetud! Õmbleksin sellel plikal suu kinni! Ta on meid nagu kutsikaid 
jääauku ära uputanud! Karramba!» Kapten tõmbas hinge ja tõstis paberi taas oma ainsa silma 
juurde. 

«... veel pole õnnestunud kindlaks teha. Giacomo on teel Itaaliasse. Senini ei ole need 
üksikasjad talle teada. Ta kavatseb pärast tagasipöördumist Itaaliast sooritada rännaku 
asustamata saarele. Ekspeditsiooni koosseisu võetakse viis kuus laeva. 

Teie ülesannet pärijanna kõrvaldamise kohta on minu arvates vajalik ühendada nimetatud 
«Kalkuta juristide» likvideerimisega. Loomulik, et omal jõul ei suuda ma selle tähtsa üles- 
andega toime tulla ja seepärast olen järgmise tegevuskava vastu võtnud: ma soodustan 
pärijanna põgenemist kahe sinjoorega ja juhin Giacomo nende jälile, paisutades tema viha, ei 
ta üheainsa löögiga põgenike eksisteerimise lõpetaks. Sealjuures ei ole raske vajaduse korral 
mõningaid lisaabinõusid tarvitusele võtta, õnnistage selleks kangelasteoks oma alandlikku 
teenrit, kes ei vääri jumalasulase nime. 

. B. M.» 

Kell oli juba kaheteistkümne peal. Iga minut oli kallis Kuid kapten toppis piibu tubakat 
täis, läitis selle ja mattus nagu mäetipp suitsupilve. 

«Kus Charles on?» küsis George Beangle nooremail seltsimehelt sosinal. 

«Mortoni juures. Püüab ärakirja tema käsikirjast kätte saada.» 

Bernardito silm välgatas paksu kulmu all. Vestluskaaslased vaatasid maha ja vaikisid. Viis 
minutit möödus täielikus sõnatuses. Siis rohmas Bernardito piibuga. 

«Otsus on käes!» ütles ta. «Lähme jälle suure riisiki peale välja, kuid paneme enne kõik 
asjad oma kohtadele George, teie peate oma «teenri» Dick Millsi Anthony ja Tommy juurde 
Marseille'sse saatma. Sõitku nad kolmekesi Veneetsiasse, püüdku seal salaja doktor Buottiga 
kokki saada ja kõnelgu talle kõik lõplikult ära. Anna neile minu nimel käsk kaitsta vana krahv 
Paolot.» 

691 


«Ja mida te mulle ülesandeks teete, kapten Bernardito?» 

«Teil, George, tuleb sõita üle Atlandi ookeani, Calais leiate sobiva laeva. Reisige 
Philadelphiasse ja otsige se missis Emily Murray üles. Ta peab koos teiega Euroopas 
pöörduma, te peate tema teejuhiks hakkama. Tulgu koos tütrega siia. Saadan talle siit 
täiendavalt kirja. Jätan nüüd hüvasti, George. Tervitusi Dick Millsile. Teil mõlrmal tuleb 
Mglismaa pinnalt kiiresti jalga lasta.» 

... Esimesel öötunnil tõstis prikk «Kuningas Olav» purjed. Umbes kümme minutit enne 
ärasõitu võttis ta parda Firenze kaupmehe Michael Albanti ja tema teenri. 

«Valge Karu» võõrastemaja teener leidis laualt tasu numbritoa eest, laua alt aga mõned 
reisiesemed, mid üürilised olid maha jätnud. Ta oli väga imestunud, leid selle koli hulgast 
naise pika kleidi, musta pearätiku ja vanamoelise keebi, millist tavaliselt kannavad auväärsed 
naisisikud, kes on juba veerand sajandit tagasi huvi riituse ja moodide vastu kaotanud ... 


3. 


1790. aasta juulikuu viimastel päevadel väljus Philadephia sadamast merereisile 
neljamastiline Ameerika kaub laev «Caroline». Ta suundus itta, Suurbritannia kallastele. 

Kaks «Caroline'i» kajutit oli üürinud keegi inglane, keskealine džentelmen, kes sõitis 
veetleva noore leediga ja oli nähtavasti tema hooldajaks. Neiu erines liigutuste kerguse ja 
graatsilisusega kõigist teistest reisijatest, kuigi oli näha, et ta pole veel oma moodsa tualeti 
pitside ja volangidega täiesti kohanenud. Veetleva leedi eest hco litses pidevalt vana 
neegritar, tädi Polly. See oli alati askeldav, heatahtlik ja väga jutukas naine, kes igast vee 
sulpsatusest või laevakere vappumisest alalõpmata paanikasse sattus. 

Pikad ookeanilained, mida lahutasid üksteisest laiad nõod nagu orud mägesid, veeresid 
laeva kannul, püüdes justkui temale järele jõuda. Valged kajakad, kes saatsid «Caroline'i» 
Ameerika mandrilt lahkumisel, olid juba maha jäänud ... Teispool ookeani aga, Euroopa 
vanade sadmate kohal, lendlesid kauge laeva ootel uued kajakate 
parved. 

Päike tõusis laevale vastu. Tuulised ilmad vaheldusid 

täieliku vaikusega. Täispuhutud purjede kohal süttisid ja kustusid tähtkujud, ujusid 
aeglased, justkui mõttesse vajunud pilved, läbipaistev sina asendas pimeduse ja udud. Puhuti 
kerkis selle liikumatu, alati muutuva kõrbe servale vastusõitev laev. Pilgud võtsid ta vastu ja 
saatsid ära. Võõra laeva purjed kadusid ning järele jäid endiselt vaid lopsakad vahuharjad. 

Teel poseeris Jenny Murray George'ile suure portree jaoks. Kunstnik maalis teda purjede 
ja hommikuse mere taustal. Portree oli peaaegu lõpetatud ning George'il polnud modelli enam 
tarvis. Ta oli oma maalipuki välja toonud ja selle tekil oma kajuti akende alla seadnud, et töö- 
tada maali tausta kallal. 

«Oo, George, te olete mu imepärasesse kuningriiki toonud!» 

Poolläbipaistvast kuldsest udust kerkisid muinasjutulise linna tornid ja lossid. 
Päikesepaistest üleujutatud puude fantastilised kroonid tõusid kõrgustesse, lahed sinasid, 
mäenõlvadel võis mõttes ette kujutada lilleaasu nende kohal lendlevate valgete lindude 
parvedega. Ning sellel kuldsinkjal taustal kerkis õrnana esile noore neiu elav, kuid samal ajal 
ka sügavalt sümboolne kuju. Neiu kleit hõljus meretuules, tema pilk oli suunatud ette, vastu 
lähenevatele helgetele kallastele. 

«Ütelge, George, kas see õnnemaa eksisteerib kusagil?» 

«See on Päikeselinn,» vastas George väga tõsiselt, «ja kui teda veel pole, siis tuleb inimesi 
selle loomisel tingimata abistada. Ehitasid ju vanad kreeklased oma akropoli paljale, veetule 
ja viljatule kaljule. Ja seda tegid haledad puupakkudesse aheldatud jalgadega orjad 
piitsalöökide all. Päikeselinna peavad aga rajama vabade inimeste käed, nende inimeste omad, 
kes vabatahtlikult vennalikuks kogukonnaks ühinevad.» 

«Ja te usute, et see on võimalik, George?» 

«Elan selleks, et see võimalikuks saaks!» 

«Kallis George, kardan, et see jääbki ainult unistuseks Ka minu isa unistas Sinioru linnast. 
Ta andus sellele üritusele kogu oma hingega, andis kogu oma jõu, kuid ... sa väga harva 
rõõmu tunda. Ning lõpuks lahkusime tema loodud linnast, sest see muutus samasuguseks 

õigusetuse ja julmuse kuningriigiks nagu iga teinegi Ameerika linn. Kus siis, missuguses 
maailmajaos tahate te oma unistusi ellu viia?» 

«Miss Jenny, ma ei tea, kas saab mulle osaks see rõõm näha Päikeselinna 
täielikult ülesehitatuna, kuid tema alus rajatakse! Möödub võib-olla palju aega, 
kuid see õigluse ja vabaduse linn saab teoks! Ja mitte legendaarses Utoopias, 
mitte unistusteriigis ... » 

«Aga kus siis, George?» 

«Kauges India ookeanis, Päikesesaarel.» 


4. 


Sinjoore Buotti muutis lossimuuseumiks kõik Marmorpalee alumise 
korruse kümme saali, mida krahv d'Ellano oli kunagi pidulike vastuvõttude ja 
pidustuste korraldam seks kasutanud. Maalid, kujud, gravüürid, keskaegsed 
relvameistrite väärtuslikud tooted, portselan, kivide emailide kollektsioonid 
— kõik need palee keldritest salakambritest väljatoodud aarded said nüüd 
asjatundja ja kunstiarmastajate imetlusobjektiks. Väga harva lahkus mõni 
reisija Veneetsiast, ilma et oleks Marmorpalee alumise korruse ruume 
vaadanud. Asjatundjaid võttis tavaliselt vastu kunstikogude hooldaja doktor 
Buotti isiklikul Tudengeid, ringikolavaid turiste ja logelevaid kaasmaalasi aga 
saatis läbi kümne saali Giovanni Polesta. 


... Kaks külalist, kes teatasid oma inglise nimed, näisid teenrile erilise 
tähelepanu väärilistena. Vanake kahetses et sinjoore Buotti oli juba eelmisel 
õhtul lossist lahkunud ning andnud oma teenrile ja abilisele korralduse, et se 
kellelegi tema äraolekust ei teataks. Giovanni alustas jub tähtsate külaliste ees 
oma tavalist sissejuhatust, et loss on tegelikult eraelamu, kui järsku vaikust 
häiriti:  möödi paraadtrepi astmeid jooksis sametkuues teener. Ta ütles mõned 
sõnad Giovannile, seejärel ilmus üleval trepil nähtavale - pikakasvulise hallide 
juustega vanakese kogu. 


Polesta heitis külalistele välkkiire hoiatava pilgu ja jooksis hüüdega: 
«Teie hiilgus!» hallipäisele härrale vastu, et õigel ajal käänata kooldunud 
vaibanurka, kuhu rauk pidi astuma. Vana sinjoore järel tuli trepist alla ka 
pikakasvuline mustas siidsutaanis munk. 

Suursugune vanake vaatas mõlemaid turiste, kes seisid saali suletud uste 
ees, vastas peanoogutusega külaliste vaikivale kummardusele ja ütles lahkelt 
prantsuse keeles: 

«Näen, et olete sissesõitnud ja soovite minu maja vaadata. Kui armastate 
kunsti, siis igasuguste soperdiste hulgast leiate nendest tubadest ka paar enam- 
vähem talutavat maali.» 

Sel ajal oli sametkuues teener astunud tänavale ja hüüdnud gondlijuhti, kes 
tukkus suure musta gondli vööris. Mees hoidis masinlikult pootshaagi abil 
gondlit kanali seina sisse monteeritud pronksrõnga küljes kinni. Gondoljeer 
kolis kiiresti ahtrisse ja haaras aeru, teener aga sättis baldahiini madala kabiini 
kohal. 

Vanem külalistest kummardas aupaklikult ja hakkas kergelt põristades 
puhtas itaalia keeles kõnelema: 

«Juba Inglismaal kuulsin ma suurepärasest kunstikogust krahv d'Ellano 
Marmorpalees ja olen õnnelik isikliku kohtumise/üle teie auväärsusega. Lubage 
end esitleda: Inglise meremees Frederic Righland.» 

«Söör Frederic Righland? Lord Chiensfield? Laevastiku admiral?» küsis 
sinjoore imestunult. «Milord, asjaolu, et te minu emakeelt nii suurepäraselt 
valdate, teeb vestluse teiega veelgi meeldivamaks. Oleksin oma ärasõidu 
kahtlemata edasi lükanud, kui mitte doodž poleks mind kiiresti enda juurde 
kutsunud. Ma palun teid oma teistkordse visiidiga osutada au minu majale. 
Andestage mulle mu otsekohene küsimus: kus olete suvatsenud meie linnas 
peatuda, lord Chiensfield?» 

«Veneetsia laguunis, teie hiilgus.» 

«Te saabusite laevaga? Kas ta jääb kauaks meie vetesse?» 

«See on minu isiklik tagasihoidlik küna, krahv.» 

«Ega ometi Briti jaht «Lõuna Rist», mis pani kõik meie mereasjanduse 
tundjad vaimustuma?» 

«Jah, sinjoore, minu laevuke kannab seda nime.» 

«Mu jumal, te sunnite mind piinlikult punastama selle vastuvõtu pärast 
vestibüülis kinniste uste ees! Ma anun teid, kallis lord, kasutage seda maja 
nagu oma isiklikku. Isa Fulvio, palun teid jääda milordiga. Ja pidage milordi 
kinni kas või ainult minu tagasisaabumiseni. Kahjuks olen peaaegu hilinenud.» 

Nende sõnadega surus vana aadlik südamlikult lord-admirali kuivi sõrmi ja 
istus truu teenri saatel gondlisse. 

«Sündimisest saadik pole ma viisakamat džentelmeni näinud!» pomises 
lord-admirali ruugevurruline kaaslane. 

Tema auväärsus Fulvio di Gracciolani võttis külalis käe alt kinni ja juhtis 
ta läbi paraadsaalide rivi. Ringkäigu lõpetades peatus lord kadunud krahvinna 
Beatrice'i portree ees. Briti külaline vaatas teraselt naise valendavaid õlgu. 
musti silmi, mis olid täis elurõõmu ja tarkust, pöördus siis ükskõiksel ilmel 
kõrvale ning kõndis oma lonkaval kõnnakul paatri järel väljapääsu poole. Siis 
juhatas isa Fulvio lordi teise korruse ruumidesse. Kaetud laua juures askeldas 
juba noor kärmas teener. Jesuiit pani külalise laua äärde istuma ja võttis 
nimetissõrmest märkamatu ahhaatpitsatiga sõrmuse. Pikkade valgete näppude 
kindl liigutusega käänas ta kivi kõrvale ja tundis selle all tillukest salaava ... 


Teener serveeris veini. Külaline oli lausa vaimustatud pokaalidest, mis 
olid nikerdatud tervest mäekristallitükist. Ta tõstis ühe neist ja vaatas vastu 
valgust. Kunstipärane muster oli veneetsia klaasi lihvi jalt nõudnud visa ja 
pikaajalist tööd! Paater Fulvio, pööramata külalise näolt terast pilku, kallutas 
teise klaasi kohal sõrmust. Pokaali põhja kukkus läbipaistev tera. 


Saja-aastane vein lõhnav ja paks, täitis mõlemad klaasid. 


«Lafcadio,» sõnas paater teenrile, «nihutage see kandik veidi eemale. Las 
vein natuke seisab, kuni sade põhja vajub. Meid polnud veel maailmas, 
milord,» lisas ta unistavalt, «kui töödarmastav viinamarjakasvataja kogus seda 
õnnestavat mahla ja peitis vaadi sügavale keldrisse.. ! 1699. aasta saak! Palun 
teid, sinjoore, tühjendada pokaal ja võtta see endale meie maja külastamise 
mälestuseks.» 

Külaline kummardas. 

«Ma pean kahetsema, püha isa, et kohustused mind jubai tagasi kutsuvad... 
Suure heameelega .veedaksin Vahemerel veel kuu aega, kuid kahjuks 
ähvardavad jakobiinlased Prantsusmaa trooni uute vapustustega. Mäss on val- 
lanud Flandria ja minu isamaa kohale kogunevad kõuepilved. Inglise sõjamehel 
tuleb istuda oma sõjaratsu selga! Täna lahkun ma Veneetsiast.» 

«Kuid krahvi palve, sinjoore! Ta ei andesta mulle kunagi teie hiilguse nii 
kiiret lahkumist! Kahtlemata soovib ta ise teile oma maja ja kunstikogusid 
näidata.» 

«Olen üsna keskpärane kunstitundja. Tervest kogust on mul ainult 
krahvinna d'Ellano portree meelde jäänud.» 

«Kas teil on tema saatus teada?» küsis jesuiit libitsevalt. 

«Olen kuulnud temast. Näitlejatar Francesca Molla olevat krahvinna 
tapnud. Kuid ta polnud ainuke ohver... » 

«Keda te suvatsete veel silmas pidada, sinjoore?» 

«Näitlejatar Molla poega, sinjoore Giacomot, põlatud piraati, kes langes 
kuulsusetult merelahingus, võiks öelda, minu silme all... Olen ka tema lugu 
kuulnud. Krahv d'Ellano ei meenuta arvatavasti kunagi oma õnnetut võsu?» 


«E1; krahv on Giacomo Mollat kaua otsinud.» 

«Või nii? Kas tal on poja kurb saatus teada?» 

«Me varjame tema eest Giacomo Molla tõelist elukäikud, et hoida krahvi 
südant uue vapustuse eest.» 

Munk võttis kandikult oma pokaali ja külalisele otse silma vaadates 
nihutas talle teise pokaali lähemale. Ta hääl kõlas rahulikult ja selles oli tunda 
kurbust: 

«Kuid krahv Paolo pole veel lootust kaotanud hukkunud sinjoore Giacomo 
järeltulijaid üles leida. Neid ootaks, tohutu varandus... » 

Lord Chiensfieldi silmis süttis saatanlik roheline tuluke. 

«Tõendan teile, püha isa, et kusagil maailmas ei leia te neid järeltulijaid! 
Giacomo Molla viis endaga hauda kaasa mälestuse lastekodust, kuhu krahv 
laskis poisikese paigutada, ilma et oleks isegi südametunnistuse piina tundnud. 
Pärast neid kolme hirmsat aastat on Giacomo Molla elu olnud tormine, kuid ta 
oli loonud selle ise, ilma isa abita. Kuld, masinad, orjad — see oli tema usk, 
lootus ja armastus! Krahv d'Ellanot on tabanud karistus — ta sureb lastetuna. 
Ma mõistan, kui raske on see saatus, kuna kaotasin ise oma ainsa poja Charles 
Righlandi... Minu ja krahv d'Ellano ühine saatus on mul ammu mõttes olnud 
ning olen õnnelik, et kohtusin palgest palgesse samasuguse üksildase 
vanamehega, nagu ma ise olen ... » 

«Ärge mõistke ise kohut ja ka teie üle ei mõisteta kohut!» vaimuliku sõnad 
kõlasid pidulikult ja kaalukalt. Ta asetas oma pokaali taas kandikule. 

Roheline sädelus milordi silmis hakkas sarnanema haavatud leopardi 
silmade helgiga. Aeglaselt, jesuiidile otse näkku vaadates, ütles ta iga sõna 
rõhutades: 

«Krahv d'Ellano on kaotanud igaveseks õiguse nimetada Giacomot oma 
pojaks. Sinjoore Paolol ei jää järeltulijaid: see on saatuse kättemaks! 


Aamen!... Kuid, püha isa, mind veetleb juba ammu see suurepärane vein! 
Näib, et sade on vajunud põhja. 

Teie terviseks ja meie võluva pereme elupäevade pikendamise eest!» 

Krahv Chiensfield sirutas käe pokaali järele ja puudutas juba seda, kui 
paater Fulvio nägu omandas järsku mureliku ilme: 

«Mu armas külaline, kuni me vestlesime, on teie pokaali sattunud 
tolmutera ... Lafcadio, täitke sinjoorele teine pokaal, see aga loputage 
hästi puhtaks: milord osuta meile seda au ja võtab ta meie tänase kohtumise 
mälestuseks kaasa!» 


Kuuldust vapustuseni hämmeldunud doktor Buotti, kes polnud ka 
võimeline kõike täielikult tajuma, pööras pilgu ühelt kaasvestlejalt teisele ja 
vaikis. Ta oli veetnud koli noore sinjoore seltsis uneta öö. Kohtumine toimus 
Veneetsia eramajas, mille sinjoored olid endile staabiks valinud. 

Anthony Cenni avas akna pärani. Tubakasuits suundu toast juulihommiku 
sinasse. 

«Niisiis, meie jutustus on lõppenud, sinjoore. Me ei saanud teid varem 
nendesse üksikasjadesse pühendada, sest seniajani puudusid meil tõendid. Nüüd 
on teie ees dokumedid: siin on Fernando Diazi kiri leedi Righlandile, ärakiri 
paater Fulvio kirjakesest tema Boltoni agendile, isa Bendictus Morssinile, ja 
siin lõpuks isa Benedictuse tõeline vastus oma vaimupealikule ... Giacomo 
Grelli laev viibib nagu teate, Veneetsia laguuni vetes. Kurjategija külastab 
arvatavasti oma isa maja. Tema kavatsusi isa suhtes me esialgu täpselt ei tea, 
kuid see selgub varsti. Giacomo lihane poeg Charles Righland viibib praegu 
Boltonis ja valmistub viimaseks lahinguks Chiensfieldi koletise ja sealse 
sutaani riietatud ristämblikuga. Tasujakäsi on tabanud Marseille' lähedal ka 
Grinellit. See jesuiit Luigi tappis «Elmiona» kajutis teie palgatud nuhi 
Crampflow', Raha, mis te Crampflow'le andsite, on läinud prillmaole, paater 
Benedictusele, kes on kahtlemata minu vaese ema Angelica Cenni mürgitanud 
ja valmistab praegu ette Isabella Righlandi surma. Ootame teie otsust, sinjoore 
Buotti!» Thomas Beangle vaatas kella: 

«Sõbrad, kell on juba kümme. Grelli jahtlaev seisab kolmandat päeva 
laguunis. Tema külaskäik Veneetsiasse ei saa olla juhuslik. Üks meist peab 
võtma laeva oma järelevalve alla ja seejärel otse linnutiivul Inglismaale vana 
juurde sõitma, et viia teda sündmustega kurssi. Niisiis, 

doktor, kas meil on õnnestunud teid veenda? Kas olete nõus meie plaani 
järgi tegutsema?» 

«Sinjoored, kogu minu jõud on teie teenistuses!» 

«Doktor Tomaso, sel juhul peab sinjoore Anthony Cenni jääma siia uue 
teenrina Marmorpaleesse, et jälgida jesuiite, teil tuleb aga viivitamatult 
Londonisse sõita. Peate võitma kindral Hawerstone'i usalduse.» 

«Ma olen valmis juba täna teele asuma, sõbrad!» 


5. 


Kindral Hawerstone, salajase sõjakantselei ülem, võttis külalise Itaaliast 
vastu oma Londoni kabinetis. Vestlus lähenes juba lõpule. Kindral istus 
ükskõikse näoga tugitoolis, tõstis aeg-ajalt sigari huultele ja jälgis murelikult, 
et pika havanna otsast ei langeks tuhka põrandale. Doktor Tomaso Buotti ei 
suutnud inglase näost välja lugeda, kas ta suhtub täie tõsidusega kõigesse 
kuuldusse. 

Lõpuks kukkus tuhk paberitele, mis olid kindrali ette laiali laotatud. 

«Tänan teid nende ebatavaliste andmete eest, doktor. Kuid peate nõustuma, 
et teie poolt esitatud dokumendid, samuti nagu ka esiletoodud faktid nõuavad 
põhjalikku kontrollimist.» 

«Kuid need julged mehed, kes on otsustanud kurjategija paljastada, 
vajavad teie toetust, kindral. Nad viibivad surmaohus, kaitstes oma õiglasi 
taotlusi. Salajaste kuritööde ahel toob meid selle meie päevade Caesar Borgia 
süngesse lossi: pankur Samuel Landy, advokaat Richard Thompson, söör Henry 
Blandhill, krahv Ellsweak, kõnelemata juba Sinioru verisest tragöödiast ja 
Röövlisilla ohvritest. Mu sõbrad viivad ellu kuritegeliku isehakanu 
paljastamise julget plaani, kuid võimude toetuseta, kas või salajase toetuseta, 
on neil võimatu jalge alla tallatud õigusi taastada. Selle eesmärgiga tõingi teile 
kõik vaja ükud dokumentaalsed asitõendid.» 

Kindral raputas paberitelt tuha ja hakkas neid uuesti üksteise järel sirvima. 

«Vaatame korraks, mis meie käsutuses siis on!... Piraat Fernando Diazi 
kiri, tema on ka Rodgers, Hanslow ja Potter, kiri on adresseeritud leedi 
Righlandile. See on origi- 

naal... Ärakiri Mary Wanti sedelist oma isale... Ärakiri Fulvio di 
Gracciolani kirjast paater Benedictusele Paater Benedictuse vastuse originaal... 
Sedet allkirjaga «Ch.», millest Beangle on teinud ärakirja, ... on adresseeritud 
kapten Burnsile. Kaks koopiat kunstilistest miniatuuridest: Giacomo Molla 
koos emaga — dateeritud 1743. aastal ja vikont Chiensfield poja Charlesiga, 
dateerituid 1772. aastal. Söör Frederic Jonathan Righlandi portree, mis on 
tehtud Kalkutas 1767. aastal... Ameerika senaatori mister Alfred Murray 
portree, mis on tehtud 1787. aastal Philadelphias, kaks aastat enne tema 
surma... Thomas Mortoni portree ... Miss Emily Hardy portree .. . Hm! 
Sinjoore Buotti, ütlen teile avameelselt: see kõik on muidugi, kuidas öelda ... 
mõistatuslik, kuid kaugeltki mitte küllaldane, et tõestada söör Righlandi tiitli 
ja varanduse omastamist piraat Grelli poolt.» 

«Oh, härra kindral,» hüüdis doktor Buotti, «minu julged sõbrad on palju 
vaeva näinud, et vääramatult tõestada oma õigsust! Kõik on seatud nõnda, et 
võiksite haarata käest kinni kurjategijal ja tema kaaslastel otse uue mõrva 
katsel. Kuid et veenda teid toetama kapten Luisi julget kavatsust, pole me 
piirdunud üksnes eeltoodud dokumentidega. Meil on veel üks kaalukas 
argument: palusime Kalkutast siia eaka hindu juristi Mohhandas Madžaramit 
Lubage märkida, et ta pole kunagi näinud söör Righlandi mõlemaid portreesid, 
mis lebavad praegu teie ees. Mister Madžarami ootab võõrastemajas teie kutset. 
Kas suvatsete teda siia paluda?» 

Kindral kutsus oma abi major Braddi ja esitles talle itaalia usuteadlast. 

«Härra major, saatke, palun, minu tõld mister Madžarami järele aadressil: 
Temple, võõrastemaja «Kuldne Jahikull».» 

Tunnistaja ootel luges kindral tähelepanelikult läbi kõik talle esitatud 
dokumendid. Sealjuures näris ta üha keskendunumalt kustunud sigarit ja 
kortsutas laupa. Sinjoore Buotti veetis aga üsna piinava ootetunni, tegeldes 
kindrali töökabineti seinte ja lae vaatlemisega. Lõpuki teatas major Bradd, et 
Kalkuta jurist mister Madžarami viibib vastuvõturuumis. 

«Paluge,» andis Hawerstone käsu. 

Kabinetti astus pikk kõhn vanamees. Ta kandis peakatet, mis 

meenutas piiskopimütsi, ja pikka rõivast, mis sarnanes mungakuuega. 
Vanake ristas käed rinnale ja tegi Briti ohvitserile sügava kummarduse. Kindral 
tutvustas end ja nimetas oma ametikoha. 

«Palun vabandust nii hilise kutse pärast, mister Madžarami Lubage esitada 
teile mõned asjalikud küsimused. Te olete Kalkutas asuva juriidilise kontori 
omanik ja teie nimi on Mohhandas Sami Madžarami?» 

«Jah, sahib,» vanake kummardas veelgi sügavamalt. 

«Mis ajast peale eksisteerib Kalkutas teie kontor?» 

«1736. aastast, sahib.» 

«Kas teie olete selle asutaja?» 

«Jah, kahib, ühendasime meie jõud härra Salomon Nõel-Abrahamsi omaga 
ja panime ühiselt aluse käesoleva ajani eksisteerivale juriidilisele kontorile.» 

«Missugust osa etendas selles mister Morton?» 

«Sahib, mister Thomas Morton polnud just eriti andekas ja kuni oma 
teenistuse lõpuni töötas ta meie kontoris lihtsa nõuandeadvokaadina.» 

«Kas firma Boltoni filiaal on tõepoolest teie oma?» 

«Sahib, meid veendi, et aitaksime tõde jalule seada ega pühendatud 
sealjuures üksikasjadesse.» 

«Tänan teid. Kas tundsite söör Righlandit isiklikult?» 

«Päris hästi, sahib. Arvan võivat kinnitada, et söör Frederic Righland 
tundis minu vastu kunagi teatud sümpaatiat. Tundsin teda peaaegu sündimise 
päevast saadik. 

«Mister Madžarami, olen isik, kes seisab seaduslikkuse valvel ja palun teid 
õigluse nimel anda ainult õigeid tunnistusi, sõltumata ... teie isiklikest 
seisukohtadest ja huvidest.» 

Hindu avaldas nõusolekut ja andis vande. Kindral jätkas küsitlemist. 

«Ütelge, palun, kas pärast söör Fredericu pärijaõigustesse astumist olete te 
temaga veel kohtunud?» 

«Ei, mõningad asjaolud takistasid seda. Kuni minu praeguse reisini 
Euroopassse pole ma Indiast lahkunud, milord pole aga kodumaa taevalaotuse 
alla tagasi pöördunud.» 

«Vaadake, palun, seda portreed. Kas tunnete, kes on sellel kujutatud?» 

«See on mister Thomas Morton, sahib.» 

«Ja see?» 

Kindral võttis laualt kotkanina ja lühikese põskhabemega mehe portree. 

«Sahib, mul oli juba au kinnitada teile, et tundsin söör 

Frederic Janathan Righlandit tema nooruseaastail väga hästi. See on 
tema.» 

Kindral ümises midagi, väljendades oma rahulolu, ja palus vanakest 
vaadata vikont Chiensfieldi portreed, mis oli tehtud 1772. aastal. 

«Kas te ütleksite meile, kes on sellel kujutatud?» 

Vanake hoidis pilti kaua silme ees, vaatas seda teraselt ja vangutas lõpuks 
pead: 

«Seda härrat pole mul au tunda, sahib!» 

Doktor Buotti heitis kindralile kõrvalpilgu, mis oli täis varjatud 
võidurõõmu. 

Hilja öösel ilmus «Kuldse Jahikulli» võõrastemajja ohvitser. Ta päris, kas 
itaalia usuteaduse doktor Tomas» Buotti on kodus, ja palus luba tema juurde 
sisse astuda. 

Teener juhatas külalise üles ja osutas numbritoa uksele; Doktor töötas veel 
kirjutuslaua ääres. 

«Härra major Bradd? Kindrali juurest? Nii hilja?» 

«Sinjoore Buotti,» ütles öine külaline ust sulgede «kindral võttis vastu 
otsuse osutada teie sõpradele abi. Minule ja leitnant Brooxonile on antud 
korraldus võtta Chiensfieldi asi enda kätte. «Meid mõlemaid nähti 
Chiensfieldis talvel. Seepärast, meie, salajase kantselei mõlemad ohvitserid, 
peame edaspidi tegutsema lihtsate teenrite maski all. On otsustatud viia ellu 
teie sõprade poolt väljatöötatud väga riskantne plaan, et tabada Grellit ja 
jesuiiti teo pealt... Kas te arvate, et Grelli tütart ja poega; ähvardab tõeline 
oht?» 


«Oo, mister Bradd, ma ei pea neid noori inimesi kurjategija Giacomo 
Grelli lasteks, vaid minu soosija krahv d'Ellano lapselasteks. Nad mõlemad 
viibivad kahtlemata äärmises hädaohus, sest ainult neil on seaduslik õigus 
Veneetsia pärandile, millest Grelli ise, hirmust salajas ordu ees, loobus. 
Jesuiidid võtavad tarvitusele kõikvõimalikud abinõud, et kõrvaldada teelt 
mõlemad noored «elus oht», mis ähvardab ordu plaanid nurja ajada.» 

«Mis siis ikka, sinjoore, seda kõike tuleb kontrollida. Kui teie oletused on 
põhjendatud, siis iga viivitus suurendab ohtu. Lähen Chiensfieldi varem, minu 
abi Brooxon — veidi hiljem. -Ta hakkab «Londoni agendi kulleriks» ... Ma ei 
soovita ka teil viivitada väljasõiduga lahinguväljale, kui vale-vikondi laste 
saatus on teile südamelähedane. Niisiis, peatse kohtumiseni Chiensfieldis, 
sinjoorel» 

Suve lõpul, kui õunad inglise aedades olid muutunud roosaks ja magusaks, 
pöördus jaht «Lõuna Rist» Londonisse tagasi. Augustis jäi laev Thames'i 
suudmesse ankrusse. Lord Chiensfield leidis naise ja tütre ettevalmistuste- 
tuhinas: mileedi oli avaldanud soovi veeta augusti lõpp ja septembrikuu 
Chiensfieldi looduse rüpes. Edasilükkamatud asjad sundisid lordi mõneks ajaks 
pealinna jääma ning leedi Ellen siirdus Chiensfieldi tütre ja mõnede teenrite 
seltsis. 

Leedi Righlandi ja tema teenijaskonna tõllad peatusid Shrewsburys 
võõrastemaja «Põhjapõder» õues, et viimast korda vahetada hobuseid. 

Tõldade ootel läksid leedi Ellen, miss Tranborn ja miss Isabella 
võõrastemaja saali. Hommik oli jahe, vihmapiisad peksid vastu aknaklaasi ja 
pihunesid tolmuks. Kaminas lõõmas tuli ja keegi väga auväärse välimusega 
vanahärra, kes sarnanes reisiva välismaalasega, segas põlevaid süsi. Nähes 
kolme daami, kummardas välismaalane väärikalt ja pakkus oma kohta tule 
ääres. 

Härra osutus vanaks prantsuse kuningriiklaseks, normandia paruniks 
Bernard de Brinnet*ks, kes oli sunnitut lahkuma oma kodumaalt, kus «need 
saatanad olid mässama hakanud», nagu parun end prantsuse talupoegade 
aadressil väljendas. Vana parun suundus Boltonisse, et kohtuda mõnede 
kuningriiklastest emigrantidega, kes oli Põhja-Inglismaal varjupaiga leidnud. 
Ta kõneles üsna soravalt inglise keelt. Leedi Chiensfield tutvustas end, kuid 

külaline osutus nii väheteadlikuks saareimpeeriumi aristokraatlikus 
genealoogias, et leedi suursugune nimi kõlas talle nähtavasti kui täiesti uus. 

Pärast seda, kui reisitutvus oli sõlmitud ja süvendatud viitas vana parun 
sellele, et tema missiooni vastu tunneb huvi prantsuse õukond, isiklikult 
kuninganna Marie Antoinette ja tema suursugune vend, Austria keiser Leopoid 
IL. 

«Kuid ka teie maa ei tohiks meie kannatuste suhtes ükskõikseks jääda,» 
kõneles vana aristokraat südamlikult. «Ka teil hakkab levima ohtlik vandenõu, 
mille eesmärgik on hävitada aristokraatia sajandeid kestnud õigused, et 
asendada need inimõiguste teooriaga. Teie valitsus, seadused, omand, usk ja 
kõik muu, mis britlastele kallis, on 

hädaohus ja võidakse minema pühkida, nagu seda mi 
kodumaal Prantsusmaal tehti... Jakobiinlaste vaim tungib ka teile sisse!... » 

Ent märgates, et tema vestluskaaslast hirmutab ja erutab jutt poliitikast, 
kiirustas galantne parun teemat vahetama ning hakkas kõnelema Boltoni 
vaatamisväärsustest. 

«Vabandage, härra parun, kus te kavatsete Boltonis peatuda?» päris 
leedi. 

«Kus juhtub,» vastas elurõõmus vana prantslane. «Arvatavasti pole selles 
linnas võõrastemajadest puudu.» 

Vaadates parunit küljelt, märkas Isabella, et tema vasakut silma 
iseloomustab mingi imelik liikumatus, mis moodustab terava kontrasti elavalt 
sädeleva parema silmaga. 

«Kas te ei sooviks kasutada meie maja?» tegi krahvinna 
ettepaneku. «See asub küll kaheteistkümne miili kaugusel 
Boltonist, kuid teil oleks meie juures mugavam kui võõrastemajas. Mõne päeva 
pärast peab Chiensfieldi saabuma ka minu abikaasa, - et valmistada oma laevu 
ette uueks sõjaretkeks India ookeani.» 

Leedi külalislahkus rõõmustas ja liigutas prantsuse aadlikku. Ta avaldas 
tormiliselt oma tänu. 

Paruni teenrile, eakale pikaldasele Francois Bouchet'le leiti varuratsu, 
kogu pagas mahtus aga teise tõlla tagapukile. Krahvinna saatis oma tõllast 
kammerneitsi ära ja härra parun asus tema kohale. Tänu elavale ja huvitavale 
vestlusele külalisega möödus reisi lõpuosa väga kiiresti. Chiensfieldis eraldati 
Marie Antoinette'i salajasele usaldusmehele kaks mugavat tuba teisel korrusel. 
Esimesse neist, väikesesse vastuvõturuumi, asus teener Francois, õhtusöögi 
ajal lossis oli parun de Brinnet mõnevõrra vähem elav, kaebas peavalu ja köhis 
kergelt. Ta saatis oma teenri sadamasse, et saada teateid saabuvate laevade 
kohta. See jõudis tagasi teatega, et Boltonile läheneb Ameerika laev 
«Caroline» Philadelphiast. Varsti pärast õhtusööki vajus kogu Chiensfieldi 
maja unne, vaikusesse ja hämarusse. 


Hommikul, kui leedi Ellen alla hommikueinele tuli, astus vana prantslase 
teener murelikul ilmel tema juurde ja päris, kas Chiensfieldis on arsti: härra 
parun onteel külmetanud ega suuda voodist tõusta. Krahvinna erutus ja andis 
käsu hobused ette rakendada ning saata tõld Boltonisse doktor Randolph 
Gracewelli järele. 

704 


467 


Pärast keskpäeva halvenes haige tervis veelgi ning teener Francois 
Bouchet teatas majaperenaisele, et vana paruni olukord on väga tõsine, sest 
kõik tundemärgid viitavad kopsupõletikule. Mösjöö de Brinnet oli nähtavasti ka 
ise oma olukorrast teadlik, sest ta andis krahvinnale Francois' kaudu edasi 
alandliku palve — teatada tema haigusest kohalikule katoliku vaimulikule. 
Varsti tõi kerge kaarik sadamakabeli vaimuliku Benedictus Morssini 
Chiensfieldi. Paruni teener juhatas munga haige juurde. Vana kuningriiklane 
lamas poolsuletud silmil ning hingas raskelt ja katkendlikult. Ta nägi sutaani 
riietatud tundmatut munka ja andis teenrile silmadega märku, et see lahkuks. 
J 

«Kummarduge minu juurde, püha isa,» sosistas ta vaevukuuldavalt. 

Vaimulik vaatas haiget küsivalt. Parun pistis käe teki alt välja ja munk 
nägi tema nimetissõrmes pitsatiga sõrmust. See sarnanes salamander- 
sõrmusega, mis on paatri enda valduses! Kas tõesti uus saadik isa Fulvio di 
Gracciolanilt? 

«Ad majorem dei gloriam!» ' sosistas haige tähendusrikkalt. 

«Amen!» vastas munk, kummardudes veel sügavamale peatsi kohale. 

«Külastasin hiljuti Veneetsiat ja vestlesin isa Fulvioga. Haige hääl oli 
nõrk. Ta oli lämbumas ja tegi suuri jõu pingutusi, et kõnelda selgelt. «Lord 
Chiensfield külasta! Marmorpaleed ja krahvi. Paolo d'Ellano võttis ta vastu 
Siia tuli doktor Buotti. Ma saabusin varem, et informee rida teid nendest 
sündmustest. Püha isa õnnistab kõik teie algatusi ja palub mitte tundigi 
viivitada... » 

«Andestage, teie auväärsus, kas isa Fulvio ei andnud teile minu jaoks 
kirja?» 

«Kohtusime niisugustes tingimustes, kus seda polnud võimalik teha. Ta 
andis mulle parooli ja kirja asemel selle sõrmuse... Viivitamise tulemusena 
võib meie püha üritus luhta minna... Ta palus teid hoolitseda mitte ainult tei 
pihitütre saatuse eest, vaid ka mitte unustada... Nõel Abrahamsi ja Madžarami 
juriidilist kontorit. Niipalju ku ma aru saan, peab paater Fulvio vajalikuks, et 
Leo Nõel Abrahams jagaks pärijanna saatust... » 


! «Igavesele jumalikule kuulsusele» — jesuiitide ordu deviis. 

«Teie auväärsus on väsinud ... Pikk jutuajamine on teil raske?» 

«Vend Benedictus, ma seisan taevavärava lävel... Palun teid, mu vend, 
teatada isa Fulviole, et Bernard de Brinnet on enne surma oma kohuse 
täitnud!...» 


Doktor Randolph Gracewell saabus Chiensfieldi hilisõhtul. Ta oli väga 
väsinud ega rõõmustanud eriti väljavaate üle veeta unetu öö sureva 
välismaalase aseme juure Paruni teener juhatas arsti haigetuppa, öölambi 
valguse oli näha eesriiet, mis rippus haigestunu voodi kohal. Arst astus voodi 
juurde. 

«Tooge siia rohkem küünlaid,» andis ta lühida käsu ja tõmbas eesriide 
kõrvale. 

Ent arsti suureks imestuseks osutus voodi tühjaks. Samal hetkel langes 
eesriide tagant doktor Gracewelli õlale kellegi raske käsi. 

Oma lühinägelikke silmi vidutades uuris arst pikakasvulise hallipäise 
vanamehe nägu. Mees seisis eesriide taga väikeses seinanišis, mis asus voodi 
kõrval. Ta oli ööriietuses ja hommikumantlis. 

«Doktor Gracewell,» hakkas see imelik haige kõnelem; «kutsusin teid 
haiguse ettekäändel siia. Palun tuhat korda vabandust, et valmistasin teile 
ebameeldivuse, kuid asi on kiire. Jutt on tähtsast saladusest.» 

«Kes te olete?» Arst tundis midagi ehmatusetaolist. 

Tema vestluskaaslane tõstis öölambi ja lähendas oma näo arsti silmadele. 

«Doktor! Te näete enda ees kapten Bernardito Luis el Gorrat!» 

Arst pidi ootamatusest peaaegu toolist mööda istuma. 

«Doktor Gracewell,» jätkas Bernardito, «peate aru saama, et ma poleks 
teile oma tõelist nime avaldanud, kui oleksin tahtnud tekitada selle maja 
seaduslikele valdajaile salajast kahju. Istuge sellesse tugitooli, pange sigar 
põlema ja kuulake, mis tõi mu prantsuse kuningriiklase nime all siia. Ja teie, 
major Bradd,» pöördus «parun» oma «teenri» poole, «jääge ukse juurde ning 
jälgige, et meie juttu ei suvatseks keegi pealt kuulata ... » 

.. Kolme tunni pärast astus doktor Gracewell majaperenaise buduaari. 

«Leedi Righland,» sõnas ta kiretu arstihäälega, «teie külalisel parun de 
Brinnet'1 on raskekujuline kopsupõletik. 

Mõningad asjaolud ei võimalda mul Chiensfieldi jääda kuid haige 
seisukord on niivõrd halb, et ta vajab hoolikal põetamist. Ma saadan Boltonist 
põetaja, kuid ta saab kohale tulla alles hommikul. Kas miss Isabella ei võiks 
seda kohustust enda peale võtta ja viibida natuke haigevoodi juures? See on 
suursugune aadlik, teie tütar oskab aga haigete eeit hästi hoolitseda!» 

Leedi Ellen saatis tütre järele ja doktor Gracewell kordas talle oma palve. 
Miss Isabella siirdus alistunult haige prantslase tuppa. Miss Tranborn lubas 
oma kasvandiku kahe tunni pärast välja vahetada. 


Paater Benedictus Morssinil oli Chiensfieldi majas väike ajutine residents 
— ruum, mis traditsioonina jäi vaimuliku valdusse veel tollest ajast, kui ta 
noorele mõisapärijannale ladina keele tunde andis. Kunagi elas ja töötas selles 
väikeste võretatud akendega toas, mis asus lossi torni ülemisel korrusel, noor 
maalikunstnik Edwan Morns... Viibides Chiensfieldis, peatus paater alati selle 
üksildases ruumis, kuhu viis järsk raudtrepp. Lossi teenrid nimetasid seda 
ruumi «kloostrikongiks» ja käisid seal väga harva. 

Siin,, selles «kongis» passiski nüüd isa Benedictus dok tor Gracewelli 
ärasõitu, et sõita tema tõllas Boltonisse. Ta ootas kannatamatult arsti otsust 
oma kuulsa prantsuse usukaaslase üle. Vaimulik läks alla söögituppa, kus kui 
kuulis leedilt, et haige seisukord on väga halb ja miss Isabella on 
põetajaülesanded ajutiselt enda peale võtnud. Paater leidis arsti vestibüülist, 
kus see parajasti tõlda ootas. 

«Austatud mister Gracewell,» pöördus jesuiit arsti pool nii mesimagusal 
häälel, et see võis isegi läbi lukustatud uste pragude imbuda, «kas te lubate mul 
sõita teie tõllas linna?» 

«Palun,» vastas arst ükskõiksel häälel. «Loodan, et teie ettevalmistused ei 
võta liiga kaua aega? Tõld antakse kohe ette.» 

Munk läks kiirel sammul üles. Kuid ta ei suundunud oma «kloostrikongi», 
vaid haige prantslase ruumidesse. Ta lipsas läbi esikust, kus tukkus teener 
Francois Bouchet, ja avas pilukile paruni magamistoa ukse. Voodi ees lauakesi 

põles lamp ja selle valgus langes vabatahtliku põetaja miss Isabella Righlandi 
näole. 

Paater Benedictus polnud veel kunagi näinud Isabelli 

nii sügavas hingelises masenduses. Chiensfieldi pärijanna 
kahvatunud ja kõhnunud näole olid ilmunud uued kibeduse, mure ja varjatud 
viha jooned. Punetavad silmalaud olid muutunud raskeks ning silmad kaotanud 
sära ja elurõõmu. Isegi huuled, mis veel hiljaaegu oma poollapseliku 
pehmusega meenutasid lõbusate inglite omi itaalia meistrite lõuenditelt, olid 
justkui peenemaks ja kuivemaks muutunud. Need kokkusurutud huuled 
muutsid Isabella kogu näo täiskasvanumaks ja küpsemaks: selles polnud 
lapsikust muretusest enam jälgegi. 

Benedictus Morssini tundis otsekohe, et selle muutus põhjustel pole 
midagi ühist vana prantslase peatse surmaga. Isabella kõõritas kartlikult 
haigevoodi poole ja andi mungale märku, et see kaugemasse nurka astuks. 

Paater vangutas pead, sest ei pidanud vajalikuks mösjöö de Brinnet' kõrvu 
karta. 

«Kõnelge rahulikult, mu tütar. Selle inimese hing on juba taevavärava ees. 
Maine pole talle enam kättesaadav.» 

«Püha isa, ma olen hirmsas mures. Mulle on esitatud ümberlükkamatud 
asitõendid, et inimene, kes nimetab end Alonzo de Las Padoseks, praegu aga 
nimetab end Leo Noel-Abrahamsiks, on tõepoolest minu lihane vend Charles 
Righland.» 

«Bella, ma oletan, et te käisite selles... võltsis juriidilises kontoris?» 
«Jah, mu isa, sain kokku vennaga... Mu jumal, ma ei taha enam elada! 
Päev-päevalt muutub kõik hirmsamaks ja arusaamatumaks... Eile näitas Charles 

mulle medaljoni. Pole mingit kahtlust: see inimene on minu lihane vend. Me 
astusime temaga peegli ette... Jumal! Ta oli palju ilusam kui mina, kuid meil... 
meil on ühed ja samad näojooned!... Tahaksin inimeste eest peitu pugeda ... Ma 
ei või enam!» 

Isabella pööras näo kõrvale ja puhkes nutma. Haige liigutas voodis ning 
ohkas sügavalt ja raskelt. Neiu jutt oli katkendlik, kuid paater tabas selle 
mõtte. Ta puudutas teda leebelt õlast ja miss Righland pööras oma piinatud näo 
tema poole. 

«Ütelge mulle, mu armastatud tütar Kristuses, kas teie vend teab, et te... 
pole pihil jumalateenri eest midagi varjanud?» 

«Jah, püha isa. Charles teab seda ja tal on väga häbi oma endise umbusu 
pärast teie vastu. Ta mõistis, kui 

sügav oli tema eksitus, sest muidu oleks ta juba ammu kinni võetud ... Ja 
tema kavatsused... Mu jumal, ma ei saa tema hirmsaid sõnu korrata ... » 

«Mis ettepaneku tegi teie vend, Isabella?» 

«Charles anub mind, et lahkuksin sellest majast. Kui Charlesi uskuda, on 
meie isa suur kurjategija, mõrvar ja varas, kes on anastanud võõra nime. Mu 
vend on nõuks võtnud tema ammuse pettuse paljastada. Ta saatis isegi kirja 
Londonisse.» 

«Kirja Londonisse? Ja ta avaldas selles oma tõelise nime? Kellele ta selle 
kirja saatis?» 

«Charles saatis selle kindral Hawerstone'ile, kuid nimetas end kirjas jurist 
Leo Noel-Abrahamsiks ja lubas kindralile, et teeb tähtsaid paljastusi. Ta ei 
julgenud neid paberile panna. Hawerstone sõidab arvatavasti Chiensfieldi 
Charles on veendunud, et meie isa ... ei säästa ümberringi kedagi ega midagi, 
kui temalt õigluse nimel vastust nõutakse.» 

«Isabella, kui Chiensfieldis on puhkemas nii ähvardavad sündmused, olen 
valmis teie vennaga nõustuma: peate sellest majast lahkuma. Ent kuidas 
kavatseb Charles teie ära sõitu korraldada?» 

«Mind saadab Nali Rangor Madžarami, see tähendal Theodor de Crassy, 
nagu ta ennast esmakordsel Boltonisse saabumisel nimetas.» 

«Ütelge mulle, Bella, kas teie vend on teile selle noor mehe tõelise nime 
avaldanud?» 

«Tema nimi on... Reginald Murray. See on mister Alfred Murray poeg, 
selle inimese poeg, kellelt minu isa võttis kõik — nime, varanduse, pruudi ning 
kelle ta jättis surevana asustamata saarele. Charles kavatse taastada Reginaldi 
õigused kõigele, mis tema isa kaotas.» 

«Kuid, mu tütar, millised on teie venna edaspidised plaanid? Kas ta tõesti 
loobub oma osast Chiensfieldile? Võib olla arvestab ta kellegi teise rikkusi?» 

«Ei, püha isa, Charles andis vandetõotuse, et ta ainuüksi õigluse nimel 
taastab Reginaldi õigused tiitlile ja mõisale. Ta ise tahab pöörduda kaugele 
saarele India ookeanis ja seal uue asunduse rajada. Tal on tark ja palji õppinud 
sõber George. Nad on mõlemad nõuks võtnud eh tada mingisugust Päikeselinna 
õnnetute inimeste jaoks. See linn peab saama valguse, võrdsuse ja vendluse 
riigiks. 

Kõik varandus jaotatakse seal inimeste vahel võrdselt... » 

«Need on ohtlikud mõtted, mu tütar. Jumal pole oma lapsi võrdseina 
loonud ning on õnnistanud inimeste jagunemist vaesteks ja rikasteks.» 

«Ma kardan, et Charles pole usus kindel, püha isa!.. Kuid, isa, haige 
hingab üha raskemalt!» 

«Nähtavasti on tema tund lähedal... Bella, ma õnnistan teie otsust lahkuda 
Chiensfieldlst. Nähtavasti kavatseb Reginald Murray põgeneda teiega mõnel 
laeval?» 

«Püha isa, ärge nimetage seda nime... Kuulgu isegi seinad ainult nimesid: 
Leo Noel-Abrahams ja Nali Rangor Madžarami... Jah, te olete väga ettenägelik. 
Vend ja tema sõber soovitavad mul põgeneda Portugali laevaga «Santa-Rosa». 
See peab pühapäeval Boltonist väljuma.» 

«Pühapäeval! Kahe päeva pärast! Millal te kavatsete siis isamajast lahkuda 
ja kus te laeva ärasõitu ootate?» 

«Kusagil sadamas. Ma pean tõmbama meesterõivad selga ja homme, 
laupäeval, kohtuma Reginaldiga.» 

«Bella, ma aitan teid. Teie venna plaan on lapsik. Taei tea, et kogu sadam 
kubiseb sõdureist. Teid nabitakse otsekohe kinni ja teie isa viha langeb 
mõlemale noormehele, kes, nagu ma aru saan, on teile südamelähedaseks 
muutunud. Ma varjan teid kuni laeva ärasõiduni oma kabelis. Sealt ei hakka 
teid keegi otsima. Valmistan oma teenri Gregory juba aegsasti ette. Ööl vastu 
pühapäeva toimetab ta teid märkamatult paadiga Portugali laeva pardale... Ent 
ma kuulen Õues tõlla rataste mürinat... Doktor Gracewell lahkub, ta lubas mu 

linna viia... Miss Righland, õnnistagu teid kõige vägevam teie kristliku abi eest 
haigele!... Homme hommikul tulen ma siia tagasi... » 

Kui paater õue jõudis, istus doktor Gracewell juba tõllas. Kuid sõiduk ei 
jõudnud veel liikuma hakata, kui tema jaoks avatud väravatest veeres sisse 
tolmune üüritõld. Mõlemad sõidukid möödusid teineteisest sissesõidualleel. 
Tõllaaknast silmasid doktor Gracewell ja paater Benedictus tundmatut, kes 
astus sõidukist trepi kiviastmetele. Trepi kohal rippuva kahe laterna valgel 
nägid lahkujad väikesekasvulist, tüsedat, itaalia usuteadlaste tavalises riietuses 
meest. 


Paater Benedictus mõistis: doktor Tomaso Buotti oli saabunud 
Chiensfieldi! Viivitada polnud enam võimalik! 


710 
Chiensfieldi pärijanna ja tema venna saatus olid vääramatult otsustatud: 
mõlemad peavad viivitamatult.. kaduma! 


Laupäeva õhtul jalutas mister Gregory Webst, Boltoni sadamas asuva 
katoliku kabeli teener, selle väikese kiriku ukse ees. Kabeli uksed olid pärani, 
kuid kogudus pidi see kord rahulduma ainult põlvede painutamisegä neitsi kuju 
ees, sest Gregory seletuste järgi ei saanud isa Benedictus haiguse tõttu tavalist 
õhtust jumalateenistust pidada. 

Gregory kavatses juba ust lukustada ja liigsed küünlad kustutada.. et 
homme need jälle raha eest käibele lasta. Ta astus ukse juurde ja sulges ühe 
poole. Sel hetkel hiilisid kaks itaallast aralt kabelisse. Esimene tulija oli pikk 
kasvu, tugeva kehaehitusega ja vaatas maailma suurte haruldaselt tumesinist 
värvi silmadega, mis sarnanesid hommikuse meresinaga. Teine noormees oli 
silmapaistval graatsiline, sihvakas, erakordselt õrna, peene näo ning lokkis 
juustega, mis olid punase pearätiga kokku tõmmatud. Ta oli riietatud 
sametkuube, mida tihtipeale kannavad kunstnikud. 

Mister Gregory oli nähtavasti nende noormeeste tulekt oodanud, sest ta 
lükkas uksele seestpoolt kiiresti riivi ett ja hakkas askeldama malmplaadi 
kallal, mis oli justki jalandiks üksepakule. Gregory tõstis metalli sisse joodetu 
rõnga, pistis raudkangi sellest läbi ning kõigest jõust pii gutades nihutas plaadi 
kohalt. Nähes tema püüdlusi, võttis pikakasvuline noormees teenri käest kangi, 
surus sellel põlvega ja malmplaat nihkus poolest saadik kõrvale, avades 
sissepääsu mustendavasse auku. Küünlad valgustasid maa alla viiva raudtrepi 
ülemisi astmeid. 

«Kõik teie asjad on juba seal,» sosistas Gregory. «Võttke kumbki küünal 
kätte ja laskuge alla. Seal on niiske ja külm, seepärast mähkige end soojemini 
mantlisse. All leiate ukse.» 

Pikemalt mõtlemata laskusid mõlemad noormehed trepis valgustades 
küünaldega maa-alust käiku. Astmed lõppesi riiviga varustatud metallukse ees. 
Pikakasvuline noo mees, kes oli laskunud esimesena, lükkas riivi kõrvale ja 
juhatas oma kaaslase kabelialusesse salaruumi. 

Seina ääres asus lai, juba varem villase pleediga kaetud pink. Selle alla 
olid põrandale laotud kaks väheldast rihmadega hoolikalt seotud pampu. 

Pikakasvuline noormees pakkis otsekohe ühe pambu lahti 
pani oma kaaslase hoolitsevalt pingile istuma ja mässis ta 
pealaest jalatallani mantlisse. Siis tõmbas ta ristilöödu 

kuju kõrval seisva väikese laua pingile lähemale, vabasta 
noormehe mõlemad käed marttli alt ning hakkas neid hoolega silitama ja 
hõõruma. 

«Homme toimetan teid isa Benedictuse paadiga «Santas Rosa» pardale,» 
seletas teener ukse tagant, lõgistades samal ajal riivi kallal. 

«Gregory!» hüüdis talle Isabella kaaslane. «Miks te uksi lukustate?» 

«Nõnda käskis püha isa, et konstaablid, kui neil peaks pähe tulema siia 
sisse vaadata, leiaks teie salaruumi ukse lukustatuna. Küll mina juba oskan 
ametnikke veenda, et seda ust pole mitmel aastal avatud.» 


Kahekümne kolmas peatükk LEOPARDIKÜTID 


1. 


Puhkava lõvi kujutust kandev tõld oli juba sõitnud üle Ghansey silla ning 
lähenes «Lõbusale Buldogile». Hobused jooksid kerges traavis, rautatud rattad 
mürisesid munakivi-del monotoonselt ja tüütult. 

«Pööra külavaheteele, mind on kuradima moodi tüüdanud see rappumine 
Londonist saadik,» andis Chiensfieldi omanik kutsarile käsu. 

Tõlla vasak aken oli alla lastud. Krahv Chiensfield silmitses oma maja 
mõlema torni piirjooni, mis kaugusest paistsid hallidena õhtuse taeva taustal. 

Sel hetkel möödus keegi ratsanik tõllast, mis oli juba pööranud 
munakividelt kõrvale ning veeres nüüd mööda vaevumärgatavaid rööpaid 
külavaheteel. Ratsanik sõitis tõllast ette, peatas higise hobuse, ootas, kuni 
sõiduk temani jõudis, ja kummardus avatud akna juurde. Lord-admiral ei 
tundnud ratsanikku. See nimetas end mister Clanche'i, tema hiilguse Londoni 
agendi teenriks. 

«Kiirteade mister Clanche'ilt, teie armulisus. Mister Clariche käskis 
tingimata teile teel järele jõuda!» 

«Ratsutage ette ja teatage minu tulekust väravavahile,» ütles vikont, 
toetudes patjadele. 

Tõllas oli pime ja ta ei saanud kirja otsekohe läbi lugeda. Nagu iga 
surelik, tundis lord-admiral ebameeldivat külma-judinat: nähtavasti pidi kiri 
sisaldama tähtsaid uudiseid, ega muidu tekkinud Londoni agendil vajadust saata 
kuller tõllale järele. 

Taevas oli muutunud tumesiniseks. Maja ja park mustendasid kauguses ja 
olid juba ühtseks läbipaistmatuks seinaks sulanud. Mõlema torni kobal 
hakkasid sirama tähed. Siinseal oli teise korruse akendes näha tulukesi. 
Alumised saalid polnud valgustatud või ei lasknud luugid valguskiiri läbi. 

Pärani avatud peavärava ees seisis hallipäine väravavaht. Vanake 
kummardas sügavalt peremehele, kui hobuste-nelik tõlla temast mööda 
poolringikujulisele sissesõidu-alleele vedas. Krahv Chiensfield vaatas 
tõllaaknast välja, kuirl pi näinud peasissekäigu trepil kedagi. 

Poolpimedas vestibüülis jõudis vana majordoomus hädavaevalt süüdata 
lisaks riidenagi kohal hingitsevale küünla-jupile veel kaks küünalt 
seinalühtrites. Siis võttis ta peremehelt kübara ja mantli vastu. 

Imestunult ja pahandatuna osutatud vastuvõtu üle küsis lord Chiensfield 
lühidalt, kas leedi on terve. Samal hetkel ilmus krahvinna ise uksele. Abikaasa 
märkas otsekohe, et ta on mures ja vihane. 


467 


«Sa pole oma mehele just eriti pidulikku vastuvõttu korraldanud, Nell,» 
sõnas ta kõvasti. «Kurat võtku, ma ei tunne ära... » 
«Jumala pärast vaiksemalt, Freddy!» katkestas teda leedi Ellen. «Maja on 


võõraid täis ... meil on külalised ja ... » 
«Mis kuradi külalised?» 
«Freddy, meie juures peatub prantsuse parun ... õnnetuseks jäi ta raskesti 


haigeks ja on vist koguni suremas. Alles eile õhtul saabus otse Itaaliast keegi 
õpetatud usuteadlane doktor Tomaso Buotti. Ta kõneleb, et on saadetud sinu 
juurde kellegi krahv Paolo d'Ellano, Veneetsia patriitsi poolt, kelle juures sa 
olid külas. Kuid see kõik on väikese tähtsusega. Meil on ka tõsisem mure... » 

Leedi juhatas abikaasa tema jahikabinetti, kus kammerteener oli juba 
jõudnud süüdata laualühtris küünlad. Kulmu kortsutades vaatas krahv leedi 
Ellenile silmi. Krahvinna hakkas rutakal sosinal kõnelema: 

«Freddy; täna päeval ei pöördunud Isabella ratsaretkel tagasi. Miss 
Tranborn leidis Bella juba mitu päeva oleva mingis imelikult masendatud 
olekus. Tänase sõidu eel olevat ta olnud eriti erutatud, mures ja kahvatu. Ta 
sõitis nagi tavaliselt hobusepoisi saatel. Chiensfieldi metsasalus kohtas teda 
keegi ratsanik: nähtavasti oli see teda juba ammu] oodanud. Hobusepoiss nägi 
seda meest esmakordselt. Isabella saatis poisi koju, ise ei tulnud aga enam lossi 
tagasi. 

«Kurat võtku, siis tuleb ju kogu ümbrus läbi otsidal; Võib-olla on 
tüdrukuga midagi juhtunud? Miks see tola hobusepoiss... » 

«Tasa, Freddy, majas on võõrad ... Hobusepoisi saatsin ma otsekohe 
metsasallu tagasi, kuid ta ei leidnud seal enam ei Isabellat ega tema kavaleri. 
Poiss tegi jälged järgi kindlaks, et nad olid sõitnud maanteele ja suundunud 
linna.» 

«Mis see siis tähendab! Mida vana loll Tranborn veel vahib, kurat teda 
võtku! Kas sa kellegi Boltonisse saatsid? 

«Sa ju ise andsid tütrele loa nendeks hullumeelseteks ratsaretkedeks ... Ma 
pole kedagi Boltonisse saatnud.» 

«Miks?» » 

«Selle mõtte laitis mul paater Benedictus maha.» 

«Või nii! Kus ta on?» 

«Üleval, haige paruni juures.» 

«Milleks oli sul seda parunit tarvis? Kust ta meile pähe sadas?» 

«See on Prantsuse kuninganna õukondlane, Freddy, väga mõjukas 
vanamees. Ma tutvusin temaga teel ega saanud talle külalislahkust keelata. Ta 
haigestus ootamatult. Kui kuula edasi, Isabella jättis oma tuppa sedelikese. 
Imetle, mida kirjutab sulle su tütar.» 

Lord-admiral haaras kirja, mille ta abikaasa oli juba lahti võtnud. 


«Armas isa! 

Veetsin mõned päevad suures mures ja otsustasin Su majast lahkuda, kuni Sa  tõestad 
oma õigused sellele omandile ja nimele. 

Mulle on esitatud asitõendid Sinu poolt tiitli ja mõisa seadusliku omaniku vastu 
toimepandud tumedate ja hirmsate tegude kohta. Sa pead tõestama, et need rasked süüdistus, 
on valed, või igaveseks kaotama oma õnnetu tütre austuse. 

Isabella.» 

Vandesõnu pomisedes kägardas Chiensfieldi omaik paberi kokku ja viskas 
selle külma kaminasse. «Kus on see jesuiidist madu?» sisistas ta, sarnanedes 
hetkel ise boamaoga, kes on valmis tosina küülikuid alla neelama. «Või oota, 
näita mulle kõigepealt seda prantslast, seda «surevat prantslast», olgu mu veri 
neetud. Ega sa toonud mulle mõnda salakuulajat majja?» 

Lord jooksis longates trepist üles. Leedi Ellen tippis seelikute sahisedes 
tema kannul. Alumises söögisaalis lõi kell üheteistkümnendat tundi. Righland 
pöördus vihasel sosinal abikaasa poole: 

«Mine söögituppa, Nell, kutsu Buotti õhtusöögile ja ära lase teda silmist. 
Ka tema pole arvatavasti juhuslik külaline!» 

Parunile eraldatud ruumidesse viiva esimese ukse avas krahv koputuseta. 
Paruni teener Frangois Bouchet nuuksus hoides silme ees suurt siidrätti. Nähes 
lordi, hüppas ta kohkunud ilmel püsti. Mõisaomanik heitis teenrile sünge pilgu 
ja suundus otsekohe teise ukse poole. Francois Bouchet tegi justkui liigutuse, 
et teda ettevaatamatust sissetungist haigetupna tagasi hoida, kuid peremees oli 
juba ukse avanud. 

Kampri, piparmündi ja piirituse raske lehk lõi lordile lävel vastu. Noor 
põetaja võpatas ootamatusest, nähes tulija vihast tõmblevat nägu. Põetaja 
põlvilt veeres voodi suur kera valget lõnga ning kudumistöö kukkus käest. 
Voodi ees öökapil põles klaaside ja pudelikeste vahel ainus küünal. Toa 
sügavuses eraldus seinast keskmist kasvu tume kogu: paater Benedictus astus 
krahvile sammu vastu kuid märgates tema näoilmet, tardus paigale. 


Tulija haaras küünlajala ja tõmbas järsu liigutusega voodieesriide kõrvale. 
Ta nägi klaasistunud silmaga vana liikumatut nägu. Otsaesist ja teist silma 
varjas jääkott. Poolavatud suust tungis katkendlikku hingamist. Kui sõrmed 
pigistasid kramplikult tekki. Inimene oli ilmselt suremas. Vaimulik lähenes 
voodile, lõi haige kohale märgi ja sättis ettevaatlikult eesriiet, et varjata 
vanakese nägu valguse eest. 

«Isa Benedictus, suvatsege minuga alla tulla,» sõnas ta oma häält vaevu 
tasandades. 

Ta läbis sama kiirel lonkaval kõnnakul vastuvõtul ja sammus tagasi 
vaatamata läbi koridori. Vagur munk kiirustas musta sutaani hõlmade ja käiste 
lehvides järele. 

Alumistes saalides tuli puhvetitoa kõrval krahvile vastu Londoni agendi 
Clanche'i kuller. Tal oli seljas tolmune kuub. Alles seda meest nähes meenus 
majaperemehele kiri, mis oli jäänud mantlitasku. Ta peaaegu lükkas jesuiidi 
jahikabinetti, saatis kammerteenri kirja tooma ja vaatas paatrile ähvardavalt 
näkku. Kuid see väljendas kurbust ja alandlikkust. Lord oli valmis mungal 
kõrist haarama 

«Miks ei lasknud te mu naisel Isabellat tagasi tuua?» küsis ta raevunult. 
Tema kulm tõmbles, suu kiskus viltu, silmad olid täis viha. «Viimaks andsite 
teie temale nõu kodunt salaja põgeneda?» 

«Ma toetasin teda selles kavatsuses, mu poeg.» Lordi käsi haaras munga 
õlast tugevasti kinni. «Paater! Jumal näeb, et valmistate endale ise kurja saa- 
tust ette!» 

«Teenin jumalat ja minu elu on tema kätes, samuti nagu teie tütre oma. 
Minul, patusel, õnnestus ära hoida teie tütre katse endaga lõpp teha ja ma 
pidasin õigeks anda talle ajutist varjupaika. Seal rahuneb tema hing oma 
hingekarjase silme all ja tütar pöördub teie juurde, kui teie, milord, saate oma 
vaenlastega valmis.» 

Munga sõnad kõlasid nii veenvalt, et krahv laskis ta õla lahti. 

«Vaenlastega? Missuguste vaenlastega?» 

«Mu poeg, teid ümbritsevad salakavaluse võrgud. Vaenlased hiilivad teie 
kannul, kuid vannun teile püha Ignatiuse nimel, et leil pole praegu ustavamat 
abilist ja sõpra kui mina, alandlik jumalateener. Nõnda käsib mind mitte ainult 
kristlase kohus, vaid ka mu kõrge vaimulik juht.» 

«Ütelge, kes on see surev prantslane?» 

«Sinjoore, teie üksi väärite teada saama seda suurimat saladust. Bernard de 
Brinnet on salajase ordu liige, samuti nagu minagi, kuid ta on võimsam ja 
suursugusem. Ta on auväärt isa Fulvio di Gracciolani saadik. Isegi surma lähe- 
dus ei takistanud seda Kristuse jüngrit püha isa ülesannet täitmast. Tema 
minutid on loetud, kuid ta hing lahkub piinavalt kaua kehast.» 

«Andke mu toorus mulle andeks, isa Benedictus. Seniajani pole mul 
põhjust olnud teile antud toetust kahetseda. Kuulan teid kohe ära, kuid enne 
pean ühe kiire läkituse läbi lugema.» 

Lord rebis kortsunud ümbriku lahti ja laskis silmadel käia üle sedeli, mille 
kammerteener oli kabinetti toonud. 


«Kallis -sööri 

Saadan kullerina Teie juurde oma teenri Carringe'i. Pean Teile kiires korras teatavaks 
tegema, et tema järel väljus postitõllaga Boltoni suunas kindral Hawerstone. Teda saadavad 
kaks ohvitseri. Nende lahkumine oli võrdlemisi kiireloomuline. Kui nad teel Teile järele ei jõua, 
siis saabuvad nad mõni lund hiljem. 

Kindral Hawerstone võttis neil päevil vastu salajase kulleri Chiensfieldist. 

Clanche, = «Põhja-Briti Kaubakompanii» Londoni — agent.» 

«Sa kurat!» sõnas mõisaomanik südametäiega. «Näib, et teil on õigus, 
paater: siin tegutsevad tõepoolest minu vaenlased. Isabella põgenemine, Buotti 
siiasõit, salakantselei ohvitseride tulek Boltonisse... » 

«Te suvatsete unustada veel... kahtlase juriidilise kontori avamise 
Boltonis ja. Kalkuta juristide saabumise, mu poeg!» 

«Jah, terve vandenõu... Egas asjata paistnud need juristid Mortonile 
algusest peale kahtlastena ... Möödalask! Kuid, paater, oleme nendest 
tugevamad, kurat võtku! Ja kui vaja — teeme jälle kogu sellele kerale ühe 
löögiga lõpu peale... » 

Paater Benedictus itsitas aralt ja libitsevalt: 

«Olen õnnelik, teie hiilgus, et olete rusuvatest tunnetest üle saanud ning 
oma tavalise sõjameheliku otsustavuse tagasi võitnud ... » 

«Pidage, nende plaan pole mul päris selge... Mida te jõudsite välja 
uurida?» 

«Kõik, mu poeg, üleüldse kõik! Teie tütre siirus aitas paljastada teie 
vastaste plaanid. Siin, milord, vaadake seda kirja... » 

Paater tõmbas taskust paberilehe, kuhu olid kleebitud Chiensfieldi 
pärijannale miss Isabellale kahe kavaleri poolt adresseeritud kirja tükid. 
Mõisaomanik luges kirja läbi. Ta kulm hakkas jälle tõmblema. 

«Rahu, jumalapärast rahu, sinjoore!» sosistas paater anuval häälel. «Te 
hävitate vaenlase võimsa löögiga ainult siis, kui ei anna end õiglase viha 
võimusesse... See läkitus, milord, oli esimeseks lüliks vandenõuahelas. Ka 
teised lülid said paljastatud tänu teie tütre siirusele minusuguse alandliku 
jumalateenri vastu. Need noormehed — Alonzo de Las Pados ja Theodor de 
Crassy — muutusid hiljem Kalkuta juristideks Leo Noel-Abrahamsiks ja Nali 
Rarigor Madžaramiks.» 


«Ja kes need noormehed tegelikult on?» 

Jesuiidi vastus oli hästi läbi mõeldud. Raevunud lordi viha tuli suunata 
tema ... poja vastu. Sel eesmärgil kasutas ta isa suhtes kavalust, nimetades 
Charlesi niisuguseks isikuks, keda vale-vikont vihkas. 


«Nad on teie kõige kurjemad vaenlased, milord! Nad kutsusidki kindral 
Hawerstone'i Chiensfieldi. Leo Noel-Abra-hams on Diego Luis, teie vana 
vaenlase piraat Bernardito 

Luisi poeg. Ja tema kaaslane, kes nimetab end Nali Range Madžaramiks, 
on teie teise vaenlase, Alfred Murray võsu «Sinna on siis koer maetud! 
Tähendab, surnud Bernadito ja Murray on kuulutanud mulle salajase sõja ... 
No, paater, te olete mu silmad täielikult avanud. Kui me vaenlastega valmis 
saame, kuldan teid üle ja te saate minu teiseks Woodroe'ks... Mida võisid nad 
siis Hawerstone'il esitada?» 

«Nende käes on mõned dokumendid, vanad portreed ja Fernando Diazi 
kiri... Ent vaenlane teab, et kui asute kindlale kaitsepositsioonile, on kõik 
need dokumendid tühised. Sellepärast, sõlmisidki nad vandenõu selle veneetsia 
doktor Buottiga. Nad õhutasid doktorit kasutama koletislikku kavalust: Buotti 
peab veenma teid, et te krahv d'Ellano päranduse vastu võtaksite. Siis ei hakka 
te kahetsema Briti lordi õiguste kaotamist.» 

Lord Chiensfield kissitas silmi ja kogus mõne hetke vältel mõtteid. Tema 
nägu muutus üha ebasümmeetrilisemaks ja järsku pani hullumeelne 
naerupuhang ta tervest keha: värisema: 

«Ah-ha-ha! Pole sugugi halb! Olete hea juurdleja, paater. Nüüd mõistan 
kõiki te püüdlusi, mu must sõber! Ah-ha-h; Jah, paater Morssini, teie näol on 
mul tõepoolest parim liitlane, sest te kardate kõige rohkem, et krahv d'Ellano 
pärandus libiseb tema auväärsuse Fulvio di Gracciolani käest 

«Sinjoore,» kogeles araks muutunud munk, «mitte rahaahnusest, vaid 
ainult püha kiriku nimel... » 

«Vaikige, paater! Nüüd on mulle kõik täiesti selge. Ütlen teile 
avameelselt, et kõige rohkem hämmastas mind te «omakasupüüdmatu armastus» 
minu vastu, paater Morssini. Ma ei usu õilsaid usuinimesi ja pole elus nende 
hulgas ainsatki varanduseta inimest kohanud. Nüüd said teie 
«omakasupüüdmatud» ajendid mulle selgeks ja ma tean, et olete tõepoolest... 
lord Chiensfieldi ustav liitlane ... A ha-ha!» 

Kammerteener astus kabinetti ja teatas, et laud on õhtusöögiks kaetud. 
Krahv põrutas vihaselt Jalaga vastu põrai dat. Kammerteener taganes hirmunult. 

«Mida käsite mileedile teatada, söör?» 

«Teatage, et veerand tunni pärast on milordil mõnu õhtust süüa mileedi, 
mister Mortoni ja doktor Buotti seltskonnas,» teatas paater kiiresti, saates 
teenri kabinetist välja. 

Lord võttiski juba ukse käepidemest kinni. Paater Morssini sahistas oma sutaani tema kannul. 
Uksel jäi krahv Chiepsfield järsku seisma: 

«Pidage! Paater, te polegi mulle ütelnud, kuhu te Isabella peitsite?» 

«Minu kabelisse, mu poeg!» 

«Osavalt tehtud. On ta seal üksinda?» 

«Teda kaitseb Gregory, minu teener, ja... » 

«Kõnelge lõpuni, paater! Kes on seal veel peale Isabella?» 

«Sinjoore, ma andsin ainult põgenikele varju, et... nad ei jõuaks Portugali laevale «Santa- 
Rosa». Teie tütart õhutas põgenema ei keegi muu kui seesama Reginald Murray Kalkuta 
juristi Nali RangorMadžarami näol. Isabella usaldas mulle kõik... » 

«Püha isa, minu kannatus pole mitte piirita! Kõnelge lõpuni, kurat teid võtku!» 

«Isabella tunnistas mulle, et ta on Reginaldi mõrsja. Noormees ise aga palus, et ma nad... 
laulataksin.» 

Giacomo Grelli pidi raevust peaaegu lämbuma. 

«Mu poeg, mu poeg! Jumalapärast, ärge enda üle võimu kaotage! Isabella on täielikus 
ohutuses, sest ei tule kahelda vale Nali Rangor Madžarami... džentelmenlikus käitumises 
oma mõrsja vastu.» 

«Oma mõrsja vastu! Reginald Murray mõrsja! Noh, hea küll! Me veel teeme neile pulmad, 
paater! Palun minge alla, meid oodatakse lauda!» 

...Laua ääres avaldas itaalia usuteadlane kuivalt ja lühidalt oma Chiensfieldi tuleku 
põhjuse. Ilmnes, et krahv Paolo d'Ellano viivitas ikka veel testamendi allakirjutamisega. Halb 
tervis oli vanakesele tõuke andnud pöörduda lord Chiensfieldi poole alandliku palvega saata 
Veneetsia testamenditäitjaile kirjalik dokumentaalne tõend krahvi viimase otsese järeltulija, 
piraat Giacomo Grelli hukkumisest kuunari «Must Nool» katastroofi ajal India ookeanis. Selle 
dokumendi kättesaamisega Veneetsias läheksid krahvi miljonid kiriku kätte... 

Tund aega pärast õhtusööki kutsuti Thomas Morton lordi kabinetti. Koos paater 
Benedictusega koostasid nad dokumendi, mille järele doktor Buotti oli Chiensfieldi sõitnud. 
Mõisaomanik libistas silmad üle valmiskirjutatud dokumendi ja vaatas mungale küsivalt otsa. 

«Ütelge, paater. miks ei teinud Buotti ühtegi katset oma kavatsust täide viia — veenda mind 
vastu võtma Veneetsia pärandust... Chiensfieldi asemel?» 

«Oo, see on nii ilmne, mu poeg! Ta mõistis, et püha kiriku saadik, härra parun, oli juba temast 
ette iõudnudl Ta nägi selgesti teie vaga otsust mitte loobuda Chiensfieldist ja mitte minna 
võimsa salaordu huvide vastu! Julgen kinnitada teile, mu poeg, et kui Buotti oleks teise doku- 
mendi saanud... ta vaevalt oleks Itaaliasse tagasi pöördunud!» 

Lordi õlad tõmblesid. Paater madaldas häält ja vaatas osavõtmatu Mortoni poole, kes oli oma 
töö lõpetanud ja tukkus tugitoolis. 

«Mu poeg! Buotti on juba ordu ninapidivedamisest loobunud. Teil jääb vaid teha lõpp tema 
endistele osanikele. Seda dokumenti tuleb ju veel juriidiliselt kinnitada ja tõestada... 
Suurepärane juhus, et kutsuda siia see «jurist Leo Noel-Abrahams!...» 

«Siia kutsuda? Või nii. . Kutsuda... ja... teha korda see, mis meil Pireuses ebaõnnestus?» 
«Just nõnda, mu poeg! Kindral saabub Londoni postitõllaga ju alles ... mõne tunni pärast.» 
«Hüva!» sõnas lord katkendlikult. «Ent kuidas kutsuda Diego Luis siia, ilma et tal tekiksid 
kahtlused? Ainuke minu lähikondlastest, kellel õnnestuks nende valvsust uinutada ja nende 
usaldusaluseks saada, olete teie, paater: muidu poleks Reginald Murray teie kabelis varjupaika 
otsinud! 

«See on tõesti nii, mu poeg. Seepärast andke oma alandlikule teenrile korraldus, et ta kiiresti 
ja märkamatult tolle Leo Noel-Abrahamsi siia toimetaks.» 

«Noh, suurepärane. Kuid sõitke algul «Vaala» ja saatke mister William Leans siia.» 

«Oo, selle võitleja käsi juba värisema ei löö! See on tõesti parim valik... » 

«Võtke tallist paar hobust — endale ja sellele Leo Noel Abrahamsile... Kuulge, paater, aga 
Reginald Murray, kes on peidetud teie kabelisse ... Ma loodan, etta samuti ei lahku nende 
seinte vahelt?» 

«Jätke see... jumala hoolde, milord!» 

Mõisaomaniku suu kiskus viltuseks naeratuseks. 

«Teie, paater Benedictus, oleksite tõeliseks aardeks kadi nud Bernardito jõugus, sest teil on 
kolm tähtsat omadust: teete patte, annate need kohe andeks ja saadate patus 

hinged otsemaid taevasse! Soovinedu!... Kas te sadulas oskate istuda?» 

«Mu poeg, püha eesmärgi nimel peab ordusõdur kõike oskama!» 


2. 


Boltonisse jõudes suundus musta mungarüüsse riietatud ratsanik otsekohe Majaka tänavale. 
Ta tuli «Vaala» õuel hobuse seljast maha. Siin, selle õue kõige kaugemas sopis, asus eraldi 
uks, mis viis vana veevedaja kronu talli. Loom oli vagane ja peaaegu sama flegmaatiline kui 
trahteri veevedaja, hirmus joodik Fletcher. See poolpime vanamees oli teeninud kunagi 
kutsarina advokaat Thompsoni juures ja tal lasti nüüd peaaegu armu poolest elada oma 
viimaseid elupäevi «Vaala» trahteris. Hobuse seljast mahatulnud ratsanik nägi, kuidas kaks 
džentelmeni, kelles võis juba miili kauguselt šerifi abilisi ära tunda, pani vana Fletcheri 
vankrisse istuma. Vankri kõrval seisis trahteriomanik, endine seersant William Leans. 
Munk lipsas tagauksest sisse ja jooksis trepist üles Poolpimedas koridoris tuli talle vastu 
teener. Paater palus kutsuda mister Leansi. 

Mõned minutid veetis vaimulik üksinduses, kuulates seina tagant kostvat joobnute kisa, naiste 
vingumist, madruselaule ja nõude klirinat. Varsti aga eraldas paatri kõrv õuelt valjasõitva 
vankri mürina. Hetk hiljem nägi ta mister Leansi enda ees. Endise seersandi vurrud olid 
mõnevõrra lohakile jäetud ja tema näoilme polnud just eriti sõbralik. 

«Mis teil seal juhtus, paater? Kas tulete Chiensfieldist, mis?» 

«Otse milordi juurest, mister Leans. Edasilükkamatu asi... Kuulake tähelepanelikult...» 
Veerand tunni pärast istus sünge ja pahur Leans juba sadulas. Endise seersandi põues 
kõlisesid vaikselt tema; tööriistad! Milordi usaldusalune mister William Leans kiirustas oma 
patrooni väljakutsele järgnema, kuid endise seersandi nägu polnud sugugi kangelaslik. See 
väljendas äärmist rahulolematust ja murelikkust. 

Samal ajal jõudis musta sutaani ja laiaäärelise kübaraga ratsanik, teist hobust valjastest 
hoides, proua Taube 

mugava elamuni Aia tänaval. Ta sidus mõlemad hobused taravarbade külge kinni ja astus 
aeda. Ühest aknaluugist tungis valguskiir ja mees koputaski sellele aknale. Minuti pärast 
avanes majakese uks ja tavalises advokaadi rõivastuses noormees astus trepile. Munk tuli 
mõõda trepiastmeid tema juurde ja kummardas alandlikult. 

«Paater Benedictus?» sosistas uksel seisev inimene. «Niisugusel tunnil? Mu jumal, kas 
Isabellaga on midagi juhtunud?» 

«Mister Charles Righland,» hakkas munk sosinal kõnelema, «ärge suvatsege oma õe pärast 
muret tunda, teda ei ähvarda oht. Ta on redus minu kabelis teie sõbra Reginalt Murray kaitse 
all.» 

«Mis on siis juhtunud, paater Benedictus?» 


467 


452 


«Söör, Chiensfieldis tuleb viibimata üks väga tähtis dokument juriidiliselt kinnitada ja 
tõestada.» 

«Miks ei või seda mister Morton teha?» 

«Ta kirjutas sellele paberile ise tunnistajana alla. Seepärast tulebki tema allkirja tõestada. 
Peamine aga, kallis mister Charles, tahan teile lihtsalt anda võimaluse ... see tähtis paber läbi 
lugeda.» 

«Või nii! Tänan teid, paater Benedictus. Võime otsekohe teele asuda.» 

«Kas te ei tahagi siis teenrile-teatada, et sõidate linnast välja, Charles?» 

«Paater Benedictus, nimetage mind ettevaatusest ainult Leo Noel-Abrahamsiks... Olen praegu 
üksinda majas. Teenri saatsin sadamasse.» 

«Noh, ärgem siis viivitagem! Ärge unustage oma pitsatit ja tempelpaberit. Chiensfieldis 
oodatakse kannatamatult jurist mister Leo Noel-Abrahamsi!» 

Noormees sisenes majja. Pimedas esikus sosistas ta teisele mehele kõrva: 

«Mister Edward! Ma sõidan Chiensfieldi. Kas kuulsite mu juttu jesuiidiga?» 

«Kuulsin, Charles! Nähtavasti lähenevad Chiensfieldi sündmused lõpule. Andke seal meie 
kaptenile tervitused edasi... ja olge tubli. Charles!...» 

Noormees tuli trepist alla, hoides käes mappi. Paater oli juba hobused lahti võtnud. Noormees 
hüppas kergel sadulasse. 

«Kas tulete minuga koos, paater?» 

«Ei, mu poeg, mul on veel üks edasilükkamatu toiming- 

pean sureva usukaaslase armulauale võtma. Sõitke üksinda see hea hobune viib teid koidikuks 
Chiensfieldi... Hommikul peab dokument vormistatud olema, sest veel sama päeval sõidab see 
laevaga Itaaliasse! Head teed teile, mu poeg! Hommikuks jõuan ka mina Chiensfieldi.» 
«Noh-, siis peatse nägemiseni, püha isa! Julgustage Isabellat ja Reginaldi!» 

«Ärge nende pärast muret tundke. Mõne tunni pärst on nad juba ... kaugel, mu poeg!» 

Munk traavis kiirustamata oma kabeli poole. Sadam magas veel. Hakkas juba koitma ja 
sinkjas hämaruses võis vaevu eraldada reidil ja muulide ääres seisvate laevade siluette. Paater 
otsis pilguga kohta, kus lainetel kõikus Portugali laev «Santa-Rosa», ja muigas pilkavalt.. 

Ei, see laev ei kanna oma sõitjate nimekirja ei Isabella ega Reginaldi... 

Paater juhtis hobuse aeda ja hüüdis vaikselt oma teenrit Gregory Websti. See võttis hobuse 
oma hoole alla ja astus siis peremehe kannul palveruumi. Siin valitses tavaline vaikus. Kõik 
oli rahulik. Paater osutas pilguga maaalusele ruumile: 

«On nad ... seal?» 

Gregory noogutas vaikides. 

«Mida nad kõnelesid ja tegid, Gregory?» 

«Nad sosistasid ... Miss nuttis palju ja tema ... suudles neiut.» 

«Lähme nende juurde. Hommik läheneb ... » 

Riivid ragisesid, salaruumi uks avanes ja laskis paater Benedictuse sisse. Gregory jäi 
korralduste ootel välja trepile. 

«Mu lapsed,» sõnas munk veenvalt, «tulen just praegu Chiensfieldist. Seal on puhkenud torm, 
mu sõbrad. Charles anub, et lahkuksite täna. Kas olete kindel oma kavatasuses, sinjoriina?» 
Reginald Murray vastas Isabella eest: 

«Miss Isabella otsus on lõplik. Millal tõstab «Santa-Rosa» purjed?» 

«Täna keskpäeval, mu lapsed. Miss Isabella,» pöördus munk Chiensfieldi pärijanna poole, 
«siin on väga külm., Kas te ei tahaks lonksukese veini? See soojendaks ja annaks teile jõudu». 
Ning ootamata Isabella vastust, pöördus paater teenri poole: «Gregory, tooge veini ja miss 
Isa-bellale midagi süüa. Kiiremini, sest nendel noortel inirnestel 

tuli palju kilomeetreid ratsa sõita Boltoni maanteelt Newcastle* maanteele ja pärast seda, kui 
nad olid oma hobused maha jätnud, käia palju ka jalgsi, eks ole, mu lapsed?» 

Teener lahkus ja pöördus siis kaplani ruumidest punase kirikuveiniga täidetud kõhuka 
karahvini, kahe klaasi ja taldrikutäie kuivikutega tagasi. Ta pani kõik .selle lauale ja lahkus. 
Paater Benedictus noogutas noortele julgustavalt ja järgnes siis oma teenrile. Ta tõmbas suure 
riivi ette ja nihutas koos Gregoryga raske malmplaadi paigale. 

Maa-aluses ruumis uuris noormees mõlemaid klaase ja täitis need siis veiniga. Kuid ta ei 
kasutanud sealjuures paater Benedictuse karahvini. Sel ajal kui paater ja teener askeldasid 
raske malmplaadi kallal, valas noormees pool karahvini sisust pingi alla põrandale, Isabella 
klaasi aga valas veini lamedast pudelist, mille ta koos õunaga taskust välja tõmbas. Oma 
klaasi jättis noormees tühjaks. Karahvini aga, mille Gregory oli toonud ja milles oli veel veini, 
lükkas ta laua kaugemasse otsa. 

«Miss Righland,» sõnas ta, tõstes klaasi otse Isabella huultele, «peate tingimata selle veini ära 
jooma. Mulle on antud niisugune käsk ja ma anun, et teeksite kõik Charlesi ja tema sõprade 
ülesande kergendamiseks. Nad kõik viibivad praegu surmaohus.» 

Isabella tühjendas alistunult väikese klaasi põhjani. Ei möödunud kümmet minutitki, kui 
Chiensfieldi pärijanna silmalaud muutusid raskeks. Ta jõudis vaid oma kaaslasele kurva ja 
imestunud pilgu heita ning juba vajuski ta pea alla. Neiu tõstis käe laubale, et ristimärki ette 
lüüa, kuid hakkas oigama ja varises põrandale. Vallatuna raskest unest, mis sarnanes sügava 
minestusega, ei kuulnud ta enam, kuidas Reginald talle veel teise mantli ümber mähkis ja 
kokkukeeratud pleedi pea alla pani. 

Sel hetkel vaikis ülal malmplaadi kallal askeldamine. Reginald kustutas kiiresti ühe küünla, 
teise peitis aga laua alla. Uurides nüüd tähelepanelikult pimedat lage, avastas ta otse enda 
kohal kitsa valgusviiru. See muutus veidi laiemaks ning siis kostis vaevukuuldav sahin... 
Noormees haaras küünla ja tõstis selle Isabella näo juurde. 

«Suur jumal, paater Benedictus!» sosistas ta surmani hirmunud inimese häälel. «Kiiresti appi! 
Gregory, paater!» 

Ühtegi häält ei tulnud vastuseks. Ta jooksis ukse juurde ja virutas rusikaga täiest jõust, et 
kogu kabel täitus kõmeda 

metalse helinaga. Valgusviir lael tuhmus, kuid oli siis eraldatav... Jälgiiad olid nähtavasti 
põrandale heitn ja silmad salapilu vastu surunud. 

«Isa Benedictus!» karjus mees maa-alüses ruumis. «Avage ometi uks! Miss Isabellal on halb! 
Mingu kõik kuradile, teda tuleb ju päästa! Teatage inimestele, kutsu arst!» 

Kuid ülal valitses surmavaikus. Kivised võlvid püüdsid inimese hääle kinni, üles tungis ainult 
ukse raputamisest sündinud nõrk metalne heli... Järsku haaras-Reginald rinnust kinni ja 
varises sissekäigu ette põrandale. 

Ükski näitleja maailmas pole pealtvaatajaid niisuguse Romeo osatäitmise meisterlikkusega 
vapustanud, nagu tegi seda hauakambris Reginald Murray oma kahe pealtvaataja ees hingetu 
Juliette'i laiba juures! Need aga, lamades altari ees põrandal, iälgisid teraselt läbi põrandapilu 
teise ohvri agooniat: seistes pingi ees põlvili, langetas Reginald oma pea hingetu Isabella 
rinnale, tardus sellesse poosi mõneks hetkeks ning seejärel, kaotanud viimse jõu, vajus raskelt 
põrandale laua ja pingi vahel ... 

Maa-alune salaruum oli saanud mõlema mürgitatu hauakambriks! Laua ees põles veel küünal 
ning selle tulekuma helgil võisid jesuiit ja tema teener eraldada Isabel Righlandi ja tema 
ustava rüütli liikumatuid kehi. 

Paater Benedictus tundis suurt väsimust, kuid teadmine et ta oli oma ülesande täitnud, andis 
talle jõudu. Mister Leansi missiooni edus ta ei kahelnud. Isabella aga oli juba surnud! Hirmus 
oht, mis püha üritust ähvardas, oli kõrvaldatud. Paater mõistis suurepäraselt, et üksainuke pilk 

krahv Paolo silmist oma pojatütrele või -pojale või ise nende portreedele oleks nurja ajanud 
kogu isa Fulvio kavatsuse! Nüüd on see oht täielikult möödas... 

Munk otsustas, et vaatamata väsimusele on siiski õige Chiensfieldi pöörduda. Ta andis 
Gregoryle kõik vajalikud, mõlema ohvri enesetapmise instseneeringusse puutuvad 
korraldused ja väljus ise kabelist kerge südamega Hobune, kes oli kaua pidanud seisma, 
hakkas hirnuma ning lõi kabjaga vastu maad. Gregory tõmbas ratsmed pingule ja aitas paatril 
sadulasse istuda ... 

Kodus lükkas Gregory kõik kabeli riivid ette, nihutas malmplaadi taas kõrvale ja laskus 
luugiavasse. Ta tõmbas riivi eest ja astus salaruumi. 

Teener süütas lambi, vaatas ringi, võttis valmiskirjutatud sedeli taskust ja viskas selle lauale. 
Sedeli peale asetas ta väikese pliiatsijupi. Siis valas ta kõhukast karahvinist natuke veini 
klaasidesse, võttes sealjuures karahvini kaelast suure ettevaatlikkusega kinni, et sõrmi mitte 
märjaks teha. Hoides nõu ühes käes, haaras ta teisega rasva-lambi, heitis kord terase pilgu 
lauale, pingile ja lamavatele kehadele ning pöördus siis kiiresti väljapääsu poole ... Kuid väga 
rahulik hääl andis talle laua alt käsu: 

«Käed üles, mürgitaja! Seisa ja ära liiguta!» 

Karahvin kukkus Websti käest põrandale ja purunes kildudeks. Teener tõmbas pea õlgade 
vahele ja tormas ukse poole, kuid püstolipauk täitis suitsuga kogu maa-aluse ruumi. Gregory 
pillas lambi maha ja vajus avatud saiakäigu astmele. Reginald Murray ronis laua alt välja, 
vaatas korraks haavatut ja laadis oma relva uuesti. 


3. 


Chiensfieldi kohal oli puhkemas koit. Sügisene park värvus kuldseks, siis purpurpunaseks. 
Tuul liigutas närbuvat lehestikku ja see kerge sahin segunes meretõusu kauge mühinaga. 
Kalkuta jurist mister Leo Noel-Abrahams oli juba teinud kõik, mida nõudsid temalt Morton ja 
Buotti. Jurist tõestas allkirjade õigsust koostatud dokumendil, kinnitas selle «Noel-Abrahams 
ja Madžarami» kontori pitseriga ning pärast kõigi formaalsuste täitmist lahkus nurgatorni, kus 
ta leidis ajutise peavarju isa Benedictuse «kloostri-kongis». Noormees lamas Londoni 
postitõlla ootel lahtiriietumatult koikus. 

Sel ajal küsitles mõisaomanik William Leansi murelikult viimaste sündmuste kohta Boltonis. 
Ootamatuste ahel üha kasvas! 

«Ma ei mõista, mis toimub Boltonis,» laiutas eruseersant käsi. «Täna öösel andis šerif käsu 
Jenkinsi arreteerimiseks. Tema juures pandi toime läbiotsimine ja ... leiti hoovist kuur. Kogu 
partii prantsuse paberikesi sattus šerifi-abi kätte.» 

Lord vandus. 

«Kuidas see juhtus?» 

«Ta on loll, see Jenkins, teie armulisus! Otsustas õnne 

katsuda: vahetas börsil mõned paberikesed, mis olid Legloit' jaoks teie käsul valmistatud. 
Võimalik, et ta ei teinud seda mitte esimest korda. Enne läks kõik lihtsalt, eile aga kukkus 
SISSE.» 

«On teil veel midagi, Leans?» 

«On. Meie veevedaja Fletcher ... Kas te mäletate teda milord?» 

«Fletcher? See joodik, kes teenis ... » 

«... kutsarina Richard Thompsoni juures, teie hiilgus. Seesama šerifi-abi vangistas täna öösel 
ka tema.» 

«Hmhm! Tõepoolest imelik ... Mingi ahel... Kuid muide see kõik pole nii väga ohtlik. Legloit' 
jaoks valmistatud paberitest on Londoni kõrged isikud teadlikud! Mis puutub kutsar 
Fletcherisse... siis tema tundis ainult Woodroe Craigi ja veel toda ... kuidas ta nimi nüüd 
oligi... Alex Crampflow'd. Kuid neilt mõlemalt pole nüüd enam midag küsida. Aga see asi, 
mille pärast te siia tulite, miste Leans, on tõepoolest kiire ja tähtis. Olete... valmis?» «Valmis, 
milord. Kus on see Kalkuta jurist?» 

«Vasakpoolses tornis ... Kes seal veel tuli? Ma kuule müdinat.» 

William Leans astus akna juurde. 

«Paater Benedictus jõudis Boltonist tagasi.» 

«Kutsuge ta siia.» 

Paater astus sisse, kõikudes väsimusest. 

«Te tulite õigel ajal, paater ... Kas kabelis oli kõik korras?» 

«Teie tütar on väga masendatud, milord ... » 

«Pole vipa. küll ta aru pähe võtab. Kui ainult see tema ... kaaslane Reginald Murray jalga ei 
laseks!» 

«Oo, milord. ärge tema pärast muret tundke! Ta on niisuguste lukkude taha pandud, et 
nendega ei tuleks ka Simson ise toime!» 

«Tähendab, ainult Diego on jäänud ... Teie, paater, olete kuldsete nõuannete peale meister, ja 
kui neile lisada veel juurde mister Leansi osavad käed, peaks asi suuremate sekeldusteta 
minema ... Minge kahekesi ja kiirustage, ega ometi postipasunat ole kaugelt kuulda?» 
Mõlemad väliusid kabinetist kõrvalsaali. Paater sosistas eruseersandile kõrva: 

«Ta on arvatavasti uinunud ... Minge sinna torni... hiljem aitan teil... jälgi koristada. Pean 
algul haiget parunit külastama. Ehk tuleb tal veel enne lõppu elu sisse! 

Teie, mister Leans, kiirustage, kuni majas kõik veel magavad. Hommikune uni on magus ja 
keegi ei tule teid segama!» 

... Paater Benedictus läbis toa, kus magas paruni teener, astus kikivarvul haigeruumi ja 
lähenes voodile. Noor põetaja oli langetanud pea öölauale ja magas, nägu valgusest ära 
pööratud. Eesriietega kaetud aknad ei lasknud päikesevalgust läbi. Paater kergitas voodi 
eesriiet. Haige liigutas end ja avas otsekohe silmad. Ta hingas ühtlasemalt ning nägu oli 
elavnenud! Surnukahvatus oli kadunud, jääkott lebas padjal ja toas oli tunda mitte viiruki, 
vaid ... tubaka lõhna! 

Isa Fulvio saadiku imeline tervenemine täitis paater Benedictuse südame uue rõõmuga. Ta 
pidas seda heaks endeks. Munk kummardus haigevoodi kohale ning, kõõritades vahetevahel' 
magava neiu poole, sosistas parunile, et kõrge ordu poolt antud ülesanne on täidetud. Haige 
kuulas paatrit selge ja täiesti aruka pilguga. Siis küsis ta tugevnenud häälel: 

«Niisiis, kui peaksin isa Fulvio di Gracciolaniga jälle kohtuma, võin talle edasi öelda, et 
Ignatius Loyola truu õpilasena suunasite Giacomo Grelli käe tema enda poja vastu, olles 
veennud teda, et Kalkuta juristi näol tapab ta Diego Luisi, korsaar Bernardito poja?» 

«See sünnib kõige kõrgemal eesmärgil, mu vend.» 

«Ja see peab juhtuma ... » 

«... mõne minuti pärast, mu vend.» 

«Ning te ütlete, et Grelli tütar ... » 

«... tegi endale patuse meeleheite hetkel lõpu peale.» 

Haige parun kergitas end asemel. Noor põetajanna pööras oma kena peakese valguse poole. 
Samal hetkel avanes uks ja paruni teener Francois Bouchet astus tuppa... 

Eruseersant Leans tõusis mööda raudtrepi järske astmeid vasaku torni üksikkongi. Ta tammus 
ukse ees ja vaatas siis lukuaugust sisse. Noor jurist magas koikul täies rõivas. 

William Leans tõmbas ust ettevaatlikult käepidemest. Ukseprao vahelt tuli nähtavale 
raudhaak, millega uks oli seestpoolt suletud. Eruseersant võttis vöö vahelt kitsa pistoda ja 
pistis selle prakku. Ta tõstis terariista abil haagi üles ja astus üle läve. Magaja ei ärganud ... 

Leans viivitas hetke, võttis pistoda vasakusse kätte parema käe aga pistis tasku ja lükkas 
sõrmed raske kasteedil avast läbi... Ta võttis käega hoogu, sihtides ohvrile oimukohta, kuid ... 
tardus paigale: voodilinaga varjatud seinanišist astus välja tolmunud teenrikuues inimene, 
kongi lävele kasvas aga nagu maa seest tundmatu munga pikk kogu, sutaani must kapuuts 
pähe visatud. See polnud paater Benedictus!... Tugevad käed sidusid endise seersandi 
küünarnukid nööriga selja taha kinni. 

Lord-admiral Chiensfield oli ainukesena terves maja ärkvel ja viibis oma jahikabinetis. 
Läbi kaminakorstn kuuldus aiast tuulemühinat. Kaugelt maanteelt kostsid postitõlla pasuna 
hääled. Kaetud aknad lasksid napilt hommikuvalgust läbi. See peegeldus laikudena 
põrandal, jättes ruumi sisemuse hämaraks. Hägune sinkjas valgus segunes kirjutuslaual seisva 
kahe küünla kollase heliga. Tubakasuitsu viirud näisid seetõttu kord sinistena, kord 
kollakashallidena. Kustunud kamina ees magas tugitoolis Morton. 

Jahikabineti kõrvalsaalist kuuldusid ettevaatlikud sammud. Lord kuulatas. Leedi Righland, 
öõriided seljas ja tanu peas, astus kabinetti ning vaatas magavat Mortonit imestunult. 
Vanamehe silmad olid pooleldi avatud nagu surnul, poolsuletud laugude alt aga paistsid 
kollaste soontega silmavalged. 

«Freddy, kas te saite oma tütre kohta midagi teada?» küsis krahvinna külmal ja rahulolematul 
toonil nagu lasuks hool päriianna eest ainuüksi majaperemehe õlul. 

«Mul on praegu muudki teha. Küll ma mõne aja pärast tüdruku üles leian ja karistan. On aeg 
teda mehele panna. Anname Isabella William Blandhillile. Ta on loiuvõitu, kuid 
järeleandlik.» 

«Kas teil pole mulle midagi öelda, mu sõber?» 

«Ole valmis külalise vastuvõtuks. Nell. Kindlal Hawerstone võib iga hetk saabuda. Postitõld 
on iuba «Lõbusa Buldogi» ees... Kas sinu prantslane seal üleval on juba surnud?» 


1 Kasteet — liik külmrelvi. 

«Freddy, ma eelistaksin, et meie vestlus kulgeks teises toonis. Miks on mister Morton siin? Te 
oleksite võinud mind vähemalt hoiatada, et siin on võõraid ... Näete, ma pole ju riides.» 

«Ma pole sind siia palunud. Neil.» 

Abikaasa ebaviisakusest haavunud leedi ei leidnud kohe väärilist vastust hammustas huu'de ja 
pöördus uksepoole. Samal hetkel kajas tungiv ja järsk koputus. Kutset ootamata tõmbas 
koputaja ukse valla ja astus üle läve. See oli musta sutaani kandev munk. Ta pead varjas 
kapuuts ning seetõttu näis lordile, et paater on märksa pikemaks muutunud. Vaimulik oli pea 
nii madalale langetanud, et majaperemees ei võinud tema nägu näha. Munk lähenes lauale, 
hoides mingit väikest eset rusikas. Pead tõstmata heitis ta kapuutsi alt pilgu leedi suunas. 
Pahandatud daam püüdis kinni mehe kannatamatu liigutuse ja lõi ukse paukudes kinni. 

«Kas olete oma töö lõpetanud, paater?» küsis lord Chiensfield munga poole pöördudes. 
Vaimuliku must kapuuts langes veelgi madalamale. 

«Ta on juba surnud,» sõnas munk tumedalt. «Selle talismani aga võtsin tema rinnalt.» Nende 
sõnadega astu; munk akna juurde ja tõmbas eesriide kõrvale. 

Eresinine valgus täitis toa. 


467 


457 


Lord-admiral haaras ovaalse kuldmedaljoni. Peen kuldkett põimus tema sõrmede ümber. 
Jõuga vajutas ta medaljoni küljel olevale safiirkivile ja avas kapsli. 

Kaks portreed emailil, tema oma vasakul ja Charles Righlandi, väikese vikont Chiensfieldi 
oma vaatasid talle medaljoni pooltelt vastu. 

«Mis see... mis see on?» sõnas Chiensfieldi omanik kähedalt. 

«See on kättemaks, Giacomo Grelli!» 

Alles nüüd näis munga hääl valelordile võõrana ja sarm ajal ka kaugelt tuttavana. Ta hüppas 
püsti ja tahtis ha; rata oma sünge vestluskaaslase sutaani kapuutsist... 

Kaks tugevat kätt pigistasid tema randmeid. Munk heitis oma musta katte hooga peast. Tema 
hõbevalgete juustesalgud langesid kapuutsivoodrile. Kitsast kortsunud nägu lõikas põiki must 
side, kattes sutaani riietatud mehe vasakut silma. Ainsa silma puuriv pilk suundus otse 
valelordi hullunud silmadesse, mis sarnanesid metskassi omadega. 

«Bernardito!» sõnas mõisaomanik taganedes. Tema käed 

vabanesid hetkeks ja ta oleks tugitoolist mõõda kukkunudi kui külaline poleks teda toetanud, 
haarates tal žaboost. 

«Tervist, kapteni-abi!» mürises sutaani riietatud mehe hääl nii, nagu kunagi «Musta Noole» 
komandosillal, «Näen, et sa ei rõõmusta eriti oma kapteniga kohtumise üle?» 

«Ole sa... neetud, Ühesilmaline Saatan! Mine siit... kao ... oma põrgusse!... » 

Lase mind, saatan.. Hei.. rahvas! Siia! Minu juurde. Appi!..» 

«Põrgusse tahtsid sa saata minu poja Diego, saatsid sinna aga oma Charlesi, hüään!» 

«Keda sa hüüad, hüään Grelli? Kas oma sõpru Musta Woodroed ja Giuseppe Loranot? Sa 
käänasid ju nende kaelad Röövlisilla! kahekorra, lombakas peni, ja nad ei tõuse hauast, et 
sulle appi rutata ... Seisa ja ära vingerda!... Minu käest ei õnnestu sul pääseda, minu haare on 
tugevam!» 

«Heida armu, Bernardito! Lase mul Charlesi vaadata, kapten! Armu!...» 

«Hilja, Giacomo Grelli! Palu armu saatanalt, kellele sa enda maha müüsid ja keda teenisid ... 
Sinu abimehed on sind reetnud nõndasamuti, nagu sina nad reetsid ja tapsid. Ka sinu tütar on 
surnud! Jesuiit mürgitas ta veneetsia miljonite pärast... Nüüd on ka teie piraatliku lordi tund 
löönud, karramba! Kindral Hawerstone haarab sul kõrist ja võllas ootab sind. Enam pole 
kedagi, kes sind sellest päästaks, välk ja pauk! Kindrali saatjaskond jagab juba sinu lossis 
korraldusi!» . 

Vana Morton, keda see laua ääres toimuv piraatide lahing oli üles äratanud, jälgis 
kabuhirmus «Musta Noole» kaht pealikut. Vaevalt oli mungariideis külaline viimased sõnad 
lausunud, kui Morton kuulis imelikku kasvavat heli mis oleks nagu tiigri kurgu sügavusest 
tulnud. Ka Bernardito astus tahtmatult sammu tagasi ja laskis žaboo oma vaenlase kõri alt 
lahti. Nagu surmani haavatud härg tõmbas Giacomo Grelli pea õlgade vahele ja rebis enda 
kohalt lahti, rabades Bernardito peaaegu jalust. Hirmsa õlalöögiga paiskusid lahti ning pidid 
peaaegu hingedelt kukkuma saali viivad mõlemad uksepooled. Loomana möirates, seletamata 
midagi enda ees, tormas lonkav piraat Gia como Grelli, endine «Musta Noole» kapteni-abi, 
Chiensfieldi lossi koridoridesse. 

Juba jooksid kokku inimesed, et asuda hullunud valelordi taga ajama, kuid paanikas kaotasid 
nad ta koridoride ja käikude labürindis. Ta lipsas jälitajate käest koridori salauksest sisse. See 
koridor algas vestibüüli trepi alt ning viis lossi keldriruumidesse. 

Vestibüüli kogunenud teenijad ja teised jälitajad kuulsid hullunu häält juba põranda alt. Sealt, 
alumise salakoridori sügavusest kostsid imelikud hüüded: 

«Giuseppe! Woodroe! Tapke kuninga jäägrid. Ettevaatlikumalt, traadiga, Woodroe! Juhi 
«Must Nool» lahte, kapten! Ma hüppan kaljult pardale... » 

Järsku kaikus vana maja kõikidesse soppidesse hüstee- 

riline naisekisa: 

«Võtke ta kinni! Võtke kinni! Ta jooksis keldrisse püssi-, 

rohulattu!» 

Karjujaks oli leedi Righland. öõriietuses, juuksed sassis, jooksis ta trepist alla ning tormas 
sealt väljapääsu poole. Keegi haaras tal käest kinni ja tõmbas vestibüüli tagasi. Ta peksles, 
oigas ja püüdis end meeleheitlikus raevus lahtii rebida, et välisukseni jõuda. 

Põranda all laiatas kõmisev pauk, seejärel teine, kolmas... Leedi Righland karjatas 
läbilõikavalt. Musta sutaaniga pikk munk haaras meelemärkuseta daamil ümbert kinni ja pani 
ta pingile istuma. Leedi Ellen avas silmad ja nägi enda ees mungasutaanis ühesilmalist meest, 
See polnud paater Benedictus! Näis, et tundmatu munga hõõguv silm on võimeline ka kivi 
põletama. 

«Näidake mulle sissekäiku maa-alusesse ruumi,» andis ta vikontessile ähvardaval häälel käsu. 
«Seda pole enam tarvis, kapten,» kõlas kellegi kindel ja külmavereline hääl. «Ma nägin 
õhkulaskmise katset ette. Ent minu vahelesegamist ei läinudki tarvis: surm ise peatas 
kurjategija käe.» 

Trepi all seisid kaks teenrikuubedes meest. Nad olid äsja salakäigu uksest välja roninud ja 
raputasid oma käistelt tolmu. Need olid Francois Bouchet, paruni eakas teener, ja Caringe — 
«Londoni agendi Clanche'i saadik». 

«Kes tulistas siis all, härra major?» küsis Bernardito neist vanemalt — Francois'lt. 

«Seda saate kohe teada. Draama on lõppenud!» Ning, pöördunud ehmunud teenrite poole, 
andis vale-Francois neile käsu vestibüülist lahkuda. «Ainult teie jääte siia,» ütles ta 
Caringe'ile. 

Kui hämmeldunud teenrid olid väljunud, astus ümberriietunud major missis Righlandi juurde, 
kes sarnanes hullunud leedi Macbethiga. Daami nähes võttis valeteener paruka peast ja 
hallid võltskulmud näolt. 

«Leedi, olen sunnitud teid vahistama,» lausus ta vaikselt. «Mul on au küsida, kas suvatsete 
mind tunda?» 

«Major Bradd! Mu jumal, mida see kõik tähendab?» 

«Olen sunnitud vabandust paluma iseenda ja leitnant Brooxoni pärast. Suvatsege andestada 
meile see teenriks maskeerimine. Nüüd aga palume teid siirduda oma tuppa ja sealt mitte 
lahkuda. Mul on hiljem au paluda teid... 

väikesele jutuajamisele. Teid, kapten Bernardito, palun ma aga keldriruumi. Seal ootab meid 
mitte just väga mõnus vaatepilt.» 

Trepialune uks oli avatud: Bernardito võttis küünla ja järgnes majorile salakoridori. See kitsas 
looklev käik alanes järk-järgult ja viis keldrisse. Keldri sissepääsu juures muutus koridor 
laiemaks. Raske metalluks oli pärani. Lävel lamas kummuli, käed laiali, lossiperemees. Tema 
kõrval vedelesid kolm tahmunud raudadega vana türgi püstolit Püssirohuhais polnud veel 
keldri niiskes õhus jõudnud hajuda. Ukse kõrval riiulil põles vasklühtris küünal. Selle valgel 
nägi Bernardito, et lossiomanik on tapetud lasuga oimu. 

Kapten vaatas keldrisse. 

«Olge tulega ettevaatlik, senjoor Bernardito Luis!» hoiatas teda major Bradd. 

Umbes kolmkümmend püssirohutünni, laotud küliti üks teise otsa, kõrgusid piki keldri seinu, 
ulatudes peaaegu laeni. Paarkümmend vahatatud süütenööri looklesid põrandal. Nende otsad 
olid pistetud tünnikorkidesse. 

«Kuidas te selle keldri olemasolu peale tulite?» küsis Bernardito. 

«Leitnant Brooxon, kes oli mänginud Clanche'i teenri osa, sattus lossiga tutvumisel 
trepialusele salauksele. Öösel aga avastasin mina selle püssirohutagavara. Juhtmed olid väga 
tolmunud, soe tähendab, et loss oli juba ammu plahvatuseks valmis. Ukse ees riiulil, 
valmispandud küünla kõrval, märkasin ma aga neid kolme vanaaegse laetud püstolit: ilmselt 
oli peremees nad varunud selleks puhuks, kui tal oleks pähe tulnud mõte teha lõpp endale ja 
lossile.» 

Külmavärin raputas Bernardito õlgu ... Tähendab, kõik elav istus Chiensfieldis tegelikult 
püssirohutünni otsas! 

«Kuidas õnnestus teil siis takistada Grellit meid kõiki põrgusse saatmast?» 

«Pidin kogu aeg valvel olema. Selle ukse võti oli luku augus. Kui teie pärast paater 
Benedictuse sidumist ja Leansi kahjutuks tegemist mungasutaanis Grelli kabinet suundusite, 
läksin ma keldrisse ja sulgesin enda sees poolt: polnud raske ette näha. et Grelli võtab viimase 
otsustava sammu ette. Arvestus oli õige: ta hakkas vastu metallust taguma, et sisse saada. 
Kuid arusaadav, et metalluks ei andnud survele järele. Varsti jooksis ka leitnant Broo- 

xon Grelli järel keldrisse. Vale-vikont haaras kaks püstolit ja tulistas mõlemast oma jälitajat, 
kuid laskis õnneks mööda. Hullununa oma Chiensfieldi epopöa hirmsast lõpust, mõistis 
Grelli, et on aeg mängus alla anda! Seda ta tegigi viimase lasuga oimukohta! ... Seal tulebki 
leitnant Brooxon. Võimude saabumiseni tuleb tal siia alla jääda. Loodame, et ka paavstlase 
kabelis on kõik korras. Saatke otsekohe tõld mister Reginald Murray ja miss Isabella, järele... 
» 

... Keldrist väljudes nägi Bernardito, kuidas kaks tugevat teenrit sutaani mähitud ja nööriga 
seotud Benedictust tõlla poole vedasid. Paatri nägu oli vihast ja hirmust moondunud. Munk 
mahutati kuidagi tõlla patjadele, vaikiva ja rusutud William Leansi kõrvale. Doktor Tomaso 
Buotti, põetaianna ja tunnistaia ülesannetest vabanenud miss Jenny Murray, doktor Gracewell 
ja vana Thomas Morton vaatasid Grelli paljastatud käsilastele järele. 

Sellesama pühapäevase päeva õhtul muutus ilm halvemaks. Päikese loojangukiired kustusid 
Chiensfieldi järvepeeglis, merelt roomasid pilved. Kuid lossis olid kõik aknad pärani, nagu 
oleksid selle maja elanikud seadnud endale eesmärgiks anda värskendavale meretuulele 
rohkem avarust. Vaikiv teenijaskond allus vääramatult major Braddile ja hallipäisele 
ühesilmalisele kaptenile. Ka šerif ja tema abiline oli Boltnnist kohale saabunud 
Konstaablid kandsid enesetapja laiba piljardiruumi ja võtsid püssirohu keldri valve alla. 


Š: 


Öö vastu esmasnäeva möödus Chiensfieldis märkamatult. Vana maja kõikides nurkades 
kuuldus ärevat summutatud kõnekõminat. toatüdrukud ja kammerteenrid vahetasid sosinal 
oma muljeid. Keegi ei lahkunud majast. Linnast saabunud džentelmenid kutsusid välja ja 
küsitlesid paljusid teenreid. Kammerteener March lonkis nagu tumm vari lossis ringi. Tema 
lähenemisel teenrite sosin vaibus, kuid vaevalt oli March kaugenenud, kui see taas algas, 
sarnanedes lehtedes sahiseva sügistuulega. 

Hommikul sõitis maior Bradd Londoni, leitnant Brooxor) aga, viisakas ja ükskõikne, oli juba 
lõpetamas vana Mortoni ülekuulamist. Jutuajamine toimus jahikabinetis kapten Bernardito ja 
doktor Buotti juuresolekul. Hirmunud 

vanamees, kes oli nii äkki kaotanud oma kindla toe, avaldas nüüd fakt fakti, sündmus 
sündmuse järel kogu Giacomo Grelli loo. Doktor Buottile näis, et ta viibib halvaloomulise 
kasvaja operatsioonil, mille on avanud kirurgi skalpell. 

«Ainult teie vanus, mister Morton, päästab teid kui piraadi ja kurjategija kaasosalist 
vangistusest... Ent kui sooviksite osagi oma süüst leevendada, siis,.. see võimalus võib teile 
varsti avaneda. Minge, olete vaba.» 

Ohvitseri hääl oli külm, kuiv ja karm. Morton tõusis pingutusega. Ta otsis veel mingeid sõnu 
enda õigustamiseks, kuid leitnant ei vaadanud enam tema poole. Buotti toetas vanameest 
küünarnukist. 

«Ma saadan teid koju,» sõnas itaalia usuteadlane ja juhtis Mortoni kabinetist välja. 

Nad möödusid paraaduksel seisvast pikakasvulisest konstaablist ja, viidates leitnandi loale, 
sammusid trepist alla. 

Õues oli valge ja jahe. Chiensfieldi aedades ja parkides, mis olid kõigis sügisestes värvides 
õitsele puhkenud, valitses eriline vaikus. Lehed kolletasid. Mets, mis alles hiljaaegu oli täis 
elu ja suvist värskust, punetas nüüd sügise purpursetes toonides. Närbuva sambla 
vaevumärgatavad takukoonlad, äraõitsenud kanarbik, ruugjad, mahaniitmate luhtade ribad 
andsid augustikuisele maastikule nukra, õrm ja puht inglispärase varjundi. Väiksed, justkui 
roosas 155 mas põlenud hommikused pilved idas, õhus lendlevad ämb likuvõrgud ning 
järvevete külm sina ennustasid kerge külma saabumist. 

«Mis õhutas teid, mister Morton, nii kaua ja kindlal toetama pettust, salakavalust ja valet?» 
küsis dokto Buotti. 

Morton püüdis tema häälest kaastundenoodi kinni. 

«Armastus oma tütre vastu, härra, ja veendumus, et toetudes nii suursugusele inimesele, ei saa 
ta kunagi tunda puudust, külma ja alandavat muret leivatüki pärast.» 

«Kui te aga ise tunnete nii sügavat isaarmastust, kuidas võisite siis võtta teiselt vanakeselt 
viimase lootuse järeltulijate leidmiseks?» 

Morton laskis pea veelgi madalamale. 

«Te mõtlete krahv d'Ellanole määratud dokumenti?» 

Sinjoore Buotti noogutas vaikides. «Härra, ma täitsin lihtsalt käsku. See võis ju järje 

kordne püünis olla. Kuid muide... Grelli ei andnudki oma isale andeks. Olgu jumal talle 
kohtumõistjaks!» 

«Mister Morton, lubage küsida, kui vana te olete?» 

«Seitsekümmend kaks, härra doktor. Olen palju kauem elanud kui minu tütar.» 

«Lubage, kas te siis peate oma tütart surnuks?» 

«Minu tütar on hukkunud. Grelli tunnistas mulle, indiaanlaste poolt Siniorule toimepandud 
rünnaku ohvrite hulgas oli ka minu Mary.» 

«Grelli on teid petnud, mister Morton. George Beangle tõi teile Philadelphiast tütre käest 
kirja.» 

«Kuidas! Kiri Marylt? Minule?... Sinjoore, on patt sisendada mulle asjatut lootust!» 
«Mister Morton, lubage, et annan teile selle kirja üle.» 

«Jumalapärast, lubage teie prillid, doktor! Olen omad vist kabinetti unustanud. Oo jumal, 
missugune päev!» 

Sinjoore Buotti ulatas Mortonile prillide asemel tugeva luubi. Vanake rebis kitsa sinise 
ümbriku lahti, pingutas! silmi ja nägi läbi läätse armsa käega kirjutatud ridu. ' 

«Skvair Thomas Mortonile' Chiensfield, = Bolton 

Armuline isand, 

teadaolevad põhjused, mis kunagi sundisid mind katkestama! Teiega suhted, ajendavad mind 
pöörduma pärast viieteistaastast lahusolekut taas Teie poole. Mõningad asjaolud annavad 
Teile võimaluse teha heaks oma süü nende inimeste ees, keda Grelli on Teie abiga jätnud 
varandusest ja perekonnatiitlist ilma. Kui aitate neil inimestel täita nende poolt endale võetud 
missiooni, siis olen valmis unustama mineviku ja hävitama meid lahutava kuristiku. 

Mary.» 


Morton luges kirja kuidagi läbi ning pillas siis luubi ja paberi. Doktor Buotti tõstis need 
esemed niiskelt rohult üles. Vestluskaaslased seisid Mortoni maja ees iidse jalaka all. Vana 
juristi põlved nõtkusid. Ta toetus puutüve najale. 

«Kõnelge kiiremini, sinjoore, mida kavatsete minult nõuda.» 

«Teie tütre kirja sisu on mulle teada. Kas olete nõus, mister Morton, sooritama minuga reisi 
Veneetsiasse ja ... » Siinkohal vaatas doktor Buotti ringi, veendus, et kedagi pole läheduses, ja 
sosistas Mortonile mõned laused kõrva. 

738 

Morton pühkis laubalt higi. «See on raske ülesanne, härra.» 

«Pärast selle ülesande täitmist võiksite sõita Ameerikasse ja elada kuni elu lõpuni oma tütre 
õnnelikus perekonnas .... Näeksite oma lapselapsi...» 

«Kuid, härra, kas mul lubatakse Inglismaalt lahkuda?» 

«Hawerstone on nõus vaatama läbi sõrmede teie salajasele sõidule Veneetsiasse, ja ka leitnant 
on sellest teadlik.» 

«Hea küll härra doktor, kokkusaamise eest tütrega olen valmis teie ülesande täitma.» 

«Oo, te heidate kõik patud oma õlgadelt, mister Morton! Ja et teid veelgi rohkem rõõmustada, 
avaldan, et jahi «Tolosa», millega me viivitamatult Veneetsiasse purjetame, komandöriks on... 
ei keegi muu kui teie tütre mees mister Edward Want. Veneetsiast pöördute mõlemad oma 
Mary juurde Philadelphiasse!» 

Varsti pärast seda, kui doktor Buotti ja vana Morton olid Boltonist lahkunud, ärkas Isabella 
Righland, kes oli vahepeal Chiensfieldi toodud, oma pikast unest. Ta avas silmad ja nägi enda 
kõrval miss Tranbomni ja Helga Lundi. Isabella esimesel liigutusel hakkasid guvernant ja amm 
ühel häälel nuuksuma ning nende harduse- ja rõõmupisarad langesid ärganud neiule. 

Isabella tundis ära «haige prantslase» sünge kabineti, mille aknad olid eesriietega kaetud. Ta 
kergitas end vaevaliselt küünarnukile ja hakkas pingutatult kõike juhtunut mälus taastama. 
Tema selginud mõistuses kerkisid isamajast põgenemise üksikasjad, kabeli maa-aluse 
salaruumi sünge miljöö. Neiu pea lõhkus valutada ja ta tundis end rusutuna ja haigena. 
Aeglaselt nagu pilv, mis kaob silmapiiri taha, kadus rammestav pooluni, kuid. sellega koos 
taastus Isabella südames mure ja kindlusetus. Samal het kel avanes uks ja sinisilmne 
«Theodor de Crassy» tungis tormakalt sellesse vaikuse ja rahu kantsi. Reginald, kes pidi 
peaaegu toolid koos põetajannadega ümber paiskama laskus neiu aseme ette põlvili ja surus 
oma huuled tema käele. 

«Ütelge, kus on mu isa?» sõnas lõpuks Isabella end asemel kergitades. 

Silmapilkselt muutus miss Tranborn näost punaselaiguliseks, Helga Lund aga vaatas abitult 
Reginaldile otsa. 

Kuid kahe uue isiku — kapten Bernardito ja tema kasupoja 

Charlesi ilmumine päästis mõlemad põetajannad tekkinud olukorra raskusest. Mehed 
lähenesid Isabella asemele. Kapten oli neiu küsimust kuulnud. Ta asetas vennale ja õele käed 
õlgadele ja sõnas julgustavalt: 

«Ärge muretsege, lapsed, ja teadke, et kogu oht on möödas. Teid ootab õnnelik tulevik 
ustavate ja armastavata, sõprade seltsis. Suudle oma õde, mu väike Lie, ja teie, senjoriina, 
võite niisugusele vennale uhke olla. Ta asendab teile isa, sest Giacomo Grellit pole enam 
elavate kirjas! Ja nüüd, härrased, jätke, palun, meie «surnuist ülestõusnu» vennaga üksi. Neil 
on palju, millest teineteisega kõnelda!» 

Kahekümne neljas peatükk 


PÄIKESESAAR 


1. 


Algas juba kolmas nädal pärast major Braddi ärasõitu Londonisse. 
Giacomo Grelli laip, mis oli asetatud tinakirstu, puhkas Chiensfieldi maja 
keldris. Linna tungisid esimesed kuuldused lord-admirali surmast, kuid leitnant 
Brooxon oli otsustavalt ära öelnud kõigi ajakirjanike palvetele avaldada 
ajakirjanduses mingisuguseid teateid lordi surma kohta. Chiensfield elas 
kinnist elu edasi, tema elanikud lahkusid harva mõisa piiridest ja ka väljast ei 
lastud kedagi majadesse ja farmidesse. Niisugune oli võimude korraldus. 


1790. aasta 15. septembri hommikul siirdus kapten Bernardito «Lõbusa 
Buldogi» trahterisse Londoni postitõllale vastu. Teadete puudumine pealinnast 
tekitas kõigile «Leopardiküttidele» juba muret. 

Kui suur tõld oma tulekust konduktorisarve abil kogu ümbruskonnale 
teatas ja rautatud rataste põrisedes trahteri ette veeres, nägi Bernardito läbi 
sõidukiakna majori kolmnurkset ohvitserimütsi. Katusistmetel aga asusid kuus 
punastes mundrites sõdurit ja pikaldane seersant. Braddi esimestest sõnadest 
mõistis kapten, et uudised Londonist on halvad. 

«Viige sõdurid lossi, seersant,» andis major Bradd korralduse, «ja teatage, 
leitnant Brooxonile, et tulite meeskonnaga 

teda Chiensfieldi valduste hooldaja kohalt välja vahetama.» 

Sõdurid rivistusid ja hakkasid lossi poole tammuma Bradd saatis neid 
pilguga ja tegi siis kaptenile ettepaneku juua trahteris kannu õlut. Nad istusid 
üksiku laua äärde. 

«Mind saatis siia kindral Hawerstone, et tugevdada valvet kadunud lord 
Chiensfieldi valduste üle.» 

Bernardito vaatas mõistmatult oma vestluskaaslasel otsa, kes osavõtmatul 
ilmel uuris jooki kruusis. Major jõi sõõmu ning jätkas: 

«Minu järel väljusid Londonist kindral Hawerstone isiklikult, «Põhja-Briti 
Kaubakompanii» direktor mister Norward ja valitsuse ametnik lord-kantsleri 
volitustega. Se on mister Blennard, seekord ... tõeline!» Pärast seda lisa 
märkust naeratab major mitte just lõbusalt. 

«Mis eesmärgil sõidavad need härrased siia?» küsis Bernardito, haistes 
otsekohe halba. 

«Et avaldada kaastunnet trööstimatule lesele, tunnistada ta pärijaks ja... 
siluda vead, mida oli teinud taktitu ja rumal major Bradd! Homme on krahv 
Chiensfieldi pidulik matus, mister Bernardito Luis!» 

Bernardito lükkas tühja kruusi eemale ja näitas Braddile peanoogutusega 
läbi akna paistvatele Chiensfieldi tornidele. 

«Ma ei mõista teid, härra major! Kuidas jääb... siis selle maja seaduslike 
pärijatega?» 

«Keda suvatsete silmas pidada, kapten?» 

«Kuidas keda! Muidugi Reginald Murrayd ja tema õde Jennyt.» 

«Vaadake, kapten, mandril asetleidvate revolutsioonliste vapustuste päevil 
võttis lord-kantsler tema kõrguse heakskiidul otsuse mitte erutada kodanike 

meeli nende saladuste avaldamisega, mille avastamisel meie teiega liigse 
püüdlikkusega töötasime... Mingeid paljastusi Giacomo Grell... ma tahtsin 
öelda, kadunud lord-admirali mineviku suhtes ei tehta. Mõningate paljastuste 
ilmumisel ajalehtedes kuuluvad vastavad numbrid ärakeelamisele. Ühele 
Boltoni väljakule püstitatakse kadunule pronk monument.» 

«Tähendab nende sõdurite siiasaatmine on... » 

«... abinõu, et kaitsta lord ja leedi Righlandi valdusi... kahtlaste ja 
ebasoovitavate välismaalaste eest. Ma loodan, et teil on selge, keda kindral 
Hawerstone selle all mõtleb 

«Vist küll. Nähtavasti mind ja ... 

«... teie sõpru. Kas tõesti teie, kapten, kes te nii kaugelenägelik inimene 
olete, ei mõista ikka veel, miks püüdsin ma enne teisi komisjoniliikmeid kohale 
jõuda?» 

«Härra, seaduslikud pärijad ootavad suurte lootustega teie tagasitulekut!» 

«Need lootused pole täide läinud. Ainuke, mis seisab minu võimuses, on 
hoiatada teid, see tähendab täita võitluskaaslase kohust. Oma tulekuga olen ma 
täitnud liitlase osa teie suhtes. Nüüd... mõistate mind, kapten?» 

Bernardito tõusis ja vaatas Braddile silma: 

«Kas te suvatsete kõnelda ka pärijate endiga, härra?» 

«Hea küll. Lähme lossi. Näitan teile mõningaid väljavõtteid kantseleikohtu 
komisjoni protokollist. See hajutab teie kahtlused ja te võite siis toimida oma 
äranägemise järgi.» 

... Kõik «leopardi võitjad» olid kogunenud Chiensfieldi jahikabineti 
tolmuste relvakappide ja -riiulite juurde. Major Bradd viibis vana kapteni, 
mõlema pärija — Reginald ja Jenny Murray, Isabella Righlandi, George 
Beangle'i ja sihvaka Charlesi seltskonnas. 

Bradd võttis mapist mõned kantseleiliku käekirjaga täiskirjutatud 
paberilehed. Bernardito, Charles ja George Beangle kummardusid paberite 
kohale. Jättes igavad juriidilised formuleeringud ja viited igasugustele 
artiklitele ja paragrahvidele vahele, hakkas George Beangle, kes teistest 
paremini sai kantseleiametniku käekirjast aru, selle dokumendi 
tähelepanuväärseid kohti ette lugema: 

««... üleüldiste vapustuste päevil... » nii... «kõrgemalt poolt kinnitatud 
kantseleikohtu salakomisjon ... » nii « ... võttis vastu otsuse Briti kodanike 
meeli mitte ärevile ajada ... » Nüüd kuulake, sõbrad: «Tema Kõrgus suvatses 
teha komisjonile ettepaneku kaaluda hoolega praeguste pretendentide õigusi 
kadunud lordi tiitlile ja valdustele ... Komisjon aga, pärast lordi enesetapuga 
seotud asjaolude läbivaatamist, võtab kategoorilise otsuse vastu mitte tun- 
nistada Alfred Murray pärimisõigusi, sest mister Alfred Murray tõendas 
juriidiliselt 31. detsembril 1772. aastal priki «Orion» pardal seda, et tal pole 
midagi ühist vikontide Chiensfieldide tiitli ja varandusega, hiljem aga pidas 
nimetatud isik Ameerikas sõjategevust Briti impeeriumi relvastatud jõudude 
vastu, soodustades sellega lääne asumaade lahtilöömist Ühinenud 
Kuningriigist ja muutudes 

sellesamaga kuningriigi vaenlaseks. Seepärast ei saa arvesse võtta Murray 
enda või tema järeltulijate poolt mingisuguseid pretensioone varandusele.» 

Kui maior Braddile oleks pähe tulnud vaadata Reginaldi poole, oleks ta 
kindlasti imestunud, leidmata mitte väiksematki kibedat naeratust inimese näol, 
kes kaotab on pärimisõigused. Kuid major vaatas kõrvale, ega näinu kuidas 
miss Isabella sirutas troonilt tõugatud pärijale märkamatult käe. 

«Reggie!» sosistas ta väga õrnalt. «Kallis! Nüüd on Chiensfield minule 
täiesti võõraks muutunud! Ja kui peate siit lahkuma ... ei taha ka mina seda 
pärandit. Nüüd võin ma anda ka vastuse, mida te nii kaua olete oodanud. 
Reggie! ... » 

Siinkohal vaatasid kõik nende poole. Isabella punast ja vaikis. Reginald 
imetles . teda vaimustatult. Geor Beangle aga pomises edasi üksikuid lõike 
protokollist: 

«Isiku surmaga, kes kandis lord Chiensfieldi ja Br laevastiku admirali 
tiitlit, lakkavad need tiitlid eksisteerimast, kõik kadunu valdused aga, nagu 
mõis, loss, pank, laevatehas, tööstusettevõtted, maiad Boltonis, Londonis 
teistes linnades, põllumajanduslikud farmid, mis on rendile antud, merelaevad 
ja kogu liikuv varandus, kapital väärtpaberites ja kullas, samuti maad India 
ookeanis asuval saarel antakse pärimisõiguse järgi kadunu lesele, 
kõrgestiaustatud ja kõrge moraaliga leedi Ellen Righlandi krahvinna 
Chiensfieldile, kes on tuntud oma heategevuse poolest ja kes oma ustavuse 
eest troonile on ära teenin kuningliku perekonna alatise soosingu. 
Kantseleikohtu komisjon palub nimetatud kõrgestisündinud suursugust 
daami jätta ajutiselt kõigi nimetatud valduste ja vahendite juhtimine austatud 
mister Norwardi kätte, kellel oli ka nud lordi täielik usaldus ja kes on valmis 
kaasa aitama kõigi kadunud lordi tööga loodud firmade ja ettevõtete 
edasisele õitsengule. Komisjoni esindaja mister Blennard määratakse India 
ookeanis asuva Charlesi saare ajutiseks kuberneriks. Sellel maal normaalse 
koloniaalrežiimi kehtestamise ja korra hoidmise eesmärgil tuleb mister Blenrdil 
saata pärast matuseid teele kolmest sõjalaevast koosnev ekspeditsioon ja 
kindlustada saarel Briti seaduslik võim. Komisjon väljendab lootust, et leedi 
Righland osutab sellele algatusele materiaalset toetust, täites sellega oma 
kadunud abikaasa soovi... » 

«Vaadake, George, ehk on seal midagi huvitavamat!» sõnas Bernardito 
vihaga. «Lugege kiiremini, sest näib, et selles saatanapesas pole meil enam 
midagi teha!» 

««... Kuulanud salajasel koosolekul ära salakantselei ohvitseri mister 
Braddi teadaande... teha Ameerika kodanikele Reginald ja Jennv Murrayle, 
samuti Prantsuse alamale Luis el Gorrale ettepanek lahkuda ööpäeva jooksul 
Ühinenud Kuningriigi piiridest. Keeldumise nuhul arreteerida ja välja saata ... 
» Siin aga on ka sinu kohta, Charlie, ja ... minu kohta, sõbrad! «Mis puutub 
Charles Righlandisse, siis tema on lapsena surnud ja saarele maetud, isik aga, 
kes nimetab end praegu Leo Noel-Abrahamsiks või Charles Chambeyks, samuti 
ka ohtlik sotsialist ja jakobiinlane George Beangle tuleb otsekohe arreteerida ja 
Londonisse toimetada ... » Noh, sõbrad, paistab, et sellest jätkub! Kõik on 
selge!» teatas «jakobiinlane» George valjult ja andis paberi major Braddi 
kätte. 


«Pidage, major, aga mis saab siis kogu jõugust?» segas Bernardito vahele. 
«Missugune saatus ontab paatrist mürgitajat, trahteripidajat ja mõrtsukat 
William Leansi ning kõiki neid fletchereid, gregorysid, jenkinseid ning muid 
ämblikke sutaanides ja kuubedes?» 

«Eluaegne vangistus,» vastas major. «Ainult Jenkins oleks võinud sellest 
saatusest pääseda, kui ta poleks oma isiklikel rahaahnetel eesmärkidel 
riskeerinud. Tunnistan ausalt, et kui tabasin ta Prantsuse rahatähtede valmista- 
misel, ei aimanud ma tõepoolest, et see oli nii-öelda riiklik tellimus 
Londonist... , mis anti kadunud lordi kaudu. Nähtavasti on valitsus sellest 
huvitatud ... » 

«Ütelge, mister Bradd, kas teie ise peate komisjoni otsust õiglaseks?» 
küsis Jenny Murray ohvitserilt. 

«Miss Murray, ma andsin errumineku avalduse ja tema kõrgus suvatses 
mulle kindrali kaudu teatada, et minu palve rahuldatakse. Pärast Chiensfieldi 
asja lõpetamist ja lordi pidulikke matuseid lõpeb mu teenistusalane karjäär.» 

«Ja teie errumineku põhjuseks ... » 

«... oli see äärmine rahulolematus, millega kõrgus võttis paljastavad 
materjalid vastu, ilma et oleks isegi soovi avaldanud neisse süveneda. Tema 
kõrguse arvates pälvis nii truu krooni teenimine, millega kadunud lord silma 
paistis, osavõttu isegi «kuninga sõprade» nõukogust... Kuid meil on väga 
vähe aega jäänud, härrased. Komisjon võib iga hetk kohale saabuda.» 

... Samal õhtul seadis itaallastest dokkerite hulgast värvatud väike 
meeskond jahi «Tolosa» sõiduvalmis. Sel ajal jättis miss Isabella Righland oma 
emaga kuivalt hüvasti... Leedi oli uudistest mitte vähem rabatud kui 
seaduslikud pärijad... 

«Te jätate mu üksinda, tütar?» küsis leedi külmalt. «Võib-olla ei anna te 
endale aru, et kaotate õiguse vanemate varandusele ja heale nimele?» 

«Vanemate häbiväärsest ja kuritegelikust varandusest loobun ma alatiseks, 
ausat nime aga loodan oma tulevase mehe perekonnas ära teenida!» vastas 
Isabella kindlalt. 

4. septembri hommikul lahkus jaht «Tolosa» sügisese päikese mitte enam 
eredates kiirtes Boltoni reidilt. Meeskond, kes oli värvatud sadamas ühe öö 
jooksul itaalia dokkerite ja logelevate töötute madruste hulgast, koosnes 
kümnest mehest. Tüüriratta juures seisid kapten Bernardito ja Charles 
Righland. 

Kui päike oli kõrgemale tõusnud, pööras jaht pärituules ja võttis kursi 
lõunasse. Reisijad seisid tekil. Kaljune rannik juba varjutas nende silme eest 
Boltoni lahe sügava kääru, teravaharjalised katused, toomkiriku hallid tornid 
künka koos kindlusega ja laevataglaste puntra sadama randumissildade ääres. 

Kaugusse kaduvast linnast kajasid laevale järele toomkiriku mõlema kella 
ühtlased ja kurvad löögid. Matusekella helin kord vaibus, kord muutus jällegi 
kuuldavama selle järgi, kuidas tuul seda parajasti laevani kandis. 

Palja silmaga võis jahilt eraldada tumedat inimmassi, kes täitis eeslinna 
tänavaid. Suur rahvasumn liikus Boltonist Chiensfieldi küngaste suunas. Oli 
avaldatud teade lord-admirali surmast ning kogu linna elanikkond tuli selle 
haletsusväärse juhtumi puhul oma kuulsa kaasmaalase jäänuseid tema 
perekonna matmispaika saatma. 

«Meie missioon on siin Boltonis lõpetatud, mu poeg,» kõneles kapten 
Bernardito. «Meil on tubli laev «Kolm Hidalgot» ja me veel lööme lahinguid 
noore Prantsusmaa eest. Oled sa nõus võtma mu nime, vana hulkuri ja 

väljasaadetu, kuningate vaenlase nime? Tahaksin sind õnnelikuna näha, mu 


poeg!» 
745 


«Mu isa, te pakute mulle seda, mida võiks ainult armastav lihane poeg ära 
teenida. Kuid inimese tõeline õnn peitub selles, et aidata teistel õnnelikuks 
saada. Mind on haaranud George'i idee Päikesesaarest. See saab tõeliseks 
saareks, sest päike peab seal kõigile ühtemoodi paistma. Inimesed hakkavad 
elama õiglast elu, valima endale ise igasuguste tööde juhatajaid, ehitama oma 
Päikeselinna... » 


«Oota, ole tasa! Ma saan ilusatest unistustest halvasti kuid karistagu mind 
jumal, kui kirik ei kuuluta sind nende mõtete pärast ketseriks, mu poeg! Kus on 
seda nähyud, et üks inimene ei kadestaks teist, ei petaks teist, ei püüaks teda 
endale allutada? Ent kui see isegi võimalik, kas lubavad siis maised valitsused, 
et kusagil asutatakse niisugune koloonia? Teid kuulutatakse ohtlikeks 
hulludeks ja püütakse kiires korras koos teie Päikeselinaga maamunalt minema 
pühkida.» 

«Kuid isa, seepärast me valisimegi India ookeani saare, et seal pole 
kedagi, kes meid segaks. Seal oleme kaugel kuningatest, paavstidest ja 
kuberneridest. Ja seal pole seal elavad töökad inimesed, kes on juba palju ära 
teinud selleks, et Päikeselinn väga kiiresti kasvaks. Meie Georgiga... » 


«Poeg, kas sa kuulsid, mida ütles kindral Hawerstone Charlesi saarele 
saadetavast ekspeditsioonist? Juba ainuüksi sellest asjaolust piisab, et heita 
kõrvale mõte õiglasest kolooniast. Meie inimesed peavad sealt lahkuma. Küll 
näed, et aasta pärast on teie unistustelinna asemel vaid inglaste pärisorjuslikud 
istandikud ja sunnitöölistega kaevandused.» 


«Ütle, isa, kas saare elanikkond ei pea piiramisele vastu? Õnne eest tuleb 
ju võidelda! Sina koos kuue neegriga võitsid kahe orjalaeva meeskonnad! 
Me... lööme selle kuberneri sealt minema.» 

«Kas Charlie ja George? Oh te, mu tasujad! Meie saarlased on 
ettenägelikum rahvas, nad teavad, et hüdral kasvab ühe maharaiutud pea 
asemele kolm uut... Ent ma tean Charles, kui raske on loobuda ammuhellitatud 
unistustest. Ma ei taha sulle pettumust valmistada, mu poiss! Suundume 
Itaaliast saarele ja vaatame, kuidas võtab elanikkond vastu teate kuberneri 
peatsest saabumisest. Kui nad oma maad ja vabadust kalliks peavad, võib-olla 
et nad selle eest ka tõepoolest surma lähevad. Kui see nii on, 

siis ka mina ei jää teist maha, kuigi mul ei ole teie Päikeselinnasse usku. 
Sind aga ei jäta ma hetkekski ohtu!» 

3. 


Isa Fulvio di Graceiolani viibis juba mitmendat kuud sügavas mõttes. 
Lakkamatu soosing, mida talle jagasid kardinal, paavsti nuntstus Veneetsias ja 
piiskop, vabariigi kõige pühima inkvisitsiooni salatribunali pea, oli andnud 
maad üsna tunnetatavale jahenemisele. Mõlemal prelaadil oli küllalt põhjusi 
tunda rahulolematust isa Fulviole alluva põrandaaluse jumalaväe tegevuse üle. 
See kõigisse pimedatesse nurkadesse hajutatud vägi tegeles väikese 
spionaažiga, muutus salajaste intriigide tõttu järjest hõredamaks ega õigustanud 
täielikult temale pandud ülesandeid. Rahva hulgas kasvas ketserlus, levisid 
ateistlikud õpetused. 

Tsekiinide ja kuldnate juurdevool-kirikukassadesse vähenes. 

Jesuiidi nägu oli sünge ning peegeldas murelikkust. Isa Benedictuselt 
polnud Boltonist juba ammu mingeid teateid. Tema juurde saadetud Luigi 
Grinelli pidi tagasi pöörduma juunis-juulis, kuid isa Fulvio ootas oma truud 
teenrit asjatult sügiseni. Venna Luigi kadumine tekitas paatrile päris tõsist 
muret: salajased vennad ei andnud reetmist andeks! 


Reedel, 5. oktoobril heitis Veneetsia laguunis ankrusse väike laev. 

Otsustades taglase sõlmede ja parda mustunud vooder-dise järgi, oli see 
kiirekäiguline kerge kuunar või jaht jätnud ahtri taha rohkem kui ühe tuhande 
miili. Laeva tagasihoidlik välimus ja kauge nurgake, mille tema kapten oli 
peatuskohaks valinud, huvireisijate puudumine, kes oleksid valmis olnud 
maksma raha suveniiride või sukeldujate kangelastegude eest — see kõik oli 
põhjuseks, etisegi sadamapoisid ja kaupmehed lakkasid väikesele «Tolosale» 
tähelepanu osutamast. 

Teisel päeval pärast laeva Veneetsiasse saabumist väljus Marmorpalee ees 
gondlist keegi halvasti raseeritud näoga välismaalane, peas naljakas parukas ja 
seljas lühike mantel, mis jättis üldiseks imetlemiseks nähtavale 


! Nuntsius — paavsti saadik. 

paari sukki, musti kedrisid ja buldogininadega raskeid saapaid. 
«Kunsti hakalaureus» sinjoore Anthonv Cenni. kelle doktor Buotti oli kodumuuseumisse 
palganud Antonio Carillo nime all, viibis väikeses toakeses, mis oli talle esimese paraadsaali 
kõrval eraldatud. Ta läks algul välismaalasele vastu, kui see aga lossi astus ning hingeldades 
peegli ees oma paruka üles tõstis, et higistamalöönud pealage kuivatada, muutus sinjoore 
Antonio, kes jälgis peeglist välismaalase liigutusi, näost ja pidi vahatatud parketil libisema. 
«Kas minul kui kaugelt tulijal lubatakse vaadata selle palee muuseumi kogusid?» küsis 
külaline käriseval häälel inglise keelas. 
Vestibüülis polnud ühtki inglise keele oskajat peale sinjoore Antonio, kes tundis Albioni 
keelt. Kuid sinjoore Antonio tegi liigutuse, et oma tuppa kaduda. See oleks tal ka õnnestunud, 
kui alati kõikjal viibiv isa Fulvio teener Lafcadio poleks sel hetkel välismaalase kõrvale ilmu- 
nud. 
«Antonio Carillo!» hüüdis ta etteheitvalt. «Kas te siis ei kuulnud, et sinjoore palub talle 
muuseumi näidata?» 
«Kunsti bakalaureusel» ei "jäänud üle muud, kui läheneda välismaalasele ja avada tema ees 
esimesse saali viiv uks. Monotoonse häälega alustas ta oma seletusi, kuid välismaalane näitas 
nende vastu üles äärmist ükskõiksust. Pealegi olid tema silmad niivõrd nõrgad, et ta ilmse 
vaevaga lõuendeid uuris. 
«Teie nimi on vist Antonio Carillo?» sosistas külaline. «Jah, sinjoore.» 
«Kuulge, mul on teada, kes te olete... ka näost tunnen teid ära, sinjoore Cenni. Ärge nähke 
minus vaenlast... Pärast, hiljem mõistate kõik. Senini aga peitke see kiri kiiremini ära. See on 
sinjoore Tomaso Bucttilt. Lugege ta läbi nii, et isa Fulvio ei saaks midagi teada.» 
Antonio Carillo peitis kirja kiirest; põue. 
«Kuulake, mu sõber,» jätkas välismaalane sosinal, «katsuge seda ekskursiooni kiiremini 
lõpetada. Kunst ei huvita mind üldsegi. Mul on tingimata tarvis kohata siin juhuslikult paater 
Fulviot.» 
Antonio Carillo märkas välismaalase sõrmes suure ahhaatpitsatiga sõrmust. Ta vaatas oma 
vestluskaaslasele kahtlustavalt ja imestusega otsa, kuid kuuldes kõrvalsaalist 

«See maal, sinjoore, on Cimabue'? oma. Ainestik on võetud ...» 

Välismaalane pööras end ümber ja tõstis justkui ristimärgi löömiseks sihilikult aeglase 
liigutusega sõrmustatud käe laubale. Fulvio di Gracciolani pöördus giidi poole ja ütles talle: 
«Mu poeg, te võite puhata. Jätkan ise seletuste andmist. Niisiis, te peatusite Cimabue lõuendi 
ees, sinjoore. Tema pintsel, samuti nagu surematu Ghirlandajo kunst, mis kaunistab Gezu” 
lossi Roomas, on hoolega ülistanud looja armutegusid.» 

Antonio Carillo lipsas uksest välja, lukustas end oma tuppa ja rebis lahti kirja, mille 
välismaalane oli talle toonud. Selle turisti oli sinjoore Carillo juba vestibüülis ära tundnud: 
vana Thomas Morton oli ilmunud Marmorpaleesse. 

Paater Fulvio polnud juba ammu nii rahustavaid teateid saanud. Viimaste nädalate salajane 
mure ja ärevus olid sügavale rahulolule maad andnud. Kohus oli täidetud! Tähtis dokument 
Chiensfieldist oli kohal. Krahvi miljonid täidavad varsti ordu tühja kassa ja tugevdavad krist- 
likku kirikut. Vend Benedictus Morssini on salaordule suure teene osutanud! 

Isa Fulvio vestlus välismaalasega, mis oli alanud muuseumis Cimabue lõuendi ees, jätkus ka 
vaimuliku isiklikes ruumides. 

Uurivalt vaatas munk sissesõitnu vesistesse ja värvitutesse silmadesse. Thomas Morton 
kannatas selle terase pilgu välja, võttis vaikides pitsatiga sõrmuse sõrmest ja asetas selle 
vaimuliku ette lauale. Isa Benedictuse sõrmus! Salajane äratundmise märk, millega Boltoni 
kaplan oli varustanud oma saadiku — Thomas MOortoni. 

«Lubage küsida, kas see dokument on teie juures, sinjoore?» küsis krahvi pihiisa. 

1 Cimabue — itaalia maalikunstnik, renessansi esimesi teerajajaid, 

«See on siin, teie auväärsus, õmmeldud minu vesti. Mu sõber isa Benedictus soovis, et 
võtaksin selle ettevaatusabinõu tarvitusele.» 

Mister Morton vabanes pingutusega oma vanamoodsast frakist, mis värvilt meenutas 
tubakatolmu. «Lafcadio!» kutsus paater. 

Noor teener ilmus otsekohe. Ta mõistis jesuiidi pilku ning aitas mister Mortonil üsna osavalt 
ja kiiresti frakist vabaneda, vesti avada ja nähtavale tuua värsket õmblust, mille all krabises 
nõrgalt paber. Kümne minuti pärast oti õmblus lahti harutatud ja laual paatri ees lebas veidi 
kortsunud kiri. 

Fulvio di Gracciolani peitis sõrmuse ja kirja ning päris, missuguse korteri on mister Mcrton 
endale Veneetsias leidnud. Inglise advokaat vastas, et kavatseb paar nädalat ühes Rialto 1 
võõrastemajas puhata, pärast seda seisab tal aga ees tagasisõit vanasse heasse Boltonisse. 
Vaimulik saatis külalise gondlini, pöördus siis kabinetti ja avas kirja. Selles oli peale Frederic 
Righlandi, Thomas Mortoni ja jurist Leo Noel-Abrahamsi poolt allakirjutatud dokumendi veel 
neljaks kokkumurtud valge paks paberileht. Alumises vasakus nurgas märkas jesuiit 
vaevumärgatavat ristikest. See oli nähtavasti märgjks, et see paber ei ole asjatult sisse pandud! 
Munk keeras seda hulk aega käes ja tegi siis kindlaks, et lehe pealispinda oli mingil kombel 
töödeldud. Fulvio di Gracciolani pani ukse lukku, süütas küünla ja hoidis paberit leegi kohal. 
Kogu paberilehel hakkasid nähtavale tulema piimaga kirjutatud salakirja tumepruunid 
märgid.-Läkituse tekst oli ladinakeelne. 

*In nomini Delt20 

1 Rialto — tänav ja rajoon Veneetsias. 

Käesolevaga kannan Teie auväärsusele ette minule, vääritule jumalateenrile pandud ülesande 
täitmisest. Meie püha üritust ähvardanud oht on kõrvaldatud. Lordi salajased vaenlased, kes 
valmistasid ette tema paljastamist, on põrmuks muutunud, kuid võitluses nende madudega on 
langenud ka lord ise. Enne surma kirjutas la kõigevägevama käsul ja Teie vaga venna õpetusel 


9 Gezu loss Roomas oli jesuiitide ordu staabiks. Loss oli kaunis tatuditaalia 
kunstniku Ghirlandajo maalidega. 
20c Jumala nimel!> (ladina keeles). 

selle juurdelisatud dokumendi, mis on vormiliselt ja juriidiliselt tõestatud tunnistuseks krahvi 
ebaseadusliku võsu piraat Giacomo Grelli hukkumise ning nimetatud Crelli otseste 
järeltulijate puudumise kohta. Lordi poeg Charles, kes oli oma isa vastu vaenulikult 
häälestatud, lahkus maisest 

ilmast, ilma et oleks kellelegi teisele peale õe Isabella oma tõelist nime avaldanud. 
Meeleheites mürgitas neiu enda ära. Tema saatust jagas ka Reginald Murray, patune, kuid 
ohtlik tiitli-nõudleja. Lordi saladus on koos nende isikuti ga hauda läinud. Andku jumal kõigi 
nende inimeste patud andeks ja saagu nende hinged taevariiki! Ave Marial 

Ootasin asjatult vend Luigi, Teie alalise kulleri järjekordset saabumist minu juurde ning 
ajendatuna ainsast soovist kiirendada nende teadete ärasaatmist, pidasin õigeks otsida iseseis- 
valt ustava kulleri teie juurde saatmiseks. Oma lihtsameelsuses võtsin ma arvesse Teie 
haigusliku pärandaja kõrget iga ja haigusi, mis sundiski mind kiirustama selle tähtsa 
dokumendi kohaletoimetamisega. Sellepärast keelitasin ma mister Thomas Morlonit kui oma 
kadunud heategija lähimat abilist sooritama reisi Veneetsiasse, et anda käesolev kiri Teie 
auväärsusele isiklikult üle. Juurdelisatud dokument peab kõrvaldama pärandaja kõik viimased 
kahtlused ja patused kõhklused. Arneni 

Vaga vend Kristuses 

Benedictus. ' 

29. augustil 1790. aastal. Boltoni linn.» 


Paater lõi ristimärgi ette ia peitis dokumendi oma vihikusse. Siis saatis ta teenri üles, et paluda 
krahv Paolot laupäevaõhtusele missale. 

Lafcadio leidis krahvi puhkamas pärast pikaajalist gondlisõitu mereranda, mille ta oli enne 
lõunat ette võtnud. Ent vanaldane krahv sai väsimusest siiski võitu ja läks palvemajia. Missa 
ajal istus ta pingil, toetatuna uuest lossiteenrist Antonio Carillost. Viimastel nädalatel palus 
sinjoore üsna meelsasti Antoniolt taolisi teeneid, sest noormees osutas neid ilma orjalikkuse ja 
libitsemise varjundita. Lossi teenijaskonda pani lausa imestama noormehe oskus julgustada ja 
lõbustada vana põdurat aadlikku. 

Pärast lühikest missat siirdus vaimulik koos krahv Paologa viimase ruumidesse. Paater Fulvio 
poolt suure kiiruga väljasaadetud gondel tõi lossi mõned ametiisikud —-krahv d'Ellano 
peanotari koos tema abiliste ja kirjutajatega, samuti krahv Paolo enda poolt määratud mõned 
testamenditäitjad. Fulvio di Gracciolani võttis sinjoored vestibüülis vastu, saatis nad krahvi 
ruumidesse ja selgitas, et nende kutsumise lossi oli põhjustanud vajadus kõrvaldada krahvi 
soovil neile teadaolev klausel krahvi testa- 

mendist. Mingi Inglismaalt saadud dokument oli pärandajalt võtnud viimse lootuse oma 
järeltulijad üles leida ja nad majanduslikult kindlustada. See teade oli krahv Paolot sügavasti 
kurvastanud. 

Isa Fulvio juuresolekul korrigeerisid saabunud sinjoored testamendi teksti. 

Öösel lahkus notar koos oma saatjaskonnaga Marmorpaleest. Pärast seda, kui 
testamenditäitjad ja juristid olid teinud sedasama, sõitis ka paater Fulvio kardinali paleesse. 
Sel hilisel tunnil ruttas üks kõrge vaimulik teise juurde, viies talle häid uudiseid. 


4. 


Oli möödumas teine nädal pärast testamenditäitjate kutsumist krahv Paolo d'Ellano juurde. 
Selle aja jooksul lahkus vanake harva oma ruumidest, viibis pidevalt sügavais mõtteis, vahel 
kaotas jutulõnga, uinus söömaaegadel ja piinles öösiti unetuses oma asemel. Krahv Paolo 
liigutas vaevaliselt oma paistetanud jalga, ärritus kergesti ja kannatas väga üksinduse all. 
Samal ajal väsitasid teda kas vestlused isa Fulvioga ja Seepärast ei tüüdanud pihiisa nendega 

krahvi eriti. Selle-eest aga laskis krahv lossiteenrit Antonio Carillot endiselt meelsasti enda 
juurde. Sinjoore Antoniol oli meeldiv hääl. Tundide kaupa luges ta haigele tema 
lemmikluuletajate Dante ja Petrarca teoseid. 

Ainult ühe külastajanna võttis vana krahv Paolo nendel päevadel vastu: see oli vanaldane 
senjoora Estrella Luis el Gorra. Ta tuli Prantsuse sõjalaevalt «Kolm Hidalgot», mille 
komandöriks oli tema pojapoeg. Eakas senjoora oli astunud Toulonis Euroopa pinnale, kuid ei 
suutnud vastu panna soovile sõita korraks Veneetsiasse, et külastada vana sõpra krahv 
d'Ellanot. Paater Fulvio oli teda vilksamisi vestibüülis näinud ning isegi õhanud koos temaga 
kiire ajavoolu üle. 

Jesuiit ei teadnud, et pärast senjoora ärasõitu oli krahv Paolo lugenud ärevusega järgmist 
sedelit: 

«Teie hiilgus, kui veelkordne gondlisõit Teid ei väsita, ootan Teid jälle Teile teadaoleva laeva 
pardal. Seejärel peame sõitma «Lillede Villasse», kus üks Teile juba ammu lubatud 
kohtumine sunnib unustama kõik vaimsed ja füüsilised tõved. Teile sügavalt truu Buotti.» 
Krahv riietus kahe kammerteenri abiga ning, toetudes 

sinjoore Antonio õlale, kõndis gondli juurde. Vaibaga kaetud kabiinis lebasid hunnikus 
pehmed padjad. «Ujuv tõld» teenis peremeest juba mitmendat aastat, õlide aroomid ja 
idamaised lõhnad olid kabiinis segunenud seisva vee, vanade damasteesriiete ja koduneva puu 
lehaga. 

Antonio laskis eesriided alla ja istus vanakese vastu. Gonde' nakkas kiikuma. Ahi ris istuv 
gondoljeer ja tema abiline juhtisid sõiduki Suurde kanalisse. 


Päev oli pilvitult sinine ja soe. Vastusõitvatelt gondlitelt kostis aerutajate laulu. 

Kui krahvi «ujuv tõld» laguunivetesse jõudis, tõstis sinjoore Paolo aknaeesriide. Puhtas, 
imepäraselt läbipaistvas õhus oli selgesti näha laevade maste ja raasid, mis joonistusid 
Veneetsia sadama peeglis. Sertikaua kui krahv silmitses paatide ummikut kanali suudmes, 
valgusest üle ujutatud losse, lippe, vimpleid, inimestest tulvavavaid kõnniteid ja 
kaubalaevade kaugeid siluette, vaatas, Antonio Carillo tähelepanelikult tagasi. Nagu ta oli 
lootnud, ei hiilinud nende kannul ühtki paati: nähtavasti oli paater Fulvio ergas silm 
rahunenuna testamenti sisseviidud parandusest, oma pilgu sinjoore Paololt ära pööranud. 
Laguuni kaupemas osas seisis kai ääres väike tähelepandamatu laevuke. Purjed selle kõrgetel 
raadel olid tugevasti rulli keeratud. Tekil kõndis ringi vahimadruse vööritrapi juures aga seisis 
tüse reisija, kes kandis pikka, mantlit, mis sarnanes mungarüüga, ja musta doktori mütsi. 
Gondoljeer juhtis oma sõiduki aeglaselt trapi juurde. Antonio ees välkusid kuldselt laevanime 
«Tolosa» kumerad tähed. Doktorimütsiga tüse sinjoore astus tekilt gondlisse. Püüdes 
vaevaliselt tasakaalu hoida, suundus laevareisija kabiini ja sattus otse krahv Paolo käte vahele, 
mis olid talle vastu sirutatud! 

««Lillede Villasse»!» hüüdis doktor Buotti gondlijuhile. 

Must gondel viis reisijad mereranda, krahv d'Ellano linnaäärsesse villasse. See oli kuulus oma 
aia poolest, kus lilled, põõsad, puud ja rohi olid valitud nii meisterlikult, et tiikides või 
purskkaevudes peegeldudes nad justkui andsid veele ka oma värskuse: ühel kaldal virvendas 
vesi malahiitroheluses, teiselt poolt aga näis helesinise või õrn-lillana. Selles keerulises 
valguse- ja värvidegammas muutusid nümfide marmorkujud otsekui elavaks. Näis, et need 
alasti kaunitarid on vaid hetkeks tardunud oma häbelikes poosides ning on valmis iga hetk 
indiskreetse pilgu eest tihedasse rannarohelusse kaduma. Veepinnal ujuvad elusad luiged aga 
näisid Carrara marmorist raiutud skulptuuridena. 

Teel villasse kaebas krahv sinjoore Buottile kibedalt oma vanadusetõbede üle. 

«Pealesunnitud üksinduse ja äreva ootamise viimased päevad olid mulle eriti piinavad, mu 
sõber,» kõneles 

vanake. «Ma ikka veel kardan uskuda teie edusse. Mulle näis kogu aeg, et ma ei ela tänase 
päevani ja et te asjatult jätsite mu üksinda.» 

«Täna te veendute, krahv, kui vale oli kogu teie «idamaine filosoofia». Ma olen alati oma 
eelaimusi uskunud ning õnneks on ka kõige julgemad lootused täide läinud! Nüüd, mil 
senjoora Luis el Gorra on teid lõplikult veennud, et Charles ja Isabella on teie lihased lapse- 
lapsed ...» 

Nendest sõnadest erutunud sinioore Paolo hakkas kiiremini hingama ja Antonio Carillo 
hoiatas usuteadlast käeviipega, et see ei tekitaks nõrgaks jäänud vanale südamele liiga suuri 
vapustusi. 

Lõpuks randus gondel ning ülejäänud osa teest kuni villani läbis krahv kandetoolis. Ületada 
aga kaheksat lauskjat marmorastet oli sinjoore Paolole raskem kui Scipiol Kartaago müüride 
vallutamine. Ent vanake tuli trepist üles üksinda, loobudes isegi Antonio Carillo abist. 
Keskmises võõrastetoas, mille kogu sisustus oli merevaigu mahedais toonides, pani doktor 
Buotti krahvi tugitooli istuma. Antonio Carillo kattis vanamehe jalad pleediga. Tomaso Buotti 
palus luba sinjoore Antoniot mõneks hetkeks võõrastetoast ära saata. 

«Ei, ei, jäägu Antonio siia minu juurde. Te ju ise, kallis sõber, jätsite mu selle hea inimese 
hoolde! Ta oli nii kannatlik, lahke ja lõbus, et oli tervest sadakonnast toht-reist rohkem väärt.» 
«Teie hiilgus! Andestage meile, minule ja Antoniole, üht lühiajalist valet. See oli sunnitud 
vale, sest olin otsustanud teadusemehe põhjalikkusega kontrollida kõik avastused ja oletused, 
enne kui tõde teile teatavaks teha ...» 

Buotti hääl oli nii pidulikult elev ning peegeldas nü tugevat hingelist erutust, et vanakese käed 
hakkasid värisema. 

«Ärge jääge poolel teel peatuma, mu sõbrad,» sõnas krahv anuvalt. «Missugune on siis see 
tõde, mida tahate mulle avaldada, mu armas doktor Buotti?» 

«Sinjoore Paolo, te näete enda ees meest, kes sündis, võiks öelda, minu silme all selles 
perekonnas, kus kasvas teie poeg Giacomo Molla. Teie ees on sinjoore Antonio Cenni! Ta 
tundis sinjoore Giacomot väga lähedalt. Viimaste ärevate nädalate jooksul kaitses ta teid 
salaja jesuiitide riugaste eest.» 

755 


«Antonio Cenni?» kordas vana krahv. «Kaäpri saa kaluri Rodolfo poeg? Mu poiss, kas sa 
mäletad minu Giacomot?» 

«Mäletan teda, sinjoore Paolo,» vastas Anthony «kuid ...» 

«Kõnele lõpuni. mu poiss! Ütle mulle, kas Giacomo meenutas kunagi oma ... isa? Või täitis 
tema südant alati põlgus minu vastu? Kas ma tõesti pean surema, ilma et minu ainuke poeg 
mulle andeks annaks?» 

Anthony süda tõmbus valuliselt kokku. Ta suudles raug-kätt, kuid päästev vale ei tulnud tal 
kuidagi huultele. 

«Teie lapselapsed annavad teile komi südamest andeks teie .kunagise patu nende isa vastu.» 
sõnas Buotti Anthony asemel. «Te võite neid otsekohe kaisutada, sinjoore.» 

«Kiirustage, mu sõbrad, sest mu jõud on lõppemas! Mu lapselapsed .. . kus nad on... ma 
kardan, et suren . ..» 

Doktor Buotti avas kõrvalruumi viiva ukse. Seal, ukse taga, kuulatasid mitu inimest hinge 
kinni pidades seda, mis võõrastetoas sündis. Krahv Paolo kõrv eraldas ettevaatlikke samme. 


«Teie hiilgus!» kostis Buotti hääl. «Kui õnnelik võite olla oma järeltulijate üle! Püüdke 


haigusest jagu saada, võtke oma jõud kokku! Vaadake, sinjoore, seal on teie surematus!» 
Doktor Buottil endal olid silmis pisarad. Ta pöördus ukse juurde. 

«Astuge kõik sisse, sõbrad. Tulge, sinjoore Carlos d'Ellano ja teie, sinjoriina Isabella. Krahv, 
teie ees on venda-õde, Carlos ja Isabella, sinjoore Giacomo lihane poeg ja lihane tütar. 
Kaisutage oma pojalapsi, hiilgus, nad väärivad seda, et neile uhke olla.» 

Elustava õnne mõjul tõusis vanake tugitoolist ja astus oma pojalastele sammu vastu. Ta toetus 
doktori õlale ja vaatas Isabellat ja Charlesi selginud ja mitte enam uduse pilguga. 

Pead veidi kummargile lastud, seisid tema ees nooruk ja haruldaselt ilus neiu. Enam polnud 
tarvis ei juriste, asitõendeid ega medaljone. Vana Paolo d'Ellano nägi enda ees kaht elavat 
nägu ning rreis mõlemas paistsid läbi ja kordusid väikese Giacomo Molla, tema õnnetu ema 
Francesca ja ... sinjoore Paolo enda näojooned!... Üksildane rauk, ammuse pettuse ohver, 
viibis äkki nende inimeste ringis, kellega kohtumisest oli ta unistanud kogu eluaja, 

julgemata Isegi loota! Ning need kallid, veel üsna noored inimesed, need täiskasvanud lapsed 
olid kõigele lisaks ka imetoredad! Neil on helged ia puhtad näod, milles pole varjugi 
auahnusest, orjalikkušest, almuseootusest... 

Õnnelik hetk, kõige õnnelikum kõigi viimaste aastakümnete jooksul! 

Vanake kallistas ja õnnistas oma mõlemaid pojalapsi. Ta pani neile käed õlgadele, vaatas 
silmi ja suudles neid esimese kohtumise kogu õrnusega ... 

Lõpuks meenus talle see, kellele ta oli selle kohtumise eest tänu võlgu. Vanake pöördus 
Buotti poole, tahtis oma kõige ustavamale sõbrale mõned tänusõnad öelda, kuid ei jõudnud. 
Erutus osutus liiga suureks ia vana süda ei pidanud enam vastu! Esimese kohtumise hetk sai 
ka pojalaste ja vanaisa hüvastiiätuhetkeks. 

Kui surija üles tõsteti ja diivanile kanti, tõusis ta käsi õnnistuseks ja huuled avanesid, et 
sosistada viimseid sõnu: 

«Mulle on andeks antud ja ma suren õnnelikuna! Lapsed, ärge mind unustage!» 

Inimesed kummardusid vaikides tema aseme kohale. Ta hingas veel, kuid nägu oli juba 
läbipaistvaks ja kahvatuks muutumas, ning näojooned polnud enam raugalikult laialivalguvad. 
Need olid muutunud teravaks ja selgeks. Charlesi ja Isabella imepärane sarnasus nende 
vanaisaga paistis veel teravamini silma, kui krahv Paolo hall pea tardus nagu kipsmask 
padjale. 

Veel kaks inimest lähenesid kiirelt risti ette lüües surivoodile. Senjoora Estrella Luis laskus 
peatsi juures põlvili, kui Isabella sõrmed olid juba sulgenud surnu liikumatud silmalaud. Vana 
senjoora sosistas palvesõnu. Tema poeg kapten Bernardito suudles vaikides krahvi ristatud 
käsi ja väljus siis vaikselt suriruumist. 

Teade krahv d"Ellano surmast kurvastas paljusid Marmorpalee elanikke. 

Kirst krahvi põrmuga, mis oli toodud lossi, seisis kõrgel alusel kõige suuremas alumise 
korruse saalis. Kõik kunstiesemed olid välja viidud ning ainult krahvinna BeatriceU ja krahv 
dEllano portreed kaunistasid kaht vastasseina. 

Lõputu oli inimvool läbi saalide. Kahe päeva jooksul jättis kogu Veneetsia hüvasti ühe oma 
vana metseeni põrmuga. Suursuguses leinas seisis kirstu ees, kitsad huuled 

199 


tugevasti kokku surutud, paater Fulvio di Gracciolani. Paljud veneetslased tundsid ära ka 
heasüdamliku doktori Tomaso Buotti, kelle kohta kõneldi, et ta olevat laevalt otse matusele 
sattunud. 

Tohutu rahvamurd ujutas üle kanali mõlemad kalda kui matuserong liikus gondlitel nüha 
Markuse platsi poole. Veneetsia doodž isiklikult asetas katedraalis pärja vana aadliku kirstule 
ja pidas leinakõne. Samal päeval lasksid kolmkümmend vaimulikku kardinaliga eesotsas 
sinjoor Paolo kirstu perekonna hauakambrisse ja asetasid selle krahvinna Beatrice” 
marmorsarkofaagi kõrvale. 


467 


473 


Õhtupoolikul pärast matuseid hakkas Marmorpaleess kogunema inimesi, kes olid saanud 
kutse viibida testamendi avamise juures. Samasse saali, kus veel parkett kandis väljaviidud 
kirstualuse jälgi, asetasid teenrid puldi. 

Krahvi testamenditäitjad olid väljastanud üle saja kutse. Mitte väiksem arv külalisi saabus 
lossi paater Fulvio ja doktor Buotti kutsel. Suure hulpa ilmalike ja vaimulike, tähtsate 
ametnike ja ilusate daamide hulgas oli mitte jus väike arv lihtsaid surelikke, kes olid 
uudishimust aetuna palatsosse hiilinud. Neil «vähetähtsail» külalistel õnnestus kasutada 
lossiteenrite projektsiooni, et hiljem uhkelt jutustada oma kodustele osavõtust vabariigi 
esimese inimese varanduse jagamisest. 

Hiilgav seltskond kasvas iga hetkega. Lossi alumisel korrusel reastikku asuvates saalides oli 
okaspuude ja küünnalde lõhn juba segunenud lõhnaõlide aroomi ja itaalia sigarettide kerge 
suitsuga. Saalides vilkusid tikitud mundrid, siidist preestrikuued, mustad sutaanid. leinäloorid, 
lopsakad õlakud, suled ia lindid. Kohalviibijate hulgas oli paavsti nuntsius ja kõrgemad 
ametiisikud. Teener Gio-vanni Polesta saatis autoolile vanaldase senjoora Estrella Luisi, kes 
oli saabunud testamenditäitjate kutsel. 

Viie sametpolstriga tugitoolide rea taga seisid punase plüüškattega toolid, mis olid määratud 
«lihtsamatele härrastele». Ja lõpuks, surutuna peaaegu kõige kaugema seina vastu, asusid 
lihtsad, kõvade istmetega toolid, mis olid «üsna vähetähtsate» külaliste jaoks ette nähtud. 
Nende"viimaste ridade vahel peaaegu puudusid läbikäigud ning inimestel, kes siin istusid, 
polnud võimalust end liigutada. 

Nende kõvade toolide äärmises reas, saali kõige kaugemas nurgas, surutuna krahv Paolo 
marmorbüsti vastu, istus väike grupp üsna tagasihoidlikult riietatud välismaalasi. 

Sinjoore Buotti seletas möödaminnes paater Fulviole, et need välismaalased on reisijad 
laevalt, millega ta oli tagasi pöördunud Veneetsiasse. Päeval, olid need reisikaaslased ka 
matusetalitusest osa võtnud. 

Kui saali sisenesid juristid, kirjutajad ja krahvi hallipäine notar, vaikis iutukõmin. Ainu't 
ebaviisakad välismaasid jätkasid endiselt oma nurgas sosistamist. 

«Vaata korraks paater Fulviot,» sosistas Bernardito oma kasupojae, keda ta nüüd hüüdis vaid 
don Carloseks. «Jumal on tunnistaks, et mul ei tulnud krahvi miljonid meeldegi kui jälgisin 
teid ja head sinjoore Paolot läbi ukse. Krahvi hoidmine viimasest vapustusest läks meil kalliks 
maksma!» 

«Jumal nendepa. nende miljonitega, isa! Jesuiidid said Briti vale-milordi dokumendi kätte ja 
vanake ei saanudki teada, kuidas tema Giacomo ta üle nalja heitis! Ta iäi uskuma, meie vaene 
vanaisa Paolo, et Grelli on ammu hukkunud. Enne lõppu leidis ta lohutuse ja jumal olgu 
tänatud!» 

«Vaata, vaata,» ei jätnud Bernardito, «pühadel isadel välguvad isepi silmad ahnusest. Mõelda 
ainult, kuus miljonit! Võib-olla tuleks mul siit lahkuda, mu poiss? Kardan, et ma ei pea vastu! 
Mind tõmbab nii kangesti vanade kommete poole... Virutaksin sellele Fulviole ühe tulise sil- 
made vahale ia siis purjed üles!» 

«Tasem!» kostis saalis. «Ts-s-s!» 

Viie punase lakkpitseriga tohutu ümbrik toodi siidrätiku seest välja. Kummardusega andis 
notar krahvi vaimulikule kiria üle. Saalis muutus nii vaikseks, et kirjalakikildude kukkumine 
kostis saaliderea kõige kaugematesse nurkadesse. 

Fulvio di Gracciolani vaatas upsakalt väga kahvatule doktor Buottile, kes seisis 
tagasihoidlikult notari ja kirjutajatega kõrvu. Kuuldus ümbriku rebimist ning paater Fulvio 
kätte jäi suur sinkjas tempelpaberipoogen veidra teksti, mõnede allkirjade ja pitseritega. 

Üheksakümne küünla valgusest sädelev kroonlühter rippus otse puldi kohal. Et oma peaga 
valgust mitte varjata, astus paater Fulvio sammu tagasi ning hakkas aeglase ja piduliku 
häälega lugema: 

«Mina, Veneetsia vabariigi põline aadlik. Suure Nõukogu liige krahv Paolo Vittorio Georgio 
d'Ellano, olles terve mõistuse ja selge mälu juures, ajendatuna patukahetsemise 

soovist jumala ja inimeste ees, armastusest oma kalli kodumaa, vastu ja püüdlustest õigluse 
poole, väljendan käesolevaga oma tahet kogu minu liikuva ja liikumata vara suhtes pärast 
minu surma, mis pole enam kaugel. 

Pärandan minule kuuluva Marmorpalee kõigi selle kunsti- ja teaduslike kogudega oma 
kodulinnale Veneetsiale lingimusel, et palee-muuseumi iuhtimine jääks praeguse 
kunstikogude hooldaja kõrgestiõpetatud doktor Tommaso Buotti kätte, seniks, kui ta ise 
avaldab soovi selle ameti mahapanemiseks.» 

Selle koha ettelugemisel süngestas kerge vari Fulvio di Gracciolani nägu, kuid ta otsis 
silmadega doktor Buotti üles ja manas näole .magusaima naeratuse. Buotti vastas omakorda 
väga viisaka kummardusega. 

«Kogu oma ülejäänud liikuva ja liikumata vara, välja arvatud allpool loetletud ühekordsed või 
alalised kulud, jaotan ma järgmiselt: 

Maad ja mõisad, mis asuvad Prantsusmaa lõunaosas, Lombardias, Genuas ja Veneetsias, peale 
Marmorpalee ja «Lillede Villa», samuti väärtpaberitesse paigutatud rahalised vahendid kahe 
miljoni suuruses summas jätan ma oma pojapojale Carlos d"Ellanole, hispaania senjoori 
Bernardito Luisi kasvandikule, kes on senini kandnud tinglikult nimesid Alonzo de las Pados 
ia Charles Chambey.» Parukad, paljad pealaed ja daanvde soengud, mis olid tervele saalile 
tugitoolide seljatugede kohal nähtavad, hakkasid liikuma. Summutatud sosin mühises läbi 
saali. Paater Fulvio silmad hakkasid rahutult mööda kirjaridu jooksma. Nurgas, krahv Paolo 
rinnakuju juures istuvad välismaalased sattusid ärevusse. Vana mereväekuues mees tegi 
energilisi käeliigutusj, sosistas naabritega ja raputas, rusikasse pigistatud piipu. 
«Marmorpalee salakeldris asuvad aarded — kalliskivid ja perekonnahõbeda, väärtusega pool 
miljonit skuudot, annan üle oma pojatütrele Isabellale kingina tema pulmadeks Virgiinia 
skvairi mister Reginald Murrayga. 

Minu pojalaste Carlose ja Isabella pärijaõigustesse viimise usaldan ma oma perekonna vanale 
usaldusmehele senjoora Estrella Luis el Gorrale ning minu sõbrale ja heategijale sinjoore 
Tomaso Bucttile, kelledele pärandan: esimesele — s. t. senjoora Luisile sada tuhat skuudot ja 
teisele — oma Veneetsia linnalähedase suvila, mille nimeks on «Lillede Villa»...» 

Sedamööda kuidas paater Fulvio di Gracciolani dokumenti ette luges, muutus tema hääl üha 
kumedamaks ja kähedamaks. Piiskop, vabariigi püha inkvisitsiooni sala-tribunali pealik, 
tõmbus jäigaks. Naeratus piiskopi huultel sarnanes surnupealuu irvitusega. Oo, krahvi pihiisa 
mõistis hästi, kui vähe head pakkus talle see inkvisiitori naeratus! ... 

Suuri vaevu säilis paater Fulvio rahu. Ta laskis silmadel üle viimase tekstiosa libiseda. Tähed 
hüplesid justkui tema pulsi rütmile alludes. Nad kandsid ette meeleheite-balletti, hirmsat 
surmatantsu! Palju aastakümneid kestnud pingutused olid kokku varisemas... Lugeja laup kat- 
tus helkivate higipiiskadega. Hüplevad tähed moodustasid lõpuks pika nime... See vilksatas 
teksti järgmises lõigus. See oli paater Fulvio enda nimi... 

Vaimulik uuris teraselt kirjutatut... Ei, ta polnud enam suuteline aeglast ettelugemist jätkama. 
Tekkis piinlik paus, mille vältel paater Fulvio di 'Gracciolani tegi liigutusi, nagu otsiks ta oma 
prille ... 

Vanem testamenditäitja sinjoore Umberto Grotta märkas krahvi pihiisa rasket seisukorda ja 
lähenes puldile kroonlühtri all. 

«Mu nägemine ütleb üles,» pomises paater Fulvio. 

Hädavaevalt suutis ta paberit käes hoida ning pilku heitmata sirutas ta selle vanemale 
testamenditäitjale. Viimane võttis dokumendi kummardusega vastu. Jesuiit astus puldilt alla ja 
vaatas tühja pilguga saali. Ta ei saanud ukse poole liikuda, sest teenrite tihe summ takistas 
saalist väljapääsu. Teine testamenditäitja juhatas vaimuliku tühja tugitooli juurde ning paater 
Fulvio vajus raskelt sametisele polstrile, seljaga vaikseks jäänud auditooriumi poole. Vanem 
testamenditäitja tegi teatavaks järgneva teksti: 

«Viiesaja skuudo suuruse summa jätan oma pihiisale paater Fulvio di Gracciola-nile kulude 
katteks, mis on seotud sõiduga tema endisesse legaati, kust ta meie majja asus.» 

Jesuiit võpatas senikuulmatust solvamisest. Isegi saalile nähtav paatri paljas pealagi omandas 
lillaka varjundi. 

«Viissada skuudot, et sõita kuradile!» sosistas vaimustatud Bernardito Charlesile. «Pojake! 
See doktor Buotti on kaks korda kavalam kui mina! Aga missuguse heatahtliku ja 
lihtsameelse inimesena ta välja näeb, kurat võtku! Kuidas ta küll kogu selle värgi joonde ajas! 
Karrambal» 

Vapustatud pärijad kuulasid erutatult ettelugejat, taibates vaevu pärandaja viimseid 
tahteavaldusi. 

Sada tuhat skuudot oli krahv jätnud Livorno lähedal asuva frantsisklaste kloostri Püha 
Magdaleena lastekodu orbudele. Lõpuks järgnesid väikesed annid kirikule ja Veneetsia 
heategevatele asutustele. 

Kui kogu testamendi tekst oli teatavaks tehtud, hakkas saal nagu häiritud mesipuu sumisema. 
Paater Fulvio lahkus saalist niipea, kui ettelugeja oli vaikinud ja teenrid ukselt kõrvale 
astunud. Kardinal «emaldus, vaevalt noogutanud testamenditäitjatele. Temale järgnes ka 
piiskop. 

Gondlite, kandetoolide ja jalakäijate pikad voorid venisid igas suunas mööda ümberkaudseid 
kanaleid, tänavaid ja sildu laiali. 

Marmorpalee saalides muutus vaikseks. Teenrid kustutasid ainult pidulike sündmuste puhul 
süüdatavaid kroonlühtreid, paater Fulvio sulgus oma tuppa. 

Väsinud Giovanni lukustas paraadvestibüüli välisukse, sinjoore Tomaso Buotti laskis aga 
hooviuksest neli tugevat valvurit sisse. Ta sosistas neile mõned sõnad ja noogutas 
tähendusrikkalt krahvi pihiisa isiklike ruumide suletud uksele. Korraldanud sel kombel 
rahvamuuseumiks saanud lossi kaitse igasuguste ootamatuste eest, pöördus doktor Buotti oma 
sõprade juurde tagasi. 

«Teie hiilgus, krahv Carlos ja sinjoriina Isabella,» ütles ta rõõmsalt, «lubage teid õnnitleda, 
mu sõbrad!» 

Doktor hoidis «kummaski käes vahuveinipokaali. Sõbrad tühjendasid-klaasid, kartmata enam 
paater Fulvio di Gracciolani valgeid mürgiterakesi. 


Kui olid kõlanud esimesed lühikesed lauakõned, üsna pidulikud ja tunneterohked, pöördus 
kapten” Bernardito oma naabri doktor Buotti poole. Need kaks isikut istusid laua ääres kõige 
parematel kohtadel: selle au olid noored pärijad neile loovutanud. 

«Jumalapärast, seletage mulle kiiremini, sinjoore Buotti, kuidas õnnestus teil jesuiitide üle nii 
kurja nalja heita? Keegi polnud niisugust lõppu oodanud! Krahv oli ju testamenti 
korrigeerinud ja klausli kõrvaldanud. Jesuiidid olid kindlalt veendunud, et' kogu varandus 
jääb tervikuna neile!» 

«Vaadake, kui olin Mortoni poolt Veneetsiasse toodud «salakirjaga» kõik jesuiitide kartused 
eemale peletanud, kohtusin ma krahviga, kellele teatasin Anthony kaudu oma tulekust. 

Jalutuskäigu ajal mereranda tegin krahvile teatavaks, et kahe nädala pärast saabub 
Veneetsiasse krahv Paolo d'Ellano vana sõber senjoora Estrella Luis, et veenda krahvi 
otsingute taielikus õnnestumises. «Varsti,» ütlesin ma krahvile, «on teil võimalus emmata 
oma pojalapsi — Charlesi ja Isabellat, kes saabuvad välismaalt laevaga.» 

Kahjuks pidin krahv Paolole andma valed andmed Charlesi ia Isabella nimede ia vanuse 
kohta, et mitte mainida lord Cbiensfieldi nime. Võis juhtuda, et vanake ei ela üle teadet 
Giacomo julmusest... Pärast vestlust donna Estrellaga andis krahv senjoorale notari jaoks 
määratud ametliku korralduse hävitada endine testament ia koostada kiires korras uus. 
Senjoora jälgis, et see ka viivitamatult teostatakse. Kõrgest ametialasest kohusetundest jätsid 
testamenditäitjad dokumendi vormistamise saladusse. See ongi kõik! Meist kõikidest teadis 
ainult senjoora Estrella Luis pärandaja viimset tahet. Tõstan klaasi teie ema terviseks, 
kapten!» 

Samal hetkel astus Giovanni Polesta laua äärde ja teatas sinjoore Buottile midagi kõrva sisse. 
Doktor palus kapten Bernarditot, Charlesi ja Anthonyt aeda, paater Fulvio di Gracciolanile 
kuuluva ruumi akende alla. Kõrvalelükatud eesriide taga eraldasid nad kirjutuslaual pooleldi 
sulanud küünla. Selle leek valgustas ähmaselt tugitoolis istuva inimese liikumatut kogu. 

«Ta istub juba kolm tundi niimoodi,» sosistas Giovanni. 

Toauks oli seestpoolt lukustatud. 

«Sisse murda!» andis doktor Buotti käsu. 

Raske uks ei andnud kaua järele. Sel ajal kui valvurid lukku lahti muukisid, ei kostnud 
seestpoolt ühtki heli. 

Kui inimesed lõpuks krahvi pihiisa tuppa sisenesid, oli vaimulik juba külm. Ta istus 
tugitoolis, käed rinnale ristatud. Sõrmus lahtikeeratud pitsatiga vedeles põrandal, punase veini 
sadestusega klaas oli aga kukkunud avatud raamatu leheküljele. 

Doktor Buotti tundis otsekohe krahvi raamatukogust pärineva «Jeesuse ordu tegevuse ajaloo» 
köite. 

Kaks kuud pärast kõiki neid Marmorpalees asetleidnud tähelepanuväärseid sündmusi 
lähenes kerge merelaev «Lõuna Rist» Ameerika randadele. Kaunis daam, hoides kenal 
tüdrukukesel käest, ootas Philadelphia kail seda laeva iuba ammu. Kui täies purjes «Lõuna 
Rist» välisreidile kihutas, hakkas daam taskurätti lehvitama, pool tundi hiljem apa toimus 
sealsamas Philadelphia sadamasillal veel üks õnnelik kohtumine: isa sai kokku oma 
järeltulijatega. Edward Wanti perekond võttis vastu mitte ainult perekonnapea kapten Wanti, 
ka missis Mary raugastunud isa oli selle perekonna rüppe tagasi pöördunud. Endine Kalkuta 
nõuandeadvokaat, Giacomo Grelli agent, kes oli, oma tegusid kahetsenud ja kellele oli andeks 
antud, kaisutas Philadelphia kail oma tütart ja tütretütart... 

Samal ajal lendas teine jaht, mille mustunud parrastel ilutses nimi «Tolosa», Charlesi saare 
poole. 1791. aasta jaanuarikuu viimastel päevadel jõudis laev saarest põhja pool asuvate 
veealuste karide ahelani. Jahi kaptenil don Bernardito Luis el Gorral oli põhjust kiirustada: 
Gibraltarist väljumisel oli jaht möödunud Briti sõjalaevastiku eskaadrist, mis suundus 
lõunasse. Lähimas Maroko sadamas Rabatis uuris kapten Bernardito välja, et fregattidest 
«Windsor», «Admiral Chiensfield» ja «Kuningas George Ill» koosnev eskaader sõitis India 
ookeani Aafrika vetesse. «Windsori» pardal viibis riigiametnik mister Blennard. Saanud need 
teated, andis Bernardito käsu sõita nii päeval kui ööl, et jõuda kiirekäiguliste lahingulaevade 
eskaadrist kaugele ette. Kui jaht saabus saarest põhja pool asuvate veealuste karideni, oli 
eskaader temast viie-kuue päeva võrra maha jäänud. 

Saareni oli jäänud vaid kaheksakümmend miili. Enne pimeduse saabumist ületas jaht 
veealused kariid ja sõitis jälle täiskäigul. Valitses tugev jaanuarikuumus, kuid aurupilvede 
vine kattis silmapiiri. Kuuvalgus tungis vaevaliselt läbi hämara udu. Bernardito ja Dick Mills 
seisid komandosillal. Meremehed silmitsesid teraselt pimedust. 

«Meie saarlannadel on tulnud kaua oodata,» ütles Bernardito oma tüürimehele. «Kurat võtku! 
Minu senjoora Dorothea pole vist uneski näinud, et tema poeg oh saanud Veneetsia krahvi 
pärijaks! Mis sa kostad, Dick!» 

Dick Mills, kes samuti õnnelikku kohtumist oma Camillaga 

juba ette nautis, kontrollis kurssi ja näitas kaptenile helehallide pilvede rägastikku, mis kerkis 
lõunast. 

«Tuleb äike või torm,» ütles Bernardito. «Tants algab vist enne koitu! Paistab, et see tuleb 
vägev!» 

Thomas Beangle väljus «Tolosa» tekile. 

«Poeg!» hüüdis teda Bernardito. 

Noormehel oli barett peas ja mõõk vööl. Ta astus koman-dosillale ja tegi kaptenile rüütelliku 
kummarduse. 

«Sina üksi oled nüüd jäänud minuga,» sõnas Bernardito. «Sinu vend George kavatseb asutada 
saarele koloonia, muidugi, kui meil õnnestub maatükki enda käes hoida. Charles peab nüüd 
tohutut varandust majandama. Reginald ja Isabella pöörduvad Siniorgu. Ja kuhu läheme meie 
sinuga, mu poeg?» 

«Me leiame tööd teie uuel kodumaal, kapten. Vaevalt läheb senjoor Diego Luis, «Kolme 
Hidalgo» komandör, võitlusse tulevase Prantsuse vabariigi eest ilma oma abilise Matteo 
Velmonteseta. Ja nad saavad endale suurepärase sõjalise nõuandja, eks ole, senjoor kapten?» 
...Jahi pukspriidi juures vestlesid Charles ja Anthony George Beangle'iga. 

«Õnnelikud inimesed,» arutas George, istudes kliiver-poomi massiivsel palgil, «muutuvad 
tavaliselt egoistideks. Teie, sinjoore Carlos, olete saanud rikkaks meheks ja abiellute vist 
varsti Jenny Murray taolise kaunitariga. Ütelge mulle avameelselt: kas teie tõekspidamised ja 
teie elusiht pole nüüd muutunud?» 

«Ei, George! Filosoofid kõnelevad, et inimene on keeruline masin. Kuid kas olete tähele 
pannud, et see masin koob vaid siis õnnekangast, kui ta ei tööta ainult iseendale. Inimene on 
nagu mesilane: ta ei joo ära kogu tema poolt kärgedesse kogutud mett. Ta toidab sellega 
ennast ja teisi. Ej, minu elueesmärk pole muutunud, vaid on nüüd veelgi kõrgem. Ma 
omandasin peale krahvi tiitli midagi veel tähtsamat.» 

«Millest te kõnelete. Charlie?» 

«Mul on nüüd kodumaa. Kõige raskemaks minu möödunud elus oli lindpriius. Olin inimene 
ilma kodumaata, rahvuseta ja isegi nimeta. Mul oli kibe küsida endalt: «Kes ma olen? 
Inglane? Hispaanlane? Itaallane? Kus on mu kodumaa?» Mul polnud seda! Olin nagu oksa 
küljest lahtirebitud leht. Tuul võis paisata mu sinna, kuhu tahtis. Sellepärast oligi teie unistus 
Päikeselinnast mulle nii südame- 

lähedane, George! Tahtsin luua kodumaa kodututele, vaestele inimestere, samasugustele nagu 
mina ise. Nüüd aga tunnen end kogu südamest itaallasena. Te mõistate, et see on õnn, 
George!» 

«Mida kavatsete oma kodumaal peale hakata, sinjoore?» 

«Ta ägab, mu kaunis maa! Suur rahvas on piinatud, lämbunud. Kui kannatus katkeb, tormab 
ta nagu haavatud loom oma piinajate kallale. Ja teda rahustatakse taai vemblaga ning 
uimastatakse usuga. Mu kodumaa on tülidest kurnatud, välismaalastest orjastatud ja vaesusest 
hõivatud. Ma annan kogu oma jõu Itaalia vabastamise ja õnne eest.» 

«Kuidas kavatsete seda eesmärki ellu viia?» 

«Oleme onu Anthonyga otsustanud tegutseda üheskoos. Minu ootamatu krahviks saamine 
aitab meid — Napoli kalurinaise poega ja venda. Meil on ju nüüd suured rikkused käes! 
Hakkame aegamisi ette valmistama jõude, relvi, koguma salaja noori, et ajada võõramaised 
anastajad maalt välja. Ja siis, vabal maal...» 

«... kerkibki Päikeselinn?» 

«Jah, ja mitte ainult üks.» 

«Kuid isegi vabas Itaalias säilivad hertsogid, vangivalvurid ja preestrid! Ma olen endiselt 
Päikesesaare poolt! On tarvis, et mõned sajad ausaid vabu inimesi ühineks ja et keegi ei saaks 
neid õiglase elu ehitamisel segada.» 

«Mulle näib,» ütles Anthony, «et rahva õnne eest tuleb võidelda ikkagi kogu rahval. Isegi 
kõige õiglasem koloonia on ainult käputäis inimesi, rahvas aga on nagu ookean: pole tal ei 
otsa ega äärt, ta purustab isegi kõige kindlamad kaljud ... Saabub tund ja ta pühib orjastajad 
minema!» 

«Kapten!» kostis tüürimees Dick Millsi hääl. «Silmapiiril, kursist paremal on tulekuma!» 
Kuuvalgus, mis püüdis hägusest uduloorist läbi tungida, ei olnud ere ning selle ähmase 
valguse käes näis ookean ebatavalisena. 

Päikeseloojaku ajal ei ületanud tuul kolme palli. Pärast keskööd ta aga tugevnes; lainetele 
tekkisid valged harjad. .Ent need lained ei sarnanenud ookeani tavaliste pikkade ja 
suursuguselt aeglaste veevallidega. Sellel ööl oli laine väiksem ja ta ei «veerenud», vaid 
kerkis justkui ühel kohal üles, murdus ja paiskus siis alla. Vaadates seda vee imelikku mängu 
tõmbas Bernardito otsaesise kipra. 

Nüüd eraldas temagi eespool, kaugel lõunas, kogu pilvede alumise ääre ulatuses purpurpunast 
helki. See kord suurenes, kord kadus hoopis. Oli juba lähenemas koit. 

Kapten kutsus kogu väikesearvulise meeskonna tekile, käskis purjed ära koristada ja seletas, 
et kusagil läheduses toimub arvatavasti veealune maavärisemine. 

Taevas tumenes üha. tuul tugevnes ja muutus puhanguliseks. Taevavõlvi kirdepoolne äär 
hakkas roosatama ja see koidueelne helk peaaegu segunes tumeda kumaga lõunas. 

Kui meeskond oli purjemanöövri sooritanud, ulatus meremeeste kõrvu kauge mürin ia 
silmapiiri lõunaosas ilmus nähtavale pikk tume viir. Näis, et see on madal pilv või madalate 
mägede pikk ahelik, mis oli teadmatul kombel keset ookeani tekkinud. 

Bernardito klammerdus sõrmedega kaptenisilla reelingusse ia surus huuled kokku. Ta mõistis 
esimesena, et tume ahelik pole ei pilv ega mäed, vaid hiigellaine, mille oli tekitanud maa- 
alune tõuge või plahvatus ookeani sügavustest. Laine võttis nool silmapiiri enda alla. Nähta- 
vasti oli sügav kuristik tohutu veemassi all hetkeks avanenud ja seejärel silmapilkselt 
sulgunud, mistõttu paisku-sidki välja sellesse valgunud veed. Saja Niagaara kosega sarnanev 
tume kohin kostis laevale vastuveerevalt «merekoletiselt». 

Ümberringi muutus nii pimedaks nagu sügavas mäelõ-hes. Kattes oma möirgava harjaga 
taevast, veeres Tnust mägi «Tolosale». Juba järgmisel hetkel roomas jaht hirmsa järsaku otsa 
ja, kuigi ülesminek kestis vaid sekundeid, meenutas iga meremees sel hetkel kogu oma elu 
ning valmistus surma vastu võtma. 

Üleslennul sukeldus jaht kõigi oma purjede ja raadega laineharja kobrutavasse veekeerisesse, 
kerkis siis sealt veepinnale ja lendas noolena kuristikku, libisedes mööda musta 
«merekoletise» selga. 

Nelja madrust ei leidnud Bernardito oma meeskonna hulgast — lainehari oli nad minema 
pühkinud. Esimesele veemäele järgnesid veel kolm, kuid need olid väiksemad. 

Mitu päeva hiljem tunnistas vana Bernardito pojale, et kogu oma elu jooksul polnud ta 
niisugust kohutavat hirmu tundnud, kui lainehiiglase lähenemisel. 

Hallikas hommikuvalguses otsis Bernardito saart ega leidnud Kaljutipu tuttavaid kontuure. 
Seal, kus mereme- 

hed olid harjunud nägema mäeharja, seisis hiiglasliku piiniaga sarnanev suitsusammas. Selle 
lame kroon oli pool taevast enda alla võtnud. Vahel valgustas purpurne sähvatus musta seent 
altpoolt ia taeva poole tõusis valge aurupilv. Seejärel tungisid täbi auru ja suitsu sädemed: 
mõõda orgu roomasid tulejoad. Pikksilmaga võis näha ülespoole lendavaid kivimürakaid. 
Vaatamata vee kohinale parraste ääres ja tuule mühinale raades, kuulsid meremehed selgesti 
tumedat mürinat: saarel tegutses vulkaan, olid avanenud kaks uut kraatrit ja lõõmav laava 
voolas mitme tulejõena mõõda mäenõlvu alla. Vulkaani purset saatsid veealused tõuked ja 
mürin. Saare elustunud vulkaan kujutas endast maavärisemise tsentrumit ja purske jõud oli nii 
tohutu, et kõik elav muutus saarel tuhaks ja tolmuks, saare kaljune pind oli aga lagunemas. 
Lainetega võideldes hoidis «Tolosa» endist kurssi. Kibe väävlihais segunes merelõhnaga, 
tahmatuus-takud aga vajusid tiheneva pilvena laeva tekkidele. Tuul muutis ühtelugu oma 
suunda. Tema korratud paginad kord abistasid laeva tema liikumisel, kord ajasid talle musti 
suitsupilvi vastu. 

Thomas Beangle märkas «Tolosa» kaptenisillalt esimesena mingisugust pikergust tumedat 
plekki veepinnal. See kadus alatasa lainetesse ja ilmus taas veepinnale «Tolosast» umbes viie 
miili kaugusel. 

Kapten Bernardito tegi kindlaks, et see on suur parv, 

Ja juhtis «Tolosa» sellele lähemale. Poole tunni pärast võisid meremehed palja 
silmaga näha inimestest kubisevat palkparve. Selle keskel kõrgusid mastid, mis 
seisid tugede najal püsti. Mastidele oli üles tõmmatud purjeriie. Parv, mis oli eraldi 
lülidest kokku seotud, kiikus lainetel, meenutades lastelohe saba liikumist. 
Mitukümmend inimest töötasid aerudega. 

Läbi pikksilma tundis «Tolosa» kapten ära vana Brantley tema kolmnurkkübaras ia 
meremehekuues. Bernardito juhtis «Tolosa» parve juurde. 

Tugeva lainetuse tõttu polnud kerge inimesi parvelt laevale võtta. Köiega 
kokkuseotud parve lülid tegid ookeani-pinna kõik kõikumised kaasa, kerge jaht aga 
sukeldus kord kuristikesse, kord hüppas veepinnale, paljastades oma põhja peaaegu 
kiiluni. Et kaitsta pardaid purunemisest, lasksid madrused köiepuntrad alla ja seadsid 
pootshaagid valmis. Parvel asuvad inimesed võtsid laevalt vaierid vastu. Mööda 
tormitrappe, haarates selleks abivalmilt allalastud köitest, ronisid päästetud pardale. 
Käest kätte anti edasi linadesse ja tekkidesse mähitud karjuvaid lapsi. Lõpuks olid 
kõik reisiiad õnnelikult parvelt laevale kolinud.. 

Suitsu- ja aurupilved olid saare täielikult varjutanud ning laotunud kaugele üle 
vee. Väga tugevad tõuked kõigutasid taas ookeanipinda. tekitades uusi 
veemägesid.' Tekkis tuulekeeris. See rebis laineharjadelt vahtu ja keerutas tervete 
pilvedena Sllalangevat tuhka. 

Kui laev tagasiteele asus. muutus tema ümber kõik pimedaks: tuules üleskeeratud 
tuhk kattis silmapiiri, nagu oleks mere kohal puhkenud enneolematu must tuisk. 

Kuni õhtuni ei julgenud laev veealustele karidele läheneda, sest maavärisemise 
tagajärjel võis siin olla tekkinud uusi. Ookean märatses ikka veel, kuid pilved olid 
kaotanud oma purpurse varjundi, ka tulejõed saarel olid muutunud heledamaks. 

Vahuharjade tagant tõusis päike, vaarikpunasena paistis ta läbi suitsupilvede. Tuul 
pöördus endiselt edelasse ja hajutas lämmatava väävlihaisu. Lainetus nõrgenes. 

«Tolosa» poolt päästetud inimeste hulgas oli ka Bernardito abikaasa. Charles ja 
Anthony olid võtnud ta trapi juures vastu. Kuni Dorothea õnnistas ning suudles 
poega ja venda, seisis Bernardito naeratades kõrval. Kapten Brantley jutustas, et 
maa.-alused tõuked olid alanud öösel kolm päeva tagasi ning ööpäev hiljem oligi 
käes 

katastroofiline maavärisemine. Pärast esimesi ähvardava tõukeid oli Brantley 
ajanud kogu saare elanikkonna leetseljakule. Tema käsutuses olid vaid mõned 
neegrid, se peaaegu kõik asula «Bueno-Rio» mehed olid sõitnud kaa riga «Kolm 
Hidalgot» Prantsusmaale. Brantley oli an nud elanikele korralduse mõned rannikul 
asuvad palkel tised lahti võtta ja palgid parveks kokku siduda. Vana kogenud 
meremees oli käskinud ehitada parve üksteisega kokku seotud lülidest, ning tänu 
tema ettenägelikkusel suutis see painduv sõiduk hiigellainetusele vastu pann Kuid 
juba esimene laine oli minema pühkinud pool saareelanikest ja osa toiduvarusid. 
Mõned inimesed oi hukkunud ka saarel: nad kukkusid pragudesse või põles elusalt. 
Dicki abikaasa Camilfa Mills pääses samuti ainult tänu Brantley mehisusele ja 
külmaverelisusele. 

Kohutav katastroof oli lõppenud. Neli igavest stiihiat õhk, vesi, maa ja tuli olid 
rahunenud ning kapten Bernaditol tekkis soov vaadata oma saart lähemalt. 

Jahe tuul oli suitsu, tuha- ja udupilved laiali ajanu Knnten uuris saart kaua läbi 
pikksilma, pööras siis ja ümber ja sõitis kümmekond miili saarele lähemale. Ai hony 
ja Charles seisid kapteni kõrval. Kõik kolm vaatas vaikides korratuid, tuhaga kaetud 
kivihunnikuid ja terav tipulisi rihvu. Merest tõusid keerulised võlvkaared ja väravad, 
mis olid tekkinud tardunud laavast. Lained veeres üle paljaste mustendavate 
mürakate, lakkusid väljapursanud maakihtide kuhjatisi. See oli kõik, mis oli säilin 
õitsvast Charlesi saarest ja «Bueno-Rio» asulast. Rusu kohal keerlesid linnuparved; 
ka nemad ei tundnud or kaljusid ja pesitsemiskohti ära. 

Charlesi saart polnud enam. 

«Vean kihla,» ütles kapten Bernardito lõpuks, «et saare uus kuberner mister 
Blennard ei lase endal tekkidagi mõtet maavärisemisest. Ta jutustab suurima 
meelepahaga kõigile vanadele lordidele parlamendis ja admiraliteeis, kuidas piraat 
Bernardito Luis tema nina alt terve Bitti saare ära varastas!» 

Öösel jõudis laev veealuste karide ahelikuni. Kuu tõusnud ning reisijad tulid kõik 
tekile. Laeval oli nüüd väga kitsas ja paljud inimesed pidid endale trümmi põhja 

aseme tegema. Kuid nad hakkasid juba pärast läbielatud vapustusi toibuma. Saarlased 
said teada et nad sõidavad esialgu Itaaliasse, kus noor sinjoore d'Ellano aitab neil uut 
elu alustada. Siin-seal kostis tekkidel juba naeru, helises kitarr ia sundis aralt 
esimene laul. 

Laev jäi veealuste kaljuderivi ees ankrusse. Öö oli soe, kuuvalgel mustendasid 
tuhmilt uute karide teravikud. Kramp, mis oli maasisemuse vappuma pannud, tõi 
need kivimürakad ookeani sügavusest nähtavale. Nad seisid veepinnal, sarnanedes 
röövlooma lõugadega. 

Charles istus koos emaga «Tolosa» ahtris. Ta jutustas Dorotheale Chiensfieldi 
kroonika viimast lehekülge, seda sünget lehekülge, millega lõppes vana 
lastemuinasjutt Leopardist. 

Päikesetõusul hiivasid meremehed ankru ja asusid teele, vastu oma uuele saatusele. 
Hävinud saare veed jäid tühjaks, kaugel põhjas kadusid silmapiirilt valged purjed. 

Ookeanivälja keskele jäid aga kõrguma kõrbenud kivimürakad. Möödus palju 
aastaid, enne kui seal taas hakkas rohi haljendama ja linnud ehitasid endale pesad» 
Endiselt veeretas kõige tormisem ookean Lõuna Risti tähtkuju all tõusu- ja 
mõõnalaineid, pannes oma tormidega vappuma maapinna ja muutes teravad kivid 
ümaraks lihvitud klibustikuks... 

... Valgete purjede all kihutaval laevukesel aga kõnelesid ja laulsid lahinguis ja 
muredes karastatud julged inimesed oma uuest elust. Tähed, ookean ja tuul kuulsid 
nende sõnu. Kuid nad ei mõelnud ainult oma lähedastest, vaid ka sellest, missugust 
teed mööda peavad inimesed õnnelikule tulevikule sammuma. Oma helgetes ja 
julgetes unistustes uskusid nad endiselt, et vägivalla- ja orjusemaa-ilmas õnnestub 
neil rajada esimene Päikeselinn. Ent nad mõistsid, et ehitada Päikeselinna kogu 
rõhutud inimkonnale suudavad alles kulla hirmsa võimu alt vabanenud uued 
põlvkonnad. Nad lootsid, et see sünnib pea, ning saatsid tulevastele Päikeselinna 
ehitajatele oma heliseva tervituse. 


467 


